
Historisk  Samfund  for  Ribe  Amt. 


For  henved  to  Aar  siden  skrev  Højskoleforstander 
Ludv.  Schrøder  til  mig,  at  han  under  et  Ophold 
paa  Møen  havde  faaet  at  vide,  at  fhv.  Folketingsmand 
Fr.  Boisen  havde  samlet  Efterretninger  om  Møens  Hi- 
storie paa  den  Maade,  at  han  havde  henvendt  sig  til  en 
Del  Mennesker  om  at  nedskrive,  hvad  der  var  dem  be- 
kendt om  stedlige  Minder,  og  Forstander  Schrøder  spurgte 
mig  saa,  om  jeg  ikke  mente,  at  noget  lignende  kunde 
sættes  i  Værk  i  Ribe  Amt.  Jeg  lod  Sagen  hvile  et 
Aars  Tid  og  indbød  saa  ifjor  Sommer  nogle  historisk 
interesserede  Mænd  fra  forskellige  Egne  af  Amtet  til  et 
Møde  her  i  Ribe  for  at  drøfte  Spørgsmaalet.  Resultatet 
af  dette  Møde  blev,  at  man  enedes  om  at  søge  dannet 
et  »Historisk  Samfund  for  Ribe  Amt«.  I  den  Anled- 
ning har  man  i  Løbet  af  sidste  Vinter  afholdt  offentlige 
Møder  paa  Askov  Højskole,  i  Ribe  og  i  Varde  for  at 
vække  Interesse  for  Sagen,  og  man  har  havt  den  Glæde 
overalt  paa  disse  Møder  ligesom  ogsaa  paa  et  Skole- 
møde i  Esbjerg  at  finde  god  Tilslutning. 

I  Begyndelsen  af  Juli  Maaned  d.  A.  tilstilledes  der 
saa  hvert  af  de  paa  disse  Møder  og  paa  anden  Maade 
tegnede  Medlemmer  af  Samfundet  et  Exemplar  af  neden- 
staaende  Udkast  til  Vedtægter   for  »Historisk  Samfund 

for  Ribe  Amt«,  der  skal  forelægges  til  Vedtagelse  paa 
det  første  sammentrædende  Aarsmøde,  samt  en  Stemme- 
seddel til  Valg  af  foreløbig  Bestyrelse.  De  ommeldte 
Vedtægter  ere  saalydende: 

1. 
Formaalet  for  »Historisk  Samfund  for  Ribe  Amt«  er 
at  virke  til  Oplivelse  af  den  historiske  Sans  ved  at  frem- 
drage den  stedlige  Historie,  idet  man  vil  søge  at  samle 
Oplysninger  om  Folks  Liv  og  Færd  i  tidligere  Tider 
her  i  Amtet  og  at  beskrive  og  vække  Forstaaelse  for 
de  Minder  fra  ældre  og  nyere  Tid,  som  denne  Lands- 
del rummer. 

2. 

Formaalet  søges  naaet,  dels  ved  Afholdelse  af  offent- 
lige Møder  med  Foredrag  rundt  om  i  Amtet,  dels  ved 
Udgivelse  af  en  Aarbog  eller  mindre  Hæfter  i  saa  stort 
et  Omfang,  som  Pengemidlerne  tillade  det  —  dog  som 
Regel  ikke  over  12  Ark  aarlig  — ,  hvori  der  fremdrages 
og  fortælles  om  Emner  af  nævnte  Art  paa  en  jævn  og 
let  læselig  Maade,  samt  endelig  ved  at  tilskynde  til  og 
mulig  fremhjælpe  Udgivelsen  af  samlede  Bearbejdelser 
af  historiske  Emner,  der  særlig  vedrører  Amtet. 

3, 

Medlem  af  Samfundet  er  enhver,  der  melder  sig  til 
Styrelsen,  og  som  betaler  et  aarligt  Bidrag  af  2  Kr.  eller 
25  Kr.  én  Gang  for  alle.  Man  er  stemmeberettiget  en 
Maaned  efter  Indmeldelsen.  Alle  Medlemmer  modtager 
gratis  de  Skrifter,  som  Samfundet  udgiver. 

4. 
Selskabets  Styrelse   bestaar  af  syv  Medlemmer,   der 
vælges  ved  Stemmeflerhed,  første  Gang  ved  Indsendelse 

af  Stemmesedler  til  Stiftamtmand  Stemann  i  Ribe  og 
fremtidig  paa  Aarsmødet.  Hvert  Åar  afgaar  det  Med- 
lem, der  uden  at  være  genvalgt  har  siddet  længst  i  Sty- 
relsen. Er  der  flere,  der  har  siddet  lige  længe,  afgøres 
det  ved  Lodtrækning.  Medlemmerne  kan  vælges  paany. 
Styrelsen  fordeler  selv  Arbejdet  imellem  sig. 

5. 
Hvert  Aar  i  Marts  eller  April  afholdes  i  Forbindelse 
med  et  offentligt  Møde  et  Aarsmøde  for  Medlemmerne, 
ved  hvilket  der  gives  Beretning  om  Virksomheden  i  det 
svundne  Aar  og  fremlægges  et  revideret  Regnskab  samt 
Plan  for  det  kommende  Aar.  Der  vælges  mindst  et 
Styrelsesmedlem  paa  hvert  Aarsmøde  foruden  de  Valg, 
som  Dødsfald  eller  Nedlæggelse  af  Hverv  gør  nødvendige. 
Der  vælges  ligeledes  to  Revisorer. 

6. 
Aarsmødet  indkaldes  ved  Meddelelser  i  Dagbladene 
eller  ved  direkte  Indbydelse,  der  sker  mindst  14  Dage 
i  Forvejen.  Forslag,  der  ønskes  behandlet  paa  Aars- 
mødet, indgives  til  Styrelsen  mindst  8  Dage  forinden. 
Sager  paa  Aarsmødet  afgøres  ved  simpel  Stemmeflerhed. 
Forandring  i  disse  Vedtægter  kan  dog  kun  foretages, 
naar  der  tillige  er  fire  Bestyrelsesmedlemmer,  der  stem- 
mer derfor,  eller  de  bliver  vedtaget  paa  to  Aarsmøder 
efter  hinanden.  Extra  Aarsmøde  kan  indkaldes,  naar 
Styrelsen  finder,  der  er  Grund  dertil,  og  skal  indkaldes, 
naar  ti  Medlemmer  stiller  skriftligt  Forlangende  derom. 

Ved  den  saaledes  foretagne  Afstemning  valgtes  til 
foreløbig  Bestyrelse:  Stiftamtmand  Stemann  i  Ribe, 
Højskoleforstander  Ludv.  Schrøder  i  Askov,  Konsul  Brein- 
holt i  Esbjerg,   Overlærer  J.  Olsen   i  Varde,   Provst  J. 

Nissen  i  Brørup,  Pastor  J.  Richter  i  Vejen  og  Højskole- 
lærer Poul  Bjerge  i  Askov,  og  ved  et  den  25.  Juli  d.  A. 
i  Ribe  afholdt  Bestyrelsesmøde  valgtes  Stiftamtmand 
Stemann  til  Formand,  Forstander  L.  Schrøder  til  Næst- 
formand, Højskolelærer  Poul  Bjerge  til  Kasserer  og  Se- 
kretær, og  det  overdroges  til  Provst  J.  Nissen  og  Pastor 
J.  Richter  i  Forening  med  Formanden  at  redigere  Aars- 
skriftet.  Det  bestemtes  derhos  at  holde  en  Række  hi- 
storiske Møder,  nemlig  i  August  d.  A.  i  Tirslund  Plan- 
tage, i  November  paa  Askov  Højskole  og  senere  hen  i 
Vinterens  Løb  i  Esbjerg.  Aarsmødet,  der  holdes  i  Marts, 
er  fastsat  til  Afholdelse  i  Varde. 

Formaalet  for  »Historisk  Samfund  for  Ribe  Amt«  skal 
som  anført  bl.  a.  være  at  faa  nedskrevet  og  opbevaret 
Efterretninger  om  de  forskjelligste  Forhold  fra  Land  og 
By.  Exempelvis  skal  jeg  kun  nævne  saadanne  Ting 
som  Jordfællesskabet,  Hoveriet,  Udskiftningerne,  Udflyt- 
ning og  Bøndernes  Liv  og  Arbejde  i  det  hele,  endvidere 
enkelte  Personers  Levnedsløb,  Smugleriet  langs  Grændsen, 
Strandingsvæsenet,  Klitvæsenet,  Minder  fra  vore  Krige, 
Kystmilitsen,  kongelige  Besøg.  Disse  Efterretninger  skulle 
ikke  blot  samles  og  hengjemmes,  men  det  er  Meningen, 
saa  vidt  Midlerne  tilstrække,  under  behørig  Kontrol  at 
udgive  i  Trykken,  hvad  der  egner  sig  dertil,  og  Med- 
lemmerne af  »Historisk  Samfund  for  Ribe  Amt«  vil  da 
for  et  aarligt  Kontingent  af  2  Kr.  gratis  modtage  de  af 
Selskabet  udgivne  Skrifter. 

At  et  saadant  Samfund  af  lokalhistorisk  Natur  kan 
faa  Betydning  for  Fædrelandets  Historie  i  det  Hele,  er 
indlysende  for  enhver,  der  har  beskjæftiget  sig  omend 
nok  saa  beskedent  med  Historieforskning.  En  Historie- 
skriver er  jo  en  Bygmester,  og  ligesom  en  saadan  for- 
skaanes  for  ogsaa  at  være  Teglbrænder,  saaledes  er  den 
historiske  Forfatter  lykkelig,    naar   han    til    den   større 

eller  mindre  Bygning,  han  vil  opføre  med  »in  Pen,  fuld- 
færdigt kan  forefinde  saa  meget  brugbart  Materiale 
som  muligt,  og  hertil  kan  henregnes  Beretninger  fra 
vederhæftige  Øjenvidner  og  alle  Monografier,  der  ere 
byggede  paa  solidt  Kildestudium. 

Idet  jeg  hermed  skal  anbefale  denne  Sag  paa  det 
bedste,  vil  jeg  opfordre  Medlemmer  og  Ikke-Medlemmer 
til  at  søge  tilvejebragt  saa  mange  Oplysninger  om  de 
ovenberørte  Forhold  som  muligt  og  at  indsende  dem  til 
et  af  Bestyrelsens  Medlemmer.  Til  Slutning  vil  jeg  kun 
gøre  opmærksom  paa,  at  man  vil  sætte  megen  Pris  paa, 
at  de  alt  indtegnede  Medlemmer  af  »Historisk  Samfund 
for  Ribe  Amt«  vilde  bestræbe  sig  for  at  skaffe  Sam- 
fundet yderligere  Tilgang  af  Medlemmer  i  størst  muligt 
Omfang. 

Ribe,  i  August  1902. 

Stemann. 


Om  Oplivelse  af  historisk  Sans. 

Foredrag  paa  Skolemødet  i  Esbjerg,  Fastelavnsmandag  10.  Febr.  1902. 
Af  Provst  J.  Nissen  i  Brørup. 

JEG  traf  sidste  Sommer  i  Ribe  Domkirkens  Historiker 
Pastor  Dr.  Helms,  der  var  saa  elskværdig  nærmere 
at  vise  mig  adskillige  Partier  af  Kirken.  Ved  denne 
Lejlighed  kom  vi  til  at  tale  om  det  store  Taarn,  der 
herude  paa  det  flade  Vestland  kan  ses  viden  om  og  ses 
ogsaa  mange  Mil  nede  i  Sønderjylland,  og  Dr.  Helms 
omtalte,  at  dette  sammen  med  en  anden  af  det  syd- 
vestlige Jyllands  Mærkværdigheder,  den  store  Sten  i 
Tirslund,  havde  givet  Anledning  til  en  Talemaade  der 
paa  Egnen,  som  gamle  Pastor  Krarup  i  Føvling  i  sin 
Tid  havde  fortalt  ham.  Ligesom  man  slutter  en  Hi- 
storie med  de  kendte  Ord:  »Snip,  snap.  Snude  —  nu 
er  den  ude  —  tip,  tap.  Tønde  —  nu  kan  du  begynde«, 
eller  som  man  føjer  til,  i  hvert  Fald  ude  i  Vestjylland; 
»og  fortæl  saa  én  lige  saa  lang  og  lige  saa  trang,  men 
ikke  den  selvsamme,«  saaledes  hedder  det  fra  gammel 
Tid  i  det  sydvestlige  Jylland:  »Snip,  snap,  snude  o.  s.  v. 
tip,  tap.  Tønde,  nu  maa  du  begynde  —  tog  nu  skal 
Rive  Taarn  og  Tirslund  store  Sten  hænge  i  din  Næs', 
til  du  fortæller  en  li'saa  lang  og  li'saa  trang,  men  it 
den  selv  sam'.« 

Jeg  mindes  for  en  Del  Aar  siden  at  have  hørt  det 
samme  af  en  gammel  Mand  dér  paa  Egnen ;  men  da  jeg 
nu  havde  faaet  det  opfrisket  i  Erindringen,  søgte  jeg 
hos  forskellige  at  komme  til  Kundskab  om,  hvorvidt  Tale- 
maaden  endnu  brugtes  eller  kendtes.  Dette  har  jeg 
imidlertid  ikke  kunnet  opdage,  og  jeg  har  deri  set  et 
Vidnesbyrd  om,  ikke  blot  hvor  let  gamle  Ord  og  Tale- 
maader  udviskes  og  glemmes  i  vore  civiliserede  Tider; 
men  navnlig  ogsaa  om,  hvorledes  det  at  fortælle  Histo- 
rier og  tEmter«,  Sagn  og  Minder,  historiske  Overleve« 
ringer  fra  en  nærmere  og  fjærnere  Tid  eller  en  nærmere 
og  fjærnere  Omegn  efterhaanden  er  bleven  sjældnere  og 
sjældnere.  Thi  det  har  jo  sikkert  nok  været  almindeligt. 
Blichers  »e  Bindstouv«  er  vel  kun  nogen  særegent  for 
den  paagældende  Egn  ved  den  særegne  Lejlighed,  der 
dér  var  givet  til  at  lade  de  paagældende  Historier  løbe 
af  Stablen;  men  i  andre  Egne  var  der  andre  Lejligheder, 
og  særlig  Lejlighed  var  der  jo  da  allevegne  ved  de  fest- 
lige Gilder  og  Sammenkomster.  Saa  fortaltes  de  gamle 
Historier  og  nye  droges  frem,  og  der  blev  talt  om  Eg- 
nens Minder  og  Mærkværdigheder,  om  hvad  vore  Fædre 
og  Bedstefædre  havde  oplevet  i  Krigstid  eller  Freds- 
tid og  —  man  kan  vel  sige:  »var  der  og  meget  Løgn 
iblandt,  saa  var  en  Del  deraf  dog  sandt«,  i  hvert  Fald, 
det  var  Vidnesbyrd  om  en  historisk  Sans  og  Interesse, 
der  —  mener  jeg  —  var  af  det  gode,  som  aabnede  Vej 
til  aandelige  Værdier  af  betydelig  Rækkevidde. 

Nuomstunder  finder  man  kun  lidet  eller  intet  af  dette. 
Nu  er  det  andre  Ting,  som  optager  Sind  og  Tanke  og 
er  Genstand  for  Samtale,  naar  Folk  kommer  sammen. 
Nu  drøftes  det,  man  har  læst  i  Aviserne,  Politik  og 
Samfundsspørgsmaal  paa  en  mere  eller  mindre  sagkyndig 
Maade,  eller  maaske  den  nyeste  Literatur  og  den  for- 
j'kellige    Kritik,    der    er   fremkommen    over   den.      Om 

adskilligt  af  det,  der  staar  i  Aviserne,  saavelsom  en  Del 
af  Døgnliteraturen,  kan  man  vel  nok  med  Rette  sige  i 
overført  eller  ligefrem  Betydning,  »det  er  ikke  værd  at 
tale  om<;  men  ellers  kan  jeg  kun  hilse  det  med  Glæde, 
naar  Folk  taler  om  Politik  og  Samfundsspørgsmaal, 
især  naar  man  ikke  nøjes  med  at  holde  sig  til  »Bladene« 
—  jeg  sagde  ikke  Aviserne  —  men  søger  at  komme 
ind  til  »Kærnen«  i  de  forskellige  Spørgsmaal,  og  det  er 
jo  en  ren  Fornøjelse,  naar  Folk  kan  blive  saa  ivrige  i 
Drøftelsen  af  et  saadant  Emne,  saa  de  derover  glemmer 
Kortene.  Ogsaa  gennem  Drøftelsen  af  disse  Spøi^smaal 
tilføres  og  aabnes  der  Vej  til  aandelige  Værdier  af  Be- 
tydning; men  jeg  vilde  i  høj  Grad  beklage,  om  Optaget- 
heden af  Tidens  Strømninger  skulde  bringe  Folk  til  at 
glemme  Fortiden  og  svække  den  historiske  Sans,  be- 
klage det  af  tre  Grunde:  for  det  første,  fordi  det  da 
kun  altfor  let  ender  med,  at  det  bliver  ikke  Tiden,  men 
Strømmen,  man  følger  med,  og  som  Hostrup  siger  »kan 
Strømmen  ta'  dig,  saa  vil  den  sluge  dig.«  Derimod 
gælder  det  vel  om  at  følge  med  Tiden;  thi  »gaar  Tiden 
fra  dig  kan  den  ej  bruge  dig« ;  men  man  kan  ikke  vir- 
kelig følge  med  Tiden  uden  at  søge  ret  at  kende  den, 
og  for  at  kende  Tiden  maa  man  ogsaa  til  en  vis  Grad 
kende  Fortiden,  hvorpaa  den  bygger.  Og  dernæst  vil 
jeg  beklage,  om  Optagetheden  af  Tidens  Strømninger 
skulde  bidrage  til  at  svække  den  historiske  Sans,  fordi 
jeg  ikke  ved  noget  bedre  Middel  end  det  at  kende  For- 
tiden og  udvikle  den  historiske  Interesse  til  at  faa  Sam- 
fundsfølelse frem  i  god  Forstand;  og  endelig  fordi  det 
er  saa  fornøjeligt  og  oplivende  at  sysle  dermed,  vistnok 
for  de  allerfleste.  Jeg  tror,  at  saa  at  sige  enhver  har 
en  medfødt  historisk  Sans ;  derfor  behøver  denne  heller 
ikke  at  fremkaldes  eller  skabes,  men  vel  at  oplives,  og 

dette  tror  jeg  da,  at  den  i  høj  Grad  trænger  til  baade 
hos  smaa  og  store  nu  om  Dage. 

Derfor  har  jeg  været  glad  ved  at  komme  til  at  tale 
om  Sagen  her;  thi  skal  der  være  Tale  om  Oplivelse  af 
historisk  Sans  i  al  Almindelighed,  da  gælder  det  ikke 
mindst  om,  at  man  kan  faa  Lærerne  med  dertil  og  med 
ind  i  Arbejdet  derfor.     Det  gælder  det  om,   ikke  blot 
fordi  Læreren  ved  de  fleste    eller    overmaade   mange 
Sammenkomster   paa  en  Egn    jo   gærne   er   en   sikker 
Mand   og  ofte  har  en   ikke  ringe  Indflydelse  paa  i  en 
større   eller  mindre  Kreds,   i   hvad   Retning   Samtalen 
kommer  til  at  gaa;  men  ogsaa  fordi  det  jo  er  en  gam- 
mel og  vis  Vej,  naar  man  vil  have  noget  frem  hos  de 
store,   da  at  begynde  med  de  smaa.     Og  Spørgsmaalet 
har  jo    da   ogsaa   den   største  pædagogiske  Betydning 
med  Hensyn  til  selve  Historieundervisningen  i  Skolen. 
Naar  Emnet  lyder,  » hvad  der  kan  gøres  for  Oplivelsen 
af  historisk  Sans«,   saa  maa  jeg  dog   sige,   at  jeg  har 
ikke  selv  givet  det  denne  Titel,  men  kun  i  al  Alminde- 
lighed meddelt  efter  venlig  Opfordring,  at  jeg  vilde  tale 
»om  Oplivelse  af  historisk  Sans«.     Naar  Talen  nemlig 
er  om,  »hvad  der  kan  gøres«  for  denne  Oplivelse,  saa 
kan  Sagen  jo  uden  Tvivl  ses  fra  flere  Sider,  og  der  kan 
nævnes  forskelligt,  hvis  Emnet  i  saa  Henseende  skulde 
udtømmes.     Jeg   haaber   ogsaa,    at    der  i  en    eventuel 
Forhandling  vil   blive  fremdraget  forskelligt;  men  min 
Tanke  er  i  Grunden  særlig  kun  at  fremdrage  en  enkelt 
Ting,  et  enkelt  Synspunkt,  jeg  har  særlig  én  Kile,  som 
jeg  gærne  vilde  drive  paa,   og  det  er  denne,  at  Vejen 
til  Oplivelse  af  historisk   Sans,   den  gaar  igennem  Lo- 
kalhistorien, den  stedlige  Egns  Histore;   det  er  denne, 
jeg  mener,  der  maa  drages  frem  i  en  ganske  anderledes 
Grad,  end  det  nu  almindelig  er  Tilfældet  baade  overfor 
store  og  smaa. 

Den  første  Opgave,  siger  Livingstone,  hvor  Talen  er 
om  Missionsarbejde,  er  den  geografiske.  Jeg  vilde  gæme 
sige  det  samme  her,  hvor  Talen  er  om  Oplivelse  af 
historisk  Sans,  eller  om  man  vil  om  Historieundervis- 
ning, den  første  Opgave  er  den  geografiske.  Vi  kende 
alle  det  Arbejde,  der  i  de  sidste  Par  Menneskealdre  er 
gjort  herhjemme  for  at  undervise  i  forskellige  Fag  paa 
historisk  Maade.  Her  hvor  Talen  er  om  selve  Under- 
visningen i  Historie,  vilde  jeg  ønske,  og  det  staar  for- 
øvrigt  i  bedste  Overensstemmelse  med  det  andet,  at  den 
kunde  blive  noget  mere  geografisk.  Dette  er  jo  ogsaa 
noget,  som  man  i  anden  Forstand  er  ved  at  komme 
mere  ind  paa,  særlig  hvor  Talen  er  om  Kulturhistorie; 
men  naar  jeg  her  taler  om  at  gøre  Historieundervisnin- 
gen mere  geografisk,  saa  er  det  dog  ikke  med  Henblik 
paa  de  store  historiske  Synspunkter,  jeg  siger  det,  men 
mere  for  at  vende  Blikket  mod  den  stedlige  Kreds,  den 
hjemlige  Egn.  Vejen  til  Oplivelse  af  historisk  Sans  gaar 
igennem  Lokalhistorien.  Jeg  har  jævnlig  holdt  historiske 
Foredrag  i  min  Kreds;  men  jeg  véd  aldrig,  at  Folk  har 
lyttet  med  saa  spændt  Opmærksomhed  som  de  faa  Gange, 
hvor  jeg  har  fortalt  om  historiske  Forhold  og  Person- 
ligheder fra  selve  Egnen.  Man  maa  begynde  med  det, 
der  hænger  eller  kan  komme  til  at  hænge  Folk  i  ^æsen. 
Er  det  ikke  noget  saa  kæmpemæssigt  som  Rive  Taarn 
og  Tirslund  store  Sten,  saa  kan  Sager  af  mindre  Di- 
mensioner jo  da  ogsaa  gøre  det.  Det  er  noget,  som  de 
allerfleste  vil  interessere  sig  for,  hvad  man  saaledes  kan 
møde  blot  en  lille  Smule  Spor  af  paa  sin  Vej,  og  her- 
fra kan  der  saa  bygges  videre. 

Men  der  er  da  et  Forhold,  som  jeg  mener  har  den 
allerstørste  Betydning  paa  Skolens  Omraade.  Skal  Hi- 
storieundervisningen have  et  godt  og  varigt  Udbytte, 
da   maa  den  historiske  Sans   oplives  og  opøves;   men 

Vejen  hertil  gaar,  tror  jeg  bestemt,  ogsaa  hvor  Talen 
er  om  de  smaa,  gennem  den  stedlige  Historie,  den 
hjemlige  Egns  historiske  Minder  og  Personligheder,  af- 
passet selvfølgelig  efter  Børnenes  Alder  og  Fatteevne. 
Dette  anvendes  jo  ret  almindeligt,  hvor  Talen  er  om 
Geografiundervisning;  men  hvorfor  ikke  overføre  det 
:>amme,  saa  vidt  det  er  muligt,  paa  Historieundervis- 
ningen. Jeg  har  i  saa  Henseende  personlige  Erindringer 
fra  min  egen  Skolegang  som  Barn,  som  jeg  mener 
har  havt  den  største  Betydning  for  Udviklingen  af  min 
historiske  Sans.  Engang  havde  vi  en  gammel  Præst  til 
at  vikariere  for  Historielæreren,  der  var  syg,  og  jeg 
glemmer  ikke  den  drastiske  Beskrivelse,  han  gav  af  Cim- 
brernes og  Teutonernes  Indfald  i  det  romerske  Rige, 
og  hvilket  Indtryk  det  gjorde  paa  mig,  at  disse  vilde 
Mennesker,  klædt  i  Dyreskind  og  Kohuder,  hvis  Horn 
stak  frem  i  Panden  for  at  give  dem  et  endnu  vildere 
Udseende,  var  kommen  heroppe  fra  vort  Land.  Jeg  tror 
bestemt,  at  min  Interesse  for  Danmarks  forhistoriske 
Tid  daterer  sig  fra  dette  Indtryk,  skønt  jeg  dengang 
kun  var  8  Aar.  Et  Par  Aar  efter  kom  Historielæreren 
lejlighedsvis  til  at  fortælle  —  jeg  maa  indskyde  den  Be- 
mærkning, at  det  var  i  Haderslev,  jeg  gik  i  Skole  — 
hvordan  Peter  Hjort  Lorenzen  var  bleven  jaget  ud  af 
Slesvigs  Stændersal,  fordi  han  talte  dansk,  en  Mand, 
hvis  Familie  jeg  daglig  mødte  paa  Gaden,  hvis  Sønne- 
søn jeg  sad  ved  Siden  af  i  Skolen,  hvis  Hus  og  Hjem 
endnu  var  bevaret.  Det  gjorde  det  stærkeste  Indtryk 
paa  mig,  og  jeg  véd  bestemt,  at  min  Interesse  for  vor 
nationale  Historie  daterer  sig  derfra  og  fra  den  Bog  om 
ham,  skreven  af  Lavrids  Skau,  som  jeg  kort  efter  fik 
fat  i  og  pløjede  igennem. 

Derfor  gentager  jeg  nu  paany:  den  første  Opgave  for 
en  Lærer  i  Historie  er  den  geografiske.     Det  gælder  om 

at  blive  godt  hjemme  i  Egnens  historiske  Minder  og 
Overleveringer,  saa  at  det  kan  benyttes  paa  en  skøn- 
som Maade  i  Undervisningen.  Og  der  er  vist  slet  ikke 
saa  lidt  deraf  de  fleste  Steder  —  ja  her  i  Esbjerg  ved 
jeg  nu  ikke,  om  der  er  ret  meget;  men  gaar  man  ud  i 
Amtet,  og  her  er  jo  Lærere  fra  hele  Ribe  Amt,  saa  vil 
man  nok  ikke  finde  saa  lidt  de  fleste  Steder,  naar  man 
vil  samle  sammen  derpaa.  Der  er  først  de  ældste  Min- 
der: Gravhøje,  Jættestuer,  Langdysser,  Runestene,  som 
der  jo  da  findes  adskillige  af  hist  og  her,  for  Højenes 
vedkommende  jo  endog  i  stort  Antal.  Saa  er  der  Sted- 
navnene og  Resterne  af  fordums  Skove  i  de  gamle  Ege- 
krat, der  er  spredt  rundt  omkring.  Somme  Steder 
finder  man  jo  endog  Spor  af  Agre  og  Agerfurer  midt 
inde  i  disse  gamle  Egekrat,  saaledes  som  man  f.  Ex. 
kan  se  det  i  det  gamle  Egekrat  i  den  vestlige  Side  af 
Langeskov  henne  ved  Brørup  Station.  Da  jeg  for  en 
Del  Aar  siden  saa  det  første  Gang,  tænkte  jeg,  at  det 
stammede  fra  den  store  Affolkning  i  den  sorfe  Døds 
Tid.  Senere  er  jeg  dog  kommen  i  Tvivl  derom  ved  at 
faa  opfrisket  i  Saxo,  hvad  han  fortæller  om  den  store 
Hungersnød  i  de  gamle  Dage,  der  gav  Anledning  til 
Udvandringen  af  den  store  Flok,  der  under  Navn  af 
Longobarderne  faldt  ind  i  Italien  i  det  sjette  Aarhun- 
drede.  Thi,  fortsætter  Saxo  der,  havde  man  nys  for 
mange  Folk  i  Danmark,  da  fik  man  nu  snart  for  faa; 
mangensteds  hvor  man  før  havde  pløjet  og  saaet,  dér 
groede  nu  Furerne  til  af  Mangel  paa  Hænder,  og  Sko- 
vene udbredte  sig  paa  mange  Mile  og  skabte  et  Vildnis, 
hvor  man  før  saa  blomstrende  Agre  og  Enge.  At  det 
maa  være  gaaet  saaledes  til,  viser  Tingenes  nuværende 
Beskaffenhed  tydelig  nok;  thi  midt  inde  i  Skovene  ser 
man  endnu  den  Dag  idag  Spor  af  Furer  og  Rene,  og 
da  nu   ingen   skal   bilde  os  ind,  at  man  har  pløjet  og 

saaet  inde  mellem  Træerne,  saa  maa  nødvendig  Agrene 
have  ligget  øde,  indtil  de  i  Tidens  Længde  blev  bevox- 
ede  med  Skov.  Ydermere  saa  finder  man  ikke  blot 
skovbegroede  Gravhøje,  men  ogsaa  tidt  Stendysser  midt 
inde  i  Tykningen,  som  jeg  mener  —  det  er  stadig  Saxo 
j^  citerer  —  har  den  Oprindelse,  at  de  gamle  Bønder 
vare  kloge  nok  til  at  sanke  Stenene  af  deres  Agre  og 
lægge  dem  ved  Enden  for  ikke  hvert  Øjeblik  at  faa  et 
Skaar  i  Plovjærnet,  saa  at  de  gav  et  lille  Stykke  af 
Jorden  bort  for  at  kunne  have  Resten  desbedre. 

Saa  vidt  Saxo.  Men  enten  nu  disse  Agerfurer,  som 
man  endnu  finder  Spor  af  midt  inde  Resterne  af  de 
fordums  Skove,  stammer  fra  en  saa  fjærn  Fortid  eller 
fra  en  senere  Tid,  saa  er  det  dog  et  Fænomen  af  be- 
tydelig historisk  Interesse,  forekommer  det  mig,  at  man 
endnu  den  Dag  idag  finder  Spor  af  det  samme,  som 
allerede  af  Saxo  omtales  som  en  Mærkelighed.  Frem- 
deles skal  jeg  pege  hen  paa  de  gamle  Sagn,  saaledes 
som  det  om  Tirslund  Stenen,  og  Folkeviser,  særlig  hvor 
disse  kan  stedfæstes,  hvad  enten  nu  Overleveringen  er 
mere  eller  mindre  paalidelig,  som  i  denne  Sammenhæng 
har  mindre  at  sige.  Derefter  kommer  Kirkerne,  som 
man  de  fleste  Steder  endnu  har  staaende  i  hele  deres 
ærværdige  Ælde.  Den  ærværdigste  og  interessanteste 
er  selvfølgelig  Ribe  Domkirke,  paabegyndt  i  Begyndelsen 
af  det  tolvte  Aarhundrede  af  Biskop  Thuge,  der  faldt  i 
Slaget  ved  Fodevig  113é.  Jeg  ved  ikke  af,  at  jeg  før 
har  havt  særlig  Interesse  af  det  Slag;  men  siden  jeg 
bed  Mærke  i,  at  her  faldt  blandt  andre  Grundlæggeren 
af  den  stolte  Bygning,  der  endnu  knejser  midt  iblandt 
os,  har  det  unægtelig  faaet  en  særlig  Interesse  for  mig. 
Ribe  Domkirke  er  jo  en  Guldgrube  til  Oplivelse  af  hi- 
storisk Sans,  om  man  ellers  ret  vilde  benytte  den  som 
saadan;   men   har  man   ikke   Lejlighed  til  nærmere  at 

tage  den  i  Øjesyn,  saa  lad  os  kun  først  holde  os  til 
vore  egne  gamle  Landsbykirker,  der,  hvor  uanselige  og 
lidet  mærkelige  de  end  maatte  være,  dog  frembyder 
stor  historisk  Interesse  allerede,  som  før  sagt,  paa  Grund 
af  deres  Ælde.  Der  er  Bygningsmaterialet,  hvad  enten 
dette  —  som  for  en  Del  Kirker  i  Ribeegnen  ligesom 
Domkirken  —  er  den  rhinske  Tuf,  hentet  nede  fra  Rhin- 
egnen i  Nærheden  af  Køln  og  ført  hertil  ad  Søvejen, 
hvilket  atter  aabner  et  historisk  Perspektiv  til  den  Tid, 
da  Ribe  var  en  af  Danmarks  vigtigste  Handelspladser 
og  havde  en  sejlbar  Havn;  eller  det  er  Kampen,  Gra- 
nitten, som  de  fleste  af  vore  gamle  Landsbykirker,  rejst 
i  det  tolvte  og  Begyndelsen  af  det  trettende  Aarhundrede, 
er  bygget  af,  for  adskillige  Kirkers  vedkommende  her- 
ovre i  Vestjylland  ligesom  i  Ribe  Domkirke  blandet  med 
den  brune  jærnholdige  Stenal,  eller  det  endelig  er  Mur- 
stenskirkerne  eller  de  Dele  af  de  gamle  Kirker,  Taarn 
og  andre  Partier,  der  er  bygget  af  Murstenen,  og  som 
viser  hen  til  en  noget  senere  Tid,  idet  den  Kunst  at 
brænde  Mursten  først  blev  kendt  i  Danmark  efter  Aar 
1160.  Saa  er  der  de  forskellige  Stilarter,  den  gamle 
romanske  eller  den  gothiske  Stil,  som  man  ogsaa  finder 
Spor  af  selv  i  vore  tarveligste  Landsbykirker,  om  ikke 
i  selve  Bygningen,  saa  i  Udsmykningen.  Der  er  Bille- 
der og  Indskrifter,  Billedskærerarbejder  og  Billedhugger- 
arbejder paa  Altertavle,  Prædikestol,  Stolestader  og 
Pulpiturer,  Døbefont  og  Døbefad,  Lysestager,  de  hellige 
Kar  osv.  Nogen  egentlig  digterisk  eller  kunstnerisk 
Værdi  har  de  jo  sjælden,  men  historisk  Værdi  har  de 
jo  i  betydelig  Grad.  Naar  jeg  var  Lærer,  vilde  jeg  først 
selv  se  at  sætte  mig  ind  i  disse  Ting  saa  godt  som 
muligt,  og  saa  vilde  jeg  en  Gang  om  Aaret  eller  mere 
paa  en  køn  Eftermiddag  tage  Stav  i  Haand  og  tage  de 
flinkeste  Børn   med   eller  hvem  der  ellers  havde  Lyst, 

dog  ikke  for  stor  en  Kreds  ad  Gangen,  og  vandre  hen 
til  saadanne  historiske  Minder,  ikke  mindst  til  Kirkerne, 
og  gennemgaa  dem  saa  godt  jeg  kunde,  og  jeg  tvivler 
ikke  om,  at  det  vilde  have  den  største  Betydning  for 
Oplivelsen  af  den  historiske  Sans. 

Fra  Kirkerne  kan  Vejen  saa  gaa  til  andre  gamle  Byg- 
ninger eller  Ruiner  af  saadanne.  Der  er  gamle  Borg- 
pladser, Donslund,  Hundsbæk,  Skodborghus  f.  Ex.,  for 
at  nævne  nogle  henne  fra  min  Egn,  hvortil  historiske 
Personligheder,  som  vi  kende  saa  godt  fra  den  alminde- 
lige Fædrelandshistorie,  har  været  knyttet.  Der  er  gamle 
Borge  som  Estrup  og  Sønderskov  med  Hovedbygninger 
fra  Begyndelsen  af  det  attende  Aarhundrede,  men  med 
Kælderhvælvinger,  der  gaar  adskillige  Hundreder  Aar  læn- 
gere tilbage.  Der  er  gamle  Præstegaarde,  opførte  i  Slut- 
ningen af  det  syttende  Aarhundrede  efter  de  store  Øde- 
læggelser i  de  forfærdelige  Krige  i  dette  Aarhundrede, 
som  der  endnu  vil  kunne  nævnes  og  findes  mange  Spor 
af.  Ja  henne  i  mit  Provsti  er  der  nu  kun  én  Præste- 
gaard  tilbage  fra  Slutningen  af  det  syttende  Aarhun- 
drede, den  næstældste  er  min  egen,  og  den  er  først  fra 
1795;  men  maaske  er  der  flere  her  længere  vestpaa, 
Ogsaa  de  ældste  Bøndergaarde  og  de  ældste  Huse,  selv 
om  de  ikke  er  stort  mere  end  hundrede  eller  halvandet 
hundrede  Aar  gamle,  er  det  værd  nærmere  at  bese. 
Ofte  kan  der  ogsaa  findes  kønne  Inskriptioner  over  Dø- 
rene eller  andetsteds  paa  de  gamle  Huse.  I  Parenthes 
bemærket,  hvorfor  pryder  man  ikke  mere  Bygninger 
med  Inskriptioner  udover  et  kedeligt  Aarstal  eller  nogle 
Begyndelsesbogstaver  til  vedkommendes  Navne.  Særlig 
større  Bygninger  eller  Bygninger  af  mere  offentlig  Ka- 
rakter burde  det  ikke  forsømmes  paa.  Den  gamle  Ind- 
skrift paa  Frederik  den  fjerdes  Skolebygninger  var  dog 
køn  og  rørende  og  frembyder  nu  for  os  megen  historisk 

Interesse.  Det  har  været  mig  en  Sorg,  at  af  de  henved 
30  nye  Skoler,  der  har  rejst  sig  i  mit  Provsti  siden 
Skolelovens  Gennemførelse,  er  der  ikke  en  eneste,  saa 
vidt  jeg  ved,  der  er  bleven  forsynet  med  en  Indskrift. 
Jeg  arbejdede  paa  at  faa  det  gjort  henne  i  mit  eget  Pa- 
storat paa  den  nye  Skole  i  Eskelund  og  havde  givet 
Forslag  til  forskellige  Indskrifter;  men  det  viste  sig,  at 
der  var  slet  ingen  Stemning  derfor.  Det  forekommer 
mig,  at  man  ogsaa  heri  vilde  have  et  Middel  til  Opli- 
velse af  historisk  Sans  hos  Nutid  og  Eftertid,  som  det 
var  værd  at  benytte. 

Komme  vi  saa  til  forrige  Aarhundrede,  saa  blive  de 
historiske  Minder  jo  fyldigere  og  komme  os  nærmere. 
Der  er  Minderne  fra  vore  Krige  og  om  Mænd,  der  har 
deltaget  i  disse.  Rigtignok  har  Ribe  Amt  ikke  været 
Genstand  for  store  Slag  og  store  Troppebevægelser,  men 
noget  har  der  dog  været,  som  det  er  værd  at  gemme 
paa.  Jeg  begravede  for  tre  Aar  siden  den  gamle  mange- 
aarige  Sognefoged  i  Gesten  Anders  Kristian  Hansen,  der 
døde  hos  sin  Søn  i  Brørup.  Det  var  ham,  der  blev  be- 
skyldt for  at  have  givet  vore  Tropper  den  Underretning, 
der  førte  til  den  sejrrige,  smukke  lille  Træfning  ved 
Vorbasse,  hvad  han  dog  ikke  havde  paa  direkte,  om 
end  vel  paa  indirekte  Maade.  Han  blev  derfor  taget  til 
Fange  af  Tyskerne  og,  bundet  paa  Hænder  og  Fødder, 
kastet  paa  en  Kassevogn  som  et  Stykke  Kvæg  og  skumplet 
den  lange  Vej  først  til  Haderslev  og  derfra  til  Flens- 
borg, hvor  han  sad  i  tre  Ugers  strængt  Fængsel,  indtil 
gamle  Stiftamtmand  Nielsen  ved  en  energisk  Optræden 
fik  ham  udløst.  Da  Kongen  var  i  Kolding  efter  Krigens 
Ophør  dekorerede  han  ham  egenhændig  med  Danne- 
brogsmændenes Hæderstegn.  Da  jeg,  som  rimeligt  var, 
omtalte  dette  i  Talen  ved  hans  Jordefærd,  kom  en  Mand 
hen  til  mig  bagefter  og  sagde,  at  det  havde  han  aldrig 

hørt  noget  om,  og  han  havde  dog  været  der  et  Par  Aar 
og  interesserede  sig  for  sligt.     Men  det  er  jo  en  Skam, 
synes  jeg,  at  sligt  ikke  bliver  omtalt,  det  burde  drages 
frem  atter  og  atter,   det  burde   fortælles  for  Børnene  i 
Skolen.     De  bør  have  et  Indtryk  af,  at  det  er  ikke  blot 
i  gamle  Dage,  at  der  var  en  Hans  Madsen  i  Svanninge, 
der   kunde  gøre  en  heltemodig  Gerning,   men   at  sligt 
opleves  ogsaa  nuomstunder  midt  iblandt  os,  naar  Lej- 
lighed er  dertil.  —  Herude  ved  Vesterhavet  er  der  sik- 
kert ogsaa  Beretninger  om  heltemodige  Bedrifter  i  Kamp 
mod  Vestervowov,  som  fortjener  at  opbevares  og  gem- 
mes.    Det  er  som  Regel  ikke  nogen  morsom  Læsning, 
man  finder  i  Ministerialtidende,  men  en  Gang  om  Aaret 
kommer   der   en    Beretning   om   Redningsvæsenets  Ar- 
bejde i  det  forløbne  Aar,  som  er  i  høj  Grad  interessant, 
og  som  det  undrer  mig,  at  andre  Blade  ikke  faar  fat 
paa,  og  den  har  jo  tilmed  den  Fordel,  at  den  er  fuldtud 
paalidelig.  —  Endelig  skal  jeg  endnu  nævne  de  Person- 
ligheder i  Fredens  og  Kulturens,  i  Skolens  og  Kirkens, 
i  Fædrelandets  og  Folkets  Tjeneste,  som  lever  eller  for 
ikke  længe  siden  har  levet  iblandt  os.     Har  vi  ikke  af 
de  største,  lad  os  saa  kun  nøjes  med  dem.  der  er  lidt 
mindre,  naar  de  ellers  er  knyttet  til  Stedet  og  Egnen. 
Forøvrigt  kan  man  gerne  regne  en  Mand  som  Niels  Jo- 
kum  Termansen  til   de  store,  denne  mærkelige  Bonde- 
mand i  Vadmelskofte,  der  kunde  holde  historiske  Fore- 
drag, saa  Professorer  med  spændt  Opmærksomhed  lyt- 
tede dertil,    men    dog   er   størst    ved   den  Aandens  og 
Hjærtets  Adel,   der  præger  ham  i  al  hans   Færd.     En 
saadan  Mands  Navn  og  Liv  burde  atter  og  atter  frem- 
drages  i    Skolen.     En    Mand    som    gamle    Sveistrup    i 
Vejen  fortjener  ej  heller  saa  hurtig  at  glemmes,  og  der 
kunde  vel  nævnes  mange  andre,   men   ofte  maa  man 

sande:  Ja,  Aarene  rulle  og  skiftes   om   paa  Jord,    og 
vore  Navne  glemmes  som  Sne,  der  faldt  ifjor. 

Men  det  er  da  dette,  jeg  gærne  vil  hævde  og  slaa  til 
Lyd  for,  at  Vejen  til  Oplivelse  af  den  historiske    Sans 
gaar  igennem  Lokalhistorien,  den  stedlige  Egns  Historie. 
Det  gælder  i  Almindelighed,   og  det  har  sin  store  Be- 
tydning ogsaa  paa   Skolens  Omraade.     Den  første  Op- 
gave for  en  Historielærer  er  den  geografiske.     Sørg  for 
og  arbejd  paa  at  sætte  Dem  ind  i  den  Egns  historiske 
Minder  og  Steder  og  Personligheder,  hvorpaa  De  virker, 
og  tag  Stav  i  Haand,  naar  Lejligheden  er  dertil,  og  før 
Børnene  rundt  til  disse  Steder  og  fortæl  dem  Historien 
»paa  Stedet«.     Gør  det  først  i  den  nærmeste  Kreds  og 
saa  lidt  videre  ud.    Jeg  vilde  ønske,  at  de  Rejser,  der 
foretages  med  Børnene  om  Sommeren,  og  hvortil  Staten 
yder  gratis  Jærnbanekørsel,  men  som  jo  væsentlig  bliver 
Fomøjelsesrejser  —  og  jeg  under  gærne  Børnene  den 
Fornøjelse  — ;  men   jeg  vilde  ønske,   at  de  kunde  faa 
et  Supplement,  saaledes   at  der  var  Lejlighed  til  oftere 
at  kunne   rejse   med    en   mindre,   ja  navnlig  dette  en 
mindre,  Kreds  af  større  Børn  hen  til  vort  Lands  histo- 
riske Steder  for  at  fortælle  dem  Historien  paa  Stedet. 
Men,    som   sagt,    begynd    med   det   nærmeste.     Og    vil 
nogen  sige:  ja  men  hvorledes  skal  vi  faa  noget  at  vide 
derom,  saa  vil  jeg  sige,  det  vil  næppe  være  saa  vanske- 
ligt  at   finde  Kilder,    naar   man  ellers  søger  derefter. 
Allerede  i  Trap  vil  der  være  adskilligt,  og  i  Oluf  Niel- 
sens   Herredsbeskrivelser   hernede   fra    det   sydvestlige 
Jylland   er  der  saare  meget.     Men  forøvrigt  er  der  for 
Tiden  en  Tanke  fremme,  som  jeg  vil  slutte  med  at  be- 
røre.    Der  er  en  lille   Kreds  af  historisk  interesserede 
Mænd,   der  efter  Initiativ  af  Stiftamtmand  Stemann  og 
Højskoleforstander  Schrøder  har  talt  om  at  se  at  faa 

dannet    et   »Historisk    Samfund    for   Ribe  Amt«.      Det 
skulde  først  og  fremmest  sysle  med  Lokalhistorien  her 
for  dette  Amts  vedkommende  og  vilde  derigennem  se 
at  oplive  den  historiske  Sans.     Der  blev  holdt  et  Møde 
om  Sagen  kort  før  Jul   paa  Askov  Højskole,   der  dog 
blev  væsentlig  forstyrret  ved  Snehindringer,   og  der  vil 
i  Slutningen  af  denne  Maaned,  den  27.,  blive  holdt  Møde 
i  Ribe  og  ventelig  i  næste  Maaned  i  Varde,  hvor  man 
gæme  vilde  se  at  faa  et  Indtryk  af,  om  der  var  nogen 
Jordbund  for   Sagen   og  se  at  faa   Samfundet   stiftet. 
Jeg  nævner  nu  Sagen  her  i  Haab  om,  at  mange  af  de 
tilstedeværende  vilde  interessere  sig  for  den;  thi   dens 
heldige  Udfald  vil  ikke  mindst  bero  paa,  at  man  kunde 
faa  Lærerne  med  til   at  interessere  sig  for  og  arbejde 
for  Sagen  rundt  om  i  deres  Kreds.     Det  er  da  Tanken, 
i  hvert  Fald  er  det  da  min,  hvis  Samfundet  vinder  for- 
nøden Tilslutning,   at  der  skulde   udgives  en    Aarbog, 
hvori  Egnens  og  Sognenes  historiske  Minder  og  Steder 
og  Personligheder  efterhaanden  kunde  blive  beskreven, 
og  hvori  tænker  jeg,  der  ogsaa  kunde  samles  saadanne 
historiske  Smaastykker,  som  af  og  til  findes  i  de  lokale 
Blade,   men  som  dér  forsvinder  i  al  den  øvrige  Mang- 
foldighed, og  som  man  sjældent  senere  kan  faa  fat  paa, 
naar  man  vil   bruge  det.     Naar  denne  Aarbog  —  det 
falder  mig  nu  lige  ind  —  blev  prydet  med  et  Titelbil- 
lede, hvorpaa  man  saa  Ribe  Domkirke  og  Tirslund  store 
Sten,  og  saa  en  Randtegning,   hvori  der  med  snirklede 
Bogstaver  efter  Tidens  Skik  stod   skrevet   »og  nu  skal 
Rive  Taarn  og  Tirslund  store  Sten  hænge  i  din  Næs'  osv., 
saa  skulde  det  være   sært,   om  ikke   en  og  anden  fik 
Lyst  til  at  fortælle,  og  i  hvert  Fald  er  jeg  vis  paa,  der 
er  mange,  der  fik  Lyst  til  at  læse. 
Men  dette  være  nu  henstillet  til  Deres  Overvejelse. 


20        j.  nissen:  om  oplivelse  af  historisk  sans. 

Det  er  ikke  af  den  Grund,  jeg  har  valgt  at  tale  om 
dette  Emne,  om  end  det  maaske  nok  har  givet  en  vis 
Foranledning  dertil ;  men  jeg  mener,  at  selve  Emnet  har 
betydelig  pædagogisk  Interesse. 


Foranstaaende  Foredrag,  der  blev  holdt  som  Indledningsforedrag 
til  en  Forhandling  paa  Skolemødet  i  Esbjærg  Fastelavnsmandag 
1902,  fremsættes  her  til  nærmere  Oplysning  om  nogle  af  de  Tanker, 
man  har  havt  for  Øje  ved  Dannelsen  af  »Historisk  Samfund  for 
Ribe  Amt«.  Efter  Foredraget  udviklede  der  sig  en  livlig  Forhand- 
ling, hvori  mange  af  de  tilstedeværende  gav  de  fremsatte  Tanker 
og  Tanken  om  Oprettelsen  af  nævnte  Samfund  deres  Tilslutning. 
En  enkelt  Taler  nærede  dog  nogen  Frygt  for,  at  en  saadan  Virk- 
somhed for  en  enkelt,  begrænset  Landsdels  Vedkommende  skulde 
fremme  det  provinsielle  og  særlige  paa  det  almenes  Bekostning. 
Stiftamtmand  Stemann,  der  ogsaa  var  tilstede,  henviste  imidlertid 
i  saa  Henseende  til  de  forskellige  bestaaende  historiske  SelskcU^er 
for  Jylland,  Fyn,  Lolland-Falster  m.  il.,  der  ikke  havde  svækket 
Sansen  for  den  almindelige  Fædrelandshistorie;  tværtimod,  var  den 
historiske  Sans  først  vakt  for  et  mere  begrænset  Omraade,  vilde 
den  uvilkaarlig  søge  at  omfatte  mere  og  komme  baade  de  tidligere 
bestaaende  Selskabers  Virksomhed  og  hele  Fædrelandets  Historie 
tilgode. 


Peder  Palladius, 

Haandværkersønnen  fra  Ribe  paa  Sjællands  Bispestol. 
Et  Firehundredaars-Minde  ved  Ludvig  Schrøder. 


PEDER  Palladius  BF  født  i  Ribe  1503.  Hans  Fader 
hed  Esbero  Jensen  og  var  Skomager. 

Der  er  gættet  paa,  at  Peder  Esbernsen,  som  han  da 
egentlig  hed,  i  Skolen  har  faaet  Øgenavnet  *Plad*, 
fordi  den  Stump  Læder,  hvormed  en  Skoflikker  bødede 
paa  en  forslidt  Saal,  nævnedes  paa  denne  Maade. 

Da  Esbem  Jensen  en  Tid  havde  havt  sin  Søn  i  Skole 
og  han  en  Dag  mærkede,  at  han  »ikke  for  ham  kunde 
opregne  alle  Søndags-Evangelierne  paa  sine  Fingre«, 
hvad  han  selv  kunde,  skønt  han  ikke  havde  lært  et  Bog- 
stav, blev  han  saa  opbragt,  at  han  »straffede  ham  haar- 
deligen  med  Ord,  ude  mellem  Ribe  og  Bierige.«^ 

Der  var  forøvrigt  700  Drenge  i  Skolen  i  Ribe.  Peder 
Esbernsen  og  andre  smaa  Sinker  maatte  hen  ovenpaa 
Skoleloftet,  da  der  var  hel  fuldt  forneden. 

Af  andre  Træk,  der  kan  oplyse  Forholdene,  som  de 
var  i  Ribe  i  hans  Barndom,  har  han  fortalt  nogle  en- 
kelte. Der  var  »Svingler  omkring  Byen«,  som  de  slog 
til  om  Søn-  og  Helligdage  under  Prædikenen,    »at  der 

'  »Bierige«  maaske  lig  »Bjerge«. 

kom  ingen  Vogne  udi  Byen  paa  de  Dage.  c  —  Der 
var  kun  én  Aagerkarl  i  Byen,  som  til  Skam  og  Skænd- 
sel kaldtes  »Morten  Aagerkarl«,  og  hvis  Børn  siden  flak- 
kede om  paa  ussel  Maade.  —  Der  var  en  »Badstue« 
i  Ribe,  som  blev  nedbrudt,  da  der  kom  Sygdom  i  Byen 
som  Følge  af,  at  man  optog  franske  Moder  i  Sæder 
og  Klæder.  — 

Peder  Esbernsen  Plad  kom  siden  i  Skole  i  Assens. 
Her  gav  han  en  Pebling  »en  dansk  Hvid,  for  han  skulde 
lære  ham  at  gaa  om  By  og  tigge  Almisse;  men  han 
vaar  ikkun  min  Mester  en  Middagsstund ;  siden  lærte  det 
sig  selv,«  saa  han  behøvede  ikke  at  give  mere  ud  derfor. 

Det  sigter  vel  til  Skolegangen  i  Assens,  naar  han  en- 
gang har  skrevet:  »I  ser  jo  vel,  at  vi  ikke  have  været 
ledige  i  Skolen,  endog  vi  legede  undertiden  paa  Marken, 
som  eders  Drenge  gør  ved  deres  Majtræ.  Med  Lyst  og 
Leg  lærte  vi  det,  vi  lærte.«   — 

Om  Peder  Esbernsen  Plad  har  studeret  ved  Køben- 
havns Universitet,  er  tvivlsomt.*  Henimod  1530  har 
han  været  »Skolemester«  i  Odense.  Til  hans  Lærlinger 
hørte  Hans  Bentsøn,  der  var  med  imellem  de  nærved 
80  fattige  Fiskere,  som  mange  Aar  efter  ved  Kyndel- 
missetid stod  ude  paa  Isen  mellem  Skibene  og  Saltholm, 
og  stangede  Aal,  da  det  »Stykke  Is,  som  de  stod  paa, 
brast  neder  paa  alle  Sider  omkring  dennem,«  og  de  kom 
i  Drift.  Nogle  af  dem  blev  reddede  til  Amager,  Salt- 
holm eller  Malmø;  men  48  eller  49  fattige  Fiskere  druk- 
nede. De,  der  kom  hjem,  fortalte  om  de  andre,  der- 
iblandt om  Hans  Bentsøn,  at  de  havde  raabt  til  deres 
Stalbrødre:  »Kære  Brødre  og  gode  Naboer,  lader  os  ikke 

^  Maaske  har  han  været  i  Roskilde  Skole.  Han  har  paa  samme 
Sted,  hvor  han  har  fortalt,  at  der  var  700  i  Ribe  Skole,  meddelt, 
at  der  var  900  Lærlinger  i  Roskilde  Skole. 

falde  udi  Mishaab,  for  vi  skulle  dø  i  dette  Vand !  Lader  os 
nu  se,  om  vi  haver  nogen  Tid  hørt  Guds  Ord  udi  vor 
Livstid!  Del  vil  nu  gælde,  vi  ser  den  visse  Død  for 
vore  Øjen;  her  maa  vi  blive,  det  maa  ikke  andet  være  I  c 
Og  saa  begyndte  de  at  synge:  »Nu  bede  vi  den  Hellig- 
aand«  Og  siden:  »Med  Glæde  og  Fred  far  jeg  nu  hen. c 
Og  saa  sendte  de  Hilsener  hjem  til  deres  fattige  Hu- 
struer og  Børn  med  de  Kammerater,  der  mulig  maatte 
blive  reddede. 

Den  adelige  Boi^mesteri  Odense  Mikkel  Pedersen  Ake- 
leye  (d.  1539)  og  hans  Hustru  vandt  Peder  Esbensen  Plad's 
hjærtelige  Hengivenhed,  især  fordi  de,  der  havde  lært  ham 
al  kende  under  hans  Gerning  i  Odense,  »lod  bekoste 
hans  Studier  og  Lærdom  udenlands,  udi  boglige  Kun- 
ster og  udi  den  hellige  Skrift.  <  Han  har  rimeligvis  led- 
saget Sønnen  Knud  Mikkelsen  som  Vejleder. 

Til  denne  Udenlandsrejse  har  P.  Esbensen  faaet  Stø- 
det ved  en  Vækkelse  til  at  se,  han  ikke  kunde  blive 
salig  ved  sine  gode  Gerninger,  sin  »Indvielse,  Finnen 
og  Fasten«  og  sine  »Læsninger«.  Og  det  synes,  at 
denne  Vækkelse  staar  i  Forbindelse  med,  at  de  Ord 
blev  levende  for  ham,  som  »Gud  Fader  talte  og  lod 
høre  af  Himlen  ved  Jordans  Flod,  den  Tid  Kristus  blev 
døbt,  ligeledes  paa  Tabors  Bjærg:  denne  er  min  elske- 
lige Søn.«  Det  var  for  at  blive  Luthers  Lærling,  at 
den  28aarige  Mand  rejste  udenlands. 

Den  3.  September  1531  blev  T>Peder  Esbensen  Pia- 
dius€  indskreven  som  Student  ved  Wittenbergs  Høj- 
skole, hvor  han  snart  —  maaske  efter  Melanktons  Raad 
forandrede  det  meningsløse  »Pladius«  til  ^Palladiust, 
der  minder  om  Pallas  Atene,  til  hvis  Sønner  han  nu 
skulde  regnes. 
»Det  Kendskab,  han  hjemmefra  havde  havt  til  Refor- 

malionstidens  Talsmænd,  var  næsten  intet  i  Sammenlig- 
ning med  det,  han  nu  fik,  da  han  med  egne  Øjne  saa 
dem,  hørte  deres  Forelæsninger  og  Taler,  nød  deres 
lærde  og  behagelige  Samtaler  og  færdedes  imellem  Stu- 
derende og  Lærde.« 

At  han  navnlig  har  været  en  opmærksom  Tilhører, 
naar  Luther  talte,  ses  af  hans  saakaldte  »latinske  Po- 
stil«, der  er  en  selvstændig  Opskrift  af  det,  Luther  med- 
delte om  Søndagsevangelierne. 

Tre  Aar  efter  at  han  var  bleven  Student  i  Wittenberg, 
kom  hans  Broder  Niels  dertil,  som  nu  optog  Navnet 
Palladius,  og  i  Aarene  1536 — 37  studerede  den  danske 
Adelsmand  Herluf  Trolle  sammesteds;  han  blev  ved 
Venskabsbaand  knyttet  til  Peder  Palladius. 

Under  Peder  Palladius'  Ophold  i  Wittenberg  blev  en 
Barnemorderske  henrettet.  »Der  hun  stod  paa  Torvet 
og  skulde  sætte  sig  neder  for  Bøddelens  Sværd  udi  et 
Læs  Sand,  som  vaar  aget  dertil  efter  deres  Sædvane,  da 
maatte  man  høre,  hvore  hun  gav  jammerlige  Klage  paa 
sin  Husbonde  og  Hustru,  som  hun  den  Tid  havde  tjent, 
og  udi  hvis  Brød  hun  blev  greben  udi.  Vi  stode  der 
omkring  noget  nær  3000  Studenter  foruden  Borgere  og 
Borgersker,  unge  og  gamle,  saa  langt  som  hendes  Røst 
kunde  høres;  da  hun  sagde  disse  Ord:  Jeg  tjente  her 
udi  Byen  to  samfælde  Aar  den  Dannemand  og  den 
Dannekvinde  (nævnte  hun  dem  ved  deres  Navn);  de 
nødte  og  tvingede  mig  til  at  gaa  til  Kirke  at  høre  Guds 
Ord  hver  anden  Dag  (som  er  daglige  Prædiken  og  er 
ogsaa  storlige  behov  i  saadanne  Købstæder),  da  kunde 
jeg  mine  Budord,  Troen  og  Fadervor;  da  gik  jeg  gærne 
til  Sakramentet  og  lod  mig  berette  (sagde  hun);  da 
kom  jeg  i  ingen  onde  Veje,  lod  mig  ikke  belokke  eller 
beligge;   men  straks  jeg  slap  den  Tjeneste  og  kom  her 


PEDER    PALLADIUS.  26 

Qd  for  Porten  udi  Forstaden  at  tjene  udi  Krohuset,  da 
skøtte  hverken  min  Husbonde  eller  min  Hustru  om 
mig,  hvad  heller  jeg  gik  til  Kirke  eller  blev  hjemme; 
tit  vilde  jeg  end  gaa,  som  jeg  vaar  tilvant,  da  iinge  de 
mig  andet  at  gøre  og  forhindred  mig  derfra,  saa  at 
jeg  blev  nu  plat  udaf  med  vor  Herre  Jesus,  glemte  nu 
mine  Budord,  Troen  og  Fadervor  at  læse  og  bede 
Morgen  og  Aften,  gik  ikke  nu  længer  til  Sakramentet 
og  kom  saa  udi  onde  Veje  med  unge  Karle,  som  jeg 
tapped  01  for  om  Natten;  saa  kom  jeg  til  denne  skæn- 
delige Gerning,  at  jeg  myrde  mit  eget  Barn  og  derfor 
skal  lide  denne  skammelige  Død  her  idag  under  Bød- 
delens Hænder  og  Sværd.«  — 

Det  maa  have  været  en  alvorlig  Ulykke  for  Witten- 
berger Universitetet  med  sine  Tusinder  af  Studenter, 
da  der  udbrød  Pest  En  hel  Del  af  de  fremmede  rejste 
da  til  Jena  i  Thiiringen  og  derimellem  da  ogsaa  Peder 
Palladius. 

Her  oplevede  han  at  se,  hvad  de  havde  til  Sædvane 

med  deres  unge  Børn,  Drenge  og  Piger,   som  er  inden 

4  eller  6  Aar  gamle.    »Hver  Tisdag  og  hver  Torsdag  efter 

Middag,  naar  Klokken  er  ved  ét,  da  komme  alle  smaa 

Børn,  som  i  Byen   ere,   til   Kirke,   somme   lede  de  og 

somme  bære  de  frem,  og  sætte  dem  saa  i  Koret  paa 

hine  Trapper,  to  eller  tre,  som  ere  gjorte  til  Gang  op  til 

Alteret,    saa  at  de  vende  dem   ned  ad   Kirken.      Der 

gaar  Kapellanen  iblandt  dem  frem  og  tilbage  og  haver 

et  lidet  His  eller  Kvist  udi   sin  Haand  og  læser  saa 

Børnelærdom  for  dem,  og  de  læse  alle  sammen  efter 

hannem;  han  sjunger  saa  godt  og  siger  Fader  vor,  og 

hine  spæde  Børn  efter  hannem  med  klinger  Røst;   saa 

førfølger    han  Børnelærdom    med    dem   ud   til   Enden; 

siden  beder  han  stundum  en  Dreng,  stundum  en  Pige 

slaa  op  og  læse  højt  for  sig  selv;  hvad  de  fare  vild 
udi,  der  retter  han  dem  strax  udi  og  høder  dem  med 
Riset  og  truer  dem,   at  de  skulle  faa  Utak,   naar  de 
komme  igen,  om  de  kunne  ikke  da  bedre;  men  ingen 
slaar  han   paa,  ikkun   høder  dem  aleneste  med  Riset. 
Derimellem  staar  Klokkeren  ved  Alteret  og  skær  Peber- 
kage til  Børnene,   det  skifter  Kapellanen  imellem  dem, 
saa  hver  faar  et  Stykke,  saa  stort  som  en  Finger;  der- 
med holdes  de  til  hannem  og  kommer  gærne  igen,  fordi 
de  venter  .dem   Peberkage.     Det  Peberkage  koste    fire 
Mænd  i  Byen,   saa   at  enhver  lægger  en  Grossen  dertil 
om  Ugen ;  det  kan  løbe  hver  af  dem  noget  nær  2  Daler 
om  Aaret,   og  det  gøre  de  gærne,  paa  det  at  Børnene 
maatte  saa  komme  frem  og  optugtes  i  Gudsfrygt.     Og 
somme  Børn  ere  lige  som  Aber;  det  skal  man  her  se:  om 
Sommer,   naar  det  er  blankt  Vejr,   at  Børn  kan  være 
ude,  da  sanke  de  dem  til  Hobe  udi  Gaderne  hos  deres 
Forældres  Døre  og  under  Vinduer;    der  sætte  de  dem 
ned,  og  en  ung  liden  Dreng  gør  sig  til  Kapellan  og  faar 
et  Ris  og  læser  for  de  andre,  og  de  efter  hannem,  saa 
skifter  han  smaa  Stykker  Brød  heller  smaa  Stene  iblandt 
dem,  det  skal  være  Peberkage;  ligesom  de  se,  at  Kapel- 
lanen bærer  sig  ad  i  Kirken,   saa  gøre  de  dem  en  Leg 
af  paa  Gaden; de  gøre  dem  en  Leg  af  deres  Børne- 
lærdom og  drikke  den   saa  i  dem  med   Leg,   Lyst  og 
Glæde.« 

Man  kan  se,  at  Peder  Palladius  ogsaa  udenfor  Pro- 
fessorernes Høresale  har  havt  Udbytte  af  sin  Udenlands- 
rejse. Han  har  været  en  livlig  Iagttager,  og  har  kun- 
net udnytte,  hvad  han  har  set,  naar  han  siden  talte  til 
Menigmand  i  Danmark  paa  sine  Visitatsrejser.  — 

Den  25.  September  1533  var  Peder  Palladius  bleven 
Magister.     Tre   Aar  efter  skrev  Bugenhagen   en   varm 

Anbefaling  for  ham  til  Kong  Kristian  6.  Men  han  fore- 
stillede Kongen,  at  det  viide  være  ønskeligt,  at  han  tog 
den  theologiske  Doktorgrad  i  Wittenberg.  Da  dette  Brev 
blev  naadigt  modtaget,  skrev  han  paany,  at  han  efter 
Raadførsel  med  Filip  Melanchton  kunde  opgive,  at  Er- 
hvervelsen af  Doktorgraden  med,  hvad  dertil  hørte^ 
vilde  koste  100  Gylden.  Bagenhagen  vilde  imidlertid 
henstille  til  Kongen,  om  han  vilde  give  Peder  Palladius 
endnu  100  Gylden,  da  det  var  raadeligt,  at  han  blev  i 
Wittenberg  endnu  et  Aar  eller  noget  derover  —  han 
maatte  ogsaa  vente  paa  belejlig  Tid  til  at  rejse  — ,  og 
han  trængte  til  Klæder  og  især  til  Bøger;  der  vilde  jo 
ogsaa  medgaa  adskilligt  til  Tæring  paa  Hjemvejen. 
> Derfor, €  sluttede  Bugenhagen,  »anser  vi,  som  sagt,  200 
Gylden  at  være  ham  nødvendige.  Mere  skal  han  ikke 
bede  Eders  Majestæt  om,  før  han  kommer  hjem;  da  vil 
Eders  Majestæt  for  Fremtiden  naadigst  sørge  for  ham; 
thi  han  er  en  saadan  Mand,  at  han  med  Tiden  vel  kan 
fortjene  et  godt  Salarium.« 

1.  Juni  1537  disputerede  Peder  Palladius  for  Licen- 
ciatgraden  under  Luthers  Forsæde.  Æmnet  for  Dispu- 
tatsen var:  Troens  og  Gerningernes  Forhold  til  Retfær- 
diggørelsen. Den  følgende  6.  Juni  blev  han  af  Justus 
Jonas  erklæret  for  proponeret  til  Doktor  i  Theologien. 
Ved  denne  Lejlighed  fremsagde  Palladius  en  af  Luther 
forfattet  latinsk  Tale  om  Jesus  som  den,  der  giver  sine 
Lærlinger  Visdom.  — 

2.  September  1537  blev  Peder  Palladius  endelig  i  Vor 
Frue  Kirke  i  København  ordineret  til  Biskop  i  Sjæl- 
lands Stift.  Med  dette  Embede  forenede  han  tillige 
Stillingen  som  theologisk  Professor  ved  Københavns 
Universitet.  Han  var  vel  forberedt  til  at  have  den  le- 
dende  Stilling  i  den  evangelisk-lutherske  Folkekirke  i 

Kristian  3.s  Lande,   og  det  var  en   overordentlig  travl 
Virksomhed,  han  udfoldede  til  sin  Død  3.  Januar  1560. 

Som  Biskop  synes  han  at  have  visiteret  alle  sit  Stifts 
390  Kirker  i  Aarene  1537 — 43.  Han  maatte  prøve  de 
enkelte  Præster,  om  de  kunde  og  vilde  tjene  under  den  ny 
Kirkeskik;  fandt  han  dem  uduelige  eller  uvillige,  maatte 
han  indsætte  andre  i  deres  Sted.  Dernæst  maatte  han 
undersøge  Kirkernes  Beskaffenhed,  om  der  i  dem  var 
Ting,  der  saaledes  hang  sammen  med  det  papistiske 
Væsen,  at  det  var  nødvendigt  at  fjærne  dem,  og  om 
hvad  der  savnedes  til  en  ret  evangelisk  Gudstjeneste. 
Men  fremfor  alt  gjaldt  det  om  at  oplyse  Menigheden 
om,  hvad  der  var  det  væsentlige  i  Gudstjenesten,  og  om 
den  Stilling,  Præst  og  Degn  skulde  have  i  dens  Midte, 
samt  at  formane  Forældrene  til  at  lade  deres  Børn  op- 
lære i  den  kristelige  Børnelærdom. 

Peder  Palladius'  Visitatsbog,  der  først  i  det  nittende 
Aarhundrede  er  trykt,  kan  give  Læserne  en  tydelig 
Forestilling  om,  hvordan  han  netop  i  disse  første  Aar 
har  talt  paa  sin  Rundrejse  i  Stiftet.^ 

Særlig  lægger  Palladius  Vægt  paa  Sakramenterne  og 
Ordets  Forkyndelse.  Funten  skal  staa  ved  Kirkens  Dør 
og  Prædikestolen  imellem  den  og  Alteret,  }>at  naar  eders 
Sognepræst  prædiker  eder  vor  Herre  Jesum  Kristum  ren 
og  klar  til  eders  Salighed,  da  beviser  han  sin  Lærdom 
med  de  tvende  højærværdige  Sakramenter;  derfor  slaar 
han  den  ene  Haand  ned  til  Funten  og  den  anden  op 
til  Alteret,  at  de  staa  paa  baade  Sider  ved  Prædike- 
stolen, som  de  tvende  Kerubim  stod  omkring  Arken. 
For  de  to  Sakramenter  er  de  to  Indsegl,  som  hænge 
for  det  Brev,  som  blev  givet  ned  fra  Himlen  ved  Mosen 

^  Den  er  blandt  andet  udgivet  ved  Udvalget  til  Folkeoplysnings 
Fremme  1884  og  kan  købes  for  1  Kr.  20  Øre. 

Og  ved  Vorherre  Jesum  Kristum,    der   de   ti  Budord, 
Troen  og  Faderoor  staar  skreven  udi,  og  er  det  rette 
Afladsbrev,  som  os  bør  at  dø  hen  med  og  have  i  Grav 
med  os,  og  ikke  Pavens  Afladsbrev,  som  hørte  Djæve- 
len til.     Den  første  Artikel  i  Brevet  er  de  ti  Budord, 
den  anden  vor  Tro,   den  tredie  vor  Fadervor  med  alt 
det,  dennem  til  lyder  i  det  gamle  og  ny  Testament;  her 
hænger  nu  de  tvende  Indsegl  neden  fore,  som  er  Daabens 
og  Nadverens  Sakrament.     Funten   staar  bag  udi  Kir- 
ken,   at   I   sidde   eller   staar  alle   sammen   og   vender 
Bagen  til  Funten,   derfore  at  I  skal  tænke  det  at  være 
nok  med  den  ene  Gang,  at  I  ere  døbte,  hver  ved  sig,  i 
Navn  Faders,  Søns  og  Helligaands,  saa  at  I  skulde  aldrig 
tidere  døbes  end  den  ene  Gang;  —  Alteret  staar  oven  i 
Kirken  for  alle  eders  Øjen,  og  I  vender  eder  op  til  det, 
at  I  skulle  komme  i  Hu  at  gaa  altid  til  Sakramentet  og 
lade  eder  berette,   saa  længe  som  I  leve  paa  Jorden,  c 
Palladius   formaner   Menigheden   til    at   staa   op   og 
vende  sig  til  Funten,   naar  et  Barn  døbes,  —  og  han 
formaner  til  hyppig  Altergang.     Det  er  en  Skam  for 
en  Husbonde,   »om  der  gaar  nogen  Søndag  eller  hellig 
Dag  over  dit  Hoved,  at  der  skal  ej  nogen  findes  af  dine 
at  gaa  til  Sakramentet:  nu  du  selv,  nu  din  Hustru,  din 
Svend,  din  Mø,  din  Dreng,  din  Pige,  dit  Barn,  saa  tid- 
lige som  en  er  6  eller  7  Aar  gammel   og   kan   sin 
Børnelærdom ....  Det  skal  være  langt  fra,  at  nogen  skal 
gaa  bort  et  Fjærdingaar  tilsammen,    et  halvt  Aar  til- 
sammen,  ja  (det  Gud  forbyde   og  den  Helligaandl)  et 
helt  Aar  til  Hobe  og  ikke  lade  sig  berette;  det  maa  jo 
være  et  formaleditet  Menneske,  som  nu  længer  i  denne 
klare  Evangelii  lyse  Dag  gaar  aleneste  om  Paaske  efter  en 
gammel  Sædvane  til  Sakramentet  og  ikke  ved  tiere  om 
Aaret  at  bruge  rettelige  det  højærværdige  Sakramente.« 

Han  opmuntrer  Folk  til  at  sjunge  i  deres  Sognekirke; 
»som  os  bør  at  give  dem  det  Lov  paa  Møn,  at  de  sjunge 
saa  dejlige  med  hverandre  udi  hine  høje  Kirker,  at  det 
jo  er  stor  Lyst  at  høre.  Jeg  sjunger  det  bedste  jeg 
kan,  derfor  straffer  mig  ingen  Dannemand,  staar  der  udi 
Rimet.« 

Fattigforstanderne  skulde  »skiftes  ved  at  gaa  med  fat- 
tige Folks  Tavler,  som  Kirkeværger  skulle  skiftes  ved 
at  gaa  med  Kirkens  Tavle  hver  Søndag  og  hver  Helligdag,  c 

De  hellige  Dage  sætter  Palladius  i  Forbindelse  med 
Troen.  »Udi  vor  Tro  sige  vi  saa:  Jeg  tror  paa  Gud  Fader, 
paa  Jesum  Kristum  og  paa  den  Helligaand.  Her  have 
vi  tre  Personer  og  én  sand  Gud :  hid  hører  hellige  Tre- 
foldigheds-Søndag med  alle  andre  Søndage  om  Aaret; 
der  have  I  allerede  saa  mange  hellige  Dage,  som  der  er 
Uger  i  et  Åar. . .  .Her  have  vi  den  første  Slags  hellige 
Dage,  som  ere  alle  Søndage  om  Aaret.  Nu  følger  den 
anden  Slags,  det  er  Kristi  Højtiders  Dage,€ 

Den  tredje  Slags  »hør  til  denne  Artikel  udi  vor  Tro, 
som  vi  saa  sige:  jeg  tror  en  hellig  kristen  Kirke  at 
være.  Hvilke  hellige  Dage  høre  hid?  Først  alle  Engle- 
Dag  eller  St.  Michaelis-Dag,  fordi  at  hver  Kristen 
haver  sin  Engel,  og  de  høre  ogsaa  til  den  kristne 
Samfund,  idet  de  ere  skikkede  til  at  tjene  de  kristne, 
og  den  Dag  skulle  vi  takke  Gud  for  Aarets  Grøde.  —  Der- 
næst alle  Helgens  Dag,  det  er  alle  deres  Dag,  som 
haver  været  for  os  her  paa  Jorden  udi  den  kristne  Kirke  og 
Menighed  og  ere  nu  bort  farne  og  høre  dog  alligevel 
til  den  kristne  Samfund^  .  .Og  naar  I  høre  tale  om  Hel- 
gen,  da  skulle  I  jo  ikke  aleneste  holde  Jomfru  Maria, 

'  »Alle  Åpostlers  Dage  og  alle  andre  Helgens  Dage,  som  Paver 
og  Munke  skikked,  dem  holde  vi  allesammen  til  Hobe  paa  alle 
Guds  Helgens  Dag.  c 

Sankt  Peder,  Sankt  Povl  og  andre  saadanne  for  Helgen, 
men  ogsaa  eders  egne  Forældre,  som  ere  bortdøde  i  kristen 
Tro.  Hed  din  Fader  Peder  her  paa  Jorden  og  døde  bort 
i  en  kristen  Tro,  da  beder  ban  nu  Sankt  Peder  udi  Himme- 
riges Rige;  hed  din  Moder  Anna,    da   heder   hun    nu 

Sankte  Anna Ved  vi  at  sige  af  de  gode  Helgen,  som 

længe  siden  ere  bortdøde,  da  maa  ogsaa  hver  tale  om 
dem,  han  kendte,  hvad  han  ved,  der  kan  være  en  anden 
til  et  godt  Eftersyn.  Som  vi  udi  København  vide  at 
sige  om  Niels  Stemp  med  salig  Ihukommelse,  at  han 
vaar  en  god  Fattigfolks  Ven;  om  Hr.  Jørgen  Hintze,  han 
yaar  sin  egen  fattige  Slægts  gode  Ven ;  Sidsel  Apotekers, 
hun  vaar  fattige  Studenteres  gode  Ven;  og  Mester  Kri- 
sten vaar  en  tro  Sjælesørgere  udi  sit  Embede,  c 

Niels  Stemp  var  i  sin  Tid  Borgmester  i  København; 
Kanniken  Jørgen  Hintze  havde  været  Kristian  den  an- 
dens Lærer,  og  Mester  Kristen  formodes  at  have  været 
Kristen  Morsing,  Hans  Tavsens  Eftermand  som  Sogne- 
præst ved  Nikolaj  Kirke.  Om  Sidsel  Apotekers  ved  vi 
intet.  Naar  vi  læser  disse  Navne,  maa  det  vel  slaa  os, 
at  faa  nu  om  Dage  har  den  Frimodighed,  som  Peder 
Palladius  havde,  til  at  nævne  nys  afdøde  jævne  danske 
Mænd  og  Kvinder  som  hørende  til  Helgenrækken.  — 

Peder  Palladius'  Visitats  har  været  en  af  hans  be- 
tydeligste Embedsgeminger.  Men  han  har  røgtet  mange 
andre  Hverv. 

Rimeligvis  har  han  været  Hovedmanden  i  de  baade 
skriftlige  og  mundtlige  Forhandlinger,  som  i  Aarene 
1543 — 46  førtes  med  Kannikerne  i  København,  Ros- 
kilde og  Lund  om  Sætninger,  der  vedrørte  Romerkir- 
kens Lære  om  Nadveren  og  om  Præstevielsen;  kunde 
de  ikke  af  den  hellige  Skrift  godtgøre  den  romerske 
Opfattelses  Rigtighed,    da   maatte   de    skriftlig  tiltræde 

den  evangeliske  Lære  eller  opgive   deres   rigt  lønnede 
Stillinger. 

Peder  Palladius  værgede  den  dansk-norske  Kirke 
overfor  Forsøgene  paa  Overenskomst  med  Rom  og 
med  Kalvinismen.  Han  støttede  virksomt  den  norske 
og  den  islandske  Reformation.  Han  var  Hovedmanden 
i  den  Kommission,  som  gennemsaa  Kristiem  Pedersens 
Bibeloversættelse,  inden  den  blev  trykt. 

Under  sin  travle  Virksomhed  —  ogsaa  som  Pro- 
fessor og  ved  kirkelige  Møder  —  svækkedes  hans  Hel- 
bred tidligt.  Men  blev  han  i  en  Del  Åar  bunden  til  sit 
Hjem,  saa  fandt  han  dog  baade  Tid  og  Kræfter  til  at 
bruge  sin  Pen.  — 

Blandt  de  Bøger,  han  lod  trykke,  skal  her  særlig 
fremhæves  en  Slags  Kirkehistorie:  *0m  Si,  Peders 
Skib,  d,  e.  om  den  hellige  kristelige  Kirkes  Forføl- 
gelse baade  i  det  gamle  og  ny  Testamente.  € 

Har  Palladius,  som  vi  ovenfor  saa,  fundet  de  ti 
Budord  lige  saa  vel  som  Troen  og  Fadervor  paa  det 
guddommelige  Brevskab,  hvorved  Daaben  og  Nadveren 
er  hængt  som  Segl,  da  er  det  vel  i  sin  Orden,  at  han 
ogsaa  har  kunnet  skrive  om  den  kristelige  Kirke  i  den 
gamle  Pagts  Dage. 

Gud  Fader  er  den  rette  Skibsbygger;  thi  han  byg- 
gede den  hellige  kristelige  Kirke  den  Tid,  han  sagde 
det  Løfte  frem  om  sin  Søn   med  disse  Ord:  Kvindens 

Sæd  skal  knuse  Slangens  Hoved Gud  Fader   er 

ikke  en  saadan  Skibsbygger,  som  forlader  sit  Skib, 
naar  det  først  engang  er  færdigt,  og  saa  lader  det 
skøtte  sig  selv.  Tværtimod  bødede  han  paa  det  med 
den  Forjættelse  til  Abraham:  Udi  din  Sæd  skal  alle 
Folk  velsignes.  Gud  Almægtigste  førte  St.  Peders 
Skib,    som  jeg  nu   saa   kalder,    det   er:    sin    kristelige 

Kirke  igennem  det  gamle  Testamente  fra  Patriarkerne 
til  Dommerne,  fra  Dommerne  og  til  Kongerne,  fra  Kon- 
gerne og  til  Præsterne  og  fra  dem  til  Kristus,  som  er 
en  evig  Fader,  en  Dommer  over  levende  og  døde,  en 
Konge  over  alle  Konger  og  en  evig  Præst,  —  som 
ogsaa  idag  ved  sin  Faderligbed  holder  os  frem  iblandt 
vore  Uvenner,  ved  sin  Dom  fordømmer  vore  Modstan- 
dere, ved  sit  Kongedom  beskærmer  os  fra  vore  Fjender 
og  holder  os  i  sit  Rige  og  ved  sin  Præstedom  beder 
for  os  hos  Gud  Faders  højre  Haand,  at  dersom  vi  end 
helde  og  vælte,  da  synke  vi  dog  ikke  og  forgaa  ej 
heller. 

Kristus  styrede  personlig  sin  Kirke  i  sin  ærefulde 
Manddom  med  sin  Lærdom  og  underlige  Gerninger  i 
tre  samfulde  Aar,  og  først  i  det  fjærde  døde  han  paa 
Korsets  Galge  for  vore  Synders  Skyld,  og  strax  i  det 
samme  Aar  lagde  Apostlerne  Mosis  og  det  gamle  Te- 
stamentes Lov  og  Skik  af,  som  vare  ikkun  Figurer  til 
(Forbilleder  for)  Kristi  Embede  og  Testamente. 

Nu  kommer  Tyrannernes  Tid,  300  Aar.  Ligesom 
Kristus  blev  fristet  af  Djævelen  første  Gang  med  Sten 
at  vende  om  til  Brød  [altsaa  med  timelig  Nød],  saa  blev 
ogsaa  hans  Brud,  den  hellige  Kirke,  ham  lig  i  dette 
Stykke  og  i  den  Fristelse,  idet  hun  blev  trykket  under 
Korset  i  300  Aar,  af  Djævelens  Lemmer,  som  vare  Ty- 
ranner, og  det  med  Sværd,  Hunger  og  Bæster.  Saa 
havde  da  Kirken  og  sin  røde  Kjorte)  paa,  som  var 
døbt  og  farvet  udi  hendes  Lams  og  Brudgoms  Blod. 

Derpaa  kommer  Kætternes  Tid,  300  Aar  indtil  Pa- 
vens og  Mahomeds  Tid.  De  mange  Kættere  udlagde 
den  hellige  Skrift  vrangeligen  efter  deres  Løgn  og  falske 
Mening,  saa  at  Kirken  led  for  den  anden  Fristelse  efter 
vor   Herre   Jesum   Kristum,   der  Satan   førte   Skriften 

imod  ham,  dog  stykkevis  aleneste,  og  her  havde  hun 
sin  hvide  Kjortel  paa. 

Endelig  kommer  Paoedømmet  i  900  Aar.  Det  er 
Satans  Sædvane,  at  han  først  grummelige  overfalder 
den  kristelige  Kirke  med  Mord  og  Manddrab,  siden  med 
Smiger  og  Løgn,  paa  det  sidste  med  baade  Dele  til- 
sammen. Saa  vederfares  og  den  lille  Kristi  Hob  det 
samme,  først  under  de  syv  Indsegl  af  Tyranner  [Joh. 
Syner  4 — 8],  dernæst  under  de  syv  Basuner  af  Kættere 
[Joh.  Syner  8 — 13],  paa  det  sidste  under  de  syv  Skaa- 
ler  af  den  Antikrist,  Paven,  og  af  Mahomed.  Det 
staar  aldrig  til  at  beskrive,  hvor  ynkeligt  og  hvor  jam- 
merligt Guds  Udvalgte  ere  plagede  og  den  hellige 
kristelige  Kirke  fortrykt  og  ødelagt  i  Papisteri  under 
de  Romske  Paver  i  disse  900  Aar;  dog  maa  det  ikke 
stoppes  med,  men  tales  og  skrives,  synges  og  siges 
evigt  og  altid,  saa  meget  som  muligt  er,  paa  det  man 
kan  vide,  hvor  Grundsuppen  var  af  alt  det  onde,  som 
hun  haver  lidt  fra  Verdens  Begyndelse.  Bonifacius 
III  fik  at  høre  af  Satan:  Vil  du  nedfalde  og  bede  til 
mig  o.  s.  V.,  og  han  tog  ved  strax  og  gjorde  sig  til  en 
Herre  og  Voldsmand  over  den  ganske  Kristenhed* 
Det  hedder:  Lader  man  Soen  faa  et  Ben  i  Honning- 
truget, da  springer  hun  i  med  baade ;  saaledes  fik  Paven 
paa  Zakarias'  Tid  ogsaa  det  verdslige  Sværd  i  Haand. 

Medens  de  ti  Budord  med  vor  Tro  og  Fadervor 
flygtede  ind  i  Børneskoler  og  i  Almues  Folks  Hus, 
saa  kastede  den  romerske  Kirke  overbord,  hvad  der 
hørte  til  kristelig  Tro,  Liv  og  Lære,  og  tog  ombord  en 
hel  Del  Vildfarelser  og  fremmed  Kram. 

^  Gregor  den  stores  Eftermand,  Bonifacius  III,  var  kun  Pave  i 
Aaret  607,  og  der  er  ventelig  tillagt  ham  for  stor  Betydning  baade 
af  Palladius  og  af  dennes  Hjemmelsmænd. 

Men  nu  er  Evangeliets  Fornyelses  Tid  kommen, 
da  den  Romske  Kirke  lægges  øde  og  den  rette  kriste- 
lige Kirke  befries  mere  Dag  for  Dag,  saa  at  Bladet 
er  vendt  og  Riset  bliver  brændt,  medens  Børnene 
løbe  og  lege.t 

Den  lille  Bog  er  tilegnet  »ærlig  og  velbyrdig  Mand, 
Herluf  Trolle  paa  Hillerødsholm«  med  Tak  for  alle 
Velgerninger,  som  han  og  hans  »kære  Hustru,  den 
fromme  Kvinde«,  Fru  Birgitte  6øe,  har  bevist  imod 
Forfatteren  og  med  Ihukommelse  af,  hvordan  han  sam- 
men med  Herluf  og  hans  Fader  Jakob  Trolle  havde 
været  i  Havsnød  paa  Storebelt  i  Aaret  1643:  Det  var 
ikke  en  ringe  Fare  paa  Belt,  der  haver  mangen  for  sin 
Davre  velt,  som  man  siger,  og  jeg  derfor  kan  ikke  for- 
glemme den  Dag,  men  med  en  idelig  Taksigelse  bekende 
Guds  Naade  og  Miskundhed,  som  redder  og  frir  dem, 
som  ham  kalde  paa,  ogsaa  i  Havsnød.  —  Det  er  med 
Tanken  om  den  fælles  Fare  til  Søs,  at  Peder  Palladius 
1553  tilegnede  Herluf  Trolle  sit  Arbejde  om  Farerne 
for  St  Peders  Skib,  som  han  havde  prædiket  om  i  Kø- 
benhavn. 

Man  finder  i  dette  Skrift  noget  åf  det  samme  tro- 
hjærtige  og  jævne  danske  Sprog,  som  udmærker  mange 
andre  Skrifter  fra  Reformationstiden  fremfor  fra  de  føl- 
gende Aarhundreder,  men  som  maaske  kommer  frem  i 
sin  bedste  Skikkelse  i   Visitatsbogen. 


Jydepotterne. 

Af  Overlærer  J.  Olsen,  Varde. 


JYDEPOTTERNE  eller  de  sorte  Potter,  som  man  ogsaa 
kaldte  dem,  har  engang  været  af  stor  Betydning 
ikke  blot  for  den  Del  af  Ribe  Amt,  hvor  denne  Industri 
dreves,  men  for  hele  Landet,  ja  langt  ud  over  Nabo- 
landene. Naar  man  i  ældre  Geografier  og  Beretninger 
om  Folkets  Levevis  særlig  knytter  Fabrikationen  af  de 
sorte  Potter  til  Varde,  da  hidrører  dette  sikkert  fra  den 
Kendsgerning,  at  det  var  i  Vardes  nærmeste  Omegn, 
Fabrikationen  dreves  mest  intensivt,  da  denne  Industri 
havde  sin  Glandsperiode. 

Skulde  man  nævne  de  vigtigste  Grunde  til  den  stærke 
Efterspørgsel  efter  Jydepotter,  som  i  tidligere  Tid  fandt 
Sted,  da  hidrøre  disse  fra  Egenskaber  hos  Jydepotterne, 
som  ikke  kunne  erstattes  ved  Kar  af  andet  Materiale. 
Jeg  skal  saaledes  nævne,  hvad  allerede  tidligere  er  anført^ 
»De  er  fuldstændig  uden  Fare  for  Sundheden  i  Mod- 
sætning til  glaserede,  emaillerede  og  fortinnede  Kar. 
De  taale  Ilden  bedre  end  andre  Lerkar  uden  at  springe. 
Maden  svides  ikke  i  dem.  De  ere  meget  hensigtsmæs- 
sige til  at  gemme  Svinefedt  i  og  sætte  al  Slags  Slagte- 
mad hen  i,   og  de  give  aldrig  nogen  Afsmag,  selv  om 

*  »Jydepotteindnstrienc  af  V.  Sehested  1881. 

Sagerne  henstaa  nok  saa  længe  i  dem.  Deres  eneste 
Fejl  er  den,  at  de  ere  skøre.« 

Jeg  skal  i  Tilslutning  til  dette  bemærke,  at  jeg  ikke 
saa  sjældent  har  hørt  gamle  Folk  sige:  »Ja  den  Tid, 
man  hjalp  sig  med  de  »svot  Potter«,  da  hørte  man  ikke 
al  den  Snakken  om  Mavekatarrh,  Tarmkatarrh,  daarlig 
Fordøjelse  og  alle  de  mange  Mavehistorier,  der  nu  plage 
Menneskeheden.«  Det  kan  hænde,  disse  løst  henkastede 
Udtalelser  har  mere  paa  sig,  end  man  troer. 

Med  Hensyn  til  Jydepotternes  Tilbliven,  da  begyndtes 
Arbejdet  med,  at  man  om  Efteraaret  opgravede  det  Ler, 
man  skulde  benytte  den  næste  Sommer,  for  at  det  kunde 
henligge  til  Foraaret,  »tage  Vinterluften«,  som  det  hed 
sig  o :  skørnes  af  Frosten.  Dette  Ler  var  en  egen  Slags 
Blaaler,  der  i  større  eller  mindre  Mægtighed  laa  oven- 
paa  et  Mergellag  med  et  Slimlag  imellem.  Gamle  Potte- 
koner  har  fortalt  mig,  at  det  var  ikke  saa  let  altid  at 
skelne  det  fra  andet  af  samme  Udseende ;  men  saa  tog 
man  Kending  af  en  vis  Plante  (Padderok),  der  altid  gerne 
vilde  vokse  i  det  Ler,  der  skulde  bruges. 

Om  Foraaret  bragtes  saa  Leret  i  større  eller  mindre 
Klumper  ind  i  Pottestuen;  medens  den  Del,  der  laa  ude, 
nu  maatte  tildækkes  med  Lyng  for  ikke  at  faa  en  tør 
Skorpe,  der  let  kunde  gøre  Potterne  utætte.  Det,  man 
DU  vilde  bruge  til  en  Brænding,  blev  saa  blandet  med 
en  Fjerdedel  Sand,  for  at  Potterne  ikke  skulde  revne 
under  Tørringen,  og  saa  blev  det  æltet.  Æltningen  fore- 
gik paa  den  Maade,  at  Pottepigen  eller  Pottekonen  be- 
arbejdede det  med  Fødderne.  »Det  var  et  koldt  Stykke 
Arbejde,  særlig  naar  vi  begyndte  i  Slutningen  af  Marts 
Maaned;  men  derfor  var  vi  ogsaa  hæse  og  forkølede 
til  at  brynde  med,«  sagde  en  gammel  Pottekone,  der 
gav  mig  en  Beretning  om  sit  Arbejde,   »men  hvad,  det 

var   jo   noget,   der  fortog  sig,   naar  man  kom  længere 
hen,«  føjede  hun  beroligende  til. 

Lermassen  blev  altsaa  æltet  paa  den  Maade,  at  den 
udtraadtes  til  en  Flade,  der  havde  en  Tykkelse  af  en 
å  to  Tommer.  Saa  blev  denne  Flade  lagt  sammen  i 
en  Bunke  og  atter  udtraadt,  hvilket  gentog  sig  flere, 
oftest  4  å  5  Gange.  Derefter  behandledes  de  enkelte 
Dele  af  Bunken,  omtrent  som  Pigen  behandler  Dejgen, 
hvoraf  der  skal  bages  Brød,  altsaa  med  Hænderne. 

Efter  denne  Bearbejdelse  deltes  Lermassen  i  mindre 
Klumper,  langagtige  af  Form  og  tilstrækkelige  til  deraf 
at  danne  et  Kar,  hvis  Højde  saa  blev  Lerklumpens 
Længde. 

Under  Arbejdet  sad  Pottepigen  ned  paa  en  Stol  med 
et  Bræt  paa  Skødet.  Dette  Bræt,  der  var  af  Form  som 
en  Halvcirkel,  en  Ålen  langt  og  halvt  saa  bredt  og  kaldtes 
»Grydefjæl«,  blev  stadig  vædet  med  Vand  fra  det  Kar^ 
Pottepigen  havde  staaende  ved  Siden  af  sig;  idet  hun 
af  og  til  dyppede  Fingrene  i  samme,  for  at  Leret  ikke 
skulde  hænge  paa. 

Begyndelsen  paa  Arbejdet  skete  derved,  at  Pottepigen 
stak  en  Finger  ned  i  Lerklumpen  og  lavede  et  HuK 
Dette  Hul  udvidedes  paa  den  Maade,  at  hun  drejede 
Lerklumpen  (»Stokken«)  rundt  med  den  anden  Haand, 
samtidig  med  at  hun  først  trykkede  den  ene  og  saa 
efterhaanden  alle  Fingrene  eller  hele  Haanden  dybere 
og  dybere  ned  i  »Stokken«.  Naar  den  øverste  Del  af 
Potten  paa  den  Maade  havde  faaet  den  Udvidelse,  den 
skulde  have,  tog  Pottepigen  en  linned  Klud,  dyppet  i 
Vand,  og  lagde  den  over  den  øverste  Kant.  Nu  skulde 
nemlig  Randen  formes,  hvilket  gik  til  paa  den  Maade, 
at  højre  Tommelfinger  lagdes  paa  den  indre  og  Pege- 
fingeren paa  den  ydre  Side  under  stadig  Omdrejning  af 

Leret  og  samtidig  med  et  Tryk,  der  gjorde  Lermassen 
tyndere  og  glattere. 

Da  man  under  Formningen  af  disse  Lerpotter  gik  fra 
oven  og  nedad,  blev  det  næste  Arbejde  at  anbringe  Han- 
kene, hvilket  skete  derved,  at  Pottepigen  tog  to  mindre 
Lerklumper  og  trykkede  dem  til  to  Steder,  hvor  Han- 
kene skulde  være,  og  som  vare  gjorte  lidt  ujævne,  for 
at  Leret  bedre  kunde  sidde  fast. 

Naar  dette  var  sket,  sattes  den  vordende  Jydepotte 
hen  for  at  luftes  en  2  å  3  Timer,  hvorved  den  allerede 
dannede  Overdel  fik  nogen  Fasthed.  Derefter  toges  en 
rundagtig  Sten  af  Størrelse  som  en  knyttet  Haand,  »Taan- 
stenen«,  og  derefter  en  anden  fladere,  »Sletstenen«,  hvor- 
med den  nederste  Del  udvidedes,  idet  man  fra  inden 
af  med  de  nævnte  Stene  trykkede  Leret  ud  imod  den 
udenfor  holdte  Haand. 

Ovenpaa  denne  Omgang  henstod  atter  den  vordende 
>svot  Pot«  et  Par  Timer,  hvorpaa  den  skrabedes  ind- 
vendig og  udvendig  med  »Skavkniv«  og  »Skavstyk«,  og 
saa  sattes  den  hen.  Men  denne  Gang  faar  den  Lov  til 
at  staa  omtrent  en  Dag  i  Skyggen,  inden  der  atter  bliver 
*  taget  fat  paa  den. 

Jeg  vil  dog  her  bemærke,  at  de  ovenfor  nævnte  Red- 
skaber ikke  alle  Steder  benævntes  paa  samme  Maade. 
Saaledes  kaldte  man  f.  Eks.  i  Vorbasse  og  Heinsvig 
»Skavstykket«  for  »Falsebenet«  o.  s.  v. 

Det  næste,  der  blev  foretaget  med  ovennævte  Potte, 
var,  at  den  blev  »smidet«,  o:  den  blev  oversmurt  med 
en  tynd  Velling  af  Mergel  udrørt  i  Vand,  hvorpaa  den 
atter  hensattes  til  langsom  Tørring. 

Den  sidste  Akt  inden  Tørringen  bestaar  deri,  at  Pot- 
ten glaseres  eller  »glåsses«,  som  det  hedder.  Denne 
Glasering,  der  kun  omfatter  enkelte  Dele  af  dens  Over- 

flade,  udføres  derved,  at  en  glat  Sten  trykkes  fast  mod 
Karrets  Overflade,  medens  man  drejer  det  rundt,  og 
paa  de  Steder,  som  Stenen  paa  denne  Maade  glider  hen 
over,  bliver  Brændingen  skinnende  blank.  Denne  Gla- 
sering findes  mest  paa  den  øverste  Del,  navnlig  Randen, 
men  ogsaa  paa  den  nederste  Del  i  Form  af  Zirater  af 
temmelig  primitiv  Natur,  særlig  paa  Blomsterpotterne. 

Det  første  Arbejde  med  Tildannelsen  af  Jydepotterne 
foregik  i  »Pottestuenc  eller  det  Værelse,  som  overlodes 
Pottepigen  til  Værksted.  Havde  man  paa  de  Gaarde, 
hvor  der  lavedes  Potter,  ingen  fast  Pottepige,  saa  maatte 
Manden  ved  Juletid  ud  for  at  fæste  en  saadan,  da  Potte- 
tiden  i  Reglen  gik  fra  Midten  af  Marts  til  Midten  af 
Oktober.  Pottepigens  Løn  rettede  sig  efter  det  Antal 
Potter,  hun  kunde  lave  i  Løbet  af  en  Sommer,  hvilket 
jeg  senere  skal  omtale.  Ikke  saa  sjælden  arbejdede 
Pottepigen  »paa  halv«  eller  »paa  Deling«,  hvilket  be- 
stod i,  at  Manden  skulde  forsyne  hende  med  Lokale, 
Ler,  Tørv  o.  s.  v.  og  give  hende  Ophold,  og  saa  delte 
de  Udbyttet.     Men  Pigen  fik  i  saa  Fald  ingen  fast  Løn. 

I  Potteindustriens  Blomstringstid  var  det  ingen  daar 
lig  Bestilling  at  være  Pottepige.  En  Pottepige,  som 
kunde  levere  10  å  11  Læs  Potter  paa  en  Sommer,  var 
et  efterstræbt  Æmne  særlig  for  de  unge  Mænd,  der 
skulde  overtage  en  forgældet  Gaard,  og  ikke  saa  sjælden 
gjorde  en  saadan  Piges  Renomé  som  dygtig  Pottepige, 
at  man  oversaa  en  eller  anden  Mangel  i  Retning  af  et 
kønt  Ansigt,  større  Medgift  o.  desl. 

Jydepotternes  Tørring  og  Brænding  foregik  dels  i 
Tørrehuset  eller  Røghuset,  det  saakaldte  »Braandhus« 
og  dels  i  et  aabent  Ildsted,  som  kaldtes  »Pøtten«  eller 
»Ildpøtten«.  Paa  det  førstnævnte  Sted  bleve  de  »røgede«, 
og  paa  det  sidstnævnte  bleve  de  brændte. 

Rfi^huset  bestod  af  et  i  Jorden  gravet  Hul  paa  c.  3 
Alens  Længde,  IVa  Ålens  Dybde  og  IV«  Alens  Bredde. 
Paa  Bunden  af  dette  lagde  man  nogle  Stene  af  en 
Knytnæves  Størrelse,  for  at  det  ikke  skulde  blive  for 
dybt  ved  Udrensning  af  Asken,  og  over  samme  rejste 
man  et  Tag  af  »S&jerc  o:  Græstørv,  somme  Tider  kunde 
man  ogsaa  bruge  Lyngtørv.  Et  saadant  Tag  kunde  ofte 
være  5  Ålen  langt,  4  Alen  bredt  og  lige  saa  højt.  Spær 
og  Lægter  i  et  saadant  »Braandhus«  dannedes  ofte  af 
Grene,  som  man  næmt  kunde  komme  til,  og  paa  Over- 
kanten anbragtes  en  hel  Del  Lægter  paa  kryds  og  tværs 
i  en  saadan  Afstand,  at  Potterne  kunde  staa  paa  dem. 
Her  stilledes  saa  Potterne  op  paa  disse  Stænger  i  et 
Antal,  der  svarede  til  en  Brænding,  i  Reglen  af  ti  Snese. 

Røgningen  skete  ved  Hjælp  af  de  paa  Bunden  af 
Hullet  anbragte  Lyngtørv,  der  blev  antændte,  og  i  Røgen 
fra  disse  henstod  saa  de  lufttørrede  Potter  i  4  å  5  Dage. 
1  Begyndelsen  var  Varmen  kun  svag,  senere  øgedes  den, 
men  da  Karrene  laa  i  nogen  Afstand  fra  de  glødende 
Tørv,  var  der  ikke  Tale  om,  at  de  bleve  brændte;  de 
bleve  kun  gennemhedede  og  gennemtrukne  af  Tørverøg. 

Efter  Røgningen  henstilledes  Potterne  paa  et  eller 
andet  fladt  Sted,  den  saakaldte  »Pøt<  eller  »Ildpøt«.  Et 
eller  flere  mindre  Kar  sættes  i  Reglen  indeni  de  større, 
og  saa  stabledes  der  Lyngtørv  op  imellem  de  forskel- 
lige Kar.  Naar  dette  var  sket,  og  Potterne  vare  opstil- 
lede lagvis  med  Lyngtørv  imellem  samt  over  og  under, 
saa  antændtes  disse,  og  Brændingen  foregik  derved,  at 
de  ildnede  Lyngtørv  stadig  dækkede  Potterne.  Derved 
bevaredes  den  mørke  Farve.  Man  antændte  altid  Pøt- 
ten  i  Vindsiden,  hvorved  Ilden  forplantede  sig  over  hele 
Tørvelaget.  Men  Vejret  maatte  passe  ved  en  saadan 
Brænding.     Det  maatte  hverken  regne  eller  blæse;  for 

regnede  det,  saa  slukkedes  Ilden,  og  blæste  det,  saa 
blussede  Tørvene  for  stærkt  op  i  Vindsiden.  Af  og  til 
kunde  man  saa  høre  et  lille  Knald;  det  var  en  Potte, 
der  gik  i  Stykker.  De  kunde  ogsaa  springe,  naar  de 
enten  havde  faaet  for  lidt  eller  for  meget  Vand,  eller 
de  ikke  vare  tilstrækkelig  tørre.  Naar  Potterne  saa 
havde  staaet  i  denne  Hede  i  2  å  3  Timer,  var  Bræn- 
dingen til  Ende. 

Vil  man  spørge  om  Grunden  til,  at  Potterne  bleve 
sorte  og  ikke  røde,  saa  hidrører  dette  fra  den  Maade, 
hvorpaa  Brændingen  foregik,  idet  de  ikke  udsattes  for 
Lueild,  men  kun  for  stærk  Glødild.  Men  Hovedgrunden 
er  dog  vistnok  den,  at  de  gennemtrænges  af  Røg  fra 
Lyngtørvene  i  Røghuset. 

Med  Hensyn  til  Jydepotternes  Anvendelse,  da  er  den 
mangesidig  lige  saa  vel  som  Formen. 

Jeg  skal  nævne  nogle  af  de  vigtigste: 

1)  Store  og  smaa  Gryder,  i  hvilke  man  kogte  hen  (surt)  og 
lod  blive  staaende  som  —  Gæs,  Pølse,  Ribben  o.  s.  v. 

2)  Pander,  store  og  smaa,  til  at  stege  og  koge  i. 

3)  Flade  Pander  med  Stjært  (Snottelpander). 

4)  Mælkefade  (Sætter)  ogsaa  til  at -bage  Kager  i. 

5)  Kaffekander. 

6)  Ølpotter. 

7)  Revlingpotter,  navnlig  for  Børn. 

8)  Mælkekander. 

9)  Urtepotter,  der  ofte  adskilte  sig  fra  andre  Jyde- 
potter ved  deres  større  Rigdom  paa  Forsiringer. 
(Man  mente,  at  Aflæggere  groede  hurtigere  i  Jyde- 
potterne end  i  andre  Potter). 

10)  Tallerkener.    (Man  havde  sjælden  andet  end  sorte 
Tallerkener  ude  paa  Landet.) 

11)  Store   Stegegryder  og  Stegepander.     (I  Blaksmark 

Kro  havde  man  saaledes  omkring  1850  et  Par  Gry- 
der, der  vare  saa  store,  at  de  maatte  transporteres 
i  Høkurve,  der  vare  dannede  efter  Gryderne.  De 
laantes  ud  rundt  omkring  i  Sognet  ved  store  Gilder. 
De  kunde  hver  tage  5  Spande  Vand. 

1 2)  Kartoffelgryder.  Naar  Kartoflerne  kogte  i  Støbegry der^ 
der  ikke  vare  emaillerede,  bleve  de  sorte,  mente  man. 
De  smagte  ogsaa  bedst,  naar  de  vare  kogte  i  Jydepotter. 

13)  Farvepotter,  der  vare  meget  store  og  benyttedes  ved 
Farvning. 

14)  Kakler,  firkantede  Jydepotter,  der  muredes  op,  den 
ene  over  den  anden,  med  Hulningen  udad  til  en 
hel  Kakkelovn  (3  vældig  store  Gryder  murede  sammen 
kunde  man  ogsaa  træffe,  dannende  en  Kakkelovn). 

15)  Vandspande.  (En  Brønd  i  Home,  hvor  man  ikke 
havde  andre  Spande  paa  Brøndvippen  end  Jyde- 
potter, blev  i  Åarenes  Løb  saaledes  fyldt  med  Lev- 
ninger af  Jydepotter,  der  gik  i  Stykker  under  Op- 
hidsningen,  at  de  tilsidst  begyndte  at  stikke  frem 
i  Overfladen  af  Vandet. 

16)  Brandspande. 

17)  Lysepotter,  o:  meget  dybe  og  meget  snævre  rørlig- 
nende  Potter,  hvori  den  smeltede  Tælle  henstod, 
naar  man  dyppede  Vægen  ned  og  paa  den  Maade 
dannede  Lyset. 

Endvidere  havde  man  Æbleskivepander,  Vaffelformer, 
Tragte,  Legetøj  for  Børn,  Vaser  til  Pynt  paa  Kakkel- 
ovne, Kakkelovnsrør  o.  m.  m. 

Første  Gang,  de  sorte  Potter  nævnes,  er  vel  nok  i  en 
gammel  dansk  Lægebog  fra  Midten  af  den  sidste  Halv- 
del af  det  14.  Åarhundrede,  derefter  nævnes  de  i  Peder 
LoUes  Ordsprog  fra  1515,  hvor  det  hedder:  »Tvi  dig, 
saa  sort  du  est,<  sagde  Gryden  til  Lerpotten;  men  efter 

al  Sandsynlighed  gaar  denne  Husflid  tilbage  til  en  Tid, 
hvor  man  ikke  kendte  Historie. 

Betragter  man  Oldtidens  Lerkar,  navnlig  dem  fra 
»Jernalderen, c  skriver  Sehested  1881,  »saa  finder  man 
en  slaaende  Lighed  mellem  dem  og  Nutidens  Jydepotter, 
navnlig  dem  uden  Ben; c  og  »Nutidens  sorte  Potten 
tilberedes  paa  en  særdeles  simpel  Maade.  De  Foran- 
staltninger og  Redskaber,  som  udfordres  dertil,  ere  saa 
yderlig  simple,  at  de  kunne  magtes  saa  at  sige  af  en- 
hver Befolkning,  der  staar  paa  det  Standpunkt,  at  den 
kan  benytte  Lerkar. 

En  Sammenligning  mellem  Oldtidens  og  Nutidens 
Potter  leder  til  den  Slutning,  at  disse  er  en  Fortsæt- 
telse af  hine.  Åt  Pottetilvirkningen  paa  en  enkelt  Egn 
i  den  nyere  Tid  er  udøvet  efter  en  større  Maalestok, 
saa  at  den  er  bleven  Genstand  for  Handelsomsætning, 
er  ingen  Hindring  for  Sammenligningen  mellem  selve 
»Tilberedningen  af  Potter  i  Oldtiden  og  Nutiden. € 

Der  er  ganske  vist  en  Forskel  mellem  Oldtidens  sorte 
Potter  og  Jydepotterne,  nemlig  den  betydelige  Anvendelse 
af  Zirater  i  vekslende  Former,  hvorved  de  første  udmærke 
sig.  Hertil  maa  man  bemærke  dette,  at  de  Oldtidskar, 
vi  almindeligvis  kende,  hidrøre  fra  Udgravninger  af 
Jættestuer,  Runddysser,  Langdysser  o.  s.  v.  og  maaske 
særlig  fra  Jernaldertidens  Begravelser,  hvor  de  ere  an- 
vendte til  hellig  Brug.  Men  man  finder  ogsaa  blandt 
Oldtidskarrene  simple  Former  uden  Zirater,  og  det  er 
Husholdningskarrene,  og  det  er  jo  kun  den  Slags,  der 
har  fundet  Anvendelse  i  senere  Tider.  Man  bruger  nu 
ikke  længer  Lerkar  til  Hensættelse  af  de  dødes  Aske  eller 
anden  hellig  Brug;  men  naar  man  indtil  de  seneste  Tider 
har  anvendt  de  sorte  Potter,  har  det  udelukkende  været 
til  Brug  i  Husholdningens  forskellige  Grene. 

Man  finder  ogsaa  i  Oldtidens  Potter  Leret  iblandet 
med  knust  ildskømet  Granit,  hvor  de  senere  Tider  har 
anvendt  Sand;  men  dette  er  uden  Betydning. 

Naar  man  imidlertid  gaar  ud  fra,  at  de  senere  Tiders 
sorte  Potter  ere  en  Fortsættelse  af  Oldtidens  Kar,  maa 
man  ikke  antage,  at  det  dengang  var  en  Slags  Industri, 
som  det  senere  er  blevet.  Oldtidsforbruget  har  sikkert 
været  meget  stort,  og  Samfærdselsmidlerne  har  været 
saa  primitive  og  ufuldkomne,  at  de  forskellige  Kar  efter 
al  Rimelighed  ere  forfærdigede  paa  de  Steder,  hvor  de 
fandt  Anvendelse.  Sehested  nævner  saaledes,  at  han 
flere  Steder  i  Nærheden  af  Broholm  har  fundet  store 
Dynger  Affald  fra  Jernalderens  Husholdninger  (Maaltids- 
pladser),  hvori  der  er  Skaar  af  mange  Tusinder  Hus- 
holdningskar,  og  at  der  samme  Steds  findes  fiere  Grav- 
pladser med  Lerkar  i  tusindvis,  begge  Dele  af  den 
samme  Art  som  Jydepotterne. 

Naar  Jydepotterne  solgtes  eller  købtes  i  Læssevis,  da 
beregnedes  Værdien  af  disse  Læs  efter,  hvor  mange 
Snes  Tal  et  saadant  indeholdt.  En  Snes  Talpotter  kunde 
godt  være  20,  det  kunde  ogsaa  være  10;  men  som  oftest 
indeholdt  det  40  Stykker  Lerkar.  Ordet  »Tal«  var  en 
Enhedsmaaler  for  Værdien.  Var  det  en  stor  Gryde 
kunde  den  godt  gaa  for  2  Tal ;  medens  paa  den  anden 
Side  4  Pander,  den  ene  inden  i  den  anden,  ikke  regne- 
des mer  end  1  Tal,  o.  s.  v. 

Gennemgaar  man  Beretningerne  om,  hvad  en  enkelt 
Pottepige  kunde  levere,  da  fortæller  Lauritz  Smith  1787, 
at  en  Pottepige  dengang  kunde  levere  fra  10  til  18  Læs 
å  200 — 250  Stykker  pr.  Læs,  altsaa  gennemsnitlig  3000 
Potter  paa  en  Sommer.  Begtrup  skriver  i  sin  Beretning 
om  Agerdyrkningens  Tilstand  i  Danmark  1808,  at  en 
Pottepige   kunde  gøre  8  å  10  Læs  paa   10  å  12  Snes 

Tal  å  30  Stykker,  hvilket  ogsaa  giver  gennemsnitlig 
3000  paa  en  Sommer. 

Saa  beretter  Pastor  Ramsing,  Præst  i  Ansager  1838, 
at  en  Pige  kunde  forfærdige  5 — 8  Læs  å  300  Potter 
hvert  eller  gennemsnitlig  2000  Potter. 

Endelig  samstemme  alle  de  Beretninger,  jeg  har  mod- 
taget af  gamle  Pottemænd  og  Pottekoner,  at  omkring 
Aarene  1850  og  55  kunde  en  Pottepige  levere  8  Læs 
Potter  paa  en  Sommer,  og  hvert  Læs  indeholdt  gennem- 
snitlig 400  Potter;  altsaa  3200  Potter  i  alt. 

Jeg  skal  søge  at  give  et  Begreb  om,  hvad  et  enkelt 
Sogn  har  kunnet  levere  omkring  ved  Aaret  1855.  Be- 
retningen stammer  fra  en  nulevende  meget  gammel 
Pottemand,  der  nøjagtig  mindes,  i  hvor  mange  Gaarde 
og  Huse  der  lavedes  Potter  omkring  ved  den  Tid  i  Home 
Sogn.     Hver  By  i  Sognet  anføres  for  sig. 

I  Bjerremose  7  Gaarde;  i  Dejgaard  3  Gaarde;  i  Asp 
3;  i  Lervad  3;  i  Bjalderup  5;  i  Transbøl  3  Gaarde  og 
8  Huse;  i  Homelund  5  Gaarde  og  1  Hus;  i  Rotbøl  2 
Gaarde;  i  Bovnum  7  Gaarde  og  1  Hus;  i  Gunderup  4 
Gaarde;  i  Hindsig  3  Gaarde;  i  Stavskjær  1  Gaard;  i 
Fruerlund  7  Huse;  i  Stundsig  5  Gaarde  og  6  Huse;  i 
Mosegaard  2  Gaarde;  i  Kirkevad  2  Huse;  i  Sækbæk  2 
Huse;  i  Malle  9  Gaarde  og  3  Huse.  I  alt  62  Gaarde 
30  Huse. 

Paa  hver  Gaard  lavedes  der  mindst  efter  samtlige  i 
Sognet  levende  Pottemænds  og  Pottekoners  Beretning 
8  Læs  pr.  Sommer,  og  hvert  Læs  indeholdt  gennem- 
snitlig 400  Potter  å  27  Kr.  pr.  Læs.  Dette  giver  i  alt 
for  de  62  Gaarde  198,400  Potter.  De  30  Huse  sættes 
til  gennemsnitlig  6  Læs  å  400  Potter,  hvilket  giver 
72,000.  Tilsammen  er  der  altsaa  i  denne  Tid  fra  Horne 
Sogn  hver  Sommer  udført  c.  198,400  -f  72,000  Potter 

eller  i  alt  270,400  Potter.  Disse  Potter  udgjorde  i  alt 
676  Læs  å  27  Kr.,  hvilket  bliver  en  samlet  Sum  af 
18,252  Kr.  for  hver  Sommer  til  Home  Sogn. 

Granden  til  Jydepotteindustriens  hurtige  Tilbagegang 
efter  Midten  af  det  19.  Åarhundrede  maa  vistnok  for- 
nemlig søges  i  den  voksende  Interesse  for  Landbruget, 
som  fremkom  ved  Fæstes  Overgang  til  Selvejendom  f. 
Eks.  i  Thorstrup  og  Home  Sogne,  saa  Hovedinteressen 
kom  til  at  dreje  sig  om  dette.  Naar  man  paa  flere 
Steder,  f.  Eks.  i  Varde  Landsogn,  kunde  drage  en  skarp 
Grænse  imellem  »Pottelandet«  og  den  Del,  hvori  der 
ikke  lavedes  Potter  (i  Blaksmark,  Mejls  og  Frisvad  la- 
vedes Potter  næsten  i  alle  Huse  og  Gaarde,  i  Orten  slet 
ikke),  saa  faldt  denne  Linie  tillige  sammen  med  Græn- 
sen mellem  Selvejere  og  Fæstere.  Selvejerne  synes  at 
have  for  stor  en  Interesse  for  deres  Ejendom  til,  at  de 
kunde  gaa  op  i  Pottetillavningen. 

I  1881  meddeler  Sehested  Navnene  paa  36  Sogne, 
hvor  man  lavede  Jydepotter  og  disse  vare:  1)  Varde 
Landsogn,  2)  Næsbjerg,  3)  Øsse,  4)  Faaborg,  5)  Aarre, 
6)  Vester  Nebel,  7)  Brøndum,  8)  Vorbasse,  9)  Heinsvig, 
10)  Grimstrup,  11)  Nykirke,  12)  Grindsted,  13)  Grene, 
14)  Kvong,  15)  Ølgod,  16)  Strelluf,  17)  Hodde,  18)  Ti- 
strup,  19)  Thorstrap,  20)  Home,  21)  Lunde,  22)  Outrup, 
23)  Smallerup,  24)  Hodde,  25)  Starup,  26)  Vorup,  27) 
Gammelstmp,  28)  Vejrup,  29)  Lindknud,  30)  Rind,  31) 
Ikast,  32)  Ans8«er,  33)  Arnborg,  34)  Borris,  35)  Felding- 
bjerg, 36)  Aastrup. 

For  Tiden  er  !Jydepotteindustrien  aldeles  sporadisk. 
Der  laves  enkelte  i  Rousthøj  og  vistnok  enkelte  i  Vor- 
basse-Heinsvig; men  det  Hele  er,  som  en  Bondemand 
engang  udtrykte  sig,  »mere  til  Luksus  end  Praksusc 
Man  kan  en  enkelt  Gang,  maaske  med  Aars  Mellemrum, 

træffe  et  veritabelt  Læs  Jydepotter  med  Lyng  imellem 
efter  gammel  Skik;  men  de  fleste  sælges  vistnok  som 
»Rariteter c  med  Paaskrift  »Erindring  fra  Varde«  eller 
lignende. 

Potterne  bleve  pr.  Vogn  befordrede  fra  Stedet.  De 
stabledes  saa  op  med  Lyng  imellem  i  en  Højde  som  et 
lavt  Hølæs;  særlig  henimod  Midten  af  forrige  Aarhun- 
drede,  da  de  læssede  c.  400  Potter  paa  en  Vogn;  me- 
dens de  i  Slutningen  af  det  18.  Åarhundrede  kun  reg- 
nede c.  200  å  250  til  et  Læs.  En  Mængde  førtes  bort 
til  de  store  Markeder  i  Grindsted  og  Vorbasse,  men 
ogsaa  længere  bort,  helt  op  til  Vensyssel.  En  Masse 
blev  pr.  Akse  befordret  ned  til  Slesvig,  Holsten,  Mek- 
lenborg  og  derfra  helt  ned  til  Berlin,  Leipzig,  Dresden 
og  Wien.  En  hel  Del  af  Vardeegnens  Potter  gik  med 
Fanøskippere  fra  Hjerting  til  Husum,  Bordelumziel  og 
Hamborg,  ja  helt  ned  til  Holland.  Over  Hjarbæk  be- 
fordredes en  hel  Del  Potter  til  Limfjordsstædeme,  Norge 
og  København. 

Lauritz  Smith,  der  personlig  besøgte  Vardeegnen, 
navnlig  af  Hensyn  til  Jydepottefabrikationen,  omkring 
ved  1787,  beretter,  at  en  simpel  Snes  da  kostede  godt 
og  vel  80  Øre.  Han  fortæller  ogsaa,  at  Potter,  som  paa 
Stedet  kostede  2  Skilling,  blev  i  København  betalt  med 
24  å  30  Skilling  Stykket,  altsaa  med  en  Fortjeneste  af 
12  å  1500  Procent. 

At  disse  Pottehandlere,  som  kørte  Landet  igennem 
helt  ned  til  Meklenborg,  kunde  levere  Historier  ligesom 
Hans,  der  rejste  uden  Lands,  kan  man  nok  tænke  sig. 
En  af  disse,  Bertel  V.,  havde  saaledes  nede  i  Holsten 
og  Lauenborg  bildt  Folk  ind,  at  han  godt  kunde  bruge 
de  gamle  revnede  Potter,  som  han  saa  tog  i  Bytte,  saa- 
ledes at  han  kun  forlangte  halv  Pris  for  de  nye,  han 

bragte.  Men  saa  forlangte  han  i  Virkeligheden  den 
dobbelte  Pris  for  dem,  han  kom  med,  saa  han  tabte  jo 
ikke  noget  ved  den  Handel.  De  revnede  Jydepotter, 
som  han  modtog  i  Bytte,  var  ham  jo  kun  til  Besvær, 
og  derfor  væltede  han  dem  i  Landevejsgrøften,  saa  snart 
han  saa  Lejlighed  dertil;  men  han  turde  jo  ikke  gøre 
det  i  Nærheden  af  de  Steder,  hvor  han  havde  bundet 
Folk  sine  Historier  paa  Ærmet.  Engang  tillod  han  sig 
dog  at  befri  sig  for  et  saadant  Læs  i  en  Grøft  nær 
Altona;  men  dermed  blev  hans  Snedighed  røbet,  og 
næste  Gang  han  kom  til  de  Egne  med  Potter,  var  det 
ved  at  gaa  ham,  som  det  gik  med  Engelskmanden,  der 
solgte  »Krudtfrø c  til  Indianerne  under  Form  af  Løgfrø 
blandet  med  Krudt.  De  vare  ved  at  tage  sig  selv  til 
Rette,  da  han  næste  Gang  kom  til  de  Egne. 

At  man  ogsaa  fortalte  Historier  om  de  jydske  Potte 
mænd,  af  samme  Art  som  dem,  der  fortælles  om  Mol. 
boerne,  er  ogsaa  sandt,  og  jeg  har  en  temmelig  sikker 
Formodning  om,  at  i  det  mindste  enkelte  af  de  Histo- 
rier, der  nu  gaa  under  Navn  af  Molbohistorier,  i  Virke- 
ligheden vedrøre  Jyder  fra  Potteegnen,  der  færdedes  i 
fremmede  Lande.  Jeg  skal  blot  nævne  én  saadan  Hi- 
storie, som  jeg  har  hørt  flere  Pottemænd  fortælle  som 
en  veritabel  Pottehistorie,  men  som  ogsaa  Forfattere 
af  Molbohistorier  har  annekteret  under  forskellige  Va- 
riationer. Historien,  som  blandt  andet  ogsaa  en  gammel 
Pottesælger,  der  i  en  Aarrække  har  kørt  med  Potter 
helt  ned  i  Holsten  og  Meklenborg,  har  fortalt,  lyder  saa- 
ledes:  Fra  gammel  Tid  havde  Pottehandlerne,  der  pr. 
Akse  selv  bragte  deres  Varer  syd  paa,  altid  et  Mad- 
j^krin  forsynet  med  diverse  Sager,  fornemlig  Sul  og  Brød, 
med  i  Vognen ;  thi  det  gjaldt  jo  om  at  leve  saa  billigt 
som  muligt.     Dette  Madskrin  gjaldt  saa  som  Sædebræt 

paa  Hjemturen.  To  Mænd  rejste  saa  ofte  med  samme 
Vogn,  og  da  Vejene  vare  brede  og  langs  Siderne  stærkt 
græsbevoksede,  stoppede  man  op  paa  Siden  af  Lande- 
vejen, naar  Natten  faldt  paa  og  lagde  sig  paa  et  tem- 
meligt primitivt  Leje  af  gamle  Sække  og  Hestedækkener 
under  eller  ved  Siden  af  Vognen;  medens  Hestene  tog 
for  sig  af  Græsset,  der  voksede  paa  Vejkanten.  Nu 
hændte  det  af  og  til,  at  en  nærsom  Pottemand,  ganske 
tilfældig  naturligvis,  kom  til  at  gøre  Holdt  paa  et  Sted 
af  Vejen,  hvor  der  var  en  yppig  Kløvermark  paa  den 
ene  Side;  og  saa  kunde  det  jo  ogsaa  hænde,  at  naar 
Hestene  gjorde  den  Opdagelse,  vilde  de  hellere  i  Kløver- 
marken end  i  Vejgrøften.  Dette  kunde  jo  nok  være  rel 
behageligt  for  Pottemanden  og  hans  Heste,  men  den 
Mand,  som  ejede  Kløvermarken,  blev  gnaven.  En  saa- 
dan  Mand  opdagede  en  mørk  Høstnat  en  Pottevogn 
udenfor  sin  Mark  og  Hestene  paa  et  Sted,  hvor  de  ikke 
maatte  være,  og  han  iik  i  Sinde  at  forskrække  begge 
Pottemænd,  der  havde  redet  deres  primitive  Natteleje 
bag  et  Dige.  Paa  Kammen  af  en  høj  Bakke,  der  skraa- 
nede  ned  mod  Diget,  stillede  han  sig  med  et  gammelt, 
opslidt  Vognhjul,  der  var  helt  dækket  af  Vognsmørelse, 
Tjære  og  alskens  brændbare  Sager.  Efter  at  have  faaet 
dette  ordentlig  i  Lue,  giver  han  det  et  Stød  og  lader 
det  rulle  i  fuld  Fart  ned  ad  Bakken.  Pottemændene, 
der  saa  Lysskæret  og  opdagede,  at  det  rullende  Væsen 
kom  ned  imod  dem,  blev  bange,  og  den  ene  begyndte 
at  synge:  »Vor  Gud  han  er  saa  fast  en  Borg,  han  kan 
os  vel  bevare« ;  men  videre  kom  han  ikke,  førend  den 
anden  Pottemand  brød  af  og  sagde:  »Ja,  enten  han  nu 
ka'  bevaar  os  eller  ej  saa  løwer  A,«  og  saa  løb  han. 


Anders  Sørensen  Vedeis  MindesmiBrke  i  Ribe. 

Meddelt  ved  Overlærer  Øllgaard. 

DET  er  ikke  faa  af  de  mere  fremtrædende  Skikkelser  i 
vort  Lands  Historie  i  ældre  og  nyere  Tider,  der  har 
været  knyttede  til  Ribe.  Blandt  disse  er  der  næppe 
nogen,  der  for  den  almindelige  Bevidsthed  er  nøjere 
sammenvokset  med  Byen,  og  næppe  nogen,  om  hvem 
Mindet  hos  Byens  og  Egnens  Befolkning  er  bevaret  saa 
friskt  og  levende  som  Anders  Sørensen  Vedel.  Og  dog 
har  Byen  hidtil  ikke  ejet  noget  egentligt  Mindesmærke 
for  denne  sin  navnkundige  Borger.  Ganske  vist  gem- 
mer Domkirken  siden  December  1891,  indmuret  i  den 
nordre  Korsarms  vestre  Sidemur,  et  Slags  Monument  for 
V^edel.  Dette,  der  har  Form  af  en  stor  flad  Gravsten, 
indeholder  et  Midtfelt  med  et  Brystbillede  af  Vedel  i 
stærkt  fremtrædende  Relief  og  uden  om  dette  en  efter 
Abildgaards  Tegning  udført  Gengivelse  af  den  Marmor- 
ligsten over  Vedel,  der  gik  til  Grunde  under  Kirkens 
Istandsættelse  1844.  Men  —  dette  Gravmindes  kunst- 
neriske Værd  og  historiske  Interesse  ufortalt  —  det 
fyldestgør  ikke  de  Fordringer,  man  kan  stille  til  et 
Mindesmærke,  der  skal  holde  Samtiden  Billedet  af  den 
berømte  Historiker  for  Øje  og  bære  det  ned  gennem 
Tiderne  til  kommende  Slægter.     Det  er  derfor  naturligt, 

at  Tanken  om  at  faa  rejst  et  Vedel-Mindesmærke,  der 
fyldigere  kunde  tilfredsstille  disse  Krav,  maatte  opstaa 
i  Byen.  Tanken  har  da  ogsaa  været  fremme  uden  dog 
at  have  ført  til  noget  positivt  Resultat,  indtil  en  tilfæl- 
dig Anledning  gav  den  Fart  og  førte  til  Dannelsen  af 
en  snævrere  Komité,  der  med  Stiftamtmand  Stemann 
som  Formand  og  iøvrigt  bestaaende  af  Pastor  S.  Hansen, 
Købmand  Termansen,  Byraadsmedlemmeme  Dyrlæge 
Pedersen  og  Overlærer  Øllgaard  satte  sig  til  Opgave 
gennem  en  Indsamling  i  Byen  selv  og  i  videre  Kredse 
at  søge  tilvejebragt  det  til  Rejsningen  af  et  Mindesmærke 
nødvendige  Beløb. 

Komitéens  Henvendelse,  der  støttedes  ved  Tilslutning 
af  et  større  Antal  af  Byens  Borgere,  fandt  en  saa  vel- 
villig Modtagelse,  at  den  inden  ret  længe  saa  sig  i  Be- 
siddelse af  den  til  Planens  Virkeliggørelse  tilstrækkelige, 
forholdsvis  ikke  ubetydelige  Sum.  Derefter  kunde  der 
skrides  til  endelig  Aftale  med  den  Kunstner,  med  hvem 
Komitéen  allerede  tidligere  havde  indledet  foreløbige 
Forhandlinger.  Denne  Kunstner  var  Billedhugger  A. 
Paulsen,  der  som  den,  der  paa  en  særdeles  heldig 
Maade  havde  udført  det  ovenomtalte  Gravminde  til 
Domkirken,   maatte   anses  som  selvskreven  til  Hvervet. 

Til  Anbringelse  af  Mindesmærket  havde  Byraadet 
overdraget  Komitéen  en  udmærket  smuk  Plads  i  de 
søndre  Anlæg  ved  den  Vej,  der  fra  Jernbanestationen 
fører  ind  til  Byen.  I  det  ligeoverfor  liggende  Anlæg 
paa  Vejens  nordre  Side  staar  der  et  Mindesmærke  for 
Hans  Andersen  Kriiger  fra  Bevtoft.  Paa  begge  Sider 
af  Hovedadgangsvejen  til  den  By,  der  ved  Begivenhe- 
dernes sørgelige  Gang  er  bleven  vor  sydligste  Grænseby, 
er  der  saaledes  nu  rejst  Billeder  af  Mænd,  som  hver 
paa  sin  Vis  og  hver  til  sin  Tid  har  udmærket  sig  ved 

deres  varme  danske  Sind  og  staaet  som  Værn  og  Værge 
for  vort  Modersmaal. 

1  Maj  d.  A.  var  Mindesmærket  færdigt  fra  Kunstne- 
rens Haand  og  opstillet  paa  sin  Plads.  Det  bestaar  af 
^n  Broncebuste,  der  smukt  gengiver  det  almindelig  kendte 
Billede  af  Vedel  med  det  karakteristiske  Hoved  og  de 
kraftige  Træk.     Dragten   er  den  fasttrykkede  Skindhue 


og  Pelskoften  med  Pibekrave  under.  Busten  hviler 
paa  en  høj  graa  Granitsokkel,  paa  hvis  Forside  der 
Isses  * 

ANDERS  SØRENSEN  VEDEL. 

Under  Navnet  er  der  anbragt  et  Broncerelief,  som 
viser  Vedel  staaende  hos  Kansleren  Johan  Friis,  der 
sidder  fordybet  i  et  historisk  Dokument,  og  bærer 
Underskriften: 

DEN  UNGE  VEDEL  HOS  DEN  GAMLE 
KANSLER  JOHAN  FRIIS. 

Længere  nede  paa  Fodstykket  findes  indsat  en  Bronce- 
medaillon  med  det  Bomærke,  som  Vedel  i  sin  Tid  havde 
anbragt  over  Indgangen  til  sin  Bolig  paa  Liljebjerget. 
Det  indeholder  i  tre  Felter  et  Røgelsealter,  en  blomst- 
rende Urt  og  en  Cirkel  i  Form  af  en  Slange,  der  bider 
sig  selv  i  Halen,  samt  de  tre  Bogstaver  D,  S  og  T. 
Figurerne  ere  Sindbilleder  henholdsvis  paa  Gudfrygtig- 
heden, Sundheden  og  Tiden,  og  de  tre  Bogstaver  ere 
Begyndelsesbogstaverne  til  tre  latinske  Deviser\  til 
hvilke  Sindbillederne  skulle  hentyde. 

Paa  Sokkelens  venstre  Side  læses: 

FØDT  9.  NOVEMBER  1542  1  VEJLE 

Og  paa  dens  højre  Side : 

DØD  13.  FEBRUAR  1616  I  RIBE. 

Paa  Bagsiden  er  der  endelig  anbragt  det  Vers,  hvor- 
med Vedel  sluttede  sin  Gengivelse  af  Folkevisen  om 
Niels  Ebbesen  i  sin  »Et  Hundrede  udvaalde  danske 
Viser« : 

KRIST  SIGNE  HVER  GOD  DANNESVEND, 
SOM  BAADE  MED  MUND  OG  HÅND 
UDEN  SKÆMT  OG  TANT,  MED  FLID  OG  TRO 
VIL  TJENE  SIT  FÆDERNELAND. 

Monumentets  Afsløring,  i  Anledning  af  hvilken  Ribe 
By  havde  iført  sig  sin  bedste  Festdragt,  fandt  Sted  den 

^  Disse  ere:  Deum  sancte  timeto;  Sanitatem  tuere  diligenter  og 
Tempus  dispensa  sapienter  —  eller  i  Gengivelse  paa  Dansk:  »Nær 
en  hellig  Frygt  for  Gudt,  ^Vogt  Sundheden  med  Omhue  og  »Hold 
skønsomt  Hus  med  Tiden«. 

15.  Juni  d.  A.  i  Overværelse  af  Medlemmer  af  den 
endnu  talrige  Vedelske  Slægt,  Kultusministeren,  Kred- 
sens Folketingsmand,  Professor  i  Historie  ved  Univer- 
sitetet i  Kristiania  L.  Daa,  en  repræsentativ  Kreds  af 
historisk  og  nationalt  interesserede  Bidragydere  fra  Ho- 
vedstaden og  det  øvrige  Land,  Forstander  og  Lærere 
fra  Askov  Folkehøjskole,  de  stedlige  Embedsmænd  og 
Autoriteter  samt  en  trods  det  meget  ugunstige  Vejr  tal- 
rig Forsamling  af  Byens  og  Omegnens  Befolkning. 

Højtideligheden  indlededes  og  afsluttedes  med  Afsyn- 
gelsen af  følgende  af  Provst  Nissen  i  Brørup  til  Lejlig- 
heden skrevne  Sange: 

I. 

Méi. :  Droslen  slog  i  Skov  sin  klare  Trille. 

Hil  dig,  Ribe,  du  har  fostret  mange 
Fromme,  stærke,  fædrelandske  Mænd, 
Som  med  Hæder  bar  i  Sagn  og  Sange 
Danmarks  Ros  tii  sene  Tider  hen; 
Sank  end  snart  din  Kongeborg  i  Gruset, 
End  din  Kirke  hæver  sig  mod  Sky, 
Fra  dens  Buer  daled  Aandesuset, 
Ved  dens  Fod  fandt  milde  Aander  Ly. 

Ånders  Vede],  han  var  en  af  disse, 
Her  som  Pebling  han  i  Skole  gik, 
Medens  lærde  Mænd  med  graanet  isse 
Tændte  rige  Syner  for  hans  Blik; 
Fædres  Daad  og  Drift  beskrive  nøje, 
Grave  Sagas  Guld  af  Glemsels  Sand 
Blev  da  stedse  Maalet  for  hans  Øje, 
Seiv  paa  Rejsefærd  i  fremmed  Land. 

Som  en  hædret  Ven  og  stille  Lytter 
Mellem  ædle  Stormænd  Plads  han  tog, 
Drog  saa  ud  paa  Borge  og  i  Hytter 
Overalt,  hvor  danske  Hjerter  slog, 

Samled'  Minder  frem  ad  mange  Veje, 
Hvad  han  fik,  han  rigt  dog  gav  igen, 
Saxos  Værk  nu  først  blev  Folkets  Eje, 
Folkevisen  hele  Folkets  Ven. 

Raadsnild  var  han  og  som  Præst  frimodig, 
Klog  og  flittig,  jævn  i  Ord  og  Sans, 
Og  paa  Liljebjerget  voxte  frodig 
Blomster  til  en  Danmarks  Hæderskrans; 
Meget  brast  for  ham  som  for  os  alle, 
—  Ak,  mit  Land,  hvor  blev  du  plukket  tæt 
Dog  engang  forvist  skal  Sløret  falde. 
For  hvad  der  var  ædelt,  sandt  og  Ret. 


IL 

Mél  :  Snart  er  Natten  svumlcn. 

Saa  lad  Stenen  tale 
Om  den  Dannesvend, 
Som  i  Vraa  og  Sale 
Stred  med  Mund  og  Pen 
For  at  vække  danske 
Mænd  til  stolt  Bedrift, 
For  med  Flid  at  granske 
Fædrelandets  Skrift 

Signe  Krist  dit  Minde, 
Sagas  ædle  Tolk, 
Du,  som  vilde  binde 
For  vort  Land  og  Folk 
Krans  om  Danmarks  Pande, 
Lade  Heltesyn 
Folkehjemmet  rande 
over  Skovens  Bryn. 

Hvo  sit  Land  vil  tjene 
Uden  Skrømt  og  Tant, 
Troskab  det  forlene 
I  alt  skønt  og  sandt. 

Vil  dets  Lykke  fremme. 
Virke  til  dets  Gavn, 
Han  skal  ikke  glemme 
Anders  Vedels  Navn. 

Professor,  Dr.  phil.  Edv.  Holm  fra  Kjøbenhavn  fore- 
tog Afsløringen,  efter  at  han  forud  havde  belyst  Vedels 
Livsgerning  og  Betydning  i  nedenstaaende  Tale: 

Naar  vi  idag  ere  komne  sammen  fra  alle  Kanter  af 
vort  Land  i  denne  gamle  minderige  By,  er  det  for  at 
samles  om  et  Minde  fra  en  Tid,  der  stærkt  fængsler  en- 
hver Dansk,  som  vender  Tanken  tilbage  til  den.  Det  var 
Reformationstidens  og  Renaissancetidens  Aarhundrede 
med  dets  mægtige  Vækkelse  og  Røre,  først  og  fremmest  i 
religiøs  Henseende,  men  ogsaa  paa  andre  aandelige  Om- 
raader,  og  usigelig  stor  var  da  ogsaa  Modsætningen 
imellem  det  og  de  nærmest  foregaaende  Aarhundreder. 
Som  det  taler  et  levende  Sprog  til  os  ved  vor  lutherske 
Bekendelse  og  vor  Kirkes  Ordning,  ved  skønne  Bygnings- 
værker rundt  omkring  i  vort  Land,  og  ved,  hvad  der 
berettes  os  om  betydelige  Mænds  Gerning  i  Fred  og 
i  Krig,  saaledes  ogsaa  ved  aandeligt  Storværk  af  ud- 
mærkede Personligheder  og  ved,  hvad  der  fortælles  os 
om  deres  Liv  og  Udvikling.  Det  var  Tyge  Brahes  Tid, 
det  var  Niels  Hemmingsens  Tid,  og  det  var  den  Mands 
Tid,  hvis  Minde  vi  idag  her  samles  om,  Anders  Søren- 
sen Vedels. 

Vi  sige,  at  det  var  hans  Tid,  fordi  han  i  en  mærke- 
lig Grad  bar  Præget  af  det  bedste,  der  i  aandelig  Hen- 
seende var  oppe  her  hjemme  dengang.  Han  havde  Re- 
formationstidens dybe  og  inderlige  Gudsfrygt,  tilmed  fri 
for  den  Stridslyst,  der  for  os  var  en  Skyggeside  ved 
den  lutherske  Kirkes  Mænd   dengang,   han   havde  den 

Granskningens  Aand,  der  dengang  begyndte  at  røre  sig 
rundt  omkring  i  Europa  for  at  bryde  Banen  for  nye 
Videnskabsgrene,  og  han  havde  den  danske,  fædrelands- 
sindede Følelse,  som  svære  Brydninger  og  Kampe  i  den 
foregaaende  Tid  havde  kaldt  til  Live  hos  Landets  bedste 
Mænd. 

Hvad  der  fængsler  os  ved  Anders  Sørensen  Vedel  og 
gør  ham  saa  kær  for  os,  er  baade  Tanken  om,  hvad  han 
vilde  udrette,  og  om,  hvad  han  virkelig  udrettede.  Det 
var  Haabet  om  at  udføre  et  aandeligt  Storværk,  der 
fra  tidlig  Tid  stod  for  ham,  nemlig  at  skrive  vort  Fædre- 
lands Historie  fra  den  ældste  Tid  indtil  hans  egne  Dage 
og  det  i  vort  Modersmaal.  Allerede  i  hans  Opvæxt 
viste  det  sig,  at  der  boede  en  Historiker  i  ham  ved 
hans  Kærlighed  til  at  læse  alt,  hvad  han  kunde  over- 
komme af  historisk  Læsning,  og  til  at  høre  Fortællinger 
i  den  Retning.  Da  udtaltes  det  om  ham,  at  »det  var 
forbausende,  at  han  saa  ung  kunde  læse  Skrifter,  som 
kun  f remlærde  Mænd  og  de,  som  paa  høje  Skoler  stu- 
deret haver,  have  Forstand  til  at  læse  med  Skønsom- 
hed.« Siden  styrkedes  hans  historiske  Sans  ved  lærde 
Studier  i  Udlandet,  og  den  fik  rig  Næring  ved  de  Ind- 
tryk, som  samtidige  Begivenheder,  saadanne  som  den 
nordiske  Syvaarskrig,  gjorde  paa  ham,  og  ved  den  Lykke, 
han  havde  som  ung  Mand,  da  han  i  en  Alder  af  kun 
26  Aar  blev  Kongens  Hofpræst,  at  leve  i  et  rigt  be- 
frugtende Samliv  med  de  betydelige  Mænd,  der  havde 
gennemlevet  den  foregaaende  Tids  Udvikling  og  værei 
med  iblandt  dem,  der  havde  baaret  den.  Først  og 
fremmest  den  gamle  Kansler  Johan  Friis,  »min  besyn- 
derlige Patron  og  allerbedste  Ven,«  som  Vedel  kalder 
ham,  denne  Mand,  der  i  sin  rige  Hukommelse  bevarede 
et  levende  Minde  om  Reformationen  og  Grevens  Fejde, 

for  ikke  at  tale  om  de  nærmere  liggende  Begivenheder, 
men  ogsaa  Peder  Oxe  og  Niels  Kaas  og  andre.  Der 
var  for  Vedel  noget  usigelig  vækkende  ved  Samlivet 
med  disse  Mænd,  der  saa  fuldstændig  mødtes  med  ham 
i  den  Tanke,  at  der  dybt  savnedes  et  Værk  om  vort 
Fædrelands  Historie  ned  igennem  Tiderne.  En  ganske 
lignende  Tanke  havde  fire  hundrede  Aar  tidligere  staaet 
for  Absalon  og  Saxo  og  dengang  fremkaldt  dennes 
mærkelige  Danmarks  Krønike.  Saa  var  der  kommet 
magre  Aarhundreder,  der  kun  havde  tørre  Annaler  og 
Krøniker  at  opvise.  Var  end  den  historiske  Sans  vaag- 
net  til  stærkere  Liv  i  Reformationstiden,  og  var  der  saa 
end  skrevet  forskelligt  i  de  nærmeste  Aartier  derefter, 
savnedes  dog  et  virkeligt  Nationalværk. 

Dette  følte  Vedel  og  hans  højadelige  Venner  som  en 
Ulykke,  især  da  rundt  omkring  i  Evropa  Værker  om 
andre  Landes  Historie  kom  frem.  Ja,  det  var  mere 
end  en  Ulykke,  det  var  næsten  som  et  Brud  paa  Pligten 
imod  de  svundne  Slægter,  overfor  hvem  man  maatte 
staa  »skamrød  ved  at  have  forsømt  den  danske  Krø- 
nike,« og  tillige  et  Brud  paa  den  Pligt,  der  skyldtes 
Fædrelandet.  Her  som  saa  tidt  kommer  hans  stærke 
Fædrelandsfølelse  frem  hos  ham.  »Enhver  ærlig  Mand 
og  Kvinde,«  har  han  sagt,  »elsker  saa  deres  Fædreland, 
at  de  ofte  for  hendes  Ære  og  Velfærd  sætte  deres  Gods, 
Liv  og  Velfærd  i  Fare  og  Vaade.« 

Over  den  Opgave  at  skrive  vort  Folks  Historie  har 
han  grublet,  og  det  var  et  for  hans  Tid  stort  og  aand- 
fuldt  Syn,  han  havde  paa,  hvorledes  den  skulde  løses, 
og  hvorledes  derved  »Guds  og  Fædrelandets  Ære 
skulde  søges  saa  vidt  muligt.«  Utrættelig  Grundig- 
hed i  Arbejdet,  Omhyggelighed  i  at  ransage  Kilderne 
for  at  naa  til   Sandheden,   der  er  »Historiens  Sjæl  op 

Liv«,  og  Samvittighedsfuldhed  i  Dommene,  det  var, 
hvad  han  krævede  af  sig  selv.  Ingen  Videnskabsmand 
her  hjemme  har  da  let  kunnet  kaste  sig  med  slørre 
Kærlighed  over  sin  Opgave,  og  intet  kunde  overgaa  den 
Nidkærhed,  med  hvilken  han  tog  fat  paa  de  omfattende 
og  trættende  Forarbejder,  ikke  alene  ved  Studier  inden 
for  de  fire  Vægge,  men  ogsaa  ved  Rejser  rundt  omkring 
for  at  lære  Landet  at  kende  og  samle  Stof  allevegne, 
baade  i  Byer,  i  nedlagte  Klostre  og  paa   Herregaarde. 

Desto  værre  var  det  Maal,  han  stillede  sig,  alt  for 
stort,  meget  større,  end  at  det  kunde  løses  at  en  enkelt 
Mand.  Det  skortede  ham  paa  Evne  til  at  begrænse  sig, 
hans  højadelige  Venner  trak  i  ham  til  forskellige  Sider 
for  at  høste  Gavn  af  hans  Veltalenhed  og  Arbejdsevne 
til  Taler  og  Lejlighedsskrifter,  og  snart  oprandt  en  Tid, 
da  nye  Mænd  kom  til  Magten  i  Landets  Styrelse  og  fore- 
trak en  anden  til  at  gøre  Vedels  Gerning.  Saa  gik  de 
Frugter  tabt,  som  hans  Værk  skulde  have  bragt. 

Men  lykkeligvis  tale  vi  ved  Vedel  ikke  alene  om. 
hvad  han  har  villet  udrette,  men  ogsaa  om,  hvad  han 
virkelig  har  udrettet.  Jeg  tænker  her  ikke  paa  de  Vid- 
nesbyrd, han  har  givet  om  sine  Evner  som  den  lærde 
Videnskabsmand  med  kritisk  Evne,  vi  holde  os  her  til 
de  Arbejder  af  ham,  der  er  blevne  til  Gavn  og  Glæde  for 
F'olket  i  det  hele.  Først  da  paa  hans  berømte  Over- 
sættelse af  Saxo.  Det  var  en  lykkelig  Tanke,  at  naar 
Folkets  Kærlighed  til  dets  Historie  skulde  vækkes,  burde 
Begyndelsen  gøres  med  at  iføre  den  gamle  Historikers 
Fortællinger  baade  om  de  gamle  Sagn  og  om  hans  egen 
mærkelige  Tid  dansk  Dragt.  Det  gjorde  da  Vedel, 
ikke  alene  med  Evne  til  at  fortolke  Saxos  svære  Sprog, 
»denne  tunge  og  dybe  Latine,«  som  han  siger,  men 
ogsaa   med   den   store   Evne,    han   havde  til   at   skrive 

vort  Modersmaal.  Her  staar  vi  overfor  noget  af  det, 
der  gør  ham  kærest  for  os.  Ingen  kan  læse  hans  Taler 
eller  hvad  han  har  skrevet  af  Afhandlinger,  uden  at  blive 
slaaet  af  hans  Evne  til  at  give  levende  Skildringer  og 
klare  Udviklinger  med  rammende  Udtryk  og  malende  Bil- 
leder og  tillige  af,  hvorledes  han  har  forstaaet  at  finde 
en  Sprogtone,  der  gaar  os  til  Hjærte  ved  sit  jævne, 
folkelige,  troskyldige  Præg,  der  forekommer  os  at  være 
i  Slægt  med  noget  af  det  bedste  af  vort  Folks  Natur- 
grund. Det  er  netop  dette  Præg,  han  har  givet  sin 
Oversættelse.  Han  er  derved  paa  en  Maade  bleven 
banebrydende  i  vor  Litteratur.  Ingen  havde  før  ham 
paa  den  Maade  brugt  vort  endnu  lidet  udviklede  Sprog 
til  historisk  Fremstilling,  og,  maa  vi  desto  værre  sige, 
det  skulde  vare  længe,  inden  der  kom  nogen,  som  heri 
blev  hans  Ligemand.  Der  var  stor  Naturbegavelse 
i  dette;  men  atter  her  mærker  man  Virkningen  af  hans 
levende  danske  Følelse.  Han  elskede  vort  Sprog,  og 
det  var  ham  en  Opgave  at  bringe  det  til  Ære,  samtidig 
med,  at  han  vilde  vække  Kærlighed  til  Minderne  om 
Forfædrene. 

At  det  kunde  blive  en  Skat,  han  skænkede  Folket 
ved  sin  Oversættelse  af  Saxo,  det  forstod  netop  de 
Mænd,  der  dengang  vare  de  ypperste  her  hjemme. 
Johan  Friis  og  Peder  Oxe  havde  ivrig  opmuntret  ham 
til  at  tage  dette  Arbejde  for,  og  da  det  saa  blev  trykt, 
og  det  —  betegnende  for  hvor  langt  vi  endnu  var  til- 
bage —  fattedes  paa  Papir  til  at  faa  Bogen  trykket  til 
Ende,  var  det,  at  Tyge  Brahe  skrev  til  Kvinderne  i  den 
Egn  af  Landet,  hvor  han  boede:  »I  danske  Kvinder, 
ofrer  af  Kærlighed  til  Fædrelandet  Eders  Lintøj  selv, 
at  ikke  vore  herlige  Forfædres  Ros  skal  skjules  i  Glem- 
selens Nat.  c     Og  da  Bogen  endelig  forelaa,  blev  den 

hilset  velkommen  af  mange,  og  en  af  Datidens  Digtere 
her  hjemme  gav  denne  Stemning  Udtryk  ved  at  skrive 
et  Digt,  hvis  sidste  Vers  lød  saaledes: 

Mester  Anders  Vedel  gjorde  dette  Gavn 
Som  førre  havde  Møde  og  Vanske, 
Thi  bør  hannem  Tak  og  Eftersagn 
Til  Ære  af  alle  Danske. 

Dette  har  da  ogsaa  været  Efterverdenens  Dom,  og 
der  har  ikke  siden  været  Uenighed  om,  at  dette  hans 
Arbejde  er  et  vigtigt  Monument  i  vor  Litteraturs  og  ^ 
vort  Sprogs  Historie. 

Vi   møde  den  samme  Kærlighed  til  Minder  fra  For- 
tiden og  til  Sproget  i  et  andet  Værk  af  ham,   hvorved 
han  ogsaa  var  banebrydende,  og  det  var  ved  hans  Ud- 
gave af  Kæmpeviserne,  den  første  Samling  af  dem,  der 
har  set  Lyset  i  vor  Litteratur.     Ingen   har  vistnok   talt 
i  varmere  Ord   om  Værdien   af  de   gamle  Viser,   som 
siden  have  hørt  til  vort  bedste  Eje,  baade  om  det  kvæ- 
gende ved   dem  som  »ærlig  og  sømmelig  Tidkortc,  om 
hvorledes  de   kunne  forøge   Glæden   hos  de  glade,  ad- 
sprede dem,  der  ere  paa  Rejser,  og  opmuntre  dem,  der 
ere  i  Sorg  og  Trængsel.     Og  det,  han  elsker  at  finde  i 
dem,   det  er  baade   Fortællinger   om   gamle  historiske 
Bedrifter,    det   er   Exempler    paa    Dyds    og   Fromheds 
Gerning  og  paa  Ondskabs  Idræt   til  Advarsel,    og  det 
er  det  Billede,   de  give  af  Forfædrenes  Levevis,   deres 
Hjærtelag,  Sind,  Tale  og  alt,   hvad   der  kan  vise  deres 
daglige  Liv;  endelig  er  det  de   »herlige  gamle  Gloser 
og  Ord,   deres   skønne  Sprog  og  runde  Tale   og  deres 
Digte  i  sig  selv.  c     Det  var,  sagde  han  med  Føje,  som 
Dag  og  Nat,  naar  man  sammenlignede  dem,  med  hvad 
der  i  hans  egen  Tid  frembragtes  af  Digtning. 

Naar  Tanken  om  og  Takken  for,   hvad   denne  Mand 

har  skænket  vort  Folk,  har  ført  til,  at  der  er  rejst  ham 
et  Minde,  saa  har  man  valgt  at  rejse  det  her  i  Ribe. 
Og  det  med  Grund.  Ikke  alene  er  det,  som  om  denne 
By  ved  sit  gamle  historiske  Præg  stemmer  godt  med  hans 
Gerning;  men  her  var  det,  at  han  fik  de  første  befrugtende 
aandelige  Indtryk  i  sin  Opvæxt,  og  her  har  han  levet  den 
allerstørste  Del  af  sit  Liv.  Herhen  var  det,  at  han,  da  han 
nedlagde  sin  Stilling  som  Hofpræst,  søgte  for  i  Stilhed 
at  sætte  sit  Arbejde  ind  paa  at  løse  sin  Opgave.  »Det 
var, c  har  han  sagt,  »som  med  en  Fugl,  der  undkommer 
fra  sit  Bur  og  maa  have  sin  frie  Flugt  over  den  vide 
Skov  og  Mark,  og  hvor  den  lyster,  c  Her  fandt  han 
ikke  alene  sin  Livstykke  i  et  lykkeligt  Ægteskab;  men 
her  byggede  han  sit  Hjem  paa  Liljebjærgets  Grund 
som  et  Tempel,  der  var  helliget  Gud  og  Muserne,  her 
hvor  han  samlede  Bøger  og  Haandskrifter  til  sin  Gransk- 
nings Brug  efter  en  Maalestok  som  ingen  anden  her 
hjemme.  Og  her  levede  han  sin  lykkeligste  Tid.  Her 
var  det  da  ogsaa,  at  han  skulde  opleve  sit  Livs  store 
Smerte,  da  han  maatte  udlevere  sine  Samlinger  til  en 
lykkeligere  Medbejler;  men  her  var  det  dog  tillige,  at 
det  forundtes  ham  til  sin  høje  Alderdom  at  kunne  ar- 
bejde i  sine  kære  Studier  over  Fædrelandets  Historie. 
Staar  Vedel  nu  for  os  som  den,  hvis  Liv  fra  Ung- 
dommen af  har  været  indviet  til  et  betydeligt  og  dygtigt 
Arbejde  for  med  de  Kræfter,  han  havde,  at  gøre  vort 
Folk  Gavn  ved  at  skænke  det  aandelige  Gaver  af  høj 
Værd,  som  netop  kunde  styrke  det  som  dansk  Folk, 
saa  har  han  ogsaa  tilfulde  fortjent  det  Minde,  der  her 
er  rejst  for  ham,  og  for  hvilket  Dækket  nu  skal  falde. 
Anders  Sørensen  Vedels  Minde  leve. 


Folkelig  Retsfølelse. 

Meddelt  af  Povl  Andersen. 

I  den   lille  By  Sekjær  i  Holsted  Sogn,  omtrent   midt- 
vejs mellem   Kolding  og  Varde,    skete  der  i  Aaret 
1858  en  Gaardhandel,  som  fik  et  ret  mærkeligt  Efterspil, 
der  var  meget  interessant  i  juridisk  og  kulturhistorisk 
Henseende.     Som    tidstegnende,   stedlig    Baggrund    for 
Begivenheden  skal  dette  nævnes:   Sekjær  bestod  indtil 
1850  eller  51  af  to  Gaarde,  som  laa  temmelig  tæt  sam- 
men,   kun  adskilte  ved  en  Vej.     For  lang  Tid  tilbage 
var   der,    i    Følge  Arkivar  O.  Nielsens    Beskrivelse    af 
Malt  Herred,  kun  én  Gaard,  og  at  der  har  været  noget 
stort  ved  Gaarden,  derom  vidnede  det  til  Sekjær  hørende 
lukkede  Stolestade  i   den    gamle    Holsted    Kirke.     Den 
østre  Gaard  blev  delt  mellem  to  Plejesønner,  hvoraf  den 
ene  var  fra  den  vestre,  og  derved  blev  der  tre  Gaarde 
i  Sekjær.     I  Aaret  1843   blev  Manden  paa  den  vestre 
Gaard  —  Jens  Olesen  hed  han  —  dræbt  af  Lynet,  mens 
han   sad  og  skærpede  sin   Le  inde  i  Bryggerset  foran 
den  aabne  Skorsten,  hvorigennem  Lynstraalen  slog  ned. 
Lynet  tændte  ikke,  men  rumsterede  en  Del  i  Stuerne. 
Sønnen,   Ib  Jensen,    blev  paa  Grund  af  Faderens  Død 
Gaardmand  og  gift  i  en  temmelig  ung  Alder  med  en  net 
Pige  af  god  Familie  og  med  Penge.    Giftermaalet  ordnedes 

af  ældre  Venner  og  Slægtninge,  uden  at  de  unge  egent- 
lig vare  tilbørligt  med  paa  Sagen ;  navnlig  var  Pigen  ikke 
rigtig  glad  ved  Partiet.  Følgen  var,  at  Ægteskabet  ikke 
blev  lykkeligt.  Efter  at  der  var  gaaet  en  Del  Åar,  og 
-figteparret  havde  avlet  tre  Børn,  blev  det  enigt  om  at 
skilles  og  skifte  Gaarden  og  Børnene.  Konen  beholdt 
Hjemmet  og  de  to  af  Børnene,  og  Manden  fik  en  større 
Parcel  og  det  ene  Barn  til  sin  Part.  Sommeren  der- 
efter byggede  han  paa  Parcellen  og  fik  Stuehus  og  Stald 
færdigbygget  og  besat  med  tilbørlig  Besætning  ude  og 
inde. 

Saa  skete  det,  at  Ib  Jensen  solgte  sin  ny  Gaard  eller 
rettere  lod  sig  den  franarre  af  en  Mand,  som  boede  paa 
Vardeegnen.  Køberen  skulde  overtage  Gaarden  med  al 
Besætning  og  alt  Indbo,  som  den  stod,  uden  at  give 
noget  som  helst  Vederlag  andet  end  overtage  den  paa 
Gaarden  hæftende  Gæld,  saa  Sælgeren  blev  aldeles  blank. 
Gaarden  var  ikke  forgældet,  saa  det  var  underligt,  at  Ib 
Jensen  kunde  finde  paa  saaledes  at  give  al  sin  Ejendom 
bort  til  en  Mand,  som  han  ikke  kendte  noget  til,  saa 
meget  mer  som  det  ikke  kunde  ske  under  Paavirkning 
af  Drik,  da  Ib  Jensen  ikke  drak  Spiritus.  Der  fortaltes 
dog,  at  Køberen  havde  paa  Rejse  sammen  med  ham 
faaet  ham  til  at  nyde  nogle  velsmagende  Drikke,  som 
vare  berusende,  og  dette  i  Forbindelse  med  raffineret 
Veltalenhed  havde  været  Åarsag  til  denne  aparte  Handel. 
Ib  Jensen  var  just  ikke  nogen  »Krudtopfinder«,  men 
han  havde  dog  almindelig  normal  Tankegang,  og  han 
indsaa  meget  snart,  at  hans  Gaardhandel  var  en  ravgal 
Forretning;  men  Køberen  havde  snildelig  faaet  Papirerne 
bragt  i  Orden  i  en  Fart,  inden  Sælgeren  kom  til  at  tale 
med  Naboerne,  saa  Fortrydelsen  kom  for  silde.  Købe- 
ren  sendte   en  Karl  til  foreløbig  at  bestyre   Gaarden, 

passe  Kreaturerne  og  arbejde  noget  med  Hestene,  for 
saa  vidt  han  havde  Tid  tilovers  fra  den  nødvendige 
Syssel,  selv  blev  han  boende  paa  sin  Gaard  vesterhenne. 
I  Førstningen  kom  han  en  Vending  af  og  til  for  at  se  til 
Gaarden  og  dens  Bestyrer;  men  efterhaanden  kom  han 
sjældnere,  formentlig  fordi  han  mærkede,  at  Omegnene^ 
Beboere  ikke  yndede  hans  Fremgangsmaade  ved  Gaard - 
handelen. 

Imidlertid  gik  Ib  Jensen  omkring  til  sine  Slægtninge 
og  beklagede  sin  Dumhed  i  høje  Toner,  og  Egnens  Folk 
nærede  Medynk  for  ham  og  Forbitrelse  mod  Manden, 
som  havde  narret  ham.  Ib  Jensens  fraskilte  Hustru 
gjorde  ingen  Undtagelse  fra  Reglen  med  Hensyn  til  de 
Følelser,  der  næredes  overfor  ham  og  Gaardkøberen. 
En  Dag,  da  denne  havde  besøgt  Gaarden  og  paa  Hjem- 
turen kørte  paa  Vejen,  der  gaar  mellem  de  fornævnte  to 
gamle  Sekjær  Gaarde,  raabte  hun  saa  højt,  at  den  vej- 
farende kunde  høre  det:  »Hans,  kom  i  Hast  med  Bøssen!« 
Det  var  selvfølgelig  ikke  Konens  Mening,  at  der  skulde 
skydes  paa  den  kørende ;  men  denne  fandt  det  dog  raade- 
ligst  at  trække  Pisken  og  køre  forbi  Gaarden  alt  hvad 
Remmer  og  Tøj  kunde  holde,  som  der  siges,  naar  man 
vil  betegne  en  meget  hurtig  Kørsel. 

Stemningen  var  saaledes  alt  andet  end  venlig  overfor 
den  ny  Gaardejer  i  Sekjær,  og  der  var  sagtens  flere  paa 
Egnen,  som  spekulerede  paa  at  fortrædige  ham  paa  en 
eller  anden  passende  Maade.  Saa  fremkom  der  et  For- 
slag til  Ib  Jensen  fra  dennes  Svoger^og  Fætter,  gaaende 
ud  paa,  at  han  skulde  bortføre  alt  Løsøret  fra  Gaarden 
under  Paastand  af,  at  det  var  hans  Ejendele,  og  det 
skulde  saa  holdes  hemmeligt,  hvor  Sagerne  førtes  hen. 
Forslagets  Iværksættelse  blev  planlagt  saaledes :  Ib  Jensen 
skulde  bestille  Vogne  til  at  møde  ved  Gaarden  paa  en 

bestemt  Tid  for  at  transportere  »Flyttegodset c.  Et  Par 
Timer  iforvejen  vilde  de  to  Mænd  (Svogeren  og  Fætte- 
ren) forsynet  med  Brændevin  besøge  Bestyreren,  som 
var  ene  paa  Gaarden,  og  saa  skulde  han  drikkes  fuld,  saa 
der  kunde  være  Fred  for  ham,  naar  Flyttevognen  mødte 
frem.     Mændene  kendte  Karlens  Passion  for  Spiritus. 

Det  gik  efter  Planen,  men  Karlen  mærkede  imidlertid 
Uraad,  saa  det  lykkedes  ikke  Mændene  at  faa  ham  til  at 
drikke,  og  da  første  Vogn  kom  til  Stede,  var  han  fuld- 
stændig ædru,  og  han  nedlagde  bestemt  Paastand  mod, 
at  der  toges  noget  bort,  da  Ib  Jensen  begyndte  at  bære 
ud  af  Huset.  Denne  brød  sig  ikke  om,  hvad  Karlen 
sagde,  men  fortsatte  sin  Beskæftigelse,  og  Svogeren  og 
Fætteren  maatte  hjælpe  ham  med  at  udbære  Møbler  og 
læsse  Vognen,  som  omsider  blev  fuldpakket  og  kørte 
bort.  Det  var  da  Aften,  og  der  ankom  saa  flere  Vogne 
fra  omliggende  Gaarde.  Endelig  gav  Bestyreren  sig  til 
at  drikke  med  de  to  Mænd  og  med  Kuskene,  saa  han 
blev  komplet  afdrukken,  og  derefter  mærkede  han  ikke, 
hvorledes  det  gik  til  paa  Gaarden  i  Løbet  af  Natten. 
Flytningen  eller  Plyndringen,  som  maa  være  det  rigtigste 
Udtryk,  blev  saa  grundig  udført,  at  der  intet  levnedes 
af,  hvad  der  flyttes  kunde:  Indbo,  Kreaturer,  Heste,  Avls- 
redskaber,  Hø,  Halm  og  Sæd  førtes  bort,  saa  da  næste 
Dag  brød  frem,  vare  Husene  fuldstændig  tomme.  Karlen 
havde  nu  ikke  mere  at  gøre  der  paa  Gaarden,  siden 
Hestene  og  Kreaturerne  vare  borte,  hvorfor  han  forlod 
Pladsen  for  at  melde  det  passerede  til  Gaardens  Ejer. 
Man  var  spændt  paa,  hvad  Ejeren  vilde  foretage,  naar 
han  modtog  Karlens  Meddelelse  om  Nattens  Begivenhed ; 
man  troede,  han  vilde  sætte  Politiet  i  Bevægelse,  — 
men  nej,  Manden  forholdt  sig  ganske  rolig  og  lod  den 
tomme  Gaard  skøtte  sig  selv,  og  den  stod  saaledes  et  halvt 

Aar  uden  Beboelse  og  uden  Tilsyn.     Endelig  blev  der 
berammet  Tvangsavktion  over  Gaarden   for  resterende 
Afgifter,  og  da  Avktionsdagen  oprandt  og  Øvrigheden 
mødte,  indfandt  Ejeren  sig.     En  Sønderjyde  var  højst- 
bydende  og   fik  Tilslag  paa  Gaarden.     Hvormeget  der 
blev  tilovers  fra  Gældens  Dækning  som  Fortjeneste  til 
Ejeren,  vides  ikke;  men  paa  Grund  af  det  billige  Køb 
har  han  vel  erobret  en  Del,  uagtet  Gaardens  Avktionspris 
var  meget  lav,  hidrørende  fra,  at  Gaarden  var  ude  af 
Drift  og  uden  Besætning.     Plyndringshistorien  blev  slet 
ikke  berørt  ved  Avktionen.     Herredsfuldmægtigen,  som 
var  Avktionsholder,  fik  den  fratrædende  Ejer  til  at  under- 
skrive, at  han  var  tilfreds  med  Forretningen,  og  at  han 
ikke  havde  noget  Krav   at  gøre  gældende.      Der  for- 
taltes, at  det  var  Mandens  Agt  efter  Avktionens  Afhol- 
delse at  have  sat  Ib  Jensen  og  Naboerne  under  Tiltale 
—  han  havde  faaet  nøjagtig  Underretning  om,  hvem  der 
havde  kørt  »Flyttegods c  — ,   men  Fuldmægtigen  havde 
bundet  ham  ved  den  Form,  han  gav  Erklæringen,  som 
Manden  underskrev.     Ib  Jensen  slap  for  Tiltale  og  be- 
holdt alt,   hvad  han   havde  reddet  fra  Gaarden  i  hine 
mindeværdige  Nattetimer,  og  saa  er  der  blot  at  tilføje  til 
Slutning,  at  den  fratrædende  Ejer  fandt  paa  at  tillægge 
Ib  Jensens  Søn  200  Rigsdaler  som  Gave;  han  vilde  nu 
vise  sig  fra  en  human  Side,  saa  der  var  ingen  Grund  til 
at  skyde  ham. 

Ib  Jensen  og  hans  fraskilte  Hustru  ere  døde  for  mange 
Aar  siden,  og  deres  tre  Børn  ere  ogsaa  døde.  Gaarden, 
der  plyndredes,  har  skiftet  Ejer  mange  Gange  siden  den 
Tid.  Den  har  fire  Huslænger  og  ligger  smukt  omgiven 
af  Have  og  Træplantning. 


Klitterne  i  Ribe  Amt. 

En  historisk  Skildring  af  Plantør  Jens  Bruel. 


Sandflugten  i  Ribe  Amt 

har  raset  i  Hundreder  af  Aar;  det  er  umuligt  at  sige 
bestemt,  til  hvilken  Tid  den  begyndte,  alt  beror  paa 
fiisninger. 

Kirkerne  i  de  nævnte  Sandflugtssogne,  Aal,  Henne  og 
Lønne,  nævnes  allerede  i  Aaret  1340,  men  her  tales 
endnu  ikke  om  Sandflugt,  saa  at  Klitterne  den  Gang 
maa  have  været  langt  fra  Kirkerne.  1687  omtales,  at 
der  ligger  en  stor  Sandklit  et  Bøsseskud  fra  Lønne  Kirke 
og  er  næsten  lige  saa  høj  som  denne.  Denne  Klit,  den 
saakaldte  Lønnestak,  ligger  nu  helt  ind  mod  Kirken. 
Klitten  maa  dengang  have  været  af  de  mindre  farlige, 
siden  den  ikke  er  vandret  mere  end  et  Bøsseskud  i  det 
Par  Aarhundreder,  fra  1687  til  nu. 

Omkring  1568  begyndte  Besværingerne  over  Klitternes 
Tilstand  at  komme.  Saaledes  kom  der  den  ^Vs  1558 
Skrivelse  fra  Erik  Rud  til  Kongen  om,  at  Beboerne  i 
Ribe  Lehn  maatte  faa  Tilladelse  til  at  slaa  Klittag  til 
Tækning  af  deres  Huse,  jordgrave  deres  Husstolper, 
forskaanes  for  Gjæsteri  og  faa  Nedsættelse  i  deres  Land- 
gilder. 

Kongen  svarede  herpaa,  at  hvis  der  kom  flere  Be- 
sværinger, skulde  han  svare  dem,  at  med  Hensyn  til 
Klittag    og    Jordgravning    af    Huse  skal   det  forholdes 

efter  Recessen;  hvorledes  der  skal  forholdes  med  Gæ- 
steri,  har  Hr.  Otto  Krampen  givet  tilkende  paa  Viborg 
Landsting. 

Det  Forbud,  som  Kongen  henviste  til,  var  udsledt  af 
Christian  den  3.  i  Aaret  1539  og  forbød  at  slaa  Klit- 
tag paa  Jyllands  Klitter.  Paa  den  Tid  har  der  rimelig- 
vis været  Skov  flere  Steder  ud  mod  Havet.  Pontop- 
pidan skriver  1767  om  Ribe  Amt: 

»Man  finder  overalt  tydelig  Kjendetegn  til,  at  her  for- 
dum har  været  betydelige  Skove.  Ved  Havsiden  findes 
i  Jorden  hele  Træer,  Eg  og  Hessel,  vendt  med  Top- 
pen mod  Østen,  hvoraf  nogle  ved  Opgravningen  har 
været  saa  friske  og  gode,  at  de  ere  brugte  til  Husstolper. 
Vesten  for  Darum,  Vilslev  og  Farup  Sogne  skal  paa 
en  lang  Strækning,  hvor  nu  Havet  gaar,  været  en  stor 
Skov,  kaldet  Skogum  Skov,  hvilket  Navn  endnu  tillæg- 
ges et  vist  Sted  ved  Havsiden.  Bedre  op  i  Landet  og 
i  Hede  Egnen  findes  i  Husene  mest  Gran-  og  Fyrre- 
træer.« 

De  Husstolper,  der  tales  om  at  skulle  jordgraves,  er 
efter  al  Sandsynlighed  hugget  i  Skovene  i  Omegnen. 

Foranstaltninger  mod  Sandflugten  har  der  ikke 
været  sparet  paa.  Mellem  Aarene  1530  og  1600  blev 
Klagerne  over  Sandflugtens  Ødelæggelser  mere  og  mere 
almindelige  og  højlydte.  Enten  det  nu  kom  af,  at  Sand- 
flugten den  Gang  var  paa  sit  Højdepunkt,  eller  at  det 
var  ved  den  Tid,  at  Skatterne  og  Afgifterne  blev  større, 
er  ikke  godt  at  vide.  Imidlertid  havde  Klagerne  efter- 
haanden  naaet  en  saadan  Højde,  at  Regeringen  ikke 
længere  kunde  vende  det  døve  Øre  til,  og  Kongen  maatte 
i  Aaret  1570  udstede  en  kgl.  Resolution  mod  Klittens 
Ødelæggelse.  Denne  var  saalydende  efter  Datidens 
Skrive-  og  Stavemaade: 

t  Forbud  mod  at  ødelægge  Klitten  1570. 
Vi  Friederich  den  Anden  osv.  giøre  alle  vittertigt,  att 
efterdi  mangfoldige  Klage  for  oss  kommer  bøde  af  Adel- 
len  og  Kiøbstædsmænd,    over   then    store  og  usigelige 
Skade,  then  meenige  Mand  udi  vort  Land  Nørre  Jutland 
haver  paa  theris  Fiskerii  aff  PuUsvoder,  som  brugis  udi 
Limfiordt,  saa  at  ald  then  Sylldt,  Hellt,  Giedder,  Abore 
och  andre  slig  Fiske  forjages,   och  Fiskeriet  therover 
meth  Tiden  bliver  øde.     Sammeledis  forfare  vi  och,  atl 
møgit  Guodtz,  saavell  vort  och  Kronens,  som  Adelens* 
fordervis,   och  fordrivis  af   Sand,   at  then  Aarsag,  ath 
Klittetag  og  Hielmeriisz  ud   mett  then  wester  Strandt 
ødeleggis.     Och  enddog  vor  kiære  Herre,  Fader,  Salig 
og  Høiloflig  Ihukommelse,  haver  ladet  sine  strænge  Breve 
og  Forbud  udganget,   at  ingen  Pulsvode  skulle  brugis, 
ey  heller  noget  Klittag,  eller  Hielmeriisz  ødeleggis,  haver 
en  stort  Part  samme  Forbud  intet  agtet,  saa  og  hertill 
dags  ingen  Skade  therover  skeet  er.     Tha  paa  thet  saa- 
danne  meenige  Mands  Skade   och  vore  Landes  Forder- 
velse  maa  forekommis,  have  vi  mett  vore  elskelige  Dan- 
markis    Riges   Raad    therover   saa   endeligen    beslutth, 
hvilket   vi  och   alvorligen  ville   holdet  have,  ath  effter 
thenne  Dagh  skall  ingen  opslaae,  oprykke,  ophugge  eller 
i  nogen  Maade  ødelegge  Marhallm,  Hvideriisz,  Seener, 
Klittetagh,  Hiellme,  Slie  eller  the  Thome,  som  groe  paa 
Strandbakken  eller  udi  Klitten  ud  mod  Westerhaf,  emel- 
lem  vor  Kiøbstad  Riibe  och  Skoffven,  eller  paa  nogen 
the  Øer,   som  hører  til  vort  Rige  Danmark,  och  ligger 
udi  Westerhoff.     Thersom   nogen    heremodt   giør,    och 
udi  nogen  Maade  ødelægger,  eller  omkommer  fornefnte 
Marhallm,  Hvideriisz,   Seener,   Klittethag,   Hiellme,  Slie 
eller  Thorne,   paa  nogen  the  Steder  forskreffvit  staar, 
tha  skall  then,   thet  giør,   eller   hiembler  andre  thet  at 

giøre,  straffis  som  Tiuf  uden  ald  Naade  oc  thertill  være 
plictig  att  oprette  ald  then  Skade,  som  theraf  kommer. 
Findes  oc  samme  Marhallm  (osv.,  som  ovenfor),  som  er 
groet  paa  forskrefne  Steder,  huoss  nogen,  tha  skal  then, 
thet  huos  findes,  være  pligtig  at  staa  therfore  til  Rette, 
som  for  andre  stolne  Koste,  och  skall  thet  være  hver 
Mand  frit  fore,  ehvem  thet  vill,  at  cune  tillthale  then 
som  slig  Gierning  giør,  eller  hiembær,  eller  findes  huosz, 
ligesom  en  rett  Sag  vollder,  oc  then,  som  samme  Delle 
och  Tiltale  forfølger,  eller  lader  forforfølge,  maa  thage 
och  opbære  alt  thet  Sagefald,  och  Faldsmaal,  som  theraf 
fallde  kand,  ligesom  thet  var  hans  egne  Tienere  sligt 
giort  haffde,  och  skall  ei  ansees,  hvis  Bønder,  eller 
Tienere  thet  er.  Bliver  och  nogen  meth  slig  Sag  be- 
funden, och  thet  kand  hannem  overbevises,  tha  skall 
hånd  epther  then  Dag  ikke  maa  staa  for  fulde,  enthen 
udi  Lovg,  Tovg  eller  Vidnesbyrd,  førend  han  fanger  vor 
Opreisning.  Den  skall  alle  vore  Fogether,  Embedsmænd, 
meenige  Adelen,  Borgmester  oc  Raadt  udi  fomefnte 
vort  Land  Nørre  Jylland  være  pligtig  till  at  have  god 
flittig  Opseende,  at  thette  vort  alvorlige  Forbudt  udi 
alle  sine  Ordt,  Puncter,  och  Artikle  wiid  Macht  holdis, 
och  att  ingen  ehvem  thet  helst  er  eller  dære  kand  sees 
igiennem  Fingre,   under  vor  høyeste  Straf  og  Unaade. 

Datum  Friderichsborg  29.  Okt.  1670. 

Friedrich«. 

Som  det  ses,  havde  allerede  Frederik  den  Andens 
Fader  udstedt  strenge  Breve  og  Forbud  mod  Klittens 
Ødelæggelse,  uden  at  nogen  agtede  derpaa;  ligesaa  gik 
det  ovennævnte  Forbud.  Dels  var  det  saa  strengt,  at 
det  ikke   kunde  overholdes,   dels  var  der   ingen  til  at 

paase  Overholdelsen.  Amtmændene  og  Borgmestrene 
kunde  ikke  til  Stadighed  færdes  i  Klitterne,  og  bortset 
herfra  kunde  man  ikke  med  Billighed  forlange,  at  Al- 
muen skulde  strafifes  for  Tyveri  for  at  oprykke  en  Smule 
Marehalm  og  Klittag,  maaske  ovenikøbet  paa  deres  egen 
Ejendom.  Alt  blev  derfor  ogsaa,  som  det  havde  været. 
At  Bønderne  —  alt  som  Sandflugten  ødelagde  deres 
Jorder  —  ikke  kunde  bære  de  samme  Udgifter  som 
forhen,  er  indlysende.  Der  blev  derfor  af  og  til  ned- 
sat Kommissioner,  som  undersøgte  Forholdene  paa  Ste- 
det og  ansatte  formindsket  Hartkorn. 

De  første  Foranstaltninger  til  direkte  Dæmpning  af 
Sandflugten  blev  først  trufne  1792.  I  Følge  J.  P.  Bangs 
De  nord-  og  vestjydske  Klitters  Beplantning«  berejste 
Professor  Viborg  1786  Kysten.  Han  indgav  1792  sin 
Betænkning  (den  Mand  maa  have  givet  sig  god  Tid), 
der  den  19.  September  førte  til  en  Forordning  om, 
hvorledes  der  skulde  forholdes  med  Sandflugtstræknin- 
gemes  Udskiftning,  Dæmpning,  Antagelse  af  Klitfogder 
osv.  Arbejdet  skulde  udføres  som  Natural præstationer 
af  Kystens  Beboere. 

Det  var  egentlig  først  henimod  Aaret  1800,  at  der 
blev  taget  mere  alvorlig  fat  paa  Sandflugtens  Dæmp- 
ning. Der  blev  med  betydelige  Bekostninger  indsamlet 
Vipper  af  Marehalm  og  Klittag  inde  ved  Randbøl  i  Midt- 
jylland og  transporteret  til  Klitten,  hvor  det  blev  saaet 
udover  Klitterne.  Der  blev  bygget  Risgærder  til  Stands- 
ning af  Flyvesandet  og  tilsidst  paabegyndt  Tagplantning. 
Den  26.  Marts  1852  arbejdede  Klitvæsenet  sig  frem 
til  Statshjælp  og  fik  sine  Bestillingsmænd  lønnede  af 
Staten,  men  under  Amtmændenes  Overledelse.  Først 
ved  Lov  af  27.  September  1867  blev  Overledelsen  af 
Sandflngtstrækningeme  lagt  i  en  Klitinspektørs  Haand. 

I  ældre  Tider  arbejdedes  der  ofte  med  en  meget  bety- 
delig Arbejdsstyrke,  endog  op  til  flere  Hundrede  Mand. 
At  det  undertiden  har  knebet  for  Sandflugtskommissæ- 
rerne  at  holde  Orden  paa  en  saadan  Styrke,  fremgaar 
af  en  Skrivelse  i  Rigsarkivet  fra  Kommissær  Petersen, 
der  foreslaar  Anskaffelse  af  Uniform,  idet  han  mener, 
at  en  saadan  har  ikke  ringe  »Indflydelse  paa  den  ringeste 
Klasse  af  Bondestanden«. 

Ogsaa  disse  nyere  Dæmpningsmaader  var  ofte  Grund 
til  mange  Klager  og  Misfornøjelse.  E.  Dalgas  omtaler 
dette  i  sin  Beskrivelse  af  Ribe  Amt  1830,  hvor  han 
giver  os  et  Indblik  i  Amtets  Udseende  paa  den  Tid. 

»De  Lande  eller  Strækninger  af  Flyvesand,  som  findes 
i  den  nordøstlige  Side  af  Amtet,  ere  i  det  hele  ubetyde- 
lige og  for  længe  siden  saaledes  dæmpede,  at  videre 
Opsyn  med  dem  maaske  er  ufornødent.  Af  betydeligere 
Omfang  og  ulige  større  Interesse  ere  Klitterne,  som  ved 
den  nordvestlige  Kyst  af  Amtet  slutte  den  Kjæde  af 
Sandbjerge,  der  strækker  sig  langs  Jyllands  Vestkyst. 
Fra  Blaabjerg  i  Henne  Sogn  ser  man,  saa  langt  Øjet 
rækker  mod  Nord  og  Syd,  nøgne,  vilde  Bjerge,  bærende 
Præget  af  den  frygtelige  Ensomhed. 

Saa  vidt  Forf.  har  kunnet  erfare,  have  ingen  betyde- 
lige Oversandinger  fundet  Sted  i  de  sidste  100  Aar,  og 
naar  man  tager  Hensyn  til,  at  de  til  Sandflugtens 
Dæmpning  trufne  Foranstaltninger  ere  af  et  meget 
yngre  Aarstal,  synes  Nogles  Mening,  at  man  har 
anset  Tingen  vigtigere  end  den  i  Virkeligheden  er, 
ikke  at  være  ganske  uden  Grund.  Der  er  derfor  dem, 
der  tro,  at  Arbejdet  i  Klitterne  meget  vel  kunde  ind- 
skrænkes. Denne  Indskrænkning  vilde  være  saa  meget 
mere  at  billige,  som  man,  støttet  paa  de  forrige  Tiders 
Erfaring,   nok   kan  antage,  at  Sandflugten,  overladt  til 

sig  selv,  højest  kunde  ødelægge  de  Byer,  som  ligge 
Kysten  paa  1  eller  2  Mil  nær,  og  at  altsaa  de  udenfor 
denne  Linie  liggende  Beboere  altsaa  aldeles  ingen  Nytte 
have  eller  nogensinde  kunne  have  af  det  Arbejde,  de 
forrette.  Ubilligt  er  det  udentvivl  at  paalægge  den  ene 
Borger  en  Forpligtigelse  for  at  sikre  den  andens  Exi- 
stens.  Den  Byrde,  at  møde  et  Par  Gange  om  Aaret 
3 — i  Mil  fra  Hjemmet  for  flere  Dage  i  Rad  at  arbejde 
med  Heste  og  Folk,  er  ikke  saa  ubetydelig,  som 
man  har  ladet  den  gjælde  for.  I  al  Fald  menes,  at 
Sandflugtskommissionen  meget  vel  kunde  undværes  og 
Opsynet  med  Klitterne  besørges  af  Herredsfogeden;  lige- 
som at  Arbejdet  kunde  bortliciteres  til  øvede  Folk,  og 
Staten  saaledes  1)  faa  nogle  tærende  Lemmer  mindre 
at  underholde,  2)  de  hyppige  Klager  over  maadelig  for- 
rettet Arbejde  undgaas.« 

Medens  Dalgas  saaledes  ser  paa  den  praktiske  Side 
af  Sagen,  opholder  St.  St.  Blicher  sig  ved  den  roman- 
tiske Side  i  sin  Skildring  af  Klitterne  mellem  Lønne  og 
Skallingen.     Han  skriver  fra  Blaabjærg: 

»Paa  denne  Kæmpehøj  gives  en  Udsigt  —  en  Omsigt, 
der  var  en  Malermesters  Pensel  fuldkommen  værdig, 
det  kunde  bhve  et  Panorama,  der  var  værd  at  tale  om : 
trindtom  forneden  det  gule  Sandhav  med  dets  ubevæge- 
lige Bølger,  der  mod  Syden  og  Norden  strækker  sig  saa 
langt  som  Øjet  naar:  mod  Vesten  Storhavet  med  sine 
evigt  urolige  Vover;  mod  Østen,  paa  hin  Side  Ørkenen, 
en  mørk  Stribe  af  det  opdyrkede  og  beboede  Land.  En 
stor  Indsø,  noget  borte  i  Syden,  med  en  Kirke,  en  Mølle 
og  nogle  Huse  paa  sine  Bredder  formilder  det  dødninge- 
agtige i  dette  store  melankolske  Naturmaleri,  paa  hvis 
ligblege  Grund  de  vidtadspredte  mørke  Pletter  bringer 
os  snarere  i  Tanker  om  Skibsvrag  og  Ligkister  end  om 

Huse  — .  Tanker!  ja  mange  Tanker,  nye  Tanker,  dybe 
Tanker  gjennemløber  Sjælen  paa  denne  Sandhavets 
Kæmpegrav.  Ogsaa  Diøidstanken  kommer  ukaldet,  du 
kan  ikke  holde  den  ude.  Alle  disse  talløse  Sandbakker ! 
kommer  de  dig  ikke  for  som  Gravtuer?  synes  dig  ikke 
hele  dette  stille,  livløse  Klitland  at  være  en  uhyre  Kirke- 
gaard, hvor  selve  Væxtlivet  er  uopvækkeligt  begravet? 
Intet  Korn,  intet  Græs  til  Føde  for  Mennesker  og  Dyr. 
Ingen  Blomster  til  at  kvæge  dit  matte  Øje!  kun  hist  og 
her  en  Hippophae  Rhamnoides  —  Ørkenens  Cyres  — 
med  sine  bleggrønne  Blade,  sine  hvasse  Torne,  sine  lig- 
gule bittersure  Frugter.« 

Ogsaa  Befolkningens  Liv  skildrer  han  i  romantiske 
Farver  i  sin  Beskrivelse  af  Klitterne. 

»Det  er  et  mærkeligt  Folkefærd,  disse  Vestkystens 
Amphibier,  der  leve  i  Sandet  og  af  Vandet.  En  Klit- 
boes  Aasyn  har  for  mig  —  noget  ikke  mørkt,  men 
mørkagtigt,  noget  ikke  haardt,  men  hærdet,  noget  ikke 
koldt,  men  køligt,  noget,  just  ikke  stivt,  men  lidet  be- 
vægeligt. Jeg  kunde  ligne  hans  Ansigt  med  en  Ager, 
som  Havgusen  har  sveden  og  fortørret.  Paa  hans  som 
paa  hans  Hustrus  Kinder  finde  vi  hverken  Roser  eller 
Lillier;  endnu  mindre  finde  vi  Spor  af  heftige  Liden- 
skaber, koldt  Mod,  rolig  Hengivenhed,  ubøjelig  Stand- 
haftighed; dette  er  Præget,  hvormed  idelig  Møje  og  idelig 
Fare  har  stemplet  Havgassens  mandige  Aasyn. 

Et,  vist  ikke  vanhældende  Træk  i  disse  Strandboers 
Karakter,  er  deres,  jeg  kan  ikke  sige  Kydskhed,  thi  der- 
ved forudsættes  Fristelse  og  Kamp  —  men  Afholdenhed ; 
man  kalde  det  nu  Kulde,  Flegma,  eller  hvad  som  helst 
andet.  Vedligeholdelsen  af  vort  Art  er  ikke  saa  meget 
Naturdrift,  som  Pligt  og  Vedtægt.  Jeg  vil  oplyse  det 
med  en  Kjendsgjerning,   der  er  mig  berettet  af  agtvær- 

dige  Præstemænd,  som  i  lang  Aarrække  har  lært  disse 
deres  Sognebørn  fuldelig  at  kjende.  Jeg  hører  ikke  til 
de  Lettroende,  men  jeg  betvivler  ingenlunde,  hvad  jeg 
nu  drister  mig  til  at  fremføre.  Fiskeriet  udgjør  Bebo- 
ernes fornemste  Næringsmiddel.  Det  øves  For-  og  Efter- 
aar;  og  de  mere  velhavende  Baadejere  hyre  for  hele 
Fisketiden  af  de  mindre  formuende,  saavel  til  Donten 
paa  Havet,  som  til  den  paa  Landet.  Den  sidste  over- 
lades til  Kvinderne,  og  bestaar  i:  at  lave  Mad  til  de 
fra  Havet  hjemkomne,  at  rense  de  fangede  Fisk  og  at 
sætte  Maddingen  (Esen)  paa  Krogene,  af  hvilken  sidste 
Bestilling  de  benævnes  »Espiger«,  hvad  enten  de  ere 
gifte  eller  ej.  Saa  mange  Fiskere,  saa  mange  Espiger, 
og  hver  Fisker  hyrer  sin.  I  en  for  Havet  betryggende 
Sanddal  staar  nu  et  Baadeselskabs  interimistiske  Træ- 
vaaning:  »Bohjen«,  hvor  enhver  Fisker  deler  —  Seng 
med  sin  Espige  —  hvad  enten  han  eller  hun  ere  ugifte 
eller  i  Ægtestand  med  andre.  Forskrækkes  ikke,  du 
Kydskel  smil  ikke,  du  Ukydskel  Overtrædelse  af  det 
sjette  Bud  betragtes  her  som  et  sjældent  og  forargeligt 
Særsyn.  Hvo  der  ikke  kan  se  et  fuldt  Glas  uden  at 
drikke,  eller  en  smuk  Kviode  uden  at  begjære  hende, 
—  han  raabe  her  længe  nok  paa  »Følesløshed«.  Jeg 
kalder  det  Haardførhed.  Og  der  er  noget  urimeligt  i, 
at  disse  stærke  afhærdede  Naturer  ikke  lige  saa  vel 
skulle  kunne  beherske  den  ene  Naturdrift,  som  den 
anden?  De,  der  uden  at  vride  sig  eller  klynke,  udstaa 
Kuld,  Væde,  Slid  og  Søvnløshed  paa  det  grumme  Hav, 
stundom  fra  en  Dag  til  en  anden  —  hvorfor  skulle  de 
være  Vellystens  Slaver?   Vellyst  er  Svaghed.« 

Sandflugtsstrækningen  grupperer  sig  hovedsagelig  paa 
Kysten  fra  Nyminde  til  Skallingen  og  i  den  nordligste 
og  østlige  Del   af  Amtet.     Disse  sidste  Sandflugter  er 

fremkommet   ved   Blottelse   af  Jordlaget,    medens   den 
første  udelukkende  hidrører  af  Sand  fra  Havet. 

Slaugs  Herred. 

Saaledes  var  der  i  1792  en  Sandflugtsstrækning  syd 
for  Voj'basse  By,  som  strakte  sig  over  3  Mænds  Hede- 
lodder samt  over  Skoleholderens  Lod.      Denne  Sande 
havde  gjort  en  Del  Skade;  men  der  blev  ved  det  Syn, 
der  den  24.  Juni  1792  blev  foretaget  over  den  af  Pro- 
fessor Viborg,   der  den  Gang  stod  i  Spidsen  for  Sand- 
flugtskommissionen,    truffet   Foranstaltninger   til    Sand- 
flugtens Dæmpning.     Der  blev  opkastet  et  Dige  omkring 
Sandene,  der  var  6 — 700  Favne  langt;  det  var  saa  Me- 
ningen, at  det  tilblæsende  Sand  skulde  standse  ved  dette 
Dige,   og  naar  det  var  naaet  Digets  Højde  skulde  der 
plantes  Klittag  i  Sandet,   som  skulde  forhindre  dette  i 
at  blæse  videre  over  Diget.     Der  blev  endvidere  brugt 
67  Stkr.  Egepæle  til  Skæl  omkring  Sandflugtsstræknin- 
gen.     Ved   denne,  ganske   vist  temmelig  kostbare  For- 
anstaltning,  lykkedes  det  at  faa  Sandflugten   dæmpet, 
saaledes  at  der  ikke  mere  hørtes  Klager  desangaaende 
derfra  Sognet. 

En  noget  større  Sandflugt  fandtes  i  1792  ved  Binch- 
balle  By,  navnlig  vest  og  syd  for  Byen.  Det  var  dog 
ikke  en  sammenhængende  Sandflugtsstrækning,  men  den 
bestod  mest  af  Huller  og  Fordybninger  med  mellemlig- 
gende Hedestykker  og  sammengroede  Sand-Arealer. 
Ved  denne  Strækning  blev  anvendt  en  nogen  anden 
Fremgangsmaade ,  idet  der  blev  opført  et  Risgærde 
deromkring,  som  blev  stoppet  og  tættet  med  Lyng, 
endvidere  blev  det  paalagt  Beboerne  at  dække  en  Vej, 
som  gik  igennem  Sandflugtsstrækningen,  med  Mos,  for 
at  den  ikke  skulde  blæse  op.     Professor  Viborg  mente, 

at  Sandflugten  ved  disse  Foranstaltninger  kunde  blive 
saaledes  »helbredet«,  at  den  om  faa  Aar  kunde  over- 
lades Beboerne  til  egen  Omsorg  for  Eftertiden. 

Der  blev  anskaffet  6  Egepæle  til  at  betegne  Frednings- 
linien  samt  antaget  en  Klitfoged  til  Sandenes  Bevogtning. 

Fitting  Sandflugt  var  beliggende  omtrent  ved  Vorbasse 
og  Slaug  Mark  og  strakte  sig  næsten  op  norden  for 
Byen.  I  Modsætning  til  de  tidligere  Sandflugter,  der 
var  opstaaet  ved,  at  Vinden  havde  oprevet  en  gammel 
Agermark,  er  denne  Sandflugt  opstaaet  ved  Hedebrande. 
Professor  Viborg  skriver  herom: 

»Byens  Beboere  har  set  paa  dens  Tiltagelse  og  Ud- 
bredelse i  mange  Aar,  efter  hidtil  brugelig  Maade,  uden 
at  bekymre  sig  videre  om  den,  indtil  nu  det  ikke  mere 
staar  i  deres  Magt  at  dæmpe  den.  Endel  gode  Græs- 
nings-Hede og  Markjorder  har  den  alt  ødelagt.  Byen 
er  udskiftet  til  Fællesskabet,  og  2  Mænd,  Iver  Skiøde  og 
Søren  Madsen,  som  har  faaet  Sandflugten  i  deres  Lod- 
der, kan  ikke  taale  at  give  mere  til  Pris,  de  ønskede 
derfor  Sandene  lagt  under  Dæmpning. 

De  laveste  Sandkanter,  hvorpaa  Vinden  har  saa  megen 
Magt  at  bryde  paa,  vil  nedstyrtes.  Hjelme  vil  plantes 
og  et  Dige  for  Sandene  Sydøst,  østre  og  nordre  Ende 
vil  sættes,  omtrent  300  Favne,  for  at  møde  den  frem- 
trængende Sand,  og  i  sin  Tid  at  kunne  plante  langs  med 
dette  Dige,  for  her  at  danne  en  Klitte,  der  kunne  standse 
det  tilbageblæsende  Sand.     Hertil  ville  udfordres: 

a)  8  Stkr.  Ege-Pæle, 

b)  bekostes  250—300  Fv.  Dige,  og 

c)  Antagelse  af  1  Klitfoged.« 

Grene  Sandflugt  eller  Sandflugten  paa  Trollelund 
Mark.  Denne  Sandflugt  er  ældre  end  de  andre  og  saa 
gammel,  at  Viborg  betegner  den  som  allerede  »udraset«. 

Meningen  er  vel  nok  den,  at  Sandet  er  blæst  bort  ned 
til  den  fastere  Undergrund,  og  derfor  ikke  mere  kan 
gøre  nogen  nævneværdig  Skade.  Der  blev  derfor  heller 
ikke  gjort  noget  videre  undtagen  at  antage  en  Klitfoged 
til  4  Rdl.  om  Åaret,  der  skulde  paase  Fredningens 
Overholdelse. 

Om  Sandflugten  i  Leuflund  skriver  Viborg: 
»Leuflund  Sandflugt,  eller  Sandet  paa  Leuflund  Hede, 
Sønden  for  Agermarken.  Denne  Sande  er  opkommet 
formedelst  Hedebrande,  der  har  begyndt  paa  Toppen 
af  nogle  Høje,  og  for  alle  Vinde  ført  Sand,  derfor  er 
den  overordentlig  farlig.  Den  bør  uopholdelig  hjælpes, 
dels  ved  at  beplante  de  Sandfordybninger,  der  allerede 
er  bortblæst  og  udhulede  med  Hælme  og  give  disse  Læ 
ved  at  trække  nogle  Rader  over  Sandene  af  Tørv,  fra 
Sønden  til  Nord,  samt  endelig  ved  at  nedstyrte  og 
blotte  opstaaende  Sandkanter,  da  nogle  faa  Aars  Fred 
sikkert  vil  læge  den  begyndende  Skade,  c 


Øster  Horne  Herred. 

Heri  Herredet  findes  ogsaa  kun  ubetydelig  Sandflugt, 
nærmest  omkring  Ølgod.  Her  blev  anvendt  en  anden 
Dæmpningsmaade,  der  først  i  de  sidste  Aar  har  været 
brugt  i  Klitterne,  nemlig  Lyng-Tørv.  Viborg  oplyser 
ogsaa  da,  at  her  dels  er  fuldt  af  Stene,  der  holder  paa 
Sandet,  samt  at  dette  blæser  helt  ned  til  Ahlen,  og  der 
saaledes  ikke  kan  ske  større  Ulykker. 

I  Vogenslund  By  i  Ølgod  Sogn,  fandtes  der  i  1792 
en  temmelig  stor  Sande,  der  blev  udhulet  indvendigt  af 
Vinden  og  udbredte  sig  meget  mod  Øst  og  Sydvest. 
Ogsaa  hertil  blev  anvendt  Hedetørv,  og  der  mentes,  at 
naar  dette  sattes  i  Værk,  en  Vogn  med  to  voxne  Folk, 

hvoraf  den  ene  kørende,  kunde  bestride  10  Læs  gra- 
vede, paalæssede  og  kørt  op  paa  behørigt  Sted.  Læsset 
var  paa  40  Stkr.,  og  disse  skulde  beklæde  14f — 16  □ 
Favne.  Tørvene  skulde  tages  paa  Bymændenes  Hede- 
lodder,  lige  meget  paa  hver. 

OJørdlng  Herred. 

I  Vilslev  laa  i  Aaret  1638  to  store  Sandbjerge,  som 
gjorde  megen  Skade,  ligeledes  laa  der  dengang  øst  for 
Jedsted  nogle  Sandbjerge,  men  senere  er  intet  at  finde 
herom,  hverken  i  Kommissionsforretningerne  eller  andet 
Sted,  saa  denne  Sandflugt  maa  være  dæmpet  af  sig  selv. 

Ole  Worm  omtaler  1638,  at  der  i  Darum  Sogn  er 
tvende  Moser,  Sønder-  og  Nørre-Mose,  som  i  fordums 
Tid  var  besat  med  Fyrre-  og  Grantræer;  men  blev  af- 
brændt formedelst  Røvere,  der  havde  deres  Tilhold  der, 
men  at  der  endnu  findes  Rødder  af  disse  Træer. 

V.  Horn  Herred. 

Lønne  Sogn.  Byen  omtales  allerede  i  1340  og  synes 
at  betyde  et  helligt  Sted,  Offersted,  Tempel  af  Lønnetræ. 

1392  nævnes  en  Væbner  Peder  Jensen  af  Lønnigh. 
Han  var  af  den  udbredte  Familie  Lange,  og  maa  have 
beboet  en  større  Gaard  i  Sognet.  1519  klagedes  over 
Mangel  paa  Indtægter  til  Kirken.  Dette  er  det  første 
Tegn  paa,  at  Sandflugten  er  begyndt  at  gøre  Skade  i 
Sognet,  selv  om  det  ikke  udtrykkelig  omtales. 

I  Lehnsregnskabet  1581 — 82  nævnes  Huge  Fiskerleje 
og  Thip  Fiskerleje,  hvor  der  laa  9  Skibe,  det  sidst- 
nævnte Fiskerleje  laa  vist  ogsaa  i  Lønne  Sogn,  nordligt 
adfor  Tipperne. 

1634  indtraf  en  stor  Vandflod,  der  havde  efterskyllet 
Ager  og  Mark,  ladende  meget  Sand  efter  sig,  »saa  at  de 

førstnævnte  deres  Agre  ikke  kan  saa  eller  gjøre  sig 
nyttig,  som  de  skal,  dem  til  stor  Skade  og  Afbræk, 
tilmed  er  i  samme  Flod  en  stor  Del  af  deres  Fæ  og 
Kvæg  druknet  og  omkommet.« 

Der  mentes,  at  Lønne  Kirke  er  opført  i  det  15.  Aar- 
hundrede,  men  at  dén  et  Par  Gange  tidligere  skal  være 
flyttet  for  Sandflugt. 

1  Indberetninger  til  Ole  Worm  1639  fortælles,  at 
mellem  Præstegaarden  og  Kirken  var  et  Vandsted,  kal- 
det Grundvand,  nu  Kirkeflod,  og  straks  sydøst  derfor  en 
Sø,  Kragsø. 

I  1649  blev  Lønne  Sø  aldeles  overløben  og  ødelagt 
af  Havsand  og  Vand.  Allerede  paa  dette  Tidspunkt 
var  altsaa  Sandflugten  naaet  ind  til  Lønne  By,  saa  at 
de  der  liggende  Klitter  kan  siges  at  være  250  Aar  gamle. 
To  Aar  efter,  1651,  omtales  det,  at  Lønne  Sogn  bliver 
mere  og  mere  efterlagt  og  ødelagt  af  den  skadelige 
Løbesand,  saa  at  Agermarken  og  Engen  næsten  er  for- 
dærvet. Paa  dette  Tidspunkt  kan  man  rimeligvis  an- 
tage, at  største  Delen  af  Sognet  allerede  er  ødelagt;  der 
var  den  Gang  10  Gaarde  og  16  Huse  i  Lønne  By  og 
95  Td.  Hartkorn,  medens  Sognet  hu  har  55  Td.  Hart- 
korn. 

1  Markbogen  for  Lønne  Sogn  af  ^Vs  1683  gives  der 
en  udførlig  Skildring  af  Tilstanden  paa  den  Tid  i  Sognet. 

Der  skrives  her:  »Lønne  Sogn  lider  Aar  efter  Aar 
stor  Skade  af  Flyvesand,  som  ødelægger  baade  Ager 
og  Eng.  Naar  det  stormer,  vorder  den  saa  høj,  at 
den  overgaar  baade  Ager  og  Eng,  og  om  det  saa  træf- 
fer, at  den  udi  Høstens  Tid  saaledes  opvoxer,  bort- 
tager den  da  baade  Korn  og  Hø.  Og  allermest  udi 
Lønne  By  paa  dens  Marker  lider  den  største  Skade  af 
Sandet. 

Lønbjerggaard,  hertil  hører  1  Boel,  der  af  Flyvesand 
for  nogle  Aar  siden  ganske  er  ødelagt  og  overflydt,  saa 
der  hvor  Byggestedet  var  beliggende,  ligger  nu  et  stort 
Sandbjerg. 

Lønbjei^gaard  har  været  beboet  af  Jens  Olsen  og 
Christen  Jensen.  Til  samme  Gaard  er  en  Del  Agerjord, 
som  ligger  mellem  Nør-Klint,  Haalds  Klint  og  søndre 
Klint.  Denne  Gaard  beboes  af  ingen,  eftersom  Flyve- 
sand anfanger  den  at  overlægge.  Om  faa  Aar  bliver 
ovennævnte  Agre  af  Flyvesand  ganske  fordærvet  og  over- 
fyldt, men  er  endnu  tjenlig  til  at  saa  1  Aar  med  Rug, 
Hvile  i  3  Aar.  c 

Hvor  Lønbjerggaard  har  ligget,  er  vanskeligt  at  sige 
med  Bestemthed,  rimeligvis  er  det  paa  det  Sted,  hvor 
nu  Tørvedal  Sande  ligger.  1  Markbogen  for  1687  næv- 
nes slet  ikke  noget  om  Lønbjerggaard,  som  vel  sagtens 
paa  det  Tidspunkt  helt  har  været  ødelagt.  Der  skrives 
her:  »Lønneby  og  efterskrevne  Steder  have  deres  Jord 
i  Flugt  med  hinanden,  saa  ingen  Marker  er  der  imellem, 
hvorfor  ogsaa  i  en  Forretning  opføres  og  beskrives. 
Lønne  Sogn  er  beliggende  næst  ved  Vesterhavet.  Dens 
Agerjord,  som  ligger  mest  langs  med  Klitsiden,  lider 
stor  Skade  af  Sand,  saa  mange  Steder  er  ganske  for- 
dærvet og  vorder  fordærvede,  det  er  at  befrygte,  at 
Kirken,  som  ligger  fast  et  Bøsseskud  fra  den  store 
Sandklitte,  som  er  snart  bleven  saa  høj  som  Kirken, 
om  ikke  højere,  inden  kort  Tid  skal  flyttes,  da  Fol 
kene  søger  deres  Ernæring  fra  Havet,  saasom  de  ikke 
mere  kunne  avle,  hvad  de  behøver  til  deres  Ernæring 
saaledes  af  Rug  kan  største  Delen  saa  lidet  eller  intet 
af.  Deres  Engbund,  som  falder  i  Lønnestak,  haver  og 
Skade  af  Sandene,  saa  endnu  siden  Taxeringen,  har  den 
lidt  Skade  paa  mange  Læs  Hø  saa  er  der  afkortet,  og 

formedelst  den  ringe  Kvalitet  deraf  er  16  Læs  Hø  sat 
lig  med  1  Td.  haardt  Kom,  som  ingen  anden  Steds  gjort 
er.  Deres  Græsning  falder  mest  i  Klitten  mellem  Bjer- 
gene. Ildebrand  have  de  af  Klittjørn  nogenledes  til 
Fornødenhed.« 

Af  denne  Beskrivelse  fremgaar  det,  at  Klitternes  Ud- 
bredelse dengang  var  som  den  Dag  i  Dag.  Udseendet 
var  jo  nok  lidt  anderledes,  de  var  hvide  og  utæmmede, 
ødelagde  Marker  og  Enge;  Sandet  var  allerede  dengang 
naaet  Lønne  Stak,  som  endnu  danner  Grænsen  for  Klit- 
terne mod  Øst.  Rimeligvis  er  det  den  lille  Nebel  Bæk, 
som  er  Skyld  i,  at  Sandflugten  ikke  er  naaet  længere 
øst  paa,  end  den  er.  Længere  syd  paa  er  det  den  lille 
Hedbøl  Bæk,  der  har  standset  Sandflugten,  idet  den 
den  Gang  var  langt  større  end  nu.  I  det  hele  taget  har 
smaa  Bække  og  Vandløb  stedse  haft  stor  Betydning 
som  Dæmper  for  Sandflugt  baade  i  dette  og  andre 
Amter. 

Lønne  Sogns  Klitter  maa  nærmest  paa  den  Tid  tæn- 
kes at  have  en  nogen  lignende  Beliggenhed  som  nu; 
naar  Græsningen  var  mellem  Bjergene  ligesom  i  vore 
Dage,  maa  der  altsaa  have  været  Hedestrækninger  mel- 
lem Klitterne,  hvorpaa  Faar  og  Kreaturer  kunde  faa 
Føden.  Et  er  i  alt  Fald  sikkert:  det  er  paa  et  meget 
tidligt  Tidspunkt,  at  Lønne  Sogn  blev  ødelagt  af  Sand- 
flugt, tidligere  end  noget  andet  Sogn  i  Landet.  At 
Klittjørnen,  som  maa  have  været  tilstede  i  store  Mæng- 
der, naar  den  kunde  give  hele  Sognets  Beboere  Brænd- 
sel til  Fornødenhed,  blev  hugget  om,  gjorde  ikke  Klit- 
tens Tilstand  bedre. 

Der  nævnes  i  Aaret  1690  tre  Gaarde  i  Lønnestak, 
»Stakgaardene«,  1718  kaldes  det  »Stack  Byc,  1801 
nævnes  det  Lønnestak.     Lønnehede  nævnes  først  i  Dansk 

Atlas  1768.  Kragelund  og  V^sterlund  er  nye  Byer. 
Vest  for  Lønne  skal  i  gamle  Dage  have  ligget  en  stor 
By,  fra  hvilken  der  kunde  komme  25  Vogne  til  Bryllup. 
Det  maa  have  været  i  en  meget  tidlig  Tid,  denne  By 
har  eksisteret,  siden  intet  Navn  nævnes  paa  den  noget 
Steds;  men  det  er  meget  karakteristisk  for  Befolkningen, 
at  Antallet  af  Vogne  bliver  husket  og  gengivet  fra  Slægt 
til  Slægt,  efter  at  Navnet  paa  Byen  forlængst  er  gaaet 
i  Glemmebogen.  Endnu  den  Dag  i  Dag  er  Antallet  af 
Vogne  til  et  Bryllup  det,  der  mest  tales  om  og  huskes 
længst  i  Vestjylland. 

Nymindegab  omtales  intet  Steds  før  i  1824,  da  der  om- 
tales en  stor  Vandflod,  der  borttog  Toldboligen  og  ved 
samme  Lejlighed  blottede  en  Del  Pløjeland.  Det  maa 
rimeligvis  have  været  i  en  meget  tidlig  Tid,  dette  Pløje- 
land har  været  brugt,  siden  der  ikke  i  Markbøgerne, 
der  ellers  beskriver  de  enkelte  Steder  meget  detailleret, 
findes  noget  om  Agerbrug  ved  Nymindegab. 

1748  andrager  Borgmester  Jakob  Krag,  der  havde 
købt  Lønne  Kirke,  om  at  nedlægge  5  Fag  af  den  og 
deraf  opføre  et  Vaabenhus,  da  den  var  24  Fag,  og  alt- 
saa  mere  end  stor  nok,  eftersom  Sognet  Aar  for  Aar 
var  forringet  af  Sandflugt. 

Af  dette  Andragende  kan  man  se,  hvor  mange  Bebo- 
ere der  tidligere  har  været  i  Sognet,  idet  Kirken  var 
for  stor  i  Forhold  til  Befolkningen. 

Mærkeligt  nok  hører  vi  intet  om  Foranstaltninger  mod 
Sandflugten  i  Lønne  Sogn  førend  1739,  uagtet  man  skulde 
tro,  at  der  højlig  trængtes  til  saadanne.  Først  dette 
Aar  udsteder  Ejeren  af  Hennegaard  i  Henne  Sogn  føl- 
gende Bekendtgørelse: 
1)  »Ingen  af  Lønne  eller  Haustrup  By  es  Beboere,  til- 
lades enten  hemmelig  eller  aabenbare,  nogen  uved- 

kommende  Sogns  Beboere,  at  bruge  nogen  Slai^s 
Brændsel,  Lyng  eller  Tørv  af  Heden,  enten  udi 
Haustrup  eller  Lønne  Klinter  fra  Hennegaards  Ene- 
mærker paa  den  søndre  og  til  Nymindegab  paa 
den  nørre  Side. 

2)  Ingen  maa  enten  selv  eller  med  andre  understaa 
sig  imod  Loven,  at  slaa  Helme,  enten  til  deres 
Kreaturer  eller  for  at  tække  med,  uden  højeste 
Straf  efter  Loven. 

3)  Skal  Lønne  Sogns  Beboere  efterdags  nyde  fælli^ 
Lyngslet  og  Fægang  udi  Haustrup  og  Lønne  Klinter. 

Hennegaard,  den  29.  December  1739. 

Teilmann. « 

Det  hele  Teilmann  gør,  er  i  Grunden  at  befale  Be- 
boerne at  holde  sig  Loven  efterrettelig;  denne  blev  her 
lige  saa  lidt  som  andet  Steds  fulgt.  Man  kan  nok 
tænke  sig,  hvorledes  Klitterne  maatte  komme  til  at  se 
ud,  naar  ogsaa  udensogns  Beboere  uden  videre  hentede 
deres  Lyng  og  Tørv  i  Klitterne  i  Lønne  Sogn. 

Det  var  ikke  alene  Klittjømen,  der  saa  udmærket 
egner  sig  til  at  binde  Sandet  med,  der  bortførtes  som 
Brændsel,  men  Klittaget  og  Marhalmen  blev  slaaet  og^ 
anvendt  til  Fodring  af  Kreaturerne  og  til  at  tække  med. 
Da  der  intet  Rug  avledes  i  Sognet,  kan  man  tænke  sig, 
hvilke  Kvantiteter  af  Tag,  der  blev  taget  i  Klitterne 
alene  til  at  tække  Husene  med,  saa  det  var  meget  na- 
turligt, at  der  blev  ved  at  være  Sandflugt  i  Lønne  Sogn, 
og  denne  Plyndring  af  Klitternes  Bindemidler  fandt 
Sted  trods  strænge  Forbud. 

Den  25.  August  1749  udstedte  Kongen  Forbud  mod, 
at  Kreaturerne  maatte  gaa  i  Klitterne  uden  Bevogtning, 
og  det  paabødes  Ejeren  af  Schrumsager  og  Hennegaard 

at  have  Inspektion  med  Sandene  i  Henne,  Lønne  og 
Nebel  Sogne.  Denne  Bestilling  skulde  gaa  i  Arv  til  de 
forskellige  Ejere  af  disse  Gaarde.  Kongens  Brev  til 
Stokholm  paa  Hennegaard  var  saalydende: 

Vor  synderlige  Bevaagenhed   tilforn.     Som   os  aller- 
underdanigst er  foredraget,  hvorledes  Flyvesandene  udi 
Vester  Herred,   under  Riberhus  Amt,   udi   vor  Provins 
.lylland,  paa  adskillige  Steder  mere  og  mere  forøges  sig 
til  Skade   paa  de   der  omboendes  Jorder,    saavel  som 
al  Beboerne  udi  Aal,  Ho  og  Oxby  Sogne,  omendskjøndt 
de  efter  Allernaadigste  Befaling  af  4.  Oktober  1723  bar 
været  tilholden  om  at  arbejde  paa  Sandenes  Dæmpelse 
i  bemeldte  Sogne,   dog  ikke  saadant  har  kunnet  over- 
komme,  fordi   de  tillige  med  andre  efter  Allernaadigst 
Befaling  af  2.  December  1720,   maatte  forrette  deslige 
Arbejde   ved    den    langt    fra    liggende   Sønder    Borchs 
Marsk  under  Lundenæs  Amt,   hvor  det  dog  med  Sand- 
dæmninger nu   skal   være  bragt  saa  vidt,  at  de  under 
dette  Amt  sorterende  Østre  og  Nørre  Herreders  Bebo- 
ere, samme  vel  herefter  allene   kan  besørge;    saa  give 
vi    dog  herved   tilkjende,  at  vi  Allernaadigst  haver  for 
godt  befunden,    bemeldte  Vester  Herreds   Beboere    for 
videre  at  arbejde  paa  Sandenes  Dæmpelse  udi  Synder 
Bork  Marsk,  aldeles  at  fritage.     Hvorimod   det  herved 
er  Vores  allernaadigste  Villie  og  Befaling,   at  samtlige 
vore  bemeldte  Vester  Herreds  Beboere  efterdags  tilbør- 
ligen   skal  arbejde  paa  at  dæmpe  Flyve-Sandene  der  i 
Herredet  og  derfor  Diger  opkaste,  saaledes:   At  Henne, 
Lønne,   Nebel,  Lydum,  Lunde,  Outrup  og  Qvang  Sogne 
samt   Meils  og  Frisvad   Byer  i  Varde  Sogn,    gjøre    en 
Dags  Arbejde  udi  hver  Foraar  og  ellers  oftere,  paa  be- 
lejligere Tider  om  Aaret,  end  og  i  fornøden  Fald  med 

Heste  og  Vogn  ligesom  Omstændighederne  det  fordre 
til  at  dæmpe  Sandene  saavel  ved  Haustrup  By  som 
andre  Steder  udi  Henne,  Lønne  og  Nebel  Sogne,  samt 
Orten  By  i  Varde  Sogn  paa  ligemaade  at  arbejde  med 
Sandenes  Dæmpelse  udi  bemeldte  Aal,  Ho  og  Oxby 
Sogne,  ligesom  og  de  Beboere  paa  hvis  Grunde  Sand- 
bjergene befindes,  skal  være  pligtige  at  samle  og  at  an- 
skaffe saa  meget  Halm-Frø  af  Klitterne  som  til  Sand- 
bjergene at  besaa,  behøves.  Dernæst  ville  vi  Aller- 
naadigst,  at  nuværende,  og  Efterkommende  Ejere  af 
Sædegaardene  Schrumsager  og  Hennegaard,  skal  med 
bemeldte  Sanddæmningsarbejde  udi  Henne,  Lønne  o^ 
Nebel  Sogne  have  Inspektion,  at  samme  behørigen  vor- 
der  forrettet  og  continueret,  saaledes  som  de  dertil  ville 
svare.  Som  det  fornemmes,  at  Sandbjergene  vorder 
beskadiget  og  Sandflugten  forøges  formedels  Lodsejerne 
lade  deres  Kreaturer  uden  forsvarlig  Bevogtning  gaa 
i  Sandklitterne,  saa  skal  det  herefter  være  alle  og  en- 
hver forbuden,  enten  lade  deres  Kreaturer  uden  Be- 
vogtning gaa  i  Sandklitterne,  eller  og  dermed  at  komme 
paa  de  lave  og  løsrevne  Sandflugt-Pladser  under  10 — 20 
Rbdlr.  Straf,  efter  befindende  Omstændigheder,  Halv- 
parten til  Angiverne  og  den  anden  Halvpart  til  Sognets 
Fattige.  Hvilken  vor  AUernaadigste  Befaling  Du  til  alle 
Vedkommendes  Efterretning  haver  at  bekjendtgjøre  saa 
og  derover  alvorligen  at  holde;  at  samme  i  alle  Maader 
AUemaadigst  vorder  efterlevet.  Dermed  sker  vor  Villie, 
befalende  Dig  Gud.  Skrevet  paa  vort  Slot  Fredensborg 
den  25.  Aug.  1749. 

Under  vor  kgl.  Haand  og  Segl 
Friderich.  R. 

Der  herskede  paa  den  Tid  Strid  om,  hvem  der  havde 
Græsningsret  til  Nørre  Klint  fra  ældre  Tid;  Lønne  Sogn 
paaberaabte  sig,  at  det  store  Sejlløb,  der  fandtes  mel- 
lem Sognene,  udelukkede  Bork  Sogns  Beboere  fra  Græs- 
ningsretten  til  Nørre  Klint.  Lønneboeme  afgav  i  den 
Anledning  følgende  Erklæring,  der  blev  attesteret  af 
Stockholm  paa  Hennegaard: 


1. 

»Da  Lønne  Sogns  Beboere  i  Vester  Herred  af  os 
underskrevne  har  været  begærede  vores  Oplysning  og 
Attest  angaaende  om  Sønderbork  og  Obling  Beboere  i 
Nørre  Herred  tilforn  har  haft  nogen  Rettighed  til  Fællig 
Exerutium  udi  Klinter,  vestre  og  nordre  Lønne  belig- 
gende, Lønne  nordre  Klinte  kaldet.  Saa  har  vi  ikke 
villet  nægte  bemeldte  Lønne  Sogns  Beboere  vores  sand- 
færdige Akkort  og  skal  vi  derom,  dels  som  gamle  Mænd 
og  dels  som  bekjendte  om  Sønderborks  og  Oblingers, 
samt  Lønne  Sogns  Rettigheder  paa  bemeldte  Steder  er 
vidende  om,  nemlig: 

I  gammel  Tid,  som  endel  af  Mændene  kan  huske, 
var  det  naturlige  Skjel  et  stort  Sejldyb,  der  kom  fra 
Fjorden  Nord  fra,  og  gik  næsten  lige  i  synder  til 
Lønne.  Denne  Sejldyb,  som  gik  ind  mellem  den  store 
Bork  Marsk  og  Lønne  Klinte,  var  baade  Amts-, 
Herreds-  og  Sogneskjæl,  endog  fra  Arrilds  Tid,  hvorfor 
Synder  Bork  og  Obling  Beboerne  paa  den  Tid  ikke, 
om  de  endogsaa  selv  villet,  kunde  tilegne  sig  nogen 
Fællig  i  Lønne  Klint,  da  disse  Steder  paa  den  Tid 
og  anden  Fællig  vester  ud  for  Bork,  med  hvad  Enge, 
de  ligesom  andre  havde  i  den  store  Bork  Marsk,  der 
som    meldt    ligger    mellem    Bork    og    Lønne    Klinte; 

og  haver  Bork  og  Obling  Beboere  næsten  V«  Mil,  før 
de  kunde  komme  til  Lønne  Klinte.  Nu  har  Sandflugten 
i  nogle  Aar  saaledes  tiltaget,  at  bemeldte  gamle  Sejl- 
dyb er  næsten  ganske  tillagt  med  Sand,  at  der  ej  kan 
mere  gaa  enten  smaa  eller  store  Skibe,  ja  er  under- 
tiden ganske  tør.  Sandflugten  har  og  i  den  Tid  paa 
østre  Side  af  Sejldybet,  sammendynget  en  Rad  Sand- 
bjerge i  Bork  Marsk,  som  nu  kaldes  Aner  Bjerge,  disse 
Sandbjerge  indser  vi  at  Borkerne  og  Oblingerne  paa 
Grund  af  deres  Ejendomme  i  Borch  Marsk  have  Fællig 
udi,  men  vi  hverken  ved,  eller  troer,  at  Synder  Borchs 
Beboere  nu  mere  end  tilforn  kan  have  nogen  Ret  til 
Fællig  i  Lønne  Nørre  Klint,  hvoraf  de  aldeles  i  forrige 
Tider  og  hvornaar  vi  kan  mindes  ved  bemeldte  Sejl- 
dyb, som  da  gjorde  Skjælsmærke,  var  udelukket. 

II. 

At  jeg  underskrevne,  som  Ejer  af  Hennegaard  ifølge 
Kgl.  Reskript  dat.  25.  Aug.  1749,  er  pligtig  at  lade 
plante  Helme  for  Sandflugten  og  iøvrigt  med  samme 
have  Opsyn  udi  Klinterne  for  hele  Lønne  Sogns  Nørre 
Klinte  indtil  et  gammelt  Sejldyb,  der  i  fordums  Tid  har 
gaaet  op  af  Fjorden  imellem  Klinten  og  Borch  Marsk, 
bestandig  har  ladet  plante  Helme  og  mod  Sandene  der 
haft  Opsyn,  som  Lønne  Sogn  tilhørende,  det  vorder 
herved  efter  Begjæring  af  nogle  Lønne  Sogns  Beboere 
attesteret. 

Hennegaard,  d.  20.  Feb.  1783.  Stokholm.« 

Denne  Erklæring  imødegaas  kun  af  Modparten  med, 
at  den  paastaar,  at  der  aldrig  har  gaaet  store  Skibe 
gennem  dette  Sejlløb,  hvis  Eksistens  vi  saaledes  er 
berettiget  til   at  hævde.      Kristen  Hansen  de  Teilmann 


KLITTERNE   1   RIBE  AMT.  91 

til  Skromsagergaard  har  gjort  et  stort  Arbejde  til  Sand- 
flugtens Dæmpning  i  Lønne  Sogn.  Herom  skriver  Dr. 
Rambusch  Side  201  i  sin  Bog  om  Ringkøbing  Fjord. 

Kristen  Hansen  de  Teilmann  til  Skrumsagergaard 
:?iger  i  en  Klage  til  Rentekammeret  af  "Va  1719,  »at 
Sandet  paa  5  aarstid  har  ødelagt  Mangfoldige  Tusinde 
Skaar  Eng,  formedelst  intet  har  været  i  Vejen,  som 
kunde  gøre  Sandet  nogen  hinder  eller  Ophold.  Da  der- 
imod én  Dige  kan  stille  saa  meget  Sand,  som  var  mæg- 
tig at  ruinere  dend  ganske  mersk«.  Den  3die  Maj  s.  A. 
klager  Teilmann  atter  til  Rentekamret  og  foreslaar,  at 
det  paalægges  Mændene  i  Øster-  og  Vester-Horne  Herred 
(de  var  Lodsejere  i  Marsken)  at  gøre  hver  én  Dags  Ar- 
bejde i  Sønder  Bork  Marsk  med  L  at  opføre  Diger  for 
Sandflugten,  H.  at  ompløje  Engene  øst  for  Digerne  og 
111.  grave  et  nyt  Udløb  for  Marsken,  hvilket  altsammen 
bevilligedes.  Den  'Vs  1720  indberetter  Teilmann,  at 
Grøften  udi  Marsken  blev  færdig  1719;  den  har  sit  Ud- 
løb i  Obling  Fjord  (den  kaldes  nu  Store  Kast  eller 
Faden  Strøm),  og  mange  100  Engskifter,  som  i  16  Aar 
har  staaet  under  Vand  nu  er  tørre  den  ganske  Sommer. 
Digerne  var  derimod  ikke  færdige,  da  Mandskabet  ikke 
var  mødt.  Paabudene  indskærpedes  den  "/n  1720,  og 
Teilmann  ansattes  til  Inspektør  for  Digerne  ved  Reso- 
lution af  "Ao  1720.  Det  maa  formodes,  at  Teilmann 
vedblev  med  at  rejse  Diger  mod  Sandflugten,  og  at  han 
naaede  at  standse  denne,  dog  næppe  saa  meget  ved 
sine  Digeanlæg  som  ved  Hjelmeplantning;  thi  Teilmann 
var  saa  vidt  vides  den  første,  der  bragte  denne  Sand- 
dæmpningsmethode  i  Anvendelse;  hans  Arbejder  roses 
meget  af  Pontoppidan  (Side  733 — 34),  der  siger,  at 
Teilmann  har  frelst  Marsken,  og  af  Wiborg,  der  siger: 

»dette  Teilmanns  Anlæg  ses  endnu  som   en  stor  Klit, 
der  omgiver  Marsken  paa  dens  nordvestlige  Kant.« 

Stokholm  paa  Hennegaard  ser  ikke  synderlig  lyst  paa 
Tingene  i  1794,  i  hvilket  Aar  han  andrager  om,  at 
Staten  maa  bekoste  Udskiftningen,  idet  han  mener,  at 
Sandflugten  aldrig  fuldkommen  kan  blive  standset.  Han 
siger,  at  det  er  en  »sand  umulig  Ting  at  tænke  samme 
aldeles  dæmpet,  saa  længe  den  har  saa  rige  Kilder  fra 
Nymindegabs  Klitter«.  Sognet  bestod  da  af  23  Td. 
Hartkorn,  og  Vs  af  Arealet  var  Klitter. 

I  Aaret  1804  faa  vi  den  første  nøjagtige  Opmaaling 
af  Sandene  i  Lønne  Sogn.  Der  findes  en  Uendelighed 
af  Navne,  hvoraf  mange  endnu  er  bevarede. 

Hovedfagsbjerge  . . .  600  Alen  langt  og  330  Alen  bred. 

Svenningsbjerge  . . .  500    —  —      -    150    —       — 

Sønder  Gøddal ...  600    —  —      -    100    —      — 

Nørre  Nør-Klit  ....  800    —  —      -    600    —       — 

Seilbjerg  Sande  ...  450    —  —      -    300    —       — 

Nørre  Gøddal 400     —  —  ? 

Havskaden 5500    —  — 

Gødelsandene  ....   2700    —       — 

Havbjergene 9200    —      —      nordre  Ende  800 

Al.  bred,  sydlige  1500  Al.  bred. 

Midtsandene 800  Alen  langt  og  340  Alen  bred. 

Boresandene 600—  —      -400—       — 

Brydebjerg  Sande..  950    —  —      -    750    —      — 

Tørnebjerg 1200    —  —      .    900    —       ~ 

Tørvedal 1800    —  —      -  1800    —       — 

Krag  Bjerge —  —      -    300    —      — 

Stak  Bjerge 1100    —  —      -    100    —      — 

Lønne  Hede 2200    —  —      -    300    —       — 

Kirkebjerge 2200  Alen  langt  og  600  Alen  bred. 

Grønflod 1400    —      —      -    200    —      — 

Pugal  Bjerge 3400    —      —      -    300    og  150 

Enkelte  af  disse  Navne  er  paa  de  nyere  Generalstabs- 
kort  forandret,  saaledes  Brydebjerg  til  Brudebjerg, 
Pugalbjerg  til  Pugelbjerg,  Tørrebjerg  til  Tørvebjerg 
o.  s.  V.  Forøvrigt  viser  en  Sammenligning  mellem  Ge- 
neralstabens nyeste  Kort  og  Videnskabernes  Selskabs 
Kort,  at  Klitternes  Grundrids  er  det  samme  som  i  1793, 
saa  at  Klitterne  ikke  har  flyttet  sig  siden  da,  hvorfor 
Lønne  Sogns  Klitters  Historie  passende  kan  afsluttes 
med  Aaret  1800. 

Henne  Sogn  har  ogsaa  fra  den  alier  ældste  Tid  været 
ødelagt  af  Sandflugt,  der  har  trængt  endog  længere  øst 
paa  end  i  Lønne  Sogn,  nemlig  helt  øst  for  Hanstrup 
By,  rimeligvis  fordi  her  intet  Vandløb  har  standset 
Sandflugten.  Selv  Blaabjerg,  som  er  200  Fod  højt,  har 
ikke  lagt  nogen  Hindring  i  Vejen  for  Sandet,  der  netop 
her  har  trængt  længst  mod  øst.  Sydpaa  i  Sognet  der- 
imod gaar  Klitterne  2 — 3000  Alen  ind  i  Landet  og  har 
ikke  formaaet  at  overskride  Henne  Aa. 

Hennegaard  nævnes  allerede  1145.  1298  omtales, 
at  Biskoppen  over  Ribe  Stift  har  betydelige  Ejendomme 
i  Henne  Sogn.  1543  omtales,  at  Palle  Bang  »ej 
maa  slaa,  skyde  eller  skyde  lade  eller  ellers  i  ingen 
Maade  ødeleegge  noget  Raavildt  eller  andet  groft  Vildt 
cum  inhibition  solitac.  Dette  kunde  tyde  paa,  at  der 
den  Gang  var  Skov  ved  Hennegaard.  Klitter  omtales 
ikke  endnu,  men  maa  sikkert  paa  den  Tid  allerede 
have  indtaget  en  stor  Del  af  Sognet.  Først  i  1633  ind- 
beretter Biskoppen,  at  Præstegaarden  endnu  ingen  Skade 
har  lidt  af  Sandflugt;  men  at  adskillige  Steder  i  Sognet 

var  meget  overløbet  med  Sand,  og  det  tog  daglig  mere 
Overhaand,  saa  de  Fattige  ikke  kan  give  deres  Tiende, 
saa  Kaldet  daglig  forringes. 

KUnting  menes  at  have  sit  Navn  af  Klyntorn,  som 
betyder  ved  Klitterne  og  nævnes  1602  som  Klentendh, 
1639  Klintende,  da  var  her  kun  2  Gaarde. 

1633  ved  man  altsaa,  at  Sandflugten  rasede  stærkt  i 
Henne  Sogn,  idet  den  tog  daglig  Overhaand. 

Hr.  Poul  Kristensen  Skads  klagede  1649  over  sin 
Stilling.  Han  boede  i  en  ringe  Præstegaard,  til  hvilken 
der  ikke  kunde  avles  over  20  Læs  Hø,  hvorfor  han 
med  sligt  ringe  Høfang  ikke  kunde  bruge  Avlingen  til 
Præstegaarden,  med  mindre  noget  mere  Hø  dertil  kunde 
bekommes,  hvorfor  han  havde  faaet  en  Bonde  til  at 
afstaa  nogle  af  Kongens  Skovegne  ved  Lønne  Sø»  som 
aarlig  skylder  1  Ørte  Byg  og  ti'  Rakeler.  1647  var 
imidlertid  samme  Eng  bleven  ødelagt  af  Havsand,  saa 
der  intet  kunde  høstes  eller  avles,  hvorfor  han  ansøgte 
med  Lehnsmandens  Attest  at  faa  sin  resterende  Afgift 
eftergivet,  hvilket  tilstodes  ham. 

Heraf  se  vi  altsaa,  at  Lønne  Eng  blev  ødelagt  i  1647, 
dette  Aar  maa  altsaa  have  været  et  slemt  Aar  med 
Sandflugt,  naar  hele  Engen  kunde  blive  ødelagt  paa 
en  Gang. 

Om  Gammeltoftsgaard  oplyser  Markbogen  1661,  at 
der  er  en  liden  Vaaning,  hvis  Jord  bruges  med  1  Kjærve 
Byg,  1  Kjærve  Rug,  Hvile  6  Aar. 

Dette  var  den  sædvanlige  Driftsmaade  af  Jorden  paa 
den  Tid  hele  Sognet  over.  Der  omtales  samme  Sted, 
at  Haustrup  By  er  meget  fordærvet  af  Sand  paa  deres 
Engbjergning,  men  staar  dog  for  sin  fulde  Landgilde, 
som  ikke  haves,  hvorfor  anmodes  om  Forlindring. 


KLITTERNE  I   RIBE  AMT.  95 

Der  omtales  endvidere: 
Hennebjerg:  6  hele  Gaarde,  2  halve  Gaarde. 
Staffe:  1  hel  Gaard,  8  halve  Gaarde. 
Over  Fidda:  6  halve  Gaarde,  1  svarer  halv  Tiende. 
Onder  Fidda. 
Dyreby. 
Hjuiager. 
Kløftgaard. 

Hr,  Kristen  Poulsen  Henne  klagede  1680  til  Kongen 
>at  Præstegaardens  Avling  var  ikke  til  at  fede  et  Par 
Heste  paa.  Sognet  var  ganske  forarmet  og  af  Sand 
største  Delen  førdærvet«.  Tienden  var  meget  forringet 
og  en  hel  By  (Henne)  var  opbrudt  og  henlagt  under 
Hennegaards  Avling,  hvorved  mere  end  18  Ørte  Kom 
var  mistet,  hvorfor  han  søgte  at  faa  Tienden  af  den 
nedbrudte  By  og  et  Stykke  Eng  ved  Lønne  nedre  Sø, 
der  har  bortskyllet  noget  af  det  Sand,  hvormed  den  før 
var  bedækket. 

Man  ser  af  Præstens  Klage,  at  Vandet  atter  har  bort- 
skyllet det  Sand,  som  i  1647  var  blæst  i  Lønne  Sø,  saa 
at  den  atter  blev  brugelig  som  Eng. 

Tebeldgdard  var  1662  to  Gaarde,  og  da  paa  Ager 
og  Eng  fordærvet  af  Sandflugt. 

I  Markbogen  for  1687  omtales  Driften  af  Jorderne  i 
Haustrup  By  saaledes:  1  Kjær  Byg  eller  Boghvede,  2 
Kjær  Rug,  Hvile  i  5  Aar.  Bestaar  af  Sand  og  ringe 
Muld,  og  Byen  ligger  næsten  ved  store  Klitter,  som  be- 
skadiger dens  Mark  med  Sand. 

Stavrsø  Bys  Agerjord  omtales  i  Markbogen  som  lig- 
gende ved  Siden  af  Klitterne  og  lider  stor  Skade  af 
Sand  og  er  hel  skarp,  og  Engen,  som  ligger  ved  Lønne, 
i  lige  Maade  af  Sand  beskadiget.  20  Tdr.  Udsæd  be- 
regnes til  1  Td.  Hartkorn. 

Markbogen  for  1683  meddeler  om  Haustrup  By. 
Samtlige  Bymænd  klager  over,  at  da  meget  Sand  til 
Tider  gjør  stor  Skade  paa  deres  Marker,  som  vog  er,  og 
som  ogsaa  opflyder  paa  deres  Engbund,  som  hvert  Aar 
aftager,  og  da  Vinden  fra  Havet  fordærver  dem  deres 
Sæd,  naar  den  staar  i  Dræ,  saa  det  undertiden  bliver 
ganske  svang. 

Præstegaardsmarkert  bestaar  af  Øster-  og  Vester- 
marken.  Den  østre  Mark  er  en  høj,  skarp,  hvid  Sand- 
mark, den  vestre  er  noget  bedre.  Hvad  Fiskeriet  be- 
langer, saa  har  Præsten  vel  Rettighed  til  at  fiske  i  Søen ; 
men  fordi  det  ikke  kan  betale  Umagen  eller  Bekostnin- 
gen have  hverken  mine  Formænd  eller  jeg  brugt  noget 
deraf  undtagen  en  Ruse  under  Rolsø  Bro,  hvorved  i 
Foraaret  en  ringe  Del  af  Fisk  kan  bekommes.  Lyng- 
slet have  vi  ejheller  meget  af,  og  er  saa  slet,  at  vi  ikke 
det  allermindste  til  Ildebrand  kan  bekomme  uden  vi  det 
henter  IV«  til  2  Mil   vest  herfra  skal   leje  eller  kjøbe. 

Hennegaard  Hovedgaard,  hvis  Mark  falder  ved  Klit- 
siderne, der  bestaar  næstendelen  af  idel  vag  Sand, 
bruges  en  Del  med  en  Kjær  Byg,  2  Kjære  Rug,  en 
Del  med  en  Kjær  Boghvede,  en  Kjær  Rug,  Hvile  i  6  å 
7  Aar.  Ildebrand  haves  ej  heller  paa  Gaardens  egen 
Grund,  men  maa  kjøbes  en  Mil  borte.  Saa  det  er  en 
hel  trælbunden  Ejendom,  foruden  at  Kornet  af  Vester 
Havet  mange  Aar  saaledes  beskadiges,  at  tit  Udsæden 
ikke  kan  avles.  Engbunden  takseres  til  42  Læs  daarligt 
og  2V«  Læs  godt  Hø,  28  Læs  middel  Hø,  20  Høvedere 
middel  Græsning. 

Hennegaard  Mølle  kan  undertiden  ikke  male  for- 
medelst Tørke  om  Sommeren  og  tør  Frost  om  Vinteren 
og  befindes  at  Bagstrømmen  er  efterlagt  med  Sand- 
flugt, som  kan  være  til  stor  Hinder  og  Omkostning,  da 

den  Tid  efter  anden  skal  gjennemgaas,  om  Møllen  skal 

bruges. 
Vest    for   Møllen    ligger    nogle    smaa   Stykker   Jord, 

kaldet  Tanetiers  Mark,  beliggende  mellem  Sandbankerne. 
Der  berettes  saa  intet  om  Sandflugten  førend  1808. 

Haustrup  Byes  Sande  anslaas  da  til  1012  Td.  Land. 
—  Hede  —  912    —     — 

De  enkelte  Sandes  Størrelse  og  Navne  var  følgende: 

Haustrup: 
Nørre  Sandhede  Bjerge.  .1700  Al.  lang,  300  Al.  bred 

Havbjergene 400  —     —  2300  —    — 

Langdalsbjerge 800  —    —     250  —     — 

Vester  Klint 1900  —    —  2600  —    — 

Storsandene 1900  —    —    900  ~    — 

Klinting  Bjerge 3000  —    —  1000  —    — 

Blaabjerg  (i  Skællet)  ....   126  —    —      50  —    — 

Henne : 

Tør  Klinten 1200  —     —  1900  —    — 

Byg-Krogs  Bjerge 1500  —     —     800  —    — 

Hennebjerg  Sande 2900  —    —    800  —    — 

Havbjerge 8300—     —2700—    — 

Kjærgaard : 

Kjærgaard  Sande 4500  —     —  2703  —    — 

Bjergstrækn.  syd  for  disse  4000  —     —  1200  —    — 

do.  do.  3800  —     —  1500  —    — 

do.  do.  3300  —    —     700  —    — 

til  Doverbjerg 1400  —     —     200  —     — 

Havbjergene  sønden  for  disse  1800  —    —    900  —    — 
En  Sammenligning  med  Generalstabens  Kort  viser,  at 

en  Del  af  Klitterne  har  forandret  Beliggenhed. 
Nørre    Sandhede   Bjerge,    som  Generalstaben   kalder 

Sandhul  Bjerge,  er  nu  et  Par  hundrede  Alen  bredere 

end  den  Gang  (1800). 

7 

Havbjergene  har  nu  en  ganske  anderledes  Bredde,  hen- 
ved den  dobbelte;  men  da  det  for  en  Del  beror  paa  et 
Skøn,  hvad  man  vil  kalde  Klit,  kan  man  dog  ikke  sige, 
hvor  meget  Klitten  er  bredere  nu  end  da.  Den  Gang 
regnede  man  rimeligvis  kun  de  største  og  mest  forrevne 
Klitter  med  til  det  egentlige  Klitareal,  medens  General- 
staben rimeligvis  har  taget  smaa  opblæste  Hedestykker 
med.  Paa  den  anden  Side  er  andre  Klitter  blevet 
kortere,  saaledes  gik  den  lange  halvmaaneformige  Klit,  der 
ligger  nord  for  Henne  Mølle,  lige  op  imod  Vejen,  i  Aaret 
1800  helt  hen  til  Gjelbjerg,  eller  som  Generalstaben 
kalder  det  Gejlberg,  medens  den  nu  kun  strækker  sig 
halvt  saa  langt. 

Den  800  Alen  lange  Klitrække,  der  mellem  Tuttes- 
bjerg  og  Graabjerg  nu  strækker  sig  i  sydøstlig  Retning 
eksisterede  ikke  paa  Matrikulskortet  for  1800.  Derimod 
har  den  lange  Klit,  der  strækker  sig  mellem  Brombjerg 
og  Tegnebjerg,  nu  akkurat  samme  Form  som  i  1800, 
kun  at  der  mod  Nord,  tusinde  Alen  øst  for  Brombjerg, 
strækker  sig  et  firkantet  Parti,  der  nu  betegnes  som 
Agermark,  men  den  Gang  som  Klit.  Henne  Aa  havde 
i  1800  et  meget  bugtet  Løb,  der  muligvis  i  Tiderne  er 
blevet  reguleret  og  rettet,  den  gik  den  Gang  indtil  200 
Alen  syd  for  Gjelbjerg,  medens  den  nu  er  400  Alen 
fjernet  derfra.  Øst  for  Henne  Mølle  var  i  Aaret  1800 
ingen  Klitter,  medens  der  nu  findes  en  20  Fod  høj 
Klit  langs  Vejen,  der  førøvrigt  har  samme  Beliggenhed 
nu  som  den  Gang.  Derimod  var  der  da  en  ca.  150 
Alen  bred  Arm  af  Fil  Sø,  der  strakte  sig  helt  ned  til 
Henne  Mølle,  medens  denne  nu  først  har  denne  Bredde 
1800  Alen  længere  mod  Øst.  Fil  Sø  havde  en  langt 
større  Udstrækning  for  hundrede  Aar  siden  end  nu,  den 
gik  helt  op  imod  Hennegaard,  kun  300  Alen  fra  denne. 

Og  Vestsiden  gik  fra  Tegnebjerg  til  Østsiden  af  Gølling 
Bjerge,  og  fulgte  den  nuværende  Landevej  til  Kjær- 
gaard. Nu  derimod  gaar  Grænsen  2000  Alen  længere 
øst  paa;  den  saakaldte  Stammosehale  og  Petersholm  er 
dannede  ved  Ophobning  af  Sand. 

Bykrogbjeiijene  har  i  de  sidste  hundrede  Aar  flyttet 
sig  noget  mod  Øst,  medens  Havklitten  er  uforandret. 
Bykrogklit  har  ogsaa  fuldstændig  Karakter  af  en 
Vandreklit,  halvmaaneformig  og  forholdsvis  smal  og 
høj,  og  har  bevæget  sig  fremad  ved  at  kaste  Sandet  fra 
Vindsiden  op  over  Toppen  og  ned  paa  Læsiden.  Den 
Slette,  den  har  vandret  henover,  er  saa  flad,  at  man  kunde 
tænke  sig,  at  en  uhyre  Damptromle  var  gaaet  hen  over 
den  og  havde  jævnet  alt  eller  taget  Ujævnhederne  med  sig. 
Saa  udprægede  Vandreklitter  findes  ikke  i  Sognet,  om 
end  Storesande  har  noget  af  samme  Karakter;  men  da 
denne  er  beliggende  ovenpaa  det  høje  Blaabjerg  frem- 
træder Grundridset  ikke  saa  skarpt. 

Aal  Sogn 

er  det  Sogn  i  Ribe  Amt,  hvor  Klitterne  har  foretaget 
de  længste  Vandringer.  Store  Klit  ligger  saaledes  over 
15,000  Alen  fra  Vesterhavet.  Grunden  er  den,  at  der  intet 
Vandløb  findes,  der  har  formaaet  at  standse  Klitternes 
Fremtrængen.  Noget  lignende  kendes  kun  fra  Han- 
herred i  Thisted  Amt,  hvor  Klitterne  paa  Svinkløv  har 
vandret  en  Strækning  af  ikke  mindre  end  3  Mil. 

O.  Nielsen  mener,  at  der  i  ældre  Tid  har  været  For- 
bindelse mellem  Mus  Sø,  Lang  Sø,  Kalles  Marsk  og 
Ho  Bugt.  Hvis  dette  har  været  Tilfælde,  maa  Klitterne  i 
Vrøgum  og  Storeklit  være  dannet  af  det  Sandlag,  som 
er  blottet  ved  disse  Søers  Udtørring.  Dette  er  der  dog 
intet,  der  tyder  paa,  Bordrup  Sande  har  en  saa  udpræget 

Vandreklitform,  saa  at  den  kun  kan  være  kommet 
fra  Havet.  Jeg  er  tilbøjelig  til  at  tro,  at  Kalles  Marsk 
er  dannet  ved,  at  Bordrup  Sande  har  taget  saa  meget 
at  Overfladen  af  Jorden  med,  at  den  bagved  liggende 
Slette  er  blevet  saa  lav,  at  den  stedse  staar  under 
Vand;  og  da  der  senere  ikke  er  vandret  Klitter  over 
Sletten,  er  denne  først  lidt  efter  lidt  blevet  tildels  tør- 
lagt. Vest  for  Aal  Kirke,  der  hvor  Storeklit  nu  ligger, 
skal  efter  samme  Forfatter  have  ligget  en  Skov,  hvoraf 
der  i  vore  Dage  ved  Sandflugt  skal  være  kommet  Ege- 
træesstubber  tilsyne. 

Vest  for  Aal  Sogn  ud  for  Børsmose  i  Havet,  siges 
forhen  at  have  ligget  Malt  Sogn.  Der  skal  have  ligget 
en  By  med  Navn  Tudal  udenfor  Grærup,  som  nu  er 
ødelagt  af  Sandflugt.  Æsle  Klit  vest  for  Sort  Sø,  synes 
ogsaa  at  kunne  tyde  paa  et  ødelagt  Bynavn. 

1  1662  var  Grærup  4  Gaarde, 

—  —   Børsmose  5     — 

—  —   Kjærgaard  2     —     her  holdtes  Birketing  1572. 
Samme  Aar  beretter  Præsten  til  Aal,  at  han  har  tet 

fast  ringe  Sogn,  og  tre  Byer  er  slet  fordærvet  af  Sand.« 
Sognets  Hartkorn  er  nu  295  Td.,  men  var  da  323  Td. 
Markskjel  var  tidligere  en  Gaard;  Giese  Brokkenhus 

solgte  den  og  de  to  Gaarde  i  Oksbøl  til  Kongen  1580. 
Vester   Vrøgurn   var   1662  7  Gaarde,   hvoraf  1  øde, 

2  øde  Boel  og  3  Huse. 

Øster  Vrøgum  5  Gaarde,  I  Boel,  4  Huse.  Disse 
Gaarde  omtales  allerede  1462. 

I  Fil  Sø  skal  have  ligget  en  0,  kaldet  Troldholm, 
der  blev  solgt  til  Hennegaard  paa  den  Betingelse,  at 
der  svaredes  80  Læs  Ildebrand. 

I  Markbogen  for  Aal  Sogn  1687  skrives:  »Vester  Vrø- 
gum,   Ho  Huse,    Troldholm,    Øster  Vrøgum    har    ingen 

Overdrev  videre  end  som  Lyng-Heden,  som  ligger  østen 
og  sønden  for  Byerne  saa  og  i  Sandklinterne,  og  visse 
Steder,  som  lil  Fællig  udlægges,  haver  ingen  Skov  eller 
Gjærdsel,  ingen  Tørvemoser,  men  maa  hjælpe  dem  med 
Lyng.  Lomraerager  bestaar  af  hvid  Flyvesand  og  drives: 
2  Aar  med  Byg,  1  Aar  Rug,  Hvile  i  4  Aar.c 

Heraf  kan  man  se,  at  Klitterne  i  Vrøgum  havde  samme 
Beliggenhed  den  Gang  som  nu. 

I  den  Tid  brugtes  Diger  og  Saaning  af  Klittagfrø  til 
at  dæmpe  Sandflugten  med.  Man  kan  vanskelig  tænke 
sig,  at  disse  Foranstaltninger  kunde  gøre  stor  Nytte  i 
den  Tids  opblæste  Klitter;  ikke  desto  mindre  blev  disse 
Midler  anvendte  lige  til  1777.  Den  22.  November  dette 
Aar  skriver  Ejeren  af  Hesselmed,  C.  Hansen,  til  Inspek- 
tionen for  Landvæsenskommissionen,  at  efter  de  Erfa- 
ringer, han  har  gjort,  er  saavel  Diger  som  Saaning  af 
Klittagfrø  uden  Nytte  til  Sandflugtens  Dæmpning;  men 
han  foreslaar  Plantning  af  Klittag.  Det  har  i  20  Aar 
været  anvendt  i  bemeldte  Sogne,  og  Resultatet  heraf  er 
blevet,  >at  man  nu  saavidt  er  avanceret,  at  alle  store 
og  farlige  Sande. i  bemeldte  Sogne  (Aal,  Oxby  og  Ho) 
staar  vel  bedækket  med  Halm  i  god  Grøde. » 

Samme  Aar  fremkom  Forslag  til  Klitternes  Inddeling. 
Man  maa  heraf  slutte,  at  C.  Hansen  paa  egen  Haand 
har  gjort  sine  Erfaringer  med  Hensyn  til  Klittagplant- 
ning; men  at  de  førnævnte  Foranstaltninger  skete  efter 
Ordre  af  Landvæsenskommissionen. 

I  Aaret  1808  opgiver  Sandflugtskommissionen  Klitternes 
Størrelse  i  Grærup,  Børsmose  og  Kjærgaard  til  3293  Td. 
Land  og  Heden  samme  Steder  til  2864  Tdr.  Land. 

De  enkelte  Klitters  Størrelse  angives  saaledes: 
Kjærgaard  Sande  4500  Alen  lang  og  2700  Alen  bred. 
Bjærgstrækningen  sønden  for  disse  3800  Al.  lang,  1 500  br. 

Bjærgstrækningen  sønden  for  disse  3300  Al.  lang,  700  br. 

do.  Doverbjerg  1400      —      200  - 

Havbjergene  sønden  for  disse  1800      —      900  - 

Rævebjerge,  ikke,  som  Generalstaten  kalder  det,  Revls- 
bjcfge  2100  Al.  lang  og  700  Al.  bred. 
En  Sammenligning  mellem  Generalstabens  Kort  over 
Aal  Sogn  fra  1876  og  Martrikulskortene  fra  1793  viser, 
at  der  er  foregaaet  nogle,  om  ikke  betydelige  Forandrin- 
ger i  Klitternes  Udstrækning  og  Beliggenhed.  Langs 
Skellet  mellem  Aal  og  Henne  gaar  nu  en  samlet  om 
end  smal  Klitstrækning.  Medens  der  i  1793  var  lutter  Hede 
mellem  Hvidornbjerg  og  Gyllingbjergene,  er  her  nu 
ogsaa  en  Klit,  nemlig  mellem  Engdalsbjerg  og  Rævedals- 
bjerg.  Den  store  Hedeslette,  som  nu  findes  mellena 
Rævebjerg  og  St.  Lønklint,  ikke  Løvklit,  var  den  Gang 
i  Sandflugt.  I  den  mellemliggende  Tid  er  Sandet  her- 
fra altsaa  blæst  ud  til  Siderne,  der  er  blevet  højere, 
men  forøvrigt  har  det  samme  Omrids  som  den  Gang. 
Tudal  Flaske  var  i  1799  2200  Alen  lang  og  360 
Alen  bred,  medens  den  nu  kun  er  1600  Alen  lang 
300  Alen  bred.  Havklitten  er  altsaa  vandret  500  Alen 
mod  Øst  siden  da.  Østsiden  er  uforandret,  ligesom 
den  Gang  1000  Alen  for  Vejen  mellem  Henne  MoUe 
og  Kjærgaard.  Dødemandsbjerg  laa  i  1793  200  Alen 
inde  i  Heden,  medens  det  nu  ligger  200  Alen  inde  i 
Klitten,  der  altsaa  har  vandret  400  Alen  mod  Øst 
i  de  sidste  70  Aar.  Vejen  mellem  Kjærgaard  og  Henne 
følger  nu  langs  Sydsiden  af  Klitterne  og  danner  dis- 
ses Begrænsning,  medens  den  1793  gik  i  lige  Retning 
150  Alen  syd  for  Klitten.  Klitternes  Østside  har  kun 
forandret  sig  lidt  og  maa  altsaa  have  været  godt  tilgroet 
for  100  Aar  siden.  Fæborgsø  var  i  1793  en  udpræget 
Sø,  med  skarp  Begrænsning  og  laa  lige  øst  for  Klitten, 

medens  den  nu  ikke  mere  har  Karakteren  af  Sø.  Den 
.store  Slette,  som  nu  ligger  syd  for  Aalbæk,  langs  Havet, 
var  den  Gang  betegnet  som  Klit.  Mussø  og  Langsø  var 
tidligere  ved  at  gaa  sammen,  medens  de  nu  er  600  Alen 
fjernede  fra  hinanden.  Afløbet  fra  disse  Søer,  Aalbæk, 
har  den  samme  Beliggenhed  som  i  1793,  nemlig  200 
Alen  øst  for  Klitrækken,  hvilket  beviser,  at  Østsiden 
af  Klitterne  ogsaa  paa  dette  Sted  har  været  godt  til- 
groet i  70  Aar. 

Med  Hensyn  til  Klitterne  i  Vrøgum,  saa  har  disse  i 
de  sidste  70  Aar  ogsaa  foretaget  Vandringer  og  dermed 
forandret  de  mellem  Klitterne  liggende  Heders  og  Agres 
Omrids.  Lommerager  var  den  Gang  omtrent  1000  Alen 
længere  end  den  nu  er,  Barnsø  laa  i  1793  kun  200  Alen 
fra  Klitten,  medens  den  nu  er  600  Alen  derfra,  der  er 
altsaa  blæst  Sand  bort  fra  Klitternes  Sydside,  der  har 
lejret  sig  længere  øst  paa,  hvor  Klitten  nu  gaar  betyde- 
ligt længere  ned  mod  Vejen  mellem  Vrøgum  og  Aal 
Kirke  end  den  Gang. 

Storeklits  Østside  har  den  samme  Beliggenhed  nu  som 
for  70  Aar  siden,  men  Vestsiden  laa  800  Alen  længere 
mod  Vest  end  nu  og  gik  mere  ud  i  en  lang  Spids,  der 
efterhaanden  er  blæst  øst  paa  og  højnet  Klitten;  men 
altsaa  ikke  er  naaet  helt  over  paa  dens  Østside.  Alle  de 
smaa  Søer,  der  findes  mellem  Aal  og  Grærup,  har  samme 
Udstrækning  som  for  70  Aar  siden.  Stibjerg,  vest  for 
Hellesø,  og  Klitpartiet  vest  for  Gaasesø  er  ikke  afmærket 
paa  Martrikulskortet  og  maa  vel -have  været  af  ringere 
Udstrækning  og  Højde  end  nu. 

Oxby  Sofirn. 
O.  Nielsen  skriver,  at  der  uden  Tvivl  ikke  altid  har 
været  Klitter  og  Flyvesand  i  Sognet,  og  at  man  under- 

tiden  finder  Træstubbe  i  Strandkanten  og  under  Sandet. 
Oxby  Sogn  var  til  ved  Midten  af  det  14.  Aarhundrede 
og  maa  sikkert  have  været  mere  befolket  end  nu. 

1791  omtales,  at  Ribe  Domkirke  ejede  en  Gaard  i 
Vejrs  og  en  i  Ho  og  en  Eng  i  Oxby.  Ole  Worm  skriver, 
at  »i  1638  ligger  i  Oxby  en  Høj,  Capelhøj,  hvor  der 
fordum  stod  et  Kapel,  hvor  Folk  blev  begravede,  soiii 
endnu  denne  Dag  kan  ses,  da  der  ligger  mange  Men- 
neskeben, som  af  den  grimme  og  forfærdelige  Flod 
1635,  d.  11.  Oktober,  blev  aabenbaret,  idet  Vandet  skyl- 
dede Sandet  bort.  Ligeledes  er  der  et  lille  Bjerg,  kaldef 
Kirkebjerg.   Ulfred  Toft  vest  for  Bordrup  blev  ødelagt.« 

Hvidbjerg  By  er  efterhaanden  ødelagt  af  Havet.  Hvor 
i  Slutningen  af  forrige  Aarhundrede  laa  1  Gaard,  er 
nu  det  dybe  Hav,  siden  er  den  flyttet  et  Par  Gange  og 
ligger  fra  1858  i  Blaavand. 

Oxby  Kirke  skal  være  flyttet  flere  Gange  formedelst 
Vand  og  Sandflugt.  1717  blev  den  flyttet  for  Sandflugt, 
der  foresloges  en  Plads  vest  for  Æggebjerg,  øst  for  Føl- 
toft  ved  N.-Oxby,  men  de  nordlige  Sognemænd  fandt 
sig  forurettede  herved.  Beboerne  af  Vejrs  vilde  have 
den  anlagt  i  Kalles-Marsk,  vest  for  Sandbjergene,  der 
da  truede  Kirken;  endelig  bestemtes  en  Plads  lidt  syd 
for  dens  daværende  Plads,  og  det  er  vistnok  der,  at  den 
nuværende  Bygning  er  opført;  endnu  for  mindre  end 
100  Aar  siden  maatte  den  udgraves  af  en  Sanddynge. 

Oxby  deles  i  Sønder-,  Midt-,  Øster-  og  Nørre-Oxby. 
Her  var  1662  20  Gaarde,  5V«  Bol  og  16  Huse.  Tane 
1  Hus.  Hvidbjerg  5  Huse.  Blaavand  4  Gaarde,  23  Huse, 
Vandflod  5  Gaarde,  4  Huse.  Vejrs  10  Gaarde.  Mose- 
vraa  3V«,  hvoraf,  1  øde,  4  Bol  og  2  Huse.  Bor-drup 
4  Gaarde,  2  Bol. 

Omkring   1660  maa   det  antages,   at  der  har  været 

mest  Sandflugt  i  Oxby  Sogn.  Der  findes  fra  den  Tid 
en  Indberetning  om,  at  Sandet  løber  ind  i  deres  Gaarde. 
Her  var  Klitterne  altsaa  ikke  i  den  samme  gode  Til- 
stand som  i  Aal  Sogn,  det  er  i  det  hele  taget  kun  faa 
Steder  her  i  Landet,  at  man  hører,  at  Sandet  saa  sent 
som  i  1660  løber  ind  i  Gaardene;  noget  lignende  fandt 
Sted  enkelte  Steder  i  Hjørring  Amt.  Det  er  de  store 
Vandreklitter,  der  her  i  Sognet  har  gjort  saa  stor  For- 
træd, idet  de  ikke  har  mødt  nogen  Hindring  paa  deres 
Vandring  mod  Øst.  Bordrup  Sande,  der  er  8000  Alen 
lang,  er  den  største  Vandreklit,  der  overhovedet  findes 
her  i  Landet.  Den  har  vandret  1  Mil  mod  Øst  og 
har  dannet  den  uhyre  øde  Strækning,  der  kaldes  Kals- 
markshede.  Den  sydlige  Del  af  Sognet  er  opfyldt  af 
mindre  Vandreklitter  af  forholdsvis  ringe  Højde,  der  har 
anrettet  mere  Skade,  fordi  Egnen  her  var  bebygget  fra 
ældre  Tid,  medens  Bordrup  Sande  ikke  har  anrettet  syn- 
derlig Skade  paa  Bygninger,  idet  den  paa  Grund  af  sin 
Størrelse  rimeligvis  har  afskrækket  Folk  fra  at  tage 
Ophold  i  dens  Nærhed. 

Præsten  skriver  1661:  »Oxby  Sogn  er  fuld  af  Vand 
fuld  Jord  beregnet  fra  Schøtstorp  Vaad  (ikke  Skjødstrup) 
indtil  søndre  Side  af  Udibor  (Hvidbjerg)  beboes  af  nogle 
fattige  Fiskere,  der  har  faaet  deres  Eng  fordærvet  af 
Sand,  og  formedelst  Fiskeriets  daglige  Afslag  forarmes.« 

Først  i  1661  faar  vi  af  Martrikulsbogen  nærmere  Be- 
sked om  Sognets  Tilstand.  Om  Oxby  Sogn  skrives: 
»Denne  formeldte  By  er  meget  fordærvet  af  Sand,  saa 
deres  Engbjerring  fordærves,  dog  staar  de  for  deres 
fulde  Landgilde,  som  ej  haves.« 

Til  Martrikulen  for  1661: 

»  Wejrs.  Sognepræsten  Hr.  Michael  kan  paa  Præste- 
gaarden,  han  paaboer,  saa  Rug  7  Tdr.,  Byg  7  Tdr.,  Ho 

26  Læs.  Formedelst  bemeldte  Kalds  Ringhed  er  ham 
til  Underholdning  af  kgl.  Majestæt  givet  en  Anneks- 
gaard,  som  findes  udi  Ho  og  Oxby  Sogne,  som  fra 
Arrilds  Tid  har  født  hans  Formand  og  hannem.  Haver 
ellers  ingen  Aksidenser,  uden  det  Ringe  han  nyder  af 
Fiskerne  bag  Sandene  ved  Havet. 

Til  forbemeldte  By  er  ingen  Ret  Ager-Mark  som  til 
andre  Byer,  at  man  kunde  Navn  give,  Indlægter  eller 
Vang;  men  enhver  af  forskrevne  Mænd  have  snart  al 
deres  Jorder  for  sig  selv  adskildt  og  indlagt  i  Skifter 
og  smaa  Marker,  uden  en  Del  Steder,  som  ligger  i  jFlæng 
med  hinanden,  saa  derfor  i  Forretningen  med  Maal  og 
Taxt  Specialiter  findes  opført. 

Boelshuse,  Landgildehuse.  Forbemeldte  Byers  Mænd 
ernærer  sig  jkke  alene  af  deres  Agre  og  Eng,  men  og 
af  Fiskeri.  3  store  Søer  have  de  og  inden  deres 
Markskjæl  beliggende,  hvorudaf  de  have  Fisk,  som  Ged- 
der, Aborrer,  Aal  og  Suderne,  og  i  forbemeldte  3}  Søer 
samler  der  sig  en  Strøm,  som  løber  udi  Vesterhavet. 
Tørvemose  have  [de  ingen  af;  men  kunde  til  Lyngslet 
have  det  fornødne  Lyng.  Fædrift  have  de  vesten  og 
norden  Byen,  som  bestaar  udaf  Lyng  og  Halm  paa 
Sandbjergene  og  Græs  paa  Grønningerne. 

1687.  Wejrs  By,  beliggende  i  Klitterne,  der  bruges 
1  Kjærv  Byg,  1  Kjærv  Rug,  1  Kjærv  Havre,  Hvile  i  3 — 4 
Aar,  og  de  have  nogen  Næring  af  Fiskeriet  fra  Oxby, 
ikke  des  mindre,  eftersom  de  ligger  langt  fra  Havet, 
ungefær  1  Mils  Vej,  deres  Jord  er  af  Sand  beskadiget, 
eragted  samme  Consideration  forond,  undtagen  Nr.  5, 
hvis  Jord  er  ringere  end  de  andres,  og  derfor  eragted 
allerværst. « 

Da  der  kun  er  V«  Mil  fra  Wejrs  til  Havet  nu,  er  det 

rimeligt,  at  Sandene  har  gaaet  længere  vest  paa  den- 
9^i^i  og  det  er  ogsaa  rimeligt,  at  det  Sogn,  der  har 
ligget,  hvor  Havet  nu  ligger,  ikke  er  forsvundet  paa 
en  Gang,  men  lidt  efter  lidt,  og  der  endnu  i  1660 
fandtes  Klitter  der,  hvor  der  nu  er  Hav. 

Om  Oxby  skrives  i  Martrikulsbogen  1661: 

»Deres  Fædrift  have  de  vesten  og  norden  omkring 
iblandt  Sandbakkerne,  bestaar  jmest  af  Lyng,  Halm  og 
nogle  Græsflader.  Sognet  er  et  Sand  og  Vandtfuldt 
Sogn  der  omkring,  hvorpaa  Flyvesand  gør  stor  Skade 
paa  dens  Agre  Tid  efter  anden,  da  Sandet  det  flytter 
.sig,  saa  at  de  have  maattet  flytte  baade  Hus  og  Gaard, 
saa  vel  som  Kirken  for  nogle  Aar  siden,  c 

1687:  »Oxby  er  en  liden  By,  liggende  ved  Vester- 
havet, bygget  i  Klitterne.  Dens  Agerjord  er  af  Sand 
meget  beskadiget  og  ofte  saaledes  forefindes,  at  den  til 
Sæd  er  udygtig.  Deres  bedste  Næring  have  de  af 
Fiskeri.« 

Som  det  ses  heraf  var  der  stærk  Sandflugt  i  Oxby 
paa  den  Tid,  idet  Agrene  stadig  beskadiges,  og  Gaardene 
har  været  flyttede.  Ogsaa  Mosevraå,  Boels-Huse  og  Skade- 
Huse  led  den  Gang  Skade  af  Sandflugt,  hvilket  beviser, 
at  Bordrup  Sande  alt  da  havde  sin  nuværende  Beliggen- 
hed.    Der  skrives  herom  i  Martrikulsbogen  for  1687: 

yBorrup  By  bestaar  af  nogle  Vaaninger  ved  Klit- 
siderne, som  have  en  ringe  Del  Næring  af  Fiskeri. 
Deres  Agerjord  er  ikkun  helt  ringe,  som  er  af  Sand- 
dyngerne  beskadiget,  bruges  ellers  med  1  Kjærv  Byg,  1 
Kjærv  Rug,  1  Kjærv  Havre,  Hvile  i  3  å  4  Aar. 

Mosevraå,  Bolse-Husse,  Skade-Husse  have  ingen 
Tørveskær,  men  have  Lyngslet  imellem  Sandbankerne. 
Deres  Fædrift  ligger  vesten  og  synden  Byen,  bestaar  udi 

Lyngslet  og    nogle   grønne   Pletter    iblandt    høje   Sand 
banker. 

Mosevraa  By.  Deres  Jord  bestaar  af  Sand,  er  lide 
Muld  paa,  eragtes  for  skarp,  undtagen  Nr.  658,  som  er 
agtes  for  ond. 

Øster  Bredmoscgaard  have  af  Tørvemose  intet;  men 
kunde  af  Tørv  og  Lyngslet  have  en  ringe  Del  udi  dere^ 
Mark,  og  noget  købe  de  i  andre  Sogne. 

Til  Tider  have  de  stor  Skade  af  Sandflugt,  og  lider 
ogsaa  af  den  store  Vandflod,  der  til  Tider  kan  gøre 
stor  Skade  paa  deres  Marker  og  Eng.  Deres  Fædrift 
have  de  iblandt  Sandbjergene.« 

1  1661  omtales  intet  om,  at  0.  Bredmose  led  Skade 
af  Sandflugt;  men  i  1681  omtales,  at  den  til  Tider  har 
stor  Skade  deraf.  Det  er  rimeligvis  nogle  Sandklitter 
som  ligger  lige  op  mod  Byen,  der  er  kommet  i  Bevægelse. 

Først  i  1801  faa  vi  nøjagtige  Oplysninger  om  de  en- 
kelte Klitters  Størrelse. 

Mosevraa:  Niels  Hansens  Bjerge  1300  Alen  langt  og 
700  Alen  bred, 
Gode  Bjergene   1000  Alen    langt  og   300 

Alen  bred. 
Store  Borrup  Sande    5700  Alen,    nordre 
Side  800  Alen,  Midt-Bredde  1800 
Alen. 
Navnet   er  rimeligvis   Borrup   og  ikke  Bordrup,    Ud- 
strækningen  passer  til  Dels  endnu,  saa  at  Klitten  ikke 
har  flyttet  sig  øst  paa  i  de  sidste  hundrede  Aar. 

Bordrup:  Bordrupbjergene  2200  Al.  lang,  200  Al.  bred, 
Tavlebjergene  1400  —    —   250  —    — 

Disse   sidste    er    nu    kun    4 — 500    Alen    lange;   men 
strakte   sig  paa   Martrikulskortet   helt   hen   til   Bordrup 

Sande,  og  er  altsaa  i  den  mellemliggende  Tid  blevet  til- 
groet med  Lyng. 

Vejrs:  Højbjerge  900  Alen  lange  og  200  Alen  brede, 
Sugelbjerge  1100  Alen  lange  og  300  Alen  br., 
Havbjergene    fra    Aalestrømmen    til     Skællet 

8000  Alen  lang  og  2500  Alen  bred, 
Fra  Havbjergene  østen,  hvori  Rævebjerge  og  At- 

bjerge,  2000  Alen  lang  og  500  Alen  bred, 
Store  Felsig  Knolde  2600  Alen  lang  og  1500 

Alen  bred, 
Kirkebjerge  2000  Alen  lang  og  70  Alen  bred. 

Alle  disse  Klitter  har  undergaaet  en  Del  Forandringer 
i  Aarenes  Løb.  Mellem  Ringbjerg  og  Sogneskellet  var 
en  sammenhængende  Række  af  Klitter;  medens  der  nu 
findes  flere  Sletter  derimellem,  deraf  endog  en  paa  over 
3000  Alens  Længde  og  600  Alens  Bredde  vest  for  Art- 
bjergene,  strækkende  sig  nord  paa  til  Aalestrømmen. 
Derimod  var  Langslaade  300  Alen  længere  den  Gang 
end  nu,  men  400  Alen  smallere.  Vestsiden  af  denne 
Slette  ligger  paa  samme  Sted  nu  som  for  hundrede  Aar 
siden,  hvoraf  det  fremgaar,  at  Havklitten  var  godt  til- 
groet, medens  det  er  den  øst  for  Sletten  liggende  Sand- 
klit, der  har  flyttet  sig  400  Alen  mod  Øst  ind  i  Kalles- 
marsk. 

Fra  Langslaade-Rende  strakte  Klitten  sig  for  hundrede 
Aar  siden  i  en  uafbrudt  Rækkefølge  til  Blaavandshug 
uden  mellemliggende  Sletter,  medens  der  nu  overalt  er 
langagtige  Hedestrækninger  mellem  Klitterne. 

Blaaoand:   Bjergene    fra    Hvidbjerg   til    Hukken    til 
Rifthorn  4500  Al.  lang,  1200  Al.  bred, 
Havbjergene  3800  —   —    2000—    — 

Klitterne  mellem  Vandflod,  Oxby,  Hvidbjei^  og  Blaa- 
vand  har  fuldstændig  forandret  Karakter  siden  1793, 
idet  de  fleste  er  blevet  smallere  og  altsaa  har  givet 
Plads  for  mere  Agerjord  og  Hede.  En  Undtagelse  her- 
fra gør  den  Klit,  der  ligger  nord  for  St.  Oxby,  der  den 
Gang  var  Agermark. 


Ho  Sogn. 

Herom  skriver  O.  Nielsen: 

»Sognet  er  kun  lidet,  og  det  meste  er  Flyvesand  og 
Klitter.  Hartkornet  var  1662  72V«  Tdr.,  nu  (1866)  67 
Td.  Den  største  Del  er  Halvøen  Skallingen,  en  ubeboet 
nøgen  Halvø.  Det  paa  Kortet  anførte  Hobo  Dyb  bruges 
kun  om  det  Vand,  der  strækker  sig  imellem  Skallingen 
og  Langlig.  Ho  By,  der  deles  i  Nørballe  med  Møller- 
torp, Sønderballe  med  Sønderside  og  Vesterballe.  Søn- 
derside  var  i  1662  ikke  Skallingen,  men  den  sydlige 
Bred  af  den  Halvø,  hvorpaa  Ho  ligger.  Paa  Meyers 
Kort  fra  Midten  af  det  17.  Aarhundrede  staar  her  nogle 
Huse,  kaldede  gammel  Sønderside. 

Langlig,  1548  en  0  i  Hjerting  Bugten,  har  7  Huse. 
1688  udsiges:  »Ved  Vesterherred  er  et  Fiskerleje  og 
en  Havn  kaldet  Langleje,  som  aarligen  baade  af  Frem- 
mede og  andre  er  blevet  besøgt;  men  i  Mandsminde 
har  intet  heraf  været  at  se  end  Grundvand  og  store 
Sandbjerge.«  At  der  har  været  Fiskerleje  ses  af  kgl. 
Brev  1663,  hvorved  det  paalægges  Fiskerne  paa  Fisker- 
lejerne List,  Søndre  Rømø,  Manø,  Fanø,  Langlig  om 
aarlig  at  give  Ribe  Hospital  en  Lod  af  den  Fisk,  de 
fangede  en  Dag  om  Aaret  mellem  1.  Maj  og  Pintse. 
1653  vilde  Strandby  Mænd  ikke  give  denne  Afgift  af 
deres  Enerskib,  fordi  Langlig  da  var  øde;  men  dømtes 

paa  Tinge  dertil.  1548  forbødes  det  dem,  der  fiskede 
ved  Fiskerlejerne  under  Vesterlandsside  i  Ribe  Stift, 
deriblandt  paa  Langelig,  at  sælge  deres  Fisk  til  Udlæn- 
dinge, da  de  dog  købte  det  meste  af  deres  Fiskered- 
skaber i  Ribe,  Varde  og  andre  Købstæder  i  Nørrejylland, 
ti  ellers  vilde  der  blive  mere  Dyrtid  end  tilforn. 

Kirken  er  omtrent  1460  flyttet  til  det  Sted,  hvor  den ' 
nu  staar,  idet  der  af  Indberetningen  til  Ole  Worm  1638 
fortælles,  at  den  for  omtrent  halvtiende  Snes  Aar  siden 
er  flyttet  fra  Kirkebjerg,  sandsynligvis  det  paa  Nørballe 
Mark,  nord  for  Byen;  ti  Kirkebjerg  ved  0.  Bredraose  er 
jo  udenfor  Sognet. 

1702  indgav  Jens  Ho  Ansøgning  til  Kongen  om  sine 
Kaars  Forbedring,  og  ban  skildrer  Tilstanden  som  sør- 
gelig. Præstegaardens  Jord  var  meget  ødelagt  af  Sand 
og  Vand,  der  var  ingen  Annekspræstegaard ;  men  der 
ydedes  kun  4  Sldr.  aarlig  for  nogle  fra  Sands  og  Vands 
Ødelæggelse  tiloversblevne  Agre  og  Engstumper,  som  en 
Hospitalsbonde  havde  i  Brug;  den  rette  Præstegaard, 
kaldet  Bredmose  Præstegaard,  var  bleven  tillagt  Præsten 
af  Kongen  1555,  men  er  »forvildet  og  med  Uret  for- 
kommen c,  besades  da  af  3  Bønder,  der  var  Tjenere  til 
Lars  Tarm  i  Varde,  Præstegaarden  var  ufri,  men  for- 
medelst Præsteskaldets  Ringhed  har  Præsten  maattet 
tilegne  sig  en  øde  Bondenæring  og  deraf  give  Landgilde, 
som  andre  Bønder,  hvilken  var  henlagt  til  Ryttergodset. 
Han  fik  en  ringe  Korntiende,  da  Komsæd  og  Avling 
var  ringe  i  Sognet.« 

I  1638  nævnes  Byen  Ho,   der  deles  i  Nørballe  med 

MoUeterp,  Sønderballe  og  Vesterballe.     1662  var  Ho  By 

18  Gaarde  og  16  Huse.      Almoseterp  2  Huse,    Vester 

Bredmose  1  Gaard.    I  Matrikulsbogen  for  1661  skrives: 

^Hold   Sogn,    beliggende    sydvest    i    Klitterne,    hvis 

Agerjord  og  Engbund  af  Sanddyngerne  er  meget  be- 
skadiget. Jorden,  som  bruges,  giver  1  Kjærv  Byg,  1 
Kjærv  Havre,  bestaar  af  Sand  og  lidt  Muld  paa  hvid 
Sand.  Besiddernes  bedste  Næring  bestaar  af  Fiskeri,  og 
en  Del  have  smaa  Skibe,  de  fare  med  paa  Holland  og 
Hamborg  med  sorte  Gryder,  og  undertiden  med  Korn 
og  Fedevarer,  som  de  lade  sig  fragte  bort  med  af  andre 
Byers  Borgere. 

Nr.  11  og  12  er  Præstegaarden  og  en  øde  Gaards 
Jord,  som  i  mange  Aar  og  længere  end  nogen  af  de, 
som  nu  lever,  kan  mindes  været  brugt. 

Vester  Breclniosegaard  lider  væsentlig  Skade  af 
Sanddyngerne,  som  ligger  uden  for  Gaarden. 

Deres  Fædrift  have  de  norden  og  vesten  og  sønden 
Byen  iblandt  de  store  og  mange  Sandbanker,  som  er 
begroet  med  Halm  og  en  Del  Lyng,  der  udi  blandt  er 
on  ringe  Del  grønne  Pletter.  Ellers  beklager  samtlige 
Bymænd  sig  over,  at  deres  Land  er  sandfuldt  og  vand- 
fuldt, saa  deres  Agre  og  Mark  aarligen  bortskylles  af 
Vandfloderne  og  ødelægges  derefter  af  Flyvesand. 

Tørvemose  have  de  ikke,  men  kunde  Tørv  og  f^yng- 
slet  have  en  ringe  Del  af  udi  deres  Mark,  og  noget 
købe  de  i  Aal  Sogn.  Deres  Marker  lider  til  Tider  stor 
Skade  af  Flyvesand. 

Vester  Bredmose  lider  til  Tider  stor  Skade  af  Flyve- 
sand og  kunde  ogsaa  en  Del  Skade  af  vester  Vandflod 
lide,  som  overskyller  deres  Ager  og  Eng.  Kvægdriften 
have  de  og  østre  Bredmose  med  hinanden.« 

Man  faar  heraf  et  godt  Billede  af  Tilstanden  paa  den 
Tid  i  Ho  Sogn.  Klitterne  var  allerede  den  Gang  vest 
og  sønden  for  Byen.  Da  det  imidlertid  kun  er  til  Tider, 
Byen  lider  Skade  af  Sandflugt,  maa  man  antage,  at 
Klitterne  dog  var  nogenlunde  i  Bo,   og  næppe    var   i 

Bevægelse,  hvilket  dens  halvmaaneformige  Grundrids 
ellers  tyder  paa,  at  de  har  været  i  mange  Aar.  Der 
tales  jo  ogsaa  om,  at  Klitterne,  hvor  de  har  deres  Fæ- 
drift, er  godt  begroet  med  Halm. 

Ellers  høres  intet  om  Sandflugten  i  Ho  Sogn,  førend 
Klitternes  Kommissionsforretninger  begynder  Aar  1793, 
her  nævnes  Skalling  Knolde  som  1800  Alen  lange  og 
750  Alen  brede. 

Boldbjerg,  Jens  Jessens  Toft,  Rødding  Tofts  Sande 
og  Lipbjerge  har  alle  den  selvsamme  Beliggenhed,  som 
for  hundrede  Aar  siden. 

Det  var  først  omkring  1721,  at  Bestemmelse  om  at 
plante  Klittag  blev  almindelig  indført  i  disse  Sogne,  idet 
C.  Hansen  paa  Hesselmed  foreslog  dette  i  en  saalydende 
Betænkning: 

>Underdanigst  Betænkning  angaaende  Sandflugten  i  V. 
Herred  1771: 

Da  man  først  blev  opmærksom  paa  den  ubodelige 
Skade,  Flyvesand  anrettede  her  i  V.  Herred,  i  Særdeles- 
hed i  Oxby  Sogn,  samt  Midler  derimod  at  finde,  blev 
allerførst  begyndt  med  at  opkaste  Diger  i  Formening 
det  flyvende  Sand  ved  dem  maatte  standses  og  de 
nøgne  Sanddynger  ikke  forflyttes  længere  fra  Vester  til 
Øster;  men  vestre  Vinde,  der  er  her  i  Foraar  og  Efter- 
aar  meget  stærke,  fyldte  snart  Digerne  med  Sand  og 
gjorde  alt  det  Arbejde  unyttigt,  der  i  Haab  om  Forbe- 
dring var  anvendt.  Hvert  Aar  blev  opkastet  Diger,  og 
hvert  Aar  blev  de  under  Sand  begravede  Man  føjede 
da  hertil  et  andet  Forsøg,  som  bestod  i  at  besaa  San- 
dene med  Frø  af  Klittag  eller  Halm,  hvormed  i  nogle 
Aar  blev  continueret,  indtil  Erfarenhed  lærte,  hvor  util- 
strækkelig saavel  Diger  som  Besaaning  blev  til  Sand- 
flugt at  forebygge. 


114  JENS  bruel: 

Det  nægtes  ikke,  at  paa  lav«  Steder  kan  det  være  til 
Nytte  at  saa  Helm  Frø;  men  paa  høje  Sandbjerge,  som 
Bordrup  og  Baun  Sande  i  Oxby  Sogn  bestaar  af,  maatte 
ved  vesten  Vinde  saavel  Frø  og  Vipper  tilligemed  San- 
det bortføre.  Sandene  er  altsaa  aarligen  flyttet  aig  læn- 
gere mod  øst  paa  til  Byens  og  Ejendommes  Undergang, 
allermest  Sandets  Formerelse  og  Flugt  har  sin  Oprin- 
delse fra  Vesterhavet. 

Efter  at  disse  to  Midler  uden  nogen  betydelig  Nytte 
vare  anvendte,  fandt  han  paa  det  tredie  og  nu  bruge- 
lige Middel  til  Sandflugtens  Dæmpelse,  nemlig,  at  op- 
rykke Halm  paa  visse  udviste  Pladser,  hvor  Sandflugt 
ej  er  at  befrygte,  og  igen  at  plante  disse  Helme  paa 
bar  og  nøgen  Sandflugtsteder.  Denne  Plantning  fore- 
tages aarligen  af  dertil  paalagte  5  Sogne,  under  Opsigt 
af  Landinspektøren  midt  i  Oktober,  som  den  belejligste 
Tid  for  Bonden,  der  da  har  sin  Rugsæd  lagt.  Hullerne 
graves  i  Sandet  IV«  Kvarter  dybe,  og  mellem  hver  maa 
være  1  Alen  i  Kvadrat,  da  i  hvert  Hul  nedsænkes  saa 
stor  en  Busk  af  Halm,  som  man  kan  fatte  inden  i 
Haanden,  hvorefter  Hullet  fyldes  med  Sand  og  trædes 
fast. 

Ved  saaledes  over  i  20  Aar  at  fortfare  med  ene  og 
alene  at  plante,  er  man  nu  saa  vidt  avanceret,  at  alle 
store  og  farlige  Steder  i  ovenbemeldte  Sogne  staar  vel- 
bedækket  med  Helme  og  i  god  Grøde, 

Til  at  konservere  og  forbedre  Klitterne  og  formindske 
dette  aarlige  Arbejde  bør  Klitterne  fredes  for  Kreaturer, 
hvorfor  der  paa  3  Aar  er  ansat  11  Tilsynsmænd  for- 
synet med  skriftlig  Instruks,  hvorved  de  forpligtige  sig 
til  at  agte  og  tilse,  at  ingen  afskær  eller  plukker  Helme, 
ligesom  og  at  optage  eller  til  Mulkt  antegne  alle  Slags 
Kreaturer,  som  i  Sandklitterne   enten   maatte  gaa  uden 

Hyrde   eller  og  findes  paa  og  omkring  ved  Sandflugts- 
steder. 

1  nogle  Aar  er  hverken  falden  Mulkter  eller  Angivelse 
sket,  hvoraf  man  ikke  uden  Grund  slutter,  at  Tilsyns- 
mændene se  igennem  Fingre  med  deres  Sognemænd  og 
holde  al  Ting  skjult  for  Landinspektøren.  1  den  Hen- 
sigt er  det  mit  underdanige  Forslag,  at  der  af  Hs.  Excl. 
Stiftamtmand  Levezau  maatte  beskikkes  en  Klitfoged 
for  hver  af  bemeldte  3  Sogne,  der  lønnes  med  de  ind- 
komne Mulkter  og  Frihed  for  Ekstra-Skat,  samt  Frihed 
for  Udskrivning  til  Kongens  Tjeneste. 

Hesselmed,  den  27.  Nov.  1771. 

C.  Hansen.« 

Fanø. 

»1633.  Klage  fra  Sønderho  paa  Fanø  over  Sandets 
Ødelæggelser. 

1637.  Det  Øland  Sønderho  paa  Fanø  var  for  nogle 
Aar  siden  vel  ved  Magt,  men  paa  nogle  Aar  tog  Fiske- 
riet meget  af,  hvorved  Beboerne  blev  meget  forarmede 
og  formedelst  idelig  Stormflod  og  Sandknog  er  nu  48 
Ejendomme  med  Grund,  Bygning  og  Boested  aldeles 
ødelagte,  som  er  Va  af  Landet,  de  to  andre  Parter  be- 
boes  endnu,  men  Jorden  er  overløben  med  Sand,  og 
næsten  øde.  De  søge  om  Eftergivelse  af  Landgilder  48 
øde  Steder,  hvilken  endnu  kræves  efter  de  gamle  Jord- 

^^•*  (Top.  Saml.  Fanø  8.  2-3.) 

Som  det  fremgaar  heraf  er  det  i  en  forholdsvis  sen 
Tid,  at  Sandflugten  begyndte  paa  Fanø  i  Modsætning 
til  andre  Steder  i  Landet.  Ved  den  Tid  bevilgede  Kri- 
stian den  4.   daværende  Sognepræst  i  Sønderho    aarlig 

8* 

at  oppebære  Kongetiende  af  Tjæreborg  Sogn,  efterdi 
Sønderho  er  en  Udø,  som  er  meget  Sand  paa,  hvilket 
fordriver  og  fordærver  Kornsæden  der  paa  Landet. 

1637  har  samme  Konge  givet  Bønderne  paa  den  By 
Sønderho  i  Riberhus-Læn ,  som  formedelst  skadelig 
Stormflod  og  Sandknog  er  geraadne  i  Armod,  Lindring 
i  deres  aarlige  Landgilde.  Men  paa  østre  Side  af  Landet 
er  gode  Marskenge  og  godt  Agerland,  hvilket,  naar  det 
hviler,  bærer  overmaade  skøndt  Græs  og  mest  hvide 
Smærler,  som  Beboerne,  saa  vidt  de  ej  slaas,  betjene  sig 
af  med  største  Sparsommelighed  til  deres  Kreaturers 
Tøjring. 

I  1661  indberetter  Præsten,  »at  Sønder  og  Nørhaa 
Sogn  paa  Fanø  svarer  intet,  da  Sognene  aarligen  for- 
dærves af  Sandknog.  Vinterrug  saas  der  intet  af  paa 
Landet.  Præstegaardens  Mark,  som  ligger  sønden  for 
Kirken,  til  hvilken  var  6  Agre,  hver  Ager  160  Fod 
lang  og  70  Fod  bred,  forringes  aarligen.« 

Sandflugten  har  efter  alt  at  skønne  raset  stærkest 
paa  Fanø  i  de  hundrede  Aar  mellem  1560  og  1660.  I 
1673  bevilger  Kong  Frederik  II  Sognepræsten  paa  Fanø, 
Hr.  Søren  Trugeisen  »at  være  fri  for  Sandfred  at  give  af 
halvandet  Skib,  som  han  selv  om  Aaret  udreder  til  Søs, 
efterdi  hans  Ejendom  meste  Parten  af  Sand  var  for- 
dærvet og  en  stor  Del  af  Bøndernes  Ejendomme  af 
Sand  ødelagt,  saa  han  ikke  kunde  have  enten  Avl  eller 
Tiende,  som  andre  Præster  før  hannem,  t 

Da  man  skulde  tro,  at  de  foregaaende  Præster  havde 
klaget  over  Sandflugtens  Ødelæggelse,  hvis  der  var 
Grund  dertil,  kan  man  heraf  slutte,  at  Sandflugten  har 
været  uden  videre  Betydning  paa  Fanø  førend  1571. 


KLITTERNE  I  RIBE  AMT.  117 

Efter  at  Klitterne  omkring  Åar  1800  kan  siges  at 
være  bragt  i  en  saadan  Stand,  at  større  Ødelæggelser 
formedelst  Sandflugt  ikke  længere  kunde  befrygtes,  hen- 
ledtes Opmærksomheden  paa  andre  Dæmpningsmidler, 
der  kunde  forhindre  Klitterne  i  at  blæse  op.  Tanken 
blev  ret  naturlig  fæstet  paa  Træplantning;  hvis  en  saa- 
dan kunde  lykkes  i  Klitterne,  vilde  disse  for  evige 
Tider  være  sikrede.  I  Aaret  1815  blev  der  anlagt  5 
smaa  Plantager  i  Thisted  Åmt^  medens  der  først  i  1820 
blev  anlagt  en  Plantage  i  Ribe  Amt  af  Sandflugtskom- 
missionær  Vistesen.  Denne  blev  anlagt  i  Læ  af  Klit- 
bakkerne i  den  vestlige  Ende  af  en  fugtig  Slette  i  Bor- 
drup  Klit,  lidt  nord  for  Oxby  Kirke.  Her  er  —  rime- 
ligvis ved  Saaning  —  bleven  kultiveret  Rødgran,  Birk, 
Lærk,  alm.  Fyr  og  Bjergfyr. 

Medens  de  føromtalte  smaa  Plantager  i  Thisted  Amt 
allerede  i  1836  var  uden  Betydning  og  nærmest  maa 
betragtes  som  mislykkede,  var  det  modsatte  Tilfældet 
med  Bordrup  Plantage.  Her  var  Træerne,  som  altsaa 
var  14 — 20  Aar  gamle,  indtil  3  Alen  høje,  men  for- 
trykte af  Vestenvinden.  Fyrrene  var  i  bedst  Vækst. 
Resultatet  af  denne  Plantningsvirksomhed  blev  dog,  at 
man  blev  enig  om,  at  Træplantning  ikke  kunde  træde 
i  Sanddæmpningens  Tjeneste,  og  ved  kgl.  Resolution 
1842  blev  de  omtalte  Plantager  helt  fritagne  for  offent- 
ligt Tilsyn  eller  Fredning  og  tilbudte  Amterne.  Som 
Følge  heraf  er  alle  disse  Plantager  forsvundne  paa  Bor- 
drup nær;  og  dennes  Udseende  gav  Haab  om,  at  Træ- 
plantning i  Klitterne  kunde  lykkes. 

Det  var  først  i  Aarene  mellem  1850 — 60  at  den 
egentlige   Træplantning  af  Klitterne    begyndte  i   større 

^  Disse  og  efterfølgende  Oplysninger  efter  J.  P.  Bang:  >De  nord- 
og  vestjydske  Klitters  Beplantning  c. 

Stil  og  under  en  Klitinspektørs  Tilsyn.  Foruden  den 
lille  Plantage  i  Bordrup  var  der  andre  Steder  af  private 
Folk  gjort  Forsøg  med  Træplantning  af  Bjergfyr,  øster- 
rigsk  Fyr  og  Hvidgran,  og  de  her  nævnte  Træsorter  er 
senere  overalt  blevet  benyttet  i  Klitterne. 

I  1853  opfordrede  Ministeriet  Kammerherre  Riegels 
til  at  anstille  Plantningsforsøg  i  Klitterne  og  Heden,  og 
der  blev  bevilget  3200  Kr.  hertil.  I  1853—54  blev  be- 
vilget 1600  Kr.  alene  til  Plantning  i  Klitterne  og  i 
1855 — 56  2000  Kr.,  og  hermed  er  Begyndelsen  gjort  til 
Statens  regelmæssige  Tilskud  til  Klitplantningen. 

For  Ribe  Amts  Vedkommende  blev  der  indtaget  et 
Areal  af  8  Tdr.  Land  i  Bordrup  Klit.  Paa  dette  Sted 
er  der  allerede  i  1851  bleven  udplantet  nogle  Skovfyr, 
Rødgran,  Lærk,  Birk  og  El  i  en  Lavning  mellem  Klit- 
terne, »Ulveslaage«  kaldet.  Denne  Omstændighed  førte 
Riegels  til  Bordrup,  og  yderligt  opfordredes  han  til  at 
vælge  denne  Lokalitet  derved,  at  han  her  traf  Inter- 
esse for  Plantning  hos  et  Par  Mænd  paa  Egnen,  nemlig 
Proprietair  Stokholm  til  Hessel  med  og  daværende  Klit 
foged  P.  Hansen  i  Bordrup. 

I  Bordrup  Klitter  blev  Plantningen  først  paabegyndt 
1854,  her  var  ogsaa  det  første  Sted,  der  blev  anvendt 
Lyngdækning  af  Klitter  i  større  Stil.  Først  ved  Klit- 
loven af  29.  Desember,  hvor  det  blev  tilladt  at  ekspro- 
priere  Arealer  til  Klitplantning,  kom  der  mere  Fart  i 
Sagerne,  saaledes  blev  Plantagen  i  Bordrup  udvidet  til 
150  Tdr.  Land. 

I  1857  udplantedes  i  Bordrup  Plantage  7000  Bjergfyr, 
i  1858  80,000  do.  og  i  1859  120,000  do.  Herforuden 
blev  tilsendt  Bordrup  Plantage  en  Mængde  Pilestiklinger, 
Stikkelsbærbuske  og  andre  Planter,  ligesom  der  udplan- 
tedes en  Del  Eg,  Ædelgran,    østrigsk  Fyr  og  Hvidgran. 

Om  Bordrup  Plantages  Tilstand  1861  meddeler  Klit- 
inspektør  de  Thygesen,  der  fra  dette  Aar  har  faaet  Til- 
:'yn  med  Træplantningen:  >En  Mængde  Planter  er  ud- 
gaaede  eller  staar  sygelige.  Det  har  vist  sig,  at  Ellen 
er  abrugelig  til  Klitkulturen  og  almindelig  Fyr,  som  paa 
Skrænter,  der  vender  mod  Syd,  har  staaet  frodigt,  har 
været  haardt  angrebet  af  Insekter.«  At  Plantningen  i 
Bordrup  har  været  nyttig  som  Erfaringsobjekt,  fremgaar 
af  de  Thygesens  Udtalelser.  Han  siger:  »Det  er  et 
Held  for  Klitternes  Beplantning  i  Fremtiden,  at  der  i 
dette  Distrikt,  kan  opvises  Resultater  af  ældre  Plant- 
ninger, der  maa  afvæbne  enhver,  der  nærer  Tvivl  om 
et  heldigt  Udfald.  Paa  en  Skrænt,  der  vender  mod 
Syd,  staar  en  stor  Del  5 — 7  Aar  gamle  Planter  af  alle 
Slags  Naaletræer,  især  østrigsk  Fyr,  der  har  en  Højde 
af  1 — IVf  Alen,  og  som  er  i  den  frodigste  Vækst. 
Paa  Højderne  af  Skrænter,  der  er  meget  udsat  for 
Vinden,  staar  denne  Fyr  uberørt  af  denne.  Nedenfor 
denne  Skrænt  staar  ældre  Plantninger  (Ulveslaage)  be- 
staaende  af  Gran  og  Fyr,  som  i  en  lang  smal  Strimmel, 
langs  med  en  Grøft,  staar  meget  godt,  og  som  i  For- 
bindelse med  Plantningen  paa  Skraaningen  giver  det 
hele  et  Anstrøg  af  Kultur  og  frodig  Vegetation.« 

Fra  nu  af  blev  det  navnlig  østrigsk  Fyr  og  Bjergfyr, 
der  blev  anvendt  i  Klitterne,  medens  Løvtræplantningerne 
ophørte,  de  sidste  blev  plantede  i  1864  i  Bordrup.  I 
1862  blev  Bordrup  Plantage  yderligt  udvidet,  uagtet  de 
oprindelige  150  Tønder  Land  endnu  ikke  var  tilkulti- 
verede. Samtidigt  anlagdes  Planteskoler  ved  Plan- 
tagerne, og  Udgiften  til  disse  var  for  Bordrup  Plantages 
Vedkommende  1200  Kr.  aarlig  i  1866.  Efterhaanden 
viste  det  sig,  at  den  østrigske  Fyr  blev  angrebet  af  en 
Svamp,   saaledes  at  den  gik  ud,  endogsaa  i  en  temme- 

lig  fremrykket  Alder,   hvorfor  det  i  1875  blev  bestemt, 
at  denne  Træart  fremdeles  skulde  udgaa  af  Plantagerne, 
der  i  Fremtiden  kom  til  at  bestaa  saa  godt  som  ude- 
lukkende af  Bjergfyr.     Paa  dette  Tidspunkt  var  der  be 
plantet  250  Tdr.  Land  i  Bordrup  Plantage,   men  baade 
til  Nyplantning  og  Efterbedring  var  anvendt  ca.  30,000 
Planter  pr.  Td.  Land,   hvilket  er  en  Udgift  af  ca.  100 
Kr.  alene  til  Planter.     I  1870  blev  Bordrup  forøget  med 
100  Tdr.  Land,   men  Arealet  omfattede  næsten  udeluk- 
kende Klitter.     Medens  Bordrup  lige  til  1878  har  været 
den  eneste  Plantage  i  Klitterne  i  Ribe  Amt,  blev  der  i 
1879  anlagt  en  Plantage  ved  Blaabjerg  paa  1250  Tdr. 
Land,    i   1888  ved   Aal   paa   1404  Tdr.   Land.     Senere 
indtoges  yderligere  mange  Arealer  til  Beplantning  i  Ribe 
Amts  Klitter,  saaledes  at  der  findes  Plantager  paa  en 
stor  Del  af  Strækningen  fra  Nymindegab  til  Skallingen. 
Kunde  Blicher  staa  op  af  sin  Grav  og  atter  skue  ud 
fra  Blaabjerg,    var   det  et  andet  Syn,    han  fik  at  se. 
Hans  Begejstring  over  Egnens  vilde  Karakter  vilde  næppe 
være  saa  stor  som  før. 

Der  er  faa  Amter,  der  har  undergaaet  saadan  For- 
andring som  Ribe  Amt,  hvor  større  samlede  Klitstræk- 
ninger snart  hører  til  Sjældenhederne;  hvorvidt  Egnen 
herved  er  blevet  forskønnet  er  en  Smagssag,  der  kan 
være  forskellige  Meninger  om;  et  er  imidlertid  vist, 
Ribe  Amts  Vestkyst  er  blevet  et  behageligere  Sted  at 
bo  paa  end  forhen;  der  er  skabt  Læ  for  Landbruget, 
hvilket  til  syvende  og  sidst  vel  maa  betragtes  som  Klit- 
plantningens Formaal.  Den  tidligere  Tanke,  at  forhindre 
fremtidig  Klitplantning  ved  at  plante  Træer  i  Stedet  for, 
er  man  kommen  bort  fra.  Den  Dæmpning,  der  skal 
gaa  forud  for  Træplantning,  er  saa  omfattende  og  kost- 
bar, at  det  ikke  kan  betale  sig,  naar  det  kun  skal  have 

til  Haal  at  forhindre  en  Sandflugt  paany,  dertil  kan 
man  nu  om  Tider  hjælpe  sig  paa  anden  og  billigere 
Maade.  Det  Sløseri  med  Arbejdet  i  Klitterne,  der  fandt 
Sted  i  tidligere  Tid,  er  ved  at  forsvinde,  nu  kan  der 
bestilles  det  dobbelte  for  de  samme  Penge  som  i  ældre 
Tid;  Klitboeme  er,  i  alt  Fald  i  Ribe  Amt,  paa  det  rene 
med,  at  det  ikke  lønner  sig  i  Længden  at  bruge  Staten 
som  Malkeko  og  blot  tjene  de  mest  mulige  Penge  og 
faa  det  mindst  mulige  Arbejde  gjort. 

Rumlepotten. 


DET   må   nok   have  været  nyårsaften  1860,  at  jeg  i 
Valsbøl,    Mellemslesvig,    hørte    en    ejendommelig 
tudende   lyd   udenfor  vinduerne.      En   hel   flok   drenge 
ønskede   glædeligt   nytår,    de   havde    en    »rumlepotte« 
med,  der  besørgede  akkompagnementet   til   det  ensfor- 
mige plattyske  rim,   de  afsang.     De  blev  budt  ind  og 
måtte  gentage  rimet  i  stuen   til   stor  moro  for  en  ung 
københavnsk   pige,   der  var  i  besøg   hos  os.     Man  kan 
næsten    ikke    værge    sig   mod    at  tro,   at  dette   legetøj 
har  en  historie,   om   man  kendte  den,  når  det  kan  op- 
lyses om  et  lignende  stykke,  der  i  England  kaldes  »a 
bull    roarer«,   hvad   der  vel  på  anden  dansk  kan  over- 
sættes som  »en  tyre-brøler«,  at  det  blandt  naturfolk  rundt 
om  i  verden  spiller  en   rolle  ved  gudstjenstlige  møder. 
Man  kan  til  privat  brug  lave  slig  tingest  ved  at  svinge 
en  almindelig  lineal  rundt  om  hovedet  i  et  stærkt  segl- 
garn.    Dens  brølende,    snart  stigende,   snart    synkende 
lyd    minder   noget    om    rumlepottens,    hvis    sædvanlige 
form   er  en   sort   jydepotte   eller  en  syltekrukke;   dens 
åbning  er  overspændt  af  et  stramt  stykke  blæreskind, 
midt   paa  hvilket  er  fastbundet  et  rør,  man  gnider  op 
og  ned  ad  med  to  våde  fingre.     Den  bærer  i  forskellige 
egne  af  landet  forskellige  navne.    I  Sælland  »sotromme« 
eller  »sofedle«,  i  Jylland  foruden  »rumlepotte«  »brumme- 
buddi-,  guffe-,  lurre-,  vokkepotte«. 


RUMLEPOTTEN.  123 

Nyårsaften  har  børn  og  unge  folk  gået  med  rumle- 
potten, tudet  med  den  udenfor  folks  vinduer  som  akkom- 
pagnement til  rimet: 

»Jomfru,  luk  æ  dør  op, 
æ  rummelpott'  vil  ind, 
der  kommer  en  skif  fra  Holland, 
det  har  så  goi  en  vind, 
den  skipper  vil  vi  rise, 
den  skipper  vil  vi  prise, 
og  sæt  æ  sejl  op  i  æ  top 
å  gi  mæ  lidt  i  min  rumraelpott\ 
halli,  hallo,  en  ævlkag'  eller  to  < 
Det  er  tydelig  en  omskrivning  efter  den  plattyske  original. 
I  mangel  af  rumlepotter  kan  man  hjælpe  sig  ved  at 
smide  med  en  mursten  på  muren,  eller  med  en  træske 
på  et  kridtet  fjæl. 

Om  dette  musikinstrument  findes  i  Norge  og  Sverig, 
véd  jeg  i  øjeblikket  ingen  besked  om,  men  det  kendes 
i  temmelig  vide  kredse  i  Nordeuropa,  er  brugt  fra  Dun- 
kerk  i  Frankrig  til  Østprøjsen,  blandt  Friser,  i  Sønder- 
jylland og  Holsten,  i  Flandern.  I  Portugal  omtales  et 
tilsvarende  instrument,  kun  med  den  forskel,  at  man 
førte  en  stiv  kalkunfjer  op  og  ned  gennem  en  central 
åbning  i  blæreskindet.  Denne  ordning  stemmer  omtrent 
med  den  italienske  »cupi-cupi«.  I  Rumænien  bruges  en 
lille  tønde,  hvis  ene  åbne  ende  er  lukket  med  et  stramt 
spændt  skind,  hvorigennem  er  ført  en  snor  af  hår,  som 
man  gnider  med  harpiksede  fingre. 

En  så  stor  udbredelse  af  et  væsentlig  ensartet  instru- 
ment, synes  at  måtte  tyde  paa  dets  ælde.  »Tyre-brøleren« 
har  fundet  sin  historieskriver  i  den  ikke  ubekendte  Eng- 
lænder Andr.  Lang,  rumlepotten  venter  på  sin. 

H.  F.  Feilberg. 


Et  Par  gamle  Mindetavler  i  Ølgod  Kirke. 

Af  Sognepræst  J.  Richter  i  Vejen, 


VORE  Kirkehuse  har  i  fordums  Dage  været  langt 
rigere  billed  prydede  end  nu.  Højaltret  med  sit 
Alterbillede  holdt  ligesom  nu  sin  stille  Prædiken  for 
det  troende  Sind;  men  foruden  dette  lyste  der  fra  Ko- 
rets Hvælvinger  og  Vægge  Kirkegængerne  Billeder  i 
Møde,  malede  paa  den  vaade  Kalkgrund.  Langs  Kirkens 
Sider,  i  halvrunde  Indhug  (»Nicher«)  i  dens  Piller  stod 
i  den  førlutherske  Tid  mindre  Altre  opstillede,  indviede 
til  en  eller  anden  Helgen.  Den  lutherske  Kirkerensning 
brød  ganske  vist  Helgenaltrene  ned  og  lod  Hvidtekosten 
gaa  over  Helgenbillederne  paa  Kirkens  Vægge;  men  den 
var  i  og  for  sig  ingenlunde  billedfjendtlig,  blot  Bille- 
dernes Emne  samlede  sig  om  Vorherres  og  Frelsers 
Lidelse  og  Død.  Dog  var  det  sjælden  med  synderlig 
Kraft,  man  værnede  om  det  ægte  kunstneriske  i  Kirkenæs 
Billeder,  og  de  fleste  Prydelser  sank  efterhaanden  ned 
til  aldeles  karakterløs  Pynt,  ja  selve  Alterbilledet  blev 
mér  eller  mindre  gyseligt  Fuskerarbejde.  For  de  tid- 
ligere Helgenaltre  fik  Kirkegængerne  en  Slags  Erstatning 
i  de  Mindebilleder  (»Epitafier«),  som  nu  ophængtes  i 
i  Kirkens  Kor,  forestillende  en  eller  anden  afdød  Præst 

eller  anset  Borger,  omgivet  af  sin  Familie.  Disse  Bil- 
leder har  ofte  betydelig  kulturhistorisk  Interesse:  de 
viser  os  ganske  vist  mest  Ydersiden  af  Datidens  Menne 
sker,  men  stundom  kan  der  dog  ogsaa  glimte  et  eller 
andet  ejendommeligt  Personlighedstræk  frem.  Vor  ud- 
mærkede Kunsthistoriker  N.  L.  Høyen  har*  gjort  op- 
mærksom paa  en  ret  ejendommelig  Udvikling  i  disse 
Billeders  Fremstilling  af  Mennesker:  medens  Billedets 
største  Del  oprindelig  indtoges  af  et  bibelsk  Emne, 
hvortil  de  afdøde  saaes  i  Forgrunden  som  grebne  Til- 
skuere, saa  blev  i  Løbet  af  det  17de  Aarhundrede  Por- 
trætterne mér  og  mér  det  fremtrædende  paa  Minde- 
billedet, medens  det  bibelske  svinder  ind  til  kun  at 
sees  som  et  Luftsyn  i  en  fjern  Baggrund,  indtil  det 
tilsidst  helt  forsvinder.  Det  er  Menneskets  Trang  til  at 
hævde  sig  selv,  sin  egen  Personlighed,  ogsaa  i  Guds- 
forholdet, der  her  ligger  bagved,  i  Modsætning  til  den 
middelalderlige  Hensynken  i  den  gudelige  Stemning, 
hvor  Personligheden  helt  viger  til  Side  for  det  helliges 
Aabenbarelse. 

Det  er  et  saadant  kirkeligt  Mindebillede,  vi  her  vil 
fremlægge  for  vore  Læsere;  uagtet  det  næppe  er  yngre 
end  Begyndelsen  af  det  17de  Aarhundrede,  gør  det  por- 
trætlige sig  meget  stærkt  gældende. 

Paa  Ølgod  Kirkes  nordre  Kormur  har  Hr.  Søren 
Jensen,  en  af  de  første  lutherske  Præster  i  Ølgod  og 
Strellev  (1556—1606)«  ladet   ophænge   et  Mindebillede 

^  Skrifter  II,  20.  *  Naar  han  almindelig  nævnes  som  den 
ferste  lutherske  Prsest  i  Ølgod  og  Strellev,  beror  det  dog  sikkert 
paa  en  Fejltagelse.  I  1556  havde  Biskop  Hans  Tavsen  en  Strid 
med  Hr.  Niels  Persen,  forhen  Kapellan  i  Ølgod  (Ny  kirkehist. 
Saml.  III,  313).  Har  der  altsaa  før  1556  været  en  Kapellan,  maa 
der  vel  ogsaa  have  været  en  Sognepræst. 

af  sig  selv  med  2  Hustruer  og  17  Børn.  Staar  man 
overfor  det,  kan  man  komme  til  at  tænke  paa  et  godt 
gammeldags  Idthersk  Præstehjem,  hvor  Hustavlens  gode 
Raad  blev  fulgte,  saa  store  og  smaa  fulgtes  kønt  ad, 
men  hvor  da  ogsaa  Fader  og  Moder  har  været  saa  hel- 
lige Personer  for  Børnene,  at  deres  Villie  har  uden 
Indskrænkning  været  Børnenes  Lov  i  ét  og  alt:  saa 
pænt  og  som  trukne  paa  Snor  knæler  de  smaa  ved  de 
oprejststaaende  Forældres  Fødder.  At  der  er  Andagt 
over  dem  alle,  kan  vel  sees  af  de  til  Bøn  sammenlagte 
Hænder  hos  Præstekonerne  og  hos  Børnene  og  af  den 
{rigtignok  lukkede!)  Bønnebog,  Præsten  holder  imellem 
sine  Hænder;  men  man  kan  dog  ikke  frigøre  sig  fra 
det  Indtryk,  at  det  her  ogsaa  har  været  magtpaaliggende 
at  fremstille  noget  andet  ved  Siden  ad  Andagten:  Per- 
sonerne selv,  hver  med  sit  Særpræg  (naturligvis  især 
for  dé  voksnes  Vedkommende). 

Midterpladsen  i  Billedet  indtager  Hr.  Søren  selv,  en 
anselig  og  bred  Præsteskikkelse;  der  er  Karakter,  Alvor 
og  Djærvhed  i  hans  Ansigts  kraftige  Træk.  Hvad  Klæde- 
dragt angaar,  synes  han  at  have  holdt  paa  gammeldags 
Skik,  eller  maaske  er  de  nyere  Moder  paa  hans  Tid 
endnu  ikke  naaede  ud  til  Vestjylland.  Haaret  er  afklip- 
pet over  Panden  efter  en  Streg;  det  var  ellers  i  Slut- 
ningen af  det  16de  Aarhundrede  blevet  Skik  at  studse 
Haaret  helt  tæt  af.  Pibekraven  om  Halsen  —  den 
bares  i  hine  Dage  af  alle  —  er  kun  lille  og  beskeden 
i  Sammenligning  med,  hvad  den  ellers  var  paa  den  Tid ; 
netop  ved  Aar  1600  naaede  den  sit  Højdepunkt,  hvad 
mægtig  Storhed  angaar.^   —    Over  den   pelsbræmraede 

^  Troels  Lund:  Danmarks  og  Norges  Historie  i  Slutningen  af 
det  16.  Aarh.  IV,  65.  Det  er  ret  ejendommeligt,  at  mange  i  Be- 
gyndelsen var  saa  overmaade  forbitrede  over,  at  Linnedet  paa  den 

Vams  bærer  han  en  lidt  længere  Kappe,  hvis  Ærmer 
kun  naar  til  Albuerne;  det  er  disse  to  Klædningsstykker, 
som  i  vore  Dages  Præstedragt  er  sammenvoksede  til  ét, 
saa  at  de  nuværende  »Vinger«  paa  Præstekjolen  beteg- 
ner den  gamle  Kapperand.  Kappen  er  jo  en  Del  kor- 
tere end  Nutidens  Præstekjole;  hin  Tids  Præster  havde 
ogsaa  —  trods  alvorlige  Formaninger  fra  Biskopperne 
—  vist  stærk  Tilbøjelighed  til  at  følge  med  Tiden,  som 
gik  i  Retning  af  stadig  kortere  Kappe,  men  Hensynet 
til  den  eneste  Lejlighed,  hvor  Datidens  Mennesker  altid 
mødte  i  lang  sort  Kappe,  nemlig  ved  Ligfærd,  gjorde 
det  nødvendigt  for  Præsterne  ikke  at  gaa  for  vidt  igen 
med  at  bære  kort  Kappe.  Langsomt  voksede  den  da 
nedad,  indtil  den  ind  i  det  følgende  Aarhundrede  naa- 
ede  til  Anklerne.^  Nogen  egentlig  præstelig  Embeds- 
dragt  er  det  altsaa  ikke,  Hr.  Søren  bærer;  et  saadant 
Begreb  kendtes  endnu  ikke  i  hans  Dage. 

Den  anselige  Stilling,  Hr.  Søren  som  Ægtemand, 
Fader  og  Præst  har  indtaget  i  Hjem  og  Menighed,  er 
ogsaa  kendetegnet  paa  Billedet  ved,  at  Hustruer  og 
Børn  ligesom  viger  ud  til  Siden  for  hans  værdige  Skik- 
kelse. Hustruerne  —  en  ældre  og  en  yngre  Kvinde  — 
er  stillede  paa  skraa,  halvt  vendende  sig  til  ham.  Den 
nonneagtige  Dragt,  de  bærer:  Hovedlin,  hvid  Underkjole, 
derover  lang,  mørk,|  ærmeløs  Kappe,  har  visselig  ikke 
været  nogen  særlig  Præstekone-Dragt,  nej  det  er  vist 
simpelthen  deres  Ligdragt,  —  et  Vidnesbyrd  om,  at  de 

Maade  begyndte  at  blive  en  synlig  Del  af  Klædedragten.  Rent 
galt  blev  det,  da  der  ogsaa  indførtes  pibede  Strimler  ved  Haand- 
leddene:  »den  Helvedes  Ild  slaar  nu  ud  af  alle  Vinduer, <  udbryder 
en  forarget  Forfatter  (Lund :  anf .  Skr.  IV,  62).  For  saadan  gruelig 
Anke  maa  dog  i  alt  Fald  vor  gode  Hr.  Søren  gaa  fri. 
'  Lund  anf.  Star.  36  f. 

begge  er  døde  før  Hr.  Søren.  Hver  har  sit  Kuld  Børr 
knælende  ved  sine  Fødder:  den  ældre  har  10  (7  Drenge 
og  3  Piger),  den  yngre  7  (3  Drenge  og  4  Piger),  alle 
—  pudsigt  nok  —  afbildede  i  samme  Alder  og  hvid- 
klædte (paa  én  nær,  som  er  sortklædt;  et  Sagn  siger, 
at  han  druknede  som  lille),  Drengene  kendelige  paa  de 
pibede,  Pigerne  paa  de  glatte  Kraver. 

Ovenover  Personernes  Hoveder,  men  indenfor  Billed- 
rammen, staar  malet  paa  sort  Grund  et  seksliniet  latinsk 
Vers,  der  lader  os  se  lidt  ind-  i  Hr.  Sørens  fromme 
Tanker : 

Mixta  meæ  menti  pridem  mens  coelica  finem 
prædixit  vitæ  non  procul  esse  meæ. 

Hine  toties  mesto  cecini  mea  fata  supremi 
æthereas  animus  suspiciebat  opes, 

qvas  nunc  per  Christi  meritum  me  lector  adeptum. 
Munde  vale,  in  Cristi  vivere  dulce  sinu. 

I  fri  Oversættelse  kan  det  vel  gengives  ved: 

»Længe  har  alt  min  Gud  mig  hvisket  med  Alvor  i  Øre: 

Sjæl,  vær  færdig  til  snart  Verden  at  sige  Farvel! 
Ofte  klaged  jeg  da  min  Sorg  over  himmelsendt  Skæbne ; 
Hjærtet  fandt  Ro   ved   med   Haab  opad  mod  Himlen 

at  se. 
Kristus  —  det  vide  du.  Ven!  —  har  nu  mig  Himmerig 

skænket; 
Hvilen  er  sød  i  hans  Favn.    Fattige  Verden:  Farvel!« 

Langs  Billedrammen  staar  (man  begynder  foroven  til 
venstre) : 

Non  dolor  est  major  qvam  cum  violentia  mortis 
unanimi  soluit  corda  ligata  fide. 

Sive  igitur  vivam  seu  vitam  fata  reposcant, 
ipse  tamen  domini  portio  semper  ero;  — 

paa  dansk: 

>Ej  findes  Kvide  saa  stor  som  den,  naar  Menneskehjerter, 
bandne  ved  Troskabens  Baand,  skilles  i  Dødsnattens 

Gru. 
Enten  min  Dødsstund  er  nær,  eller  og  paa  Jord  jeg 

skal  tøve, 
trøster  jeg  stadig  min  Sjæl:  evig  er  Herren  min  Lod.« 

Paa  det  trekantede  Stykke  ovenover  Tavlens  Ramme 
staar: 

H.  S.  1. 
Symbolum 
sorbenti,  studenti  et 
tendenti  ad  optima; 
non  deerit  auxilium  dei. 

o:  »Menneskenes  Frelser  Jesus! 
Mærke 
for  den,  der  tørster,  tigger,  tragter  efter  det  bedste. 
Guds  Hjælp  skal  ikke  udeblive.« 

Endelig  paa  det  brede  skabelonformede  Understykke : 

Qvod  mortale  mei  fuerat,  parva  hæc  tegit  urna. 
Spiritus  ætherea  lætus  in  arce  viget. 

o:   »Alt  hvad  hos  mig  kun  var  Støv,   hviler  her,  sover 

sødt  under  Mulde; 
Aanden  jubler  med  Fryd  hisset  i  Saligheds  Borg.« 

Nedenunder  fandtes  fire  Linier  med  gotiske  Bogstaver, 
hvoraf  flere  var  ulæselige;  ved  Opmalingen  blev  det  — 
efter  Raadførsel  med  Dr.  Holger  Rørdam  —  til: 

Anno  1656  Die  Purificationis  (o:  2  Februar)  blefF 
Hr.  Seufren  Jenssen  Presl  til  Ølgod  oc  Strelloff^ 
oc  Døde  hånd  Anno  1606. 

Billedet  med  Indskrift  har  lidt  en  Del  i  Tidens  L^ib; 
i  1764  blev  det  istandsat  (paa  Understykkets  Rand 
staar:  »Dette  Epitaphium  lod  Cancellie  Raad  og  Regi- 
ments Skriver  Saxesen  til  Lindberg  Renovere  An  1764, 
som  Da  værende  Kirke  Ejere),  men  en  Hovedfornyelse 
foretoges  dog  først  i  de  allersidste  Aar.  Ved  nuværende 
Sognepræst  Thyssens  varme  Interesse  for  Sagen  blev 
hele  den  store  Tavle  indsendt  til  Nationalmuseet  for  at 
oppudses.  Prof.  Magnus  Petersen  paatog  sig  dette  be- 
tydelige Arbejde  i  Vinteren  1899—1900.  Vel  var  ad- 
skillige Ord  paa  Tavlen  omtrent  ulæselige,  men  ved  at 
raadføre  sig  med  Marmora  Danica  [af  Er.  Pontoppidan 
(1739),  om  gamle  Indskrifter]  og  med  Kirkehistorikeren 
Dr.  Holger  Rørdam  lykkedes  det  Prof.  M.  Petersen  at 
faa  Tavlens  Indskrifter  saa  vidt  muligt  helt  fornyede, 
saa  denne  Mindetavle  er  nu  at  kalde  et  baade  smukt 
og  interessant  Fortidsminde. 

Om  Hr.  Søren  Jensen  i  Ølgod  vides  ellers  ikke  syn- 
derligt, og  hans  Hustruers  Navne  kendes  slet  ikke.  Til 
at  underholde  en  af  sine  Sønner  under  Studeringerne 
var  han  i  sin  Tid  forlenet  med  Sneums  Sogns  Konge- 
tiende, men  denne  inddroges  1594  igen  under  Kronen\ 
Han  var  gavmild  imod  den  Kirke,  han  tjente  ved  i  50 
Aar,  idet  han  1696  skænkede  den  dens  herlige  Alter- 
tavle (ligeledes  istandsat  og  oppudset  1899  under  Prof. 
Magnus  Petersens  Ledelse;  nye  Alterbilleder  af  H.  Ager- 
snap)  og  3  Aar  efter    dens  Kalk   og  Disk*.     Af  hans 

^  Rørdam:  Danske  Kirkelove  II,  593.  *  Kalken  har  følgende 
Indskrift:  »Denne  Kalck  och  Desk  lod  Hr.  Søren  Jensen  giøre  til 
Ølgaa  Sogen  Kierck  Anno  1599.« 

Sønner  vides  2  at  være  blevne  Præster,  den  ene  som 
hans  Eftermand  i  Ølgod  og  Strellev;  en  tredie  Søn,  Ma- 
gister Jens  Sørensen  Ølgod  [Zythagathus]  færdedes  i 
Dogle  Aar  uden  Lands  som  Hovmester  for  nogle  unge 
Adelsmænd  af  Slægten  Lunge^ 

1  Ølgod  Præsteembede  fulgte  Hr.  Sørens  Efterkom- 
mere efter  hinanden,  Søn  efter  Fader,  indtil  hans  Sønne- 
søns Søn  Hr.  Jens  Pedersen  Ølgods  som  døde  1695. 


Den  anden  —  men  billedløse  —  Mindetavle  i  Ølgod 
Kirke,  som  her  skal  omtales,  er  indsat  i  Kormuren 
noget  til  højre  for  Hr.  Søren  Jensens  Mindebillede.  Den 
angaar  et  Medlem  af  Hr.  Sørens  Efterslægt,  nemlig  hans 
lille  Sønnedattersøn  leer  Pedersen  Hemmet,  som  døde 
i  spæd  Alder  1633.  Forældrene  var  Hr.  Peder  Iver- 
en Hemmet,  dengang  Sognepræst  i  Lønborg  og  Egvad, 
og  Anne  Hansdatter,  Datter  af  Hr.  Hans  Sørensen  i  Ølgod. 
Tavlen  er  af  sort  Skifer  og  bærer  følgende  Indskrift 
med  ophøjede  Bogstaver: 

D[eo]  O[ptimo]  M[aximo]  S[alvatori] 
Mortuus  alloquitur  parentes: 

Hic  requiesco  nepos  magni  doctoris  Ivari 
Hemmetæ  a  quo  dicor  jvarus  ego, 
eujus  post  obitum  merito  qvem  ecclesia  planxit. 
Hei  mihi  non  multos  fata  dedere  dies: 
exul  eram  qvondam,  nunc  incola  coeli 
sum  factus  summo  prospiciente  deo. 
Mensibus  haud  senis  natum  discedere  jussit 
sedibus  ex  patriis  me  violenta  manus; 

^  Rørdam:  Københavns  Universitets  Hist.  III,  443;  Personalhist. 
Tidsskr.  IV,  333;  3die  Række  I,  129;  III,  69. 

atlamen  excepit  palriis  me  finibus  actum 
cælestis  fautor  cælitus  hospitio. 
Forte  me  qværis,  mundus  cur  impius  odit; 
judicio  justo  Christe  relinqvo  tuo. 
Sit  licet  ut  dixi  odit  me  meosqve  parentes 
crudelis  mundi  turba  maligna,  tamen 
miq:  meisq:  parentibus  utiliora  dedisti, 
Christe,  bonis  mundi  tu  meliora  ferens. 
Ducor  ad  æterni  sperata  palatia  cæli, 
aspectuq:  tuo  te  mihi  dante  fruor. 
Impius  ergo  primat  mundus,  tutore  Jehova 
non  mihi  sive  meis  mundus  obesse  potest. 

2T0QY^fi  evexa   posuit 

Petrus  Ivari  Hemmetæus, 
qvondam   ecclesiae  Lønborg  pastor  nunc  a  divinæ  be- 
nignitatis  dispensatione  ad  templum  cathedrale  Aarhusii 
symmista  et  vicarius. 

MDCXXXVII 

I  Randen  af  Tavlen  læses  (man  begynder  til  højre): 
Hoc  filio  suo  Ivaro  Hemmethæo  XV  Jul.  Ann.  MDCXXXIII 
Lønborg  præmatura  morte  exstincto  et  medio  sui  et 
parentum  osorum  in  cælestem  beatitvdinem  deo  libera 
tore  translato. 

I  fri  dansk  Oversættelse  kunde  hele  Indskiften  maaske 
gengives  ved: 

»For  den  ypperste  højeste  Gud  vor  Frelser! 

Den  døde  tiltaler  sine  Forældre: 
Her  jeg  hviler  i  Fred,  jeg,  Iver  Pedersen  Hemmet, 
nævnet  med  Farfaders  Navn,  herlig  og  vide  bekendt 
var  han,  mens  her  han  leved,  den  store  Doktor  i  Skriften; 
mange  græd  ved  hans  Død,  Kirken  tabte  sin  Pryd. 

Ikke  blev  her  mig  forundt  at  leve  i  Dagene  mange: 
Jorderig  maatte  jeg  fly,  nu  er  Himlen  min  Bo. 
Xæppe  i  Maaneder  seks  blandt  jordiske  kære  jeg  dvæled, 
ia  rev  voldsomme  Haand  mig  bort  fra  fædrene  Arne; 
hjemløs  jeg  stod,  men  da  udgik  det  naadige  Kald, 
løfted  mig  op  til  en  Favn,  saa  øm  og  mild  som  en  Moders* 
al  min  Kval  var  forbi,   naaet  var  Himmerigs  Havn.   — 
Spørger  du,  hvorfor  vel  Verden  med  dødeligt  Fjendskab 

forfulgte 
mig  og  Forældrene  to,  —  Kristus,  din  Dom  give  Svar! 
Vel  er  det  sandt:  jeg  led  ondt,  og  Forældrene  delte  min 

Kvide, 
Verdens  ondsindede  Hob  mange  Slags  Kvaler  os  bød; 
men,  Herre  Krist,  af  din  Haand  de  salige  Gaver  udvælde, 
hvormed  os  fuldt  skænkes  Trøst,  bedre  end  Jorderigs  Lyst. 
Salig  drager  jeg  nu  ad  Vej  til  Himlens  Paladser, 
Herre,  dit  Aasyn  jeg  sér,  fuldkommen  er  nu  min  Fryd. 

—  Saa  lad  kun  Verden  med  Haan  sin  fraadende  Galde 

udgyde, 
Herren  vor  Gud  gav  os  Ly,  ingen  kan  bryde  hans  Skjold! 

Af  Kærlighed  satte 

Peder  Iversen  Hemmet, 

—  fordum  Præst  i  Lønborg,  nu  ved  Guds  Miskundhed 
Medtjener  og  Vikar  ved  Aarhus  Domkirke  — 

1637 
dette  Minde  for  sin  Søn  Iver  Hemmet,  som  ved  en  alt- 
for tidlig  Død  15.  Juli  1633   blev  borttaget  fra  sine  og 
sine  Forældres  Hadere  og  blev  af  Gud  vor  Befrier  over- 
tørt  til  den  himmelske  Salighed.« 

Det  lader  sig  ikke  nægte,  at  der  i  denne  Jubel  over 
Saligheden  blander  sig  adskillige  bitre  Suk,  —  selvføl- 
gelig ikke  fra  den  spæde,  men  naturligvis  fra  Faderen, 

dér    har    lagt    sit    halvaarige  Barn    disse    blomstrende 
latinske  Vers  i  Munden.     Hvad  vides  der  da  om  samme 
Hr.  Peder  Iversen  Hemmet?    Som  Søn  af  den  strid- 
bare Biskop  Iver  Hemmet  i  Ribe   (og  vistnok  dennes 
anden  Hustru  Karlen  Pedersdatter)  var  han  i  en  tem- 
melig ung  Alder  bleven  kaldet  til  Sognepræst  i  Lønbor|f 
og  Egvad  (omtr.  1629)  og  skulde  som  saadan  bo  i  Løn- 
borg Præstegaard.     Men  i  1631  og  32  sender  han  gen- 
tagne Ansøgninger  til  Kongen  om  at  maatte  flytte  ovei- 
til  den  Præstekaldet  tilhørende  Gaard  i  Udsognet  Egvad 
og    dog    nyde    begge   Præstegaardes   Herligheder.     Han 
angiver  som  Grund,   at  Lønborg  er  en  stor  (og  urolig) 
By,  nærved  Fjorden  og  derved  udsat  for  Oversvømmelser 
af  Engene,    mens   Gaarden   i  Egvad    ligger   ensomt    og 
roligt  og  saaledes  bekvemt  for  Studeringer.^     Dette  sér 
jo  meget  pænt  ud  —  i  en  Ansøgning,  men  der  stikker 
vist   noget    under.     Et   Par  Aar  efter  blev  han    afsat; 
Grunden  vides  ikke   bestemt,   men  man   kan  jo  gætte 
paa,  at  han  laa  i  Trætte  med  Beboerne  i  Lønborg,  og 
at  deres  Vrede  mod  ham  hidrørte  fra,   at  han  i  1629, 
da  Fjenden  var  i  Landet,   sørgede   for  sin  og  Families 
Sikkerhed    uden    at    bekymre    sig    om    sine  Sognefolk. 
Her  har  vi   vist   Forklaringen  til  de  bitre  Ord  i  Grav- 
skriften om  »Hadere«,  »Verdens  ondsindede  Hob«  o.  s.  fr. 
—    Han  er  vel  sagtens  i  Dagene  efter   Afsættelsen  fra 
Lønborg  med    Hustru  og  Børn   tyet  til  Svigerfaderen  i 
Ølgod  Præstegaard ;  og  derved  er  Mindetavlen  over  Bar- 
net senere  hen  bleven  indsat  i  Ølgod  Kirkes  Væg. 

Noget  meget  slemt  kan  næppe  have  været  Grunden 
til  hans  Afskedigelse,  thi  1636  blev  han  anden  reside 
rende   Kapellan   ved    Aarhus    Domkirke,    hvorfra   han 

'   Ny  kirkehist.  Saml,  VI,  677  fg. 

1639  forflyttedes  til  Albæk  og  Voer  i  Vendsyssel.  Der 
døde  han  allerede  1644. 

Hans  Enke,  Præstedatteren  fra  Ølgod,  Anne  Hans- 
datrer,  ægtede  begge  hans  nærmeste  Eftermænd  i  Albæk, 
men  overlevede  alle  sine  tre  Mænd  og  døde  95  Aar 
gammel  i  1705;  hun  var  da  Moder  til  13  Børn,  Bedste- 
moder til  63  Børnebørn  og  Oldemoder  til  90  Bøme- 
bømsbørn.^  En  af  hendes  navnkundigste  Ætlinge  var 
en  Dattersøns  Søn:  den  udmærkede  og  frisindede  Rets- 
lærde, Generalprokurør  og  Statsminister  Henrik  Stampe 
(t  1789).« 

Det  staar  for  mig,  som  om  det  ikke  er  uden  Betyd- 
ning at  føre  gamle  Fortidsminder  —  fædrene  og  dog 
fremmede  i  Sprog  og  Klæder  —  nærmere  til  Nutidens 
Forstaaelse,  saa  at  ogsaa  Lægfolk  skønner  noget  af, 
hvad  de  har  paa  Hjerte  at  sige  os. 

Af  den  Tanke  er  ovenstaaende  Linier  fremsprungne. 

^   Wiberg :  Præstehistorie  I,  74.    *  Giessing :  Jubellærere  III,  468. 


Fra  KYiBgpestens  Dage  i  det  i8de  AarhuDdrede. 

Meddelt  af  Cand  theol.  J.  B.  Høyer  i  Vilslev. 

EN  af  de  tidligere  Præster  i  Vilslev  ved  Ribe,  nemlig 
Knud  Lang  (1744 — 1781),  har  gjort  nogle  Opteg- 
nelser om  Mærkværdighederne  i  Vilslev  og  Hunderup 
Pastorat,  saaledes  om  det  gamle  Herresæde  Kjærgaard 
(Ribe- Kjærgaard) ,  der  nu  benyttes  som  Fattiggaard. 
Her  gengives  ordret  et  Par  senere  tilføjede  Notitser  om 
Kvægsygdomme. 

»Anno  1769. 

1  dette  Aar  begyndte  den  fatale  Kvægsygdom  igen 
at  grassere  her  i  Egnen  paa  ny,  som  4  Gange  tilforn 
havde  hjemsøgt  disse  Sogne,  nemlig  allerførst  i  Aaret 
1745,  da  denne  Plage  først  indkom  fra  Holsten  til  Dan- 
mark, dernæst  Anno  1748,  siden  1760,  derefter  1763. 
Samme  Sygdom  begyndte  denne  sidste  Gang  i  dette 
Aar  først  paa  Sneumgaards  Mark  ved  Anledning  af  en 
inficeret  Kvie,  som  en  Mand  af  Sadderup  havde  købt 
paa  Østerkanten,  og  blev  sat  i  Græs  paa  Gaardens 
Mark,  hvor  den  besmittede  den  hele  Flok  af  mange 
Snese  Kreaturer,  hvorefter  Sygdommen  senere  udbredte 

<ig  til  Darum  Sogn,  Hunderup  Sogn,  hvor  fast  alle 
Ivreaturerne  uddøde  i  alle  Byerne,  endogsaa  Hunderup 
By,  som  hidindtil  altid  havde  været  forskaanet,  dog 
irik  Hovedgaarden  Kjærgaard  denne  Gang  fri,  derimod 
creperede  fast  alle  Kreaturer  i  hele  Egnen,  Vilslev  Sogn, 
Fardrup  Sogn,  Jemved,  Gjørding,  Ribe  og  hele  Egnen, 
Sønden  for. 

Anno  1770. 

1  dette  Sogn  grasserede  Kvægsygdommen  stærkt  igen 
i  Hovedsognet  Vilslev  og  paa  Kjærgaard  i  Hunderup 
Sogn,  hvor  fast  hele  Besætningen  uddøde.  Sygdommen 
ophørte  vel  lykkelig  om  Foraaret,  men  da  den  om  Som- 
meren ved  en  ubekendt  Hendeise  igen  begyndte  i  Jed- 
sled  By  efter  Høbjergningen  og  By-Mændene  der  paa  en 
skødesløs  og  uforsvarlig  Maade  lode  deres  syge  Krea- 
turer gaa  iblandt  de  andre  i  Bekke*  og  de  døde  ligge 
unedgravede,  drev  Vinden  omsider  Sygdommen  her  over 
til  Vilslev  og  begyndte  allerførst  denne  Gang  i  Præste- 
gaarden  paa  et  Par  Kalve,  som  stode  ude,  samt  nogle 
Dage  efter  i  Hans  Hansens  og  Knud  Nissens  Gaard, 
:?om  ligger  i  lige  Linje  fra  Sydvest  til  Sydøst,  hvor 
Vinden  efter  al  Anseelse  havde  overbragt  den  usunde 
Laft  fra  bemeldte  Jedsted  Bekke  og  continuerede  samme 
Sygdom  hele  Vinteren  igennem  indtil  henimod  Foraaret 
i  næst  følgende  Aar,  da  den.  Gud  ske  Tak,  ganske 
ophørte  i  den  hele  Egn.  I  samme  Aar  blev  Kornet 
*.....  dyrt  formedelst  Aarets  slette  Grøde,  som  dog 
her  i  Egnen  havde  været  temmelig  god  frem  for  andre 
Steder  i  de  fleste  Provinder:  Rugen  kostede  i  Efter- 
aaret  alt   15  Mark  Tønden,   Byggen   10  Mark,  Havren 

*  Navnet  paa  en  Eng,  tilhørende  Jedsted.  *  et  i  Manuskriptet 
ulæseligt  Ord. 

1  Rigsdaler,  men  blev  langt  dyrere  i  Foraaret  og  Som- 
meren derefter. 

Anno  1771. 
I   dette  Aar  var  meget  dyr  Tid    paa   Kornet,    da    1 
Tønde   Rug  om  Sommeren  kostede  fra  4  Rigsdaler  til 
5  Rigsdaler,  1  Tønde  Malt  3  Rigsdaler,  1  Tønde  Havre 
9  Mark.« 

(Herefter  følger  et  Par  Oplysninger  af  anden  Art.) 


På  jagt  efter  brændevinstøj 

Ved  Søren  Alkærsig. 

DKN  27.  marts  1782  var  der  stort  opløb  på  Askov 
gade.  Consumtionsbetjentene  fra  Kolding  var  kom- 
men til  byen  for  at  lede  efter  ulovligt  brændevinstøj, 
og  de  løjer  måtte  alle  være  med  til,  både  mænd  og 
kvinder,  ikke  at  tale  om  børn  og  hunde.  Betjentene 
havde  heller  ikke  savtiet  de  opmuntrende  tilråb  og  nær- 
gående spørgsmål,  der  var  gængs  ved  en  sådan  lejlighed, 
—  det  var  de  så  vant  til,  de  fandt,  at  det  var  rimeligt 
og  retfærdigt,  og  de  passede  da  også  deres  sager  uden 
at  lade  sig  anfægte  af  det.  Men  da  de  var  færdige 
med  undersøgelsen  i  den  første  gård  og  igen  var  kom- 
men ud  på  gaden,  begyndte  stillingen  at  blive  betænke- 
lig. Folk  stimlede  sammen  om  dem,  skældte  dem  ud 
og  indtog  —  efter  betjentenes  sigende  —  en  så  truende 
holdning,  at  de  ikke  turde  fortsætte.  Og  da  de  endelig 
kørte  ud  af  byen,  blev  der  sendt  endel  sten  og  jord- 
klumper efter  dem,  hvoraf  dog  kun  en  ramte. 

Dette  fandt  den  høje  øvrighed  gik  for  vidt,  og  et 
par  måneder  efter  blev  der  anlagt  sag  mod  alle  de 
Askov  bymænd  —  en  for  alle  og  alle  for  en.  Der  blev 
i  den  anledning  holdt  en  mængde  forhør,  der  varede 
fra   12.  juni  1782    til   25.   februar   1783,    —    dels    på 

herredskontoret,  dels  på  herregården  Estrup,  som  Askov 
hørte  under,  og  dels  i  Askov  by. 

Ved  disse  forhør  »formener  actor  at  have  oplyst  oj? 
bevist,    det    der   nævnte    dag  ved  bemeldte  inkvisition 
i  Askov  er  sket  et  sammenløb  af  alle  bymænd,  koner, 
karle,    piger  og    drenge   omkring  inkvirenternes    vogn, 
og   den  medhavende   rettens   betjent  truet   til    at    give 
forklaring,   hvor  de   havde   været,   hvad  de  vilde,   item 
hvorhen,   at  de   havde  ladet  se  tegn    til    oprør,    givet 
inkvirenterne  grove  ord  og  derved  forskrækket  denti  fra 
videre  inkvisition,  ja  endog  ved  bortkørslen  stenet  dem 
af  byen.     Vel  havde  ingen  ophavsmand  været  at  finde 
til    dette    sammenløb,    eller  hvem   som    havde   forøvet 
førstnævnte  forbrydelser,   ej  heller  var  de  indstævnede 
drenge  overbeviste,  at  stenkasteisen   ved   dem  var  sket 
og  følgelig  ingen  påstand  mod  dennem  nedlagt,  men  da 
dels  at  bymændene  selv  havde  tilstået  at  var  på  gaden 
(sic!)  bemeldte  tid,   ligesom  og   en   del  andre  af  byen? 
folk  efter  vidneforklaring  da  der   var  tilstede,   så  for- 
mener actor,   at  alt   bør  skrives  på  Askov  mænds  reg- 
ning,  da  den   skyldige  især  ej   har    været   at   opdage, 
hvorfore  han    og   på  grund    af  forordningen  26.  april 
1776   påstår,   at  tvende  af  Askov   bymænd    efter    lod 
kastning  bør  hendømmes  at  arbejde  i  nærmeste  fæst- 
ning et  år,   og  samtidig  én  for  alle  og  alle  for  én  be- 
tale denne  sags  omkostninger.« 

Den  her  nævnte  forordning  af  1776  var  en  af  de 
mange,  som  regeringen  havde  udstedt  for  at  hindre 
den  ulovlige  brændevinsbrænding  og  for  at  beskytte 
de  privilegerede  brændere.  Til  1773  havde  det  gået, 
som  det  kunde,  d.  v.  s.  ingen  rettede  sig  efter  loven, 
og  når  man  indtil  den  tid  ingen  retssager  om 
ulovlig   brændevinsbrænding  træffer,    da    behøver   man 

ikke  al  kende  meget  til  tiden  for  at  vide,  hvad  det 
betyder.  Men  saa  kom  der  i  Guldbergs  og  Bernstorffs 
tid  tre  forordninger  med  korte  mellemrum:  1773,  1776 
og  1786,  som  tager  meget  krasse  forholdsregler,  — 
det  var  åbenbart  meningen,  at  nu  skulde  det  være 
forbi.  Det  ses  dog  ikke,  at  det  hjalp  det  mindste,  når 
vi  undtager  den  snes  år  omkring  disse  forordningers 
fremkomst  Da  kan  man  i  justitsprotokolleme  træffe 
en  enkelt  herhen  hørende  sag,  og  den  foreliggende  er 
altså  en  af  dem. 

Men  lovens  ordlyd  var  altså  streng  nok,  og  en  enkelt 
gang  fik  en  stakkels  bonde  det  også  at  føle.  Mulkten 
var  30  rdl.  første  gang,  og  bønder  kunde  ikke  sone 
fjentageher  med  bøder-,  men  fik  3—6  måneders  fæst- 
ningsarbejde.  1  tilfælde  af  voldsom  modstand  mod 
husnndersøgelser  skal  hele  byens  befolkning  forhøres, 
»men  vil  ingen  udlægge  samme  skyldige,  skal  tvende 
af  byens  vederhæftige  gårdmænd straks  arre- 
steres og  forblive  udi  arresten,  indtil  de  haver  navn- 
givet de  skyldige,  og  af  disse  skal  da  to  eller  flere 
efter  lodkastning  dømmes  til  fæstn ingsarbejde  på  et 
eller  flere  år  efter  sagens  beskaffenhed.«  —  Man  skal 
dog  vist  lede  længe,  selv  i  vore  ældre  love,  for  at  finde 
mage  til  vilkårlighed!  Det  er  altså  efter  denne  sidste 
passus,  at  aktor  vil  have  de  Askov  bønder  dømt  og 
straffet. 

Men  kammerassessor  Lautrup  på  Estrup  lod  ikke 
sine  bønder  i  stikken.  Ved  fremlagte  tingsvidner  be- 
viser han,  at  betjentenes  rapport  er  i  højeste  grad 
upålidelig,  han  anser  det  tillige  for  meget  uretfærdigt, 
at  bymændene  skulde  spille  om,  hvem  der  skal  i  slave- 
riet, da  en  stor  del  af  dem  slet  ikke  var  med  ved 
tumulten,  og  endelig  kan  han  ikke  finde  nogen  forbry- 

delse  i,  at  enkelte  af  bymændene  tilfældigvis  (I)  var 
på  gaden  sammen  med  betjentene.  Af  disse  grunde 
påstår  han  sine  bønder  frifundne  for  aktors  tiltale.  — 
1  tilslutning  hertil  påstår  fem  af  de  ni  bymænd  sig 
frifundne  (ved  deres  sagfører  Jens  Lassen  fra  Hunds- 
bæk),  da  de  ikke  har  haft  noget  med  den  hele  sag 
at  gøre. 

I   den  første   påstand   må  retten   give  Lautrup   med- 
hold og  tildels  også  i  den  anden,   og  den   kommer    til- 
sidst  til  det  resultat,  at  »hvad  man  kan  antage  for  be- 
vist er   allene    dette:     At    inkvisitionen    uden    mindste 
hinder  blev  foretaget  hos  en  mand  i  Askov,  men  at  en 
samling  af  byfolkene   imidlertid   skete   ved  vognen,   og 
de   havde,   som   de   tvende  vidner  udtrykker  sig,  brugt 
mund   imod   rettens  betjente,  samt  at  der  blev  kastet 
med  sten  eller  jordklumper  efter  bemeldte  inkvirenter, 
da  de  kørte  af  byen,  som  kom  fra  de  forsamlede  folk 
og    ramte    den    ene   consumtionsbetjent.      Endelig    har 
alene  tre   af   bymændene   tilstået,    at    de    hændelsesvis 
befandt  sig  på  Askov  gade  nævnte  tid  tilligemed  nogle 
flere  af  byens  folk,    men  derhos  enstemmig  benægtet, 
at   inkvirenterne    blev   hindret  eller   uhøflig    begegnet; 
den  ene  af  dem  skulde  alene  have  forespurgt  sig,  hvor- 
fra disse  fremmede  var,  samt  hvad  bevis  de  medbragte 
for  at  være  berettiget  til  inkvisition,  hvilket  sidste  også 
bestyrkes  af  rapporten,   så  utilforladelig  den  ellers  er 
befunden  at  være  forfattet.« 

Efter  dette  skulde  man  jo  tro,  at  bønderne  måtte 
blive  frikendte,  og  det  uden  forbehold.  Men  sådan  går 
det  ikke.  Nu  kommer  der  nemlig  nogle  vendinger, 
som  man  efter  dette  neppe  havde  ventet,  og  dog  er  de 
helt  i  overensstemmelse  med  den  gældende  lov,  således 
som  den  nu  engang  var: 

»Men  da  der  dog  efter  alle  de  førte  vidners  forklaring 
var  foruden  de  navngivne  tvende  bymænd  endel  af 
Askov  by  es  folk  tilstede  på  gaden,  og  ingen  af  de  seks 
mænd  hver  især  under  sagen  fuldkommelig  har  bevist, 
at  hverken  de  selv  ej  heller  nogen  på  deres  vegne  var 
mødt  ved  samlingen,  så  synes  det  og,  at  samtlige  ni 
beboere  i  Askov  kan  anses'  lige  skyldige  (I)  indtil  de 
enhver  for  sig  har  fralagt  sig  den  mod  dem  formenende 
beskyldning  og  den  formodning,  der  i  aeten  findes  imod 

dem  som  strafskyldige Det  blotte  sammenløb  i 

<y^  for  sig  selv  betragtet  er  vel  ikke  under  straf  for- 
buden, ikke  destomindre  kan  det  ej  nægtes,  at  det  be- 
viste sammenløb  på  Askov  gade  jo  meget  forøger  den 
mod  bemeldte  byes  beboere  opkomne  formodning,  at 
de  ved  trusel  har  hindret  inkvisitionsforretningens  fremme, 
samt  forrettet  eller  ladet  forrette  den  omvundne  sten- 
kastelse. Efter  alt  foranførte  med  øvrige  sagens  om- 
stændigheder ser  man  sig  allerunderdanigst  forføjet  til 
således  at  kjende  og  dømme  for  ret,  at  samtlige  sag- 
søgte Askov  byes  beboere  eller  så  mange  af  dem,  som 
med  en  uskadt  samvittighed  trøster  sig  dertil,  bør  hver 
for  sig  aflægge  sådan  benægtelsesed :  At  han  ikke  ved 
den  omtalte  inkvisition  har  været  ophavsmand  til,  at 
byens  folk  skulde  samles  for  denne  inkvisitionsforretning 
at  hindre,  ej  heller  selv  i  forretningen  gjort  nogen  hin- 
der eller  modstand  og  hverken  truet  eller  overfaldet 
den  medhafte  rettens  betjent  eller  nogen  af  inkvirenterne 
eller  deres  følge;  ja  i  særdeleshed  ej  heller  ved  deres 
afrejse  fra  byen  kastet  efter  dem  med  sten  eller  andet, 
og  endelig  at  han  ikke  havde  foranstaltet  noget  af  for- 
bemeldte af  andre  i  hans  sted  iværksat.  —  Den  eller 
de  af  dem,  som  da  en  sådan  ed  aflægger,  bør  for 
actors  tiltale  i  denne  sag  aldeles  fri  at  være.     Men  så 

mange  af  forhen  navngiven  Askov  bymænd  som  ej  tro- 
ster  sig  til  forskrevne  ed  med  frelst  samvittighed  at 
gøre,  bliver  som  skyldige  at  anse.  Følgelig  bør  tvende 
af  dem  efter  forud  sket  lodkastning  ifølge  forordning^ 
25.  april  1776  at  arbejde  et  år  udi  Københavns  fæst- 
ning, men  skulde  de  indtil  1  å  2  fralægge  sig  sagen 
ved  ed,  finder  lodkastningen  ej  sted,  da  disse  hver  for 
sig  udstår  den  tildømte  fæstningsstraf . «  — 

Hvordan  det  så  ender,  ses  ikke,  men  kan  man  slutte 
fra  lignende  tilfælde,  og  det  kan  man  sikkert,  så  har 
de  Askov  bønder  alle  aflagt  den  forlangte  ed.  —  Med 
den  »frelste  samvittighed«  kunde  det  vel  være  så  som 
så,  i  alt  fald  efter  den  juridiske  betragtning,  men  der- 
efter dømte  folk  heller  ikke  hverken  sig  selv  eller  andre, 
navnlig  ikke  når  det  angik  en  sag  med  toldvæsenet.  — 
Og  så  var  de  jo  mange  om  det,  og  den  ene  har  vel 
næppe  følt  sig  mere  skyldig  end  den  anden  —  kunde 
hans  nabo  aflægge  eden,  så  kunde  han  også.  De  har 
følt  dette,  som  så  meget  andet  i  de  dage,  som  en  fælles 
ulykke,  de  skulde  bære  sammen,  og  det  er  der  næppe 
noget  at  sige  til,  når  regeringen  —  og  det  endda  i  selve 
loven,  som  vi  har  set,  hyldede  ganske  den  samme  be- 
tragtning. — 

Kilde:  Gørding-Malt  herreders  justitsprotokol  1776 — 84. 


Fra  den  indbyrdes  Undervisnings  Dage. 

Foredrag  ved  et  Lærermøde  i  Lunderskov  den  9.  Maj  1902.* 
Af  Provst  J.  Nissen  i  Brørup. 


DEN  indbyrdes  Undervisning,  som  jeg  har  tænkt  at 
fortælle  nogle  spredte  Træk  om,  er  jo  paa  flere 
Maader  en  saare  mærkelig  Fremtoning  bl.  a.  ved  den 
Maade,  hvorpaa  den  kom  her  ind  i  Landet. 

Den  stammer  fra  to  Englændere  Bell  og  Lancaster, 
der  i  Slutningen  af  det  18.  Aarhundrede  uafhængig  af 
hinanden  begyndte  at  oprette  Skoler,  den  ene  for  Sol- 
daterbøm  i  Madras,  den  anden  for  Børn  af  Fattigfolk 
i  London,  hvor  man  for  at  gøre  Sagen  saa  billig  som 
mulig  lod  de  fremmeligere  Børn  undervise  de  mindre 
fremmelige. 

1810  og  11  stiftedes  i  England  to  Selskaber,  der  kap- 
pedes om  at  oprette  Skoler  med  dette  Princip  for  Øje. 
»Hver  Skole  skulde  kun  have  en  Lærer  og  en  Skole- 
stue. Børnene  deltes  i  mange  Afdelinger,  der  skiftevis 
undervistes  af  andre  Børn.  Undervisningsstoffet  fik 
en  bestemt  Form  og  var  paa  Tabeller  inddelt  i  nøje 

*  Hvad  der  ikke  vedrører  Lokalhistorien  i  efterfølgende  Fore- 
drag er  væsentlig  fortalt  efter  Joakim  Larsens  og  K.  Ottosens 
Skildringer  af  vor  Folkeskoles  Historie. 

afgrænsede  Lektioner.  Skolen  blev  holdt  i  Gang  ved  Tegn 
og  korte  Befalinger,  og  der  vaagedes  strængt  over  Orden, 
Tavshed  og  Lydighed.« 

I  faa  Aar  udbredtes  denne  Ordning  til  Frankrig,  Syd- 
europa og  de  engelske  Kolonier,  særlig  saadanne  Steder, 
hvor  mange  Børn  gik  hen  uden  Undervisning.    I  Frank- 
rig stiftedes  1815  et  Selskab  til  dens  Udbredelse,  og  den 
blev  navnlig  indført  i  de  franske  Militærskoler.    Herved 
lærte  Okkupationshærene  den  at  kende  og  bragte  Efter- 
retning om  den  til   deres  Hjemlande.      Allerede    1816 
havde  dog  den  franske  Gesandt  henledet  Frederik  den 
Sjettes  Opmærksomhed  paa  Sagen,  og  ved  Juletid  samme 
Aar  paalagde   denne   Kancelliet   at   lade   den    prøve    i 
Københavns  offentlige  Skoler.     Kancelliet   lod  Paalæget 
gaa  videre  til  Københavns  Skoledirektion;   men  denne, 
der  ikke   syntes   om   Methoden,   gav  sig  god   Tid,   saa 
det  paagældende  Forsøg  blev  først  anstillet  i  Sommeren 
1819.     Imidlertid   var  Kongens  Opmærksomhed    ogsaa 
fra  anden  Side  bleven  henledet  paa  Sagen,  idet  der  var 
bleven  tilsendt   Dronningen  en  engelsk  Pjece  om   den. 
Det  var  1818.     Kancelliet  blev  opfordret  til  at  erklære 
sig  om  denne  Pjece,   og  dette  ønskede  Biskop  Miinters 
Erklæring.      Han   fandt,   at  Methoden  kun   egnede    sig 
for  Skoler  med  mange  Børn  og  faa  Lærerkræfter.    >0g 
selv  der  —  skriver  han  —  indser   jeg  ikke,   hvorledes 
Børn  alene  ved   den   kunne  vejledes  til   at  læse    med 
Eftertanke,  til  at  skrive  ortografisk  rigtigt  og  til  at  regne 
med  Overlæg.     Allermindst   vil   det  være  muligt  at  an- 
vende denne  Methode  paa  egentlige  Forstandsøvelser  og 
paa  Undervising  i  Religion,    samt  paa  de  Begreber  af 
Geografi    og    Historie,    som    ogsaa  Almuen    skal    have, 
saafremt  disse  skulle  være  noget  mere  end  blot  Hukom- 
melsesværk.«      Kancelliet   var   at   samme  Mening  som 

Biskoppen;    men    tilraadede   dog   at   afvente    Forsøgs- 
indberetningen  fra  Københavns  Skoledirektion. 

Saa  var  det  imidlertid,  at  Divisionsadjutant  Abraham- 
son  i  Januar  1819  kom  hjem  til  Danmark  fra  Okkupa- 
tionshæren  i  Frankrig,  hvor  han  under  et  treaarigt  Op- 
hold havde  lært  Methoden  at  kende  og  var  bleven  be- 
gejstret for  den.  Han  vandt  straks  Kongens  Øre  for 
Sagen,  og  allerede  3.  Februar  paalagde  Kongen  ham  at 
gøre  Forsøg  med  Methoden  i  Sølvgadens  Kaserneskole. 
Kongen  kunde  ikke  vente  længere  end  til  den  9.  Marts 
med  at  tage  Skolen  i  Øjesyn,  og  »den  havde  den  Lykke 
at  vinde  hans  Majestæts  allerhøjeste  Bifald«  Ogsaa  Kan- 
celliets Medlemmer  overværede  Undervisningen,  og  hvad 
enten  det  nu  blev  overbevist  —  eller  det  erkendte,  det 
var  forgæves  at  stampe  imod  Brodden  —  nok  er  det, 
den  14.  April  1819  indgik  det  med  en  ny  Forestilling 
til  Kongen  »overbevist  om  denne  Læremethodes  fortrin- 
lige Gavnlighed  i  den  elementære  Undervisning«  og  paa- 
skønnelsesværdig  ved  den  Munterhed,  det  Liv,  den  Virk- 
somhed og  Orden,  den  udbreder  blandt  de  lærende 
Børn.  Det  foreslog  at  oprette  en  Mønsterskole  i  Hoved- 
staden og  lade  en  Kommission  gøre  Forslag  til  dens 
Anvendelse  i  Købstæderne  og  paa  Landet.  Kongen  bi- 
faldt dette.  Sølvgadens  Kaserneskole  blevNormalskole,  og 
en  Kommission  blev  nedsat,  bestaaende  af  5  Medlemmer. 
De  to,  Biskopperne  Munter  og  Bojsen,  var  Modstandere 
af  Methoden,  de  to.  Amtsprovst  Mønster  og  Abrahamson, 
dens  begejstrede  Tilhængere,  og  de  fik  det  femte  Med- 
lem Kancellideputeret,  Etatsraad  Lassen  paa  deres  Side. 
Samtidig  med  Kommissionen  begyndte  i  Blade  og  Smaa- 
skrifter  et  livligt  Ordskifte  om  Sagen.  Mange  var  imod 
Methoden,  bl.  a.  Grundtvig,  mange  dog  ogsaa  for  den, 

og  mange   Steder  begyndte  man  at  prøve  den  baade  i 
By  og  paa  Land. 

Kommissionen  var  bleven  enig  om,  at  den  nye  Me- 
thode  skulde  kun  anvendes  i  yngste  Klasse  ved  Under- 
visning i  Læsning,  Skrivning  og  Regning,  nogle  For- 
standsøvelser  og  saa  megen  Geografi,  som  kunde  læres 
ved  Hjælp  af  Landkortet.  Derimod  vilde  Flertallet,  at 
den  skulde  paabydes  indført  i  alle  offentlige  Skoler, 
medens  Mindretallet  kun  vilde  have  den  prøvet  og 
tilladt. 

Den  kgl.  Resolution  angaaende  Methodens  Anvendelse 
kom  først  den  24.  August  1822.  Den  sluttede  sig  til 
Mindretallet,  idet  det  kun  blev  tilladt  at  indføre  Me- 
thoden  i  Købstad-  og  Landsbyskolers  yngste  Klasse, 
naar  Skolekommissionen  ønskede  det  og  Kancelliet 
fandt,  at  de  fornødne  Forberedelser  var  trufne.  De  af 
Kommissionen  udarbejdede  Tabeller  og  Bestemmelser 
blev  approberede,  og  et  Eksemplar  af  dem  skulde  an- 
skaffes til  hvert  Pastorat  for  Skolekassens  Regning. 
Geografi  skulde  dog  ikke  være  tvungent  Fag,  men  Be- 
lønning for  flittige  Børn;  Kaserneskolen  i  København 
blev  Normalskole  for  hele  Landet. 

I  de  approberede  Bestemmelser  var  Fremgangsmaaden 
angivet  indtil  de  mindste  Enkeltheder,  og  Tiden  var 
nøje  afmaalt.  Eksempelvis  anføres  Timeinddelingen  om 
Eftermiddagen  fra  Normalskolens  1ste  Klasse:  Alle  op- 
opstilles  Kl.  4^*,  efterses,  formeres  Læseskole  4*®;  der 
læses  indtil  5;  Læseskolen  opløses  indtil  6*;  der  for- 
meres Skriveskole  og  begyndes  med  Skrivning  5^**;  der 
skrives  indtil  5*®;  Skriveskolen  opløses  indtil  5**;  der 
gaas  ned  i  10  Minutter  indtil  6*;  alle  staa  opstillede  igen 
6";  der  formeres  Regneskole,  og  Regningen  begynder 
6*®;   der  udtages  til   Geografi  og  Forstandsøvelser  6*^, 

de  øvrige  vedblive  at  regne;  Geografi,  Forstandsøvelse 
og  Regning  indtil  7*;  Opløsning  i  2  Minutter  indtil  V\ 
alle  staa  opstillede  til  at  gaa  V\  Bebrejdelse,  Ros  og 
Bøn  i  8  Minutter  indtil  7**;  alle  gaa  hjem  7*^ 

Læreren  udtog  et  af  de  ældste  Børn  til  »Hjælper« 
med  at  omdele  Tabellerne,  opraabe  Eleverne  og  efterse, 
om  deres  Ansigt  og  Hænder  var  rene.  De  øvrige  deltes 
i  Bihjælpere  og  Elever.  Bihjælperne,  der  som  Tegn  paa 
deres  Værdighed  blev  forsynet  med  et  Blikskilt  og  en 
Pegestok,  fungerede  højst  to  Dage  i  Træk.  De  besør- 
gede Hovedparten  af  Undervisningen.  Læreren  skulde 
blot  give  nogle  af  de  flinkeste  Børn  nogle  Minutlers 
Undervisning  ad  Gangen,  naar  han  havde  Lejlighed; 
ellers  indskrænkede  hans  Virksomhed  sig  til  at  kom- 
mandere de  forskellige  Afdelinger  og  bestemme  Elever- 
nes Oprykning  fra  Trin  til  Trin.  Hvert  Barn  skulde 
altid  nævnes  ved  sit  Løbenummer.  Marchen  til  Tabel- 
lerne, Opstillingen  dér  og  Bortgangen  derfra  var  nøje 
bestemt.  Der  krævedes  en  nøjagtig  Bogføring  over  Bør- 
nenes Standpunkt  i  Undervisningen,  streng  Orden  og 
stram  Disciplin.  Læreren  maatte  gaa  rundt  med  en 
Konceptbog  og  gøre  stadige  Notitser  om  Børnenes 
Standpunkt,  og  hver  Aften,  naar  Skolen  var  endt,  skulde 
det  omhyggeligt  indføres  i  en  Journal.  Der  taltes  saa 
lidt  som  muligt.  Ordet  »Ret«  og  Lyden  af  en  Pibe 
maatte  betegne  de  fleste  Befalinger,  andre  gaves  ved 
Tegn.  Ingen  Bihjælper  maatte  .foruden  Tabellens  Ord 
bruge  andre  Ord  end  »Se  paa  Tabellen«,  »Om  igen«, 
»Fejl«  og  »Godt«,  og  Opmarcheringen  til  og  fra  Ta- 
bellerne, der  blev  hængt  op  paa  en  Liste,  der  løb  om 
hele  Skolestuen,  foregik  paa  fuldstændig  militærisk  Vis. 

Til  Læseskolen  hørte  80  Tabeller  og  derpaa  2  Læse- 
bøger.    1  Skriveskolen,   hvortil  der  hørte  100  Tabeller, 

maalte  Barnet  først  med  en  Jærnpind  skrive  Bogstaver 
i  Sand,  derefter  med  Griffel  paa  Tavle  og  endelig  med 
Pen  og  Blæk.  Ved  Siden  af  Kathedret  stod  der  et 
eller  to  Sandborde.  I  Regneklassen  var  der  ligeledes 
en  Sandklasse  for  Begyndere,  derpaa  Talklasser,  hvor 
man  blot  lærte  Tallenes  Navne,  saa  Regneøvelser  efter 
120  Tabeller,  altsammen  i  ubenævnte  Tal,  og  endelig 
efter  Bog.  Fremgangsmaaden  var  med  Hensyn  til  alle 
Tabellerne  aldeles  mekanisk.  I  Læseskolen  maatte  man 
først  naa  til  at  kunne  stave  og  læse  saadanne  Ord  som 
»Borgerofficersuniform«,  »General kvartermesterskab«  o.  1., 
forinden  man  begyndte  at  forbinde  flere  Ord.  Derpaa 
kom  nyttige  og  moralske  Sentenser  og  endelig  Kristen- 
dommens Hovedtræk  og  de  vigtigste  Begivenheder  i  Jesu 
Liv,  fortalte  i  et  opskruet  Sprog.  Det  var  til  at  begynde 
med  den  eneste  Plads,  som  den  indbyrdes  Undervisning 
gav  Religionsundervisningen;  men  det  vakte  allevegne 
saa  megen  Anstød,  at  der  hurtig  skete  en  Forandring 
heri,  og  det  blev  bestemt,  at  den  første  halve  Time  om 
.  Formiddagen  skulde  anvendes  til  Bøn  og  til  at  forklare 
Børnene  Bønnens  Hensigt,  enkelte  Salmevers,  de  fatte- 
ligste Stykker  af  Luthers  Katekismus  og  Lærebogen. 
Dette  blev  senere  udvidet  til  en  Time,  dog  saaledes,  at 
den  første  halve  Time  saa  laa  udenfor  de  normerede 
Skoletimer. 

1824  blev  den  indbyrdes  Undervisning  optaget  som 
et  Hovedfag  paa  Seminarierne,  der  dog  var  alt  andet 
end  venlig  stemt  overfor  den,  og  der  arbejdedes  nu 
med  Kraft  paa  dens  Indførelse.  At  Kongen  sværmede 
for  den  var  jo  i  de  Tider  en  mægtig  Drivkraft,  og  Abra- 
hamson  var  udrustet  med  en  enestaaende  Myndighed 
til  at  arbejde  for  »den  almennyttige  Sag«,  som  den 
stadig  kaldtes.     I  de  »Hovedrapporter«,   han  indgav  til 

Kongen,  og  hvoraf  Udtog  offentliggjordes  i  Kollegial- 
tidende og  sendtes  Kommunerne,  roser  han  de  Præster 
og  Provster,  der  var  ivrige  for  Methoden  som  »hæder- 
lige Mænd«,  »udmærkede  Skolemænd«,  medens  deres 
Modstandere  var  besjælede  af  Fordom,  Lidenskab, 
Misundelse  og  Hovmod.  Overfor  Kancelli,  Biskopper 
og  Skoledirektioner  stod  han  som  en  Slags  suveræn 
Overskoledirektør,  og  han  fik  Øgenavnet  »den  røde 
Bisp« ;  men  at  hele  denne  Magt  og  Indflydelse  oven  fra 
i  høj  Grad  maatte  fremme  Sagen,  selv  om  den  ikke  var 
paabudt,  men  kun  tilladt  indført,  er  jo  indlysende. 

Hvad  der  især  indtog  Frederik  VI  ved  Methoden  var 
jo  dels  hele  det  militære  Snit,  hvilket  han  som  bekendt 
havde  en  stor  Svaghed  for,  dels  det,  at  man  mente  at 
kunne   spare    en   Del  ved   dens  Indførelse,    og   spares 
skulde  der.     Den    stort   og   smukt    tænkte  Skolelov  af 
1814  kom  jo  til  Verden   under  de  fattigste  Kaar,  og 
samtidig   med   at   der   arbejdedes  for  dens   Indførelse, 
maatte  man  være  betænkt   paa  at  spare,  hvor  spares 
kunde.      Præsteembederne    havde    for   en    Del    baaret 
Byrderne  dels  ved  Seminarierne,  dels  ved  Amtsprovstierne, 
der  var  bleven  indført  1806  særlig  af  Hensyn  til  Skole- 
væsenet;  men  Præsterne  var  ved  at  segne  under  Byr- 
derne, og  deres  Afgifter  til   Skolevæsenet   maatte   op- 
hæves.    Som  Følge  deraf  blev  det  ene  Seminarium  ned- 
lagt efter  det  andet,  og  1823  ophævedes  Amtsprovstierne 
og  afløstes   af   de    nuværende  Distriktsprovstier,    hvor 
Provsterne  ikke  fik  nogensomhelst  Løn  for  deres  Ar- 
bejde med  Skolevæsenet,   hvad   de  jo   heller  ikke  faar 
den  Dag  idag.     Nu  meldte  da  den  indbyrdes  Undervis- 
ning sig,  hvorved  man  mente  at  kunne  spare  betydeligt 
paa  Lærerkræfterne.     Det  viste  sig  dog  hurtigt  der  som 
saa  ofte,    at   »hvad   i   den  ene    Ende    man  vandt,    det 

tabte  man  snart  i  den  anden,«    selv  rent  materielt;    thi 
Anskaffelsen  af  de  mange  Tabeller  blev  allerede  mange 
Steder  en   uoverkommelig  Udgift  i  de  Tider.     Der  op- 
rettedes   da    1826    i    hvert   Provsti    en  Tabelkasse    til 
Anskaffelse  og  Fornyelse  af  Tabeller.  Kongen  gav  hertil 
4000  Rdlr.,  og  den  skulde  saa  fremtidig  opretholdes  ved 
Bidrag  af  Kommunernes  Skolekasser,  mod  at  Kommunen 
fik  Ret  til  Tabeller.     Disse  var   stadig  Genstand  for  en 
rørende  Omhu  fra  Autoriteternes  Side.     I  et  Cirkulære 
af  1829  advarer  Kancelliet  mod  at  opbevare  Tabellerne 
paa  Hylder  under  Loftet,  da,  som  det  hedder,  »Dunsterne 
stige  opad  og  da   kaste  sig  paa  Loftet  og  hvad  der  er 
dette   nærmest«      Bihjælperstokkene    skulle   have    »vel 
afdrejede  og  glatte,  runde  Dupper  for  Enderne  for  ikke 
at  beskadige  Tabellerne  med  Træspidserne«,  og  Lærerne 
skulle  tilholde  Børnene  ikke  at  pege  med  Fingrene  eller 
haandtere  Tabellerne  mere  end  højst  nødvendigt.    Højde- 
punktet i  den  Retning  naaedes  i  et  Cirkulære  fra  Kan- 
celliet af  8.  August  1829  om  Tabellernes  Femissering, 
hvori  det  blandt  andet  hedder: 

»Den  almindelige  Malerfernis  anses  bedst  tjenlig. 
Førend  Fernissen  anbringes,  overstryges  Tabellerne  med 
en  Limopløsning,  til  hvilken  bruges  simpelt  Snedkerlim, 
som  der  slaas  lidt  Vand  paa,  og  som  koges  til  en  pas- 
sende Tykkelse,  saaledes  at  den  draabevis  kan  løbe  af 

en  Pensel,  som  dyppes  deri. Til  Fer  nisseringen 

gør  man  bedst  i  at  købe  Fernissen  hos  en  Maler  for 
at  undgaa  den  Fortræd,  som  let  kan  afstedkommes  ved 
Tillavningen.  Fernissen  varmes,  dog  uden  at  svies,  og 
paastryges  med  en  blød  Pensel,  naar  Limopløsningen 
er  fuldkommen  tør,  hvorved  der  er  at  iagttage,  at  Be- 
vægelsen med  Penselen  maa  være  meget  lemfældig,  da 
ellers  Fernissen  kommer  i  Skum  og  taber  sin  Gennem- 

rigtighed. Hvis  Omstændighederne   kræve,  at 

man    selv  maa  tillave  Fernissen tages  til  1  Pot 

Linolie  2  Lod  Sølverglød  t  —  og  saa  kommer  en   de- 
tailleret Beskrivelse  af  Fremgangsmaaden  derved. 

Efter  at  Tabelkassen  var  oprettet,  kom  der  ret  Fart 
i  Bevægelsen,  og  Regeringen  paaskyndte  da  ogsaa  Sagen 
▼ed  den  ene  Plakat  efter  den  anden.  En  indskærpede 
Methodens  nøjagtige  Efterlevelse,  en  anden  paabød,  at 
enhver  theologisk  Kandidat  skulde  aflægge  Prøve  deri, 
førend  han  maatte  stedes  til  Bispeeksamen,  en  tredie, 
at  der  skulde  oprettes  en  Normalskole  i  hvert  Provsti. 
For  at  oprette  disse  og  i  det  hele  ordne  Sagen  blev 
Student  Wille  udsendt,  særlig  mellem  Aarene  1828 — 30. 
Det  var  en  Nordmand,  der  sad  i  Bestyrelsen  for  pæda- 
gogisk Selskab  og  i  nogle  Aar  havde  været  Lærer  ved 
Normalskolen.  Om  dens  Fremgang  og  Udvikling  vil  man 
kunne  faa  et  Indtryk,  naar  jeg  fremdrager  nogle  Akt- 
stykker her  fra  Provstiet.  Jeg  forudskikker  den  Be- 
mærkning, at  Provstiet  dengang  bestod  af  Malt,  Anst 
og  Ribe-Gørding  Herreder,  og  at  Sognepræsten  i  Vils- 
lev, Næblerød,  var  Provst.  Aktstykkerne  har  jeg  dog 
ikke  fundet  i  Provstearkivet,  men  i  Føvling-Holsted 
Præstekalds  gamle  Embedsbog. 

Det  første  Aktstykke,  hvori  jeg  finder  Sagen  omtalt, 
er  et  Cirkulære  fra  Provst  Næblerød  af  8.  Sept.  1828, 
der  forøvrigt  handler  om  Gymnastikken,  men  hvori  det 
saa  hedder  henimod  Slutningen:  »Forresten  er  Hoved- 
skolen i  Darum  af  Amtsskoledirektionen  udset  til  at 
være  den  Skole,  som  Hr.  Student  Wille  skal  indrette 
til  Norm  for  Gymnastikken  og  den  indbyrdes  Under- 
visning, hvor  altsaa  enhver,  som  maatte  ønske  det,  kan 
faa  fornøden  Oplysning,  og  skal  jeg  give  mig  den  Frihed 

nærmere  at   underrette   mine  Herrer  Brødre  ona,    naar 
denne  Skole  er  ordnet.« 

Dette  skete  i  et  Cirkulære  af  3.  Okt.  s.  A.  saalydende  : 
»Da  det  ifølge  det  kgl.   danske  Kancellis  Skrivelse  af 
9.  Aug.  d.  A.   er  mig  paalagt  i  mine  aarlig  indgivende 
Visitatsberetninger  at  attestere,  at  Overholdelsen  af  den 
indbyrdes    Undervisnings    Methode    vedligeholdes    i    de 
Skoler,   som  findes  i  det   mig  allernaadigst  anbetroede 
Provsti,  saa  anser  jeg  det  nødvendigt  til  Øjemedets  Op- 
naaelse,  at  i  det  mindste  Skolelærerne  fra  Hovedskolerne 
i  ethvert  Hovedsogn  maa  indfinde  sig  i  den  af  Hr.  Stu- 
dent Wille  nu  ordnede  Skole  i  Darum.     Til   den  Ende 
maa  jeg  herved   have  D'Hrr.  Sognepræster  i  Malt  Her- 
red anmodet  om  at  drage  Omsorg  for,  hver  for  sit  Ved- 
kommende,  at   følgende   Skolelærere   indfinde  sig  i  be- 
meldte  Darum  Skole  Mandagen   den  20.   d.  M.  for   at 
modtage  Ifornøden  Vejledning   om  Anvendelsen  af  ind- 
byrdes Undervisning  af  Kirkesanger  og  Skolelærer  Chri- 
stensen dersteds,   nemlig  Skolelæreren  fra  Bobøl  Skole 
i  Føvling  Sogn,    fra  Brørup  Hovedskole  etc.     Hvorhos 
det  tillige  maatte  bekendtgøres  for  bemeldte  Skolelærere, 
at  de,  førend  de  forlade  Darum  Skole,  maa  underkaste 
sig  en  Prøve  i  min  Overværelse  paa,  at  de  forstaa  Me- 
thodens  Udførelse  efter  Bestemmelserne.    Naar  nu  Skole- 
lærerne for  Hoveddistrikterne  saaledes  have  aflagt  Prøve 
paa   deres  :Duelighed  i   Methodens  Anvendelse,    mener 
jeg,  de  øvrige  kunde  indfinde  sig  hver  i  sit  Hovedsogns 
Skole  for  under  Sognepræstens  Tilsyn   at  vejledes  der, 
hvorved  man  kunde  forvisse   sig  om,   at  alt  paa  det 
nøjeste    blev   ordnet   og    udført    efter   Bestemmelserne. 
Men  dette   tør   man  i  Almindelighed    kuns    vente  der, 
hvor  Sognepræsten  selv  har  gjort  sig  fortrolig  med  Be 
stemmelsernes  Indhold,  saa  at  han  selv  i  fornødent  Fald 

ser  sig  i  Stand  til  at  give  Vejledning  til  den  praktiske 
Anvendelse.  Jeg  paatvivler  ikke,  at  jo  D'Hrr.  Brødre 
ere  indviede  i  Methodens  Theori,  men  egen  Erfaring 
har  lært  mig,  at  man  vanskelig  føler  sand  Interesse  for 
Sagen,  før  man  selv  har  erhvervet  sig  Bekendtskab  med 
selv  de  mindste  Haandgreb,  der,  hvor  ubetydelige  de 
end  kunne  forekomme  ved  en  flygtig  Beskuelse,  dog  ved 
Udførelsen  i  det  hele  ikke  ere  uvæsentlige. f  —  Præsterne 
faar  derfor  forskellige  Formaninger  til  at  sætte  sig  al- 
vorligt ind  i  Sagen,  og  Cirkulæret  slutter  endelig  med, 
at  der  efter  allerhøjeste  Resolution  af  14.  Maj  1825  kan 
lilstaas  Skolelærerne  en  efter  Omstændighederne  pas- 
sende Understøttelse,  og  at  Kirkesanger  Christensen  i 
Darum  er  villig  til  at  skaffe  vedkommende  Kost  og  Logis 
for  den  billige  Betaling  af  1  Mark  daglig,  naar  man 
derom  henvender  sig  til  ham. 

Det  næste  Cirkulære,  omtrent  af  samme  Datum,  er 
en  meget  udførlig  og  detailleret  Beskrivelse  til  Indret- 
ning af  Skoleprotokollerne,  som  jeg  ikke  skal  dvæle 
nærmere  ved.  Det  næste  er  af  30.  Novbr.  s.  A.,  altsaa 
1828,  hvori  der  først  meddeles,  at  der  er  Haab  om,  at 
Manglen  paa  Tabeller  kan  afhjælpes,  hvorfor  Præsterne 
maa  indberette,  hvor  stort  et  Antal  der  behøves.  »End- 
videre —  hedder  det  —  er  jeg  i  Skrivelse  fra  Hr.  Major 
V.  Abrahamson  af  30.  Oktober  anmodet  om  at  afgive 
Oplysning  angaaende  indbyrdes  Undervisnings  Tilstand 
til  Brug  ved  hans  indgivende  Rapport  paa  Hans  Maje- 
stæts Fødselsdag,  og  maa  jeg  i  denne  Henseende  udbede 
mig  paa  hoslagte  Side  anført  Antallet  paa  de  Skoler, 
der  findes  i  hvert  Pastorat,  samt  hvilke  af  disse  der 
maatte  være  Omgangsskoler.«  Saa  kommer  der  et  meget 
højstemt  Cirkulære  af  23.  Jan.  1829: 

»Fire  Maaneder  ere  nu  henrundne,    siden    jeg  i   mit 

udstedte  Cirkulære  af  3.  Okt.  f.  A.  tillod  mig,  opfordret 
af  Embedspligt,    at  lægge   mine  Herrer  Brødre   den    af 
vor  allernaadigste  Konge  saa  højt  yndede  og  for  Oplys- 
ningen saa  gavnrige  indbyrdes  Undervisning  paa  Hjertet. 
Siden  den  Tid   er  der  sikkert  —  saa   haaber  jeg   med 
Føje  —  gjort  mangt  et  frejdigt  Skridt  fremad  for   ind- 
byrdes Undervisning ;  thi  Hovedskolens  Lærere  ere  blevne 
bekendte   med  Methodens  Udførelse  i  den  af  Hr.  Wil  le 
ordnede  Skole  i  Darum,  og  det  af  mig  saa  højt  skattede 
Bekendtskab,  jeg  i  den   korte  Tid,  jeg  har  været    saa 
lykkelig  at  staa  i   Embedsforbindelse  med  saa  mange 
værdige  Mænd,  er  mig  tilstrækkelig  Borgen  for,  at  alt  nu 
er  ordnet  i  deres  Howdskoler  paa  det  nøjeste  efter  Be 
stemmelserne,  og  at  Biskolernes  Lærere  have  faaet  den 
Vejledning  og  deres  Skoler  den  Indretning,  som  det  jo 
er  ønskelig. 

Imidlertid  er  jeg  baade  direkte  og  indirekte  bleven 
overbevist  om,  at  vi  endnu  langtfra  ikke  ere  ved  Maalet; 
og  at  Undervisningen  mange  Steder  har  mødt  Hindringer 
af  Mangel  paa  Tabeller,  men  Gud  ske  Lov  disse  ville 
blive  hævede  derved,  at  enhver,  endog  den  mindste 
Skole  i  Distriktet,  vil  blive  forsynet  med  et  Sæt  uden 
Udgift  for  Kommunen  —  saa  lovede  mig  den  høje  re- 
spektive Kommité  for  indbyrdes  Undervisnings  Tabeller 
—  og  jeg  deler  Glæden  derved  med  hver  indbyrdes 
Undervisnings  Velynder  blandt  mine  Embedsbrødre. 

Men  skulle  vi  glæde  os  ved  at  se  Frugterne  af  denne 
visselig  ikke  lille  Opofrelse  af  Landets  Fader,  da  maa 
vi  jo  værdige  indbyrdes  Undervisning  vor  udelte  Op- 
mærksomhed og  med  øm,  omhyggelig  Pleje  sørge  for 
dette  velgørende  Værk,  der  endnu  mange  Steder  er  i 
sin  Barndom  og  kuns  ved  den  nidkære,  den  vaagende 
Præstes  Øje  vil  bringes  til  Modenhed  paa  den  just  ikke 

allevegne  gunstige  Jordbund,  da  maa  den  strængeste 
Orden  indføres  og  følges  med  Nøjagtighed,  og  aldrig 
maa  det  tillades  Læreren  egenmægtig  at  gøre  end  den 
mindste  Forandring  eller  Afvigelse  fra  Bestemmelserne. 
Jeg  er  saa  paalidelig  (underrettet  fra  højere  Steder, 
hvorlunde  det  er  Regeringens  allemaadigste  Vilje,  at 
de  foreskrevne  Regler  skulle  følges,  at  ej  den  mindste 
Afvigelse  vil  taales,  at  jeg  maa  og  bør  gøre  mine  Em- 
bedsbrødre  opmærksom  derpaa.  Jeg  bør  end  mere  lede 
mine  Herrer  Brødres  Opmærksomhed  hen  paa  Hans 
Majestæts  allemaadigste  Befalinger  af  25.  November  f.  A  , 
hvoraf  Allerhøjstsammes  baade  Ønske  og  Vilje  fremlyser: 
at  se  indbyrdes  Undervisning  ordentlig  og  fuldstændig 
indført.  Og  hvem  skulde  han  hellere  fordre  og  ønske 
det  af  end  af  Dem,  som  Ungdommens  saa  velgørende 
Undervisning  er  betroet  til. 

End  maa  jeg  tilføje,  at  jeg  med  temmelig  Vished  tør 
forudsige,  at  der  til  Sommeren  1829  eller  i  det  seneste 

(       1830  forestaar  indbyrdes  Undervisning  en  Revision,  for- 
anstaltet fra  højere  og  højeste  Steder.     Hvor  glædeligt, 

'       om  da  alt  befandtes  i  tilbørlig  Orden  I     Men  ogsaa  hvor 
tungt,  hvor  sørgeligt,  om  blot  en  eneste  iblandt  os  skulde 

I       paadrage  sig  selvforskyldt  Mishag  og  Bebrejdelser. 

En  Grund  mere  til  at  der  jo  sørges  for,  at  alle  Appa- 
raterne, selv  indtil  det  mindste  Stykke  holdes  i  Orden 
og  bruges  efter  Bestemmelserne,  da  alle  Mangler  saavel 
ved  mine  Besøg,  som  ved  Revisionen,  maa  anmærkes 
og  indberettes  til  Kancelliet. 

End  engang  anbefaler  jeg  derfor  med  Inderlighed  den 
saa  gavnrige,  den  af  Hans  Majestæt  og  de  Mænd,  som 

I       Allerhøjstsamme  betroede  Opsyn  dermed,  saa  højt  yndede 

'       indbyrdes  Undervisning  til  mine  Herrer  Brødres  Omsorg. 

I        Hvor  herligt,  om  vi  ved  Aarets  Slutning  kunde  se  det 

Værk  fuldendt  i  vor  Cirkel  i  hver  en  Skole,  hvorpaa  der 
nu  er  arbejdet  i  en  Række  af  Aar  med  saa  store  Op- 
ofrelser. 

Dette  Cirkulære  ville  D'Hrr.  Sognepræster  behage  ind- 
føre i  vedkommende  Embedsbog  og  med  Paategnin«r 
herom  lade  det  retournere. 

Provstekontoret  i  Vilslev,  den  23.  Januar  1829. 

Næblerød.« 

Samtidig  var  der  en  ny  Anmodning  om  at  opgive, 
hvilke  Skoler  der  manglede  Tabeller,  hvortil  Sogne- 
præsten i  Føvling-Holsted  har  føjet  den  Oplysning,  at 
det  for  dette  Pastorats  vedkommende  var  Tilfældet  i 
Bobøl  Hovedskole,  Stenderup  Biskole  og  Holsted  Hoved- 
skole, hvad  der  jo  saa  omtrent  vil  sige  i  dem  allesaramen. 

Den  næste  Skrivelse  af  7.  Septbr.  1829  om  Sagen  er 
Kancelliets  Cirkulære  af  8.  Aug.  1829  om  Fernisseringen 
af  Tabellerne,  hvortil  Provsten  har  føjet:  »Ved  herhos 
at  communicere  D'Hrr.  Embedsbrødre  foranstaaende 
Kancelli-Cirkulære  kunde  jeg  ikke  forbigaa  tjenstligst  at 
have  de  respektive  Skolekommissioner  |behageligst  at 
ville  drage  Omsorg  for,  at  det  angivne  Middel  til  Tabel- 
lernes Konservation  jo  endelig  bliver  anvendt,  som  jeg 
er  saa  meget  mere  forvisset  om  at  ville  ske,  da  alle 
Skolerne  i  Herredet  nu  ere  blevne  forsynede  med  Ta- 
beller uden  nogen  Udgift  for  Kommunerne,  saa  jeg  tør 
haabe,  at  Skolekassen  let  vil  kunne  afholde  de  ret  ube- 
tydelige Udgifter,  som  Fernisseringen  maatte  udkræve, 
især  dersom  Skolelærerne  kunde  paatage  sig  Udførelsen 
af  Arbejdet,  som  det  vilde  være  mig  en  sand  Glæde  at 
erfare. « 

Samtidig  skriver  Provsten  om  Geografiundervisningen, 
der  vel   ikke  er  gjort  til    nogen    direkte   Disciplin    for 

yngste  Kiasse,  men  dog  maa  anses  for  ønskelig,  og 
hvorvel  Provsten  ikke  tvivler  om,  at  hans  Embeds- 
brødre  ogsaa  har  værdiget  denne  Undervisningsgenstand 
deres  Opmærksomhed,  saa  »finder  jeg  mig  dog  opfordret 
til  end  at  anbefale  Dem  denne  Sag,  idet  jeg  tillige  for- 
sikrer, at  det  vil  være  mig  en  særdeles  Glæde  paa  min 
forestaaende  Visitats  at  kunne  bemærke,  at  Geografi- 
undervisningen er  anvendt  i  yngste  Klasse  i  de  Skoler, 
hvor  Børnene  ere  modne  til  at  deltage  deri.  —  Omkost- 
ningerne derved  kan  ikke  lægge  nogen  Hindring  i  Vejen 
for  dens  Anvendelse,  da  dertil  jo  blot  udkræves  nogle 
større  og  mindre  Rammer  efter  Tabellernes  Størrelse. 
Læreren  vil  ikke  kunne  undskylde  sig  med  Ukyndighed; 
thi  han  har  jo  Geografien,  og  naar  han  blot  lader  Bør- 
nene følge  dennes  Indhold,  gaar  Undervisningen  af  sig 
selv;  han  forklarer  det .  almindelige  for  alle  Børnene, 
og  det  særdeles  for  2 — 3 — 4,  der  kunde  bruges  som 
Bihjælpere,  og  saaledes  vil  alt  gaa  let  og  sikkert  under 
mine  Herrer  Brødres  omhyggelige  Tilsyn,  og  de  velgø- 
rende Frugter  ikke  udeblive.« 

Endelig  er  der  Cirkulære  af  6.  September  s.  A.  med 
Kancelliets  Truselscirkulære  af  10.  August  s.  A.,  hvori 
først  Præsterne  paamindes  om  at  besøge  Skolerne  i  Over- 
ensstemmelse med  Skolelovens  Bestemmelser  af  1814 
og  vejlede  Læreren  med  Hensyn  til  den  indbyrdes  Un- 
dervisning, hvor  dennes  »Kundskab  derom  maatte  be- 
findes endnu  ikke  at  være  fuldkommen.«  Er  Præstens 
Kundskab  heller  ikke  fuldkommen,  og  han  »ikke  selv 
maatte  vide  at  forskaffe  sig  den  manglende  Kundskab,« 
bør  han  henvende  sig  til  sin  Provst  for  ved  dennes 
Raad  eller  Vejledning  at  erholde  den  manglende  Kund- 
skab inden  Aarets  Udgang.  —  »Dersom  nogen  Skole- 
lærer viser  sig  uvillig  eller  efterladende  i  at  følge  Sogne- 

præstens  Vejledning  og  Undervisning  angaaende  den  an- 
meldte Methode  —  kan  han  tiltales  til  Embedets  For- 
tabelse.« Endelig  paalægges  det  Provsterne  at  indbe- 
rette til  Kancelliet,  hvor  mindste  Afvigelse  finder  Sted, 
eller  Methoden  ikke  i  alle  Dele  udføres  aldeles  til- 
børlig, og  det  ikke  straks  kan  rettes,  for  at  det  kan 
tages  i  nærmere  Overvejelse,  »hvorledes  i  Henseende  tiJ 
den  paagældende  Sognepræst  og  Skolelærer  eller  andre 
vedkommende  vil  blive  at  forholde,  og  bliver  det  i  Sær- 
deleshed at  indberette,  dersom  nogen  seminaristisk 
dannet  Skolelærer  maatte  findes  ikke  at  være  fuldkom- 
men øvet  i  Methodens  Anvendelse,  paa  det  at  Aarsagen 
dertil  nærmere  kan  undersøges.« 

Til  dette  har  Provsten  ikke  selv  knyttet  nogen  Be- 
mærkning, men  i  et  Cirkulære  af  8.  Oktbr.  s.  A.  i  An- 
ledning af  et  anonymt  Brev  tjl  Hans  Majestæt  Kongen 
om  den  indbyrdes  Undervisnings  maadelige  Forfatning 
fornemlig  i  Jylland,  indskærper  han  paany  Sagen  i  meget 
alvorlige  Udtryk  og  bebuder,  at  der  vil  komme  en  af 
Regeringen  sendt  Tilsynsmand   endnu  i  dette  Efteraar. 

Om  den  omtalte  Mand  er  kommen,  ved  jeg  ikke,  men 
den  28.  November  s.  A.  har  Provsten  egenhændig  skrevet 
et  Vidi  og  sit  Navn  i  Embedsbogen,  saa  da  maa  han 
selv  have  været  paa  Visitats. 

Den  sidste  Skrivelse  af  Provsten  var  fra  8.  Oktober 
1830,  og  da  den  første,  hvori  Sagen  udførligere  omtaltes, 
var  af  8.  Oktober  1828,  er  det  altsaa  over  et  Tidsrum 
af  akkurat  to  Aar,  at  disse,  som  jeg  synes,  meget 
talende  Skrivelser  strækker  sig.  Man  maa  jo  lade  Provst 
Næblerød,  at  han  har  forstaaet  at  fyre  dygtig  under 
Kedlen,  og  man  mærker  ikke  meget  til,  at  Methoden 
kun  var  tilladt,  ikke  paabudt,  indført.  At  man  andre 
Steder  har  været  lige  saa  ivrig  fremgaar  af,  at  1830 

var  Methoden  indført  i  1980  af   LandeU  2460  Skoler, 
ja  i  1833  endog  i  2110. 

Imidlertid  er  Skrivelsen  af  8.  Oktbr.  1830  den  sidste, 
jeg  finder  i  Embedsbogen  om  Sagen,  og  der  bliver  i  de 
felgende  Aar  en  ganske  mærkværdig  Tavshed,  saa  man 
forbavset  maa  spørge:  hvad  er  Grunden?  Var  det  maaske 
den,  at  Provsten  efter  sin  Visitats  i  Slutningen  af  1830 
havde  fundet,  at  alt  nu  havde  naaet  en  saadan  Fuld- 
kommenhed, at  der  ikke  behøvedes  flere  Paamindelser? 
Dette  er  næppe  troligt.  Grunden  er  vel  snarere  den, 
at  med  Aaret  1831  begyndte  der  en  anden  Vind  at  røre 
sig.  Forstandige  Mænd  havde  længe  været  klar  over, 
hvilket  Fejlgreb  Methoden  var.  Enhver  levende  Paa- 
virkning  fra  Lærerens  Side  paa  Børnene  var  jo  ophørt, 
og  Hjemmenes  Medvirken  var  sat  ganske  ud  af  Spillet. 
Det  hele  var  bleven  til  en  død  og  dræbende  Mekanise- 
ring af  Undervisningen.  Ingen  havde  dog  ret  Mod  til 
at  tage  Bladet  fra  Munden  under  det  stærke  Pres  fra 
oven.  Da  dristede  Professor  H.  N.  Clausen  sig  dertil. 
Han  lod  1831  offentliggøre  i  Maanedskrift  for  Literatur 
en  ret  knusende  Kritik  af  Abrahamsons  Rapporter  og 
hele  den  almennyttige  Sag,  og  Artiklen  havde  en  ganske 
uventet  Virkning,  omtrent  af  samme  Art  som  Barnets 
Ord  i  Kejserens  nye  Klæder  »men  han  har  jo  slet  ingen 
Klæder  paa«.  Da  Ordet  først  var  sagt,  kunde  alle  be- 
gynde at  se  det  og  tale  derom.  Abrahamson  maatte 
trække  sig  tilbage,  og  Systemet  var  hurtig  dømt  i  den 
offentlige  Bevidsthed.  Kongens  Interesse  for  den  beva- 
redes dog  usvækket.  Det  blev  nogle  Aar  efter  overdraget 
Hr.  Wille,  der  imidlertid  var  bleven  Krigsraad,  at  om- 
arbejde Sagen.  Tabellerne  blev  færre,  og  det  blev  bragt 
i  en  noget  mere  tiltalende  Skikkelse;  men  det  gik 
dog   nu  gradvis   ned   ad   Bakke   med   Sagen,    om    end 

11* 

Normalskolen    i    København    først    endelig   ophævedes 
1865. 

Der  blev  paa  et  Skolemøde,  som  jeg  for  en  Tid  siden 
overværede,  lejlighedsvis  peget  paa,  at  det  dog  maa.ske 
var  et  Lyspunkt  i  Methoden,  at  den  fremmede  Børnenes 
Selvvirksomhed,   og  at   disse  til  enhver  Tid  var  syssel 
satte,  og  der  blev  henvist  til,   at  baade  en  Skolemand 
som  K.  Ottosen  og  N.  J.  Termansen  har  givet  visse  Sider 
i  den  et  gunstigt  Vidnesbyrd.     Jeg  for  mit  vedkommende 
har  dog  ikke   kunnet  opdage  nogen  særlig  Lysside  ved 
den  og  med  Hensyn  til  de  nævnte  Mænds  rosende  Vid- 
nesbyrd om  enkelte  Sider  af  den,  mener  jeg,  det  for  en 
Del  kan  skrives   paa  den  Regning,   at    for  flinke    Børn 
faar  en  Methode  i  det  hele  lidet  at  sige,  for  dem  er  det 
altid  en  Lyst  at  gaa  i  Skole.     Ganske  utaalelig  blev  den 
ogsaa  for  Lærerne  ved  det  Posekigeri,  det  Kontrollerings- 
system,   der   fandt   Sted   fra   Præsternes    og    de   højere 
Myndigheders  Side. 

Men  naar  der  her  i  vort  Land  hersker  en  ikke  ringe 
Frygt  for  Methoder,  saa  stammer  det  nok  bl.  a.  fra  hin 
Tid.  Denne  Frygt  anser  jeg  dog  i  det  hele  for  et  Gode, 
og  det  er  i  mine  Øjne  den  eneste  Lysside  i  det  Uvejr, 
der  med  den  indbyrdes  Undervisning  gik  hen  over  vor 
Folkeskole  og  for  en  Tid  satte  den  betydeligt  tilbage  i 
Udvikling,  den  lærte  os  noget  af,  hvordan  man  ikke 
skal  bære  sig  ad  og  banede  Vej  for  Forstaaelsen  af,  at 
A  og  0  i  al  sand  og  sund  Skoleundervisning,  det  er 
dog  den  personlige,  levende  Paavirkning. 


Paa  Askov  1902 


'nJ% 


Det  omstaaende  gengivne  Billede  er  i  Sommeren  1902 
bleven  malet  af  Erik  Henningsen.  Midlerne  dertil 
er  tilvejebragte  ganske  under  Haanden  blandt  Venner 
af  den  danske  Højskole  hele  Landet  over.  Bidragyder- 
nes Antal  var  350,  og  de  enkelte  Bidrags  Størrelse  har 
varieret  mellem  25  Øre  og  700  Kr. 

Folkehøjskolen  har  været  og  er  en  saa  betydningsfuld 
Faktor  i  det  danske  Folks  aandelige  Liv,  at  man  har 
ment,  al  et  Gruppebillede  fra  dens  indre  Virksomhed 
vilde  have  stor  Interesse  for  Eftertiden.  Billedet,  der  er 
godt  to  Alen  langt  og  halvanden  Alen  højt  inden  for 
Rammen,  forestiller  et  afsluttende  Møde  i  Dagmarsalen 
paa  Askov  saaledes,  at  de  ledende  Kræfter  ved  denne 
Højskole  utvungent  har  kunnet  gruppere  sig  paa  begge 
Sider  af  Talerstolen,  idet  Formaalet  nærmest  har  været 
at  meddele  Portræter  i  levende  Live  netop  af  disse. 
Tanken  er  nu  en  Gang  i  1903  at  skænke  dette  Maleri 
til  Nationalmusæet  paa  Frederiksborg. 

Siemann. 

Da  det  i  Aar  er  40  Aar  siden  Krigen  1864,  fremtræder 
denne  Aargang  af  »Fra  Ribe  Amt«  som  et  Mindeskrift 
om  Begivenheder  fra  denne  Tid  eller  saadanne,  som 
staa  i  en  nærmere  Forbindelse  dermed,  forsaavidt  disse 
forøvrigt  særlig  vedrøre  Ribe  Amt. 


INDHOLD. 

Sid« 

Oplevelser  i  Ribe  under  Krigen  1864.   Af  Sognepræst  Dr.  phil. 

RETTELSER. 

Side  44,  Lin.  12  f.  n. :  Grændse;  læs:  Grændse  af. 

—  45,    —    6f.  o. :  incorporede;  læs:  incorporerede. 

—  46,    —  12f.  n.:  nedlagde;  læs:  nedlagte. 

—  49,    —  13  f.  o.:  contraherede ;  læs:  contraherende. 

—  50,    —  13  f.  o.:  vil;  læs:  vilde, 

—  108,    —  12 f.  o.:  Udenridsminisleriet;  læs:  Udenrigsministeriet. 

—  110,    -    llf.  o. :  Grændselininn;  læs:  Grændselinien. 


Oplevelser  i  Ribe  under  Krigen  1864. 

Af  Sognepræst  i  Skjellerup  Dr.  phil.  J.  Helms. 


Ifterretningen  om,  at  vor  Hær  hin  Aften,  Fredag 
den  5.  Februar,  var  brudt  op  fra  Danevirkestil- 
'  lingen,  blev  i  Ribe  først  almindelig  bekendt  den 
næste  Dags  Eftermiddag.  Men  det  varede  saa  heller 
ikke  længe,  før  vi  kom  til  at  mærke  til  Virkningerne  deraf. 
Hvor  disse  først  kom  til  Syne,  var  ude  paa  den  da  først 
nylig  fuldendte  Chaussé  til  Tønder.  Til  daglig  Brug  var 
denne  hidtil  kun  bleven  meget  lidt  befærdet  af  rejsende. 
Diligencen,  som  var  bleven  sat  i  Gang  paa  den,  havde 
oftest  kun  en  enkelt  Passager;  tit  var  den  ogsaa  helt 
lom.  Anderledes  derimod  om  Søndagen  efter  hin  sørge- 
lige Begivenhed.  Den  Dag  saa  vi  snart  en  aaben,  snart 
en  lukket,  fuldt  pakket  Vogn  ude  paa  denne  Vej  komme 
ind  imod  Byen,  og  hvad  der  aldrig  var  sét  før,  Diligen- 
cen havde  denne  Dag  Bivogne,  og  det  hele  tre  lukkede 
Vogne,  i  Følge  med  sig.  Saa  godt  som  alle  disse  rejsende 
var  Flygtninge,  mest  Kvinder  og  Børn,  hvilke  danske 
Embedsmænd  i  den  sydligere  Del  af  Slesvig  havde  fundet 
det  raadeligst  ikke  at  opsætte  i  Tide  at  faa  bragt  i  Sik- 
kerhed Nord  paa. 

Naar  jeg  baade  med  Hensyn  til  disse  Dage  og  til  den 
efterfølgende    Tid,    lige   til    de    sidste   tyske    Soldaters 

Fra  Ribe  kmt    H  l 

Bortmarsch,  ser  mig  i  Stand  til  at  fortælle  en  Del    om, 
hvad  der  i  Nærheden  af  Ribe   foregik   paa  den  nævnte 
Chaussé,  da  skyldes  dette  min  daværende  Boligs  Belijr- 
genhed.     Som  den  længste  Tid  af  mit  mangeaarige  Op- 
hold som  Adjunkt  ved  Katedralskolen  i  Ribe  boede  je<£ 
nemlii^   da   i   (iravsgade,    i    det  lille   Hus   med    Kvisten 
over,   der   paa  højre   Side   følger   nærmest   efter    denne 
Gades   Knæk,    naar  man,    kommende   fra   Sviegade,    er 
bøjet  om  imod  højre.      Ligeoverfor,   paa   den   modsalte 
Side  af  (iaden,   var   der   den   Gang   hverken  Bygninj^er 
eller  Trævækst,    men   blot  et  Rækværk  foran  en  Have, 
der  skraanede  ned  imod  Aaen,  og  heller  ikke  langs  med 
denne  var  der  da  Beplantning.     Vi  havde  derfor  fra  vore 
Vinduer  fuldstændig  fri  Udsigt  ikke  blot  over  den  umid- 
delbart bag  ved  Aaen  løbende  gamle  Haderslevvej,  men 
men   paa   en   lang    Strækning    ogsaa  ud    over   Tønder- 
chausseen.      Saa   interessant   som   denne   Udsigt  i  flere 
Henseender  var,  maatte  vi  paa  den  anden  Side  under  de 
nu  forestaaende  Krigsforhold   ofte  komme  til  at  erfare, 
at   der  ogsaa  kunde  være  alvorlige  Ulemper  forbundne 
med  at  bo  netop  i  denne  Udkant  af  Byen. 

Medens  vi  den  nævnte  Søndag  kun  havde  faaet  Besøg 
af  en  enkelt  Flygtning,  skulde  det  blive  anderledes  den 
næste  Dag.  Det  var  da  Fastelavnsmandag,  en  Dag,  hvis 
triste  Præg  i  1864  nok  Landet  over  endnu  vil  mindes 
af  mange  ældre  fædrelandsksindede  Mænd  og  Kvinder. 
Og  ikke  mindst  i  Ribe  havde  den  et  trist  og  alvorsfuldt 
Præg.  Da  var  det  ikke  som  om  Søndagen  mere  enkelt- 
vis, at  Vogne  kom  med  Flygtninge  Syd  fra.  Nu  saa 
vi  dem,  især  om  P'ormiddagen,  komme  i  hele  Rækker. 
Og  rut  var  det  ikke  mest  Kvinder  og  Børn,  nej  i  Dag 
var  det  mest  Mænd,  danske  eller  dog  dansksindede 
Embeds-  og  Bestillingsmænd  fra  Syd-  og  Mellemslesvi^, 

i^r  vedblev  at  sirømme  til.  Af  Agitatorer,  der  dels  var 
komne  længere  Syd  fra,  dels  liavde  hjemme  paa  de  paa- 
,;f'idende  Steder  selv,  var  især  Sondagen  bleven  be- 
!  yttet  til  at  ophidse  Befolkningen  imod  dem.  (.)fte  med 
ib'^ret  kort  Varsel  blev  derfor  den  Dag  med  dens  Aften 
I  helt  ud  paa  Natten  mange  tvungne  til  at  forlade 
.Hios  Hjem  og  Familie.  Og  fra  Vesteregnen  tyede  da 
•le  fleste  af  disse  til  Ribe.  Især  henne  paa  Torvet,  i 
'  2r  udenfor  Grejsens  Hotel  og  Beværtningerne  der  om- 
k  "injj.  var  der  myldrende  fuldt  af  dem.  Hos  mange  af 
vm  robede  allerede  deres  Paaklædning,  og  hvad  de 
hiwle  faaet  om  sig  for  nogenlunde  at  værge  sig  imod 
»-n  raa  Vinterkulde,  mere  end  tilstrækkeligt  om,  hvor 
skvndsomt  de  havde  maattet  bryde  op  fra  Hjemmet 
^!ler  fra  de  Steder,  hvor  Agitatorerne  havde  truffet  dem. 
Paa  saa  godt  som  alle  var  det  tillige  kendeligt,  hvad 
'1'^  sjæleligt  havde  lidt,  og  hvor  betagne  de  var  ved 
Tiinkerne  paa,  hvad  der  var  sket,  og  hvad  der  nu  maatte 
:"<»restaa.  Nogle  af  dem,  som  jeg  kendte,  og  andre,  som 
j"^  aldrig  havde  set  før,  fik  jeg  da  —  og  selvfølgelig 
•/Jorde  mange  andre  det  samme  —  hjem  med  mig,  for 
♦Ml  lille  Stund  at  gøre  det  liflt  godt  for  dem.  Hvad  disse 
liavde  at  fortælle  os,  gik  jo  i  Hovedsagen  ud  paa  det 
stmme;  men  Maaden,  hvorpaa  Tvangen  var  bleven  an- 
vendt imod  dem,  var  dog  i  mange  Tilfælde  vidt  for- 
>kellig.  Sognepræst  Pram  Gad  fra  Klægsbøl,  et  Par 
Mil  Syd  for  Tønder,  var  saaledes,  skont  han  ellers 
liavde  levet  i  god  Forstaaelse  med  sine  Sognefolk,  bleven 
!>ludselig  fordreven  midt  om  Natten.  Han  og  hans  Hus- 
jomfru, der  fulgte  med  ham,  havde  kun  et  Par  mindre 
Pakker  med  sig.  Hans  Hustru,  der  ventede  sin  Ned- 
komst, var  heldigvis  kommen  af  Sted  Dagen  i  Forvejen. 
Anderledes  havde  man  forholdt  sig  over  for  Borgmester 

Goos  i  Tønning.     Han  havde  været  personlig  afholdt  a^ 
respekteret,  og  en  lille  Stund  efter  Armeens  Tilbagegang^ 
havde  han  ogsaa  i  nogen   Grad   formaaet  at  gøre   siri 
Myndighed  gældende ;  men  længe  varede  det  jo  ikke.     Saa. 
kom  en  af  Byens  indflydelsesrigeste  Mænd  baade  til  ham  o^ 
til  Toldinspektøren  Kaptajn  d'Origny  og  sagde  dem,   at 
de  selv  nu  ikke  længere  vilde  blive  taalte  i  Byen;  meix 
for  deres  Hustruer,  Børn  og  Hjem  kunde  han  indestaa 
dem,  at  der  ikke  skulde  ske  dem  nogen  Overlast.     Til- 
lige lod  han  dem  vide,  at  naar  det  blev  mørkt,  skulde^ 
hans  egen  Vogn  komme  og  køre  dem  bort. 

Ogsaa  den  saa  almindeligt  afholdte  og  af  hele  Befolk- 
ningen højt  respekterede  Amtmand,  Grev  Brockenhuus- 
Schack  i  Tønder  og  hans  Frue,  maatte  hin  Mandag^ 
komme  som  Flygtninge  til  Ribe.  Under  deres  dybt  ned- 
trykte Sindsstemning  var  jeg  om  Eftermiddagen  en  Stund 
sammen  med  dem  hos  Stiftamtmand  Nielsen. 

Dog,  der  var  ogsaa  pligttro  tyske  Sønderjyder  iblandt 
de  Embedsmænd,  der  den  Dag  kom  flygtende  til  Ribe. 
Inderlig  ondt  maatte  det  gøre  mig  iblandt  dem  at  træffe 
den  gamle  ærværdige  og  hvidhaarede  Pastor  Hinrichs- 
fra  Koldenbiittel,  nær  uden  for  Frederiksstad,  og  med 
ham  hans  trofaste  gamle  Hustru.  Paa  en  Studierejse 
i  Sydslesvig  nogle  Aar  i  Forvejen  var  jeg  kommen  ind 
til  dem  i  deres  Præstegaard  og  havde  følt  mig  saa  til- 
talt af  disse  jævne  og  kærlige  gamle  Mennesker,  der  i 
mange  Aar  havde  siddet  som  Præstefolk  paa  en  af  de 
smaa  Halliger  ude  i  Vesterhavet,  og  derfra  skrev  sig  vel 
ikke  mindst  det  gammeldags  Enfoldspræg,  som  var  over 
dem.  Allerede  den  Gang  havde  jeg  lært  deres  barnlig 
loyale  Pligttroskab  over  for  Danmarks  Konge  og  Rige 
klart  at  kende,  skønt  vort  danske  Sprog  var  dem  ganske 
fremmed,  og  ingen  af  dem  nogen  Sinde  havde  været  i 

Kongeriget  Hvad  der  nu  særligt  havde  opbragt  Slesvig- 
holstenerne  imod  dem,  var,  at  da  Kong  Christian  faa 
Dage  forinden  havde  besøgt  Danevirkestillingen,  havde 
Præsten  til  Ære  for  ham  ladet  ringe  med  Kirkens  Klokke 
hele  Tiden,  medens  han  var  i  Nærheden,  ogsaa  medens 
han  var  inde  i  Frederiksstad.  Hvor  var  de  to  gamle 
dog  nu  bedrøvede  og  betagne,  da  jeg  traf  dem  i  Ribe! 
Medens  de  danske  Flygtninge  nu  dog  her  følte  sig  paa 
hjemlig  Grund  og  imellem  Landsmænd,  for  hvem  de 
kunde  udtale  sig,  og  af  hvem  de  blev  forstaaede,  saa 
var  disse  jo  nu  som  oprykkede  af  den  hjemlige  Jord- 
bund; de  forstod  ikke  Talen,  der  lød  omkring  dem,  og 
deres  egen  tyske  Tale  kunde  under  de  daværende  sørge- 
lige Forhold  være  udsat  for  at  blive  paahørt  med  Mis- 
tænksomhed og  Dvillie.  Jeg  vilde  saa  gerne  have  haft 
disse  kære  stakkels  gamle  Mennesker  lidt  med  hjem  til 
os;  men  jeg  forstod  ogsaa  nok,  at  saa  betagne,  som  de 
var  af  Bedrøvelse  og  Træthed,  kunde  de  den  Aften  ikke 
følge  med  mig. 

Det  var  imidlertid  ikke  blot  saadanne  Eftervirkninger 
af  vor  Hærs  Tilbagetog  fra  Danevirke,  vi  hin  Fastelavns- 
mandag kom  til  at  mærke  noget  til  i  Ribe;  nej  ogsaa 
til  lidt  af  selve  Tilbagetoget  blev  vi  den  Dag  paa  en 
uforglemmelig  Maade  Øjenvidner.  Var  det  end  kun  en 
enkelt  og  ret  lille  Afdeling  af  vor  Hær,  vi  da  saa  komme 
til  os  Syd  fra,  saa  var  det  alligevel  en  Afdeling,  der 
ved  den  Maade,  hvorpaa  den  iværksatte  sit  Tilbagetog 
med  Rette  er  bleven  nævnet  med  Berømmelse.  —  Det 
var  hen  paa  Eftermiddagen  —  Luften  var  raakold  og 
Himlen  dækket  af  tætte  Sneskyer  — ,  da  vi  fra  vore 
Vinduer  langt  ude  paa  Tøndervejen  fik  Øje  paa  en  lang 
mørk  Række,  der  langsomt  nærmede  sig  imod  Byen. 
Det  var  vort  Artilleris  femte  Fæstningskompagni,   der 

havde  holdt  Stillingens  højre  Fløj  besat.     Kommandoret  t 
derfor  var  den  alvorsfulde,  af  glødende  Fædrelandskær- 
lighed   gennemtrængte    Kaptajn   H.  P.  V.  Mønster,    den 
samme,  der  tre  Aar  i  Forvejen,  under  den  stærke  Følels^e 
af  vort  Forsvarsvæsens  forsømte  Tilstand,  havde  givet  det 
første  Stød  til  Oprettelsen  af  vore  Skytteforeninger.     Da 
han  nu  hin  Fredag  Aften   skulde  bryde   op   fra  Frede 
riksstad,  kunde  han  ikke  nøjes  med  at  bjærge  blot  nogle 
mere  bevægelige  Stykker   fra   at  blive   Fjendens  Krigs- 
bytte.    Nej    ikke    mindre    end    14    Stykker   Fæstnings- 
kanoner,  hvoraf  de  12  Stykker  var  af  Jern  og  deriblandt 
4  Stykker  84  Pundinger,    fik  han   ved   sin   beundrings- 
værdige Energi   og  opildnende  Magt    over    sit    allerede 
forud   yderst  anstrengte  Mandskab,   skaffet   Bespænd  i  n«r 
til  og  satte  i  Gang,  saaledes  at  han  trods  Isslag  og  alle 
de  andre  mødende  store  Vanskeligheder  næste  Morgen 
i  Dagbrækningen   med   hele  sit  svære  Train  stod  i  god 
Behold  i  det  fire  Mil  nordligere  beliggende  Bredsted  o^ 
inden  Aften   var  naaet  til  den  atter  fire  Mil  derfra  lig- 
gende  Landsby   Sønder  Løgum,    en   Mils   Vej   Syd   for 
Tønder. 

Da  nu  dette  lange  mørke  Tog  hin  Eftermiddag  kom 
nærmere  ind  imod  Ribe,  saa  vi  dets  Bagtrop  dannet 
ikke  blot  af  Artillerister,  men  ogsaa  af  mange  Sol- 
dater i  lyseblaa  Uniformer.  Det  var  Gensdarmerne, 
der  nu  ogsaa  var  bleven  nødte  til  at  trække  sig  tilbage 
fra  de  syd-  og  mellemslesvigske  Egne.  Men  allerbagest, 
ved  et  lille  Mellemrum  skilt  fra  de  andre  og  helt  dæk- 
ket af  en  sort  Regnkappe  med  dens  op  over  Hovedet 
opslaaede  Hætte,  red  stille  og  ene  Kaptajn  Mønster.  Der 
var  noget  gribende  alvorsfuldt  udbredt  over  denne  til- 
hyllede Skikkelse,  saaledes  som  den  oppe  over  den  høje 
Vejdæmning,   lig  en  sort  Silhouet,  blev  set  af  os  imod 

den  fjerne  Horisonts  graa  Skylag.  Og  hvad  har  der 
ikke  rørt  og  bevæget  sig  i  denne  ædle  Fædrelandsvens 
Indre,  medens  han  saaledes  stille  og  ene  red  bagefter  sin 
Afdeling!  Det  var  ogsaa  kun  godt  to  Aar,  han  over- 
levede den  Smerte,  som  denne  Krigs  ulykkelige  Begiven- 
heder havde  fyldt  hans  Sind  med. 

Dette  var  den  eneste  Gang  under  helo  Krigen,  vi 
havde  dansk  Indkvartering.  Men  hvor  nød  ikke  disse 
Artillerister,  at  de  nu  efter  alle  deres  Strabad.ser  var 
komne  til  en  dansk  By,  hvor  der  under  deres  korte 
Ophold  i  alle  Henseender  blev  sørget  godt  for  dem.  I 
nogle  af  de  unge  iblandt  dem  kom  ogsaa,  efter  faa 
Timers  Forløb,  Humøret  saaledes  op,  at  de  selv  paa  denne 
Fastelavnsmandag  ikke  kunde  andet,  end  at  de  maatte 
have  sig  en  munter  Svingom  med  Byens  Tjenestepiger. 
Men  næste  Dag  maatte  de  af  Sted  igen  med  alt  deres 
svære  Skyts,  og  under  Fygevejr  og  igennem  Snedriver 
maatte  de  endnu  døje  noget,  inden  de  om  Torsdagen 
naaede  ind  til  Fredericia  dermed. 

En  mørk  og  trist  Tid  gik  vi  nu  i  Møde.  Foruden  af 
de  store  Spørgsmaal  om  vort  Folks  og  F'ædrelands  Be- 
varelse eller  Undergang  maatte  vi  nu  tillige  være  stærkt 
optagne  af,  hvorledes  vi  kunde  indrette  os,  naar  vi, 
hvad  vi  jo  nu  hver  Dag  kunde  være  udsatte  for,  skulde 
modtage  en  større  fjendtlig  Indkvartering.  Vilde  Rygter 
om  Fjendens  store  Nærhed  og  om,  hvorledes  han  havde 
huseret  her  og  der  ikke  langt  borte,  grasserede  nu 
uafladeligt,  men  krydsedes  saa  dog  ogsaa  imellem  af 
andre,  der  gik  i  den  stik  modsatte  Retning,  saaledes, 
at  nu  var  det  ganske  vist,  at  alle  Tyskerne  var  igen 
ude  af  Jylland,  —  at  der  nu  var  kommen  danske  Sol- 
dater til  Gram,  —  at  der  næste  Dag  skulde  komme  to 

danske  Dragonregiraenter  til  Ribe  o.  s.  v.  —  Post  fik  vi 
nu  kun  meget  uregelmæssigt.  Fra  København  kom  den 
til  os  over  Aarhus  og  Varde. 

Naar    undtages    en   prøjsisk  Intendant,   som  en    Dag 
var  kommen  kørende  i  en  lukket  Vogn  med  en  Soldat 
paa  Bukken,  for  at  tale  med   Stiftamtmanden,    saa   vi 
intet  fjendtligt  Militær  i  Ribe    før   Søndagen    den    13. 
Marts.     Da   kom   der  hertil   en  lille  Afdeling  prøjsiske 
Infanterister    for    at    tømme    Byens   offentlige    Kasser. 
Disse  var  da  imidlertid  allesammen  tomme;  kun  sagde 
man,  at  der  dog  i  en  af  dem  var  blevet  fundet  en  Fire- 
skilling.     De  opslog  da  tillige  strenge  Forbud  imod  al 
Udførsel  fra  Jylland   af  Kvæg,  Korn  og  Heste.     Frem- 
deles havde  de  Ordre  med  til  Stiftamtmand  Nielsen  og 
Borgmester  Meinert  om  straks  at  begive  sig  til  Kolding, 
hvor  jydske  Amtmænd  og  Borgmestre    skulde    samles. 
Disse  Prøjsere,   af   hvilke  jeg  kun  paa  Afstand  saa  et 
Par,   drog   samme  Dag   af   Sted   igen.     De  havde  nok 
været  temmelig  brøsige,  og  det  havde  nok  en  lille  Stund 
—  vistnok  i  Anledning  af  en  nedreven  Proklamation  — 
set   ud   til   alvorlige  Ubehageligheder,  hvilke  dog  blev 
undgaaede. 

Efter  den  Dag  kom  der  —  med  Undtagelse  dog 
maaske  af  et  Par  Patrouiller  til  Posthuset  —  under 
hele  Krigen  ikke  oftere  prøjsisk  Militær  til  Ribe.  Des 
mere  fik  vi  derimod  at  gøre  med  Østrigerne.  Dog 
var  det  først  en  tre  Ugers  Tid  senere,  at  vi  fik  det 
første  Besøg  af  dem. 

Da  jeg  om  Formiddagen  den  6.  April  kom  hjem  fra 
Skolen,  havde  jeg  allerede  hørt,  at  der  nylig  var  kom- 
men en  Afdeling  østrigsk  Infanteri  og  ungarske  Husarer 
til  Byen.  Men  højst  overrasket  blev  jeg  alligevel,  da 
jeg  snart  efter  oppe  fra  mit  Kvistværelses  Vinduer  saa 

en  Del  af  Soldaterne  med  Økser  i  Hænderne  ile  fra 
Sønderport  noget  ud  ad  Tøndervejen  og  der  give  sig  til 
paa  en  Strækning  med  stor  Iver  at  omhugge  alle  Tele- 
grafpælene og  sprænge  Traadene.  Ja  havde  det  været 
Telegrafledningen  Nord  paa,  vilde  jeg  jo  ikke  have  saa 
ondt  ved  at  forstaa  det,  —  men,  Syd  paa,  hvor  Fjen- 
den selv  nu  var  eneraadende!  Senere  paa  Dagen  fik 
vi  dog  til  vor  ikke  ringe  Morskab  —  dermed  faldt  det 
ellers  smaat  nok  i  de  Tider  —  at  vide,  hvad  Meningen 
havde  været.  Gennem  Telegrafen  Nord  paa  havde  vort 
Militær  jævnlig  faaet  Efterretninger  om  de  tyske  Trop- 
pers Bevægelser  m.  m.  For  at  afbryde  denne  Forbin- 
delse var  det  derfor,  at  denne  Ekspedition  var  bleven 
afsendt.  Men  saa  uheldige  havde  de  kommanderende 
været,  at  de  ikke  havde  været  klare  paa,  hvad  der  var 
Nord,  og  hvad  der  var  Syd.  Da  de  kommende  fra  Ha- 
derslev snart  havde  faaet  Øje  paa  Ledningen  til  Tønder, 
havde  de  ikke  tvivlet  om,  at  det  jo  var  denne,  de  var 
sendte  for  at  afbryde.  Og  stort  heldigere  havde  heller  ikke 
den  Officer  været,  der  paa  samme  Tid  havde  indfundet 
sig  paa  selve  Telegrafstationen  for  at  faa  Apparaterne 
der  udleverede.  Telegrafist  Fauerschou  havde  da  ogsaa 
afgivet  Apparater  til  dem;  men  han  havde  sikret  sig 
endnu  at  have  et  fuldstændigt  Apparat  i  Behold.  Aldrig 
saa  snart  var  derfor  Fjenden,  nogle  Timer  efter,  igen 
ude  af  Byen,  før  han  ved  Hjælp  af  dette  og  ad  den 
ikke  bemærkede  og  derfor  heller  ikke  beskadigede  Led- 
ning Nord  paa  kunde  give  omstændelig  Meddelelse  om 
dette  fjendtlige  Besøg  og  om,  hvad  der  var  opnaaet 
dermed.  Ikke  saa  kort  Tid  derefter  kunde  denne  For- 
bindelse Nord  paa  endnu  benyttes. 

De    østrigske    Officerer    skulle    forøvrigt    den    Dag 
ogsaa   have   haft  en  Samtale  med  en  den  Gang  meget 

omtalt,  vistnok  Syd  fra  stammende  Kornhandler  Erich- 
sen, der  boede  eller  opholdt  si{?  i  Ribe,  og  oni  hvem 
der,  vel  næppe  helt  uden  (irund,  paastodes,  at  han  ud- 
førte Spiontjeneste  for  Tyskerne.  Faa  Dage  efter  blev 
han  arresteret  af  Politiet  i  Ribe  og  ført  Nord  paa,  der 
blev  sagt,  til  Silkeborg. 

Kort  før  den  nys  omtalte  Begivenhed  havde  der  paa 
Posthuset  været  en  tysk  Patrouille  for  at  borttage  alle 
Militærbreve.      Ogsaa    paa    Landevejen    standsedes    nu 
Postvogne,  og  Soldaterbreve  udtoges.     Dog  ogsaa  Breve 
imellem   civile   anholdtes  og  aabnedes  nu  ofte  af  Fjen- 
den.    Snart  forsvandt  de  i  saa  Fald  helt,  snart  sendtes 
de   videre   efter  Adressen.     1  Begyndelsen  af  April  saa 
jeg  saaledes  et  Privatbrev    fra  Rødding  til  en  Veninde 
af  os,  hvilket  havde  været  aabnet,  men  var  blevet  lukke! 
igen  med  et  prøjsisk  Militærsegl. 

Den  oprigtige  Fornøjelse,  vi  i  Ribe  havde  haft  af  den 
grundige  Maade,  hvorpaa  Østrigerne  var  bleven  narrede 
ved  deres  uheldige  Telegrafekspedition,  skulde  dog  ikke 
længe  forblive  ublandet.     Om  det  var  rigtigt,  hvad  der 
blev  sagt,  at  det  var  ved  dens  Omtale  i  danske  Blade, 
at  Sagens  rette  Sammenhæng  var  kommen  til  Tyskernes 
Kundskab,  véd  jeg  ikke ;  ogsaa  ad  anden  Vej  kunde  de 
jo  let  faa  Nys  om,  at  der  endnu  uhindret  telegraferedes 
fra  Ribe.     Som  Følge  deraf  fik  vi  da  nu  den  27.  April 
et  mindre  behageligt  Besøg  af  280  bøhmiske  Jægere  o^ 
50  Windischgråtz-Dragoner.     Disse  arresterede  da  straks 
ved   deres  Ankomst  Telegrafist  Fauerschou,    den   kon- 
stituerede Stiftamtmand  Herredsfoged  Borch  og  den  kon- 
stituerede Borgmester  Fuldmægtig  Therkildsen,  samt  til- 
lige Prokurator  Bøggild.     Stiftamtmand  Nielsen  og  Borg- 
mester Meinert    havde    nemlig    da    sammen    med  flere 
andre   jydske  Amtmænd   og  Borgmestre  i  længere  Tid 

været  i  Fangenskab  i  Rendsborg.  Efter  hvad  der  sagdes, 
var  det  særligt  i  Anledning  af  Kornhandler  Erichsens 
Arrestation,  at  de  tre  sidste  af  de  ovennævnte  nu  skulde 
straffes.  Der  gik  om  Aftenen  Rygter  om,  at  særlig  Te- 
U'^rafist  F.  blev  meget  brutalt  behandlet  paa  Grejsens 
Hotel,  hvor  han  —  og  vist  ogsaa  de  andre  —  holdtes 
internerede.  Da  det  videre  forlød,  at  de  næste  Morgen 
skulde  føres  til  Kolding,  og  jeg  gerne  ved  Selvsyn  vilde 
vide,  hvorledes  disse  Mænd,  til  hvilke  alle  jeg  stod  i  ven- 
skabeligt Forhold,  blev  behandlede  ved  deres  Afrejse, 
gik  jeg  tidligt  den  Morgenstund  hen  paa  »Lindegaarden«, 
d.  e.  Pladsen  Syd  for  Domkirken,  for  fra  Hjørnet  deraf, 
tværs  over  Torvet,  at  se,  hvad  der  vilde  ske.  Henne 
foran  Hotellets  Indgang  saa  jeg  da  et  Par  forspændte 
Vogne  holde  og  mange  Soldater  at  færdes  der  omkring. 
Lidt  efter  kom  en  af  dem,  en  »Oberjager«,  hen  imod 
mig  og  gik  videre  ind  paa  Lindegaarden,  hvor  han 
havde  faaet  Øje  paa  et  Par  store  lukkede  Omnibusser, 
der  —  som  det  mentes,  ret  belejligt  for  Byens  Vægtere 
—  havde  deres  Plads  der  om  Natten.  Efter  at  hin  Un- 
derofficer havde  set  nøjere  paa  dem  og  formodentlig 
fundet,  at  de  egnede  sig  godt  til  Fangetransport,  kom 
han  hen  og  spurgte  mig,  hvis  disse  Vogne  var. 

For  at  forstaa  det  Svar,  jeg  gav  ham,  og  hvad  Virk- 
ning det  havde,  vil  en  Hlle  historisk  Oplysning  være 
fornøden,  hvilken  jeg  derfor  vil  indskyde  her. 

Da  jeg  paa  min  første  Rejse  i  Tyskland  i  Sommeren 
1853  var  i  Mainz,  der  den  Gang  var  en  tysk  Forbunds- 
fæstning  med  østrigsk  Besætning,  gik  jeg  en  Morgen- 
stund ud  for  at  se  de  betydelige  Levninger  af  en  ro- 
mersk Vandledning,  der  endnu  findes  en  Fjerdingvej 
uden  for  Staden.  Langt  ude  paa  Fæstningens  Terrairi 
kom  jeg  i  Tvivl  om,  hvorvidt  det  var  tilladt  at  gaa  ad 


12  J.  HELMS:  II 

en  Vej,  som  førte  hen  i  Retning  af  Ruinerne,  og  spurgte 
derfor  en  nær  derved  posteret  Skildvagt  derom.  Hertil 
svarede  han  imidlertid  blot  to  Ord,  som  i  Skrift  snarest 
synes  at  kunne  gengives  saaledes:  »nix  deutst.  Jeg 
begreb  jo  straks,  at  han  derved  vilde  lade  mig  vide,  at 
han  ikke  forstod  Tysk,  og  paa  Hotellet,  hvor  jeg  efter 
min  Tilbagekomst  omtalte  det,  sagde  man  mig  yder- 
ligere, at  dette  Svar  blev  de  ikke-tyske  østrigske  Sol- 
dater oplærte  til  altid  at  give,  naar  de  blev  tiltalte  paa 
tysk  og  ikke  forstod  dette  Sprog. 

Og  da  jeg  nu  altsaa  hin  Morgen  i  Ribe  uventet  kom 
til  at  staa  over  for  hin  østrigske  Underofficers  nævnte 
Spørgsmaal  til  mig,  og  jeg  kun  havde  ringe  Lyst  til  at 
være  mit  Folks  Fjende  behjælpelig,  kom  pludselig  hint 
Svar  fra  Skildvagten  uden  for  Mainz  op  i  mig,  og  saa 
svarede  jeg  da  med  de  samme  to  Ord  »nix  deuts«, 
saaledes  som  de  stod  mig  i  Øret.  Men  næppe  havde 
jeg  udtalt  dem,  før  Oberjågeren,  der  formodentlig  i  dem 
har  fundet  en  Haan  udtrykt  imod  østrigsk  Militærvæsen, 
med  lynende  Blik  og  med  Lynets  Fart  havde  Riffelen, 
der  i  Remmen  havde  hængt  ham  over  Skulderen,  rettet 
imod  mit  Bryst  med  de  Ord:  »Ich  schiesz*  dich  gleich, 
wenn  nicht  versteh'n«.  Derved  fik  han  mig  hurtigt  til 
at  »forstaa«,  at  det  var  nok  raadeligst  straks  at  svare  paa 
hans  Spørgsmaal,  saa  godt  jeg  kunde,  og  derefter  ikke 
at  opsætte  at  komme  hjem  igen  til  Kone  og  Børn  i 
Gravsgade. 

Med  de  nævnte  fire  Mænd  som  Fanger  drog  da  Østri- 
gerne bort  fra  os  ad  Kolding  til  den  28.  April.  Men 
det  varede  ikke  længere  end  til  Søndagen  den  1.  Maj, 
før  vi  havde  de  samme  Afdelinger  igen,  nu  kommende 
Syd  fra,  fra  Møgeltønder,  hvorfra  de  førte  en  dansk 
Redaktør  med  sig  som  Fange.    I  Ribe  stævnede  de  straks 

for  sig  vor  nye  Borgmester  Nr.  3  —  baade  Nr.  1  og  Nr.  2 
var  jo  nu  Fanger  i  Rendsborg  —  og  tillige  Borgerrepræ- 
sentanterne, med  Forlangende  om,  at  de  inden  en  vis 
kort  Tid  skulde  tilvejebringe  fra  Byen  en  Krigskontri- 
bution  paa  50,000  prøjsiske  Daler.  Da  disse  erklærede 
dette  for  umuligt,  blev  de  først  stygt  og  groft  tiltalte 
og  dernæst  ogsaa  de  den  næste  Dag  tillige  med  endnu 
nogle  andre  ansete  Borgere  —  i  alt  ti  Mænd  —  førte 
bort  ad  Rendsborg  til  som  Fanger  og  som  Gidsler  for 
Summens  Udbetaling.  Iblandt  de  da  bortførte  Borger- 
repræsentanter var  ogsaa  min  Ven  og  Kollega  ved  Sko- 
len Overlærer  J.  Kinch.  Han  havde  en  Tid  været  Enke- 
mand, men  hans  Bryllup  med  hans  anden  Hustru  var 
berammet  til  Ugen  derefter.  Dermed  kom  det  jo  nu 
til  at  se  trist  ud.  Imod  Forventning  naaede  det  sig 
dog,  da  alle  disse  Fanger,  snart  efter  at  de  var  komne 
til  Rendsborg,  atter  blev  frigivne.  Paa  Rejsen  dertil 
var  de  imidlertid  blevne  alt  andet  end  godt  behandlede. 
Dog  havde  de  ved  deres  Hjemkomst  fra  denne  Nedrejse 
ogsaa  et  og  andet  oplivende  Træk  at  fortælle.  Saa- 
ledes  dette.  I  Kolding  blev  de  paa  en  meget  brøsig 
Maade  tiltalte  af  den  kommanderende  østrigske  Officer, 
der  sagde  dem,  at  hvis  de  ikke  nu,  da  det  endnu  var 
Tid,  erklærede  sig  villige  til  at  skaffe  de  50,000  Daler 
til  Veje,  vilde  de  alle  blive  førte  til  Spandau  og  der 
satte  til  Jordarbejde  ved  Fæstningsværkerne.  Hertil 
svarede  saa  Tømrermester  Chr.  Lund,  Ejeren  af  Pors- 
boi^,  om  han  i  saa  Fald  ikke  maatte  blive  ansat  som 
Potnaester,  »for  det  Slags  Arbejde  forstod  han  sig  godt 
paa.«  Dette  Svar  fremkaldte  nu  hos  de  andre  en  saa 
kraftig  Lattersalve,  at  Officeren  tavs  og  ærgerlig  vendte 
dem  Ryggen  og  gik  ud' af  Værelset. 

Et  lille,  for  Soldaterlivet  i  fjendtligt  Land  karakteristisk 

Træk  blev  vi  fra  vore  Vinduer  af  Vidner  til  sent  om 
Aftenen,  inden  denne  Hærafdeling  forlod  Byen.  Det  to^ 
sig  i  Mørket  helt  malerisk  ud,  et  Stykke  Vej  borte  ude 
paa  Marken,  at  se  en  lille  Flok  Soldater  grupperede  om 
en  livligt  blussende  Ild.  Et  Par  af  dem  var  kendeligt 
stærkt  beskæftigede;  men  det  kunde  paa  Grund  af  Af- 
standen ikke  blive  os  klart,  hvad  det  var,  de  havde  for. 
Da  jeg  næste  Dag  kom  derud,  saa  jeg,  at  det  var  et 
Lam,  de  havde  slagtet  og  stegt.  De  Rester  deraf,  som 
de  ikke  havde  haft  Brug  for.  laa  endnu  paa  Stedet. 

Efter   at   denne  Afdeling   havde   forladt   os,    saa  vi  i 
Ribe  godt   en   Ugestid    ikke  til  Østrigerne.     Situationen 
begyndte  ogsaa  nu  at  se  lysere  ud.     Vistnok  den  3.  Maj 
vendte  Borch  og  Bøggild  tilbage  fra  Rendsborg;  den  6 
kom  de  sidst  l)ortførte  ti  Mænd,   og  disse  havde  tillige 
Besked  med,  at  det  nu  ogsaa  var  meddelt  Stiftamtmand 
Nielsen  og  Borgmester  Meinert,    at    de   skulde  frigives; 
de  maatte  ventes  hjem  til  Ribe  den  næste  Dag.     Da  vi 
nu  tillige  havde  hort  Rygter  om,  at  der  var  sluttet  Over- 
enskomst om  Vaabenhvile,  hvormed  vi  tænkte  os  Krigen 
endt,    udbredte  der  sig  en  lettet  og  glad  Stemning  hos 
alle.     F'or  at   hædre   vor   kære   Stiftamtmand  og  Borg- 
mester,   som   for   deres    Pligttroskabs  Skyld   saa   længe 
havde  været  holdte  i  Fangenskab,    blev  der   da  bygget 
en  Æreport,   og   hele  Byen   var  flagsmykket.     Men  saa 
hen  imod  Aften  kom  den  triste  Efterretning,  at  de  allige- 
vel ikke  var  bleven  frigivne.     Kommandanten  i  Rends- 
borg  havde  ladet  dem  vide,  at  den  Meddelelse,  de  havde 
faaet  derom,    beroede   paa   en  Misforstaaelse.     Saa  be- 
gyndte det  igen   at  se  mørkere  ud.     Vi  kunde  hverken 
faa  at  vide,   om  det  blev  til  Alvor  med  Vaabenhvilen, 
eller  naar  den,  hvis  der  blev  noget  af,  skulde  begynde. 
Saa  kom  dertil  Efterretningerne  om  de  store  Plyndringer 

af  Heste  ude  paa  Landet,  som  jo  stadig  foretoges  med 
den  for  Ejerne  kun  lidet  tiltalende  »trøstende«  Forsik- 
ring: »Der  Konig  von  Dilnemark  bezahlt«.  Alligevel 
kunde  et  og  andet,  som  fortaltes  os  fra  disse  Heste- 
plyndringer, være  morsomt  nok.  Vi  hørte  saaledes  om 
f  n  Mand,  der  fik  skjult  sine  Køreheste  i  sin  smukt  møble- 
rede Sal,  —  om  en  anden,  at  han  fik  sine  gemt  oppe 
l«aa  Loftet,  og  om  nogle,  at  de  havde  vidst  at  forskaffe 
--■er  Ordre  til  Ægtkørsel  for  Tyskerne  og  derved  undgik 
at  miste  deres  gode  Heste. 

Ved  det.  Fjenden  hidtil  havde  foretaget  sig  i  Hibe, 
var  det  i  Reglen  kun  enkelte  Mænd  i  en  mere  frem- 
skudt Stilling,  det  paa  en  mere  personlig  Maade  var 
kommet  til  at  gaa  ud  over.  Anderledes  skulde  det  der- 
imod blive  Torsdagen  den  12.  Maj,  netop  den  Dag,  da 
Vaabenhvilen  tog  sin  Begyndelse  om  Middagen  Kl.  12, 
hvilket  de  østrigske  Befalingsmænd  sikkert  vidste  fuld 
Be>ked  om,  medens  vi  Danske  i  Ribe  først  to  Dage 
Dage  senere  fik  det  rigtigt  at  vide. 

Dagen  før,  altsaa  Onsdagen  den  11.,  var  jeg  om  Efter- 
middagen i  et  dejligt,  helt  sommerligt  Vejr  kommen 
hjem  fra  Skolen.  Ikke  længe  efter  fik  jeg  oppe  fra  min 
Kvist  ude  paa  Tøndervejen  Øje  paa  en  lang  Skare  af 
Rytteri  og  Vogne  med  Soldater,  der  i  stærk  Fart  nær- 
mede sig  til  Byen.  Jo  nærmere  de  kom,  desto  bestem- 
tere fik  jeg  Indtryk  af,  at  de  havde  ondt  i  Sinde.  Og 
derom  fik  vi  snart  Vished.  Det  var  lutter  Ungarere, 
i^K)  Mand  Fodfolk  og  50  Husarer.  Næppe  var  de  komne 
til  Byen,  før  de  straks  begyndte  at  drage  en  Cordon 
eller  Afspærringslinie  helt  uden  om  denne.  Det  for- 
bodes  alle  og  enhver  at  komme  ud  af  Byen.  Vognpark 
havde   de   paa  den   lave   Eng   paa   den  anden  Side  af 

Haderslevvejen,  lige  over  for  vort  Hus.  Dette  var  for 
os  et  kun  lidet  tiltalende  Genboskab,  eftersom  der  nær 
ved  dette  Sted  endnu  var  bevaret  en  Vej  med  en  Bro 
over  Aaen  ind  til  Gravsgade,  —  et  midlertidigt,  men 
endnu  ikke  bortskaffet  Anlæg,  der  var  blevet  foranle- 
diget ved  den  nylig  foretagne  Ombygning  af  den  ud  til 
Chausseen  førende  Sønderbro.  Følgeh  heraf  var  nem- 
lig, at  vi  i  denne  Ende  af  Gravsgade  havde  fuldt  op  af 
»Spidsbener«.  Saaledes  (»Spitzbeiner«)  kaldtes  nemlig 
de  ungarske  Fodfolksregimenter  almindeligt  ogsaa  af  de 
andre  østrigske  Soldater,  fordi  deres  Benklæder  gik 
stramt  ind  forneden  og  her  dækkedes  af  Snørestøvlernes 
Skafter.  —  Da  vi  nu  den  første  Eftermiddag  i  et  af 
vore  Værelser  havde  forsømt  at  lukke  et  af  de  lavt  sid- 
dende Vinduer  ud  imod  Gaden,  fik  vi  pludselig  en  Un- 
garers brede  Fjæs  at  se  strakt  langt  frem  i  Stuen,  idet 
han  bøjede  sig  derind  med  hele  Overkroppen  og  spej- 
dede om  sig  til  begge  Sider,  om  der  var  noget  for  ham 
at  hente.  Døren  stod  imidlertid  aaben  til  Værelset  ved 
Siden  af,  og  da  han  fik  Øje  paa  mig  der,  trak  han  sig 
hurtigt  tilbage.  Men  vi  lærte  nu  at  holde  vore  Vinduer 
lukkede,  naar  der  var  Spidsbener  i  Farvandet, 

Imidlertid  havde  de  kommanderende  stævnet  Borger- 
repræsentanterne for  sig  og  paa  en  skrap  Maade  tiltalt 
dem  for,  at  de  sidste  ugentlige  Leveringer  ikke  var  præ- 
sterede. At  denne  Paastand  ikke  var  rigtig,  kunde 
straks  godtgøres  ved  Kvitteringer,  som  fremlagdes.  Disse 
vilde  Chefen  imidlertid  ikke  erkende  for  gyldige;  han 
forlangte,  at  der  skulde  sendes  Stafet  til  Kolding  med 
nærmere  Forespørgsel  derom.  Dernæst  stilledes  der 
Fordring  om  en  ny  Ydelse  af  Naturalpræstationer  til  en 
Værdi  af  3  til  4000  Rdl.,  som  næste  Morgen  skulde 
være  til  Rede  paa  Torvet.     Dette  Forlangende   maatte 

man  gaa  ind  paa.  Men  saa  kom  endelig  igen  det  tid- 
ligere Krav  paa  de  50,000  pr.  Daler,  som  Byen  skulde 
udrede  kontant.  Fordringen  stilledes  nu  paa  en  bestemt 
og  skarp  Maade,  og  til  dem,  der  paa  en  lige  saa  be- 
stemt Maade  erklærede  det  for  umuligt  at  skaffe  dette 
Beløb  til  Veje,  blev  der  brugt  saadanne  Udtryk  som, 
at  de  fortjente  at  knæbles  og  de  allesammen  at  bag- 
bindes, samt  at  hvis  Summen  ikke  blev  udredet,  skulde 
Byen  plyndres.  Det  hjalp  ikke,  at  der  nu  blev  henvist 
til,  at  den  eneste  Udvej  for  Fjenden  til  hurtigt  at  sikre 
sig  en  saadan  stor  Værdi,  var  at  holde  sig  til  Købmæn- 
denes Varelagere.  Dette  blev  erklæret  for  en  Udflugt 
og  en  Anvisning,  som  man  ingen  Brug  havde  for.  Der 
var,  blev  der  sagt  dem,  for  Byens  Styrelse  og  Raad 
kun  disse  to  Ting  at  vælge  imellem:  enten  Pengene 
kontant  eller  Byens  Udplyndring!  Foreløbig  blev  Re- 
sultatet dette,  at  alle  Borgerrepræsentanterne  maatte 
forblive  under  Bevogtning  paa  Raadstuen  Natten  over, 
og  selvfølgeligt  udbredte  der  sig  en  meget  uhyggelig 
Stemning  over  Byen. 

Næste  Formiddag  under  den  anden  Skoletime  fik 
Rektor  Bendtsen  en  Billet,  som  den  indespærrede  Over- 
lærer Kinch  havde  set  Lejlighed  til  at  sende  ham,  hvori 
K.  henstillede  til  ham  at  lade  Lærere  og  Disciple  gaa 
hjem,  eftersom  Truselen  om  almindelig  Plyndring  endnu 
fastholdtes  og  nylig  var  bleven  gentaget  paa  det  efter- 
trykkeligste. Skolen  hævedes  da  straks.  Den  alminde- 
lige Følelse  af  Situationens  Alvor  hindrede  dog  ikke, 
at  vi  fik  at  se  et  Par  lette  Fugle  iblandt  de  yngre 
Disciple  komme  glædestraalende  styrtende  ned  ad  Tri- 
nene foran  Skolens  Indgang  med  Bøgerne  under  Armen, 
og  hørte  dem,  idet  de  svingede  med  Huen,   der  endnu 

Fra  Ribe  Amt.    II  2 


18  J.  HELMS:  II 

ikke   var   kommen   paa   Hovedet,   af  fuld   Hals  raabe: 
»Hurra!  vi  harv  fri!  der  skal  plyndres  I« 

Til  en  almindelig  Plyndring,  som  der  var/truet  med, 
kom  det  dog  ikke.     Tværtimod   fulgte  de  kommande- 
rende, da  de  nok  vilde  sikre  sig  større  Værdier,  den  An- 
visning, Borgerrepræsentanterne  havde  givet  dem.    Snart 
efter  at  Kinchs  Billet  var  afgaaet,  udsendtes  der  Mand- 
skab  dels  for  at  tømme  Byens  Kasser,  hvor  der  dog 
ikke  forefandtes  ret  meget,  og  dels  for  at  beslaglægge 
Varelagrene.     Især  fra  Gjørtzes  Bomuldstøjsfabrik  blev 
en   stor  Mængde  Varer  kørte   hen  til  den  store  Sal   i 
Klubbens  Hotel,   og  hos  de  større  Købmænd  i  Nørre- 
portsgade  blev  Beholdningerne  eftersøgte  og  forseglede. 
I  alt  Fald  nogle  Steder  gik  man  meget  hensynsløst  og 
brutalt  til  Værks.     Hos  Sparekassekasserer  Rosenstand 
gennemsøgte  man  —  saaledes  fortaltes  det  i  alt  Fald  — 
alle  Skabe  og  Gemmer,    ogsaa   inde  i  Sovekammeret, 
hvor  Husmoderen  laa  syg.     Da  en  Købmand  tillod  sig 
at  spørge,  om  der  ikke  var  Vaabenhvile,  blev  han  truet 
med  at  smides  ud  af  sit  eget  Hus,  og  da  de  undersø- 
gende hos  en  anden  Købmand  fandt  flere  Hylder  tomme, 
sagde  en  Officer,   at  i  Grunden  burde  ikke  saa  meget 
som  en  Mus  komme  levende  ud  af  dette  Hus,  og  han 
føjede  til:  »saadan  vilde  vi  bære  os  ad  i  Italien.«     Da 
Overlærer  Salto's  boede  ovenpaa  i  samme  Hus,   blev 
der  ogsaa  undersøgt  omstændeligt  hos  dem.     Alle  Gem- 
mer maatte  de   lukke  op,   og  baade  i  og  under  deres 
Senge  blev  der  set  efter. 

Dog  i  Udkanterne  af  Byen,  og  vel  nok  mest  netop  i 
det  Strøg,  hvor  vi  boede,  blev  der  virkelig  plyndret,  om 
end  ikke  just  paa  Trediveaarskrigens  Tiders  Vis.  Det 
var  jo  alle,  baade  Soldaterne  og  Byens  Beboere  tilstræk- 
keligt bekendt,  hvor  alvorligt  der  var  bleven  truet  med 

Plyndring,  og  af  Officerernes  hele  brutale  Optræden  og 
af  de  ublu  Fordringer,  de  fremkom  med  ogsaa  overfor 
deres  Kvarterværter,  havde  de  menige  forstaaet,  at  der 
ingen  videre  Fare  for  dem  selv  vilde  være  forbunden 
med  at  benytte  sig  af  den  Frygt,  der  ved  hine  Trusler 
var  bleven  indjaget  Beboerne.  Mange  af  de  Soldater, 
som  ikke  var  optagne  af  Tjenesten,  gav  sig  derfor  ret 
ugenert  til  at  plyndre  for  egen  Regning,  især  saadanne 
Ting  som  Ure,  Fødevarer  og  Linned. 

Da  jeg,  efter  at  Skolen  var  givet  fri,  alt  hvad  jeg 
kunde,  skyndte  mig  til  mit  Hjem,  kunde  jeg  ikke  andet 
^'nd  faa  et  meget  uhyggeligt  Indtryk  af  Situationen. 
Henne  i  Gravsgade,  omtrent  ud  for  Sviegade,  kom  en 
vildt  udseende  ungarsk  Husar  i  skarpt  Trav  ridende 
mig  i  Møde.  Den  dragne  Sabel  holdt  han  med  udstrakt 
Arm  fremad,  og  paa  Enden  af  dens  Klinge  sad  der  et 
Stykke  Flæsk,  vel  af  Størrelse  som  en  Mands  Haand- 
flade.  Derefter,  idet  jeg  bøjede  om  Knækket  ved  mit 
Hushjøme,  saa  jeg  længere  nede  i  Gaden  flere  »Spids- 
benerc  gaa  ind  og  ud  af  de  derboende  Smaafolks  Hus- 
døre  paa  en  Maade,  som  ikke  tydede  paa  noget  godt. 
Og  saa  snart  jeg  kom  ind  i  mit  eget  Hus,  blev  der  sagt 
mig,  at  der  var  kommet  en  Husar  ind  i  vor  lille  Gaard, 
og  at  han  nu  var  inde  i  Baghuset.  Da  jeg  skyndte  mig 
derover,  fortrak  han  straks,  uden  at  sige  noget,  men 
gik  saa  ind  i  min  Nabos  —  Fragtmandens  —  Gaard, 
hvorfra  han  tilvendte  sig  en  Ting,  jeg  husker  nu  ikke 
mere  hvilken.  Ikke  ret  længe  efter,  da  Fragtmanden 
var  ude  at  køre  Varer  sammen  for  Tyskerne,  kom  tre 
»Spidsbener«  ind  til  hans  Kone  og  tvang  hende  til  at 
dele  en  hel  Mellemside  Flæsk  imellem  dem,  til  hver 
saa  stort  et  Stykke,  som  kunde  gaa  ned  i  hans  Tor- 
nister. 

Saa  snart  .jeg  var   kommen   hjem,   havde   vi    laaset 
Gadedøren,   rullet  alle   Gardiner  ned  og  søgt,  saa  godt 
vi  kunde,   at  faa  gemt  de  Værdisager,   vi  ikke  straks 
ved   Krigens  Udbrud  havde  sendt  til  København.      Vi 
hørte  endnu  Soldater  færdes  paa  Gaden;  men  i  de  første 
Par  Timer  gjordes  der  dog  endnu  intet  Forsøg  paa  at 
komme  ind   hos   os.     Af  en   Nabo  fik  jeg  at  vide,   at 
man  nu  var  i  Færd  med  at  køre  Købmandsvarer  sam- 
men, og  da  vi  dertil  heller  ikke  mere  hørte,  at  der  konr> 
Soldater  forbi  vort  Hus,  mente  vi,  at  nu  vilde. vor  Fred 
ikke   blive  forstyrret.     Da  det  var  Middag,  satte  vi  os 
derfor  til  Bords.     Men  næppe  havde  vi  sat  os,  før  der 
blev    banket   stærkt    paa   Gadedøren.      Da  jeg  tøvede 
med  at  lukke  op,   blev  der  banket  endnu  haardere  og 
med  en  Geværkolbe.    Jeg  lukkede  nu  op,  og  for  mig 
stod  tre  »Spidsbener«,  hvoraf  den  ene,  en  Underkorporal, 
kunde  tale  Tysk.     Han  forlangte  Middagsmad  til  sig  og 
de  to  andre.    Jeg  forlangte  da  at  se  deres  Bemyndigelse 
(»Schein«)  til  denne  Fordring,  hvortil  han  svarede  med 
stor   Sikkerhed,    at    »i   Dag«    havde    de   Ret   til    uden 
»Schein«   at  kræve  alt,  hvad  de  behøvede.     Vi  maatte 
saa  staa  op  fra  Bordet  og  sætte  vor  Mad  ind  til  dem, 
i  et  Sideværelse.     Forøvrigt  opførte  de  sig  fra  nu   af 
helt  høfligt,   og  da  min  Kone  vilde  tage  et  Par  Haand- 
klæder  bort,   som   hang  i  Værelset,   sagde  Ordføreren, 
at    det  behøvede  hun  ikke,  de  skulde  ingen  Ting  tage 
med  sig.     De  takkede  ogsaa  for  Mad,  inden  de  gik. 

Om  Aftenen  blev  vi  stedte  i  en  endnu  værre  Angst. 
I  Mørkningen  kom  en  Underofficer  og  tre  Menige  og 
dundrede  paa  Døren.  Jeg  lukkede  ikke  denne  op,  men 
derimod  et  Vindue  ved  Siden  af,  hvorigennem  jeg  spurgte, 
hvad  de  vilde.  De  svarede,  at  de  skulde  ind,  da  det 
var  blevet   bestemt,   at  de   skulde  have  Vagtstue   her. 

Paa  Grund  af  den  før  omtalte  Overkørsel  her  nærved 
ned  til  deres  Vogne,  var  jeg  ikke  helt  uden  Frygt  for, 
at  dette  kunde  være  rigtigt;  men  jeg  svarede  dog  med 
Bestemthed,  at  jeg  lukkede  ikke  op  uden  for  en  Officer 
eller  en  skriftlig  Ordre.  De  gik  da  omsider  bort,  men 
bandende  og  skældende  og  med  Trusel  om,  at  de  skulde 
konmie  tilbage  med  Løjtnanten,  og  han  skulde  nok  lære 
mig  at  lukke  op.  Det  var  et  Par  angstfulde  og  trange 
Timer,  der  nu  fulgte  paa  for  os.  Min  Hustru,  der  hver 
Dag  kunde  vente  sin  Nedkomst,  var  meget  betaget  og 
anspændt.  Time  efter  Time  ud  paa  Natten  blev  vi  sid- 
dende i  Mørke  og  lyttede  efter  Trinene  paa  Gaden  og 
efter,  om  der  igen  skulde  blive  banket  paa  Gadedøren. 
Aldrig  havde  Bønnen  i  det  gamle  Vægtervers:  »Gud  lad 
dem  blive  borte,  som  os  bedrøve  vil!«  tonet  med  saa 
dyb  og  inderlig  Klang  i  vore  Hjerter  og  fra  vore  Hjerter. 
€g  vor  Bøn  blev  hørt;  de  blev  ogsaa  borte. 

Endnu  den  næste  Dag,  Fredag  den  13.  Maj,  havde  vi 
ingen  Vished  om,  hvor  vidt  Vaabenhvilen  var  begyndt, 
men  vi  maatte  dog  formode  det,  da  Seglene  nu  blev 
tagne  bort  fra  Købmændenes  Lagere.  Af  Stiftamtmand 
Nielsen,  der  tillige  med  Borgmester  Meinert  nu  var 
kommen  tilbage,  hørte  jeg  ogsaa  den  Dag  den  oplivende 
Efterretning  om  Kampen  ved  Helgoland.  —  Med  Rapse- 
rier fra  de  meniges  og  med  ublu  Fordringer  og  Bruta- 
litet fra  Officerernes  Side  blev  det  imidlertid  endnu 
ikke  synderlig  bedre,  hverken  den  Dag  eller  den  næste 
—  Pinselørdag  — ,  paa  hvilken  vi  dog  omsider  fik  Vis- 
hed om  Vaabenhvilen.  I  Anledning  af  Overlærer  Kinchs 
Bryllup  paa  sidstnævnte  Dag  havde  vor  fælles  Kollega 
Adjunkt  Jacobi  hejset  sit  Danebrogsflag.  Men  straks 
efter  kom  en  Officer  til  ham  med  grov  Tiltale  og  med 
Trusel    om   40   Mands    Indkvartering,    hvis    han    ikke 

øjeblikkelig  tog  det  ned.  Mindre  Held  havde  derimod 
en  Officer,  der  samme  Dag  kum  til  Postmesteren  og 
forlangte,  at  han  skulde  rekvirere  55  Vogne  til  deres 
Afnaarch  næste  Dag.  Postmesteren  lod  ham  da  vide, 
at  det  ikke  var  hans  (Postmesterens)  Sag,  og  at  ifølge 
Vaabenhvilens  Betingelser  skulde  de  fremmede  Tropper 
nu  selv  betale  for  alle  Ydelser.  Som  Følge  deraf  maatte 
Infanteriet  da  marchere  bort  paa  deres  egne  Ben.  Det 
var  Pinsedags  Morgen  Kl.  5,  at  vi  til  vor  store  Glæde 
hørte  Lyden  af  Trommerne,  efter  hvis  Takt  disse  vore 
Plageaander  marcherede  bort  fra  Byen. 


Under   den    nu    tilbagestaaende  Del   af  Krigen    blev 
Ribes  Stilling  over  for  Okkupationstroppeme  væsentlig 
forskellig  fra  den  i  den  foregaaende  Tid.     Vi  fik  fra  nu 
af  en  temmelig  stadig  og  imellem  ret  trykkende  Ind- 
kvartering.    Men  der  var  ogsaa   fra  nu  af  i  det  hele 
langt  større  Ro  over  Forholdene.     Vi  blev  nu  fri    for 
de  pludselige  Overrumplinger  og  i  det  hele  for  den  hen- 
synsløse Brutalitet,  som  hidtil  saa  ofte  var  bleven  ud- 
vist.    Der  var  jo  nu  tillige  i  de  første  fem  til  seks  Ugers 
Tid  Vaabenhvile,  og  Vilkaarene  for  å^nnei  første  Vaaben- 
hvile  var  ret  hensynsfulde  over  for  Befolkningen.    Men 
det  var  dog   ogsaa  kendeligt,  at  det  østrigske  Militær, 
vi  nu   fik   mest  med   at  gøre,   og  ikke  mindst  den  Ba- 
taillon  steiermarkske  Jægere,  der  drog  ind  samme  Dag^ 
som  Ungarerne  havde  forladt  os,  baade  var  ganske  an- 
derledes vel  disciplineret  end  de  sidstnævnte,  og  at  saa- 
vel  Officerer  som  menige  selv  gerne  vilde  optræde  paa 
en  human  og  venlig  Maade.     Ikke  en  enkelt  Gang,  men 
ofte  hørte  vi  dem  sige:  »Det  er  jo  slet  ikke  de  Danske^ 

men  Prøjserne,  der  har  faaet  os  med,  der  er  vore 
Fjender.«  Det  var  dertil  belevne  og  adrætte  Folk,  der 
tog  sig  godt  ud  i  den  klædelige  graa  Uniform  med  den 
smakke  Fjerbuskhat  Da  det  nu  tillige  almindeligt 
mentes,  at  Krigen  var  til  Ende,  og  at  der  derfor  nu 
var  mindre  Grund  til  at  se  paa  dem  som  vort  Lands 
Fjender,  var  det  ikke  saa  helt  underligt,  at  der  snart 
kunde  høres  Tale  om,  at  der  ogsaa  var  andre  Hjerter 
end  Tjenestepigers,  for  hvis  Ro  nogle  af  dem  kunde 
være  farlige  nok.  Naar  det  var  smukt  Vejr,  saas  der 
i  Regelen  et  ikke  saa  lille  Antal  yngre  Officerer  sid- 
dende paa  Bænke  og  Stole  foran  Indgangen  til  Grejsens 
Hotel,  og  det  sagdes,  at  der  var  unge  Damer,  som  da 
ikke  havde  saa  meget  imod,  at  deres  Vej  netop  faldt 
hen  over  Torvet. 

Og  dog  var  der  en  Dag  snart  efter  disse  Jægeres 
Ankomst  til  Byen,  da  der  trak  en  Uvejrssky  op  over 
det  gode  Forhold  imellem  dem  og  Beboerne.  Anled- 
ningen dertil  var  ret  pudsig.  Den  skrev  sig  fra  to  om- 
trent samtidige,  og  i  deres  første  Grund  ogsaa  sammen- 
hørende, paafaldende  Misforstaaelser,  en  fra  tysk  og  en 
fra  dansk  Side.  Sammenhængen  dermed  var  denne. 
Fredagen  efter  Pinse  havde  en  Søn  af  Skomagerlavets 
Oldermand  Bryllup,  og  i  den  Anledning  var  hos  sidst- 
nævnte Lavsfanen  udhængt,  og  et  andet  Sted  i  Byen 
—  maaske  i  Bryllupshuset  —  var  ogsaa  et  Danebrogs- 
flag  stukket  ud.  I  Anledning  af  dette  sidste  indfandt 
der  sig  snart  efter  en  Officer  paa  Byfogedkontoret  og 
anmodede  efter  Ordre  fra  Chefen  paa  en  høflig  Maade 
om,  at  man  derfra  vilde  foranledige  det  nedtaget.  Ved- 
kommende, til  hvem  dette  blev  sagt,  maa  ikke  have  haft 
let  ved  at  forstaa  Tysk,  og  noget  har  vel  ogsaa  den 
hidtip  fra  Fjendens  Side  saa   uvante  høflige  Form   for 

Henvendelsen   virket  til,   at  Anmodningen   blev  misfor- 
staaet  saaledes,   som  om  der  var  sagt,   at  Chefen   ikke 
vilde  have  noget  imod^   at  Beboerne  udhængte   Dane- 
brogsflag.     Følgen  blev  altsaa  denne,  at  Østrigerne  snart 
efter  saa,  i  Steden  for  som  forventet  det  ene  Flag  truk- 
ket ind,  en  hel  Mængde  Danebrogsflag  stukne  ud.     Alle- 
rede dette  var  jo  slemt  nok.     Men   endnu   langt  værre 
kom  denne  formentlige  danske  Demonstration  til  at  tage 
sig  ud  for  Østrigerne  derved,   at  der  sammen   dermed 
var  udhængt  den  nævnte  Lavsfane  med  dens  store  sorte 
Støvle   og   derunder   den  flakte  Ørn.     Denne  sidste 
havde  jo  Lighed  med  Ørnen  i  det  østrigske  Rigsvaaben, 
og  ved  Støvlen  ovenover  maatte  der  —  tænkte  man  — 
altsaa  med  Spot  være  sigtet  til  den  mislykkede  Udskriv- 
ning af  Støvleleverancer,   hvilke  det  en  Tid  i  Forvejen 
saa  vel  fra  Østrigernes  som  Prøjsernes  Side  var  paalagt 
de  jydske  Købstæder  at  udrede. 

^Chefen  og  hans  Ad j utant  var  indkvarterede  hos  Stift- 
amtmanden. Næste  Dag  fortalte  denne  mig  om  den 
store  Uro  og  Bevægelse,  det  nu  omtalte  havde  vakt  der 
i  Hovedkvarteret.  Officerer  kom  og  gik;  de  talte  med 
Chefen  og  indbyrdes  under  alle  Kendetegn  paa  en 
meget  ophidset  Sindsstemning.  Grunden  dertil  anede 
Stiftamtmanden  ikke,  og  den  blev  ham  ingenlunde  mere 
klar  derved,  at  Chefen,  der  hidtil  havde  været  i  høj 
Grad  høflig  og  forekommende,  nu  kom  og  tiltalte  ham 
i  en  vred  og  heftig  Tone,  idet  han  lod  ham  vide,  at 
der  var  telegraferet  til  Varde  om,  at  der  ufortøvet 
skulde  afmarchere  620  Mand,  hvilke  Ribe  skulde  have 
som  en  ekstra  Strafindkvartering  i  Anledning  af  de 
iværksatte  Demonstrationer.  Heller  ikke,  hvad  Chefen 
fortalte  ham  om  disse  Demonstrationers  Art,  —  hverken 
det,  at  Ripenserne  paa  en  saa  udæskende  Maade  skulde 

have  trodset  hans  Forbud,  eller  endnu  mindre  det  om 
Støvlen  og  det  østrigske  Vaaben  —  var  Stiftamtmanden 
i  Stand  til  at  fatte,  før  han  ude  i  Byen  fik  indhentet 
de  fornødne  nærmere  Oplysninger.  Det  blev  ham  nu 
vanskeligt  nok  at  faa  Chefen  til  at  forstaa  disse,  og  at 
baade  det  ene  og  det  andet,  som  havde  vakt  Forbitrel- 
sen, kun  skyldtes  de  to  saa  paafaldende  Misforstaaelser. 
Han  opnaaede  det  dog  omsider,  og  ved  sin  rolige  og 
faste  Optræden  lykkedes  det  ham  at  faa  Ordren  til  den 
fordoblede  Indkvartering  kaldt  tilbage.  Men  fra  nu  af 
kom  et  stort  østrigsk  Flag  til  at  vaje  op  over  Byen. 

I  Forbindelse  hermed  kan  her  ogsaa  nævnes  et  Par 
andre,  ligeledes  blot  paa  Misforstaaelser  grundede  mili- 
tære Opbrusninger,  som  fandt  Sted  hos  senere  indkvar- 
terede østrigske  Hærafdelinger.  Den  ene  skrev  sig  fra 
de  af  Vejmændene  paa  Chausseen  udlagte  Vejbukke, 
om  hvilke  man  mente,  at  de  var  anbragte  for  at  drille 
og  genere  de  marcherende  Soldater,  og  den  anden  angik 
en  Ligkiste,  som  Byen  skulde  levere  til  en  paa  Syge- 
huset bortdød  Soldat.  Da  der  den  Gang  hos  os  jo  saa 
godt  som  altid  kun  brugtes  sorte  Ligkister,  blev  da  en 
saadan  nu  ogsaa  leveret  her.  Men  Østrigerne,  som  selv 
kun  var  vante  til  Ligkister  med  lys  Farve,  misforstod 
dette  saaledes,  som  om  det  hermed  havde  været  tilsigtet 
at  vise  den  afdøde  en  Ringeagt. 

Vor  Forventning  om,  at  Vaabenhvilen,  der  dertil  var 
bleven  forlænget  med  fjorten  Dage,  skulde  have  ført  til 
en  paa  taalelige  Vilkaar  afsluttet  Fred,  blev  desværre 
skuffet.  Den  26.  Juni  begyndte  jo  Krigen  igen,  og  ikke 
ret  mange  Dage  efter  maatte  vi  modtage  det  sørgelige 
Badskab  gm  Erobringen  af  Als,  og  at  dette  var  sket, 
uden  at  der  var  ydet  noget  ret  alvorligt  Forsvar.    I  Ribe 

var  vi   jo  nu  nok  i  nogen  Tid   fri    for  Indkvartering; 
men   hvad  vilde  denne  Lettelse  dog  sige  i  Sammenlig- 
ning med  det  Tryk,   der  nu   kom  til  hvile  paa  Sindet, 
og  den  Angst,  vi  nu   maatte  gaa  i  for,  hvad  der  dog 
vilde  ske  med  vort  stakkels  Fædreland.     Og  dertil  kom 
saa  ogsaa  det,  at  vi  kun  sjældent  kunde  faa  paalidelige 
Efterretninger   om,   hvad   der  var  foregaaet,   eller    om, 
hvordan  Situationen  egentlig  var.     Vor  Postforbindelse 
var  saa  godt  som  afbrudt;  en  prøjsisk  Feltpostmester 
havde  Posthuset  inde,  vi  fik  ikke  danske  Blade,  og  kun 
et  aabent  indleveret  Brev,  som  først  blev  nøje  gennem- 
læst,  kunde   der  vsére   Haab   om   at  faa  afsendt  med 
Posten.     Min  Hustru  fik  et  Brev  til  en  Svigerinde  til- 
bagevist, da  hun  i  Forbigaaende  havde  nævnet  deri,  at 
der  var  Soldater  i  Byen.     Allerede  inden  Vaabenhvilen 
indtraadte,   var  dog  Feltpostmesteren  afrejst.     Men  saa 
skete  det  mærkelige,  at  Ribe  blev  i  postal  Henseende 
indkorporeret  i  Hertugdømmet  Slesvig,  formodentlig 
i  Forventning  om,  at  ogsaa  denne  vor  gamle  danske  By 
skulde  ved  Fredsslutningen  i  alle  Henseender  komme 
til  at  dele  Skæbne  med  dette.     Jeg  har  nu  liggende  for 
mig  to  Breve   fra  mit  Hjem   til  København,  hvortil  de 
var  komne  over  Lybæk.     Det  ene  er  paa  Postkontoret 
stemplet  »Ripen  Vs  64« ;  men  derpaa  er  der  intet  Fri- 
mærke.    Derimod  har  det  andet  ikke  blot  Poststemplet 
»Ripen  %  64«,   men  ogsaa  et  dermed  annuleret  grønt 
Frimærke,  hvorpaa  læses  »Herzogth.  Schlesw.«  og  »IV* 
Schilling«.     Da   der   her  med    »Schilling«    menes    den 
den  Gang  kurserende  »Lybske  Skilling«  =  SVs  Skilling 
dansk,   vil   det  ses,   at  det  altsaa   er  vor   sædvanlige, 
indtil  da  ogsaa  for  Hertugdømmerne  gældende  Brevporto 
—  4  Skilling   — ,  der    her   er   bleven    bibel^oldt   ufor- 
andret. 

Jeg  ved  ikke  nøje,  hvor  længe  Ribe  Posthus  paa 
denne  Maade  vedblev  at  være  underlagt  Slesvig,  da  jeg 
derefter  ikke  har  nogen  Konvolut  for  et  fra  Ribe  af- 
sendt Brev  før  fra  den  27.  September.  Men  dette  er 
frigjort  med  et  almindeligt  dansk  Frimærke.  Ogsaa  har 
Poststemplet  nu  Navnet  »Ribec  i  dets  danske  Form. 
Ikke  desto  mindre  blev  Postkontoret  den  Gang  endnu 
bestyret  af  en  tysk  Postmester.  Thi  i  Modsætning  til 
Forholdene  under  den  foran  omtalte  første  Vaaben- 
hvile  forbeholdt  Fjenden  sig  jo  ikke  blot  under  den 
fra  20.  Juli  igen  indtraadte  Vaabenhvile  men  ogsaa 
under  den  d.  2.  August  afsluttede  Vaabenstilstand  selv 
at  forestaa  Jyllands  Forvaltning.  Som  Følge  deraf  var 
det  først  ved  Midten  af  Oktober,  at  den  tyske  Post- 
mester forlod  Ribe.  Det  blev  imidlertid  da  bebudet, 
at  han  maatte  ventes  tilbage  igen,  saafremt  Freden  ikke 
var  bleven  sluttet  inden  den  1.  November.  Dog  det 
blev  den  jo  som  bekendt  den  30.  Oktober. 

En  af  Vaabenstilstandens  haarde  Betingelser  var  jo  ogsaa 
den,  at  Kvarterer  og  Forplejning  skulde  leveres  Fjenden 
gratis.  Og  Fordringerne  i  denne  Henseende  skærpedes 
derefter  end  yderligere  af  den  prøjsiske  Overgeneral. 
Formodentlig  hørle  ogsaa  dette  sammen  med  de  andre 
trykkende  Forholdsregler,  som  Bismarck  paalagde  denne 
at  bringe  i  Anvendelse  overfor  Jyderne  for  derigennem 
at  nøde  vor  Regering  til  at  opgive  yderligere  Forsøg 
paa  at  opnaa  lempeligere  Vilkaar  og  til  ikke  at  opsætte 
at  faa  Freden  sluttet.  Ogsaa  i  Ribe  blev  hine  skærpede 
Bestemmelserom  Indkvarteringen  bekendtgjorte  ved  Trom- 
meslag. Men  til  de  østrigske  Officerers  Ros  maa  det  siges, 
at  de  ikke  gjorde  Forsøg  paa  at  gennemføre  dem. 

Om  ogsaa  Indkvarteringsbyrden  her  Vester  ude  jo  i 
det  hele   langt  fra  blev  saa   knugende   som  i  Egnene 

nærmere  ved  Krigsskuepladsen,  kunde  den  dog  i  mange 
Tilfælde  komme  til  at  føles  som  et  haardt  Tryk.     Saa- 
ledes  maatte  den  bl.  a.  blive  følt  af  en  yngre  Embeds- 
familie  med   en   ret  ringe   Gage,   hvilken   allerede    før 
Krigens  Udbrud  ved  Omstændighedernes  Magt  var  kom- 
men til  at  befinde  sig  i  en  alvorlig  trykket  økonomisk 
Stilling.     Foruden  et  Par  Pensionærer  var  der  allerede 
fem  Børn  i  Hjemmet,  inden  der  under  den  første  Vaaben- 
hvile  indfandt  sig  to  smaa  Tvillinger.     Husmoderen  ved- 
blev længe  at  være  afkræftet;   et  Barn   var  bestandigt 
sygt,  et  andet  meget  skrantende.     Saa  daarligt,  som  der 
var  Raad  dertil,  blev  det  derfor  nødvendigt  fra  Maj  til 
Oktober,  at   betale   for  Indkvarteringen   ude  af  Huset. 
Men  da  ved  Begyndelsen  af  sidstnævnte  Maaned  de  ind- 
kvarteredes Antal   blev   større  —  for  hin  Familie  nu  i 
Regelen  3  å  5  Mand  i  Steden  for  hidtil  2  —  og  da  der 
heller  ikke  mere  kunde  erholdes  Kvarterer  for  24  Sk. 
daglig  pr.  Mand,  var  Udgifterne  dertil  heller  ikke  mere 
til  at  overkomme.     Familien  maatte  da  saa  fra  nu  af 
have  ogsaa  Soldaterne  med  i  sin  egen   lille  Bolig,  og 
den  trætte  Husmoder   fik    saa   foruden    alle  sine  egne 
ogsaa  disse  at  sørge  for  med  Bespisning  m.  m. 

De  her  indkvarterede  Soldater  opførte  sig  i  det  hele 
godt.  Kun  én  Gang  var  der  noget  alvorligt  i  Vejen. 
En  Søndag  Aften  havde  vore  tre  Mand  Besøg  af  seks 
Kammerater.  De  drak  og  var  vist  alle  berusede.  Helt 
ud  paa  Natten  sang  og  støjede  de  paa  en  meget  uhyg- 
gelig Maade.  Men  da  jeg  næste  Dag  talte  dem  alvorligt 
til,  bad  de  meget  kønt  om  Forladelse  baade  hos  mig 
og  hos  min  Hustru,  hvem  de  forklarede,  at  det  havde 
været  »Geburtstag«,  og  tillige  lovede,  at  de  nu  aldrig 
mere  skulde  »drikke  sig  en  Rus«  hos  os.  Hver  Gang 
de  derefter  med  deres  Naturalforplejning  fik  Vin  udleveret, 

kom  de  stadig  paa  barnlig  hengiven  og  tillidsfuld  Maade 
til  min  Kone  —  »Mutter,  Mutter It  kaldte  de  — ,  for  at 
hun  skulde  have  noget  deraf.  De  havde  vist  ogsaa 
faaet  Øje  for,  at  hendes  Kræfter  nok  kunde  trænge  til 
at  styrkes. 

Et  dybt  Indtryk  gjorde  det  paa  mig,  da  en  Aften  en 
hos  os  indkvarteret  Underofficer  kom  til  mig  i  stærk 
Sindsbevægelse,  fordi  han  trængte  til  at  udtale  sig  om 
en  Sorg,  der  tyngede  paa  ham.  Næste  Morgen  skulde 
Bataillonen  stille  for  at  marchere  ud  paa  en  Mark  ude 
bag  ved  Vejrmøllen  og  der  fuldbyrde  en  Dødsdom  over 
en  Kammerat  og  Ven  af  ham.  Medens  de  havde  ligget 
i  Kvarter  i  Kolding,  havde  denne  i  Hidsighed  forgrebet 
sig  paa  og  sammen  med  en  anden  pryglet  en  Løjtnant, 
der  havde  irriteret  dem.  Jeg  blev  saa  betaget  af  Sam- 
talen, jeg  havde  med  ham  den  Aften,  og  af  den,  jeg 
atter  havde  den  næste,  da  han  kom  for  at  fortælle  mig 
om,  hvad  der  senere  var  sket,  at  jeg  længe  led  under 
Indtrykket  deraf.  Da  de  kom  ud  paa  Pladsen,  var  der 
gravet  en  Grav  der.  Den  dømte  blev  stillet  umiddelbart 
foran  den,  saaledes  at  hans  Legeme,  naar  Skuddene 
faldt,  kunde  styrte  baglængs  ned  i  den.  Dommen  blev 
oplæst,  og  de,  der  skulde  skyde,  havde  Geværerne  lagte 
an,  da  en  Officer  traadte  frem  og  raabte  »Pardon!  i 
Kejserens  Navn!«  Han  tilføjede  saa  tillige,  at  denne 
Benaadning  var  tilstaaet  Forbryderen  paa  Grund  af 
hans  udviste  Tapperhed  og  i  øvrigt  rosværdige  Opførsel. 
Men  fri  for  en  haard  Straf  blev  han  dog  ingenlunde.  Dog, 
jeg  vil  skaane  Læseren  og  mig  selv  for  her  at  gentage 
det  forfærdelige,  min  daværende  Husfælle,  selv  stærkt 
rystet,  fortalte  mig  derom. 

Ifølge  mine  Optegnelser  blev  Ribe  Domkirke  i  Efter- 
aaret  1864  fire  Gange  benyttet  til  katolsk  Gudstjeneste 
for  de   fjendtlige  Tropper.     Første  Gang   var  den  18. 
August,  den  østrigske  Kejsers  Fødselsdag.    Jeg  ved  ikke 
af,  at  der  var  andre  Danske  til  Stede  i  Kirken  end  jeg 
selv.     Da   jeg   havde   erfaret,    at   Højtideligheden    der 
skulde  finde  Sted  om  Formiddagen  Kl.  9Vs)  gik  jeg  i 
god  Tid   om  Morgenen   derhen   og  opholdt  mig  skjult 
oppe  paa  det  søndre  Triforiegalleri,   der  den  Gang  var 
mindre  let  tilgængeligt  end  nu.     Det  var  —  for  mig  at 
skønne  —  blot  en  almindelig  katolsk  Højmessegudstje- 
neste, jeg  der  blev  Vidne  til.     Selvfølgelig  var  der  an- 
bragt et  lille  portabelt  Relikviealter  oven  paa  Domkir- 
kens daværende  Alter,  foran  hvilket  Præsten  stod.    Kor- 
drengens Funktion   udførtes  af  en  voksen  til  Militæret 
hørende  Person  i  en  ensfarvet  mørkeblaa  Uniform.    Til 
Stede  nede  i  Kirken  var  ellers  kun  Officererne  af  den 
da  i  Byen  indkvarterede  Ilte  Jægerbataillon  (Bøhmere). 
De  opholdt  sig  alle  staaende  i  Hovedskibets  Midtgang, 
medens   alle    de   menige    derimod    stod    opmarcherede 
under  Gevær  uden  for  Domkirken. 

Søndagen  den  16.  Oktober  var  der  om  Morgenen  i 
Kirken  Messe  med  Prædiken,  og  Onsdagen  den  2.  No- 
vember fejredes  derinde  Alle-Sjælesfest,  denne  Gang  sær- 
ligt tillige  som  en  Mindefest  for  de  i  denne  Krig  faldne 
Østrigere.  Endelig  var  der  den  6.  November  Stille-Messe 
uden  Kirkeparade. 

Ikke  faa  af  de  østrigske  Officerer  interesserede  sig 
meget  levende  for  Domkirkens  Bygning.  Flere  af  dem 
kom  derfor  under  begge  Vaabenstilstandene  til  mig,  dels 
inde  i  Kirken,  dels  uden  for  den,  for  at  faa  Oplysning 
om  et  og  andet  den  vedkommende  En  af  dem  vilde  ogsaa 
gerne  have  mig  formaaet  til  at  være  ham  behjælpelig 

med   at    faa  Kirkens  gamle  Altertavle  fra  Slutningen  af 
16.    Aarhundrede  til  Købs.     Denne  var  den  Gang  endnu 
ikke  splittet  ad,  men  befandt  sig  anbragt  samlet  paa 
den  søndre  Væg  i  det  underste  Kapel  under  det  store 
Taam.   —  Særligt  for  at  faa  nogle  Oplysninger  om  dette 
Taams  ældre  Historie  kom  den  bl.  a.  fra  de  Forhand- 
linger,   der  gik  forud  for  Kaptajn-Løjtnant  O.  Hammers 
Overgivelse,    bekendte   Generalstabs- Kaptajn  Wieser  til 
mig.      Der   var   dog   kun   én  af  de  østrigske  Officerer, 
med  hvem  jeg  havde  mere  end  en  enkelt  kort  Samtale. 
Denne   ene  var  Achilles  v.  GrSller,  Chef  for  det  14de 
L.inieregiments  første  Bataillon.     Han  var  en  alvorsfuld 
og  kundskabsrig  Mand  med  stor  videnskabelig  Interesse. 
Under  sit  Ophold  i  Jylland   havde  han  lært  sig  Dansk, 
saa  at  han  ikke  blot  læste  det  med  Lethed,  men  ogsaa 
ret  godt  kunde  tale  det.     Han   kom  til   mig  en   Dag  i 
Oktober  uden  for  Domkirken,  først  med  en  høflig  Und- 
skyWniiig  tor,   at  han  tiltalte  mig,  og  derefter  med  en 
Hilsen  til  mig  fra  Kirken  i  Viuf  imellem   Kolding  og 
Vejle.     Om  denne  Kirke  havde  jeg  nemlig  et  Par  Aar 
tidligere  skrevet  en  Artikel  i  »Illustreret  Tidende«,  og 
da  han  var  kommen  til  at  læse  den,   havde  den  inter- 
esseret ham  saa  meget,  at  han  ikke  havde  opsat,  saa 
snart  han  kunde,  at  tage  hen  for  selv  at  se  dette  gamle 
Mindesmærke.     Selv  var  han,   fortalte  han  mig,  født  i 
en  By,   under  hvis  Domkirke  der  var  en  Krypt  med 
ikke  mindre  end  100  Marmorsøjler.     Det  fornøjede  ham 
kendeligt,   at  jeg  dertil  straks  kunde  svare,  at  saa  var 
han  sikkert  fra  Gurk  i  Kårnthen.     Vi J talte  saa  noget 
om  Domkirken  der,  men  mere  om  vor  egen  i  Ribe,  og 
det  endte  med,  at  han  bad  mig  om  Tilladelse  til  at 
maatte  komme  til  mig  en  Aftenstund  i  mit  Arbejdsvæ- 
relse  for   at   blive    bekendt    med   nogle  Tegninger  og 

litterære  Værker,  som  jeg  havde  omtalt.     Ved  dette  Be- 
søg laante  han  ogsaa  en  Bog  med  hjem  i  sit  Kvarter 
hos  Stiftamtmanden.   —  Nogle  Dage  efter  fik  hans   Ba- 
taillon  Marchordre  for  næste  Morgen.     Aftenen  forinden 
kom  han  til  mit  Hjem  for  at  bringe  mig  den.     Da  je^ 
ikke  var  hjemme,  gik  han  ind  i  Dagligstuen,   hvor  han 
traf  min  Hustru   siddende  ved   den  tændte  Lampe  paa 
Bordet,  omgiven  af  Børneflokken  og  med  en  lille  Pige 
paa  Skødet.     Da  min  Kone  ikke  kendte  den  indtrædende 
Officer,   blev  hun  først   bange  for,  at  han  kom  for  at 
paatale  noget  med  Hensyn  til  vor  Indkvartering.     Men 
ved  det  milde  Udtryk  i'  hans  Ansigt  og  derved,  at  hun 
til   sin  store  Forundring  hørte  sig  tiltalt  af  ham   paa 
Dansk,   maatte  hun  hurtigt  beroliges.     Det  var  ogsaa 
kendeligt,   at  det  lille  Indblik,  denne  fremmede  Kriger 
her  kom  til  at  gøre  i  et  stille  Hjems  Fred,  gjorde  stærkt 
Indtryk  paa  ham,  og  formodentlig    har    det    hos    ham 
fremkaldt  Minder,  der  var  ham  dyrebare.   Thi  idet  han 
sagde  min  Hustru  Farvel,   bøjede  han  sig  ned  og  kys- 
sede den  lille  Pige  paa  Haanden. 

Dog  dette  var  ikke  det  eneste  ved  v.  Groliers  Optræ- 
den, der  maatte  vække  min  Hustrus  Interesse  og  For- 
undring. Idet  han  bad  hende  hilse  og  takke  mig,  frem- 
tog han  en  stor  Pung,  som  han  aabnede,  og  deraf  ud- 
tog han  og  lagde  paa  Bordet  to  Nævefulde  Tobak,  idet 
han  tillige  bad  hende  sige  mig,  at  han  efterlod  mig 
denne  »kejserlig-kongelige  Tobak«  —  i  Østrig  er  Tobak- 
ken jo  et  Regeringsmonopol  —  som  et  lille  Mindetegn. 
—  Af  Stiftamtmand  Nielsen  hørte  jeg  et  Par  Dage  efter, 
at  ogsaa  han  samme  Aften  havde  paa  samme  Maade 
faaet  en  ganske  tilvarende  Gave  af  v.  Groller,  kun  med 
den  Forskel,  at  hos  ham  var  der  blevet  hentet  en  Tallerken 
til  at  lægge  Tobakken  paa.  — 

Del    var   først,    efter   at   Fredslutningen    var   bleven 
ratificeret  —  vistnok  den   12.  November  — ,  at  Udryk- 
ningen af  Østrigerne  tog  Fart.     Snart  derefter  havde  vi 
i   Ribe  i  Løbet  af  en   Ugestid  en  stadig  Gennemmarch 
ai  Tropper  og  oftest  en  stor  Indkvartering  Natten  over. 
De  sidste,  vi  havde,  var  det  35te  Linie  infanteri-Regiment, 
der  afmarcherede  om  Morgenen  den  22.  November.    For 
at    have  den  Tilfredsstillelse  at   se  disse  vore   »sidste 
Fjenderc  drage  bort,  var  mange  af  Byens  Beboere  nede 
i  Gravsgade  foran  og  i  Nærheden  af  vort  Hus,  hvor  de 
fremfor  noget  andet  Sted  kunde  have  det  bedste  Over- 
blik over  de  bortdragende.     Den  lange  Skare  af  Krigs- 
folk, efterfulgt  af  mange  Vogne  og  allerbagest  af  en  stor 
Drift  Kreaturer  som  »Mad  med  paa  Vejene,  fyldte  hele 
Tøndervejen,  saa  langt  Øjet  kunde  række.     En  gammel 
Kone,  som  saa  det,  blev  saa  betaget  ved  dette  Syn,  at  hun 
maatte  udbryde  paa  sin  Jydsk:  »Ja,  nær  de  wa  saa  manne, 
saa  ka  a  da  wal  faasto,  te  æ  Dansker  ett  ku  sto  sæj.c 


Ja  saa  havde  vi  da  faaet  Fred,  —  en  Fred  paa  sørge- 
lige Vilkaar  efter  en  sørgelig  Krig!  Men  for  ingen  By 
i  Kongeriget  blev  dog  Fredsvilkaarene  saa  skæbne- 
svangre som  for  Ribe,  der  mistede  den  allerstørste  Del 
af  sit  Opland.  Et  lille  Bidrag  til  yderligere  Oplysning 
om  den  saa  ofte  fremhævede  store  Forskel  paa  den 
gamle  Stads  økonomiske  Stilling  før  og  efter  1864,  kan 
der  være  Anledning  til  her  endnu  at  meddele.  I  Tiden 
ved  1855 — 56  var  Forholdene  i  Ribe  stærkt  opadgaa- 
ende,  og  der  var  bleven  en  saadan  Mangel  paa  Beboelses- 
lejligheder, at  jeg,  da  den  Bolig,  hvori  jeg  med  min 
Familie  hidtil  havde  boet  til  Leje,  blev  mig  opsagt,  lige- 
frem nødtes  til,  ganske  uformuende  som  jeg  selv  var, 

at  købe  det  foran  titnævnte  lille  Hus  i  Gravsgade,    der 
da  var  under  Opførelse.     Det   var    blevet   mig   meget 
dyrt;  men  da  tilmed  mere  end  én  havde  bedet  mig  om,  saa 
snart  jeg  fik  Nys  om  at  blive  befordret  bort  fra  Ribe» 
at  lade  ham  det  vide,  for  at  vi  da  kunde  handle   om 
det,   havdB  jeg  før  1864  god   Udsigt  til  at  kunne   faa 
det  solgt  med  et  ikke  altfor  stort  Tab.     Ånderledes  blev 
det  derimod  efter  Krigen.     Da  jeg  i  1869  forlod  Byen, 
var  der  slet  ingen  Mulighed   for  at  faa   Ejendommen 
solgt;  ja  vanskeligt  var  det  endogsaa  at  faa  den  lejet 
ud,  selv  paa  yderst  billige  Vilkaar.     Et  halvt  Aar  maatte 
jeg  saaledes  lade  en  Familie    bebo   den   aldeles   uden 
Lejeafgift,  for  at  den  ikke  skulde  staa  helt  tom.    Først 
i  1876  lykkedes  det  mig  at  faa  den  solgt,  og  det  paa 
de  Vilkaar,  at  jeg,  skønt  jeg  i  en  lang  Aarrække  aarlig 
havde  afbetalt  50  Rdl.  paa  den,  nu  maatte  udbetale  til 
Køberen  1200  Kr.,  for  at  han  sammen  med  Ejendommen 
skulde  overtage  den  derpaa  hvilende  Gæld. 


Aktstykker  og  Skrivelser 

betræffende  den  véd  Wienerfreden  af  80te  Oetober  18Q4 

§§  V  oflT  VI  nedsatte  internationale  Grændsereflrulertnffs* 

Commission  til  Bestemmeiae  af  Grændsen  mellem  Danmar)L 

og  SlesYisr  m.  m.  udgivne  af 

F.  C.  G.  Schøllerp 

Kongelig  dansk  Gommissair  i  Commissionen. 


[ED  et  Eftersyn  af  de  Papirer,  jeg  har  opbevaret 
fra  1864 — 65,  da  jeg  fungerede  som  Kongelig 
dansk  Gommissair  i  den  internationale  Grændse- 
reguleringscommission,  blev  jeg  foranlediget  til  at  gjeQ- 
nemgaa  Aktstykkerne  vedkommende  den  dansk — tyske 
Strid  1864,  hvilke  findes  optagne  i  Historisk  Tidsskrifts 
tredie  Rækkes  femte  Bind  1866—1867.  Da  disse  Akt- 
stykker kun  indeholder  de  tørre,  desværre  saa  sørgelige 
Resultater  af  Forhandlingerne,  faldt  det  mig  ind,  at  dejt 
muligen  kunde  være  af  nogen  Interesse,  at  faa  et  lille 
Indblik  i  selve  Forhandlingerne,  for  saavidt  det  frem- 
gaar  af  den  Correspondance,  jeg  som  Gommissair  den- 
gang førte  med  Udenrigsministeriet  og  forskellige  andre 
Autoriteter. 

En  kort  Fremstilling  af,  hvorledes  jeg,  som  activ  Offi- 
cer, kom  til  Anvendelse  ved  dette  vigtige  og  besværlige 
Hverv,  forudskikkes  her. 

Efterat  Traps  statistisk-topografisk  beskrivelse  af  Dan- 
mark var  begyndt   at   udkomme,    fik  Trap  Anmodning 

fra  det  slesvigske  Ministerium  om  at  udstrække  Beskri- 
velsen til  ogsaa  at  omfatte  Slesvig,  idet  Ministeriet,  navn- 
lig ved  Departementschef  Regenburg,  tilsagde  ham  virk- 
som Understøttelse.  Trap  gik  ind  herpaa  og  foreslog 
mig,  der  paa  forskellig  Maade  var  knyttet  til  ham,  at 
forestaa  Indsamlingen  af  det  egentlige  statistisk-topo- 
grafiske  Materiale. 

Da  Danmarks  Beskrivelse  nærmede  sig  sin  Afslutning,. 
stødte  man  paa  det  indviklede  og  vanskelige  Enclave- 
spørgsmaal,  nemlig  alle  de  sønden  for  Kongeaaen,  mere 
eller  mindre  spredt  liggende,  til  Jylland  hørende  Distrik- 
ter, om  hvilke  Begreberne  vare  meget  svævende.  Paa 
Grund  af  de  Oplysninger,  jeg  indhentede  ved  flere  Gange 
at  bereise  disse  Distrikter,  ved  Konference  med  de  lokale 
Autoriteter,  med  Matrikelkontoret  og  Generalstabens 
topografiske  Afdeling,  lykkedes  det  mig  at  give  en  Frem- 
stilling af  disse  indviklede  Forhold,  der  blev  godkjendt 
af  alle  Vedkommende,  men  da  Krigen  brød  ud,  var 
denne  Fremstilling  endnu   ikke  udkommen  i  Trykken. 

Da  Krigen  nærmede  sig  sin  Ende,  blev  Fredsprælimi- 
narierne  afsluttede  den  1ste  August.  I  disses  §  2  blev 
bestemt,  at  Danmark,  som  Compensation  for  Enclaverne,. 
skulde  have  tilsvarende  Arealer  af  Slesvig,  samt  at  De- 
taillerne herom  og  af  den  fremtidige  Grændse  skulde 
afgjøres  ved  den  endelige  Fredsslutning. 

Efter  at  de  respektive  Magters  Befuldmægtigede  til 
Fredsslutningens  Affattelse  vare  traadte  sammen  i  Wien, 
blev  det  bestemt,  at  der  skulde  nedsættes  Specialcom- 
missioner  til  Behandling  af  den  finansielle  Opgjørelse 
mellem  Danmark  og  Hertugdømmerne,  samt  til  Grændse- 
reguleringen.  De  danske  Befuldmægtigede  anmodede 
derfor  Regjeringem  om,  at  Specialister  i  disse  Brancher 
maatte  blive  sendte  til  Wien.     Da  dette  blev  bekjendt 

i  Kjøbenhavn,  tilbød  Etatsraad  Fenger  sig  til  at  overtage 
det  finansielle  Hverv.  Som  inde  i  Enclavespørgsmaalet 
blev  jeg,  der  gjorde  Tjeneste  ved  Hæren,  valgt,  hvorfor 
jeg  blev  kaldt  til  Kjøbenhavn  og  her  fik  Ordre  til  at 
afgaa  til  Wien,  hvor  jeg  kom  til  at  bistaa  Oberst  Kauff- 
mann  ved  Forhandlingerne  om  Grændsereguleringen. 

Som  Oplysning  til  Forstaaelse  af  det  efterfølgende 
anføres  her  den  Oversigt  over  Forhandlingerne  om  Re- 
guleringen af  den  nye  Grændse,  som  jeg  efter  Paalæg 
af  vor  Befuldmægtigede,  ved  Slutningen  af  Fredsconfe- 
rencen,  udarbejdede  i  Wien  til  Underretning  for  Uden- 
rigsministeriet. 

Oversigrt  over  Forhandlingrerne  angraaende 
Grændsereguleringen. 

Wien  den  27de  October  1864. 

Fpedsprællmlnarlernes  Artikel  IL 
Afstaaelsen  af  Hertugdømmet  Slesvig  indbefatter,  for- 
uden det  paa  Fastlandet  beliggende  Territorium,   samt- 
lige til  dette  Hertugdømme  hørende  Øer. 

For  at  simplificere  Grændsereguleringen  og  gjøre  Ende 
paa  de  Ulemper,  som  er  en  Følge  af  jydske  Enclavers 
Beliggenhed  i  slesvigsk  Territorium,  afstaar  Hans  Maje- 
stæt Kongen  af  Danmark  til  Deres  Majestæter  Keiseren 
af  Østerrig  og  Kongen  af  Preussen  de  jydske  Besiddelser, 
som  er  beliggende  sønden  for  Ribe  Distrikts  sydlige 
Grændse,  saaledes  som  denne  findes  betegnet  paa  de 
geografiske  Kort,  saasom  de  jydske  Territorier  Møgel- 
tønder, Øen  Amrum,  den  jydske  Deel  af  Øerne  Før, 
Sild  og  Romø  etc.  Til  Gjengjæld  samtykker  Deres 
Majestæter  Keiseren  af  Østerrig  og  Kongen  af  Preussen 
i,  at  en  tilsvarende  Del   af  Slesvig,   indbefattende  for- 

uden  Øen  Ærø,  Territorier  tjenende  til  at  danne  for- 
nævnte Distrikts  Sammenhæng  med  det  østlige  Jylland, 
samt  at  rette  Grændsen  mellem  Jylland  og  Slesvig  i 
Koldingegnen,  bliver  adskilt  fra  Hertugdømmet  Slesvig 
og  incorporeret  i  Kongeriget  Danmark. 

Øen  Ærø  bliver  i  Compensationen  kun  at  tage  i  Be- 
regningen i  Henseende  til  dens  territoriale  Udstrækning. 

Detaillerne  ved  Grændsereguleringen  bliver  at  bestemme 
ved  den  endelige  Fredsslutning. 


Det  havde  straks  i  det  1ste  og  2det  Conferencemøde 
vist  sig,  at  ethvert  Forsøg  paa  at  forlade  Fredsprælimi- 
nariernes  Årtikel  I  og  H  i  Haab  om  at  gjenvinde  det 
nordlige  Slesvig  i  en  større  Udstrækning  vilde  have  havt 
Forhandlingernes  Afbrydelse  til  Følge,  og  at  den  eneste 
Udsigt  til  at  opnaa  et  værdifuldt  Stykke  af  Slesvig  var 
at  søge  i  de  Betingelser,  under  hvilke  Årtikel  IV  fastsætter 
Mageskiftet  med  de  jydske  Enclaver. 

Det  var  først  nødvendigt  at  undersøge  de  jydske  En- 
clavers  virkelige  Størrelse  og  Folkemængde,  samt  den 
Værdi  de  have,  dels  ved  deres  Skatteevne,  dels  ved 
deres  Beliggenhed  og  andre  Forhold,  for  derefter  at 
kunne  danne  sig  en  begrundet  Formening  om,  hvormeget 
Territorium  af  Slesvig  der  ifølge  Præliminarierne  tilkom 
Danmark  foi  Åfstaaelsen  af  de  nævnte  Enclaver.  Offi- 
cielt Materiale  til  denne  Undersøgelse  findes  kun  tildels 
i  Matri kuleringen  og  i  det  statistiske  Tabelværks  Folke- 
tællingsangivelser  for  Åaret  1860. 

I  det  andet  Conferencemøde  blev  det  vedtaget  at  søge 
et  fælles  Grundlag  tilvejebragt  for  den  videre  Discussion 
af  de  Årtikier,  som  Fredstraktaten  maatte  komme  til 
at   indeholde  betræffende  den   fremtidige   Grændselinie 

mellem  Jylland  og  Slesvig,  samt  at  de  herhenhørende 
Spørgsmaal  i  dette  Øjemed  hensigtsmæssigst  underkaste- 
des en  foreløbig  fortrolig  Drøftelse  af  Sagkyndige.  1  denne 
Anledning  blev  en  Specialkommission  dannet  med  Oberst 
V.  Kauffmann,  bistaaet  af  Capitain  v.  Schøller  fra  dansk 
Side  og  respektive  fra  østrigsk  og  preussisk  Side  med 
Oberstlieutenanterne  v.  Schønfeld  og  v.  Stiele. 

I  denne  Commissions  Møder  opstilledes  først  fra  dansk 
Side,  som  en  til  det  praktiske  Formaal  og  til  Billig- 
heden svarende  Grændse,  en  Linie,  som  danner  Forlæn- 
gelsen af  Grændsen  sønden  for  Ribe  og  som  følgende 
Gramaaen  og  dernæst  Alver  Aa  sønden  om  Christians- 
feld ender  ved  Hejlsminde.  Denne  Linie,  der  især  fra 
et  militairt  Standpunkt  var  ønskelig,  var  hovedsagelig 
opstillet  for  at  have  Noget  at  slaa  af  paa  og  for  at  af- 
vente de  Forslag,  som  maatte  fremkomme  fra  modstaa- 
ende  Side.  Den  forsvaredes  med  alt,  hvad  der  kunde 
tale  til  dens  Fordel,  navnlig  det  store  Fortrin,  som  en 
muligst  lige  Configuration  af  Grændsen  og  dens'  Dan- 
nelse af  betydelige  Vandløb  vilde  have  for  den  frem- 
tidige Administration,  særlig  af  Toldvsesenet  paa  begge 
Sider, 

Ved  at  fremhæve  Enclaverne  saa  meget  som  muligt 
gjordes  især  gjældende:  de  udmærkede  Marskenge  ved 
Ballum,  Møgeltønderkog  og  de  store  Engstrækuinger  ved 
Sejersbækken  og  Bredeaa,  Beliggenheden  ved  Vesterhavet 
med  Udskibningsstedet  Ballum,  denne  store  Bys  Handels- 
etablissementer,  Skibsfart  og  udenrigsk  Handel  paa  Eng- 
land og  Norge;  Møgeltønder  Flække  med  Handelsetablisse- 
menter,  Apothek  og  Bogtrykkeri  etc,  som  Æqvivalent  for 
Christiansfeld,  de  betydelige  Klædefabrikker  i  Brede  Sogn 
etc.  etc.  Desforuden  gjordes  gældende,  at  Beboerne  af 
det    o^eget   store    Distrikt   Tørninglehns    Provsti    i    alle 

gejstlige  Sager   henhørte  under  Kongeriget,   og   at    Be- 
boerne derfor  kun  vare  at  betragte  som  halve  Slesvigere. 

Denne  Grændselinie  mødte  imidlertid  straks  den  be- 
stemteste Modstand,  og  under  Forhandlingerne  blev  det 
klart,  at  man  fra  modstaaende  Side  haardnakket  vilde 
holde  paa,  at  Kongeaaen  conserVeredes  som  Grændse  i 
saa  lang  en  Udstrækning  som  muligt,  samt  at  man  paa 
vor  Side,  overensstemmende  med  Ordlyden  af  Prælimi- 
narierne,  vilde  blive  trængt  over  mod  Østkysten,  naar 
det  kom  til  Udveksling  af  Æqvivalenterne. 

I  dette  Øjemed  havde  man  foretaget  en  Undersøgelse 
af  samtlige  nordslesvigske  Sognes  Størrelse,  Folkemængde, 
Værdi,  ete.  Officielt  Materiale  hertil  havdes  kun  for 
Folkemængdens  Vedkommende  for  1860,  hvorimod  man 
med  Hensyn  til  Størrelse  og  Værdi  maatte  nøjes  med  de 
i  Correkturarkene  til  den  under  Udarbejdelse  værende 
statistisk-topografisk  Beskrivelse  af  Slesvig  af  Trap  op- 
førte Angivelser,  samt  nogle  fra  det  slesvigske  Ministe- 
rium modtagne  Oplysninger. 

Fra  dansk  Side  fremkom  man  nu  med  en  paa  Are- 
alerne støttet  Beregning,  som,  anvendt  paa  Østkystens 
Sogne,  giver  en  afgjort  Fordel  og,  støttende  denne  Be- 
regning ved  Argumenter  hentede  fra  Enclavernes  oven- 
for anførte  store  Værdi,  opnaaedes  herved  foreløbig, 
foruden  en  Arrondering  omkring  Ribe  med  Sognene  V. 
Vedsted,  Seem,  Farup,  Vilslev,  Hjortlund  og  Kalvslund, 
Grændsens  Fastsættelse  fra  Kongeaaen  sønden  om  Sog- 
nene Vamdrup,  Ødis,  Frørup  og  Christiansfeld  langs 
Alveraaen  til  Hejlsminde.  Denne  Linie  vilde  i  Bytte  for 
Enclaverne  give  os  meget  værdifulde  Sogne,  og  der 
kunde  intet  Væsentligt  indvendes  mod  dens  Retning, 
idet  kun  Ribe  Omegn  springer  uforholdsmæssigt  frem 
mod  det  slesvigske  Territorium,  hvorved   dog  maa  be- 

mærkes,  at  dens  østlige  Begrændsning  dannes  af  Vand- 
løb samt  Mose-  og  Hedeegne. 

I  Mødet  den  18de  September  forkastedes  fra  mod- 
staaende  Side  denne  Grændselinie,  og  fremkom  man  med 
det  kategoriske  Forlangende,  at  Sognene  Alver,  Tyrstrup, 
Vs  Ødis  og  Vamdrup  Syd  for  Kongeaaen  skulde  regnes 
til  Slesvig.  Denne  Fordring,  der  mere  maatte  antages 
at  have  sin  væsentlige  Grund  i,  at  man  ikke  vilde  op- 
give Christiansfeld,  blev  motiveret  ved,  at  hverken  Areal 
eller  Indvaanertal  kunde  være  afgjørende  ved  Compen- 
sat ionen,  men  at  Skatteevnen  burde  tages  med  i  Bereg- 
ningen, og  at  det  var  dette  sidste  Moment,  som  væsent- 
lig forhøjede  Værdien  af  de  østlige  Sogne  i  tilstrække- 
lig Grad  til  at  opveje  de  afstaaede  jydske  Enclaver. 
Det  manglede  iøvrigt  fra  preussisk  Side  ikke  paa  det 
Argument,  som  under  Forhandlingerne  gjordes  gjældende 
overalt,  og  som  det  desværre  ligger  udenfor  vor  Evne 
at  bekæmpe,  nemlig  at  man  ved  vor  Modstand  stiller 
endnu  slettere  Betingelser  i  Udsigt,  og  at  Forhandlin- 
gernes længere  Fortsættelse  vil  foranledige  Forhøjelsen 
af  det  Tryk,  som  alt  hviler  paa  Jylland.  Denne  sidste 
Trudsel  er  jo  virkelig  ogsaa  bragt  til  Udførelse. 

I  et  senere  Commissionsmøde  opnaaedes  at.  tilbage- 
vinde Ødis  Sogn  og  den  Syd  for  Kongeaaen  liggende 
Del  af  Vamdrup  Sogn  samt  et  Stykke  af  Frørup  Sogn, 
nemlig  den  gode  By  Brenore.  Denne  Concession  var 
dog  kun  at  opnaa  ved  at  komme  den  fra  modstaaende 
Side  gjorte  Fordring  paa  en  større  Del  af  Kalvslund 
Sogn  saavidt  imøde,  at  Spørgsmaalet  om  dette  sidste 
Stridspunkt  henvistes  til  selve  Conferencen,  hvor  man 
imidlertid  maatte  lade  det  falde  for  ikke  at  compromit- 
tere  det  øvrige  Arrangement,  der  nu  i  det  Hele  taget 
maa  ansees  for  efter  Omstændighederne  tilfredsstillende, 


44  F.  c.  G.  SCHØLLER  II 

Og  som  ved  paany  at  refereres  for  Kongen  af  Preussen, 
der  særlig  har  influeret  paa  Grændsereguleringen,  atter 
kunde  faa  en  ugunstig  Vending. 

Skridt  for  Skridt  er  man  saaledes  trængt  tilbage  til 
den  nu  bestemte  Grændselinie,  idet  man  under  For- 
handlingerne har  fremhævet  Alt,  hvad  der  kunde  tale 
til  Fordel  for  Enclaverne,  og  søgt  saameget  som  muligt 
at  nedsætte  de  slesvigske  Sogne,  som .  skulle  afstaaes 
til  Danmark. 

Den  nye  Grændse  vil  da  være: 
udgaaende  fra  Lille-Belt  gjennem  Midten  af  Hejlsminde, 
følgende  den  sydlige  Grændse  af  Sognene  Hejls,  Vejstrup 
og  Taps,  gjennem  den  nordlige  Del  af  Frørup  Sogn 
sønden  for  Byen  Brenore,  langs  den  sydlige  Grændse 
af  Sognene  Ødis  og  Vamdrup  til  Kongeaaen,  følgende 
denne  Åas  Midte  til  Hjortlund  Sogn,  hvornæst  den 
drejer  mod  Syd  langs  dette  Sogns  Østgrændse,  hvorfra 
den,  afskjærende  et  Stykke  af  Sognene  Kalvslund  og 
Hygum,  danner  en  lige  Linie  til  Kamtrup  og  videre 
langs  Østgrændsen  af  Districtet  Obbekjær  til  ^elsaaen, 
følgende  denne  til  Gjelsbro  bøjer  den  mod  Vest  langs 
den  sydlige  Grændse  Sognene  Seem,  Ribe  Domkirkes 
Landsogn  og  Vester-Vedsted  Sogn,  hvornæst  den  over 
HvidingNakke  midt  imellem  Øerne  Manø  og  Romø  gaaer 
ud  i  Vesterhavet. 

1  Areal  og  Folketal  stiller  Compensationen  sig  nu 
saaledes,  at  der  sydlig  og  østlig  for  Grændsen  incorpo- 
reres  i  Slesvig  et  jydsk  Territorium  med  en  Befolkning 
af  c.  13,083  Indvaanere  og  et  Areal  af  c.  6,51  □  Mil, 
roedens  der  nordlig  for  Grændsen  incorporeres  i  Jylland 
et  slesvigsk  Territorium  med  en  Befolkning  af  c.  9253 
Indvaanere  og  et  Areal  af  c.  4,68  n  Mil.  Regner  man 
nu  for  Ærø,  i  Henhold  til  Fredspræliminariernes  Artikel 

II  en  Middelbefolkning  af  3000  Indvaanere  (2000  Menne- 
sker paa  Q  Milen)  og  et  Areal  af  l,6o  Q  Mil,  faaes 
en  samlet  Compensation  for  de  med  Slesvig  afstaaede 
Districter  af  12,253  Indvaanere  og  et  Areal  af  c.  6,ig 
\^  Mil,  og  Differentsen  mellem  det  afstaaede  og  det  i 
Jylland  incorporede  Territorium  bliver  saaledes  med 
Hensyn  til  Befolkningen  c.  830  Indvaanere  og  med  Hen- 
syn til  Arealet  c.  0,88  Q  Mil.  Hertil  maa  endnu  be- 
mærkes, at  den  til  Jylland  faldende  Del  af  Sognene 
Kalvslund  og  Hygum  kun  er  ansat  til  0,88  Q  Mil  med 
35  Indvaanere  og  af  Frørup  Sogn  0,o4  □  Mil  med  25  Ind- 
vaanere, hvilke  Ansættelser  vistnok  ere  endel  for  smaa, 
saa  at  Differentsen  vil  være  temmelig  forsvindende.  — 

Vil  man  nu  undersøge  den  virkelige  Værdi  for  Dan- 
mark af  den  fra  Slesvig  afstaaede  Deel  i  Sammenligning 
med  de  afstaaede  Endavers  Værdi,   saa  viser  det  sig: 

At  man  har  vundet  et  samlet  Hele  istedetfor  vidt 
spredte  Territorier,  hvis  Rets-  og  Administrationsforhold 
ere  meget  indviklede  og  vanskelige,  navnlig  fordi  mange 
af  Beboerne  i  flere  Forhold  henhørte  baade  under  den 
kongerigske  og  under  den  slesvigske  Lovgivning. 

Kjøbstæderne  Kolding  og  Ribe^  have  beholdt  et  pas- 
sende og  godt  Opland. 

De  railitaire  Hensyn  er  skeet  Fyldest  ved,  at  Sognene 
ved  den  smalle  Deel  af  Lille-Belt  ere  blevne  ved  Dan- 
mark, hvilket  ogsaa  for  Toldvæsenets  Skyld  er  af  Vigtig- 
hed, da  Forbindelsen  med  Fyen  her  er  meget  let,  og 
de  gamle  Smuglerveje  fra  Tiden  før  1848  endnu  ere  i 
frisk  Erindring. 

*  I  1864  existerede  ikke  Esbjerg,  og  man  kunde  dengang  ikke 
ane,  at  der  ikke  længe  efter,  knapt  en  Mil  nordenfor  Ribe,  skulde 
opstaa  en  betydelig  By  ved  Havet,  der  vilde  berøve  den  gamle 
Stad  næsten  alle  Betingelser  for  dens  Existents. 

Vel  er  Enclavernes  Hartkornsansættelse  sat  højt  i  Sara- 
menligning  med  den  øvrige  Del  af  Jylland,  men  det 
maa  erindres,  at  denne  Ansættelse  er  skeet  c.  40  Aar 
senere  end  Ansættelsen  i  Jylland,  og  at  det  fornennmelig 
er  de  store  og  gode  Engstrækninger,  som  har  foran- 
lediget denne  høje  Hartkornsansættelse;  men  netop  den 
største  Del  af  disse  Engstrækninger,  nemlig  Egnen  om 
Ribe,  forbliver  ved  Danmark,  hvorimod  Jorderne  oppe 
i  Landet  ere  skarpe  og  sandede,  aldeles  blottede  for 
Skov  og  tildels  for  Moser.  De  fra  Slesvig  tilkommende 
Sognes  Plovtal  og  Taksationsværdi  kan  derfor  fuldt  vel 
sammenlignes  med  Hartkornsansættelsen  i  Enclaverne, 
især  naar  Haderslev  Østeramt  og  ikke  hele  Hertugdøm- 
met Slesvigs  Plovtal  og  Taksationsværdi  lægges  til  Grund 
for  Sammenligningen. 

Som  en  væsentlig  Gevinst  maa  fremhæves,  at  i  den 
Del  af  Slesvig,  som  skal  incorporeres  i  Danmark,  er 
beliggende  meget  betydelige  Domainer,  nemlig  heldigt 
beliggende  Domaineskove  med  et  samlet  Areal  af  noget 
over  2000  Tdr.  Land,  saasom  Stenderup-Skov,  Fovslet- 
Skov,  Vargaards  Skov  og  Drenderup-Skov ;  Svanemosen 
c.  200  Tdr.  Land.  Flere  nedlagde  Domainegaarde,  hvor- 
paa  hviler  en  Canon,  saasom  Fovsletgaard,  Drenderup- 
gaard  og  Vargaard.  Hvorimod  der  i  de  afstaaede  En- 
claver  ikke  er  beliggende  en  eneste  Domaine. 

Med  Hensyn  til  Vesterhavsøerne  maa  bemærkes,  at 
de  ifølge  Lovgivningen  ere  fritagne  for  Værnepligt,  de 
ere  saaledes  unddragne  den  danske  Krigsmarine,  lige- 
som de  ejheller  komme  den  danske  Handelsmarine  til- 
gode, da  deres  mandlige  Beboere  fornemmelig  ere  for- 
hyrede i  fremmed  Fart.  F.  C.  G.  Schøller, 

Det  Kgl.  Udenrigsministerium. 

Finanscommissionens  tydske  Medlemmer,  Baron  Carl 
Scheel-PIessen  og  Etatsraad  Francke,  søgte  til  enhver  Tid 
at  influere  paa  Grændsereguleringscommissionens  to 
tydske  Medlemmer,  hvem  de  forsynede  med  mere  eller 
mindre  rigtige  Oplysninger  om  de  slesvigske  Forhold. 
Ved  hvert  nyt  Møde  sporede  man  deres  uheldige  og 
perfide  Indblanding.  Hertil  kom,  at  Kongen  af  Preussen 
ganske  specielt  beskjæftigede  sig  med  Grændseregule- 
ringsspørgsmaalet.  Det  preussiske  Commissionsmedlem 
maatte  efter  hvert  Commissionsmøde  indsende  directe 
Rapport  til  ham  om  Forhandlingerne  og  modtog  der- 
efter smaa  Billetter  fra  ham,  hvori  han  paa  den  mest 
smaalige  Maade  kritiserede  hans  Optræden.  Kongen 
havde  faaet  et  mærkværdigt  Indtryk  af  Navnet  »Kønigs- 
aae«,  og  forlangte  gjentagne  Gange,  at  Grændsen  skulde 
trækkes  langs  Kongeaaen  i  dens  hele  Udstrækning. 

Den  europæiske  politiske  Situation  var  alt  andet  end 
klar.  Bismark,  der  opholdt  sig  i  Berlin,  frygtede  euro- 
pæiske Forviklinger  og  Indblanding,  hvorfor  han  gav  de 
preussiske  Befuldmægtigede  Ordre  til  at  paaskynde  For- 
handlingerne, og  da  disse  alligevel  begyndte  at  trække 
i  Langdrag,  lod  han  dem  true;  og  da  dette  heller  ikke 
hjalp,  fik  General  Vogel  von  Falkenstein  Ordre  til  at 
udskrive  nye  Contributioner  i  Jylland  og  i  det  Hele 
forøge  Trykket  der.  Denne  Preussens  Optræden  havde 
selvfølgelig  stor  IndflydBlse  paa  Forhandlingernes  Gang. 


Under  Fredsforhandlingerne  var  det  bleven  bestemt, 
at  den  internationale  Grændsereguleringscommission 
skulde  bestaae  af  Officerer.  Kammerherre  Quaade  frem- 
satte nogle  Betænkeligheder  ved,  at  det  blev  overdraget 
Officerer  at  foretage  Fordelingen  af  de  udskilte  Gom- 

muners  communale  Formuer,  Ejendomme  m.  m.,  hvor- 
til den  østerrigske  Udenrigsminister  Grev  Rechberg  be- 
mærkede, at  han  med  velberaad  Hu  havde  foreslaaet 
denne  Ordning,  fordi  han  var  overbevist  om,  at  hvis 
den  blev  overdraget  til  Jurister,  vilde  disse  aldrig  blive 
færdige,  hvorimod  Officerer,  naar  de  stødte  pcia  en 
vanskelig  Knude,  vilde  trække  Sablen  og  hugge  Knuden 
over.  Det,  hvorpaa  det  først  og  fremmest  kom  an,  var 
jo  at  faa  en  Ende  paa  Sagen. 


Wienerfredens  Artikler  V  o^  VI. 
Grændseregulerin^n. 


V. 

Den  nye  Grændselinie  mellem   Kongeriget  Danmark 
og  Hertugdømmet  Slesvig    skal    udgaa    fra  Midten   af 
Udløbet  fra  Fjorden  Hejlsminde  ved  Lille-Belt  og,  efterat 
have  gjennemskaaret  denne  Fjord,  følge  den  nuveerende 
Sydgrændse  af  Sognene  Hejls,  Vejstrup  og  Taps,  denne 
sidste  indtil  det  Vandløb,  som  findes  Syd  for  Gejlbjerg 
og  Brænore,   den  skal   dernæst  følge  dette  Vandløb   i 
Fovsaa,  langs  med  Sydgrændsen  af  Sognene  Ødis  og 
Vamdrup  og  Vestgrændsen  af  dette  sidste  indtil  Konge- 
aaen Nord  for  Holte.    Fra  dette  Punkt  skal  Kongeaaens 
Flodleje  danne  Grændsen   indtil  Østgrændsen  af  Hjort- 
lund  Sogn.     Fra   dette    Punkt   skal    Linien    følge    den 
samme  Grændse  og  dens  Fortsættelse  indtil  det  i  Nord 
fremspringende  Hjørne  af  Landsbyen  Obbekjær,  og  der- 
paa  Østgrændsen  af  denne  Landsby  til  Gjelsaa.    Derfra 
skulle  Østgrændsen  af  Seem  Sogn  og  Sydgrændsen  aff 
Sognene  Seem,  Ribe  og  Vester-Vedsted  danne  defa  nye 

rirændselinie,  som  i  Nordsøen  skal  gaae  i  lige  Afstand 
imellem  Øerae  Manø  og  Romø. 

Som  Følge  af  denne  nye  Grændsebestemmelse  erklæres 
fra  begge  Sider  for  ophævede  alle  blandede  Adkomster 
og  Rettigheder,  saavel  i  verdslig  som  i  gejstlig  Hen- 
seende, der  hidtil  har  fundet  Sted  i  Enclaveme,  paa 
Øerne  og  i  de  blandede  Sogne.  Følgelig  skal  den  nye 
Landshøjhed  *  i  hvert  af  de  ved  den  nye  Grændselinie 
adskilte  Territorier,  i  denne  Henseende  indtræde  i  det 
falde  Omfang  af  sine  Rettigheder. 

VI. 

Den  internationale  Commission,  sammensat  af  Repræ- 
sentanter for  de  høje  contraherede  Parter,  skal  umiddel- 
bart efter  Ratificationen  af  nærværende  Traktat  skride 
til  i  Marken  at  afstikke  den  nye  Grændselinie  overens- 
stemmende med  den  foregaaende  Artikels  Bestemmelser. 

Denne  Commission  vil  ogsaa  have  at  fordele  Anlsegs- 
omkostningeme  ved  den  nye  Chaussee  fra  Ribe  til 
Tønder  imellem  Kongeriget  Danmark  og  Hertugdømmet 
Slesvig  i  Forhold  til  den  Landstrækning,  som  den  gjen- 
nemløber  paa  hver  Side. 

Endelig  skal  samme  Commission  forestaa  Fordelingen 
af  de  faste  Ejendomme  og  Capitaler  m.  m.,  som  ere 
blevne  adskilte  ved  den  nye  Grændselinie. 


Efterat  være  hjemkommen  fra  Wien  stod  jeg  i  Novem- 
ber og  December  Maaned  til  Disposition  for  Udenrigs- 
ministeriet, der  affordrede  mig  forskjellige  Betænkninger 
og  Erklæringer  over  Besværinger,  Reklamationer  og  An- 
dragender fra  Beboere  og  Myndigheder  paa  begge  Sider 
af  den  nye  Grændse,  der,  som  rimeligt  var,  svævede  i 

Fra  Rib«  Amt  O.  * 

stor  Bekymring  for  deres  fremtidige  Skæbne;  men  åu 
disse  Reklamationer  fornemmelig  beroede  paa  Misfoi 
staaelser  eller  Uvidenhed  om  de  virkelige  Forhold,  ude 
lades  de  her,  uagtet  Besvarelsen  i  og  for  sig  kræved«; 
et  ikke  ubetydeligt  Arbeide. 

Det  blev  nu  bestemt,  at  jeg  som  dansk  Commissaii 
skulde  indtræde  i  den  internationale  Grændseregulerings 
Commission.  Der  blev  derfor  ved  Udenrigsministeriets 
Skrivelse  af  28de  December  tilstillet  mig  den  under 
20de  November  1864  udfærdigede  Ållerhøieste  Fuldmagt 
til  som  Commissair  at  tiltræde  Commissionen,  samt  en 
Instruktion  angaaende  det  Formaal,  hvorpaa  jeg  under 
disse  Forhandlinger  vil  have  at  rette  mine  Bestræbelser. 
—  Da  Udenrigsministeriet  havde  faaet  Meddelelse  om, 
at  Østerrigs  og  Preussens  Commissairer  vare  Stabsoffi- 
cerer, fandt  Ministeriet  det  rigtigst,  at  den  danske  Com- 
missair havde  en  tilsvarende  Charakter,  hvorfor  der 
tillagdes  mig  Majors  Charakter,  for  den  Tid  det  mig 
overdragne  Hverv  varede.  Afskrift  af  foran  nævnte 
Aktstykker  følger. 


Udenrigsministeriet. 
Kjøbenhavn,  den  28de  December  1864. 

Idet  jeg  herved  har  den  Ære  at  tilstille  Deres  Vel- 
baarenhed  den  Ållerhøieste  Fuldmagt  for  Dem  til  som 
Kongelig  Commissarius  at  tiltræde  den  internationale 
Grændseregulerings-Commission,  samt  Instruction  an- 
gaaende det  Formaal,  hvorpaa  De  under  disse  For- 
handlinger vil  have  at  rette  Deres  Bestræbelser,  skal 
jeg  tilføie  Følgende. 

Fra  Indenrigsministeriet  er  der  givet  Ordre  til  Amterne 
og  Localautoriteterne  om  at  staae  Dem  bi  med  Oplys- 

ninger,  som  De  maatte  behøve  til  Udførelsen  af  det 
Dem  paalagte  Hverv.  Forsaavidt  De  maatte  finde  det 
nødvendigt,  at  der  tilforordnes  Dem  yderligere  Åssi- 
^stance,  imødeseer  jeg  Deres  Beretning  desangaaende. 

Med  Hensyn  til  den  materielle  Grændseafpæling  er, 
^m  Deres  Velbaarenhed  allerede  meddelt,  Lieutenant 
HøDcke  af  Ingenieurerne  med  2  Guider  satte  til  Deres 
Disposition.  Efter  Krigsministeriets  Formening  vil  det 
v«re  rigtigst  at  anskaffe  og  tilveiebringe  Materialer  og 
Årbeidskraft  paa  Stedet,  med  mindre  det  af  særlige 
Grunde  maatte  ønskes,  at  Årbeidet  udføres  ved  Militaire, 
i  hvilket  Tilfælde  de  fornødne  6  Sappeurer  ville  kunne 
afgives,  naar  Deres  Velbaarenhed  betimelig  herom  hen- 
vender Dem  til  Krigsministeriet  med  Underretning  om, 
hvor  og  naar  de  skulle  møde. 

Hvad  Bekostningerne  ved  Udførelsen  af  det  Deres 
Velbaarenhed  overdragne  Hverv  angaaer,  falde  disse 
natnrligen  i  tvende  Classer,  de  personlige  og  de  materiel- 
techniske.  Til  Bestridelse  af  de  førstnævnte,  hvorunder 
ville  indbefattes  alle  Omkostninger  ved  Deres  og  Deres 
Ledsageres  Reiser  og  Ophold  i  Overensstemmelse  med 
de  for  Landmilitairetaten  i  saa  Henseende  gjældende 
Bestemmelser  fra  det  Øieblik  af,  at  De  efter  Ministeriets 
Ordre  forlader  Kjøbenhavn  og  til  De  atter  efter  endt 
Hverv  vender  tilbage  hertil,  er  der,  som  Deres  Vel- 
baarenhed bekjendt,  alt  for  længere  Tid  siden  herfra 
bleven  anviist  Dem  å  conto  500  Rbd.  Hvad  fremdeles 
de  materielle  techniske  Omkostninger  angaaer,  vil  Mini- 
steriet, saasnart  det  modtager  Meddelelse  fra  Hr.  Majoren 
om  Anviisning  af  Pengemidler  til  sammes  Dækning, 
Qopholdelig  foranledige,  at  de  fornødne  Summer  blive 
Dem  anviste  paa  den  Maade,  De  maatte  ansee  som  be- 
qvemmest  og  hensigtsmæssigst. 

Idet  Ministeriet  tilføier,  at  det  nu  har  modtaget  officiel 
Underretning  om,  at  Major  von  Stedingk  af  det  Magde- 
burgske Dragonregiment  No.  6  er   bleven  udnævnt   til 
den    Preussiske    Regjerings    Repræsentant    i    Grændse- 
reguleringscommissionen,   samt  at  det  i  Gjensvar  paa 
denne  Meddelelse  Dags  Dato  har  tilmeldt  det  Kongelige 
Preussiske  Udenrigsministerium,  at  den  Kongelige  Regje- 
ring,  som  ønsker,  at  Commissionen  skal  begynde  sine  Ar- 
beider  paa  Slesvigs  Vestkyst,  har  givet  Hr.  Majoren  Ordre 
til  at  begive  Dem  til  Ribe  i  Haab  om,  at  den  Kongelige 
Preussiske  og  den  Kgl.  Keis.  Østerrigske  Commissair  ikke 
ville  tøve  med  at  indfinde  sig  sammesteds,  skal  Ministe- 
riet saaledes  i  Henhold  hertil  tjenstlig  have  Dem  anmodet 
om  i  de  nærmeste  Dage  at  ville  tiltræde  Reisen  til  Ribe. 
Sluttelig  bemærkes,  at  De  om  Resultatet  af  Grændse- 
reguleringscommissionens  Virksomhed  i  sin  Tid  vil  have 
at  aflægge  Beretning  til  Udenrigsministeriet. 

Med  særdeles  Høiagtelse  forbliver  jeg 
Deres  Velbaarenheds 

ærbødige 
Til  Bluhme. 

Hr.  Major  Schøller 
Ridder  af  Dannebroge  og  Dannebrogsmand. 


Instruks. 

Det  Hverv,  som  efter  Fredstraktaten  af  30te  October 
d.  A.  paahviler  den  internationale  Grændseregulerings- 
commission,  hvori  Deres  Velbaarenhed  er  beordret  at 
indtræde  som  Hans  Majestæt  Kongens  Befuldmægtigede, 
omfatter  ifølge  Traktatens  Art.  VI  følgende  3  Punkter: 

1)  i  Marken  at  afstikke  den  nye  Grændselinie  over- 
ensstemmende med  de  i  Art.  V  fastsatte  Bestemmelser,. 

2)  at  fordele  Anlægsomkostningerne  ved  den  nye 
Chaassé  fra  Ribe  til  Tønder  mellem  Kongeriget  Dan- 
mark og  Hertugdømmet  Slesvig  i  Forhold  til  den  Land- 
strækning,  som  den  gjennemløber  paa  hver  Side,  og 

3)  at  forestaae  Fordelingen  af  de  faste  Eiendomme 
og  Capitaler  m.  v.,  der  hidtil  i  Fællesskab  have  tilhørt 
Distrikter  eller  Communer,  som  ere  blevne  adskilte  ved 
den  nye  Grændselinie.  —  Med  Hensyn  til  disse  3  Punk- 
ter skal  Ministeriet  bemærke  Følgende: 

1)  Uagtet  Commissionens  Opgave  med  Hensyn  til 
Grændsen  nærmest  er  indskrænket  til  den  reent  mate- 
rielle Side  af  Sagen,  antager  den  Kongelige  Regjering, 
at  derved  dog  ikke  er  udelukket  Muligheden  af,  at  der 
ved  denne  Leilighed  foretages  smaa  Forandringer  i 
Grændselinien,  som  en  local  Undersøgelse  kunde  vise 
at  være  i  begge  Staters  Interesse,  navnlig  fordi  de  vilde 
lette  Toldcontrollen  eller  gavne  de  Eiendomme,  som 
overskæres  af  den  nye  Grændse.  Det  er  muligt,  at  de 
fremmede  Commissairer  ikke  ville  ansee  sig  bemyn- 
digede til  at  følge  en  saadan  Opfatning  af  deres  Hverv, 
og  vi  have  da  neppe  nogen  Ret  til  at  insistere  paa  den 
ovenfor  fremsatte  Betragtning,  men  Deres  Velbaarenhed 
^1  forsøge  paa  at  vinde  dem  for  denne  Anskuelse,  og 
i  saa  Fald  er  De  bemyndiget  til  for  den  Kongelige 
Kegjerings  Vedkommende  at  handle  i  Overensstemmelse 
dermed. 

Idet  Deres  Opmærksomhed  iøvrigt  ved  Deres  egen 
Undersøgelse  af  de  locale  Forhold  og  ved  Localautori- 
tetemes  Bemærkninger  vil  henledes  paa  de  Punkter, 
som  kunne  fort/ene  at  tages  i  Betragtning,  skal  Mini- 
steriet særlig  fremhæve  følgende,  hvorom  allerede  Hen- 
vendelse er  skeet  hertil  fra  de  paagjældende  Egne. 
I  Bilag  1  fremstilles  de  skadelige  Virkninger  for  Be- 

boerne  af  Kalvslund  og  Villebøl  Byer  i  Kalvslund  Sogn 
dersom  Grændselinien  bliver  dragen  gjennem  Sognei 
istedenfor  at  komme  til  at  følge  de  2  nævnte  Byers 
østre  Markskæl. 

I  Bilag  2  findes  de  Ulemper  fremhævede,  som  ville 
opstaae  for  Ribe  By  af  den  Omstændighed,  at  Lande- 
veien  fra  denne  By  til  Kolding  overskjæres  af  den  nye 
Grændselinie,  og  der  andrages  indtrængende  paa,  at 
enten  Grændsen  forandres  saaledes,  at  i  alt  Fald  Ville- 
bøl Bro  kommer  til  at  ligge  indenfor  Linien,  eller  at 
Forholdsregler  tages,  der  kunne  tjene  til  at  sikkre  den 
uhindrede  og  ucontrollerede  Communication  fra  Ribe 
til  Foldingbro. 

I  Bilag  3  er  Ministeriets  Opmærksomhed  henledet  paa 
Vigtigheden  af,  at  Kongeaaen  i  det  Hele  forbliver  under 
Danmarks  Landshøihed.  Efter  Udtrykkene  i  Traktatens 
Art.  V  er  det  neppe  sandsynligt,  at  dette  Formaal  kan 
opnaaes,  men  det  vilde  vistnok  være  i  de  tilgrændsende 
Eiendommes  Interesse  i  øconomisk  Øjemed,  ligesom 
ogsaa  om  Aaens  Oprensning  o.  s.  v.  Det  er  Ministe- 
riet mindre  klart,  hvorvidt  Commissionen  kan  beskjæf- 
tige  sig  med  dette  Spørgsmaal,  men  man  har  dog  ikke 
villet  undlade  at  nævne  dette  ikke  uvigtige  Punkt. 

Forsaavidt  det  ikke  maatte  lykkes  Deres  Velbaarenhed 
ved  passende  Magelæg  at  undgaae  de  Inconvenientser, 
som  opstaae  for  de  Eiendomme,  der  overskæres  af  den 
nye  Grændselinie,  navnlig  i  Kalvslund  og  Hygum  Sogne, 
billiger  Ministeriet  ganske  den  af  Dem  fremsatte  Tanke, 
ved  Kjøb  at  erhverve  de  Nord  for  Linien  liggende  Jord- 
lodder,  hvis  Eiere  bor  Syd  for  sammfe.  Det  vil  imid- 
lertid neppe  være  rigtigt  allerede  nu  at  foretage  et  saa- 
dant  Kjøb,  men  snarere  at  vente,  indtil  de  paagjældende 
Eiere  selv  have  følt  den  Værdiforringelse,    som  deres 

Eiendoiniiie  Ikle  ved  Overskæringen.  For  Tiden  vil  det 
derfor  være  rettest  at  indskrænke  sig  til  at  udfinde, 
hvilke  Arrangements  i  saa  Henseende  bedst  vilde  kunne 
tjene  ØiemedeC. 

Stntleligen  vedlægges  i  Bilag  4  den  af  Deres  Vel- 
baarenhed  afgivne  Rapport  om  Grændseforhandlin- 
gemes  Gang  i  Wien,  da  den  muligen  kan  have  Inter- 
esse ved  Liniens  Regulering.  Angaaende  Tidsfølgen, 
i  hvilken  Arbeideme  blive  at  foretage,  er  det  navnlig 
af  Hensyn  til  Byen  Ribes  Stilling  i  Toldvæsensfor- 
hold  af  Vigtighed,  at  Grændsens  Afstikning  begynder 
fra  vesten 

2)  Med  Hensyn  til  Opgjørelsen  af  Omkostningerne 
ved  Landeveisanlæget  mellem  Ribe  og  Tønder,  henvises 
til  de  nøiagtige  Oplysninger,  som  Deres  Velbaarenheds 
tilforordnede,  forhenværende  Direktør  for  Veitjenesten  i 
Hertugdømmet  Slesvig,  Ingenieurmajor  Ovesen,  vil  væro 
istand  til  at  meddele  Dem.  Tillige  vedlægges  i  Bilagene 
5  og  6  Erklæringer,  som  om  dette  Punkt  ere  afgivne 
af  Indenrigsministeriet  og  af  det  tidligere  Kongelige 
Ministerium  for  Hertugdømmet  Slesvig. 

3)  Angaaende  de  faste  Eiendomme  og  Capitaler  m.  v., 
som  hidtil  have  tilhørt  nu  adskilte  Communer  og  Di- 
strikter, og  hvis  Deling  derfor  nu  er  bleven  nødvendig, 
har  Ministeriet  indhentet  Erklæringer  fra  Indenrigsmini- 
steriet samt  fra  Ministeriet  for  Slesvig,  som  medfølger 
i  Bilagene  7  og  8.  Det  er  muligt,  at  den  deri  inde- 
holdte Fortegnelse  ikke  er  fuldstændig,  og  Ministeriet 
seer  ikke  rettere  end,  at  Deres  Velbaarenhed  for  at  op- 
naae  fuldstændig  Sikkerhed  for,  at  intet  Punkt  forbi- 
gaaes,  ved  Avertissementer  i  offentlige  Blade  og  paa 
anden  lignende  Maade  kan  opfordre  Beboerne  i  de 
aftraadte  Distrikter  til  for  Dem  at  anmelde  de  Fonds, 

paa  hvilke  Traktatens   Bestemmelser   foraemmelig   bør 
finde  Anvendelse. 

Bluhme. 
Instruction 
for 
den  Kongelige  Commissarius  i  den  internationale 
Grændsereguleringscommission  Hr.  Major  von  Schøller. 
Kjøbenhavn,  den  28de  December  1864. 


Ifølge  Udenrigsministeriets  Ordre  afrejste  jeg  den  2den 
Januar  1865,  ledsaget  af  Lieutenant  Høncke  af  Ingenieur- 
corpset  og  2  Guider  af  Generalstaben,  til  Kolding,  hvor 
jeg  afventede  de  tydske  Commissairers  Ankomst  til 
Haderslev.  Disse  lod  dog  vente  paa  sig,  og  først  den 
15de  s.  Md.  fik  jeg  Meddelelse  om,  at  de  den  17de 
vilde  ankomme  til  Ribe,  hvorfor  jeg  straks  afrejste  tiJ 
denne  By. 


Af  den  Correspondance,  som  jeg  under  Commissions- 
forhandlingerne  førte  med  Udenrigsministeriet  og  andre 
Autoriteter,  er  i  det  Efterfølgende  kun  optaget  de  fra 
mig  udgaaede  Skrivelser,  og  deraf  kun  de  Aktstykker, 
der  er  af  større  Betydning.  En  stor  Del  Breve,  Fore- 
spørgsler og  Telegrammer  ere  udeladte  her. 

De  til  mig  indgaaede  Skrivelser  ere  i  sin  Tid,  i 
Originalen,  afleverede  til  Udenrigsministeriet  tilligemed 
hele  Grændsereguleringscommissionens  Archiv. 

Den   KoDgelige  danske  Grændseregulerings-Commissair. 
Ribe  den  18de  Januar  1865. 

Deres  Excellence  I 
Som  jeg  pr.  Telegraf  har  tilladt  mig  ærbødigst  at  ind- 
berette, er  de  tydske  Commissairer  i  Grændseregulerings- 
Commissionen,  den   K.   K.   østerrigske  Oberstlieutenant 
Popp  Edler  von  Poppenheim   og   den    Kgl.    preussiske 
Major  Yon  Stedingk,  igaar  den  17de  ankomne  til  Ribe. 
Ved  det  Besøg,  d'Hrr.  aflagde  hos   mig,   bleve  vi  enige 
om  at  fastsætte  det  første  Commissionsmøde  til  idag 
Kl.  10.     Her  bleve  de  respektive  Fuldmagter  fremlagte 
'  og  befundne  i   Orden,   hvornæst   man  gik  over  til  at 
bestemme  en  Forretningsorden  og  en  Årbeidsplan,  samt 
det  Materiale,  der  skulde  anvendes  til  i  Marken  at  be- 
tegne den  nye  Grændse,  hvilket  i  alt  Væsentligt  stemmer 
overens  med  det  Forslag,   jeg  i  sin  Tid  ærbødigst  har 
tilladt  mig  at  indsende  til  det  Kgl.  Ministerium. 

Dernæst  gav  jeg  en  Fremstilling  af  de  høist  uheldige 
Forhold,  som  ville  fremstaae  for  Kalvslund  Sogn  og 
for  Kjøbstaden  Ribes  Communication  med  det  øvrige 
Monarki,  saafremt  Grændsen  affattedes  saaledes,  som  det 
bestemtes  ved  Fredstraktaten.  Da  jeg,  i  Henhold  til 
min  Instruction,  fremførte,  at  jeg  havde  Bemyndigelse 
til  at  foretage  Forandringer,  der  kunne  afhjælpe  disse 
DIemper,  bemærkede  de  tydske  Commissairer,  at  de 
ikke  havde  en  saadan  Bemyndigelse,  men  at  de,  støttet 
paa  min  Fremstilling,  ikke  vare  uvillige  til  at  indhente 
en  saadan;  den  preussiske  Commissair  føiede  dog  hertil, 
at  i  Tilfælde  af  Gebetsaftrædelse  maatte  der  gives  pas- 
sende Eqvivalent  andetsteds. 

De  tydske  Commissairer  vajje  ledsagede  af  en  Hr. 
Kjær,  som  de  forestillede  for  mig  som  af  tydske 
(schleswig-holsteinske)  Autoriteter  constitueret  Amtmand 

over  Haderslev  Amt,  og  som  af  disse  tydske  Autori- 
teter var  bleven  dem  tilbudt  som  rets-  og  localkyndig 
Consulent. 

Jeg  nedlagde  dog  straks  Protest  mod,  at  bemeldte 
Amtmand  overværede  eller  deltog  i  Commissionsforhand- 
lingerne,  hvilket  havde  tilfølge,  at  de  tydske  Commis- 
sairer  anmodede  Amtmanden  om  at  forlade  Localet. 

F.  C.  G.  Schøller. 
Til 
Det  Kongelige  Udenrigsministerium. 


Den  Kgl.  danske  G.-C. 

Ribe  den  22de  Januar  1865. 

Forinden  jeg  modtog  det  Kgl.  Ministeriums  Skrivelse 
af  18de  Ds.,  havde  jeg  alt  truffet  Aftale  med  de  tydske 
Commissairer  angaaende  Bestemmelsen  af  Grændsen  i 
Vesterhavet,  men  da  de  i  Ministeriet  omhandlede  For- 
hold vare  mig  bekjendte,  ligesom  det  især  var  af  Vigtig- 
hed med  Hensyn  til  Strandingsvæsenet,  at  Vandgrændsen 
nøie  bestemtes,  havde  jeg  taget  Hensyn  hertil,  og  baaber 
jeg,  at  den  Maade,  hvorpaa  denne  Grændse  nu  er  be- 
stemt, og  som  vedlagte  Skitse  udviser,  vil  finde  det 
Kgl.  Ministeriums  Bifald.  Vedkommende  locale  Embeds- 
mænd havde  jeg  anmodet  om  at  være  tilstede  ved 
Forretningen,  for  at  de  paa  Stedet  kunde  gjøre  sig  be- 
kjendte med  den  Maade,  hvorpaa  Vandgrændsen  under 
tvivlsomme  Tilfælde  bestemmes,  nemlig  en  Linie,  som 
betegnes  ved  en  Forlængelse  af  de  paa  Land  staaende 
Mærkepæle  D  og  F,  altsaa  Linien  DCE,  der  halverer 
Linien  AB,  Øerne  Manø  og  Romøs  sydligste  og  nord- 
ligste Endepunkter. 

Commissionen  arbejder  i  Marken,  indtil  Mørket  falder 

paa,  men  den  megen  Sne,  der  er  falden,  de  nsesten 
afremkommelige  Veie  og  de  opblødte  Marker  lægge 
mange  Hindringer  i  Veien  og  forsinke  Arbeidet  betyde- 
ligt,  dog  antager  jeg,  at  Commissionen  i  Slutningen  af 
indeværende  Uge  vil  kunne  tilendebringe  Arbeidet  i 
Omegnen  af  Ribe. 

Med  Hensyn  til  Grændselinien  gjennem  Kalvslund  Sogn 
har  Commissionen  besluttet  foreløbigt  at  afstikke  baade 
den  i  Fredstraktaten  foreskrevne  og  den  af  mig  fore- 
slaaede,  ved  hvilken  sidste  Ribe  Kjøbstads  Communica- 
tion  med  den  østlige  Deel  af  Kongeriget  vil  kunne  skee 
over  Villebøl  Bro,  paa  en  mindre  Landevei  Nord  for 
Kongeaaen  til  Foldingbro  og  videre  ad  Chausseen  til 
Kolding,  uden  at  passere  fremmed  Toldgebet,  hvorved 
betydelige  Bekostninger  til  Veianlæg  spares.  Ved  denne 
Grændselinie  vil  ogsaa  Beboerne  af  Byerne  Kalvslund  og 
Villebøl  opnaae  det  i  deres  allerunderdanigste  Petition 
fremsatte  Ønske,  idet  samtlige  deres  Eiendomme  for- 
blive udelte  og  tilfalde  Danmark.  Magelæg  eller  Kjøb 
vil  herved  undgaaes.  —  Det  vil  nu  komme  an  paa  at 
finde  et  passende  Eqvivalent  for  denne  Deel  af  Kalvs- 
lund Sogn.  Jeg  har  forbeholdt  mig  for  Commissionen 
senere  at  paavise  et  saadant,  og  har  jeg  tænkt  mig,  at 
dette  muligen  lettest  og  retfærdigst  kunde  skee  ved  at 
tilbyde  den  lille  By  Brenore,  der  hører  til  det  forøvrigt 
til  Slesvig  kommende  Sogn  Frørup.  Brenores  Areal 
og  Indvaanerantal  er  vel  endeel  mindre  end  Byerne 
Kalvslund  og  Villebøls,  men  til  Gjengjæld  er  hin  Byes 
Jorder  af  en  langt  bedre  Beskaffenhed,  og  vilde  jeg  vel 
være  istand  til  at  kunne  levere  de  tydske  Commissairer 
det  af  dem  ønskede  Materiale,  for  at  de  kunne  motivere 
denne  Ombytning  for  deres  respektive  Regjeringer.  Paa 
vedlagte  Skitse  ere  de  to  Grændselinier  i  Kalvslund  Sogn 

fremstillede.   Linien  A.  B.  C.  D.  er  den  oprindelige;  Linien 
E.  F.  G.  H.  C.  D.  er  den  af  mig  foreslaaede  nye  Linie. 

De  tydske  Commissairer  ere  ankomne  hertil  uden 
Localkundskab,  uden  Pengemidler  eller  Instruktioner 
angaaende  de  tekniske  Omkostninger.  —  Da  der  vilde 
gaa  en  kostbar  Tid  tilspilde,  hvis  man  skulde  afvente 
Udfaldet  af  en  Correspondance  med  deres  respektive 
Regjeringer  og  Regjeringen  i  Slesvig,  er  vi  blevne  enige 
om  kun  at  sætte  een  Grændsepæl  paa  hvert  Sted  og 
at  dele  Omkostningerne  ved  Anskaffelse  af  Materialet, 
Befordring  og  Arbeidsløn,  mod  at  den  Kgl.  danske 
Regjering  gjør  det  foreløbige  Udlæg.  Denne  Bestemmelse 
er  tagen  til  Protokols. 

De  tydske  Commissairer  have  rettet  det  Spørgsmaal 
til  mig,  om  der  fra  dansk  Side  var  gjort  Forarbeider 
til  en  Opgjørelse,  hvorved  det  Forhold  ordnes,  som  er 
fremstaaet  ved,  at  endeel  forhenværende  jydske,  nu 
slesvigske,  og  endeel  slesvigske,  nu  jydske  Skatteydere 
til  de  respektive  Amtstuer  have  indbetalt  de  Kgl.  Skatter 
og  Afgifter  for  det  forløbne  Halvaar,  hvorimod  omvendt 
endeel  Skatteydere  i  disse  Distrikter  ikke  have  indbetalt 
de  nævnte  Skatter.  De  tydske  Commissairer  tilføiede, 
at  en  saadan  Opgjørelse  var  under  Udarbeidelse  af  de 
slesvigske  Autoriteter.  Da  jeg  om  denne  Sag  ikke  havde 
nogen  Instruktion,  forbeholdt  jeg  mig  senere  at  svare 
herpaa.  For  imidlertid  at  erholde  nøiere  Kjendskab  til 
det  omhandlede  Anliggende  har  jeg  confereret  med 
Stiftamtmanden  i  Ribe  herom  og  skal  derefter  tillade 
mig  at  indberette:  Efter  Stiftamtmandens  omtrentlige 
Opgivende  ere  Skatter  og  Afgifter  for  den  afstaaede  Deel 
af  Ribe  Amt  ikke  opkrævet  for  næsten  hele  Aaret  1864, 
hvilket  har  sin  Grund  i,  at  Amtstuen  ikke  kunde  eller 
maatte  modtage  disse  under  den  fjendtlige  Occupation. 

Restancerne  beløbe  sig  alene  for  Godserne  Trøiborg  og 
Schakkenborgs  Vedkommende  til  c.  60,000  Rbd.  Der- 
imod har  Amtstuen  i  Haderslev  for  en  stor  Deel  op- 
krævet Skatterne  i  den  til  Jylland  afstaaede  Deel  af 
Slesvig.  Jeg  formener  imidlertid,  at  denne  Sag,  i  Hen- 
hold til  Fredstraktaten,  ikke  paahviler  Grændseregule- 
ringscommissionen,  ligesom  Commissionen  mangler  den 
fornødne  Sagkundskab  til  rigtigt  at  kunne  behandle  den, 
men  da  Spørgsmaalet  er  bleven  reist,  har  jeg  ikke 
villet  undlade  at  henlede  det  Kgl.  Ministeriums  Opmærk- 
somhed herpaa,  saameget  mere  som  de  jydske  Enclavers 
uomtvistelige  Erstatningskrav  for  erlagte  Krigseontribu- 
tioner  rimeligvis  ved  samme  Leilighed  vil  blive  bragt 
paa  Bane. 

Jeg  skulde  derfor  tillade  mig  ærbødigst  at  andrage 
det  Kgl.  Ministerium  om  Instruktion  for  min  Optræden 
i  denne  Sag. 


F.  C.  G.  S. 


Til 
Det  Kgl.  Udenrigsministerium. 


Den  Kgl.  danske  G.  C. 

Ribe  den  27de  Januar  1865. 

At  den  internationale  Grændsereguleringseommission, 
efter  at  have  tilendebragt  Grændsereguleringen  for  Ribe 
Amts  Vedkommende,  nu  agter  at  begynde  Reguleringen 
af  Grændsen  mellem  Veile  Amt  og  Hertugdømmet  Sles- 
vig, undlader  jeg  ikke  herved  tjenstligst  at  tilmelde  det 
Kgl.  Amthuus  med  Anmodning  om,  at  vedkommende 
Herredsfogeder,  og,  efterhaanden  som  Commissionen 
rykker  frem  paa  Linien,  vedkommende  Sognefogeder 
og  Grundeiere  maatte  erholde  Ordre  til  at  give  Møde 

ved  Forretningen  for  at  kunne  paavise  Sogne-,  By-  og 
Markskjel.  Mødestedet  vil  være  Holte  By  i  Vamdrup 
Sogn,  den  30te  Ds.  Kl.  10  Formiddag. 

Ved  denne  Leilighed  skal  jeg  tillade  mig  at  meddele 
det  Kgl.  Amthuus,  at  Grændsereguleringscommissionen, 
for  at  undgaae  en  feilagtig  Opfattelse  af  Private,    har 
besluttet  ikke  at  gjøre  nogen  Indkaldelse  i  de  offentlige 
Blade  angaaende  den  i  Fredstraktaten  af  30te  Oktober 
f.  Å.  Artikel  Vis  Slutningspassus  omhandlede  Fordeling 
af  de  faste  Eiendomme  og  Capitaler  m.  v.,  der  hidtil 
i  Fællesskab  have  tilhørt  Distrikter  eller  Communer,  som 
ere  blevne  adskilte  ved  den  nye  Grændselinie.  —  Der- 
imod  skulde  man  tillade  sig  tjenstligst  at  anmode  det 
Kgl.  Amthuus,  i  Lighed  med  hvad  der  er  skeet  fra  det 
Kgl.  Stiftamthuus  i  Ribe  og  det  slesvigske  Amthuus  i 
Haderslev,  at  ville  lade  udgaae  en  Bekjendtgjørelse  til 
de  vedkommende  Distrikter  og  Communer  om  for  Com- 
missionen  at  gjøre  deres  Krav  gjældende.     Commissio- 
nen  vil,  efter  at  have  tilendebragt  den  egentlige  Grændse- 
regulering,  tage  Ophold  i  Haderslev. 

K  a  G.  S. 
Til 
Veile  Amthuus. 


Den  Kgl.  danske  G.  C. 

Haderslev  den  9de  Februar  1865. 

I  Anledning  af  det  Kgl.  Amthuus'  Forespørgsel  i  be- 
hagelig Skrivelse  af  4de  Ds.  skal  jeg  ikke  undlade  her- 
ved tjenstligst  at  meddele,  at  jeg,  deels  fra  det  forhen- 
værende slesvigske  Ministerium  har  modtaget,  deels  i 
det  her  erholdte  Materiale  antager  at  have  tilstrækkelig 
Oplysning  angaaende  de  faste  Eiendomme  og  Capitaler 

m.  m.,  der  ville  blive  Gjenstand  for  Deling,  hvorfor  jeg 
ikke  anseer  det  for  nødvendigt,  at  Deres  Høivelbaaren- 
hed  for  Commissionen  gjør  Skridt  for  at  gjøre  de  ikke 
afstaaede  slesvigske  Distrikters  Krav  gjældende. 

Derimod  kunde  det  muligen  have  Interesse  for  mig 
at  erholde  den  fra  modstaaende  Side,  nemlig  den  af 
Haderslev  Arothuus,  affattede  Fortegnelse  over  de  faste 
Eiendomme  og  Capitaler  m.  m.,  der  efter  dettes  For- 
mening vil  blive  gjort  til  Gjenstand  for  Deling. 

Jeg  tnrde  maaske  derfor,  saasnart  det  Kgl.  Amthuus 
erholder  en  saadan  Fortegnelse  fra  det  slesvigske  Amt- 
huns  i  Haderslev,  forvente  mig  tilstillet  en  Afskrift  af 
denne,  med  de  Bemærkninger,  det  Kgl.  Amthuus  maatte 
finde  Anledning  til  at  gjøre. 


F.  C.  G.  S. 


Til 
Veile  Amthuus. 


Den  Kgl.  danske  G.  C. 

Haderslev  den  9de  Februar  1865. 

At  Grændsereguleringscommissionen,  som  Følge  af  den 
indtraadte  strenge  Vinter,  har  maattet  indstille  sine 
Arbeider  i  Marken,  undlader  jeg  ikke  herved  tjenstligst 
at  indberette.  Navnlig  gjør  det  stærke  Snefald  alle 
Linier  ufremkommelige  og  forhindrer  med  Bestemthed 
at  skjælne  Grændsen  mellem  Sogne  og  Byer. 

Commissionen,  der  nu  har  taget  Ophold  i  Haderslev, 
har  derfor  nu  begyndt  den  den  paahvilende  Fordeling 
af  de  faste  Eiendomme  og  Capitaler  m.  m.  —  Der  er 
imidlertid  reist  Tvivl  om,  fra  hvilket  Tidspunkt  Adskillel- 
sen skal  regnes,  nemlig  om  Dagen  for  Fredsslutningens 
Dnderskrift  den  30te  October  f.  A.,  eller  om  Ratifications- 

dagen  skal  være  den  gjældende.  Jeg  skal  derfor  ærbodigst 
tillade  mig  at  andrage  om  fra  det  Kongelige  Mini- 
sterium at  erholde  en  Bestemmelse  for,  hvilken  af  disse 
Dage  jeg  skal  søge  at  gjøre  gjældende,  og  forsaavidt 
Ratificationsdagen  vælges,  da  dennes  bestemte  Dato. 

Ved  denne  Leilighed  skal  jeg  tillade  mig  at  bemærke, 
at  Antallet  af  de  Sager,  der  bliver  Gjenstand  for  For- 
delingen, vokser  mere  og  mere,  ligesom  at  Afgjørelsen 
af  disse  Sager,  ifølge  deres  Natur,  især  paa  Grund  af 
Regnskabernes  nødvendige  Afslutning  af  de  ny  indsatte 
Embedsmænd  i  Slesvig,  samt  de  paagjældende  Eiendom- 
mes  Taxation,  vil  trække  i  Langdrag. 

For  at  undgaae  unødvendige  Udgifter  har  jeg,  saa- 
længe  Arbeideme  i  Marken  hvile,  indtil  videre  beordret 
de  mig  tildeelte  Sappeurer  tilbage  til  deres  Garnison 
Middelfart,  hvorimod  de  tvende  Guider  ere  beskjæftigede 
med  at  reentegne  den  alt  vedtagne  vestlige  Deel  af  de 
Kort  over  Grændsen,  der  ville  blive  vedlagte  ProtocoUen. 

R  C.  G.  S. 
Til 
Det  Kgl.  Udenrigsministerium. 


Den  Kgl.  danske  G.  C. 

Haderslev  den  18de  Februar  1865. 

Til  det  Kgl.  Ministerium  undlader  jeg  ikke  herved 
tjenstligst  at  indberette,  at  Grændsereguleringscommis- 
sionen  her  har  afholdt  tvende  foreløbige  Møder,  for  at 
den  kunde  danne  sig  en  nogenlunde  Forestilling  om, 
hvilke  Krav  der  stilles  fra  begge  Sider,  og  for  at  be- 
stemme de  Principer,  hvorefter  Delingen  af  den  fælles 
Formue  skulde  finde  Sted.  Amtmand  Kjær  i  Haderslev 
har  atter  forsøgt  at  blande  sig  i  og  at  indblande  de 

slesvigske  Civilaatoriteter  i  Commissionens  Forhandlin- 
ger; denne  Indblanding  har  jeg  afviist.  Forskjellige 
forhenværende  schleswigholsteinske  Embedsmænd,  for- 
nemmelig fra  Perioden  før  1850,  ere  nu  blevne  con- 
stituerede  i  Embeder  i  Nordslesvig  og  søge  at  gjøre  sig 
behagelige  for  de  nuværende  Magthavere  ved  at  fylde 
mine  tydske  Collegaer  i  Commissionen  med  en  Deel 
meer  eller  mindre  rigtige  Oplysninger-  og  Fordringer, 
hvilket  i  flere  Retninger  vanskeliggjør  min  Opgave. 

I  Anledning  af  efterstaaende  fra  tydsk  Side  fremsatte 
Forslag  skal  jeg  ærbødigst  tillade  mig  at  anmode  om 
at  erholde  Instruction  for  min  Optræden. 

1  den  nordlige  Deel  af  Slesvig  er  beliggende  en  Deel 
Bøndergods,  der  eies  af  St.  Marie  Kirken  i  Haderslev, 
af  Hertug  Hans  Hospital  i  Haderslev  og  af  Hospitalet  i 
Ekemførde,  den  saakaldte  »Goschenhoff.«  Dette  Bønder- 
gods gaaer  i  Reglen  under  Navn  af  »Kirke-  og  Hospitals 
Lanstenc  samt  for  Goschenhoffs  Vedkommende  af  »Gel- 
tingtjenere  c  og  staaer  i  godsherligt  Forhold  til  Bestyrel- 
sen for  Kirken  og  Hospitalet  i  Haderslev,  det  saakaldte 
»Conservatorie«,  samt  til  Ephoren  for  Hospitalet  i  Ekem- 
førde,  Hr.  von  Ahlefeld  til  Ølpenæs.  Godset  er  at  be- 
tragte som  Årvefæstegods  og  svarer  til  de  nævnte  Insti- 
tutioner en  fast  aarlig  Afgift,  dels  i  Penge  dels  i  Natu- 
ralier (Kom,  Smør  etc).  Af  dette  Bøndergods  er  13 
Kirke-  og  Hospitals  Lausten  og  3  Geltingtjenere,  som 
belii^ende  Nord  for  den  nye  Grændselinie  nu  incorpo- 
rerede  i  Danmark.  Skjønt  det  reent  private  Eiendoms- 
forhold  mellem  dette  Bøndergods  og  de  nævnte  Institu- 
tioner vel  for  Fremtiden  kunde  vedblive  at  bestaa,  kan 
det  godsundersaatlige  Forhold  (Administration  og  Juris- 
diction)  vel  næppe  under  de  nye  Forhold  vedblive. 
Man    har   derfor   fra  tydsk    Side   foreslaaet,    at   disse 

Fra  Ribe  Amt  II.  6 

Nord  for  den  nye  Grændse  beliggende  Bondeeiendommes 
Afgifter  og  Naturalydelser  capitaliseres  saaledes,    at  de 
sidste  5  Aars  Gjennemsnitsbeløb  efter  Kirkevisitatoriets 
Takst  for  Haderslev  Østeramts  fælles  Kirkekasse  lagdes 
til  Grund  for  denne  Beregning,  hvomæst  den  udfundne 
Capital  udbetaltes  af  den  danske  Statskasse  til  de  oven- 
nævnte Institutioner  mod,  at  den  danske  Statskasse   som 
faststaaende  Canon  oppebar  det  omhandlede  Beløb.    — 
Jeg  skal  hertil  føje,   at  de  nævnte  Brugere  (der  ere  at 
betragte    som  Arvefæstere)  for  mig   har  andraget    paa 
selv  at  maatte  udbetale  den  ved  Beregningen  fremstaaede 
Capital   for  derved   at  blive  Selveiere.     Dette  kan    jo 
altid  senere  iværksættes,  men  tjener  dog  til  at  anbefale 
det  tydske  Forslag,   hvorved   fremtidig  Indblanding    og 
Reclamation  undgaaes. 


R  C.  G,  S. 


Til 
Det  Kgl.  Udenrigsministerium. 


Den  Kgl.  danske  G.  C. 

Haderslev  den  18de  Februar  1865. 

Efter  at  Major  Ovesen  i  Ribe  med  den  for  Hertug- 
dømmet Slesvig  constituerede  Vejdirektør  Hr.  Herzbruck 
havde  constateret  de  forskjellige  i  Betragtning  kommende 
Vejlængder  paa  Ribe-Tønder  Chausseen,  afrejste  han 
igjen,  da  Hr.  Herzbruck  ikke  havde  medbragt  de  for- 
nødne  Regnskaber.  Majoren  er  nu  indtruffen  her  til 
Haderslev  og  har  i  Forbindelse  med  Hr.  Herzbruck  fore- 
taget Opgjørelsen  og  Repartitionen  af  Ribe-Tønder  Chaus- 
seens  Anlægsomkostninger. 

1  et  idag  afholdt  Commissionsmøde  afgjordes  denne 
Sag,   ifølge  hvilken  Hertugdømmet  Slesvig  vil   have  at 

belale  til  Kongeriget  Danmark  154,734  Rbd.  eller  290,126 
Mk.  4t  Sk.  Courant  Denne  Sum  overstiger  med  c.  10,000 
Rbd.  den  Beregning,  der  i  sin  Tid  blev  tilstillet  de  Kgl. 
danske  Befuldmsegtigede  ved  Fredsslutningen  i  Wien. 
Endvidere  maa  bemærkes,  at  den  de  forhenværende 
jydske  Enelaver  tilkommende  og  endnu  ikke  udbetalte 
Erstatning  for  Expropriation  19,000  Rbd.,  ifølge  den 
nu  her  vedtagne  Bestemmelse,  skal  udredes  af  Hertug- 
dømmet Slesvig. 

Commissionen  tiltraadte  og  bekræftede  med  sin  Under- 
skrift den  fremlagte  Beregning.  —  Jeg  kunde  dog  ikke 
undslaa  mig  for  at  tiltræde  efterfølgende,  fra  tydsk  Side 
frenasatte  Forbehold: 

cEinverstanden  mit  derBerechnung  der  obigen  Riick- 
stellnngssummen  mit  dem  Vorbehalte,  dasz  falls  die 
ehemahligen  der  dånischen  Enclawisten  in  Folge  des 
§  3  der  dånischen  Gesetzes  vom  30ten  December  1858 
ihre  Einzahlungen  ganz  oder  theilweise  schon  geleistet 
hatten,  die  Summe  dieses  letzteren  vom  obigen  Riick- 
stellungsbetrages  (290,126  Mk.  4  Sk.  Courant)  in 
Abzug  zu  bringen  ist. 

Die  schlieszliche  Riickzahlung  hat  Seitens  des  Herzog- 
thums  Schleswig  an  das  Konigreich  Danemark  bis  spåte- 
stens Isten  Mai  d.  Jahr.  zu  erfolgen.c 
da  jeg  af  et  fra  Indenrigsministeriet  modtaget  telegrafisk 
Svar  havde  bragt  i  Erfaring,   at  det  i  den  nævnte  Lov 
af  30.  Decbr.  1858  §  3   omhandlede   Bidrsug   fra   Ribe 
Amt  virkelig  var   opkrævet   for  Aarene    1861 — 62    og 
1862 — 63,  og  Kongeriget  saaledes  vilde  erholde  Betaling 
to  Gange  for  en  Del  af  Chausseen.     Den  i  Betragtning 
kommende    Sum   vil    imidlertid   være    ringe    og    neppe 
overstige  3000  Rbd. 
Forinden  den  endelige  Opgjørelse  kan  finde  Sted,  er 

5* 

det  Dødvendigt,  at  Indenrigsministeriet  opgiver  til  Ribe 
Amthuus,  hvor  stor  en  Pengesum  der  i  Henhold  til 
den  omtalte  Lov  af  Ribe  Amt  er  opkrævet  som  Amtets 
Ve  Del  af  Anlægningsomkostningerne  for  Ribe-Brøns 
Chausseen,  for  at  Amthuset  igjen  kan  udfinde,  hvor  stor 
en  Del  heraf  er  opkrævet  af  de  nu  afstaaede  Enclaver, 
og  skulde  jeg  tillade  mig  at  henlede  Opmærksomheden 
paa  det  ønskelige  i,  at  jeg  snarest  mulig  i  Commissionen 
kunde  fremlægge  denne  sidste  Opgjørelse. 

Det  vilde  maaske  have  været  correct  at  have  holdt 
dette  fra  tydsk  Side  gjorte  Krav  for  Enclaverne  ude 
fra  Opgjørelsen  af  Chausseanlsegs- Omkostningerne  og^ 
henvist  dette  til  Opgjørelsen  af  Ribe  Amts  fælles  Formue 
og  Legater  m.  v.,  men  da  der  fra  tydsk  Side  endnu 
ikke  er  fremkommet  nogetsomhelst  Krav  i  den  Retning, 
har  jeg  ikke  villet  henlede  Opmærksomheden  herpaa, 
da  jeg  ifølge  min  Stilling  kun  skal  varetage  de  danske 
Interesser. 


R  C.  G.  & 


Til 
Det  Kgl.  Udenrigsministerium. 


Den  Kgl.  danske  G.  C. 

Haderslev  den  18de  Febraar  1866. 
Blandt  de  fra  Hertugdømmet  Slesvig  til  Danmark  af- 
staaede Distrikter  er  ogsaa  Øen  Ærø,  der  nu  er  ind- 
lemmet i  Svendborg  Amt.  Hvorvidt  denne  0,  der  tid- 
ligere udgjorde  en  Del  af  Nordborg  Amt,  og  som  i 
Forening  med  hele  Øen  Als  i  gejstlig  Henseende  ud- 
gjorde et  Stift,  der  henhørte  under  Kongeriget  Danmark, 
har  noget  Formuefællesskab  med  Als  som  Helhed  eller 
med  det  ved  Slesvig  forblevne  Nordborg  Amt,  er  mig 

Qbekjendt.  Jeg  skal  derfor  ærbødigst  tillade  mig  at  an- 
mode om,  at  der  maa  blive  affordret  det  forhenværende 
Ministerium  for  Hertugdømmet  Slesvig  en  Erklæring 
herom,  eller  at  det  vil  blive  mig  paalagt,  ved  Henven- 
delse til  Svendborg  Amthuus^  at  søge  saadan  Oplysning. 
Viser  det  sig,  at  der  ingen  Formuefællesskab  finder 
Sted,  vil  det  vistnok  være  rettest,  at  dette  constateres 
ved  en  Bemærkning  i  Grændseregulerings-Commissio- 
nens  Protokol. 


F.  C.  G.  S. 


Til 
Det  Kgl.  Udenrigsministerium. 


Den  Kgl.  danske  G.  C. 

Haderslev  den  18de  Febraar  1865. 

Commissionens  Opmærksomhed  er  bleven  henledet 
paa,  at  der  flere  Steder,  hvor  den  nye  Grændselinie 
dannes  af  Aaløb,  findes  saakaldte  Kongelige  Broer>  det 
er  Broer,  der  hidtil  have  været  vedligeholdte  af  den 
danske  Statskasse.  Der  er  nu  opstaaet  Spørgsmaal  om, 
hvilket  Land  den  fremtidige  Vedligeholdelsespligt  paa- 
hviler. Afgjørelsen  heraf  har  fornemmelig  Betydning 
for  den  lange,  for  Tiden  paa  Grund  af  Krigen  meget 
forfaldne  Bro  over  Kongeaaen  ved  Foldingbro. 

For  at  antyde,  at  Eiendomsretten  og  Vedligeholdel- 
sespligten .  indtil  videre  skulde  holdes  aaben,  er  Gom- 
missionen  bleven  enig  om  at  sætte  en  Grændsepæl  paa 
hver  Side  af  Aaen. 

Nærmere  Instruktion  herom  tillader  jeg  mig  at  imødese. 

F.  C.  G.  S. 
Til 
Det  Kgl.  Udenrigsministerium. 

Den  Kgl.  danske  6.  G. 

Haderslev  den  21de  Febmar  1865. 

Vedlagt  undlader  jeg  ikke  tjenstligst  at  tilstille  det. 
Kgl.  Ministerium  en  Afskrift  af  Gommissions-Protokollen 
for  Mødet  den  17de  d.  Md.  —  Angaaende  den  i  §  & 
omhandlede  Amtstjenergaard  med  tilliggende  ikke  ube- 
tydelige Jorder  vil  det  ses,  at  der  fra  tydsk  Side  frem- 
sættes den  Paastand,  at  bemeldte  Ejendom  ikke  er 
Amtets  men  Statens  Ejendom,  og  som  Følge  deraf  ikke 
kan  være  Gjenstand  for  Deling.  For  at  kunne  imøde- 
gaa  denne  Paastand  mangler  jeg  de  nødvendige  Acter; 
de  herværende  Autoriteter  udsige,  at  saadanne  ikke 
existere.  Dette  Udsagn  er  næppe  ganske  paalideligt, 
hvorfor  jeg  herved  skulde  tillade  mig  at  anmode  det 
Kgl.  Ministerium  om,  at  der  i  det  forhenværende  Mini- 
sterium for  Hertugdømmet  Slesvigs  Archiv  maa  blive 
eftersøgt,  hvorvidt  Overdragelsesdocumentet,  eller  en 
Gopi  deraf,  af  bemeldte  Amtstjenergaard  til  Haderslev 
Amt  ■  maatte  findes  der,  samt  Acter,  der  kunne  give 
Oplysning  om  bemeldte  Gaards  Qvalitet. 

Angaaende  Bestridelsen  af  Omkostningerne  ved  Taxa- 
tionsforretningeme  i  Haderslev  Amt  har  jeg  for  de 
danske  Taxationsmænds  Vedkommende  antaget,  at  disse 
Omkostninger  maatte  udredes  af  den  danske  Statskasse ; 
skulde  dette  ikke  bifaldes  af  det  Kgl.  Ministerium,  vil 
det  udlagte  Beløb  c.  150  Rbd.  altid  senere  kunne 
refunderes  Statskassen  af  Veile  Amt  eller  N.  Tyrstrup 
Herred. 

F,  C.  G.  S. 
Til 
Det  Kgl.  Udenrigsministerium. 

Den  Kgl.  danske  6.  C. 

Haderslev  den  23de  Februar  1866. 

Da  man  fra  tydsk  Side  krymper  sig  ved  at  dele 
Christine-Frederikke  Stiftelsen  og  de  dermed  i  Forbin- 
delse staaende  Sygehuse  i  Haderslev  og  Gram,  har  jeg 
ikke  straks  villet  tilbagevise  et  fra  den  Side  fremsat 
Forslag,  nemlig  at  lade  udspørge  de  i  Danmark  nu 
incorporerede  8  Sogne  af  Haderslev  Amt,  om  de  ikke, 
som  hidtil,  ville  vedblive  at  staa  i  Forbindelse  med 
den  nævnte  Stiftelse  og  Sygehuse. 

1  denne  Anledning  skulde  jeg  tillade  mig  tjenstligt 
at  anmode  Hr.  Herredsfogden  om  at  affordre  de  om- 
handlede  8  Sogne,  gjennem  deres  Repræsentanter  (Sogne- 
fogder eller  ds.)  om,  hvorvidt  de  i  Fremtiden  ønskede 
at  bibeholde  Fællesskabet. 

Jeg  skal  ikke  undlade  at  bemærke,  at  jeg  anser  et 
saadant  Fællesskab  for  uholdbart,  upraktisk  og  util- 
stedeligt, hvorfor  den  attraaede  Erklæring  ønskes  moti- 
veret i  denne  Retning. 

K  C.  G,  S. 
Til 
Herredsfoged  Willemoes 
i  Nørre  Tyrstrup  Herred. 


Den  Kgl.  danske  G.  C. 

Haderslev  den  28de  Februar  1865. 

Paa  Grændseregulerings-Commissionens  Vegne  tillader 
ieg  mig  vedlagt  at  tilstille  det  Kgl.  Stiftamthuus  en  fra 
Haderslev  Amt  modtagen  Skrivelse,  med  tjenstligst  An- 
modning om,  at  Stiftamthuset  vilde  meddele  Commis- 
sionen,  hvorvidt  de  fra  Ribe  Amt  aftraadte  Distrikter, 
saaledes  som  det  i  den  vedlagte  Skrivelse  er  antydet, 

maatte  have  noget  Krav  paa  den  ved  Kongeriget   for- 
blevne Del  af  Ribe  Amt. 

Lignende  Oplysninger  ønskede  Commissionea  ogsaa 
at  modtage  for  den  Del  af  Ribe  Amt,  der  er  bleven 
indlemmet  i  Tønder  Amt. 

Til  nærmere  Forstaaelse  af  ovennævnte  Skrivelse  skal 
jeg  tillade  mig  ærbødigst  at  meddele  Hr.  Stiftamtman- 
den, at  de  tydske  Commissairer  ved  deres  tydske  Con- 
sulenter  nu  ere  blevne  gjorte  opmærksom  paa  og  ere 
noget  forundrede  over,  at  man  fra  dansk  Side  fordrer 
Andel  i  Haderslev  Amts  Formue  i  Modsætning  til,  at 
Enclaverne  ikke  overgaa  til  Slesvig  med  nogen  saadan. 

Idet  jeg  har  gjort  gjældende,  at  jeg  jo  ikke  har  at 
varetage  Enclavernes  Tarv,  har  jeg  dog  ikke  kunnet 
undslaa  mig  for  at  rette  den  i  ovennævnte  Skrivelse 
indeholdte  Forespørgsel  til  det  Kgl.  Stiftamthuus,  og 
skal  jeg  tillade  mig  at  nævne  de  vigtigste  Ting,  der 
for  Haderslev  Amts  Vedkommende  ville  blive  Gjenstand 
for  Deling. 

1.  Amtsrepartitionsf ondens  Kassebeholdning  og  de  for 
Aaret  1864 — 65  udskrevne  Beløb  med  Fradrag  af  de 
budgetterede  Udgifter. 

2.  Amtets  faste  Bygninger,  Jordeiendomme  og  Inven- 
tariesager  efter  Taxation;  disse  ere: 

Fængselsbygningeme  i  Haderslev,  Toftlund  og  Rødding, 
Thinghuset  i  Alver  med  tilhørende  Jorder, 
den  med  Amtsygehuset  i  Forbindelse  staaende  Christine- 
Frederikke  Stiftelses  Bygninger,  Inventar  og  Capitaler, 
samt 
Amtsygehusene  i  Gram  og  Rødding. 

3.  Den  fælles  Kirkekasse  for  Haderslev  Provsti. 

4.  Forskjellige  Pensionskasser. 

5.  Derimod  vil  den  Gjæld,   der   paahviler  Haderslev 

Amts  Vejkasse,  ikke  blive  delt,  idet  Vejene  paa  begge 
Sider  af  Grændsen  overtages  i  den  Stand,  hvori  de 
forefindes  med  de  derværende  Materialbeholdninger. 

Jeg  har  gjort  mine  tydske  Collegaer  opmærksom  paa, 
at  de  i  Haderslev  Amt  spredt  beliggende  kongerigske 
Enclaver  indtage  et  kun  forholdsvis  ringe  Areal,  hvor- 
imod den  overvejende  langt  større  Del  af  Enclaverne, 
nemlig  Lø  Herred  med  Møgeltønder  og  Ballum  Birker, 
danne  en  samlet  Jarisdiction,  der  med  al  sin  Ejendom 
saasom  Sygehuse,  Fængselsbygninger,  Thinghuse,  Skoler 
m.  m.  er  overgaaet  til  Hertugdømmet  Slesvig,  hvilket 
ogsaa  er  Tilfældet  med  den  danske  Del  af  Vesterhavs- 
øerne,  hvilke  sidste  enten  slet  ikke  eller  kun  i  løs 
Grad  stod  i  oeconomisk  Forbindelse  med  den  øvrige 
Del  af  Ribe  Amt. 

Jeg  benytter  denne  Leilighed  til  at  meddele  Deres 
Høivelbaarenhed,  at  der  ved  Opgjørelsen  af  Ribe-Tønder 
Chauseens  Anlægsomkostningers  Fordeling  her  er  bleven 
bestemt,  at  Expropriationsgodtgjørelsen  til  Enclaverne, 
19,000  Rbd.,  skal  udredes  af  Hertugdømmet  Slesvig. 

F.  C.  G.  S. 
Til 
Ribe  Stiftamthuus. 


Den  Kgl.  danske  G.  C. 

Haderslev  den  8de  Marts  1865. 

I  Henhold  til  Fredstractaten  af  30.  October  1864  paa- 
hviler  det  Grændseregulerings-Commissionen  at  forestaa 
Fordelingen  af  de  faste  Eiendomme  og  Capitaler  m.  m., 
der  hidtil  i  Fællesskab  have  tilhørt  Districter  eller  Gom- 
muner,  som  nu  ere  blevne  adskilte  ved  den  nye  Grændse- 
linie.     Til   disse  Districter  hører  den  nu   i  Svendborg 

Amt  incorporerede  0  Ærø,  hvis  Tanr  jeg  som  Kgl.  dansk 
Commissair  skal  varetage  ved  Commissionens  Forhand- 
linger, men  hvorvidt  denne  0,  der  tidligere  udgjorde 
en  Del  af  Nordborg  Amt  og  i  gejstlig  Henseende  i 
Forening  med  Øen  Als  dannede  et  Stift,  har  noget 
Formuefællesskab  med  Als  som  Helhed  eller  med  den 
ved  Slesvig  forblevne  Del  af  Nordborg  Amt,  er  mig 
ubekjendt. 

Det  er  derfor  min  tjenstlige  Anmodning  til  det  Kgl. 
Amthuus,  at  det  behageligen  vilde  underrette  mig  om, 
hvorvidt  et  saadant  Fællesskab  maatte  finde  Sted,  og 
da  hvilket,  for  at  Fordringerne  kunne  blive  gjort  gjæJ- 
dende,  og  i  modsat  Fald,  for  at  dette  kan  blive  con- 
stateret  ved  en  Tilføielse  til  Forhandlingsprotocoilen. 

Til  en  Oplysning  skal  jeg  tillade  mig  at  bemærke,  at 
de  Kgl.  Amthuse  i  Veile  og  Ribe  herom  have  ladet  ud- 
gaa  Bekjendtgjørelser  i  de  offentlige  Tidender.  Efter 
de  opstillede  Fordringer  til  Haderslev  Amt  ville  de 
vigtigste  Ting,  der  blive  Gjenstand  for  Delingen,  være: 
Amtsrepartitionsfondens  contante  Beholdning,  Legater  og 
milde  Stiftelser,  Thing-  og  Arresthuse  og  andre  offent- 
lige Bygninger  med  tilhørende  Jorder,  Amtssygehuse 
med  Inventarium,  alt  efter  Taxation  samt  forskjellige 
Pensionskasser  m.  m. 

Sluttelig  skal  jeg  tillade  mig  at  meddele,  at  jeg  alt 
paa  et  tidligere  Stadium  af  Commissionens  Forhandlinger 
angaaende  Øen  Ærø  er  indgaaet  med  Indstilling  til  det 
Kgl.  Udenrigsministerium;  da  jeg  imidlertid  endnu  ikke 
har  faaet  noget  Svar  herpaa,  er  jeg  uvidende  om,  hvor- 
vidt Sagen  alt  er  bragt  igang;  men  da  Commissionens 
Forhandlinger  her  nærmer  sig  deres  Ende,  har  jeg,  i 
Henhold  til  den  mig  i  min  Instruks  givne  Bemyndigelse, 
ikke  turdet  opsætte  at  henvende  mig  directe  til  det  Kgl. 

Amthaiis   med  Anmodning  om   at  fremme   Sagen   saa 
hartigt  som  maligt. 

F.  C.  G.  S. 
Til 
Det  Kgl.  Amthuus  for  Svendborg  Amt  i  Nyborg. 


Den  Kgl.  danske  6.  C. 

Haderslev  den  9de  Marts  1865. 

I  Anledning  af  det  Kgl.  Ministeriums  Skrivelse  af 
21de  f.  Md.,  som  jeg,  formentlig  paa  Grund  af  Istrans- 
porten over  Store-Belt,  først  modtog  den  28de  s.  Md., 
betræffende  Grændseliniens  Fastsættelse  i  Lille-Belt  Nord 
om  Øen  Als  og  Syd  om  Øen  Ærø,  har  jeg  paa  et  igaar 
afholdt  Commissionsmøde  bragt  denne  Sag  paa  Bane; 
her  erklærede  dog  begge  de  tydske  Commissairer,  at 
deres  Commissorium  kun  lød  paa  at  afsætte  den  i 
Fredstractaten  betegnede  Landgrændse,  og  da  Tractaten 
ikke  indeholdt  Noget  om  Vandgrændsen  i  Lille-Belt  og 
videre  ud  i  Østersøen,  ansaa  de  sig  ikke  competente 
til  at  optage  nogen  saadan  Bestemmelse  i  Protocollen^ 
men  henstillede  til  den  Kgl.  danske  Regjering,  om  den 
gjennem  de  respective  Gesandter  vilde  foranledige  dem 
tillagt  fornøden  Ordre.  ^ 

Jeg  skal  tillade  mig  at  bemærke,  at  i  Lille-Belt  er 
den  til  Fyen  hørende  0  Brandsø  beliggende  nærmere 
ved  Slesvig  end  ved  Fyen,  ligesom  ogsaa  nogle  til 
Øen  Bogø  hørende  Smaaholme  er  dette.  —  Bestem- 
melse, hvorved  Høihedsretten  over  disse  og  flere 
andre   i    Lille-Belt    beliggende    Øer    constateres,    vilde 

^  Ordningen  af  denne  Vandgrændse  blev  foretaget  ved  en  i 
Åaiet  189.  nedsat  speciel  Commission. 

vistnok    være    paa    sin    Plads    i    Grændseregulerings- 
protocollen. 

K  C,  G.  S. 
Til 
Det  Kgl.  Udenrigsministerium. 


Den  Kgl.  danske  G.  C. 

Haderslev  den  9de  Marts  1865. 

Da  den  ved  behagelig  Skrivelse  af  7de  Ds.  fremsendte 
summariske  Opgjørelse  af  Regnskaberne  pro  1864  over 
Kirketienderne  i  de  til  Veile  Amt  overgaaede  Dele  af 
Haderslev  Provsti  ikke  er  tilstrækkelig  oplysende  for 
at  kunne  foretage  den  endelige  Opgjørelse  af  Provsti- 
kassens Midler,  forinden  disses  Fordeling  kan  finde  Sted, 
skulde  jeg  herved  tjenstlig  tillade  mig  at  anmode  det 
Kgl.  Amthuus  om  behageligen  at  ville  foranstalte,  at 
Kirkeværgernes  Regnskab  pro  1864  for  hver  enkelt 
Kirke  tilstilles  mig. 

F,  C.  G,  S. 
Til 
Det  Kgl.  Amthuus  i  Veile. 


Den  Kgl.  danske  G.  C. 

Haderslev  den  Ilte  Marts  1865. 

Angaaende  Haderslev  Provsties  fælles  Kirkekasse  und- 
lader jeg  ikke  herved  ærbødigst  at  indberette. 

Efterat  have  undersøgt  denne  Kasses  historiske  Op- 
rindelse og  gjennemgaaet  dens  Regnskaber  viste  det 
sig,  at  de  8  til  Danmark  overgaaede  Sogne  i  Aaret 
1846,  da  Provstiets  33  Kirkers  Formue  blev  sammen- 
slaaet  i  en  fælles  Kasse,  havde  indskudt  en  Capital  paa 

19,000  Mark  Courant,  medens  de  andre  25  j  Kirker  ind- 
skød 268,000  Mark  Courant.  I  Tidsrummet  fra  1846 
indtil  1ste  Januar  1865  er  af  de  8  Kirker,  hvorom  her 
er  Tale,  en  nedreven  og  fra  Grunden  ny  opført,  de 
andre  7  Kirker  have  erholdt  saadanne  Grundforbedrin- 
ger, at  de  næsten  kunne  betragtes  som  nye  Kirker.  Til 
Bestridelse  af  Udgifterne  ved  disse  Bygningsforetagender 
er  medgaaet  ikke  alene  disse  Kirkers  aarlige  Indtægter, 
men  endvidere  c.  12,000  Mk.  C.  af  Kassebeholdningen. 
Endnu  maa  bemærkes,  at  en  af  de  8  Kirker,  nemlig 
Vonsild  Kirke,  havde  en  Gjæld  paa  24,000  Mk.  C,  som 
er  betalt  af  Kirkekassen. 

Efter  at  disse  Kjendsgjerninger  vare  komne  til  Gom- 
missionens  Kundskab,  var  det  mig  umuligt  at  fastholde 
min  Paastand  om  Kirkekassens  Deling  efter  Tienden, 
men  lod  mig,  idet  jeg  fastholdt,  at  man  maatte  gaa  ud 
fra  de  factisk  bestaaende  Forhold,  tvinge  til  at  gaa  ind 
paa  en  Deling  efter  Kirkernes  Antal,  saaledes  at  de  8 
Sogne  af  den  den  1ste  Januar  1865  tilstedeværende 
Formue  erholdt  ^/zz  udbetalt. 

Endvidere  blev  det  bestemt,  at  alle  de  Bidrag,  som 
Kirkekassen  aarlig  har  at  afgive  til  Haderslev  lærde 
Skole,  til  Universitets-Stipendiefonden  i  Kiel,  til  Provsten, 
til  Skoler  og  til  Præsteenke-  og  Skolelærerpensionsfondet 
m.  fl.,  for  Fremtiden  ville  være  de  8  Sogne  uvedkom- 
mende. —  Hvorimod  de  Fonds,  der  af  ovennævnte 
Bidrag  ere  dannede,  ville  komme  til  Deling.  —  En 
ringe  aarlig  Afgift  af  Bjert  Sogn  til  Hospitalet  i  Haders- 
lev capitaliseredes  til  c.  600  Mk.  C.  og  afdroges  i 
Hovedsummen. 

Denne  Løsning  af  Spørgsmaalet  tillader  jeg  mig  at 
smse  som  særdeles  gunstig  for  de  8  Sogne,  idet  de  ved 
Adskillelsen  udgaa  af  Foreningen  med  saagodt  som  nye 

Kirker  og  en  Formue,  der  omtrent  vil  blive  dobbelt  sa 
stor  som  deres  i  sin  Tid  gjorte  Indskud,  og  desforudei 
blive  befriede  for  ikke  ubetydelige  Afgifter,  ikke  at  tal 
om,  at  Vonsild  Kirkes  Gjæld  ikke  er  falden  dem  til  Lasl 

F.  C.  G,  S. 
Til 
Det  Kgl.  Udenrigsministerium. 


Den  Kgl.  danske  G.  C. 

Haderslev  den  Ilte  Marts  1865. 

Ångaaende  Taxationen  af  Haderslev  Amts  ofifentligt 
Bygninger  med  Inventar  og  Jorder  og  Delingen  af  den 
skal  jeg  ikke  undlade  herved  ærbødigst  at  indberette. 

Efter  at  den  ovennævnte  Taxation  nu  har  fundei 
Sted,  har  Commissionen  vedtaget,  at  Taxationssummern« 
skulle  deles  efter  Criminalplovtallet  med  forskjellig^ 
Modificationer,  der  nærmere  ere  betegnede  i  Commissions 
protocollen.  Med  Hensyn  til  Christine-Frederikke  Stif 
teisen  har  jeg  med  en  Del  Besvær  sat  igjennem,  al 
denne  betydelige  Stiftelses  Bygninger  og  Inventar  m.  ra 
er  bleven  taxeret,  og  at  Taxationssummen  med  Capital 
formuen  deles  efter  Folketallet  1860.  —  Taxations 
beløbet  for  de  med  denne  Stiftelse  i  Forbindelse  staaende 
Sygehuse  i  Haderslev  og  Grams  Bygninger  og  Inventarium 
vil  derimod  blive  at  fordele  efter  Criminalplovtallet. 

Dette  gunstige  Resultat  har  jeg  dog  kun  kunnet  opnaa 
ved  at  renoncere  paa,  at  den  saakaldte  Amtstjenerbolig 
med  tilhørende  Jorder  ved  Haderslev  ikke  blev  gjort 
til  Gjenstand  for  Deling.  Jeg  førte  dog  til  Protocollen, 
at  jeg  kun  indvilligede  i  denne  Renunciation  paa  Grund 
af,  at  jeg  ikke  var  istand  til  for  Tiden  at  producere 
de   nødvendige  Actstykker,    der  skulle  bevise,    at  den 

ombandiede  Eiendom  fra  Statseiendom  var  overgaaet 
til  Amtscommuneeiendom.  —  Jeg  har  nemlig  endnu  ikke 
modtaget  de  i  min  ærbødige  Skrivelse  af  21de  f.  Md. 
begjærede  Oplysninger  fra  det  forhenværende  slesvigske 
Ministeriam,  som  formentlig  maatte  findes  i  dets  Archiv. 

F.  C.  G.  S. 
Til 
Det  Kgl.  Udenrigsministerium. 


Den  Kgl.  danske  6.  C. 

Haderslev  den  Ilte  Marts  1865. 

I  Haderslev  Østeramt  og  Vesteramt  findes  2  Brand- 
kasser, der  ogsaa  ville  være  Gjenstand  for  Deling. 
Disse  Kasser  ere  fremstaaede  ved,  at  der  hvert  Aar  af 
Branddirektørerne  udskrives  et  vilkaarligt  Beløb,  hvilket 
tjener  til  Kassebeholdning,  saaledes  at  Godtgjørelsen  for 
Brandskader  kunne  udbetales,  uden  at  vedkommende 
Brandlidte  behøve  at  vente,  indtil  den  fælles  Brand- 
kasse for  Hertugdømmerne  Slesvig  og  Holsten  har 
opgjort  sit  Regnskab  og  reparteret  samtlige  Brand- 
skader over  Landet.  Det  saaledes  forud  udskrevne 
Beløb  bringes,  naar  Hovedregnskabet  er  afsluttet,  i 
Liqvidation  ved  den  næste  Udskrivning  af  Brandpenge. 
Der  er  imidlertid  i  de  nævnte  Hertugdømmer  ikke  ud- 
skrevet Brandpenge  for  Tidsrummet  fra  1ste  October 
1862  til  1ste  October  1863,  1863—64  og  1864—65, 
men  da  Beboerne  af  de  til  Danmark  overgaaede  Districter 
roaa  ansees  for  at  have  været  Interessenter  i  Brandkas- 
serne, maa  det  antages,  at  de  ere  pligtige  til  at  svare 
Brandpenge  for  Tidsrummet  indtil  30te  October  1864. 
De  skyldige  Brandpenge  maa  derfor  bringes  i  Liqvidation 
ved  Delingen  af  de  tilstedeværende  Kassebeholdninger. 


80  P.   c.  G.    SCHØLLER  H 

Der  er  dog  en  Omstændighed,  hvorpaa  jeg  skal  tit 
lade  mig  at  henlede  det  Kgl.  Ministeriums  Opmærksom 
hed.  Den  Brandskade,  som  foraarsages  ved  Krig,  blivei 
i  Hertugdømmerne  ikke,  som  i  Kongeriget,  erstattet  ifølg« 
Lov  om  Krigsskadeerstatning,  hvorimod  den  simpelthen  i 
Brandpengene,  ligesom  andre  Skatter,  reparteres  ovei 
hele  Landet.  Medens  nu  Krigsskadeerstatningen  foi 
Kongeriget  ikke  mere  vil  kunne  reparteres  og  indkræves 
i  de  til  Slesvig  afstaaede  jydske  Enclaver,  vil  den  der« 
imod  sandsynligvis  blive  dette  af  de  fra  Slesvig  til 
Danmark  afstaaede  Dele.  Disse  Dele,  indbefattende 
Øen  Ærø,  ville  saaledes  komme  til  at  betale  Erstatning 
for  Brandskade,  foranlediget  ved  Krigen,  baade  i  Konge- 
riget og  i  Hertugdømmerne,  med  mindre  der  itide 
gjøres  Skridt  for,  at  denne  Erstatning  fradrages  i  Brand- 
pengene for  de  omhandlede  afstaaede  Deles  Vedkommende. 

Paa  ovenstaaende,  noget  forviklede  Forhold  har  jeg 
ikke  villet  undlade  at  henlede  det  Kgl.  Ministeriums  Op- 
mærksomhed,^ hvis  der  maatte  findes  Anledning  til  at 
lade  denne  Sag  nærmere  undersøge,  hvorefter  jeg  turde 
forvente  mig  tilgaaet  yderligere  Instruction. 

R  C.  G.  S. 
Til 
Det  Kgl.  Udenrigsministerium. 


Den  Kgl.  danske  G.  C. 

Haderslev  den  Ilte  Marts  1865. 
Som  bekjendt  udskrev  Oprørsregjeringen  i  Aaret  1849 
et  Tvangslaan  i  alle  Communer  i  Hertugdømmerne  Sies- 

^  Denne  Sag  blev  henvist  til  og  afgjort  af  den  internationale 
Finantscommissions  Slutningsprotocols  Å  Artikler  1  og  6.  17de 
April  1866. 

vig  Og  Holsten  mod  at  adstede  Obligationer  for  Laanene, 
men  forinden  dette  Tvangslaan  kunde  inddrives,  blev 
den  nordlige  Halvdel  af  Slesvig  besat  af  en  svensk 
Troppestyrke,  og  udgik  der  Forbud  mod  at  indbetale 
Pengene.  Dette  Forbud  blev  efterkommet  af  alle  de 
Communer,  der  vare  besatte  af  svenske  Tropper  med 
Undtagelse  af  to,  nemlig  de  tæt  op  til  Kongeaaen 
liggende  Sogne  Ødis  og  Taps.  Her  blev  Tvangs- 
laanet  i  al  Hemmelighed  indsamlet  af  Communefor- 
standerne  og  af  disse  afleveret  til  Oprørsregjeringens 
Hovedfinantscontor  i  Rendsborg  mod  Udlevering  af 
Obligationer. 

Nu  har  disse  to  Sogne,  der  høre  til  den  til  Danmark 
afstaaede  Del  af  Slesvig,  ved  Udsendinge  henvendt  sig 
til  mig  med  de  nævnte  Obligationer,  med  Anmodning 
om  at  bringe  denne  Sag  frem  for  Commissionen,  saa 
at  de  mod  Aflevering  af  Obligationerne  kunne  faa  det 
af  dem  forstrakte  Pengebeløb  tilbagebetalt. 

Da  den  Kgl.  danske  Regjering  imidlertid  aldrig  har 
villet  anerkjende  Gyldigheden  af  dette  Tvangslaan,  har 
jeg  de  pure  afvist  disse  Udsendinge,  og  er  det  bleven 
vedtaget,  at  der  Intet  tilføres  CommissionsprotocoUen 
denne  Sag  betræffende;  hvilket  jeg  ikke  har  villet  und- 
lade at  meddele  det  Kgl.  Ministerium. 

F,  C.  G.  S. 
Til 
Det  Kgl.  Udenrigsministerium. 


Den  Kgl.  danske  6.  C. 

Haderslev  den  18de  Marte  1865. 
I  Anledning  af  det  Kgl.  Ministeriums  Skrivelse  af  8de 
d.  Md.  betræffende  Omkostningerne  ved  Taxationsforret- 

Fn  Rib«  Amt  U.  6 

ningerne  i  Haderslev  Amt  og  deres  Udredelsesmaade, 
undlader  jeg  ikke  herved  ærbødigst  at  indberette  : 

I  et  af  Commissionens  Møder  blev  det  bestemt,  at 
samtlige  de  i  Haderslev  Amt  beliggende  Bygninger  med 
Inventarium  og  Jorder  m.  m.,  hvori  de  fra  Haderslev 
Amt  til  Kongeriget  afstaaede  Distrikter  havde  Andel, 
skulde  taxeres  for  af  Taxationssummerne  at  udfinde, 
hvormeget  den  ved  Slesvig  forblevne  Del  af  Amtet  vilde 
have  at  udrede  til  den  aftraadte  Del.  Det  blev  end- 
videre bestemt,  at  der  fra  hver  Side  som  Taxatorer 
skulde  udvælges  en  bygningskyndig  og  en  Landbruger. 

Ønskeligt  var  det  imidlertid,  at  dette  langvarige,  og 
paa  Grund  af  den  ublide  Aarstid,   besværlige  Arbeide 
fremskyndedes   saameget    som    muligt,    og  at  der    fra 
dansk  Side  udvalgtes  tvende  Mænd,  der  foruden  Kjend- 
skab  til  Forretningen   tillige  vare  localiserede   med  de 
herværende  Forhold,  og  da  jeg  var  i  Tvivl   om  Veile 
Amthuus'  Competence  til  at  udnævne  Taxatorer  til  Vur- 
dering af  Værdier,  der  ere  beliggende  Syd  for  den  nye 
Grændse,   og  jeg  ikke   fandt  det  passende  for  mig  at 
henvende  mig  til  den  tydske  Amtmand  i  Haderslev,  saa 
besluttede  jeg  mig  til  selv  directe  at  henvende  mig  til 
tvende  Mænd,  der  vare  mig  udpegede  som  dygtige  og 
gode  danske  Mænd,  nemlig  Tømmermester  Holm,  der  i 
de  sidste  Dage  er  flyttet  til  Kolding,  og  til  Gaardeier 
Damgaard   i  Taps   Sogn.     Samtidig  meddelte  jeg  Veile 
Amthuus   den   af   mig   trufne   Foranstaltning,    idet  jeg 
henstillede  til   bemeldte  Amthuus,   hvorvidt  det  maatte 
finde  Anledning  til  at  meddele  Taxationsmændene  nær- 
mere Ordre.     Taxationsmændene   bleve  derpaa  tagne  i 
Ed  af  Herredsfogden  i  Nørre-Tyrstrup  Herred. 

Efterat  Taxationsforretningen  nu   er   udført,    har  de 
fra  dansk  Side  udmeldte  Taxatorer  til  mig  indgivet  ved- 

lagte  Regning  til  et  Beløb  af  120  Rbd.,  der  dog  ikke 
er  udbetalt,  fordi  jeg  vilde  afvente  det  Kgl.  Ministeriums 
nærmere  Bestemmelse,  som  jeg  herved  skal  tillade  mig 
at  anmode  om  at  erholde. 

Endnu  skal  jeg  tillade  mig  at  bemærke,  at  lignende 
Taxatorer  i  den  nærmeste  Fremtid  ville  blive  at  udmelde 
for  Ribe  Amts  Vedkommende. 

K  C  G.  S. 
Til 

Det  Kgl.  Udenrigsministerium. 


Den  Kgl.  danske  6.  C. 

Haderslev  den  16de  Marts  1865. 

I  Henhold  til  den  mig  ved  det  Kgl.  Ministeriums  Skri- 
velse af  22de  f.  Md.  tillagte  Ordre  har  jeg  søgt  i  Com- 
missionens  Forhandlinger  at  gjøre  Dagen  for  Freds- 
slutningens Underskrift  den  30te  October  1864  gjæidende 
som  Tidspunktet  for  Adskillelsen  af  Landsdelene.  Den 
Kongelige  preussiske  Commissair  fremkom  imidlertid 
med  Betænkeligheder  og  forbeholdt  sig  at  forespørge 
sin  Regjering  om  dens  Anskuelser  i  saa  Henseende. 

Efter  at  den  preussiske  Commissair,  Hr.  Major  von 
Stedingk,  fra  sin  Regjering  nu  havde  modtaget  Svar, 
har  han  under  G.  D.  tilstillet  mig  en  Skrivelse,  hvoraf 
jeg  tillader  mig  at  vedlægge  en  Afskrift,  hvoraf  ses,  at 
der  for  Grændsereguleringscommissionens  Vedkommende 
Intet  vil  være  til  Hinder  for,  at  den  30te  October  1864 
vælges  som  Tidspunkt  for  Adskillelsen,  hvorimod  den 
preussiske  Regjering  i  andre  Henseender  vil  søge  at  gjøre 
den  16de  November  gjæidende  som  dette  Tidspunkt. 

F.  C.  G.  S. 
Til 
Det  Kgl.  Udenrigsministerium. 

Den  Kgl.  danske  6.  C. 

Haderslev  den  20de  Marts  1865. 

I  Anledning  af  det  Kgl.  Ministeriums  Skrivelse  af  17de 
d.  Md.,  betræffende  Major  Ovesens  Stilling  ved  Grændse- 
reguleringscommissionen  samt  han^  Befordringsgodt- 
gjørelse  og  Diæter,  undlader  jeg  ikke  herved  tjenstligst 
at  indberette. 

Major  Ovesen,  der  ikke  deltager  i  Commissionsfor- 
handlingerne,  er  af  det  Kgl.  Udenrigsministerium  tilfor- 
ordnet mig  som  technisk  Consulent  ved  Opgjørelsen  af 
Ribe-Tønder  Chausseens  Anlægsomkostninger  og  har  i 
den  Anledning  foretaget  en  Reise  fra  Aarhus,  hans 
Garnison,  over  Ribe  til  Tønder  og  igjen  tilbage  til 
Aarhus,  da  man  fra  tydsk  Side  ikke  havde  medbragt 
de  fornødne  Regnskaber  og  erklærede  først  efter  nogen 
Tids  Forløb  at  kunne  forskaffe  disse,  hvorfor  Majoren 
med  min  Billigelse  retoumerede  til  Aarhus  for  senere, 
efter  at  Regnskaberne  vare  komne  tilstede,  at  rejse  til 
Haderslev  og  efter  endt  Forretning  tilbage  til  Aarhus. 

Befordringsgodtgjørelse  og  Diæter  for  Majoren  ere 
ham  mod  Quittering  udbetalte  af  den  til  min  Disposi- 
tion stillede  Sum,  nemlig: 

Majors  Diæter  i  19  Dage  å  5  Rbd. .     95  Rbd.  00  Sk. 

Befordringsudgifter 102    —     34  — 

Telegrammer 13    —       6  — 

Tilsammen  210  Rbd.  40  Sk. 

F.  C.  G.  S. 

Til 

Det  Kgl.  Udenrigsministerium. 

Den  Kgl.  danske  G.  C. 

Haderslev  deD  20de  Marts  1865. 

I  Anledning  af  H.  M.  Kongen  af  Preussens  Fødselsdag 
den  22de  d.  Md.  har  det  her  garnisonerende  Kgl.  preus- 
siske Infanteri  Regiments  Officerscorps  tilstillet  mig  en 
Indbydelse  for  at  fejre  Dagen  ved  en  Diner  og  andre 
Festligbeder.  Da  der  imidlertid  til  denne  Fest  er  ind- 
buden  de  herværende  civile  Embedsmænd,  der  for  en 
stor  Del  har  staaet  i  Oprørsregjeringens  Tjeneste,  samt 
de  af  Byens  Borgere,  der  have  gjort  sig  særlig  bemær- 
kede ved  deres  fjendtlige  Sindelag  mod  Danmark,  har 
jeg  ikke  fundet  passende,  at  en  Kgl.  dansk  Officer  deltog 
heri,  hvorfor  jeg,  foregivende  Tjenesteforretninger  i  Kol- 
ding, i  en  Skrivelse  til  Regimentscommandeuren  Oberst 
von  Hanstein  høflig  har  undskyldt  mig. 

I  denne  Anledning  tager  jeg  idag  til  Kolding  for  først 
nogle  Dage  senere  at  retournere  hertil.  Hvilket  jeg 
ikke  har  villet  undlade  herved  at  indberette  til  det 
Kgl.  Ministerium. 

K  C.  G.  S. 
Til 
Det  Kgl.  Udenrigsministerium. 


Den  Kgl.  danske  G.  C. 

Haderslev  den  29de  Marts  1865. 

I  et  af  Commissionens  første  Møder  tillod  jeg  mig  at 
henlede  D'Hrrs.  Opmærksomhed  paa  de  uheldige  For- 
hold, der  vilde  fremstaa  for  Kalvslund  By,  hvis  den  nye 
Grændselinie  blev  afsat  strikte  etter  Fredstractatens 
Ordlyd,  idet  de  forskjellige  Eiendomsbesiddere  faa  deres 
Jorder  beliggende  paa  begge  Sider  af  den  nye  Linie, 
hvorved   deres   Drift   bliver  i   høj   Grad   besværliggjort. 

samt  at  Jurisdictions-,  Skatte-  og  Prioritetsforhold  næsten 
blive  umulige,  saa  at  Ejendommenes  Værdi  vil  blive 
meget  forringet.  Hertil  kommer,  at  Toldopsynet  paa 
begge  Sider  vil  blive  vanskeligt  og  bekosteligt  og  let 
give  Anledning  til  forskjellige  Tracasserier. 

Det  vilde  derfor  være  i  begge  Staters  Interesse,  at 
Grændsen  modificeres  lidt,  saaledes  at  den  Øst  for 
Grændsen  beliggende  mindre  Del  af  Kalvslund  By  samt 
nogle  Gaarde,  kaldet  Villebøl  forblev  ved  Danmark. 

Under  Fredsforhandlingerne  i  Wien  blev  der  udtalt, 
at  saafremt  det  skulde  vise  sig,  at  der  ved  den  ende- 
lige Affattelse  af  Grændselinien  vilde  opstaa  mindre 
Ulemper  for  nogen  af  Parterne,  da  vilde  der  kunne 
raades  Bod  herpaa  af  den  internationale  Grændseregu- 
lerings-Commission,  der  i  saa  Henseende  kunde  gjøre 
Indstilling  til  de  respective  Regjeringer. 

D'Hrr.  tiltraadte  ganske  min  Opfattelse,  medens  dog 
Hr.  Major  von  Stedingk  fremhævede,  at  i  Tilfælde  af, 
at  der  forlangtes  Gebetsafstaaelse  fra  Slesvigs  Side, 
maatte  en  tilsvarende  Compensation  gives  andetsteds. 

Efter  at  Hr.  Major  von  Stedingk  nu  har  meddelt  mig, 
at  den  Kgl.  preussiske  Regjering  har  tiltraadt  hans  Ud- 
talelse, skal  jeg  efter  D'Hrr.  Commissairers  Opfordring 
tillade  mig  at  tilbyde  i  Compensation  for  den  omhand- 
lede Del  af  Kalvslund  Sogn,  at  der  afgives  til  Slesvig, 
foruden  de  forskjellige  mindre  Jordlodder,  der  hørende 
til  Seem  Sogn  men  som  beliggende  paa  den  sydlige 
Bred  af  Gjelsaa  ville  være  af  Betydning  for  det  sles- 
vigske Toldopsyn,  endvidere  at  der  afgives  den  til 
Taps  Sogn  hørende  gode  By  Skoverup,  der  vel  i 
Areal  er  noget  mindre  end  den  attraaede  Del  af  Kalvs- 
lund Sogn,  men  i  Qvalitet  betydelig  bedre.  —  Grændse- 
linien vil  ved  dette  Magelæg  blive  forkortet  og  rectificeret. 

samt  vil  Toldopsynet  blive  lettere  og  mindre  bekosteligt 
for  Hertugdømmet  Slesvig. 

Med  udmærket  Højagtelse 

ærbødigst 
Til  F,  C.  G.  S. 

Den  K.  K.  østerrigske  Oberstlieutenant  Popp  Edler  von 
Poppenheim  og  den  Kgl.  preussiske  Major  von  Stedingk. 


Den  Kgl.  danske  6.  C. 

Christiansfeld  den  31te  Marts  1865. 

Til  det  Kgl.  Ministerium  undlader  jeg  ikke  herved 
tjenstligst  at  indberette,  at  Grændseregulerings-Commis- 
sionen  nu  igjen  har  optaget  Arbejdet  med  at  afstikke 
den  nye  Grændselinie  i  Marken,  haabende  at  kunne 
overvinde  de  Vanskeligheder,  som  Naturforholdene  hidtil 
har  frembudt.  Commissionen  har  indtil  videre  taget  Op- 
hold i  Christiansfeld. 

Forinden  Afrejsen  fra  Haderslev  tilstillede  jeg  de  tydske 
Commissairer  en  Skrivelse  (hvoraf  hoslagt  følger  en  Af- 
skrift i  dansk  Oversættelse)  med  tilhørende  Kort,  hvori 
jeg  i  Henhold  til  den  mig  givne  Bemyndigelse  tilbød 
Byen  Skoverup  i  Taps  Sogn  som  Æqvivalent  for  den 
attraaede  Del  af  Kalvslund  Sogn,  samt  nogle  Smaa- 
stumper  Land  hørende  til  Seem  Sogn  men  beliggende 
paa  den  sydlige  Bred  af  Gjelsaa,  og  som  paa  Kortet 
ere  omklamrede  med  gul  Farve  og  betegnede  med  Bog- 
stavet S. 

Den  Del  af  Kalvslund  Sogn,  som  ønskes  tilbagegivet 
Danmark,  har  en  Størrelse  af  1400  Tønder  Land  med 
200  Indvaanere,  og  jeg  skal  ikke  trætte  det  Kgl.  Mini- 
sterium med  at  gjentage  den  Betydning  for  Ribe  By, 
som  Erhvervelsen  af  denne  Landstrækning  har. 

Byen  Skoverup,  der  er  c.  420  Tdr.  Land  god  Jord 
med  87  Indvaanere  (Folketællingen  1860),  danner  en 
mod  Syd  stærkt  fremspringende  Vinkel. 

Efter  at  have  confereret  med  Chefen  for  det  danske 
Grændsetoldgensdarmeri  besluttede  jeg  som  Æqvivalent 
at  tilbyde  Byen  Skoverup,  da  Grændselinien  derved  for- 
kortes og  vil  blive  lettere  at  bevogte,  saa  at  to  Gens- 
darmstationer  ville  kunne  bespares,  hvorimod  Grændse- 
linien vilde  blive  betydeligt  forlgenget,  hvis  Byen  Brenore 
skulde  afstaaes. 

Det  for  mig  højst  pinlige  Ophold  her  og  det  sørgelige 
Hverv,  der  er  mig  overdraget,  er  selvfølgelig  i  høj  Grad 
bleven  forøget  ved  at  være  Vidne  til  den  Sorg,  hvoraf 
Beboerne  af  Skoverup  By  er  bleven  betagne  ved  at 
erfare,  at  der  kunde  være  Tale  om,  at  de  ikke  skulde 
forblive  ved  Danmark.  Byens  anseteste  Mænd  have 
været  hos  mig,  og  en  Deputation  vil  imorgen  afgaa  til 
Kjøbenhavn  for  at  petitionere  om,  at  Byen  maa  for- 
blive ved  Danmark.  Jeg  har  ikke  gjort  noget  Forsøg 
paa  at  afholde  den  herfra,  idet  jeg  formener,  at  enhver 
Udtalelse  fra  Slesvig  om  at  forblive  ved  Danmark  altid 
kan  have  sin  Betydning. 


F,  C.  G.  S. 


Til 
Det  Kgl.  Udenrigsministerium. 


Den  Kgl.  danske  G.  C. 

Haderslev  den  9de  April  1865. 

Til  det  Kgl.  Ministerium  undlader  jeg  ikke  herved 
tjenstligst  at  indberette,  at  Commissionen  nu  har  tilende- 
bragt Afstikningen  af  Grændselinien  i  Marken.  Kun 
Terrainstrækningerne   ved    Kalvslund   og  Skoverup  ere 

endna  ikke  fastsatte,  da  den  preussiske  Regjering  havde 
forbeholdt  sig  at  approbere  Mageskiftet.  Saasnart  denne 
Approbation,  der  forventes  i  næste  Uge,  er  erholdt,  vil 
foruden  Afløsningen  af  Kirke-  og  Hospitaisgodset  kun 
nogle  mindre  Sogneafløsninger  være  at  foretage,  og 
haaber  jeg,  at  Commissionen  vil  kunne  ende  sit  Hverv 
henimod  Slutningen  af  Maaneden. 

Ångaaende  Mageskiftet  af  Skoverup  mod  Kalvslund 
skal  jeg  endnu  tillade  mig  at  bemærke,  at  Chefen  for 
det  danske  Grændsetoldgensdarmeri  anslaar  den  aarlige 
Besparelse,  som  der  ved  Skoverups  Afstaaelse  opnaaes, 
for  Toldvæsenets  Vedkommende  til  1400  Rbd. 

F.  C.  G.  S. 
Til 
Det  Kgl.  Udenrigsministerium. 


Den  Kgl.  danske  G.  C. 

Haderslev  den  9de  April  1865. 

Da  den  Del  af  Omkostningerne  ved  Grændseregulerin- 
gen,  som  af  Slesvig  skal  refunderes  Danmark,  først  kan 
indbetales,  efter  at  Commissionsprotocollen  har  været 
indsendt  til  de  respective  Regjeringers  Godkjendelse, 
vil  den  Pengesum,  der  er  stillet  til  min  Disposition, 
ikke  være  tilstrækkelig  til  Dækning  af  forskjellige  Reg- 
ningskrav  her.  Der  vil  endnu  behøves  mellem  300  og 
400  Rbd.,  hvorfor  jeg  herved  tillader  mig  at  andrage 
del  Kgl.  Ministerium  om  at  erholde  dette  Beløb  stillet 
til  min  Disposition.  Endvidere  skal  jeg  tillade  mig  at 
andrage  paa  forinden  min  Afrejse  fra  Haderslev  at 
erholde  en  Bestemmelse  for,  hvem  der  skal  udrede 
Omkostningerne  ved   de  afholdte  Taxationsforretninger. 

Ångaaende  et  i  en  Skrivelse  af  5te  Ds.  fra  Hr.  Lega- 


90  F.   c.  G.  SGHØLLBR  H 

tionsraad  Lund  omtalt  Honorar  paa  300  Rbd.  til  forhen- 
værende Revisor  Steenberg,  hvorom  bemeldte  Steenberg 
i  vedlagt  Skrivelse  ogsaa  har  henvendt  sig  til  mig,  skal 
jeg  tillade  mig  at  anføre  efterfølgende  Passus  af  Com- 
missionsprotocollen  angaaende  Fordelingen  af  Ribe-Tønder 
Chausseens  Anlægsomkostninger: 


B.   Kostenbetrag: 


II.     Das  Konigreich  Danemark  hat  verausgegeben : 

a.  -^    —    —     —    —    — 
und  ferner  zu  verausgeben 

b.  Honorar  an  den  friiheren  Chaussee-Revisor  Steenberg 
(jetzt  zu  Kopenhagen)  fur  Arbeiten  zwischen  Ripen 
und  Brons,  laut  nachgewiesener  Vereinbarung  — 
—    —    —     —    —  300  Rbd. 

hvoraf  fremgaar,  at  der  tilkommer  bemeldte  Hr.  Steen- 
berg det  omhandlede  Honorar  af  300  Rbd.  udbetalt  af 
den  danske  Statskasse. 

K  C.  G.  S. 
Til 
Det  Kgl.  Udenrigsministerium. 


Den  Kgl.  danske  G.  C. 

Haderelev  den  13de  April  1865. 

Som  Deres  Høivelbaarenhed  af  vedlagte  Skrivelse  fra 
Udenrigsministeriet  vil  se,  har  Spørgsmaalet  angaaende 
Udredelsen  af  Pensioner  til  Skolelærere  og  Enker  efter 
Skolelærere,  der  have  været  ansatte  i  de  afstaaede  Dele 

af  Ribe  Amt,  været  forelagt  den  i  Henhold  til  Freds- 
tractatens  Art.  XIV  f.  f.  sammentraadte  internationale 
Commission,  der  imidlertid  har  afvist  det  og  henvist 
det  til  den  i  Art.  VI  omhandlede  Grændseregulerings- 
commission. 

Forinden  jeg  imidlertid  i  Henhold  til  en  mig  given 
Ordre  foretager  videre  i  denne  Sag,  ønskede  jeg  person- 
lig at  conferere  med  Deres  Høivelbaarenhed,  og  skal  jeg 
i  denne  Anledning  indfinde  mig  i  Ribe  Løverdagen  den 
15de  Ds.  op  ad  Dagen. 

Ved  denne  Lejlighed  ønskede  jeg  tillige  at  erholde 
Dogle  Oplysninger  Ribe  Amt  vedkommende,  navnlig 
om  Amtsrepartitionsfondens  Natur,  dens  Activa  og 
Passiva. 

Jeg  skal  tillade  mig  at  tilføie,  at  Grændseregulerings- 
Commissionen  agter  at  opløse  sig  den  22de  d.  Md.,  og 
at  jeg  kun  har  en  Dag  til  min  Disposition  i  Ribe,  hvor- 
for det  vilde  være  ønskeligt,  at  de  attraaede  Oplysninger 
vare  paa  rede  Haand. 

Skulde  Deres  Høivelbaarenhed  ved  Embedsforretninger 
eller  Andet  være  forhindret  i  at  modtage  mig  den  nævnte 
Dag,  tillader  jeg  mig  at  bede  om  pr.  Telegraf  at  blive 
underrettet  derom. 

F.  C.  G.  S. 
Til 
Høivelbaame  Hr.  Stiftamtmand  Nielsen  i  Ribe. 


Den  Kgl.  danske  G.  C. 

Haderslev  den  14de  April  1865. 

Til  det  Kgl.  Ministerium   undlader  jeg  ikke  herved 
tjenstligst  at  indberette,  at  den  Kgl.  preussiske  Commis- 

sair,  Hr.  Major  von  Stedingk,  igaar  officielt  har  med 
delt  mig,  at  Hans  Majestæt  Kongen  af  Preussen  havd( 
approberet  det  gjorte  Forslag  om  Magelæget  af  Kalvslund 
Villebøl  mod  Skoverup. 

Commissionen  tog  derfor  igaar  til  Taps  Sogn  for  paa 
Stedet  at  afsætte  den  nye  Grændselinie,  der  nu  med 
Undtagelse  af  Strækningen  ved  Kalvslund  er  afpælet  fra 
Vesterhavet  til  Lille-Belt. 

Ved  denne  Lejlighed  lykkedes  det  mig  at  erhverve 
den  i  den  nordlige  Del  af  Tyrstrup  Sogn  beliggende 
Kro  Høkelbjerg  med  tilliggende  Jorder.  Denne  umiddel- 
bart ved  Kolding-Haderslev  Chausseen  beliggende  Kro^ 
store  Bygninger,  der  ere  nyopførte,  var  det  det  danske 
Toldvæsen  meget  magtpaaliggende  at  erholde,  da  Hoved- 
toldcontrollen  finder  Sted  her,  og  Bygningerne  afgive 
Plads  saavel  for  Toldpersonalet  som  for  Eftersynet,  saa 
at  betydelige  Nybygninger  derved  vil  kunne  spares.  — 
Et  lignende  Forhold  er  indvunden  ved  Kalvslund,  hvor 
den  ved  Ribe-Kolding  Chausseen  beliggende  store  Kalvs- 
lund Kro,  der  hidtil  har  været  benyttet  af  det  tydske 
Toldvæsen,  nu  er  forbleven  ved  Danmark. 

Ved  den  nu  bestemle  Grændselinie  er  tillige  opnaaet 
den  store  Fordel,  at  paa  et  Par  Ubetydeligheder  nær 
ingen  Privatejendom  noget  Sted  er  bleven  over- 
skaaret,  og  derved  undgaaet  Bekostninger,  der  uund- 
gaaelig  vilde  være  fremstaaede  ved  nødvendige  Kjøb 
eller  Magelæg. 

For  at  fastslaa  Grændselinien  ved  Kalvslund-Villebøl 
og  for  at  conferere  med  Stiftamtmanden  i  Ribe  an- 
gaaende  den  mig  af  det  Kgl.  Ministerium  tilsendte  Sag 
betræffende  Ribe  Amts  Skole-  og  Pensionsfond,  agter 
jeg  imorgen  tidligt  at  tage  til  Ribe,  og  haaber  jeg 
endnu  om   Natten  at  kunne  retournere   hertil,    saa  at 

denne    Sag   neppe  vil    forhale   Commissionsforhandlin- 
gemes  endelige  Afslutning. 


F,  C.  G.  Schøller, 


Til 
Det  Kgl.  Udenrigsministerium. 


Den  Kgl.  danske  G.  C. 

Haderslev  den  20de  April  1865. 

Ifølge  modtagen  Meddelelse  fra  Udenrigsministeriet 
vil  de  fra  dansk  Side  ved  Grændseregulerings-Commis- 
sionen  anvendte  Taxatorer,  nemlig  Gaardejer  M.  Dam- 
gaard af  Ostorp  og  Tømmermester  Holm  af  Kolding, 
erholde  deres  ved  Taxationsforretningerne  havte  Udlaeg, 
til  el  Beløb  af  126  Rbd.,  udbetalt  gjennem  Finants- 
ministeriet. 

Udenrigsministeriet  har  tilføjet,  at  Finansministeriet 
forbeholder  sig  Afgjørelsen  af,  om  dette  Beløb  senere 
skal  refunderes  det  af  de  paagjældende  Amter. 

Hvilket  jeg  ikke  skal  undlade  herved  tjenstligst  at 
tilmelde  det  Kgl.  Amthuus  med  Anmodning  om,  at  de 
nævnte  Taxatorer  maatte  erholde  Underretning  om,  at 
de  af  Finansministeriet  vil  blive  betalte. 

R  C.  G.  S. 
Til 
Det  Kgl.  Amthuns  i  Veile. 


Den  Kgl.  danske  G.  C. 

Haderslev  den  21de  April  1865. 

Til  det  Kgl.  Ministerium  undlader  jeg  ikke  herved 
tjenstligst  at  indberette,  at  Grændseregulerings-Commis- 
sionen  nu  har  tilendebragt  det  den  overdragne  Hverv, 

saa  at  kun  Renskrivningen  af  Protocollen  staar  tilbage. 
Underskrivningen  af  denne  vil  finde  Sted  den  23de  Ds., 
og  antager  jeg  at  kunne  afrejse  herfra  Mandagen  den 
24de  Ds. 

I  de  seneste  Dage  har  Delingen  af  de  mindre  Com- 
æuners  Formue  været  Gjenstand  for  Commissionsfor- 
handlingerne.  Disse  Communer  ere  Sognene  Hygum, 
Kalvslund,  Frørup,  Stepping,  Ødis  og  Alver,  og  kunde 
denne  Deling  ikke  finde  Sted,  forinden  Grændselinien 
nøjagtig  var  bestemt. 

Endvidere  er  vedtaget: 

1.  Bestemmelser  for  Delingen  af  Ribe  Amtsreparti- 
tionsfonds  mulige  Overskud  eller  Underskud,  og  Delin- 
gen af  de  2  Sygehuse  i  Ribe  Amt. 

2.  En  almindelig  Bestemmelse,  hvorefter  alle  Fæste- 
og  Arveforpagtningssteder  eller  Grundstykker,  hvorpaa 
der  hviler  en  Afgift  til  en  respective  Syd  eller  Nord 
for  den  nye  Grændselinie  værende  Overeiendomsbesid- 
der  (Kirker,  Hospitaler,  Stiftelser  eller  lignende),  skulde 
være  berettigede  til  at  afløse  Fæstekvaliteten  og  Afgifterne. 

Som  Afløsningsnorm  er  vedtagen  Bestemmelserne  for 
de  landsherlige  Fæsteres  Afløsning,  nemlig  4%  af  Con- 
tributionen  og  de  sidst  erlagte  Fæstepenge;  og  for  Ud- 
gifternes Vedkommende,  Gjennemsnitsbeløbet  af  de  5 
sidste  Aars  Udgifter  capitaliseret.  Denne  almindelige 
Bestemmelse  blev  vedtagen,  fordi  der  efterhaanden  ind- 
kom Reclamationer  angaaende  saadanne  Afgifter  fra 
Ribe  Stiftsøvrighed,  og  jeg  ikke  havde  nogen  Garanti 
for,  at  der  ej  endnu  vilde  indkomme  flere.  Samtlige  i 
Danmark  nu  incorporerede  Fæstebesiddere  har  jeg  ladet 
underskrive  et  Revers,  ifølge  hvilket  de  ere  tilfredse  med 
den  ovenfor  trufne  Bestemmelse. 

3.  En  almindelig  Bestemmelse,  hvorefter  mulige  Stri- 

digheder  om  Vandkraftens  Benyttelse  etc.   i  Grændse- 
vandløbene  skulle  bilsegges. 

4.  Vedligeholdelsen  af  Broerne  over  Grændsevand- 
løbene: 

Slesvig  overtager  den  gamle  Bro  over  Kongeaaen  ved 
Foldingbro. 

Danmark  overtager  den  nye  Bro  over  Kongeaaen  ved 
Skodborghuus  samt  den  mindre  Bro  paa  den  gamle 
Haderslev-Kolding  Landevej  (ikke  Cbausseen). 

5.  Ribe  Amts  Skolefonds  Deling: 

De  fra  Ribe  Amt  aftraadte  Districter  erholde  deres 
gjorte  Indskud  tilbagebetalt,  mod  at  de  paa  disse  Distric- 
ter faldende  Pensioner  blive  Danmark  uvedkommende. 

6.  En  Bestemmelse,  ifølge  hvilken  alle  de  Pengegodt- 
gjørelser,  som  skulle  ydes  af  slesvigske  Districter  til 
Danmark,  skulle  indbetales  directe  til  den  danske  Stats- 
kasse. 

7.  En  Bestemmelse,  hvorefter  Slesvigs  Andel  i  Grændse- 
regaleringS'Commissionens  Omkostninger  er  ansat  til 
665  Rbd. 

F,  C.  G.  S. 
Til 
Det  Kgl.  Udenrigsministerium. 


I  min  foranstaaende  Indberetning  til  Udenrigsministe- 
net,  dateret  Christiansfeld  den  31.  Marts  1865,  er  an- 
ført, at  Byen  Skoverup,  da  den  havde  bragt  i  Erfaring, 
at  der  kunde  være  Tale  om,  at  Byen  som  Compensation 
for  Dele  af  Kalvslund  Sogn  skulde  afstaas  til  Slesvig, 
afsendte  en  Deputation  til  Kjøbenhavn  for  at  petitionere 
om  Byens  Forbliven  ved  Danmark. 

I  en  foreløbig  Audiens  hos  Udenrigsministeren  anbe- 

f ålede  denne  Deputationen,  forinden  den  fremstillede  si( 
for  H.  M.  Kongen,  at  afvente  nærmere  Oplysninger,  sone 
han  agtede  at  indhente. 

Deputationen  kom  imidlertid  i  Forbindelse  med  Pres 
sen.  »Fædrelandet«  og  »Dagbladet«  indeholdt  derpaa 
forskjellige  urigtige  Fremstillinger  af  Forholdene,  hvori 
min  Person  ogsaa  blev  angreben;  ogsaa  fra  Haderslev 
blev  der  indsendt  Artikler,  hvori  der  rettedes  forskjellige 
Angreb  paa  mig. 

Under  de  pinlige  og  vanskelige  Forhold,  som  Ophol- 
det i  Haderslev  frembød  for  mig,  havde  jeg  anset  det 
for  rigtigst  at  føre  en  meget  tilbageholden  Tilværelse 
og  ikke  paa  nogen  Maade  blande  mig  i  den  Agitation, 
som  fandt  Sted  fra  begge  Nationaliteters  Side.  Jeg 
havde  derfor  ikke  gjort  Visit  hos  nogen  af  de  danske 
Ledere  og  høflig  afvist  de  gode  Raad,  hvorved  man  i 
forskjellige  Retninger  søgte  at  paavirke  mig.  Man  stod 
nemlig  i  den  fejlagtige  Formening,  at  Grændseregulerings- 
Commissionens  danske  Medlem  vilde  være  istand  til  at 
tilbagevinde  betydelige  Landstrækninger  af  Nordslesvig. 
Alt  dette  blev  taget  mig  meget  ilde  op  og  fremkaldte 
de  ovenfor  omtalte  mindre  behagelige  Avisartikler. 

I  denne  Anledning  blev  jeg  af  Udenrigsministeren  pr. 
Telegraf  og  ved  en  Skrivelse  opfordret  til  hurtigst  mulig 
at  indsende  en  detailleret  Fremstilling  af  de  virkelige 
Forhold.  Det  er  denne  Fremstilling,  som  følger  i  min 
efterstaaende  Skrivelse  af  21de  April  1865.  — 


Den  Kgl.  danske  6.  C. 

Haderslev  den  21de  April  1865. 
Efter  Deres  Excellences  Opfordring  undlader  jeg  ikke 
herved  ærbødigst  at  fremsende  en  samlet  Oversigt  over 

Forhaodlingerne  i  GræDdseregulerings-Commissionen  an- 
gaaende  Magelseget  af  Byen  Skoverup  med  en  Del  af 
Kalvslund  Sogn. 

Hvorledes  Forholdene  fremtvangr  den  mindre  hel- 
digre  Grændsellnie  i  Kalvslund  Sogn. 

Det  vil  være  i  Deres  Excellences  Erindring  af  de  fra 
de  Befuldmægtigede  ved  Wiener-Conferencen  i  sin  Tid 
indsendte  Rapporter,  at  den  Specialcommission,  der  var 
nedsat  for  at  behandle  Grændsespørgsmaalet,  var  Jcom- 
men  til  Enighed  om  Bestemmelsen  af  hele  Grændselinien 
med  Undtagelse  af  Strækningen  i  Kalvslund  Sogn.  Fra 
dansk  Side  turde  man,  navnlig  af  Hensyn  til  Kjøbstaden 
Ribe,  ikke  opgive  dette  Sogn,  medens  der  fra  tydsk 
Side,  især  paa  Grund  af  den  Vægt,  som  Kongen  af 
Preussen  personlig  lagde  paa  Opnaaelsen  af  Kongeaaen 
som  Grændse  i  størst  mulig  Udstrækning,  fastholdtes 
Afstaaelsen  af  hele  dette  Sogn.  Specialcommissionen  be- 
sluttede derfor  at  henstille  dette  Punkts  Afgjørelse  til 
selve  de  Befuldmægtigede  paa  Fredsconferencen.  Dette 
skete  paa  et  Tidspunkt,  da  Fredsforhandlingerne  vare 
vidt  fremskredne,  og  særdeles  vigtige  og  betydelige  finan- 
sielle Spørgsmaal  stode  for  Afgjørelse,  og  da  der  frem- 
sattes Forslag  om  at  afgjøre  det  omtvistede  Spørgsmaal 
ved  at  trække  en  lige  Linie  gjennem  Sognene  Kalvslund 
Og  Hygum,  maatte  man,  for  ikke  at  compromittere  langt 
vigtigere  Interesser,  gaa  ind  paa  denne  Afgjørelse,  haa- 
bende  paa,  at  'de  Ulemper,  der  maatte  opstaa,  vilde 
kunne  afhjælpes  ved  den  endelige  Grændseregulering. 

Ulenxper  ved  den  i  Wien  bestemte  Grændse. 
1.  For  Kalvslund  Sogns  Vedkommende. 

Neppe  var  imidlertid  Fredsbetingelserne  blevne  offent- 
iorte,  forinden  der,  saavel  fra  Beboerne  i  Kalvslund 

Fra  Ribe  Amt.    II  7 


W  F.  c.  G.  SCHØLLER  i 

Sogn  som  fra  Ribe  Kjøbstad,  indkom  allerunderdani^t 
Petitioner,  støttede  og  paa  det  varmeste  anbefalede  a 
vedkommende  Overøvrigheder,  om  at  raade  Bod  paj 
forskjellige  nærmere  betegnede  Ulemper,  der  ville  frem 
staa  for  Kalvslund  Bys  Vedkommende,  nemlig  at  dei 
nye  Grændselinie  gjennemskærer  samtlige  Ejendomme 
hvorved  de  ville  tabe  næsten  hele  deres  Værdi,  idel 
deres  Tilliggende  af  Jorder,  Enge  og  Moser  kommer  til 
at  ligge  i  to  forskjellige  Stater  med  forskjellig  Lovgiv- 
ning og  Administration,  forskjellige  Skyld-  og  Pantebøger, 
Skatteregistre  etc.  Det  vilde  være  umuligt  at  opnaa 
noget  Hypothek  i  en  saadan  Ejendom,  ogsaa  fordi  de 
locale  Forhold  ere  af  den  Beskaffenhed,  at  den  magre 
Agerjord  kun  med  Fordel  kan  drives  i  Forbindelse  med 
de  betydelige  Enge,  hvorfra  de  ved  den  nye  Grændse- 
linie nu  ere  fraskilte,  et  Forhold,  hvortil  der  i  sin  Tid 
var  taget  Hensyn  ved  Udskiftningen.  Beboerne  ville  end- 
videre, paa  Grund  af  de  fra  begge  Sider  nødvendige 
Told-  og  Politiforanstaltninger,  være  underkastede  saa- 
mange  Gener  og  Ubehageligheder,  at  Opholdet  i  deres 
Hjem  næsten  maa  kaldes  uudholdeligt. 

2.  For  KJøbstaden  Ribes  Vedkommende. 

At  denne  By,  der  ved  Fredstractaten  har  tabt  Vs  af  sit 
Opland,  som  kun  har  en  meget  mangelfuld  Forbindelse 
med  Havet,  ved  den  nye  Grændselinie  ogsaa  vil  miste  sin 
Hovedforbindelse  med  den  øvrige  Del  af«  den  danske  Stat, 
er  indlysende.  —  Ribe-Kolding  Chausseen  er  nemlig  saa- 
ledes  anlagt,  at  den  østre  Halvdel  (Kolding-Foldingbro) 
løber  Nord  for  Kongeaaen  paa  dansk  Gebet,  medens 
den  vestre  Halvdel  (Foldingbro-Ribe)  løber  Syd  for  Konge- 
aaen paa  slesvigsk  Gebet  gjennem  Lintrup  og  Kalvslund 
Sogne.  Diligencen  med  Posten  og  Vejfarende  maa  saaledes 

daglig  passere  4  Toldsteder.  Det  Tab  af  Tid,  de  Bekost- 
ninger, samt  endelig  de  Chikaner,  der  fra  det  tydske 
Toldgensdarmeri  og  Politiautoriteter  udvises  mod  danske 
Vejfarende,  har  Ribe  By  i  sin  allerunderdanigste  Peti- 
tion henvendt  Regjeringens  Opmærksomhed  paa  og 
bittert  maattet  føle  i  snart  henved  et  Aar. 

Kjøbstadens  tilbageblevne  Opland,  Malt  og  Gjørding 
Herreder,  er  herved  bleven  tvungen  til  Kolding,  da  Land- 
mandens Produkter  ikke  kunne  bære  Tolden  eller  den 
lange  Omvej  over  Gredsted  Bro.  Ribes  Existents  som 
Kjøbstad  er  herved  i  høj  Grad  truet. 

8.    For  Toldvæsenets  Vedkommende. 

Det  var  først,  efter  at  den  nye  danske  Toldlinie  var 
etableret,  at  man  kunde  have  en  begrundet  Formening 
om,  hvorvidt  den  ny  Landgrændse  var  heldig  med  Hen- 
syn til  det  fremtidige  Toldopsyn.  Det  viste  sig  da,  at 
netop  Åfstaaelsen  af  hele  Kalvslund  Sogn  var  uheldig, 
idet  der  først  langt  tilbage  for  Grændsen  fandtes  Loca- 
liteter,  hvori  Toldpersonalet  kunde  underbringes  og  hvor 
Toldeftersynet  kunde  foretages  og  flere  Toldstationer  op- 
rettes (Rovstrup  og  Taabøl).  Alt  forbunden  med  Bekost- 
ninger for  Statskassen  og  Forsinkelse  for  Publikum. 

En  paa  Stedet  foretagen  Undersøgelse  af  disse  For- 
hold og  flere  mindre  Ulemper,  som  her  skal  forbigaas, 
har  vist  sig  at  være  fuldt  begrundede. 

Ulempernes  Afhjælpning. 

Efter  at  disse  Forhold  var  komne  til  Regjeringens 
Kundskab,  blev  der  i  den  for  mig  udfærdigede  Instrux 
paalagt  mig  at  søge  de  ovennævnte  Ulemper  afhjulpne. 

1  et  af  de  første  Commissionsmøder  bragte  jeg  derfor 
denne  Sag  paa  Bane,  idet  jeg  dog  kun  omtalte  de  uhel- 

dige  Told-  og  Ejendomsforhold  og  fremstillede  dem  som 
lige  uheldige  for  Slesvig  som   for  Danmark,    hyorp3^L 
der    kun    kunde    raades   Bod    ved    Tilbagegiveisen    cif 
Kalvslund  og  Villebøl  Byer.     Fra  tydsk  Side  gik   m&n 
ind  paa  disse  Anskuelser,  men  den  preussiske  Commis- 
sair  udtalte  dog  straks,  at  Gebetsafstaaelse  kun  kunde 
finde  Sted   mod  Compensation  andetsteds.     Denne  Ud- 
talelse fastholdtes  haardnakket,  og  da  de  nævnte  uhel- 
dige Forhold  vare  af  den  Beskaffenhed,   at  de  maatte 
afhjælpes,   besluttede  jeg  mig  til,   hvor  smerteligt    det 
end   maatte  være  for  de  Paagjældende,  at  udfinde    et 
passende  Æqvivalent.   —  Paa  Vestkysten  kunde  dette 
ikke  være,  da  den  haardt  medtagne  Kjøbstad  Ribe  ikke 
kunde  taale  nogen  som  helst  yderligere  Indskrænkning 
af  sit  Opland,   og  da  de  locale  Forhold   desuden  ikke 
frembød  nogen  saadan.     Jeg  var  derfor  henvist  til    at 
udfinde  et  Æqvivalent  paa  Østsiden,    idet  jeg  tog    det 
bedre  Land  og  større  Velstand   for  Beboerne  samt  de 
locale  Forhold  med  i  Beregningen.  —  Hvad  der  straks 
faldt  i  Øjnene,  og  hvorpaa  de  tydske  Commissairer  ogsaa 
henledede  Opmærksomheden,  var  den  mod  Syd   frem- 
springende Vinkel,    som    en   Del   af   Taps   Sogn,    den 
mindre  Landsby  Skoverup,  danner,  ved  hvis  Afstaaelse 
til  Slesvig  Grændselinien  vilde  blive  forkortet  og   recti- 
ficeret. 

Efter  at  have  undersøgt  Forholdene  i  denne  By  med 
Hensyn  til  Areal,  Indvaanerantal,  Skatteevne,  og  efter 
at  have  confereret  med  Chefen  for  det  danske  Told- 
gensdarmeri,  indberettede  jeg  desangaaende  til  den  Kgl. 
Regjering  og  tillod  mig  at  indstille,  at  Skoverup  By 
gaves  som  Æqvivalent  for  en  Del  af  Kalvslund  Sogn, 
hvilket  den  Kgl.  Regjering  behagede  at  billige. 

Resultatet  af  Forhandlingerne. 

Sammenligning  mellem  det  afstaaede  og  det 
erhvervede  Gebet. 

Efter  Tyrstrup  Herreds  Jordebog  har  Byen  Skoverup 
et  Areal  af  480  Tdr.  Land  stort  Maal,  lig  590  Tdr.  Land 
dansk  Maal,  gode  Jorder, 

den  af  Kalvslund  Sogn  erhvervede  Del  er  1300  Tdr. 
Land,  mindre  gode  Jorder. 

Forskjellen  er  saaledes  710  Tdr.  Land  i  dansk  Faveur. 

Ifølge  statistisk  Tabelværks  Folketællingslister  for  Aaret 
1860  havde 
SkoverupByl02Indv.  i  12  Beboelser (  7  Gaarde  og  6  Huse). 

Villebøl  By  86Indv.i  14Beboelser(  6  Gaarde  og  8  Huse) 
Kalvslund-  204  —    i 29        —      (15     —      - 14    —  ) 

Tilsammen  290Indv.  i  43 Beboelser (21  Gaarde  og22  Huse) ; 
herfra  maa  dog  drages  som  henhørende  til  den  Del 
af  Kalvslund  By,  der  efter  Fredstractaten  var  for- 
bleven ved  Danmark:  50  Indvaanere  i  10  Beboelser  (3 
Gaarde  og  7  Huse),  saaledes  at  240  Indvaanere  i  33 
Beboelser  (18  Gaarde  og  15  Huse)  erholdes  mod  at  af- 
give 102  Indvaanere  i  12  Beboelser  (7  Gaarde  og  5 
Huse),  hvorved  Forskjellen  bliver  i  dansk  Faveur  138 
Indvaanere  i  21  Beboelser  (11  Gaarde  og  10  Huse), 
samt  at  Kalvslund  Sogn  beholder  sin  Kirke.  Hertil  maa 
endnu  bemærkes,  at  70  af  Indvaanerne  i  11  Beboelser 
alt  tidligere  (som  jydsk  Enclave)  hørte  til  Kongeriget 
med  dansk  Lovgivning  etc,  medens  hele  Byen  Skoverup 
altid  har  hørt  til  Slesvig. 

Med  Hensyn  til  Toldbevofirtningren  af  Grændsen. 

Vestpaa  er  nu  opnaaet  en  god  Toldgrændse,  som  navn- 
lig ved,  at  Broen  over  Kongeaaen  ved  Villebøl  er  kom- 
men til  at  ligge  paa  dansk  Grund,  vil  spare  2  å  3 
Toldgensdarmposter  å  c.  700  Rbd.  aarlig.  Østpaa  er 
Toldgrændsen  ved  Rectificationen  bleven  forkortet  og 
lettere  at  bevogte,  hvorved  bespares  2  Toldgensdarm- 
poster å  c.  700  Rbd.  aarlig.  Den  aarlige  Besparelse  vil 
saaledes  andrage  c.  3500  Rbd. 

Hertil  kommer,  at  der  paa  begge  Steder  paa  Hoved- 
communicationsvejene  (Ribe-Kolding  Chausse  og  Kolding- 
Haderslev  Chausse)  er  erhvervet  store  og  gode  Loca- 
liteter,  hvor  det  danske  Toldeftersyn  kan  foretages  og 
Personalet  underbringes,  navnlig  Kalvslund  Kro,  hvorved 
betydelige  Bekostninger  til  Nybygninger  undgaaes. 

Med  Hensyn  til  Ribe  KJøbstads  Communications- 
og  Erhvervs-Forhold. 

Ribe-Kolding  Chausseen  vil  nu  med  ringe  Bekostning 
kunne  føres  ved  Villebøl  Bro  over  Kongeåaen  og  videre 
gjennem  Taabøl  til  Foldingbro,  hvor  den  støder  til  den 
bestaaende  Chausse  til  Kolding  og  saaledes  paa  hele 
Strækningen  kun  løber  paa  dansk  Grund  og  alle  foran 
anførte  Ulemper  undgaaes.  Over  Villebøl  Bro  vil  end- 
videre hele  den  nordøstlige  Del  af  Ribe  Amt  igjen 
kunne  søge  til  denne  Kjøbstad  uden  at  passere  frem- 
med Territorium. 


Som  en  stor  Fordel  ved  den  nu  vedtagne  Grændse- 
linie  maa  fremhæves,  at  med  Undtagelse  af  et  enkelt 
mindre  Tilfælde  er  ingen  Privatejendom  nogetsteds  bleven 
overskaaret. 

Sluttelig  skal  jeg  endnu  kun  tillade  mig  at  tilføje: 
Forboldene  i  Nordslesvigere  heldigvis  saaledes,  at  Beboerne 
overalt  betragter  det  som  den  største  Ulykke,  der  kunde 
ramme  dem,  at  skulle  skilles  fra  Danmark;  om  der  end 
hist  og  her  kan  træfifes  en  enkelt  mindre  loyal  Mand, 
er  Befolkningen  i  sin  store  Helhed  sin  Konge  tro  og 
hengiven.  Ved  Valget  af  Æqvivalentet  kunde  der  derfor 
ikke  hensees  til  personlige  Ønsker,  der  som  anført  alle 
gik  i  samme  Retning,  men  kun  til  Statens  Interesser, 
hvor  smerteligt  end  den  ulykkelige  By  Skoverup  maa 
fele  sig  truffen  af  dette  Slag. 

Fra  flere  Sider  er  der  spurgt,  hvorfor  man  ikke  valgte 
den  til  det  slesvigske  Sogn  Frørup  forhen  hørende  By 
Brenore  til  Æqvivalentet.  Et  Blik  paa  Kortet  vil  dog 
Tise  det  umulige  heri;  Grænselinien  vilde  da  komme  til 
at  gjøre  en  meget  stor  mod  Nord  gaaende  Vinkel.  De 
heraf  opstaaende  Ulemper  er  iøjnefaldende. 

Til  F,  C.  G.  S. 

Deres  Excellence 
Geheimeconferentsraad,  Udenrigsminister  Bluhme. 


Den  Kgl.  danske  G.-C. 

Rjøbenhavn  den  29de  April  1865. 

Efter  at  have  udført  det  ved  kongelig  Commissorium 
af  22de  November  f.  A.  mig  overdragne  Hverv  som 
kongelig  dansk  Commissair  i  den  internationale  Grændse- 
regulerings-Commission,  tillader  jeg  mig  herved  ærbødigst 
at  fremsende  den  i  denne  Anledning  optagne  Protocol 
med  tilhørende  7  Bilag. 

Selve  Commissionsprotocollen  omfatter  6  Artikler, 
hvoraf  Artikel  I.s  første  10  §§  omhandle  selve  den  egent- 
lige Grændseregulering,  idet  der  henvises  til  Bilag  Nr.  1, 

der  er  et  i  Marken  optaget  Kort  over  en  Terrai  ns  træk- 
ning af  2  å  3000  Alens  Bredde  paa  hver  Side  af  den 
nye  Grændselinie.  Paa  dette  Kort  er  Grændselinien 
nøjagtig  indtegnet  og  anlagt  med  en  stærk  rød  Farve, 
hver  enkelt  i  Terrainet  nedrammet  Grændsepæl  er  paa 
Kortet  markeret  ved  en  lille  rød  Krands,  ligesom  ogsaa 
Grændsepælens  Nr.  er  anført  paa  Kortet. 

Ved  den  nu  bestemte  Grændselinie  er,  foruden  flere 
andre,  de  ved  min  Instruction  af  28de  December  f.  A., 
i  Bilagene  1  og  2  fremhævede  Ulemper  blevne  hævede- 
Artikel  I  §  11  omhandler  Fremgangsmaaden  for  at 
udjevne  mulige  opstaaende  Stridigheder  om  Afbenyttelsen 
af  Vandkraften  i  Grændsevandløbene.  §  13  omhandler 
de  i  Kongeaaen  nuværende  og  fremtidig  sig  dannende 
Øer.  Ved  disse  2  §§  er  formentlig  de  i  min  Instruc- 
tions  Bilag  3  fremhævede  Interesser  sket  Fyldest. 

§  12  omhandler  Fordelingen  af  de  Staten  tilhørende 
Broer,  og  er  dette  Spørgsmaal  bleven  løst  paa  den  Maade, 
som  det  kgl.  Ministerium  i  Skrivelse  af  5te  April  d.  A. 
ønskede  dette. 

Artikel  II. 
§   1    og  2   omhandler  Fordelingen  af  Ribe — Tønder 
Chausseens    Anlægsomkostninger    og    findes    nærmere 
specificeret  i  Bilag  Nr.  2. 

Artikel  III. 
7  §§  omhandle  Fordelingen  af  de  faste  Ejendomme, 
Capitaler    m.   m.,   der  hidtil   i   Fællesskab   have  tilhørt 
Districter  eller  Communer,  som  ere  blevne  adskilte  ved 
den  nye  Grændselinie. 

Samtlige  de  i  min  Instructions  Bilag  7  og  8  frem- 
hævede Gjenstande  og  en  Del  flere  ere  omhandlede  her. 
Detaillerne  findes  i  Bilagene  Nr.  3,  4,  6,  6  og  7,  dog 
maa    undtages   Amtstjenerboligen    i    Haderslev,  hvilket 

mindre  vigtige  Delingsobject  jeg  lod  falde,  da  jeg  ikke 
var  istand  til  at  documentere,  at  den  ikke  var  Stats- 
men  Communeeiendoro,  og  først  saa  sent  modtog  de 
med  det  kgl.  Ministeriums  Skrivelse  af  8de  April  d.  A. 
mig  tilstillede  Oplysninger,  at  Sagen  alt  var  afgjort,  idet 
jeg  dog  forbeholdt  mig  væsentlige  Indrømmelse  fra  Mod- 
partens Side  i  andre  Punkter. 

Med  Hensyn  til  Delingen  af  Ribe  Amtsrepartitionsfond 
kunde  jeg  ikke  modsætte  mig,  at  man  fra  modstaaende 
Side  gjorde  de  samme  Regler  gældende,  som  jeg  havde 
anvendt  ved  Fordelingen  af  Haderslev  Amtsrepartitions- 
fond. Dette  kunde  jeg  saameget  lettere  gøre,  som  jeg 
fra  Stiftamtmanden  i  Ribe  havde  den  Erklæring,  at 
Fonden  kun  havde  Gæld.  Den  nøjagtige  Fordeling  vil 
altsaa  kun  være  til  Fordel  for  Ribe  Amt,  og  vil  det 
Beløb,  som  dette  vil  faa  tilgode,  rimeligvis  kunne  dække 
den  Sum,  som  Ribe  Amt  skal  udbetale  for  de  2  Sygehuse. 

Artikel  IV 
omhandler  en  almindelig  Afløsningsnorm  for  en  Del 
Fæstegods,  Arveforpagtningsejendomme  og  andre  paa 
Gmndejendomme  hvilende  Afgifter.  Disse  Ejendomme 
ere  beliggende  respective  Nord  eller  Syd  for  den  nye 
Grændselinie  og  ere  blevne  adskilte  fra  deres  respective 
Overejendomsbesiddere.  Denne  Artikel,  der  først  kun 
angik  de  saakaldte  Kirke-  og  Hospital-Lansten  og  Gjel- 
ting-Tjenere  i  Haderslev  Amt,  blev  i  sidste  Øjeblik  om- 
redigeret, da  der  til  den  Tid  indtraf  Reclamationer  fra 
Ribe  Stiftsøvrighed,  der  anmeldte,  at  det  nu  i  Slesvig 
beliggende  Fæstegods  havde  nægtet  at  betale  de  det 
paahvilende  Afgifter.  Slutningsbestem melsen  i  denne 
Artikel  har  Hensyn  til  Hovedgaarden  Østerbygaard  og 
Grevskabet  Schakkenborg,  hvilke  tvende  Ejendomme 
have  den  Forpligtigelse  at  indbetale  Skatter  og  Afgifter 

for  en  Del  Bøndergaarde  til  Amtstueme  respective  i 
Haderslev  og  Ribe,  med  hvilke  Amlstuer  de  nævnte 
Ejendomme  ikke  mere  staa  i  Forbindelse. 

Artikel  V 
omhandler  den  gjensidige  Udbetalingsmodus,  ifølge  hvilken 
det  af  det  kgl.  Ministerium  mig  givne  Paalæg  er  sket 
Fyldest. 

Artikel  VI 
omhandler  den  endelige  Fordeling  af  de  ved  6rændse> 
regulerings  Commissionen  havte  Omkostninger. 


Samtlige  de  af  det  kgl.  Ministerium  mig  givne  Paalaeg^ 
der  findes  dels  i  de  mig  medgivne  Instructioner  af  28de 
December  f.  A.,  dels  i  senere  Skrivelser,  ere  blevne  paa- 
agtede ved  Forhandlingerne,  og  er  det  mit  ærbødige 
Haab,  at  de  trufne  Bestemmelser  maatte  finde  det  kgl. 
Ministeriums  Bifald. 


F.  C,  G.  S. 


Til 
Det  kgl.  Udenrigsministerium. 


Udenrigsministeriet. 

Departementet  for  politiske  Sager. 

Kjøbenhavn,  den  24de  Maj  1865. 

Efterat  Udenrigsministeriet  fra  Deres  Velbaarenhed  har 
modtaget  saavel  den  om  Grændseregulerings-Commissio- 
nens  Virksomhed  i  Haderslev  den  22de  f.  Md.  optagne 
Protocol  med  Bilag  som  samtlige,  hos  Dem  hidtil  beroende 
øvrige  Acter  vedrørende  det  Dem  som  den  kongelige 
Regjerings  Repræsentant  i  bemeldte  Commission  over- 
dragne Hverv,  undlader  Udenrigsministeriet  ikke  herved 

at  coostatere  dette  Hvers  stedfundne  fuldstændige  Til- 
endebringelse fra  Deres  Side,  og  føler  Ministeriet  sig 
tillige  opfordret  til  at  bevidne  Deres  Velbaarenhed  dets 
fuldkomne  Tilfredshed  med  den  Maade,  hvorpaa  De  har- 
fuldført  samme. 

Bluhme. 
Til 
Hr.  Major  F.  C.  G.  von  Schøller 
Ridder  af  Dannebrog  og  Dannebrogsmand. 


Udenrigsministeriet. 

Kjøbenhavn,  den  9de  December  1880. 

Marineministeriet  har  anset  det  for  hensigtsmæssigt 
at  oprette  en  Banke  for  at  regulere  Grændsen  mellem« 
den  danske  0  Manø  og  den  slesvigske  0  Romø,  mellem 
dansk  og  slesvigsk  Søterritorium  i  Nordsøen,  og  i  den« 
Anledning  er  den  kejserlig  tydske  Regering  bleven 
opfordret  til  at  lade  en  Delegeret  optræde  i  Forening 
med  en  dansk  Delegeret  i  dette  Grændseregulerings- 
Spørgsmaal. 

Efterat  den  tydske  Regering  var  gaaet  ind  herpaa, 
have  de  tvende  Delegerede  sat  sig  i  Forbindelse  med 
hinanden,  og  det  har  da  vist  sig,  at  der  hersker  for- 
skellige Anskuelser  i  Danmark  og  Tyskland  angaaenda 
Grændsen  med  Hensyn  til  Søterritoriet.  Medens  man 
nemlig  fra  dansk  Side  gaar  ud  fra  Ordene  i  Art.  I  af 
Grændseregulerings-Commissionens  Protocol  af  22de  April 
1865:  »Grændsen  mellem  Danmarks  og  Slesvigs  Søterri- 
torium i  Nordsøen  er  bestemt  ved  en  Linie  dragen  fra 
Midtpunktet  af  Afstanden  mellem  Øerne  Manø  og  Romø^ 
i  Retning  af  Ribe  Domkirkes  Taamc,  og  derfor  mener, 
at  Grændsen    udover   det  nævnte  Midtpunkt  og   ud  i. 

Nordsøen,  saalangt  Søterritoriet  strækker  sig,  alt  e 
bestemt  ved  de  anførte  Ord,  antager  man  i  Tyskland 
at  disse  kun  have  Hensyn  til  Grændsen  fra  Land  o| 
indtil  hint  Punkt,  men  at  Intet  er  bestemt  med  Hensyt 
til  Grændselinien  videre  ud  i  Nordsøen. 

Da  Grændsens  Bestemmelse  paa  den  Maade,  der  stem 
mer  med  den  her  herskende  Anskuelse,  ikke  blot  har 
theoretisk,  men  ogsaa  practisk  Interesse,  navnlig  med 
Hensyn  til  Bevarelsen  som  dansk  Territorium  af  Østers- 
banken ved  Reisby-Stjert  og  det  saakaldte  »Cores  Sand« 
samt  af  den  ved  Siden  af  denne  beliggende  »Sælbanke«, 
tillader  Udenridsministeriet  sig,  ved  at  meddele  Oven- 
staaende,  at  anmode  Deres  Højvelbaarenhed,  der  i  1H65 
havde  Sæde  i  Grændseregulerings-Commissionen,  om 
behageiigen  at  ville,  hvis  De  maatte  være  i  Besiddelse 
af  nærmere  Oplysninger  om  dette  Spørgsmaal  og  da 
navnlig  med  Hensyn  til  Yttringer,  der  muligen  kunde 
være  faldne  under  Grændseregulerings-Commissionens 
Forhandlinger,  angaaende  Grændsen  mellem  Søterrilo- 
rierne  i  Nordsøen  vestfor  Midtpunktet  mellem  Manø  og 
Romø,  meddele  Udenrigsministeriet  disse. 

Til  nærmere  Vejledning  vedlægges  Afskrifter  af  den 
danske  Delegerede  Premierlieutenant  Bardenfleths  Rap- 
porter til  Marineministeriet  tilligemed  et  Situations- Kort, 
hvilke  Bilag  bedes  remitterede  med  Deres  Højvelbaaren- 
heds  behagelige  Svarskrivelse. 

P.  Vedel 
Højvelbaame 
Hr.  Oberst  F.  Schøller, 
Ridder  af  Dannebroge  og  Dannebrogsmand. 
•Chef  for  10de  Infanteri-Regiment  i  Aalborg. 

Oberst  F.  C.  G.  Schøller, 
Chef  for  10de  Regiment. 

Aalborg,  den  12te  December  1880. 

Ved  Skrivelse  af  Ode  Ds.  har  Udenrigsministeriet 
forespurgt  mig,  der  1865  fungerede  som  kgl.  dansk  Com- 
missair  i  den  ved  Fredstractaten  i  Wien  af  30te  Oktober 
1864,  §§  V  og  VI,  bestemte  internationale  Grændse- 
regulerings-Commission,  hvorvidt  jeg  maatte  være  istand 
til  at  give  nogle  Oplysninger  til  en  nærmere  Forstaaelse 
af  Ordene  i  Art.  1  af  Grændseregulerings-Commissionens 
Protocol  af  22de  April  1865,  nemlig  »Grændsen  mellem 
Danmarks  og  Slesvigs  Søterritorium  i  Nordsøen  er 
bestemt  ved  en  Linie,  dragen  fra  Midtpunktet  af  Afstan- 
den mellem  Øerne  Manø  og  Romø  i  Retning  af  Ribe 
Domkirkes  Taarn«. 

I  denne  Anledning  skal  jeg,  idet  jeg  dog  maa  forud- 
skikke den  Bemærkning,  at  jeg  her  i  Aalborg  er  blottet 
for  ethvert  Materiale,  dette  Spørgsmaal  vedrørende,  saa 
at  jeg  alene  er  henvist  til  min  Hukommelse,  der  dog, 
paa  Grund  af  den  Vigtighed,  denne  Sag  i  sin  Tid  havde, 
har  ladet  mig  beholde  Detaillerne  i  Erindring,  tillade 
mig  ærbødigst  at  meddele: 

Forinden  de  tyske  Commissionsmedlemmers  Ankomst 
til  Ribe  confererede  jeg  med  Stiftamtmand  Nielsen  der- 
steds om  forskellige  Forhold  Grændsereguleringen 
vedkommende,  ved  hvilken  Lejlighed  Stiftamtmanden 
henledede  min  Opmærksomhed  paa,  at  der  i  det  Far- 
vand, hvorigennem  Grændselinien  skulde  drages,  var 
beliggende  forskellige  Østersbanker,  hvis  Bevarelse  for 
Danmark  vilde  være  af  finansiel  Interesse.  Efter  at 
have  indhentet  nærmere  Oplysninger  om  disse  Bankers 
Beliggenhed  hos  forskellige  localkyndige  Mænd,  kom  jeg 
til  den  Overbevisning,  at  den  eneste  Østersbanke,  hvorom 

der  kunde  rejses  Tvist  —  rigtignok  ogsaa  den  værd; 
fuldeste  -^  var  den  paa  Reisby-Stjert  beliggende,  q 
besluttede  jeg  derfor,  saasnart  Commissionsmedlemmerni 
Tåre  traadte  sammen,  at  foreslaa  en  Grændselinie,  de 
-der  gik  Syd  for  Reisby-Stjert.  For  at  opnaa  dette  hen 
ledede  jeg,  i  et  af  Commissionens  forberedende  Møder 
Opmærksomheden  paa,  at  der  ved  Fastsættelsen  a 
Grændselinien  i  Søterritoriet  var  tvende  Punkter,  hvor 
til  der  maatte  tages  Hensyn,  nemlig  det,  hvor  Land 
grændsen  støder  til  Havet  og  hvorfra,  efter  de  alminde 
lige  folkeretlige  Regler,  Grændselininn  skulde  gaa  per- 
pendikulairt  paa  Strandbredden,  hvilket  dog  i  det  her 
foreliggende  Tilfælde  ikke  kunde  lade  sig  udføre,  da 
man  derved  i  knapt  V4  Mils  Afstand  fra  Kysten  vilde 
støde  paa  den  danske  0  Manø,  hvorfor  der  maatte  tages 
Hensyn  til  et  andet  Punkt,  nemlig  Midtpunktet  af  en 
Linie  dragen  mellem  Sydspidsen  af  den  danske  0  Manø 
og  Nordspidsen  af  den  slesvigske  0  Romø.  En  Linie 
dragen  gjennem  disse  tvende  Punkter  vilde  saaledes 
bestemme  Grændselinien  i  det  nærmest  ved  Landet 
beliggende  Søterritorium.  Dette  Forslag  adopteredes  fra 
tydsk  Side,  og  blev  Bestemmelsen  saaledes  vedtaget  af 
Commissionen. 

Fra  tysk  Side  fremkom  nu  Paastand  om,  at  Grændse- 
linien videre  ud  i  Nordsøen  skulde  være  en  lige  Linie, 
der  fra  det  omhandlede  Midtpunkt  stod  perpendiculairt 
paa  den  mellem  Manø  og  Romø  dragne  Linie.  Herimod 
^orde  jeg  gældende,  at  det  vilde  være  forbunden  med 
meget  store  Vanskeligheder  og  Bekostninger  i  Havet  at 
betegne  en  saadan  brudt  Linies  Retning  og  at  det,  hvis 
saadant  ikke  blev  udført  paa  en  meget  tydelig  Maade, 
vilde   kunne   give  Anledning  til  idelige  Conflicter,  ikke 

alene  med  Hensyn  til  Forstrandsrettens  Udøvelse,  men 
fornemmelig  ved  Juvredybets  Afmærkning  og  Afprikning, 
samt  ved  Skrabning  af  de  i  Farvandet  beliggende  Østers- 
banker, idet  Juvredybet  ved  de  stærke  Strømningsforhold 
var  underkastet  betydelige  Forandringer,  og  endelig  ved 
at  Østersbankerne  kunne  udvide  og  flytte  sig.  Jeg  fore- 
slog derfor  ikke  at  vælge  en  brudt  Linie  til  Grændsens 
videre  Betegnelse  i  Nordsøen,  men  at  forlænge  den  nær- 
mest mod  Land  vedtagne  Linie  herud,  og  at  betegne 
den  paa  en  Maade,  der  vilde  være  synlig  flere  Mil  ud 
i  Havet,  hvortil  Ribe  Domkirkes  Taam  i  Forbindelse 
med  et  ved  Havets  Rand  opført  synligt  Mærke  kunde 
tjene. 

Dette  mit  Forslag  blev  vedtaget,  og  ytrede  derpaa 
den  Kgl.  preussiske  Commissair,  at  han  nu  skulde  for- 
anledige, at  der  snarest  mulig  mødte  en  Ingenieur  med 
de  fornødne  Instrumenter  for  at  bestemme  Midtpunktet 
mellem  Øerne  Manø  og  Romø,  samt  det  Punkt,  der 
paa  Grændsereguleringsprotocollens  Kort  er  betegnet 
med  Bogstavet  P,  og  som  paa  Strandbredden  betegner 
det  Punkt,  hvor  det  s.ynlige  Mærke  skulde  oprejses 
for  i  Forening  med  Ribe  Domkirkes  Taarn  at  be- 
tegne Grændselinien  gjennem  Søterritoriet  helt  ud  i 
Nordsøen. 

Denne  Ingenieur  mødte  ogsaa,  og  er  det  ham,  der  har 
aflagt  Grændselinien  for  Søterritoriets  Vedkommende  saa- 
ledes,  som  den  paa  det,  Grændsereguleringsprotocollen 
vedlagte  og  af  hele  Commissionen  med  Navn  paategnede 
Kort,  er  angiven. 

Af  Ovenstaaende  vil  det  formentlig  fremgaa  tydeligt, 
al  det  har  været  den  samlede  Grændseregulerings-Com- 
missions   bestemte  Mening,   at  Grændsen  i  Søterritoriet 

i  Nordsøen  skulde,  saaledes  som  paa  Kortet  angivel 
bestemmes  ved  en  lige  Linie,  dragen  fra  Ribe  Dom 
kirkes  Taarn,  over  et  i  Punktet  P  oprejst  synligt  Mærk< 
og  strække  sig  saa  langt  ud,  som  Søterritoriet  naaer. 

De  med  Ministeriets  Skrivelse  fulgte  3  Bilag  tilbage 
sendes  herved. 

F.  C.  G.  S. 
Til 
Udenrigsministeriet. 


Skibelund  og  dets  Mindesmærker. 

Ved  Qeorgia  la  Cour  Pedersen. 


{AAR  man  fra  Skibelund-Bankens  Top  ser  ud  over 
den  nærmeste  Omegn,  er  der  intet,  der  flygtig 
set  fortæller  om,  hvorfra  Navnet  stammer.  — 
Kun  enkelte  smaa  glimtende  Stænk  lidt  i  Syd  viser  os 
Kongeaaens  Løb,  der  her  saa  vel  som  en  Mils  Vej  mod 
Vest  og  neppe  saa  langt  mod  Øst  danner  Grænsen  mellem 
Nørre-  og  Sønderjylland. 

Langer  man  derimod  Mærke  til  den  Række  af  Kæmpe- 
høje, der  findes  paa  begge  Sider  af  Kongeaa-Dalen,  op- 
dager man  enkelte  Strandplanter  paa  den  sandede  Jord- 
bund og  ind  under  Bakkekammen  endogsaa  sine  Steder 
Musling-  eller  Østersskaller  mellem  Sandet,  og  det  er 
da  i  hvert  Fald  en  rimelig  Gætning,  at  her  i  gamle 
Dage  har  været  saa  stort  et  Vand,  at  Skibe  har  kunnet 
færdes  forbi  en  frodig  Egelund  paa  det  Sted,  hvor  »Ege- 
purrene  nu  staar  som  et  »Storskovs  Mindet. 

Endnu  kan  Navnet  »Foldingbro  Fjord«  lyde  i  Gammel- 
mands-Tale, og  mer  end  rimeligt  er  det  at  tro,  at  der 
har  strakt  sig  en  Fjord  ind  fra  Vesterhavet,  gennem 
Kongeaa-Daien  forbi  Foldingbro  helt  hen  til  Skodborghus. 

I  Begyndelsen  af  forrige  Åarhundrede  laa  Egnen  her 
omkring  som  én  stor  Lynghede.    Jorderne  hørte  dels 

Fm  Ribe  Amt  Ih  8 

under  Skodborghus,  dels  under  Askov;  men  lidt  efter 
lidt  blev  de  solgte  til  nøjsomme  Nybyggere,  som  bosatte 
sig  her  og  opdyrkede  Heden.  Nu  finder  man  kun  Spor 
af  Lyng  ganske  faa  Steder  ved  Vejkanter  og  mellem 
Granplantningen.  Men  at  denne  blev  begyndt  for  godt 
30  Aar  siden,  har  sin  særegne  historiske  Aarsag.  — 

Da  Sønderjyl- 
land i  1864  blev 
skilt  fra  Dan- 
mark, blev  Rød- 
ding   Højskoles 

Virksomhed 
standset,og  dens 
tidligere  Lærere, 
L.  Schrøder, 
H.Nutshornog 
Rasmus  Fen- 
geVy  bosatte  sig 
i  Askov  og  be- 
gyndte den  af- 
brudte Højsko- 
legerning  der. 

De  stod  i  nært 
Venskabsfor- 
hold til  mange 
Sønderjyder,  og 
de  vilde  gerne  saa  tit  som  muligt  fremdeles  kunne  mødes 
med  dem  og  ved  Sang  og  Tale  styrke  det  fælles  Haab  om 
Danskhedens  Bevarelse  og  Sejr.  —  Siden  1865  er  der 
hver  Sommer  i  Skibelund  Krat  holdt  flere  større  og 
mindre,  dels  folkelige  dels  kirkelige  Møder,  som  har 
vundet  stor  Tilslutning  fra  begge  Sider  af  Grænsen. 
Blandt  de  Mænd,  som  med  Glæde  deltog  i  disse  Møder, 


Peter  Larsen  Skræppenborg. 

▼ar  Peter  Larsen  Skræppenborg  fra  Dons.  Fra  sin 
Ungdom  af  havde  han  været  med  i  den  alvorlige  fynske 
jVckkelse,  som  i  Tyverne  og  Trediverne  bredte  sig  i 
videre  Kredse.  Livlig,  varmhjertet  og  virksom  som  han 
var,  blev  han  en  af  dens  mest  betydelige  Lægprædikan- 
ter og  bar  mangen  Gang  maattet  bøde  haardt  for  sin  fri- 
modige Bekendelse. 

Efter  den  Tids  Love  maatte  danske  Lægmænd  nemlig 
ikke  samles  om  Salmesang  og  aandelig  Tale,  uden  at 
Sognets  Præst  var  til  Stede,  og  naar  de  alligevel  kom 
sammen  til  gudelige  Forsamlinger,  blev  de  tit  forfulgte 
med  Stenkast  og  straffede  med  Bøder  eller  Fængsel. 

I  disse  trange  Tider  fandt  de  uventet  en  tro  og  ud- 
mærket Forsvarer  i  Grundtvigs  Ven,  den  lærde  og  be- 
gavede Dr.  Jakob  Kristian  Lindberg,  der  har  gjort 
sig  fortjent  af  den  danske  Menighed  ved  sin  Oversættelse 
af  Bibelen.  —  Han  udgav  i  Trediverne  et  Blad,  »Nor- 
disk Kirketidende«  og  slog  deri  til  Lyd  mod  den  Uret- 
færdighed, at  danske  Folk  maatte  saroles  frit  om  Kort- 
spil og  Svir,  men  ikke  om  Brorsons  Salmebog  og  Luthers 
Prædikener. 

Sikkert  har  hans  velskrevne  Indlæg  i  denne  Sag  haft 
stor  Betydning  og  vakt  Opmærksomheden  herfor,  saa  Lo- 
ven i  sin  Tid  blev  ændret  og  Forsamlingsfriheden  sikret. 

Samtidig  vandt  han  Forsamlings-Folkenes  og  særlig 
Peter  Larsens  trofaste  Venskab  og  Taknemlighed.  Aldrig 
glemte  han  Lindbergs  kampdygtige,  ridderlige  Forsvar, 
og  da  han  i  Sommeren  1869  en  Gang  kom  til  at  læse 
et  Stykke  i  »Fædrelandet«  af  Pastor  Johannes  Clausen 
om  det  smukke  og  ønskelige  i  at  rejse  Mindestene  for 
fortjente  Landsmænd  paa  deres  Fødesteder,  var  han  straks 
rede  til  at  ville  have  en  saadan  rejst  i  Ribe  for  Jakob 
Kristian  Lindberg. 

Peter  Larsen  var  altid  hurtig  i  Udførelsen  af  sine 
Planer.  Da  han  havde  talt  med  en  Del  af  sine  nærmeste 
Venner  og  fundet  Tilslutning  hos  dem,  rejste  han  straks 


Jakob  Kristian  Lindberg. 

til  København,  valgte  og  købte  Stenen  og  fik  efter  Grundt- 
vigs Raad  Indskriften  indhugget  i  den.  Paa  den  forreste 
Side,  mod  Syd,  staar: 

»Rejst  af  danske  Bønder 

til  Minde  om 

Jakob  Kristian  Lindberg, 

Guds  og  Folkets  Mand.  c 

Paa  den  vestre  Side  staar: 

»Født  i  Ribe  den  8.  Januar  1797c 

Og  paa  den  østre: 

»Død  i  Lille  Lyngby  den  10.  December  1857«. 

Mindestenen  for  Jakob  Kristian  Lindberg. 

Stenen  blev  sendt  med  en  Skipper  til  Kolding,  og  da 
Peter  Larsen  derefter  forespurgte  sig  hos  Ribe  Byraad 
om  en  passende  Plads  til  den,  opstod  der  forskellige 
Vanskeligheder  med  Hensyn  til  dens  Anbringelse  i  Ribe, 
og  han  talte  derfor  med  Schrøder  i  Askov,  om  den  ikke 
kunde  komme  til  at  staa  paa  Kæmpehøjen  i  Skibelund 
Krat. 

For  at  dette  kunde  ske,  blev  der  hurtig  dannet  et 
Aktieselskab  af  Peter  Larsens  Venner   fra  begge  Sider 

af  Grænsen.  20  Tdr.  Land,  dels  af  Krattet  dels  af 
Marken  syd  for  dette,  blev  købt,  og  først  i  Novenaber 
1869  blev  Stenen  afsløret  i  Overværelse  af  Lindbergs  Bern 
og  mange  Venner. 

Grundtvigs  Sang  »Vi  saa  en  vældig  Stridsmand  €  blev 
første  Gang  sunget  ved  denne  Lejlighed.  — 

Skibelund' Foreningen,  som  Aktieselskabet  kaldte  sig, 
bestemte  nu,  at  dens  Ejendom  skulde  beplantes  og  for- 
skønnes.   —    Ind- 
tægterne fra  Grund- 
lovsfesterne  er  si- 
den den  Tid  for  en 
stor  Del  bleven  an- 
vendte i  den  Ret- 
ning.     Marken   er 
nu  paa  5  Tdr.  Land 
nær  kulegravet  og 
tilplantet  mest  med 
Graner,  og  i  selve 
Egekrattet  har  Gra- 
nerne nu  ogsaa  de 
fleste  Steder  afløst 
de  smaa  vantrevne 
Egebuske,  saa  kun 
de  større  Egetræer  mod  Øst  har  faaet  Lov  at  blive  staaende. 
Virksomme  og  paa  Træplantning  kyndige  Mænd  som 
Hans  Jokum  Lavridsen  i  Vejen    og  Klavs  Dall    i 
Københoved  tog  sig  i  de  første  Åar  særligt  af  Sagen. 
Den  sidste  skyldes  det  især,  at  den  lille  kratbevoksede 
Lavning  øst  for  Lindbergs  Høj  blev  ryddet  og  indrettet 
til    den    amfiteatralske   Festplads,    hvor   hver  Sommer 
Hundreder,  undertiden  Tusinder  af  Mennesker  samles  til 
Grundlovsfester  og  andre  folkelige  eller  kirkelige  Møder. 


Klavs  Dall. 

Paa  flere  Maader  viste  denne  trofaste,  stilfærdige  sønder- 
jydske  Bonde,  Klavs  Dall,  sin  Orahu  og  Glæde  over 
disse  Møder  og  Sagens  Fremgang  i  det  hele.  Da  han 
døde  et  halvt  Aar  før  Peter  Larsen  i  Dons,  savnedes  de 
begge  hver  paa  sin  Maade  i  Kredsen,  og  det  faldt  meget 


Hans  Andenen  KrQger. 

naturligt,  at  deres  Mindestene  blev  de  første  af  de  Bav- 
tastene,  der  nu  krandser  Festpladsen. 

Stenene  blev  hentede  i  Københoved  og  afslørede  i 
Sommeren  1875.     Paa  den  ene  staar: 

»PETER  LARSEN  AF  DONS, 
f.  8.  Oktober  1802,  d.  6.  Januar  1878.« 
paa  den  anden: 

KLAVS  DALL  AF  KJØBENHOVED 
f.  27.  April  1814,  d.  28.  Juni  1872.C 

I  September  1882  blev  Mindestenen  rejst  for  Hans 
Andersen  Knuger.  —  En  større  Kreds  af  Venner  og 
Landsmænd   fra  begge  Sider  af  Grænsen  tog  Del   heri. 


w '   (Mindestenen  for  Hans  Andersen  Krflger.  ST- 

Og  en  Mindesang,  særlig  om  hans  første  politiske  Frem- 
træden i  Rendsborg:  »Det  dønner  i  Rendsborg  Stænder- 
sal«,  blev  afsunget  ved  Festen,  som  blev  afholdt  den  21. 
September  samtidig  med  Mindestenens  Afsløring. 

Paa  Stenens  Forside,  som  vender  ned  mod  Festpladsen, 
er  indsat  en  Medaillon  med  hans  Billede,  og  nedenunder: 

HANS  A.  KRCGER 

FRA  BEVTOFT 

F.  6.  APRIL  1816.  -  D.  27.  AUGUST  1881. 

Paa  den  modsatte  Side,  mod  Øst: 

>De  danske  Sønderjyders  Tillidsmand  og  kaame  Talsmandc. 

Paa  den  nordlige  Side  mindes  hans  Ord  i  Rendsborg  i 
Marts  1848: 

>De  Herrer  glemmer,  at  der  er  et  dansk  og 
dansksindet  Sønderjylland.« 

Endelig  findes  paa  Sydsiden  hans  bekendte  Valgsprog 
gennem  hele  hans  Rigsdagstid: 

>Vi  ere  Danske,  ville  vedblive  at  være  Danskel 
Berlin  1867  til  81.« 

I  faa  Ord  finder  vi  altsaa  her  hele  hans  politiske  Lev- 
nedsløb gengivet.  — 

Ti  Aar  efter  døde  den  nørrejydske,  bekendte  og  be- 
gavede Rigsdagsmand,  Niels  Jokum  Termansen  fra 
Gammelby,  født  den  15.  Marts  1824,  død  den  9.  Maj 
1892.  Han  havde  i  mange  Aar  været  en  paaskønnet  og 
ndmærket  Taler  ved  Festerne  her  i  Skibelund,  var  en 
agtet  og  afholdt  Mand  over  alt  —  ikke  mindst  paa  sin 
Hjemegn  —  og  en  Pryd  og  Hæder  for  det  Folk,  han 
tilhørte.  Rimeligt  var  det  derfor,  at  hans  Mindesten  blev 
føjet  med  ind  i  den  Kreds  af  Stene,  som  er  rejst  for 
denne  Egns  Mærkesmænd.  Det  maa  kun  beklages,  at 
Stenen,  som  bærer  hans  Navn,  er  for  lille  og  uanselig. 
—  Med  fuld  Føje  er  han  bleven  nævnet  ^  Danmarks 
lærdeste  Bonde«,  som  han  sikkert  var  en  af  dets  mest 
trofaste  Sønner. 

Samtidig  med  Termansen  levede  Præsten  Hans  Svei- 
strup. 

Som  ung  Mand  fik  han  Lykke  til  at  vække  en  Kreds 
af  Sønderjyder,  mens  han  stod  som  Sognepræst  i  Rød- 

ding  og  Skrave.  Da  han  senere  et  Par  Aar  efter  Kri^e 
64  nægtede  at  aflægge  Ed  til  den  prøjsiske  Regering 
blev    han  afskediget  som  Præst,   men  vedblev   at  stSL 


Niels  Jokvm  TermanMii. 


som  fri  Ordfører  i  samme  Menighedskreds,  der  endnu 
som  Frimenighed  i  Rødding  ærer  og  elsker  hans  Minde. 
—  De  sidste  23  Aar  af  sit  Liv  (han  døde  i  Aaret  1893) 
var  han  Sognepræst  i  Vejen  og  Læborg.   —  Også  han 

mindes  med  Tak  som  Taler  ved  Skibelund-Festerne, 
hvor  han  gennem  mange  Aar  mødtes  med  Venner  fra 
den  scmdre  Side.  Dem  tilegnede  han  sin  Prædiken- 
Samling  »Trøst  i  Trængsel«,  og  altid  laa  deres  Sag  ham 
varmt  og  levende  paa  Sinde. 

Han   var  i  sin  Tid   en  Ven  og  trofast  Støtte  af  den 
danske       Højskole, 
som     blev     rejst     i 
Rødding  1844.  — Da 
dens    Jubilæum    50 
Aar  efter  blev  høj- 
tideligholdt, i  Askov 
og    Skibelund,    var 
det  med  god  Grund, 
at   den    Sten,    som 
bærer  hans  Navn  og 
Billede,  fik  sin  Plads 
paa  det  kendte  Sted. 
—  Han  er  født  1815. 
Samme  Dag  afslø- 
redes    Nabo-Minde- 
stenen  for   Sønder- 
jyden Hans  Didrik 
Kloppenborg  af  Kø- 
benhoved, født  1802, 
død  1882. 

Den  store  anseelige  Gaard  dér,  som  nu  ejes  af  hans 
Dattersøn  og  Navner,  er  i  Halvtredserne  bygget  af  ham. 
Som  den  rager  op  mellem  de  øvrige  Bøndergaarde,  stod 
han  gennem  mange  Aar  som  sin  Egns  mest  iøjnefaldende 
Skikkelse.  Uforsagt,  selvhjulpen  og  kæmpestor,  mindede 
han  om  den  gamle  Sagas  Helte:  Ejnar  Tambeskælver, 
Thorgny  Lagmand  og  andre.  —  Altid  var  han  den  første, 


Præsten  Hans  Sveisirup. 

naar  det  danske  Sindelag  skulde  vises,  repræsentativ  og 
selvskreven  i  enhver  Sendefærd  færdedes  han  »med 
lige  Værdighed  i  Borg  og  Hytte  c 

Frederik  den  7.  havde  i  sin  Tid   hædret  ham    med 


Hans  Didrik  Kloppenborg. 

Danebrogskorset.  —  Sammen  med  sin  Ven  H.  A.  Kruger 
havde  han  under  den  første  slesvigske  Krig  vist  den 
danske  Hær  mange  Tjenester,  og  skulde  en  Sag  frem- 
mes, tog  han  fat  med  alle  de  Midler,  der  stod  til  hans 
Raadighed.    Da  Sveistrup  og  senere  hans  Ven  og  Efter- 


Q  SKIBELUND  126 

mand,  Cornelius  Appel,  stod  som  Ordførere  i  de  fri 
Menighedskredse  i  Rødding  og  Skrave  Sogne,  aabnede 
han  sin  store  (^  smukke  Sal  for  dem  og  deres  Tilhørere 
og  udviste  herved  gennem  mange  Aar  en  stor  og  ualmin- 
delig Gæstfrihed. 

Det  lille  af  Kampesten  opførte  og  med  Danebrogs- 
Farver  smykkede  Hus,  »Frihed*,  lige  ved  Kongeaaens 
nordlige  Bred,  er  i  1870  opført  af  ham  og  har  ogsaa  sin 
særegne  lille  Historie  at  fortælle.  — 

Under  Krigen,  som  den  Sommer  førtes  mellem  Frank- 
rig og  Prøjsen,  voksede  Haabet  uvilkaarligt  hos  alle  Dan- 
ske baade  nord  og  syd  for  Grænsen  om,  at  Tiden  nu 
nærmede  sig,  som  vilde  nøde  Prøjsen  til  at  slippe  sit 
Bytte  fra  1864. 

Kendeligt  var  det  ogsaa,  at  Sejrherrerne  følte  sig  usikre 
og  frygtede,  at  Førerne  mellem  den  danske  Befolkning 
skulde  opagitere  en  Stemning,  der  maaske  kunde  blive 
farlig  for  Prøjserne,  hvis  Krigslykken  forlod  dem  i  denne 
nye  Kamp. 

H.  A.  Kriiger,  Sigfred  Ley  og  fire  eller  fem  andre  be- 
tydelige danske  Mænd  fra  Sønderjyllands  Vestkyst  blev 
derfor  arresterede  og  førte  fra  deres  Hjem  langt  ned  i 
Prøjsen  til  en  lille  Fæstning,  Løtzen,  nær  ved  den  rus- 
siske Grændse,  hvor  de  i  mange  Uger  levede  som  Stats- 
fanger. 

C.  Appel  i  Rødding  og  Kloppenborg  i  Københoved 
frygtede  ikke  uden  Grund,  at  Turen  maaske  ogsaa  kunde 
komme  til  dem. 

Appel  rejste  derfor  til  Danmark  og  opholdt  sig  der 
det  meste  af  Sommeren,  men  Kloppenborg,  som  vanske- 
lig kunde  være  ret  længe  hjemme  fra,  lod  sig  opføre 
et  lille  Hus  paa  en  Jordlod,  han  tidligere  havde  købt 
lige  nord  for  Kongeaaen.      Der  havde   han   alt   længe 

haft  en  Aalegaard,  og  der  havde  han  en  privat  Vej  o| 
Bro  over  Aaen. 

Her  tilbragte  han  en  Del  af  Tiden  den  Sommer  og 
kunde  let  trække  sig  tilbage  dertil,  om  nogen  skulde 
komme  ham  for  nær  med  en  Arrestordre.  —  Men  all 
som  Sommeren  gik,  og  Prøjsernes  Sejre  blev  kendt  Ver- 
den over,  blev  Stemningen  alt  andet  end  overmodig  hos 
de  danske  Sønderjyder,  saa  Prøjserne  fandt  sig  ikke  for- 
anledigede til  at  uskadeliggøre  og  sikre  sig  flere  af 
Folkeførerne. 

Kloppenborg  fik  Lov  at  færdes  paa  sin  vante  Vis.  — 
Han  fik  Huset  nord  for  Aaen  malet  med  røde  og  hvide 
Farver,  fik  rejst  en  rød-  og  hvidmalet  Flagstang  og 
glædede  sig  ved  saa  tit  som  muligt  herovre  at  kunne 
hejse  Danebrog  uden  for  det  Hus,  over  hvis  Dør  Ind- 
skriften *Frihed€  sammen  med  Kloppenborgs  og  hans 
Kones  Navne  endnu  fortæller  om  de  Tiders  Begiven- 
heder. 

Samme  Aar  skete  det,  at  en  fangen  fransk  Officer 
brød  ud  af  sit  Fangenskab  og  flygtede  nord  paa  igennem 
Sønderjylland  for  paa  den  Maade  at  komme  bort  fra  det 
prøjsiske  Regimente.  Han  døjede  naturligvis  mange 
Ængstelser  og  Farer,  maatte  den  meste  Tid  skjule  sig 
om  Dagen  og  færdes  om  Natten  for  ikke  at  blive  greben. 

Omsider  mærkede  han  med  Glæde,  at  Sproget,  der 
lød  omkring  ham,  blev  et  andet,  at  de  røde  og  hvide 
Farver  mer  og  mer  blev  almindelige  paa  Huse  og  Gaarde, 
og  haabede  derfor  snart  at  naa  Grænsen. 

Alligevel  faldt  Vejen  ham  lang  og  besværlig.  Frem- 
med, forkommen  og  udaset,  som  han  var,  kastede  han 
sig  til  sidst  udmattet  ned  paa  Marken  lige  syd  for  Konge- 
aaen opgivende  Haabet  om  at  kunne  naa  Grænsen  uden 
at  blive  anholdt.  —  Fra  en  lille  Brink,  hvor  han  mod- 

løs  Og  forknyt  havde  sat  sig,  saa  ban  Aaløbet  ganske  tæt 
Ted  sig  saa  vel  som  en  Bro  over  mod  det  lille  pyntelige 
Has.  Hurtigt  fik  han  igen  Mod,  og  da  han  kort  efter 
stod  foran  Huset  og  saa  Indskriften  over  Døren,  som 
ikke  var  »tydskc,  mens  Ordet  »Frihede  mindede  ham 
om  »Freiheitc,  hvis  Betydning  han  kendte  og  skattede, 
bankede  han  dristigt  paa  og  fandt  god  Modtagelse  og 
Hjælp  hos  Kloppenborgs  Folk,  som  boede  der. 

Herfra  blev  han  kort  efter  ledsaget  til  Skodborghus 
Kro,  hvor  en  nærboende  Kontrollør  blev  tilkaldt,  som 
kunde  tale  fransk  med  ham  og  forstaa  hans  Meddelel- 
ser. —  Der  blev  sendt  Bud  til  Askov  Højskole,  og  dens 
Lærere  og  Elever  kom  snart  efter  der  ned  for  at  hilse 
paa  ham  og  ønske  ham  velkommen  til  den  Frihed,  han 
saa  læuge  havde  søgt,  og  som  Huset  *Frihed€  først 
tavde  varslet  ham. 

Da  han  snart  efter  var  kommen  til  Kræfter,  drog  han 
over  København  hjem  til  Frankrig. 

Men  endnu  fremdeles,  og  især  mens  gamle  Kloppen- 
l)org  levede,  blev  de  danske  Mærkedage  hædrede  og 
ihukommede  med  Flagning  paa  >Frihed<iS  Grund. 

I  Sommeren  1893  købte  Skibelund-Foreningen  10  Td. 
Land  ind  til  sin  Ejendom  og  Bakkedraget  mod  Øst  blev 
snart  efter  tilplantet. 

Oberst  Dalgas  besøgte  den  Sommer  Skibelund,  gav 
gode  Raad  med  Hensyn  til  Plantning  og  Udluftning  og 
talte  samme  Dag  ved  et  Møde  i  Krattet  om  Hedesel- 
skabets Virksomhed  og  Plantesagen  i  det  hele,  som  han 
jo  særligt  satte  Pris  paa. 

Stedet  her  tiltalte  ham,  og  han  færdedes  med  stor 
Interesse  omkring  i  Plantningen  og  gav  sit  Bifald  til 
Kende  ved  flere  Forslag  om  Udsigts-Pladser,  Veje  og 
Spadseregange,  der  snart  efter  blev  anlagte. 

Siden  den  Tid  har  en  af  de  smukkeste  Pladser  i  Krat 
tet  baaret  hans  Navn,  skønt  intet  synligt  Mindesmærke 
om  ham  er  knyttet  dertil. 

Snart  voksede  de  smaa  Graner  og  Løvtræer  mod  Øst 
godt  til,  og  den  granklædte  Bakkekam  udmærker  sig  nn 
særligt  fremfor  den  tidligere  tilplantede  Del  ved  sine 
fri  og  vide  Udsigter  især  ud  over  Sønderjylland. 

Mindestenen  for  Magnus  den  Godes  Sejr  paa  Lyrskov 
Hede  Mikkelsdag  1043  har  særligt  forskønnet  denne  De/ 
af  Plantningen  og  fører  Tanken  tilbage  til  den  Tid,  da 
denne  sejrrige  Kamp  stod  mellem  Nordens  Folk  og  deres 
sydlige  Naboer. 

Fra  en  helt  anden  Side  end  nogen  af  de  tidligere 
Mindestene  er  dette  Kunstværk  blevet  føjet  med  ind  i 
Skibelunds  Mindekrans. 

Da  Begivenheden,  som  her  er  mindet  om,  ligger  saa 
langt  tilbage  i  Tiden,  og  Giveren,  som  har  skænket 
Pladsen  her  denne  Mindesten,  opholder  sig  saa  langt 
borte  herfra,  vil  det  maaske  være  paa  sin  Plads  at  for- 
tælle lidt  baade  om  Magnus  den  Gode  og  den  Mand,  som 
har  haft  Lyst  og  Evne  til  at  oplive  og  forherlige  hans  Minde. 

Det  er  vor  berømte  Landsmand,  Digteren,  Statsraad 
Thor  Lange,  som  i  mange  Aar  har  opholdt  sig  i  Moskva, 
der  her  skal  nævnes  som  Giveren  af  dette  sjældne  Min- 
desmærke. 

Skønt  han  fra  sin  Ungdom  af  har  levet  langt  borte 
fra  sit  Fædreland,  er  hans  Kærlighed  til  det  usvækket, 
og  hans  danske  Sympatier  har  flere  Gange  givet  sig  til 
Kende  —  blandt  andet  derved,  at  han  har  ladet  rejse 
flere  Mindesmærker  her  hjemme  for  historiske  Begiven- 
heder eller  Enkeltmænd  som  for  Valdemar  den  Stores 
Sejr  paa  Gratehede  —  for  Bent  Kongebroder  —  Thomas 
Kingo  o.  fl. 

Tabet  af  Sønderjylland  var  en  Hjertesorg  for  ham 
som  for  alle  Danske,  og  Sønderjydernes  trange  Stilling 
onder  det  fremmede  Herredømme  ligger  ham  varmt  og 


Mindestenen  for  Magno«  den  Gode. 

levende  paa  Sinde.  Maaske  netop  derfor  havde  han 
nu  faaet  Lyst  til  at  rejse  et  Minde  for  Sejren  paa  Lyrskov 
Hede  tæt  ved  Byen  Slesvig,  men  da  de  prøjsiske  Myn- 

^  Hibe  Amt  U.  9 

digheder  ikke  vilde  tillade,  at  Mindestenen  blev  rejst  pai 
selve  Pladsen,  skulde  den  staa  saa  nær  Grænsen  sot 
muligt,  og  Skibelund  blev  da  valgt  som  det  naturligst 
og  mest  passende  Sted. 

Kunstneren  Niels  Skovgaard  fik  Arbejdet  overdrage 
og  valgte  da  at  fremstille  Kong  Magnus  selv  i  Spidsei 
for  sin  Hær,  som  han  i  Snorres  Norges  Krønike  e] 
fremstillet  i  følgende  Vers  af  en   af  den  Tids  Skjalde 

»Brynjeløs  i  Vaabenbrag 
Hordekongen  stævned, 
Og  for  Øksens  Tordenslag 
Blege  Isser  revnedl 
Hellebarden  førte  han 
Stolt  i  Hænder  baade, 
Bad  for  Lykke  og  for  Land 
Himmelkongen  raadelc 

Endvidere: 

»Kong  Magnus  var  da  selv  for  sand 

Sin  Kæmpefylkings  Spidse. 

Sin  Hungers  bedste  Banemand 

Ham  kaldte  Ravn  tilvisse. 

Thi  hvor  mau  ham  i  Åande  saa. 

Der  milevidt  paa  Heden  laa 

Og  Venderne  i  Dynge  I  c 

Kampestenen,  som  Kunstværket  skulde  fremstilles  i, 
er  bleven  hentet  IVa  Mil  herfra  paa  Drostrup  Hede.  Den 
blev,  før  Arbejdet  begyndte,  stillet  paa  Pladsen  og  fast- 
muret der.  Den  er  omtrent  6Va  Fod  høj  med  en  flad 
Side  vendt  mod  Nord,  for  neden  omtrent  3V«  Fod  bred. 

Mod  Syd  mødes  begge  Stenens  Sider,  saa  Magnus- 
Skikkelsen  der  kunde  fremstilles  som  »sin  Kæmpe-Fyl- 
kings  Spidse,  c  Man  ser  ham  brynjeløs  med  begge  Hæn- 
der løftende  sin  Økse  (Helle)  til  et  vældigt  Slag.  Bag 
ved  ham  paa  begge  Sider  ses  hans  brynjeklædte  Kæmper. 

KoDgebanneret  vajer  over  hans  Hoyed,  og  Ravnene 
flokkes  om  det  ventede  Bytte. 

Endvidere  ser  vi  Glød,  Hellig  Olavs  Klokke  i  Nidaros, 
som  betegner  os  »Klokkeklangen  paa  Lyrskov  Hedet, 
der,  som  senere  skal  fortælles,  før  Slaget  opildnede  og 
styrkede  Magnus'  og  hans  Mænds  Tro  paa  Sejren  mod 
den  langt  overvældende  Fjendehær. 

Hele  Magnus  den  Godes  Historie  træder  os  nær  og 
giver  os  Lyst  til  gennem  Snorre  og  Sakse  at  lære  ham 
normere  at  kende. 

Vi  ser  med  Glæde  deraf,  med  hvor  stor  en  Kærlig- 
hed han  blev  modtaget  af  det  norske  Folk,  da  han  som 
15-aarig  Ungersvend  f  aa  Åar  efter  sin  Faders  Død  paa  Stikle- 
stad blev  hentet  hjem  fra  Garderige;  hører  hvordan 
hans  Faders  gamle  trofaste  Ven  og  Skjald,  Sighvat, 
hilser  ham  velkommen  med  de  Ord: 

Hil  Dig,  Konning,  alt  som  en  Mand 
Hjem  Du  drager  med  Mod  i  Bringe! 
Favn  ham  kærligt,  mit  Fædreland, 
Favn  ham  liden  og  stor  paa  Tinge, 

Og  mærker,  at  hans  Ord  fandt  Genklang  hos  Nordmæn- 
dene, saa  de  med  Glæde  fulgte  Hellig  Olavs  Søn  i  hans 
mange  sejrrige  Kampe  og  gav  ham  Tilnavnet  fden  Godec. 
Da  han  efter  Aftale  med  den  danske  Kong  Hardeknud 
efter  dennes  Død  med  Rette  blev  Danmarks  Konge,  var 
det  vel  næppe  med  hele  Folkets  fulde  Bifald,  at  den 
norske  Konge  fik  Riget  frem  for  den  danske  Svend 
Æstridsen,  og  ikke  uden  Grund  berømmer  Sakse  Dan- 
skerne, som  trods  deres  Ønsker  i  anden  Retning  holdt 
det  givne  Ord. 

Men    da   Magnus,    efter   at  Svend   har   gjort   Oprør, 
kommer  herned  for  at   tugte  ham   og  samtidig  hører 

om  Sønderjydernes  Nød  ved  Venderhærens  Overfald, 
og  altsaa  har  Valget  mellem  at  gaa  mod  sin  egen  per- 
sonlige Fjende  og  sit  Folks  Fjender,  da  vender  han  sig 
straks  mod  disse  for  at  forsvare  sit  Folk. 

Han  lod  da  Svend  redde  sig  ved  Flugten  og  drog 
selv  mod  Syd,  til  han  paa  Lyrskov  Hede  mødte  Fjende- 
hæren og  laa  Natten  før  Slaget  i  urolige  og  ængstelige 
Tanker.  Da  blev  han  henimod  Morgen  styrket  af  Drøm- 
mesynet, hvori  hans  Fader  opmuntrer  ham  til  at  gaa 
trøstigt  frem  mod  Hedningehæren  og  føjer  til:  »Naar  Du 
hører  min  Lur  klinge,  skal  Du  begynde  Kampen  og 
vinde  Sejr.  c 

Troen  paa  Hellig  Olavs  Lur  blev  ikke  beskæmmet 
Magnus  vandt  en  glimrende  Sejr  over  Venderne,  og  Sakse 
slutter  Fortællingen  herom  med  de  Ord:  >Da  kaldte 
ogsaa  Danskerne  ham  den  Gode.« 

Paa  Bagsiden  af  Stenen  staar  Thor  Langes  stemnings- 
fulde Vers: 

Magnns,  tvende  Rigers  Pryd, 

Unde  Gud  Din  Kongesjæl 

At  se  Nordens  Grænsepæl 

Atter  rykket  frem  mod  Syd.« 

Under  neden  staar:  »Rejst  af  Thor  Lange  1898c,  og 
gemt  imellem  et  Par  af  Kæmpeskikkelserne  paa  den 
østlige  Side  findes  Kunstnerens  Navnetræk:  N.  K.  S. 

Da  Mindestenen  Åarsdagen  for  Slaget  ved  Lyrskov  den 
29.  September  blev  afsløret,  kappedes  flere  danske  Mænd 
med  Skjaldene  fra  Magnus-Tiden  om  i  Tale  og  Sang 
at  fremhæve  hans  Betydning. 

Flere  sjælden  smukke  Lejlighedsdigte  blev  afsungne, 
hvori  Sønderjydernes  Stilling  dengang  som  nu  særUgt 
er  ihukommet.  Som  Eksempel  dette  lille  Vers  til  Tonen 
Høje  Nord: 


•Moderamaalet« 

»Stærke  Sten  mer  end  Ord 

Skal  Du  til  vort  Hjerte  tale 

Om  de  sønderjydske  Dale, 

Hvor  de  danske  Minder  gror. 

Og  staar  Landet  stedt  i  Vaade, 

Mind  om  Magnus  og  hans  Mænd. 

Gud  tør  raade,  saa  vi  fange  Sejr  igen. 

Hidtil  har  MagnusStenen  staaet  som  Egnens  største 
Pryd;  men  den  27.  Juli  i  denne  Sommer  (1903)  er  den 
endvidere  bleven  beriget  med  et  nyt  Kunstværk. 

Mindesmærket  for  Modersmaalet  af  Kunstneren  Niels 
Hansen  Jakobsen  fra  Vejen  blev  nemlig  den  Dag  afsløret. 

Stenen  er  en  Gave  til  Skibelund  fra  Bankdirektør, 
Konferensraad  A.  Heide  i  København.  Den  er  udført  i 
bornholmsk  Granit,  omtrent  10  Fod  høj,  og  forestiller 
en  ung  smuk  Kvindeskikkelse,  som  velsignende  og  op- 
muntrende lægger  sine  Hænder  paa  »Digteren  Edvard 
Lembcke€s  (f.  ^Va  1816,  d.  "/s  1897)  og  »Historikeren 
A.  D.  Jørgensents  (f.  "/e  1840,  d.  Vio  1897)  Hoveder. 

Man  kommer  uvilkaarlig  til  at  tænke  paa  Lembckes 
bekendte  Sang  om  Modersmaalet,  hvori  det  bliver  sam- 
menlignet med  »en  højbaaren  Jomfru,  en  ædel  Konge- 
brud«, og  om  hvem  det  tilføjes,  »hun  er  saa  ung,  og  saa 
yndig  ser  hun  ud«. 

Sjælden  har  vist  en  Kunstner  med  større  Held  frem- 
stillet en  Digters  malende  Beskrivelse,  end  det  her  er 
lykkedes  at  fremstille  Kongebruden. 

Til  de  mindste  Enkeltheder  med  Slør  og  Krone  er 
hendes  Ynde  fremstillet,  og  som  hendes  vemodige  og  dog 
lyse,  langtrækkende  Blik  synes  at  overskue  det  danske 
Sønderjylland,  hvis  Digter  og  Historiker  hun  særlig  paa- 
skønner og  velsigner,  er  det  som  en  Selvfølge,  at  vi  maa 
sande  det  samme  Digts  Ord,  der  er  indhugget  paa  Stenen: 
»Hun  laegger  os  paa  Læben  hvert  godt  og  kraftigt  Ord«. 

Skønt  der  heller  ikke  ved  Afsløringen  den  27.  Jali 
savnedes  kønne  Lejlighedsdigte,  vil  det  dog  snarest  blive 
før  nævnte  Sang  til  Modersmaalets  Pris  af  Lembcke, 
som  Tilhørerne  ved  at  betragte  Kunstværket  næsten 
uvilkaarligt  maa  istemme. 

Om  dette  —  som  om  Magnus-Stenen  —  har  Kunst- 
neme  sat  flere  Sten  til  Siddepladser  i  den  Afstand, 
hvorfra  de,  helst  en  sollys  Dag,  ønsker  deres  Vær- 
ker sete. 

—  I  de  34  Aar,  som  nu  snart  er  gaaet,  siden  Skibe- 
lund-Foreningen blev  stiftet,  er  dens  Bestræbelser  for 
at  forskønne  Pladsen  lykkedes  over  Forventning. 

Egnens  Folk  besøger  nu  jævnligt  om  Sommeren  Skibe- 
lund. —  Foruden  ved  de  store  Fester  ser  man  tit 
Turister  eller  større  Selskaber  fra  Landets  øvrige  Egne 
flokkes  her,  ikke  alene  for  at  oplives  ved  Plantningens 
frodige  Vækst  paa  den  fattige  Jordbund,  men  ogsaa  for 
at  se  Mindestenene  og  især  for  at  beundre  og  glædes 
ved  Konge-  og  Dronningestenen,  som  hver  paa  sin  Vis 
taler  sit  stille,  men  manende  Sprog  til  alle  Danske,  der 
har  sit  Fædreland  og  Modersmaal  kært. 

Sikkert  vil  i  Særdeleshed  Egnens  bosiddende  Folk 
mer  og  mer  føle  sig  taknemlige  mod  de  danske  Rig- 
mænd, der  har  givet  Landsbyfolk  Lejlighed  til  i  deres 
hjemlige  Egn  at  faa  et  Møde  med  Kunstens  Storværker, 
som  sjældent  eller  aldrig  bliver  dem  til  Del.  —  Thor 
Langes  som  Aksel  Heides  Navne  bør  i  Forbindelse  med 
N.  Skovgaards  og  Hansen  Jakobsens  derfor  fremdeles 
nævnes  med  Tak  paa  »Skibelund  Hedet . 

Siden  det  før  saa  ensomme  Sted  nu  ser  saa  mange 
Sommergæster,  er  det  med  god  Grund,  at  det  lille  Hus, 
som  fra  første  Færd  har  ligget  paa  Foreningens  Ejen- 
dom, i  de  senere  Aar  er  blevet  istandsat  og  udvidet,  saa 

der  hver  Sommer  fra  1.  April  til  1.  Oktober  kan  holdes 
Restauration. 

En  anden  Bygning,  som  ogsaa  ligger  paa  Foreningens 
Grund,  er  Skibelund  Efterskole.  Den  blev  først  bygget 
1874  som  et  lille  6  Fags  Hus  syd  for  Krattet,  hvor  i 
der  dengang  blev  Børneskole  dels  for  Egnens  Børn, 
dels  og  især  for  sønderjydske  Børn,  som  bedst  paa  den 
Maade  kunde  faa  Del  i  dansk  Undervisning. 


Skibelund  Efterskole. 

Trods  den  Ulempe,  at  selv  nærboende  Børn  ikke 
maatle  gaa  over  Grænsen  til  Skole,  men  skulde  opholde 
sig  der  som  Kostgængere,  fandt  Skolen  ret  god  Tilslut- 
ning, og  Bygningerne  blev  derfor  i  de  følgende  Aar  gen- 
tagne Gange  udvidede. 

Men  da  de  prøjsiske  Myndigheder  1884  forbød  sønder- 
jydske Forældre  at  sende  deres  Børn  over  Grænsen  i 
den  skolepligtige  Alder,  og  disse,  efter  at  have  ført  og 
tabt  en  aarelang  Proces  herom,  maatte  tage  deres  Børn 
hjem  og  lade  dem  søge  den  prøjsiske  Statsskole,  blev 
Skibelund  Friskoles  Eksistens  haardt  truet.  — 

Aaret  efter  begyndte  den  derfor  sin  Gerning  som  Efter- 
skole. I  1897  blev  dens  Bygninger  fremdeles  udvidede 
—  for  en  stor  Del  ved  Skibelund-Foreningens  velvillige 
Hjælp.  — 

Den  samler  nu  hver  Sommer  en  lille  Flok  Piger  og 
om  Vinteren  en  større  Flok  Drenge  i  Alderen  fra  14  til 
17  Aar. 

Eleverne  er  mest  fra  Sønderjylland,  og  de  søger  her 
saa  vidt  muligt  at  indhente  lidt  af,  hvad  der  for  den 
sønderjydske  Ungdoms  Vedkommende  bliver  saa  helt  for- 
sømt i  Barnealderen.  Dansk,  Læsning,  Skrivning  og  Hi- 
storie er  derfor  Hovedfagene;  men  der  undervises  tillige 
i  Geografi,  Naturfag,  Regning,  Tegning,  Gymnastik,  Sløjd 
og  Husflid,  som  for  Pigernes  Vedkommende  i  Haandar- 
bejde  af  forskellig  Slags. 

Samtidig  bliver  der  fremdeles  holdt  Friskole  for  nogle 
nørrejydske  Børn. 


Rytterfægtningen  ved  Vorbasse 

den  20.  Februar  1864. 

Foredrag  ved  »Historisk  Samfund  for  Ribe  Amtts  Møde  i  Bække 

den  25.  September  1903. 

Af  Premierløjtnant  O.  F.  Gedde,  Ribe. 


jPTER  at  Dannevirkestillingen  var  opgivet  Natten 
mellem  den  5.  og  6.  Februar  1864,  gik  Største- 
delen af  den  danske  Hær  tilbage  til  Flankestil- 
lingen Dybøl — Als,  og  kun  en  mindre  Del,  nemlig  3.  og 
4.  Division,  bestemtes  til  at  besætte  den  nørrejydske 
Grænse. 

Den  oprindelige  Ordre  for  disse  2  Divisioner  lød  paa 
at  yde  saa  stærk  Modstand  som  mulig  ved  Grænsen. 
Tvang  Fjendens  Overmagt  dem  tilbage,  skulde  3.  Divi- 
sion gaa  til  Fredericia,  medens  4.  Division  skulde  trække 
sig  op  gennem  Nørrejylland.  Divisionen  skulde  søge  at 
gøre  Fjenden  saa  megen  Skade  som  mulig  og  forhindre 
ham  i  at  brandskatte. 

Hvorledes  disse  Opgaver  løstes,  skulle  vi  ikke  komme 
nærmere  ind  paa  her;  men  kun  beskæftige  os  med  en 
enkelt  Eskadron  af  3.  Dragonregiment,  nemlig  5.  Eska- 
dron under  Kommando  af  Ritmester  Moe.  —  Denne 
Eskadron  havde  den  15.  Februar  erholdt  Ordre  til 
^t  afgaa  fra  Hesselballe,  hvor  den  laa  i  Kvarter,  til 
Estrupgaard  for  derfra  at  bevogte  Overgangene  over 
Kongeaaen  ved  Skodborghus  og  Foldingbro  samt  ved 
Patrouiller  og  civile  Folk  skaffe  sig  Underretning  om 

Fjendens  Foretagender  mod  Vest  og  stadig  holde  DiTi- 
sionen  underrettet  herom.  —  Under  en  eventuel  Tilbage- 
gang skulde  Eskadronen  ved  sin  Optræden  søge  at  bi- 
bringe Fjenden  den  Tro,  at  vi  havde  større  Troppemas- 
ser i  den  vestlige  Del  af  Jylland.  —  I  Overensstemmelse 
med  det  Eskadronen  tildelte  Hverv  træffe  vi  den,  den 
16.  Februar,  med  Hovedstyrken  paa  Estrup,  Feltvagter 
ved  Skodborghus  og  Foldingbro  —  hvorfra  patroui liere- 
des mod  Jels,  Rødding  og  Ribe  —  og  Observations- 
poster i  Vejen  og  Eskelund.  Med  Assistance  af  Civil- 
øvrighederne ordnedes  i  Løbet  af  de  følgende  2  Døgn 
Estafetlinier  til  Vamdrup,  Ribe  og  Varde  med  Observa- 
tion de  paagældende  Steder.  —  Allerede  den  19.  om 
Moi^enen  erholdt  Eskadronen  imidlertid  Ordre  til  at 
trække  sig  tilbage  og  søge  nærmere  Forbindelse  med 
Divisionen,  der  var  gaaet  tilbage  til  Vejlestillingen. 

Den  22.  træffe  vi  Eskadronen  i  Bække,  hvorfra  langt 
udgaaende  Patrouiller  udsendtes  mod  Syd  og  Vest.  Den 
23.  meldes  fra  Sognefogden  i  Gjesten,  at  en  fjendtlig 
Patrouille  paa  ca.  70  Heste  var  gaaet  frem  over  St. 
Andst  og  havde  gjort  Holdt  i  Vejen.  Da  man  formodede, 
at  Fjenden  vilde  gentage  denne  Patrouillegang  den  føl- 
gende Dag,  gik  Eskadronen  frem  til  et  Baghold  ved 
Vejen  Mølle;  men  Fjenden  viste  sig  ikke.  —  Som  Følge 
af,  at  Fjenden  gennem  civile  Efterretningsmænd  stadig 
blev  holdt  underrettet  om  Eskadronens  Bevægelser,  for- 
lagdes denne  —  for  at  vildlede  Fjenden  —  den  24.  om 
Eftermiddagen  til  Vorbasse,  men  efterlod  dog  en  Ob- 
servationspost i  Bække. 

Den  26.  søgte  Eskadronen  at  afskære  en  fj.  Eskadron, 
der  var  gaaet  frem  til  0.  Gjesten;  men  denne  erholdt 
for  tidlig  Melding  om  vor  Fremrykning,  hvorefter  den 
skyndsomst  forsvandt.    For  at  skuffe  Fjenden,  der  som 

alt  nævnt  stadig  erholdt  Efterretninger  gennem  Spioner, 
gik  Eskadronen  ikke  tilbage  til  Vorbasse,  men  derimod 
til  Fitting.  Den  27.  udsendtes  kun  de  sædvanlige  Pa- 
trouiller.  Den  28.  forlagdes  Eskadronen  atter  til  Vor- 
basse, og  det  var  da  Bestemmelsen,  saafremt  Meldin- 
gerne fra  Patrouilleme  ikke  vare  foruroligende,  at  af- 
holde Hesteparade,  som  i  hø]  Grad  tiltrængtes,  den  29. 
om  Morgenen.  Ved  samme  Lejlighed  vilde  den  Medicin 
blive  uddelt,  som  Distriktslægen  fra  Grindsted  havde 
anordnet  for  Eskadronens  Syge. 
Eskadronen  var  den  28.  fordelt  som  følger: 

1  Underofficer  og  6  Mand:  Feltvagt  ved 
Kragelund  Huse. 

1  Underkorporal  og  6  Mand :  Feltvagt  ved 
Sikringsdele  {  Bække. 

1  Overvagtmester  (Jøns),  1  Underofficer, 
1  Underkorporal  og  15  Mand:  Piket  ved 
Skjødegaard. 

1  Officer  (Sekondløjtnant  Sauerbrey)  og  20  Mand  ind- 
kvarterede paa  Skjødebjerggaard  og  Resten,  2  Officerer 
(Ritmester  Moe  og  Premierløjtnant  Castenskjold),  4  Un- 
derofficerer, 1  Trompeter  og  41  Menige  indkvarterede 
i  Vorbasse. 

Om  Fjenden  vidste  man,  at  han  stod  med  sine  yderste 
vestlige  Forposter  Syd  for  Lejrskov,  og  at  der  derfra 
foretoges  Patrouilleringer  i  Omegnen.  Da  de  Patrouiller, 
der  den  28.  om  Aftenen  vare  fremsendte  over  Gjesten, 
vendte  tilbage  om  Morgenen  den  29.  og  meldte,  at  alt 
var  roligt  hos  Fjenden,  samt  da  Sognefogden  fra  Gje- 
sten, Gaardejer  Hansen,  der  kom  til  Vorbasse  om  Morge- 
nen, heller  ikke  havde  hørt  noget  til  Fjenden,  bestemte 
man  at  afholde  Hesteparaden.   Denne  blev  afholdt  i  Vor- 


142  o.   P.  GEDDE  II 

basse,  og  Mandskabet  sendtes,  efterhaanden  som  de  vare 
færdige,  tilbage  til  Kvartererne. 

Da  de  sidste  Dragoner  vare  redne  bort,  omtrent  Kl. 
11,  indtraf  samtidig  følgende  Meldinger:  En  Spionefter- 
retning, at  fj.  Husarer  om  Morgenen  Kl.  5  vare  brudte 
op  fra  Gjelballe  og  Vranderup.  Melding  fra  Pikettet,  at 
Forposterne  bleve  angrebne.  Melding  fra  Feltvagteme, 
at  disse  vare  kastede,  og  at  ca.  2  fj.  Eskadroner  gik 
mod  Vorbasse.  En  Stafetefterretning  fra  Bække,  at  fj. 
Husarer  vare  i  Gjesten. 

Løjtnant  Sauerbrey  red  nu  hurtigst  mulig  i  Retning 
af  sit  Kvarter  paa  Skjødebjerggaard,  medens  der  i  Vor- 
basse blev  blæst  til  hurtig  Udrykning,  og  Bagagen  diri- 
geredes tilbage  til  Heinsvig.  Cirka  10  Minutter  efter  at 
Meldingerne  vare  indtrufne,  var  der  i  Vorbasse  samlet 
nogle  og  tredive  Dragoner,  med  hvilke  Eskadronschefen, 
Ritmester  Moe,  og  Premierløjtnant  Castenskjold  rede 
mod  Skjødebjerggaard,  medens  en  Underofficer  fik  Ordre 
til  at  samle  de  Folk,  der  endnu  ikke  vare  mødte,  og 
med  disse   indtage  en  Observationsstilling  mod  Bække. 

Forinden  vi  gaa  videre  i  Beskrivelsen  af  den  Fsegt- 
ning  eller  rettere  den  Række  af  Sammenstød,  som  nu 
fandt  Sted,  skulle  vi  med  et  Par  Ord  omtale  den  Fjende, 
Eskadronen  havde  over  for  sig. 

Et  fjendtligt  Detachement  under  Kommando  af  Oberst- 
løjtnant V.  Rantzau,  der  laa  indkvarteret  i  Vranderup, 
Gjelballe  og  Skanderup,  havde  gennem  sine  Rytterpa- 
trouiller  erholdt  Melding  om,  at  en  dansk  Eskadron  laa 
i  Vorbasse  og  Bække.  Som  Følge  heraf  befalede  Oberst- 
løjtnant Rantzau,  at  der  den  29.  skulde  foretages  en 
Rekognoscering  i  denne  Retning.  4.  Eskadron  af  8. 
Husarregiment  skulde  fra  Gjelballe  over  Egholt  og  Ravn- 
holt rykke   mod   Bække.     2.  Eskadron  fra  Skanderup 

over  St.  Andst  og  Vester  Gjesten  sammesteds  hen,  for 
derefter  i  Forening  at  gaa  mod  Vorbasse.  Af  disse  2 
Eskadroner  er  det  egentlig  kun  4.  Eskadron  under  Rit- 
mester V.  Grodtzki,  der  kom  til  at  tage  aktiv  Del  i 
Kampen  ved  Vorbasse. 

Efter  disse  orienterende  Bemærkninger  angaaende  den 
fjendtlige  Styrke,  vende  vi  tilbage  til  vore  Forposter  for 
at  følge  Kampens  Gang. 

4.  Eskadron  kastede  sig  over  Feltvagten  ved  Krage- 
land Huse,  medens  2.  Eskadron  overfaldt  Feltvagten  i 
Bække.  Begge  Steder  blev  1  Dragon  tagen  til  Fange. 
Efter  at  vore  yderste  Forposter  saaledes  vare  kastede, 
rykkede  hele  4.  Eskadron  og  en  Deling  af  2.  Eskadron 
(3  Delinger  bleve  holdende  i  Bække)  frem  mod  Skjøde- 
gaard,  hvorfra  Pikettet  under  Overvagtmester  Jøns  kastede 
sig  imod  dem.  At  denne  lille  Styrke  ikke  kunde  mod- 
staa  Fjendens  Overmagt,  er  indlysende.  Overvagtmeste- 
rens Hest  styrtede,  og  han  blev  tillige  med  et  Par  Dra- 
goner tagen  til  Fange,  medens  Resten  af  Pikettet  flyg- 
tede i  Retning  af  Skjødebjerggaard.  Indkvarteringen 
her  rykkede  ganske  vist  frem,  for  en  Del  af  Dragoner- 
nes Vedkommende  med  Staldkittel  paa  og  paa  usadlede 
Heste,  men  der  fandt  intet  Sammenstød  Sted;  vore 
Dragoner  gjorde  —  overvældede  ved  Synet  af  Fjendens 
Overmagt  —  omkring  og  flygtede  bag  Skjødebjerggaard. 

I  dette  Øjeblik  indtraf  Sekondløjtnant  Sauerbrey,  og 
da  Fjenden  standsede  ved  Skjødebjerggaard  for,  inden 
Fremrykningen  fortsattes  at  undersøge,  hvor  meget  der 
stod  bag  Gaarden,  lykkedes  det  Løjtnanten,  der  var  godt 
lidt  af  Folkene  og  kendt  som  en  rask  Karl,  ved  sin 
bestemte  og  rolige  Optræden  at  faa  Hold  paa  Folkene. 
Og  da  han  vidste,  at  det  gjaldt  om  at  vinde  Tid  for 
Eskadronen,  kastede  han  sig  modigt  mod  den  langt  over- 

legne  Fjende,  der  no  brød  frem  fra  Skjødebjerggaard. 
Fjenden  modtog  dog  —  uvist  af  hvilken  Grund  —  ikke 
Angrebet,  men  veg  atter  tilbage  bag  Skjødebjerggaard. 
Da  Løjtnanten,  som  Følge  af  denne  Manøvre,  befrygtede 
et  Baghold,  standsede  han  og  sendte  en  lille  Patrouille 
ad  til  Siden  for  at  se,  hvor  meget  der  var  bag  Gaarden. 
Na  greb  Fjenden  atter  Offensiven  og  rykkede  frem, 
dog  kun  i  Trav,  medens  man  fra  de  fjendtlige  Officerer 
hørte  Raabene:  »Vorw&rts,  Kerls!  —  Vorwårts,  Kerlsic 

Løjtnanten  udbrød  da:   »Ja,  jeg  skal  F g  •  •  • 

mig  give  eder  Vorw&rts  c,  hvorpaa  han  med  sin  lille 
Flok  paa  ca.  40  Mand  kastede  sig  i  Karriere  mod  Teten, 
som  han  væltede.  Da  Husarerne  formodentlig  samtidig 
opdagede  den  Styrke,  der  rykkede  frem  fra  Vorbasse, 
og  da  en  af  vore  Underofficerer,  Voss,  der  havde  ligget 
indkvarteret  med  3  Mand  paa  en  lille  Gaard  Sydvest 
for  Skjødebjerggaard  og  tidligere  ganske  rolig  havde 
ladet  Tyskerne  gaa  forbi,  nu  under  høje  Hurraraab  an- 
greb dem  i  Ryggen,  troede  de  rimeligvis,  at  disse  4 
Mand  vare  Forløbere  for  en  hel  Eskadron,  og  at  de  saa- 
ledes  vare  omringede  af  danske  Dragoner  paa  alle  Sider. 
De  grebes  derfor  af  en  panisk  Skræk  og  gjorde  —  trods 
deres  Officerers  Anstrængelser  —  omkring  og  joge  i 
vild  Flugt  tilbage  mod  Kragelund,  bestandig  skarpt  for- 
digt af  vore  Dragoner. 

Da  en  af  Ritmester  Moe  mod  Bække  fremsendt  Pa- 
trouille meldte,  at  de  3  fjendtlige  Delinger,  som  stode 
her,  vare  begyndte  at  rykke  frem,  standsede  Forfølg- 
ningen ved  Kragelund  Huse.  Dragoneskadronen  trak 
sig  derefter  tilbage  bag  den  Korsvej,  der  dannes  af  Vejen 
fra  Foldingbro  over  Bække  til  Egtved  og  Vejen  fra 
Ravnholt  over  Kragelund  til  Vorbasse.  Herfra  afsend- 
tes den  første  Melding  til  Divisionen. 

Fn  Ribe  Amt  H.  10 

Fjenden  trak  efterhaanden  sine  Delinger  sammen  og 
marcherede  tilbage  ad  den  Vej,  han  var  kommen. 

En  morsom  Episode  under  Kampen  er  Overvagtmester 
Jøns'  Befrielse.  Overvagtmesteren  stod,  efter  at  han 
var  bleven  tagen  til  Fange,  da  Pikettet  blev  kastet,  efter 
Ordre  til  Fods  paa  Heden  og  saa  Kampen  bølge  frem 
og  tilbage.  Saa  styrtede  der  en  Husar  ved  Siden  af 
ham.  Overvagtmesteren  griber  hurtig  Hesten  i  Tøjlen 
og  river  Sablen  fra  Husaren,  hvorpaa  han  svinger  sig 
i  Sadlen.  Da  Stigremmene  vare  for  korte,  tvang  han 
Husaren  til  at  spænde  dem  ud,  hvorpaa  han  galloppe- 
rede  af  Sted  for  at  deltage  i  Kampen. 

Efter  at  Forfølgningen  var  standset  ved  Korsvejen, 
begyndte  Opsamlingen  af  de  saarede,  ved  hvilket  Ar- 
bejde Sognefoged  Hansen  fra  Gjesten,  der,  som  alt 
nævnt,  om  Morgenen  var  kommen  til  Vorbasse,  ydede 
en  værdifuld  Assistance. 

Den  første  Forbinding  anlagdes  paa  Skjødebjerggaard 
af  en  fangen  Feltchirurg.  2  unge  Kvinder,  Frøken  Lo- 
rentzen, en  Søsterdatter  af  Forpagteren  paa  Skjødebjei^- 
gaard,  og  Frøken  Wesenberg,  en  Datter  af  Præsten  i 
Vorbasse,  ydede  ved  denne  Lejlighed  en  fortrinlig  Hjælp. 
Disse  2  unge  Damer  ere  et  godt  Eksempel  paa,  hvor 
hurtig  Omstændighederne  kunne  modne.  Aftenen  før 
havde  de  med  den  største  Rædsel  udtalt  sig  om,  hvor 
forfærdeligt  det  maatte  være  at  se  de  saarede,  og  at  de 
absolut  ikke  vilde  kunne  holde  ud  at  være  til  Stede, 
og  nu,  da  deres  Hjælp  behøvedes,  arbejdede  de  trøstigt, 
uden  at  de  slemme  Hugsaar  tilsyneladende  gjorde  noget 
Indtryk  paa  dem.  Efter  den  første  Forbinding  kørtes 
de  saarede  til  Hejnsvig,  hvor  Eskadronen  gik  i  Kvarter, 
og  hvor  Distriktslæge  Røse  fra  Grindsted  indtraf.  De 
saarede  bleve  næste  Dag  indlagte  paa  Sygehuset  i  Grindsted. 

Fjendens  Tab  havde  været: 

Fangne:    1  Officer. 

1  Feltchirurg. 
32  Underofficerer  og  Menige,  hvoriblandt  7 

saarede. 
22  Heste. 

Vort  Tab: 

Fangne:    4  Dragoner. 
6  Heste. 

Saarede:  4  Underofficerer. 
3  Menige. 

Af  de  saarede  døde  paa  Sygehuset  i  Grindsted  den 
1.  Marts  en  tysk  Husar  og  den  12.  Marts  en  dansk 
Korporal,  Nielsen.  Da  et  tysk  Regiment  senere  paa 
Aaret  passerede  Grindsted,  anbragte  det  et  smukt  Trsd- 
kors  saavel  paa  Husarens  som  paa  Korporalens  Grav. 
Husarens  Grav  er  nu  desværre  forsvunden,  hvorimod 
der  paa  Korporal  Nielsens  Grav  findes  en  Mindesten 
med  følgende  Inskription: 

»Laust  Nielsen,  Korporal  ved  3.  Drgrgmt.s  6.  Esk., 
født  i  Føvling  d.  20.  Maj  1839.  Saaret  i  Kavallerifægt- 
ningen  ved  Vorbasse  d.  29.  Februar  1864.  Hans  Eskadrons- 
kammerater  rejste  ham  dette  Minde.    Fred  med  dit  Støve. 

Naar  Kræfterne  havde  tilladt  det,  kunde  der  let  være 
gjort  mange  flere  Fanger;  men  man  kunde  ikke  tillade 
nogen  at  ride  ud  for  at  gøre  Fanger,  da  det  var  nød- 
vendigt at  holde  Styrken  samlet  for  det  Tilfælde,  at 
Fjenden  gik  over  til  Angreb,  hvad  der  var  meget  sand- 
synligt, hvis  han  blev  klar  over,  hvor  numerisk  over- 
legen, han  var.  Det  lykkedes  derfor  mange  af  de  til 
Fods  flygtende  Husarer  [paa  Grund  af,  at  Sneen  skjulte 
Grøfter  og  Huller  i  Heden,  havde  der  fundet  særdeles 
mange  Styrtninger  Sted]  at  slippe  bort.   For  fleres  ved- 

kommende  skal  det  have  taget  temmelig  lang  Tid,  inden 
de  kom  tilbage  til  deres  Afdeling,  saa  muligvis  vilde 
et  Par  Patrouiller,  udsendte  senere  paa  Dagen  fra  vor 
Side,  endda  have  kunnet  gøre  en  rig  Høst. 

Forinden  denne  lille  Beretning  om  en  af  vore  smuk- 
keste Kampe  i  64  sluttes,  skal  jeg  endnu  blot  med  et 
Par  Ord  mindes  nogle  enkelte  af  dem,  som  Regeringen 
fandt  særlig  Anledning  til  at  udmærke.     Den  ene  er 
Sekondløjtnant  Sauerbrey,  Helten  fra  Vorbasse,  nævnes 
han  ofte,  og  visselig  ikke  med  Urette;  thi  det  var  i 
første  Linie  ham  og  alene  ham,  der  ved  sin  modige  og 
absolut  resolute  Optræden  skaffede  os  Sejren.     Sauer- 
brey, der  kort  Tid  efter  Kampen  blev  Ridder  af  Danne- 
broge,  gjorde  i  mange  Aar  efter  Krigen  Tjeneste  som 
Premierløjtnant  i  Dragonerne.    Efter  at  han  havde  taget 
sin  Afsked  i  1880,  levede  han  forskellige  Steder  her  i 
Landet,  indtil  han  tilsidst  bosatte  sig  i  Helsingør,  hvor 
han  for  et  Par  Aar  siden  døde. 

En  anden  er  Korporal  Voss,  den  Underofficer,  der 
med  et  Par  Mand  kastede  sig  i  Ryggen  paa  Fjenden, 
da  Sauerbrey  angreb.  Voss,  der  for  sin  Deltagelse  i 
Fægtningen  modtog  Sølvkorset,  gik  senere  over  i  Grænse- 
gendarmeriet, hvor  han  avancerede  til  Oversergent  og 
i  mange  Aar  gjorde  Tjeneste  paa  Station  Villebøl. 

Den  sidste  er  en  civil  Mand,  nemlig  Sognefoged  Han- 
sen fra  Gjesten,  der  ogsaa  fik  Sølvkorset.  Sognefogden^ 
der  havde  ydet  Eskadronen  meget  værdifulde  Tjenester 
ved  Efterretningsvæsenet,  blev  Dagen  efter  Kampen  ved 
Vorbasse,  den  1.  Marts,  fængslet  af  Tyskerne  —  disse 
vare  naturligvis  kun  gennem  en  eller  anden  elendig 
Angiver  komne  paa  det  rene  med,  at  det  netop  var  Hr. 
Hansen,  der  havde  ydet  de  mest  værdifulde  Oplysninger 
—  og  tillige  med  sin  Karl,  Johannes  Damgaard,  under 

Utrolig  Raahed  slæbt  Syd  paa  til  Flensborg  for  først 
efter  20  Dages  Forløb  atter  at  slippe  fri  som  Følge  af 
en  Henvendelse  fra  Stiftamtmand  Nielsen  til  General- 
feltmarskal  V.  Wrangel. 

Som  tidligere  nævnt  var  Hr.  Hansen  i  Vorbasse  den 
Dag,  Fægtningen  fandt  Sted,  og  dog  var  det  fra  hans 
Hjem  at  Efterretningen  om,  at  fjendtlige  Husarer  vare 
i  Gjesten,  sendtes  til  Bække. 

Hermed  forholder  det  sig  saaledes.  Hr.  Hansen  havde, 
forinden  han  tog  hjemmefra,  instrueret  sin  ISaarige  Søn, 
Hans  Simon,  om,  hvorledes  han  skulde  forholde  sig, 
hvis  han  saa  noget  til  Fjenden.  Da  Drengen  nu  opdagede 
Husarerne  ved  Gjesten  Kirke,  stod  det  ham  straks  klart, 
at  et  ridende  Bud  aldrig  vilde  slippe  af  Sted.  Han  blev 
derfor  enig  med  Karlen,  den  tidligere  nævnte  Johannes 
Damgaard,  om,  at  denne  skulde  forsøge  at  naa  Bække 
til  Fods.  Det  lykkedes,  da  de  Husarer,  der  satte  efter 
ham,  bleve  stikkende  i  noget  Mosedynd. 

Sognefoged  Hansen  er  død  for  flere  Aar  siden;  men 
hans  Søn,  den  omtalte  raske  og  snarraadige  Dreng, 
lever  endnu.    Han  boer  paa  Surhave  Mark  ved  Brørup. 

Beboere  i  Vorbasse  har  i  Plantagen  ved  Byen  rejst 
en  Mindesten,  der  bærer  Indskriften:  »Ved  Vorbasse 
sejrede  danske  Dragoner  over  prøjsiske  Husarer  den 
29.  Fearuar  1864.  Gud  han  raader,  naar  vi  fange  Sejr 
igen«. 

Ja,  Fægtningen  ved  Vorbasse  er  et  af  Lyspunkterne 
fra  Krigsaaret  1864.  Lad  os  derfor  med  Taknemlighed 
mindes  vore  tapre  Dragoner,  der  kæmpede  og  sejrede 
her,  og  da  først  og  fremmest  Helten  fra  Vorbasse,  Sekond- 
løjtnant Sauerbrey:   Ære  være  hans  Minde. 


Sognefoged  Anders  Kristian  Hansen 

i  Gesten. 

I.   En  lille  Levnedstegning  ved  Provst  J.  Nissen  i  Brørup. 
II.   Oplevelse  i  1864,   fortalt  af   hans   Søn,  Bolsmand 
Hans  Simon  Hansen  i  Surhave. 


I. 

^NDERS  KRISTIAN  HANSEN  blev  født  paa  Tal- 
lerupgaard  i  Tommerup  Sogn  paa  Fyn  den 
9.  Juli  1814. 

Slægten  var  kommen  dertil  fra  Orte  Sogn.  Farfade- 
ren Anders  Hansen  var  født  i  Orte  1751  og  blev  1772 
gift  med  Birthe  Hansdatter  sammestedsfra.  Han  ejede 
sin  Fødegaard  i  Orte  til  1797,  da  han  købte  Tallerup- 
gaard.  De  fik  17  Børn  sammen,  hvoraf  dog  kun  3  naa- 
ede  at  blive  voksne.  Af  disse  fik  Sønnen  Hans  Simon 
Andersen,  der  var  født  i  Orte  1779,  Tallerupgaard.  Til 
en  Datter  havde  Faderen  af  denne  Gaards  Jorder  ladet 
udskille  en  ny  Ejendom,  Talleruplund,  og  her  døde 
han  1819. 

Det  tredie  af  Børnene,  Sønnen  Simon  Andersen,  der 
var  født  i  Orte  1795  og  opvokset  paa  Tallerupgaard, 
kom  til  Jylland.  1815,  samme  Aar  som  han  blev  gift, 
købte  han  en  Gaard  i  Øster-Gesten,  hvor  han  boede  til 
sin  Død  1868.  Han  er  Fader  til  den  endnu  levende, 
gamle  Hædersmand  Anders  Simonsen  i  Ravnholt,  hvis 

Navn  vil  nævnes  i  den  folkelige  og  kirkelige  Vækkelses 
Historie  her  paa  Egnen  og  ikke  mindst  i  Plantesagens 
Historie.  1  en  Del  Åar  var  Anders  Simonsen  Lands- 
tingsmand. Han  har  udgivet  en  lille  Bog  »Nogle  Op- 
tegnelser om  Anst  og  Gjesten  Sogne  i  de  sidste  Aar- 
handrederc,  hvori  han,  støttende  sig  dels  til,  hvad  han 
selv  har  hørt  fortælle  eller  selv  har  oplevet  fra  sin 
Barndom  og  Ungdom,  og  dels  til  Præstekaldets  Embeds- 
bog, har  meddelt  mange  gode  Oplysninger  om  Anst  og 
Gesten  Sogne  i  sidste  Halvdel  af  det  attende  og  første 
Halvdel  af  det  nittende  Aarhundrede. 

Hans  Simon  Andersen,  der  fik  Faderens  Ejendom 
Tallerupgaard,  blev  1804  gift  med  Dorthe  Marie  Ols- 
daller  fra  Ubberud.  De  fik  6  Børn,  3  Sønner  og  3 
Døtre.  Anders  Kristian  Hansen  var  den  ældste  af  Søn- 
neme.  Faderen  døde  allerede  i  Foraaret  1826,  vistnok 
af  Tæring.  Da  han  engang  under  sin  Sygdom  gik  igen- 
nem Stuen,  hvor  Anders  Kristian  og  en  ældre  Søster, 
Ane  Marie,  opholdt  sig,  sagde  han,  idet  han  strøg 
dem  med  Haanden  hen  over  Hovedet:  »Ja,  lille  Børn, 
du  (til  Sønnen)  vil  komme  til  at  rejse  meget  om  i  Ver- 
den, og  du  (til  Datteren)  vil  blive  rig.«  Anders  Kristian 
syntes  paa  sine  gamle  Dage,  at  det  var  gaaet  underligt  i 
Opfyldelse,  ogsaa  for  Søsterens  Vedkommende,  der  blev 
en  velstaaende  Kvinde.  Hun  blev  først  gift  med  Deg- 
nen Felding  i  Veminge  og  efter  dennes  Død  med  Hans 
Hansen  paa  Solevadgaard  i  Veminge  Sogn,  med  hvem 
hun  havde  3  Bøm.  Den  ældste  Søn,  Kristoffer  Hansen, 
der  ejer  Solevadgaard,  har  i  nogle  Aar  været  Lands- 
tingsmand. 

Efter  Hans  Simon  Andersens  Død  giftede  Enken  sig 
igen  samme  Efteraar  med  Ungkarl  Rasmus  Jensen  fra 
Tommemp,   i    hvem   Børnene   fik   en   kærlig   Stiffader. 

Hun  var  dengang  40,  hendes  anden  Mand  47  Aar    gstin 
mel.     Da  det  var  temmelig  langt  fra  Tallerupga&rd    ti 
Sogneskolen  i  Tommerup,  havde  nogle  Familier  slutte 
sig  sammen   og  selv  oprettet   en  lille  Skole  for  deres 
Børn.    Her  og  senere  ved  Selvstudium  samlede  Ånders 
Kristian  sig  gode  Kundskaber,  og  han  fik  hurtig  Brug 
for  dem,  idet  han  fra  sin  tidlige  Ungdom  hjalp  sin  Stif- 
fader,  der  i  mange  Aar  var  Sognefoged,  med  Skriveriet. 
Som  »Sognefogdens  Medhjælper«  slap  han  da  ogsaa   fri 
for  Soldatertjenesten,  skønt  han  paa  Sessionen  var  ud- 
taget  til  Dragon.    løvrigt  tilbragte  han  det  meste  af  sin 
Ungdomstid   hjemme  paa  sin  Fødegaard,   hvor  han  tog- 
godt  fat  med  i  Arbejdet. 

1840  købte  han  en  Gaard  paa  Vester-Gesten  Mark, 
hvortil  han  3  Uger  efter  Overtagelsen  hjemførte  sin  Brud, 
Ane  Kirstine  Rasmusdatter  fra  Gaarden  Knarborg  i  Tom- 
merup  Sogn.     Det   var  Farbroderen  Simon  Andersen, 
der  nu   havde   boet  i  Gesten  Sogn  i   25  Aar  og  efter 
trange  Aar  i  Tyverne   havde   arbejdet  sig   frem  til  at 
blive  en  efter  Datidens  Forhold  ret  velstaaende  Mand, 
som  fik  ham  herover.     Gaarden,   han  fik,   var  dog  af 
langt  ringere  Beskaffenhed  end  Farbroderens.    Den  var 
stor  nok,  ca.  206  Tdr.  Land;  men  det  meste  var  Hede, 
kun    13    å  14  Tdr.    Land   var   opdyrket.     Besætningen 
bestod  af  2  Heste,   2  Køer  og  en  Del   Faar.     Bygnin- 
gerne var  gamle  og  forfaldne.    Ikke  for  intet  bar  Gaar- 
den Navnet  »Sultholm«. 

Gaarden  kostede  2400  Rdlr.  foruden  en  Aftægt.  Deraf 
ejede  han  og  hans  Hustru  hver  1200,  og  de  tog  nu  fat 
paa  Opdyrkningen  af  Jorden  med  godt  Mod  og  friske 
Kræfter.  For  at  Gaarden  kunde  faa  et  andet  Navn, 
plantede  han  en  lille  Ellelund  vest  for  den,  og  Gaarden 
blev  herefter   kaldt    »Gestenlund«.     En    stor  Modgang 

havde  de  unge  Folk  til  at  begynde  med.  Bygningerne 
Yar  saa  skrøbelige,  at  der  nødvendig  maatte  tænkes 
paa  Ombygning.  Åaret  efter  deres  Komme  blev  der  da 
bygget  et  nyt  Stuehus,  der  blev  færdigt  til  at  flytte  ind 
i  ved  Paasketid  1842.  De  var  lige  flyttet  derind,  da 
der  opkom  Ildebrand,  og  Huset  nedbrændte.  Anders 
Kristian  Hansen  var  fraværende  paa  en  Rejse  til  Fyn, 
medens  det  skete,  og  et  Par  af  hans  Venner  rejste  til 
Kolding  for  at  forberede  ham  paa,  hvad  der  var  hændet. 
Det  var  et  stort  Tab;  thi  Huset  var  ikke  endelig  taxeret; 
men  efter  de  Tiders  Skik  hjalp  Venner  og  Kendinge 
paa  bedste  Maade  til  med  at  faa  Huset  rejst  igen: 

De  skænked  Tag,  de  kørte  Tømmer  til, 

Betalte  Murerløn  med  venligt  Smil, 

Til  Haandværksfolk  de  bragte  Kost  og  Mad  — 

som  Birkedal  siger  i  sin  »Livs-Førelse«  om  Ombygnin- 
gen af  Sønder-Omme  Præstegaard.  Saaledes  ogsaa  her. 
Inden  ret  lang  Tid  var  Stuehuset  rejst  igen,  og  inden 
mange  Aar  stod  der  en  solid  Gaard  med  Stuehus  og 
3  Længer,  stærke  og  rummelige. 

Ogsaa  paa  Markerne  fik  det  snart  et  andet  Udseende. 
Jorderne  blev  mærglede  og  opdyrkede,  og  allerede  1847 
avlede  han,  som  det  ses  af  en  efterladt  Optegnelse, 
149  Tdr.  Korn.  Han  var  den  første  i  Gesten  Sogn, 
der  brugte  Svingplov,  hvilket  Redskab  han  havde  med- 
bragt fra  Fyn.  Det  kom  dog  ogsaa  Gaarden  til  gode, 
at  han  var  en  flink  Handelsmand.  Særlig  Hestehan- 
delen interesserede  han  sig  for,  og  han  har  mange  Gange, 
navlig  i  de  første  Aar,  han  var  i  Gesten,  vandret  paa 
sin  Fod  til  Odense  for  der  paa  Markedet  at  købe  en 
Snor  Heste,  som  han  kom  ridende  med  tilbage.  Paa 
Gestenlund  mødte  saa  de  nærmeste  Dage  efter  Hjem- 

komsten  Omegnens  Bønder  for  at  se  paa  Dyrene.  Nu 
gik  det  løs  med  Mønstring,  og  det  varede  ikke  længe, 
før  Hestene  atter  var  solgte.  Lidkøbet  var  ikke  knebent^ 
og  Rejseeventyr  fulgte  med  i  Tilgift.  Han  var  en  god 
Fortæller. 

Allerede  Aaret  efter  sit  Komme  til  Gesten  blev  han 
Bud  og  Medhjælper  hos  Sognefogden  Jørgen  Bundsgaard 
paa  Kjærholm,  hvad  han  jo  var  velkendt  med  fra  sit 
Hjem  og  vel  egnet  til  paa  Grund  af  sine  gode  Kund- 
skaber. 1856  blev  han  selv  Sognefoged,  en  Stilling,  som 
han  fyldte  udmærket  i.  Han  var  fra  ung  af  og  langt 
op  i  Aarene  en  statelig  Skikkelse,  snarere  fremtrædende 
end  tilbageholdende,  men  meget  høflig  baade  overfor 
høje  og  lave.  Tillige  var  han  hjælpsom  og  velvillig 
overfor  enhver  og  derfor  meget  afholdt  af  alle.  Mange 
søgte  til  ham  om  Raad  og  Bistand,  og  saavidt  det  stod 
i  hans  Magt,  gik  ingen  forgæves. 

Det  var  som  Sognefoged  under  Krigen  1864,  at  han 
kom  til  baade  at  virke  og  lide  for  Fædrelandet  paa  en 
Maade,  der  gør,  at  hans  Navn  fortjener  at  bevares  i 
taknemligt  Minde  af  en  større  Kreds.  Herom  vil  hans 
Søn  fortælle  nedenfor,  saaledes  som  han  selv  har  op- 
levet det,  og  som  han  atter  og  atter  har  hørt  sin  Fader 
fortælle  derom.  Det  blev  Anders  Kristian  Hansens  store 
»Oplevelse«.  Som  Følge  heraf  overrakte  Kongen,  da 
denne  var  i  Kolding  efter  Krigen,  ham,  sammen  med 
Sognefoged  Møller  i  Gejsing,  egenhændig  Dannebrogs- 
mændenes Hæderstegn.  Senere  blev  han  optaget  som 
Æresgæst  i  Anst  Vaabenbrødreafdeling.  Ved  en  Fest, 
der  blev  holdt  i  Vorbasse  paa  25  Aarsdagen  efter  Fsegt- 
ningen,  fortalte  han  livligt  om  sine  Minder. 

1869  nedlagde  han  sit  Hverv  som  Sognefoged;    men 
han  blev  dog  fra  den  Tid   ved   at  bære  Navnet   »den 

gamle  Sognefoged  c.  Han  havde  nemlig  tidligere  faiaet 
et  andet  Hverv  overdraget,  der  optog  ham  meget,  idet 
han  ved  Oprettelsen  af  den  vest-  og  sønderjyske  Kredit- 
forening var  bleven  Formand  for  Taxationen  til  denne  i 
Ånst,  Slangs  og  Nørre-Tyrstrup  Herreder,  et  Hverv,  som 
han  varetog  i  30  Aar,  indtil  han  var  79  Aar  gammel. 
Som  Følge  heraf,  og  da  hans  Tid  tillige  var  meget  op- 
taget af  at  hjælpe  Folk  med  Dokumentskrivning  o.  lign., 
afstod  han  ogsaa  Gaarden  1870  til  sin  Søn  Hans  Simon 
Hansen.  Selv  beholdt  han  dog  80  Tdr.  Land  Hede, 
hvoraf  de  70  Tdr.  senere  blev  solgt  til  Staushede  Plan- 
tage, da  denne  oprettedes.  Foruden  Sønnen  Hans  Si- 
mon, der  var  det  yngste  af  Børnene  og  eneste  Søn, 
var  der  4  Døtre,  hvoraf  dog  to  døde  som  smaa.  De 
to  andre  lever  endnu  og  bor  som  gifte  i  Hejnsvig  og 
Odis-Bramdrup. 

Den  gamle  Sognefoged  var  op  til  sin  høje  Alderdom 
en  livlig  og  munter  Mand  og  en  stor  Børneven,  idet 
han  selv  var  en  barnlig  Natur.  Han  mødte  sjælden 
Børn  paa  sin  Vej  uden  at  give  sig  i  Kast  med  dem, 
og  Børnene  holdt  af  ham  og  hængte  efter  ham.  Paa 
sine  ældre  Dage  kom  han  ikke  sjælden  ind  i  Skolen 
og  bad  om,  at  Børnene  maatte  synge  en  Fædrelandssang; 
thi  —  som  Læreren  skriver,  der  har  meddelt  mig  dette  — 
hjærlevarm  for  Konge  og  Fædreland  det  var  han.  Ved 
Siden  af  Munterheden  boede  dog  ogsaa  Alvoren.  Han 
var  en  flittig  Kirkegænger,  og  en  Prædiken  læstes  altid 
i  Hjemmet  om  Søndagen  for  dem,  der  ikke  havde  været 
i  Kirke. 

Da  Sønnen  Hans  Simon  ved  Kautionsforpligtelser 
havde  mistet  en  meget  stor  Sum  Penge,  solgte  han  i 
1896  sin  Fødegaard  og  købte  en  mindre  Ejendom  paa 
Surhave  Mark  i  Brørup  Sogn.    Den  gamle  Sognefoged, 

der  i  1886  havde  mistet  sin  brave  og  trofaste  Hustru 
flyttede  med  derhen.  Allerede  Aaret  før  var  han  do| 
begyndt  at  svækkes  baade  paa  Legeme  og  Sjæl,  o^ 
de  sidste  Aar  af  sit  Liv  »gik  han  i  Barndom  c  Troli| 
nok  var  det  den  haarde  Behandling  under  Fangenskabe 
i  1864,  der  havde  sat  Mærke.  Minderne  fra  Krigen  vai 
forøvrigt  det,  der  bevaredes  friskest  hos  ham,  og  son 
han  stadig  kom  tilbage  til.  Den  1.  Marts  1899,  netof 
paa  35  Aarsdagen  efterat  man  havde  omringet  hans 
Hjem  og  slæbt  ham  bort  i  Fangenskab,  sov  han  hen. 
Ved  hans  Jordefærd  i  Gesten  Kirke,  hvor  en  stor  For- 
samling havde  givet  Møde,  talte  jeg  under  Henblik  til 
hans  Oplevelser  i  1864  over  Ordet  1  Pet.  2*»:  »Thi 
dette  finder  Naade,  dersom  nogen  af  Samvittighed  for 
Gud  fordrager  Genvordigheder,  naar  han  lider  uretfær- 
digen«. 

En  Dag  i  sidste  Halvdel  af  Februar  Maaned  —  Datoen 
husker  jeg  ikke  bestemt  —  blev  min  Fader  tilligemed 
alle  de  andre  Sognefogder  fra  Omegnen  indkaldt  til  at 
møde  paa  Kolding  Raadhus.  Her  holdt  Herredsfuldmæg- 
tig  Zahn  en  Tale  for  dem,  hvori  han  formanede  dem  til 
som  tro  danske  Mænd  at  være  agtpaagivende  og  min- 
dede dem  om,  at  de  altid  skulde  være  beredte  til  hurtig 
at  efterkomme  saavel  Øvrighedens  som  de  danske  Offi- 
cerers Ordrer.  Til  dette  Øjemed  fik  de  andre  Sogne- 
fogder en   ridende  Stafet;   men  min  Fader  fik  to   paa 

^  Den  foreliggende  Beretning  er  fremkommen  i  Anledning  af  en 
Opfordring  i  Bladene  fra  Kammerherre  Meldahl  til  Øjenvidner  eller 
Deltagere  i  Fægtningen  ved  Vorbasse  om  at  tilsende  ham  Med- 
delelser derom.  Den  gengives  dog  her  i  en  noget  forkortet  og 
sammentrængt  Skikkelse. 

Grand  af,  at  han  boede  nærmest  Tropperne,  3die  Dragon- 
regiments  5te  Eskadron  under  Befaling  af  Ritmester  Moe, 
som  den  Dag  laa  ved  Vejen,  men  allerede  Dagen  efter 
flyttede  til  Bække. 

Dagen  efter  Mødet  i  Kolding,  hen  paa  Eftermiddagen, 
kom  Løjtnant  Saaerbrey  samt  to  Menige  for  at  faa  Un- 
derretning hos  min  Fader  om,  hvorvidt  Tyskerne  var 
dragne    ind  i  Kolding.     Der  blev  sendt  en  Stafet  des- 
angaaende  til  Sognefoged,    Kammerraad   Brødsgaard   i 
Jordrup.     Løjtnant  Saaerbrey  blev  en  Tid   hos  os;  de 
talte  meget  sammen.     Han  var  en  venlig  og  forekom- 
mende Mand.    Tilsidst  bad  han  min  Fader  om  at  være 
agtpaagivende  og  snarraadig  i   sin   vanskelige  Stilling, 
hvorefter  han  tog  hjem  med  den  ene  Mand.    Den  anden 
blev  hos  os  for  at  bringe  den  Besked  tilbage,  som  Sta- 
fetten kom  med  fra  Jordrup,   og  som  lød  paa,  at  Ty- 
skerne var  rykkede  ind  i  Kolding  samme  Eftermiddag. 
Senere  foretog  Tyskerne  flere  Strejftog  ud  i  Omegnen, 
dog  ikke  længere  end  til  Øster-Gesten.    Naar  min  Fader 
fik  det  at  vide,  lod  han  mig,  som  dengang  var  13  Aar, 
tide  som  Stafet  til  Bække  for  at  melde  Danskerne  det 
passerede.    De  danske  Dragoner  drog  ogsaa  til  Gesten; 
men  de  traf  aldrig  sammen  med  Tyskerne.     Naar  jeg 
fulgtes  med  dem,  red  jeg  gerne  ved  Siden  af  Vagtmester 
Sass.    Første  Gang,  vi  red  sammen,  sagde  Vagtmesteren 
til  mig:  »Kan  du  ride  i  Trav,  min  Dreng?«    Da  jeg  var 
van  til  at  ride,  var  jeg  ikke  ræd,  og  jeg  svarede:  »Jeg 
skal  nok  følge  Dem,  om  det  gaar  aldrig  saa  rask«.   Det 
blev  forsøgt,   og  jeg  fulgte  godt  med   paa  min  raske 
4  Aars  Hoppe.  Vagtmester  Sass  glemte  det  ikke  senere. 
Vi  havde  i  den  Tid  og  indtil  Fægtningen  i  Vorbasse 
Ordonanser  flere  Gange  i   Døgnet.     Der  kom   altid  to 
Dragoner  ad  Gangen.     Da  det  var  Vinter  med  Sne  og 

Kulde,  blev  de  altid  beværtede  paa  det  bedste.  Vi  blev 
derfor  godt  kendt  med  de  fleste  af  dem  og  de  ogsaa  med 
vort  Spisekammer. 

Natten  mellem  den  28.  og  29.  Februar  fik  min  Fader 
Ordre  fra  Ritmester  Moe  til  al  møde  den  næste  Morgen 
i  Vorbasse  i  Anledning  af,  at  de  manglede  Fourage  til 
deres  Heste.  Han  kørte  altsaa  den  følgende  Dag  tidlig, 
og  da  Ritmesteren  havde  Kvarter  i  Præstegaarden,  kørte 
han  derop,  hvor  han  traf  Præsten,  Pastor  Wesenberg, 
og  den  senere  Sognefoged  Jørgensen.  Den  sidstnævnte 
kørte  hans  Befordring  ned  i  Kroen,  medens  han  selv 
gik  ud  for  at  se  paa,  at  der  blev  holdt  Parade. 

Da  Ritmesteren  kom  ind,  gav  han  min  Fader  nogle 
Ordrer  med  Hensyn  til  Leverancerne  og  spurgte  ham 
om,  hvem  han  havde  givet  Besked  paa  at  styre  Sagerne 
hjemme.  Han  sVarede:  >Min  Søn  har  faaet  Ordre  paa, 
hvordan  han  skal  forholde  sig,  og  han  skal  nok  klare 
det,  skønt  han  ikke  er  saa  gammel«.  Vagtmester  Sass 
var  ogsaa  tilstede,  og  han  roste  mig  for  min  Ridedygtig- 
hed paa  utilreden  Hest.  Ritmesteren  gav  ham  en  Rigs- 
daler, og  Vagtmesteren  gav  ham  en  Frugtkniv  som  For- 
æring til  mig. 

Da  de  militære,  som  ikke  havde  Kvarter  i  Præste- 
gaarden,  omsider  var  reden  bort,  blev  de  andre  buden 
til  Frokostbordet;  men  allerbedst  som  de  sad  der  og 
spiste  og  talte,  blev  Døren  reven  op  af  en  Dragon,  der 
forpustet  raabte:  >  Prøjserne  kommer  I«  De  fik  travlt 
med  at  komme  paa  Benene.  Min  Fader  løb  ud  i  Gaar- 
den,  hvor  der  holdt  en  Stafet  fra  Bække  Mølle,  med 
det  Budskab,  der  var  bragt  fra  vort  Hjem.  Senere  løb 
han  ned  til  Kroen^  hvor  der  allerede  var  kommen  en 

*  Kroen  ligger  et  godt  Stykke  øst  for  Pnestegaarden  paa  Vejen 
efter  Bække. 

saaret  dansk  Dragon.  Han  forbandt  ham,  saa  godt  han 
kande.  I  det  samme  kom  Krokonen,  Madam  Hansen, 
ind,  og  hun  sagde:  »Kom  ud.  Sognefoged,  der  holder 
en  saaret  Dragon,  som  vil  tale  med  Dem  c  Det  var  en 
svær,  nørrejysk  Karl,  der  havde  været  Ordonans  hos 
ham.  »Sognefoged,  jeg  ved  ikke,  hvorledes  det  er,  jeg 
kan  ikke  holde  ved  Tøjlemec,  sagde  han.  Det  kunde 
min  Fader  nok  forstaa,  for  Blodet  løb  ned  ad  Armene 
paa  ham,  saa  man  næsten  ikke  kunde  se  hans  Hænder. 
Min  Fader  fik  ham  imidlertid  ind,  dog  ikke  før  han 
havde  lovet  at  sørge  for  hans  Hest. 

Da  nu  Ritmesteren  kom  forbi  med  det  Mandskab,  der 
var  bleven  samlet,  raabte  han:    »Bliv,   Sognefoged,  og 
iunger  som  Sognefoged  her,  for  vi  har  for  Tiden  ingen 
anden  c.    Saa  kom  der  to  saarede  Dragoner  mere.    Min 
f'ader  fik  derfor  fat  i  en  Vogn,   som   han  fik  alle  de 
saarede  paa.    Medens  han  var  beskæftiget  dermed,  kom 
en  Karl   springende  og  meldte,   at  nu   kom   Prøjserne 
Died   Pikkelhuer  og  det  hele.     Ved  nærmere  Eftersyn 
viste  det  sig  dog,  at  det  var  danske  Dragoner  med  prøj- 
siske Fanger.    Prøjserne  sad  uden  Vaaben  og  Tøjler,  og 
Hestene  var  bundne  til  vore  Dragoners  Heste  ved  Tøj- 
lerne.   Min  Fader  løb  ind  i  Kroen,  lagde  en  Daler  paa 
Bordet  og  tog  en  stor  Klukflaske  med  Brændevin,  som 
Ivan  skænkede  alle  de  ankomne  af.    Saa  gik  Toget  med 
baade  saarede  og  fangne  ad  Grindsted  til.   Senere  maatte 
der  rekvireres  flere  Vogne  til  saarede  Prøjsere;  men  det 
maatte  Stedets  Sognefoged,  der  nu  var  kommen  tilstede, 
besørge,  da  min  Fader  vilde  skynde  sig  hjem. 

Paa  Hjemvejen  kom  der  en  Korporal  med  Bud  fra 
Ritmesteren,  om  han  ikke  vilde  komme  op  til  Skøde- 
gaard.  Han  kørte  derop,  og  der  holdt  de  tapre,  danske 
Dragoner  og  blev  beværtede  med  Smørrebrød  og  Drikke- 

varer  af  Ejeren  Hr.  Højrup  og  Frue.  Ritmesteren  bad 
min  Fader  om  at  køre  tilbage  til  Præstegaarden  med 
en  tilfangetaget  tysk  Officer,  hvilket  han  gik  ind  paa 
Officeren  sad  ved  Siden  af  ham,  og  en  Underofficer  reol 
som  Vagt  ved  venstre  Side  af  Vognen,  medens  Dragoner 
fulgte  bagefter.  Da  de  kom  til  Præstegaarden,  vilde 
den  vagthavende  have  ham  til  at  køre  til  Grindsted,  to 
Mil  længere,  hvad  min  Fader  nægtede.  De  kom  op  at 
skændes  med  høj  Røst;  men  da  Præsten  kom  til  og 
hørte  Sammenhængen,  irettesatte  han  den  vagthavende, 
takkede  min  Fader  og  bød  Soldaterne  at  give  ham  et 
Hurra.  Da  det  var  sket,  opfordrede  Præsten  den  store 
Forsamling,  der  var  kommen  tilstede  baade  af  Mænd 
og  Kvinder,  til  ligeledes  at  give  ham  et  Hurra.  Dette 
gjorde  de,  og  saa  kørte  min  Fader  hjem. 

Dette  var  den  sidste  Februar.    Den  første  Marts  blev 
for  ham  en  Dag  i  den  største  Modsætning  dertil.     Før- 
end jeg  fortæller  videre  om  min  Faders  Skæbne,  vil  jeg 
dog  i  al  Korthed  fortælle,  hvorledes  jeg  fik  Bud  til  Bække. 
Jeg  var  jo  stadig  paa  Udkig  hjemme  ved  Gaarden  og 
opdagede  saa  pludselig,  at  der  var  en  hel  Mængde  Men- 
nesker oppe  ved  Gesten  Kirke.     I  Førstningen  troede 
jeg,  der  var  Gildesfærd  ved  Kirken ;  men  snart  kom  jeg 
paa  det  rene  med,  hvad  det  var.    Da  jeg  nu  efter  min 
Faders  Ordre  skulde  have  Bud  til  Bække,  blev  vi  enige 
om  hjemme,  at  det  vilde  vække  for  megen  Opsigt  med 
et  ridende  Bud,  hvorfor  vor  Tjenestekarl,  Johannes  Dam- 
gaard,  tilbød  at  løbe  derover.     Han  smed  Træskoene 
og  løb  i  Hosesokker  paa  de  mest  ufremkommelige  Veje 
over  Engen  ad  Bække  til.     De  prøjsiske  Husarer  saa 
ham  imidlertid,   og  fem  af  dem  red  efter  ham  i  fuld  | 
Karriere  og  satte  da  ogsaa  heldigvis  snart  alle  fem  Heste 
faste  i  det  saakaldte  »Væld«.     De  maatte  til  at  hjælpe 

hinanden  med  at  faa  Hestene  op  igen;  det  forsinkede  dem 
noget,  og  da  de  kom  tilbage  til  vor  Gaard,  var  de  fløj- 
tende gale,  hvad  der  jo  i  Grunden  ikke  var  saa  sært. 
Johannes  kom  lykkelig  og  vel  til  Bække  og  hjem  igen. 
Dagen  efter  maatte  han  følge  med  min  Fader  paa  Vejen 
til  Fængslet. 

Den  første  Marts  var  min  Fader  ude  lidt  Syd  for 
Vester-Gesten,  og  der  saa  han  og  flere,  at  der  kom  en 
Skare  prøjsiske  Husarer  fra  Anst.  Han  skyndte  sig 
hjem,  men  blev  opholdt  noget  i  Byen.  Undervejs  traf 
han  en  Vogn  fra  Kolding  med  Gæstgiveren  fra  Fønix, 
der  fulgte  med  ham  hjem  for  at  faa  at  vide,  hvorledes 
Fægtningen  ved  Vorbasse  var  løben  af.  De  satte  sig 
ind  i  Stuen  for  at  tale  om  Begivenhederne;  men  strax 
efter  kom  min  Moder  ind  til  dem  og  sagde:  >Det  ser 
sørgeligt  ud,  Gaarden  er  omringet  af  Tyskeret.  »Aah, 
de  vil  vel  blot  have  Indkvartering!,  svarede  de;  men 
Moder  var  klog  nok,  hun  siger:  »Der  er  andet  i  Vejen, 
for  ellers  omringer  de  ikke  Gaarden  t. 

I  det  samme  kom  en  Løjtnant  ind  og  forlangte  at 
faa  mig  at  se.  Jeg  blev  hentet  ind,  men  præsenterede 
ikke  videre  godt,  da  jeg  gik  uden  Trøje  og  med  et  Tør- 
klæde om  Hovedet,  fordi  jeg  havde  Tandpine.  Da  Løjt- 
nanten saa  mig,  paastod  han,  at  der  maatte  være  en 
s&ldre  Søn,  da  saadan  en  Purk  som  mig  umulig  kunde 
ride,  saa  det  duede  noget,  og  det  var  vanskeligt  at  gøre 
ham  forstaaelig,  at  der  ingen  andre  Sønner  var.  Han 
gik  derpaa  ud  i  Stalden  og  lod  den  Hest  trække  ud, 
som  jeg  plejede  at  ride  paa.  Først  bød  han  Johannes 
at  sadle  den,  men  derefter  at  sadle  den  af  igen  og  at 
spænde  den  tilligemed  en  anden  Hest  for  Vognen.  Der- 
efter erklærede  han  min  Fader  for  Arrestant  og  befalede 
ham  strax  at  følge  med.    Ligeledes  befalede  han  Johan- 

11 

nes  at  tage  Plads  som  Kusk.  Da  Fader  saa,  hvorledei 
det  var  arrangeret,  sagde  han:  >Naa,  du  skal  ogsai 
med,  Johannes,  ja  saamænd,  men  tag  hellere  Frakke 
paa,  for  Gud  maa  vide,  hvor  langt  vi  skal  køre«.  DetU 
gjorde  han,  og  saa  kørte  de  fra  Gaarden,  baade  sør^e 
ligt  og  højtideligt,  omgivet  af  en  hel  Skare  Prøjsere. 

Da  de  kom  til  Anst,  gjorde  Prøjserne  Holdt  og  spiste 
Frokost  ovenpaa  deres  Heltegerning.  Derefter  blev  baade 
min  Fader  og  Johannes  bundet  for  Øjnene,  og  Johannes 
smed  de  om  bag  i  Vognen.     Fader  fik  da  en  ny  Kusk 
op  til  sig;  men  han  kunde  ikke  styre  de  urolige  Heste. 
De  væltede  og  blev  atter  læssede  paa  Vognen.     Da  de 
kom  til   Vrannerup,   hvor  Eskadronens  høje  Foresatte 
var  indkvarteret,   mærkede  min  Fader,  at  der  kom  en 
ny  Kusk.    Han  kunde  bedre  styre  Hestene  og  tillod  ham 
at  tage  Bindet  fra  Øjnene.    I  Seest  Vandmølle  lod  Mølle- 
ren spørge,  om  han  ikke  maatte  give  min  Fader  en  Kop 
Kaffe;  men  det  blev  afslaaet.    De  kørte  derefter  tilbage 
til  Vrannerup  til  et  Vagthus,  som  Prøjserne  havde  lige 
i  Syd  for  den  nuværende  Ejstrup  Station    Her  blev  de 
transporterede  ind,  og  efter  den  Tid  saa  min  Fader  ikke 
mere  til  sine  Heste  og  Vogn. 

Om  Aftenen  blev  min  Fader  (saavelsom  Johannes)  for- 
svarlig bunden  med  Seglgarn  om  Haandleddene,  efterat 
Armene  var  bundne  tilbage  om  Ryggen.  Benene  blev 
ligeledes  bundne  nedenfor  Knæerne.  Derefter  blev  han 
sat  paa  en  Arbejdsvogn  paa  et  Knippe  Halm  og  yder- 
ligere bunden  med  Strikker  til  begge  Sider  af  Vognen. 
Han  sad  baglænds  med  sin  Karl  ved  Siden,  to  menige 
Soldater  paa  Bagsmækken  og  en  Befalingsmand  ved 
Kusken,  og  saa  kørte  de  ad  Kristiansfeldt  til.  Der  blev 
de  baaret  ind  i  Brødrehuset,  hvor  der  var  Vagtstue,  og 
sat  hen  i  et  Hjørne,  og  der  var  en  Mængde  røde  Husarer, 

der  fandt  Fornøjelse  i  at  spytte  dem  i  Ansigtet,  én  for 
én.  Da  de  havde  siddet  der  i  nogen  Tid,  bar  de  dem 
ad  paa  en  frisk  Vogn,  hvori  de  blev  lagt  i  Bunden,  min 
Fader  med  Hovedet  frem  og  Johannes  med  Hovedet  til- 
bage, to  Mand  paa  Bagsmækken  og  vel  omgivet  af  Vagt, 
og  saa  kørte  de  til  Haderslev,  hvortil  de  ankom  Kl.  2 
om  Natten. 

Der   holdt  de  længe,  før  de  blev  aflæsset,  og  da  det 

endelig  skulde  gaa  for  sig,  kom  der  nogle  smaa  Prøjsere 

for   at    bære   dem   op   ad  Trappen  og  ind  til  Vagten. 

Johannes  blev  først  transporteret  ind,  hvilket  skete  paa 

den    Maade,  at  en   Prøjser  tog  ham  i   Benene  og  bar 

ham    paa  Ryggen,  saa  at  Hovedet  hængte  ned  og  slog 

flere  Gange  mod  Trappens  Rækværk.    Saa  kom  en  lille 

Karl  og  vilde  tage  min  Fader  paa  samme  Maade.  Vagten 

paa  Vognen   sagde:    »Pas   paa   ham,  han  er  en  tung 

Hund«.    Skønt  han  var  skrækkelig  forpint  af  sine  Baand, 

oplivede  de  vexlede  Ord  ham  saa  meget,  at  han,  da  de 

fik   ham  samlet  op  paa  Vognkanten,  gjorde  alt  muligt 

for  at  dumpe  for  tidlig  ned.     Det  lykkedes.     Da  han 

kom  ned  paa  Prøjseren,  faldt  denne  til  Jorden  og  slog 

sig,  saa  Blodet  flød  af  Næsen  paa  ham.     Herover  blev 

han  saa  vred,  at  han  øjeblikkelig  trak  sin  Sabel,  saa 

min  Fader  troede,  at  han  vilde  dræbe  ham  med  det 

samme,  og  han  sagde,  da  han  kom  hjem,  at  det  havde 

været  ham  ligegyldigt  den  Gang,  saa  forpint  som  han 

var.     Det  tog  dog  en  anden  Vending,  idet  Strikken  blev 

løst  paa  hans  Ben,  saa  han  kunde  gaa  op  ad  Trappen 

og  ned  i  Vagtstuen. 

Det  var  en  stor  Sal  med  Belysning  i  Midten  og  Halm 
paa  Gulvet.  Der  laa  mange  og  sov.  Min  Fader  blev 
smidt  ind  imellem  dem;  men  da  han  klagede  over 
Smerter  i  Haandleddene,  hvor  Strikkene  havde  gnavet 

Hul,  blev  han  slæbt  op  igen,  og  Strikkene  blev  skaam^ 
over.  Da  de  løsnedes,  sprang  Blodet  højt  i  Vejret.  Saa^ 
længe  han  levede,  kunde  det  ses  paa  hans  Haandled^ 
hvor  Strikkene  havde  snæret. 

Endelig  kom  Arrestforvareren  for  at  hente  dem.  Det 
var  en  herlig  Mand,  sagde  min  Fader.  Han  kom  i  en 
god  Seng  den  Nat,  og  næste  Morgen  kom  Årrestfor- 
vareren  med  Flæsk,  Kartofler  og  Øllebrød  til  ham;  men 
desværre  var  han  saa  forkommen,  at  han  intet  kunde 
spise. 

Henved  Middagstid   kom   han  igen  og  sagde,  at  min 
Fader  skulde  i  Forhør,  og  han  maatte  helst   tage  alt 
sit  Tøj  paa,  da  han  næppe  blev  der  længere.    Han  tog 
saa  sit  Overtøj  paa;  men  hans  Penge  havde  de  allerede 
taget   fra  ham  i  Kristiansfeldt.     I  Forhøret  spurgte  de 
ham,  om  han  var  Sognefoged  i   Gesten?     Han  sagde: 
>Nej,  nu  ikke  mere,  igaar  Morges  var  jeg  det;  men  nu 
er  der  rimeligvis  en  anden  konstitueret! .    Da  han  følte 
store  Smærter  i  sine   Haandled  og  Knæer,  kunde  han 
ikke   lade  være  med  at  sige  til  de  store  Herrer,  han 
stod  overfor:    »Det  maa  være  en   daarlig  Nation,  den 
prøjsiske,  naar  den  ikke  kan  føre  en  fangen,  civil  Mand 
uden  at  mishandle   ham   saaledes,   som  jeg  er  bleven 
mishandlet  c.     Det  smagte  de  lidt  paa,  og  da  de  havde 
set   hans  Haandled,  rystede   de  paa   Hovedet  og  sagde 
igennem  Tolkene  til  ham,  at  det  maatte  de  heller  ikke 
have  gjort.    Der  var  altid  to  Tolke  tilstede  ved  Forhørene. 

Da  Forhøret  var  endt,  blev  Fader  afleveret  til  en 
Løjtnant  med  Fjer  i  Hatten.  Det  var  en  flink,  ung 
Mand.  Han  tiltalte  ham  meget  venligt,  og  de  kunde 
snart  forstaa  hinanden  nogenlunde.  Han  sagde  til  min 
Fader,  at  han  skulde  til  Flensborg;  men  han  skulde 
ikke  bindes  mere.     Der  var  flere,  der  skulde  den  Vej. 

Min  Fader  og  en  ung  Fyr  og  den  omtalte  venlige  Løjt- 
nant kom  paa  én  Vogn,  Johannes  og  en  ældre  Mand 
paa  en  anden.  Min  Fader  kunde  aldrig  glemme  den 
ODge  Løjtnants  venlige  og  menneskekærlige  Optræden 
imod  ham  paa  Vejen  til  Flensborg.  »Han  var  en  brav 
Mand,  denne  Løjtnant«,  sagde  han,  »der  kan  ogsaa 
være  barmhjærtige  Mennesker  mellem  Fjenderne«. 

De    kørte   saa  til  Flensborg,  hvortil  de  kom  Kl.  2. 
De  holdt  meget  længe  paa  Gaden,  førend  Vagten  kunde 
faa   Kommandanten  af  Fjerene.     Endelig  havnede  min 
Fader  og  hans  medrejsende  i  Arrestlokalets  1ste  Etage 
Nt.  8.     Det  var  et  Rum  8  Alen  langt  og  4  Alen  bredt 
uden  Spor  af  Seng,  Bord  eller  Stole.    De  laa  paa  Gulvet 
i  deres  Klæder  i  det  kolde  Vintervejr.     Der  blev  rigtig- 
nok fyret  en  Gang  om  Dagen;  men  det  kom  aldrig  til 
at  brænde.     Hans  Lidelsesfælle  var  en  ung  Mand,  der 
var  bleven  indkaldt  til  Soldat;  men  da  han  paa  den  Tid 
tjente  i  Sommersted,  sendte  hans  Moder,  der  boede  i  Hol- 
sted og  var  Enke,  en  ældre  Mand  med  Indkaldelsesordren 
til  ham.    De  blev  imidlertid  begge  snappede  af  Tyskerne. 
De  sad   altsaa  sammen  der  og  sad  der  længe  nok. 
Havde   det  varet  længere,  end   det  gjorde,  troede  min 
Fader,   at  han  var*  død  paa   Pletten.     Kosten,   de  fik, 
var  saa  helt  elendig.   Om  Morgenen  og  om  Aftenen  fik 
de  en  Lerkrukke  ind  med  noget  i,  som  de  kaldte  The- 
vand.    Det  var  ukogt  Vand  med  lidt  Mælk  i.    Om  Mid- 
dagen fik   de  en  Blanding  af  halvkogt  Gryn  og  Vand 
eller  Brød  og  Vand.    Paa  Brødet  var  der  smurt  noget, 
som   de  ikke  vidste,  hvad   var;   men   Smør  eller  Fedt 
var  det  ikke.     Hans  Medfange  var  ellers  ingen   Kost- 
foragter;  men  det,  de  fik  paa  Brødet,  fandt  han  dog 
Anledning  til  at  skrabe  af,  og  saa  smurte  han  det  paa 
deres  Støvler,  om  end  ikke  af  Omsorg  for  Støvlerne. 

En  Søndag  Middag  saa  det  ud  tii,  at  de  skulde  hav^ 
en  god  Ret.  Der  var  stuvede  Kartofler  og  Pølse.  D^ 
dækkede  Bord  paa  Gulvet,  da  der  jo  intet  Bord  var,  o{ 
var  svært  glade  ved  den  store  Pølse;  men  da  de  skal 
den  over,  indeholdt  den  kun  raat,  ukogt  Blod,  der  løt 
ud  paa  Gulvet  mellem  Fingrene  paa  dem.  Heldigvis 
kom  der  ikke  noget  i  Kartoflerne,  saa  dem  fik  de  da. 

Min  Fader  var  flere  Gange  i  Forhør  og  blev  udspui^, 
baade  paa  Kryds  og  Tværs ;  men  han  svarede  altid  saa 
lidt  som  muligt.  Endelig  efter  20  Dages  Forløb  kom 
han  ud  af  Fængslet.  Vi  var  jo  meget  urolige  for  ham 
hjemme,  og  der  var  ogsaa  stærkt  Røre  mellem  gode 
Venner  og  bekendte  om,  hvorledes  de  kunde  hjælpe  til 
med  at  faa  ham  fri.  Saa  besluttede  Anders  Simonsen, 
Ravnholt,  og  afdøde  Simonsen  fra  Trøllundgaard  at  rejse 
ud  til  Stiftamtmanden  i  Ribe  for  at  tale  med  ham  derom. 
Denne  lovede  at  rejse  hen  til  den  tyske  General  Wran- 
gel  angaaende  Sagen,  og  ved  denne  Henvendelse  lykke- 
des det  da  at  faa  min  Fader  fri. 

En  Formiddag  kom  Arrestforvareren  med  vor  Karl 
Johannes,  som  han  først  havde  løsladt,  ind  til  min 
Fader  og  spurgte,  om  han  kendte  ham.  Han  gav  ham 
derefter  hans  Tegnebog  og  spurgte,  hvormeget  der  var  i 
den  ved  Afleveringen.  >40  Rigsdaler«,  lød  Svaret.  »Det 
slog  akkurat  lige  til  for  hans  og  Karlens  Ophold  og 
Logis  i  20  Dage«,  svarede  Arrestforvareren.  Dermed 
blev  han  frigivet  og  befalet  at  fjærne  sig  ud  af  Byen 
saa  snart  som  muligt.  Ja,  det  var  der  ikke  noget  i 
Vejen  for,  mente  Fader ;  han  skulde  nok  forsvinde,  saa 
hurtig  som  han  kunde;  men  det  gik  mere  smaat,  end 
han  selv  havde  tænkt.  Udaset  og  ødelagt  af  Pinsler, 
Sult  og  Kulde  dinglede  han  igennem  Byen.  Da  de  kom 
udenfor  Byen,  kunde  han  ikke  mere,  men  lagde  sig  ned 

paa  en  Grusdynge  med  den  Bemærkning  til  Johannes: 
iDu  maa  ikke  lade  mig  sove  c 

Imidlertid  kom  der  en  Dagvogn,  og  saa  forlangte 
Fader  at  komme  op  at  køre.  Johannes  sad  ved  Kusken, 
og  min  Fader  fik  Plads  inde  i  Vognen,  hvor  et  Par 
medrejsende,  der  strax  vidste,  hvem  han  var,  kom  op 
at  skændes  om  hans  Affærer.  Allerbedst  som  han  sad 
der,  kom  han  i  Tanker  om,  at  han  ingen  Penge  havde. 
Da  han  fortalte  sine  Rejsefæller  denne  ubehagelige  Op- 
dagelse, tilbød  nogle  Sømænd,  som  ogsaa  var  i  Vognen, 
ham  strax  saamange  hollandske  Dukater,  som  han  havde 
Brug  for.  løvrigt  var  han  kommen  til  at  se  slemt  røver- 
agtig ud,  særlig  var  hans  Skæg  blevet  langt;  men  da  de 
boldt  i  Aabenraa,  kom  der  en  Barber  og  spurgte,  om 
han  skulde  barbere  og  frisere  ham,  da  en  af  hans  med- 
rejsende havde  betalt  for  det.  Han  blev  saa  barberet 
og  friseret  efter  en  større  Maalestok. 

Derefter  tog  de  til  Haderslev  og  over  Kristiansfeldt 
til  Kolding.  Undervejs  fik  de  noget  at  drikke  ved  en 
Bæk,  hvor  Johannes  maatte  lede  min  Fader  ned,  da  han 
var  saa  afkræftet,  at  han  næsten  ikke  kunde  gaa.  Om- 
sider naaede  de  Kolding  og  gik  ind  paa  Fønix,  hvor 
min  Fader  plejede  at  logere,  og  fik  sig  noget  at  spise. 
Der  traf  de  ogsaa  min  ældste  Søster,  der  samme  Dag 
var  kommen  til  Kolding.  Efter  at  have  talt  med  for- 
skellige i  Kolding  om  Begivenhederne,  kørte  en  Vogn 
ham  hjem. 

Moder  kunde  ikke  kende  ham  igen,  saa  afpillet  var 
han  bleven.  To  Dage  efter  var  han  to  Timer  om  at 
gaa  ned  til  vor  nærmeste  Nabo,  et  Bøsseskud  fra  os. 
Det  stod  klart  for  ham,  at  havde  vor  Karl  Johannes 
Damgaard  ikke  været  med  og  paa  Vejen  hjemad  passet 
og  plejet  ham  paa  flere  Maader,   saa  var  han  gaaet  til 

Grunde.  Min  Fader  sagde,  at  havde  han  havt  Hæders- 
tegn at  uddele,  saa  skulde  Johannes  ogsaa  have  havt  et,  for 
han  gik  ogsaa  meget  igennem ;  men  han  kunde  jo  bedre 
taale  det,  da  han  var  yngre. 


efterskrift    Johannes  Damgaard  lever  endnu  og  er  en    rask 
Mand  paa  ca.  60  Aar.    Han  har  med  sin  Hustru  boet  i  32  Aar  i 
Vester-Gesten  Mosehuse,  hvor  de   ejer  en  mindre  Landejendom. 
De  har  7  voxne  Børn.    Jeg  har  gjort  ham  bekendt  med  den  fore- 
liggende Beretning,  og  han  har,  bortset  fra  enkelte,  ganske  uvæsent- 
lige Ting,  i  et  og  alt  godkendt  Rigtigheden  af  den,  forsaavidt  han 
selv  var  delagtig  i  Begivenhederne.    Han  fortæller,  at  da  han  paa 
sine  Hosesokker  var  kommen  vel  over  den  letfrosne  Mose  til  Bække, 
løb  han  først  om  i  Kroen  og  sagde  til  Soldaterne  der,  at  Tyskerne 
kom,  og  derefter  om  i  Møllen,  hvor  han  havde  tjent  i  4  Aar,  og 
hvor  han  fik  Møllerens  Karl  til  at  ride,  saa  stærkt  han  kunde,  med 
Melding    til   Hovedkvarteret   i   Vorbasse.     Fra   Møllen    blev   han 
Vidne  til  lidt  af  Kampen.    Han  oplyser  ogsaa,  at  da  Vognen  væl- 
tede med  dem  i  Ånst,  brækkede  Vognstangen;  men  de  kørte  dog 
videre  med  den,  saa  godt  de  kunde.    Om  han   foruden  at  være 
bundet    paa    Hænder   og    Fødder  ogsaa  var  bundet  til  Vognens 
Sider,  mindes  han  ikke,  men  vel  at  han  var  skrækkelig  forpint  af 
sine  Baand,  saa  alt  var  ham  ligegyldigt.    I  Kristiansfeldt  spyttede 
man  ikke  blot  paa  dem,  men  sparkede  ogsaa  til  dem^  og  her  blev 
en  ny  Pengepung  med  4  Rdlr.  i  taget  fra  ham,  uden  han  nogen- 
sinde fik  den  igen.     De  kom  ikke  af  Klæderne  og  ikke  i  Seng,  men 
laa  paa  Gulvet  i  al  den  Tid,  de  var  fængslet  i  Flensborg.     Kosten 
var  elendig.    Det,  der  var  smurt  paa  Brødet,  særlig  om  Aftenen, 
skrabte  Damgaard  af  med  sine  Negle.    Han  sad  i  Arresten  sam- 
men med  den  ovenomtalte  ældre  Mand  fra  Holsted,    der  skulde 
have  overbragt  Indkaldelsesordren  til  den  unge.    Det  var  en  Bød- 
ker.   Sognefogden,  siger  Damgaard,  var  meget  daarlig  paa  Hjem- 
vejen; da  de  var  nede  at  drikke  af  en  Bæk,  havde  han  nær  ikke 
faaet  ham  slæbt  op  igen.    Forøvrigt  maatte  Damgaard  efter  sin 
Hjemkomst  længere  hen  paa  Forsommeren  med  til  Fredericia  for  at 
ødelægge  Skanser,  saa  han  fik  prøvet  adskilligt  af  Krigens  Strabadser. 
Endnu  skal  oplyses,  at  den   omtalte  Bødker  fra  Holsted,  efter 
hvad  ældre  Folk  i  Holsted  kan  erindre,  var  en  Bødker  Davidsen 
fra  Favrskov  i  Holsted  Sogn.  /.  Nissen. 


Urolige  Majdage  i  Anst  Herred. 

Ved  Sognepræst  J.  Richter  i  Vejen. 


I  ENS  fjendtlige  Tropper,  navnlig  efter  Dybbøls 
Fald,  i  Løbet  af  April  Maaned  1864  over- 
svømmede det  meste  af  Nørrejylland  syd  for 
Limfjorden,  var  Fæstningen  Fredericia  endnu  i  danske 
Hænder.  Da  modtog  Kommandanten  her,  General  Lun- 
ding,  den  26.  April  pludselig  Ordre  fra  Krigsministeriet 
til  ufortøvet  og  uden  Sværdslag  at  opgive  Fæstningen. 
Den  gamle  strenge  General,  som  med  uhyre  Anstræn- 
gelser  og  Bekostninger  i  Vinterens  Løb  havde  faaet  den 
forfaldne  Fæstning  sat  i  Forsvarsstand,  blev  som  lyn- 
slagen ved  denne  ubegribelige  Ordre.  Man  vil  kunne 
forstaa,  at  han,  som  havde  tænkt  sig  at  skulle  forsvare 
Fæstningen  til  det  yderste,  græd,  da  han  maatte  sende 
det  riflede  Skyts  bort*).  Men  Ordren  skulde  jo  lydes; 
og  hvad  der  kunde  gøres,  blev  gjort  trods  de  mangel- 
fulde Transportmidler.  Da  den  29.  April  gryede,  var 
der  ikke  éA  dansk  Soldat  tilbage  i  Fredericia.  Men  en 
Mængde  Skyts,  Krudt,  Tømmer,  Furage  og  Levnetsmidler 
blev  efterladt  som  Bytte  for  den  forbavsede  Fjende,  der 
næppe  vilde  lade  vente  ret  længe  paa  sig.  Inden  Sol 
^)  Karl  Larsen:   Under  vor  sidste  Krig,  Side  504. 

gik  ned  samme  Dag,   var  den  fjendtlige  Indrykning  i 
Fredericia  i  fuld  Gang. 

Skønt  det  visselig  havde  været  værdigere  for  Fjenden, 
om  han  havde  ladet  alle  de  forladte  Fæstningsværker 
staa  urørte,   da  de  jo  næppe  nogen  Sinde  mere  vilde 
blive  tagne  i  Brug  til  Værn  om  dansk  Jord,   følte  han 
det  dog  som  en  paatrængende  nødvendig  Opgave   for 
sig  at  faa  saa  meget  som  muligt  af  de  ydre  Skanse- 
værker  jævnet  med  Jorden.     Men  her  tilføjede  han  — 
overmodig  af  sit  Held  —  det  danske  Folk  en  aldeles 
ufornøden  og  ufortjent  Krænkelse:  den  fredelige  Land- 
befolkning skulde  tvinges  til  at  arbejde  med  paa  dette 
triste  Nedrivningsarbejde.  Fra  hele  Egnen  mellem  Frede- 
ricia og  Kolding  blev  Befolkningens  hjemmeværende  ar- 
bejdsføre Mandskab  beordret  til  Arbejde  eller  til  Ægt- 
kørsel for  Skansesløjferne;  men  ogsaa  Egnen  vest  for 
Kolding  (Anst  Herred)  maatte  levere  sit  Bidrag  til  den 
ikke  saa  helt  lille  Arbejderstyrke,  Fjenden  saaledes  hur- 
tigt fik  under  sin  Haand.     Hovedøjemedet  har  vel  nok 
været  at  indjage  Befolkningen  Skræk,  saa  den  ikke  dri- 
stede sig  til   yderligere  Modstand   mod   Fjendens  For- 
dringer eller  rakte  de  ikke  saa  fjærne  danske  Tropper 
en  hjælpende  Haand;   men  det  kunde  jo  ogsaa  i  Til- 
fælde  af   mulig  Beskydning   fra   Søen   over   dem,   der 
nedrev  Skanserne,   være  ret  betryggende  for  Fjenden, 
at  de  danske  Kanonkugler  saa  vilde  ramme  Landets 
egne  Børn. 

Denne  mod  al  human  Krigsbrug  temmelig  stridende 
Færd  er  hidtil  bleven  saa  godt  som  helt  upaaagtet  i 
Skildringen  af  vor  sidste  Krigs  Historie.  Efter  mundt- 
lige Meddelelser  og  skriftlige  Optegnelser  fra  Mænd, 
der  har  staaet  Begivenheden  nær,  enten  som  Deltagere 
i  Skansesløjfningen  eller  som  Tilskuere,  skal  her  frem- 


II  UROLIGE    MAJDAGE    I    ANST    HERRED  171 

drages  en  Del  Træk  fra  Tyskernes  Færd  i  Anst  Herred'). 
Jeg  har  under  mit  Arbejde  med  denne  Sag  haft  en 
stærk  Følelse  af,  at  det  er  paa  høje  Tid,  at  denne 
Indsamling  af  Træk  foretages,  idet  Erindringsbilledet  er 
Qdvisket  og  bleget  hos  de  allerfleste,  uagtet  selve  Be- 
givenheden vitterlig  satte  Sindene  i  meget  stærk  Bevæ- 
gelse  baade  hos  dem,  der  toges,  og  hos  dem,  der  blev 
tilbage.  Læserne  vil  ventelig  faa  det  Indtryk,  at  da  den 
første  Skræk  havde  sat  sig,  dukkede  det  gode  danske 
Lune  i  Pagt  med  kæk  Snarraadighed  atter  frem,  saa 
Fjenden  fik  et  saare  tarveligt  Udbytte  af  det,  han  med 
saa  stort  Brask  og  Bulder  havde  sat  i  Scene. 


Det  var  —  saa  vidt  jeg  har  kunnet  faa  nogen  Dato- 
angivelse slaaet  fast  hos  mine  Kilder  —  en  af  de  første 
Søgnedage  af  Maj  Maaned  (vistnok  Mandagen  d.  2.),  at 
østerrigske  Patrouiller  mødte  hos  Sognefogderne  i  Anst 
Herred  og  forlangte  Udskrivning  af  Mandskab  og  Ægt- 
vogne til  Fredericia.  I  Anst  nægtede  Sognefoged  C.  P. 
Møller  (i  Gejsing)  kækt  at  lyde  den  fjendtlige  Ordre, 
saa  Soldaterne  maatte  selv  ud  at  lede  Folk  og  Vogne 
op;  denne  mandige  Færd  indbragte  efter  Krigens  Slut- 
ning den  gæve  Sognefoged  Sølvkorset.  Den  konstituerede 
Sognefoged  i  Gesten  Poul  Nyboe  (i  0.  Gesten)  udbad 
sig  Betænkningstid,  da  det  forlangte  Antal  Karle  var  saa 
stort,  at  ban  næppe  kunde  tilvejebringe  det;  efter  Raad- 
førsel  med  Sogneraadet  fik  han  dog  et  nogenlunde  pas- 

*)  Jeg  er  Hr.  Læge  Aug.  Petersen  i  Anst  taknemmelig  som  den, 
der  baade  har  henledt  min  Opmærksomhed  paa  Begivenheden  og 
velvilligt  har  indsamlet  en  stor  Del  af  Materialet  til  min  efterføl- 
gende Skildring. 

sende  AntaP)  større  Drenge  og  ældre  Karle  stillet  paa 
Benene.  De  øvrige  Sognefogder  har  sikkert  ogsaa  gjort 
de  Indvendinger,  de  kunde,  men  omsider  maatte  de 
bøje  sig  for  Overmagten.  Ordren  lød  paa,  at  i  ved- 
kommende Sognefogeds  Gaard  skulde  Mandskabet  og 
Ægtvognene  samles  for  saa  i  sluttet  Række  at  køre  ad 
Fredericia  til. 

I  Anst  Sogn  gik  det  meget  broget  til;  dér  tog  Øster- 
rigerne paa  maa  og  faa,  hvem  de  traf  i  Gaarde  og 
Huse;  følgende  spredte  Træk  skal  her  anføres. 

Paa  Kildegaard  i  Gejsing  boede  en  Mand  ved  Navn 
Klavs  Pedersen,  Opskræmt  af  en  fjendtlig  Patrouille 
fra  Vest  var  han  smuttet  ned  i  den  snævre  Dal,  som 
øst  for  Gaarden  løber  imellem  dennes  og  Tanggaards 
Jorder  (i  Lejrskov  Sogn).  Her  sidder  han  godt  gemt 
for  spejdende  Øjne  vestfra  med  Ryggen  mod  nogle  Buske 
og  har  lige  faaet  Piben  tændt,  da  han  pludselig  op- 
skræmmes af  et  Raab  fra  Bankerne  mod  øst.  Dér  hol- 
der en  fjendtlig  Rytterpatrouille,  som  raaber  og  vinker 
og  peger  paa  Karabinerne.  Flugt  er  umulig;  thi  vel 
kan  Rytterne  ikke  komme  over  den  bløde  Dalbund,  men 
saa  har  de  den  forbistrede  Skyder.  Han  maa  over  til 
dem  og  hører  saa  sin  Dom:  >Marsch,  nach  Fredericial« 
Men  saa  var  han  saa  heldig  at  komme  Sølvets  Magt  i 
Hu;  Pungen  frem,  og  med  en  prøjsisk  Daler  til  hver  af 
Rytterne  køber  han  sig  fri.  Ovenpaa  den  Tur  smagte 
Piben  godt. 

Paa  en  anden  Gaard  i  Gejsing  havde  alle  de  mand- 
lige Beboere  skyndt  sig  med  at  gøre  sig  usynlige,  da 
Fjenden  kom ;  der  var  kun  2  Heste,  hvoraf  den  ene  var 
en  ung  Plag,  paa  Stalden,  og  dem  mente  man,  Fjenden 
nok  vilde  undlade  at  tage.     Men  alligevel:    Soldaterne 

»)  2  Mand  af  hver  5  Roder  (1  Rode  =  2  Tdr.  Hartk.) 

spændte  begge  Heste  for  en  Vogn  og  tvang  Gaardens 
Tjenestepige  til  at  køre  for  sig.  Manden  paa  Gaarden 
havde  fra  sit  Skjulested  holdt  Øje  med,  hvad  der  fore- 
gik; men  dette  blev  ham  dog  for  groft.  Han  fik  i  en 
Hast  den  hjemmeværende  Karl  udstyret  med  det  nød- 
vendige til  sig  og  Hestene,  og  han  kom  da  ogsaa  tids- 
nok til  at  faa  den  stakkels  Pige  afløst  fra  sin  ufrivillige 
Kusketjeneste. 

Hos  Jens  Søndergaards  i  Store  Anst  laa  alle  Gaar- 
dens Folk  og  sov  til  Middag,  da  en  Flok  østerrigske 
Soldater  kom  kørende  ind  i  Gaarden.  Jens  Søndergaard 
kom  ud  til  dem,  men  kunde  ikke  forstaa  dem  og  sendte 
saa  Bud  ud  i  Karlekammeret,  hvor  Husmanden  Per 
Degn  laa  og  sov;  han  havde  været  med  i  den  forrige 
Krig  og  havde  desuden  tjent  i  Sydslesvig,  saa  han  kunde 
nok  forstaa  Tysk.  Han  kom,  men  sejrede  ikke,  thi  de 
fjendtlige  Soldater  brød  sig  hverken  om  Tysk  eller 
Dansk;  det  hed  kun:  »vorwårtsi  marschlc  Søndergaard 
havde  imidlertid  sét  sit  Snit  og  var  smuttet  udenom 
Gaarden,  bag  om  Byen  for  at  skjule  sig  bag  nogle  Siv- 
buske; men  under  sit  Løb  over  Markerne  blev  han  op- 
daget og  indhentet  af  en  af  Østerrigerne  og  maatte  nu 
pænt  gøre  sin  Husmand  Følgeskab.  Per  Degn  fik  dog 
Lov  at  gaa  hjem  efter  sin  Frakke,  —  han  gik  nemlig 
i  Skjorteærmer.  Glad  skyndte  han  sig  langs  Kirkemuren, 
sikker  paa,  at  Fjenden  havde  set  ham  for  sidste  Gang; 
det  vilde  fornøje  Karen  derhjemme,  naar  han  fortalte 
hende,  hvorledes  han  havde  narret  Tyskerne.  Men  ak! 
idet  han  drejer  om  Hjørnet,  løber  han  lige  i  Armene  paa 
en  fjendtlig  Korporal  med  to  Mand:  »Halt!  wohin?« 
Nu  maatte  Per  med  stor  Tungefærdighed  fortælle,  at 
han  skulde  blot  hjem  og  have  sin  Frakke  paa.  Det 
fik  han  saa  ogsaa  Lov  til,  men  —  en  Soldat  fulgte  med. 

Nu  var  det  Per,  der  var  bleven  narret.  Under  Kareni 
Graad  og  Klager  fik  han  sin  Frakke  og  en  Mellemmac 
og  drog  saa  afsted.  Men  Per  kom  ikke  til  Fredericii 
alligevel;  da  han  og  de  andre  Fanger  kom  til  Kolding 
saa'  han  Lejlighed  til  at  undslippe  trods  de  mange  tyske 
Skildvagter,  og  Dagen  efter  var  han  hjemme  igen  hos 
Karen  ^). 

En  anden  Mand  i  St.  Anst,  der  ogsaa  laa  i  sin  søde 
Middagsblund  (han  hed  Johan  Frederik  Hansen),  blev 
vakt  af  sin  lille  6aarige  Søn,  der  raabte:  tFar,  skynd 
dig  og  put  dig,  nu  kommer  Tyskerne  og  tager  dig!« 
Han  tog  det  med  stor  Ro:  »aa  de  tager  vel  ikke  saa 
store  Stykker U,  men  han  maatte  alligevel  med,  da 
Østerrigerne  kom  ind  ad  Døren;  det  hjalp  ikke,  at  han 
viste  dem  et  Værelse,  hvor  en  sindssyg  Dalter  laa,  som 

*)  Om  samme  Per  Degn  (egentlig  hed  han  Peder  Laaridseni 
kan  iøvrigt  meldes,  at  han  i  mange  Aar  var  Dødegraver  i  Anst 
Sogn  og  en  velkendt  Mand  videnom.  »Degne c  Navnet  havde  han 
arvet  efter  sin  Svigermoder  Else  Degn:  »og  det  wa  —  plejede  han 
at  sige  —  den  jennest  Mægiwt,  som  a  har  faat  mæ  mi  Kuen;  og 
det  wa  jo  ett  møj«.  Han  blev  indkaldt  i  Slutningen  af  Treaars- 
krigen  og  kom  ned  til  det  belejrede  Frederiksstad.  Her  stod  han 
€n  Dag  henad  Skumringen  paa  Vagt,  da  en  civil  Mand  med  Bøsse 
i  Haanden  kom  hen  imod  ham.  Per  raaber  sit  »Holdt!  hvem  der! 
Feltraab!«  Intet  Svar.  Skikkelsen  kommer  nærmere.  »Da  bløw 
a  hiel  sær  ve'et,  men  her  war  ett'  aa  bi  etter«.  Per  lægger  Ge- 
været til  Kinden  og  raaber:  »Staa  eller  a  skyder!«  Da  standser 
Manden  og  siger  med  brysk  Stemme:  »Kender  du  ikke  din  Oberst, 
Soldat?«  —  »Kors  hvor  a  bløw,  a  trowr,  te  a  rest'.«  Oberst 
Helgesen  —  thi  ham  var  det  — -  gaar  hen  og  til  Forbavselse  for 
Per,  som  nu  »skuldrede  Gevær«,  siger  han  venligt:  »Dit  Navn, 
Soldat?«  —  »Skærup  fhans  Bynavn),  Hr.  Oberst!«  —  »Du  er  en 
brav  Soldat  og  kender  din  Pligt  som  Skildvagt.«  Dermed  tog  han 
sin  Pengepung  op  og  gav  Per  en  Daler.  »Ja  a  glemmer  et  aaller; 
ham  holdt  vi  grow  møj  a«.  —  Dette  lille  Træk  synes  mig  for  kønt 
til  at  glemmes,  baade  for  Pers  og  Helgesens  Vedkommende. 


U  UROLIGE  MAJDAGE  I  ANST  HERRED        175 

ban  skulde  passe.  Men  han  var  dog  af  de  heldige,  som 
ikke  blev  ret  længe  borte.  — 

Bager  H,  J.  Skøttegaard  i  St.  Anst  stod  for  Ovnen 
i  sit  Bageri,  da  han  saa'  Fjenden  komme  ind  i  Gaar- 
den.  »Ja  —  tænkte  han  —  de  kan  da  nok  se,  at  jeg 
ikke  kan  forlade  denne  Plads;  men  det  er  vel  bedst  at 
beværte  dem  med  Kager  og  Snapse.  Ja  det  syntes  de 
godt  nok  om,  men  da  de  saa  var  færdige,  vilde  de  have 
mig  med.  Jeg  rystede  lidt  paa  Hovedet,  da  jeg  jo  skulde 
bage  videre,  men  saa  slog  de  med  Geværkolben  mod 
Gulvet,  —  og  saa  maatte  jeg  jo  afsted  en  to  tre.t 

Paa  en  Gaard  lidt  udenfor  Anst  sad  en  Skrædder, 
Frederik  Petersen,  paa  Bordet  og  syede.  Ham  trak 
Tyskerne  straks  af  med;  han  maatte  med  ind  til  Anst 
By  og  kom  paa  Vogn  med  andre  »Fangen.  Men  under 
Vejs  til  Kolding,  ved  Hesselvad  (mellem  Anst  og  Lejr- 
skov)  springer  han  af  Vognen  og  løber  i  fuld  Fart  ad 
Noesgaard  til.  Tyskerne  skød  efter  ham,  men  ramte 
ikke;  en  Kugle,  der  slog  ned  tæt  foran  ham,  tog  han 
op  og  gemte  til  Minde  om  den  mærkværdige  Dag.  Saa- 
ledes  undslap  han,  men  han  fandt  det  dog  raadeligst  i 
de  følgende  Dage  at  tage  sit  Fuldskæg  af  for  ikke  at 
blive  genkendt. 

I  en  Vejgrøft  havde  en  Mand  ved  Navn  Peder  Ja- 
kobsen (Holst)  forsøgt  at  skjule  sig;  men  han  blev  taget. 
I  samme  Grøft,  henad  mod  Otteshave,  laa  to  Brødre 
(Smed  Nikolaj  Hansen  var  den  ene);  dem  opdagede 
Tyskerne,  og  de  satte  da  afsted  i  Fart  over  mod  Nag- 
bøl  Skov.  Ogsaa  dem  peb  Kuglerne  om  Ørene,  men 
de  undslap.  — 

Et  ordentligt  Puds  blev  der  spillet  Tyskerne  af  en 
Mand  ved  Navn  Jokum  Jensen.  Han  havde  i  yngre 
Dage  vandret  viden  om  med  Kræmmerposen  paa  Ryg- 

gen;  mangen  en  Skærmydsel  havde  han  haft  med  »Told 
karlenet  ved  Grænsen,  og  mangt  et  Puds  havde  han  spillet 
dem.    Lidt  Tysk  havde  han  da  ogsaa  lært.    Nu  sad  han 
som  en  holden  Mand  paa  en  god  Gaard  i  Anst.     Han 
fik  i  Tide  al  vide,  at  Tyskerne  nærmede  sig  for  at  tage 
baade  Folk  og  Heste  med  til  Fredericia.    I  en  Fart  fik 
han  da  sine  Hestes  Ben  indgnedet  i  Vand  og  ombundet 
med  Halm,  saa  de  saa'   ud  som  syge.     Derpaa  lagde 
han  sig  i  sin  Seng  med  et  stort  Tørklæde  om  Hovedet. 
Et  Bord  med  en  Del  Medicinflasker  paa  blev  stillet  hen 
ved  Sengen.    Med  denne  Udrustning  ventede  han  Fjen- 
dens Komme.    De  tyske  Soldater  kommer  ind  i  » Syge- 
værelset!;   han  vender  sig  mod   dem  med  et  ynkeligt 
Ansigt,  ryster  paa  Hovedet  og  siger  med  svag  Stemme: 
»kranke,  hverken  mer  eller  mindre.     Dermed  var  han 
reddet,   Fjenden  forsvandt,  og  Jokum   tog  sig  en  god 
Latter  ovenpaa;  saa  billigt  havde  han  dog  egentlig  ikke 
ventet  at  slippe. 

I  Gamst  Præstegaard  sad  Provst  Schousboe  og  læste, 
da  Husjomfruen  kom  ind  og  meldte  en  tysk  Soldat; 
straks  efter  stod  denne  i  Døren  og  byder  Provsten:  >Sie 
mussen  mitfolgenlt  Dertil  gjorde  denne  sig  ogsaa  rede, 
tog  sin  Præstekjole  paa  og  fulgte  med  til  Naboen  Jens 
Nielsens  Gaard,  hvor  en  Officer  og  nogle  Menige  havde 
taget  en  Del  af  Gamst  Bymænd  under  deres  Varetag. 
Provsten  betydede  Officeren,  at  han  var  Præst  og  ikke 
arbejdsvant;  han  blev  da  ogsaa  givet  fri  med  et  »ent- 
schuldigen  Siel«  En  Tid  blev  han  staaende  og  talte 
lidt  med  det  indsamlede  Mandskab;  da  kom  en  gammel 
Mand  fra  Føvling  Sogn,  hvem  Tyskerne  ogsaa  havde 
taget,  hen  til  ham  og  sagde:  »aa  kan  De  ett'  hjælp' 
mæ  fri,  Hr.  Provst,  a  æ  her  for  aa  besøg'  mi  Dætter, 
der  tien  ve  Pe  Hansen  1 1     Men  paa  Provstens  Henstil- 

Jing  til  Officeren  svarede  denne:    >ich   kann   ihn  nicht 
helfen,   er  muss  aufsleigent. 

Fra  Lejrskov  Sogn  meddeler  en  endnu  levende  gam- 
mel Smed,  at  da  Østerrigerne  kom  hin  2.  Maj  om  For- 
middagen, spærrede  de  straks  Byen  af  ved  at  udsætte 
Vagtposter  rundt  omkring.  1  Sognefogdens  Toft  kogte 
de  Mad  og  gav  sig  saa  til  at  samle  Folk  ind.  Smeden 
tog  de  ogsaa,  men  da  han  fulgte  dem  om  i  Byen,  saa' 
han  Lejlighed  til  at  smutte  fra  dem  ved  et  stort  Hegn, 
og  derfra  kom  han  saa  til  en  mindre  Skov  tæt  ved 
Byen.  Dér  traf  han  en  anden  Mand,  der  ogsaa  var 
flygtet  derhen.  Da  de  ud  paa  Eftermiddagen  blev  sultne, 
vilde  de  liste  sig  hen  til  et  Hus;  men  da  var  de  nær 
blevet  tagne  igen,  saa  de  maatte  atter  ud  i  Skoven. 
Imidlertid  saa'  de,  at  der  kom  flere  Læs  med  Folk 
vesterfra,  ledsagede  af  østerrigske  Soldater;  først  da  de 
var  komne  gennem  Byen,  kunde  Smeden  og  hans  Li- 
delsesfælle komme  hjem.  — 

En  større  Gaardmand  i  Lejrskov  og  Dødegraveren  ved 
Kirkegaarden  skjulte  sig  i  Kirketaarnet.  1  en  Gaard  i 
Ferup  skjulte  den  næsten  voksne  Søn  sig  i  Hundehuset, 
der  stod  paa  Gaardspladsen. 

Lauge  Thomsen  paa  Skovgaard  i  Lejrskov  Sogn 
(nu  boende  i  Lunderskov)  fortæller:  »Der  kom  Bud  fra 
Sognefogden,  at  begge  mine  Karle  skulde  til  Fredericia 
for  at  grave,  men  jeg  selv  kunde  slippe  med  at  køre 
for  disse  og  andre  Arbejdere.  Til  denne  Fredericia-Tur 
stod  jeg  netop  og  smurte  min  Vogn,  da  en  Soldat  (Un- 
garer) kom  ind  i  Gaarden  og  bød  mig  uopholdelig  at 
følge  ham,  da  jeg  ogsaa  skulde  bruges  til  Jordarbejde. 
Jeg  sagde  ham,  at  jeg  var  beordret  paa  anden  Maade; 
men  det  hjalp  ikke,  han  tvang  mig  til  at  følge  sig  og 
vilde  hverken  tillade  mig  at  faa  anden  Frakke  paa  eller 

Fra  Ribe  A.mt  II.  18 

Penge  med.  Saa  gik  det  heldigvis  først  hen  til  Sogne- 
fogden, for  hvem  jeg  beklagede  mit  Fangenskab.  Han 
kunde  imidlertid  ikke  hjælpe  mig,  men  kun  trøste  mig 
med,  at  L.  Schelde  (den  senere  Rigsdagsmand),  som  var 
til  Stede,  skulde  lide  samme  Skæbne.  Imidlertid  kom 
en  Underofficer,  som  var  lettere  at  tale  med  og  syntes 
mere  velvillig.  Sognefogden  bød  os  Kaffe,  og  denne 
Opmærksomhed  behagede  Underofficeren  saa  godt,  at 
han,  efter  at  vi  var  færdige  med  Kaffe  og  Prat,  gav 
baade  L.  Schelde  og  mig  fri.  Men  saa  stod  min  Køre- 
ordre  jo  ved  Magt,  og  afsted  maatte  jeg  da  som  Ægt- 
kusk.« — 

Selvfølgelig  blev  Østerrigerne  mistænksomme,  hvor  de 
ingen  traf  hjemme,  og  de  lagde  tit  en  mærkværdig  Spor- 
sans for  Dagen  under  Eftersøgningen.  Hø-  og  Halm- 
lofterne  blev  naturligvis  mange  Steder  gennemsøgte.  En 
Mand  i  Skanderup,  som  havde  gemt  sig  i  sine  Halm- 
dynger,  var  det  nær  gaaet  galt,  idet  Soldaterne  jog  Bajo- 
netterne ind  i  Halmen;  de  berørte  ham,  men  saarede 
ham  dog  ikke,  og  han  undslap. 

Endelig  kunde  man  da  komme  afsted;  fra  Anst  og 
Gesten  Sogne  kom  der  mellem  150  og  200  Vogne,  som 
i  Lejrskov  skulde  støde  til  dem  derfra  Sognet,  saa  Vogn- 
rækken øgedes  betydeligt,  mens  man  rullede  ad  Kolding 
til.  Humøret  var  forøvrigt  godt,  det  gik  paa  flere  af 
Vognene  med  Sang  og  Kommers;  mange  havde  hverken 
Frakke  eller  Hue,  de  var  jo  blevet  tagne,  som  de  stod 
og  gik.  Da  man  kom  til  Kolding  NørremøUe,  blev  der 
gjort  Holdt,  og  der  blev  sat  Vagt  omkring  hele  Vogn- 
toget. Dog  lykkedes  det  dér  nogle  at  undslippe.  H.  J. 
Skøttegaard  fra  St.  Anst  fortæller:  »Jeg  tænkte  da:  nu 
er  gode  Raad  dyre,  og  hviskede  til  mine  Sidemænd: 
er  der  nu  nogen,   som  vil   med,   saa   kom  frem!     Men 

der  var  kun  én  til,  der  turde  vove  det;  vi  kom  saa  til 
Kolding,  hvor  vi  traf  en  Ægtvogn  fra  Vardeegnen,  med 
den  kom  vi  hjem  til  Anst,  liggende  under  Vognsæderne. 
Da  der  senere  paa  Sommeren  kom  Østerrigere  til  Anst, 
saa*  jeg,  at  det  var  de  samme,  som  havde  taget  Folk 
til  at  arbejde  i  Fredericia;  dem  takkede  jeg  saa  for,  at 
de  havde  været  saa  gode  at  lade  mig  gaa  hjem;  det 
smilte  de  jo  lidt  ad.c  J.  Søndergaard  vilde  ogsaa  gerne 
have  deserteret,  da  de  kørte  gennem  Kolding,  men  hver 
Gang  han  var  ved  at  faa  Benene  lidt  ud  af  Vognen,  fik 
han  Øje  paa  en  Pikkelhue  og  maatte  da  pænt  blive, 
hvor  hafi  var. 

Det  var  allerede  sent  paa  Dagen,  saa  der  maatte  over- 
nattes under  Vejs.  Maalet  var  da  for  den  Dag  Nørre 
Bjærtj  hvor  man  i  en  stor  Lade  i  Schåffers  Gaard  nok 
kunde  faa  Plads  til  de  mange  Mennesker.  Ogsaa  paa 
Vejen  hertil  kunde  nogle  »Fangere  gøre  sig  usynlige  i 
den  frembrydende  Skumring;  Vogtere  kunde  der  jo  ikke 
være  paa  alle  Vognene.  Daniel  Eilers  Vogn  fra  Ferup 
med  3  »Fanger«  kørtes  af  en  ung  17— 18-aarig  Karl. 
Da  de  er  imellem  Hvidsminde  (i  Bramdrup  Sogn)  og 
Nørre  Bjært,  hvor  Vejen  gør  et  stort  Sving,  opdager 
Karlen  ved  at  vende  sig  om,  at  han  har  ingen  paa  Vog- 
nen; de  3  var  lydløst  smuttede  af.  Han  lægger  Mærke 
til,  at  den  forankørende  Vogn  allerede  er  af  Syne,  den 
bagvedkørende  endnu  ikke  kommen  frem  ved  Vejsvin- 
get. Saa  vender  han  med  stor  Ro  Vognen  og  kører 
langsomt  tilbage  langs  hele  Vognrækken,  som  om  det 
hele  slet  ikke  kom  ham  ved.  Han  blev  ikke  standset, 
og  ud  paa  Natten  var  han  hjemme  igen  i  Ferup. 

I  Schåffers  Lade  i  N.  Bjært  var  der  allerede  en  Del 
Folk  indkvarterede,  da  Mændene  fra  Anst  Herred  ankom. 
Sammenstuvede  blev  de  da  i  Halmen  som  »Sild  i  Tøndec, 

sultne  og  tørslige  var  de,  men  Søvnen  kom  dog  hurtigt 
ovenpaa  den  bevægede  Dag.     Den   næste  Morgen    kom 
en  Del  af  Byens  Folk  med  Brød  og  kogt  Mælk  til   dem; 
det  smagte.     Men*  endnu  flere  Vogne   rullede   ind    paa 
Gaarden  med  Folk  tagne  i  Anst  Herreds  Sogne.    De  fra 
Skanderup  var  nemlig  om  Mandagen  ikke  komne  læn- 
gere end  til  Sést,  hvor  de  var  blevne  indkvarterede  for 
Natten  i  en  Gaard.    Forhenværende  Sogneraadsformand 
Thomas  Jensen  i   Anst,    der   dengang  som   ung   Karl 
havde    Ophold   i   Skanderup,    var   en    af   Ægtkuskene. 
Han    fortæller:    »Da  vi   kom  til  Gaarden   i  Sést,   blev 
Folkene  kommanderede  af  Vognene  og  ind  i  Gaardens 
Storstue,  og  flerdobbelt  Vagt  sat  for  samme.     Vi  Ægt- 
kuske blev  kommanderet  til  at  spænde  fra,  men  fik  for- 
øvrigt selv  sørge  for,  hvordan  vi  fik  Hestene  i  Hus,  thi 
ud  af  Gaarden  maatte  vi  ikke  komme.     Endelig  lykke- 
des det  da  at  faa  baade  Folk  og  Fæ  i  Hus.    Natten  gik, 
som  den  bedst  kunde,  nogle  græd,  andre  lo,  Søvn  blev 
der  kun  lidt  af,  og  næste  Morgen  gik  Rejsen  videre  gen- 
nem Kolding,  som  vi  passerede  med  ridende  Vagt  med 
dragne  Klinger  paa  alle  Sider  af  Vognrækken«.    De  kom 
saa  til  Nørre  Bjært  til  Schaffers  Gaard,  ud  af  hvis  Lade- 
port det  myldrede   med    Folk;    det   var   dem,   der  var 
komne  Aftenen  forud.    De  opstilledes  alle  i  lange  Ræk- 
ker tværs  over  Gaardspladsen,  inden  de  drog  afsted. 

Først  henad  Aften  om  Tirsdagen  kom  de  til  deres 
Bestemmelsessted,  Egnen  nærmest  om  Fredericia.  De 
blev  indkvarterede  i  nogle  Barakker  af  Fjælle  og  skulde 
ligge  paa  Halm.  Den  Dag  havde  de  ingen  Forplejning 
faaet,  paa  Morgenmaaltidet  nær,  med  mindre  de  havde 
faaet  Tid  til  at  tage  Mad  med  hjemmefra.  Da  det  gik 
ligesaa  næste  Dag,  erklærede  de,  at  de  hverken  vilde 
eller  kunde  arbejde,  naar  de  ingen  Mad  fik.    Saa  fik  de 

Oksekød,  Brød  og  Kartofler  udleveret;  og  hver  Formid- 
dag skulde   nogle  faa  Stykker    blive   hjemme  og  lave 
Maden  i  Stand.    Med  at  sløjfe  Skanserne  gik  det  i  Grun- 
den, som  det  bedst  kunde;  ivrigt  blev»der  ikke  arbejdet, 
undtagen   naar  Overopsynet  kom  til  Stede;   mange   af 
Arbejderne  var  ogsaa  ældre  Mænd,   der  forlængst  var 
afvante  med  at  haandtere  Skovl  og  Spade.    Haardt  blev 
de  egentlig  ikke  behandlede,   men  det  var  jo  saa  ære- 
krænkende  at  gaa  dér  og  nedrive,   hvad   danske  Sol- 
daler   med   saa  stor  Møje   havde   faaet  bragt  i  Stand; 
og  uhyggeligt  var  det  ogsaa,  at  ingen  vidste,  hvor  længe 
det  vilde  vare,  og  hjemme  —   hvorledes   mon  det  stod 
til  dér?    Kvinderne  og  Børnene  var  jo  omtrent  ene  om 
alt   Arbejdet.     Kunde   de  da   se  deres  Snit,  smed   de 
ogsaa  ligesaa  meget  Jord  til,  som   de  tog  fra.     Og  Ar- 
bejdsredskaberne »gik  itu«  efter  en  større  Maaleslok  og 
begravedes  under  den  opkastede  Jord;  tilsidst  manglede 
der  saa   meget  Arbejdstøj,    at  det   maaske   var  en   af 
Grundene  til,   at   man   kom   hurtigere   hjem,   end   man 
havde  tænkt.     En  og  anden  (bl.  a.  J.  Søndergaard  fra 
Anst)  opdagede  pludselig,  at  han  led  af  en  eller  anden 
Skrøbelighed,  og  fik  saa  Fripas  hos  Lægen  til  at  drage 
hjem.     Men  da  saa  for  mange  igen  pludselig  følle  sig 
skrøbelige,  blev  de  skældte  ud  af  Lægen  og  maalte  blive, 
hvor  de  var.  — 

Naar  Arbejdsdagen  var  endt,  kunde  de  stundom  have 
en  og  anden  Spas  for.  En  Aften.stund  anstillede  en 
Murer  fra  Skanderup  sig  som  beruset.  Han  fik  paasat 
en  Pikkelhue  af  flettet  Halm,  et  Sabelbælte  af  Halm  og 
en  Træpind  til  Sabel,  blev  lagt  paa  en  Dør  og  af  Kam- 
meraterne baaret  rundt  mellem  Østerrigernes  Barakker 
under  Sangen  ^Wrangels  glade  Liv«.  Saalænge  han 
blev  kaldt  »WrangeU,  gik  Spøgen  udmærket,  og  Øster- 

rigerne  lo,  saa  det  klukkede;  men  da  Bærerne  længere 
henne  i  Lejrgaden  var  uforsigtige  nok  til  at  kalde  ham 
»Kejseren  af  Østerrige,  hørte  Latteren  op;  efter  en  kort. 
skarp  Kommando  var  Mureren  ædru,  alle  Mand  ind  i 
Barakkerne  1  og  en  Skildvagt  sat  ved  hver  Ende  af  Ba- 
rakke-Gaden. 

Den  12.  Maj  traadte  Vaabenhvilen,  som  var  sluttet  8 
Dage  i  Forvejen,  i  Kraft;  nu  kunde  Østerrigerne  ikke 
godt  beholde  de  danske  Skansesløj  fere  ved  Fredericia 
længer,  og  de  fik  da  Hjemlov.  Hvorledes  de  kom  til 
deres  Hjem,  blev  deres  egen  Sag;  her  stilledes  ingen 
Ægtvogne  til  at  køre  for  dem.  Efter  Vaabenhvilens  Ud- 
løb blev  Skafisesløjfningen  ikke  genoptaget.  Fjenden 
maa  vel  nok  have  følt  —  enten  klart  eller  dunkelt  — , 
at  til  at  nedrive  danske  Skanser  er  fædrelandsksindede 
danske  Bønder  aabenbart  ikke  de  rette  Folk. 

Inden  Vaabenhvilen  indtraadte,  havde  Anst  Herreds 
Beboere  iøvrigt  et  andet,  ogsaa  ret  overraskende  Besøg 
af  Østerrigerne,  denne  Gang  for  at  tage  ikke  Mennesker, 
men  Heste.  Vogne,  der  Kristi  Himmelfartsdag  (5.  Maj) 
kørte  fra  Gesten  Kirke  efter  Gudstjenesten,  blev  plud- 
selig standsede  af  en  fremsprængende  Flok  østerrigske 
Ryttersoldater,  som  befalede,  at  Hestene  skulde  fraspæn- 
des midt  paa  Landevejen  og  af  Kuskene  rides  til  Vraa 
i  Lejrskov  Sogn.  Dér  udtog  saa  Østerrigerne  af  den 
samlede  Flok  Heste  dem,  de  syntes  bedst  om  (fra  Gesten 
Sogn  blev  det  nok  ialt  omtrent  25  Heste).  Ejerne  blev 
efter  Vaabenhvilens  Indtræden  tilsagte  at  møde  i  Kol- 
ding, hvor  Hestene  bleve  takserede  af  danske  Kommis- 
særer, og  Ejerne  fik  senere  en  rimelig  Sum  Penge  for 
dem.  —  I  de  andre  Sogne  i  Anst  Herred  er  det  for- 
modentlig gaaet  ligesaa.  — 

Men  dette  var  dog  —  trods  Savnet  af  Hestene  i  den 

travle  Foraarslid  —  en  taaleligere  Form  for  den  »lille 
Krige,  end  da  man  maatte  se  Fædre  og  Ægtemænd, 
Sønner  og  Brødre  føres  afsted  til  det  forhaanende  Ar- 
bejde udenfor  Fæstningen  med  de  stoljte  Fortidsminder.^) 

^)  I  de  andre  Sogne  i  Anst  Herred,  fra  hvilke  Meddelelser  ikke 
bar  staaet  til  min  Raadighed,  er  det  vel  gaaet  til  paa  lignende 
Maade  som  ovenfor  skildret;  men  karakteristiske  Træk  kunde  der 
muligvis  ogsaa  fremdrages  derfra. 

Rettelser  og  Tilføjelser  til  „Fra  Ribe  Amt  1903'*.  ' 

I. 

I  Anledning  af  den  i  mit  Foredrag  »om  Oplivelse  af  historisk  Sans« 
S.  6  anførte  Talemaa^e  »og  nu  skal  Rive  Taarn  o.  s.  v.«  har  Hr.i 
Herredsfoged  A.  Jepsen  i  Nykøbing  paa  Falster  velvillig  meddelt 
mig,  at  naar  der  i  hans  Barndom  i  Vejen  Præstegaard,  hvor  han 
blev  opdraget  hos  sin  Bedstefader,  Pastor  Fuglede,  blev  fortalt 
Historier  i  Folkestuen,  sluttede  disse  i  Reglen  med  følgende  kraf- 
tige Opfordring: 

vHerfraa  o  te  Maaitbæk 

aall  æ  Dynd  o  aall  æ  Dræk, 

aali  æ  Vejen  Hammel 

o  aall  æ  Kjærkeskammel 

o  Tislund  stuer  Stien 

o  Rive  Domkjærk 

ska  hæng'  ve  di  Næjsbien, 

hwisomensindensti  do  ett  fortæl  jen,  der  æ  lise  laang  og  lise  traang, 
men  ett  den  sjællen  samm.«  J.  Nissen. 

II. 

Til  Side  133,  Lin.  3  f.  o.:   Hr.  Sognepræst  A.  Jantzen  i  Gentofte 
har  godhedsfuldt  gjort  mig  opmærksom  paa,  at  Hr.  Søren  Jensens 
Eftermand  som  Præst  i  Ølgod  sandsynligvis  var  den  af  hans  Søn- 
ner, som  af  mig  er  nævnt  som  Mag.  Jens  Sørensen  Ølgod  (paa 
Latin  altsaa:  Johannes  Severini  Zythagathus).    Den  følgende  I*ræst, 
som  jo  var  hans  Søn,  kaldes  nemlig  almind.  »Peder  Jensen  Riber 
(jfr.  L.  Smiths  Selvbiografi  [1874]  S.  3.)    [Dennes  Dattersøn  var  den 
bekendte  ortodokse  teologiske  Professor  P.  Holm  (f  1777)  (jfr.  J. 
Møller:   Nyt  theol.  Bibi.  III,  51)].     Det  latinske   »Johannes«    lader 
sig  jo   ligesaavel   oversætte   v.   »Jens«   som  v.   »Hans«.   —   Anne 
»Hansdatter«,  som   blev  gift  med  Hr.  Peder  Iversen  Hemmet  (se 
Linie    16   f.  o.),    skulde   altsaa   rettest  hedde   »Anne  /<'asdatter«. 
Hendes  Bryllup  stod*  i  Ølgod  16.  Sønd.  eft.  Trin.  (d:  12.  Septbr. 
1630.     Der  haves  2  latinske  Bryllupsdigte  til  hendes  Ære  (se  Chr. 
Bruun:  Bibi.  Dan.  III,  1166),  forfattede  af  Iver  Gregersen  Hemmeth, 
Student  fra  Odense  samme  Foraar  (siden  Præst  i  Skem)  og  Chri- 
sten  Pedersen  Vorgod  (siden  Præst  i  Vorgod).     Dér  kaldes  hun 
»Anna  Johannidis  Zythagatha«. 

Samme  Side  Lin,  1  f.  n.:  3.  Række;  læs  4.  Række. 

J.  Richter. 


Fortegnelse 

over 

Medlemmer  af  „Historisk  Samfund  for  Ribe  Amt''. 


Overordentlige  Medlemmer, 
med   Bidrag  af  100  Kr.  én  Gang 
for  alle): 
losenorn -Teilmann,  J.  K.,   Stamhus- 
besidderinde,  Nørholm. 

Livsvarige  Medlemmer 

med   Bidrag  af  25  Kr.  én  Gang 

for  allej: 

Heide,    A.,    Bankdirektør,  Konferens- 

raad,  København. 
J»rgensen,  Konrad,  Red.,  Kolding. 
Lauridsen,  Johannes,   Direkt,  Vejen. 

Ordinære  Medlemmer. 
Ribe: 

Abell,  P.  F.,  cand.  mag. 

Bang,  J.  Fr.,  Sparekassekasserer. 

Bloch,  V.,  Adjunkt. 

Bruun,  H.,  Maler. 

Dueholm,  Ingeborg,  Lærerinde. 

Ferslev,  Chr.  V.,  Herredsfoged. 

Fritzsche,  T.,  Rektor.    (Død.) 

^antzel,  Dorothea,  Frk. 

Gedde,  O.  F.,  Premierløjtnant. 

Hansen,  H.,  Møller. 

Hansen,  Simon,  Præst. 

Horsbøl,  J.  C,  forhv.  Kordegn.   (Død.) 

Høst,  A.  W.,  Adjunkt. 

Jepsen,  Boghandler. 

Kjær,  J.  J.,  Stiftsfysikus. 


Koch,  P.  G.,  Biskop. 
Larsen,  N.,  Kateket. 
Nagel,  F.  C.  H.,  Postmester. 
Nielsen,  Chr.,  Kbmd. 
Petersen,  M.,  Kollektør. 
Pontoppidan,  M.,  Herred sful dm. 
Quedens,  J.,  Prokurist. 
Ribe  Katedralskole. 
Rosenmeier,  Amtsfuldm. 
Rosenvinge,  Marie,  Frk. 
Salling,  S.  H.,  Højskoleforst. 
Secher,  J.  M.,  Overlærer. 
Schrøder,  V.,  Frk.,  Klostret. 
Stemann,  G.  C.  V.  H.,  Stiftamtmand. 
Stockholm-Simonsen,  S.  C.,Gymnastkl. 
Termansen,  C.  N.,  Kbmd. 
Therkildsen,  J.  Th.,  Sagforer. 
Willemoes,  C,  Redaktør. 
Øllgaard,  N.  E.,  Rektor. 

Varde : 

Andreasen,  H.  Kancelliraad. 
Bloch,  Camilla,  Lærerinde. 
Brorson,  V.,  Forligsmægler. 
Bruun,  J.  P.  Fabrikant. 
Christensen,  F.  Kgede,  Lærer. 
Christiansen-Schmidt,  Ingeborg,   I^æ- 

rerinde. 
Drechsel,  E.  C.  L.  Borgmester. 
Dyhre,  Chr.,  Lærerinde. 
Hansen,  A.,  Lærerinde. 
Hansen,  S.,  pens.  Lærer. 

Harck,  Å.,  Sagfører. 
Harck,  H.  C,  Sagførerfuldm. 
Jensen,  N.,  Sagfører. 
Jepsen,  A.  G.,  Lærer. 
Kietz,  P.,  Distriktslæge. 
Lohse,  O.,  Boghdlr. 
Lund,  J.  P.  Lærer. 
Mayntzhusen,  A.,  Kbmd. 
Marke,  V.,  Kordegn. 
Mohr,  A.,  Læge. 
Nielsen,  E.,  Vejassistent. 
Nielsen,  H.,  Kbmd. 
Nielsen,  L.  P.,  Redaktør. 
Nielsen,  V.,  Boghdlr. 
Nyholm,  H.,  Præst. 
Oldager,  J.  N.  C.  J.,  Sagfører. 
Olsen,  J.,  Overlærer. 
Palludan,  J.  W.,  Bankdirektør. 
Petersen,  F.,  Malermester. 
Petersen,  Nanna,  Lærerinde. 
Petersen,  P.,  Mejeriejer. 
Schmidth,  Th.,  Kbmd. 
Sørensen,  J.,  Kbmd. 
Timmermann,  M.,  Agent. 
Top,  Alma,  Lærerinde. 
Ulsø,  Carl,  Kbmd. 
Voigt,  Tømmerhdlr. 

Esbjepg: 

Bech,  D.,  Møbelhdlr. 
Brasch,  Chr.,  Sagfører. 
Breinholt,  C,  Konsul. 
Breinholt,  Kirstine,  Frk. 
Brinch,  P.,  Fabrikant. 
Christensen,  Førstelærerinde. 
Christensen,  H.,  Dyrlæge. 
Enkegaard,  Lærer. 
Gesner,  Anna,  Skolebestyrerinde. 
Hansen,  E.,  Sagfører. 
Hansen,  H.  P.,  Lærer. 


Hassing,  V.  V.,  Toidforvaller. 
Holm,  J.  F.,  Malermester. 
Høyrup,  Cathrine,  Lærerinde. 
Jensen,  M.  P.,  Lærer. 
Jepsen,  M.,  pens.  Lærer. 
Langvad,  N.  K.,  Overlærer. 
Lauritzen,  D.,  Konsul. 
Melbye,  Edv.,  Præst. 
Nielsen,  A..  Lærer. 
Nielsen,  Clemens,  Lærer. 
Nielsen,  Marie,  Lærerinde. 
Nielsen,  N.  P.,  Lærer. 
Olsen,  Dalsgaard,  Boghdlr. 
Pagh,  H.,  Konsul. 
Petersen,  Fr.,  Redaktør. 
Petersen,  Rybner,  Realskolebest. 
Schøning,  C.  P.,  Postmester. 

Vester-Hopne  Herred 

Varde  Landsogn: 
Christensen,  M.  B.,  Landmand. 
Kristiansen,  Kr.,  Lærer. 
Schmidt,  Jes,  Gjr. 

Janderup  : 
Helms,  P.  G.,  Provst 

Lunde : 
Kiholm,  J.,  Lærer. 
Nygaard,  Laurids,  Gjr. 
Tarp,  J.  S.,  Præst. 

Ovtrup: 
Andresen,  J.  Th.,  Lærer. 
Jepsen,  Ole,  Lærer. 
Madsen,  Hans,  Gjr. 
Petersen,  K.  A.,  Lærer. 

Koong : 
Christensen,  P.,  Mølleejer. 
Jensen,  Niels,  Sognefoged. 
Madsen,  Lars,  Gjr. 
Nielsen,  M.  H.,  Præst. 

Nørre-Nebeli 
løy,  Ghr.,  Gjr. 
^oUe,   L.  K.,  Lærer, 
sørensen.  S.,  Folketingsmand. 

Henne: 
rhing,  H.  P.  K.,  Gjr.,  Henneberg. 

AcU: 
Banke,  J.,  Lærer. 
Hansen,  Niels,  Lærer. 
Hansen,  P.,  Mejerist. 

Oksby: 
Pinholt,  V.,  Statsplantør. 

Øster-Horne  Herred. 

Thorstrup : 
Bang,  C,  Præst 
Brink,  P.  B.  S.,  pens.  Lærer. 
Rosenørn-Teilmann,  J.  K.,  Stamhus- 
besiddeiinde.    Se  foran. 

Horne-. 
Davidsen,  J.  P.,  Lærer. 
Petersen,  Jens,  Gjr.,  Malle. 

Hodde: 
Haurum,  Jens,  Lærer. 
Winther,  Ghr.  P.,  Præst 

Tistrup: 
Hegtmann,  J.,  Fabrikant 
Møller,  N.,  Landstingsmand. 
Olsen,  J.,  Lærer,  Haage. 

Ølgod: 
Amtrup,  P.,  Sognefoged. 
Jensen,  Th.,  Gjr.  og  Landinspektør. 
Pallesen,  Jørgen,  Boelsmd. 
Sindberg,  P.  H.,  Lærer. 
Terndrup,  C.  F.,  Mejeriejer. 
Thyssen,  E.  K.,  Præst. 
Udh,  Niels  H.,  Gjr. 

Ansager: 
Jensen,  Ras,  Uddeler. 
Kristensen,  J.,  Lærer,  Skovlund. 


Skads  Herred. 

Vester- Nykirke : 
Jespersen,  H.,  Propr.,  Endrupholm. 
Perthou,  P.  H.,  Mejeribestyrer. 

Faaborg : 
Agerbæk,  Læge. 
Bremer,  J.  L.  M.,  Præst 
Jensen,  Thor  ben,  Lærer. 

Sneuni : 
Andersen,  Niels,  Gjr.,  Ollerup. 
Hansen,  H.  P.,  Gjr.,  Terpager. 
Holst  J.,  Lærer,  Tømmerby. 
Mogensen,  Fr.,  Gjr.,  Nybro. 
Nielsen,  N.  S.,  Præst 
Pedersen,  O.  F.,  Lærer,  Allerup. 

Tjæreborg : 
Bruun,  A.,  Lærer. 
Præstiin,  Anton,  Gjr. 
Rasmussen,  H.,  Lærer. 
Madsen,  J.  H.,  Sognefoged. 

Jerne: 
Ingerslev,  L.,  Præst 
Madsen,  Jesper,  Bankdirektør. 
Nielsen-Esbjerg,  N.  K. 
Sørensen,  H.  H.,  Lærer,  Veldbæk. 

Skads: 
Gjørding,  K.,  Lærer,  Brixbøl. 

Brøndum : 
Nielsen,  Valdemar,  Lærer. 

Alslev: 
Nielsen,  B.  Præst 
Novrup,  H.  P.  H.,  Lærer. 
Ravn-Povlsen,  H ,  Mejeribest 

Guldager: 
Frøsig,  M.,  Lærerinde,  Hjerting. 
Nielsen,  N.  P.,  Lærer,  Sædding, 

Nordby : 
Amorsen,  J.,  Lærer,  Rindby. 
Andersen,  N.  J.,  Kbmd. 
Anthonissen,  Læge. 

Clausen,  P.  H.,  Skibsreder. 
Christensen,  Heegaard,  Plantør. 
Holck,  S.  H.,  Provst. 
Jensen,  J.  H.,  Toldforvalter, 
Jensen,  S.  H.,  Distriktslæge. 
Mathisen,  Joh.  M.,  Kbmd. 
Nørby,  Jens,  Gjr. 
Olsen,  Andreas,  Snedker. 
Poulsen,  Apotheker. 
Schmidt,  Th.,  Kordegn. 
Sørensen,  L.  N.,  Forst  for  Navigati- 
onsskolen. 
Thyssen,  A.  D.,  Overlærer. 

Slavs  Herred. 

Grindsted: 
Christensen,  C.  M.,  Lærer,  Nol  lund. 
Holt,  J.  J.,  Forstassistent. 
Hørluck,  Kr.  M.,  Præst. 
Kristiansen,  M.,  PI  an  tør,  Utoft. 
Melchiorsen,  M.,  Læge. 
Nielsen,  J.,  liærer. 
Rasmussen,  L.,  Folketingsmd. 

Grene: 
Jensen,  J.,  Lærer,  Billund. 
Siggaard,  Kr.  P.,  Lærer. 

Vorhasse : 
Christensen,  Chr.,  Assistent. 
Fromsejer,  P.  P.,  Plantør. 
Lauridsen,  P.,  Præst. 
Rosengren,  Niels,  Landmd. 
Sørensen,  Skovrider,  Høilund. 

Anst  Herred. 

Verst : 
Buhl,  J.  Fester,  Lærer,  Thorsted. 
Høegh-Guldberg,  S.,  Frk. 
Iversen,  Carl,  Præst. 
Jensen,  J.,  Sognefoged. 
Skøde,  H.,  Gjr.  og  Amtsraadsmedlem. 


Bække: 
Harbo,  J.  P.,  Lærer,  Asbo. 
Carlsen,  Gæstgiver. 
Lundgaard,  L.  N.,  Lærer. 
Pedersen,  Lærer,  Kragelund. 
Simonsen,  Jørg.  Ravn,  Asbo. 
Vaaben,  P.,  Sogneraadsformand. 

Lejr  skov: 
Borgen,  C.  S.,  Præst. 

Anst: 
Andersen,  A.  N.,  Gjr.,  Gejsing. 
Dissing,  S.  C,  Lærer,  Gejsing. 
Ejler,  Jac,  Rentier,  Roved. 
Esbensen,  P.,  Gjr.,  Vanggaard. 
Gotfredsen,  N.  B.,  Præst. 
Hansen,  -Knud,  Boelsmd.,  Gamst. 
Jacobsen,  J.,  Gjr.,  Damgaard. 
Jensen,  Th.,  fhv.  Sogneraadsformd 
Jepsen,  Chr.  L.,  Gjr. 
Lindskov,  Chr.,  Væver. 
Petersen,  Aug.,  Læge.  i 

Pedersen,  J.  R.,  Lærer.  i 

Sloth,  H.  P.,  Mejeribest. 

Gesten : 
Andersen,  L.,  Møller,  (fra   1904  . 
Bundsgaard,  N.  A.,  Propr. 
Fonager-Jensen,  J.,  Præst. 
Jakobsen,  Jak.,  Gjr.,  Revsing. 
Mathiesen,  P.,  Mejeribestyrer. 
Michaelsen,  A.,  Dyrlæge. 
Skov,  Jørgen,  Gjr.  I 

Skanderup:  \ 

Lund,  Stationsforstander.  ' 

Reinholdt,  N.,  Kbmd. 

Vamdrup: 
Jensen,  Lærer,  Bastrup. 
Jørgensen,  H.  J.,  Kbmd. 
Neergaard,  C.  J.,  Præst. 
Møller,  B.  H.,  Lærer. 

Malt  Herred. 

Lindknud: 
Fenger.  F.  G.,  Præst. 
Lustrup,  A.  P.,  Lærer. 

Brørup : 
Fredslund,  L.,  Gjr.,  Klevanggd. 
Jensen,  J.  K..,  Lærer. 
Kristensen,  H.  Jak.,  Gjr. 
Kristensen,  Niels  Kr.,  Gjr. 
Lauesen,  Stalionsforst. 
Lindenmayer,  H.,  ManufakturhdL 
Moltesen,  Klavs,  Gjr. 
Mol  tesen.  S.,  Gjr.,  Stenvanggd. 
Nielsen,  Baltser,  Gjr. 
Nielsen  (Askov),  J.,  Boelsmd. 
Nielsen,  Niels  Chr.,  Gjr. 
Nissen,  J.,  Provst. 
Pedersen,  And.,  Gand.  jur. 
Schmidt,  V.,  Kbmd. 
Skaudrup,  Fru. 
Soltoft,  A.,  Gjr.,  Gjerndrup. 
Sorensen,  S.  Jac,  Gjr.,  Hulvad. 

Holsted: 
Clausen,  C.  H.,  Kancelliraad. 
Ellebjærg,  E.,  Lærer. 
Feilberg,  P.  M.,  Postmester. 
Friis,  F.,  Herredsfoged, 
(xrand,  Skolebestyrer. 
Grundahl,  Bager. 
Hansen,  Katrine,  Lærerinde. 
Hansen,  N.  K.,  Kbmd. 
Jensen,  Cl.,  Gæstgiver. 
Juhl,  Thomas,  Vinteriærer. 
Larsen,  H.  A.,  Læge. 
Lund,  Lærer. 
Mølgaard,  Lærer. 
Rechnagel,  J.,  Direktør. 
Soegaard,  Chr.,  Lærer,  (fra  1904). 
Sørensen,  Dyrlæge, 


FøvUng : 
Andersen,  Lærer. 
Elbæk,  Ludvig,  Landmd. 
Enghoff,  Chr.  C.  L.,  Præst. 
Hansen,  Baltser,  fhv.  Gjr. 
Hansen,  H.  Ebbesen,  Lærer,  Stenderup. 
Hansen,  Ulrik,  Lærer,  Tobøl. 

L.  Schrøder:  om  Esbjerg  og  gamle  Breinholt;  Sognepræst  E.  tC*  Thyssen: 
Fanøs  Historie);  20.  Januar  i  Ribe  (samme  Foredrag  som  i  Bække  2^  Septbr.\ 

St  Klemens  Kirke  i  Ribe. 

Af  Købmand  C.  N.  Termansen  i  Ribe. 


VED  Gravning  af  Huller  til  Plantning  af  Frugttræer 
stødte  Partikulier  Peter  Nissen  i  Efteraaret  1902 
i  den  ham  tilhørende  Toft  Matr.  No.  281  b  af 
Ribe  Bygrunde,  beliggende  umiddelbart  vest  for  den 
nuværende  Bispegaards  Have,  paa  nogle  vel  bevarede 
Rester  af  Tufstensmurværk.  Han  anmeldte  Fundet  for 
den  antikvariske  Samlings  Bestyrelse,  og  da  man  af 
Overlærer  Kinchs  fortjenstfulde  Værk  over  Ribe  vidste, 
at  St.  Klemens  Kirke  havde  ligget  der  i  Nærheden, 
antoges  det,  at  det  muligvis  var  en  eller  anden  gammel 
Grav,  som  var  paatruffet.  Efter  kort  Tids  Gravning 
kom  man  imidlertid  snart  paa  det  rene  med,  at  det 
var  selve  Kirkens  Fundamenter,  som  vare  komne  for 
Lyset,  og  lidt  efter  lidt  blottedes  hele  Kirkens  Nord- 
side. Samlingens  Bestyrelse  indberettede  Sagen  til 
Nationalmuseets  2.  Afdeling,  og  da  Direktør  Dr.  Molle- 
rup alligevel  kort  efter  skulde  til  Ribe  i  Anledning  af 
Domkirkens  Restauration,  standsedes  Gravningerne  saa 
længe.  Dr.  Mollerup  fandt  de  fremdragne  Levninger 
af  den  gamle  Kirke  saa  interessante,  at  han  bestemte 
sig  til  at  indgaa  til  Rigsdagen  med  en  Begæring  om 
et  Beløb  til  at  lade  hele  Pladsen  udgrave,  tegne  og 
kortlægge.   Desværre  forlangte  Ejeren  af  Jorden  en  saa 

stor  Sum  for  Afstaaelsen,  at  Planen  om  en  fuldstændig 
Udgravning  maatte  opgives,  og  man  maatte  nøjes  med 
en  Tegning  af  de  ved  den  antikvariske  Samlings  For- 
anstaltning blottede  Mure,  hvorved  der  vel  gaves  et 
klart  Overblik  over  Kirkens  Anlæg,  men  adskillige 
interessante  Enkeltheder,  særlig  angaaende  det  store 
svære  Taarn  i  Vest,  forbleve  uløste  og  maatte  udsættes 
til  en  gunstigere  Lejlighed  ad  Aare.  Opmaalingen  og 
Indtegningen  paa  en  Kopi  af  Bykortet  foretoges  af 
herboende  Ingenieur  H.  Petersen. 

I  sit  store  Folioværk  „Danske  Tufstenskirker"  udtaler 
Pastor  Jacob  Helms  en  Formodning  om,  at  St.  Klemens 
Kirke  skulde  have  været  opført  af  Tufsten,  hvilket  de 
foretagne  Udgravninger  tilfulde  have  bekræftet;  lige- 
ledes have  de  vist,  at  Kirkens  Grundplan  har  været 
den  samme,  som  kendes  fra  de  mange  endnu  bevarede 
Tufstenskirker  her  paa  Egnen.  Længderetningen  er  som 
sædvanlig  Øst-Vest  med  Korrunding  i  Øst,  Korkvadrat 
og  Langhus,  hvortil  har  sluttet  sig  et  maaske  oprin- 
deligt eller  dog  tidligt  opført  Taarn  i  Vest.  Ved  Kir- 
kens Opførelse  har  man  gravet  en  Fordybning  eller 
Rende  i  Underbunden  omtrent  af  den  paatænkte  Kirkes 
Form,  fyldt  denne  med  temmelig  store  Rullestene, 
derover  igen  mindre  Stene,  hvorpaa  Skifterne  af  Tuf- 
sten ere  lagte.  Murene  have  været  opførte  paa  al- 
mindelig Middelalders  Maade  med  en  ud-  og  indven- 
dig Skal  fyldt  med  smaa  Kampesten,  Tufstensbrokker 
og  Smuler  lagte  i  god  Kalkmørtel  af  Skælkalk,  ken- 
delig ved  de  mange  Muslingeskaller  og  Sneglehuse, 
som  ikke  ere  blevne  fuldstændig  knuste  ved  den  pri- 
mitive Kalkfabrikation.  Skælkalken,  der  har  en  udmær- 
ket Bindeevne,  findes  anvendt  ved  alle  gamle  Bygnin- 
ger her  i  Byen  og  benyttedes  til  for  faa  Aar  siden,  da 


m  ST.  KLEMENS  KIRKE  I  RIBE  .     3 

Kalkbrændingen  ophørte,  dels  paa  Grund  af  den  tilta- 
gende Brug  af  Cement  og  dels  fordi  de  store  Behold- 
ninger af  Muslinge-  og  Snegleskaller,  som  hentedes  paa 
Sandbanker  i  Vesterhavet  mellem  Fanø  og  Manø,  nu 
vare  udtømte.  Der  fandtes  ingen  Sokkel  af  huggen 
Granit,  som  ellers  aldrig  savnes  under  Ribe-Egnens 
Tufstenskirker,  og  da  det  kun  er  lidet  troligt,  at  St. 
Klemens  i  Lighed  med  enkelte  af  den  sydlige  Gruppe 
om  Byen  Slesvig  beliggende  Tufstenskirker  oprindelig 
skulde  være  opført  uden  huggen  Sokkel,  maa  det  an- 
tages, at  de  store  Kampesten,  hvoraf  Sokkelen  har  be- 
staaet,  allerede  tidligere  ere  optagne  og  fjernede.  Dette 
turde  maaske  ogsaa  finde  en  Bekræftelse  i,  at  der  paa 
den  Plads  lidt  syd  for  St.  Klemens  Kirketomt,  hvor  nu 
Amtssygehuset  er  opført,  i  lang  Tid  henlaa  en  Dynge 
med  attisk  Profil  forsynede  Sokkelsten,  ligesom  der 
endnu  hist  og  her  i  Byen  til  Trappesten  foran  Dørene 
er  anvendt  Granitsten,  som  i  deres  Overkant  ere  for- 
synede med  hugne  Profiler.  De  forefundne  Tufstens- 
skifter  maa  formentlig  have  været  lagte  som  et  Under- 
lag for  den  hugne  Granitsokkel  hen  over  Rullestens- 
grundvoldene    Hvor  der  var  lidt  mere  bevaret  af  Mur- 

*  Hr.  Pastor  J.  Helms,  som  velvillig  har  gennemset  ovenstaaende 
forinden  Trykningen,  har  udtalt,  at  han  anser  det  for  lidet  rimeligt, 
hvad  der  ovenfor  formodes,  at  man  skulde  have  lagt  nogle  Tuf- 
stensskifter  over  Grundvolden,  forinden  den  hugne  Sokkel  blev  sat, 
da  det  synes  stridende  mod  alt,  hvad  der  hidtil  er  iagttaget  ved 
Tufstenskirkeme.  Hr.  Helms  antager  snarere,  at  enten  have  de 
forefundne  Tufstensskifter  været  anbragte  indenfor  den  hugne  Granit- 
sokkel, eller  ogsaa  har  Kirken  ganske  savnet  en  saadan,  hvad 
Hr.  H.  ogsaa  mener,  lod  sig  tænke  i  dette  Tilfælde.  Thi  ligesom 
Præsten  Hr.  Niels  i  Anst,  der  1145  var  Medlem  af  Domkapitlet  i 
Ribe,  meget  nær  samtidig  med  Domkirken  fik  sin  Kirke  bygget  af 
Sten,  saaledes  er  det  i  alt  Fald  ret  rimeligt,  at  hans  Kollega  i  Ka- 

fladen  (3  å  4  Skifter)  f.  Eks.  et  Sted  paa  den  indven- 
dige Side  af  Skibets  Nordside,  saas  Tuffen  at  være 
dannet  i  Form  og  Størrelse  som  almindelige  Munke- 
teglsten  fra  Middelalderen  og  lagt  i  regelmæssige  Skif- 
ter med  smalle  Stødfuger.  De  enkelte  Stens  gennem- 
snitlige Størrelse  var  omtrent  10  Tommers  Længde,  5 
Tommers  Bredde  og  3  å  3Vj  Tommers  Tykkelse,  dog 
paa  Hjørner  og  fremspringende  Partier  af  noget  større 
Maal;  saaledes  havde  en  Sten,  som  var  gaaet  løs  fra 
Kalken  paa  Kirkens  Vestside  en  Længde  af  17  V,  Tomme. 
Kirkens  indvendige  Længde  med  Undtagelse  af  Taar- 
net  har  udgjort  30  Alen  fordelt  paa  de  enkelte  Partier 
saaledes:  Korrundingen  4  Alen,  Koret  6V,,  Skibet  IQV«. 
Bredden  for  Korets  Vedkommende  10  Alen  og  for 
Skibet  ISV,  Alen.  Til  Sammenligning  kan  anføres,  at 
Pastor  Jacob  Helms  i  det  for  mange  Aar  siden  ud- 
givne lille  Skrift  „Tufstenskirkerne  i  Omegnen  af  Ribe", 
hvorved  Opmætksomheden  først  henlededes  paa  den 
ejendommelige  Kirkegruppe,  angiver  Maalforholdene 
fra  Roager  Kirke,  der  i  enhver  Henseende  er  et  typisk 
Eksempel  paa  en  Tufstenskirke,  til  en  indvendig  Længde 
af  37  Alen,  deraf  Korrundingen  5  Alen,  Korkvadraten 
9,  Skibet  23  og  Skibets  Bredde  indvendig  11  Alen. 
Det  vil  heraf  ses,  at  St.  Klemens  ikke  har  været  nogen 
særlig  stor  Kirke,  og  at  dens  Bredde  i  Lighed  med 

pitlet  Hr.  Broder  ved  St.  Klemens  i  selve  Ribe  ikke  har  tøvet  med 
at  faa  ogsaa  sin  bygget  af  Sten  —  her  af  Tuf  —  og  efter  det, 
som  Levningerne  af  denne  Kirke  viser  os,  vilde  det  ikke  forekomme 
usandsynligt,  at  den  er  bygget  som  en  af  de  ældste  —  maaske 
den  allerældste  af  denne  Art  mindre  Stenkirker  i  Ribe* Egnen,  endnu 
inden  man  var  kommen  til  Klarhed  over,  at  det  var  fornødent  at 
have  en  Fod  af  Granit,  et  Materiale,  som  det  sandsynligvis  den 
Gang  var  vanskeligere  at  forsyne  sig  med  i  Ribe  end  Tuffen. 

Fig.  2.  Profiler  af  Kirkens  Fundament. 

Højder. 

Gradmaalingspunkt  ved  Sønderport.  8,507  Fod. 

Domkirkens  gamle  Dørtærskel  ....  14,38 

St.  Klemens  Kirkes  Sokkel  i  Koret.  13,43 

Jordoverflade.  .  16,00 

Floden  1634 18.83 

1825  og  1839 15,68 

Daglig  Flod 1.62       - 

Domkirken  har  været  noget  større  i  Forhold  til  Læng- 
den end  almindelig  ved  Tufstenskirkerne. 

Af  Korrundingen,  Apsis,  var  desværre  kun  Tufstens- 
skifterne  bevarede  omtrent  paa  en  Trediedel,  men  Grun- 
den af  Rullestenene  viste  tydelig  Omridset.  Endvidere 
fremgik  det,  at  Ydermuren  havde  haft  den  paa  Tuf- 
stenskirkerne her  i  Egnen  sædvanlige  Inddeling  i  fem 
Felter  adskilte  ved  Halvsøjler,  saaledes  som  Korrun- 
dingen i  Vilslev  endnu  viser.  To  af  de  Tufstenskva- 
drater,  hvorpaa  Halvsøjlernes  Fodstykker  hvilede,  fand- 
tes i  Behold  og  fastsiddende  paa  deres  oprindelige 
Plads  i  Murværket. 

Paa  Grund  af  Kirkens  større  Bredde  har  Korfirkanten 
en  mere  langstrakt  firsidet  Form  end  almindelig  ved 
Tufstenskirkerne.  Da  Gravningerne  ikke  fuldførtes, 
kan  Korbuens  (Triumfbuens)  Bredde  ikke  angives.  Paa 
den  indvendige  Side  af  Korets  Nordvæg  fandtes  en 
Udbedring  af  det  oprindelige  Murværk  udført  med 
brændte  Sten,  det  eneste  Sted,  hvor  Mursten  iagttoges 
i  Forbindelse  med  Tuffen,  men  hele  Murværkets  Ka- 
rakter godtgjorde,  at  det  var  en  senere  Tilføjelse. 

I  Kirkens  Skib  fandtes  ikke  Spor  af  de  sædvanlige 
Indgange  paa  Nord-  og  Sydsiden,  men  da  det  jo  kun 
var  Kirkens  nederste  Grundvolde,  der  vare  bevarede, 
har  man  muligvis  fortsat  Grunden  helt  rundt  og  først 
i  den  hugne  Sokkel  afsat  Plads  til  Dørene.  Noget 
lignende  har  været  Tilfældet  ved  St.  Peders  Kirke  i 
Ribe,  hvor  Grunden  fortsattes  hen  under  den  aabne 
Triumfbue.  Ved  Slutningen  af  Gravningerne  opdage- 
des det,  at  der  midt  paa  Langhusets  Sider  fandtes  en 
Pille  eller  Tværmur,  som  havde  delt  Skibet  i  to  om- 
trent lige  store  Firkanter.  Om  dette  var  foretaget  i 
en  senere  Tid  for  en  mulig  Indhvælvnings  Skyld,  eller 

hvad  Grunden  ellers  havde  været,  maatte  lades  uaf- 
gjort, da  Ejeren  af  Kirkepladsen  ikke  ønskede  flere 
Gravninger  end  langs  med  Kirkens  Ydermure.  Mod 
Vest  har  Skibet  ved  en  9  Alen  bred  Aabning  eller  Bue 
staaet  i  Forbindelse  med  Taarnets  underste  Etage. 
Murene  havde  gennemgaaende  en  Tykkelse  af  knap 
IV,  Alen. 

Paa  det  gamle  Stik  af  Ribe  i  Brauns  „Theatrum  ur- 
bium"  (gengivet  hos  Kinch  1.  Del)  ses  St.  Klemens 
Kirke  at  have  et  stort  og  svært  Taam  mod  Vest,  som 
Pastor  Helms  i  sit  Folioværk  ,, Danske  Tufstenskirker* 
ved  Jævnførelse  med  lignende  Taarne  ved  Rhinen  an- 
tager at  have  hørt  med  til  Kirkens  første  Anlæg.  Dette 
synes  Udgravningerne  ogsaa  at  have  bekræftet,  idet 
den  store  Aabning  mod  Vest  tydelig  gjorde  Indtryk  af 
at  være  samtidig  med  det  øvrige  Murværk,  og  Piller- 
ne mellem  Skib  Qg  Taarn  i  alt  Fald  paa  Nordsiden 
havde  en  profileret  Sokkel  bestaaende  af  en  lidt  ud- 
formet Skraakant  baade  ind  imod  Skibet  og  Gangen 
til  Taarnrummet.  Hr.  Helms  mener,  at  Billedet  i  „The- 
atrum  urbium"  virkelig  gengiver  Taarnet,  saaledes  som 
det  har  set  ud,  og  at  Tegneren  med  Villie  har  trukket 
det  runde  Trappetaarn  paa  Sydsiden  noget  mere  frem 
for  derved  at  gøre  en  af  Kirkens  Ejendommeligheder 
mere  tydelig  for  Beskueren.  Ved  de  i  de  senere  Aar 
af  Sektionschef  ved  Norges  geografiske  Opmaaling  W. 
A.  Mathiesen  foretagne  Undersøgelser  af  Ribes  gamle 
Topografi  sammenholdt  med  de  fra  Tid  til  anden  ved 
Bygning-,  Kloak-  og  lignende  Arbejder  fremkomne 
Oplysninger  har  det  vist  sig,  at  det  gamle  Billede  er 
langt  paalideligere  end  tidligere  antaget.  Under  Ud- 
gravningerne blev  der  gjort  særlige  Anstrengelser  for 
at  skaffe  Oplysning  om  det  ejendommelige  brede  og 


III  ST.  KLEMENS  KIRKE  I  RIBE.  9 

svære  Taarns  Fundamenter,  men  desværre  uden  Resul- 
tat. De  store  Kampesten,  hvoraf  Grunden  rimeligvis 
har  bestaaet,  har  vel  sagtens  allerede  forlængst  fristet 
til  Optagelse  i  denne  stenfattige  Egn,  hvor  store  Sten 
altid  have  en  vis  Værdi.  Der  blev  ført  en  Grav  baade 
paa  Krys  og  tværs  henover  Taarnpladsen  uden  at 
støde  paa  Ydermuren,  kun  blottedes  paa  et  større  Stykke 
Taarnrummets  gamle  Gulv,  som  var  lagt  af  røde  Mun- 
keteglsten, der  af  deres  skraaslidte  Flade  viste,  at  der 
havde  været  Gang  hen  over  dem,  og  at  det  stærkeste 
Slid  havde  været  mod  Midten  af  Rummet.  Ved  Nord- 
siden fandtes  en  Grav  med  en  smal  Bue  eller  Hvæl- 
ving af  Munketegl  indeholdende  et  Skelet,  som  efter 
Dr.  Vilandts  Opgivende  var  af  en  velbygget  kraftig 
Mand.  I  en  Afstand  af  ca.  10  Alen  fra  Skibets  Vest- 
ende mod  Sydvest  stødtes  der  paa  en  Grundvold  lagt 
af  store  Kampesten,  men  da  den  kun  strakte  sig  et 
kort  Stykke,  tør  der  ikke  sluttes  noget  deraf  med  Hen- 
syn til  Taarnets  Udstrækning  og  Form.  Rundt  om  i 
Taarnrummet  fandtes  rigelig  Trækul  og  flere  Klumper 
smeltet  Metal,  som  kunde  tyde  paa,  at  Ildebrand  har 
hærget  Taarnet  og  været  medvirkende  ved  dets  Under- 
gang. 

Af  løse  Genstande  fandtes  ved  Gravningerne  saa 
godt  som  intet  til  Oplysning  om  Kirken.  I  Fylden 
over  Korets  Sydmur  optoges  Halvdelen  af  Laaget  til 
en  af  de  trugformede  mod  Fodenden  tilspidsede  Lig- 
kister af  rødlig  Sandsten,  hvoraf  flere  lignende  ere 
fremdragne  ved  Domkirkens  sidste  Restauration.  Laaget 
har  paa  Undersiden  langs  Kanten  været  forsynet  med 
en  Fals,  hvorved  det  har  passet  tæt  til  Kistens  Sider. 
1  Skibet  optoges  et  Brudstykke  af  en  Ligsten  prydet 
med  et  rudeformet  Vaffelornament,  flere  af  de  her  saa 

almindelige  trefligede  Ribbesten  til  Hvælvinger  af  Tegl 
samt  en  af  de  Teglsten,  hvoraf  den  af  Firkløvere  be- 
staaende  Frise,  som  endnu  smykker  Sortebrødreklostrets 
Murflader,  er  dannet.  Endvidere  flere  Gulvfliser  af 
brændt  Ler  ca.  6  Tommer  i  Kvadrat  og  1  Tomme 
tykke,  forsynede  med  forskellig  farvet  Glasur.  Endvi- 
dere fandtes  4  Mønter,  som  efter  godhedsfuld  Medde- 
lelse fra  den  kongelige  Mønt-  og  Medaillesamling-  ere: 

1.  En  Mønt  fra   Christopher  I  (1252—59)  præget   i 
Ribe. 

2.  En  Mønt  fra  Erik  Menved  (1286-1319)  præget  i 
Nørre  Jylland. 

3.  En  Korshvid  fra  Kong  Hans  (1481—1513)  præget 
i  Malmø. 

4.  En  Regnepenge  af  Messing  (16de  Aarhundrede) 
præget  i  Narnberg. 

Hvad  der  af  skriftlige  Kilder  haves  til  Oplysning  om 
St.  Klemens  Kirke,  er  forlængst  samlet  og  benyttet  af 
de  udmærkede  Ribe -Forskere:  Terpager,  Thorup  og 
Kinch.  Efter  dem  anføres  nedenstaaende,  suppleret  med 
nogle  Oplysninger  fra  „Scriptores  rerum  Danicarum": 

1145  omtales  i  Anledning  af  Domkapitlets  Oprettelse 
en  Præst  ved  Navn  Broder  ved  St.  Klemens  Kirke. 

1264  døde  en  Diakon  Gunno,  som  til  sin  Aartid  skæn- 
kede to  Grundstykker  beliggende  ved  St.  Klemens 
Kirkegaards  Østside. 

1330  døde  Thuro  Harthbo  og  blev  begravet  i  Klemens 
Kirken.  Til  sin  Aartid  gav  han  sine  Jorder  i 
Ballum  i  Nordslesvig,  hvilken  Gave  senere  stad- 
fæstedes af  hans  Hustru,  mod  at  hendes  Aartid 
holdtes  i  Pinsen,  først  medens  hun  endnu  levede, 
senere  efter  hendes  Død. 

1380  døde  Cecilie  Clavskone,  for  hvis  Aartid  hendes 
Søn  Nicolaus  Præst  ved  St.  Peders  Kirke  i  Ribe 
skænkede  til  Kannikerne  to  Grunde  beliggende 
i  St.  Klemens  Sogn  »prope  obstacula**. 

1395  omtales  St.  Klemens  Kirke  og  Kirkegaard  i  et 
Skøde  udstedt  af  Katarine  Eriks  Enke  til  Byen 
paa  en  langstrakt  Grund,  formentlig  beliggende 
paa  St.  Klemensgades  Sydside. 

1396  skænkede  Væbner  Aage  Astradsen  V»  Mark 
Sølv  til  Kirken. 

1458  betænkes  i  et  Testamente  St.  Klemens  Alter  i  St. 
Klemens  Kirke  med  en  Pude  eller  Hynde,  hos 
Terpager  kaldet  en  Kylt. 

1479  skænker  Kristian  den  første  under  et  formentligt 
Ophold  i  Ribe  St.  Klemens  Kirkegaard  til  Kors- 
brødrene,  hvis  Ejendom  stødte  op  til  Kirken  mod 
Nord  og  Øst.  Foreningen  mellem  de  to  Ejen- 
domme vedblev  lige  til  1896,  da  Kirkepladsen 
udskiltes  som  et  særligt  Matrikelnummer. 

1536  eller  37  indgav  Borgmestre  og  Raad  i  Forening 
med  Byens  Prædikanter  et  Andragende  til  Kon- 
gen om,  at  Byen  herefter  maatte  deles  i  to  Sogne, 
nemlig  Vor  Frue-  og  Sortebrødresogn,  og  de  tid- 
ligere Sognekirker  nedlægges.  I  de  tvende  Borg- 
mestres Kundgørelse  1542  af  Kongens  Svar  om- 
tales St.  Klemens  Kirke  ikke  blandt  de  Kirker, 
som  skulde  nedbrydes,  hvorfor  Kinch  har  anta- 
get, at  den  af  Kongen  har  været  udset  til  Byens 
anden  Sognekirke.  Terpager  mener  derimod,  at 
den  muligvis  allerede  er  gaaet  til  Grunde  forin- 
den Kirkeforandringen,  hvilken  Formening  maaske 
har  vundet  nogen  Bekræftelse  ved  de  ved  Ud- 
gravningerne paa  Taarnpladsen  forefundne  bety- 

delige  Rester  af  Trækul,  og  at  kun  Kirkegaarden, 
ikke  Kirken,  omtales  i  Kristian  den  førstes  oven- 
for omtalte  Gavebrev  til  Korsbrødrene.  I  hvert 
Fald  opnaaede  Borgerne  at  faa  deres  Ønske  op- 
fyldt og  erholdt  Sortebrødrekloster-Kirken  til 
Sognekirke.  Denne  var  rigtignok  ogsaa  langt 
anseligere  af  Bygning,  dens  indvendige  Længde 
saaledes  68  Alen  mod  St.  Klemen's  30  Alen,  lige- 
som ogsaa  Beliggenheden  var  betydelig  bedre, 
da  Klemenskirken  laa  lige  ved  Byens  vestlige 
Udkant,  selv  om  Bebyggelsen  af  denne  Bydel 
den  Gang  var  større  end  nu. 
1584  faldt  der  ved  Byretten  Dom  i  en  Sag  mellem 
Movrids  Podebusk  og  Byen  angaaende  St.  Kle- 
mens Kirkeplads,  der  var  lagt  ind  til  Korsbrødre- 
gaard,  men  som  Byen  mente  at  have  Adkomst  til. 
Podebusk  tabte  Sagen  ved  Retten  men  tilfredsstil- 
lede Byen  ved  at  udlægge  den  nogle  andre  Grunde. 
Under  Sagens  Forløb  for  Retten  kunde  det  ikke 
oplyses,  hvor  vidt  St.  Klemens  Kirkeplads  havde 
strakt  sig,  forinden  den  indlemmedes  i  Korsbrødre- 
gaard,  hvilket  ogsaa  nok  kunde  tyde  paa  Kirkens 
Nedlæggelse  forinden  Reformationen. 
1795  omtaler  Matth.  Galthen  i  sin  Beskrivelse  af  Ribe 
baade  Pladsen  og  Kirkegaarden  og  anfører,  at 
den  Have,  som  Christian  Gartner  har  i  Leje  af 
Raadmand  Rahrs  Enke,  er  Kirkegaarden  til  St. 
Klemens  Kirke,  og  at  Havegærdet  er  opsat  af 
Murbrokker  fra  Kirkegaardens  gamle  Ringmur. 
1  den  katolske  Tid  var  St.  Klemens  Kirke  en  af 
Byens  fire  Sognekirker,  og  længe  efter,  at  Kirken  var 
nedlagt,  benævnedes  den  vestlige  Bydel  St.  Klemens 
Fjerding.    Adgangen    til  Kirken   fra  Byens  Side   skete 

ad  St.  Klemens  Gade,  en  lille  Gade,  som  førte  fra 
Korsbrødregade  ind  til  Kirkegaarden,  tværs  over  Haven 
til  Korsbrødregaard,  den  nuværende  Bispegaard.  Ved 
de  Byttehandler,  som  Movr.  Podebusk  foretog  med 
Ribe  Kommune,  nedlagdes  Gaden,  og  dens  Grund  for- 
enedes med  Korsbrødregaard,  i  hvis  Have  man  fra  Tid 
til  anden  er  stødt  paa  store  Stykker  af  den  gamle 
Brolægning. 

Som  bekendt  var  St.  Klemens  de  søfarendes  Skyts- 
patron, og  det  er  vel  derfor  med  velberaad  Hu,  man 
har  viet  Kirken  i  den  Del  af  Byen,  hvor  særlig  Søfolk 
og  Fiskere  havde  Bopæl,  til  ham. 


Salt-  og  Stivelseindustri  i  Vardeegnen 
i  forrige  Aarhundrede- 

Af  Overlærer  J.  Olsen  i  Varde. 


I.  Saltkogeriet  i  Vesterherred. 

I   Indberetning  til  det  kongelige  Rentekammer  1828 
omtales  Saltkogeriet  i  Vesterherred  som  den  In- 
dustrigren, »der  næst  de  sorte  Potter"  (Jydepotterne) 
havde  den  største  Betydning  for  Vardeegnen. 

Grunden  til  denne  Industri,  siger  ovennævnte  Be- 
retning, skyldes  det  Faktum,  at  naar  Vesterhavet  i 
Sommertiden  trækker  sig  tilbage  fra  den  Højde,  det 
plejer  at  naa  i  Stormtiden,  bliver  der  enkelte  Steder 
særlig  paa  Skallingen,  men  forresten  ogsaa  langs  med 
hele  Stranden  lige  op  til  Nymindegab,  større  Vand- 
samlinger  afgrænsede  fra  Havet  ved  et  mellemliggende 
Højdedrag  af  Sand.  Den  saaledes  dannede  Indsø,  der 
altsaa  ikke  mere  staar  i  Forbindelse  med  Havet  -  - 
ofte  tæt  inde  under  Klitterne  — ,  kan  i  Solskin  og  tørt 
Vejr  svinde  mer  og  mer,  indtil  Vandet  er  fordampet, 
og  det  i  Vandet  opløste  Salt  lægger  sig  ovenpaa  San- 
det som  en  Skorpe  dannet  af  en  Masse  smaa  Saltkry- 
staller.   Denne  Saltflage,  der  efter  gamle  Folks  Beret- 

ning*)  for  de  dybere  Smaasøers  Vedkommende  kunde 
have  en  Mægtighed  af  indtil  2  Tommer,  slog  man  saa 
i  Stykker,  og  med  River,  som  særlig  vare  indrettede 
til  dette  Arbejde,  rev  man  saa  Stykkerne  sammen  i 
Bunker,  fyldte  dem  i  Sække  og  læssede  dem  paa 
Vogne,  sommetider  indtil  5  Tønder  paa  hver  Vogn.  De 
mægtigste  Saltlag  vare  i  Reglen  de,  der  havde  lejret 
sig  nærmest  inde  under  Klitterne.  En  regnfuld  Som- 
mer var  uheldig  for  denne  Indvinding  af  Salt,  idet  der- 
ved Dele  af  Saltskorpen  opløstes  og  trak  ned  i  de 
dybere  Lag  af  Sandet. 

Naar  Saltet  saa  var  kommen  i  Hus,  bleve  de  en- 
kelte Stykker  Saltskorpe  yderligere  knuste  og  derpaa 
fyldte  i  Kar,  der  lignede  dem,  man  brugte  ved  Ølbryg- 
ning —  altsaa  med  en  Halmsi  i  Bunden.  Naar  dette 
var  sket,  fyldte  man  Vand  oven  i  Karret.  Dette  oplø- 
ste saa  efterhaanden  Saltet,  indtil  hele  Opløsningen 
var  mættet  med  Salt  og  sivede  gennem  Halmsien  og 
Hullet  paa  Karret  ned  i  et  nedenunder  staaende  større 
Kar.  Man  fyldte  saa  nok  en  Gang  Vand  paa  Saltsan- 
det for  at  opløse  Resten  af  Saltet,  og  denne  Opløsning 
sivede  ligeledes  gennem  Halmsien  ned  i  Karret  med 
den  koncentrerede  Opløsning,  medens  Sandet  samlede 
sig  paa  Bunden  af  det  øverste  Kar,  hvor  det  holdtes 
tilbage  af  Halmen. 

Det  saaledes  mer  eller  mindre  saltmættede  Vand  i 
det  nederste  Kar  var  nu  efterhaanden  blevet  til  en 
kraftig  Lage,  der  hældtes  op  i  store  Kobbergrubekedler. 
Naar  disse  vare  fyldte,  fyrede  man  under  dem,  indtil 
Vandet  var  fordampet,  og  der  kun  fandtes  det  rene 
Bundfald    af   udkrystalliserede  Saltpartikler  tilbage  — 

»  Meddelelsen  skyldes  en  fhv.  Gaardmand  Lorentz  Davidsen  (85 
Aar  gi.)  i  Ho. 

et  Produkt,  der  efter  nulevende  Folks  Beretning'  i 
Hvidhed  og  Udseende  ikke  var  til  at  skelne  fra  det 
da  almindeligt  benyttede  Lyneburgersalt.  Det,  som 
voldte  mest  Bryderi,  var  Vanskeligheden  med  at  skaffe 
det  Brændsel,  der  krævedes  til  Vandets  Fordampning. 
Man  brugte  i  Reglen  Klyne  og  regnede  saa  2  Læs 
Klyne  til  hver  Tønde  Salt,  man  vilde  udvinde.  Klynen 
kostede  dengang  almindelig  en  Rigsort  Læsset,  hvorved 
Udgiften  for  hver  Tønde  Salt  beløb  sig  med  Arbejds- 
løn og  Brændsel  til  1  Rigsdaler  Hamb.  Courant  eller 
omtrent  3  Kr.  20  Øre  i  vore  Penge,  medens  Lyne- 
burgersaltet  kostede  3  Rigsdaler  H.  C.  eller  henved 
10  Kr.  pr.  Tønde. 

Den  ovenfor  beskrevne  Udvindingsmaade  anvendtes 
imidlertid  væsentlig  kun  af  de  nærmest  boende;  men 
Saltindustrien  dreves  ogsaa  af  Folk,  der  boede  baade 
3  og  4  Mil  inde  i  Landet,  saaledes  ogsaa  af  de  Sogne, 
der  ligge  østen  for  Varde,  og  disse  Folk  toge  meget 
ofte  baade  Kar,  Kedler  og  øvrige  Redskaber  med  i  Vogne 
ud  til  Havet,  hvor  de  da  opholdt  sig,  indtil  de  havde 
udvundet  3—4  ja  5  Tønder  Salt,  hvormed  de  saa  kørte 
hjem.  Kammerjunker  Wedel  Heinen,  der  var  Borg- 
mester i  Varde  i  første  Halvdel  af  det  19.  Aarhundrede, 
fortæller,  at  han  har  talt  med  Folk,  der  kørte  gennem 
Varde  med  5  Tdr.  Salt,  som  de  havde  udvundet  paa 
Skallingen.  Naar  man  nu  erindrer,  at  de  tjente  mel- 
lem 6  og  7  Kroner  for  hver  Tønde  Salt,  de  skaffede 
sig  paa  denne  Maade,  hvor  de  ellers  skulde  have  be- 
nyttet Lyneburgersalt,  saa  blev  dette  paa  5  Tønder  en 
ren  Fortjeneste  af  imellem  30  og  40  Kroner,  hvilket 
slet  ikke  var  saa  ringe  en  Sum  i  de  Tider. 

*  Ogsaa  her  er  den  fornævnte  Lorentz  Davidsen  min  Hjemmels- 
ni  and. 

Fra  Ribe  Amt    lU  2 

Det  Salt,  Folk  ikke  selv  kunde  bruge,  blev  saa  af- 
hændet dels  til  Købstæderne  og  dels  til  Slægt  og  Ven- 
ner i  andre  Egne  af  Landet;  en  Del  førtes  ogsaa  læn- 
gere bort.  I  Indberetning  til  det  kongelige  Rentekam- 
mer meddeles  saaledes,  at  i  Aarene  1825—26  blev  der 
ikke  brugt  en  eneste  Pot  Lyneburgersalt  i  hele  den 
Del  af  Vesteregnen,  der  kan  henregnes  tir  Vardes  Op- 
land. 

I  Dalgas's  Indberetning  til  det  kongelige  Landhus- 
holdningsselskab 1830  skriver  han,  at  i  gode  d:  tørre 
solhede  Somre  som  f.  Eks.  1825—26  kunde  man  se 
mellem  2  og  300  Vogne  ad  Gangen  ude  paa  Skallin- 
gen for  at  samle  Saltskorpe,  og  en  nulevende  Mand  i 
Ho  og  hans  Hustru,  der  begge  nærme  sig  de  90,  har 
fortalt,  at  de  ofte  har  set  Vognrækker  paa  20  å  30 
Vogne  køre  gennem  Ho  By  paa  Vejen  til  eller  fra 
Skallingen.  Dalgas  beretter  endvidere,  at  der  i  gode 
Aaringer,  altsaa  tørre  Somre,  kunde  indvindes  flere  Tu- 
sinde Tønder  Salt.  Efter  et  løst  Skøn  er  der  saaledes 
enkelte  Aar  indvundet  5  å  6000  Tønder  Salt,  hvorved 
der  altsaa  er  sparet  c.  50  å  60.000  Kroner,  der  ellers 
skulde  have  været  betalt  for  Lyneburger  Salt. 

Den  daværende  Præst  i  Aal,  Pastor  Stokholm,  ind- 
beretter da  ogsaa  til  det  kongelige  Landhusholdnings- 
selskab, at  han  har  opfordret  Beboerne  i  Vesterherred 
til  at  danne  Interessentskaber  med  Saltkogeriet  som 
Formaal.  Det  vilde  have  Betydning  i  økonomisk  Hen- 
seende —  skriver  han  —  baade  for  Staten  og  Landet,  og 
det  vilde  tillige  efter  hans  Formening  føre  til,  at  selve 
Udvindingsprocessen  fandt  Sted  under  heldigere  For- 
hold. Særlig  klager  han  over,  at  man  flere  Steder 
ikke  passede  paa  at  faa  Saltet  fuldstændig  renset,  og 
det  mærkedes  paa  en  uheldig  Maade  derved,  at  Smør- 

ret,  Flæsket  og  Kødet,  der  blev  saltet  med  dette  Pro- 
dukt, ikke  holdt  sig  saa  godt  som  det,  der  var  sal- 
tet med  Lyneburgersalt.  Saaledes  kunde  man  ofte 
henad  Foraaret  træffe  Flæsk,  der  var  helt  slimet,  og 
det  var,  fordi  de  urene  Dele  af  Saltet  ikke  vare  helt 
fjernede. 

En  anden  Ulempe  var  den,  at  man  kogte  den  ind- 
vundne Lage  i  Kobberkar.  Disse  vare  vel  fortinnede 
til  at  begynde  med,  skriver  Wedel  Heinen;  men  For- 
tinningen  var  paa  mange  Steder  faldet  fra  i  Tidens  Løb, 
og  saa  kom  Saltlagen  i  Berøring  med  Kobberet,  som 
derved  angrebes,  hvilket  atter  bevirkede  dels,  at  Kar- 
ret blev  ødelagt  og  dels,  at  det  indvundne  Salt  blan- 
dedes med  giftige  Kobberforbindelser,  der  kunde  be- 
virke Mavesygdomme.  Af  disse  forskellige  Grunde 
foreslaar  derfor  baade  Kammerjunker  Wedel  Heinen  og 
Pastor  Stokholm,  den  første  i  sin  Skrivelse  til  Land- 
husholdningsselskabet, den  sidste  i  ^Historisk-statistisk 
Maanedsskrift  for  Ribe  Stift",  at  der  maatte  blive  sendt 
nogle  kyndige  Folk  til  Skallingen  for  at  undersøge  og  i 
det  hele  studere  Forholdene  og  saa  udarbejde  en  trykt 
Vejledning  til  Hjælp  og  Vejledning  for  Saltkogerne. 
Pastor  Stokholm  foreslaar  først,  at  den  før  nævnte  Vej- 
ledning blev  trykt  i  en  hel  Del  Eksemplarer,  og  at 
Skriftet  saa  omdeltes  gratis  til  alle  dem,  der  befattede 
sig  med  Saltkogeriet;  men  siden  er  han  imidlertid,  ef- 
ter hvad  han  mener,  kommen  ind  paa  en  mere  prak- 
tisk Løsning  af  Spørgsmaalet,  idet  han  foreslaar  at 
sætte  det  hele  i  Almanakken. 

Saavidt  jeg  kan  skønne,  har  denne  Industri  haft  sin 
Blomstringstid  mellem  Aarene  1820  og  1840.  Efter 
sidstnævnte  Aar  begyndte  den  at  blive  mindre  og  min- 
dre, og  allerede  i   1850  var  den  svundet  ind  til  det 

ubetydelige,  men  som  allerede  meddelt,  i  Tyverne, 
Trediverne  og  tildels  i  Fyrrerne  havde  den  stor  Betyd- 
ning for  hele  Vesteregnen,  særlig  for  Ribe  Amt. 


II.  Stivelse-  eller  Kartoffelmelsindustrien 
i  Østerherred. 

Som  Saltindustrien  begyndte  at  gaa  tilbage,  begyndte 
der  i  Vesteregnen  en  anden  at  komme  frem,  nemlig 
Stivelse-Industrien.  Det  var  dog  ikke  saameget  i  Vester- 
herred  som  særlig  i  Østerherred,  at  sidstnævnte  Indu- 
stri blev  af  større  Betydning.  Maaske  burde  ogsaa 
hele  denne  Virksomhed  mere  betegnende  kaldes  Kar- 
toffelmels- og  ikke  Stivelseindustri.  I  Trediverne  og 
Fyrrerne  dreves  den  nærmest  som  Husflid.  Fremgangs- 
maaden  var  nemlig  den,  at  de  forskellige  Hjem  hver 
for  sig  anvendte  nogle  Skæpper  Kartofler  aarlig  til 
deraf  at  udvinde  Kartoffelmel.  Somme  Steder  kunde 
det  maaske  gaa  op  til  en  Tønde;  men  sjælden  eller 
aldrig  til  mere. 

Man  bar  sig  da  ad  paa  følgende  Maade:  Først  bleve 
Kartoflerne  vaskede  saa  rene  som  muligt,  derpaa  revne 
af  paa  et  af  de  almindelige  Rivejærn,  som  fandtes  i 
ethvert  Køkken,  hvilket  Arbejde  ofte  var  Tjenestepigens 
Bestilling  i  ledige  Aftentimer,  og  Melet  i  den  derved 
fremkomne  Masse  blev  saa  afsiet  gennem  en  alminde- 
lig Mælkesi  og  derpaa  udskyllet  i  forskellige  Hold 
Vand,  som  oftest  4  å  5.  Jo  flere  Hold  Vand,  Melet 
blev  behandlet  med,  des  finere  blev  det.  Efterat  være 
udvasket  paa  denne  Maade  hensattes  det  til  Vindtør- 
ring, og  derpaa  tørredes  det  yderligere  enten  i  Solen  el- 
ler Ovnen.    Man  plejede  saa  at  brede  Melet  ud  paa 

lange  Borde  og  udsætte  det  for  Solvarmen,  hvortil  der 
naturligvis  krævedes  stille  Vejr,  da  det  ellers  blæste 
bort,  hvis  det  da  var  under  aaben  Himmel.  Kunde 
dette  ikke  lade  sig  gøre,  benyttede  man  som  før  be- 
mærket Ovntørring.  Var  det  Ovntørring,  man  benyt- 
tede, bredte  man  det  ud  paa  Borde  rundt  omkring 
Kakkelovnen.  Det  hele  var  ikke  meget  vidtløftigt  og 
maa  vel,  som  før  bemærket,  nærmest  henregnes  under 
Begrebet  Husflid. 

Saa  i  Fyrrerne  udvidedes  Industrien  til,  at  enkelte  Hus- 
mænd eller  Aftægtsmænd  anskaffede  sig  hver  en  lille 
Haandmølle  lig  en  almindelig  Slibesten,  hvor  Bommen 
var  af  Træ,  men  beklædt  med  gennemhullede  Blikpla- 
der i  Lighed  med  de  førnævnte  Rivejærn.  Ejerne  af 
saadanne  Haandmøller  gik  da  rundt  med  dem  til  de 
Huse  og  Gaarde,  hvor  man  ønskede  at  benytte  dem  og 
udførte  saa  Malingen  eller  Knusningen  af  Kartoflerne 
mod  en  meget  ringe  Betaling.  Alt  det  øvrige  Arbejde 
udførtes  derpaa  af  Folkene  selv. 

Denne  Fremgangsmaade  holdt  sig  dog  ikke  ret  længe: 
thi  allerede  i  Slutningen  af  Fyrrerne  og  Begyndelsen 
af  Halvtredserne  udvidedes  Industrien  meget,  idet  den 
mer  og  mer  gik  over  til  Fabrikdrift.  Udvidelsen  med- 
førte, at  der  opstod  flere  større  Kartoffelmøller  —  al- 
ene i  Tistrup  Sogn  var  der  6  —  hvoraf  de  større  dre- 
ves ved  Vandkraft,  de  mindre  dels  ved  Heste-  og  dels 
ved  Haandkraft.  Vandkraften  havde  jo  det  store  Fortrin, 
at  Vandet  ikke  alene  afgav  den  fornødne  Drivkraft  til 
Maskinen,  men  besørgede  ogsaa  Kartoflernes  Afvask- 
ning, og  efter  Knusningen  Melets  Udskylning. 

Denne  Udskylning  fandt  Sted  gennem  en  Indretning, 
der  lignede  en  almindelig  Sigte. 

Da  Industrien  i  Halvtredserne  gik  over  til  ligefrem 

Fabrikdrift,  indrettedes  der  ogsaa  Vindtørringskamre  og 
Ovntørringskamre  i  større  Stil,  saa  at  Produktet  af  ca. 
50  Tønder  Kartofler  kunde  ekspederes  i  Løbet  af  en 
Dag,  hvilket  jo  ikke  var  saa  lidt,  eftersom  Udbyttet  af 
en  saadan  Kartoffelmasse  gennemsnitlig  kunde  være 
ca.  1600  M  Mel. 

Paa  Uhregaard  og  Letbæk  Mølle  i  Tistrup  Sogn, 
paa  Mølbygaard  i  Ansager  Sogn  og  Faaborg  Mølle 
i  Faaborg  Sogn  sattes  der  en  betydelig  Kraft  ind  paa 
denne  Sag.  Fabrikationen  dreves  paa  alle  disse  Steder 
med  Vandkraft,  og  disse  fire  Fabrikker  maa  vistnok 
betragtes  som  de  betydeligste  Centra  for  hver  sin 
Kreds  af  Kartoffeldyrkere  og  Kartoffelmelsproducenter. 

Paa  Letbæk  Mølle,  der  dengang  dreves  af  Sogne- 
foged og  Dannebrogsmand  Jens  Nielsen,  Landstings- 
mand Niels  Møllers  Fader,  maledes  der  aarlig  i  den 
gode  Tid  2500—3000  Tdr.  Kartofler,  hvoraf  udvand  les 
ca.  100.000  M  Kartoffelmel,  der  for  en  stor  Del  gik 
til  den  i  1844  af  Drewsen  anlagte  Papirmølle  i  Silke- 
borg. Hvad  der  ikke  gik  til  Papirmøllen,  gik  til  Køb- 
stæderne langs  Østkysten,  Randers,  Aarhus,  Horsens. 
Vejle,  Kolding  og  helt  ned  til  Haderslev,  Aabenraa  og 
Flensborg,  ja  endog  længere  Syd  paa,  medens  andre 
Partier  gik  til  Fyen,  navnlig  til  Odense  og  Svendborg. 
Der  blev  ogsaa  drevet  den  Trafik,  at  enten  Fabrikan- 
terne eller  Mellemhandlerne  førte  Melet  i  større  Par- 
tier til  Købstæderne  og  stykkede  det  ud  for  at  sælges 
i  mindre  Partier.  Efter  paalidelige  Optegnelser  er  det 
meddelt  mig,  at  man  saaledes  paa  en  Dag  godt  kunde 
sælge  5  å  6  Skpd.  eller  ca.  20  Centner  Mel,  hvilket 
jo  blev  en  ret  anselig  Skilling,  særlig  naar  man,  som 
sket  var,  kunde  faa  12  Skilling  eller  25  Øre  for  Pundet. 

Paa  Uhregaard,  hvis  nuværende  Ejer  dels  har  hjulpet 

sin  Fader  Thomas  Uhre  med  Driften  dels  selv  drevet 
den  en  kort  Tid,  formalede  man  aariig  2000  å  2500  Tdr. 
Kartofler  og  producerede  mellem  60—70.000  Pd.  Kar- 
toffelmel aariig,  hvorfor  man  kunde  opnaa  en  Pris  af 
indtil  15  Skilling  eller  30  Øre  for  Pundet. 

Den  Mand,  der  først  begyndte  paa  at  forvandle  Ud- 
vinding af  Kartoffelmel  fra  en  Husflid  til  Fabrikdrift 
efter  en  større  Maalestok,  hed  Jørgen  Nielsen.  Han 
ejede  den  største  Gaard  i  Hesselho,  Tistrup  Sogn  og 
var  som  født  til  at  være  Banebryder  og  Foregangs- 
mand, havde  han  blot  forstaaet  at  tage  Reb  i  Sejlene 
og  gaa  lidt  sindigere  frem.  Som  yngre  havde  han  af 
Interesse  for  sin  Udvikling  rejst  vistnok  baade  i  Eng- 
land og  Tyskland,  hvor  han  med  aabent  Blik  for  Frem- 
skridt havde  set  og  hørt  meget,  som  han  vilde  prak- 
tisere ud  i  Livet,  naar  han  kom  hjem;  men  han  spændte 
sine  Kræfter  for  vidt,  saa  det  gik  i  Stykker.  Han  kom 
derfor  til  at  staa  for  mange  som  en  Projektmager,  der 
ikke  gav  sig  Tid  til  at  afvente  Udbyttet  af  noget  som 
helst,  men  stadig  pønsede  paa  noget  nyt,  ligesom  han 
heller  ikke  tog  det  tilbøriige  Hensyn  til,  hvad  det 
kostede.  Var  han  bleven  ved  Kartoffelmelsfabrikatio- 
nen,  er  der  ingen  Tvivl  om,  at  denne  vilde  givet  ham 
et  godt  Udbytte;  thi  som  hans  Anlæg  var  det  første, 
var  det,  efter  hvad  de  ældre  Folk  i  Sognet  kan  min- 
des, ogsaa  det  største.  Men  han  blev  ikke  ved  Melet; 
der  maatte  bringes  mere  ud  af  Kartoflerne,  mente  han, 
og  saa  begyndte  han  paa  en  Æddikefabrik  og  derefter 
paa  en  Sirupsfabrik.  Æddiken  var  vist  i  Grunden  ikke 
saa  daariig,  medens  Sirupen  var  af  en  saadan  Beskaf- 
fenhed, at  den  vanskelig  kunde  afsættes;  den  havde, 
efter  hvad  Folk  kan  mindes,  en  graalig  Farve  og  var 
tyndt  flydende,  næsten  som  Vand.    Dernæst  anlagde 

Jørgen  Nielsen  et  Mejeri,  ligeledes  det  første  i  sit  Slags. 
Hensigten  med  dette  var  først  og  fremmest  den  at 
producere  Ost,  navnlig  en  Slags  Sødmælksost,  der  den- 
gang gik  under  Navnet  ^dansk-engelsk'  Ost,  der  vandt 
stor  Indgang  rundt  omkring  i  Landet  og  gav  Anled- 
ning til,  at  lignende  Mejerier  som  det  i  Hesselho  blev 
anlagte  rundt  omkring;  blandt  andet  kom  ogsaa  et  til 
i  Tistrup  Sogn,  nemlig  i  Galtho  By  og  ejedes  af  Jens 
Uhre,  hvilket  Mejeri  siden  fortsattes  af  Jes  Plauborg. 
Men  hele  denne  kombinerede  Fabriksvirksomhed 
kostede  jo  mange  Penge.  Jørgen  Nielsen  maatte  stifte 
Laan  paa  Laan,  først  paa  Ejendommen  og  siden  mod 
Kavtion.  Navnlig  var  det  de  helt  eller  til  Dels  mislyk- 
kede Sirups-  og  Æddikefabrikker,  der  blev  hans  Ruin. 
Tilsidst  maatte  han  gaa  fra  det  hele  og  kunde  ikke  betale 
hver  sit,  hvad  han  nok  tog  sig  meget  nær;  thi  han  varen 
ærlig  Mand,  hvis  tilsyneladende  for  store  Vidtløftighed 
bundede  i  en  Virkelyst,  han  ikke  forstod  at  holde  in- 
denfor det  opnaaelige,  en  Interesse  for  Udvikling  og 
Fremskridt,  han  ikke  forstod  at  begrænse.  Da  Mid- 
lerne til  større  Foretagender  slap  op,  spekulerede  han 
paa  Konstruktion  af  Landbrugsmaskiner,  og  med  Mo- 
dellen til  en  saadan  rejste  han  saa  til  København;  men 
han  maa  vistnok  ikke  have  faaet  noget  ud  af  denne 
sin  Opfindelse;  thi  han  døde  her  i  Fattigdom.  Vester- 
egnen skylder  ham  Tak  for,  hvad  han  satte  i  Gang; 
thi  uden  hans  Initiativ  vilde  sikkert  hverken  Kartof- 
felmelsindustrien, Ostefabrikationen,  Mejerivæsenet  eller 
i  det  hele  Virksomheden  og  Foretagsomheden  paa 
disse  Egne  faaet  en  saa  tidlig  Fart,  som  de  gjorde. 
Men  han  var  en  Begynder,  der  greb  fejl,  hvoraf  hans 
Eftermænd  kunde  gratis  tage  Lære,  og  dette  fik  maa- 
ske  mere  at  sige,  end  mange  tænker. 

Men  vi  maa  tilbage  til  Kartoffelmelet.  Ligesom  Horne 
Sogn  gik  i  Spidsen  for  Jydepotteindustrien,  saa  var 
det  Tistrup  Sogn,  der  langt  var  det  første  med  Kar- 
toffelmelsfabrikationen.  Dette  Sogn  producerede  i  de 
gode  Aaringer  250  300.000  Pund  Kartoffelmel  med 
et  Forbrug  af  8—9000  Tønder  Kartofler.  Som  man 
ser,  giver  dette  jo  med  en  Gennemsnitspris  af  20—25 
Øre  pr.  Pund  en  Bruttoindtægt  af  60—70.000  Kroner 
aarlig  for  et  enkelt  Sogn. 

Men  saa  maa  man  jo  trække  Udgiften  fra,  først  og 
fremmest  for  Raamaterialet  —  Kartoflerne  —  og  saa 
Arbejdskraften.  Til  300.000  Pd.  brugtes  ca.  9000  Tøn- 
der Kartofler,  hvis  Pris  i  Almindelighed  bestemtes 
paa  den  Maade,  at  saa  mange  Skilling,  Fabrikanterne 
fik  for  Pundet  af  Melet,  saa  mange  Mark  skulde  han 
betale  for  Tønden  af  Kartofler.  25  Øre  er  jo  det 
samme  som  12  Skilling,  hvilket  altsaa  giver  12  Mark 
for  Tønden  eller  4  Kroner  i  vore  nuværende  Penge. 
Men  da  25  Øre  jo  var  en  Topnotering  for  Pundet 
af  Kartoffelmel,  maa  man  vel  gaa  ned  til  mellem  3  og 
4  Kroner  som  Gennemsnitspris.  Naar  saa  Brutto- 
indtægten sættes  til  60—70.000  Kr.  og  Raastoffet  eller 
Kartoflerne  til  ca.  30.000,  bliver  Nettofortjeneste  og 
Arbejdsløn  imellem  30  og  40.000  Kroner  til  det  enkelte 
Sogn,  hvilket  jo  ogsaa  maa  kaldes  godt  i  hine  Tider. 
Arbejdskraften  var  forresten  paa  de  større  Møller  ret 
betydelig,  idet  der  paa  disse  Steder  maatte  være  3  å 
4  Mand  paa  Møllen  og  1  Mand  ved  Tørreovnen;  men 
saa  varede  det  hele  jo  ogsaa  kun  fra  Begyndelsen  af 
September  til  Slutningen  af  Oktober,  hvoraf  September 
Maaned  gav  det  fineste  Mel. 

Grunden  til,  at  det  gik  tilbage  med  Fortjenesten,  og 
at  Fabrikationen  som  Følge  heraf  ogsaa  tog  af,  var 

den,  at  Landet  oversvømmedes  med  tysk  Mel,  der 
indførtes  toldfrit  og  derfor  kunde  sælges  til  16  Øre 
Pundet.  Men  det  var  nu  de  herværende  Producenter 
for  største  Delen  selv  Skyld  i.  Sagen  var  nemlig  den, 
at  da  man  ikke  alene  i  Husholdningen  men  ogsaa  i 
Papirfabrikationen  begyndte  at  anvende  Kartoffelmel, 
blev  Efterspørgslen  saa  stor,  at  Regeringens  Opmærk- 
somhed blev  henvendt  paa  Sagen.  Der  kom  saa  i  den 
Anledning  en  Forespørgsel  til  alle  de  større  Produ- 
center angaaende,  hvor  meget  Mel  de  formente  at  kunne 
producere  aarlig,  for  at  Regeringen  kunde  faa  Klarhed 
over,  hvorvidt  man  fra  Indlandet  kunde  tilfredsstille 
de  Krav,  Forbruget  stillede.  Producenterne  misforstod 
imidlertid  fuldstændig  Regeringens  Hensigt  med  Fore- 
spørgslen, idet  de  mente,  at  Regeringen  pønsede  paa 
ad  den  Vej  at  skaffe  sig  et  nyt  Skatteobjekt,  og  var 
det  Meningen,  at  de  skulde  yderligere  beskattes,  tænkte 
de,  saa  maatte  hele  Produktionen  gøres  saa  ringe  som 
mulig,  og  saa  opgav  de  ikke  Halvdelen  af,  hvad  de 
producerede.  Da  saa  Regeringen,  der  havde  Oversigt 
over  Forbruget,  fik  denne  Opgørelse,  sagde  den  meget 
fornuftig:  „Er  Produktionen  ikke  større,  saa  maa  vi  lette 
Indførslen",  og  det  blev  da  ogsaa  Resultatet.  Og  havde 
det  været  galt  før,  saa  blev  det  værre  nu;  thi  nu  be- 
gyndte Tyskerne  efter  en  større  Maalestok  end  tidli- 
gere at  indføre  Kartoffelmel.  Lige  nede  fra  Hamborg 
kom  de  herind  i  Landet  med  deres  Mel,  og  dette  var 
Hovedgrunden  til,  at  det  fra  Begyndelsen  af  Tredserne 
begyndte  at  gaa  saa  stærkt  tilbage  med  Kartoffelmels- 
eller  Stivelseindustrien  i  Vestjylland. 


Vilslev  i  det  nittende  Aarhundrede. 

Et  Kulturbillede,  ved  Bankdirektør  J.  Madsen  i  Jerne. 


VILSLEV  By  ligger  lige  ved  Kongeaaen  paa  dennes 
Nordside.  Tæt  vest  for  Byen  begynder  de  store 
Marskenge,  der  i  en  Bredde  af  over  V?  Mil  stræk- 
ker sig  lige  ud  til  Havet.  Byen  har  omtrent  400  Ind- 
byggere. Fra  Øst  til  Vest  fører  en  Vej  (almindelig  be- 
nævnet „Gaden")  igennem  Byen;  langs  denne  ligger 
saa  Gaarde  og  Huse,  sædvanlig  med  en  større  eller 
mindre  Have  foran.  Ud  fra  den  nævnte  Hovedvej  gaar 
forskellige  andre  Veje,  Smøger  og  Stier,  baade  i  syd- 
lig og  nordlig  Retning  og  fører  til  fjernere  liggende 
Beboelser.  Kun  fra  Kirken  forbi  Skolen  fører  en  bre- 
dere Vej  nord  paa,  og  denne  deler  Byen  i  Østerbyen 
og  Vesterbyen,  en  Inddeling,  som  har  haft  Betydning 
baade  i  Gildelag  og  i  Grandelag.  I  mange  Aar  har 
der  været  en  kendelig  Sans  for  Plantning,  og  da  Byg- 
ningerne i  Reglen  er  vel  vedligeholdte,  ældre  Bygnin- 
ger, gør  Byen  navnlig  i  Sommertiden  et  ret  hyggeligt 
Indtryk.  Der  findes  ogsaa  flere  ret  betydelige  Frugt- 
haver. Op  over  Byen  rager  den  gamle,  ærværdige 
Kirke,  der  oprindelig  er  opført  af  Tufsten;  men  den 
vestre  Gavl  og  et  Stykke  af  den  søndre  Mur  er  om- 

bygget  i  Slutningen  af  det  18.  Aarhundrede,  og  her  er 
Tufstenen  erstattet  af  Tegl,  hvilket  mispryder  Kirken 
meget.  Koret  afsluttes  med  en  prægtig  Korrunding. 
Kirken  har  Bjælkeloft,  men  det  mærkeligste  ved  den  | 
er,  at  Taarnet  staar  ved  Nordsiden  af  Koret,  altsaa  ved 
Kirkens  østre  Ende.  Man  paastaar,  at  det  er,  fordi 
det  oprindelig  er  den  sydligste  Kirke  i  Nørre-Jylland.  | 
En  Ting  har  Byen  været  fri  for,  nemlig  en  Kro,  og  det 
har  sikkert  i  nyere  Tid  haft  sin  store  Betydning  med 
Hensyn  til  Ædruelighed  hos  Befolkningen.  Vel  er  der 
et  Sted  i  Byen,  som  benævnes  „Kroen";  men  den  har 
aldrig  haft  Privilegium.  Vejfarende  Folk  kunde  i  sin 
Tid  finde  Nattely  her,  og  Kølleregnskab  og  Kirkeregn- 
skab er  bleven  aflagt  her;  men  nogen  egentlig  Sam- 
lingsplads for  Byens  Folk  har  der  ikke  været. 

Til  Vilslev  Sogn  hører  desuden  Jested  og  en  Del  af 
Hillerup. 

Før  1864  hørte  Sognet  til  de  blandede  Distrikter, 
idet  der  i  Jested  og  Hillerup  fandtes  Ejendomme,  som 
hørte  under  Haderslev  Amt,  det  saakaldte  Haderslevhus- 
Gods,  og  i  Jested  fandtes  endog  et  Par  Ejendomme, 
der  i  sin  Tid  hørte  under  det  adelige  Gods  Lindeved 
(i  Store  Vi  Sogn,  Flensborg  Amt),  der  havde  Ejen- 
domme i  34  Sogne  lige  fra  Angel  til  Kongeaaen.  Rets- 
forholdene var  som  Følge  heraf  blandede. 

Jordsmonnet  er  meget  forskelligt,  og  af  den  Grund 
er  Udskiftningen  bleven  meget  mangelfuld.  Hvornaar 
den  har  fundet  Sted,  vides  ikke  med  Sikkerhed,  men 
vist  er  det,  at  den  er  foregaaet  paa  den  Tid,  da  Ejen- 
dommene var  Fæstegods  under  Kærgaard.  Gaardene 
har  oprindelig  haft  Mark,  Eng  og  Mose  paa  henved 
30  forskellige  Steder.  Størrelsen  varierede  fra  V*  til  9 
Tdr.   Land    geom.   Maal.     Udskiftningen   er  foregaaet 

paa  den  Maade,  at  Præstegaarden  fik  ligesaa  stort  et 
Areal  som  3  Bøndergaarde,  noget  over  200  Tdr.  Land 
med  20V^  Td.  Hartkorn.  Én  Gaard  fik  kun  4V,  Td. 
Hartkorn,  26  Gaarde  fik  hver  6%  Td.  Hartkorn;  men 
da  én  af  dem  ingen  Fæster  har  haft,  er  dens  Marker 
bleven  delt  i  3  ligestore  Dele  og  tillagt  Boisstederne, 
hvoraf  der  fandtes  17—18.  Lodderne  til  den  saaledes 
tredelte  Gaard  blev  kaldet  „Nygaards  Mark".  Bols- 
stederne  var  tildelt  nogle  Marklodder  i  Bymarkens  nord- 
lige Del,  Bolsager  og  Knoldfenne,  nogle  Engskifter  i 
Vesterende  og  Oldemorsholm  og  nogle  Toftelodder  i 
Gaasepøt. 

En  Mærkelighed  er  det,  at  Byens  Jorder  har  en 
Mængde  Navne,  hvoraf  flere  tyder  paa,  at  der  har 
været  Skov.-  Toften,  Holmen,  Holmskifte,  Madsfod, 
Langagre,  Blødfolde,  Sandskær,  Vadkroge,  Tyreeng, 
Hjørneskifte  (udt.  „æ  Høwnskift"),  Langer,  Polde,  Ko- 
agre,  Følhave,  Sønderenge,  Svinehoved,  Pumpkrog, 
Strandholm,  Slavge,  Hemmesbroenge,  Storfenne,  Rør- 
skifte, Grøfte,  Bjærget,  Hindhøj,  Bramlund,  Mellemvade, 
Vestlingfenne,  Vestlinger,  Vestervang,  Navlinger,  Gaase- 
pøt, Kæret,  Vesterende,  Bogetsvang  (af  Boghvede), 
Nørkær,  Oldemorsholm,  Spang,  Knoldfenne,  Bolsager, 
Blokke,  Fold',  Stiagre,  Kærbølling,  Fly,  Lilleskifte,  Lille- 
fenne, Faarebro,  Fennekholm,  Jævnjested,  Mølleagre, 
Mølleholm,  Tavler,  Stenagre,  Risagre,  Mellemveje,  Mø- 
gelhøj,  Birkbølling,  Skidenvang,  Trindvang  Fællesjord, 
Ulvkær,  Soddeskifte,  Brommerholm,  Gammelskifte  og 
Langskifte. 

Allerede  i  1784  maa  Gaardene  være  købte  af  Her- 
skabet paa  Kærgaard  tilligemed  Konge-  og  Kirketiende 
og  vistnok  alle  paa  én  Gang.  Det  vides  med  Bestemt- 
hed, at  1781  var  Gaardmændene  endnu  Fæstere.    Købe- 

summen  for  en  Gaard  har  rimeligvis  været  500  Daler 
Kurant  (1600  Kr.);  thi  det  var  den  Gæld,  Jesper  Mad- 
sen overtog  sin  Gaard  med  1811  af  sin  Fader,  der 
sikkert  ikke  har  kunnet  betale  noget  af  Købesummen, 
saa  meget  mere  som  han  maatte  opbygge  Gaarden 
efter  en  Ildebrand,  foraarsaget  ved  Lynnedslag  1781. 
Dertil  fik  han  ikke  anden  Hjælp,  end  hvad  han  kunde 
tigge  sammen,  da  Bygningerne  ikke  var  assurerede. 
Det  var  dengang  fuldt  lovmedholdeligt  at  tigge  til 
Brandskade  (tigge  til  ^Braand"),  hvilket  som  oftest  fore- 
gik ved  lejede  Folk. 

Paa  Grund  af  den  mangelfulde  Udskiftning  bevare- 
des meget  af  Fællesskabet  gennem  hele  1.  Halvdel  af 
det  19.  Aarhundrede.  Lige  til  1850  dyrkedes  Marken 
i  Vange.  Der  fandtes  ialt  7,  og  Driften  var:  Grønjords 
Byg,  2  Aar  Rug  og  4  Aar  Græs.  Det  var  forresten 
et  stolt  Syn  at  se  disse  store  Vange  med  bugnende 
Korn  og  de  vidtstrakte  Græsmarker.  Først  ved  Aaret 
1850  skete  det  første  Brud  paa  Vangedriften,  da  man 
begyndte  at  indføre  Brak.  Kun  de  lavere  Jorder  dre- 
ves hver  for  sig  efter  enhvers  Forgodtbefindende.  Saa- 
snart  Foraaret  kom,  blev  der  fæstet  en  Markmand,  der 
skulde  paase,  at  Markfreden  overholdtes.  Han  fik 
Kosten  paa  Omgang,  én  Dag  paa  hver  Tønde  Hart- 
korn. Desuden  fik  han  i  Penge  en  Lybskilling  for 
hvert  Kreatur,  der  havde  slaaet  sig  løs  eller  var  kom- 
men ud  af  Fennen.  Bissende  Kreaturer  lukkede  han 
inde  i  en  Fold,  der  endnu  findes  den  Dag  idag  midt 
i  Byen,  skraas  overfor  Skolen.  Han  kom  saa  og  meldte 
det  og  skrev  en  Kridtstreg  paa  Bjælken  for  hvert  løs- 
gaaende  Kreatur.  Betalingen  modtog  han  ved  Mikkels- 
dag, da  hans  Tjenestetid  var  udløben.  Han  var  ud- 
rustet  med   et  Stykke  Reb,   fastgjort  over  den   højre 

Skulder  og  ned  under  den  venstre  Arm;  desuden  havde 
han  en  Tøjrekølle  med  saa  langt  Skaft,  at  den  kunde 
tjene  ham  som  Spadserestok.  Endvidere  havde  han 
Ret  til  at  fordre  et  Knippe*  Hø  eller  et  Havreneg  til 
sin  Ko,  og  til  Jul  fik  han  sin  ^^Jullest",  som  han  hen- 
tede omkring  i  Gaardene,  og  som  bestod  i  et  Rugbrød, 
et  Sigtebrød,  et  Stykke  Flæsk  eller  Kød  og  et  Tælle- 
lys. Samme  Ret  havde  Faarehyrden,  Natvægteren  og 
alle  indenbyes  Fattige.  —  Markmandsstillingen  har  man 
bevaret. 

Om  Vinteren  fæstede  man  en  Faarehyrde  („æ  hjøwr"), 
der  skulde  passe  Byens  Faar  fra  Mikkelsdag  til  Paaske; 
sædvanligt  var  det  Markmanden.  I  Efteraaret  passede 
han  dem  ude  i  Engene;  men  naar  Vinteren  kom  med 
Barfrost,  drog  han  ud  om  Morgenen  med  dem  og  kom 
hjem  med  dem  om  Aftenen.  Om  Morgenen  samlede 
han  Faarene  paa  den  Maade,  at  han  begyndte  at  tude 
i  et  Kohorn  i  den  ene  Ende  af  Byen;  saa  vidste  man, 
at  man  skulde  lukke  Faarene  ud,  og  ligeledes  drog 
han  med  samme  Hornmusik  ind  i  Byen  om  Aftenen 
for  at  vare  Folk  ad,  at  de  skulde  lukke  op  for  dem; 
Faarene  skulde  saa  nok  finde  hjem.  Som  Vederlag  fik 
han  ligeledes  Kosten  paa  Omgang,  én  Dag  for  hvert 
Faar;  desuden  fik  han  en  Lybskilling  for  hvert  Lam, 
han  bragte  hjem. 

Byens  Anliggender  forhandledes  paa  Grandestævne, 
der  holdtes  i  en  lejet  Stue  og  lededes  af  en  „Poende- 
mand**  (Pantemand,  vel  det  samme  som  Oldermand). 
Hos  ham  opbevaredes  Byens  Tromme,  som  han  lod 
slaa,  naar  han  vilde  sammenkalde  Bymændene  til 
Grandestævne.  Var  der  noget  vigtigt,  der  skulde  for- 
handles, som  at  Græsningen  paa  Markveje  eller  Fælles- 
jorder  skulde  udlejes.  Arbejde  udføres  o.  s.  v.,  saa  gik 

der  en  Grandeseddel  rundt,  som  Nabo  skulde  bringe 
til  Nabo  i  en  bestemt  Orden.  Byen  var  i  den  Hen- 
seende delt  i  4  Kvarterer.  Enken  lod  sin  Karl  møde, 
hvis  hun  ingen  voksen  Søn  havde.  Forhandlingerne 
indførtes  i  en  Protokol.  Disse  Protokoller  kunde  have 
givet  Oplysning  om  mangt  og  meget,  men  er  ikke 
bleven  opbevarede;  her  blev  meget  forhandlet,  ikke 
alene  under  de  omtalte  Levninger  af  Fællesskabet,  men 
særlig  kunde  de  have  bidraget  til  at  kaste  Lys  over 
Forholdet  under  de  forskellige  Krige. 

Der  fandtes  flere  jordløse  Huse;  men  de  fleste  Hus- 
mænd holdt  alligevel  en  Ko,  som  de  om  Sommeren 
græssede  paa  Vejene,  og  til  Vinteren  indbjærgede  de 
Hø,  som  de  slog  paa  Veje  og  Grøftekanter.  Paa  Vejene 
maatte  Konen  eller  Smaabørnene  trække  med  Koen 
og  græsse  den;  thi  den  maatte  ikke  tøjres. 

I  Markarbejdet  var  der  ogsaa  meget  Fællesskab,  saa 
længe  Dyrkningen  i  Vange  bestod.  Gødningskørsel 
og  Pløjningen  af  Bygvangen  begyndte  alle  samtidig. 
Fremmede  maatte  tro,  at  det  var  en  stor  Herregaards- 
mark,  naar  henved  et  halvt  Hundrede  Spand  Heste  var 
i  Gang.  Af  Boghvede  saaedes  saa  godt  som  intet; 
men  noget  var  vel  nok  saaet  i  sin  Tid,  eftersom  en 
af  de  ringeste  Vange  fik  Navnet  „Bogetsvang".  Med 
Bygsæden  var  Foraarsarbejdet  afsluttet,  og  saa  begyndte 
Tørveskæret.  Da  blev  der  livligt  paa  Mosen.  Vilslev 
Mose  har  været  gammel  Skov,  der  er  gaaet  til  Grunde 
ved  Ildebrand;  thi  der  er  fundet  en  Mængde  forkullede 
Stubbe  af  Egetræer.  Men  der  er  ogsaa  fundet  store 
Fyrretræer,  Fyrre-  og  Grankogler,  saa  det  kan  se  ud 
til,  at  den  har  hørt  til  vore  ældste  Skove,  som  imid- 
lertid er  gaaet  til  Grunde,  forinden  Bøgen  har  holdt 
sit  Indtog;  thi  saavidt  vides,  er  der  intet  Bøgetræ  fun- 

det.  Skoven  i  ^^lslev  Mose  har  hængt  sammen  med 
de  nuværende  Skovrester  ved  Kærgaard  og  Lundager- 
gaard  og  har  udgjort  en  Del  af  den  gamle  Farrisskov 
nord  for  Kongeaaen;  dens  nærmeste  Nabo  mod  Øst 
er  Skovene  ved  Sønderskov  i  Folding  Sogn. 

Naar  Arbejdet  paa  Mosen  var  tilendebragt,  begyndte 
Mænd,  Karle  og  store  Drenge  med  Oprensning  af 
Grøfter  i  de  vidtstrakte  Enge,  hvilket*  Arbejde  ved  Mid- 
sommerstid  afbrødes  af  Høslætten  for  atter  at  fortsæt- 
tes indtil  Høsten. 

I  Regelen  begyndte  Høslætten  den  første  Søndag  ef- 
ter Sankt  Hans  Dag.  Man  drog  ud  Kl.  4  om  Eftermid- 
dagen i  sine  Søndagsklæder.  De  gamle  Klæder  om- 
byttede man  til  Høslætten  for  ikke  at  bruge  dem  mere. 
Saa  begyndte  Arbejdet,  og  var  det  maanelyst,  fort- 
satte man  i  hele  den  lyse,  korte  Sommernat.  En  saa- 
dan  stille,  lys  Sommernat  paa  Vilslev  Enge  hører  til 
nogle  af  de  skønneste  Barndoms-  og  Ungdomsminder. 
3,  4  å  5  Karle  gik  jævnsides  og  huggede  ud  af  Græs- 
set i  Takt;  i  den  stille  Nat  kunde  det  høres  langt  borte. 
Saa  afbrødes  Nattens  Stilhed  af  Sang,  undertiden  af 
en  enkelt  Klarinet,  mens  Mosekonen  lavede  sit  tusind - 
aarige  Bryg.  Kl.  hen  ved  2  steg  en  enlig  Lærke  op  i 
den  stille,  klare  Luft  og  slog  sin  første  Trille,  og  snart 
vækkede  den  Sangfuglekoret.  Naar  Solen  steg  op  i 
Øst,  var  man  omtrent  færdig  med  Engen,  kun  Grøfte- 
kanterne var  tilbage,  og  i  den  tidlige  Formiddagstime 
kørte  det  ene  Læs  Slætkarle  efter  det  andet  syngende 
ind  i  Byen.  Efter  endt  Maaltid  lagde  man  sig  paa 
Sengen  med  Klæderne  paa;  thi  Manden,  Drengene  og 
Pigerne  maatte  besørge  alt  det  øvrige  Arbejde.  Kl.  2 
blev  der  kaldt,  Leerne  maatte  „hares",  et  Maaltid  ny- 
des, og  saa  drog  man  atter  afsted.    Byens  Karle  slog 

sig  sammen,  slog  én  Nat  her,  en  anden  dér;  thi  til 
Høslætten  krævedes  øvede  Folk,  og  de  gamle  Marsk- 
bønder var  vanskelige  at  tilfredsstille.  Under  Arbejdet 
kom  de  gerne  ud  paa  Engen,  gik  bagefter  og  sparkede 
Skaaret  til  Side  for  at  se,  om  Leen  var  kommen  helt 
ud,  og  om  Bunden  var  kommen  nær  nok.  Det  hed 
sig  gerne:  »Engen  maa  være  slaaet  saa  „snært",  at 
man  kan  drive  en  Lus  henad  den**.  Slaaningen  varede 
gerne  i  14  Dage;  i  den  Tid  kom  Slætkarlene  i  Regelen 
ikke  af  Klæderne.  Arbejdet,  der  helst  skulde  foregaa, 
mens' Duggen  var  i  Græsset,  var  saa  anstrengende,  at 
naar  Slætkarlen  kom  i  Ro,  blev  han  greben  af  en  Slags 
krampagtige  Stød,  der  altid  gik  i  samme  Retning  som 
Leen,  fra  højre  til  venstre.  Hos  nogle  gik  det  saa  vidt, 
at  de  havde  ondt  ved  at  føre  Skeen  til  Munden,  men 
kunde  kaste  Maden  over  den  venstre  Skulder. 

Naar  Engen  var  slaaet,  blev  det  Mandens,  Pigernes 
og  Drengenes  Sag  at  faa  den  revet.  Høet  blev  tømmet 
sammen  med  Hestene  i  Stakke  paa  et  halvt  Læs.  Tøm- 
men bestod  af  et  tykt  Bræt  eller  en  tynd  Planke  paa 
5-— 6  Alens  Længde,  hvortil  var  fæstet  et  Par  lange 
svære  Tov,  et  ved  hver  Ende,  der  samledes  i  en  Bøjle 
ved  Hammelen,  hvorfra  tillige  gik  et  tyndere  Reb, 
Svøbreb,  midt  over  Høet  og  ned  om  Brættet  for  at 
holde  Høet  sammen.  At  køre  i  susende  Galop,  med 
den  tomme  Tømmefjæl  besat  med  leende  og  sladrende 
Piger,  hørte  med  til  en  af  de  største  Fornøjelser,  den 
travle  Høbjærgning  frembød. 

Efter  Rivningen  begyndte  saa  Hjemkørslen  fra  Mor- 
gen tidlig  til  Aften  silde  uden  nogen  Middagshvile. 
Kunde  man  faa  det  sidste  Læs  læsset  Kl.  11  Aften, 
saa  svøbte  man  sig  ind  i  et  Hestedækken  og  sov  et 
Par  Timer;  men  naar  Sol  stod  op,  maatte  Læsset  være 

i  Porten.  Det  gav  strengt  Arbejde  og  liden  Hvile, 
men  god  Kost.  Arbejdet  gik  med  Sang  og  Latter  og 
Spøg  den  lange  Sommerdag  og  den  lyse  Sommernat; 
derfor  længtes  især  Ungdommen  efter  Høslætten  som 
Aarets  skønneste  Tid. 

Det  var  et  stolt  Syn  at  se  ud  over  de  vidtstrakte 
Enge,  naar  der  stod  Høstak  ved  Høstak;  men  var 
Høet  kørt  hjem,  kom  det  røde  Kvæg  i  Stedet.  Blæste 
det  saa  op  til  Storm  af  Sydvest,  da  var  Marskboen 
paa  Færde.  Barbenet,  med  et  Reb  over  Skulderen  og 
en  Springstage  i  Haanden,  maatte  han  ud  i  Engene  for 
at  drive  Kreaturerne  hjem.  Her  var  aldrig  Tale  om  mit 
og  dit:  Engene  maatte  ryddes,  først  de,  der  grænsede 
mod  Syd  til  Aaen,  sidst  de  nordlige  omkring  ^Bjær- 
get",  en  Sandknude,  der  ligger  i  Nordsiden  af  Engene. 

„Bjærget"  ligger  dér  som  et  Tilflugtssted,  hvortil 
mange  har  reddet  sig,  naar  Vandet  kom  for  tidligt  paa 
dem,  saa  de  ikke  kunde  naa  hjem.  Her  boede  indtil 
for  næppe  femti  Aar  siden  en  Mand,  som  hed  Anders 
Sørensen,  almindelig  kaldet  Anders  Termansen  eller 
.æ  Bjærremand".  Han  kunde  til  sine  Tider  være  van- 
skelig at  omgaaes;  men  i  ondt  Vejr  var  han  Omhygge- 
ligheden selv.  I  ham  fandtes  et  varmt  og  blødt  Hjerte 
under  en  haard  Skal.  Nedskriveren  af  disse  Linier  har 
staaet  ved  denne  Mands  Dødsleje  og  kan  vidne,  at  en 
saadan  Tro  og  barnlig  Gudhengivenhed  er  næppe  fun- 
den i  Israel.  Mangen  én  har  tyet  til  Anders  Terman- 
sens  gæstfri  Hus  og  fundet  et  varmt  Hjerte  og  en 
aaben  Haand;  men  at  byde  ham  Vederlag  optog  han 
som  en  Fornærmelse:  ingen,  der  kendte  ham,  vovede 
at  byde  ham  det.  Hos  ham  kunde  man  faa  Besked 
om  alt;  med  sit  skarpe  Blik  fulgte  han  alt,  hvad  der 
foregik.     Han  døde  ved  Juletid  1859. 

Det  var  i  Aaret  1860  ved  Bartolomæustid  [24.  Avgust], 
at  Vesterhavet  rejste  sig  i  hele  sin  Vælde.  Folk  maatte 
afsted,  nogle  til  Hest,  andre  til  Fods.  Ankommen  til 
de  sydlige  Enge  begyndte  Vandet  at  vælte  ind  over 
Engene,  Bølge  paa  Bølge.  Den  ene  Fenne  blev  ryddet 
efter  den  anden  af  dem,  der  var  til  Fods;  men  de, 
der  var  til  Hest,  fulgte  efter  Kvæget.  Snart  dannede 
hele  Engen  et  eneste  Hav.  Springstagerne  maatte 
bruges  for  at  sætte  over  de  brede,  vandfyldte  Grøfter. 
Gennemvaad  til  Skindet  ænsede  man  kun  det  ene:  at 
redde  Kvæget.  Mørket  begyndte  allerede  at  falde  paa, 
førend  man  naaede  op  paa  det  tørre.  Ud  paa  Aftenen 
blev  det  klart,  at  15  Mennesker  savnedes;  men  man 
satte  vel  sin  Fortrøstning  til,  at  de  kunde  være  i  Be- 
hold paa  „Bjærget".  Foreløbig  var  der  intet  at  gøre. 
Vandet  gik  tæt  ind  til  Byen,  og  Bælgmørke,  kun  af- 
brudt af  skarpe  Lyn,  rugede  over  Vandene.  Først  over 
Midnat  kunde  man  vente  Maanen;  inden  den  kom, 
var  der  intet  at  udrette.  De  unge  Karle  skiftede  Tøj 
og  gik  til  Sengs  for  at  nyde  en  kort  Hvile,  mens  de 
ældre  fodrede  Hestene.  Kl.  2  blev  der  purret  ud,  de 
kraftigste  Heste  blev  trukne  frem  og  bemandede  med 
et  udvalgt  Mandskab:  det  gjaldt  om  at  naa  „Bjærget" 
for  at  faa  Vished  om  de  savnede.  Henved  30  Ryttere 
naaede  ud  til  Vandet,  saa  vendte  nogle  tilbage,  andre 
fulgte  et  lille  Stykke  med,  saa  vendte  de  om;  kun  14 
Ryttere  naaede  „Bjærget".  Her  fandtes  8,  medens  de 
7  savnedes.  I  Galop  gik  det  over  Bakkekammen. 
Herfra  saa  man  6  Mand  komme  Side  om  Side,  vadende 
i  Vand  til  midt  paa  Brystet,  skydende  Springstagerne 
foran  sig  til  Støtte  mod  Bølgeslaget.  Nedenfor  Bakke- 
draget løb  et  bredt  Vandløb  med  strid  Strøm.  Nogle 
af  Rytterne  stod  nu  af  Hestene  og  vadede  ud  til  Strøm- 

men,  hvor  de  kastede  Reb  over  til  de  6,  som  de  paa 
denne  Maade  slæbte  gennem  Vandet.  De  6  var  om 
Aftenen  blevne  overraskede  af  Vandet,  og  da  de  ikke 
kunde  naa  Land,  var  de  tyet  til  „Løvehøj"  ude  paa 
„Ovret",  hvor  de  i  en  Timestid  maatte  staa  i  Vand  til 
Knæerne,  støttende  sig  til  Springstagerne.  Derpaa  be- 
gyndte Vandet  at  falde,  og  de  maatte  nu  vandre  frem 
og  tilbage  for  nogenlunde  at  holde  Varmen.  Snart 
var  de  bænkede  hos  Anders  Termansens  Enke  ved 
varmt  01  og  Smørrebrød;  men  Klæderne  maatte  de 
tørre  paa  Kroppen.  Endnu  savnedes  1  Mand.  5  Ryt- 
tere drog  nu  ud  til  Havet,  hvor  de  endelig  traf  den 
savnede  i  god  Behold.  Han  havde  ligeledes  søgt  Til- 
flugt paa  et  højt  Sted  paa  „Ovret".  De  5  Ryttere 
naaede  Land  KL  4  om  Eftermiddagen;  da  havde  de 
siddet  paa  Hesteryggen  det  meste  af  14  Timer.  Om- 
trent 90  Faar  og  15  Stykker  Kvæg  var  blevne  Havets 
Bytte;  men  intet  Menneskeliv  gik  tabt. 

Ved  Siden  af  Prædikestolen  i  Vilslev  Kirke  findes  i 
Panelet  et  Mærke  27.,  Alen  over  Gulvet  med  Aars- 
tallet  1634,  som  viser,  hvor  højt  Vandet  i  denne  store 
Vandflod  steg;  det  var  Natten  mellem  den  11.  og  12. 
Oktober. 

I  Syvtierne  af  det  18.  Aarhundrede  blev  Mads  Jes- 
persen overrasket  af  Vandet  i  Præstens  Storfenne,  saa 
han  maatte  klamre  sig  fast  til  en  Ledstolpe.  Præstens 
Avlskarl,  der  var  til  Hest,  kom  til,  og  Mads  bad  ham 
hjælpe  sig.  Det  vilde  Karlen  ikke;  men  da  han  absolut 
skulde  gennem  Leddet,  greb  Mads  Jespersen  fat  i 
Hestens  Hale,  viklede  sine  Hænder  ind  i  Haarene  og 
blev  paa  denne  Maade  slæbt  gennem  Vandet  op  til 
„Bjærget".  Han  var  mere  død  end  levende,  da  han 
kom  i  Land.    Paa  Grund  af  det  kolde  Bad,  Angst  og 

Anstrengelse  og  det  salte  Vand,  han  havde  slugt,  faldt 
han  i  en  langvarig  Sygdom,  hvori  han  mistede  sin 
Hørelse.  Han  forblev  stokdøv  til  sin  Død,  som  først 
indtraf  en  firti  Aar  senere;  han  døde  1818.  Hans  Hu- 
stru Kirsten  troede  ikke  at  skulle  se  ham  levende  mere. 
og  hun  gik  til  Præsten  for  at  klage  sin  Nød;  men  hun 
fik  det  Svar:  „Hendes  Mand  kommer  nok;  men  det  er 
værre  med  mine  Stude,  som  er  blevne  i  Rørskifte**. 
Kirstens  Død  indtraf  et  Par  Dage  efter  hendes  Mands, 
de  blev  jordede  samme  Dag  og  kom  i  én  Grav. 

I  1825  havde  man  atter  en  af  de  store  Stormfloder, 
der  gik  ind  i  flere  Huse  og  bortskyllede  en  Gaard, 
der  laa  vest  for  Præstegaarden.  Tømmeret  samlede 
man  op  nordøst  for  Byen.  Gaarden  blev  ikke  genop- 
bygget, men  Jorderne  blev  udstykkede  og  bortsolgte. 
Paa  den  østre  Gavl  i  en  af  Præstegaardens  Lade- 
bygninger findes  en  indmuret  Stentavle  med  følgende 
Indskrift: 

DC  X  C  O! 

Jeg  blef  paa  Jorden  i  en  Hast 

lagt  need  og  sønderreven, 

wed  denne  Hværvelvind  kuldkast, 

Gud  til  mig  hafde  dreven. 

Men  Gud,  som  kastede  mig  om, 

har  givet  Hæld  og  Lykke: 

jeg  opbygt  staar  for  Verdens  Dom 

mod  mangens  spodske  Tykke. 

Jeg  staar  her,  mens  Gud  hånd  vil; 

du!  som  kand  det  fortryde, 

beed  trolig  Gud,  see  selv  og  til, 

du  ej  mit  Fald  skal  nyde. 
D.  30.  April  1725. 
DC  X  C  O! 

I  1882  nedbrændte  atter  et  Stykke  af  Præstegaardens 
Ladebygninger  i  Nærheden  af  Indkørselsporten.  Af- 
døde Pastor  Sørensen  fortalte  da  følgende:  „Da  Laden 
forrige  Gang  blæste  ned  (1725),  havde  Avlskarlen  om 
Morgenen  for  én  eller  anden  Forseelse  gennempryglet 
Drengen;  men  det  samme  var  sket  i  1882,  da  havde 
Morten  Avlskarl  ogsaa  om  Morgenen  revset  Drengen", 
—  hvoraf  Pastor  Sørensen  sluttede,  at  det  kunde  se 
ud  til  at  være  en  farlig  Sag  at  prygle  Drengen  i  Præste- 
gaarden.  — 

I  1839  i  Februar  brød  en  vældig  Storm  løs.  Det 
havde  været  en  haard  Vinter  i  Forvejen.  Stormen  rejste 
sig  og  brød  Isen  i  sønder  og  kastede  den  ind  over 
Marker  og  Enge  i  store  Flager,  saa  store  som  smaa 
Huse.  En  Mand  har  fortalt,  at  naar  han  gik  20  Skridt 
fra  sin  Lade,  kunde  han  ikke  se  den  for  Is.  Isfloden 
mindedes  længe  af  de  dalevende;  thi  Isen  laa  til  langt 
ud  paa  Foraaret,  førend  den  smeltede,  og  man  havde 
Vanskelighed  ved  at  behandle  Jorden. 

I  Januar  1852  gik  Vandet  ind  i  henved  20  Huse  og 
Gaarde.  Flere  Steder  gik  det  ind  ad  Vinduerne,  og 
et  Sted  endog  op  paa  Loftet.  Vel  gik  der  ingen  Krea- 
turer tabt;  men  meget  Foder  og  Bohave  blev  ødelagt. 
I  de  nærmeste  Aar  derefter  blev  en  Del  af  Gaardene 
og  Husene  ombyggede,  og  Grunden  blev  opfyldt,  saa 
nu  er  der  ikke  ret  mange  Steder,  hvor  en  lignende 
Stormflod  kan  trænge  ind.  Men  det  gik  ud  over  de 
gamle  Sandbjærge,  der  ligger  øst  for  Byen^;  thi  her 
blev  den  meste  Fyldjord  tagen.  Mærkeligt  er  det,  at 
denne  Stormflod  kastede  en  stor  Mængde  Ferskvands- 
fisk, især  Skaller,  ind  over  Marker  og  Enge.  De  laa 
i  Tusindvis,  da  Vandet  var  gaaet  bort. 

»  omtalte  af  J.  BrOel  i  ,Fra  Ribe  Amt  1903*,  Side  81. 


40  J.  MADSEN:  IH 

I  Aarene  1865  og  1882  led  Vilslev  Bys  Jorder  me- 
get af  Oversvømmelser.  Begge  Gange  indtraf  Storm- 
floden i  Maj  Maaned  og  ødelagde  den  nys  saaede 
Vaarsæd.  Kløveren  i  Engene  gik  bort  og  kom  først 
igen  efter  flere  Aars  Forløb.  Det  er  en  meget  større 
Ulykke,  at  Vandet  gaar  over  Marker  og  Enge,  naar 
Jorden  er  indtørret,  end  naar  den  i  Forvejen  er  mættet 
med  Vand.  Siden  de  store  Vandingskanaler  er  bleven 
anlagte,  beskytter  de  mod  mindre  Stormfloder. 

En  Levning  fra  Fællesskabets  Tid  kan  man  vel  og- 
saa  nok  finde  deri,  at  næppe  var  Høsten  til  Ende, 
førend  Kvæget  blev  sluppet  løs  og  kunde  gaa,  hvor- 
hen det  vilde.  Først  da  Mergling  med  Rodfrugtdyrk- 
ning vandt  Indgang,  maatte  den  Rest  af  Fællesskabet 
vige,  der  hæmmede  alt  Fremskridt.  En  farlig  Følge 
af  Løsgang  og  Fællesdrift  viste  sig  ogsaa  deri,  at  Byens 
Faar  i  Femtierne  blev  smittede  af  Fnat  og  i  flere  Aar 
var  stillede  under  Dyriægetilsyn,  til  stor  Skade  for 
Faareavlen.  Sygdommen  var  vanskelig  at  bekæmpe, 
da  man  nødig  vilde  opgive  Fællesskabet.  Først  da 
de  enkelte  Besætninger  blev  udsondrede  for  sig,  fik 
man  Bugt  med  Sygdommen.  —  Naar  Faarene  om  Efter- 
aaret  gik  i  Engene,  fulgte  Kragerne  dem.  Faldt  et 
Faar  i  en  Grøft,  havde  det  vanskeligt  ved  at  komme 
op,  idet  Vandet  tyngede  i  den  lange  Uld.  Kragerne 
var  da  til  Rede  og  huggede  Øjnene  ud  paa  Dyret,  der 
saa  var  Dødens  visse  Bytte  og  for  Kragerne  et  læk- 
kert Maaltid.    Men  Faarehyrden  fik  Utak. 

Ude  paa  „Bjærget"  (ogsaa  kaldet  „Herredsbjærg") 
skal  der  efter  Sagnet  have  ligget  en  Borg,  der  har 
staaet  i  Forbindelse  med  Kærgaard  ved  en  underjor- 
disk Løngang.  „Herredsbjærg"  hørte  til  de  mange 
Bavnehøje,  der  fandtes  paa  Vestkysten. 

Da  Vilslev  ligger  lige  ved  den  gamle  Toldgrænse, 
der  indtil  1850  var  trukken  mellem  Nørre-  og  Sønder- 
jylland, har  den  naturligvis  ogsaa  sin  Smuglerhistorie. 

1  Vilslev  Spange  var  der  Toldsted,  hvor  der  boede  en 
Toldkontrollør  med  sine  Toldkarle,  der  alle  var  beredne. 
Den  sidste  Toldkontrollør  var  en  d'Origny.  De  fær- 
dedes langs  med  Grænsen,  bevæbnede  med  en  Pistol 
og  en  lang  Ryttersabel.  Toldkarlene  havde  ingen 
Uniform.  Desuagtet  dreves  Smugleriet  efter  en  stor 
Maalestok.  Det  var  især  Brændevin  og  Manufaktur- 
varer, der  var  Genstand  for  Smugleriet.  Der  boede  en 
hel  Stab  af  Smuglere  i  Vilslev,  og  de  tjente  gode 
Penge.  Betalingen  for  at  bringe  et  20  Kanders  Anker 
til  Darum  eller  Kikkenborg  var  2  Mark  lybsk  (omtr. 

2  Kr.  12Vo  0),  som  dengang  ansaas  for  en  god  For- 
tjeneste; men  der  tjentes  undertiden  indtil  det  dobbelte. 
Smugleriet  foregik  paa  Strækningen  fra  Jested  Mølle 
til  lidt  vest  for  Vilslev  Spange. 

I  Vilslev  Spange  paa  den  søndre  Side  af  Kongeaaen, 
hvor  der  endnu  er  priviligeret  Kro  og  Købmandshan- 
del, havde  man  et  Brænderi,  hvis  Brændevin  saa  at 
sige  altsammen  blev  smuglet  over  til  Vilslev.  En  gam- 
mel Smugler  har  fortalt,  at  han  tit  har  vadet  gennem 
Aaen  3  å  4  Gange  hver  Nat  og  ofte  maattet  bryde  Isen. 
Smugleriet  blev  af  Befolkningen  anset  for  ganske  tillade- 
ligt. Det  gjaldt  om  at  narre  Toldvæsenet,  derfor  havde 
Smuglerne  Tilhold  i  ethvert  Hus,  de  kom;  at  holde 
med  Toldvæsenet  ansaas  for  en  Forbrydelse,  som  in- 
gen ærekær  Mand  eller  Kvinde  vovede  at  gøre  sig 
skyldig  i.  Opfindsomheden  var  stor.  Her  skal  med- 
deles et  lille  Træk,  som  er  meget  karakteristisk;  Smug- 
leren har  selv  fortalt  det.  Niels  Maler  var  Brænderi- 
karl i  Vilslev  Spange  og  Smugler  tillige.    Saa  skulde 

der  være  Gilde  ovre  i  Vilslev,  og  Niels  skulde  have 
et  Anker  Brændevin  derover.  Det  vidste  Toldkarlene, 
der  boede  i  Stedet  ved  Siden  af.  De  lovede  ham,  at 
i  Dag  skulde  de  nok  fange  ham,  og  fra  Kontrollørens 
Have,  der  gik  ned  mod  Aaen,  holdt  de  Udkig  med 
ham.  Saa  kom  Niels  dragende  med  et  stort  Anker, 
og  i  fuldt  Løb  satte  han  over  Gangbroen  over  Aaen; 
men  Toldkarlene  var  i  Hælene  paa  ham  og  fangede 
ham  ude  paa  Præstens  „Holme".  „Naa  god  Karl!  nu 
har  vi  dig!"  Niels  slængte  Ankeret  paa  Jorden  og  saa' 
paa  dem  med  et  fiffigt  Grin,  idet  han  sagde:  „Jeg  har 
da  vel  Lov  til  at  bære  et  tomt  Anker  over  til  min 
Moder;  hun  er  i  Færd  med  at  brygge  i  Dag".  Told- 
karlene blev  nødte  til  at  lade  ham  gaa  méd  det  tomme 
Anker.  En  Timestid  senere  var  han  der  igen  med  et 
tomt  Anker;  da  blev  han  først  indhentet  ovre  paa  Kir- 
kegaarden.  Men  nu  skyndte  han  sig  hjem  og  fik  fat 
i  det  fyldte  Anker,  og  denne  Gang  naaede  han  ind  i 
Byen;  saa  var  Brændevinen  i  Behold.  Blev  Smugleren 
tagen,  tog  man  Varerne  fra  ham,  og  dermed  var  Sagen 
i  Regelen  sluttet;  men  det  skete  ikke  sjældent,  at  der 
blev  øvet  Vold  mod  Toldvæsenet,  og  saa  vankede  der 
Straf.  Saaledes  blev  Niels  Maler  truffen  i  Kragelund 
Eng  med  et  Anker  ved  højlys  Dag.  Da  han  ikke 
kunde  redde  sig,  kastede  han  Ankeret  i  en  Grøft,  løb 
saa  hen  og  satte  sig  skrævs  over  Kragelund  Dige.  Da 
Toldkarlen  ikke  kunde  finde  Ankeret,  blev  han  ærger- 
lig»  gav  sig  i  Mundhuggeri  med  Niels,  og  det  kom  til 
Slagsmaal.  Smugleren  fik  vel  nok  de  fleste  Prygl; 
men  straffet  blev  han  alligevel,  og  det  hjalp  ikke,  at 
han  for  Retten  stillede  sig  an,  som  han  var  fjollet. 

Niels  Maler  fortalte:   „To  Gange  har  jeg  og  Povl 
Skomager  faaet  Vand-  og  Brødsstraf.    Den  første  Gang, 

vi  mødte  for  at  afsone  den,  havde  Povl  Skomager  ta- 
get et  Par  store  Støvler  paa,  og  dem  havde  han  fyldt 
med  Flæsk  og  stegt  Fisk  samt  adskillige  „Lærker", 
nogle  smaa  flade  Flasker,  der  rummede  fra  V«  til 
1  Pægl.  Men  da  vi  kom  ind  paa  Raadhuset,  trak  man 
Støvlerne  af  Povl,  og  saa  kom  hele  Herligheden  for 
Dagen.  Denne  Gang  havde  vi  nær  kreperet.  Da  vi 
saa  næste  Gang  skulde  derud,  havde  Povl  lavet  et  Par 
Klodser  med  tykke  Bunde,  som  han  havde  udhulet 
og  fyldt  med  Flæsk  og  en  tynd  Snor.  Saa  havde  vi 
gjort  Aftale  med  en  Kone,  at  hun  hver  Nat  skulde 
møde  udenfor  Arresten  med  en  Flaske  Brændevin;  men 
Arrestforvareren  kunde  ikke  begribe,  hvorledes  det 
kunde  hænge  sammen,  thi  naar  han  kom  ind  til  os 
om  Morgenen,  var  vi  snydefulde". 

Som  lille  Barn  oplevede  jeg  et  Træk,  der  har  fæstet 
sig  uudsletteligt  i  Hukommelsen.  En  Nat  blev  der 
kaldt  paa  min  Fader:  „Skynd  dig  at  lukke  din  nørre 
Port  op,  Toldvæsenet  er  i  Hælene  paa  os".  Det  var 
Manufakturvarer.  Min  Fader  sprang  op  af  Sengen,  og 
der  blev  Uro  i  Huset.  Porten  blev  lukket  op.  Va- 
rerne kom  ind,  og  Toldvæsenet  fik  en  lang  Næse;  men 
jeg  var  bleven  bange  og  græd,  saa  min  Moder  maatte 
op  og  hen  til  Sengen  for  at  stille  mig  tilfreds. 

Det  var  ikke  altid,  at  Smugleriet  løb  heldigt  af;  men 
Smuglerne  var  saa  snilde,  at  det  som  oftest  kun  var 
Smaating,  der  faldt  i  Toldvæsenets  Hænder.  Hvad 
Toldvæsenet  tog  og  beslaglagde,  blev  delt  i  tre  Dele, 
hvoraf  den  ene  tilfaldt  Toldkassen,  den  anden  Told- 
kontrolløren og  den  tredie  Toldkarlene,  der  havde  be- 
slaglagt Varerne.  Det  hørte  til  Sjældenhederne,  at  et 
større  Parti  Varer  blev  taget  af  Toldvæsenet;  dog  skete 
det  en  Gang  ved  Gredstedbro.  Toldkarlen  Peder  Juncker 

fortalte  selv  følgende:  „Det  var  en  lys,  dog  ikke  maa- 
nelys,  Nat,  at  jeg  og  Linche  havde  stillet  os  paa  Vagt 
ved  Gredstedbro  Have,  hvor  vi  havde  Udsyn  over  Aaen, 
Broen  og  Landevejen  dér  syd  for.  Hen  ved  Midnats- 
tid kom  en  Mand,  bærende  et  Anker,  gik  over  Broen 
og  forsvandt.  Jeg  anede,  at  et  større  Smugleri  var 
planlagt,  og  lod  Manden  passere,  idet  jeg  antog,  at 
han  skulde  prøve,  om  Toldvæsenet  var  paa  Færde. 
En  halv  Time  senere  kom  der  atter  en  Mand  med  et 
Anker  og  noget  efter  en  tredie;  men  saa  kom  der  ikke 
flere,  og  henimod  Dagningen  listede  vi  os  bort.  Jeg 
var  sikker  paa,  at  næste  Nat  skulde  Smugleriet  gaa 
for  sig.  Ad  en  Omvej  sneg  jeg  mig  næste  Aften  til 
min  forrige  Plads,  og  nu  gentog  Spillet  sig  fra  den 
foregaaende  Nat:  først  kom  der  en  Mand  med  et  An- 
ker, saa  en  anden,  og  endelig  en  tredie.  Men  lidt 
efter,  at  det  sidste  Anker  var  kommen,  kom  en  Vogn, 
atter  én  med  noget  Mellemrum,  og  saaledes  blev  det 
ved  Natten  igennem.  De  forsvandt  alle  ved  Kroman- 
dens Lade.  Da  der  var  kommen  12  Vogne,  forlod 
jeg  min  Plads,  og  i  Mørket  listede  jeg  mig  bag  om 
Laden.  Da  jeg  var  godt  huskendt,  lykkedes  det  mig 
at  komme  ubemærket  ind  i  Laden,  hvor  jeg  stillede 
mig  bag  den  oplukkede  Port.  Udenfor  stod  et  Par 
Mænd  og  førte  en  dæmpet  Samtale,  og  jeg  hørte  den 
ene  sige:  „Nu  har  vi  kun  én  Vogn  tilbage,  og  den 
maa  snart  være  her,  saa  kan  Toldvæsenet  have  en  god 
Dag".  Vognen  kom  og  blev  aflæsset;  men  da  man 
vilde  lukke  Porten,  sprang  jeg  frem  og  raabte:  „Kon- 
fiskeret i  Kongens  og  Lovens  Navn!"  Der  fandtes  en 
Del  Brændevin,  men  det  meste  var  Hamborger  Alenvarer*. 
I  Sammenhæng  hermed  skal  meddeles,  hvad  jeg 
har  hørt  den  gamle  Lund  i  Foldingbro  fortælle: 

„Vi  havde  købt  et  større  Parti  Huder  og  Skind,  hvor- 
paa  der  var  Udførselstold.    Det  var  allerede  ankommen 
til  Holsted,  men  saa  havde  Toldvæsenet  i  Foldingbro 
faaet   opsnuset,  at  der  skulde  smugles  over  Konge- 
aaen.   Huderne  blev  derfor  liggende  en  længere  Tid  i 
Holsted  i  al  Ro.    Saa  bestemte  jeg  mig  til  at  give  et 
af   mine  sædvanlige  Aftenselskaber  og  indbød  Hono- 
ratiores fra  Omegnen,  deriblandt  det  talrige  Toldperso- 
nale paa  Stedet.  Toldkarlene  skulde  saa  passe  Bommen; 
men  jeg  havde  givet  mine  Karle  Ordre  til,  at  de  skul- 
de se  at  lokke  Toldkarlene  over  i  Borgestuen,  ikke  spare 
paa   de  vaade  Varer,    men  se  at  drikke  dem   under 
Bordet.    Oppe  i  den  store  Sal  dampede  Punchebollen, 
og  mens  det  ene  Glas  tømtes  efter  det  andet,  blev 
Huderne  bragt  bag  ind  i  Laden.    Gildet  endte  langt 
ud  paa  Natten,  og  Gæsterne  var  tagne  hjem,  adskillige 
var  bleven  fulgte  hjem.    En  af  Toldkarlene,  som  ikke 
var  drukken  rigtig  under  Bordet  ved  den  vel  højrøs- 
tede Samtale,  vi  førte,  kom  styrtende  ud  i  bart  Under- 
tøj og  begyndte  at  gøre  Kvalm;  men  det  blev  betydet 
ham,  at  han  helst  maatte  gaa  sin  Vej,  hvis  han  vilde 
have  sit  Skind  i  Behold.    I  Laden  havde  Toldvæsenet 
intet  at  gøre;  men  nu  vidste  det,  hvor  Huderne  var, 
og  nu  maatte  der  passes  paa.    En  Aften,  da  Mørket 
faldt  paa,  havde  jeg  Mandskab  til  Rede  til  at  bringe 
Huderne  over  Aaen  over  i  min  Svogers,  Dyrlæge  Pe- 
tersens Lade  syd  for  Aaen.    Et  Par  letbenede  Karle  lod 
jeg  tage  en  tør  Hud,  som  de,  slæbende  efter  sig  i  fuldt 
Løb,  satte  forbi  Toldstedet  med,   men  forsvandt  paa 
denne  Side  Broen  i  de  tilstødende  Enge.     Nu  kom 
hele  Toldvæsenet  paa  Benene  og  satte  efter  dem;  og 
medens   de   forgæves   ledte  efter   Synderne,    lod  jeg 
danne   en   Kæde   fra    min    Lade   over   Aaen    til    min 

Svogers  Lade,  hvor  Huderne  snart  var  i  god  Behold, 
og  hvorfra  vi  siden  ved  Lejlighed  kunde  føre  dem 
videre". 

Slige  Indbydelser  var  Toldvæsenet  i  det  hele  ikke 
ukendt  med,  men  vidste  godt,  hvorfor  det  blev  ind- 
buden.  Da  et  saadant  blandet  Selskab  af  Toldkarle 
og  Smuglere  en  Nat  brød  op,  spurgte  en  af  Toldkar- 
lene: „Har  I  nu  faaet  jeres  Sager  i  Behold?" 


Vilslev  hørte  i  sin  Tid  under  Hunderup  Birk  paa  den 
Tid,  da  Herremanden  paa  Kærgaard  havde  Birkeret. 
Den  sidste  Birkedommer  boede  i  Vilslev;  men  Ting- 
stedet var  i  Hunderup.  Indtil  hen  i  Midten  af  det 
19.  Aarhundredes  sidste  Halvdel  stod  endnu  det  gamle 
Tinghus,  bygget  af  Munkesten,  hvor  det  naturligvis 
spøgede  forskrækkeligt.  Den  stedlige  Myndighed  var 
Sognefogeden;  men  ved  Siden  af  denne  fandtes  en 
„Stodderkonge",  en  Slags  kommunal  Embedsmand, 
der  særlig  skulde  vaage  over,  at  ingen  Tiggere  fra 
fremmede  Sogne  trængte  ind  i  Kommunen.  Ligeledes 
skulde  han  holde  Øje  med  „Bosserne",  som  dengang 
var  meget  talrige.  —  Endelig  har  Vilslev  med  kortere 
Afbrydelser  haft  sin  Natvægter  fra  gammel  Tid.  Hans 
Gerning:  at  vogte  Byen  for  Tyve  var  naturligvis  van- 
skelig; men  i  Ildebrandstilfælde  var  han  slet  ikke  saa 
overflødig  paa  Grund  af  den  tætte  Bebyggelse.  I  Tor- 
denvejr skulde  han  vække  Beboerne,  og  ligeledes  kaldte 
han  paa  Folk,  naar  de  ved  en  eller  anden  Lejlighed 
skulde  op  om  Natten.  Indhyllet  i  sin  lange  Kappe 
med  Kabudsen  ned  om  Ørerne  og  Morgenstjernen  i 
Haanden  vandrede  han  fra  Hus  til  Hus  og  sang  Vægter- 
versene. —  Vægteren  blev  afskaffet  midt  i  Syvtierne. 

I  mange  Aar  var  Jens  Balsen  Vægter,  efter  at  han  i 
en  Aarække  havde  fungeret  som  Markmand  og  Faare- 
hyrde.     Men  Jens  var  ogsaa  Byens  Dyrlæge.    Aldrig 
nogen  Sinde  tog  han  Betaling  for  sin  Dyrlægehjælp. 
Han  var  dristig  og  tillidsfuld  indtil  Frækhed,  og  det 
gav  ham  en  Sikkerhed,  der  for  det  meste  førte  til  et 
heldigt  Resultat.    Engang  var  Dyrlægen  i  Ribe  kaldet 
til  en  Ko,  der  ikke  kunde  føde  Kalven.    Han  brugte 
Kniven,  og  der  kom  Tarme  til  Syne.    Dyrlægen  paa- 
stod,  at  det  var  Koens  Tarme,  og  vilde  ikke  have  mere 
med  den  at  gøre:  den  skulde  slagtes,  og  saa  tog  han 
bort.   Men  Jens  bandede  paa,  at  det  var  Kalvens  Tarme, 
og  Koen  kunde  han  redde;  og  det  gjorde  han  ogsaa. 
Jens  var  meget  overtroisk  og  havde  mange  Syner;  om 
Natten  færdedes  han  mellem  Ligskarer.    Han  var  saa 
heldig  at  være  „synsk",  men  han  var  ogsaa  kommen 
til  Verden  paa  en  højhellig  Juleaften.     Derfor  kunde 
han  se  og  undgaa  at  komme  ind  i  Ligskaren.     Vel 
var  der  ingen  Fare  forbunden  dermed;  men   det  var 
heldigere  at  staa  som  Tilskuer  ved  Siden  ad  Vejen. 
Det  gjaldt  om  at  holde  sin  Mund;  thi  at  tiltale  den 
tavse  Skare  kunde  faa  ubehagelige  Følger.    Men  Jens 
havde  ogsaa  andre  Syner.    Der  var  nu    „Forbrand". 
Mærkeligt  nok  fik  man  først  efter  Ildebranden  at  vide, 
at   han   havde  set  Bygninger  i  Forbrand;   men  Jens 
havde  Forpligtelser  til  at  tie.     Saa  brændte  der  Lys, 
snart  hist  og  snart  her,  hvor  der  vilde  ske  en  Ulykke; 
heller  ikke  dette  fik  nogen  at  vide  før  bagefter.    Jens 
Balsen  var  ingen  Løgner  eller  Bedrager,  nej  han  tro- 
ede paa  sine  Syner,  han  levede  i  dem.    Særlig  var  der 
levende,  naar  han  om  Natten  færdedes  i  Nærheden  af 
Kirkegaarden.    Her  skulde  man  passe  paa;  thi  Genfærd 
var  farligere  end  Forvarsler.     Saa  skete  det  en  Gang, 

at  et  Lig  blev  kastet  op  fra  Havet.  Det  blev  jordet  i 
det  nordøstlige  Hjørne  af  Kirkegaarden ;  men  den  døde 
fandt  ikke  Ro  i  Graven,  der  hørtes  Skrig  og  Klage. 
Sagen  maatte  undersøges;  her  kunde  jo  foreligge  en 
uopklaret  Forbrydelse.  Og  ganske  rigtigt:  Jens  saa' 
en  hvid  og  en  sort  Skikkelse  ved  Graven;  det  gav 
Anledning  til  megen  Omtale.  Det  mest  gaadefulde 
var  dog  Jested-Ilden.  Mange  havde  set  den  gruelige 
Ild,  paa  Størrelse  som  et  almindeligt  Hus,  farende  hen 
over  Jested  Mark;  den  kom  ude  fra  Engene  og  for- 
svandt omme  mellem  Jested  Bjærge.  Gætningerne  var 
mange.  Den  „sandsynligste"  var  dog,  at  der  forelaa 
en  Vilkaarlighed  fra  Landmaalerens  Side  ved  Udskift- 
ningen; thi  vist  er  det,  at  i  Smalkær  har  mange  hørt 
Raslen  af  en  Landmaalerkæde,  naar  de  færdedes  der  i 
mørke  Nætter.  Dette  at  forvanske  Skellet  har  altid 
hørt  til  de  store  Folkesynder,  der  maatte  sones,  før 
den  afdøde  kunde  finde  Ro  i  Graven.  Furen  maatte 
pløjes  tilbage.  Man  vil  i  Sønderjylland  have  hørt 
Spøgelset  raabe: 

„Setkær  ligger  til  Spandet,  det  véd  I  vel! 
pløj  femten  Furer  tilbage,  gør  en  ret  Skel!" 

Helt  galt  var  det  ude  ved  Byskellet  mellem  Vilslev- 
og  Gredsted-Mark,  hvor  der  laa  en  meget  stor  Sten, 
der  rimeligvis  er  bleven  flyttet  i  bedragerisk  Hensigt. 
Ogsaa  paa  Skidenvang  var  det  galt.  I  vore  Bedste- 
forældres og  Oldeforældres  Tid  kunde  man  aldrig  holde 
Hestene  i  Tøjr  om  Natten,  og  Drengen  vil  i  den  sildige 
Aftenstund  have  hørt  et  forfærdeligt  Rumlen  som 
af  en  Mængde  Vogne.  Da  man  saa  begyndte  at 
bygge  Jernbaner  her  i  Landet,  mente  man,  at  Gaa- 
den  vilde  blive  løst;  men  Skidenvang  henligger  den 

Dag  i  Dag  i  den  samme  idylliske  Ro  som  i  vore  Bedste- 
forældres Dage. 

I  Valdemar  Sejrs  Jordebog  omtales  2  Møller:  Vils- 
lev og  Jested  („Estath"),  hvoraf  den  sidste  endnu 
bestaar.  Vilslev  Mølle  eller  Rødemølle  er  nedlagt  og 
nedbrudt;  hvornaar,  vides  ikke,  men  Rester  af  Pæle- 
værket  findes  endnu,  og  Fiskerne  faar  undertiden  deres 
Garn  ødelagte  paa  dem.  Strømmen  kaldes  endnu  Røde- 
møllestrømmen  („æ  Rødmølstrøm"").  Den  saakaldte 
^Møllevej",  der  førte  til  Møllen,  er  i  de  senere  Aar 
bleven  nedlagt  og  bortsolgt. 

I  forrige  Tider  har  Kongeaaen  været  meget  fiskerig, 
men  den  Rigdom  er  betydelig  aftagen.  Der  fangedes 
en  Mængde  Ørreder  i  de  saakaldte  „Skydegarn",  som 
blev  udsatte  om  Aftenen  og  trukne  om  Morgenen. 
Ørredernes  Vægt  varierede  fra  6  til  16  Pund;  men  der 
fangedes  ogsaa  Ørreder,  der  vejede  over  20  Pund. 
Prisen  var  fra  1  Mark  til  24  Skilling  Pundet,  ligesom 
de  blev  trukne  op  af  Vandet.  De  blev  solgte  til  smaa 
Røgerier  i  Ribe.  Fangsten  var  rigest  i  mørke,  slud- 
fulde Nætter;  men  ikke  sjældent  maatte  Fiskerne  holde 
Vagt  ved  Garnene,  at  de  ikke  skulde  blive  trukne  af 
Fisketyve,  der  sejlede  langs  ad  Aaen  og  borttog  Fang- 
sten. I  Efteraaret  fangedes  der  en  Mængde  Aal  i  de 
saakaldte  Aalehammer  eller  Aaleruser  ude  i  Engene 
nær  ved  Havet,  og  i  Aamundingen  fangedes  ligeledes 
i  Efteraaret  en  Del  Snæbeler  i  Vod,  ligesom  der  Aaret 
igennem  fangedes  en  Del  Gedder  og  Skaller  ved  Vod- 
dragning i  hele  Kongeaaens  Udstrækning.  Men  særlig 
fangedes  i  Havet  en  Mængde  Flynder  eller  „Skuld'**, 
en  lille  Fladfisk.  I  Aamundingen  fangedes  de  ved  at 
træde  dem  med  Fødderne.  Naar  man  traadte  paa  dem, 
rørte  de  sig,  og  man  tog  dem  da  med  Hænderne;  men 

Fra  Ribe  Amt.    IH  4 


50  J.  MADSEN:  UI 

almindeligst  var  det  at  gaa  til  Havs  paa  Ebben  indtil 
henimod  en  Mil  fra  Land.  Naar  saa  Floden  kom,  kom 
Fisken  med,  og  saa  fangede  man  den  i  et  saakaldt 
„Faghus",  et  trekantet  Garn,  udspilet  mellem  to  Stokke. 
Fangsten  blev  ved  Hjælp  af  en  Naal  trukken  paa  en 
Snøre  og  svøbt  fra  Skulderen  under  Armen,  saa  det 
dannede  et  helt  Panser  paa  Fiskeren.  Baade  Mænd 
og  Kvinder  drev  denne  Forretning. 

Jagten  var  ogsaa  ret  betydelig,  især  Andejagten  om 
Efteraaret,  naar  Ænderne  i  Tusmørket  trak  ind  imod 
Land.  Men  det  var  en  kold  Fornøjelse,  thi  Jægeren 
maatte  indtage  sit  Sæde  paa  en  Tangbunke  eller  paa 
sin  Jagttaske  paa  de  oversvømmede  Engstrækninger  i 
Nærheden  af  Vandet.  Det  er  kun  i  Tusmørket,  at  Ande- 
trækket foregaar.  Ogsaa  Vildgæssene  søgte  ind  paa 
Engene,  men  de  var  vanskelige  at  komme  paa  Skud. 
Man  brugte  at  drive  et  Kreatur  foran  sig  for  at  komme 
dem  nær.  Bekkasiner  og  Brushøns  fandtes  der  mange 
af  i  Sivene  langs  Aabredden,  og  om  Efteraaret  kom 
Spoverne.  Hare-  og  Hønsejagt  dreves  dengang  hele 
Aaret  rundt.  Imidlertid  var  det  overhovedet  kun  faa 
udvalgte,  der  drev  Jagt;  men  det  var  Folk,  der  havde 
en  sikker  Haand  og  et  øvet  Øje.  Om  Vinteren  dreves 
der  paa  Sneen  en  hensynsløs  Jagt  efter  Agerhøns  ved 
at  sætte  Snører  for  dem  eller  udstille  løse  Boghvede- 
knipper. Dér  søgte  Agerhønsene  Nattely  og  Føde,  og 
man  fangede  dem  ved  at  kaste  et  Hestedækken  over 
Boghvedeknippet. 

Af  gamle  Folkeskikke  var  en  Del  bevarede.  Den 
første,  der  fik  optærsket,  sendte  Fluesmækken  til  sin 
Nabo;  naar  han  var  færdig,  sendte  han  den  videre. 
Saaledes  kunde  den  vandre  Byen  rundt.  Fluesmækken 
var  et  Stykke  Læder,  fæstet  til  en  Pind,  og  saa  var 

der  bundet  et  Stykke  Flæskesvær  derved  til  at  smøre 
Plejlen  med.  Men  at  bringe  Fluesmækken  var  en  ikke 
helt  ufarlig  Sag;  thi  blev  vedkommende  fanget,  blev 
han  bagbunden,  halvt  eller  helt  afklædt,  og  maatte 
vandre  hjem  med  Fluesmækken  bunden  om  Halsen. 
Tærskningen  skulde  gerne  være  tilendebragt  til  Faste- 
lavn, ellers  blev  Fluerne  for  slemme. 

En  anden  Skik,  der  var  mindre  uskyldig,  var  at 
sende  Drengen  i  Byen  efter  en  Møddingskraber  eller 
en  Tagsaks.  Et  saadant  Redskab  fandtes  nemlig  slet 
ikke.  Han  fik  gerne  en  Sæk  med  til  at  bære  den  i; 
men  det  blev  paalagt  ham,  at  han  ikke  maatte  se  i 
Sækken.  Sækken  blev  saa  fyldt  med  Sten.  Naar 
Stakkelen  da  kom  hjem,  blev  der  gjort  Løjer  med  ham. 
Det  skete  dog  ogsaa,  at  en  Dreng  spillede  sin  Rolle 
saa  godt,  at  han  sendte  Sækken  med  hele  dens  Ind- 
hold i  Brønden;  saa  kunde  man  fiske  den  op  dér. 


Skolevæsenet  stod  ikke  synderlig  højt  i  første  Halv- 
del af  det  19.  Aarhundrede.  Gamle  Therkildsen  var 
Degn  baade  i  Vilslev  og  i  Hunderup  indtil  1847,  da 
han  døde  i  en  meget  høj  Alder.  Han  var  Kirkesanger 
og  havde  aldrig  befattet  sig  med  Skolegerning;  men 
hans  Søii  Gotfred  havde  været  Skoleholder  i  mange 
Aar  og  afgik  paa  Grund  af  Alder  et  Par  Aar,  førend 
Faderen  døde.  Mærkeligt  er  det,  at  der  i  Tyverne  be- 
stod en  Friskole  i  Vilslev,  maaske  nok  som  en  Protest 
mod  den  „indbyrdes  Undervisning";  den  lededes  først 
af  en  Mand  ved  Navn  Knud  Simonsen,  siden  af  en 
Gardemejer.  Friskolen  holdtes  i  den  gamle  Almue- 
skole; den  laa  paa  Gadejord,  som  senere  blev  inddra- 
gen til  den  nærmest  liggende  Gaard.    Paa  denne  Tid 

4* 

var  den  nuværende  Almueskole  bleven  bygget  ved 
Enden  af  den  gamle  Degnebolig.  I  1843  blev  Semi- 
narist Jørgen  Fog  konstitueret  som  Lærer  ved  Vilslev 
Skole.  Han  var  en  af  Ludv.  Chr.  Mallers  Elever  fra 
Snedsted  Seminarium  og  stærkt  paavirket  af  denne; 
mange  af  hans  Skolebørn  satte  ham  højt  og  bevarede 
ham  i  et  kærligt  Minde.  Fra  Vilslev  kom  han  til  Eg- 
holt  i  Lejrskov  Sogn  og  derfra  til  Ankelbo  i  Grene 
Sogn;  her  døde  han  som  pensioneret  Lærer  i  1883^ 
Da  gamle  Therkildsen  var  død,  fik  Fog  ikke  hans  Em- 
bede; men  nu  blev  Lærer-  og  Kirkesangerembedet  for- 
enet, og  Hans  Jørgensen  fra  Lem  ved  Ringkøbing  fik 
Embedet  og  beholdt  det  i  26  Aar,  indtil  han  i  1873 
fik  sin  Afsked  med  Pension. 

I  Vilslev  Skole  var  den  „indbyrdes  Undervisning" 
bleven  indført  af  Provst  Næblerød,  og  den  bibeholdtes 
til  Dels,  navnlig  hvad  Bihjælpere  angaar,  ogsaa  efter 
at  Jørgensen  havde  overtaget  Skolen.  Hen  under 
Bjælkelaget  løb  en  3—4  Tommer  bred  brunmalet  Liste, 
hvorpaa  Numrene  fra  1  til  60  var  opførte  med  hvide 
Tal,  og  lod  kun  en  Krog  tilbage  i  det  nordøstlige  Hjørne 
ved  Døren,  der  i  sin  Tid  blev  brugt  som  Skammekrog. 
Synderen  maatte  her  afsone  sin  Forseelse  med  at  holde 
en  Stok  i  opløftet  Arm  mod  Loftet.  Ellers  afgjordes 
de  fleste  Forseelser  med  Tampen,  et  dengang  i  Skolen 
uundværligt  Apparat.  Der  undervistes  i  Religion  efter 
Pontoppidans  Forklaring,  senere  efter  Balles  Lærebog, 
Thonboes,  senere  Birchs  Bibelhistorie  og  —  mærkeligt 
nok  —  P.  A.  Fengers  Oversættelse  af  Luthers  Katekis- 
mus, som  Fog  formodentlig  har  faaet  indført.  Religions- 
timen var  den  første;  saa  kom  Regning  indtil  Middag. 
Om  Eftermiddagen  Indenadslæsning  og  Skønskrivning. 

»  Om  ham  se  .Højskolebladet"  1884  Nr.  26  og  29. 

Religionsundervisningen  bestod  kun  i  Lektielæsning  og 
Opræmsning,  —  indtil  Fog  kom.  Han  begyndte  med 
en  Morgensalme  og  katekiserede  over  det  læste,  og 
han  indførte  Sproglære  og  Retskrivning;  men  der  var 
hverken  Tale  om  Geografi  eller  om  Historie,  hvortil 
der  ogsaa  manglede  Hjælpemidler.  Han  sluttede  Dagen 
med  en  Fædrelandssang,  der  paa  den  Tid  var  noget 
helt  ukendt  i  Skolen.  At  den  „indbyrdes  Undervisning* 
kunde  holde  sig  i  Vilslev  en  halv  Menneskealder  efter, 
at  den  var  slaaet  ned  andre  Steder,  er  ret  betegnende 
for,  hvor  sent  den  aandelige  Paavirkning  dengang  for- 
plantede sig  fra  Kulturens  Knudepunkter  til  en  afsides 
liggende  Egn  i  vort  Fædreland. 

Husfliden  var  ret  betydelig  i. gamle  Dage.  I  de  lange 
Vinteraftener  samledes  Mænd  og  Kvinder  i  den  rumme- 
lige Dagligstue  om  Tranlampen  eller  Tællelyset.  Tran- 
lampen, der  kun  brugtes  i  fattige  Hjem,  bestod  af  to 
trekantede  Skaale  af  Jærnblik,  der  var  ophængte  under 
Loftet.  I  den  øverste  Skaal  hældte  man  Tran,  hvori 
blev  lagt  en  Væge  af  Sivmarv  eller  Blaargarn;  den  ne- 
derste Skaal  skulde  opfange  Spildet  af  Tran.  Kvin- 
derne satte  sig  omkring  Bilæggerovnen  og  kartede  eller 
spandt.  Omkring  ved  Juletid  var  Ulden  spunden,  saa 
Resten  af  Vinteren  blev  anvendt  til  at  spinde  Hør  og 
Blaar.  Hørren  blev  købt  hos  Købmanden  i  Ribe,  men 
man  heglede  den  selv.  Vævning  var  ikke  almindelig. 
Karle  og  Drenge  maatte  undertiden  hjælpe  til  med 
Kartningen,  men  ellers  snoede  de  Halmsimer  til  Tække- 
reb:  50  Favne  en  Aften  var  Karls  Arbejde.  Svinehaar, 
Kohalehaar  og  Hestehaar  blev  omhyggeligt  samlede 
sammen,  og  deraf  blev  spundet  Reb  paa  Haandtén; 
dette  Reb  var  meget  stærkt  og  varigt  og  blev  især 
anvendt  til  Faaretøjr.    Naar  Husstanden  var  samlet  om 

Aftenen,  gik  det  løs  med  at  fortælle  „Æmter*  eller 
Eventyr.  Det  var  imidlertid  de  færreste,  som  var  for- 
trolige dermed,  hvorimod  der  gik  et  Utal  af  Spøgelse- 
historier.  Af  Eventyrfortællere  skal  nævnes  gamle  Bernt, 
rigtig  en  gammel  Husflidsmand.  Saa  var  der  gamle 
Malle,  en  forhenværende  Proprietær  af  fornem  Herkomst; 
nu  gik  han  paa  Omgang  i  Sognet.  Endelig  var  der 
gamle  Per  Kristian;  de  Eventyr,  han  fortalte,  var  ikke 
Folke-Eventyr,  men  selvdigtede,  og  han  spillede  selv 
Hovedrollen  i  dem.  Folk  sagde  om  ham,  at  han  løj, 
men  det  gjorde  han  ikke,  han  levede  i  sine  eventyrlige 
Hændelser,  der  for  ham  var  en  aandelig  Livsnæring. 
Det  aandelige  Livsrøre  i  Trediverne  og  Fyrrerne  blev 
man  i  Vilslev  kun  grumme  lidt  berørt  af.  Rationalis- 
men havde  lagt  sig  som  en  kold  Taage  over  Folkelivet. 
Kirkegangen  var  det  smaat  med  undtagen  paa  de  store 
Højtidsdage  og  paa  de  store  Altergangsdage  Foraar 
og  Efteraar.  Bordbønnen,  der  før  havde  været  ret  al- 
mindelig, var  afskaffet.  Mens  det  kirkelige  Liv  andet 
Steds  gav  sig  kraftige  Udslag,  var  her  Dødvande.  Dog 
fandtes  en  enkelt  Familie,  som  var  paavirket  fra  Kri- 
stiansfeld;  men  det  var  stille,  tilbageholdne  Menne- 
sker, der  holdt  deres  Andagt  i  det  skjulte  og  skilte  sig 
ud  fra  andre  derved,  at  de  skyede  Dans,  Kortspil,  Drik 
og  Banden.  At  bande  var  ret  almindeligt  baade  hos 
Mænd  og  hos  Kvinder,  ligesom  Drukkenskab  var  ud- 
bredt; men  dog  fandtes  ved  Midten  af  det  19.  Aar- 
hundrede  ikke  mindre  end  7  Gaardmænd  i  Vilslev,  der 
aldrig  nød  Spiritus.  Det  sædelige  Liv  i  kønslig  Hen- 
seende stod  paa  et  meget  højt  Trin,  hvilket  er  saa 
meget  mere  mærkeligt,  som  man  i  det  daglige  Liv 
kunde  blive  Vidne  til  megen  tvetydig  Tale;  at  der  fand- 
tes en  enkelt  utugtig  og  tyvagtig  Kvinde,  der  tilbragte 

sin  meste  Tid  i  Fængsel  og  Straffeanstalt,  kan  næppe 
skrives  paa  Byens  Regning,  saa  meget  mere  som  hun 
fra  Barnsben  af  havde  opholdt  sig  paa  andre  Egne. 
Men  saa  skete  det  i  V^mteren  1848—49  under  den  store 
Indkvartering,  at  en  ældre  skikkelig  Pige  blev  forført; 
hun  var  Væverske  og  sad  til  Leje  i  en  gammel  Aftægts- 
lejlighed.  Stakkelen  mistede  sit  Arbejde  og  blev  saa 
afskyet,  at  hun  kom  til  at  lide  Nød;  saa  haard  en 
Folkedom  overgik  der  hende. 

At  der  fandtes  megen  Raahed,  er  en  Selvfølge.  Som 
ovenfor  anført  var  Banden  meget  almindelig,  ja  baade 
Præst  og  Degn  gjorde  sig  skyldige  heri.  Dog  fandtes 
der  et  enkelt  Gaardmandshjem,  hvor  man  ikke  taalte 
Banden;  det  skete  engang,  at  Manden  fæstede  en  ung 
Karl,  som  han  ikke  kunde  vænne  af  med  at  bande; 
saa  jog  han  ham  uden  videre  bort.  Egentlige  Druk- 
kenbolte fandtes  der  vel  en  Del  af;  men  hos  de  fleste 
blev  „Bjørnen"  alligevel  ikke  større,  end  at  vedkommen- 
de selv  kunde  trække  den  hjem.  En  Uskik  har  det  altid 
været:  at  Mændene  gik  og  drev  i  Byen,  navnlig  om 
Søndagen  og  Vinteraftener;  derved  blev  Familielivet 
for  en  stor  Del  ødelagt.  Opvartningen  var  ganske  vist 
simpel  og  bestod  i  en  Snaps,  et  Glas  01  og  en  Pibe 
Tobak.  Flere  drev  fra  Dør  til  Dør  Dag  ud  og  Dag 
ind  for  at  faa  Snapsen;  og  om  man  end  ikke  som 
Kristen  Knude  kunde  indhente  22  om  Dagen,  saa  var 
det  alligevel  et  ret  anseligt  Antal,  der  kunde  sættes 
til  Livs.  Indtil  midt  i  Trediverne  var  det  en  Regel, 
at  gifte  Kvinder  i  Selskaber  skulde  have  deres  Kaffe- 
punch; men  saa  skete  det,  at  der  kom  en  ung  Kone 
fra  en  anden  Egn  til  Sognet,  og  hun  satte  sig  saa  be- 
stemt imod  denne  i  hendes  Øjne  grimme  Skik,  at  den 
faldt  bort  af  sig  selv. 

Politisk  Røre  var  ukendt;  dog  taltes  der  i  1844  en 
Del  om  den  store  Fest  paa  Skamlingsbanke,  ligesom 
man  ogsaa  dengang  begyndte  at  holde  Blade,  3  å  4  om 
„Ribe  Stiftstidende".  Men  da  de  gamle  Soldater  blev 
indkaldte  i  Marts  1848,  gættede  man  paa,  med  hvem 
vi  nu  skulde  have  Krig;  thi  at  vi  skulde  have  Krig, 
kunde  man  forstaa.  Nogle  mente,  at  det  var  med 
Engelskmanden,  andre  mente,  at  det  var  med  Russerne, 
og  atter  andre,  at  det  var  med  Tyrkerne.  At  det  var 
Slesvigholstenerne,  der  gjorde  Oprør,  tænkte  ingen  paa. 
Det  dagedes  imidlertid  snart,  med  hvem  Kampen  skulde 
staa,  men  først  hin  „gale  Torsdag",  da  „Slaverne  fra 
Rendsborg"  var  brudt  ud.  Smedene  fik  travlt  med  at 
smede  Lanser,  gamle  rustne  Geværer  kom  frem,  de 
gamle  Veteraner  fra  Napoleonstiden  fik  travlt  med  at 
indøve  det  voksne  Mandskab.  Naar  man  var  kommen 
hjem  fra  Markarbejdet,  maatte  Kvinder  og  Børn  fodre 
Hestene,  og  saa  gik  det  løs  med  Vaabenøvelser  ude 
paa  Langagre,  til  Mørket  faldt  paa.  Først  da  Efterret- 
ningen kom  om  Slaget  ved  Slesvig,  og  Preusserne 
rykkede  op  i  Sønderjylland,  holdt  Vaabenøvelserne  op, 
og  Vaabnene  forsvandt.  Kun  Drengene  vedblev  at  lege 
Soldater  til  længe  efter,  at  Freden  var  sluttet. 

I  Aaret  1848  saas  af  Fjender  kun  to  slesvigholsten- 
ske Dragoner,  der  fra  Gredstedbro  havde  gjort  en  Ud- 
flugt til  Vilslev;  men  da  Trommen  blev  slaaet  for  at 
kalde  Bymændene  til  Grandestævne,  tog  Pokker  ved 
dem  ad  Gredstedbro  til.  Tidlig  paa  Efteraaret  fik  Byen 
en  lille  Indkvartering  af  vore  frivillige,  der  skulde  vogte 
Overgangene  over  Kongeaaen.  Af  militær  Paaklædning 
havde  de  kun  en  reglementeret  Felthue;  men  medens 
de  laa  her,  fik  de  udleveret  blaa  Trøje  med  rød  Krave. 
Af  Vaaben  havde  de  kun  et  gammelt  Gevær  med  Bajonet. 

Senere  blev  de  afløste  af  2.  Forstærkningsbataillon,  og 
denne  af  1.  do.;  saa  kom  2.  Forstbat.  tilbage,  men  blev 
afløst  af  6.  Liniebataillon,  der  bestod  af  Egnens  Folk. 
Det  var  en  urolig  Vinter  med  den  megen  Indkvartering, 
men  det  gav  en  underlig  Tomhed,  da  6.  Bataillon  hen- 
imod  Foraaret  trak  ind  mod  Kolding,  og  Krigen  igen 
begyndte.    I  flere  Aar  efter  Krigen  brevvekslede  mange 
af  Soldaterne  med  deres  Værter.  —  Vilslev  fik  heller  in- 
gen Indkvartering  i  1849.    Der  var  bestilt  Kvarter  til 
en    saksisk  Bataillon,  og  den  var  ogsaa  paa  Vej  ind 
imod  Byen;  men  saa  gjorde  den  pludselig  omkring  i 
Ilmarch  og  forsvandt  hinsides  Kongeaaen:  Vagtmester 
Kloppenborg  havde  vist  sig  paa  Bakkerne  ved  Sneum- 
bro, hed  det  sig,  med  5  Mand  og  en  Trompeter.   Vils- 
lev, der  ingen  anden  Overgang  havde  over  Aaen  end 
et  Vadested  gennem  denne,  var  et  farligt  Sted  for  en 
fjendtlig  Afdeling,  hvis  Stilling  let  kunde  blive  skæbne- 
svanger.    Samme  Aften   i  Tusmørket  vil  nogle  have 
sét  2  danske  Dragoner  komme  gaaende  nord  fra  ind 
i  Byen  med  den  lange  Ryttersabel  slæbende  bagefter 
sig. 

Det  var  en  Middagsstund  i  Maj  Maaned  1849;  den 
voksne  Befolkning  sov  sin  Middagssøvn,  men  Dren- 
gene legede.  Da  saa*  de  en  Trop  kurhessiske  Husarer 
paa  henved  en  halv  Snes  Mand  komme  jagende  i  fuldt 
Firspring  nordfra  ind  i  Byen.  De  spurgte  efter  „der 
Bauervogt".  Drengene  kaldte  paa  den  gamle  Sogne- 
foged Peder  Schade,  der  var  det  tyske  Sprog  mægtig. 
Han  kom  til,  og  mens  han  forhandlede  med  Husarerne, 
trak  en  af  dem  en  Pibe  op  af  Lommen  og  pegede 
paa  nogle  Halmstraa,  der  laa  paa  Vejen.  Blandt  Dren- 
gene var  der  en  slem  Dreng,  der  godt  forstod,  hvad 
Husaren  vilde  have;  men  han  sprang  op  paa  et  Dige, 

brød  en  Gren  af  et  Hyldetræ  og  rakte  Husaren  denne. 
Husaren  greb  den  og  gav  Drengen  et  Slag  paa  Øret 
med  den;  men  i  samme  Øjeblik  susede  Stene  og  Jord 
om  Ørerne  paa  Husarerne,  og  før  man  vidste  noget 
af  det,  satte  de  Sporerne  i  Hestenes  Sider  og  forsvandt 
i  Firspring  gennem  Byen.  Dér  stod  den  gamle  Sogne- 
foged aldeles  forbavset  mellem  Drengene.  Men  saa 
sagde  han:  „Det  var  et  skidt  Stykke  Arbejde,  I  dér 
lavede;  nu  maa  I  hellere  se  at  komme  væk,  inden  de 
kommer  igen".  Men  de  kom  ikke  igen;  thi  det  viste 
sig,  at  de  var  gaaet  paa  Furagering  uden  Ordre  fra 
rette  Vedkommende. 

Der  boede  en  Kone  i  Byen,  som  var  kommen  syd- 
fra; hun  havde  gaaet  i  tysk  Skole  og  var  konfirmeret 
paa  Tysk.  Ind  til  hende  kom  en  Dag,  hun  var  ene 
hjemme  med  et  treaars  Barn,  6  saksiske  Soldater,  som 
bad  om  Mælk  at  drikke,  og  det  fik  de  ogsaa.  Det 
var  dem  klart,  at  Konen  forstod  dem,  og  de  søgte  at 
faa  hende  til  at  tale  med  dem;  men  hun  forblev  stum. 
Hun  havde  foresat  sig  ikke  at  tale  ét  tysk  Ord  med 
Fjenderne.  Saa  tog  én  hendes  lille  Dreng  paa  Armen, 
løb  rundt  med  ham  paa  Gulvet,  kyssede  og  kærteg- 
nede ham;  men  heller  ikke  det  hjalp.  Saa  fjernede 
de  sig  endelig  med  mange  Taksigelser. 

Mens  Oprørshæren  laa  ved  Fredericia,  maatte  Byen 
yde  sit  Vederlag  til  dens  Underhold.  Hver  Uge  afgik 
en  Sending  af  Hø,  Halm,  Havre,  Brød,  Flæsk  og  le- 
vende Kreaturer  til  Magasinet  paa  Kolding  Staldgaard, 
ikke  at  tale  om,  at  hver  2  Gaardmænd  maatte  udruste 
en  Ægtvogn.  Kanontordenen  fra  Fredericia  kunde  i 
stille  Aftener  tydelig  høres,  især  naar  man  lagde  sig 
ned.  Der  gik  et  Befrielsens  Suk  gennem  Byen,  da 
Efterretningen  om  Udfaldet  kom.    Fra  nu  af  mærkede 

man  ikke  mere  til  Krigen.  Men  da  Soldaterne  kom 
hjem  i  A^nteren  1851,  havde  Byen  sit  Soldaterbal  saa 
festligt  som  nogen.  Under  Musik  og  Klokkeringning 
drog  Soldaterne  paa  et  Vogntog  gennem  den  flag- 
smykkede By,  hver  med  sin  Pige,  fra  Peder  Junckers 
Gaard,  hvor  de  havde  spist  Frokost,  til  Frands  John- 
sens Gaard,  hvor  Gildet  skulde  staa.  Kuskene  mødte 
med  hvide  Frakkekraver.  Foran  red  unge  Karle  to  og 
to  med  hvid  Stribe  ned  ad  Benklæderne,  rødt  og  hvidt 
Baand  om  Kasketten  og  en  Standart  i  Stigbøjlen;  Hes- 
tene var  smykkede  med  Baand.  Ved  Skolen  standsede 
Toget,  mens  Skolebørnene  sang  en  Velkomstsang  til 
Marseillæsens  Toner. 


Som  før  er  anført,  har  Vilslev  Gaarde  hørt  under 
Kaergaards  Gods  og  gjort  Hoveri  dertil.  Ved  det  19. 
Aarhundredes  Midte  levede  endnu  to  Mænd,  som  havde 
Navn  af  „Bojfowed"  (Budfoged),  Therkild  og  Jeppe; 
men  ingen  af  de  to  havde  haft  den  Bestilling,  hvortil 
Navnet  sigtede.  Formodentlig  har  de  arvet  det  efter 
deres  Fædre,  eller  det  er  fulgt  med  Stedet.  „Æ  Boj- 
fowed"  skulde  nemlig  kalde  Folk  til  Hoveriarbejde  og 
tilsige  dem  Aftenen  i  Forvejen.  Han  kom  saa,  stak 
Hovedet  ind  ad  Døren  og  sagde:  „I  Morgen  skal  I 
til  How'",  og  dermed  forsvandt  han. 

I  kommunal  Henseende  har  Vilslev  By  hørt  sammen 
med  Hunderup  Sogn.  Indtil  1864  havde  Jested  og 
Hillerup  intet  Fællesskab  med  Vilslev  i  kommunal  Hen- 
seende; men  fra  det  Aar  blev  Hillerup  lagt  til  Farup, 
og  Jested  er  gaaet  ind  under  Vilslev-Hunderup  Kom- 
mune. Jested  havde  før  den  Tid  sit  eget  Fattig-  og 
Skolevæsen. 

Følgende  Personligheder  fra  Vilslev  fortjener  nær- 
mere Omtale. 

Peder  Nielsen  Schade  var  barnefødt  i  Vilslev  i  Slut- 
ningen af  det  18.  Aarhundrede.    Han  havde  deltaget 
i  Krigene  i  det  19.  Aarhundredes  Begyndelse  og  blev 
derfor  dekoreret  med  St.  Helena-Medaillen.    I  sin  Sol- 
datertid havde  han  sét  sig  meget  om,  efter  Krigsaarene 
havde  han  ligget  i  Tyskland  og  Frankrig  og  havde  da 
faaet  saa  megen  Kendskab  til  disse  Landes  Sprog,  at 
han  kunde  forstaa  dem  og  gøre  sig  forstaaelig  deri. 
Han  havde  læst  meget  og  vedblev  med  Læsning  paa 
sine  gamle  Dage.    Men  saa  meget  havde  han  læst,  at 
han  mente,  det  havde  skadet  ham  i  hans  Virksomhed 
som  Landmand;  derfor  var  han  temmelig  ligegyldig 
for  sine  Børns  Oplysning,  idet  han  mente,  at  der  let- 
tere kunde  læres  for  meget  end  for  lidt.    Som  ældre 
Mand  sad  han  mest  inde  i  Mellemstuen,  syslende  med 
Læsning  og  Skrivning.     Det  faldt  saa  ganske  af  sig 
selv,  at  denne  Mand  i  sin  Tid  maatte  være  selvskreven 
til  Sognefoged-Bestillingen,  som  han  beklædte  til  først 
i  Femtierne.    Ved  Landstormens  Øvelser  i  Martsdagene 
48  var  han  Byens  Øverstkommanderende  og  den,  som 
ledede  Øvelserne.     Som  gammel  Soldat  forstod  han 
at  gøre  sin   Pligt.     Under  Krigen  var  han  sin  Post 
voksen,   thi  han   kunde  forhandle  med  de  fjendtlige 
Afdelinger  uden  Tolk.    Han  var  en  imponerende  Skik- 
kelse, naar  han  forhandlede  med  de  fjendtlige  Office- 
rer; da  viste  det  sig,  at  den  gamle  Mand  i  Bondekofte 
var  en  fint  dannet  Mand.     Yngre  Mænd  saa'  op  til 
ham  med  Ærbødighed.    Men  stod  han  mellem  Menig- 
heden ved  Kirkedøren  om  Søndagen  med  sin  storsti- 
lede Salmebog  under  Armen  og  ventede  paa  Præsten, 
da  var  der  noget,  der  ligesom  bøjede  ham  ind  imel- 

lem  Mængden,  som  han  til  Hverdag  var  hævet  over. 
Man  følte  da,  at  han  var  en  ydmyg  Mand.  Han  døde 
sidst  i  Femtierne. 

I  Firtierne  flyttede  en  Mand  til  Byen,  som  hed  Claus 
og  var  Bager.    Han  købte  det  sydøstligste  Hus  i  Byen, 
hvorpaa  der  til  Nød  kunde  holdes  en  Ko.    Claus  var 
gift  og  havde  4  Døtre,  men  ingen  Sønner;  Døtrene 
var  omkring  ved  den  voksne  Alder,  kun  én  gik  i  Skole. 
Det  var  en  fattig,  men  meget  pæn  Familie;  man  skulde 
aldrig  se  Døtrene  i  snavset  Tøj,  altid  var  de  pæne  og 
rene;  derved  skilte  de  sig  ud  fra  Mængden.    Men  der 
var  mere,  der  skilte  dem  fra  denne;  thi  Bagerfamilien 
var  religiøst  paavirket  fra  Kristiansfeld.    Men  det  var 
stille  Mennesker,  som  ikke  søgte  at  hverve  Tilhængere. 
Heller  ikke  skilte  de  sig  ud  fra  Mængden  paa  den 
Maade,  at  de  skyede  Omgang  med  anderledes  tæn- 
kende; tværtimod  søgte  de  gerne  selskabelig  Omgang, 
og  selv  Gaardmandsfamilier  satte  Pris  paa  at  have  dem 
med;  men  Banden,  Drik  og  Kortspil  maatte  være  ude- 
lukket, hvor  de  skulde  være  med.     Dans  deltog  de 
ikke  1,  men  de  kunde  godt  være  med,  hvor  der  blev 
danset.     Skønt  disse  Mennesker  var  saa  stille  og  til- 
bageholdne, øvede  de  en  vis  Indflydelse,  der  fik  no- 
gen Betydning.    Det  føltes  som  et  Savn,  da  de  flyt- 
tede fra  Byen.    En  af  Døtrene  blev  gift  med  Læreren 
Jørgen  Fog.    Det  var  Skade,  at  de  to  Mennesker  ikke 
blev  Degnefolk  i  Vilslev;  thi  i  den  korte  Tid,  Fog  var 
Lærer  her,  vandt  han  nogle  faa  Venner.    Selv  om  man 
ikke  lærte  at  forstaa  ham,  fik  han  dog  Held  til  at  lægge 
et  Frø  i  enkelte  Barnesjæle,  for  hvilket  de  i  en  fremryk- 
ket Alder  maatte  sige  ham  Tak.    Den  Dag,  han  tog  Af- 
sked med  sine  Skolebørn,  var  der  næppe  et  tørt  Øje  i 
Skolen;  med  dyb  Smerte  skiltes  de  fra  deres  kære  Lærer. 

Peder  Juncker  er  før  nævnt  i  denne  Afhandling.  Han 
var  født  i  Horsens  omkring  ved  1814;  hans  Fødested 
var  Hotel  Royal  paa  Nørregade.  Men  allerede  mens 
han  var  lille,  flyttede  hans  Forældre  til  Aarhus,  hvor 
hans  Fader  overtog  et  Gæstgiveri,  der  tillige  var  en 
Slags  Officersmesse.  Men  det  kunde  ikke  tillades  den  lille 
Peder  at  færdes  mellem  Officererne,  hvilket  han  nok 
havde  Lyst  til,  hvorfor  han  blev  sendt  ovenpaa  til  sin 
gamle  Farfader  og  dennes  Husholderske,  der  begge 
var  af  tysk  Herkomst  og  derfor  kun  talte  Tysk  med 
hinanden.  Dette  havde  til  Følge,  at  Peder  lærte  at 
tale  Tysk,  førend  han  lærte  at  tale  Dansk.  Hans  Fa- 
der havde  faret  vidt  omkring  som  Handelsrejsende  og 
havde  rejst  baade  i  Tyskland  og  Rusland.  Nu  var 
han  bleven  Vært  i  Aarhus;  men  Officererne  var  van- 
skelige at  omgaas.  En  Gang  blev  Peder  Vidne  til,  at 
en  ung  Officer  ved  sin  Opførsel  fornærmede  hans  Fa- 
der paa  en  saadan  Maade,  at  det  vakte  alle  tilstede- 
værendes Harme.  Faderen  gjorde  Mine  til  at  ville  tage 
sig  selv  til  Rette;  men  Officeren  sprang  hen  i  Krogen 
og  greb  sin  Sabel,  som  han  havde  sat  dér,  og  saa 
tog  han  ganske  rolig  imod  et  Par  rigtig  gode  Lusin- 
ger. Hvor  gerne  end  de  andre  Officerer  vilde  have 
reddet  Gæstgiver  Juncker,  saa  kunde  de  ikke.  Havde 
Officeren  bare  faaet  sine  Lusinger,  inden  han  fik  fat 
paa  sin  Sabel,  saa  havde  det  været  godt.  Juncker 
blev  tiltalt  og  idømt  en  meget  høj  Bøde.  —  Efter 
Konfirmationen  kom  Peder  i  Købmandslære,  men  hans 
Hu  stod  til  Landvæsenet;  det  lykkedes  ham  da  ogsaa 
at  komme  dertil.  Han  havde  flere  Pladser,  bl.  a.  hos 
Proprietær  Kaysen  i  FoUerup  ved  Fredericia.  Men  før- 
end han  havde  fyldt  sit  tyvende  Aar,  kom  han  til  Told- 
væsenet.   Hans  første  Plads  var  hos  en  fjern  Slægt- 

ning  (han  kaldte  ham  „Onkel"),  en  gammel  afskediget 
Kaptajn,  der  var  Toldkontrollør  i  Foldingbro;  her  skulde 
han   passe  Bommen.    Efter  at  han  havde  været  her  en 
Tid,  blev  han  forflyttet  til  Gredstedbro,  hvor  han  ogsaa 
skulde  passe  Bommen;  men  han  skulde  tillige  hjælpe 
den    aandssvækkede    Kontrollør,    der    navnlig    havde 
ondt  ved  at  klare  de  tyske  Toldsedler,  de  saakaldte 
Passersedler.     Da  Kontrolløren  fik   sin  Afsked,   kom 
Juncker  tilbage  til  Foldingbro;  men  nu  kom  han  til  at 
patrouillere.     Sidst  var  han  Toldkarl  i  Vilslev  Spange. 
Hans  samtidige  gav  ham  det  Skudsmaal,  at  han  var 
den  mest  frygtede  Toldbetjent  paa  hele  Toldlinien  fra 
Kolding  til  Vilslev  Spange;  men  det  vil  sige  det  samme 
som,  at  han  var  den  dygtigste  og  mest  energiske  i  det 
hele  Told  personale.    Omkring  ved  1840  købte  han  en 
Gaard  i  Vilslev,  hvor  han  boede  til  sin  Død,  der  ind- 
traf hen  i  Nitierne.     Han  var  i  sin  Tid  Medlem  af 
Sogneforstanderskabet,  og  under  Treaarskrigen,  navnlig 
i  1849,  maatte  han  gøre  mange  Rejser  til  Kolding  for 
den  gamle  Sognefoged,  da  Juncker  var  det  tyske  Sprog 
mægtig.    Størst  Betydning  havde  han  i  det  selskabe- 
lige Liv.    Han  var  i  Stand  til  at  sætte  en  Underhold- 
ning i  Gang,  der  kunde  drage  Folk  bort  fra  Drik  og 
Kortspil.    Ved  Gilder  kunde  han  samle  en  Kreds  om 
sig,   der   lyttede   til  hans  Fortælling;   thi  han  fortalte 
godt  og  havde  en  mageløs  Hukommelse. 

Gamle  Anders  Tuesen  var  født  i  Vilslev  og  ejede  et 
Bolsted,  der  ved  hans  Død  blev  lagt  ind  under  Na- 
bogaarden.  Han  drev  ogsaa  Fiskeri  baade  paa  Havet 
og  i  Aaen.  Det  var  en  gammel  fornøjelig  Mand,  der 
altid  havde  en  Skæmt  paa  rede  Haand;  men  bagved 
Skæmten  kunde  der  til  sine  Tider  ligge  en  skarp  Brod. 
Der  gik  en  Gangsti  forbi  hans  Vinduer,  og  langs  med 


64  J.  MADSEN:  III 

den  var  der  et  brøstfældigt  Plankeværk.    Saa  en  Dag. 
da  han  stod  i  sin  Dør,  kom  en  Gaardmand  forbi  med 
lange  Skaftestøvler  paa  Benene.    ,Pas  o,  lille  Peder  - 
siger  Anders    -  te  do  ett  rywer  di  Støwlskawt  o  mi 
Plankværk.    A  ka  ejsen  godt  lij  dæj,  nær  a  bar'  ku' 
lær'  di  Folk  o  kin'".    Manden  havde  nemlig  ondt  ved 
at  beholde  sine  Tjenestefolk.  —  Saa  havde  Anders  en 
Gang  været  til  Bryllup  i  Farup.    Da  man  spurgte  ham, 
hvorledes  Brylluppet  løb  af,  svarede  han:    „De  war  en 
grum  Brøllup;  di  røg,  Herren  hjælp'  mæ,  a  Lejrpiwer 
(Cigarer)".     Saa   kom   ved    1848  Strygetændstikker  i 
Brug.     En  Nat,  da  Anders  skulde  se  til  Uret,  strøg 
han  efter  sin  Datters  Anvisning  en  Tændstik  paa  Væg- 
gen; men  da  de  gamle  Fosfortændstikker  ikke  var  ret 
meget  antændelige,  glippede  den  første.    Anders  saa 
til  sin  store  Forskrækkelse  en  lysende  Streg  paa  Væg- 
gen; han  spyttede  i  Haanden  og  gav  sig  til  at  gnide 
paa  Væggen,  men  saa  blev  Haanden  gloende.    Hans 
Datter  havde  fra  Sengen  iagttaget  hele  Forestillingen, 
og  nu  opslog  hun  en  skraldende  Latter;   hun  havde 
nok  selv  ledet  ham  paa  Glatis.    Anders  svor  paa,  at 
han  aldrig  mere  skulde  befatte  sig  med  Svovlstikker. 
Var  der  Dans  ved  en  Familiefest,  og  Anders  var  til 
Stede,  saa  var  det  Ungdommens  største  Fornøjelse  at 
faa  ham  til  at  danse  „Riel".    Et  Par  unge  Piger  gik 
gerne  ud  for  at  hente  ham  ind  til  Dansen;  det  kneb, 
men  der  hjalp  ingen  Stritten.    Naar  de  saa  kom  træk- 
kende med  den  lille,  temmelig  affældige  gamle  Mand 
under  Armen,  skulde  næppe  nogen  tro,  at  han  kunde 
danse   „Riel".     Men  naar  Musikken  stemte  op,  kom 
der  Liv  i  de  gamle  Ben;  og  unge  og  gamle  sad  stille 
og  saa*  undrende  paa  Dansen.    Anders  Tuesen  døde 
Femtierne. 

Jens  Kristian  var  Snedker  og  Indsidder.     Han  gik 
ogsaa  under  Navnet  »Fuks",    et  Øgenavn,   som  han 
tnaaske  nok  har  givet  sig  selv.     Snarere  burde  han 
have  heddet  „Duks";  thi  han  var  ualmindelig  godt  op- 
lært, han  kunde  endog  „regne  med  Bogstaver".    Han 
var  meget  fattig  og  tillige  drikfældig;  og  var  han  druk- 
ken,  var  han  ikke   helt  ufarlig  for  sine  Omgivelser. 
Dog  var  det  kun  udenbys  Folk,   han  var  farlig  for; 
thi   af  indenbys  Folk  kunde   det   mindste  Barn  styre 
ham;   overfor  dem  var  han  Lydigheden  selv.     Tidlig 
mistede  han  sin  Hustru,  og  da  han  stadig  maatte  være 
borte  fra  Hjemmet,  var  Børnene  overladte  til  sig  selv; 
derved  blev  deres  Opdragelse  i  højeste  Grad  forsømt, 
baade  i  legemlig  og  i  aandelig  Henseende.    Naar  Jens 
Kristian  en  enkelt  Gang  mødte  lidt  Venlighed,  var  det 
rørende   at   se,    hvor   taknemmelig   han    kunde  være. 
Han  blev  Samfundets  Stifbarn.     Værre  blev  det,   da 
han  paa  Grund  af  sin  store  Fattigdom  kom  i  Konflikt 
med  de  borgeriige  Love.    Men  efter  udstaaet  Straffe- 
tid foregik  der  en  Forandring  med  ham.    En  Tid  efter 
døde  nemlig  en  meget  bekendt  „klog  Mand",  i  Brokær 
og  man  vilde  paastaa,  at  Jens  Kristian  arvede  hans  Bøger. 
Vist  er  det,  at  han  blev  „klog  Mand" ;  han  blev  ret  vel- 
staaende  og  mere  ædruelig.    Hans  Søn  Pér  blev  „klog 
Mand"  efter  ham;  imidlertid  gik  det  tilbage  med  de 
„kloge  Mænds"   Videnskabelighed,  thi  Jens  Kristians 
Eftermand  kunde  hverken  læse  eller  skrive,  og  Præsten 
var  fortvivlet,  da  Pér  18  Aar  gammel  skulde  konfir- 
meres.    Først  prøvede  han  ham  med  de  3  Trosartik- 
ler,  men   dem  kunde  Pér  ikke  faa  i  sit  Hoved;  saa 
prøvede  han  paa  at  lære  ham  de  10  Bud,  men  han 
maatte  nøjes  med  at  konfirmere  ham  paa  de  3  første, 
og  det  var  endda  saa  som  saa.    Som  „kloge  Mænd" 

gjorde  Fader  og  Søn  sig  næppe  skyldige  i  Bedrageri, 
uagtet  de  lod  sig  godt  betale;  thi  overtroiske  som  de 
var,  troede  de  sikkert  begge  to  paa  deres  Kald. 

Bertel  Pedersen  Dam  var  Skrædder;  men  han  var  og- 
saa  til  sine  Tider  „Driver"  eller  Kreaturtrækker,  og  som 
saadan  havde  han  sét  sig  meget  omkring.     Han  var 
en  god  Iagttager  og  fortalte  godt;  han  havde  ogsaa 
læst  meget.    Mens  Oprørshæren  i  1849  laa  foran  Fre- 
dericia, fik  Bertel  den  Bestilling,  at  han  skulde  trække 
de  Kreaturer  til  Kolding,  som  fra  Vilslev  ugentlig  skulde 
leveres  til  dens  Forplejning.    Paa  sine  Rejser  Syd  paa 
havde  han  lært  saa  meget  Tysk,  at  han  kunde  skælde 
Tyskerne  ud  paa  deres  eget  Maal;  men  det  indbragte 
ham  hver  Gang  en  god  Dragt  Prygl,  som   han   tog 
imod  med  største  Fornøjelse.    Saa  var  det,  at  han  i 
Begyndelsen  af  Juli  skulde  af  Sted  med  en  ny  Sending. 
Da  var  Bertel  gnaven  og  mente,  at  det  var  til  ingen 
Nytte;  thi  inden  han  kom  til  Kolding,  vilde  Tyskerne 
være  jagne  fra  Fredericia.     Bertel  maatte  alligevel  af 
Sted,  men  det  gik  trevent,  thi  han  naaede  først  Dam- 
gaard  den  5te.     Uagtet  Staldkarlens  Indsigelse  vilde 
han  blive  der,  og  han  vilde  endda  ikke  i  Seng.    Hen 
paa  Morgenstunden,  da  han  hørte  Kanontordenen,  sam- 
lede han  sine  Kreaturer  sammen  og  gav  sig  paa  Hjem- 
vejen.   Paa  sine  gamle  Dage  gjorde  han  en  Sejltur  fra 
Aalborg  til  Struer,  og  derom  havde  han  meget  at  for- 
tælle. 

Anders  Jakobsen  eller  Anders  Kromand  boede  egent- 
lig i  Farup  Sogn,  men  opholdt  sig  mest  i  Vilslev,  hvor 
han  drev  en  Del  Ørredfiskeri  i  Kongeaaen.  Han  havde 
ligget  i  Frankrig  efter  Krigen;  men  saa  blev  han  Kro- 
mand i  Kirkeby  Kro  ved  Farup  og  drev  i  mange  Aar 
en  meget  stor  Handel.    Saa  solgte  han  Kroen  og  ned- 

lagde  Handelen,  nærmest  paa  Grund  af  ulykkelige 
Familieforhold,  hvori  han  ingenlunde  selv  var  uden 
Skyld.  Han  var  en  varmhjertet  Mand,  havde  en  rig 
Fantasi  og  var  udmærket  dygtig  til  at  fortælle  om 
sine  Oplevelser.  Især  var  han  Fyr  og  Flamme,  da 
Krigen  udbrød  i  1848.  Selv  kunde  han  ikke  synge; 
men  han  anskaffede  alle  de  Krigsviser,  han  kunde  faa 
fat  paa,  skrevne  som  trykte,  og  saa  tyede  han  hen  med 
dem,  hvor  han  kunde  faa  dem  sungne.  Selv  havde 
han  to  Sønner  med  i  Krigen,  den  ældste  som  Dragon, 
den  yngste  som  Infanterist.  Saa  kom  Rygtet  om  Klap- 
jagten ved  Bov  Søndagen  den  9.  April  1848,  og  dér 
havde  hans  ældste  Søn  været  med.  Straks  tog  Anders 
af  Sted  til  Flensborg  for  at  erfare  af  Sønnen  og  andre 
Øjenvidner,  hvorledes  det  hele  var  gaaet  til.  Han  kom 
tilbage  Søndagen  den  16.  April,  da  der  netop  var  Anden- 
dags-Bryllup  i  Vilslev.  Alle  Bryllupsgæsterne  stimlede 
sammen  om  ham  for  at  lytte  til  hans  livfulde  Skildringer 
af  Kampen.  Ogsaa  han  læste  meget.  Til  en  Tid  var 
han  meget  optagen  af  Kampen  mellem  Grundtvig  og 
Jac.  Chr.  Lindberg  paa  den  ene  Side  og  Professor 
Clausen  paa  den  anden.  Af  hans  Mund  hørte  Nedskri- 
veren af  disse  Linier  første  Gang  Grundtvigs  og  Lind- 
bergs Navne  nævne.  —  Han  døde  omkring  ved  1860. 


De  gamle  Sæder  og  Skikke  har  ikke  kunnet  holde 
sig;  de  passede  ikke  til  den  nye  Tid.  Meget  har  for- 
andret sig  i  Vilslev  i  den  sidste  Menneskealder.  Faare- 
hyrde.  Natvægter,  Stodderkonge  er  forsvundne  og  kom- 
mer ikke  mere  tilbage.  Markmanden  har  man  allige- 
vel beholdt.  Jorden  er  merglet,  Rodfrugtdyrkningen 
indført.   Vangebruget  ophævet,   og  Markfreden   bliver 

5* 

hævdet.  De  Mænd,  der  gav  Livet  sit  Præg  ved  Aar- 
hundredets  Midte,  er  døde.  Man  har  gjort  Tilløb  til 
at  raade  Bod  paa  den  mangelfulde  Udskiftning,  men 
har  gjort  den  Opdagelse,  at  den  nok  endda  ikke  er 
saa  ueffen.  Som  det  er,  har  man  dog  noget  af  hvert, 
baade  høj  og  lav,  og  det  kan  ikke  godt  undværes. 

Vi  gamle  synes  vel  nok,  at  der  med  de  gamle 
Sæder  og  Skikke  er  gaaet  et  ikke  saa  lidet  Stykke 
Poesi  bort.  Vi  synes  nok,  at  Nutidens  Realisme  staar 
i  skarp  Modsætning  til  Livet  i  gamle  Dage;  men  det 
kan  nu  ikke  være  anderledes.  Og  dog  maa  der  ské 
endnu  større  Forandringer;  der  foreligger  Opgaver,  som 
maa  løses.  Vesterhavet,  der  har  sat  saa  dybe  Mærker  i 
Vilslev  Bys  Historie,  maa  trænges  tilbage.  Disse  fede 
Marskenge,  der  Sommer  og  Vinter  er  udsatte  for  Ha- 
vets Oversvømmelse,  maa  beskyttes  ved  et  stærkt 
Havdige.  Det  er  en  Opgave,  som  en  kommende  Slægt 
maa  løse;  men  da  vil  Livet  forme  sig  langt  anderle- 
des end  ved  Midten  af  det  19.  Aarhundrede. 


Degnen  Oluf  Hansen  Lind  i  Vamdrup 
og  den  evangelisk-kristelige Salmebog. 

Foredrag  ved  „Historisk  Samfund  for 

Ribe  Amt«  s  Møde  i  Vamdrup  den  20.  Oktober  1904. 

Af  Provst  J.  Nissen  i  Brørup. 


11798  udkom  der  en  ny  Salmebog,  den  saakaldte 
evangelisk-kristelige,  efter  at  Kingos  Salmebog,  der 
var  bleven  indført  1699,  havde  været  den  almindeligst 
brugte  nu  i  100  Aar.  Der  var  skyllet  en  Lærdoms-  og 
Oplysningsbølge  ind  Syd  fra,  hvori  meget  af  det  gamle 
kristelige  gik  til  Grunde,  saaledes  ogsaa  Salmebogen. 
Det  er  Rationalismen  eller  Fornufttroen,  der  bryder 
frem.  Man  vil  kun  tro,  hvad  man  kan  begribe,  og 
det  kommer  overhovedet  ikke  an  paa,  hvad  man  tror, 
men  hvad  man  gør.  Alt  kommer  an  paa  den  sunde 
Fornuft  og  paa  at  føre  et  menneskeligt  retskaffent  og 
sædeligt  Liv.  Det  er  det,  Kristus  har  givet  Anvis- 
ning til  ved  sin, Lære.  Han  er  ikke  Frelseren;  thi  en 
saadan  behøves  ikke,  men  han  er  den  store  Lærer, 
hvis  Leveregler  det  gælder  om  at  følge,  saa  bliver  man 
lykkelig  og  salig.  Og  der  drives  da  paa  alle  Omraa- 
der  paa  „Menneskelivets  Forbedring". 

Man  kunde  da  nu  heller  ikke  længere  finde  sig  i  at 
beholde  de  gamle  Salmer  med  deres  „mørke  Overtro". 
Der  blev  nedsat  en  Kommission,  der  skulde  udarbejde 

en  ny  Salmebog,  og  Formanden  i  den  var  Sjællands 
Biskop,  Balle.    Biskop  Balle  hørte  ganske  vist  ikke  til 
dem,  der  klagede  over,  at  Kingos  Salmebog  var  for- 
ældet og  ubrugelig.    Han  erklærede  tværtimod,  at  han 
selv  elskede  de  gamle  Salmer,  og  havde  udtalt  Ønsket 
om,  at  Almuen  paa  Landet  endnu  længe  maatte  be- 
holde dem.    Men  han  var  i  dette  Punkt  som  i  andre 
tilbøjelig  til  at  haabe,  at   man  ved  at  give  lidt  efter 
skulde  kunne  vinde  Modstanderne,  hvorved  det  da  saa 
ofte  gik  ham  efter  det  gamle  Ord  om  den,  der  faar 
en  Finger  og  tager  hele  Haanden.    Saaledes  gik  det 
i  hvert  Fald  fuldtud  med  Salmebogen.    Alle  de  gamle 
Salmer,  som  troende  Kristne  havde  følt  sig  opbyggede 
ved  i  Aarhundreder,  blev  vragede,  saavel  Kingos  som 
Brorsons.     Blev  enkelte   optagne,    saa   var   det  i   en 
ganske  omarbejdet  Skikkelse,  saa  de  kunde  passe  med 
Tidens  Smag,  og  det  vil  sige:  saaledes,  at  der  ikke  var 
nogen  egentlig  eller  i  hvert  Fald  grumme  liden  Kristendom 
tilbage  i  dem.  Saaledes  gik  det  med  „Vor  Gud  han  er  saa 
fast  en  Borg",  der  blev  omarbejdet  i  en  Skikkelse,  om 
hvilken  det  blev  sagt,   at   „Luthers  Aand  var  ganske 
uddampet  af  den" ,  ja  —  føjer  vedkommende  til  —  „det  la- 
der, som  om  Kommissionen  har  været  forlegen  med  den 
onde  Aand,  den  som  Luther  ikke  var  bange  for  at  slaa 
med  Knytnæve".    Et  bekendt  Eksempel  paa  den  Ud- 
vanding, der  fandt  Sted  af  de  gamle  Salmer,  er  Bror- 
sons „Op  al  den  Ting,  som  Gud  har  gjort",  hvor  det 
prægtige  Vers  „Gik  alle  Konger  frem  paa  Rad  —  i 
deres  Magt  og  Vælde,  —  de  mægted  ej  det  mindste 
Blad  —  at  sætte  paa  en  Nælde",  blev  forvandlet  til      i 
„Og  kom  end  alle  Kongerne  -  i  deres  Pragt  og  Vælde,      \ 
—  ej   mindste  Straa   frembragte  de,    -   et  Vink  dem 
selv  kan  fælde".     Forøvrigt  var  det  ikke  saa  mange 

af  de  tidligere  Salmer,  der  blev  optagne,  og  de  fleste 
af  dem  var  i  en  saa  forandret  Skikkelse,  at  de  ikke 
var  til  at  genkende.    Men  ellers  var  de  fleste  nye. 

Men  hvor  fik  de  da  alle  de  nye  Salmer  fra?  Jo,  det 
var  den  letteste  Sag  af  Verden.  Biskop  Bal*e  tilstillede 
nemlig  en  stor  Mængde  Præster  og  Theologer,  samt 
Medicinere  og  Jurister  en  skriftlig  Opfordring  til  at 
indsende  Bidrag,  og  som  Vejledning  til  de  Emner, 
man  ønskede  behandlede,  henviste  han  til  sin  nylig 
udkomne  „Lærebog  i  den  kristelige  Religion"  —  Bal- 
les Lærebog  — ,  som  han  bad  dem  lægge  til  Grund. 
Frugten  af  denne  Opfordring  blev  en  saadan  Over- 
svømmelse af  aandelig  Digtning,  at  Kommissionen 
hurtig  maatte  frabede  sig  mere,  da  den  vilde  have  til- 
strækkelig Beskæftigelse  i  flere  Aar  med  at  gennem - 
gaa  og  vælge  mellem  det,  den  allerede  havde  faaet. 

Det  vil  forstaas  af  det  her  anførte,  at  det  maatte 
blive  en  mærkværdig  Salmebog,  og  det  blev  det  jo 
ogsaa;  „den  næstsletteste  i  hele  Kristenheden"  er  den 
kaldt,  uden  at  jeg  dog  har  nogen  Mening  om,  hvilken 
der  er  den  sletteste.  Den  var  hverken  evangelisk  eller 
kristelig.  „Det  er  ellers  Synd  og  Skam  —  skriver 
den  bekendte  Lægprædikant  Peder  Larsen  fra  Dons  til 
Biskop  Brammer  i  1852  —  at  benævne  den  med  dette 
Navn,  naar  jeg  tænker  paa,  hvad  en  Præst  engang 
sagde,  da  en  sagde,  han  kunde  ikke  vide,  hvem 
der  havde  skrevet  Titelbladet  paa  bemeldte  Bog;  det 
har  Fanden  skrevet,  svarede  han.  Naar  Efterslægten 
engang  ser,  hvad  vi  har  kastet  under  Bænken,  og 
hvad  vi  igen  har  ladet  os  binde  paa  Ærmet,  saa  maa 
den  enten  tro,  at  Luthers  Aand  og  Tro  har  ganske 
været  forsvunden  her  i  den  Lutherske  Menighed,  eller 
ogsaa  at  der  har  maattet  herske  et  forfærdeligt  Pave- 

dømme,  førend  saadanne  Ting  kunde  ske.  Deres  Høj- 
ærværdighed maa  ellers  tro,  at  jeg  nu  om  Søndagen 
er  i  en  ikke  ringe  Forlegenhed;  thi  vi  have  Gud  være 
lovet  en  Præst,  som  kan  tiltale  mit  Hjerte,  at  det  tit 
bliver  let,  og  saa  ved  Deres  Højærv.  nok,  som  Apost- 
len siger,  hvem  som  er  glad,  han  synger,  og  naar 
saa  de  andre  begynde  at  stemme  i,  saa  vil  jeg  gerne 
stemme  med,  men  jeg  mangler  en  Bog.  Imedens  jeg 
boede  i  Fyen,  havde  jeg  én;  men  den  laa  alletider  i 
Kirken  og  blev  ogsaa  liggende  der,  da  jeg  rejste  der- 
fra. Nu  har  jeg  aldrig  siden  kunnet  faa  saa  mange 
Penge  tilovers,  at  jeg  har  kunnet  faa  i  Sinde  at  købe 
en  for;  men  jeg  har  jo  heller  aldrig  følt  Savnet  saa 
haardt  som  nu  og  maa  derfor  hjælpe  mig,  saa  godt 
som  jeg  kan,  ved  at  kigge  omkring  hos  andre.  Jeg 
har  rigtignok  undertiden  en  Sidemand,  som  sidder 
endnu  og  kigger  i  Dr.  Kingos,  men  saa  snæver  er 
rigtignok  min  Samvittighed  ikke,  at  jeg  jo  nok  kan 
synge  med  i  den  ny;  er  der  et  og  andet  Udtryk,  som 
er  altfor  ukristeligt,  det  kan  jeg  jo  springe  over  eller 
nynne  nogle  andre  Ord  ved  mig  selv,  som  jeg  kan 
hitte  paa". 

Bogen  kom  altsaa  1798,  og  Størsteparten  af  den 
danske  Menighed  maatte  trækkes  med  den  i  henved 
et  Par  Menneskealdre.  Fra  1800  indførtes  Bogen, 
dog  ikke  ved  Tvang,  men  lidt  efter  lidt  med  Lempe, 
hvor  Præst  og  Menighed  kunde  enes  derom.  Balle 
gjorde  sit  til,  at  den  kunde  blive  indført  i  Sjællands 
Stift.  Paa  sine  Visitatser  forelæste  han  Salmer  af  Bogen 
for  Menighederne,  „og  da  den  Mand,  —  som  en  gam- 
mel Bonde  sagde,  —  jo  læste  kønt  og  saa  spurgte  os, 
om  vi  kunde  have  Lyst  til  at  faa  saadan  en  Salmebog, 
sagde  vi  ja,  men  bagefter  fortrød  vi  det".    Paa  Øerne 

blev  Bogen  med  en  enkelt  Undtagelse  indført  allevegne. 
Her  i  Jylland  gik  det  ikke  saa  nemt.  Ikke  blot  vilde 
de  saakaldte  „stærke  Jyder"  ikke  have  den,  ligesom 
de  med  Kraft  modsatte  sig  Balles  Lærebog,  og  af  den 
sidste  Grund  blev  de  forfulgte;  thi  Balles  Lærebog 
skulde  indføres,  medens  Salmebogen  jo  var  en  frivillig 
Sag;  men  ogsaa  mange  andre  Steder  vilde  de  ikke 
have  den.  I  Aalborg  Stift  blev  Kingos  Salmebog  ved 
at  bruges  i  95  af  Stiftets  200  Kirker.  Her  i  det  syd- 
lige Jylland  gik  det  op  og  ned  med  Indførelsen.  I 
Malt,  hvor  jeg  først  var  Præst,  blev  den  første  Gang 
tagen  i  Brug  Pinsedag  1810,  hvorom  der  findes  en 
Antegning  i  den  gamle  Embedsbog,  der  lyder  omtrent 
saadan:  »Ved  Salmebogens  Indførelse  forefaldt  ingen 
Uorden,  undtagen  at  Sognefogdens  Søn  Anker  Peder- 
sen gjorde  nogle  uanstændige  Miner,  hvilket  bemær- 
kedes af  flere  i  Menigheden  og  i  Særdeleshed  af  Hr. 
Lautrup  med  Familie".  I  Brørup,  hvor  jeg  nu  er  Præst, 
blev  den  aldrig  indført,  da  et  Par  toneangivende  Mænd 
i  Menigheden  bestemt  modsatte  sig  det.  I  Hjarup  og 
Vamdrup  Menigheder  indførtes  den  først  ved  Resolution 
af  25.  Februar  1834,  altsaa  over  en  Menneskealder  ef- 
ter dens  Fremkomst,  og  det  skete  ikke  uden  store 
Vanskeligheder.  Særlig  fik  Sagen  et  alvorligt  baade 
Forspil  og  Efterspil,  der  mundede  ud  i  to  Provsterets- 
sager, hvoraf  i  hvert  Fald  den  ene  blev  appelleret  til 
Højesteret,  mod  den  daværende  Degn  Oluf  Hansen 
Lind.  Det  er  herom,  jeg  vilde  fortælle  lidt.  Kilderne 
til  min  Viden  er  dels  Provsteretsforhørene,  som  de 
findes  i  en  gammel  Protokol  i  mit  Arkiv,  dels  nogle 
mundtlige  Meddelelser  fra  et  Par  gamle  Folk  i  Hjarup, 
navnlig  fra  den  gamle  Veteran  Hans  Høegh  i  Hjarup. 
Mandagen  den  2.  Februar  1824  var  der  et  stort  Røre 

i  Hjarup  Skole.  Skolehuset  laa  Ikke  dengang,  hvor 
det  nu  ligger,  men  mere  midt  i  Byen  der,  hvor  der 
nu  er  en  Kolonialhandel.  Degnen  Oluf  Hansen  Lind, 
der  var  Degn  baade  i  Hjarup  og  Vamdrup  Sogne  og 
tillige  var  lejet  til  at  besørge  Undervisningen  i  Hjarup 
Skole,  var  mødt  om  Morgenen  for  at  begynde  sin 
Skole.  Men  hen  paa  Formiddagen  møder  Præsten, 
Pastor  Jørgensen,  tilligemed  Sognefogden  og  en  Mand 
mere,  der  var  Medlemmer  af  Skolekommissionen,  for 
at  bortvise  ham  af  Skolen.  Degnen  nægtede  at  for- 
lade denne,  Præsten  hævede  truende  sin  Stok  imod 
ham,  og  Børnene  stak  i  at  græde.  Det  saa  ud  til  at 
ville  komme  til  Haandgribeligheder,  og  det  kunde 
være  bleven  svært  nok  selv  for  de  tre  at  faa  Degnen 
flyttet,  da  denne  var  en  stor  og  stærktbygget  Mand; 
men  det  endte  da  med,  at  Kommissionen  atter  forlod 
Skolen,  medens  Degnen  fortsatte  sin  Undervisning  til 
Middag. 

Aarsagen  til  dette  noget  paafaldende  Skridt  var  dels 
den,  at  Lind  egenmægtig  havde  forandret  ved  Læse- 
timerne, dels  og  navnlig,  at  han  havde  forbudt  Bør- 
nene at  lære  de  dem  af  Præsten  foresatte  Salmer  i 
Skolen,  fordi  den  evangelisk-kristelige  Salmebog  ikke 
var  indført  i  Skolen,  saa  lidt  som  den  jo  var  indført 
i  Kirken,  ligesom  han  ogsaa  i  et  Skolekommissions- 
møde  havde  ytret,  at  Thonboes  Bibelhistorie  paa  nogle 
Steder  indeholdt  Løgn  imod  Bibelen.  I  den  Anled- 
ning var  der  i  de  foregaaende  Maaneder  ført  forskel- 
lige Forhandlinger  i  Skolekommissionen,  hvis  davæ- 
rende læge  Medlemmer  Jes  Andersen  og  Jens  Larsen 
havde  holdt  paa  Degnen.  De  havde  ikke  noget  imod, 
at  han  forandrede  ved  Læsetimerne,  og  de  vilde  ikke 
være  med  til  at  mulktere  ham,  fordi  han  ikke  vilde 

bruge  den  evangelisk  kristl.  Salmebog,  da  de  ejheller 
vilde  have  den  indført  i  Skolen;  ja  Jens  Larsen,  der 
afvigte  Vinter  havde  haft  en  Datter,  som  gik  til  Kon- 
firmationsforberedelse, havde  selv  forbudt  hende  at 
lære  de  Salmer  i  omtalte  Salmebog,  som  blev  hende 
foresatte  af  Præsten.  Fra  Nytaar  var  der  imidlertid  kom- 
men nye  Skolekommissionsmedlemmer,  og  saa  kom 
Krisen.  Der  var  kommen  gentagne  Paalæg  fra  Skole- 
direktionen og  tilsidst  en  Ordre  af  24.  Januar.  Da 
dette  intet  frugtede,  var  det,  at  Skolekommissionen 
mødte  personlig  den  2.  Februar  for  at  lukke  Skolen, 
hvilket  jo  dog  ikke  lykkedes  den  paa  staaende  Fod. 

Saasnart  Kommissionen  var  gaaet  bort,  fik  Lind  sendt 
Bud  til  Jes  Andersen  og  Jens  Larsen,  efter  Samraad  med 
hvem  han  vedblev  at  fortsætte  Undervisningen.  Lige- 
ledes blev  ved  deres  Foranstaltning  Bymændene  forsam- 
lede i  Skolen  den  samme  Eftermiddag,  hvor  Lind  fortalte 
dem,  hvad  der  var  passeret  om  Formiddagen,  og  der- 
paa  efter  deres  Begæring  skrev  en  Klage  til  Politi- 
retten, som  blev  underskrevet  af  samtlige  Bymænd. 
Ligeledes  blev  det  ved  samme  Lejlighed  aftalt,  at  By- 
mændene næste  Morgen  vilde  samlede  gaa  hen  til 
Præsten  for  at  overlevere  ham  en  af  Anders  Østergaard 
samme  Eftermiddag  i  Skolen  skriftlig  forfattet  Paa- 
stand. 

Da  Lind  saa  næste  Morgen  henimod  Kl.  8  kom  til 
Skolen,  fandt  han  denne  tillaaset.  Børnene,  der  var 
komne  til  Stede,  maatte  gaa  hjem  igen.  En  gammel, 
endnu  levende  Kone,  der  bor  i  Hjarup,  og  som  baade 
var  til  Stede  i  Skolen  den  2.  Februar  og  mødte  ved 
Skolen  næste  Morgen  —  skønt  det  er  over  80  Aar 
siden,  var  hun  dog  dengang  9  Aar  gammel  — ,  har 
fortalt    mig,   at    Skolen   var   tillaaset   med    den    store 

Hængelaas  fra  Kirken,  og  hun  kunde  i  mange  Aar 
ikke  komme  til  Kirken  og  se  denne  Laas,  uden  at 
hun  maatte  tænke  paa  hint  bevægede  Optrin  i  Skolen. 
Da  Lind  fandt  Skolen  lukket,  gik  han  hen  til  Jes  An- 
dersen og  Jens  Larsen,  og  de  gik  samlede  hen  til 
Skolen,  hvor  efterhaanden  de  andre  Bymænd  indfandt 
sig.  Herfra  begav  de  sig  saa,  som  det  var  aftalt  Da- 
gen i  Forvejen,  i  et  samlet  Optog  hen  til  Præstegaar- 
den,  medens  Lind  blev  tilbage  ved  Skolen.  De  var  i 
ialt  38,  og  5  af  dem,  hvoriblandt  Jes  Andersen,  Jens 
Larsen  og  Anders  Østergaard,  gik  ind  til  Præsten.  De 
opnaaede  dog  intet,  Skolen  var  og  blev  lukket 

Et  Par  Aftener  efter  samledes  Lind  med  Jens  Lar- 
sen og  flere  hos  Jes  Andersen  for  at  drøfte,  om  der 
ikke  kunde  lejes  en  Skolestue  et  Steds  i  Byen.  Anders 
Tonnesen  havde  et  Hus,  hvor  der  boede  en  Væverpige, 
hvis  Stue  han  var  villig  til  at  overlade  dem,  naar  de 
kunde  faa  hende  til  at  flytte.  En  ung  Fyr,  Thomas 
Mikkelsens  Søn  Niels,  blev  sendt  derhen  for  at  høre, 
om  hun  var  villig  til  at  flytte,  og  dette  var  hun  da 
ogsaa,  naar  de  vilde  levere  hende  Langhalm  til  Tag 
paa  et  Hus,  hun  havde  købt  i  Byen.  Fredag  den  6. 
Februar  begyndte  Lind  da  paany  Skolen  i  dette  lejede 
Lokale,  hvor  efterhaanden  de  fleste  Børn  samledes 
igen,  og  her  fortsatte  han  Skolen  til  Begyndelsen  af 
Maj,  da  Undervisningstiden  ophørte,  ligesom  der  kom 
et  udtrykkeligt  Forbud  fra  Direktionen  til  ham  mod 
at  fortsætte. 

Imidlertid  havde  Præsten  indsendt  Klage  over  det 
passerede,  og  dertil  knyttede  han  tillige  en  Klage  over 
Linds  lovstridige  Forhold  som  Degn.  Denne  samler 
sig  i  4  Punkter:  1.  At  han  uagtet  Præstens  gentagne 
Formaninger  ikke  har  villet  ringe  Bedeklokken  Mor- 

gen  Og  Aften.  2.  At  han  har  nægtet  at  forevise  Præst- 
en Kirkebøgerne  og  revet  dem  ud  af  hans  Hænder  i 
Præstens  egen  Stue,  og  dernæst  i  2  Mænds  Overvæ- 
relse, som  han  havde  tilkaldt  som  Vidner,  nemlig  An- 
ders Tonnesen  og  Jens  Mortensen,  der  var  Præstens 
Medhjælpere,  været  saa  grov  imod  Præsten,  at  denne 
havde  været  nødt  til  at  vise  ham  Døren.  3.  At  han 
trods  Præstens  Forbud  har  saavel  i  Husene  som  paa 
Kirkegaarden  og  ved  Gravene  sunget  dels  selvgjorte 
Salmer  og  dels  andre  Salmer  end  de  af  Præsten  for- 
ordnede. Og  endelig  4.  at  han  har  udvist  mod  Præsten 
Foragt  og  Drillerier  f.  Eks.  ved  at  sætte  til  Hest  forbi 
hans  Vogn  for  enten  at  overstænke  ham  med  Snavs 
eller  skrække  hans  Heste. 

Som  Følge  af  alt  dette  blev  Lind  nu  suspenderet  og 
tiltalt  for  en  Provsteret.  Denne,  der  bestod  af  Amts- 
provst Dr.  phil.  Høxbro  fra  Rødding  —  man  erindre, 
at  Tørninglen  jo  i  gejstlig  Henseende  hørte  med  til 
Ribe  Amt  —  Kancellisekretær,  Herredsfoged  Finsen  og 
Herredsskriver,  Overavditør  Estrup,  samledes  1.  Gang 
i  Hjarup  Skolehus  den  24.  Juli  1824,  dernæst  6.  Sep- 
tember, 15.  og  29.  November  s.  A.  og  10.  Januar  n. 
A.,  da  Dommen  falder.  Lind  fragaar  i  det  hele  ikke 
de  Beskyldninger,  der  rettes  imod  ham,  men  undskyl- 
der sig  paa  bedste  Maade.  Med  Hensyn  til  Foran- 
dringen af  Læseplanen  og  Nægtelsen  af  at  bruge  den 
evangelisk-kristelige  Salmebog,  mener  han,  at  han  som 
lejet  Skoleholder  maa  rette  sig  efter  Skolekommissio- 
nens Flertal,  der  har  lejet  ham,  og  han  havde  da  her 
handlet  i  Forstaaelse  med  Jes  Andersen  og  Jens  Lar- 
sen, ligesom  han  vidste,  at  det  var  Beboerne  imod,  at 
deres  Børn  skulde  lære  efter  denne  Salmebog.  Det 
er  sandt,   at  han  ikke  har  ringet  med  Kirkeklokken 

Morgen  og  Aften;  men  han  vidste  ikke,  det  var  hans 
Pligt,  og  da  han  boede  udenfor  Byen   —  han  havde 
et  lille  Sted  oppe  i  Nærheden  af  Eliselund  — ,   faldt 
det  ham  besværligt,  hvorfor  han  lod  det  være.    Spørgs- 
maalet  om  Kirkebøgerne  forbigaar  jeg,  da  dette  opløste 
sig  til  et  rent  Smaatteri.     Det  er  ogsaa  sandt,  at  han 
trods  Præstens  Forbud  har  sunget  en  selvgjort  Salme 
ved  Rasmus  Eriksens  Begravelse;  men  han  mente,  at 
Præsten   kun   tidligere   havde  forbudt  ham   det,   fordi 
det  kunde  være  de  paarørende  anstødeligt,  og  de  paa- 
rørende her  havde  ikke  haft  noget  derimod.    Naar  han 
ved   samme  Lejlighed  ved   Graven   havde  sunget  en 
anden   Salme  end   den  af  Præsten   forordnede    .Hvo 
ved,  hvor  nær  mig  er  min  Ende**,  mente  han  at  være 
sagesløs,  da  der  staar  i  Ritualet,  at  man  skal  synge 
„Hvo  ved  ..."   eller  en  anden  passende  Salme,  og 
han  fandt  nu  den,  han  havde  sunget,  mere  passende, 
idet  han  forøvrigt  saa  ogsaa  havde  endt  med  at  synge 
nogle  Vers  af  „Hvo  ved,  hvor  nær  mig  er  min  Ende*. 
Endelig  at  han  havde  redet  saa  stærkt  forbi  Præstens 
Vogn,  laa  i,  at  han  skulde  skynde  sig  for  at  komme 
først  til  Hjarup  Kirke  for  at  ringe  med  Klokken,  inden 
Præsten   kom,   hvortil   dennes  Kusk,   der  var  tilkaldt 
som  Vidne,  dog  meget  rigtig  bemærkede,  at  han  ikke 
syntes,  at  Degnen  af  den  Grund  behøvede  at  ride  3 
Gange  forbi  dem,  idet  han,  naar  han  var  kommen  forbi, 
lod  sin  Hest  gaa  i  Skridt,  for  saa,  naar  Præstens  Vogn 
var  kommen  foran,  paany  at  galopere  forbi  den. 

Hvad  Provsteretsdommen  gik  ud  paa,  kan  jeg  ikke 
oplyse,  da  det  ikke  er  anført  i  Protokollen;  men  til- 
talte erklærede  sig  utilfreds  med  den  og  ønskede  Dora- 
men  indanket  til  højere  Ret.  Sagens  Udfald  ved 
Højesteret  blev,  at  han  blev  dømt  til  at  betale  en  Mulkt 

af  50  Rdlr.,  hvorefter  hans  Suspension  den  29.  Marts 
1826  blev  hævet.  Imidlertid  synes  det,  at  man  har 
benyttet  denne  Mellemtid  til  at  faa  Degneembedet  i 
Hjarup  og  Vamdrup  skilt  i  to;  thi  for  Fremtiden  om- 
tales Lind  kun  som  Degn  i  Vamdrup.  Saaledes  endte 
da,  hvad  je^  før  kaldte  Forspillet,  eller  hvad  man  med 
Henblik  paa,  hvad  der  senere  kommer,  vel  ogsaa  kunde 
kalde  den  første  puniske  Krig. 

Endnu   samme  Aar    1826,   som   Lind    paany   havde 
overtaget  Degneforretningerne  i  Vamdrup,  maatte  han  — 
den  28.  August  —  have  et  alvorligt  Paalæg  af  Biskop- 
pen  om  ved  Ligbegængelser  kun  at  synge  de  Salmer, 
som  Præsten  forordnede;  men   herefter  gaar  det  godt 
i   adskillige  Aar.    Lind  havde  jo  ikke  længere  noget 
med  Skolevæsenet  at  gøre,  og  i  Kirken  var  den  evan- 
gelisk-kristelige  Salmebog  ikke   indført,    saa   der  var 
ikke  særlig  Anledning  til  aabenbar  Konflikt  med  Præsten. 
Endelig  lykkedes  det  imidlertid  Pastor  Jørgensen   at 
faa    den    evangelisk-kristelige    Salmebog    indført   ved 
Kancelliets  Resolution  af  25.  Februar  1834,  og  straks 
trækker   der  et  nyt  Uvejr  op.     Allerede  i  April  maa 
Præsten   indgive  Klage   over  Degnen.     Denne   bliver 
paany   suspenderet,   og   den  20.  Juni   1834  —  altsaa 
10  Aar   efter,   at   den   første  Provsteret  var  holdt  — 
samles   der   paany   en    Provsteret,    denne    Gang   paa 
Tinghuset    i    Kolding,    bestaaende    af    Distriktsprovst 
Næblerød  i  Vilslev  (Gørding  Herred  hørte  dengang  med 
til   Provstiet),  Herredsfoged   Oxenbøll   og  Retsskriver, 
Justitsraad  Estrup.     Klagen   gik   i   det  væsentlige  ud 
paa:    1.  at   „Degnen  gentagne  Gange  i  Kirken   under 
Prædikenen  havde  gjort  Fagter  og  Gebærder,  sigtende 
til  at  gøre  Nar  af  Præsten".    Hermed  hang  det  saadan 
sammen,  at  Præsten  nogle  Søndage  før  Jul  havde  be- 


80  J.  NISSEN:  ni 

kendtgjort,  at  han  ønskede  den  nye  Salmebog  indført 
fra  1.  Juledag.  Degnen  havde  da  kastet  et  Blik  op 
paa  Præsten  og  derefter  ned  i  Kirken  og  smilet.  Etet 
samme  havde  gentaget  sig  1.  Juledag,  da  Præsten 
maatte  bekendtgøre,  at  Salmebogen  endnu  ikke  kunde 
tages  i  Brug,  da  en  Del  modsatte  sig  det,  og  endelig 
en  Gang  senere,  formodentlig  den  Søndag,  det  blev  be- 
kendtgjort, at  nu  skulde  den  indføres.  Degnen  anfø- 
rer, at  dette  har  været  ham  uvitterligt;  men  han  har 

—  som  andre  har  sagt  ham  —  smilende  Træk,  og 
dette  er  maaske  Grunden  til  Misforstaaelsen.  Senere 
indrømmede  han  dog,  at  han  mulig  har  set  andre  le 
nede  i  Kirken  og  derfor  ogsaa  selv  har  smilet.  Ret- 
ten mener  ikke,  at  han  har  villet  gøre  Nar  af  Præsten, 
men  at  hans  Adfærd  kun  sigter  til  Indførelsen  af  den 
nye  Salmebog,  som  han  efter  alles  Udsagn  ses  at  have 
været  en  Modstander  af  —  nogle  af  Vidnerne  bruger 
saaledes  det  Udtryk,  at  den  nye  Salmebog  var  ham 
modbydelig,  og  at  han  elskede  den  gamle  Salmebog 

—  men  den  maa  dog  anse  hans  Opførsel  i  Kirken 
for  usømmelig  og  strafværdig. 

Det  andet  Anklagepunkt  var,  at  „han  ved  den 
gamle  Frøken  Kjøpings  Begravelse  i  Bastrup  1.  April 
1834  havde  sunget  efter  den  gi.  Salmebog  og  først  hørt 
op  dermed  efter  Præstens  gentagne  Anmodning."  Deg- 
nen mener,  at  da  det  er  hans  Pligt  at  synge  i  Lig- 
huset, havde  Præsten  ikke  der  noget  at  befale  over 
ham;  og  forøvrigt  laa  den  Del  af  Bastrup  i  det  Sles- 
vigske, hvor  man  brugte  den  Pontoppidanske  Salmebog. 
I  den  første  Del  af  denne  Betragtning  giver  Retten 
ham  Medhold,  saa  her  frikendes  han.  Naar  han  der- 
imod ved  samme  Lejlighed  paa  Kirkegaarden  har  sun- 
get en  Salme  efter  den  gi.  Salmebog  i  Stedet  for  den 

af  Præsten  forordnede  af  den  evangelisk -kristelige,  kan 
dette  ikke  billiges;  thi  selv  om  han,  hvad  han  und- 
skylder sig  med,  ikke  har  hørt  Præstens  Befaling,  burde 
han  dog  have  henvendt  sig  til  ham  for  at  spørge  om, 
hvad  han  skulde  synge. 

Saa  anklagedes  han  fremdeles  for,  at  han  ved  Sang- 
undervisningen i  Skolerne  havde  betjent  sig  af  den  gamle 
Salmebog,  hvortil  han  yderligere  havde  knyttet  Udlæg- 
ninger af  de  gamle  Salmer,  alt  mod  Præstens  eller 
Lærerens  Forbud.  Retten  erkender  imidlertid,  at  da 
han  ikke  har  noget  med  Skolevæsenet  at  gøre,  kan 
det  heller  ikke  være  hans  Pligt  at  undervise  i  Sang, 
og  da  der  saaledes  ikke  er  Tale  om  hans  Forhold  og 
Pligter  i  Embedet,  bortfalder  denne  Klagepost. 

Endelig  har  han  ved  Skolelærer  Davidsens  Barns 
Begravelse  i  Begyndelsen  af  Maj  sunget  Salmen  „Hvo 
ved,  hvor  nær  mig  er  min  Ende"  efter  den  gi.  Salme- 
bog i  Stedet  for  efter  den  evang. -kristelige.  Han  und- 
skylder sig  med,  at  Præsten  havde  budt  ham  at  synge 
den,  og  da  han  ikke  vidste,  at  der  ogsaa  var  en  Sal- 
me, der  begyndte  saadan  i  den  evangelisk-kristelige 
Salmebog,  sang  han  efter  den  gamle;  men  denne 
Undskyldning  vil  Retten  ikke  lade  gælde. 

Der  var  endnu  et  Par  mindre  Anklagepunkter,  hvori 
Retten  dog  ikke  fandt  ham  strafskyldig. 

Sagen  strakte  sig  gennem  10  Retsmøder,  og  Dom- 
men blev  ikke  afsagt  før  den  23.  April  1835,  idet  Sagen 
dog  havde  været  udsat  fra  den  26.  September  1834  til 
den  26.  Februar  1835.  Provst  Næblerød,  der  gentagne 
Gange  havde  maattet  rejse  den  lange  Vej  fra  Vilslev  til 
Kolding,  14  Mil  frem  og  tilbage,  blev  nemlig  syg,  en 
Sygdom,  der  endte  med  Døden,  og  Pastor  Find  i  Seest 
maatte  konstitueres  i  hans  Sted.    Dommen  lød  paa,  at 

Fn  Ribe  Amt.    UI  6 

»Tiltalte  Oluf  Hansen  Lind  bør  at  bøde  50  Rbd.  Sølv 
til  Ribe  Amts  Fattigkasse  samt  at  betale  alle  af  denne 
Sag  lovlig  flydende  Omkostninger,  deriblandt  Salær 
til  Aktor,  Prokurator  Dahl,  12  Rbd.  Sølv«.  I  sine  Ind- 
læg var  Lind  fremkommen  med  forskellige  Injurier  og 
Beskyldninger  mod  Pastor  Jørgensen,  hvorfor  denne 
yderligere  havde  anlagt  en  privat  Injuriesag.  I  denne 
faldt  der  Dom  den  12.  Januar  1836,  ved  hvilken  Lind 
ligeledes  blev  dømt  til  at  betale  50  Rbd.  til  Ribe  Amts 
Fattigkasse  og  Omkostningerne,  hvoriblandt  20  Rbd. 
Sølv  i  Salær  til  Prokurator  Dahl. 

Saaledes  endte  den  anden  puniske  Krig,  og  det  saa 
ud   til,   at  Pastor  Jørgensen    havde   sejret  over  hele 
Linien.    Men  inden  denne  sidste  Dom  faldt,  var  imid- 
lertid den  tredie  Krig  begyndt,  hvori  Pastor  Jørgensen, 
om  end  han  ogsaa  her  tilsyneladende  sejrede,  dog  i 
Virkeligheden  kom  til  at  ligge"  under:  Sagen  mod  de 
gudelige  Forsamlinger.    Det  var  i  December  1835,  at 
Peder  Larsen  fra  Skræppenborg  paa  Pyen  sammen  med 
Anders  Larsen  fra  Gamborg  holdt  sin  første  Forsam- 
ling hos  Lars  Haastrup  paa  Riglandsig  i  Ødis  Sogn. 
Her  var  Niels  Thomsen  fra  Hjarup  til  Stede  og  fik  dem 
over  til  Hjarup,  hvor  de  holdt  Forsamling  hos  Anders 
Østergaard  den  22.  December  1835,  den  Forsamling, 
der  gav  Anledning  til,  at  Pastor  Jørgensen  anklagede 
dem  for  Overtrædelse  af  Forordningen  af  13.  Jan.  1741 
om  gudelige  Forsamlinger,  hvorfor  Anders  Østergaard  og 
Niels  Thomsen  første  Gang  blev  indkaldte  for  Herreds- 
fogden i  Kolding.    Dette  skal  jeg  imidlertid  ikke  komme 
nærmere  ind  paa  her,  da  det  ikke  direkte  vedrører  mit 
Emne;  desuden  vil  vel  adskillige  her  vide  god  Besked 
derom,  og  ellers  vil  man  uden  stor  Vanskelighed  kunne 
faa  det  at  vide.    Men  jeg  nævner  det,  fordi  det  dog 

sikkert  staar  i  en  vis  Forbindelse  med  det,  jeg  her  har 
fortalt,  og  fordi  det  er  interessant  at  se,  hvorledes  de 
Mænd,  der  bliver  Deltagere  og  til  Dels  Hovedmænd  i 
det  gudelige  Røre  i  Hjarup,  alle  har  været  nævnede 
under  Linds  første  Sammenstød  med  Pastor  Jørgensen. 
Det  var  hos  Anders  Østergaard,  eller  som  han  egent- 
lig hed,  Anders  Jessen  paa  Østergaard,  at  Peder  Lar- 
sen holdt  sit  første  Møde.  Det  var  Niels  Thomsen  — 
og  dette  er  den  unge  Mand,  Thomas  Mikkelsens  Søn 
Niels,  der  i  1824  var  sendt  hen  til  Væverpigen  i  Anders 
Tonnesens  Hus  for  at  faa  hende  til  at  afstaa  sin  Stue 
til  Skole  — ,  der  havde  givet  Anledning  dertil,  og  hos 
ham  blev  der  holdt  et  nyt  Møde  den  23.  Febr.  1836, 
der  gav  Anledning  til  Retssagen,  ved  hvilken  Peder 
Larsen  samt  Niels  Thomsen  og  Anders  Østergaard  blev 
idømte  Mulkter.  Endelig  var  det  hos  Jens  Larsen,  at 
det  tredie  Møde  skulde  være  holdt  2.  Pinsedag  samme 
Aar,  men  da  der  strømmede  en  Mængde  Mennesker 
til,  blev  Jens  Larsen  bange  for  at  have  det,  og  det 
blev  da  holdt  i  en  Skov  i  Nærheden. 

Fra  de  nævnte  Mænd  nedstammer  en  Række  nule- 
vende kendte  Mænd  og  Kvinder  paa  Egnen.  Eksempelvis 
skal  jeg  anføre,  at  Jes  Andersen  og  Anders  Østergaard  er 
nuværende  Folketingsmand  Anders  Jessens  Bedstefor- 
ældre, den  ene  paa  fædrene,  den  anden  paa  mødrene 
Side.  Anders  Tonnesen  er  Bedstefader  til  Pastor  Ton- 
nesen  i  Hoptrup,  der  staar  som  Leder  af  Indre-Mis- 
sion i  Nordslesvig. 

Pastor  Jørgensen  oplevede  ikke  Udfaldet  af  den  An- 
klage, han  havde  rejst  mod  de  gudelige  Forsamlinger. 
Han  døde  den  20.  November  1836.  Lind  derimod 
levede  til  1856.  Men  —  kunde  jeg  tænke  mig  nogen 
spørge,  og  saaledes  har  jeg  selv  spurgt  —  hvad  laa  saa 

6* 


84  J.  NISSEN:  ffl 

egentlig  bagved  hans  Strid  med  Præsten  og  hans 
Modstand  mod  den  evangelisk-kristelige  Salmebog? 
Var  det  kun  en  af  de  sædvanlige  Stridigheder  mellem 
Præst  og  Degn,  som  der  har  været  saa  mange  af  i 
ældre  Tid  og  endnu  kan  være  den  Dag  i  Dag,  eller 
laa  der  noget  dybere  bagved?  Var  det  saaledes,  at 
Degnen  Oluf  Lind  var  en  slet  Mand  og  en  drilsk 
Person,  som  Pastor  Jørgensen  sagde  om  ham,  eller 
passer  det,  hvad  et  Vidne  siger  i  et  af  Forhørene,  at 
„Pastor  Jørgensen  er  en  stridig  Mand,  som  snart  er  i 
Uenighed  med  en  og  snart  med  en  anden,  derimod 
har  Vidnet  aldrig  hørt,  at  noget  Menneske  har  noget 
at  udsætte  mod  Degnen  Lind"?  Ja,  det  sidste  er  vist- 
nok i  det  hele  rigtigt,  skønt  disse  Uenigheder  fremfor 
alt  opstod,  som  en  anden  bemærkede,  paa  Grund  af 
Præstens  Arbejde  paa  at  faa  den  evangelisk-kristelige 
Salmebog  indført,  et  Arbejde,  som  jo  imidlertid  stod 
paa  gennem  mange  Aar,  saa  der  var  rig  Anledning  til 
at  komme  i  Strid  med  mange  derom.  Men  nogen 
Egennytte  kan  der  jo  ikke  fra  Pastor  Jørgensens  Side 
have  været  forbundet  med  dette  Arbejde;  han  virkede 
selvfølgelig  kun  for  Indførelsen  af  den  nye  Salmebog, 
fordi  den  efter  hans  Syn  paa  Sagen  mentes  at  være 
den  bedste.  Han  synes  ogsaa  at  have  været  ret  virk- 
som for  Skolevæsenet,  som  de  gamle  Rationalister 
gerne  var  det,  og  ved  en  Bispevisitats  1834  skriver 
Biskop  Tage  Maller  i  Embedsbogen  om  den  konfir- 
merede Ungdom  fra  begge  Sogne:  Næsten  alle  svarede 
med  megen  Færdighed,  og  mange  med  god  Forstand, 
saa  jeg  havde  god  Grund  til  at  bevidne  min  Tilfreds- 
hed. 

Paa  den  anden  Side  faar  man  det  Indtryk,  at  Deg- 
nen Oluf  Lind  ligesom  Præsten  var  af  et  hidsigt  Gemyt, 

Og  at  han  ikke  altid  har  kæmpet  med  blanke  Vaaben. 
Hans  nærmeste  søger  da  ogsaa  at  holde  igen  paa  ham. 
Ved  en  Begravelse,  hvor  han  vilde  synge  efter  den 
gamle  Salmebog,  fik  hans  egen  Kone  Manden  i  Huset 
til  at  nedlægge  Indsigelse  derimod,  fordi,  som  hun 
sagde,  vi  har  Fortrædeligheder  nok  endda,  og  hun  var 
bange,  at  dette  vilde  give  Anledning  til  nye;  og  da 
det  trak  op  til  den  anden  Retssag  imod  ham,  var  hans 
Broder  Gaardejer  Johannes  Lind  fra  Dalby  baade  hos 
ham  og  Præsten  for  at  søge  at  faa  Sagen  bilagt,  hvad 
dog  ikke  lykkedes.  Men  med  alt  dette  synes  der  dog 
ingen  Tvivl  at  være  om,  at  det  er  fra  et  kristeligt  Staml- 
punkt,  at  hans  Modstand  mod  den  evangelisk-kristelige 
Salmebog  og  hans  Strid  med  Præsten  har  sit  Udspring. 
Han  havde  faaet  Syn  for  det  tomme  i  Rationalismen. 
Det  var  særlig  engang,  han  overnattede  i  Kristiansfeld,  at 
han  var  bleven  vakt  til  at  se  det,  har  han  fortalt  Niels 
Thomsen.  Han  holdt  lange  Bønner  for  Børnene  i 
Skolen,  og  de  holdt  meget  af  ham,  siger  den  før- 
nævnte gamle  Kone,  og  det  samme  tyder  det  jo  paa, 
naar  der  blev  klaget  over,  at  han  søgte  at  udlægge 
de  gamle  Salmer  for  Børnene,  eller  som  Præsten  sagde 
„holdt  Forelæsninger"  for  dem  over  de  gamle  Salmer. 
Det  samme  faar  man  et  stærkt  Indtryk  af  ved  at  høre 
nogle  af  hans  „selvgjorte  Salmer",  som  det  er  lykke- 
des mig  at  faa  fat  i.  Det  er  Ligsange,  hvor  den  samme 
Tanke  med  nogen  Ændring  i  Indholdet  gaar  igen  de 
forskellige  Steder,  og  det  er  den  døde,  han  lader  tale. 
Jeg  anfører  her  én  fuldstændig  og  nogle  Vers  af  en 
anden : 

Mel. :  Hvo  ved,  hvor  ncr  mig  er  min  Ende. 
Nr.   1. 
Gud  giv,  jeg  Eder  kan  modtage 
ved  Himlens  yndefulde  Port, 
da  skal  I  rigtig  faa  at  smage 
det  evig  prægtige  og  stort, 
som  intet  Øje  skue  kan 
i  syndig  Verdens  mørke  Land. 

Nr.  2. 
Tænk!  naar  I  skal  af  Herren  føres 
ind  i  det  dejlig  Paradis, 
hvor  idel  Fryd  og  Glæde  høres, 
og  mættes  her  paa  Englevis 
af  Herrens  Aasyns  Herlighed 
og  følge  ham  i  evig  Fred! 

Nr.  3. 
Ak!  maatte  I  dog  færdig  være 
og  have  Lamperne  i  Brand, 
at  naar  han  kommer,  Frelser  kære, 
I  ham  med  Glæde  møde  kan, 
gid  I  befale  ham  Jer  Sag 
og  vente  ham  ved  Nat  og  Dag! 

Nr.  4. 
Ak!  lad  ham  bo  i  Eders  Hjerter, 
ledsage  med  sin  Helligaand, 
han  kender  bedst  de  Nød  og  Smerter, 
som  paa  Jer  Vandring  møde  kan, 
gid  han  Jer  følger  ud  og  ind, 
opfylder  Hjerte,  Sjæl  og  Sind. 

Nr.  5. 
Saa  skal  vi  samles  for  hans  Trone 
med  Livsens  dejlig  Krone  paa, 
lovsjunge  ham  med  Jubeltone 
med  hvide  Bryllupsklæder  paa, 
her  evig,  evig  takke  ham, 
det  højstvelsignede  Guds  Lam, 

Nr.  6. 
Som  bar  vor  store  Syndebrøde 
og  tog  paa  sig  vor  hele  Nød, 
da  han  for  os  paa  Korset  døde 
og  friede  os  fra  evig  Død, 
ja  drog  os  naadig  hen  til  sig, 
tilsidst  ind  i  sit  Himmerig. 


Mel. :  Nu  da  til  Lykke. 

Nr.  3. 
Hvor  jeg  nu  glædes, 
nu  jeg  min  Frelser  ser 
og  hør,  her  kvædes 
saa  sødt  i  Himlene; 
glad  jeg  mon  komme 
til  Himlens  skønne  Pol 
blandt  alle  fromme, 
ja  ind  for  Lammets  Stol, 
til  evig  Sommer 
og  Evighedens  Sol. 

Nr.  9. 
Jeg  bær  de  Klæder, 
som  her  er  Himlens  Dragt. 
Brud  jeg  nu  hedder 
og  lyser  med  stor  Pragt; 
jeg  skinner  herlig 
i  evig  Fred  og  Ro, 
jeg  nu  saa  kærlig 
hos  Gud  skal  stedse  bo, 
i  Himlen  herlig 
jeg  er  saa  glad  og  fro. 

Nr.  10. 
O!  Moder  kære 
og  mine  Søskend  kær, 
gid  I  maa  være 
hos  mig  blandt  Himlens  Hær, 

naar  Tid  har  Ende 

i  Verdens  Jammerdal, 

I  da  maa  vende 

til  mig  i  Himlens  Sal, 

I  uden  Ende 

da  Glæde  nyde  skal. 


Hvad  man  end  vil  mene  om  disse  Sanges  mangel- 
fulde poetiske  Form  og  Indhold,  saa  er  det  aabenbart, 
at  de  er  skrevne  ud  fra  en  Kristendomsopfattelse,  der  er 
saa  fjern  som  muligt  fra  Rationalismen.    Det  er  dette 
hans  kristelige  Standpunkt,  der  fremfor  alt  giver  hans 
Modstand  mod  den  evangelisk-kristelige  Salmebog  og 
hans  Strid  med  Præsten,  under  hvilken  han  fik  Støtte 
fra  saa  mange,  særlig  i  Hjarup,  sin  Interesse,  og  det 
kommer  til  at  staa  som  et  forberedende  Led  i  det  krist- 
elige Livsrøre,  der  i  Slutningen  af  Trediverne  opstod 
i  Hjarup  og  en  Del  af  Vamdrup  Sogne,  og  som  ved  de 
Forfølgelser,   det  blev  Genstand   for  fra  Øvrighedens 
Side,  kom  til  at  virke  som  en  Løftestang  for  den  gamle 
kristelige  Vækkelse  i  en  stor  Del  af  det  sydlige  Jylland. 
Det  er  da  ogsaa  af  den  Grund,  jeg  særlig  har  været 
glad  ved  at  drage  Mindet  om  Degnen  Oluf  Hansen 
Lind  i  Vamdrup  og  den  evangelisk-kristelige  Salmebog 
frem  her  ved  denne  Lejlighed. 

Endnu  skal  jeg  nævne,  at  Lind  var  født  den  18. 
August  1787  i  Dalby  ved  Kolding,  hvor  hans  Fader 
Hans  Olsen  var  Gaardmand.  Han  døde  den  28.  Juni 
1856,  og  hans  Grav  ligger  lige  for  Indgangen  til  Vaa- 
benhuset  ved  Vamdrup  Kirke.  Der  er  et  temmelig 
stort  Monument  paa  den,  hvorpaa  blandt  andet  staar: 

Under  denne  Gravhøj  hviler  Støvet 
af  en  kærlig  og  trofast  Mand, 
en  alt  opofrende  Fader 

Hensov  glad  i  Herren  med  Troen  paa  det  evige  Liv. 

Hans  Hustru,  der  under  en  af  Provsteretssagerne 
nævnes  som  svagelig,  overlevede  ham  i  mange  Aar 
og  døde  først  1879. 


En  Smuglerhistorie  fra  1729. 

Ved  Højskolelærer  Søren  Alkærslg  i  \lnding. 


DEN  Historie,  her  skal  fortælles,  er  for  længe  siden 
gaaet  ud  af  Folkets  Minde  og  har  maattet  op- 
søges i  gamle  støvede  Retsakter,  hvor  den  nu  i  snart 
200  Aar  har  ligget  vel  beskyttet  mod  en  broderende 
Folkefantasi.  Men  hvad  den  derved  mulig  har  tabt  i 
romantisk  Sving,  har  den  sikkert  vundet  i  Virkeligheds- 
troskab, hvis  det  da  maatte  være  lykkedes  igen  at  puste 
lidt  Liv  i  den  gamle  Skrivers  snirklede  Bogstavrækker. 

I. 

I  300  Aar,  fra  Erik  af  Pommerns  Tid  til  Frederik 
den  fjerdes,  var  Studehandel  og  Studefedning  Dan- 
marks vigtigste  Hjælpekilde,  ligesom  Silden  var  det  i 
ældre  Tid,  og  Flæsket  og  Smørret  er  det  i  vore  Dage. 
I  samme  Tid  hørte  da  ogsaa  Afgiften  af  denne  Handel, 
Tolden,  til  Kongens  og  Kronens  bedste  Indtægter.  Det 
kan  lyde  underligt,  thi  i  hele  Perioden  1700—87,  som 
man  har  Regnskaber  for,  gav  den  kun  godt  2  Mill. 
Rd.  Cour.  i  alt,  eller  ca.  80.000  Kr.  om  Aaret  i  vore  Penge, 
og  saa  er  det  endda  Bruttoindtægten  I  Man  kan  sige, 
at  Pengene  var  mere  værd  dengang,  og  navnlig,  at 
80.000  Kr.  var  en  langt  større  Del  af  Statsindtægterne, 
end  det  vilde  være  i  vore  Dage;  men  alligevel!   Naar 

vi  tænker  paa  alle  de  Ulemper  og  den  Demoralisation, 
som  fulgte  af  Kontrollen,  paa  de  Rivninger  mellem 
Befolkningen  og  Regeringens  Embedsmænd  o.  s.  v., 
saa  synes  dette  Resultat  os  dog  saare  magert. 

Og  endnu  mere  undres  man,  naar  man  ser,  at  ikke 
blot  var  dette  Hovedindtægten  ved  Landtoldgrænsen, 
men,  i  alt  Fald  til  Slutningen  af  18.  Aarhundrede,  næs- 
ten den  eneste  Indtægt.  Og  det  var  derfor  ogsaa  al- 
ene af  Hensyn  til  denne,  at  den  ulykkelige  og  urime- 
lige Toldgrænse  ved  Kongeaaen  blev  til. 

Man  kunde  vel  synes,  at  den  naturligste  Toldgrænse 
maatte  være  Landegrænsen,  men  hvor  var  den?  Søn- 
derjyllands efterhaanden  saare  uklare  Stilling  havde 
desværre  ført  med  sig,  at  det  gamle  Skel  mellem  Nørre- 
og  Sønderjylland  blev  den  egentlige  Landegrænse,  og 
ved  en  Række  Kongebreve  fra  1570*erne  blev  den  saa 
tillige  Toldgrænse  —  som  sagt  alene  af  Hensyn  til 
Studehandelen. 

Der  blev  ansat  tre  Bromænd  (i  Nagbøl,  Foldingbro 
og  Gredstedbro,  den  første  synes  dog  snart  at  være 
bortfalden)  og  fire  „Vadstedridere"  eller  , Udridere", 
(to  i  Kolding  og  to  i  Ribe),  men  ingen  af  dem  var 
Toldere,  ja  der  fandtes  end  ikke  et  Toldsted  paa  denne 
Grænse,  og  den  synes  da  snarere  at  maatte  kaldes  en 
Kontrolgrænse  end  en  Toldgrænse  i  moderne  Forstand. 
Mod  Øst  skulde  nemlig  Tolden  betales  i  Kolding,  en 
Mil  Nord  for  Grænsen,  og  mod  Vest  i  Ribe,  en  Mil 
Syd  for  Grænsen,  Det  var  først  1727,  efter  at  de 
uvejsomme  Skove  til  Dels  var  blevne  ryddede,  og 
det  derfor  var  bleven  umuligt  at  holde  Kontrol  ved 
den  østlige  Del  af  Landegrænsen  \  at  Kontrollen  maatte 
flyttes  til  Kolding  Aa,    hvorved    de  fire  kongerigske 

*  Man  huske  stadig,  at  det  udelukkende  er  Kvæg,  der  smugles. 

Sogne:  Vamdrup,  Skanderup,  Hjarup  og  Seest  kom  til 
at  ligge  Syd  for  Toldgrænsen.  Til  Gengæld  fik  man 
nu  i  alt  Fald  et  Toldsted,  Kolding,  paa  Toldgrænsen; 
1790  kom  det  andet  i  Foldingbro,  og  først  1820  blev 
det  tredie,  Ribe,  flyttet  til  Gredstedbro,  og  da  først  kan 
vel  egentlig  denne  Grænse  siges  at  være  Toldgrænse. 

Men  nu  er  det  en  kendt  Sag,  at  lige  saa  gerne  som 
Fyrsterne  dengang  greb  til  Toldskatter  eller  lignende 
for  at  faa  Penge  i  Kassen,  lige  saa  uvillige  var  Under- 
saatterne  til  at  betale  dem.  De  blev  sete  paa  som  de 
vilkaarligste  og  uretfærdigste  af  alle  Skatter,  og  navn- 
lig her,  hvor  Toldgrænsen  gik  igennem  dansk  Land; 
derfor  gik  man  ogsaa  uden  om,  hvor  man  kunde. 
Og  i  omkring  400  Aar  kom  Regeringen  til  at  føre  en 
for  det  meste  frugtesløs  Kamp  mod  Smuglerne  og 
Smugleriet,  —  der  er  noget  halvt  komisk  og  halvt 
sørgeligt  i  al  den  Magtesløshed,  man  her  bliver  Vidne  til. 

Sagen  var,  at  man  havde  ikke  Raad  til  at  holde  en 
tilstrækkelig  stor  Grænsevagt.  Smuglerne  havde  over- 
vættes let  ved  at  slippe  forbi  baade  Bromænd  og  Ud- 
ridere, og  var  man  saa  endelig  saa  uheldig  at  træffe 
paa  en  af  disse  Folk,  saa  var  der  altid  en  Udvej,  „for 
hudden  sku  en  ku'  sie,  nær  én  for  en  Pund  Tobak  o 
den  jenn  Yww  aa  en  Dukat  o  den  anen?"  Dertil  kom 
mange  andre  uheldige  Forhold,  navnlig  det,  at  der  in- 
tet Toldsted  var  i  Foldingbro  før  1790.  Alt  hvad  der 
indførtes  her  og  vestligere,  skulde  fortoldes  i  Ribe, 
som  jo  for  de  fleste  Drifter  laa  meget  afsides;  og  var 
man  derfor  først  sluppen  over  ved  Foldingbro,  saa 
risikerede  man  hellere  at  løbe  paa  en  Udrider  paa 
Vejen  til  Husum  eller  Haderslev,  end  man  vilde  spilde 
Tid  og  Penge  paa  at  drive  til  Ribe. 

For  at  hindre  dette  Smugleri  greb  man  i  den  Tid 


III  EN  SMUGLERHISTORIE  FRA  1729.  93 

først  og  fremmest  til  det  Middel  at  straffe  haardt. 
Mer  end  én  Mand  har  i  Frederik  den  andens  Tid 
maattet  lade  Livet  for  at  have  „fordrevet  Kongens  Told". 
Saaledes  faar  Lensmand  Vincents  Juel  25.  Oktb.  1574 
Ordre  til,  at  han  skal  stille  en  Karl,  som  er  greben  i 
Studesmugleri,  for  Retten  og  lade  ham  dømme  til  Galgen. 
Han  skal  i  den  Anledning  lade  rejse  en  dobbelt  Galge 
paa  det  Sted,  hvor  Manden  er  grebet,  og  lade  et  Okseho- 
ved med  Hornene  paa  slaa  op  paa  den.  —  Men  det  vær- 
ste var,  at  det  kun  var  en  forsvindende  lille  Del  af  Syn- 
derne, man  fik  fat  i,  og  da  Enevælden  kom,  mærkedes 
det  snart,  her  som  over  alt,  at  man  vil  have  mere  Opsyn 
og  Kontrol.  Ved  Forordninger  af  1689  og  1701  blev  det 
Brændings-  og  OptæUlngsdistrikt  oprettet,  som  fra  den 
Tid  satte  saa  meget  ondt  Blod  og  voldte  saa  megen  For- 
træd. Alt  hvad  der  er  af  Kvæg  og  Heste  paa  begge 
Sider  af  Grænsen  (senere  fastsat  til  en  Mil  Nord  og  Syd 
for),  skal  tælles,  mærkes  med  Brændejærn  og  indføres 
i  en  Bog  paa  Toldstedet.  Alt  hvad  der  dør,  bliver 
slagtet  eller  solgt,  skal  anmeldes,  ellers  er  det  dobbelt 
Told  i  Mulkt,  senere  Kvægets  Værdi.  Forordningen 
af  1701  bestemmer  endvidere  en  Mulkt  af  10  Rdl. 
Cour.  pr.  Stk.,  foruden  Tolden,  som  Straf  for  fuldbragt 
Smugleri,  —  tages  vedkommende  paa  fersk  Gerning, 
er  Straffen  derimod  som  hidtil  Konfiskation.  1727 
udvides  denne  Kontrol  derhen,  at  fra  en  Time  efter 
Solnedgang  til  en  Time  før  Solopgang  maa  intet  ubrændt 
Kvæg  føres  Grænsen  nærmere  end  en  Mil,  og  ved  sam- 
me Tid  blev  der  fastsat  visse  Veje,  ad  hvilke  der  maatte 
drives;  kom  man  der  udenfor,  kunde  Kvæget  konfiskeres. 
Men  Smugleriet  vedblev  trods  alle  Forholdsregler, 
og  navnlig  blev  det  slemt  efter  1701,  thi  da  Handelen 
med  Fedestude  allerede  dengang  var  gaaet  saa  meget 

tilbage,  at  Staldgaardene  ikke  længere  kunde  betale 
saa  gode  Priser  for  de  magre  Græsstude,  saa  blev  der 
dette  Aar  gjort  Bønderne  den  Indrømmelse,  at  de  og- 
saa  maatte  udføre  Græsstude,  —  dog  imod  at  erlægge 
den  sædvanlige  Told,  2  Rdl.  Specie  pr.  Stk.  Denne 
Tilladelse  stod  ved  Magt  til  1747,  da  det  igen  blev 
forbudt,  men  nu  alene  af  Hensyn  til  Staldgaardene. 
(Jfr.  Stavnsbaandets  bestandig  større  Omraade  i  disse 
Aar  og  den  øvrige  Herremandspolitik,  —  i  Modsæt- 
ning til  Frederik  den  fjerdes  Forsøg  paa  humane  og 
frisindede  Reformer). 

Ogsaa  før  denne  Tilladelse  kom,  var  der  ganske 
vist  udført  Græsstude,  altsaa  imod  Loven  og  i  Smug, 
dog  næppe  i  nogen  stor  Udstrækning.  Nu  derimod  gav 
mange,  navnlig  Bønder  fra  de  vestlige  Grænseegne,  sig 
til  at  handle  med  magert  Kvæg,  som  de  paa  Markederne 
i  Efteraaret  betalte  med  7—9  Rdl.  Specie  pr.  Stk.;  men 
da  Tolden  var  den  samme  som  paa  Fedestude,  kunde 
denne  Handel  vanskelig  bære  sig,  hvis  man  ikke  smug- 
lede en  Del  af  dem  over  Grænsen.  Dette  Smugleri 
var  da  ogsaa  efterhaanden  blevet  saare  almindeligt, 
og  derfor  giver  de  Lister,  man  har  over  udførte  Græs- 
stude i  Perioden  1701—47,  heller  ikke  noget  Begreb 
om  det  i  Virkeligheden  udførte.  —  Det  er  mod  alle 
disse  Smaaprangere,  at  Bestemmelsen  fra  1727  om 
Milegrænsen  og  alle  de  andre  Kontrolbestemmelser  er 
rettet,  og  samtidig  havde  Landmilitsens  Officerer  og 
Soldater,  som  jo  dengang  laa  eller  rettere  sagt  levede 
omkring  i  Landsbyerne,  faaet  fornyet  Ordre  til  at 
være  Toldbetjentene  behjælpelige  og  tillige  selv  passe 
paa.  Og  der  er  Grund  til  at  tro,  at  i  alt  Fald  Office- 
rerne gjorde  sig  deres  Flid,  thi  de  tilhørte  ikke  Bonde- 
samfundet, ikke  engang  saa  meget  som  Toldbetjentene; 

Og  dertil  kom,  at  der  var  meget  at  tjene  derved,  thi 
alt  det  Kvæg,  som  det  lykkedes  dem  at  anholde,  blev 
konfiskeret  til  Fordel  for  dem,  og  saa  kunde  de  endda 
vente  sig  en  Belønning  oven  i  Købet. 

Man  vil  af  det  her  fremstillede  forstaa,  at  der  i  disse 
Aar  var  Betingelser  for  mange  Sammenstød,  og  saa 
kom  de  da  ogsaa.  Mange  er  de  Eventyr,  som  dengang 
oplevedes  langs  Toldgrænsen  i  de  mørke  Efteraars- 
nætter,  og  mange  —  om  end  ikke  nær  saa  mange  — 
er  ogsaa  de  Retssager,  som  er  fulgte  paa.  Det  er  en 
af  disse,  vistnok  den  mest  omfattende  og  tillige  mest 
oplysende  af  dem  alle,  som  her  skal  drages  frem  af 
Glemselen.  ForhørsprotokoUen  i  Rigsarkivet  („Com- 
missionsact  og  Dom,  afsagt  24.  November  1729  an- 
gaaende  adskillige  ved  Riibe  forøvede  Øxen  Toldsviig") 
er  paa  388  Foliosider,  og  de  otte  Bilag  er  paa  over 
200.  Der  afhøres  mellem  300  og  400  Vidner,  og  paa 
et  Par  Undtagelser  nær  er  det  Folk  fra  alle  Sogne  paa 
begge  Sider  af  Toldgrænsen  lige  fra  Vesterhavet  til 
Lille  Bælt,  men  de  er  dog  navnlig  fra  Egnen  omkring 
Ribe  og  Nord  paa  helt  op  til  Varde,  hvad  der  naturlig- 
vis hænger  sammen  med,  at  det,  dengang  som  senere, 
navnlig  var  Vestjyderne,  som  drev  denne  Handel.  Det 
er  da  ogsaa  næsten  altid  ude  i  de  vestlige  Egne,  at 
Retssagerne  kommer  frem,  og  den  foreliggende  er  in- 
gen Undtagelse'. 

II. 
Om  Eftermiddagen  den  20.  September  1728  havde 
kongelig   Majestæts    Kaptajn  Math   i  Vilslev  været  i 

•  Om  disse  Grænseforhold  kan  søges  yderligere  Oplysninger  i 
Forfatterens  Afhandling  derom  i  »Jyske  hist.-topogr.  Samlinger* 
for  1904. 

Besøg  hos  Fru  Gehejmeraadinde  Margrethe  Krag  paa 
Kærgaard,  en  lille  Fjerdingvej  Nord  for  Vilslev  og 
Kongeaaen.  Da  han  lidt  efter  Solnedgang  red  hjem, 
traf  han  paa  Frøsig  Mark  en  Drift  Stude  paa  31  Styk- 
ker; dette  forekom  ham  ved  denne  Tid  paa  Døgnet 
mistænkeligt,  og  han  tog  derfor  Driveren,  „en  Karl  i 
rød  Trøje  og  et  Par  sorte  Bukser",  i  skarpt  Forhør, 
og  da  denne  endelig  kom  frem  med,  at  Studene  skulde 
drives  over  Aaen  om  Natten,  anholdt  han  Flokken  og 
gav  sig  til  at  drive  den  ad  NTilslev  til.  Hvem  Ejeren 
var,  havde  han  ikke  hos  Driveren  kunnet  faa  ordent- 
lig Rede  paa,  men  han  fik  det  snart  at  vide,  thi  Man- 
den paa  Frøsig  havde  været  Vidne  til  Anholdelsen,  og 
han  havde  straks  sendt  Bud  til  Forpagteren  paa  Kær- 
gaard, Jep  Darum,  som  han  vidste,  var  Ejer  af  Flokken, 
og  kort  efter  kom  denne.  Ridefogden,  Manden  paa 
Frøsig  og  flere,  de  fleste  ridende  og  bevæbnede,  Jep 
Darum  navngav  sig  som  Ejer  og  forlangte  Flokken 
udleveret;  da  Kaptajnen  ikke  vilde  gaa  ind  paa  det, 
tog  Jep  og  hans  Folk  Studene  fra  ham  med  Magt  og 
drev  dem  ad  Kærgaard  til,  og  han  blev  nødt  til  al 
følge  med,  for  han  vilde  jo  nødig  give  Slip  paa  den 
fede  Bid.  Under  Vejs  prøvede  Jep  Darum  baade  med 
det  gode  og  med  det  onde  at  faa  Kaptajnen  til  at  opgive 
Anholdelsen;  først  truede  han  ham  med  en  Pistol,  og 
da  Muth  havde  taget  den  fra  ham,  tilbød  han  ham  den 
bedste  Stud  i  Flokken,  hvis  han  vilde  opgive  Sagen; 
men  Kaptajnen  blev  ved  sit  og  fulgte  med  Flokken 
ind  paa  Kærgaard.  Og  da  Jep  Darum  og  hans  Folk 
ikke  ligefrem  turde  bruge  Magt  overfor  ham,  lykkedes 
det  ham  at  holde  Flokken  samlet;  men  da  han  fore- 
løbig ingen  Hjælpere  havde,  maatte  han  nedlade  sig 
til  selv  at  holde  Vagt  over  Studene  hele  Natten. 

En  Landsoldat.  Bertel  Kristensen,  som  tjente  hos  Jep 
Darums  Broder  i  Vilslev,  og  et  Par  andre  havde  imid- 
lertid været  Vidne  til  dette,  idet  de  lidt  østligere  vog- 
tede en  Flok  af  den  dobbelte  Størrelse,  som  ogsaa 
skulde  drives  over  Aaen  samme  Nat.  De  skyndte  sig 
nu  at  jage  Flokken  ind  i  et  Krat,  satte  en  Dreng  til 
at  passe  paa  den  og  gik  saa  ad  Snigveje  til  Kærgaard, 
for  at  Kaptajnen  ikke  skulde  faa  dem  at  se  og  senere 
forlange  dem  som  Vidner.  Med  dem  fulgte  Driveren 
for  den  første  Flok,  Kristen  som  han  hed,  og  han 
blev  ved  Ankomsten  til  Kærgaard  skældt  ud  af  Jep 
Darum,  fordi  han  ikke  havde  klaret  sig  bedre  overfor 
Kaptajnen.  Jep  vilde  straks  have  jaget  ham  væk,  men 
Kristen  vilde  dog  først  have  sin  Nadver,  og  det  fik 
han.  Senere  er  det  maaske  endog  kommen  til  en 
Forsoning,  thi  da  Bertel  m.  fl.  fik  Ordre  til  samme 
Nat  at  drive  den  anden  Flok  over  Aaen,  fulgte  Kri- 
sten med. 

Det  var  ved  Midnatstid,  at  man  forlod  Kærgaard 
Mark  med  61  Stude,  hvoraf  dog  kun  en  mindre  Del 
tilhørte  Jep  Darum.  Lidt  Nord  for  Vilslev  kom  Peder 
Darum  til,  en  Broder  til  Jep,  senere  ogsaa  denne  selv 
og  hans  Ridefoged,  Chr.  Bang,  og  endelig  fire  Mænd 
fra  den  søndre  Side,  saa  der  var  en  halv  Snes  ialt, 
hvoraf  Halvdelen  var  ridende  og  bevæbnet  med  Flinte, 
Pistoler  og  Knipler.  Studene  blev  drevne  den  sæd- 
vanlige Smuglervej  —  over  Aaen  ved  Jested  Kloster  — , 
dernæst  satte  de  gaaende  sig  op  bag  de  ridende,  mens 
man  kom  over  Aaen,  og  siden  gik  det  videre,  saa  rask 
som  Studene  kunde  løbe,  thi  man  var  bleven  en  Del 
forsinket  ved  den  fatale  Anholdelse.  Jep  og  Bertel  og 
Ridefogden  var  dog  ikke  med  længere  end  til  Aaen, 
nu  kunde  man  nok  her  klare  sig  selv.    Men  ovre  paa 

Fra  Ribe  Amt.    UI  7 

Kærgaard  holdt  Kaptajn  Muth  fremdeles  Vagt  over  de 
31  Stude;  nu  gjaldt  det  om  at  faa  dem  taget  fra  ham, 
før  han  fik  Hjælp.  Inden  Jep  Darum  gik  i  Lag  med  dette, 
vilde  han  dog  søge  Raad  hos  sin  Moder,  som  boede 
hos  Broderen  paa  Fæstegaarden  i  Vilslev,  og  samtidig 
sendte  han  Ridefogden  ind  til  Præsten,  Christoffer 
Barchmann,  for  at  søge  Raad  hos  ham;  men  Bang 
fik  dog  ikke  her  andet'  Raad,  end  at  han  skulde  ad- 
lyde Kaptajnens  Befalinger.  —  Det  var  jo  ikke  saa 
sært,  at  Jep  Darums  Sind  under  alt  dette  var  i  Oprør, 
og  da  han  og  Bertel  kom  ind  i  Broderens  Stue,  ban- 
dede han  Kaptajnen  og  lovede,  at  han  nok  skulde 
lære  ham  at  danse;  men  til  Bertel  sagde  han:  »Men 
Du  holder  din  Mund!**  og  senere  bliver  denne  baade 
af  Jep  og  Broderen  truet  med  at  faa  Arme  og  Ben 
slaaet  i  Stykker,  om  han  ikke  tier,  og  en  tredie  Broder, 
Mikkel,  raader  ham  under  fire  Øjne  til  at  rende  fra  det 
hele.  Uheldigvis  var  der  imidlertid  andre,  som  Bertel 
var  endnu  mere  bange  for  end  de  tre  Brødre. 

Paa  Kærgaard  saa  det  imidlertid  ikke  mere  end  godt 
ud  for  Kaptajnen.  Jep  Darum  var  kommen  hjem  ud 
paa  Natten  og  havde  spillet  ham  det  Puds  (maaske  et 
Raad  fra  Moderen?)  at  jage  en  Del  andre  Stude  ind  i 
Flokken,  som  Kaptajnen  holdt  Vagt  over;  men  da  disse 
var  mærkede,  lykkedes  det  ham  dog,  i  Forening  med 
en  Tambur,  som  nu  var  kommen  ham  til  Hjælp,  at 
faa  dem  skilt  fra  paa  ny.  Men  noget  efter  jog  Jep 
Darum  atter  en  Del  af  sine  Kreaturer  ind  i  Gaarden 
mellem  de  fremmede,  og  henad  Morgenstunden  blev 
Muth  endelig  træt  af  det  og  red  hjem  til  Vilslev.  — 
Jep  Darum  triumferede,  men  det  skulde  desværre  snart 
vise  sig,  at  det  kun  var  en  stakket  Sejr,  han  havde 
vundet. 

Natten  efter  (21.— 22.  Sept.)  blev  atter  en  Flok  paa 
44  dreven  over  fra  Peder  Darums  Qaard  i  Vilslev,  men 
ogsaa  dem  var  der  flere  Ejere  om.  Bertel  var  atter 
mellem  Driverne,  og  denne  Gang  var  han  længere  med. 
Da  man  var  kommen  vel  over  Aaen  ved  Jested  Kloster, 
red  Mikkel  Darum  foran  Flokken  for  at  undersøge  Ter- 
rænet; Kursen  blev  sat  ad  Kalslund  til,  da  man  jo 
helst  skulde  saa  langt  uden  om  Toldstedet  (Ribe)  som 
muligt.  Men  da  man  var  naaet  et  godt  Stykke  fremad, 
kom  Mikkel  Darum  jagende  tilbage  og  mente  at  have 
set  to  Udridere  ved  Kalslund  Kirke,  og  i  en  Fart  fik 
man  da  Flokken  dreven  ind  i  en  anden  Retning.  Det  gik 
ogsaa  godt  lige  til  hen  paa  Morgenstunden.  Da  var  der 
skilt  15  Stude  fra,  og  de  fleste  af  Driverne  var  dragne 
tilbage;  kun  Mikkel  Darums  Pige  og  Karl  drev  videre 
ad  Tønder  til  med  de  29.  Men  paa  Skærbæk  Mark 
blev  Flokken  taget  af  Kolding  Udridere  og  et  Par  Dage 
efter  konfiskeret  ved  Ribe  Byting  til  Fordel  for  dem, 
medens  Kongen  fik  Regres  til  de  da  ukendte  Ejere 
for  Bøderne. 

Disse  Historier  ligner  sikkert  mange  andre,  baade 
før  og  siden.  Det  var  ingenlunde  sjældent,  at  de  kon- 
gelige Betjente  opdagede  slige  Smuglerier,  for  der  var 
nok  af  dem.  Men  det  var  saa  vanskeligt  at  bevise 
noget,  der  maatte  gaas  en  omstændelig  og  kostbar 
Vej,  og  saa  risikerede  man  endda  ingenting  at  opnaa, 
thi  angaaende  disse  Ting  gjaldt  dengang  og  langt 
senere  slet  ingen  Moral:  alle  løj  med  en  god  Sam- 
vittighed, naar  det  gjaldt  en  Toldsag.  Dertil  kom  saa, 
at  Betjenten  fik  de  Mennesker  til  Uvenner,  som  han 
til  daglig  skulde  leve  iblandt;  og  vel  var  det  ikke  saa 
slemt  for  en  kongelig  Betjent  som  for  en  af  Bønder- 
nes  egne,    —   spillede  han   Angiver,   saa  kunde   han 

7* 

lige  saa  gerne  gøre  sig  til  Rakker  med  det  samme  ~ 
men  ogsaa  for  Embedsmændene  kunde  sligt  Forhold 
blive  grumme  ubehageligt  i  Længden. 

Men  det  blev  Jep  Darums  og  mange  andres  Ulykke, 
at  man  her  havde  faaet  at  gøre  med  en  Mand,  som 
var  tilstrækkelig  energisk,  hensynsløs  og  pengekær  til  at 
ville  forfølge  Sagen  videre;  og  saa  var  han  jo  Militær  og 
har  som  saadan,  ligesom  de  fleste  af  hans  Omgang, 
følt  sig  udenfor  og  hævet  over  det  øvrige  Samfund.  Og 
endelig  tør  man  vel  ogsaa  gaa  ud  fra,  at  han  er  ble- 
ven harm  over  at  se  paa  det  ganske  vist  ogsaa  ublu 
Smugleri,  som  trivedes  i  disse  Egne  lige  til  1850. 

Nok  er  det,  Kaptajn  Muth  indberettede  ikke  blot 
det  passerede  til  Stiftamtmanden;  men  ogsaa  til  Ren- 
tekammeret melder  han  baade  om  dette  og  andre 
Smuglerier,  som  han  dog  kun  har  hørt  Tale  om.  Og 
allerede  24.  Sept.  var  baade  Ladefogden  og  Ride- 
fogden i  Forhør  i  Ribe,  uden  at  der  dog  kom  noget 
ud  deraf.  Efter  at  der  var  sket  Indberetning  til 
Rentekammeret,  blev  der  ved  kongelig  Resolution  af 
13.  Oktober  1728  nedsat  en  Kommission  i  Sagen,  et 
af  de  Midler,  som  man  dengang  hyppigt  brugte  for 
at  faa  en  vanskelig  Sag  oplyst  og  faa  Ende  derpaa, 
et  Slags  Ekspresdomstol,  som  kunde  gaa  uden  om  de 
almindelige,  saare  langsomme  Retsformer.  Bl.  a.  skal 
alle  Smuglerisager  langs  Grænsen,  som  kommer  frem 
i  Kommissionens  Tid,  gaa  lige  til  denne  uden  om 
det  hjemlige  VærnetingV 

Den  22.  November  begyndte  saa  de  Forhør  og  Un- 
dersøgelser,   som   et   helt  Aar  igennem   skulde  sætte 

'  Denne  Kommission  bestod  af  Stiftamtmand  Gabel  i  Ribe, 
Amtmand  Jens  Jørgensen  Seenip  til  Hald  og  Krigs-  og  Landkom- 
missær  Hans  Folsach  til  Kjeldkær. 

hele  Egnen  i  Skræk  og  Uro,  thi  der  var  næppe  mange, 
der  havde  en  ren  Samvittighed.  Det  var  nok,  som 
Peder  Darum  bekendte  for  Kommissionen,  at  „han  turde 
næppe  sige  nogen  Mand  i  Vilslev  fri  for  Toldsvig", 
men  som  før  bemærket  forstaas  der  derved  saa  godt 
som  i  alle  Tilfælde  Toldsvig  med  Stude.  Allerede 
til  de  første  Møder  var  indkaldt  12  anklagede  og  over 
60  Vidner;  imellem  de  første  var  baade  Jep  Darum  og 
hans  Brødre,  endvidere  en  Anders  Madsen  fra  Obbe- 
kær,  Lars  Frandsen  fra  Darum  o.  s.  v.  og  endelig 
Egnens  to  Præster,  Hr.  Jørgen  Ravn  paa  Lundgaard 
(Præst  i  Farup  1695—1734)  og  Hr.  Christoffer  Barch- 
mann  (Præst  i  Vilslev-Jested-Hunderup  1708-  43),  men 
deres  Forsyndelser  skal  vi  dog  først  senere  komme  til. 

Først  blev  da  Hovedmanden,  Jep  Darum,  underkas- 
tet et  langt  Forhør  paa  over  to  Timer.  Men  det  var 
Synd  at  sige,  at  man  blev  klogere  af  det,  man  her  fik 
at  vide.  Thi  Jep  Darum  havde  som  god  Handelsmand 
og  Vestjyde  lært  sig  at  tale  og  tie  i  rette  Tid,  og  han 
synes  at  have  lovet  sig  selv,  at  saavidt  det  stod  til 
ham,  saa  skulde  de  høje  Herrer  faa  Lov  at  gaa  hjem 
med  uforrettet  Sag.  Hans  Hukommelse  er  derfor  saare 
daarlig,  han  siger  Nej  overalt,  hvor  man  helst  vilde 
have  et  Ja,  og  det  er  kun  meget  uvæsentlige  Ting, 
han  nedlader  sig  til  at  give  Oplysninger  om.  Og  da 
Protokollen  tilsidst  blev  læst  op  for  ham  „og  dernæst 
Lovens  Ed  med  Formaning,  erbød  han  sig  straks 
samme  at  aflægge.  Men  da  Kommissionen  herved 
havde  set  og  fornummet  hans  letsindig  Haardnakket- 
hed,  blev  Vidner  i  Sagen  foretaget". 

Naturligvis  begynder  ogsaa  disse  med  at  bortfor- 
klare og  knibe  uden  om;  man  har  ingenting  set,  kan 
ingenting  huske  o.  s.  v.     Men   uheldigvis  har  Kom- 

missionen  et  Vidne  at  rykke  frem  med,  som  ikke  blot 
ved  god  Besked,  men  som  man  ogsaa  har  altfor  gbdt  i 
sin  Magt  til,  at  man  ikke  skulde  kunne  faa  ham  til  at 
tale,  netop  fordi  han  er  Landsoldat  Det  er  den  før 
nævnte  Bertel  Kristensen.  Som  Bondekarl  og  i  Tje- 
neste hos  Bonden  han  har  sikkert  ikke  mindste  Lyst 
til  at  røbe  sine  Standsfæller,  men  han  ved  jo  nok,  hvad 
der  venter  ham,  ikke  mindst  fra  Kaptajn  Muths  Side, 
hvis  han  ikke  rykker  frem  med  sin  Viden.  —  Benæg- 
telsessystemet  nytter  da  ikke  noget,  Kommissionen  er 
altfor  godt  underrettet,  dens  Spørgsmaal  gaar  saa 
drilagtig  lige  til  Sagen,  saa  Vidnet  ofte  bliver  forbløf- 
fet og  straks  forstaar,  at  her  er  intet  at  stille  op.  Og 
forøvrigt  var  en  saa  intelligent  og  dygtig  Mand  som 
Gabel  sikkert  heller  ikke  nem  at  komme  forbi. 

Efterhaanden  som  Sammenholdet  bliver  brudt,  gaar 
da  ogsaa  de  fleste  af  de  skyldige  til  Bekendelse.  Og 
det  er  da  ikke  altid  opmuntrende  at  se,  hvordan  de 
saa  falder  sammen  og  trygler  om  Kommissionens  For- 
bøn hos  Kongen;  men  det  kan  føjes  til,  at  Kommis- 
sionen heller  ikke  altid  bruger  de  fineste  Midler  for 
at  faa  Tilstaaelsen  frem,  som  naar  man  flere  Gange 
lover  hel  eller  delvis  Straffrihed,  om  vedkommende  vil 
vidne  imod  sine  Kammerater. 

Kun  Jep  Darum  er  lige  stejl.  En  Del  maa  han  vel 
efterhaanden  nødtvungen  indrømme,  til  andet  tier  og 
samtykker  han,  men  det  væsentlige  nægter  han  haard- 
nakket.  Og  videre  kom  man  heller  ikke  denne  Gang. 
Det  var  først,  da  Kommissionen  samledes  paany  i  Fe- 
bruar 1729,  og  nye  Vidner  var  førte  i  Sagen,  at  han 
endelig  gik  til  Bekendelse;  og  samme  Dag,  8.  Februar, 
faldt  hans  Dom,  idet  han  nemlig  som  Hovedmanden 
blev  dømt  for  sig  selv,  %  Aar  før  alle  hans  medskyl- 

dige.      Efter    en    vidtløftig   Gengivelse    af   Sagen   og 
dens  Gang  sluttes: 

„Og  saaledes  er  her  fuldkommen  overbevist  Forpag- 
teren Jep  Darum  Malversationer  og  Toldsvig,  Kaptaj- 
nens Angribelse  med  Pistoler  og  forklejnelig  Eftertale; 
alligevel  bemeldte  Jep  Darum,  med  Lokken  og  For- 
sikring om  Kongens  Naade  og  Mildhed,  i  Fald  han 
godvillig  gik  til  Bekendelse,  og  Trusler  om  den  for- 
tjente Straf,  med  største  Oppiniastritet(!)  her  for  Kom- 
missionen alting  har  benægtet  og  ikke  baaren  Und- 
seelse for  i  saadan  Haardnakkethed  at  kontinuere  ind- 
til i  Dag,  da  han  ved  Forelæggelse  og  Indkaldelse 
først  giver  sin  Tilstaaelse". 

Denne  sene  Tilstaaelse  kommer  én  noget  overras- 
kende, efter  at  Jep  Darum  saa  længe  har  holdt  sig 
rank.  Man  synes  at  kunne  læse  mellem  Linierne,  at 
man  nu  har  en  knækket  Mand  for  sig,  og  at  her  er  brugt 
haardere  Midler  end  Forhørene.  For  det  første  kan  man 
være  sikker  paa,  at  han  den  Vinter  har  siddet  i  et  Vare- 
tægtsfængsel, som  ikke  har  været  altfor  mildt,  og  saa  er 
det  endda  ikke  sikkert,  at  man  har  nøjedes  dermed.  Var 
Jep  Darum  end  en  haard  Hals,  saa  fandtes  der  vel  de 
Midler,  der  var  haardere,  selv  om  de  allerede  dengang 
sjælden  blev  brugt. 

Dommens  første  Punkt  angaar  de  31  Stude,  som 
Kaptajn  Muth  har  anholdt,  og  de  konfiskeredes  til 
Fordel  for  ham.  Andet  Punkt  omhandler  de  udsmug- 
lede Stude;  om  Tallet  kan  der  være  megen  Uenighed, 
men  man  holder  sig  da  til  Jep  Darums  egen  Angi- 
velse: 40  Stkr.  Disse  kan  altsaa  ikke  konfiskeres;  men 
derimod  skal  der  af  dem  først  betales  80  Rdl.  Specie  i 
Told  (320  Kr.)  og  400  Rdl.  Courant  i  Mulkt  (ca.  1280 
Kr.);  desuden  skal  han  til  Kommissionens  Rejser  og 

Udgifter  betale  200  Rdl.  Cour.,  til  Protokollen  30  Rdl. 
Cour.  og  til  Kaptajn  Muth  for  hans  Omkostninger  40 
Rdl.  Cour.,  —  i  alt  i  vore  Penge  ca.  3456  Kr.;  og 
skal  Pengenes  forskellige  Værdi  tages  i  Betragtning, 
kommer  man  op  til  cå.  10.000  Kr.! 

Om  Jep  Darum  har  kunnet  svare  til  en  saadan  Sum, 
og  hvordan  han  i  det  hele  taget  slap  fra  det,  véd  vi  des- 
værre ikke.  Men  hans  Herskab,  Fru  Margrethe  Krag  til 
Kærgaard,  var  i  alt  Fald  bange  for,  at  hun  under  disse 
Forhold  skulde  tabe  ved  sin  Forpagter,  og  hun  hen- 
vender sig  da  til  Kommissionen  for  at  blive  sikret,  — 
Forpagtningskontrakten,  Fæstebrevet  paa  Gaarden  i 
Vilslev  og  hendes  Bønskrift  bliver  altsammen  fremlagt 
og  oplæst  i  Retten. 

Allerede  23.  Februar  blev  Jep  Darums  Dom  appro- 
beret af  Kongen,  og  ved  dens  Indsendelse  lovede  man, 
at  de  andre  Smugleres  Dom  snart  skulde  følge  efter. 
Det  kom  dog  til  at  vente  en  god  Stund  endnu;  men 
man  havde  dengang  heller  ikke  tænkt  sig,  at  Sagen 
skulde  blive  saa  omfattende,  som  det  senere  viste  sig. 
Derfor  kommer  Jep  Darums  Dom  til  at  staa  saa  un- 
derlig isoleret,  idet  de  andre  først  falder  i  November 
1729. 


I  de  samme  skæbnesvangre  Novemberdage  (1728) 
bliver  der  ogsaa  rodet  op  i  en  anden  Sag,  som  Kap- 
tajn Muth  har  draget  frem,  og  som  ogsaa  er  meget 
oplysende  for  denne  Smughandel.  Lars  Frandsen  fra 
Darum  er  beskyldt  for  at  have  smuglet  40  Stude  ud. 
Ved  Forhørene  begynder  han  med  den  samme  radi- 
kale Benægtelse  som  Jep  Darum,  —  hverken  har  han 
selv  noget  med  denne  Sag  at  gøre  eller  ved  det  mind- 
ste derom.    Men  heller  ikke  ham  hjælper  det,  thi  Kom- 

missionen  er  altfor  godt  underrettet.  Og  det  er  atter 
en  Landsoldat,  Just  Pedersen,  som  giver  de  første 
væsentlige  Oplysninger. 

„Da  Kommissionen  vilde  tilspørge  hannem,  sagde 
han,  at  han  maatte  intet  sige,  formedelst  Lars  Frand- 
sen  havde  ladet  ham  kalde  til  sig  ved  sit  Dige,  da 
Vidnet  stod  paa  den  ene  Side  og  han  paa  den  anden. 
Og  sagde  da  Lars  Frandsen  til  ham,  hvis  han  sagde 
noget  i  denne  Sag,  saa  havde  han   hjulpet  ham  til 
Byen,  han  skulde  igen  hjælpe  ham  derfra.    Hvorpaa 
Kommissionen  tilholdt  ham,  uden  Frygt  af  slige  Trus- 
ler skulde  ikkun  vidne  og  bekende  hans  Sandhed,  der- 
imod Kommissionen  forsikrede  ham  al  Protektion  og 
Beskærmelse,  saa  han  derfor  kunde  være  aldeles  tryg 
og    uden   Bekymring.     Thi   vandt   da    bemeldte  Just 
Pedersen,  at  paa  en  Løverdag  noget  efter  Mikkelsdag 
sidst   forevigte   blev   i    Lille  Darum   Forte  samlet  en 
Flok  Stude,  ungefæhr  en  40  Stkr.  i  Tallet,  og  saa  han 
med  dette  Kvæg  Lars  Frandsens  Svend  Jakob  og  en 
Karl,  som  var  kommet  ud  af  Norden  med  en  Del  Kvæg; 
samme  Karls  Navn  var  Jens.    Og  blev  fra  bemeldte 
Forte    Kvæget    drevet    gennem    Sønderbye   lige    over 
Store  Darum  Enge  efter  Vilslev  Aamunde,  siden  saa 
Vidnet   det   ikke,   men  havde  hørt  af  Lars  Frandsens 
Svend  Jakob,  at  de  var  paa  Ribe-Holme  med  samme 
Kvæg  om  Aftenen  Kl.  9.    Af  Hans  Nielsen,  boende  i 
Niels  Skades  Hus   i   Lille  Darum,  var  Vidnet  blevet 
berettet,  at  han  havde  været  med  Lars  Frandsens  Søn, 
Frands  Larsen,  samme  Dag  at  drive  gennem  Ribe  med 
20  Stude,   som   blev  fortoldet;   og  da  de  kom   med 
disse  til  Bredebro,  var  da  alt  dertil  kommet  den  anden 
Flok,  og  blev  de  da  med  hinanden  dreven  til  Tved 
ved  Tønder." 

Lars   Frandsen   spurgte  Vidnet,  om   han   vidste,  at 

fornævnte  Stude  var  hans.  Vidnet  svarede,  at  han 
vidste  det  ikke,  men  det  var  hans  Karl  Jakob,  der  drev 
dem,  som  vel  ej  var  sket,  om  de  ikke  havde  tilhørt 
ham  eller  hans  Søn.  Videre  erindrede  Vidnet  sig  at  sige 
Lars  Frandsen  lige  i  Øjnene,  at  han  saa  ham  selv  gaa 
imellem  og  bese  disse  Stude,  i  hvor  fremmed  han  endnu 
her  for  Kommissionen  vilde  gøre  sig  derfor.  Bemeldte 
Lars  Frandsen  prostituerede  sig  for  Kommissionen  og 
tillagde  Vidnet  den  ublu  Beskyldning,  at  han  havde 
vundet  Løgn,  som  her  anføres  til  Erindring  ved  ende- 
lig Domsafsigt."  —  Lars  Frandsen  fik  Ordre  til  at 
skaffe  Jakob  til  Stede,  men  han  kom  aldrig,  og  han 
er  forøvrigt  ikke  det  eneste  af  de  indstævnede  Vidner, 
som  udebliver.  Jep  Darums  Karl  Lars,  som  hin  Sep- 
temberdag ogsaa  havde  været  med  at  drive  Kaptajnens 
Studeflok  til  Kærgaard,  faar  man  heller  ikke  fat  i,  uag- 
tet det  bliver  oplyst,  at  han  fremdeles  er  paa  Gaar- 
den.    - 

Dernæst  vidner  den  førnævnte  Hans  Nielsen  af  Lille 
Darum,  „at  han,  tilligemed  en  Karl  fra  Nøriandet  ved  Navn 
Jens,  havde  ved  Michaelis  Tider  1728  taget  mod  en  Kob- 
bel Stude  paa  Kvistgaard  ved  Holstebro  bestaaende  af  40 
Stkr.  og  drevet  dem  for  Frands  Larsen  hjem  til  Lille  Da- 
rum, saasom:  Landevejen  til  Varde  og  derigennem  ind- 
til Tude\  hvor  de  blev  separerede,  saa  20  Stkr.  samme 
Steds  blev  liggende,  og  Resten  drev  lige  til  Lille 
Darum,  siden  derfra  til  Ribe,  hvor  de  blev  fortoldet 
og  videre  til  Tønder  Marked.  Vidnet  saa  den  for- 
ommeldte Karl  Jens,  som  blev  tilbage  med  de  20  Stude 
ved  Tude,  igen  i  en  By  Abild  henimod  Tønder  med 
sig  havende  20  Stude,  som  blev  samlet  med  dem.  Vid- 
net  drev,   og  siden   „fuldtest"   med  hinanden.     Disse 

'  i  Skads  Sogn. 

20  Stude  var  komne  til  Darum,  før  han  drev  til  Ribe, 
men  hvor  de  senere  blev  af,  vidste  lian  ikke/  Paa 
Spørgsmaalet,  hvem  der  lejede  ham,  svarer  han,  at 
„han  var  ikke  lejet  af  nogen,  men  som  han  vidste,  at 
adskillige  var  nede  i  Landet  at  købe  Kvæg,  saa  gik 
han  imod  dennem  for  at  tjene  noget  ved  et  Drift  til- 
bage og  blev  da  antagen  af  Frands  Larsen.  Han  fik 
5  Mark  til  Darum  og  derfra  til  Tønder  3  Mark/  — 
Af  andre  Sager  fremgaar  det,  at  dette  var  ret  almin- 
deligt, og  Prisen,  der  betales,  var  ogsaa  omtrent  den 
her  nævnte.  — 

Dernæst  kommer  Holmmanden  paa  Riber-Holme  i 
Forhør  og  bliver  spurgt:  „Hvem  der  af  hannem  havde 
begjært  Tilladelse  til  Broens  Nedladelse  og  Overdrift, 
hvad  han  derfor  havde  nydt,  og  af  hvor  mange  Styk- 
ker Kvæg  Driften  bestod.  Kommissionen  forsikrede 
ham,  at  om  han  gik  til  Sandheds  Bekendelse,  skulde 
den  Straf,  han  ellers  som  Hæler  havde  fortjent,  være 
ham  aldeles  efterladt.  —  Han  vidste  ikke  videre  herom, 
end  at  nogle  Stude  var  komne  over  Holmen  om  Nat- 
ten og  drevne  sønderpaa,  med  hvilke  tvende  Karle  var, 
som  han  ikke  kendte,  men  de  sagde,  at  det  var  Lars 
Frandsens  Kvæg,  og  fik  han  af  den  ene  Karl  tvende 
10  Skillingsstykker,  for  han  skulde  lade  dem  passere." 

Endelig  bliver  Frands  Larsen  kaldt  frem,  og  lige  saa 
stejlt  som  Faderen  havde  benægtet  alt,  lige  saa  villig 
er  Sønnen  til  at  vedgaa,  at  de  første  Vidner  har  i  det 
væsentlige  talt  Sandhed.  Men  sandsynligvis  har  han 
ogsaa  hørt  paa  dem  og  forstaaet,  at  her  nyttede  det 
ikke  at  prøve  Omveje. 

Det  fremgaar  af  disse  Forhør,  at  det  kunde  være 
store  Flokke  af  Kvæg,  som  samledes  ude  paa  Engene 
i  Dagene  før  Markederne  i  Husum  og  Tønder.    Alene 

i  Vilslev  Enge  var  der  omkring  20.  September  samlet 
ca.  200  Stkr.,   som   sikkert  altsammen   er  bestemt  til 
Udsmugling.    Men  det  er  dog  næppe  saadan  at  forstaa, 
at  alt  det  indkøbte  ogsaa  blev  smuglet  over  Grænsen; 
dertil  var  der  dog  for  meget  at  risikere.    Hyppigst  har 
man  vistnok  baaret  sig  ad  som  Frands  Larsen.     Den 
bedste  Trediedel  eller  Halvdel  blev  taget  fra  og  for- 
toldet, og  Resten   blev  drevet  udenom;   blev  de   saa 
tagne,  saa  var  Tabet  jo  da  ikke  saa  stort,  som   hvis 
Flokken  var  usorteret.     Forøvrigt  kunde  man  vanske- 
lig undgaa  at  smugle,  hvis  man  da  vilde  handle,  thi 
Tolden   var   altfor   høj    i   Forhold    til  Dyrenes  Værdi. 
Frands  Larsen  opgiver  en  Pris  af  7—9  Rdl.  Specie  pr. 
Stk.  for  nogle  Stude,  som  han  havde  købt  til  sin  Fa- 
der, og  Salgsprisen  paa  de  40  Stude,  han  havde  købt, 
opgiver  han  til  kun  364  Rdl.  Specie,  men  det  er  jo 
nok  muligt,  at  den  sidste  Vare  gennemsnitlig  har  væ- 
ret daarligere  end  den  første,  om  end  det  kan  tilføjes, 
at  man  ogsaa  andet  Steds  ser  Prisen  opgivet  til  noget 
lignende.   —  Her,   som  saa  mange  andre  Steder,  ser 
man    den    underlige  Modsætning   mellem  Enevældens 
Lyst  til  at  regulere  og  gribe  ind  over  alt  og  saa  dens 
store  Ukendskab  med  de  faktiske  Forhold.    Vilde  man 
give  en  saadan  Tilladelse  til  Udførsel  af  magre  Græs- 
stude,    da   burde   Tolden   selvfølgelig   samtidig  været 
nedsat;  og  naar  den  ikke  blev  det,  saa  kan  Regeringen 
ikke  frikendes  for  til  Dels  selv  at  være  Skyld  i  dette 
Smugleri  og  den  Demoralisation,  der  fulgte  deraf,  baade 
hos  Befolkningen  og  dens  egne  Embedsmænd.    - 


Efter  fire  Dages  Arbejde  22.-25.  Novbr,  standses 
der  nu  foreløbig.    Kommissionen  er  efterhaanden  kom- 

men  under  Vejr  med  mange  flere  Smuglerier,  og  først 
da  nye  anklagede  og  Vidner  er  indkaldte,  ca.  60  ialt, 
tages  der  fat  paa  ny,  fra  3.  til  8.  Februar  1729.  Jep 
Darums  Sag  bliver  behandlet  til  Ende,  men  ellers  er 
Hovedmændene  denne  Gang  Jørgen  Ravn  paa  Lund- 
gaard, en  Søn  af  Præsten,  som  har  smuglet  50  Stude 
ud,  og  en  Chr.  Frøsig  fra  Jested,  som  naar  at  blive 
en  smuk  Nr.  1  med  78;  men  da  ingen  af  dem  har 
faaet  noget  konfiskeret,  slipper  de  altsaa  med  Tolden 
og  Bøderne,  men  det  bliver  ganske  vist  ogsaa  for 
dem  begge  en  anselig  Sum,  —  omsat  efter  vore  Vær- 
dier vil  det  blive  over  12.000  Kr. 

Om  nogle  af  Chr.  Frøsigs  Smuglerier  har  Forpag- 
ter Niels  Skade,  Sneumgaard,  været  fælles  med  ham, 
og  denne  Mand  har  endog,  hedder  det,  tilsagt  Folk 
dertil  „som  til  andet  Hovarbejde,  uden  Betaling".  24 
Stude,  som  han  har  været  sammen  med  Chr.  Frøsig 
om,  søger  han  at  prakke  denne  paa,  „men  da  begge 
disse  mod  hverandre  blev  konfronteret,  sagde  Chr. 
Frøsig  Forpagteren  i  Øjnene  samme  paa  anden  Maade 
ikke  at  have  købt,  end  at  de  stod  Last  og  Brast  med  hin- 
anden om  at  føre  dem  over  Aaen".  Dette  synes  forøvrigt 
at  have  været  almindeligt.  Endvidere  har  Niels  Skade 
smuglet  36  Stude  paa  egen  Haand,  og  ved  denne 
Lejlighed  bestukket  Bromanden  i  Gredstedbro,  Peder 
Skade,  som  saaledes  ogsaa  kommer  i  Fedtefadet. 

Da  derefter  en  Del  mindre  Sager  er  behandlet,  ta- 
ges der  fat  paa  en  Frands  Sørensen  fra  Darum,  som 
sidste  Efteraar  har  smuglet  10  Stude  ud.  „Denne  Frands 
Sørensen  er  en  Generaltolddefraudant,  som  stærk  hand- 
ler, men  ingen  Sinde  fortolder,  han  er  aldrig  mødt  for 
Kommissionen  efter  Indstævning,  ventelig  fordi  han 
ved  Dom,  afsagt  paa  Ribe  Byting  26.  Oktober  1728, 

er  idømt  at  betale  kongelig  Majestæt  udi  Bøder  for 
35  udpraktiserede  Stude  350  Rdl.  Courant  eller  i  Man- 
gel af  Betaling  Arbejde  udi  Fredericia  Skubkarre/ 

Man  faar  utvivlsomt  ved  at  følge  disse  Sager  Ind- 
tryk af  en  stor  Demoralisation,  men  synderlig  dyb  er 
den  dog  næppe,  og  man  vilde  i  alt  Fald  misforstaa 
Stillingen  meget,  hvis  man  af  disse  Folks  Optræden 
sluttede,  at  de  var  Kæltringer  alle  til  Hobe.  For  det 
første  lyver  de  slet  ikke  altid  for  at  redde  sig  selv, 
men  nok  saa  ofte  for  at  redde  deres  Standsfæller,  og 
for  det  andet  havde  Toldsager  dengang  deres  egen 
Moral  eller  rettere  sagt  slet  ingen,  —  her  havde  hver 
Mand  „en  Ed  fri."  Det  kan  derfor  vel  være  rimeligt, 
at  vi  har  med  en  eller  anden  uhæderlig  Mand  at  gøre  — 
Niels  Skade  og  Jep  Darum  gør  f.  Eks.  ikke  det  bedste 
Indtryk  — ,  men  langt  de  fleste  vilde  sikkert  i  alle  andre 
Livsforhold  optraadt  som  de  jævnt  brave  Mennesker, 
de  i  Virkeligheden  har  været. 

III. 

Det  viste  sig  imidlertid  snart  under  disse  Forhør,  at 
heller  ikke  med  de  sidste  Sagers  Afgørelse  var  man 
naaet  til  Bunden;  flere  og  flere  kommer  op,  nu  ogsaa 
fra  den  østlige  Del  af  Toldgrænsen,  og  nogle  af  dem 
gaar  2-3  Aar  tilbage.  Der  maa  da  atter  gøres  et 
Ophold,  for  at  der  kan  blive  indstævnet  nye  anklagede 
og  Vidner,  og  først  i  Ugen  27.  April— 2.  Maj  kan 
man  gaa  videre. 

En  af  de  denne  Gang  fremdragne  Sager  er  ret  lære- 
rig. To  Mænd  fra  Skanderup  har  den  22.  Juli  1728 
ført  10  Stude  over  Landegrænsen  (før  1727  den  gamle 
Toldgrænse,  jfr.  Indledningen)  uden  at  betale  Told. 
Deri  skulde  der  ikke  synes  at  være  noget  forkert,  da 

Skanderup  Sogn  jo  efter  1727  laa  Syd  for  Toldgræn- 
sen (Kolding  Aa)  og  saaledes  m.  Hens.  t.  disse  Ting 
var  udenfor  Kongeriget.  Men  Kommissionens  Opfat- 
telse viser  sig  at  være  en  anden:  den  vil  have  de  to 
Mænd  straffede  for  Smugleri!  De  bliver  vel  tilsidst 
frikendte,  men  man  bøjer  sig  først,  da  der  fra  de  fire 
Sogne  (Skanderup,  Vamdrup,  Hjarup  og  Seest),  som 
det  her  drejer  sig  om,  kommer  et  Indlæg,  som  paa- 
staar  de  anklagede  frifundne.  Beboerne  siger  med 
Rette,  at  de  er  ulykkeligt  stillede,  hvis  de  nu  skal  til 
at  have  Toldgrænse  baade  Nord  og  Syd  for  sig.  Og- 
saa  Tolder  Riis's  Fuldmægtig  i  Kolding  taler  de  to 
Mænds  Sag,  idet  han  siger,  at  hverken  han  eller  hans 
Principal  véd,  hvori  den  Toldsvig  skulde  bestaa,  som 
de  to  Mænd  er  anklagede  for. 

Men  denne  mærkelige  Forvirring  og  Uklarhed,  selv 
hos  højtstaaende  Embedsmænd,  som  man  skulde  tro 
vidste  Besked,  er  til  at  faa  Forstand  af.  Den  oplyser 
for  de  østlige  Egnes  Vedkommende  et  Forhold,  som 
ogsaa  atter  og  atter,  baade  før  og  siden,  kommer  igen 
for  de  vestliges,  nemlig  at  man,  efter  at  Toldgrænsen 
var  sat,  først  ved  Kongeaa  og  senere  ved  Koldingaa, 
har  gjort  Forsøg  paa  fremdeles  at  faa  de  kongelige 
Undersaatter,  som  kom  til  at  bo  Syd  for  denne  Grænse, 
til  at  betale  den  danske  Grænsetold.  For  de  sydligere 
Egnes  Vedkommende  har  det  dog  snart  maattet  op- 
gives, men  i  Grænseegnene,  og  da  særlig  Frøs  og 
Kalslund  Herreder,  vedblev  man  haardnakket  at  holde 
fast  derpaa  lige  til  omtrent  1700,  da  man  endelig 
maatte  give  tabt  i  den  frugtesløse  Kamp.  Dette  kunde 
naturligvis  heller  ikke  ende  anderiedes,  thi  med  Hen- 
syn til  Told,  Brændevinsskat,  Konsumtion  o.  s.  v. 
maatte  de  kongelige  Besiddelser  nødvendigvis  komme 

til  at  høre  til  Hertugdømmet;  her  kunde  jo  nemlig 
umulig  holdes  Kontrol,  saå  blandet  som  Godserne  laa 
imellem  hinanden. 

Helt  var  Sagen  dog  ikke  opgivet  endnu  paa  denne 
Tid.  Det  var  en  gammel  Skik,  at  i  alt  Fald  Frøs  og 
Kalslund  Herreder  skulde  betale  den  saakaldte  „lille 
Told",  nu  6  Skilling  Specie,  naar  de  førte  Kvæg  til 
Markederne  mod  Syd.  Denne  Afgift,  som  synes  at 
være  den  ældste  „Øksentold,"  har  nu  slet  intet  med 
Told  eller  Toldgrænse  at  gøre,  men  synes  nærmest  at 
være  bibeholdt,  for  at  man  kunde  holde  Kontrol  med 
disse  Egnes  Udførsel;  gik  denne  ud  over  det  rimelige, 
var  det  jo  nemlig  et  Vidnesbyrd  om,  at  man  havde 
smuglet  en  Del  af  det  over  Kongeaaen. 

Det  er  netop  denne  Afgift,  som  en  stor  Part  af  For- 
hørene denne  Gang  kommer  til  at  dreje  sig  om.  Men 
her  faar  man  atter  et  klart  Eksempel  paa,  hvor  lidt  Ene- 
vælden evnede  at  faa  sine  Love  respekterede.  Det 
staar  der  klart  nok,  at  de  to  Herreder  skal  betale 
„den  lille  Told,"  men  ikke  desmindre  fremgaar  det 
klart  af  Forhørene,  at  Bønderne  i  Hundredevis  har 
omgaaet  Loven,  og  vel  at  mærke  ikke  af  Vindesyge, 
men  af  Uvidenhed.  Det  gælder  ialt  Fald  for  Sognene 
Lustrup,  Skrave,  Skodborg  og  deromkring.  Beboerne 
paastaar,  at  denne  Afgift  hverken  er  betalt  i  deres  el- 
ler deres  Forældres  Tid.  Og  da  man  bebrejder  Her- 
redsfoged Warming  i  Københoved,  at  han  ikke  har  pas- 
set paa,  svarer  han,  at  han  véd  vel,  „at  af  Friheds- 
opdrægten  skal  betales  6  Skilling  dansk  i  Told,  men 
saavel  udi  hans  som  i  Formands  Tid  og  længere  var 
af  de  Underdaner  i  Frøs  og  Kalslund  Herreder,  som 
ligger  ungefæhr  en  Mil  fra  Ribe  af  Øster,  saadan  Told 
i  mangfoldige  Tider  ikke  enten  fordret  eller  var  den 

erlagt/  Tolderen  i  Kolding  indrømmer  ogsaa,  at  dette 
har  sin  Rigtighed,  men  Kommissionen  kan  naturligvis 
alligevel  ikke  lade  de  anklagede  slippe,  om  den  end 
tager  lempeligt  paa  dem.  De  kom  til  at  betale  den 
„forsvegne"  Told  og  en  lille  Mulkt.  — 

For  at  holde  Kontrol  med,  at  det  Kvæg,  som  blev 
udført  for  den  lille  Told,  ikke  i  Forvejen  var  indsmug- 
let fra  Nørrejylland,  var  det  jo,  at  Brændings-  og  Op- 
tællingsdistriktet  var  oprettet.  Til  yderligere  Sikkerhed 
skulde  Bønderne  medbringe  en  Attest,  baade  fra  Sogne- 
fogden og  fra  Præsten,  paa,  at  Kvæget  var  opfødt  hos 
dem  selv.  Det  var  jo  i  Sandhed  en  mærkelig  Ting 
at  sætte  en  Præst  til;  hvor  skulde  han  kunne  vide 
Besked  om  sligt!  saa  kan  man  da  bedre  forstaa,  at 
man  befalede  Præsterne  at  prædike  mod  Smugleriet; 
Tekst:  „Giv  Kejseren,  hvad  Kejserens  er,  og  Gud,  hvad 
Guds  erl« 

Og  Forholdene  har  da  artet  sig  derefter.  Baade 
Pastor  Barchmann  i  Vilslev  og  Pastor  Jørgen  Ravn  i 
Farup  har  maattet  skrive  disse  Attester  uden  at  vide, 
hvad  de  gav  Attest  paa,  og  følgelig  er  disse  Papirer 
ofte  bleven  misbrugte.  De  gode  Undskyldninger,  som 
de  kan  anføre  til  deres  Forsvar,  hjælper  dem  ikke; 
Kommissionen  idømmer  dem  en  Mulkt  af  100  Rdl. 
Cour.  hver. 

I  Anledning  af  disse  Attester  er  ogsaa  alle  Bymæn- 
dene fra  Farup,  Jested  og  Hillerup  indkaldte  for  Kom- 
missionen, og  dem  gaar  det  naturligvis  ikke  bedre  end 
deres  Præster.  „De  fleste  af  Bymændene  erklærede, 
at  de  ikke  med  nogen  god  Samvittighed  kunde  sige, 
at  det  Kvæg,  Bæster  og  Kreaturer,  som  de  havde  ud- 
ført for  den  lille  Told  gennem  Ribe,  var  af  deres  eget 
Opdræt,  men  at  jo  derimellem  havde  været  en  Stud 

Fra  Ribe  Amt.    UI  8 

eller  flere  af  og  til  udpraktiseret  af  Nørrejylland.  Bad 
altsaa,  at  de  som  kongelig  Majestæts  egne  Bønder 
maatte  denne  Sinde  for  hvis  Forseelse,  de  hidindtil  be- 
gaaet  haver,  i  Naade  vorde  anset."  Og  paa  denne 
ydmyge  Bøn  slap  de  da  med  200  Rdl.  Cour.  Mulkt  i 
Samling,  som  Kongen  endda  senere  helt  eftergav  dem. 

At  disse  Folk  ikke  har  haft  den  bedste  Samvittig- 
hed, fremgaar  ogsaa  klart  nok  af  følgende  Sag,  som 
dog  især  viser,  hvordan  ogsaa  de  kongelige  Embeds- 
mænd kunde  være  indviklede  i  disse  Historier.  Fra  en 
anonym  Indsender  i  Jested  har  Kommissionen  mod- 
taget et  „Pro  memoria,"  som  i  det  væsentlige  er  en 
Klage  over  Herredsfoged  Warming  i  Københoved  og 
Bromand  Hans  Holst  fra  Foldingbro.  Disse  to  Mænd 
skal  den  29.  November  1727  have  indfundet  sig  i 
Jested  By  for  at  visitere  efter  indsmuglet  Kvæg,  ja  de 
har  endog  i  den  Anledning  sat  Vagt  om  Byen.  Da 
det  ikke  lykkes  dem  at  finde  noget,  har  de  stævnet 
nogle  af  Bymændene  til  sig,  og  for  at  blive  fri  for 
Proces  har  disse  maattet  gaa  ind  paa  at  give  de  to 
Mænd  en  Sum  Penge. 

Under  de  heraf  følgende  Forhør  tilstaar  Warming, 
at  Holst  sidst  paa  Aaret  1727  kom  til  ham  og  vilde 
have  ham  med  til  Jested,  (Toldbetjentene  skulde  have 
Politiet  med  til  en  Husundersøgelse),  men  han  vilde 
længe  ikke  sige  ham,  hvad  de  rejste  efter.  Først  i 
Hjortlund,  hvor  de  overnattede,  fik  han  det  at  vide, 
og  tillige,  at  de  har  rejst  til  ingen  Nytte,  da  man  i 
Jested  har  faaet  Nys  om  deres  Komme  og  har  taget 
sine  Forholdsregler.  De  rejste  alligevel  derhen  Dagen 
efter,  og  Holst  udtog  Stævning  paa  fire  Mænd;  men 
den  Dag,  de  skulde  have  mødt  paa  Herredskontoret, 
udeblev  baade  de  og  Holst,  og  Warming  talte  da  med 

denne  om,  at  naar  han  ikke  havde  ordentlige  Beviser 
paa  Haanden,  saa  maatte  han  hellere  lade  Sagen  falde. 
Om  den  i  Klagen  omtalte  Vagt  siger  han,  at  de  i 
Hjortlund  havde  faaet  Løfte  om,  at  nogle  Karle  skulde 
følge  med  Dagen  efter  og  hjælpe  dem,  hvad  dog  ikke 
synes  at  være  blevet  til  noget.  Derimod  tyder  den 
følgende  Del  af  Forhøret  paa,  at  Holst  paa  egen  Haand 
har  sendt  disse  Folk  af  Sted  samme  Nat,  men  ,Vag- 
ten"  har  sandsynligvis  bestaaet  i,  at  de  i  en  eller  anden 
Gaard  er  bleven  trakterede  med  Kaffepunche,  og  imens 
har  Bønderne  faaet  det  Kvæg  bort,  som  ikke  var  mær- 
ket og  indskrevet. 

At  dette  sidste  i  alt  Fald  er  sket,  tilstaar  Bønderne, 
straks  de  kommer  i  Forhør.  To  har  drevet  seks  Stude 
over  til  Hillerup,  og  maaske  var  der  flere,  der  drev 
Kvæg  til  Hillerup  den  Nat,  men  derom  ved  de  intet. 
En  har  drevet  seks  Stude  ud  i  Engene.  Om  Sagen 
imellem  dem  og  Holst  forklarer  de,  at  de  senere  alle 
mødtes  hos  Herredsfogden,  og  her  blev  gjort  den  Ak- 
kord, at  Holst  skulde  have  20  Rdl.  og  to  Tønder 
Havre  for  at  lade  Sagen  falde,  og  Herredsfogden  25 
Rdl.  for  sin  Ulejlighed. 

Warming,  som  har  hørt  paa  disse  Vidner,  bliver  nu 
atter  kaldt  frem  og  tilstaar,  „at  de  25  Rdl.  blev  ham 
givet  som  en  Foræring,  fordi  han  skulde  hjælpe  til,  at 
Holst  ikke  skulde  paatale  Sagen.  Bad  derfor  om,  at 
Kommissionen  vilde  forestille  hans  begangne  Forseelse 
saaledes,  at  Naade  maatte  gaa  for  Ret."  Han  slap 
da  ogsaa  med  Skrækken,  thi  vel  maatte  Kommissionen 
dømme  ham  fra  hans  Embede,  men  samtidig  indstil- 
lede den  ham  til  Kongens  Naade,  og  det  endte  da 
med,  at  han  blev  siddende. 

Endelig  kommer  ogsaa   Holst  i   Forhør,    men   han 

8* 

benægter  rent  ud  alt  og  tilbyder  endog  at  gøre  Ed. 
Det  faar  han  dog  ikke  Lov  til,  derimod  maa  Vidnerne 
fra  Jested  aflægge  Ed  paa  deres  Vidnesbyrd,  og  paa 
dette  bliver  Holst  dømt  til  at  have  sit  Embede  for- 
brudt.   Og  her  kom  ingen  Naade  til  at  gaa  for  Ret. 

Foruden  de  Bønder,  som  er  dømte  for  Attesterne  og 
den  lille  Told,  bliver  der  i  alt  dømt  31  af  de  ankla- 
gede. To  til  Embedsfortabelse,  én  til  Fæstningsarbejde 
i  6  Maaneder  (for  oftere  gentaget  Smugleri),  én  til  Bre- 
merholm paa  Livstid  (falsk  Ed)  og  Resten  til  større 
og  mindre  Bøder  -f-  den  forsvegne  Told,  til  et  Beløb 
af  ialt  15,200  Kr.  (Jep  Darums  Bøder  ikke  iberegnede). 
Men  dertil  kom  saa  det  konfiskerede  Kvæg,  som  vist 
maa  anslaas  til  ca.  10,000  Kr.  Alt  i  alt  vilde  det  hele 
da  efter  vore  Værdier  andrage  ca.  60,000  Kr. 

Enkelte  af  disse  Domme  blev  vel  noget  formildede, 
men  ikke  mange,  og  i  det  hele  taget  er  der  i  denne 
Sag  faret  haardt  frem.  Saaledes  gik  det  gerne  den- 
gang: naar  man  endelig  fik  sig  taget  sammen  til  at 
gøre  noget,  saa  overdrev  man.  Ogsaa  derved  faar  hin 
Tids  Rettergang  for  os  noget  vilkaarligt  og  uretfærdigt 
ved  sig,  men  det  synes  ikke,  som  hin  Tid  følte  det 
saaledes;  der  var  jo  i  Virkeligheden  saa  saare  liden 
Sans  for  Lov  og  Ret,  hvor  meget  man  end  talte  derom. 
Kun  Magten  forstod  man,  og  var  den  tilstrækkelig 
stærk,  som  i  dette  Tilfælde,  saa  bøjede  man  sig  for  den 
som  for  en  Skæbne  uden  at  knurre  og  uden  at  blive  bitter. 

Det  var  maaske  ogsaa  nødvendigt  her  at  statuere  et 
Eksempel,  men  man  undres  dog,  naar  man  i  Dommens 
Slutning  læser,  at  hvis  de  dømte  ikke  inden  fjorten 
Dage  kan  betale  eller  stille  Kavtion,  saa  skal  de  paa- 
gribes og  sendes  til  nærmeste  Fæstning  at  arbejde  der 
en  Uge  for  hver  Daler,  de  skylder! 

Desværre  har  det  ikke  været  muligt  at  finde  nogen 
Oplysning  om  de  dømtes  senere  Skæbne.  Man  har 
jo  lidt  ondt  ved  at  tro,  at  dette  virkelig  blev  gennem- 
ført, hvis  de  ikke  kunde  betale,  og  det  var  sikkert  Til- 
fældet med  mange  af  dem. 

Angaaende  , Helten"  i  Historien,  Kaptajn  Muth,  da 
var  han  den,  der  høstede  mest  Fordel  ved  det  hele 
og  paa  en  vis  Maade  Ære;  og  det  var  Synd  at  sige, 
at  han  ikke  forstod  at  mele  sin  Kage.  De  31  Stude, 
han  havde  anholdt,  blev,  som  før  sagt,  konfiskerede 
til  Fordel  for  ham,  og  desuden  tilstaar  Kommissionen 
ham  en  Belønning  af  200  Rdl.  Cour.  Men  dermed  er 
han  ikke  tilfreds,  han  ansøger  Kongen  om  at  faa  den 
forhøjet  til  300,  og  det  fik  han.  Om  han  ogsaa  har 
opnaaet  Forfremmelse  og  Forflyttelse,  som  han  samti- 
dig søgte,  ses  ikke,  men  det  er  det  sandsynligste.  Det 
var  næppe  heller  raadeligt  for  ham  at  blive  i  Vilslev! 


Oksby  gamle  Kirke  og  Kirkegaarde 

før  1891. 
Af  Overlærer  J.  Olseni  Varde. 


DEN  Kirke,  hvis  Billede  staar  over  disse  Linier,  den 
sidste  straatækte  Kirke  i  Danmark,  velkendt  fra 
Thomas  Langes  Skildringer  af  Egnen  omkring  „Even- 
tyrets Landes  af  „Kalles  Mærsk" ^  og  Hornets  Sand- 
bjærge,  er  som  bekendt  ikke  mere  til.  Efter  lange  Ti- 
ders ublide  Kaar,  og  efter  at  man  i  28  Aar  intet  havde 
ofret  paa  at  holde  den  vedlige,  forsvandt  endelig  dette 
Minde  om  en  svunden  Tid. 

En  Mand,  der  i  1888  rejste  i  disse  Egne,  skildrer 
det  Indtryk,  han  da  modtog  af  Kirken  og  dens  Om- 
givelser, paa  følgende  Maade:  „Oksby  Kirkes  Omgi- 
velser er  en  fuldstændig  Ørken  -  intet  uden  Hede  og 
Sand.     Bagved  den   i   Nordvest  er  høje  Klitter;   hen 

*  Ho  og  Skallingen. 

-  En  milelang  Slette,  der  ligner  en  Ørken  med  Smaasøer  og  LjTig. 

over  den  og  Kirkegaarden  fyger  det  løse  Sand;  dog 
er  der  som  oftest  stille  omkring  den;  thi  den  ligger  i 
en  Dal,  og  Klitterne  give  den  Læ  for  Vestenvinden.  .  .  . 
.  .  .  Oksby  Kirke  ligger  maaske  mere  ensomt  end  nogen 
anden  dansk  Landsbykirke.  Hver  Vej  og  hver  Sti  til 
den  fører  gennem  Ørkenen,  og  selv  ligger  den  paa 
det  mest  afsides  Sted  i  hele  Oksby  Sogn.  Dens  Ydre 
bærer  ligesom  hele  Egnens  alvorsfulde  Præg.  Kirke- 
gaarden omkring  den  er  stor;  thi  den  gemmer  saa  mange, 
der  er  komne  fra  Øst  og  Vest  over  Havet  for  at  for- 
ulykke paa  det  farlige  Horns  Rev  og  finde  deres  sid- 
ste Hvilested  i  Ly  af  den  fattige  Kirke.  Paa  stille 
Dage,  naar  ingen  Vind  sætter  det  stride  Marehalm  i 
Bevægelse,  naar  ikke  den  svageste  Susen  af  det  nære 
Hav  lyder,  naar  intet,  slet  intet  høres  uden  hine  To- 
Iner,  hvilke  kun  i  Ørkenens  Dyb  fylder  vort  Øre,  Stil- 
hedens egen  Sang,  da  er  her  saa  underlig  betagende" ^ 
Naar  denne  Kirke  blev  opført,  vides  ikke  med  Be- 
stemthed; men  i  hvert  Fald  har  det  været  efter  1716 
og  før  1730.  Omkring  ved  1716  var  nemlig  den  da- 
værende gamle  Kirke  saa  brøstfældig,  at  der  var  Tale 
om  at  nedbryde  den  og  lade  Folkene  gaa  til  Kirke  i 
Ho.  Sognemændene  modsatte  sig  imidlertid  dette  og 
tilbød  at  sætte  Kirken  i  Stand,  naar  det  kunde  komme 
dem  til  Gode  i  Tiende;  men  saa  truede  Sandet  atter 
med  helt  at  begrave  den,  og  saa  maatte  den  flyttes. 
At  den  ogsaa  var  tjenlig  til  baade  at  fornyes  og  flyt- 
tes, kan  ses  af  den  Beretning,  Kirkesynet  har  afgivet 
den  19.  Maj  1716-,  og  hvoraf  jeg  her  skal  anføre  et 
Brudstykke. 

*  .Danmark  i  Skildringer  og  Billeder"  af  danske  Forfattere  ved 
M.  Galschiøt  S.  440. 

*  Originalen  findes  i  Provinsarkivet  i  Viborg. 


120  J.  OLSEN:  ni 

„Anno  1716  den  19.  Maj  haver  vi  underschrefne  ind- 
funden  os  vet  Oxby  Kirche  samme  Kirchis  og  Digis 
Beschaffenhed  og  nu  befindende  Brøstfældighed  at 
siune  og  taxere  o.  s.  v.  Vi  befant  da  bemelte  Oxby 
Kirche,  som  alleene  af  Træ  med  muuret  Vægge  bestaar 
og  med  Straa  Halm  betæchet  i  saa  slet  en  Tilstand, 
at  dend  af  ny  schal  opbyggis  og  opsættis,  som  den 
ingenlunde  med  nogen  Bestandighed  kand  forfærdiges, 
der  som  den  nu  staar,  thi  Sandfug  ødelægger  baade 
Kirchen  og  Grunden,  drifver  Vandet  for  sig  og  fylder 
Kirchegaarden,  at  Lig  Kisterne  ickun  lidet  kand  komme 
i  Jorden  for  Vand,  mens  med  Jord  ovenover  Jorden 
maa  opfyldis  og  forhøies,  saa  ingen  Reparation  til  no- 
gen Bestandighed  sees  paa  dend  at  kand  giøres,  med 
mindre  dend  blifver  forflyttet  til  en  fast  Grund,  der  kand 
være  fri  for  Sandknog;  Kirchegaardens  Dige,  som  af 
Jord  Sadder^  har  været  lagt,  findis  overalt  af  Sandfug 
ruinerit,  at  ingen  Kirchedige  findis  om  Kirchen,  men 
ligger  alt  under  Fæ  Fod,  og  tillige  med  Kirchegaarden 
med  Sandbjerge  og  Dynger  overlagt,  mindre  findes 
nogen  Stætter*^  ved  Kirchen,  er  os  og  vitterlig,  at  Kir- 
chen ej  heller  paa  3  Fag  nær  er  fuldkommen  noch  til 
Folchene  i  Sognet,  med  mindre  dend  var  saa  meget 
større,  saa  fremt  de  skulle  nyde  Stolestader  og  Rum 
i  Kirchen:  Ellers  befantis  og  er  os  vitterlig,  at  Vel- 
edle  Sr.  Friderich  Hein  (Kirkeejeren)  nest  afvigte  Aar 
lod  Kirchegulfven  fra  Ende  til  anden  i  mellem  Stolene 
forhøye  og  opligge  med  Gulfsteen  og  Gulfen  i  Stole- 
staderne opfylde  med  Sand,  hvilchet  var  høyligen  for- 
nøden, efftersom  Kirchegulfven  var  tilforn  her  og  der 
dybt  nedsiunchen  fuld  af  Huller,  og  tit  om  Høst  og 

'  aflange,  tykke  Græstørv. 

-  Piller  ved  Indgangen  til  Kirkegaarden. 


m  OKSBY  GAMLE  KIRKE  OG  KIRKEGAARDE.  121 

Vinteren  i  Tøe-Brøde  og  vaad  Veyerlig  opfyldt  med 
Vand,  fra  Kirchedøren  næsten  op  til  Alteret,  og  erag- 
ter vi  dend  Bekostning  for  5  Rdl.  2  Mk.  o.  s.  v. 
Taget  paa  den  nørre  Side  er  overgroet  med  Moes, 
utæt  og  gammel,  behøver  ny  Tag.  Paa  dend  Synder- 
side befantis  Taget  paa  samme  6  Fag  Laug  Kirche 
med  Sand  overknøgen,  og  saa  fordervet,  at  af  ny  vil 
opbyggis.  Paa  den  Sønder  Side  var  Taget  over  alt 
med  Sand  overknøgen,  som  veyer  det  ned  og  dricher 
Vandet  i  sig,  naar  det  regner,  saa  det  ej  kand  bestaa, 
ihvorvel  det  ej  længe  har  ligget.  Lægterne  overalt 
paa  nørre  Siden  paa  dend  hele  Kirche  befantis  af 
Bøg  og  gandsche  forrodnede.  Den  øster  Gaulende  af 
dend  høye  Kirche  fra  Bielchen  af  og  opad  fantis  over 
alt  brøstfældig  og  udygtig,  i  dend  Vestergaulende  Biel- 
chen saa  gandsche  forrodnet,  saa  og  Gaulen  ovenfor 
saa  slet,  at  dend  hele  Overgaul  ej  kand  repareris, 
med  mindre  dend  med  stor  Bekostning  nedtagis,  og 

igien  af  ny  opsættis Paa  Søndersiden  af  høye 

Kirchen  østen  ved  Døren  findis  en  stor  Træstytte  sat 
til  Kirchen,  som  i  nogle  Aar  saa  har  standen,  at  Kir- 
chen ey  i  stor  Stormveyr  skulle  omblæsis Lof- 

ten  saavel  i  dend  lille  som  høye  Kirche  tilhobe  15 
Fag  fantis  af  gammel  fyr  Deller  saa  forrodnede,  bræ- 
chelig,  oben  og  ormstucken,  at  ny  Loft  overalt  behø- 
vis:  Udi  Stolene  overalt  befindis  ingen  Fodskammel 
at  fælde  paa  Knæ  paa Vinduerne  paa  Synder- 
side tilhobe  15  befindis  saa  gamle,  smaa  og  dumme, 
at  Kirchen  er  mørch  og  dum,  og  behøvis  ny  for  dem. 
Ved  Kirchen  findis  ingen  Vaabenhus,  som  høyligen 
siunis  at  behøvis  for  Kirchekoner  og  i  andre  Maader. 
Kirchedøren  ved  Synderside  fantis  gandsche  brøstfæl- 
dig og  ingen  Laas  for  dend.     Døren  ved  dend  vester 

Ende  ny  af  fur  Deller,  men  ingen  Laas  for  dend.  In- 
gen Klochehus  fantis  ved  Kirchen,  ey  heller  i  mange  Aar 
har  været.  .  .  .  Ellers  fantis  til  Inventarium  ved  samme 
Oxby  Kirche  en  gammel  Altertaule  med  Alteret,  sam- 
me Alter  behøver  at  beleggis  med  ny  Fiæle,  som  dend 
var  brøstfældig.  Et  Par  smaa  messing  malm  Lysesta- 
ger, af  hvilche  den  ene  var  bræchelig,  Dæckenet  for 
Alteret  var  af  ingen  Værdi,  Alterdugen  fantis  gammel 
ogforslit,  Messe  Serchen  halvslit,  Messehaglen  gammel  af 
rødblommet  Fløyel,  Kalch  og  Disch  fantis  ingen,  ej  hel- 
ler i  mange  Aar  har  været,  mens  Hoe  Kirchis  Kalch  og 
Disch  altid  ført  fra  dend  ene  Kirche  til  den  anden  Kirche, 
hvor  dend  behøvedis.  Ingen  Stie^  fantis  ved  Kirchen"  osv. 

Jeg  skal  ikke  yderligere  fortsætte  den  af  de  6  Syns- 
mænd afgivne  Erklæring,  da  jeg  mener,  det  anførte 
tilstrækkelig  godtgør  Trangen  til  en  ny  Kirke.  Dette 
synes  ogsaa  at  have  været  Tilfældet  dengang;  thi  ef- 
terat  Kirkesynet  var  foretaget,  var  man  klar  over,  at 
der  maatte  gøres  noget,  og  særlig  var  man  klar  over, 
at  Kirken  maatte  flyttes;  njen  hvor  skulde  den  flyttes  , 
hen?  det  var  det  store  Spørgsmaal.  Nogle  vilde  have  i 
den  til  Egebjerg,  men  derved  fandt  de  nordlige  Sogne- 
mænd  sig  forurettede.  Fra  Vejrs  vilde  man  have  den 
flyttet  til  Kalles  Mærsk  o.  s.  v.  Endelig  enedes  man 
dog  om  en  Plads  lige  Syd  for,  hvor  den  gamle  havde 
staaet,  og  der  var  det  saa,  at  den  Kirke  blev  opført, 
hvis  Billede  vi  bringer.  Den  ny  Kirke  havde  imidler- 
tid ikke  staaet  længe,  før  ogsaa  den  maatte  døje  ondt. 
Særlig  var  det  Sandet,  som  den  ene  Gang  efter  den 
anden  truede  den  med  Undergang,  ja  endnu  omkring 
ved  1770  maatte  den  vel  nok  for  sidste  Gang  udgra- 
ves af  en  Sandbanke. 

'  stige. 

Som  Billedet  viser,  var  Kirken  kullet  og  lignede  et 
lille  uanseligt  Hus  med  smaa  Vinduer,  straatækt  og 
lavt.  Vaabenhus  havde  den  ikke  i  lange  Tider  lige 
saa  lidt  som  Kirkeklokke.  Endelig  var  det  saa  heldigt, 
at  der  strandede  et  Skib,  hvis  Klokke  man  reddede 
og  benyttede,  idet  man  hængte  den  op  inden  for  den 
vestlige  Gavl  i  Skibet.  Paa  Altertavlen,  som  var  fra 
den  katolske  Tid,  stod  i  Midten  Gud  Fader  med  den 
tornekronede  Frelser  ved  sin  højre  Side.  Til  højre 
for  disse  stod  saa  den  kronede  Jomfru  Maria,  og  til 
venstre  for  hende  en  Biskop,  der  holdt  3  Fingre  paa 
den  højre  Haand  i  Vejret;  i  den  venstre  havde  han 
engang  haft  noget,  men  det  var  hugget  af.  Sandsyn- 
ligvis forestillede  det  St.  Nicolaus.  Kirken  var  imid- 
lertid saa  lav,  at  Altertavlen  ikke  kunde  staa  under 
Loftet;  saa  maatte  man  skille  den  ad,  og  den  nederste 
Del,  de  12  Apostle,  blev  foreløbig  sat  udenfor  Kor- 
døren, og  derpaa  fik  den  Plads  i  en  Bondestue.  1 
den  nuværende  Kirke  har  man  hængt  Apostelfigurerne 
op  i  Samling  over  Indgangsdøren.  Som  alt  bemærket 
laa  denne  Kirke  i  den  mest  øde  Del  af  Oksby  Sogn,  man 
kunde  finde.  De  eneste  Huse,  som  fandtes  i  dens 
Nærhed  --  i  det  mindste  i  den  Tid,  jeg  kan  huske  - 
var  Ringerens  og  Jordemoderens.  Det  lave  Hus,  som 
paa  Billedet  findes  ved  Siden  af  Kirken  (sat  op  af 
Stolper  og  Tørv),  var  ikke  beboet,  men  kun  en  Slags 
Stald,  hvor  Præsten,  der  bor  i  Ho,  kunde  faa  sine 
Heste  ind  om  Søndagen  og  til  andre  Tider,  naar  der 
var  kirkelige  Forretninger. 

I  1862  var  Kirken  allerede  saa  forfalden,  at  der  var 
Tale  om  dens  Nedbrydelse;  men  foreløbig  skulde  den 
dog  staa  i  det  mindste  i  10  Aar,  bestemte  man.  Den 
fik  dog  Lov  til  at  staa  over  20  Aar  endda,  inden  dens 

Dødsdom  blev  beseglet,  idet  Ministeriet  først  gav 
Tilladelse  til  dens  Nedbrydelse  i  1891,  imod  at  Stenene 
fra  den  gamle  Kirke  skulde  anvendes  ved  Opførelsen 
af  den  ny  eller  de  ny*.  .Og  saa  blev  den  nedbrudt .  .  . 
og  den  ny  opført  omtrent  V«  Mil  længere  mod  Øst. 
Tilbage  staar  kun  den  gamle  Kirkegaard,  ved  Synet  af 
hvilken  jeg  altid  mindes  Henrik  Ibsens  Ord  om  Terje 
Vigens  Grav: 

.Den  laa  paa  en  vejrhaard  Plet, 

den  var  ikke  skøttet,  var  sunken  og  lav, 

men  bar  dog  sit  sorte  Bræt  .... 

Den  ligger  for  Solbrand  og  Vindes  Vift, 

og  derfor  blev  Græsset  saa  stridt  og  stift, 

men  med  vilde  Blomster  iblandt.* 

Den  ny  Kirke  har  nu  ogsaa  sin  Kirkegaard,  og 
saaledes  har  man  nu  i  Oksby  2  Kirker,  men  3  Kirke- 
gaarde, idet  man  forud  for  den  straatækte  Kirke  og 
dens  Forgængere  kun  havde  et  Kapel  ikke  mer  end 
ca.  3000  Alen  i  Sydøst  fra  det  Sted,  hvor  den  ny 
Kirke  nu  er  opført.  Dette  Kapel  omtales  i  Præsternes 
Indberetning  til  Ole  Worm  i  Aaret  1638  saaledes:  „Af 
naffnkundige  Høye  findes  en  høy  liggendis  i  Oxby 
sogn,  „Capelhøy,"  af  den  aarsag,  att  der  stod  fordum 
en  capell  paa  it  viett  sted.  Folck  bleff  derpaa  for- 
dum begraffuit,  som  endnu  klarlig  erfaris,  att  der  lig- 
ger mange  hunder  menniskis  hovider  oc  been  paa,  som 
aff  den  grumme  oc  forferdelig  flod  anno  1634  den  11. 
October  bleff  obenbart,  idet  vandet  skuldte  sanden  aff, 
som  nogle  ligkister  staar,  oc  benene  i  oc  om  ligger, 
oc  udi  samme  capell  vaar  fordum  en  helligdom,  som 

*  Der  blev  nemlig  i  Virkeligheden  bygget  2  Kirker  i  Stedet  for 
den  nedbrudte,  nemlig  en  i  Oksby  og  en  i  Mosevraa. 

kaldtis  St.  Ender  aff  Oxby".  Hvem  denne  Helgen  var, 
der  under  Navn  af  St.  Ender  omtales  her,  har  jeg  for- 
gæves søgt  Oplysning  om,  og  Kapellet  er  forlængst  for- 
svundet. Om  den  allerførste  Kirke,  som  saa  opførtes 
efter  Kapellets  Nedbrydelse,  har  ligget  paa  dette  Sted, 
vides  ikke;  men  Dr.  O.  Nielsen  finder  det  sandsynligt,  at 
den  har  staaet  ved  den  By,  som  gav  Sognet  Navn,  og 
ikke  henkastet  i  den  øde  Egn  og  saa  nær  ved  Ho 
Kirke  som  de  senere  Oksby  Kirker. 

Der  findes  endnu  et  firkantet  Stykke  Jord  ca.  3000 
Alen  nede  i  Engen  Sydøst  for  den  ny  Oksby  Kirke, 
som  Folk  den  Dag  i  Dag  kalder  „æ  Kapel",  hvilket 
sikkert  er  den  gamle  Kirkegaard  fra  Kapellets  og 
maaske  den  allerførste  Kirkes  Tid.  Dette  Jordstykke 
er  ca.  65  Alen  langt  og  omtrent  lige  saa  bredt  og 
omhegnet  med  Traadvæv.  Pladsen  er  i  Mands  Minde 
ikke  bleven  benyttet  som  almindelig  Kirkegaard,  men 
kun  som  Begravelsesplads  for  „Strandvadskere."  Den 
har  i  Midten  en  større  Forhøjning,  som  Beboerne 
paastaar,  hidrører  fra  en  Fællesgrav  med  ca.  100  Lig, 
der  af  Strømmen  skal  være  drevne  ned  fra  de  i  1811 
langt  længere  mod  Nord  strandede  to  engelske  Orlogs- 
skibe »St.  George**  og  „Defence"^  Man  har  dels  gen- 
nem mundtlig  Overlevering  dels  i  Dagbogsoptegnelser 
Beretning  fra  flere  Steder  langs  Kysten,  hvor  der  for- 
tælles om  Lig,  der  er  drevne  i  Land  fra  ovennævnte 
Stranding.    Saaledes  fortæller  f.  Eks.  Pastor  Stampe, 

*  Disse  to  Orlogsmænd  strandede  d.  24.  December  1811  udfor 
Bøvling  Strand.  Paa  Maarup  Kirkegaard  findes  en  Grav  for  de 
druknede  Engelskmænd  fra  1808  (.The  Crescenf)  og  fra  1811  (,Sct. 
George*  og  .Defence")  den  første  med  36  og  de  to  andre  med 
henholdsvis  98  og  94  Kanoner.  I  1895  lod  den  engelske  Marine 
sætte  en  Marmortavle  over  Graven.  Saml.  til  jydsk  Historie  og 
Topografi  3.  R.  II.  Bind  S.  493. 

Sognepræst  i  Nørre  Nebel  og  født  i  Viborg  1800, 
hvorledes  han  som  11  Aars  Dreng  saa  18  reddede 
engelske  Matroser  som  Krigsfanger  blive  førte  til  Ho- 
vedvagten i  Viborg  og  der  beværtede  med  Brændevin 
og  underholdte  med  Barberdansen,  hvorover  de  var 
meget  fornøjede.  Endvidere  fortæller  han:  „dog  hvile 
og  nogle  af  de  strandede  Lig  her  paa  Stranden  lige 
herud  for.  En  Del  flød  endog  ned  til  Lønne  Lehn, 
hvor  de  begravedes.  Allerede  d.  2.  Juledag  om  Af- 
tenen kom  de  første  Lig  her  til  Kysten.  Der  var  just 
Legestue  i  Lønne;  men  næppe  rygtedes  det,  at  der 
kom  døde  Mennesker  i  Land,  førend  i  et  Nu  alle  Mand- 
folk forlode  Legestuen.  De  fleste  af  disse  Mennesker 
ligge  altsaa  begravede  langs  med  Strandkanten  i  Klit- 
terne. Mange  Ben  ere  komne  til  Syne  paa  Havkan- 
ten derved,  at  Sandet  er  blevet  bortskyllet  af  Havet, 
der  paa  sine  Steder  er  trængt  længere  ind^". 

Forresten  har  man  ogsaa  andre  Meddelelser  om  iland- 
drevne Lig,  saa  det  er  vel  ikke  umuligt,  at  noget  saa- 
dant  kan  have  fundet  Sted  paa  Oksby  Strand. 

Lige  til  1850  blev  de  Lig,  der  begravedes  paa  denne 
Kirkegaard,  nedsænkede  uden  Kiste  og  uden  noget 
som  helst  —  ikke  engang  omvundne  med  en  Sæk 
eller  et  Stykke  Sejldug.  Følgen  deraf  blev,  efter  gamle 
Folks  Beretning,  ofte  den,  at  da  Graven  tit  ikke  blev 
mer  end  én  Alen  eller  halvanden  dyb,  saa  kunde  Ræve 
grave  sig  ned  til  Ligene.  Der  lever  endnu  Folk,  der 
har  fortalt  mig,  at  de  mer  end  én  Gang  har  set  Lig  ligge 
blottede  paa  den  Maade.  Saa  var  der  en  Mand,  Fa- 
der til  en  nulevende  Gaardmand,  som  fandt  en  Strand- 
vadsker, til  hvem  han  lod  lave  en  Kiste  af  raa  Bræd- 
der, og  efter  den  Tid  blev  det  almindeligt  at  lave  i 
det  mindste  en  simpel  Kasse  til  at  nedsænke  Ligene  i. 

*  Program  f.  Viborg  Cathedralskole  1897. 

Man  havde  forresten  i  1845  det  Tilfælde,  at  en 
Strandvadsker  først  blev  begravet  paa  ,,æ  Kapel**,  men 
saa  blev  optaget  og  begravet  paa  den  rigtige  Kirke- 
gaard. Denne  Mand  viste  sig  nemlig  at  være  en  af 
de  26  Oksby  Mænd,  som  i  1843  druknede  paa  én  Nat. 
Der  var  23  Familiefædre  og  3  Ungkarle,  saaledes  for- 
tæller de  gamle  derude.  Kirkebogen  nævner  imidlertid 
kun  22  druknede,  og  for  dem  alle  er  anført  som  Døds- 
dag d.  24.  Novbr  1843.  1  Kirkebogens  Anmærknings- 
rubrik  findes  følgende  Tilføjelse:  „Alle  de  fra  Nr.  5 
til  26  anførte  døde  forulykkede  i  en  Storm  paa  Havet, 
efter  at  de  den  23de  November  i  Forening  med  alle 
de  andre  Fiskere  fra  Oksby,  Blaavand  og  Vandflod 
vare  gaaede  ud  for  at  komme  et  omdrivende  Skib  til 
Hjælp.  Forsaavidt  de  ere  fundne,  ere  de  begravne  de 
anførte  Dage."  Det  viser  sig  saa  efter  Kirkebogen,  at 
3  begravedes  i  November  Maaned  samme  Aar  og  8  i 
December,  1  i  Marts  og  2  i  Septbr.  1844  og  endelig 
1  i  Februar  og  1  i  Juli  1845.  For  de  øvriges  Ved- 
kommende findes  ingen  Begravelsesdatum.  Den  i  Juli 
1845  begravede  blev  imidlertid  først  begravet  paa  „æ 
Kapel",  da  Enken  ikke  kendtes  ved  ham.  Liget  var 
naturligvis  ogsaa  kommet  i  Land  i  en  temmelig  uken- 
delig Tilstand.  Men  da  en  Arbejdsmand  fik  fat  i  den 
afdødes  Benklæder,  fandt  han  der  en  Kniv  og  en  Skraa- 
tobaksdaase,  som  han  kendte,  og  saa  blev  Liget  gra- 
vet op,  som  før  nævnt,  og  begravet  paa  den  rigtige 
Kirkegaard.  Da  Fædrene  eller  Bedstefædrene  til  flere 
af  de  nulevende  Mænd  i  Oksby  var  blandt  de  druk- 
nede, er  Historien  om  denne  Begivenhed  endnu  i 
Minde  her  paa  Egnen.  De  nærmere  Omstændigheder 
ved  denne  ulykkelige  Sejlads  berettes  af  Folkene  her- 
ude paa  følgende  Maade.    En  engelsk  Brig  mentes  at 

være  strandet  ud  for  Vejrs,  og  saa  vilde  man  ogsaa 
fra  Oksby  ud  at  redde;  og  eftersom  det  var  Magsvejr, 
da  Folkene  tog  fra  Land,  var  der  ingen,  som  tænkte 
paa  at  tage  Kompas  med.  Nu  vilde  imidlertid  Ulyk- 
ken, at  da  Vinden  friskede  op  henad  Aften,  og  Fol- 
kene gik  i  Baadene  for  at  sejle  hjem,  drejede  ^^nden, 
ligesom  Mørket  faldt  paa.  Dette  mærkede  de  ikke,  da 
de  som  sagt  var  uden  Kompas,  saa  de  i  Stedet  for 
at  styre  mod  Land  gik  til  Søs  og  druknede.  Kun  to 
blev  paa  Skibet,  men  de  frøs  ihjel;  thi  i  Løbet  af 
Natten  steg  Blæsten  til  Storm  med  stærk  Frost  og 
Sne. 

Lige  til  den  sidste  Menneskealder  har  Flertallet  af 
den  mandlige  Befolkning  i  Ho  og  Oksby  Sogne  væ- 
ret Sømænd,    i   det  mindste  i  deres  Ungdom  og  de 
fleste   vel    ogsaa   i   deres  Manddom.     Naar  Drengen 
havde  fyldt  sit  14.  Aar  og  var  konfirmeret,  begyndte 
han   Livet   paa  Søen.     Derfor   var   der   ogsaa  i  den 
gamle  Kirkes  Tid  kun  Konfirmation  én  Gang  om  Aa- 
ret,   nemlig   den    første    Søndag   i    Februar.     Da   var 
Isen  brudt  op,  og  Sejladsen  begyndte.    Og  saa  naar 
Vinteren  kom,  og  Sejlskibene  lagde  op,  kom  de,   der    , 
ikke  gik  i  Langfart,  atter  tilbage  og  tilbragte  Vinteren    i 
i  Hjemmet.    Samtaleemnet  var  da  under  Vinterens  Sam-    ' 
menkomster,  Julegilder  o.  s.  v.,  som  rimeligt  var,  hvad    , 
den  og  den  havde  oplevet,  og  det  kunde  ofte  være    i 
interessant  at  høre  paa,  særlig  hvad  de  ældre  og  mere    j 
udviklede  havde  sét  og  hørt  i  fremmede  Lande.     An- 
dre kom  hjem  efter  5  eller  10  Aars  Langfart,  de  kunde 
fortælle  mere.    Jeg  skal  eksempelvis  nævne  en   nu  i 
Oregon  (Amerika)  boende  rig  og  anset  gammel  Mand. 
Som  14  Aars  Dreng  drog  han  fra  Oksby  paa  Lang- 

fart,  først  paa  Amerika  og  saa  paa  Kina,  hvor  han  en 
Tid  lang  beklædte  en  højere  Stilling  i  den  kinesiske 
Marine.  Han  kunde  fortælle  meget  om  Livet  dernede 
og  om,  hvorledes  han  som  Fører  af  et  af  de  første  Damp- 
skibe der  i  1862  sejlede  langt  ind  i  Landet  med  Ge- 
neral Gordon  som  Passager  o.  s.  v.  En  anden  Mand, 
som  nu  er  død,  var  en  Tid  lang  Kaptajn  paa  en  Hval- 
fanger, der  skruedes  fast  i  Isen  oppe  under  Spitsbergen 
og  knustes.  I  Spidsen  for  Besætningen  maatte  han 
forlade  Skibet,  og  trækkende  Storbaaden  med  Proviant 
vandrede  de  80  danske  Mil  over  Isen,  indtil  de  traf  en 
russisk  Bark  uden  Besætning.  Denne  var  nemlig  død 
af  Skørbug.  Saa  tog  de  Skibet,  som  han  førte  til 
Hammerfest,  hvor  hele  Mandskabet  blev  kastet  i  Fæng- 
sel som  mistænkt  for  at  have  myrdet  Barkens  Besætning. 
Til  alt  Held  havde  han  sikret  sig  Logbogen,  som 
han  rigtignok  ikke  kunde  læse,  men  hvori  den  russiske 
Kaptajn  havde  skrevet,  at  Besætningen  døde  af  Skør- 
bug den  ene  efter  den  anden,  og  nu  var  de  kun  to 
tilbage,  der  ogsaa  var  angrebne.  Dermed  sluttede 
den,  og  dette  reddede  dem.  Saadanne  Historier,  der 
fortaltes  under  de  forskelligste  Former,  var  Folkets 
aandelige  Føde  gennem  den  triste  Vinter,  særlig  naar 
de  fortaltes  af  Mænd,  man  kunde  stole  paa,  og  det 
havde  Foik  et  fint  Øre  for.  Kom  Historien  derimod 
fra  en  Mand,  der  pralede  og  lod  Fantasien  løbe  løbsk, 
plejede  man  at  sige:  „Han  spinder  nok  en  Sømands- 
Ende",  og  saa  tog  man  den  for,  hvad  den  var.  Hi- 
storien om  Manden,  der  red  paa  en  Struds  tværs  igen- 
nem Sahara,  og  flere  af  den  Slags  kender  man  ogsaa. 
Som  Følge  af  dette  vil  man  kunne  forstaa,  at  Livet 
i  det  hele,  som  det  formede  sig  i  hine  Tider,  let  blev 

Fra  Ribe  Amt.    III  9 

præget  af  noget  sømandsagtigt,  der  nok  kunde  støde 
den  fremmede,  men  som  i  Virkeligheden  rummede 
mere  Alvor,  end  der  kom  til  Syne.  Saaledes  kunde 
det  ske  ved  Bryllupper,  at  ikke  blot  Følget,  men  ogsaa 
baade  Præst  og  Degn  blev  budt  Brændevin  og  Krems \ 
naar  de  kom  til  Kirken.  Engang  imellem  kunde  det 
vel  ogsaa  hænde,  at  „Lærken"  forvildede  sig  ind  i 
Kirken  under  Brudetalen,  hvor  den  saa  gik  rundt  for 
at  oplive  Gemytterne.  Jeg  har  engang  spurgt  en 
gammel  Mand,  om  han  havde  været  med  til  den  Slags 
Løjer;  men  han  svarede:  „A  ka  étt  lij  aa  snak  om'  ef. 
Jeg  havde  en  tydelig  Følelse  af,  at  han  troede,  jeg 
lagde  en  Betydning  i  den  Ting,  som  han  ikke  syntes 
om.  For  det  maa  siges,  at  den  Slags  udartede  aldrig 
til  Raahed,  det  var  et  harmløst  Udslag  af  et  Øjebliks 
Lyst  til  at  slaa  Gækken  løs,  ikke  for  noget  ondt,  men 
som  en  Reaktion  mod  den  triste  Stemning,  som  hele 
Naturen  og  de  trange  Kaar  saa  let  kunde  afføde.  Der 
var  trods  alt  dette  hos  disse  Folk  en  Alvor,  ikke  som 
en  Krusning  paa  Overfladen,  men  som  en  Understrøm, 
der  kunde  bære  oppe  i  Farens  Tider.  Aldrig  gik  f.  Eks. 
et  Baadelav  til  Søs,  før  alle  Mand  havde  knælet  ned  med 
Hænderne  foldede  paa  Rælingen  og  bedet  en  Bøn;  og 
først  naar  dette  var  sket,  blev  Baaden  sat  i  Vandet.  Kirke- 
gangen var  ogsaa  god  i  de  Tider,  og  Folk  havde  Tankerne 
med,  baade  naar  der  blev  talt,  og  naar  der  blev  sunget. 
Men  Jorden  var  trist  og  mager  som  den  Dag  i  Dag:  „Gold 
er  den  Jord,  som  Lyngen  bær,  Guldhøst  ikke  der  van- 
ker" :  Aksene  staar  i  ærbødig  Afstand,  nikkende  fornemt 
til  hverandre.  Og  slide  maa  alle;  men  til  Gengæld 
kendes  mindre  til  den  Nydelsessyge  og  Luksus,   der 

'  en  firkantet  tør  og  sprød  Kage,  lidt  større  end  et  SpiUekort. 

andet  Steds  tærer  paa  Livet.  Gaardmanden  staar  ikke 
her  med  Piben  i  Munden  og  ser  til,  naar  der  skal  ar- 
bejdes; han  gaar  selv  i  Spidsen  for  sine  Folk  og  gør 
sig  en  Ære  af,  at  hans  Skaar  ikke  bliver  smallere  end 
deres.  Der  er  Trang  til  Oplysning  og  et  aabent  Øre 
for  alt,  hvad  der  er  godt  at  kende  baade  i  Aandens 
og  Haandens  Verden.  Det  er  ikke  den  ringeste  Del 
af  det  danske  Folk,  der  bor  bag  Klitten. 


9* 


Et  mekanisk  Geni. 

Af  Sparekassebestyrer  Poul  Andersen  i  Aastrup. 


DEN  4.  Oktober  1866  døde  i  Lovrup,  Gørding  Sogn^ 
en  75aarig  Mand  ved  Navn  Bendix  Andersen^ 
som  i  sin  Tid  var  kendt  i  en  vid  Kreds  som  en  stor 
Mekaniker;  og  det  kan  uden  Overdrivelse  siges,  at  hans 
Navn  var  kendt  af  Fagmænd  næsten  hele  Landet  over, 
uagtet  han  levede  et  stille  og  beskedent  Familieliv  i 
den  lille  spredte  Landsby,  hvor  han  i  en  Aarrække  boede 

som  Gaardmand  og  Smed.  Jeg  har  aldrig  set  Manden, 
men  i  mine  yngre  Aar  hørte  jeg  ham  og  hans  Virksom- 
hed meget  omtale.  Efterstaaende  Oplysninger  om  ham 
haves  dels  fra  Kancelliraad  Clausen  i  Holsted,  i  hvis 
Barndomshjem  paa  S.  Holsted  Særmark  gamle  Bendix 
ofte  kom  og  bl.  a.  fortalte  om  sine  Oplevelser  i  Krigen 
1814  —  noget,  Børnene  var  med  paa  —  dels  og  for- 
nemmelig fra  Sønnesønnen  Peder  Bendixen,  der  bor  i 
Kolding  og  som,  i  Forbigaaende  sagt,  har  arvet  noget 
af  Bedstefaderens  Snille,  om  just  ikke  i  mekanisk  Ret- 
ning. 

Bendix  Andersen  var  født  i  Ajke  i  Gørding  Sogn 
7.  April  1791.  Efter  sin  Konfirmation  kom  han  i  Grov- 
smedlære. 1813  flyttede  Forældrene  til  Lovrup,  hvor 
de  døde  Aaret  efter.  En  ældre  Broder,  som  overtog 
Gaarden,  døde  2  Maaneder  efter  de  gamle.  Paa  den 
Tid  laa  Bendix  nede  i  Holsten  som  Soldat,  det  var  jo 
i  de  sidste  Krigsaar  af  Napoleonstiden,  hvor  Danskerne 
og  Franskmændene  var  Forbundsfæller;  nu  blev  han 
efter  Datidens  Værnepligtslov  hjemsendt  som  Arvetager 
af  Gaarden  i  Lovrup. 

Fra  hans  Soldatertid  i  Holsten  kan  anføres  følgende, 
for  hans  Karakter  ret  betegnende  Træk.  Hæren  havde 
frataget  Bønderne  en  Del  Kreaturer,  som  Bendix  og 
en  Franskmand  skulde  staa  Vagt  ved.  Der  kom  ,da 
om  Natten  en  fattig  Husmand  og  bad  om  at  faa  sin 
røvede  Ko  tilbage;  det  var  den  eneste,  han  havde, 
hans  Kone  og  Børn  sad  og  sultede.  Bendix  blev  rørt 
og  forsøgte  ved  Tegn  og  Fagter  at  stemme  Franskman- 
den velvillig  overfor  Husmanden.  I  Førstningen  vilde 
det  ikke  lykkes,  men  saa  blev  dog  omsider  ogsaa  den 
franske  Soldat  blød  om  Hjertet  og  blev  nu  helt  ivrig 
efter  at  finde  Husmandens  Ko  i  Flokken.    Mens  han 

nu  for  omkring  og  ledte  efter  den,  pegede  Bendix 
Andersen  med  sit  Gevær  paa  en  fed  Gaardmandsko: 
det  var  vel  nok  den!  Husmanden  forstod  Vinket  og 
trak  af  med  den  store,  fede  Ko,  der  var  betydelig  be- 
dre end  den,  man  havde  frataget  ham.  Bendix  mente 
som  saa,  at  skulde  de  endelig  svigte  deres  Pligt,  kostede 
det  vel  lige   meget,   hvilken  Ko  Husmanden  saa  fik. 

Skønt  Bendix  Andersen  nu  altsaa  efter  Forældrenes 
og  Broderens  Død  sad  baade  som  Gaardmand  og  som 
Smed  i  Lovrup,  var  han  dog  ikke  meget  optaget  af 
Landvæsenet,  og  det  almindelige  Smedearbejde  gav 
ikke  Flugt  nok  for  hans  spekulative  Aand.  Der  var 
dog  en  enkelt  Gren  af  Datidens  Landbrug,  som  interes- 
serede ham,  og  det  endog  i  den  Grad,  at  han  skrev 
et  lille  Skrift  derom,  og  det  var  Høravlen.  Han  dyr- 
kede denne  Sædart  omhyggeligt  og  gav  den  indhøstede 
Hør  en  saa  fin  Behandling,  at  der  næppe  andre  Ste- 
der paa  Egnen  produceredes  saa  hvid  og  pæn  en  Vare. 
Til  Hørrens  Bearbejdelse  lavede  han  sig  en  Skage- 
maskine,  og  for  at  indvinde  Olie  af  Frøet  lavede  han 
en  Valsemaskine  og  en  Presse. 

Sin  største  Interesse  kastede  han  imidlertid  paa  at 
lave  Stueure,  uden  at  han  nogen  Sinde  havde  lært  no- 
get i  den  Retning.  Hvornaar  han  begyndte  derpaa, 
vides  ikke  nøjagtigt,  men  paa  Kolding  Museum  sés 
blandt  flere  af  hans  Arbejder  et  Stueur  med  Aarstallet 
1829  paa  Skiven,  saa  det  er  i  alt  Fald  før  den  Tid,  at 
han  slog  ind  paa  Urmageriet.  Dette  Ur  har  været  an- 
bragt paa  Gaarden  i  Lovrup,  hvor  det  endnu  gjorde 
Tjeneste  for  en  Snes  Aar  siden;  det  sad  i  en  Skille- 
væg og  viste  med  2  Skiver  Tiden  i  2  Stuer;  paa  den 
ene  Skive  saas  en  Kone,  der  kernede.  Et  andet  Ur, 
han  lavede,  viste  foruden  Timerne  Maaneds-  og  Uge- 

dage,  og  et  tredie  Stueur,  som  ogsaa  var  anbragt  i  en 
af  Stuerne  paa  Gaarden,  slog  Timeslag  oppe  paa  Hus- 
mønningen,  saa  man  ude  paa  Marken  i  passende  Af- 
stand kunde  høre  Slagene. 

Den  sidste  Snes  Aar,  Bendix  Andersen  levede,  gik 
det  meste  af  hans  Tid  med  at  reparere  gamle  Stueure, 
især  saadanne,  som  der  var  Kunster  ved.  Som  Eksem- 
pel paa  hans  Dygtighed  som  Reparatør  af  mekaniske 
Kunstværker  skal  her  nævnes  et  Par  Tilfælde.  En 
Mand  fra  Egnen  havde  ved  en  Avktion  paa  Bramminge 
Hovedgaard  købt  et  gammelt  beskadiget  Stueur,  hvori 
der  var  nogle  kunstige  Indretninger.  Han  forsøgte  hos 
flere  Urmagere  at  faa  det  repareret,  men  ingen  af  dem 
magtede  Opgaven.  Endelig  fik  Bendix  det  under  Be- 
handling, og  han  gjorde  det  komplet  i  Stand.  Et  Par 
Gange  havde  han  til  Reparation  et  sjældent  kunstfær- 
digt Ur,  lavet  af  Træ;  det  udviste  Time,  Maanedsdag 
m.  m.,  og  saa  var  paa  Skiven  anbragt  Jordkloden,  So- 
len og  Maanen,  som  alt  drejede  sig  i  den  rette  Orden. 
Naar  det  slog  Timeslag,  gik  de  12  Apostle  rundt  om  Klok- 
ken og  slog  de  tidsmæssige  Slag.  Naar  f.  Eks.  Klokken 
var  12,  slog  alle  Apostlene  hver  et  Slag  paa  Klokken, 
hvorefter  de  gik  tilbage  ind  i  deres  Rum  undtagen  Ju- 
das, for  hvem  Døren  blev  smækket  i.  Et  saadant  Re- 
parationsarbejde var  just  noget  for  Bendix  Andersen. 
Han  gav  sig  ogsaa  af  med  Bøssemagen  og  Metalstøb- 
ning, støbte  Hjul  til  Stueurene,  Bundskruer  til  Bøsserne 
o.  desl.  Da  der  i  Aaret  1858  byggedes  et  nyt  Stuehus 
til  Gaarden  i  Lovrup,  støbte  han  dertil  alle  Vindues- 
hængsler  og  Dørgreb  af  gammelt  Brændevinstøj,  som 
havde  været  nedgravet.  Han  lavede  sig  to  Par  Briller, 
det  ene  til  Brug  ved  Arbejde  og  Læsning,  det  andet  til 
Langsyn.   Ogsaa  et  Barometer  og  en  Kikkert  lavede  han. 

Forøvrigt  opfandt  han  mange  forskellige  sindrige  Ting, 
saasom  en  Garnvindemaskine,  en  Drejebænk,  en  Dril- 
boremaskine og  meget  andet,  som  vidnede  om  hans 
Begavelse  som  Opfinder.  — 

C.  Dalgas  omtaler  i  sin  landøkonomiske  Beskrivelse 
af  Ribe  Amt  (1830)  en  af  Bendix  Andersen  opfunden 
Plov,  som  kunde  gaa  med  %  Trækkraft  mod  en  almin- 
delig Plov  fra  den  Tid;  og  tillige  omtales  en  Kraftmaaler, 
som  Dalgas  finder,  at  Bendix  Andersen  burde  haft  Pa- 
tent paa. 

Bendix  lavede  ingen  Tegninger  og  gjorde  ingen  Be- 
regninger paa  Papiret,  men  havde  alt  saa  godt  udtænkt 
og  opstillet  i  Hovedet,  at  det  nok  skulde  komme  til 
at  passe.  Der  gik  næsten  aldrig  noget  „i  Brokkas- 
sen" for  ham. 

Han  var  en  stærk  Tobaksryger,  og  hans  geniale 
Ideer  er  formentlig  for  største  Delen  fremkomne,  naar 
han  sad  i  sit  Værelse  omtrent  skjult  i  en  tæt  Sky  af 
Tobaksrøg.  Han  røg  Skraatobak.  I  de  sidste  Aar, 
han  levede,  avlede  og  tilberedte  han  selv  sin  Tobak. 


Bendix  Andersens  foran  omtalte  Sønnesøn  Peder 
Bendixen  tilføjer: 

„Dersom  gamle  Bendix  havde  levet  nu,  og  man 
havde  fortalt  ham  om  al  den  Arbejdsløshed,  der  er  i 
Nutiden,  da  vilde  han  have  rystet  paa  Hovedet  og 
sagt:  „Det  er  Folks  egen  Skyld;  om  jeg  raadede  over 
100  Arme,  skulde  jeg  nok  forstaa  at  sætte  dem  alle  i 
Bevægelse.  Hvorfor  skal  saa  mange  Millioner  gaa  ud 
af  Landet  til  Avisredskaber,  Landbrugsmaskiner,  Lege- 
tøj o.  s.  V.?  Hvorfor  skal  der  gaa  saa  mange  ledige, 
saalænge   der  ligger  saa  mange  tusind  Tønder  Land 

Og  venter  paa,  at  Folk  skal  komme  og  grave  Huller 
og  tilplante  dem?"  —  Mange  vil  maaskesige:  Ja  han 
kunde  sagtens,  han  havde  en  stor  Gaard  ved  Siden  af 
Haandværket!  Men  hertil  maa  vi,  der  véd  Besked  om 
Forholdene  i  de  Tider,  svare:  Gud  bedre  os  for  Gaard! 
for  hans  egen  Part  var  den  nok  mere  til  Tab  end  til 
Fordel;  og  havde  Konen  ikke  trukket  Læsset  dér,  vilde 
det  have  sét  endnu  værre  ud.  Naar  de  f.  Eks.  skulde 
i  Engen,  blev  Aftensmaden  (Grøden)  kogt  eller  sat  i 
Kog  i  Middagsstunden,  og  Gryden  blev  saa  sat  ned  i 
en  Kurv  Hø  eller  i  Sengen  (saa  det  egentlig  ikke  er 
noget  nyt  med  Kogning  i  Hø).  Alle  Mand  maatte  ud, 
og  naar  de  saa  kom  hjem  om  Aftenen,  var  Nadveren 
færdig.  —  Var  Folk  nu  blot  lige  saa  nøjsomme  og 
arbejdsomme,  som  man  var  i  de  Tider,  vilde  de  an- 
derledes kunne  klare  sig. 

Gamle  Bendix  arbejdede,  lige  til  Vorherre  tog  ham 
bort.  —  Ære  være  hans  Minde!"   — 


Minder  fra  svundne  Dage. 

Af  Simon  Nielsen,  Hovborg. 


MIN  Bedstefader,  Simon  Nielsen,  var  født  i  Dørken, 
Tyregod  Sogn,  1765  og  døde  i  Okslund,  Lindknud 
Sogn,  81  Aar  gammel.  Hans  Hustru  Karen  Thomas- 
datter, som  var  født  1763  i  Ødsted  ved  Vejle,  blev  82 
Aar.  Af  deres  Fortællinger  mindes  jeg,  at  han  havde 
været  Byhyrde  i  Nebel,  Vorbasse  Sogn,  og  at  en  Ulv 
tog  et  Lam  af  hans  Faareflok.  De  tjente  begge  paa 
en  større  Gaard  ved  Vejle,  som  kaldtes  Kaaberbøl  (Nø- 
rup  Sogn),  hvor  han  var  Kusk,  og  der  er  de  sagtens 
bleven  Kærester.  Jeg  har  endnu  en  Knap  af  Bedste- 
faders Kuskekjole.  Smaa  Kaar  har  været  deres  Lod; 
de  havde  et  halvt  eller  et  helt  Hundrede  Rigsdaler 
(100  Rigsdaler  320  Kroner).  Jeg  mindes  af  deres 
Fortællinger,  at  de  boede  i  Lundgaard  i  Hejnsvig  Sogn; 
hvad  de  betalte  for  Gaarden,  véd  jeg  ikke.  Samme 
Gaard  solgtes  i  1842  for  200  Rdlr.  (640  Kr.);  i  1898, 
da  den  solgtes  til  Beplantning,  kostede  den  3500  Kr. 
Der  et  et  Tilliggende  til  Gaarden  af  300  Tdr.  Land. 
Mine  Bedsteforældre  flyttede  fra  Lundgaard  til  Okslund 
i  Lindknud  Sogn  i  Aaret  1796;  det  var  en  gammel 
forfalden  Gaard,  de  modtog.  De  medførte  to  5  Uger 
gamle  Børn:  min  Fader  Niels  Simonsen  og  hans  Tvil- 

lingsøster  Johanne,  og  to  Aftægtsfolk,  som  var  min 
Bedstefaders  Forældre.  Der  var  desuden  en  Drivaftægt 
paa  Gaarden  i  Okslund  i  Forvejen.  Aftægtsmanden  hed 
Thor  Madsen.  Min  Bedstefaders  Skøde  er  dateret  28. 
Marts  1797.  I  Aaret  1810  solgte  han  en  ubebygget 
Parcel  fra  Gaarden  til  Ole  Jepsen,  hvilken  Parcel  nu 
kaldes  Damgaard.  Den  kostede  400  Rdlr.  (1280  Kr.); 
der  medfulgte  i  Handelen  to  gamle  Huse  fra  Gaarden. 

Min  Bedstefaders  Fader  (eller  Stiffader)  var  Husflids- 
mand,  saa  han  kunde  istandsætte  Gaardens  Redskaber 
og  hjælpe  til  ved  Bygningernes  Vedligeholdelse.  Min 
Bedstefader  kunde  selv  gøre  alt  det  grovere  Arbejde. 
Jeg  husker,  der  blev  talt  om,  at  der  næsten  ingen 
Skillevægge  var  i  Husene,  da  Bedstefader  modtog 
Gaarden. 

Naar  Sæden  i  Foraar  og  Efteraar  var  lagt,  kørte  min 
Oldefader  (Faders  Bedstefader)  et  Par  Gange  om  Aaret 
ud  at  forhandle  Jydepotter,  og  det  gav  ret  god  For- 
tjeneste. 

Mine  Bedsteforældre  var  flittige  og  nøjsomme.  Jeg 
mindes  dem  saa  godt,  naar  han  sad  om  Vinteren  og 
snittede  Rivetænder  eller  andre  Smaagenstande  til  Som- 
merens Brug,  eller  han  kartede,  mens  hun  spandt.  Hans 
Hverdags-Paaklædning  var  graa  eller  hvide  Knæben- 
klæder med  et  Spænde  af  Metal  paa  ydre  Side  af 
Knæet  og  lange  hvide  Strømper;  paa  Hovedet  bar 
han  en  rød  Tophue.  Hun  brugte  rød  strikket  Trøje, 
rødt  Vadmels  Skørt,  mørkt  Hvergarns  Forklæde,  og 
paa  Fødderne  havde  hun  Træsko.  Klodser  kendte  de 
vistnok  ikke  dengang.  Ved  højtidelige  Lejligheder, 
naar  der  ret  skulde  stadses,  brugte  hun  Sko  med  Sølv- 
spænder, og  han  Støvler.  Alt  Vinteraftens  Arbejde 
udførtes  ved  Belysning  af  Lysklyne,  som  Bedstefader 

af  Og  til  pirrede  op  i;  men  naar  der  spistes  Aftens- 
mad, tændtes  et  Tællelys.  Bedstefader  pløjede  For- 
og  Efteraar,  og  jeg  kørte  Ploven.  Ved  Grønjords  Pløj- 
ning havde  man  2  Heste  og  2  Stude  for  Ploven,  og 
3  Stude,  naar  der  pløjedes  Stubjord.  Hestene  var  no- 
get laadne,  men  ellers  i  nogenlunde  god  Foderstand; 
de  gik  i  Reglen  ude  til  henimod  Juletiden,  naar  Vin- 
teren ikke  blev  alt  for  streng.  —  Der  blev  ikke  købt 
i  Handelsbutikker  som  nu.  Jeg  husker,  at  Bedstefader 
kørte  en  Dag  over  til  P.  Thomsen  i  Vejen  med  en 
Bøtte  Smør.  Dagen  før  havde  Thomsen  givet  4  Skil- 
ling for  Pundet,  men  den  Dag,  Bedstefader  kom,  kos- 
tede Smørret  kun  3  Skilling  —  eller  3  Søslinger,  som 
man  sagde  — ;  3  Skilling  eller  Søslinger  havde  en 
Nutidsværdi  af  Q'/^  Øre. 

Mine  Forældre  ægteviedes  i  Læborg  Kirke  18.  Novb. 
1823,  fordi  min  Moder  Ane  Marie  Nielsdatter  var  fra 
Gammelby,  Læborg  Sogn.  Hun  var  født  der  i  Aaret 
1791,  blev  80  Aar  gammel.  Hun  tjente  et  Par  Aar 
paa  Estrup,  6  Aar  i  Gamst  og  8  Aar  hos  Peder  Bertel- 
sen i  Revsing;  mens  hun  var  der,  kunde  hun  se  Bran- 
den af  Koldinghus,  og  Røgen  derfra  kunde  sés  i  17 
Uger  efter,  at  Slottet  var  nedbrændt. 

Min  Fader  holdt  Skole  nogle  Vintre  i  Nebel  og  Dons- 
lund;  i  Fredericia  aftjente  han  sin  Værnepligt.  Dette 
var,  saavidt  jeg  véd,  hans  hele  Fraværelse  fra  Hjemmet. 
Det  varede  længe,  inden  han  fik  Skøde  paa  Gaarden; 
han  var  eneste  Søn,  og  hans  Tvillingsøster  Johanne 
var  gift  og  boede  paa  Store  Dalgaard  i  Vejen  Sogn.  - 
Ved  min  Konfirmation  1840  var  Gaardens  Besætning 
2  Heste,  14  a  15  Kreaturer,  en  Snes  Faar  m.  m.  Det 
var  jo  et  ret  godt  Fremskridt  fra  1797,  da  mine  Bedste- 
forældre flyttede   dertil   fra  Lundgaard   med  2  gamle 

Heste  og  2  Køer.  Men  det  var  først  efter  Tiden  1840, 
der  blev  sat  Kraft  paa  Hedens  Opdyrkning,  Mergling 
og  Engvanding.  Nu  er  Gaarden  udparcelleret  i  4 
Parceller,  og  Damgaarden  i  andre  4,  og  for  Tiden  har 
disse  8  Ejendomme  tilsammen  en  Besætning  af  16  Heste 
og  over  60  Kreaturer  m.  m. 

Gaarden  delte  min  Fader  mellem  min  Broder  Niels 
Peder  Nielsen,  som  var  født  den  22.  Marts  1827,  og 
min  Søster  Ellen  Kjerstine  Nielsen,  født  1829;  min 
yngste  Broder  Peder  Nielsen,  født  28.  Januar  1834, 
og  jeg  Simon  Nielsen,  født  23.  April  1825,  fik  hver 
200  Rdlr.  i  Medgift.  De  to  som  fik  Gaarden,  er  begge 
døde. 

Da  jeg  var  8  Aar,  kom  jeg  ud  at  tjene  som  Faare- 
hyrde  og  fik  4  Mark  dansk  i  Løn  for  Sommeren.  Der- 
efter tjente  jeg  skiftevis  med  mine  Søskende  til  17 
Aars  Alderen.  1842—1843  tjente  jeg  i  Sest  ved  Kol- 
ding og  derefter  i  3  Aar  paa  Straarupgaard  i  Dalby 
Sogn.  Første  Aar  fik  jeg  12  Mark  lybsk,  2.  Aar  13,  og 
3.  Aar  fik  jeg  16  Mark  lybsk  i  Løn.  En  Mark  lybsk 
var  to  Mark  dansk  =  c.  1  Kr.  7  Øre. 

Som  betegnende  for  Fortidens  Rejsemaade  var  en 
Rejse  til  Kolding,  jeg  som  Dreng  foretog  med  min 
Bedstefader  som  Ledsager.  Vi  kørte  hjemme  fra  ved 
Midnatstid  og  kom  til  Kolding  hen  paa  Eftermiddagen. 
Vi  havde  selv  Madkurv  med,  saa  Levemaaden  kostede 
os  ikke  meget  hverken  i  Byen  eller  under  Vejs.  Saa- 
vidt  jeg  husker,  betaltes  for  Nattelogis  og  en  Kop 
Kaffe  to  Lybskilling  hos  Skomager  Bruun.  En  Snaps 
til  Maden  fik  Bedstefader  hos  Købmanden,  hvor  vi 
handlede.  Efter  hvad  jeg  erindrer,  bestod  vort  Læs 
af  3  Tdr.  Rug,  Sommersmørret  og  en  hel  Del  Faare- 
skind,  og. for  dette  fik  vi  nogle  Brædder,  noget  Jærn 

Og  et  Par  Skæpper  groft  Salt,  maaske  lidt  andet  Pilleri. 
Vejen  var  meget  sandet,  hvorfor  vi  undertiden  gik  ved 
Vognen  for  at  lette  Hestene,  som  ellers  godt  kunde 
trække  os.  Der  kørtes  ikke  i  Trav  undtagen  ned  ad 
Bakkerne;  naar  Hestene  ikke  godt  kunde  holde  Vognen, 
da  kneb  det  for  dem  og  Bedstefader  og  mig  at  holde 
Farten  indenfor  passende  Grænser,  da  Seletøjet  med 
Sivpuder  og  Seletræer  ikke  egnede  sig  for  Nedkørsel  ad 
Bakkerne,  og  Vognen  var  heller  ikke  anlagt  paa  at  rulle 
alt  for  stærkt  over  Stub  og  Sten,  efterdi  Hjulene  ikke  var 
jærnbeslaaede,  men  gik  paa  Trægang,  som  det  kaldtes. 
Allerværst  var  det  ned  ad  den  lange  Kolding  Nørre- 
bakke.  Opad  Bakkerne  gik  det  bedre.  For  Vognens 
Skyld  var  Kørselen  i  de  ujævne  Gader  i  Kolding  noget 
betænkelig.  Dog  vi  kom  heldigt  over  alle  Farer  og  var 
hjemme  i  Okslund  anden  Dags  Nat  efter  Udkørselen. 
I  Efteraaret  1846  blev  jeg  paa  Sessionen  i  Ribe  ud- 
skreven til  Dragon,  men  trak  et  Frilod;  derefter  tjente 
jeg  i  Debel  Kro  fra  1.  Maj  1847  til  1.  Maj  1848.  Jeg 
fik  nu  en  anden  Slags  Tjeneste  end  hidtil  ved  Bøn- 
derne, idet  jeg  paa  Grund  af  den  udbrudte  Oprørskrig 
indkaldtes  sammen  med  de  andre  Frispillere,  som  de 
kaldtes,  der  havde  faaet  et  Frilod  paa  Sessionen. 
Jeg  skulde  møde  paa  Ekserserskolen  i  København, 
men  maatte  rejse  op  ad  Jyllands  Vestkyst  og  til  Aal- 
borg, fordi  Fjenden  laa  langs  Østkysten  til  Nord  for 
Aarhus.  Fra  Aalborg  sejlede  jeg  til  København,  hvor 
jeg  gik  paa  Skolen  til  17.  Juli.  Dette  Skolehold  af 
Frispillere  talte  2700  Mand  Jyder,  Fynboer  og  Sjæl- 
lændere. Da  der  manglede  Uniformer,  maatte  vi  be- 
nytte vort  civile  Tøj  i  Skoletiden.  Der  blev  lagt  Kraft 
paa  Øvelserne,  thi  det  gjaldt  jo  om  at  faa  os  uddan- 
nede snarest  muligt  og  over  til  Armeen.  Vi  kom  til 
Sønderborg  den  18.  Juli  1848. 

I  de  tre  Krigsaar  har  jeg  flakket  omkring  i  de  for- 
skellige Landsdele  og  været  med  i  flere  mindre  og 
større  Fægtninger.  Den  første  var  ved  Nybøl  og  Graa- 
sten,  hvor  det  første  uhyggelige  Syn,  jeg  saa,  var  en 
Dragonhest,  som  var  skudt  ind  i  Livet,  saa  Indvoldene 
kunde  sés.  En  Dragon  red  til  og  skød  den.  Vi  avan- 
cerede fremad  og  kom  hen  mod  et  tæt  Hegn,  hvor 
der  i  tæt  Rad  stak  Pikkelhuer  frem.  Tyskerne  raabte 
Hurr^p,  men  vi  raabte  Hurra  og  fik  dem  lettede,  hvor- 
efter vi  forfulgte  dem  gennem  Graasten;  der  paa  Gaden 
laa  de  Mezas  Adjutants  Hest  skudt.  Siden  blev  jeg 
mere  hærdet  ved  at  se  saarede  og  døde  Mennesker  og 
Heste.  Undertiden  gruede  jeg  derved;  men  naar  jeg 
saa  tænkte  paa  Fædrelandet  og  Hjemmet,  forsvandt 
mine  Skrupler.  Jeg  var  Deltager  i  de  to  store  Slag: 
den  6.  Juli  1849  og  25.  Juli  1850.  Ved  Isted  havde 
vor  Bataillon  stort  Tab.  3  Mand  af  vort  Kompagni 
blev  helt  borte  i  Isted  Mose;  den  ene  var  Niels  Vraa, 
Lejrskov  Sogn,  den  anden  Jakob  fra  Terpager  ved  Ribe, 
og  den  tredie  var  min  Sidemand  Thomas  Sejrup  fra 
Aarhusegnen.  Før  Slaget  var  jeg  Nr.  25  fra  højre 
Fløj  i  1.  Geled,  efter  Slaget  Nr.  15,  altsaa  10  Mand 
borte  af  25  i  første  Geled.  Min  Broder  Niels  Peder 
Nielsen  og  jeg  var  Sidemænd  i  Kompagniet,  men  i 
Isted  Mose  kom  vi  fra  hinanden,  og  først  3  Timer 
efter,  da  Bataillonens  og  Brigadens  Levninger  blev  sam- 
lede ved  Isted  Kro,  som  da  stod  i  Brand,  kom  vi  atter 
sammen.  Fra  Mosen  op  til  Kroen  laa  21  døde  Heste.  For 
en  Ammunitionsvogn,  som  vi  kom  forbi,  laa  6  Heste. 

I  30  Uger       fra  18.  Marts  til  22.  November  1850  - 
var  jeg  ikke  i  Seng  og  ikke  afklædt,  uden  naar  jeg 
skiftede  Linned.     Den   mest  triste  Juleaften,  jeg   har 
oplevet,  var  paa  det  gamle  skumle  Sønderborg  Slot,  hvor- 
til jeg  ankom  kort  før  Julen  1849  efter  at  have  været 

hjempertnitteret  i  21  Dage.  Siden  kom  jeg  ud  paa 
Landet  og  var  nogle  Dage  i  en  Landsby  ved  Navn 
Kjær,  kom  derefter  til  Ertebjerg  i  Tandslet  Sogn,  en 
lille  Mil  Øst  for  Avgustenborg.  Der  havde  jeg  det 
længste  Ophold  og  det  bedste  Kvarter  under  hele 
Krigen.  Vi  laa  paa  dette  Sted  8  Mand  i  12  Uger, 
hvorpaa  vi  var  en  kort  Tid  et  andet  Sted  indtil  18. 
Marts  1850,  hvilken  Dag,  som  før  nævnt,  var  den 
sidste,  jeg  kom  i  Seng  i  Foraaret  og  Sommeren  og 
helt  til  22.  November,  da  jeg  maatte  paa  Lazarettet, 
først  i  Slesvig,  derefter  i  Flensborg,  saa  i  Fredericia, 
og  kort  før  Jul  1850  kom  jeg  til  Hindsgavl  paa  Fyn. 
Kort  efter  Nytaar  1851  kom  jeg  atter  til  Armeen.  Jeg 
hjempermitteredes  den  8.  Februar  1851. 

Endnu  skal  dog  noteres  en  lille  Krigsbegivenhed, 
vistnok  en  af  de  sidste  Fægtninger,  der  leveredes  i 
denne  Krig.  Den  14.  November  1850  om  Natten  blev 
vor  Bataillon  og  1.  Forstærknings-Jægerkorps  blæst 
ud  til  en  Rekognoscering  ud  ad  Rendsborg  Landevej. 
Ved  Brekendorf  overrumplede  vi  en  fjendtlig  Felt- 
vagt, af  hvilken  vi  indbragte  14  Fanger,  deraf  var  2 
saarede.  Ingen  af  vore  blev  trufne.  Paa  Henturen 
maatte  vi  forholde  os  ganske  stille,  men  paa  Tilbage- 
vejen maatte  vi  synge  og  gøre  saa  megen  Støj,  vi 
vilde;  og  vi  var  ret  lystige  ovenpaa  denne  raske  Nattur. 


Hessel  Bro  og  Flodens  Vande. 

Af  Snedker  Hans  Jensen  i  Tistrup. 


IHodde  Sogn  i  Øster  Herred  ligger  Byen  Hessel.  Den 
bestod  i  gamle  Dage  af  4  Gaarde,  der  laa  i  Rad 
tæt  ved  hinanden  langs  Engstrøget,  hvorigennem  Varde 
Aa  løber.  De  to  østlige  Gaarde  ligger  endnu  paa  de- 
res gamle  Plads,  men  de  to  vestlige  er  nu  forsvundne, 
den  ene  allerede  længe  før  min  Tid  (den  blev  flyttet 
et  stykke  Nordøst  for  Byen);  den  anden  ~  der  siden 
blev  min  Fødegaard  —  laa  endnu  paa  sin  gamle  Plads 
paa  den  Tid,  vor  Fortælling  foregaar.  Noget  tidligere 
ejedes  den  af  en  Mand  ved  Navn  Christen  Pedersen, 
gift  med  Ane  Johanne,  to  jævne,  adstadige  Mennesker, 
der  havde  3  Sønner,  Hans,  Henrik  og  Peder  Christian. 
Den  første,  Hans,  blev  gift  og  boede  i  Skovende  i 
Starup  Sogn;  som  gamle  Folk  har  jeg  kendt  ham  og 
hans  Hustru  i  deres  gammeldags  Hjem,  hvor  man 
endnu  saa  den  „aabne  Skorsten",  hvori  der  fyredes 
med  Lysklyne,  der  gav  Belysning  til  Vinteraftenens 
Arbejde.  Henrik  var  noget  ustadig,  flakkede  om  i 
fremmede  Lande,  arbejdede  bl.  a.  paa  et  Sukkerkogeri 
i  Flensborg,  kom  siden  hjem  og  døde  efter  nogen 
Tids  Sygelighed  som  Ungkarl.  Han  kunde  aldrig,  for- 
talte min  Moder,  lide  at  spise  brunt  Sukker,  siden  han 

paa  Sukkerkogeriet  havde  sét,  hvorledes  det  blev 
lavet.  Peder  Christian  fik  Gaarden  efter  de  gamle, 
der  kom  paa  Aftægt.  Sin  Kone,  den  unge  raske  Ane 
Marie,  fik  han  fra  Hodde.  De  to  unge  Ægtefolk  el- 
skede hinanden  af  et  oprigtigt  Hjerte,  de  haabede  paa 
Livets  Lykke  ved  hinandens  Side.  Men  —  „Lykken 
hun  er  en  underiig  Trold,  hun  leger  med  Folk  saa 
mange  Fold,"  det  kom  de  unge  To  til  at  erfare.  De- 
res Samliv  blev  kun  saare  kort. 

Over  Aaen  ved  Hessel  fører  fra  gammel  Tid  en  Bro, 
Hessel  Bro.  Lige  Syd  for  den  drejer  Kørevejen  stærkt 
i  Øst  i  en  stor  Bugt;  mens  Aaen  løber  langs  med  Vej- 
ens østre  Side,  har  man  ved  dens  vestre  Side,  altsaa 
i  lige  Retning  ud  for  Broen,  det  fariige  „Høl"  med  sit 
dybe  Vand.  Naar  Vandet  i  Flodtid  og  ved  Tøbrud  staar 
blank  mellem  begge  „Lande"  over  hele  Engstrøget, 
og  den  smalle  Vej  Syd  for  Broen  er  overskyllet,  da  skal 
der  meget  til,  under  den  stærke  Strømgang  fra  Øst  til 
Vest  (altsaa  til  det  dybe  „Høl"),  at  holde  den  rigtige 
Retning,  hvad  enten  man  er  kørende  eller  ridende. 
Efter  min  Moders  Ord  véd  jeg  —  foruden  om  den  sør- 
gelige og  uhyggelige  Begivenhed,  her  skal  skildres  — 
om  to  Ofre,  som  den  farefulde  Færd  over  Hessel 
Bro  har  krævet,  nemlig  en  ung  Pige  fra  Ansager  og 
en  Ladefoged  fra  Nørholm. 

For  80—100  Aar  siden  var  Færdselen  over  Broen  i 
Flodtid  endda  fariigere  end  nu,  idet  Høllet  dengang 
var  større  og  dybere  særlig  i  Øst  ind  imod  Vejen.  I 
mine  Drengeaar  laa  der  en  høj  Bakkeskrænt  lidt  Syd 
for  Broen;  den  er  nu  efterhaanden  forsvunden,  idet 
man  hvert  Foraar  plejede  at  køre  Fyld  fra  den  ned  paa 
Vejen,  der  bestod  af  en  Mængde  smaa  Kampesten,  som 
jo   ikke  var  saa  behagelige   at  køre   og  færdes  paa. 

Men  saa  besørgede  Efteraars-  og  Vinterfloden  al  den 
paakørte  Sandjord  regelmæsig  ud  i  Høllet,  som  jo  alt- 
saa  er  blevet  mindre  dybt  og  mindre  farligt. 

Hvor  ofte  har  jeg  ikke,  naar  jeg  i  mine  senere  Aar 
har  vandret  over  Hessel  Bro,  maattet  mindes  baade 
mine  egne  Drengeaar,  naar  jeg  kunde  gyse  ved  at  se, 
at  der  „stod  blank  Vand  mellem  begge  Lande",  og 
saa  hin  sørgelige  Begivenhed,  jeg  her  efter  Øjen-  og 
Ørenvidners  Beretning  skal  fortælle! 

Det  var  en  Vintermorgen  i  1831,  at  Præsten  i  Hod- 
de,  Pastor  Stochholm\  var  tidlig  oppe  for  at  se  efter 
Vejret  som  i  Dagene  forud  havde  været  meget  regn- 
og  stormfuldt.  Nu  var  det  klaret  op,  og  det  var 
godt  tilpas  for  Præsten,  som  netop  den  Dag  vilde  til 
Avktion  i  Præstegaarden  i  Nabosognet  Øsse.  Han 
gjorde  sig  i  Stand,  fik  sin  brune  Ridehoppe  sadlet  og 
drog  saa  af  Sted.  Da  han  kom  op  paa  Hodde  Kirke- 
bakke, opdagede  han,  at  der  var  Flod  med  Højvande 
over  Engene,  hvorfor  han  red  ned  til  den  gamle  Kro, 
som  laa  lidt  Syd  for  Landevejen,  og  bad  om  at  faa 
en  Mand  med,  der  kunde  følge  med  ham  over  Hodde 
Bro.  Men  ingen  turde  være  ham  til  Tjeneste  i  saa 
Henseende.  Saa  red  han  til  Hessel  til  Peder  Christians 
Gaard  og  bad  den  unge  Gaardmand  om  at  være  hans 
Ledsager  over  Floden.  „Jeg  vilde  gerne  være  Dem 
til  Tjeneste,  Hr.  Pastor",  —  svarede  den  rolige  og  be- 
sindige unge  Mand  — ,  „men  Floden  er  i  Dag  alt  for 
høj,  og  det  er  livsfarligt  at  færdes  Syd  for  Broen.  1 
hvert  Fald  maa  jeg  tale  med  min  Kone  derom".    Da 

»  P.  W.  Stochholm,  f.  1802.  var  Præst  i   Hodde  og  Tistrup  fra 

1828  Ul  1836  og  døde  1870  som  Præst  i  Ledøje  og  Smørum  paa 

Sjælland. 

(Red.  Anm.) 

10* 


148  HANS  JENSEN:  Ul 

han  saa  raadførte  sig  med  hende,  sagde  hun  straks 
med  Taarer:  „Nej,  gør  det  for  Guds  Skyld  ikke,  lille 
Mand!  jeg  føler  mig  saa  underlig  til  Mode,  jeg  frygter 
en  Ulykke."  Med  den  Besked  maatte  saa  Præsten 
drage  af  Sted.  Nu  vilde  han  prøve  ad,  om  han  kunde 
komme  over  Hodde  Bro,  hvor  der  stod  Pæle  ved  Si- 
den af  Vejen  og  ragede  op  over  Vandet.  Men  han 
kunde  heller  ikke  dér  faa  nogen  med  sig  over  Broen: 
den  gamle  Sognefoged  Jes  Raamann  sagde  meget  al- 
vorligt: „Nej  Hr.  Pastor,  hverken  af  mine  Folk  eller  af 
Byens  Folk  faar  nogen  Lov  at  drage  med  Dem,  det 
er  et  aldeles  fortvivlet  Forehavende;  drag  De  hellere 
hjem  og  lad  Avktion  være  AvktionI"  Men  Præsten  var 
nu  af  dem,  der  sjælden  eller  aldrig  opgav  de  Planer, 
han  engang  havde  lagt;  han  tænkte  ved  sig  selv: 
„Skal  jeg  virkelig  ride  den  lange  Omvej  ad  Nørholm? 

—  —  —  Nej,  nu  ved  jeg,  hvad  jeg  vil  gøre:  jeg 
vil  give  Hesten  fri  Tøjle,  og  den  Vej,  den  saa  gaar, 
skal  da  være  min  Vej/  Som  sagt  saa  gjort:  da  han 
kom  til  Landevejen,  gav  han  Hesten  fri  Tøjle,  og  den 

-  drejede  straks  til  Højre:  ad  Hessel  til.  Kort  efter 
holdt  Præsten  atter  i  Peder  Christians  Gaard;  og  nu 
var  der  -  mærkeligt  nok  —  intet  i  Vejen  fra  dennes 
Side.  Tavs  gik  han  ind  og  tog  Ridetøjlen  ned,  lagde 
den  paa  den  gamle  sorte  Hest  og  satte  sig  op.  Tavs 
og  stille  red  han  ved  Præstens  Side  ad  den  lange  Gyde, 
der  fra  Gaarden  førte  ned  imod  Broen,  —  ned  imod  Dø- 
dens Vande.  En  tæt  Taage  hvilede  over  Egnen  og  over  det 
stille  Tog,  det  var  som  et  Valfartstog  til  et  langt  bortlig- 
gende Land,  et  Land,  —  hvorfra  der  ikke  vendes  tilbage. 

Inde  i  Husets  Dagligstue  sad  den  unge  Hustru  med 
sit  lille  Barn  paa  Skødet.  Hun  var  bleven  saa  angst; 
nylig  havde  hun  hørt  sin  Mand  komme  ind  i  Forstuen 

Og  tage  Ridetøjlen  ned,  —  den  samme  Lyd  havde  alle 
Gaardens  Folk  en  Aften  for  ep  Tid  siden  tydelig  hørt 
som  „Varsel".  Hun  har  siden  selv  fortalt,  at  hun  sad 
som  fastnaglet  til  Pletten.  Paa  Bordet  ved  Vinduet  sad 
tre  Skræddere,  som  i  stor  Spænding  holdt  Udkig  med 
de  ridendes  Bevægelser.   „Nu  er  de  nede  ved  Broen", 

—  hed  det  —  „nu  er  de  oppe  paa  den  —  uh,  det  ser 
hæsligt  ud!  —  bare  de  endda  vilde  vende  om!  —  nu 
er  de  ude  i  Floden  -  nu  svømmer  Hestene,  blot  de 
kan  holde  sig  paa  dem!  —  uha!  nu  er  den  ene  borte 

—  Gud!  nu  er  den  anden  ogsaa  borte  -  der  kommer 
den  gamle  Hest  op  paa  Broen  uden  Rytter!"  —  Ved 
det  sidste  Udraab  var  det,  ligesom  den  unge  Kone 
løsnedes  fra  sine  Tryllebaand;  hun  lagde  Barnet  i  Vug- 
gen og  ilede  ud.  I  Gyden  mødte  hun  den  gamle  Hest, 
den  vrinskede  sit  „Hov  hov"  imod  hende,  mens  hun 
klappede  den  under  stride  Taarer:  „Hvor  har  du 
gjort  af  min  Mand?"  Det  var,  som  om  den  forstod 
hende  og  med  sin  Vrinsken  vilde  sige:  Strømmen  var 
for  strid  og  Floden  for  dyb,  din  Mand  kunde  ikke 
holde  sig  paa  min  Ryg;  nu  er  jeg  herreløs,  som  du 
er  Enke.  Fra  Vandet  under  Broen  lød  Præstens  Nød- 
raab;  han  havde  formaaet  at  holde  sig  paa  sin  Hest, 
men  den  var  kommen  i  Klemme  mellem  Pælene  under 
Broen.  Folk  kom  løbende,  men  med  tomme  Hænder. 
„Saa  skynd  jer  dog,  raabte  den  unge  Kone,  hent  Reb 
og  Brandhager  og  andet,  her  er  gode  Raad  dyre;  min 
Mand  er  borte,  men  Præsten  kan  maaske  endnu  red- 
des". De  fik  saa  fat  i  en  Del  Redskaber,  og  med  nogen 
Besvær  blev  Præsten  og  hans  Hest  hjulpne  ud  af  Klem- 
men, de  sad  i;  Hesten  var  holdt  i  for  stram  Tøjle, 
men  da  én  raabte  til  Præsten:  giv  Hesten  fri  Tøjle, 
Hr.  Pastor!   —   gjorde  han   dette,  saa  Hesten  kunde 

svømme  med  sin  Rytter  hen  til  et  Sted,  hvor  man 
kunde  yde  dem  fornøden  Hjælp.  —  Men  Peder  Christian 
var  og  blev  borte. 

Der  skulde  nu  søges  efter  den  forulykkedes  Lig;  men 
det  var  en  yderst  vanskelig  Sag,  saa  længe  Flodvandet 
stod  saa  højt,  og  Strømmen  var  saa  rivende.  Fra  Nør- 
holm fik  man  hentet  en  stor  Baad  med  Mandskab  og 
Baadshager  for  at  gennemsøge  hele  Aaløbet.  Men  først 
paa  den  fjerde  Dag  fandt  man  Liget  langt  Vest  for 
Hessel  under  en  Busk  ved  Aabredden.  Nu  skulde 
man  jo  have  det  bragt  i  Land;,  man  prøvede  baade 
hist  og  her,  hvor  Aaens  Bred  var  lav,  men  nej,  det 
var  ikke  muligt  at  lande.  Mange  Mennesker  samledes 
inde  paa  Bredden;  da  raabte  en  af  dem  ved  Navn 
Peder  Jensen,  idet  han  stillede  sig  paa  en  høj  og  stejl 
Brink:  „Her  er  Stedet,  hvor  1  skal  gaa  i  Land;  det 
ved  jeg  vist".  Mandskabet  ude  i  Baaden  svarede: 
„Vil  du  gøre  Nar  ad  os?  det  er  jo  da  det  mest  upas- 
sende Sted  at  prøve  paa  at  lande".  „Jeg  bliver  ved 
mit,"  svarede  Manden,  „tit  og  ofte  har  jeg,  naar  jeg 
færdedes  her  ved  Aftentid,  set  Lys  skinne  fra  dette 
Sted:  nu  ved  jeg,  hvad  det  betød".  Og  virkelig!  til 
alles  Forundring  gik  Baaden  ogsaa  aldeles  villigt  ind 
til  det  af  Peder  Jensen  betegnede  Landingssted. 

Efterretningen  om  den  sørgelige  Begivenhed  ved  Hes- 
sel Bro  fo'r  som  en  Løbeild  omkring  i  Egnen,  og  en 
ualmindelig  stor  Mængde  Mennesker  strømmede  sam- 
men til  Jordefærden  for  at  vise  Enken  og  Familien  deres 
Deltagelse.  Pastor  Stochholm  holdt  en  gribende  og  ofte 
af  hans  Graad  afbrudt  Tale,  hvori  han  jo  da  ogsaa  dvæ- 
lede ved  den  sørgelige  Omstændighed,  at  han  selv  var 
bleven  Anledning  til  Ulykken  og  selv  havde  været  i 
yderste  Livsfare.  —  Men  et  andet  Vidnesbyrd  om  sin 

store  Sorg  over  at  have  været  Anledning  til  den  sørge- 
lige Begivenhed  gav  Pastor  Stochholm  ogsaa  ved  at 
indsætte  en  Pengesum  i  en  Bank  i  Horsens,  bestemt 
til  at  kunne  hæves  med  Renter  og  Rentes  Renter  af 
Peder  Christians  lille  Søn,  naar  han  var  atten  Aar  gam- 
mel. Og  da  dette  Tidspunkt  indtraadte,  fik  den  unge 
Mand  Summen  udbetalt. 

Peder  Christians  Enke  ægtede  senere  Ungkari  Jens 
Christensen  fra  Paabøl  i  Hoven  Sogn  (Farbroder  til  nu- 
værende Kultusminister  J.  C.  Christensen),  og  de  blev 
mine  Forældre.  Det  lille  Barn,  hun  havde  med  Peder 
Christian,  —  altsaa  min  Halvbroder  —  fik  senere  min 
Fødegaard  i  Eje;  han  blev  gift  og  fik  Børn,  men  har 
for  længe  siden  forladt  dette  Liv.  Ogsaa  jeg  venter  snart 
min  Hedengang;  men  saare  ofte  har  jeg  tænkt,  at  det 
var  vel  værd  at  optegne,  hvad  jeg  har  hørt  om  ,Hes- 
sel  Bro  og  Flodens  Vande",  inden  jeg  lukker  mine 
Øjne. 

Det  er  min  afdøde  Moder  —  Peder  Christians  Enke  -, 
der  saa  ofte  har  skildret  for  mig,  hvad  der  skete  hin 
sørgelige  Dag^  og  hvad  hun  selv  tænkte  og  følte  ved 
den  Lejlighed.  Det  er  for  mig,  som  om  jeg  selv  har 
været  Øren-  og  Øjenvidne  til  det  altsammen. 

Hun  har  da  ogsaa  fortalt  mig,  at  Pastor  Stochholm, 
efter  at  Ulykken  var  indtruffen,  en  Dag  sagde  til 
hende:  „Hvor  var  jeg  dog  ikke  underiig  til  Mode,  da 
jeg  for  anden  Gang  den  Dag  var  paa  Vej  til  jeres  GaardI 
Det  naturiigste  havde  været  at  ride  om  ad  Nørholm, 
hvor  der  jo  aldrig  er  Vanskelighed  i  Flodtid.  Men  det 
var,  som  om  usynlige  Snore  bandt  mig,  saa  jeg  ikke 

'  I  Følge  Hodde  Kirkebog  var  det  den  11.  Februar  1831,  at  Gaard- 
mand  Peder  Christian  Christensen  af  Hessel  druknede,  33 '/e  Aar  gi. 

(Red.  Anm ). 

kunde  tænke  klart,  jeg  færdedes  ligesom  i  Taage.  Da 
Hesten  fik  fri  Tøjle,  fo'r  den  i  rygende  Fart  mod  Øst 
ad  Hessel  til;  det  var,  som  om  den  skulde  i  en  Hast 
til  det  bestemte  Maal,  ført  af  en  usynlig  Haand." 

Ja  Guds  Tanker  er  ikke  Menneskenes  Tanker,  og  hans 
Veje  er  ikke  deres! 


Om  Fattigvæsenet  i  Brørup  og 
Lindknud  Sogne  i  det  18.  Aarhundrede. 

Foredrag  ved  .Hist.  Samf.  f.  Ribe  Amt* s  Møde 

i  Tirslund  d.  12.  Juli  1903 

af  Provst  J.  Nissen  i  Brørup. 


FOR  en  Del  Aar  siden  fandt  jeg  mellem  en  stor  Bunke 
dels  skrevne,  dels  trykte,  men  forøvrigt  værdiløse  Pa- 
pirer, der  som  en  Arv  fra  mine  Formænd  i  Embedet  var 
efterladte  paa  Præstegaardens  Loft,  en  Bog  i  meget  langt, 
smalt  Format,  der  viste  sig  blandt  andet  at  indeholde 
en  Fattigprotokol  for  Brørup  og  Lindknud  Sogne  fra 
det  18.  Aarhundrede.  Bogen  var  uden  Bind  og  medtaget 
af  Tidens  Tand  og  af  Musetænder,  og  nogle  af  de  første 
Blade  var  revne  af;  men  hvad  der  var  af  den,  var  dog 
nogenlunde  vel  bevaret  og  Skriften  nogenlunde  læse- 
lig* og  der  indeholdtes  deri  en  Fortegnelse  fra  Aar  til 
Aar  over  henholdsvis  Brørup  og  Lindknud  Sognes  Ud- 
gifter til  deres  Fattigvæsen  i  Aarene  1742—1791.  Senere 
fandt  jeg  i  Arkivet  i  en  gammel  Tillysningsbog  Fort- 
sættelsen deraf  for  Aarene  1792—1803,  da  der  blev  ind- 
ført en  ny  Fattigordning,  der  formodentlig  har  givet  An- 
ledning til  nye  Protokoller,  som  dog  ikke  længere  fin- 
des ved  Embedet.  Det  er  selvfølgelig  temmelig  tørre 
Optegnelser;  men  jeg  har  tænkt,  at  der  dog  maaske 
kunde  være  et  og  andet  deri,  der  kunde  drages  frem 

ved  dette  historiske  Møde  og  afvindes  nogen  Interesse. 
For  at  det  kan  ses  i  sin  rette  Sammenhæng,  bliver  jeg 
dog  nødt  til  i  ganske  korte  Træk  at  minde  om  Fattig- 
plejens Udvikling  ned  igennem  Tiderne  og  særlig  ogsaa 
noget  udførligere  om  den  Fattigpleje  her  i  Landet,  der 
blev  indført  med  Kong  Frederik  den  IVs  Anordning  af 
1708,  og  som  var  den  herskende  gennem  hele  det  18. 
Aarhundrede^ 

I  de  første  kristne  Aarhundreder  skete  Omsorgen  for 
de  fattige  og  nødlidende  kun  gennem  private  og  frivil- 
lige Gaver.  Da  saa  flere  og  flere  blev  kristne,  da  de 
store  Masser  kom  ind  i  Kirken,  kunde  denne  frie  Me- 
nighedshjælp  ikke  længere  slaa  til,  og  da  Kristendom- 
men i  det  4.  Aarhundrede  efter  Kristus  var  bleven  Stats- 
religion, begyndte  der  ogsaa  at  komme  en  organiseret 
Fattigpleje  frem.  Der  byggedes  store  Stiftelser,  der  søgte 
at  raade  Bod  paa  Manglerne  ved  den  private  Gæstfri- 
hed, og  der  indrettedes  Fattighuse,  Sygehuse,  Enke- 
boliger, Stiftelser  for  gamle  og  for  forældreløse  Børn 
og  meget  andet,  altsammen  i  den  kristne  Kærligheds 
Tjeneste,  hvortil  dog  efterhaanden  ogsaa  kom  det  Bi- 
hensyn,  at  man  betragtede  Almissen  ikke  blot  som  en 
Frugt  af  Kærligheden,  men  tillige  som  en  god  Gerning, 
der  havde  Betydning  for  Giveren  baade  i  dette  og  det 
andet  Liv,  Betydning  for  at  vinde  Syndsforladelse. 

Dette  var  jo  en  Tanke  og  en  Betragtning,  der  i  høj 
Grad  blev  udviklet  gennem  den  katolske  Middelalder. 
Hvad  enten  det  skete  som  i  den  tidlige  Middelalder, 
at  man  ligefrem  ved  Kirkens  Døre  uddelte  Brød,  Flæsk 
og  Brændsel  til  de  fattige,  eller  det,  som  det  senere 
var  Tilfældet,  blev  hele  Klostervæsenet,  der  særiig  kom 

'  Væsentlig  fortalt  efter  J.  P.  Jørgensen:  Landsognenes  For- 
valtning fra  1660  til  vore  Dage. 

til  at  tage  sig  af  Fattigplejen,  saa  er  det  den  Tanke, 
som  man  dengang  udtrykte  ved  at  sige,  at  „Almisser 
udslette  Synder,  som  Vand  slukker  Ild,"  der  bragte  Fart 
i  det  hele  og  gjorde,  at  de  rigeste  Gaver  strømmede 
ind  til  Kirker  og  Klostre,  hvoraf  atter  en  stor  Del  an- 
vendtes til  de  fattiges  Underhold,  ligesom  det  ogsaa 
blev  en  fortjenstlig  Sag  at  antage  sig  Tiggere  og  give 
dem  milde  Gaver,  hvorved  Tiggeriet  i  højeste  Grad 
fremelskedes.  Dette  gav  Anledning  til,  at  Statens  Myn- 
dighed undeitiden  maatte  gribe  ind  ved  forskellige  For- 
anstaltninger for  at  værne  Samfundet  mod  det  over- 
haandtagende  Tiggeri  og  Løsgængeri;  men  forøvrigt 
betragtede  Staten  i  den  katolske  Tid  Fattigvæsenet  eller 
Tiggeriet  som  sig  uvedkommende,  det  var  Kirkens  Op- 
gave først  og  fremmest  at  tage  sig  af  denne  Sag. 

Ved  Reformationen  kom  Kirken  til  Dels  selv  ind  under 
Statens  Ledelse,  og  det  meste  af  Kirkens  Gods  blev 
Statsejendom.  Deraf  fulgte,  at  Staten  nu  maatte  over- 
tage mange  af  de  Samfundsopgaver,  som  Kirken  hid- 
til havde  røgtet,  og  dette  gjaldt  da  ikke  mindst  om 
Fattigplejen.  Der  udkom  i  Tidens  Løb  mange  Anord- 
ninger og  Bestemmelser  om  den  Sag.  Opgaven  søgte 
man  væsentlig  at  løse  paa  to  Maader.  Den  ene  var, 
at  medens  der  i  Middelalderen  havde  været  talrige  Hel- 
ligaandshuse,  St.  Jørgensgaarde  og  lignende  kirkelige 
Stiftelser,  der  tog  sig  af  de  syge  og  fattige,  som  ikke 
selv  kunde  gaa  omkring  og  tigge  Føden,  saa  ophævede 
man  nu  største  Delen  af  disse  og  indrettede  i  Stedet 
derfor  i  de  større  Byer  større  Hospitaler,  de  saakaldte 
„almindelige  Hospitaler",  almindelige,  fordi  de  skulde 
gælde  baade  for  By  og  Land;  til  disse  blev  saa 
Godset  fra  de  smaa  nedlagte  Hospitaler  henlagt,  lige- 
som  ogsaa  den  Del  af  det  Bispe-  og  Kirkegods  og 

Klostergods,  som  Staten  havde  inddraget,  blev  henlagt 
dertil.  Det  var  jo  imidlertid  kun  en  lille  Part  af  Lan- 
dets syge  og  fattige,  disse  almindelige  Hospitaler  kunde 
tage  sig  af,  og  den  anden  Maade,  hvorpaa  Staten  søgte 
at  tage  sig  af  Fattigplejen  var  da  den,  at  der  blev  ind- 
rettet en  Slags  kommunal  Fattigforsørgelse,  saaledes 
som  Luther  allerede  1520  havde  taget  Ordet  for.  1  hver 
By,  skriver  han,  burde  der  indsættes  Fattigforstandere, 
som  nøje  kendte  alle  de  fattige,  saa  de  vidste,  hvad 
enhver  trængte  til.  Den  katolske  Kirke  havde  „gjort 
Tiggeriet  til  en  Gudstjeneste";  men  der  er  intet,  mener 
Luther,  der  i  den  Grad  fremmer  Snyderi  og  Bedrageri, 
og  Tiggeriet  bør  helt  afskaffes.  Den  kristne  skal  ikke 
ved  Almisser  vinde  Guds  Kærlighed  og  sin  Sjæls  Sa- 
lighed ;  men  Kærlighed  til  Næsten  skal  være  den  eneste 
Bevæggrund  til  at  hjælpe  den  trængende. 

I  Overensstemmelse  hermed  blev  der  da  indsat 
Fattigforstandere  baade  i  By  og  paa  Land  —  paa  Lan- 
det var  det  ofte  Kirkeværgerne,  der  havde  det  Hverv 
tillige  at  være  Fattigforstandere,  —  og  der  blev  indrettet 
en  „Fattigfolks-Kiste"  til  at  samle  de  milde  Gaver,  som 
man  frivilligt  vilde  yde;  thi  altsammen  var  det  jo  fri- 
villigt. Det  viste  sig  imidlertid  snart,  at  Gaverne  strøm- 
mede ikke  saa  stærkt  ind,  som  man  havde  ventet,  og 
atter  og  atter  maa  det  paa  Landemoderne  gennem 
Provsterne  indskærpes  Præsterne  at  paaminde  Sogne- 
folket af  Prædikestolen  gerne  at  give  til  de  fattige, 
hvortil  Fattigforstanderne  da  ogsaa  bar  en  Tavle  rundt 
i  Kirken.  Tiggeriet  fra  tidligere  Tid  blev  alligevel  ved 
at  staa  i  fuldt  Flor,  kun  søgte  man  at  organisere  det 
noget  og  skelne  mellem  værdige  og  uværdige  Tiggere, 
og  det  vil  navnlig  sige  mellem  Folk,  der  ikke  kunde 
arbejde,  og  Folk,  der  ikke  vilde.   De  sidste  blev  det 

aldeles  forbudt  at  betle  „her  udi  Riget**,  endog  under 
yderes  Livs  Straf".  De  første  blev  det  derimod  tilladt 
at  tigge.  Paa  Landet  skulde  Herredsfogden  og  Sogne- 
præsten have  Tilsyn  med  Tiggerne  og  give  de  værdige 
af  dem  et  Tegn,  der  gav  dem  Tilladelse  til  at  tigge  i 
hele  Henedet.  Men  den,  der  tiggede  uden  at  have  Tegn, 
skulde  forvises  fra  Herredet,  og  vendte  han  tilbage, 
skulde  han  „stubes*,  det  vil  sige  piskes  ud  af  Herre- 
det. I  Byerne  indsattes  Stodderfogder  til  at  holde  de 
uværdige  Tiggere  fra  Døren. 

Der  udstedtes  efterhaanden  nye  Tiggerforordninger 
med  strenge  Straffe  mod  de  uværdige  Tiggere;  men 
det  hjalp  kun  lidet.  De  tiltog  i  Antal  og  blev  efter- 
haanden til  en  sand  Landplage.  Særlig  efter  de  store 
Krige  i  det  17.  Aarhundrede,  hvorved  store  Landstræk- 
ninger var  lagte  aldeles  øde  —  ligesom  ogsaa  mange 
af  de  permitterede  Soldater  slog  sig  paa  Tiggeriet, 
ogsaa  saadanne  som  kom  fra  Udlandet  —  blev  Landet 
oversvømmet  af  Tiggere,  og  der  maatte  nødvendig  gø- 
res noget.  Frederik  IV  udstedte  da  Forordningen  af 
24.  Septbr.  1708,  der  blev  grundlæggende  for  Fattig- 
plejens Ordning  gennem  hele  det  18.  Aarhundrede,  og 
hvormed  der  for  første  Gang  indførtes  et  Slags  tvun- 
gent kommunalt  Fattigvæsen  her  i  Landet.  Det  blev 
gjort  til  Pligt  for  ethvert  Sogn  at  underholde  sine  egne 
fattige,  saa  at  de  ikke  behøvede  at  tigge,  men  hoved- 
sagelig skulde  dette  dog  fremdeles  ske  ved  frivillige 
Gaver;  kun  hvor  disse  ikke  var  tilstrækkelige,  blev 
det  en  Tvangssag  at  træde  til.  Stiftamtmanden  og  Bi- 
skoppen skulde  som  en  Fattigdirektion  have  Overtil- 
synet i  Stiftet,  og  hvert  Herred  fik  sin  Inspektion  be- 
staaende  af  Provsten  og  Herredsfogden,  medens  ende- 
lig hvert  Sogn  udgjorde  en  Kreds,  hvor  Tilsynet  med 

de  fattige  udøvedes  af  en  Sognekomité  bestaaende  af 
Sognepræsten  og  3  å  4  af,  som  det  hedder,  „de  vig- 
tigste og  bedste  Sognemænd",  der  udnævntes  for  3  Aar 
std  Gangen.  I  hvert  Herred  oprettedes  en  Herredsfattig- 
kasse  for  at  have  Midler  til  Bortførelsen  af  omstrej- 
fende Betlere,  og  hertil  skulde  hver  Helgaard  aarlig 
give  4  Sk.  dansk,  en  halv  Gaard  2  Sk.,  en  Tjeneste- 
karl med  fuld  Løn  2  Sk.  og  Husmænd  og  Tjeneste- 
karle med  halv  Løn  hver  1  Sk.  I  hvert  Sogn  skulde  der 
være  en  Fattigbøsse,  hvortil  Proprietærer,  Forpagtere 
o.  1.  skulde  give  rede  Penge,  som  især  anvendtes  til 
de  fattiges  Beklædning,  medens  den  egentlige  Fattig- 
forsørgelse, der  ydedes  i  Naturalier,  paahvilede  Bøn- 
derne, „saasom  —  som  det  hedder  —  det  var  Bon- 
den lettere  at  give  Brød,  Mel,  Ærter  og  andre  ædende 
Varer,  som  de  avlede  af  Jorden,  end  rede  Penge." 
Naar  ikke  Sygdom  gjorde  det  nødvendigt,  at  den  fat- 
tige nød  sin  Forplejning  i  sit  eget  Hjem,  foregik  For- 
sørgelsen i  Regelen  paa  den  Maade,  at  Gaardmændene 
efter  Omgang  modtog  de  fattige  paa  Kost  1  eller  2 
Dage  om  Ugen. 

Hvorledes  denne  Forordning  kom  til  at  virke  her  i 
Sognet,  skal  jeg  nu  nærmere  oplyse  ved  nogle  Uddrag 
af  den  føromtalte  Fattigprotokol. 

„Anno  1742  d.  28.  Febr.  eftergjort  Indbedelse  af  Præ- 
dikestolen 9  Dage  forhen  blev  Samling  sket  i  Brørup- 
gaard  angaaende  de  fattiges  Væsen  i  Brørup  Sogn  for 
at  forhøre  af  de  fire  Rhodemænd,  som  ogsaa  vare  til- 
stede, navnlig  Morten  Hansen  af  Eskelund,  Oluf  Jør- 
gensen af  Gerndrup,  Mikkel  Jakobsen  af  Tuesbøl  og 
Povl  Pedersen  i  Brørupgaard,  hvad  enhver  vilde  erlægge 
til  de  fattige  i  Sognet,  hvorpaa  de  svarede: 

1. 
Morten  Hansen,  at  de  Mænd  i  hans  Rhode  vilde  ej 
give  noget,  eftersom  de  ej  kunde  holde  Døren  lukt  for 
fremmede  fattige.  (De)  fattige  i  Brørup  Sogn  kunde  gaa 
ud  at  tigge  ligesaavel  som  de  andre. 

2. 
Oluf  Jørgensen  af  Gerndrup  svarede  ligeledes. 

3. 
Mikkel  Jakobsen  af  Tuesbøl  svarede  ligeledes. 

4. 
Povl  Pedersen  af  Brørupgaard  svarede  for  sin  Rhode, 
at  naar  de  andre  Rhoder  vilde  yde,  hvad  de  havde  ud- 
lovet .  .  .  .,  saa  vilde  hans  Rhode  ogsaa  ....  men  for- 
drede dog  derhos,  at  de  maatte  blive  fri  for  Overløb  af 
andre  Sognes  fattige. 

(At  dette  er)  forhandlet,  bekræfte  vi. 
Navne. 

Anno  1743. 
Var  efter  Advarsel  som  forhen  Sognepræsten  Hr.  Pe- 
der Winding  med  de  4  Rhode-Mænd  forsamlede  an- 
gaaende  de  fattiges  Væsen,  og  eftersom  de  4  Rhode- 
mænd svarede  Ord  til  andet,  ligesom  afvigte  Aar  ind- 
ført findes,  saa  kunde  ingen  Distribution  ske,  eftersom 
intet  indkom. 

Anno  1744. 
Var   efter  Advarsel  af  Prædikestolen   Sognepræsten 
Hr.  Peder  Winding  med  de  ham  4re  adjungerede  Rhode- 
Mænd,  og  som  intet  hverken  var  indkommen,  mindre 
at  erholde,  kunde  ingen  Uddeling  ske. 

Saaledes  gentager  det  sig  Aar  efter  Aar  indtil  23.  Febr. 
1750;  men  25.  Novbr.  s.  A.  er  der  paany  foretaget  For- 
retning angaaende  de  fattiges  Underholdning  i  Brø- 
rup Sogn  af  Provsten  „Velærværdige  og  højlærde  Hr. 
Niels  Jochum  Bfltzow,  Sognepræst  for  Vejen  og  Læ- 
borg  Sogne  samt  Proust  udi  Malt  Herred,  tilligemed 
velædle  Seigneur  Rasmus  Bruun  af  Ribe"  —  den  sidste  var 
Amtsforvalter  og  mødte  paa  Stiftamtmandens  Vegne  — , 
og  nu  blev  der  foretaget  en  ordentlig  Fordeling  i  Hen- 
hold til  Forordningen  af  24.  Septbr.  1708.  Det  viste 
sig,  at  der  var  5  nødlidende  Almisselemmer  i  Brørup, 
nemlig  „den  ældgamle  Christen  Tebson  og  Hustru  udi 
Tirslund",  som  der  blev  tillagt  1  Td.  3  Skpr.  Rug  og 
3  Mark  i  Penge,  ligeledes  den  ældgamle  Mathias  Jes- 
sen og  Hustru  af  Eskelund,  der  fik  det  samme,  og  den 
„skrøbelige  og  vanføre  Maren  Madsdatter  af  Tues- 
bøl",  som  der  blev  tillagt  —  efter  Fordelingen  for 
1752—1  Td.  og  IV,  Fdk.  Rug  og  3  Mark  i  Penge. 
Det  bliver  i  alt  3  Tdr.  6  Skpr.  37,  Fdk.  Rug  og  1  Rdlr. 
3  Mark  i  Penge.  I  Protokollen  er  saa  indført  en  ud- 
førlig Fortegnelse  over,  hvad  enhver  havde  at  give  til 
Herredskassen  -  henholdsvis  4,  2  og  1  Skilling  som 
før  omtalt,  samt  hvad  enhver  frivillig  vilde  give  til  den 
nævnte  Ydelse  til  de  5  sognefattige.  Bønderne  skulde 
jo  yde  Kornet,  Folk  udenfor  Bondestanden  Pengene. 
Af  Bønderne  yder  Brørupgaard,  der  nu  har  faaet  en 
ny  Ejer,  Jochum  Christian  Christensen,  mest,  nemlig 
1  Skp.  2  Fdk.  Rug,  medens  dog  Præsten  Peder  Win- 
ding giver  2  Skpr.  og  1  Rdlr.  og  2  Mark  i  Penge. 
1  Mark  gives  af  Herreds -Skriver  Utrup  paa  Graven- 
gaard. 

Der  tilføjes  i  Protokollen:  „Foranførte  Ligning  bliver 
saaledes  approberet,   saaavidt  den  kan  strække;   men 

som  Sognepræsten  velærværdige  Hr.  Winding  haver 
tilstaaet,  at  de  indbemeldte  5  fattige  ere  saa  nødlidende, 
at  de  aldeles  intet  kan  fortjene,  saa  følger  af  sig  selv, 
at  denne  udlovede  Almisse  er  ganske  utilstrækkelig  for 
det  hele  Aar  til  næstkommende  Mikelys  [!  Mikkels]  Dag  at 
regne.  Thi  har  Sognepræsten  lovet  at  gøre  videre  Overslag 
o.  s.  V.,  og  saafremt  nogen  af  Sognemændene  da  findes 
modvillige  med  at  tillægge  det  manglende,  maa  de 
vente  dem  tilbørlig  Exekution  og  Udpantning,  saasnart 
saadan  deres  Modvillighed  for  Inspektørerne  af  Sogne- 
præsten vorder  andraget." 

Saaledes  gentager  det  sig  nu  Aar  efter  Aar.  1754  er 
der  kun  én  af  de  5  fattige  tilbage,  nemlig  Maren  Mads- 
datter, der  nu  tillige  er  bleven  blind;  men  hun  faar  da 
nu  rigelig  2  Tdr.  Rug  og  nogle  Penge,  og  i  1756,  da 
der  endnu  kun  er  den  samme,  er  det  steget  til  3  Tdr. 
2  Skp.  IV.  Fdk.  og  4  Rdlr.  12  Sk.  i  Penge.  Aaret  efter 
er  der  en  fattig  mere,  nemlig  Bodild  Mathiskone,  der  erag- 
tedes ligesaa  trængende  som  Maren  Madsdatter,  saa 
hun  faar  ligesaa  meget.  Bodild  Mathiskone  er  dog  død 
Aaret  efter  og  Maren  Madsdatter  1759;  men  samme 
Aar  er  der  kommen  en  nødlidende,  vanfør  Dreng  i 
Eskelund,  som  der  bliver  tillagt  1  Td.  5  Skpr.  3V,  Fdk. 
Rug  og  3  Mark  12  Sk.  i  Penge.  Saa  skifter  det  lidt 
med  1  og  2  og  3  fattige  til  1772,  da  der  er  kommen 
5;  men  disse  5  faa  dog  kun  tilsammen  3  Tdr.  Rug, 
og  dette  staar  det  paa  i  de  næste  12  Aar,  da  der  bli- 
ver lagt  4  Skpr.  til.  Omkring  ved  dette  Maal  holder 
det  sig  saa  Aarhundredet  ud.  Endnu  1801,  da  der  er  4 
fattige,  er  det  kun  3  Tdr.  6  Skpr.  Rug  og  6  Skpr.  Byg. 
Derimod  er  der  1802  kommen  7  fattige,  og  Udgifterne 
er  steget  til  5  Tdr.  5  Skpr.  Rug  og  6  Skpr.  Byg;  men  det 
var  jo  da  overkommeligt.  Og  hermed  slutter  Protokollen. 

Fra  Ribe  Amt.    III  U 

Med  Hensyn  til  Lindknud  Sogn  findes  der  først  en 
Fordeling  for  1752,  da  Provsten  og  Stiftamtmanden 
ligesom  i  Brørup  var  skredet  ind.  Der  var  da  4  fattige: 
Adele  Christensdatter  af  Debel,  Niels  Pedersen  og  Hu- 
stru af  Oxlund  og  Else  Mortensdatter  i  Vittrup,  og  de 
faa  tilsammen  2  Tdr.  3  Skpr.  S'/^  Fdk.  Rug.  I  Lind- 
knud Sogn  er  der  ingen,  der  giver  mere  end  3  Fdk. 
aarlig.  Af  disse  4  afgaa  de  to  dog  hurtig  ved  Døden; 
men  de  to  andre,  Adele  Christensdatter  og  Niels  Pe- 
dersens Enke,  leve  begge  indtil  1772,  da  de  altsaa 
havde  faaet  af  Sognet  i  20  Aar,  og  forøvrigt  havde 
været  de  eneste,  som  Sognet  underholdt.  Da  havde  de 
i  en  Aarrække  faaet  hver  1  Td.  2  Skpr.  Rug.  1773  er 
kun  den  ene  af  dem  tilbage;  men  hun  faar  da  1  Td. 
4  Skp.  Rug,  desuden  betales  hendes  Husleje  med  1 
Rdlr.  4  Mark,  „siden  hun  —  som  der  staar  —  er  saa 
skrøbelig,  at  hun  ej  kan  være  paafærde".  Det  sidste 
viser  jo  hen  til,  at  hun  hidtil  havde  kunnet  gaa  ud  dels 
vel  for  at  tigge  lidt  selv,  dels  og  navnlig  ogsaa  for  at 
skaffe  sig  Tag  over  Hovedet,  saa  hun  ikke  behøvede  at 
have  nogen  Bolig.  Den  samme  Bemærkning  gøres  der 
om  hende  i  3  Aar,  da  hun  saa  formodentlig  er  død. 

Men  Aaret  efter,  1776,  er  der  kommen  3  fattige:  Mette 
Nielsdatter,  Bonde  Nielsen  og  Niels  Engelsen,  der  saa 
følges  ad  i  12  Aar  til  1788,  da  Mette  Nielsdatter  er 
død.  For  de  to  andre,  Bonde  Nielsen  og  Niels  Engel- 
sen, tages  der  da  en  ny  Bestemmelse,  idet  der  anføres, 
at  de  „begge  helst  ønskede  at  faa  deres  Ophold  af 
Sognet  ved  at  opholde  sig  hos  hver  Mand  i  Omgang 
daglig"*  —  eller  som  det  udtrykkes  Aaret  efter:  ved  at 
„fødes  og  huses  i  Omgang  i  Sognet  efter  den  derom 
ifjor  gjorte  Ligning"  -,  paa  det  de  tillige  kunde  nyde 
Husly  og  Varme,  hvilket  Sognemændene  og  tilstod  dem, 

Og  lovede  tillige  at  befordre  dem  fra  den  ene  By  i 
Sognet  til  den  anden.**  Dette  er  jo  noget  nyt,  som  der- 
med indføres,  noget,  som  var  vel  kendt  andre  Steder, 
men  som  her  i  Sognene  ikke  synes  at  have  været  be- 
nyttet. Der  blev  saa  affattet  en  Ligning.  Den,  der  skulde 
have  dem  længst,  var  Poul  Christiansen  i  Houborg,  der 
skulde  have  vedkommende  7  Dage  ad  Gangen.  I  Aaret 
1790  bestemmes  det,  at  hvis  de  begge  eller  en  af  dem 
dør,  forinden  Omgangen  er  udløben,  skal  de,  hos  hvilke 
de  ej  har  været,  betale  forlods  til  vedkommendes  Be- 
gravelse 6  Sk.  dansk  for  hver  Dag,  det  tilfaldt  dem  at 
have  den  fattige  i  Omgang.  —  Hvis  man  maaske  havde 
ventet,  at  nogen  af  dem  snart  kunde  dø,  kom  man  imid- 
lertid til  at  vente  forgæves;  thi  Bonde  Nielsen  og  Niels 
Engelsen  blev  trolig  ved  at  følges  ad  og  gaa  paa  Om- 
gang i  Sognet  Aarhundredet  ud,  medens  der  forøv- 
rigt heller  ikke  kommer  andre  til.  Niels  Engelsen  er 
nok  død  1800;  men  endnu  1801  nævnes  Bonde  Niel- 
sen, „som  gaar  i  Kost  omkring  i  Sognet  efter  følgende 
Ligning**.  Da  han  begyndte  1776,  kunde  han  jo  1801 
holde  25  Aars  Jubilæum.  I  dette  Tidsrum  havde  der 
været  5  forskellige  Præster  i  Brørup-Lindknud.  Aaret 
før  er  der  dog  kommen  en  ny  fattig  til,  der  ikke  for- 
sørges paa  Omgang,  men  faar  1  Td.  2  Skp.  1  Fdk. 
Rug.  Og  de  samme  to  fattige  findes  ogsaa  i  Lindknud 
Sogn  1802,  med  hvilket  Aar  Protokollen  slutter. 

Det  var,  som  det  fremgaar  af  det  anførte,  ikke  store 
Udgifter,  man  havde  til  Fattigvæsenet  i  det  18.  Aarh. 
her  i  Sognene.  Selv  om  der  ogsaa  er  givet  en  Del  pri- 
vat ved  Dørene,  blev  det  hele  dog  kun  lidet;  men  Leve- 
vilkaarene  var  jo  ogsaa  ringere  og  fattigere  end  nu 
om  Dage.  Til  Sammenligning  skal  jeg  anføre,  at  Ud- 

giflerne  til  Fattigvæsenet  lier  i  Kommunen  i  de  sidste 
6  Aar  har  været  4098,23  Kr.,  ja  sidste  Aar  1902  endog 
5366,90  Kr.  Heri  er  dog  indesluttet  630,21  Kr.  til  Me- 
dicin og  Lægehjælp.  Regner  man  dette  Beløb  fra,  bliver 
der  jo  ca.  4700  Kr.  tilbage  til  en  egentlig  Fattigforsør- 
gelse, og  for  dette  Beløb  har  der  været  36  under  of- 
fentlig Forsørgelse  (foruden  dem  paa  Fattiggaarden,  som 
dog  ikke  er  saa  ret  mange).  Det  sidste  Tal  er  ganske 
interessant.  Man  husker,  at  der  var  9  fattige  i  Brørup- 
Lindknud  i  1802,  og  akkurat  100  Aar  efter  er  dette 
steget  til  rigelig  36,  altsaa  godt  4  Gange  saa  mange. 
Men  i  disse  100  Aar  er  Befolkningen  i  Kommunen 
ogsaa  omtrent  firedoblet.  1801  var  der  i  Brørup  Sogn 
439  Mennesker,  1901  1632.  For  Lindknud  har  jeg  ikke 
nu  Tallene  ved  Haanden,  men  husker  jeg  ikke  meget 
fejl,  vil  Forholdet  omtrent  være  det  samme.  Det  vil 
altsaa  sige,  at  procentvis  er  Antallet  af  fattige  under 
offentlig  Forsørgelse  egentlig  ikke  forøget  synderlig  i 
disse  100  Aar;  derimod  er  Understøttelsen  altsaa  steget 
fra  ca.  7  Tdr.  Rug  og  6  Skpr.  Byg  og  1  Mand  paa 
Omgang  i  1802  for  9  Mand  til  4700  Kr.  i  1902  for  36. 
Jeg  vil  ikke  komme  nærmere  ind  paa  at  drage  Slut- 
ninger deraf;  men  jeg  vil  dog  slutte  med  at  gøre  op- 
mærksom paa,  at  i  de  nye  Kirkelove  er  der  jo  aabnet 
en  lille  Adgang  til  at  faa  en  frivillig  kirkelig  Fattigpleje, 
en  Menighedspleje,  noget  mere  frem.  Det  er  mit  Haab, 
om  dette  ikke  paa  de  Steder,  hvor  der  er  en  vaagen 
kirkelig  Sans  og  kirkeligt  Liv,  skulde  efterhaanden  kunne 
udvikle  sig  til  noget  betydeligere,  end  Tilfældet  har  været 
nu  i  en  Aarrække,  og  derved  blive  en  Lettelse  ogsaa 
for  den  tvungne  kommunale  Fattigforsørgelse,  som  nok 
kunde  tiltrænges. 


Tilføjelser  og  Rettelser. 


Side  28,  Lin.  6  f.  n.:  Efterat  denne  Afhandling  er  nedskreven, 
oplyses  det  gennem  de  af  cand.  J.  B.  Høyer  i  .Saml.  til  jydsk  Hist. 
og  Topografi'  (3.  Række  IV  Bd.,  S.  38  f.)  fremdragne  Optegnelser  af 
Præsten  Knud  Lang  i  Vilslev  (1745—77;,  at  Udskiftningen  foregik 
i  Aarene  1757.  1764  og  1766. 

Side  47,  Lin.  2  f.  o.:  Aarække,  læs:  Aarrække. 

Tilgang  og  Afgang  af  Medlemmer 
af  „Historisk  Samfund  for  Ribe  Amt''  i  1904. 

(Hovedfortegnelsen  se  .Fra  Ribe  Amf  1904.) 


Tilgang. 

Livsvarige  Medlemmer. 

Helms,  J.,  Dr.  phil..  Sognepræst, 
SIcjeilerup. 

Knudsen,  H.  A.,  Godsejer,  Trøj- 
borg (Sønderjylland). 

Pedersen,  Knud,  Skolebestyrer, 
Skibelund. 


Ordinære  Medlemmer. 
Ribe. 

Christensen,  N.,  Bankkasserer. 
Dybdal,  C,  Adjunkt. 
Hauschildt,  B.,  Fotograf,  Frk. 
Knudsen,  K.,  Adjunkt. 
Pedersen,  N.  C,  Dyrlæge. 
Rosenstand,  C,  Stiftskasserer. 
Schultz,  Jens,  Rentier. 
Tuxen,  C.  Th.  A.,  Sparekassebog- 
holder. 

Varde. 

Truelsen,  Assist.,  Kæmnerkontrt. 

Esbjerg. 

Bruun,  Chr.,  Sognepræst. 
Lyngbye,  J.,  Borgmester. 


Pedersen,  P.  Gyde,  Gaardejer. 
Rosendahl,  K.,  Bogtrykker. 
Schmidt,  H.,  Stadsingeniør. 

Vester-Horne  Herred. 

Janderup. 
Sørensen,  N.  M..  Grdjr.,  St.  Hebo. 

Øster-Horne  Herred. 

Ølgod, 
Andersen,  S.,  Købmand. 

Skads  Herred. 

Venter  Nykirke. 
Nielsen,  N.,  Amtsraadsmedlem, 
Haragergaard. 

Alslev, 
Bennetsen,  B.  E.,  Gaardejer. 

Slavs  Herred. 

Grene. 

Hansen,  Kristen,  Hmd.,  Elkær. 
Kastberg -Andersen,   O.,   Kbmd. 

Billund. 
Kristensen,  Gravers,  Hmd.,  Krog. 
Kristensen,  Kr.,  Gmd.,  Løvlund. 

Kristensen.  Mikkel,  Gmd.,  Elkær. 

Kristensen,  Niels,  Gmd.,  Plovs- 
lund. 

Kristensen  (Bjerg),  Jens,  Husmd., 
Elkær. 

Kruse,  Søren,  Møller,  Billund. 

Vorbiuse. 
Kristensen,  N.  Jepsen,  Grdmd., 

Nebel. 
Thuesen,  M.,  Kroejer. 

Anst  Herred. 

Anst. 

Jensen,  Hans  Madsen,  Qrdmd., 
Gamst. 

Gesten, 
Habekost,  H.,  Grdmd. 
Hellesø,  Chr.,  Grdmd. 
Keist,  Ole,  Grdmd. 
Mørk,  Joh.,  Brugsforeningsbest. 
Nielsen,  Niels,  Grdmd. 
Poder,  N.,  Grdmd. 
Sørensen,  H.  P.,  Lærer. 

Skanderitp. 
Nissen,  N.,  Lærer,  Dollerup. 

BJarup. 
Lauenborg,  Marie,  Lærerinde. 

Vamdrup. 
Andersen,  C,  pens.  Lærer. 
Brorsen,  H.  B ,  Farver. 
Bunkeflod,  de  Fine,  Toldforvalter. 
Bygbjerg,  M.,  Lærer. 
Byriel,  J.  H.,  Lærer,  Øster  Vam- 
drup. 
Christensen,  S.,  Realskolebest. 
Huusom.  M.,  Trafikassistent. 
Høyer,  H.,  Gmd ,  Bastrup. 


Kjærsgaard,  P.,  Grdmd.,  Øster 

Vamdrup. 
Nielsen,  N.,  Lærer,  Bastrup. 
Petersen,  F.  B,  Stationsforst. 
Sand,  J.,  Boghandler. 
Seedorf,  H.,  Gmd.,  Holte. 
Sørensen,  Chr.,  Gmd.,  Dyrgaard. 
Vaaben,  M.  H.,  Gmd.,  Nyskov. 

Malt  Herred. 
Lindknud^ 

Skøtt,  H.  P..  Lærer. 

Holsted. 
Kristensen,  Kr.  Søborg,  Lærer. 

V^en. 
Dreijer,  J.  C,  Postmester. 
Nielsen,  N.  M.,  Snedker. 

Gørding  Herred. 

Darum, 

Hansen,  Lambert,  Gmd. 

Hunderup. 
Pedersen.  P.  K.,  Aftmd.,  Frøsig- 
gaard. 

Ribe  Herred. 

Seem, 
Rasmussen,  H.  C,  Lærer. 

Udenfor  Amtet 

Busk,  J.,  Folketingsmd,  Kbhvn. 
Fausbøl,  J.,  Møller,  Brandemp 

(Sønderjylland). 
Hagen,  S.  A.  E.,  Kunsthistoriker, 

Skaane. 
Hansen,  Th.  Kr.,  Hoven. 
Højgaard,   H.  N.,   cand.  theol.. 

Aalborg. 


m 


169 


Jørgensen.  J.,  Lærer,  Staby. 
Kolvig,  F.,  Chef  for  Store  nord. 

Malt  Herred. 

HolsUd. 

Telegrafselsk..  Paris. 
Mikkelsen,  S..  Lærer,  Busk. 

Hansen,  Katrine  Lærerinde. 

Rasmussen,    Rasm.   P.,  Tømrer, 
GjødsbøL 

Gørding  Herred. 

Aastrup, 

Afgang. 

Thomsen,  Søren  N.,  Terpling. 

Ribe. 

Ribe  Herred. 

Fritzsche,  T.,  Rektor  (død). 
HorsbøK  J.  C,  fhv.  Kordegn  (død). 

Esbjerg. 

Høyrup,  Cathrine,  Lærerinde 

Seem, 
Nørgaard,  A.  B.,  Gmd.,  Varming. 
Vestergaard,  Fr.,  Gmd.,  Høm. 
Vestergaard,  M.,  Gmd,  Høm. 
Vind,  Hans  Chr..  Gmd.,  Høm. 

-     - 

Aal 

Medlemsantal  1.  Febr.  1904  448 

Banke,  J.,  Lærer. 

Tilgang  1 .  Feb.-31 .  Dec.  1904    70 

Skads  Herred. 

Tjæreborg. 

er  518 
Afgang  1.  Feb.-31.  Dec.  1904    12 

Rasmussen,  H.,  Lærer. 

Medlemsantal  altsaa  506 

Nordby. 
Sørensen,  L.  N.,  Forst.  f.  Navi- 

Desuden er  2  ordinære  Med- 

lemmer blevne  livsvarige. 

gationsskolen. 

I  Aaret  1.  Febr.  1904-  31.  Jan.  1905  har  Samfundet  afholdt 
følgende  Foredragsmøder:  20.  April  i  Ølgod  (Højskolelærer  P.  Bjerge: 
Landstingsmand  J.  M.  Bollerup  Andersen;  Sognepræst  «/.  Richter: 
Mordet  paa  Jørgen  Bramming  til  Lydomgaard);  20.  Oktober  i  Vam- 
drup (Højskolelærer  cand.  mag.  Marius  Kristensen :  om  Oldtidslivet 
i  Sydjylland,  som  det  kan  oplyses  ved  Fundene  i  Højene  ved  Vam- 
drup; Provst  J.  Nissen:  Degnen  Oluf  Hansen  Lind  i  Vamdrup  og 
den  evangel isk-kristelige  Salmebog);  13.  December  i  Holsted  {Uø']- 
skoleforst  L.  Schrøder:  N.  J.  Termansen;  Provst  J,  Nissen:  det 
gudelige  Livsrøre  i  Holsted  i  1840'erne).  —  1  det  nye  Aar  er  der 
paatænkt  Foredragsmøder  i  Varde,  paa  Ladelund  Landbrugsskole, 
i  Blaabjærg  Plantage  o.  s.  v. 

K.  Rosendahls  Bogtrykkeri,  Esbjeig. 


Minder  fra  Biskop  Hertz's  Tid. 

Efter  hans  Datters  Optegnelser 
meddelt  af  Kammerherreinde  H.  Stemann  i  Ribe. 


LUCIE  ELISE  HERTZ  blev  født  18.  Marts  1800  i  Butte- 
^  rup  paa  Sjælland,  hvor  hendes  Fader,  Jens  Michael 
Hertz,  dengang  var  Sognepræst;  med  sin  første  Hustru 
Christiane  Sophie  Koch,  Datter  af  Sognepræsten  i  Hor- 
beløv  paa  Falster,  havde  han  foruden  denne  ene  Dat- 
ter, hans  kæreste  Barn,  5  ældre  og  yngre  Sønner.  Til 
Børneantallet  føjedes  senere  ved  hans  andet  Ægteskab 
med  den  afdøde  Hustrus  ældste  Søster,  Else  Christence, 
dennes  Søn  af  første  Ægteskab,  Hans  Peter  Thrige.^ 
Efter  en  meget  lykkelig  Barndom  og  Ungdom  i 
Roskilde,  hvor  Faderen  1804  var  bleven  Domprovst, 
flyttede  Elise  1820  med  Forældrene,  sin  unge  Kusine 
Pouline  Taarning-  og  en  lidt  forkommen  gammel  Slægt- 
ning, Tante  Wandel,'^  til  Ribe,  et  godt  halvt  Aar  efter 

^  Død  1827  som  Overlærer  i  Roskilde,  anset  og  dygtig  Skole- 
mand. 

*  Datter  af  Degnen  i  Butterup,  senere  g.  m.  sin  Fætter  J.  B. 
Koch,  Sognepræst  i  Skærbæk  (siden  i  Horbeløv,  t  1877). 

'  Datter  af  Kbmd.  Wandel  i  Nykøbing  paa  Falster.  Hun  havde 
tidligere  været  hos  Hertzes  som  Husjomfru,  fik  nu  Naadsens  Brød 
hos  dem  og  boede  i  Ribe  skraas  overfor  Bispegaarden  hos  en 
Enke  i  en  lille  Lejlighed. 

Fra  Ribe  Amt.    IV.  1 


2  H.  STEMANN:  IV 

Faderens  Udnævnelse  til  Biskop.  Her  viedes  hun  1825 
til  Konsistorialassessor,  Sognepræst  i  Bogense,  H.  J. 
Fich;  hendes  Fader  døde  faa  Dage  efter,  næppe  59 
Aar  gammel. 

„Hvor  almindelig  agtet  og  elsket  Biskop  Hertz  var, 
og  hvormeget  enhver  føler  ved  hans  Død,  kan  jeg  ikke 
sige  dig!"  skrev  en  af  Døtrene  fra  Stiftsprovst  Koefoeds 
Hjem  Dagen  efter  Biskoppens  Død  til  sin  Svigerinde, 
og  endnu  efter  80  Aars  Forløb  lyder  Bispefamiliens 
venlige  Eftermæle  i  Ribe,  og  det  stammer  fra  den  bedste 
Kilde,  deres  Tjenestefolk.  Skomager  Iver  Schmidts 
Hustru,  hvis  Forældre  var  Bispens  Kusk  og  Stupige, 
siger  efter  disses  Vidnesbyrd:  „Det  var  saa  rare  Men- 
nesker." 

Biskop  Hertz,  der  kun  havde  faaet  „non*  til  Embeds- 
eksamen, men  dog  blev  Dr.  theol.  1817,  var  meget 
anset  som  Prædikant  og  for  sin  Administrationsdyg- 
tighed;  han  var  tillige  meget  musikalsk  —  Weyse  var 
Husven  i  Roskilde  —  og  var  ikke  uden  digterisk  Evne 
(hans  Moder,  gift  anden  Gang  med  Toldskriver  H. 
Boye,  var  den  bekendte  Salmedigterinde^). 

Biskoppen  var  ikke  høj,  men  undersætsig  og  bred- 
skuldret, hans  Gang  var  fast  og  rask,  men  en  ualmin- 
delig Værdighed  havde  han,  naar  han  var  i  Ornat.  Som 
ældre  bar  han  Kalot,  hans  Pande  var  hvælvet.  Næsen 
var  temmelig  stor  og  lidt  bøjet,  han  havde  brune,  dej- 
lige Øjne,  Munden  var  udtryksfuld,  oftest  smilede  han 
mildt,  men  kunde  dog  ogsaa  være  kritisk.  Et  af  hans 
Yndlingsord  var  1.  Joh.  4,  8:  „Hvo,  som  ikke  elsker, 
kender  ikke  Gud;  thi  Gud  er  Kærlighed." 

Bispinden  havde  tidlig  faaet  langt  mere  Dannelse 

*  Birgitte  Cathrine  Boye  (f  1824)  er  vel  mest  kendt  som  For- 
fatterinde af  Bryllupssalmen :  ,Du  ledte  frem,  Algodheds  Gud.' 

end  nogen  af  sine  Søstre,  idet  hun  paa  Skørringe 
hos  Justitsraad  Stampes  blev  undervist  sammen  med 
deres  eneste  Datter  af  en  dygtig  Hovmesterinde.  Den 
opvakte  unge  Pige  erhvervede  sig  her  de  mange  Kund- 
skaber, hvorved  hun  sit  hele  Liv  igennem  indtog  en 
ualmindelig  Plads  blandt  dannede  Kvinder.  Hun  var 
høj,  slank  og  velproportioneret,  hendes  Holdning  var 
næsten  majestætisk,  hendes  Profil  var  kongelig.  Hun 
havde  smaa  lysegraa  Øjne,  og  Synet  var  svagt,  hvor- 
for hun  nok  efter  Datids  kloge  Folks  Raad  tidlig  væn- 
nede sig  til  at  bruge  Tobak.  Hun  havde  grædt  meget 
i  sit  Liv;  hendes  første  Ægteskab  havde  været  ulyk- 
keligt, og  Lidelserne  havde  udviklet  hende  til  den  ædle, 
forstandige  Kvinde,  der  udbredte  saa  megen  Velsig- 
nelse i  den  Kreds,  hvis  Midtpunkt  hun  var. 

Lise  selv  var  ikke  nogen  Skønhed,  lille  og  buttet 
med  et  klogt  Ansigt  indrammet  af  rødligt  Haar  og 
med  et  meget  livligt  Væsen.  Hun  havde  dramatisk 
Talent  (Rektor  Bloch  i  Roskilde  havde  kaldt  hende 
„Thalias  Yndling"),  kunde  synge  og  spille,  dog  kun 
Guitar,  da  hendes  Fingre  var  for  korte  og  tykke  til 
Klaver.  Hun  elskede  Løjer  og  uskyldige  Narrestreger, 
der  dog  ikke  altid  faldt  i  hendes  alvorlige  Mands 
Smag;  han  var  en  streng  Bodsprædikant  af  den  gamle 
Skole,  men  med  et  varmt  Hjerte  under  den  haarde 
Skal.  Trods  disse  Ægtefolks  meget  forskellige  Tem- 
perament levede  de  dog  et  rigt  og  lykkeligt  Liv  sam- 
men i  den  gamle  hvide,  nu  nedrevne  Præstegaard  i 
Bogense. 

Da  Fru  Fich  havde  været  Enke  i  mange  Aar  — 
hendes  Mand  døde  1852  — ,  nedskrev  hun  udførlige 
Livserindringer,  af  hvilke  efterfølgende  Blade  fra  den 
første  Tid  i  Ribe  er  et  kort  Uddrag.    Fru  Fich  bemær- 

1* 

ker  udtrykkelig,  at  hendes  Skrift  har  mange  Mangler 
i  kronologisk  Henseende,  det  vigtigste  for  hende  var 
at  give  en  nogenlunde  karakteristisk  Skildring  af  de 
Personer,  hun  omtalte;  det  har  derfor  ogsaa  været 
nødvendigt  at  fuldstændiggøre  hendes  Meddelelser  paa 
forskellig  Maade.  Endnu  maa  tilføjes,  at  hun  altid 
følte  sig  mest  hjemme  paa  Øerne,  og  skønt  hun  fik 
mange  Jyder  inderlig  kære,  lægger  hun  dog  ikke  Skjul 
paa,  at  hun  aldrig  blev  ret  naturaliseret  i  Ribe. 
Fru  Elise  Fich  døde  1883  i  Odense. 


26.  Juli  1818  døde  Biskop  V.  C.  Hjort  i  Ribe.* 
Underhaanden  bliver  Domprovst  Hertz  i  Roskilde 
spurgt,  om  han  kunde  ønske  dette  Embede,*  men 
denne  svarer  ^Nej",  derimod  kunde  han  nok  have 
Lyst  til  den  lige  oprettede  Bispestol  paa  Als.  I 
den  lange  Vakance  er  Stiftsprovst  Koefoed  konsti- 
tueret som  Biskop  i  Ribe,  og  23.  April  1819  ud- 
nævnes Stiftsprovst  Tetens  i  Odense  dertil,  men  da 
den  nysudnævnte  Biskop  for  Als  dør  i  Løbet  af  Som- 
meren, er  det  til  at  forudse,  at  Biskop  Tetens  vil  blive 
forflyttet  hertil,  og  efter  fornyet  underhaands  Fore- 
spørgsel mener  Hertz  nu  ikke  at  burde  gentage  sit 
Nej  med  Hensyn  til  Ribe  Bispestol.  Hans  Ængstelse 
for  ikke  at  faa  det  fornødne  at  leve  af  derovre  bero- 
liger Kancellideputeret,  Etatsraad  C.  L.  Lassen,  idet 
han  ved  en  Middag  i  sit  Hjem  forsikrer:   „Det  er  et 

'  Biskop  her  fra  1811. 

«  Efter  en  endnu  levende  Tradition  skal  dette  være  foranlediget 
ved,  at  Kong  Frederik  VI  havde  følt  sig  saa  meget  tiltalt  af  Hertz's 
Digt  .Det  befriede  Israel*. 

godt  Levebrød!  Hvad  der  mangler  i  de  5000,  lægger 
jeg  til  af  min  egen  Lommel"  13.  September  forflyttes 
Tetens  officielt,  og  i  største  Spænding  afventer  man 
nu  i  Roskilde  Provstegaard,  hvad  Beslutning  der  maatte 
blive  fattet  med  Hensyn  til  Ribe  Bispestol,  om  man 
virkelig  skulde  skilles  fra  det  kære  gamle  Roskilde, 
hvor  Provstefamilien  havde  tilbragt  16  virksomme,  glæde- 
rige Aar.  Her  boede  nu  2  Sønner,  Thrige  som  Adjunkt, 
gift  med  den  indtagende  Grethe  Bloch,^  og  Hans* 
som  sin  Faders  Kapellan  og  ligeledes  med  en  af  dem 
alle  elsket  Hustru;  og  fra  Roskilde  kunde  man  jo  saa 
let  komme  ind  til  Vennerne  i  København. 

29.  September  er  Lise  derinde  hos  sin  kære  Bolette 
Bruun^  f.  Jtirgensen,  og  da  Faderen  vidste,  at  Bispe- 
udnævnelsen vilde  finde  Sted  den  Dag,  paalægger  han 
Datteren  at  søge  Underretning  derom,  førend  hun 
kører  hjem  om  Eftermiddagen.  Med  Bolettes  Broder, 
den  unge  Student  Heiberg  Jtirgensen*  træffer  Lise  nu  den 
Aftale,  at  han  straks  efter  Middag  skal  skaffe  Besked  i 
Kancelliet.  Paa  Bolettes  Hus  i  Reverentsgade*  er  der  end- 
nu en  Altan,  hvorfra  man  kan  overse  Kongens  Nytorv 
og  holde  Øje  med,  hvem  der  kommer  ud  fra  Østergade. 
Herfra  skulde  Lise  passe  paa,  naar  han  kom  tilbage,  og 
var  Faderen  udnævnt  til  Biskop,  skulde  han  straks, 
naar  han  var  kommen  om  Hjørnet,  tage  Hatten  af  og 
hilse  op  til  hende;  i  modsat  Fald  skulde  han  kun  ryste 
paa  Hovedet.    Aldrig  glemte  Lise  den  Spænding,  hvori 

'  Datter  af  Prof.  S.  N.  J.  Bloch,  Rektor  for  Roskilde  Katedral- 
skole 1815-50  (t  1862). 

•^  Siden  Sognepræst  ved  Frue  Kirke  i  Roskilde  (død  1868). 

*  Enke  efter  Lektor  R.  E.  Bruun,  senere  g.  m.  Prof.  F.  C.  Petersen. 

*  Død  1860  som  Stiftsprovst  og  Sognepræst  i  Riserup  paa 
Falster. 

*  Nu  Laksegade  Nr.  4. 

hun  stod  og  stirrede  op  mod  Østergade!  Endelig  kom 
han  da  og  —  tog  Hatten  af  og  bukkede  dybt!  Kun 
med  Graad  og  Hulken  blev  dette  Resultat  hilst  af 
Tante  Lise  Jflrgensen,*  hendes  Børn  og  Lise  selv,  og 
heller  ikke  hjemme  i  Provstegaarden  blev  Glæde  det 
fremherskende  ved  denne  Efterretning. 

Lises  Stemning  sank  snart  endnu  mere.  En  smuk 
Oktobereftermiddag,  da  hun  og  Husjomfruen  sad  ene 
hjemme  ved  deres  Arbejde,  traadte  en  sirlig,  midal- 
drende Herre  ind  i  Stuen.  Det  var  Biskop  Tetens, 
der  paa  Gennemrejse  gerne  vilde  have  den  Fornøjelse 
at  hilse  paa  sin  Embedsbroder  og  Eftermand.  Natur- 
ligvis drejede  den  paafølgende  Samtale  sig  om  Ros- 
kilde og  Ribe,  og  han  mente,  man  kunde  ved  nær- 
mere Kendskab  til  Ribe  ogsaa  faa  det  kært.  Der  var 
mange  vakre  Familier  der  og  i  det  hele  en  behagelig 
selskabelig  Tone.  Han  fik  en  Del  af  Provstegaarden  at 
se  og  sagde  jo  med  lidt  Hovedrysten:  „Ja!  saa  bekvem 
og  stor  er  Bispegaarden*  jo  rigtignok  ikke."  Og  ved  at  se 
Haven  tilstod  han,  at  den  i  Ribe  vilde  falde  betydelig  igen- 
nem. „Især  denne  dejlige  Udsigt  til  Fjorden  vil  De  sav- 
ne." „Til  Erstatning,"  mente  Lise,  „har  vi  jo  saa  det 
store  mægtige  Vestervovvov  at  se  paa.  Det  længes  jeg 
ordentlig  efter."  „Men  fra  Ribe  tør  jeg  ikke  smigre 
Frøkenen  med,  at  De  faar  Vesterhavet  at  se.  Der  er 
en  Mils  Vej  til  Stranden  fra  Ribe.  Der  maa  man  nøjes 
med  Nibsaaens  klare  Vande,  som  omslynger  Byen  og 
snor  sig  ret  romantisk  ud  mellem  de  grønne  Marsk- 
énge.     Det  er  især  et  skønt  Syn  oppe  fra  det  høje 

'  i.  Buntzen,  (t  90  Aar  gi:  1867).  Enke  efter  Mægler  og  Dis- 
pacheur  JUrgensen;  hendes  ene  Søster  var  gift  med  en  af  Sønnerne 
fra  Horbeløv  Præstegaard,  den  tredie  Søster  var  Fru  Gyllembourg. 

-  Byens  nuværende  Posthus. 

Kirketaarn ;  men  fra  Bispehaven  er  der  desværre  ingen- 
somhelst  Udsigt,  og  fra  Gaardens  Vinduer  ser  man 
kun  den  smalle  Gade,  undtagen  i  3.  Etage,  hvor  man 
fra  et  Par  Værelser  kan  se  ud  over  de  rige  Marker  og 
den  lille  Lustrupholm  Skov!''  Lise  kom  næsten  til  at 
græde  ved  denne  Beskrivelse  —  dér  faldt  det  første 
Luftkastel! 

Efter  en  10  Dages  Rejse  til  Ribe,  hvorfra  den  nye 
Biskop  hjemsendte  den  trøstefulde  Besked,  at  man 
først  behøvede  at  komme  derover  til  Foraaret,  fastsattes 
Ordinationen  til  Søndag  d.  7.  November.  Ogsaa  Bisp- 
inden med  Datter,  samt  Sønnerne  Christian,^  Lieutenant 
og  juridisk  Studerende,  samt  den  nybagte  Student  Mi- 
chael* fik  Indbydelse  til  Diner  hos  Biskop  Mttnter  paa 
Højtidsdagen.  Dagen  forinden  kørte  man  saa  ind  til 
Bedstemoderen  paa  Østerbro.  Men  om  Aftenen  kom- 
mer Adresseavisen,  og  det  første.  Faderen  ser  i  denne, 
er  —  Hofsorg  anordnet  fra  næste  Dag  af  i  4  Uger 
for  den  tidligere  Konge  af  Sardinien  og  Enkehertug- 
inden af  Brunsvig- Wolfenbtittel:  „Kavalererne  bære 
sorte  Klæder,  blank  Kaarde  og  Spænder  og  sorte  Silke- 
strømper. —  Damerne  bære  sorte  Silkeklæder,  de  før- 
ste 14  Dage  aldeles  sort." 

Dér  sad  Damerne  med  deres  kulørte  Pynt!  Bisp- 
inden havde  medbragt  en  staalgraa  Silkekjole  og  Tyllsho- 
vedtøj  med  hvide  Roser,  og  Lise  en  Shawlstøjs  Kjole 
med  smaa  Roser  i  Bunden  og  indvævet  Rosenbort 
samt  lyserøde  Baand  til  Haaret.  Det  var  umuligt  at 
møde  saaledes  hos  MQnters,  idet  alle  Ministre  og  alle 
Kancelliherrer  var  indbudne.  Herlz  skulde  saa  tage 
Afbud   med,   og  lidt   mismodige  gik  man   til   Sengs. 

■  t  1866  som  Borgmester  i  Aarhus. 
«  t  1828  som  Kateket  i  Hjørring. 


8  H.  STEM  ANN:  IV 

Næste  Morgen  tidlig  kørte  de  to  Damer  ind  til  Tante 
Jtirgensen  i  Kronprinsensgade  for  at  følges  med  hende 
til  Frelsers  Kirke  (Frue  Kirke  var  dengang  endnu 
under  Bygning).  Men  den  snildraadige  Tante  modtager 
dem  med  den  glade  Meddelelse,  at  hun  uden  videre 
har  faaet  Sørgedragter  i  Stand  til  dem  begge.  Til  Bisp- 
inden havde  hun  laant  en  smuk,  sort  Silkekjole  hos 
den  høje  Frk.  Weinwich.  „Den  passer  nok**  siger  Tante 
Lise,  „men  da  Ærmerne  er  korte  og  den  er  nedringet, 
saa  har  jeg  kjøbt  sort  Tyll  til  Ærmer  og  Krave,  som 
Bolette  og  Hanne^  dér  sidder  og  syer  paa.  Dine 
smukke,  hvide  Arme  og  din  ranke  Hals  vil  netop  tage 
sig  godt  ud;  saa  har  jeg  bestilt  Teaterfrisøren,  og  her 
har  jeg  2  smukke,  sorte  Fjer,  dem  skal  han  frisere  dig 
med:  du  bliver  10  Aar  yngre  i  den  Pynt,  lille  Stence!" 
Bispinden  var  dog  bange,  hendes  Mand  skulde  synes, 
hun  saa  ud  som  en  Teaterprinsesse!  Men  Tante  Lise 
slog  det  alt  af  Marken  med  den  Forsikring,  at  Bispen 
netop  vilde  blive  indtagen  i  sin  unge,  smukke  Kone! 
Og  de  fornemme  Herrer  var  nok  allesammen  vante 
til  at  se  endog  de  ældste  Damer  i  saadanne  Galla- 
dragter ved  Hoffesterne,  „Men  Lise  da?"  spurgte  Bisp- 
inden, „kan  hun  ikke  komme  med,  saa  vil  jeg  heller 
ikke  derhen."  Jo,  Lise  skulde  have  Bolettes  nye,  sorte 
Silkekjole  paa,  den  var  med  Løbebaand  i  Ryggen  og 
kunde  nok  passe.  Var  den  lidt  for  lang,  saa  riede 
de  den  op!  Paa  Haaret  kunde  hun  godt  beholde  det 
sorte  Fløjelsbaand,  hun  gik  med. 

Saa  kørte  man  til  Kirke.  Gribende  højtideligt  var 
det  Øjeblik,  da  Lise  saa  sin  Fader  i  Sølvmors  Kaabe 
knæle  og  alle  Præsterne,  de  fleste  i  hvide  Messeskjor- 

'  den  anden  Datter,  g.  m.  Cancell.  Winge  i  det  afrikanske  Kon- 
sulats Kontor. 

ter,  træde  sammen  om  ham  og  lægge  Hænderne  vel- 
signende paa  hans  Hoved.  Og  da  Biskop  Hertz  siden 
prædikede  og  messede,  da  lød  hans  klare  Organ  og 
smukke  Stemme  herligt  i  den  store  Kirke.  Damerne 
blev  endnu  og  saa  Faderen  knælende  for  Alteret  mod- 
tage Sakramentet  af  Manter;  det  greb  Lise  dybt,  hun 
følte  i  det  Øjeblik  med  Faderen  det  højtidelige  Løfte, 
han  dér  aflagde  sin  Herre  og  Mester  om  Troskab  og 
Nidkærhed  i  det  nye,  vigtige  Embede,  der  blev  ham 
overdraget.  Derimod  holdt  hun  ikke  af  at  se  Aktører 
og  Aktricer  opstillede  paa  Orgelet  og  afsynge  Kanta- 
ten; det  saa  ud,  som  de  alle  var  paa  Scenen.  Heller 
ikke  kunde  hun  lide  Mtinter  for  Alteret  i  den  straalende 
Guldmors  Kaabe  med  det  store  Brystspænde;  hun  syn- 
tes, det  var  en  katolsk  eller  jødisk  Dragt,  og  hans 
tykke  Stemme  var  hverken  behagelig  eller  tydelig. 
Heller  ikke  tiltalte  det  hende  at  se  Faderen  paa  Præ- 
dikestolen i  Messeskjorte. 

Klokken  omtrent  ét  kom  man  hjem  igen  til  Tan- 
ten, og  efter  Frokosten  var  Frisøren  der,  en  lang,  tør, 
gammelagtig  Person,  der  straks  trak  en  Stol  frem  for 
Bispinden  og  mumlede:  „Prenez  place,  madame!" 
Medens  han  paa  gebrokkent  Fransk  og  Dansk  frem- 
mumlede Komplimenter  over  Madames  rige,  smukke, 
jævne,  lange  og  bløde  Haar,  frit  for  al  graa  Indblanding, 
skred  Frisuren  rask  frem,  og  han  befæstede  nu  de 
sorte  Fjer  saa  snildt,  at  de  klædte  Bispindens  lidt  mørke 
Teint  uden  at  lægge  noget  til  hendes  Højde.  Lise  fik 
derimod  ikke  synderlig  Komplimenter  for  sit  røde 
Haar:  „Luisants,  pas  longs!"  Han  fandt  ogsaa  nok,  at 
hun  var  for  lille,  og  lavede  derfor  en  dobbelt  Række 
Fletninger  med  de  sorte  Sløjfer  ovenpaa;  men  han 
strammede  Haaret  saa  stærkt,  at  Lise  Resten  af  Dagen 

gik  med  en  slem  Hovedpine.  Hertz  fandt  sin  Kone 
nydelig  og  Datteren  upaaklagelig,  og  at  de  var  i  Stand 
til  at  følge  med  ham  i  sorte  Dragter,  var  en  Over- 
raskelse, for  hvilken  han  ydede  Tanten  fortjent  Ros 
og  Tak.  Saa  rullede  man  da  af  Sted  til  det  store 
Gilde. 

Som  simple,  jævne  Købstadfolk  kom  Hertzes  vist  vel 
tidlig  til  Dineren;  dog  var  Bispinde  Mlinter  og  Frk. 
Agnes  færdige  til  Modtagelsen,  men  Bispen  lod  Hertz 
vente  temmelig  længe,  og  der  gik  lang  Tid  hen,  inden 
de  øvrige  Gæster  mødte.  De  første  var  Pastor  Myn- 
sters; hun  var  jo  Mlinters  Datter,  og  flere  Damer  kom  der 
heller  ikke.  Nu  samledes  der  mange  Herrer,  sort- 
klædte og  i  Uniformer,  med  Stjerner  og  Baand,  der- 
iblandt Etatsraad  Lassen,  der  var  i  en  Beundring  over, 
hvor  smuk  Bispinde  Hertz  var  i  denne  Sørgedragt, 
han  kunde  først  slet  ikke  kende  hende.  Mørket  faldt 
nu  paa,  saa  man  tilsidst  ikke  kunde  skelne  den  ene 
fra  den  anden.  Men  lige  foran  Lise  stod  der  en  al- 
drende, civil  Herre,  som  uophørlig  lukkede  Munden 
op  og  smækkede  den  sammen  igen,  saa  Tænderne 
knagede.  Hun  blev  i  første  Øjeblik  næsten  bange  for 
ham,  indtil  det  gik  op  for  hende,  at  det  maatte  være 
Etatsraad  A.  S.  Ørsted,^  som  hun  vidste,  skulde  lide 
af  denne  Mundkrampe,  og  glad  blev  hun  over,  at  ikke 
han,  men  en  gammel  Herre  bød  hende  Armen,  da 
Fløjdørene  aabnedes,  og  man  gik  til  Bords.  Ude  paa 
Gangen  var  der  oplyst,  og  saa  skulde  man  op  ad  en 
Trappe  til  Spisesalen.  I  Spidsen  gik  Mttnter  med  Bi- 
skop Hertz  under  Armen,  saa  fulgte  en  høj,  statelig 
Herre  med  Bispinde  Hertz  og  efter  dem  Husets  3 
Damer,    hver   med    en    meget   dekoreret   Herre.     Saa 

'  dengang  Deputeret  i  Kancelliet. 

fulgte  Lise,  hvis  Bordkavaler  var  i  stiveste  Gaiauniform 
med  mange  Ordener,  det  brede,  blaa  Baand  og  sirligt, 
pudret  og  friseret  Haar;  det  var  en  fin,  gammel  Hof- 
mand med  et  smukt  og  rart  Ansigt;  men  meget  for- 
legen var  Lise  i  Begyndelsen,  thi  hun  vidste  ikke, 
hvem  det  var!  Efter  dem  kom  Herre  med  Herre,  som 
de  kunde  bedst,  deriblandt  den  nys  hjemvendte  Pro- 
fessor Thorvaldsen  med  Lises  Brødre,  han  havde  selv 
bedt  dem  være  hans  Borddamer,  idet  han  tilføjede: 
„De  har  jo  ogsaa  en  Søster  med,  hører  jeg,  men  hun 
er  nok  fløjet  højere  op,  end  jeg  kunde  naal"  og  pegede 
i  det  samme  paa  Lise  og  hendes  Kavaler,  som  for- 
svandt gennem  Fløjdøren.  Spisesalen  var  glimrende 
oplyst,  men  egentlig  ikke  noget  stort  Værelse.  Der 
var  dækket  Gallabord  vel  omtrent  til  30  Personer.  Den 
gamle  Herre  ledte  snart  Samtalen  hen  paa  Roskilde, 
hvor  han  omtalte  sin  Søster  som  Priorinde  for  Klos- 
teret, —  og  saa  gik  det  jo  op  for  Lise,  at  hun  havde 
den  Ære  at  være  Finansminister  Møstings'  Borddame. 
Engang  havde  han  været  i  Ribe  og  beskrev  nu  ogsaa 
Bispegaarden,  det  gamle  Taarnborg,  og  saa  faldt  et 
nyt  af  Lises  Luftkasteller,  idet  hun  havde  glædet  sig 
til  at  faa  sit  Værelse  i  det  ene  Taarn,  Bygningen  endnu 
havde  tilbage;  men  nu  forsikrede  Møsting,  at  dette 
Taarn  var  ikke  rummeligere  end,  at  der  i  det  var  Plads 
til  en  meget  smal  Vindeltrappe.  Saa  tilbød  Møsting 
at  være  Lises  Cicerone  i  det  hende  ubekendte  Selskab: 
hendes  Fru  Mama  havde  Premierminister  Kaas  til  Bords, 
og  de  tre  fransktalende  Herrer,  der  dels  førte  Mtinters 
Døtre  og  dels  var  Møstings  Nabo,  var  den  franske, 
den  engelske  og  den  preussiske  Minister:  Grev  de  la 

'  Johan  Sigismund  v.  Møsting  (t  1843).    1789—1804  var  han 
Amtmand  i  Haderslev  østre  Amt. 

Ferronays,  Mr.  Foster  og  Grev  v.  Dohna.  Her  blev  han 
afbrudt  af  Biskop  Mtinter,  som  tog  sit  Glas,  rejste  sig 
og  udbragte  Skaalen  for  Biskop  Hertz  og  Familie  med 
et  Par  lykønskende  Ord  (lange  Skaaltaler  var  dengang 
endnu  ikke  i  Mode).  Saa  blev  Lises  Skaal  ogsaa 
erindret  i  Nabolaget  af  Ministrene.  Ligeoverfor  sad 
Thorvaldsen,  og  da  Brødrene  nikkede  over  til  hende 
med  Glas  i  Haand,  saa  nikkede  Thorvaldsen  med  og 
tømte  sit  Glas;  hvor  glad  blev  hun  dog  herover! 
„Ah I  kender  Frøkenen  den  Herre?"  spurgte  Møsting 
lidt  overrasket.  „Thorvaldsen?  Nej,  kun  af  Udseende 
efter  hans  Portrætter,  men  han  sidder  der  imellem 
mine  Brødre,  og  han  fik  vel  at  vide  af  dem,  at  jeg 
hørte  til  Familien!"  svarede  hun.  „Ja!  aa  ja!  det  er 
Ret!"  sagde  Møsting;  „De  nævner  ham  kun  ved  hans 
Navn!  Han  behøver  heller  ingen  Titler,  som  vi  andre 
Stakler.  „Thorvaldsen"  alene  er  nok!  Det  er  kendt 
over  hele  Evropa.  Men  os  hører  han  dog  til!"  fort- 
satte han  med  Stolthed,  tog  i  det  samme  sit  Glas, 
hilste  over  til  Genboen  og  tømte  det,  —  og  Lise  vo- 
vede at  følge  Eksemplet,  hun  var  saa  glad  og  ønskede, 
at  hun  efter  Bordet  blot  kunde  komme  til  at  takke 
den  store,  navnkundige  Mand,  som  saa  saa  venlig  til 
hende.  Det  lykkedes  dog  ikke:  Kaffen  blev  serveret, 
som  man  sad  ved  Bordet,  og  umiddelbart  derefter  holdt 
alle  Vogne  for  Døren,  og  Lise  fik  knap  sagt  Farvel  til 
den  vakre,  gamle  Eksellence  og  Frk.  Agnes,  saa  maatte 
hun  springe  i  Vognen  til  Forældrene. 

En  venlig  Hilsen  fra  sit  Stift  fik  Biskop  Hertz  straks 
i  Begyndelsen  af  det  nye  Aar,  nemlig  en  særdeles 
forekommende  Skrivelse  fra  Pastor  Junghans  i  Gamst, 
Sognepræst  til  Anst  og  Gesten^  der  meget  beklagede, 

•  Caspar  Frederik  Junghans  (j  1833). 

at  hans  højærværdige  nye  Foresatte  2  Gange  havde 
passeret  Vejen  fra  Snoghøj  til  Ribe,  uden  at  han  eller 
hans  Nabopræster  havde  vidst  det.  Nu  vilde  han 
gerne  spørge  om,  naar  Bispen  agtede  at  flytte  til  Ribe, 
og  med  hvormange  Vogne  og  Personer,  thi  Egnens 
Præster  haabede,  at  det  maatte  overlades  til  dem  at 
besørge  hele  Befordringen  fra  Snoghøj  til  Ribe.  Til- 
lige bad  han  Bispen  om  med  Rejsefølge  at  skænke 
Gamst  Præstegaard  en  Hviledag,  den  laa  5  Mil  fra 
hvert  af  de  nævnte  Steder.  Biskoppen  modtog  begge 
Tilbud  med  Taknemlighed;  før  Foraaret  vilde  man  dog 
ikke  komme  til  at  bryde  op,  og  alt  Flyttegodset  skulde 
sendes  fra  København  til  Søs  gennem  Frederikskanalen 
direkte  til  Ribe,  hvorfor  han  haabede  ikke  at  ulejlige 
sine  kære,  velvillige  Brødre  med  Forspænd  til  mere  end 
2  lukkede  Vogne,  hvori  Bispefamilien,  5  Personer  i 
Tallet,  blev  befordret. 

Senere  paa  Vinteren  fik  Lise  sit  første  fornøjelige 
Møde  med  nogle  Ripensere.  Hun  var  i  den  bekendte 
Fonnesbechske  Butik  paa  Højbroplads  for  at  købe  Gar- 
diner, og  mens  hun  og  Bolette  Bruun  ser  paa  noget 
Netteldug,  blander  pludselig  det  nette,  unge  Menneske, 
som  de  handlede  med,  sig  i  deres  Samtale  og  oplyser, 
at  der  er  4  og  ikke  3  Fag  i  Salen  i  Ribe  Bispegaard. 
Det  viser  sig  da,  at  han  er  Søn  af  Pastor  Satterup  ved 
St.  Katrine  Kirke  i  Ribe;  Præstegaarden  laa  tæt  ved 
Bispegaarden,  der  var  endogsaa  en  Laage  imellem  Ha- 
verne, saa  han  og  hans  Søskende  havde  ofte  leget 
med  Biskop  Hjorts  Børn.  Han  præsenterede  nu  ogsaa 
en  yngre  Broder,  der  var  Lærling  i  samme  Butik. 

Foruden  de  Møbler,  der  stod  i  København,  kom 
Flyttegodset  til  at  udgøre  21  Vognlæs,  og  skønt  flere 
gode  Venner   hjalp    med    Heste   og  Vogne,    saa  tog 

Transporten  til  København  dog  megen  Tid,  da  Kørse- 
len naturligvis  maatte  lempes  efter  Vennernes  Lejlighed. 
Lidt  hen  i  April  sejlede  saa  Fuldmægtig  Meisling  og 
Husjomfruen  af  Sted  dermed  fra  København. 

Først  i  Maj  1820  tager  derpaa  Familien  af  Sted  fra 
Korsør  paa  Post  paketten,  der  var  Bæltets  bedste  Sej- 
ler; men  paa  Grund  af  Modvind  og  Byger  med  Storm, 
Regn  og  Hagel  tog  Overfarten  dog  20  Timer.  For- 
ældrene og  gamle  Tante  Wandel  satte  sig  ind  i  Wie- 
nervognen, medens  Lise  og  Pouline  for  at  undgaa 
Styrtesøerne  tog  Plads  paa  den  store  Vogns  Kuskesæde. 
Noget  forkortedes  Dagen  ved,  at  en  ung  Land- 
maaler  laante  Lise  sin  Guitar,  og  saa  sang  man  alle- 
sammen til  hendes  Akkompagnement  „Kong  Christian 
stod  ved  højen  Mast"  med  flere  Sange. 

I  Odense  blev  man  en  Dag  over  hos  Biskop  Plums*. 
Det  var  en  Gengæld  for  den  Gang,  da  denne  selv  13. 
besøgte  Hertzes  i  Roskilde  ved  sin  Flytning  fra 
København  til  Odense.  Den  første  Aften  blev  der 
musiceret,  og  efter  at  andre  havde  foredraget  et  Par 
kunstige  Numre,  vilde  de  endelig  have  Lise  til  at 
synge,  og  Faderen  vilde  hjælpe  hende,  da  hun  mang- 
lede sin  Guitar.  Hun  trak  sig  lidt  forlegen  tilbage  til 
Spisestuen,  hvor  der  endnu  ikke  var  tændt  Lys,  og 
begyndte  paa  en  lille  Forglemmigejsang,  af  hvilke  man 
dengang  havde  saa  mange:  „Kom,  Yngling,  paa  din 
stille  Vej  —  Og  kast  et  Blik  paa  mig  —  Jeg  er  den 
simple  Glemmigej"  o.  s.  v.  Biskop  Hertz  sekunderede 
smukt  til  den  bløde  Melodi,  saa  det  hele  lød  meget 
godt,  men  det  var  nok  Selskabet  for  simpel  Musik; 
Bispinde  Plum  sagde  meget  naadig:    „Tak,  min  lille 

'  Biskop  Frederik  Plum,  Biskop  over  Fyns  Stift  1811— f  1834,  var 
gift  med  Regensprovst  Hviids  Enke,  Marie  Sophie  f.  Munch  (f  1829). 

Pige,  det  gik  jo  ret  godt!",  og  ingen  forlangte  mer  af 
den  Slags.  Efter  Bordet  blev  der  givet  Ordsprog,  og 
der  saa  de  tilrejsende  til  deres  store  Forbavselse  Bisp- 
inden og  en  Oberst  Bfllow  udføre  „Af  fulde  Folk  og 
Tosser  skal  man  høre  Sandhed":  Bispinden  var  en  fuld 
Kælling  og  Obersten  en  bekendt  Halvfjante. 

Overfarten  over  Lille  Bælt  stod  ikke  længe  paa,  og 
ved  Snoghøj  mødte  der  nu  de  rejsende  en  ganske 
overraskende  Scene.  Her  stod  nemlig  ved  Pastor  Jung- 
hans's Foranstaltning  4  Karle  i  PræstekuskelivréS  paa 
rede  Haand  til  at  hjælpe  Bispens  i  Land,  og  snart  rul- 
lede de  2  Vogne  forspændte  hver  med  4  Heste,  Kusk 
paa  Bukken  og  en  Rytter  paa  Forløberne  rask  af  Sted 
i  herskabeligt  Optog.  Det  kunde  synes,  som  om  Præ- 
sten havde  gjort  for  mange  Embedsbrødre  Ulejlighed, 
men  da  man  først  kom  ret  ned  i  de  dybe  Spor,  hvor 
Sandet  mange  Steder  gik  næsten  op  til  Hjulnavet,  saa 
var  det  tydeligt,  at  det  selv  for  8  Heste  kunde  være 
svært  at  trække  de  temmelig  tunge,  lukkede  Vogire. 
Ved  Krybily  overraskedes  man  af  Egnens  Skønhed,  og 
tillige  var  det  jo  morsomt  nok  at  se  de  16  gode  Jyde- 
heste og  8  Kuske,  som  her  blev  samlede  ved  Skifte- 
stedet. Nu  gik  det  rask  videre,  mest  ned  ad  til  det 
fladere  Land,  der  rigtignok  ogsaa  blev  mindre  interes- 
sant og  heller  ikke  fremviste  Spor  af  stor  Frugtbarhed; 
kun  af  og  til  gled  en  stille  Aa  i  Bugter  og  vandede 
de  græsrige  Enge.  Ved  Solnedgang  den  6.  Maj  kørte 
man  frem  for  den  gæstfrit  aabnede  Dør  i  Qamst  Præ- 
stegaard.  Her  stod  Pastor  Junghans  med  smilende 
Ansigt,  bogstavelig  aabne  Arme  og  de  livlige,  brune 
Øjne    under   den   høje  Pande,   dækket  med   en   sort 

*  Man  har  sagt  mig:  Høj,  blank  Hat  med  Kokarde,  rød  Vest, 
graa  eller  chokoladefarvet  Jakke,  Kravestøvler. 

Fløjels  Kalot,  og  ved  hans  Side  den  endnu  unge  Kone, 
der  havde  et  lige  saa  venligt,  dog  mere  stilfærdigt  Ydre. 
Hun*  var  hans  anden  Hustru,  en  Broderdatter  af  den 
første,  hvis  tro  Medhjælperinde  hun  havde  været  i  16 
Aar,  da  Pastor  Junghans  i  1812  ægtede  hende  efter 
kun  at  have  været  Enkemand  i  7  Uger.  Alt  paa  dette 
behagelige  Bedested  svarede  til  det  første  Syn  af  Præ- 
stefolkene, den  gammeldags,  meget  propre  Møblering, 
alt  bekvemt  og  indbydende,  luftigt  og  venlig  pænt. 

Næste  Dag  var  der  stort  Middagsselskab.  Alle  de 
Præster,  som  i  disse  Dage  befordrede  Bispens,  var 
indbudne,  forsaavidt  de  boede  Gamst  nogenlunde  nær. 
Der  mødte  omtrent  et  Dusin,  i  fuldt  Ornat,  dog  fik 
Bispen  dem,  som  havde  civil  Dragt  med  i  Vognmaga- 
sinet, til  at  skifte  Kjole  efter  den  første,  stive  Præsen- 
tation, og  det  syntes  at  bringe  Liv  i  Selskabet.  Bord- 
diskursen var  ret  livlig,  og  Bispen  fandt  flere  vakre 
Mænd  blandt  disse  sine  nye  Embedsbrødre,  som  han 
jævnlig  kaldte  dem,  vistnok  for  at  forjage  alt  stivt 
Ceremoniel,  som  han  hadede  udenfor  Embedsvirksom- 
heden. 

Til  Ribe  havde  man  nu  kun  5  Mil  tilbage.  Man- 
dag 8.  Maj  straks  efter  Frokost  sagde  man  Farvel  og 
Pastor  Junghans  skrev  i  Anledning  af  Besøget  i  Liber 
daticus:  „Gud  bevare  vor  gode  Biskop  Hertz  og  lade 
ham  længe  være  Stiftets  Biskop  og  hans  Hustru  leve 
med  ham!" 

Bispens  var  nu  noget  urolige  for,  hvordan  man 
skulde  faa  det  indrettet  i  det  nye  Hjem.  Man  havde 
ikke  hørt  noget  fra  Stiftsprovst  Koefoed,  om  Flytte- 
godset var  kommet  eller  om  han  i  modsat  Fald  havde 
bestilt  Logis   paa   Hotellet  eller  lejet  de  nødvendige 

»  Dorthea  Kristine,  f.  Gløerfeldt  (t  1845). 

Møbler,  saa  at  man  midlertidig  kunde  flytte  ind  i 
Bispegaarden. 

Hesteantallet  var  den  Dag  det  samme  som  sidst, 
og  i  Foldingbro  mødte  de  nye  Forspand.  Allerede  et 
Par  Mil  fra  Ribe  saa  man  Domkirkens  høje,  firkantede 
Taarn,  som  vore  Rejsende  ikke  fandt  nær  saa  smukt 
som  Roskilde  Domkirkes  Spir.  Egnen  var  bar  og  kun 
lidet  bebygget.  Det  eneste,  der  afbrød  det  triste  Sand 
og  Lyng,  som  det  faldt  vore  Sjællænderes  Øjne  svært 
at  vænne  sig  til,  var  nogle  Aaløb  med  nette  smaa 
Engpartier.  Omtrent  en  halv  Fjerdingvej  fra  Byen 
stødte  man  paa  en  net  lille  Plantning  af  Popler  og 
andre  Træer,  som  syntes  meget  unge,  men  dog  skrev 
sig  fra  den  Tid,  da  Moltke  var  Stiftamtmand  (1796— 
1810).  Han  holdt  meget  af  Ribe  og  gjorde  alt,  hvad 
der  stod  i  hans  Magt  for  at  gøre  Byen  behagelig  og 
vakker.  Af  ham  var  denne  lille  Plantage  „Moltkes- 
minde"  anlagt  med  Lysthuse  og  Bænke,  og  i  hans 
Tid  var  der  imellem  Musik  derude  om  Søndagen,  som 
da  trak  Publikum  derhen  trods  den  lange  dybe  Sand- 
vej. Nu  averteredes  der  kun  en  enkelt  Gang  om 
Beværtning  derude  „nied  alle  Slags  Drikkevarer  og 
Skinke  næste  Søndag,  dersom  Vejret  tillader  det". 
Ribe  har  en  streng  Natur,  Storm  og  Flod  var  ofte 
gaaet  op  og  havde  overskyllet  de  unge  Træer,  saa  at 
man  endnu  saa  Tang  hænge  i  Toppene  selv  af  de 
højeste,  derfor  havde  de  heller  ikke  kunnet  vokse  syn- 
derligt i  de  forløbne  20  Aar. 

Saa  rullede  man  da  Kl.  3  om  Eftermiddagen  med 
Piskeknald  og  Larm  ind  gennem  den  snevre  Nørreport 
og  Nørregade,  der  forekom  mørk  og  smal  i  Forhold 
til  Roskilde  Gader.  I  Forbifarten  opfangede  Lise  et 
Blik  af  et  smukt,  blondt  og  livligt  Pigeansigt,  som  tit- 

Fra  Ribe  Amt.    IV.  2 

tede  ud  af  en  stor,  rød  Gaard*  med  mange  Vinduer 
og  Ansigter.  Det  var  Nanna  Hjort,-  Biskoppens  yngste 
Datter.  Smuk  og  klar  kom  nu  Nibsaaen  og  afbrød 
den  triste  Gade  med  2  Broer,  og  ned  til  Aaen  græn- 
sede venlige  Haver.  Paa  Torvet  gjorde  man  Holdt 
foran  Gæstgivergaarden,^  og  Forriderne  maatte  staa  af 
og  forhøre,  om  der  ikke  var  bestilt  Værelser  til  Bisp- 
ens. Den  vakre  Gæstgiver,  cand.  theol.  P.  Ramsing,* 
kom  straks  ud  med  benægtende  Svar,  og  Skipperen 
var  endnu  heller  ikke  kommet.  Med  den  Besked  kørte 
man  saa  ned  ad  Sønderportsgade  og  Puggaardsgade 
Først  passeredes  et  Udhus  og  en  grim,  høj  Mur  med 
en  gammel  Port,  saa  kom  det  egentlige  „Taarnborg", 
hvis  Taarn  man  dog  ikke  saa  fra  Gaden,  og  hverken 
Bispegaarden  eller  de  smaa  fattige  Genbohuse  var 
nogen  Pryd  for  den.  Endelig  holdt  man  for  Indgangs- 
døren, som  var  i  en  Sidelænge,  hvori  fandtes  Køkken 
og  øvrige  Økonomirum.  Begge  Vogne  med  de  8  Heste 
fyldte  næsten  hele  Strækningen  fra  Sønderportsgade 
til  Bispegaarden,  Karlene  ruskede  i  Port  og  Dør,  men 
alt  var  aflaaset,  som  var  det  et  fortryllet  Slot.  Netop 
som  Biskoppen  nu  aabnede  Vogndøren  for  at  stige  ud, 
kom  en  stor,  tyk  Mand  løbende  ganske  forpustet  og 
med  bart  Hoved,  hvis  korte,  tætte,  graasprængte  Haar 
strittede  om  til  alle  Sider  af  det  store  Hoved  med  det 
meget  uskønne  Ansigt.  „Jeg  béer,  jeg  béer  tusinde 
Gange  om  Forladelse!"  stønnede  han  hæst,  „at  jeg 
ikke  var  paa  Pletten  — ".  „Naa!  der  har  vi  jo  Manden!" 

*  Nu  Grosserer  Quedens'  Ejendom. 

*^  Senere  gift  med  Konferensraad  C.  N.  Tang,  Justitiarius  i  Vi- 
borg Overret  f  1886.    Hun  døde  1876. 
'  Nu  Greisens  Hotel. 

*  Senere  Hospitalsforstander  (f  1832). 

afbrød  Bispen  ham  ganske  venlig:  „Jeg  vilde  lige  have 
været  hen  til  Dem,  min  kære  Provst  —''og  trykkede 
i  det  samme  Stiftsprovstens*  store  Haand.  Denne  luk- 
kede nu  Døren  op,  og  alle  fulgte  efter  ind  i  en  sim- 
pel, kalket  Gang,  som  førte  ud  til  Forgaarden  og  midt- 
vejs ved  en  Tapetdør  ind  til  en  temmelig  stor  Stue. 

Hele  Taarnborg  var  tomt,  og  Stiftsprovsten  for- 
klarede nu,  at  han  ved  uventede  Gæster  var  bleven 
forhindret  i  at  huse  Biskoppens,  indtil  Skibet  kom, 
men  heldigvis  havde  han  allerede  tidligere  modtaget 
Tilbud  fra  Pastor  Bang  i  Vester  Vedsted  (som  jo  var 
besvogret  med  Biskoppens)^  om,  at  man  endelig  vilde 
tage  ud  til  dem  og  foreløbig  blive  der,  og  nu  havde 
han  meldt  Bang,  at  Familien  ventedes  i  Dag.  Prov- 
sten bød  dem  nu  først  nyde  en  Kop  Kaffe  i  hans 
Hjem,  medens  Karlen  hentede  Hestene  fra  Marken  og 
gjorde  Vognen  færdig.  Endnu  gik  man  fra  Entreen 
ud  i  Forgaarden,  den  var  smuk,  en  regelmæssig  Fir- 
kant, hvor  4  dejlige,  store  Linde,  fulde  af  fløjtende 
Stære,  stod  tæt  op  til  et  lavt  Stakit,  som  lukkede  for 
Hønsegaarden.  „Biskop  Hjorts  bedste  Morskab  var  at 
fodre  sine  Høns  og  Kyllinger",  bemærkede  Provsten. 
Men  akt  hvilken  Have  laa  der  bag  et  andet  Stakit! 
Kun  som  en  Fjerdedel  af  Urtehaven  i  Roskilde!  Et 
Par  smaa  Blomsterbede,  nogle  faa  Frugttræer,  man 
kunde  overse  det  hele  fra  Indgangen,  og  mager  og 
sandet  var  den   ripensiske  Jord   i   Forhold  til   den  i 

*  Conrad  Daniel  Koefoed  blev  Biskop  Hertz's  Eftermand  1825 
og  døde  1831. 

«  Pastor  B/s  Hustru  Cecilie  var  Datter  af  Mag.  C.  H.  Biering 
Sognepræst  til  Aastnip  paa  Falster.  Hendes  Broder  F.  C.  Biering, 
dengang  Ejer  af  Taarbæk  paa  Falster,  var  g.  m.  Bispindens  Søster 
Marie. 

Roskilde,  saa  Bispinden  fik  senere  et  trælsomt  Arbejde 
med  at  dyrke  den.  Det  bedste  i  Haven  var  en  Bue- 
gang af  Hasler,  plantet  af  Biskop  Bloch,*  som  dæk- 
kede Plankeværket  ind  til  Stiftamtmandens  Have. 

Da  Kuskene  nu  var  ekspederede,  drog  man  i  de 
krøllede  og  støvede  Rejsedragter  med  Provsten  og 
Bispinden  i  Spidsen  hen  til  den  nærliggende  Provsle- 
gaard^  paa  Hjørnet  af  Sønderportsgade  og  Skolegade. 
Her  vrimlede  Stuen  af  Herrer  og  Damer,  store  og  sraaa. 
Provstinden*  kom  dem  i  Møde  med  en  lille  Glut  paa 
Armen,  hendes  yngste  Søn.  Hvor  forskellige  var 
ikke  disse  Ægtefolk!  Hun  var  en  smuk  Kone  med  et 
blidt,  behageligt  Væsen  og  saa  endnu  ungdommelig 
ud,  skønt  hun  var  Bedstemoder.  Baade  hun  og  Provsten 
havde  nu  flere  sammenbragte  Børn  foruden  deres  sid- 
ste lille  Søn.  Hendes  første  Mand  var  Landvæsens- 
kommissær  N.  K.  Tang,  efter  hvem  hun  ejede  Nørre 
Vosborg;  om  Vinteren  boede  de  nu  sammen  i  Ribe, 
men  om  Sommeren  opholdt  hun  sig  mest  paa  Vosborg, 
hvor  han  saa  af  og  til  besøgte  hende. 

Snart  holdt  nu  en  sirlig  Wienervogn  for  Døren, 
forspændt  med  4  dejlige,  blankbrune  Heste,  som  stam- 
pede i  Stenbroen.  Bispefamilien  blev  pakket  i  Vog- 
nen, og  de  fire  brune  dansede  lystig  ud  af  Sønder- 
port. Man  udtalte  sig  nu  uhindret  om  denne  mærk- 
værdige Modtagelse  og  Stiftsprovstens  Delagtighed 
deri.    Bispinden   og  Lise  fandt   hans   Forhold    meget 

1  Biskop  Tønne  Bloch  1777—86.  Den  sidste  Rest  heraf  staar 
endnu  som  en  mægtig,  knudret,  endnu  livskraftig  Stub.  Op  ad 
Sydgavlen  til  det  fritliggende  Postkontor,  den  tidligere  Havestue, 
slynger  sig  endnu  en  Vinstok,  plantet  af  Biskop  Hjort. 

«  Nu  „Klubbens  Hotel". 

»  Marie  Cathrine  født  Meinert  (f.  1776,  f  1855). 

besynderligt.  Men  Biskoppen,  som  tidligere  havde 
hørt  saa  meget  om  det  daarlige  Forhold  mellem  Hjort 
og  Koefoed,  vilde  nødig  foranledige  noget  Sammenstød 
mellem  sig  og  denne  ved  at  tage  Notice  af  sligt. 

Imidlertid  var  man  fra  den  brede  Landevej  drejet 
ind  paa  Markvejen,  som  førte  til  Vedsted,  og  der  var 
Sporet  for  snævert  og  dybt,  saa  Vognen  gik  stadig 
med  det  ene  Hjul  op  og  det  andet  ned.  Dog  Kusken 
vidste  Raad  og  kørte  op  paa  Marken;  der  gik  det 
godt  og  glat,  og  snart  drejede  han  ind  i  Præstegaarden. 
Husets  Folk  maatte  have  sét  deres  Komme,  thi  Pastor 
Bang'  med  Kone,  dennes  Søster  og  deres  lille  Plejesøn* 
stod  allerede  opstillede  i  den  aabnede  Fløjdør;  men 
hvor  blev  Bispens  forundrede  og  vel  og  lidt  forlegne, 
da  Præsten  overrasket  udbrød:  ,Vor  gode  Biskop!  Ih! 
det  var  da  smukt  af  Dem  saa  straks  at  komme  herud! 
Naar  var  Ankomsten  til  Ribe?  Vi  har  slet  ikke  hørt 
om  den,  ellers  var  jeg  dog  kommet  først  til  Dem,  som 
det  var  min  Skyldighed!"  De  nyankomnes  Forlegen- 
hed maatte  dog  snart  vige  for  den  i  Sandhed  gæste- 
venlige Maade,  hvorpaa  begge  Præstefolkene,  efter  at 
have  hørt  Sammenhængen,  bade  dem  blot  at  tage  til 
Takke  med  det  hos  dem,  som  de  aldeles  uforberedte 
kunde  indrette  det.  Et  tydeligt  Bevis  for,  at  Bangs 
netop  paa  den  Tid  ikke  kunde  have  tænkt  paa  at  ind- 
byde Gæster,  var  det  ogsaa,  at  Storstuegulvet  lige  var 
brudt  op,  saa  at  der  maatte  lægges  Brædder  over,  for 
at  Bispen  og  Bispinden  kunde  komme  ind  i  Gæste- 
kammeret.   Ligeledes  maatte   i   en   Hast  Kakkelovns- 

'  Jørgen  Bang,  Præst  i  V.  Vedsted  1804-38,  f  i  Ribe  1846, 
g.  m.  Marie  M.  C.  Biering,  f  i  Ribe  1872. 

'  Carl  Biering,  senere  Sognepræst  i  Glenstrup  (tog  Afsked  1883, 
t  1894). 

rørene  sættes  i  endnu  samme  Aften,  de  var  lige 
tagne  bort  for  at  brændes  ud,  men  nu  kunde  de  ikke 
undværes,  da  Værelser  og  Sengetøj  var  klamme  efter 
Vinteren  og  det  fugtige  Vejrlig,   man   lige  havde  haft. 

Her  i  den  ikke  store  Præstegaard  fandt  Bispefa- 
milieh  Husly  i  hele  8  Dage,  men  Tiden  blev  lang. 
Sand  og  Lyng  var  der  rundt  omkring.  Med  Undtag- 
else af  den  lille  Have,  hvori  der  var  et  Par  forkrøblede 
Frugttræer  og  Ribsbuske,  saa  man  kun  faa  Træer,  saa 
langt  Øjet  kunde  naa,  og  i  Sand  gik  man  til  op  over 
Anklerne,  naar  man  vilde  spadsere.  Paa  Besøg  kom 
der  dog  et  Par  Nabopræster  og  Bispinde  Hjort\  en 
smuk,  korpulent  Dame,  som  ganske  havde  bevaret  den 
københavnske  Selskabstone  og  lette,  livlige  Konver- 
sation. Hendes  ældste  Datter  Nicoline  fulgte  med, 
hun  var  høj  og  slank,  ikke  egentlig  smuk,  men  havde 
et  meget  behageligt,  mildt  og  klogt  Ansigt.  Ogsaa 
selve  Stiftsprovsten  var  saa  dristig  at  komme  ud  og 
gøre  Bispen  sin  Opvartning,  som  om  der  slet  intet 
var  i  Vejen.  Endelig  var  der  hver  Dag  Bud  inde  i 
Byen  for  at  høre,  om  Skibet  ikke  var  kommet. 

Den  8de  Dag,  da  Vejret  var  ualmindelig  smukt, 
var  hele  Familien  ude  paa  Marskengene,  som  begyn- 
der straks  Sydvest  for  Gaarden,  de  var  noget  ganske 
ukendt,  og  trods  Ensformigheden  kunde  man  ikke 
andet  end  finde  dem  ualmindelig  smukke.  Lise  var 
helt  begejstret  over  det  umaadelige,  lysegrønne  Fløjels- 
tæppe;  de  Smaaskibe,  der  sejlede  ind  mod  Ribe,  saa 
ud,  som  om  de  gled  frem  i  Græsset. 

Ved  Hjemkomsten  til  Præstegaarden  havde  man  saa 
den  store  Glæde  at  møde  Skipperen  og  Meisling. 
Noget  ondt  var  der  da  ikke  tilstødt  dem  paa  Rejsen, 

•  Marie  Pauline  f.  Schiørring,  f.  1775  f  1848. 

kun  Modvind  og  Stille,  og  saa  var  de  blevne  opholdte 
i  Kanalen,  hvor  der  dengang  ikke  blev  trukket  Sluser 
op  for  hvert  Skib,  men  naar  der  saas  et  til  under  Op- 
sejling, saa  maatte  det  første  kønt  vente,  til  der^kunde 
lukkes  op  for  flere  ad  Gangen;  derfor  havde  ogsaa 
den  Tur  varet  saa  længe,  at  Meisling  og  Jomfruen 
kunde  gaa  i  Land  flere  Gange,  og  de  havde  beset 
Herregaarden  Knoop  og  flere  af  de  smukkeste  Punk- 
ter. Nu  i  Morges  var  de  saa  komne  til  Indsejlingen 
af  Nibsaa,  men  i  det  stille  Vejr  var  ogsaa  den  gaaet 
langsomt,  saa  at  de  først  ved  Middagstid  var  ank- 
rede ved  Skibbroen. 

Endnu  et  Par  Dage  maatte  man  dog  ligge  de  gæst- 
fri Bangs  til  Byrde,  mens  Flyttegodset  blev  kørt  op, 
men  derefter  kom  alle  Hænder  og  Hoveder  i  Arbejde 
inde  i  Byen,  saa  at  der  dog  har  været  lidt  Orden  i 
Huset  til  Pinsedag  d.  21.  Maj,  da  „Hs.  H.  Hr.  Biskop 
Ridder  Hertz"  første  Gang  prædikede  i  Domkirken. 
Lige  efter  Pinse  sendte  Bispen  ved  et  venligt  Brev  en 
broderlig  Hilsen  til  Præsterne  i  Ribe  Amts  søndre  Provsti, 
hvori  han  bl.  a.  udtalte,  at  han  allerede  længe  var 
bleven  lykønsket  til  Forbindelsen  med  et  saa  oplyst, 
kristeligt  og. hæderværdigt  Samfund 

Endnu  før  alle  Værelser  var  i  Orden,  kom  en  hel 
Skare  Embedsmænd  for  at  hilse  paa  Bispen.  Der 
var  saa  mange  paa  en  Gang,  at  Lise  kun  paa  deres 
Ornat  kunde  mærke  sig  3  Præster:  Satterup,  Lindberg, 
res.  Kap.  ved  Domkirken,  og  Hansen,  Stiftsprovstens 
Kapellan,  og  paa  Uniformen  Borgmester  Heilmann. 

Næste  Søndag  Eftermiddag  blev  nu  anvendt  til  Visitter. 
Den  første  var  i   den   smukke^  Nabogaard  hos  Stift- 

*  Tidens  Smag  har  forandret  sig! 


24  H.  STEMANN:  IV 

amtmand  Koefoed^  Stiftsprovstens  Broder;  det  var  en 
lille  og  spinkel,  gammel  Mand  med  blegt  Ansigt,  tyndt, 
hvidt  Haar  og  slebent  Hofmandsvæsen.  Fruen  var  noget 
stiv,  men  man  lærte  hende  snart  at  kende  som  en 
særdeles  agtværdig  Dame.  De  boede  meget  smukt, 
med  Mahognimøbler,  Lysekroner,  meget  Sølvtøj  og 
Porcelæn,  og  deres  Have  var  stor  og  smuk. 

Ligeoverfor  boede  Professor  Thorup*  i  Rektor- 
boligen, der  var  omgivet  af  et  Par  Haver,  hvoraf  den 
ene  vendte  ned  mod  Aaen.  Det  var  en  lille  lintbygget 
Mand  med  et  ualmindelig  smukt  og  intelligent  Ansigt, 
brunt  Lokkehaar,  høj  Pande  og  et  Par  dybe,  blaa, 
melankolske  Øjne,  der  desværre  talte  Sandhed.  Han 
havde  sine  tungsindige  Dage,  da  intet  kunde  opmuntre 
ham,  og  dog  havde  han  en  særdeles  vakker  Kone^ 
der  saa  ud  som  Sundheden  og  Venligheden  selv.  De 
havde  mange  Børn,  fra  halvvoksne  lige  ned  til  en  i  Vug- 
gen, og  meget  smaa  Kaar.  Hertz's  fik  derfor  aldrig 
saa  megen  Omgang  med  dem,  som  de  kunde  have 
ønsket. 

Saa  gik  man  til  Borgmester  Heilmanns^,  der  boede 
næsten  i  den  yderste  Ende  af  den  lange  krogede 
Sønderportsgade ;  det  var  et  muntert  og  gæstfrit  Hjem, 
men  Borgmesterens  smukke,  godmodige  Ansigt  syntes 
ikke  at  høre  hjemme  i  en  Raadstue,  han  var  ogsaa  en 
alt  for  eftergivende  Politiembedsmand. 

^  Hans  Koefoed,  Stiftamtmand  i  Ribe  fra  1811,  suspenderet  og 
tiltalt  1821,  da  han  ej  kunde  gøre  Rede  for  sin  Forvaltning  af 
Stiftets  offentlige  Midler,  død  1822;  g.  m.  Margrethe  Lindholm, 
død  1831. 

2  Peter  Nicolai  Thorup,  Rektor  i  Ribe  1814-45,  død  1846. 

«  Frederikke  Dorthea  f.  Abramowitz  (f  1844). 

'  dispenseret  fra  sit  Embede  1823,  j  1840  som  Byskriver  i  Varde 
og  Herredsskriver  i  Øster-  og  Vester-Herred. 


IV  MINDER  FRA  BISKOP  HERTZ'S  TID.  25 

Bispinde  Middelboe,  f.  Kaas,  boede  i  Begyndelsen 
af  Storegade  (nuværende  Bager  Carstensens  Ejendom). 
Denne  elskelige  Dame,  der  nu  var  60  Aar  gammel, 
havde  o.  1791—1807  været  Hofdame  hos  Prinsesse 
Catharina  i  Horsens.  De  russiske  Herskaber  holdt 
meget  af  deres)  Frøken,  som  ogsaa  elskede  dem;  men 
da  hun  ældedes  i  Tjenesten,  og  Prins  Peter  var 
død  1798,  begyndte  hun  at  tænke  paa  sin  Fremtid 
med  nogen  Uro.  Sin  gode,  russiske  Gage  vidste  hun, 
at  hun  vilde  beholde  ogsaa  efter  Prinsessens  Død,  men 
hvad  havde  hun  saa  egentlig  i  Verden  at  leve  for? 
Som  hun  senere  fortalte  Frk.  Hertz,  blev  hun  i  denne 
Bekymringstid  trøstet  paa  en  mærkelig  Maade.  Hun 
drømte  nemlig,  at  hun  vandrede  paa  en  ensom  Vej, 
hvor  der  var  en  Bro,  hun  ikke  kunde  komme  over. 
2  Gange  gik  hun  Vejen  ængstelig  frem  og  tilbage, 
men  da  hun  tredie  Gang  kom  halvvejs,  mødte  hun 
en  venlig  Mand,  som  tog  hendes  Haand  og  hjalp 
hende  over  Broen;  fra  da  af  følte  hun  sig  lettere  i 
Sindet.  1807  døde  ogsaa  Prinsesse  Catharina,  og 
netop  som  hun  nu  stod  uvis  om,  hvor  hun  skulde 
ty  hen,  friede  Biskop  Middelboe*  til  hende,  og  hun 
ægtede  ham.  Han  var  dog  77  Aar  gammel,  og  1811 
blev  hun  Enke.  I  Napoleonstiden  blev  hendes  Hjem 
paa  Grund  af  hendes  Sprogkundskaber  og  hendes 
tidligere  Forbindelser  Samlingsplads  og  Mødested  for 
de  russiske  Officerer  og  de  Embedsmænd,  der  skulde 
forhandle  med  den  fremmede  Indkvartering.  Det  var 
dengang,  de  halvvilde  Kosakker  slog  Lejr  omkring 
Domkirken,  tændte  Baal  og  stegte  deres  Kød  paa 
Spid  paa  Gaden.  Borgerne  gemte  Sølvtøj  og  Værdi- 
sager f.  Eks.  under  Tørvebunkerne  paa  Loftet;  Kvinder 

'  Stephan  Middelboe  blev  1786  Biskop  i  Ribe. 


26  H.  STEMANN: 


IV 


Og  Børn  sad  bag  nedrullede  Gardiner  og  vovede  sig 
kun  ud  under  Ledsagelse  af  en  af  Præsterne.  Ogsaa 
anden  Indkvartering,  baade  af  Belgiere  og  Tyskere, 
oplevede  Byen;  de  skulde  kaldes  mere  civiliserede, 
men  opførte  sig  dog  ikke  nær  saa  godt  som  Kosakkerne. 

Bispinde  Middelboe  var  overhovedet  i  Ribe  som  en 
Repræsentant  for  Hoffet,  og  paa  Anstand  holdt  hun 
stærkt.  Hun  boede  nu  sammen  med  sin  meget  smukke 
Søster,  Enkeprovstinde  Tolstrup\  der  ikke  havde  til- 
strækkeligt at  leve  af  og  havde  privat  Indtægt  af  at 
spinde  Hør  til  Traad,  der  var  meget  efterspurgt.  Om 
den  hjertensgode  Bispinde  sagde  Folk,  at  man  aldrig 
havde  hørt  hende  tale  ondt  om  noget  Menneske,  og 
naar  hun  et  Par  Gange  aarlig  fik  sin  russiske  Pension, 
altid  i  Guld,  saa  gled  den  straks  ned  i  hendes  Lomme, 
og  hun  fik  travlt  med  at  komme  i  sin  Kaabe,  tog 
Stok  i  Haand  og  gik  ene  ud  et  Par  Timer;  naar  hun 
saa  kom  hjem  efter  sine  Fattigbesøg,  var  Lommerne 
tomme.  Hendes  Paaklædning  var  gammeldags,  og 
hun  gik  altid  med  en  Slags  Hat  med  Kappe  under 
og  brede  Kniplinger  ned  over  Panden,  Hatten  var  be- 
fæstet med  en  glimrende  Naal  over  Skyggen;  endnu 
i  sin  høje  Alder  gik  hun  om  Sommeren  altid  i  helt 
hvid  Dragt.  Smuk  var  hun  ikke,  men  Biskop  Hertz's 
følte  sig  straks  ved  det  første  Besøg  tiltalte  af  hendes 
milde,  forstandige  Væsen-. 

Den  sidste  Visit  paa  denne  Dag  blev  aflagt  i  Bispe- 
gade i  et  tarveligt,  men  meget  propert  Hus,  der  smi- 

'  Enke  efter  Provst  Laurits  Tolstrup  i  Hvorslev  v.  Viborg 
(død  1812);  selv  døde  hun  1852. 

-  Hun  døde  i  Ribe  1835.  Indskriften  paa  hendes  Gravsten, 
der  vistnok  er  affattet  af  Rektor  Thorup,  lyder  saaledes:  .Spørger 
du,  fremmede  Ven!  hvi  Taarerne  rinde,  —  Vid  da,  den  Hulde 
gik  bort,  som  dem  aftørrede  før". 

lede  i  Solskinnet.  Det  var  hos  Pastor  SatterupS  Bisp- 
ens Havenaboer.  Præsten  var  en  ældre  Mand,  mager 
og  temmelig  høj,  han  tog  rigtig  hjerteligt  imod  sin 
Bisp.  Store  aandelige  Gaver  besad  Pastor  Satterup 
ikke,  men  hans  Hjerte  var  varmt  og  trofast,  og  han 
havde  som  Præst  et  udmærket  Lov  paa  sig.  Med 
den  da  herskende  Rationalisme  vilde  han  ikke  gaa 
paa  Akkord,  men  bevarede  et  rent  kristeligt  Stade. 
Trods  hans  ofte  mer  end  knappe  Kaar  gik  ingen  Fat- 
tig uhjulpen  fra  hans  Dør;  tit  gav  han  alt  det  Brød 
bort,  de  havde  i  Huset,  og  i  den  Tid  bagte  man  jo 
selv,  hvad  man  brugte.  Præsten  var  en  stor  Have- 
elsker, og  da  han  snart  mærkede  Bispindens  Sympati 
i  den  Retning,  saa  maatte  man  ud  at  se  Haven,  som 
han  selv  passede,  og  et  ret  smukt  Blomsterflor  havde 
han.  Ogsaa  af  Døtrene*  følte  Lise  sig  straks  over- 
ordentlig tiltalt,  og  de  unge  saa  hen  til  den  tilspigrede 
Laage  til  Bispehaven  og  lovede  hverandre,  at  den  nok 
skulde  blive  aabnet.  Da  man  kom  ind  igen,  blev  der 
budt  The,  men  den  havde  Hertz's  allerede  nydt  hos 
Bispinde  Middelboe  og  Kager,  Syltetøj  og  Vin  i  Over- 
flødighed paa  de  andre  Visitter;  i  Ribe  holdt  man  fast 
paa  denne  gamle  Skik,  og  i  det  hele  herskede  der  et 
temmelig  strengt  Visitreglement  saa  beregnet  og  af- 
maalt,  som  det  kunde  have  været  til  Hove. 

Madame  Satterup,  der  i  Øjeblikket  var  gaaet  ud, 
kom  snart  efter   ind   for   at   hilse  paa  Bispinden;   det 

'  Nicolai  Satterup  var  Sognepræst  ved  St.  Katharine  Kirke 
Ribe  fra  1806—24;  han  blev  udnævnt  til  Sognepræst  i  Varde,  men 
døde  1825  inden  Flytningen  til  Varde. 

-  Cæcilie,  senere  g.  m.  Fuldmægtig  Nørregaard,  er  Moder  tily 
Højskoleforstander  Dr.  J.  N.;  Henriette,  senere  g.  m.  Assesso 
Stadfeldt,  er  Moder  til  den  bekendte  Overlæge  paa  Fødselsstiftel- 
sen Prof.  A.  S.  N.  St. 

var  en  forstandig  og  vakker  Kone,  en  sparsommelig  og 
dygtig  Husmoder  til  Velsignelse  for  Familien,  da  Kal- 
det kun  var  lille;  hun  opdrog  ogsaa  sine  Døtre  til 
Flid  og  Huslighed. 

Saa  var  Visitterne  forbi  for  den  Dag  og  fortsattes 
senere,  da  Biskoppen  engang  igen  havde  Tid  —  Vejen 
gik  da  bl.  a.  til  Amtsforvalter,  Justitsraad  NielsensS 
der  boede  paa  Torvet  i  Porsborg;  det  var  en  rig  Mand, 
godmodig  og  retsindig.  Hans  Kone,  der  var  mindre 
tiltalende,  trakterede  udmærket  ved  de  store  Spisegil- 
der, de  af  og  til  holdt  i  deres  elegant  møblerede 
Værelser.  De  havde  flere  Børn,  hvoraf  den  næstæld- 
ste, der  dengang  var  Skolediscipel,  senere  bleve  Ribes 
højtanséte  Stiftamtmand'-. 

Gamle  Pastor  Lindberg'^,  der  boede  i  Residensen  i 
Præstegade,  var  en  alvorlig,  kristelig  Præst,  men  nu 
vanskelig  at  forstaa,  naar  han  prædikede.  I  Samtale 
var  han  livlig,  men  hans  Kone  og  2  ikke  unge  Døtre 
var  meget  forlegne.  Sønnen,  den  senere  Bibelover- 
sætter Jacob  Chr.  Lindberg,  var  dengang  Student;  og- 
saa han  havde  et  forlegent,  underligt  Væsen.  Familien 
levede  saa  stille,  at  Lise  ikke  saa  Damerne  mere  end 
denne  ene  Gang  paa  den  første  Visit,  som  de  aldrig 
gengældte. 

I  den  store,  røde  Gaard  paa  Nørregade  med  de 
mange  Vinduer  boede  paa  1ste  Sal  Stiftsfysikus  Hoff 
Hansen*,  i  Stuen  Bispinde  Hjort.    Hun  havde  ved  sin 

^  Justitsraad  Rasmus  Nielsen  døde  1839;  hans  Hustru  Abelone 
Christine  With  døde  1835. 

'-*  Henrik  Christian  Nielsen,  Stiftamtmand  i  Ribe  1855—84.  (t  1885). 

•»  Niels  Lindberg,  resid.  Kapellan  v.  Ribe  Domkirke,  døde  1830. 

'  I  Følge  Statskalenderen  for  1820  var  Hans  Palle  Hoff  Hansen 
.Landfysikus  og  Medicus  i  Ribe  Stiff;  han  blev  senere  Stiftsfysi- 
kus i  Aalborg  og  døde  i  København  som  Etatsraad  1856. 

Mands  pludselige  Død  med  sine  mange  Børn  siddet  i 
meget  forstyrrede  økonomiske  Omstændigheder,  men 
da  tog  den  ældste  Datter^  Tømmerne  i  sin  Haand  og 
vejledede  paa  en  smuk  og  klog  Maade  Moderen,  der 
nok  dengang  ingen  Sans  havde  for  det  Sparsommelig- 
hedssystem,  som  Nicoline  nu  forstod  at  indføre;  bl.  a. 
tog  de  saaledes  adskillige  Skoledisciple  i  Pension  og 
kunde  nu,  under  Nicolines  Ledelse  føre  et  pænt,  tem- 
melig selskabeligt  Hus.  Denne  forstandige,  dannede 
Pige  nød  overhovedet  en  saadan  Beundring  i  Ribe,  at 
et  Ord  af  hendes  Mund  næsten  var  som  en  afsagt 
Dom. 

Adskillige  af  de  unge  i  dette  Hjem  baade  sang  og 
spillede,  og  straks  under  Lises  første  Visit,  der  blev 
udstrakt  til  hele  Aftenen,  blev  hendes  Guitar  hentet, 
og  nogle  Timer  gik  paa  fornøjeligste  Maade  med  Mu- 
sik. Tilsidst  da  Brødre  og  Pensionærer  kom  fra  Skolen, 
var  man  en  hel  Forsamling  baade  med  Sopran  og  Alt, 
Tenor  og  Bas.  Slutningen  af  Koncerten  overværede 
Fysikus;  han  var  Bestyrer  af  Ribes  musikalske  Selskab, 
var  Byens  første  Musikus  og  spillede  fortræffelig  paa 
Harpe  og  Violoncel. 

Efter  at  de  første  Visitter  og  Kontra  visitter  var  forbi, 
kom  der  en  ret  trist  Tid  for  Hertz's.  Om  Sommeren 
var  Ribe  nemlig  som  halv  uddød,  thi  enhver,  der  paa 
nogen  Maade  kunde,  plejede  at  rejse  bort  fra  denne 
sandede  og  temmelig  øde  Egn  og  den  afsides  By, 
hvor  man  kun  saa  faa  Fremmede.  Hertz*s  savnede 
inderlig  den  vante  Familieomgang  i  det  kære  Ros- 
kilde og  vilde  have  gjort  det  endnu  mere,  havde  man 
ikke  haft  de  vakre  jævne  Naboer,  Satterups,  med  hvem 

»  Nicoline  Hjort  ægtede  1824  Praesten  J.  P.  Koch  i  V.  Nykirke; 
hun  døde  1838  i  Sneum 

man  snart  stod  paa  en  saa  fortrolig  Fod,  at  der  sjældent 
hengik  en  Dag,  uden  at  i  det  mindste  de  unge  sam- 
ledes. 

Ogsaa  Domkirken  beredte  en  Skuffelse,  thi  paa 
den  Tid  vansiredes  dens  Indre  frygteligt  ved,  at  der 
var  anbragt  svære,  rødmalede  Bjælker  tværs  over  Op- 
gangen til  Koret,  paa  hvilke  Orgelet  hvilede,  saaledes 
at  man  nede  fra  Kirken  slet  ikke  kunde  se  Præsten, 
naar  han  stod  for  Alteret,  og  daarlig  kunde  høre  ham 
messe.  Selvfølgelig  kunde  altsaa  Ribe  Domkirke  ikke 
staa  Maal  med  den  i  Roskilde,  som  dog  heller  ikke 
dengang  endnu  var  restavreret. 

Store  Træer  var  ikke  almindelige  ved  Ribe,  men 
der  fandtes  dog  en  Del  i  Byens  nordvestlige  Hjørne, 
hvor  Korsbrødregaards^  dejlige  store  Have  med  mange 
Træer  og  især  smukke  Alleer  af  Sirener  og  Guldregn 
var  tilgængelig  for  Publikum.  Denne  Gaard  havde 
Kreaturhandler  Jens  Knudsen  lige  maattet  overtage 
efter  sin  Broder  A.  C.  Knudsen,  der  drev  en  betydelig 
Handel  paa  Island,  men  vistnok  paa  Grund  af  de 
vanskelige  Pengeforhold  i  Begyndelsen  af  Aarhundre- 
det  havde  mistet  sin  Formue.  Gaarden  var  for  største 
Delen  nyopført  med  fire  Fløje;  fra  Gaden  førte  en 
nu  forsvunden  Stentrappe  op  til  Hovedindgangen.  Om 
Sommeren  benyttedes  undertiden  Lokalet  her  af  en 
Danselærer  Rehm,  som  underviste  i  Kunstens  nyeste 
Variationer:  Écossaise,  la  Batteuse,  Tantelette,  Fan- 
dango, la  Tempéte,  Cotillon  og  Tyrolervals. 

Endnu  en  anden  offentlig  Have  blev  rost  for  sine 
dejlige  Træer;   den  ejedes   af  tidligere  Apoteker   Eil- 

'  Den  nuværende  Bispegaard.  Haven  var  dengang  betydelig 
større  end  nu,  baade  mod  Syd  og  Øst. 

schou*  Og  laa  mod  Øst  et  godt  Stykke  udenfor  Byen-. 
Vejen  derhen  var  dengang  lang  fra  Puggaardsgade, 
man  maatte  helt  ud  gennem  Nørreport  og  videre  ad 
en  smal,  meget  støvet  Vej  mellem  nogle  Smaahuse 
og  et  Gærde  ud  til  Marken.  Haven  svarede  ikke  til 
Forventningerne,  thi  paa '  nogle  store  Linde-  og  Ka- 
stanietræer nær  var  der  intet  videre  smukt  derude,  og 
Hertz's  følte  sig  aldrig  fristede  til  at  besøge  den  mere 
end  den  eneste  Gang  straks  den  første  Sommer,  hvor 
et  pludseligt  Tordenvejr  lod  dem  komme  hjem  som 
druknede  Mus;  især  var  det  gaaet  ud  over  Bispindens 
hvide  Basthat  med  de  dejlige  lyseblaa  Baand. 

Prof.  Bloch  fra  Roskilde,  der  i  Sommerferien  med 
2  Døtre  vilde  besøge  sin  Broder  i  Glflcksborg,  lagde 
nu  efter  gammelt  Løfte  Vejen  over  Ribe,  hvor  han 
tillige  havde  henlevet  sin  glade  Ungdomstid^  Han 
erindrede  venlig,  at  det  var  Biskoppens  Fødselsdag 
26.  Juli;  Kl.  5  om  Eftermiddagen  holdt  hans  Vogn 
for  Bispegaardens  Dør,  og  de  rejsende  fik  den  kær- 
ligste Modtagelse. 

Man  havde  altid  i  Roskilde  haft  lidt  særegent  for 
paa  Fødselsdagene,  enten  det  nu  havde  været  drama- 
tiske Forestillinger  eller  smukke,  allegoriske  Arrange- 
menter, og  Lise  vilde  nødig  have,  at  Faderen  skulde 
savne  en  Smule  Stads  paa  denne  Aften.  Hun  havde 
derfor  lavet  et  Transparent  og  skrevet  en  lille  Sang, 
som  J  hendes  kære  Veninde  Antonie  Bloch  og  hun 
selv  skulde  foredrage. 

Men  til  Vennekredsen  kom   der  en  uventet  Gæst, 

>  Chr.  Cornelius  Eilschou,  død  i  Ribe  1830. 
*  Asylhaven  er  en  Rest  af  denne  Have,  paa  hvis  Plads  forøv- 
rigt Jern banegaarden^^er  opført. 

*  Han  var  en  Søn  af  den  før  nævnte  Biskop  Tønne  Bloch. 

Professor  Blochs  Næstsøskendebarn,  den  vakre,  unge 
Amtmand  Johannsen^  fra  Haderslev,  der  om  For- 
middagen havde  spurgt  om,  naar  Blochs  kom,  og  saa 
var  bleven  bedt  med  til  Aften.  For  Gæsterne  var  dette 
en  Glæde,  men  Lise  kom  han  lidt  paa  tværs;  hun 
vidste  godt,  at  hele  hendes  Fødselsdagsarrangeraent  var 
for  ubetydeligt  og  mangelfuldt  til,  at  en  fremmed  skul- 
de se  det,  og  hvad  mere  var,  man  kunde  forudse,  at 
alle  med  de  Minder,  det  vakte,  vilde  blive  meget  be- 
vægede. Altsaa  maatte  det  alt  opsættes,  til  Amtmanden 
var  gaaet;  men  han  blev  lige  til  Sengetid,  og  Lise 
havde  nær  opgivet  det  hele.  Dog  Bispinden  var  snildraa- 
dig:  saa  snart  hun  mærkede,  at  Amtmanden  gjorde 
Mine  til  at  gaa,  gav  hun  Lise  et  Vink  om  at  løbe  ned  og 
tænde,  og  efter  at  alle  havde  fulgt  Gæsten  til  Udgan- 
gen, aabnede  hun  hurtig  begge  Fløjdøre  til  Salen. 
Det  lille  Transparent  med  Biskoppens  Navnetræk,  med 
en  Blomstervase  ovenpaa  og  Blomsterkranse  omkring 
tog  sig  meget  godt  ud  i  den  fulde  Belysning;  men 
ganske  rigtig:  alle  blev  dybt  bevægede,  og  de  to  syn- 
gende unge  Piger  kunde  næppe  faa  Ordene  ud:  „Her 
staa  vi  ikkun  to  o.  s.  v.,"  men  de  naaede  dog  Slut- 
ningen af  Sangen,  og  Bispen  tog  dem  begge  i  Favn 
og  takkede  dem  kærligt.  Saa  kom  man  med  Gaver, 
ganske  tarvelige,  Antonies  var  en  lille  Sortkridtsteg- 
ning, et  Prospekt  af  det  kære  Roskilde;  og  saa  slutte- 
de Aftenen  livligt  og  muntert. 

1  F.  H.  C.  Johannsen,  Amtmand  i  Haderslev  1818-50  (t  1851). 
Hans  Bedstemoder.,  f.  Jebens,  var  Tante  til  Biskop  Blochs  første 
Hustru. 


Kong  Frederik  d.  VI's  Rejse  i  Jylland, 
særlig  i  Ribe  Amt,  1828. 

Af  Overlærer  J.  Olsen  i  Varde. 


NAAR  der  er  Tale  om  Kongebesøg  i  Vestjylland  i 
ældre  Tid,  da  er  det  særlig  to  saadanne,  man  hører 
nævne.  Det  ældste  af  disse,  hvorom  nu  kun  ganske 
enkelte  véd  noget  at  fortælle,  noget,  de  har  hørt  fra  deres 
Forældre  eller  Bedsteforældre,  er  Frederik  d.  VI's  Rejse 
i  Vestjylland  i  den  sidste  Halvdel  af  Juni  Maaned 
1828. 

Gennem  skriftlige  Optegnelser  fra  hine  Dage  samt 
gennem  senere  nedtegnede  Erindringer  fra  Øje-  og 
Ørenvidner  skal  jeg  søge  at  fremstille  denne  Rejse, 
der  jo  var  en  Begivenhed  paa  den  Tid,  særlig  i  Vest- 
jyllands fjerntliggende  og  tyndtbefolkede  Egne.  Det 
Minde,  der  fortrinsvis  lever  hos  den  nuværende  Slægt, 
er  den  store  Hurtighed,  hvormed  Kongen  for  frem. 
Milen  tilbagelagdes  i  20  å  25  Minutter,  og  særlig  i 
Vestjylland  fandt  man,  at  det  var  alt  for  hurtigt.  Man 
ynkedes  over  „de  sølle  Bæster",  der  skulde  med  paa 
Turen.  Men  da  der  skiftedes  Forspand  i  hveranden 
Kro,  havde  Dyrene  ingen  Skade  af  denne  Opstram- 
mer.   Gennem  Taler,  Sange,  Transparenter  med  Over- 

Fra  Ribe  Amt.    IV.  3 

skrifter  o.  s.  v.  gaar  der  bestandig  en  Hyldest  af  Lands- 
faderen, der  besøger  sine  jublende  Undersaatter.  Hyl- 
dingen var  sikkert  velment,  men  den  gav  sig  ofte  Ud- 
tryk i  Former,  der  synes  mer  end  naive  i  vor  realis- 
tiske Tid.  Særlig  var  det  d'Hrr.  Præster  og  Rektorer 
ved  de  lærde  Skoler,  der  red  Pegasus  ved  denne 
Lejlighed. 

Den  første  By,  som  efter  de  foreliggende  Beret- 
ninger ved  denne  Lejlighed  modtog  Besøg  af  Maje- 
stæten, var  Holbæk,  hvor  Kongen  indtraf  den  5.  Juni 
om  Formiddagen  Kl.  9,  kun  ledsaget  af  Hs.  Excel. 
Overhofmarchal  Hauch,  der  kørte  med  ham.  Det  var 
første  Gang,  en  dansk  Konge  besøgte  Holbæk,  for- 
talte man,  og  derfor  havde  ogsaa  Byen  pyntet  sig, 
saa  godt  den  formaaede  med  Æreporte,  Blomster  og 
Grønt  samt  med  Transparenter,  hvori  ses  Kongens 
Navnetræk  med  Overskrift  af  forskelligt  Indhold.  I 
Algade  var  saaledes  rejst  en  meget  køn  Æreport  med 
Kongens  Navnetræk,  og  under  samme  stod: 

,Ej  Oldtids  svundne  Glans  Du  skuer  her. 
Først  med  dit  Scepter  spirede  vor  Lykke. 
Blandt  Danmarks  Konger  Du  den  første  er, 
hvem  Holbæk  By  kan  tro  sin  Tak  udtrykke*. 

Da  Kongen  ankom  til  Byen,  hilsedes  han  med 
Klokkeklang  og  27  Kanonskud.  Paa  Torvet  stod 
Borgervæbningen  opstillet.  „Officererne  i  straalende 
Uniformer  og  Mandskabet  i  sorte  Kjoler  og  hvide 
Underklæder,  saa  de  udgjorde  en  vakker  Parade**,  skriver 
et  samtidigt  Blad.  Amtmanden,  Kammerherre  Grev 
Knuth  og  Amtsforvalteren,  Kammerherre  Major  v.  We- 
gener modtog  Kongen  og  ledsagede  ham  igen  til  Am- 
tets Grænse. 

Fra  Holbæk  rejste  Kongen  til  Jylland  og  ankom 
Søndag  Morgen  den  8.  Kl.  9  til  Aarhus,  men  her  var 
han  ledsaget  af  et  meget  betydeligt  Følge,  nemlig  „af 
Prinserne  og  hele  den  kongelige  Suite",  som  det  hed- 
der. Allerede  samme  Morgen  lod  han  de  i  Aarhus 
liggende  tre  Regimenter  defilere  forbi  sig  paa  Torvet. 
Det  hele  skete  inden  Kirketid,  da  Kongen  ønskede, 
at  Soldaterne  ligesaa  vel  som  han  selv  kunde  komme 
i  Kirke  og  høre  Højmessen.  Kongen  med  Følge  var  i 
Domkirken  for  at  høre  „den  højærværdige  Olding,  Bi- 
skop Dr.  Birch,  Kommandør  af  Dannebroge". 

Om  Eftermiddagen  holdt  Kongen  Revu  over  Ar- 
tilleriet og  Mandag  Formiddag  over  Kavalleriet,  „der 
manøvrerede  under  Hs.  Majestæts  højstegen  Kom- 
mando". Han  maa  have  opholdt  sig  i  Aarhus  en 
Uges  Tid;  thi  først  d.  15.  afrejste  han  til  Viborg.  Om 
Onsdagen  gav  Selskabet  Polyhymnia  et  Bal  i  Anled- 
ning af  Kongens  Nærværelse,  og  dette  bivaanedes  af 
Prins  Frederik  Ferdinand,  Prinsen  af  Hessen-Philips- 
thal,  Hs.  Excel.  Generalissimus  Grev  v.  Bismarck  samt 
flere  af  de  i  Aarhus  liggende  Generaler  og  højere  Offi- 
cerer^  Om  Torsdagen  besøgte  Kongen  Anlæggene, 
Hospitalet  og  Fattiganstalten,  og  om  Eftermiddagen 
var  han  i  Skolerne. 

*  Ovennævnte  Grev  v.  Bismarck  er,  saa  vidt  vides,  et  af  de  første 
mere  bekendte  Medlemmer  af  den  brandenborgske  Adelsslægt,  hvortil 
jo  ogsaa  den  senere  tyske  Rigskansler  Fyrst  Otto  v.  Bismarck- 
SchOnhausen  hører.  Den  hemævnte  Grev  Fred.  Wilh.  v.  Bismarck  var 
som  wflrttembergsk  Ritmester  med  Napoleon  i  Rusland  1812  og 
udmærkede  sig  ved  Moskov  samt  ved  Overgangen  over  Beresina. 
Han  førte  Levningerne  af  den  wiirttembergske  Hær  tilbage  og  blev 
senere  Generalissimus.  1826  kaldtes  han  til  Danmark  for  at  med- 
virke ved  den  ny  danske  Hærordning,  og  1835  gik  han  i  samme 
Ærinde  til  Rusland.    Han  døde  1860. 

3* 

Saa  rejste  han  som  før  nævnt  d.  15.  Juni  til  Viborg. 
Rejsen  gik  over  Frijsenborg  og  Ulstrup,  og  om  Aftenen 
Kl.  9  ankom  Kongen  til  Byen  under  Klokkeringning 
»og  Folkets  tusindstemmige  Fryderaab".  Kongen  blev 
modtaget  af  Borgmesteren,  Kancelliraad  Gundelach, 
hvorpaa  han  tog  ind  hos  Stiftamtmand  SchOnheyder, 
Ridder  og  Dbmd.,  hvor  Embedsmændene  fra  Byen  og 
Omegnen  blev  ham  forestillede. 

Det,  man  forbavses  over  ved  at  gennemlæse  de 
stedlige  Optegnelser  angaaende  Kongens  Rejse,  er 
den  store  Masse  Sager,  Protokoller,  Bygninger  og  In- 
stitutioner m.  m.,  som  Kongen  fik  efterset  eller  i  det 
mindste  mente  at  faa  efterset  i  Løbet  af  en  halv  Dags 
Tid.  Jeg  skal  blot  for  Viborgs  Vedkommende  nævne 
følgende.  Mandag  Morgen  d.  16.  Juni  Kl.  SV^  be- 
gyndte han  med  at  lade  'Sig  Embedsprotokollerne  fra 
Byen  og  dens  Omegn  forevise.  Dernæst  inspicerede 
han  Byens  Borgervæbning,  Latinskolen,  hvor  Rektor 
Hasselbalch  holdt  Tale,  og  Disciplene  sang;  Eksamina- 
tion i  forskellige  Klasser  og  Lærefag;  derefter  Udstil- 
ling af  adskillige  Fabrikata  og  Produkter  af  Kunstflid 
fra  Byen  og  Amtet.  Efter  dette  inspicerede  han  Hospi- 
talet, Brandkorpset  med  Sprøjte  og  Redningsøvelser, 
Sygehuset,  Borgerskolen,  Søndresogns  Kirke,  Haand- 
gerningsskolen,  Tugthuset  og  Arresterne;  derefter  Av- 
diens  paa  Raadhuset  for  Byens  Borgere,  og  saa  først 
holdt  han  Middag  med  Taffel  hos  Stiftamtmanden, 
hvortil  Byens  Embedsmænd  og  Honoratiores  var  ind- 
budne.  Ved  Taffelet  blev  der  afsunget  to  Sange,  hvoraf 
den  ene  var  forfattet  af  Borgmester  Gundelach,  den  anden 
af  Præsten  St.  St.  Blicher.  Efter  Taffelet  inspicerede 
Kongen  Domkirken  og  blev  i  den  festlig  oplyste  Krypt- 
kirke hilset  med  en  Tale  af  Stiftsprovst  Schjødte.    Fra 

Kryptkirken  gik  saa  Toget  til  den  udenfor  Byen  an- 
lagte Kirkegaard. 

Om  Aftenen  blev  der  afsunget  Sange  af  et  Kor, 
der  sluttede  med  et  Vivat  og  9  Gange  gentaget  Hurra, 
og  Natten  igennem  var  atter  Byen  og  de  i  den  an- 
bragte Æreporte  illuminerede. 

Næste  Dags  Morgen  Kl.  8  forlod  Kongen  Viborg 
og  kørte  til  Løgstør.  Som  Prøve  paa  den  Tone,  Bladene 
anslog  i  Anledning  af  Kongebesøget,  skal  jeg  ordret 
anføre  nogle  Slutningslinier  af  den  i  Viborg  dengang 
udgivne  Avis  „Samleren"  for  Onsdagen  den  18.  Juni 
saalydende:  „Den  elskede  Landsfader  forlod  os  i  Gaar 
Morges  Kl.  8,  betegnende  her  som  overalt  sine  Spor 
med  Mildhed  og  Naade;  men  Erindringen  om  den 
sande  Glæde,  den  ædle  sjette  Frederik  ved  sin  uskat- 
terlige  Nærværelse  skænkede  os,  vil  aldrig  forlade  hans 
tro  og  erkendtlige  Undersaatters  for  Konge  og  Fædre- 
land højt  bankende  Hjerter". 

Paa  Vejen  fra  Viborg  til  Løgstør,  fortæller  „Samle- 
ren" for  1.  Juli,  havde  en  hel  Del  unge  festlig  smyk- 
kede Karle  udenfor  Gjedsted  By  modtaget  Kongen. 
Alle  var  de  til  Hest,  og  „under  Fryderaab"  indtog 
de  Pladsen  foran  Kongens  Vogn,  idet  de  ledsagede 
Toget  til  Byen.  Gennem  en  her  oprejst  Æreport  og 
„gennem  de  tætte  Rækker  af  jublende  Undersaatter" 
kørte  Kongen  ind  i  Præstegaarden,  hvor  han  stod  af 
og  begav  sig  straks  hen  i  Skolen,  hvor  Børnene  maatte 
aflægge  Prøve  paa,  hvad  de  kunde.  Paa  Tilbagevejen 
til  Præstegaarden  strøede  8  festligklædte  Piger  Blom- 
ster foran  Kongen,  og  ved  en  i  Haven  oprejst  Ære- 
port  overrakte  den  yngste  af  Pigerne  ham  en  Sang, 
forfattet  af  Rektor  Hasselbalch.  Da  Kongen  med  Følge 
var  indkommen  i  Præstegaarden,  blev  Herredets  Præster 

præsenterede  af  Stiftamtmand  SchOnheyder,  hvorpaa  der 
var  Middag  i  Præstegaarden.  Under  Taffelet,  hvori 
hele  den  kongelige  Suite  deltog,  udbragte  en  tilstede- 
værende Kongens  Skaal,  der  modtoges  med  stor  Jubel. 
Efter  Taffelet  kørte  saa  Kongen  videre.  Imidlertid  sy- 
nes det  efter  Meddelelserne  i  Ribe-Bladet,  at  Kongen 
endnu  en  Gang  maatte  gøre  Ophold  paa  denne  Vej, 
nemlig  i  Simested  Sogn.  Her  havde  nemlig  Præsten, 
assisteret  af  sin  Hustru  og  4  Børn,  rejst  en  Æreport 
paa  et  Sted,  der  hedder  Cimbershøj;  og  her  afsang  de 
en  Sang  med  Støtte  fra  deres  nærmeste  Naboer,  særlig 
af  Kvinder,  idet  der  blandt  Sangerne  nævnes  „11  Fruen- 
timmer".   Sangen  var  forfattet  af  Præsten  selv  og  lød 


saaledes: 


,Med  festlig  Fryd,  med  festlig  Glæde 

Her  i  den  brune  tavse  Hede, 

O  Konge,  rørt  vi  møde  dig! 

Og  rørt  vor  Sjæl  af  Glæde  flammer, 

Mens  Læben  højtidsfuldt  fremstammer: 

Vor  Konge  vorde  lykkelig! 

Velkommen,  Landets  hulde  Fader 
Fra  fjerne  Herthas  Myriader 
Til  Cimbrers  minderige  Kyst! 
Hvor  Bavnen  mellem  Lyngen  knejser. 
Taknemlighed  dig  Alter  rejser 
Udi  hvert  trofast  Cimbrerbryst! 

Med  Velbehag  du  huldt  modtage 

Den  Krans,  som  Uskylds  Hænder  svage 

Med  barnlig  Tillid  række  Dig. 

Og  som  dens  friske  Løv  nu  grønnes. 

Din  Faderdaad  af  Himlen  lønnes. 

Lev,  gode  Konge,  lykkelig!* 

Den  18.  Juni  Kl.  5  Eftermiddag  kom  Kongen  over 
Hvalpsund  til  Sallingland,  som  det  hedder,  hvor  han' 
hilstes  „af  den  forsamlede  Mængdes  Fryderaab".  Ved 
den  med  Grønt  og  Blomster  smykkede  Bro,  .paa  hvilken 
han  gik  i  Land,  modtoges  han  af  By-  og  Herredsfog- 
den, Kancelliraad  Rosenstand,  „hvorefter  12  unge 
Damer  fra  Omegnen  ved  en  Velkomstsang  tolkede 
Folkets  glade  Følelser  ved  atter  at  se  Landets  Fader", 
skriver  „Samleren"  for  19.  Juni.  Kongen  tog  saa 
til  Hovedgaarden  Eskjær,  hvor  han  opholdt  sig  en 
Time,  hvorpaa  han  fortsatte  Rejsen  til  Skive.  En  halv 
Mils  Vej  uden  for  Byen  modtoges  han  af  en  Del  Borg- 
ere til  Hest,  og  „under  Kanontorden  og  Folkets 
Jubel  ankom  Allerhøjstsamme  til  Skive  Kl.  8V,".  Her 
stod  han  af  hos  Kancelliraad  Rosenstand,  hvor  han 
overnattede.  Ved  Aftrædelsen  modtoges  Kongen  af 
en  talrig  Forsamling  af  Byens  og  Omegnens  gejst- 
lige og  verdslige  Embedsmænd  samt  Honoratiores, 
der  af  Stiftamtmand  Sch5nheyder  blev  forestillede 
for  Majestæten.  Om  Aftenen  og  langt  over  Midnat 
var  Byen  illumineret,  hvilken  Illumination  yderligere 
forskønnedes  ved  flere  smagfuldt  oplyste  Æreporte 
og  Transparenter. 

Den  19.  Juni  om  Morgenen  Kl.  6  eftersaa  Kongen 
Embedsmændenes  Protokoller  og  Regnskaber  og  gav 
Avdiens  til  enhver,  som  havde  noget  at  andrage  om, 
lod  Brandkorpset  prøve  Sprøjterne  og  tog  Fængslerne 
i  Øjesyn;  sluttelig  begav  han  sig  til  Borgerskolen, 
hvor  Børnene  blev  eksaminerede  i  de  forskellige  Fag 
og  viste  derefter  deres  Færdighed  i  Gymnastik  ved 
Udførelsen  af  en  hel  Del  Legemsøvelser.  Kl.  9  for- 
lod saa  Kongen  Skive  og  kørte  til  Holstebro. 

Kl.  12  indtraf  Kongen  til  Holstebro,  hvor  han  tog 
ind   hos  Amtsforvalter  Skjerbek.    Her   modtog  han    i 

Avdiens  de  forskellige  gejstlige  og  verdslige  Avtori- 
teter  og  fortsatte  derpaa  efter  indtaget  Middagsmaal- 
tid  sin  Rejse  videre  til  Ringkøbing.  Saavel  ved  An- 
komsten som  Afrejsen  paraderede  Borgervæbningen. 

Natten  tilbragte  Kongen  i  Ringkøbing,  og  om  Mor- 
genen den  20.  Juni  tog  han  derfra  over  Klitten 
til  Nymindegab.  Her  havde  man  søgt  at  gøre  det 
hele  saa  festligt  som  mulig.  Særlig  havde  den  virk- 
somme Embedsmand,  Sandflugtskommissær,  Kammer- 
raad  Westesen,  været  virksom.  Der  var  oprejst  to 
Ærestøtter  med  Blomster  og  Grønt  ved  Landgangs- 
stedet.  Endvidere  laa  der  8  Fiskerbaade  „af  dem  der 
sædvanlig  indbragte  for  10  Rdl.  Torsk  hver",  siger 
Ribe-Avisen.  Disse  Baade  laa  i  Rad  langs  ned  ad 
Strømmen.  Endvidere  laa  der  ogsaa  6  norske  Skibe, 
alle  med  vajende  Flag,  og  desuden  3  Ringkøbing-Skibe, 
hvoriblandt  Kaptajn  Berthelsens  skønne  Galease  med 
Flag  lige  fra  Top  til  Ræling,  og  saa  var  den  besat 
med  Kanoner  for  at  hædre  Majestæten.  Under  Kanon- 
salut er  altsaa  Kongen  gaaet  i  Land,  hvor  man  for- 
uden de  tvende  før  nævnte  Ærestøtter  ogsaa  havde 
rejst  et  Telt  til  Hs.  Majestæts  Modtagelse,  og  ved 
hvilket  Bønderne  holdt  med  deres  Heste.  Ved  Land- 
gangsstedet  hilstes  Kongen  med  en  Sang,  der  var  for- 
fattet af  Sognepræsten  i  Henne,  Jens  Christian  Fischer, 
og  som  blev  afsunget  af  et  Kor  paa  6  Karle  og  10 
Piger  og  lød  saaledes: 

Konge,  o  velkommen  vær 
Her  ved  Havets  Bølger, 
Hvor  de  mange  Bjerges  Hær 
Agermarken  dølger. 
Her,  hvor  Vesterhavet  slaar 
Imod  Jyllands  Sande, 
Og  de  stolte  Skibe  gaar 
Paa  de  blanke  Vande. 

Herre,  vi  i  Ydmyghed 
For  dit  Aasyn  træde, 
Og  udi  al  Simpelhed 
Tale  vores  Glæde. 
Gid  at  Kongen  stedse  maa 
Leve  her  med  Glæde, 
Roser  og  Violer  gro 
Der,  hvor  han  skal  træde 

Give  Gud  at  Kongens  Slægt 

Stedse  her  maa  byde, 

Da  skal  hele  Danmarks  Folk 

Alletid  sig  fryde. 

I  den  Tid,  som  Fisken  gaar 

Her  i  Havets  Vande, 

Gid  da  ogsaa  Kongens  Børn 

Styre  Danmarks  Lande! 

Efterat  denne  Sang  var  sunget,  kom  der  imidlertid 
et  lille  tragikomisk  Mellemspil,  efter  hvad  en  af  de  6 
Karle,  der  deltog  i  Koret,  nemlig  nu  afdøde  Aftægts- 
mand  Niels  Gundesen  i  Hovstrup,  har  fortalt  nuvæ- 
rende Præst  i  Hammelev,  Engelsen,  der  for  en  Del 
Aar  tilbage  var  Sognepræst  i  Henne  og  Lønne.  Sagen 
var  nemlig  den,  at  Pastor  Fischer  havde  skrevet  endnu 
en  Sang,  bestemt  til  at  synges  paa  Blaabjerg,  naar 
Kongen  stod  paa  denne  100  Fod  høje  Klit.  Men 
Kongen  vilde  ikke  standse  ved  Blaabjerg;  han  vilde 
nøjes  med  blot  at  køre  forbi  og  saa  iagttage  Klitten 
fra  Vognen  af.  Pastor  Fischer  havde  endvidere  tænkt 
sig,  at  Kongen  vilde  sejle  over  Fil-Sø  og  lande  ved 
Søvig,  hvilke  Tanker  han  havde  givet  Udtryk  i  Sangen. 
Det  kom  nu  heller  ikke  til  at  passe.  Da  Kong  Frede- 
rik imidlertid  mente,  det  var  Synd,  at  Henne-Præsten 
skulde  brænde  inde  med  Sangen,  enedes  man  om,  at 
ogsaa  denne  Sang  skulde  afsynges  ved  Gabet,  hvilket 
ogsaa  skete.    Sangen  lød  saaledes: 

Som  Solen  opstiger  fra  østlige  Kant 

Og  udbreder  Lyset  saa  vide, 

Saaledes  Kong  Fredrik  i  Sinde  det  randt 

At  skue  til  Vestjyllands  Side. 

Den  Herre  saa  from 

I  Sinde  det  kom 

At  skue  al  Dannemark  rundten  om. 

Nu  fryd  dig  med  Glæde,  Du  Ringkøbing  Stad 

Og  alle  dine  Sandbjerge  nære, 

Og  alle  I  Bjerge,  som  stande  i  Rad 

Ved  Vesthavets  Bølger  saa  svære, 

Lad  Flagene  vaje, 

Kanonerne  gaa, 

Thi  Dannemarks  Konge  ved  Fjorden  mon  staa. 

Du  Lønborrig  store  og  vidtstrakte  Gaard 

Med  alle  dine  Enge  de  grønne, 

Du  ogsaa  for  Tiden  en  Ære  opnaar. 

Som  alletid  vil  dig  forskønne, 

Aarhundreder  gaa, 

Før  Du  kan  opnaa, 

At  Kongerne  atter  hos  dig  vil  afstaa. 

Nu  rul  dine  Bølger,  o  Nymindegab, 

Blandt  alle  dine  Sandbjerge  vide. 

Og  Floden,  som  aldrig  kan  mærke  sit  Tab, 

Der  løber  fra  Østlandets  Kilde. 

Den  Herre  saa  stor 

Paa  Ringkøbing  Fjord 

Maaske  dig  skue  og  gange  ombord. 

Og  Blaabjerg,  du  stolte  og  udvalgte  Pynt, 

Du  største  blandt  Vestlandets  Høje, 

Maaske  og  dig  bliver  den  Glæde  forkyndt, 

Dig  Kongen  vil  tage  i  Øje. 

Med  Hæder  du  maa 

Blandt  Bjergene  staa, 

Naar  Dannemarks  Fredrik  paa  dig  vil  hengaa. 

Fra  Blaabjemgs  brede  og  sandige  Top 

Der  skues  nu  Filsøens  Bølger, 

De  ere  urolig'  og  rejse  sig  op. 

De  Ønsket  ej  længere  dølger, 

At  Kongen  han  maa 

Ombord  paa  dem  gaa, 

Til  atter  ved  Søvig  han  Landet  kan  naa. 

Se  Landet,  som  skues  fra  Blaabjerrigs  Sted, 

Er  udstrakt  i  Mile  saa  mange 

Med  Hav,  til  det  ledte  Velsignelse  ned: 

Med  Kongen  kan  Blaabjerrig  prange. 

Gid  Frederik  maa 

Nu  sent  fra  os  gaa 

For  hisset  i  Himlen  der  Lønnen  at  faa! 

Da  den  sidste  Sang  var  sunget,  skiltes  Kongen  fra 
sit  Følge.  Sidstnævnte  kørte  nemlig  den  lige  Vej  ad 
Ovtrup  til,  medens  Kongen  kørte  om  ad  Blaabjerg  for 
atter  at  støde  til  sit  Følge  ved  Snorom.  Afdøde  Jens 
Sivert  Jensen,  den  tidligere  Sognefoged  i  Lønne,  hvis 
Fader  var  Toldbetjent  ved  Nymindegab,  har  som  Dreng 
overværet  det  hele,  og  han  fortalte,  at  Stiftamtmanden, 
som  ogsaa  var  til  Stede  ved  denne  Lejlighed,  kørte 
med  4  Heste,  medens  Kongen  kørte  med  8.  Samme 
Sognefoged  fortalte  endvidere,  at  før  den  Tid  var  der 
ingen  ordentlig  Vej  til  Nymindegab;  men  da  Kongen 
skulde  komme,  blev  der  i  Hast  lavet  en  provisorisk 
Vej,  belagt  med  frisk  Lyng;  og  først  i  Trediverne  blev 
Kongevejen,  som  den  dengang  kaldtes,  endelig  anlagt 
og  optaget  som  offentlig  Vej.  Kongen,  der  ønskede 
at  se  Blaabjerg,  drejede  om  ved  Lønne  Kirke  og  østen 
om  Præstegaarden,  fortalte  Niels  Gundesen,  og  fra  Vog- 
nen iagttog  han  saa  den  bekendte  Klit,  hvorpaa  han 
kørte  til  Ovtrup,  hvor  Præsten  Niels  Hansen  Olivarius 
prædikede  i  Sognets   Kirke   i  Anledning  af  Kongens 

Nærværelse.  Denne  Prædiken,  der  tilfældigvis  blev 
funden  i  HøjenJerlev  Præstearkiv^  er  nu  indlem- 
met i  Lunde-Ovtrup  Præstearkiv  i  Provinsarkivet  i  Vi- 
borg og  lyder  saaledes: 

„De  dyrebare  Øjeblikke,  Deres  Majestæt  allemaa- 
digst  dvæler  ved  Ovtrups  vestjydske  Landsbykirke, 
maatte  det  allernaadigst  tillades  dens  Præst  at  afbe- 
nytte for  at  tolke  ogsaa  disse  Menigheders  Glæde  ved 
Landsfaderens  Nærværelse  iblandt  os  og  bevidne  vor 
Taksigelse  for  de  under  Deres  Majestæts  Regering 
oppebaarne,  mangehaande  Velgerninger. 

Deres  Majestæt  gæster  en  Egn,  fattig  som  det 
synes  paa  Naturens  Ynde  og  Gaver,  dog  selve  denne 
tarvelige  Natur  opmuntrer  og  styrker  Beboernes  Kraft 
og  Virksomhed.  Se  vore  Kirker,  allerkristeligste  Konge! 
Fædrenes  Fromhed  og  Kraft  opførte  dem  af  haarden 
Kamp.  Varige  staa  de  fra  Slægt  til  Slægt  for  varigen 
al  overlevere  det  gamle  Kristenbud: 

Frygter  Gud  og  Kongen  ærer, 
Som  Guds  rene  Bud  os  lærer! 

Deres  Majestæt!  velbyggede  Landsbyer  ere  opførte 
under  Deres  Regering,  hvor  De,  rejsende  som  Prins 
og  Tronfølger,  vilde  have  fundet  lave  smaa  Bonde- 
vaaninger  med  aarligen  faldefærdige  Lervægge. 

I  Dag  vil  Deres  Majestæt  have  set  Sandflugtens 
og  Vandenes  Ødelæggelser;  dog  —  Ødelæggelsen 
standser  —  Gud  udsender  sin  Aand,  og  der  skabes; 
han  fornyer  Jordfladens  Skikkelse.  For  Landsherrens 
Øjne  maa  i  Dag  have  aabenbaret  sig  den  skabende 
Naturs  nyeste  Frembringelser  i  Tipper-Øernes  Marsk- 

»  N.  H.  Olivarius  forflyttedes  1837  til  Højen-Jerlev  Præsteem- 
bede ved  Vejle;  dér  døde  han  1849. 

sletter  ved  Ringkøbingfjorden  mellem  Bølgen  blaa  og 
de  gule  Sandflekker,  naar  Saltkrystallerne  blinke  mod 
den  udtørrende  Sommersol.  Der,  hvor  i  den  nulevende 
Slægts  Barndom  kolde  Bølger  væltede  og  Vanddyrene 
blandt  Fiskene  tumlede  sig,  der  lader  Gud  nu  Græsset 
gro  for  Kvæget,  ogsaa  for  disse  Byers  Kvæghjorde; 
thi  den  driftige  vestjydske  Bonde,  plejende  sit  elskede 
Husdyr,  agter  ej  flere  Mile  for  lange,  hvor  han  kan 
hjembringe  Naturens  friskeste  Gaver. 

Eftersom  Kvæghjorden  formerer  sig,  udstrækker 
ogsaa  Agerdyrkeren  stedse  Turen  længere  og  videre 
og  høster  sine  Neg,  hvor  Aarene  tilforn  Fuglen  kun 
frygtsom  skjulte  sig  i  den  tynde  Lynghede. 

Ej  mishage  det  Landsfaderen,  om  Hedernes  Opdyrk- 
ning gaar  langsommere.  Næppe  kunne  vi  undvære 
Hedens  Brændselsgave.  Mennesket  lever  ej  af  Brød 
alene,  og  Kornets  Mel  bliver  dog  først  Menneskeføde 
ved  Ovnens  Hede.  Vesterhavets  Taager  og  Storme 
forlænge  den  bidende  Kulde  ud  over  Vinterens  Aars- 
tid  i  vor  skovløse  Egn,  hvor  ingen  Bakke  beskytter 
med  Læ.  Teglbrænderen  og  Smeden  saavelsom  Kul- 
brænderen  udtømmer  Mosernes  i  Aarhundreder  sam- 
menpakkede Forraad,  og  Husholdningens  Arne  saavel- 
som Pottemagerskens  Fyrested  finder  Aar  for  Aar  Heden 
sværere  og  dens  Brændsel  dyrere.  Menneskelivets 
Tarv  saavelsom  Naturen  skyer  Agerens  som  enhver 
anden  Enevælde. 

Saaledes  virker  den  vestjydske  Bonde  paa  Ager  og 
Eng,  i  Heden  og  Mosen,  velsignet  ved  Frihed  og  Ejen- 
dom. Ved  Dig,  kristelige  Landsfader,  skænkede  Gud 
disse  Egne  Frihed  og  Ejendom.  Som  Tronfølger  og 
Konge  virkede  Du  til  denne  Velsignelse  næsten  et 
halvt  Aarhundrede. 


46  J.  OLSEN:  IV 

De  stavnsbundne  Oldefædres  fribaarne  Sønner  ere 
nu  Dine  og  Danmarks  Værnsmænd;  ikke  hvervede, 
ikke  pressede,  men  lovmæssig  udskrevne  efter  skøn- 
somt Valg  —  eller  de  er  hjælpende  Sønner  for  gamle 
Fædre  og  gaardbrugende  Enker;  thi  Din  lovgivende 
Visdom  erkendte,  at  Sønnen  —  tjenende  Fader  og 
Moder  —  ogsaa  derved  tillige  tjener  Konge  og  Fædre- 
land. Ej  vanæres  Danmarks  Krigerrækker  længere  ved 
fremmede  Landes  usædelige  Rømningsmænd;  derfor 
tro  vi  ogsaa  mere  og  mere  at  se  vore  Ungersvende 
vende  sædelige  tilbage  fra  Din  Krigerskole,  dannede 
under  Dine  oplyste  Høvdinge  til  Lydighed,  Orden  og 
Høviskhed. 

Thi  takker  Vesterbo -Jyden  Dig  paa  denne  Dag. 
Oldinge,  der  saa  Din  Færd  i  fremfarne  Dage;  Mænd 
og  Hustruer,  der  nu  i  moden  Alder  landligen  og  hus- 
Ugen  styre  og  raade;  Ungersvend  med  Møen  ved 
Siden  paa  den  grønne  Eng,  han  med  Leen,  hun  med 
Riven  i  Hænde;  opvoksende  Børn  i  Skole  og  paa 
Øvelsesplads  uddannende  Sjæl  og  Legeme  efter  Din 
landsfaderlige  Anvisning  —  De  takker  Dig  paa  denne 
Sommerdag. 

Ja,  lange,  lyse,  frugtbargørende  Sommerdag,  vær 
os  et  Billede  af  Dit  Liv  og  Din  Regering  i  Danmarks 
Rige,  ejegode  Konge!  Det  var  i  Dit  Livs  Middag,  i 
Din  erfarne  Manddomsalder, 

Da  Kristian  til  sine  Fædre  gik  — 
Gik  sølvgraa  hen  og  til  det  bedre, 
Til  Kongers  lyse  Evighed, 

og  Du  kaldedes  af  Gud  til  at  stride  med  Mod,  til  at 
lide  med  Taalmod;  thi  Danmarks  og  Evropas  Træng- 
sels mørkeste  Uvejrssky  var  over  Hovedet. 


IV  KONG  FREDERIK  Vis  REJSE  I  JYLLAND  1828.         47 

Saa  stundom  lune  Middagshede 
Vi  saa  formørke  Sol  med  Lyn  og  Larm; 
Da  saa  vi  Solen  atter  Skyen  sprede 
Og  synke  straalende  og  blid  og  varm. 

Saa  signede  Du  atter,  mens  Alderens  Aar  hen- 
glede,  Danmarks  Rige  i  Fred. 

Evige  Fader,  Kongernes  Konge  I  Lysets,  Livets  og 
Lyksalighedens  almægtige  Giver!  Danmarks  Sønner  og 
Døtre  fra  Østen  og  Vesten  bønfalde  Dig  paa  denne 
Dag  for  vor  elskede  Landsfader.  Du  lade  hans  Livs- 
sol  dale,  dvælende,  lysende  og  velsignende,  som  den 
skyfri  Himmels  synkende  Sol  mod  den  lange,  blide 
Sommeraften!" 

Fra  Ovtrup  kørte  saa  Kongen  til  Varde,  hvor 
han  ankom  samme  Aften  Klokken  7Vo  i  bedste  Vel- 
gaaende,  og  „Borgerne  ytrede  deres  Kærligheds  og 
Taknemlighedsfølelse  for  den  bedste  Konge,  saa  godt 
som  de  lokale  Forhold  gjorde  det  muligt",  skriver  den 
da  i  Ribe  udkommende  Avis. 

Ved  Vesterport,  hvor  Kongen  kørte  ind,  var  der 
opstillet  en  smagfuld  Æreport,  hvorunder  saas  det 
kongelige  Navnetræk  i  Transparent.  Ved  Ankomsten 
saluteredes  der  med  27  Kanonskud,  og  Kirkeklokkerne 
ringede,  „hvilket  altsammen  bebudede  den  Lykke,  der 
var  bleven  Byen  til  Del,  at  den  havde  den  elskede 
Landsfader  indenfor  sine  Porte",  siger  Riberbladet. 

De  Gader,  Kongen  passerede,  var  bestrøede  med 
Blomster  og  Grønt,  og  alle  Huse  selv  de  mindste  Hyt- 
ter var  illuminerede  og  til  Dels  prydede  med  Trans- 
parenter, Blomster  og  grønne  Kranse.  Omtrent  midt 
i  Kræmmergade  var  oprejst  en  Æresbue,  og  paa  Tor- 
vet  paraderede  Brandkorpset.     Kongen    stod    af   hos 

Borgmesteren,  Kammerjunker  Wedel-Heinen,  der  den- 
gang boede  i  den  saakaldte  Schulzeske  Gaard  paa 
Torvet.  Her  blev  Byens  og  Omegnens  Embedsmænd 
præsenterede  for  Majestæten,  hvorpaa  Byens  fire  Re- 
præsentanter'anholdt  om  Tilladelse  til  at  bringe  Kongen 
et  Vivat.  Efter  dertil  given  Tilladelse  blev  under  Fakkel- 
skin en  Sang  afsungen  udenfor  Kongens  Vinduer. 
Slutningsverset  var  saalydende: 

.Hver  Borger  velsigner  nu  Fredrik  vor  Drot, 

Vor'^Fredrik,  den  fredegode. 

Han  freder  i  Hytte,  han  freder  i  Slot 

Som  Lejres  den  gamle  Frode. 

Ja  Jubellyd 

Med  Tak  udbryd: 

Lev  længe,  vor  Konge,  til  Danmarks  Fryd!' 

Denne  Festlighed  endte  saa  med  ni  Gange  Leve 
for  Kongen.  „Dernæst  behagede  det  Majestæten  i 
aabent  Vindue  at  anhøre  Borgerskabets  Glædesytringer 
og  Lykønskninger",  siger  Beretningen.  Torvet  var  op- 
lyst med  Lamper  og  prydet  med  en  overfor  Kongens 
Vinduer'opført  Løvhytte,  i  hvis  Midte  var  anbragt  et 
Transparent,  forestillende  Fredens  Genius,  der  bekran- 
ser Kongens  Navnetræk. 

Næste  Morgen  Klokken  7  eftersaa  Kongen  en  hel 
Del  af  Byens  Embedsprotokoller,  eftersaa  dernæst 
Sprøjterne,  Brandvæsenet,  Kirken  og  Raadhuset  samt 
Skolen,  hvor  Børnene  blev  eksaminerede  i  Læsning 
og  Hovedregning.  Dernæst  eftersaa  han,  ifølge  Kor- 
degn Jakobsens  Beretning  i  Kirkebogen,  Hospitalet, 
Fattighuset  og  Sygehuset,  hvorpaa  han  Kl.  9  afrejste 
til  Ribe  igennem  den  festlig  smykkede  Sønderport.. 

Lidt  over  Middag  d.  21.  Juni  ankom  Kongen 
til  Ribe,   hvilket  i  Forvejen   var  bebudet  gennem  det 

paa  Domkirkens  Taarn  vajende  Flag  saa  vel  som  ved 
Klokkernes  Ringning.  Løvbuer  og  Æreporte  saas 
rundt  omkring,  og  paa  Torvet  paraderede  Borgervæb- 
ningen med  fuld  Musik. 

Ved  Stiftamtmandsboligen  var  samlet  ikke  blot 
Embedsmændene  fra  selve  Byen  og  dens  Omegn; 
men  ogsaa  fra  Haderslev,  Tønder  og  Flensborg  var 
de  komne  for  at  hilse  paa  Kongen. 

Efter  at  have  hilst  paa  alle  disse  Embedsmænd  gik 
saa  Majestæten  til  Taffels  hos  Stiftamtmanden,  og  Kl.  4 
begyndte  han  at  efterse  Byens  Indretninger  og  Stiftelser, 
saasom  Hospitalet,  Almisseboligen,  Katrinekirken,  Raad- 
huset.  Stiftsbiblioteket,  Katedralskolen,  Domkirken  og  Bor- 
gerskolen samt  Brandvæsenet.  Han  udtalte  særlig  sin 
Tilfredshed  med  Brandvæsenet  og  Hospitalet. 

I  Katedralskolen  modtog  Rektor  Thorup  Kongen 
„med  Tanker,  der  vare  indklædte  i  bunden  Stil",  siger 
Avisen.  Eleverne  blev  eksaminerede  i  Historie,  Geo- 
grafi, Matematik,  Latin  og  Religion. 

Om  Aftenen  begav  Skolens  Personale  sig  hen  i 
Stiftamtmandsboligen  med  brændende  Fakler,  og  inde 
i  Stiftamtmand  Castenskjolds  Have  afsang  man  en  af 
Rektor  Thorup  forfattet  Sang. 

Næste  Morgen,  den  22.  Juni  Kl.  8  eftersaa  Kongen 
Embedsprotokollerne,  og  hvad  ellers  der  mere  kunde 
være  at  iagttage,  og  Kl.  lOV^  forlod  han  saa  det  gamle 
Ribe. 

Henad  Aften  den  samme  Dag  kom  Kongen  til  Kol- 
ding under  Klokkeringning  og  Kanonsalut,  Borger- 
skabets Paradering  m.  m.  Ogsaa  her  inspicerede  han, 
hvad  der  kunde  overkommes.  Den  næste  Dags  Morgen, 
altsaa  den  23.  Juli  Kl.  4Vo  modtog  han  de  forskellige 
Embedsmænd  til  Afskedskur,   hvorefter  han  gik  i   en 

Fra  Ribe  Amt.    IV.  4 

Baad,  som  sejlede  ham  ud  til  Dampskibet  „Kiel",  der  laa 
i  Fjorden  for  fuld  Damp,  bestemt  at  afgaa  til  Hoved- 
staden, saasnart  Kongen  var  kommen  om  Bord.  Efter 
21  Timers  Sejlads  naaede  Skibet  København  den  24. 
om  Morgenen  Kl.  2. 


Magister  Maturin  Castensen, 

et  Tidsbillede  fra  det  attende  Aarhundredes  første  Halvdel. 
Af  Bankdirektør  Jesper  Madsen  i  Jerne. 


PAA  den  søndre  Side  af  Jerne  Kirkes  Kor  findes  en 
Tilbygning,  et  Kapel,  hvori  der  indtil  Aaret  1891 
henstod  to  større  og  to  mindre  Ligkister  i  aaben  Be- 
gravelse. Den  ene  større  Ligkiste  gemte  Støvet  af 
Magister  Mat  urin  Castensen,  der  fra  Aaret  1700  til 
1747  var  Sognepræst  for  Jerne  og  Skads  Menigheder, 
og  i  de  sidste  9  Aar  Provst  for  Skads  Herred.  Den 
anden  større  Ligkiste  gemte  Støvet  af  hans  Søstersøns 
og  Eftermands  Pastor  Bøtchers  Datter,  der  havde  været 
gift  med  Kapellanen  Niels  Lang,  senere  Sognepræst 
for  Vilslev  og  Hunderup  Menigheder.  De  to  Børne- 
kister gemte  Støvet  af  Pastor  Bøtchers  Søn  Tobias  og 
Niels  Langs  Søn  Johannes. 

Lige  overfor  Indgangen  til  Ligkapellet  i  Koret  var 
paa  den  nordre  Væg  ophængt  et  Epitafium,  hvorpaa 
læses  følgende: 

Dette  Epitaphium  er  opsat  til  Æreminde  af  den 
i  Begravelsen  lige  over  nedsatte  velædle  og  højlærde 
Mand  Hr.  Magister  Maturin  Castensen  til  Hennegaard, 
fordum  Sognepræst  i  dette  Guds  Hus  i  47  Aar  og 
Provst  i   Skads  Herred  i  9  Aar,  som   efter  at  han 

4* 

i  den  enlige  Stand  har  lagt  78  Aar  til  sin  Alder, 
aflagt  5000  Rdl.  til  sine  Arvinger,  henlagt  sine  øv- 
rige Midler  til  fattige  under  Direktion  af  Stiftets  høje 
verdslig  og  gejstlig  Øvrighed,  overleverede  sin  Sjæl 
til  Himlen,  sit  Støv  til  Graven  den  7.  Nov.  1747. 

Hver  trængende  Lem,  som  træder  frem 

at  tage  Del  af  Gaven, 

som  Castensen  har  lagt  derhen, 

bør  takke  ham  i  Graven. 

Hans  SteFv  forgaar,  men  Gaven  staar 

for  ham  til  Æreminde, 

saa  længe  Pind  og  mindste  Splind 

af  Tavlen  ses  herinde. 

Ita  posuit  Frisius,  præpos.  et  past.  in  Alsleff. 

1  Aaret  1891  blev  Jerne  Kirke  underkastet  en  gen- 
nemgribende Restavration,  der  gik  ud  paa,  saa  vidt 
muligt,  at  føre  den  tilbage  til  sin  oprindelige  Skikkelse. 
Af  den  Grund  blev  Epitafiet  flyttet  fra  Koret,  for  at 
gøre  Plads  til  et  Vindue,  ind  i  Højkirken  og  ophængt 
paa  den  nordre  Væg  lige  over  for  Prædikestolen.  Der 
var  Tale  om  dengang  at  rive  Kapellet  ned,  da  det 
vansirede  Kirken  udvendig;  men  Stiftsøvrigheden  af- 
slog Andragendet  herom,  da  der  var  henlagt  Midler 
til  Kapellets  Vedligeholdelse.  Derimod  fik  man  Lov 
til  at  sænke  Ligkisterne  ned  under  Gulvet  i  Kapellet. 
Kirken  skulde  nemlig  have  én  Udgang  mere,  og  denne, 
mente  man,  kunde  passende  være  gennem  Ligkapellet, 
hvorfor  man  indsatte  en  Dør  i  dets  søndre  Mur.  — 
Kapellet  er  ikke  nogen  Prydelse  for  Jerne  Kirke.  Det 
præges  af  den  samme  Smagløshed,  som  er  ejendom- 
melig for  Midten  af  det  attende  Aarhundrede.  Indtil 
Restavrationen  1891    var  dette  Tag  delvis  af  Bly  og 

delvis  af  Tegl,  først  et  Par  Aar  senere  blev  Teglen 
fjernet  og  erstattet  med  Bly^ 

Epitafiet  har  i  Midten  et  større  ovalt  Skjold,  der 
holdes  af  tvende  kvindelige  Figurer  og  omgives  af 
mindre  Billeder  af  de  fire  Evangelister  med  deres  At- 
tributer, og  heri  findes  den  første  Del  af  Indskriften, 
Redegørelsen  angaaende  Maturin  Castensen;  neden 
under  dette  findes  et  mindre  Skjold  med  det  lille  Vers. 
Hvorvidt  Epitafiet  har  noget  kunstnerisk  Værd,  maa 
andre  afgøre. 

Da  man  sænkede  Kisten  ned  under  Gulvet,  vakte 
det  ikke  saa  lidt  Uvilje  blandt  Beboerne.  Saa  megen 
Pietet  havde  man  dog  for  den  afdødes  Minde,  at  man 
betragtede  det  som  en  Uret  mod  den  hensovede. 
Kapellet  var  jo  dog  bygget  og  blev  vedligeholdt  for 
hans  egne  Penge,  hans  Bén  burde  hvile  i  Fred;  man 
undrede  sig  mest  over,  at  Kirkestyrelsen  gav  sit 
Minde  dertil. 

Man  spørger:  Hvem  var  Mag.  Maturin  Castensen, 
siden  der  er  vist  den  afdøde  saa  stor  Ære?  I  det  høje- 
ste jordede  man  paa  den  Tid  den  afdøde  Præst  under 
Kirkegulvet  og  lagde  en  flad  Sten  med  en  Indskrift 
over  Graven;  men  denne  gav  man  en  næsten  fyrstelig 
Begravelse.  Jo.  Maturin  Castensen  var  heller  ikke 
nogen  ganske  almindelig  Landsbypræst;  man  vidste 
om  ham,  at  han  havde  været  en  rig  Mand,  der  af 
sine  efterladte  Midler  havde  stiftet  et  Legat;  men  man 
vidste  ogsaa,  at  han  havde  været  en  grumme  lærd 
Mand,  gamle  „Mester  Matrin",  som  man  kaldte  ham. 
Det  er  vel  nok  for  hans  store  Lærdoms  Skyld,  at  Al- 
muen gav  ham  Magt  over  Aanderne.    Maturin  Casten- 

^  Dr.  O.  Nielsen   mener,   at   Kapellet   er   det    gamle  Sakristi, 
hvilket  dog  er  mindre  sandsynligt. 


IV  MAGISTER  MATURIN  CASTENSEN  55 

sen  maatte  saaledes  for  Samtid  som  for  Eftertid  for 
sin  Rigdoms  Skyld,  for  sin  Lærdoms  Skyld,  som  og 
for  sin  fremskudte  Stilling  i  Smfundet  komme  til  at 
staa  i  et  eget  Lys.  Om  han  med  sin  Lærdom  har 
udrettet  noget  til  Gavn  for  Samfundet,  det  véd  vi  ikke; 
han  har  intet  skriftligt  efterladt  sig.  Om  han  som  Præst 
har  gjort  en  Gerning  i  sin  Herres  Tjeneste,  det  véd  vi 
heller  ikke,  Historien  tier  derom.  Almuen  saa  i  ham 
kun  den  store  Aandemaner,  mere  frygtet  end  elsket. 
Den  store  Gavmildhed,  hvormed  han  mod  sit  Livs 
Aften  uddelte  sit  Gods,  viser  heller  ingen  Ting. 

De  gamle,  der  vidste  at  fortælle  om  hans  Aande- 
manen,  er  forlængst  bortdøde.  Vil  man  have  Besked 
om,  hvor  han  har  øvet  sin  Kunst,  og  paa  hvilket  Sted 
han  har  øvet  den,  faar  man  kun  liden  Besked;  Sagnet 
er  gledet  ud  i  den  taagede  Almindelighed  og  fortæl- 
les om  hundrede  andre  Præster.  Derfor  er  det  paa 
Tide,  at  den  gamle  storslaaede  Skikkelse  bliver  manet 
op  af  Graven,  at  han  kan  komme  til  at  staa  for  Efter- 
slægten i  det  rette  Lys.  Da  vil  det  vise  sig,  at  hans 
Samtid  forstod  ham  kun  lidt.  Som  den  Mand,  der 
henlevede  sit  lange  Liv  i  enlig  Stand,  er  han  rimeligvis 
kun  kommen  lidt  i  Berøring  med  sin  Menighed.  Som 
den  lærde  Mand,  han  var,  er  hans  Tid  gaaet  for  ham  i 
Studerekamret  mellem  hans  mange  Bøger.  Overtroisk, 
som  Almuen  dengang  var,  saa  den  i  Præstens  Bog- 
samling kun  én  eneste  stor  Cyprianus  med  dens 
mange  Kommentarer,  gennem  hvilke  han  traadte  i  Be- 
røring med  Aandeverdenen.  Og  denne  Aandeverden 
var  ikke  en  Lysets,  men  en  Mørkets  Verden,  for  hvilken 
man  gruede.  Selv  har  han  ogsaa  bidraget  sit  til  at 
indgive  Almuen  den  Forestilling,  at  han  havde  Magt 
over  Aanderne. 


56  JESPER  MADSEN.  IV 

Mangen  én,  der  har  betragtet  det  kostbare  Epita- 
fium i  Jerne  Kirke,  har  sikkert  ønsket  at  vide  noget 
mere  om  denne  Mand.  I  Jerne  Præstegaards  Arkiv 
findes  kun  dette,  at  Skifteretten  ved  hans  Død  bort- 
tog alle  hans  Papirer.  Disse  er  nu  havnede  i  Provins- 
arkivet i  Viborg.  Det  er  hovedsagelig  paa  Grundlag 
af  et  Studium  af  disse,  at  følgende  Skildring  af  Matu- 
rin Castensen  fremkommer. 


I  Skoleprogram  fra  Ribe  Katedralskole  for  1837  giver 
Rektor  Thorup  følgende  Skildring  af  Maturin  Castensen : 
„Han  er  født  paa  Nybølgaard  i  Gram  Sogn  den  30. 
August  1669,  en  Gaard,  som  hans  Fader,  Borgmester 
Casper  Christoffer  Castensen  i  Ribe  ejede.  Han  er 
dimitteret  fra  Ribe  Skole  1688.  Straks  efter  at  han 
var  bleven  immatrikuleret  ved  Universitetet  i  Køben- 
havn, forlod  han  dette  og  opholdt  sig  i  Haderslev, 
hvor  han  blev  manuduceret  af  Dr.  med.  Grubbe.  Efter 
2  Aars  Forløb  drog  han  til  København,  tog  Eksamen 
philos.  (med  Karakteren  Laudabilis)  tilligemed  sin 
Broder  Bagge,  de  tvende  første  Ripensere,  som  fik 
Plads  paa  det  nylig  stiftede  Borchs  Kollegium,  hvor 
han  siden  blev  Inspektør.  Imidlertid  deltog  han  og- 
saa  jævnlig  i  Disputerøvelserne  paa  Kommunitetet, 
hvor  han  samtidig  var  Dekan,'  og  blev  derved  bekendt 
med  Mag.  Glud,  Provst  paa  Kommunitetet,  der  fat- 
tede saa  stor  Agtelse  for  hans  Forstand  og  dialektiske 
Færdighed,  at  han  anbefalede  ham  til  den  bekendte 
Professor  Ole  Rømer,  i  hvis  Hus  han  var  velantagen 
og  betragtet  som  et  Medlem  af  Familien.  Dette  Be- 
kendtskab befordrede  hans  Indsigt  i  Matematik,  et  Fag, 

>  Se  Festskrift  for  Borchs  Koll.  1889. 

hvori  man  mener,  at  han  let  havde  kunnet  opnaa  et 
Professorat,  hvis  det  havde  været  ham  om  at  gøre.** 
Borgmester  Castensen  har  været  en  ret  velstaaende 
Mand;  thi  foruden  at  han  ejede  Nybølgaard,  ejede  han 
Jordejendomme  i  Ribe,  noget  Fæstegods  hist  og  her 
og  flere  Tiender.  Deriblandt  var  Jerne  og  Skads  Kirke- 
tiender, hvortil  hørte  Jus  patronatus  eller  Kaldsret.  Ma- 
turin Castensens  Moder  var  Kirsten  Bagge,  Datter  af 
Raadmand  Bagge  Baggesen  i  Ribe,  død  1681.  I  fire 
Slægtled  havde  hendes  Forfædre  været  Raadmænd  i 
Ribe.  Slægten  Bagge  er  bekendt  nok  i  Ribe  Bys 
Historie.  Borgmester  Castensen  og  Kirsten  Bagge 
havde  i  alt  9  Børn  sammen.     Der  nævnes  saaledes: 

1.  Bagge  Castensen,  Præst  i  Torstrup  og  Horne 
(t  1699);« 

2.  Mag.  Maturin  Castensen  i  Jerne; 

3.  Seigneur  Christoffer  Castensen  i  Arrild; 

4.  Casten  Castensen,  Præst  i  Allerup  (druknede 
13.  Okt.  1704  paa  Overfarten  til  Sønderho). 

5.  Hans  Castensen,  Præst  i  Lunde  ogOvtrup(t  1728). 

6.  Constance  Castensen,  gift  med  Præsten  Mag. 
Hans  Hansen  Sirich  i  Øsse  (t  1749). 

7.  Ida  Castensen,  gift  med  Præsten  Mag.  S.  Borne- 
inann  i  Lønborg  (f  1712); 

8.  Kirstine  Castensen,  gift  med  Præsten  Mag.  Jens 
Nielsen -Hoe  i  Ho  og  Oksby  (f  1729). 

9.  Ingeborg  Castensen,  gift  med  Rektor  Bøtcher  i 
Fredericia. 

Det  var  i  Aaret  1691  i  Maj,  at  Maturin  Castensen 
blev  optagen  som  teologisk  studerende  paa  Borchs 
Kollegium,  men  1694  anføres  han  som  Matematiker. 
Vi  kan  vistnok  gaa  ud  fra,  at  det  er  med  Matema- 
tikken, han  særlig  har  sysselsat  sig.    Skønt  han  saale- 

'  Han  efterlod  sig  ingen  Arvinger 

des  har  de  bedste  Udsigter  til  at  blive  Ole  Rømers 
Arvetager,  saa  tager  han  i  1698  teologisk  Attestats 
og  samme  Aar  Magistergraden.  Næste  Aar,  1699,  bryder 
han  Samarbejdet  med  Ole  Rømer,  forlader  København 
og  lader  sig  af  sin  Fader  kalde  til  Præst  i  de  to 
vestjydske  Hedesogne,  og  her  henlever  han  hele  sit 
lange  Liv  i  ugift  Stand.  Her  staar  vi  paa  Gætningens 
Omraade;  men  vi  har  jo  Lov  til  at  gætte.  Maturin 
Castensen  var  altsaa  optaget  i  Ole  Rømers  Hus  og 
blev  betragtet  som  hørende  til  Familien.  Ole  Rømer 
havde  været  gift  med  en  Bartholin,  i  hans  Hus  er 
Maturin  Castensen  bleven  godt  kendt  med  den  Bartho- 
linske Slægt,  deriblandt  ogsaa  med  den  unge  Else 
Magdalene  Bartholin,  Datter  af  Generalprokurøren 
Caspar  Bartholin  den  yngre.  Det  kunde  jo  tænkes, 
at  Castensen  har  fattet  Kærlighed  til  hende.  Et  Profes- 
sorat i  Matematik  har  vel  nok  været  ret  magert  at  gifte 
sig  paa,  derfor  tager  han  teologisk  Embedseksamen 
og  Magistergraden  i  sit  29.  Aar;  men  saa  gaar  Ole  Rø- 
mer  hen  i  Aaret  1699  og  gifter  sig  med  Else  Bartholin, 
og  samtidig  forlader  M.  Castensen  København.  Det 
er  maaske  kun  et  Tilfælde. 

Hvis  denne  Gætning  har  noget  paa  sig,  saa  viser 
Maturin  Castensen  sig  langt  fra  som  en  Mand.  For  vore 
Øjne  ser  det  ud  til,  at  han  svigter  sit  Ungdomsideal;  ti 
hans  Ungdomsideal  har  næppe  været  Prædikestol  og 
Messedragt,  det  har  han  snarere  søgt  med  væbnet  Øje 
mellem  Himlens  Stjerner.  Hans  Formaal  er  fra  nu  af 
kun  at  samle  jordisk  Gods;  men  at  han  saa  slaar  sig 
ned  i  en  vestjydsk  Præstegaard,  er  uforstaaeligt.  Hans 
Ungdomssaga  fortæller  os  ikke  ret  meget.  Som  Mand 
faar  vi  et  fyldigere  Billede  af  ham. 

I  Skifteprotokollerne  findes  en  Fortegnelse  over 
hans  efterladte  Bogsamling,  der  giver  os  et  godt  Bil- 
lede af  ham  som  den  lærde  Mand,  han  var.  Den 
bestod  af  ialt  411  forskellige  Værker,  hvoraf  adskillige 
har  været  paa  flere  Bind,  saa  lavt  anslaaet  kan  den 
let  sættes  til  mindst  500  Bind,  en  ret  betydelig  Bog- 
samling for  en  Landsbypræst  i  første  Halvdel  af  det 
attende  Aarhundrede.  Deraf  har  omtrent  120  Bind 
været  af  teologisk  og  opbyggeligt  Indhold,  50  Bind 
af  historisk  og  vel  ligesaa  mange  af  matematisk, 
astronomisk  og  naturvidenskabeligt  Indhold.  Endvi- 
dere findes  en  hel  Del  Leksika  og  grammatikalske 
Værker.  En  hel  Del  Lovbøger  har  han  ogsaa  haft  paa 
sine  Boghylder,  endog  et  ret  betydeligt  Udvalg,  saa 
han  maa  have  været  godt  hjemme  i  Lands  Lov  og 
Ret  baade  paa  det  kirkelige  og  det  rent  borgerlige 
Omraade.  De  langvarige  Retstrætter,  han  har  haft, 
har  ogsaa  tvunget  ham  ind  i  Lovstudiet.  Af  Skøn- 
literatur  har  han  haft  noget,  men  ikke  ret  meget  ud 
over  nogle  græske  og  latinske  Klassikere  samt  Moli- 
éres  Værker.  Af  Holbergs  Værker  har  han  kun  været 
i  Besiddelse  af  hans  „Introduction  til  de  evropæiske 
Staters  Historie"  og  hans  „Epigrammer".  Det  er  be- 
tegnende, at  han  ikke  har  ejet  noget  af  den  Litteratur, 
sQm  Pietismen  affødte,  ikke  engang  Brorsons  Salmer. 
Den  teologiske  Litteratur  er  fyldigst  repræsenteret  i 
hans  Bogsamling;  men  Fortegnelsen  derover  giver  os 
et  Indblik  i,  at  det  er  Ortodoksien,  han  har  dyrket. 
Næst  efter  Teologien  kommer  saa  Historien,  som  det 
lader  til,  at  han  har  syslet  ikke  saa  lidt  med  ved  Siden 
af  det  matematisk-naturvidenskabelige.  Men  alt  i  alt 
har  vi  her  en  Mand  for  os,  der  har  siddet  inde  med 
en   meget  alsidig  Dannelse,   en  Mand,   der  kan   have 

haft  Tilbøjelighed  til  at  slutte  sig  inde  paa  sit  Studere- 
værelse. At  han  ikke  kom  til  at  gøre  sin  store  Lær- 
dom frugtbringende  paa  anden  Maade,  nemlig  ved  at 
modtage  det  Professorat,  „han  saa  let  kunde  have  op- 
naaet",  eller  ved  at  den  affødte  skriftlige  Arbejder  fra 
hans  Haand,  udover  hans  Disputatser,  er  uforstaaelig^. 
Hele  Maturin  Castensens  Liv  er  imidlertid  ikke  hen- 
gledet  med  boglige  Sysler.  Det  kan  godt  tænkes,  at 
han  ret  tidlig  har  lagt  dem  paa  Hylden;  men  sikkert 
er  det,  at  han  i  sine  senere  Aar  ikke  har  kunnet  ofre 
Tid  paa  Videnskaben.  Da  han  havde  erhvervet  sig 
sit  store  og  vidtløftige  Jordegods,  har  dets  Administration 
optaget  hans  Tid,  vistnok  ogsaa  i  den  Grad,  at  han 
har  forsømt  sin  Præstegerning,  endog  i  en  aldeles  util- 
børlig Grad.  Allerede  ved  sin  Faders  Død  1717  kom- 
mer han  i  Besiddelse  af  en  Del  Jordegods,  noget 
har  han  erhvervet  sig  før;  men  det  er  dog  først  ved 
Aaret  1730,  at  hans  Jordegods  vokser  i  Omfang.  Fra 
den  Tid  kan  vi  være  ganske  sikre  paa,  at  han  har 
ladet  Videnskaben  skøtte  sig  selv.  Som  den  lærde 
Mand  fik  han  ingen  videre  Betydning. 

I  sin  Embedsførelse  har  hans  Forhold  langtfra  været 
upaaklageligt.    Dette  fremgaar  af  en  Klage,  som  Præsi- 
dent Duche  rejser  imod  ham  i  den   store  Proces,  der 
senere  vil  blive  omtalt.    Klagen  indeholder  otte  Punk- 
ter, hvoraf  flere  er  ret  betydelige: 
„1.    Sidst   i  Aaret    1715   har  Kongen   bevilget,   at  en 
Kvinde  Katrine  Lambertsdatter,   der  var  dømt  til 
Døden  for  at  have  ombragt  sit  Barn,   maatte  be- 
graves  paa    Kirkegaarden,   dog   i    al   Stilhed    og 
uden  Jordspaakastelse.  Dette  har  Castensen  handlet 
tværtimod,  idet  han  2.  Søndag  i  Advent  1715,  da 
det  døde  Legeme  var  optaget  af  Galgebakken  og 

ført  til  Kirken  paa  den  Tid,  da  det  ringede  til 
Prædiken;  da  kastede  han  Jord  paa  Liget  og  holdt 
en  Tale  over  Graven  til  en  stor  Forsamling  i 
Stedet  for  at  prædike. 

2.  Han  beder  aldrig  i  sine  Bønner  efter  Prædiken 
for  Kongehuset  undtagen  paa  de  store  Højtidsdage. 

3.  Han  gør  ingen  Forklaring  paa  Budordene  af  Kate- 
kismus og  Børnelærdom  sidst  i  sine  Prædikener, 
som  dog  Loven  tilholder. 

4.  Han  har  forsømt  at  holde  Aftensang  og  Bøn  i 
Jerne  Kirke,  som  er  Hovedsognet,  de  trende  store 
Højtider,  som  og  er  imod  Loven. 

5.  Han  har  foriangt,  at  Folk  skulde  gaa  til  Skrifte 
og  Kirketjeneste,  hvorefter  de  er  mødt;  men  saa 
er  hverken  han  eller  nogen  anden  kommen  til 
Stede,  slig  Gudstjeneste  at  forrette. 

6.  Skønt  Loven  forbyder,  at  der  ved  Barnedaab  ikke 
maa  indfinde  sig  mere  end  5  Faddere,  saa  møder 
der  tit  10  å  12,  som  nu  forieden  ved  Thomas 
Madsens  Barn  i  Gammelby,  som  blev  døbt  den 
4.  Marts  1716,  hvor  der  var  10  Faddere,  hvilket 
er  en  stor  Profit,  fordi  alle  Faddere  ofrer. 

7.  Derimod  er  han  langsom  med  at  se  til  syge  paa 
det  yderste,  ja  vel  ganske  tør  udeblive,  naar  ham 
behager,  hvorover  5  Mennesker,  nemlig:  Hans 
Sørensen,  Vognsbøl,  og  Thomas  ibid.,  Jens  Søren- 
sen i  Spangsberg,  Johanne  Christensdatter  i  Jerne 
og  Karen  Rasmusdatter  i  Kvaglund  uden  Afløsning 
bortdøde,  endskønt  der  berettes,  at  de  med  Længsel 
og  Attraa  har  skikket  Bud  efter  Præsten,  og  han 
dog  ikke  til  disse  har  villet  komme. 

8.  Endelig  som  han  eller  hans  afgangne  Fader,  sal. 
Borgmester  Castensen,  er  Ejer  af  de  Kirker,  hvor- 

til  han  er  Sognepræst,  nemlig  Jerne  og  Skads 
Kirker,  og  har  haft  dem  henved  12  Aar,  saa  har 
de,  skønt  Tienderne  er  ydede,  alligevel  ladet  Kir- 
kerne forfalde,  taget  Blyet  af  Kirkerne  og  lagt 
Tagsten  paa  i  Stedet.  I  den  ene  Kirke  har  der  i 
over  10  Aar  ikke  været  nogen  Klokke  ophængt 
at  ringe  med,  og  naar  man  taler  med  dem  derom, 
saa  skyder  den  ene  Skylden  paa  den  anden. 
Imidlertid  er  Kirkerne  øde  og  ganske  forarmede, 
og  dog  har  en  kgl.  Anordning  for  nogle  Aar 
siden  paalagt  Kirkeejerne  at  vedligeholde  Kirkerne 
sømmelig,  hvis  de  ikke  vil  have  deres  Jus  og  Ret- 
tigheder forbrudt". 

Denne  Klage  havde  ganske  vist  faaet  en  fejl  Adresse, 
idet  Kommissionen,  hvortil  den  var  indgiven,  ikke  var 
kompetent  til  at  behandle  den;  men  blandt  dens  Med- 
lemmer fandtes  dog  Biskop  Thura,  hans  nærmeste 
Foresatte,  hvorvel  han  var  et  meget  uvirksomt  Medlem 
af  Kommissionen.  Men  det  ses  ikke,  at  han  har  gjort 
noget  ud  af  denne  Sag.  Maaske  har  han  ikke  haft 
Lyst  til  at  tage  sig  af  den  myndige  Præst. 


Hvorledes  blev  Maturin  Castensen  den  rige  Mand? 
At  efterlade  sig  en  Formue  paa  over  25,000  Rdl.  Ku- 
rant eller  80,000  Kroner  i  vore  Penge,  da  oven  i  Kø- 
bet Pengene  havde  3  å  4  Gange  saa  stor  Værdi  som 
i  vore  Dage,  er  jo  aldeles  storslaaet.  Embedet  i  Jer- 
ne-Skads  er  jo  kun  et  jævnt  godt  Embede  i  vore  Da- 
ge, Indtægten  kan  næppe  anslaas  højere  end  til  lidt 
over  3000  Kr.  aarlig.  Men  for  et  Par  Hundrede  Aar 
siden  har  det  forholdsvis  været  langt  ringere.    Tienden 

ydedes  dengang  i  Kærven,  hvert  30te  Neg,  hvert  30te 
Føl,  Kalv,  Lam  osv.  tilkom  Præsten.  Men  de  bedste 
Jorder  henlaa  dengang  i  Hede,  Kvægholdet  var  lille, 
og  Folketallet  var  kun  ringe.  I  Midten  af  det  syttende 
og  maaske  ind  i  det  attende  Aarhundrede  udgjorde 
Spangsberg  kun  én  Gaard,  og  Kvaglund  har  sikkert 
ligget  i  Skov.  Paa  samme  Tid  véd  man,  at  Vognsbøl 
kun  udgjorde  én  Gaard,  Maade  ligeledes  kun  én  Gaard, 
Rørkær  én  Gaard,  Esbjerg  én  Gaard,  Uglvig  ogsaa 
kun  én  Gaard.  Jerne  har  foruden  Præstegaarden  sik- 
kert kun  udgjort  to  Gaarde,  der  nævnes  i  gamle  Pa- 
pirer-Jerne Søindergaard  og  Jerne  Nørregaard.  Ved  Aa- 
ret  1440  nævnes  en  Gaard;  Stydkær,  i  Jerne  Sogn,  der 
skal  være  forsvunden.  Sagnet  gaar,  at  der  skal  have 
ligget  en  Gaard  uden  for  Esbjerg  Havn,  formodentlig 
er  den  gaaet  til  Grunde  ved  en  af  de  mange  Storm- 
floder i  det  syttende  Aarhundrede.  Hvor  der  for  to  å 
tre  Hundrede  Aar  siden  fandtes  enkelte  Gaarde,  der 
findes  nu,  om  ikke  store  Byer\  saa  dog  ret  anselige. 
Men  det  har  haft  Betydning  for  Præsten,  økonomisk  set. 
Man  indser  let,  at  Maturin  Castensen  ikke  har 
kunnet  samle  sin  Rigdom  gennem  Embedets  Indtæg- 
ter alene;  han  maa  have  haft  andre  Kilder  at  øse  af. 
At  hans  Fader,  Borgmester  Castensen  i  Ribe,  har  væ- 
ret en  ret  velstaaende  Mand,  er  jo  givet;  men  han 
havde  en  ikke  saa  lille  Børneflok  at  dele  imellem,  saa 
stor  Rigdom  kan  der  ikke  være  bleven  til  hver  af  dem. 
Det  tyder  heller  ikke  paa,  at  hans  Søskende  har  væ- 
ret særdeles  rige.  Folk;  thi  han  afkøbte  dem  de  fleste 
af  deres  Ejendomme,  og  det  havde  vel  nok  til  Dels 
sin  Grund  deri,  at  de  trængte  til  Penge.  Men  noget 
haj  han    arvet   efter   sin  Fader.     Saaledes   nævnes  i 

*    Esbjerg  undtagen. 

Skifteprotokollerne  Halvdelen  af  Adsersbølgaard  og 
Jerne  og  Skads  Kirketiender  m.  m.  Hans  Faders  prak- 
tiske Sans  har  han  ogsaa  arvet,  og  det  er  muligt,  han 
har  arvet  den  fremfor  sine  Søskende;  thi  praktisk  Sans 
har  Borgmester  Castensen  været  i  Besiddelse  af.  Det 
er  ret  betegnende,  at  han  sætter  sine  Penge  i  Jorde- 
gods og  Tiender,  som  dengang  uden  Tvivl  har  væ- 
ret den  sikreste  Maade  at  anbringe  dem  paa,  og  Kø- 
besummen har  kun  været  lille. 

I  det  syttende  Aarhundredes  Krige  havde  Landet 
to  Gange  delvis  og  én  Gang  helt  og  boldent  været 
besat  af  fremmede  Tropper.  Krig,  Pest  og  Kvægsyge 
havde  hærget  La^ndet,  og  det  var  gaaet  ud  over  Land- 
bruget; men  hen  imod  Slutningen  af  Aarhundredet  kan 
der  spores  nogen  Opgang,  og  under  det  attende  Aar- 
hundredes Krige  kæmpes  der  mest  udenfor  Landets 
Grænser.  Tiderne  er  opadgaaende,  særlig  efter  1730; 
men  det  benytter  Maturin  Castensen  sig  af;  thi  det  er 
netop  paa  den  Tid,  at  hans  Opkøb  af  Jordejendomme 
og  Tiender  tager  Fart.  Men  har  han  haft  et  godt 
Greb  paa  at  erhverve  og  administrere  sit  Gods,  saa 
har  han  utvivlsomt  ogsaa  været  en  dygtig  Landmand. 
Det  viser  den  Besætning,  der  fandtes  i  Præstegaarden 
ved  hans  Død.  Registreringen  i  Skifteprotokollerne 
viser,  at  hans  Besætning  var  10  Heste,  8  Køer,  13 
Stude  og  noget  Opdræt  og  19  Faar,  en  overordentlig 
stor  Besætning  paa  den  Tid.  Det  store  Hestehold  er 
paafaldende.  De  3  er  i  en  Alder  fra  14  til  18  Aar, 
de  7  i  en  Alder  fra  6  Aar  og  nedad,  2  af  dem  er  Føl, 
Det  tyder  næsten  paa,  at  han  har  været  Hesteopdræt- 
ter, ja  det  er  ikke  udelukket,  at  han  kan  have  drevet 
Handel  med  Heste,  thi  de  angives  saaledes:  2  sojle, 
2  blaa,  2  sorte  osv.,  de  er  parrede.    Men  har  han  dre- 

vet  Hestehandel,  kan  han  ogsaa  godt  have  drevet 
Studehandel,  og  det  var  noget,  hvorpaa  der  paa  den 
Tid  tjentes  Penge.  Der  fandtes  ikke  saa  ganske  faa 
Bondeslægter  her  i  det  sydvestlige  Jylland,  der  ved 
Studehandelen  samlede  sig  Rigdomme  i  første  Halv- 
del af  det  attende  Aarhundrede.  Der  nævnes  ogsaa 
Præster,  som  drev  denne  Handel,  saaledes  Præsten 
Jørgen  Ravn  i  Farup. 

Ogsaa  i  det  smaa  har  han  forstaaet  at  skaffe  sig 
Indtægter,  som  f.  Eks.  ved  at  sætte  Bier  ud  „til  halvt**. 
Ved  Midten  af  det  nittende  Aarhundrede  var  det  ret 
almindeligt  at  sætte  Faar,  Gæs  og  Bier  ud  „til  halvt**, 
som  det  hed.  For  det  meste  var  det  velstaaende  Tje- 
nestefolk, der  for  deres  sammensparede  Skillinger  købte 
Faar  og  Bier  og  satte  dem  ud  til  Husmænd  og  smaa  Gaard  - 
mænd,  at  disse  for  Pasning  og  Pleje  skulde  nyde  den 
halve  Indtægt;  mens  det  udsatte  blev  Udsætterens  fulde 
Ejendom  og  kunde  inddrages  ved  Aarets  Udløb.  Af 
Registreringen  i  Skifteprotokollerne  ses  det,  at  Maturin 
Castensen  ved  sin  Død  har  haft  udestaaende  23  Bi- 
stader baade  i  Jerne,  Skads  og  Tjæreborg  Sogne,  deraf 
skulde  Husholdersken  Stine  have  et  Stade  og  Degnen 
Brinchs  Børn  to,  saa  der  blev  kun  20  til  Dødsboet. 

Har  Maturin  Castensen  været  en  virksom  Mand, 
saa  har  han  ogsaa  været  en  sparsommelig  Mand. 
Hans  Eftermand  i  Præsteembedet  Provst  Friis  i 
Alslev  giver  ham  følgende  Skudsmaal:    „Han   var  en 

flittig  Arbejdere,   levede  ingetogen og  førte 

en  tarvelig  Husholdning,  han  var  en  Hadere  af  Ødsel- 
hed**. Hans  Bohave,  der  blev  solgt  ved  Avktion,  har 
ikke  været  ud  over  det,  der  paa  den  Tid  fandtes  i  vel- 
staaende Bondehjem.  I  Registreringen  nævnes  Kister, 
baade  store  og  smaa,  Dragkister,  et  Chatol,  næppe  nok 

Fra  Ribe  Amt.    IV.  5 

en  stol,  men  ingen  Sofa.  Men  Kister  og  Dragkister 
var  fulde  af  Uldent  og  Linned,  mest  af  den  grove  Slags. 
Hans  Klæder  bestod  mest  af  Vadmel;  men  der  næv- 
nes ogsaa  Datidens  Købestof.  Der  var  nok  af  Metal- 
varer, lidt  Guld,  meget  Sølv,  Kobber  og  Tin.  Blandt 
Kobbertøjet  nævnes  ogsaa  et  Destillerapparat  (Bræn- 
devinstøj). Af  Porcellæn  og  Fajance  fandtes  intet,  kun 
nogle  grove  Lervarer.  Af  Billeder  fandtes  heller  ingen, 
saa  det  lader  til,  at  han  ikke  har  haft  nogen  Sans  for 
Kunst.  Af  Vogne  fandtes  kun  Arbejdsvogne,  ingen 
Stadsvogn.  Til  at  styre  sit  Hus  har  han  til  en  Tid 
haft  sin  Søsterdatter;  men  ellers  ser  det  ud  til,  at  Hus- 
holdersken har  været  en  almindelig  Bondepige.  Hans 
Husholdning  har  været  tarvelig,  maaske  endog  gnier- 
agtig, hvilket  Sagnet  ogsaa  kan  pege  hen  paa,  der 
fortæller,  at  han  ved  sin  uventede  Hjemkomst  bebrejder 
Pigerne,  at  de  har  flottet  sig  med  Pandekager. 


Hvorledes  skaffede  Maturin  Castensen  sig  Midler 
til  at  betale  de  ret  betydelige  Købesummer,  han  Tid 
efter  anden  maatte  udrede?  thi  paa  den  Tid  maatte 
disse  jo  i  Reglen  udredes  kontant.  Jo,  hvor  hans 
egne  Midler  ikke  kan  strække  til,  der  optager  han 
Laan,  og  han  har  haft  en  skarp  Sporsans  for  at  op- 
dage, hvor  der  fandtes  rede  Penge.  Han  har  udstedt 
et  Gældsbrev  til  Hans  Sørensen  i  Ribe  paa  400  Rdl., 
et  til  Frands  Nielsen  Ibsen  i  Tjæreborg  paa  200  Rdl., 
et  til  Peder  Knudsen  i  Strandby  paa  120  Rdl.,  et  til 
Niels  Pedersen  i  Gammelby  paa  200  Rdl.,  et  til  Thomas 
Madsen  smst.  paa  400  Rdl.,  et  til  Hans  Oksvang,  tje- 
nende i  Andrup,  paa  30  Rdl.,  et  til  Madam  Gosmann 

i  Ribe  paa  550  Rdl.,  et  til  Søren  Hansen  i  Sadderup 
paa  100  Rdl.,  et  til  Niels  Hansens  Enke  i  Rørkær  paa 
100  Rdl.,  et  til  Calle  Nielsen  paa  Fanø  paa  500  Rdl., 
et  til  Mads  Nielsen  i  Troldholm  paa  10  Rdl.,  to  til 
Pastor  Ejlskov  i  Aal  paa  200  og  100  Rdl.,  et  til  Ejl- 
skovs  Svigermoder  Madam  Blok  i  Aal  paa  400  Rdl. 
og  et  til  Hans  Bondesen  paa  50  Daler.  Madam  Blok 
har  betinget  sig  5  pCt.  Rente,  men  Castensen  faar 
hende  til  at  nedsætte  Renten  for  en  enkelt  Termin  til 
4  pCt.,  og  trods  hendes  bestemte  Indsigelser  betaler 
han  hende  ikke  mere  i  Fremtiden,  hvorfor  hun  for- 
langer Godtgørelse  i  Dødsboet.  Hans  Bondesen  har 
arvet  50  Daler  efter  sin  Fader;  men  dem  laaner  Matu- 
rin Castensen  af  ham  nærmest  for  at  have  et  Pant, 
for,  at  Hans  Bondesen  skal  blive  ved  Stavnen;  men 
han  faar  ingen  Renter  af  Pengene  uagtet  gentagne 
Henvendelser.  Han  har  været  forsigtig  nok  til  at  skaffe 
sig  Gældsbeviset,  saa  Castensen  kan  ikke  fragaa  Gæld ; 
men  da  han  ingen  Renter  kan  faa,  saa  forlanger  han 
sit  Fripas.  I  den  Anledning  skriver  Castensen  et 
Brev  til  ham,  hvori  han  formelig  trygler  ham  om  at 
blive  ved  Stavnen.  Er  han  ked  af  at  være  hos  Peder 
Jægum,  kan  han  jo  „hvis  han  synes  bedre  om  det", 
hellere  tage  til  Christen  Hansen  i  Børsmose.  Han  vil 
meget  hellere  tilbagebetale  ham  de  50  Daler  end  ud- 
stede Fripas.  Men  Hans  Bondesen  fik  først  sine  Penge 
tilbagebetalt  af  Skifteretten  efter  Stiftsøvrighedens  ud- 
trykkelige Paalæg. 

Der  kommer  ogsaa  en  Mængde  Fordringer  til 
Skifteretten  paa  ydede  Laan,  hvorfor  der  ikke  kan 
fremlægges  Gældsforskrivning  eller  Kvittering;  men 
hvis  Berettigelse  efter  en  langvarig  Prøvelse  dog  lader 
sig  bevise.     Her  møder  Borgmester  Krag  i  Varde  for 

6* 

Madam  Endorf  med  en  Fordring  „paa  hendes  Arvepart 
med  paaløbende  Renter",  der  ialt  beløber  sig  til  6554 
Rdl.  1  Mrk.  4%  Sk.,  eller  ogsaa,  at  hun  faar  første 
Prioritets  Panteret  i  Hennegaards  Gods.  Sammen- 
hængen er  denne:  Peder  Nielsen,  ogsaa  kaldet  Endorf, 
var  en  Søn  af  den  rige  og  stormægtige  Niels  Nielsen 
paa  Endrupholm.  Ved  Avktion  havde  han  købt  Henne- 
gaard  med  tilhørende  Gods  og  giftede  sig  med  Kir- 
stine Sofie  Hornemann,  en  Søsterdatter  af  Maturin 
Castensen,  og  hendes  Arvepart  var  imellem  4500  og 
5000  Rdl.  Disse  Penge  er  bleven  brugte  til  at  dække 
en  Del  af  Købesummen.  Imidlertid  døde  Peder  Niel- 
sen, og  hans  Hustru  blev  sindssvag,  saa  hun  kunde 
ikke  styre  Godset.  Vel  havde  de  13  Børn,  deraf  6 
Sønner;  men  det  lader  til,  at  heller  ingen  af  dem  har 
kunnet  tage  Styret,  saa  Slægtninge  maatte  tage  sig  af 
det.  Maturin  Castensen  blev  udnævnt  til  Enkens  For- 
mynder; men  han  raader  bestemt  til  at  sælge  Godset 
ved  Avktion  og  saa  købe  et  Hus  til  Enken  inde  i 
Varde.  Han  faar  sit  Forslag  godkendt  af  rette  Ved- 
kommende. Ved  Avktionen  den  22.  Oktober  1743 
bliver  Maturin  Castensen  som  højstbydende  Gaard  og 
Gods  tilslaaet  for  14700  Rdl.  med  fuld  Besætning 
baade  uden  og  inden  Døre  med  Undtagelse  af,  hvad 
Endorfs  Enke  behøver.  Men  hendes  indestaaende 
Arvepart  bliver  ikke  udbetalt,  og  der  bliver  heller  ikke 
udstedt  noget  Gældsbevis  derfor.  Maturin  Castensen 
fratræder  nu  som  Formynder  for  Enken,  og  efter  kgl. 
Befaling  bliver  Borgmester  Krag  udnævnt  til  Formynder 
i  hans  Sted.  Krag  har  en  hel  Del  Bryderi  med  Skifte- 
retten, før  han  faar  Fordringen  godkendt. 

Christen  Gregersen  i  Strandby  har  laant  den  af- 
døde 112  Sletdaler  den  28.  Marts  1744.  Han  blev 
lovet  3  Rdl.  i  aariig  Rente,  som  han  aldrig  fik.     Chr. 

Gregersen  betalte  saa  heller  ikke  sin  Landgilde,  men 
han  syede  alle  Præstens  Klæder  og  lappede  de  gamle, 
hvorfor  han  undlod  at  gøre  Regningen  op.  Først  da 
Castensen  var  død,  kom  Skrædderen  med  en  Regning 
paa  95  Rdl.  13  Sk.  i  Arbejdsløn.  Skifteretten  syntes 
nok,  den  var  lovlig  høj;  men  Skrædderen  undskyldte 
sig  med,  at  den  afdøde  jo  var  hans  Husbond,  og  det 
var  derfor  ikke  saa  lige  en  Sag  at  løbe  ham  paa  Dørene 
med  Regninger.  Forresten  er  Christen  Gregersens 
Regning  saa  smukt  opgjort,  at  ikke  ret  mange  gør  det 
bedre  nu  om  Stunder. 

Af  smaa  Fordringer  fremkommer  en  uhyre  Mængde, 
henved  80,  hvis  samlede  Sum  kun  beløber  sig  til 
omtrent  175  Rdl.,  og  disse  smaa  Fordringer  gaar  til- 
bage til  1740,  saa  det  lader  til,  at  det  navnlig  er  i 
Castensens  sidste  Aar,  det  har  været  vanskeligt  at  faa  Penge 
af  ham.  Hans  Tjenestefolk  har  ikke  kunnet  faa  deres 
tilgodehavende  Løn.  Jep  Pedersen  har  tjent  Casten- 
sen i  6  Aar  for  en  Løn  af  4  Rdl.  aarlig,  men  har  kun 
faaet  udbetalt  13  Rdl.  Hans  Møllers  Søster  i  Spangs- 
berg  Mølle  har  tjent  paa  Hennegaard  fra  Philip  Jacobs- 
dag  1746  til  Mikkelsdag  1746  og  har  til  gode  6  Rdl. 
Hans  Oksvang  har  til  gode  30  Rdl.  Mag.  Sirichs  Dat- 
ter har  været  Castensens  Husholderske  i  2V3  Aar  og 
har  20  Rdl.  til  gode.  Peder  Knude  og  Søn  har  udført 
Arbejde  for  5  Rdl.  4  Mrk.  1  Sk.  Lars  Jensen  har  til 
gode  af  sin  Løn  og  Haandpenge  som  Soldat  ialt  6 
Rdl.  2  Mrk.  Soldaterne  Jacob  Hansen  og  Nielsen  gør 
Krav  paa  10  Rdl.  hver  for  Haandpenge,  som  Casten- 
sen har  indkasseret  for  dem  af  Lægdene,  men  selv 
beholdt. 

Maturin  Castensen  resterer  ogsaa  for  Skatter  til 
Amtsstuen.     Han    skylder    for   Avktionsregninger:    til 

Hans  Møller  for  Stude,  han  har  købt  til  ham  og  be- 
talt af  sin  egen  Lomme;  til  Madam  Brylle  4  Rdl.  5 
Mrk.  3  Sk.,  som  Rest  paa  en  Avktionsregning  paa  4 
Kalve  å  2  Rdl.,  et  Stykke  Blaarlærred  26  Alen  sjællandsk 
Maal  å  Vl^  Sk.  Alen  og  et  Stykke  Bly  5  Mrk.  ,som 
endnu  ikke  er  betalt". 

Der  kommer  en  Mængde  Regninger  fra  Haand- 
værkere  og  Handlende,  der  gaar  flere  Aar  tilbage.  Vil- 
lads Hansen  i  Jerne  har  til  gode  for  Smedearbejde, 
Rasmus  Hansen  i  Maade  for  Tømmerarbejde,  dennes 
Fader  for  at  have  kureret  én  af  Maturin  Castensens 
Heste.  Mads  Madsen  i  Vognsbøl  har  en  Regning  paa 
Hjulerarbejde,  og  Ane  Pedersdatter  har  syet  hans  Lin- 
ned og  lappet  hans  Skjorter,  hun  kommer  med  en 
lang  Regning  paa  i  alt  1  Rdl.  „  10  Sk.  Knud  Ølle- 
gaard  i  Varde  har  2  Rdl.  2  Mrk.  3  Sk.  til  gode  for 
Urtekramvarer,  og  Jørgen  Hansen  paa  Fanø  ligeledes 

5  Rdl.  5  Mrk.  7  Sk.  til  gode  for  Varer.  Købmand  Rahr 
i  Ribe  har  en  Regning  paa  V«  Anker  Bordvin  4  Rdl., 

6  Potter  Rinskvin  3  Rdl.  og  1  M  Tobak  12  Sk. 

De  umyndiges  Midler,  Maturin  Castensen  har  haft 
at  bestyre,  har  han  ikke  betalt  Renter  af,  og  Hoved- 
stolen har  han  selv  benyttet.  Af  den  umyndige  og 
vel  ogsaa  nok  aandssvage  Maturin  Endorfs  Midler  har 
han  haft  1106  Rdl.  2  Mrk.  14%  Sk.  Morten  Kiersing, 
der  var  gift  med  Maturin  Castensens  Broderdatter,  maa 
anlægge  Sag  imod  ham,  fordi  han  har  tilbageholdt 
hans  Hustrus  Arvepart  som  var  239  Rdl.  4  Mrk.  13 
Sk.  Ved  „Fornyelsesdom"  af  2.  Avgust  1738  blev 
Maturin  Castensen  tilpligtet  at  udbetale  nævnte  Sum; 
men  det  gør  han  alligevel  ikke.  Ved  hans  Død  er  Sagen 
endnu  ikke  bragt  i  Orden,  hvorfor  der  bliver  gjort  Ar- 
rest i  Dødsboet,  der  af  Skifteretten  bliver  tagen  til  Følge. 

Endelig  kommer  der  en  lang  Række  Fordringer, 
endogsaa  ret  betydelige,  fra  Retsbetjente  over  Arbejde 
og  udlagte  Penge  til  Dokumenters  Udfærdigelse,  og 
disse  gaar  langt  tilbage  i  Tiden. 

Indfæstningen  har  han  taget  imod  og  i  Reglen 
kvitteret  for  den;  men  Fæstebrev  har  han  ikke  udstedt. 
Ved  hans  Død  foreligger  der  en  lang  Række  Krav  om 
Fæstebreves  Udstedelse. 

I  et  og  alt  indgaar  til  Skifteretten  ikke  mindre  end 
147  forskellige  større  og  mindre  Fordringer.  Flere  af 
dem  bliver  afviste  som  uhjemlede  og  uberettigede,  an- 
dre faar  deres  Fordringer  betydelig  nedsatte,  og  det 
gaar  særlig  ud  over  Slægtningene;  men  i  det  hele 
taget  har  Skifteretten,  der  bestod  af  Provst  Friis  i  Als- 
lev som  Skifteforvalter  med  tiltagne  Assessorer 
Præsterne  Klagenberg  i  Bryndum  og  Sidelmann  i  Al- 
lerup,  vist  sig  meget  hensynsfuld,  saa  man  ved  Gen- 
nemlæsning af  Skifteprotokollerne,  der  fylder  i  alt  2509 
Foliosider,  nødes  til  at  yde  den  al  Anerkendelse.  Det 
fremgaar  klart,  at  de  første  Fordringer,  der  fremkom- 
mer, er  fuldtud  berettigede;  men  efterhaanden  kom- 
mer der  Fart  i  Indleveringen,  og  saa  bliver  de  stedse 
mere  uholdbare  eller  ogsaa  opskruede,  og  de  mest 
mugne  kommer  tilsidst. 

Maturin  Castensen  har  ogsaa  udestaaende  For- 
dringer; men  det  er  helt  faa,  og  de  er  ret  ubetydelige. 
Hans  Midler  er  satte  fast  i  de  store  Jordejendomme. 
Der  er  dog  én,  som  ikke  maa  forbigaas.  Blandt 
Gældsforskrivningerne  findes  én,  som  er  udstedt  af  Kap- 
tajn Brockdorf*  paa  Sneumgaard  paa  Tysk  og  har  Form 

'  Kapt.  Brockdorf  ejede  ikke  Sneumgaard  (den  ejedes  den- 
gang af  Niels  Rosenkrantz  Schack). 

af  en  Veksel,  og  den  viser,  at  Kaptajnen  har  været 
godt  kendt  med  at  skrive  Veksler.  Den  lyder  paa  24 
Rdl.  Sagen  er  den,  at  Brockdorf  er  kommen  i  Klemme. 
Han  har  været  stævnet  for  Gældskommissionen  i  Varde 
og  har  indgaaet  paa  at  betale  de  24  Rdl.  Dem  har 
han  laant  af  sin  „lieber  Freund"  Maturin  Castensen; 
men  Dagen  før,  at  Gælden  skal  betales,  opdager  han, 
at  det  alligevel  ikke  er  24  Rdl.  men  36  Rdl.  Til  Hoved- 
summen er  maaske  kommen  12  Rdl.  i  Renter  og  paa- 
løbende Omkostninger,  den  Slags  følger  jo  gerne  med. 
„For  ikke  at  blive  blameret"  sender  han  sin  Tjener 
Johan  Didrik  som  Ekspresbud  med  et  langt  tysk  Brev 
til  Jerne  Præstegaard,  og  deri  beder  han  sin  „lieber 
Freund"  sende  de  12  Rdl.  med  Tjeneren.  Naar  han 
ellers  kan  slippe  helskindet  fra  Kommissionen  i  Varde, 
skal  han  lægge  Hjemvejen  om  ad  Jerne  Præstegaard 
og  saa  give  Forskrivningen.  Man  fristes  til  at  læse 
mellem  Linjerne,  at  Kommissionen  let  kan  have  haft 
andre  Sager  at  afgøre  med  Kaptainen;  thi  det  er  meget 
tvivlsomt,  om  han  dengang  fik  Lejlighed  til  at  lægge 
Vejen  om  ad  Jerne;  for  de  12  Rdl.  findes  kun  en 
Kvittering  af  Johan  Didrik.  Hvor  har  Holberg  dog 
ikke  været  en  skarp  Iagttager!  thi  Kaptajn  Brockdorfs 
Brev  kunde  for  den  Sags  Skyld  godt  være  skrevet  af 
Jacob  V.  Thybo;  det  er  det  samme  Ordgyderi,  Skryderi 
og  Fejghed,  blandet  sammen  paa  den  mest  usmage- 
lige Maade. 


Skifteretten  kan  nu  begynde  sit  egentlige  Arbejde, 
men  nu  bliver  Spørgsmaalet,  hvoriedes  Maturin  Gas- 
tensens  Efteriadenskab  skal  behandles  og  endelig  for- 

deles.  Den  afdøde  har  ikke  efterladt  sig  noget  Testa- 
mente, han  har  kun  efterladt  sig  et  Brev  til  Stiftsbe- 
falingsmanden  og  Biskoppen  i  Ribe  desangaaende,  dat. 
4.  November  1747;  det  er  altsaa  skrevet  to  Dage  før 
hans  Død  og  lyder  saaledes:* 

„Eftersom  baade  hans  Kongelige  Majestæt  Kong 
Christian  den  sjette  allernaadigst  har  meddelt  mig 
Tilladelse  paa  Testamente  at  gøre,  dat,  Friederichs- 
berg  Slot  den  8.  Maj  1739,  saa  vel  som  og  efterdi 
Lovens  5.  Bogs  4.  Kap.  15.  Art.  P.  753  tillader  mig, 
som  har  ingen  Livsarving,  at  jeg  maa  give  bort  til 
Kirker,  Skoler  og  fattige,  hvad  Gud  giver  mig  i 
Sinde,  da  haver  jeg  i  Guds  Navn  sluttet  at  give,  saa- 
som  jeg  herved  lover  at  give  den  ringe  Efterladen- 
skab, som  kand  efter  min  Død  blive  over  min  Gæld, 
til  fattige  og  nødtørftiges  Hjælp,  og  skal  jeg  med 
første  forklare,  hvormeget  jeg  formener,  at  samme 
kand  bedrage,  og  hvorudi  det  bestaar,  samt  hvortil 
mig  synes  (dog  næst  Deres  Ekscellences  og  Højærvær- 
digheds Raadførelse),  at  dette  best  kunde  anvendes, 
og  hvad  jeg  her  skriver  og  lover,  skal  jeg  stadfæste 
formelig.  —  Jerne  Præstegaard  den  4.  November 
1747. 

Maturin  Castensen." 

Det  har  vistnok  været  hans  Mening  til  en  Tid,  at 
han  vilde  gøre  sin  Slægt  arveløs.  Det  synes  at  frem- 
gaa  deraf,  at  han  har  søgt  Tilladelse  til  og  faaet  kgl. 
Stadfæstelse  paa  at  uddele  sit  Efterladenskab  efter  eget 
Godtykke.  Havde  det  ikke  været  hans  Mening,  synes 
denne  Stadfæstelse  at  være  overflødig.  Han  kan  umu- 
lig have  staaet   i   noget  godt  Forhold  til  sine  Slægt- 

*  Se  Hofmans  Fundationer. 

ninge;  thi  at  han  afkøbte  eller  maaske  snarere  afnødte 
dem  deres  Jordejendomme,  at  han  tilbageholdt 
deres  Arvedel  og  de  af  dem  laante  Penge,  skulde  ikke 
bidrage  til  at  forbedre  Forholdet.  Saa  har  man  vel 
ogsaa  Jnok  følt  sig  trykket  af  denne  mægtige  Mand, 
med  hvem  det  af  og  til  kom  til  Rettergang.  I  Provst 
Friis's  Beretning  hedder  det:^ 

„Siden  Magister  Castensen  har  levet  sin  Livstid 
in  celibatu  (ugift  Stand),  havde  han  først  udvalgt  sig 
heredem  exasse,^  men  siden  faldt  han  paa  andre  Tan- 
ker.   I  November  1747  blev  han  syg,  hvorfor  han 
sendte  Bud  til  Provsten  i  Skads  Herred,  Mag.  Hans 
Friis,  og  Borgmester  Jens  Weydemann  i  Varde,  og 
da  den  første  kom,  laa  han  alt  in  agone  (Dødskam- 
pen). Imidlertid  da  Ekspressen  var  afsendt,  og  han  for- 
nam, at  Døden  nærmede  sig,  fremkaldte  han  tvende 
af  sine  Folk  tilligemed  en  Mand  af  Jerne,  Spangs- 
berg,  hvilke  han  gav  Befaling  at  agte  paa  hans  Ord 
og  samme  igen  referere  vedkommende  ....  Mag. 
Maturin  sluttede  med  disse  Ord:  Jeg  ved,  du  er  en 
Kristen,  og  saa  sandt,  som  du  vil  være  den,  og  møde 
mig  for  Guds  Dom,  da  skal  du  efter  min  Død  gøre, 
hvad   du  kan,   at  min   sidste  Villie  kan  vorde  fuld- 
kommet.   Og  dette  sagde  Provsten  1\  Time,  før- 
end han   døde,    og  var   da  Husholdersken   og  den 
anden  Pige  til  Stede". 
Det  sér  ud  til,  at  han  først  i  de  sidste  Dage  af  sit 
Liv  har  fattet  en  anden  Beslutning.    I  den  Henseende 
er  den  skriftlige  Erklæring  ret  oplysende,  som  Morten 
Spangsberg  afgav  til  Skifteretten,  og  som  ordret  lyder 
saaledes: 

»  Hofmans  Fundationer. 
-  Universalarving. 

„Eftersom  den  sal.  Guds  Mand  velædle,  velær- 
værdige og  højlærde  Hr.  Magister  Maturin  Castensen, 
forrige  Sognepræst  for  Jerne  og  Skads  Menigheder 
og  Provst  udi  Skads  Herred,  Tirsdagen  den  7.  No- 
vember sidst  ungefær  ved  Middagstid  sendte  et  Eks- 
presbud efter  mig  med  de  Ord,  jeg  ufortøvet  vilde 
rejse  til  ham,  han  vilde  tale  med  mig,  hvorom  vid- 
ste jeg  ikke,  førend  jeg  ankom,  samme  hans  For- 
langende jeg  snart  fuldbyrdiget.  Og  da  jeg  com- 
parerede,  begærede  han  af  hans  Husholderske,  at 
hun  vilde  levere  mig  en  skreven  Memorial,  som  til 
Deres  højvelbaarne  Hr.  Geheimeraad  og  Deres  Høj- 
ærværdighed Hr.  Biskoppen  var  skreven.  Samme 
var  af  4.  November  sidst.  Bemeldte  Memorial  begæ- 
rede han,  jeg  vilde  gennemlæse.  Men  førend  jeg 
samme  fik  gennemlæst,  begyndte  han  at  tale  om, 
hvorledes  hans  Efterladenskab  skulde  deles,  nemlig: 

1.  sagde  han,  har  jeg  gjort  Facit,  at  mine  Midler 
ungefær  beløber  sig  til  20.000  Daler.  Deraf,  sagde 
han,  skal  mine  Arvinger  have  5000  Daler,  som 
dennem  skal  deles  imellem  efter  Kongens  Lov. 

2.  sagde  han,  der  er  Monsieur  Brinch,  han  skal  have 
noget,  og  han  har  Børn.  Jeg  har,  sagde  han, 
taget  mig  dem  an,  de  skal  have  hver  20  Daler  aarlig. 

3.  sagde  han,  at  Husholdersken  hos  ham  havde; til 
gode  af  sin  Løn  40  Rdl.,  der  foruden,  sagde  han, 
skal  hun  have  Spangsberg  Mølles  aarlige  Ind- 
komster, og  ifald  hun  sig  udi  Ægteskab  indlader, 
da  skal  den,  hun  faar  til  Ægte,  ligeledes  bemeldte 
Mølles  Indtægt  nyde. 

4.  Hans  øvrige  Midler  indsatte  han  til  Deres^Ekscel- 
lence  højvelbaarne  Hr.  Geheimeraads  og"  Deres 
Højærværdigheds  gode  Disposition. 

Saaledes  som  forbemeldt  var  den  sal.  Mands  Ord 
til  mig  i  hans  sidste  Levetid,  hvilket  han  forlangte, 
jeg  efter  hans  Død  vilde  erindre  og  kundgøre.    Og 
er  da  dette  som  meldt  Hovedpunkterne  af  den  sal. 
Mands  Ord  til  mig  paa  hans  yderste.    Hvis  videre 
Forklaring  prætenderes,  kan   ved   nærmere    Ekami- 
nation  forklares,  det  jeg  ikke  for  Vidtløftigheds  Skyld 
her  vil  antegne.    Men  at  dette  forefindes  i  sig  selv 
at  være  Sandhed,  vil  og  kan   jeg,  naar  forlanges, 
med  Salighedsed  bekræfte,  som  og  ligeledes  af  Hus- 
holdersken og  Tjenestepigen   kan   attesteres,  da  de 
begge  var  nærværende,  hvilket  jeg  ingenlunde  turde 
undlade  for  denne   Stift  ydmygst  at   communicere. 
Da  jeg  iøvrigt  næst  al  optænkelig  Æstime  henlever 
ædle  og  velærværdige  og  højlærde 
Hr.  Mag.  Hans  Friis's 
tilligemed  Deres  Velærværdighed  Assessorernes 
ydmygste  og  allerpligtskyldigste  Tjenere 
M.  H.  Spangsberg". 

Der  kommer  en  hel  Del  Indvendinger  fra  Arving- 
ernes Side.  De  har  imidlertid  ikke  noget  fast  at  holde 
sig  til.  Man  faar  det  Indtryk,  at  de  mere  gaar  ud  paa 
at  forhale  Sagen  og  trække  den  i  Langdrag.  De  giver 
ingen  Sinde  alle  Møde  eller  stiller  befuldmægtigede. 
De  undskylder  sig  med  mangelfuld  Tilsigelse,  ondt 
Vejr,  lange  Veje  og  daarligt  Helbred.  Det  kan  ikke 
nægtes,  at  Tilsigelsen  i  Almindelighed  er  meget  man- 
gelfuld. Sender  de  befuldmægtigede,  saa  er  Fuldmag- 
ten mangelfuld,  eller  den  mangler  ganske.  Saaledes  da 
Peder  Nissen  ved  en  Skiftesamling  begærer  en  Afskrift 
af  Skifteprotokollen  til  Konsistorialraad  Mag.  Philip 
Friedlieb  i  Mariager,  saa  har  han  slet  ingen  Fuldmagt, 

ikke  engang  et  Brev  fra  Konsistorialraaden,  det  er  bort- 
kommet for  ham.  Alligevel  er  Skifteretten  imødekom- 
mende. Den  lover  ham  Afskriften,  saa  snart  han  kan 
fremlægge  Brev  fra  Konsistorialraaden,  hvori  han  for- 
pligter sig  til  at  betale  Udgifterne  ved  Afskriftens  Ud- 
stedelse. 

Ved  Skiftesamlingen  den  18.  Marts  1748  forlanger 
Krag  paa  Arvingernes  Vegne,  at  de  5000  Daler  til  dem 
skal  være  Rigsdaler  og  ikke  Sletdaler,  og  hvis  Godset 
kan  udbringes  til  mere  end  som  anslaaet  20.000 
Daler,  skal  Arvingerne  have  deres  Andel  deraf.  Dette 
Andragende  henvises  til  Skifteforvalteren.  Under  Skif- 
tet afgav  Stiftsøvrigheden  følgende  Erklæring  angaa- 
ende  denne  Sag: 

1.  at  den  sal.  Mands  nødtrængende  Arvinger  skulde 
frem  for  andre  være  berettigede  at  nyde  Frugten  af 
hans  Gave  og  Legatum; 

2.  saafremt  Boets  Beholdning  overgik  de  20.000  Daler 
og  blev  til  Rigsdaler,  skulde  deres  Andel,  efter  de 
i  forestaaende  Tingsvidne  ommeldte  5000  Daler, 
dennem  Rigsdaler  udbetales^ 

Stiftsøvrigheden  har  allerede  under  12.  Januar  1748 
resolveret,  at  alt  den  afdødes  Efterladenskab  bliver 
bortsolgt  ved  Avktion  efter  forudgaaende  Taksation. 
Som  et  Tillæg  til  Avktionens  Konditioner  henstiller 
Biskop  Brorson  til  Skifteretten,  „at  den  eftergiver  alle 
gamle  Restancer  og  nedsætter  den  nyere  forinden  Avk- 
tionen  for  at  undgaa  Trængsel  og  Søgsmaal  af  dem, 
som  kunde  blive  deres  Husbonder,  saa  meget  mere 
som  fler  af  Restancerne  skriver  sig  fra  den  Tid,  da 
Maturin  Castensen  blev  deres  Husbond". 

Den    30.    Marts     1748    var    Morten    Spangsberg, 

^  Hofmans  Fundationer. 

Husholdersken  Kierstine  Povelsdatter  og  Mette  Jens- 
datter stævnede  som  Sagsvidner  for  Skads  Herreds  Ret 
for  at  afgive  Forklaring  over  den  afdødes  sidste  Vilje,  saa- 
ledes  som  han  mundtlig  kundgjorde  for  dem  faa  Timer 
før  sin  Død.  De  forklarede,  at  da  de  kom  ind  til  ham 
ved  Middagstid,  sad  han  oppe  paa  sin  Stol;  men  un- 
der Samtalen  blev  han  træt  og  maatte  gaa  i  Seng. 
Men  baade  da  han  sad  oppe,  og  efter  han  var  kom- 
men i  Seng,  var  han  klar  i  Tanken.  Den  af  Morten 
Spangsberg  afgivne  skriftlige  Forklaring  tilligemed 
Maturin  Castensens  Memorial  blev  fremlagt  i  Retten 
og  gennemgaaet  Punkt  for  Punkt.  Spørgsmaalene 
bliver  besvarede  klart  og  bestemt,  og  alle  tre  Tings- 
vidner er  i  fuldeste  Overensstemmelse.  Kun  det  Spørgs- 
maal,  om  det  var  5000  Rigsdaler  eller  5000  Sletdaler, 
at  Arvingerne  skulde  have,  kan  Morten  Spangsberg 
ikke  afgøre  bestemt;  thi  den  afdøde  omtalte  slet  ikke, 
hvilket  det  skulde  va&re.  Derpaa  aflagde  alle  tre  Tings- 
vidner deres  Ed  efter  Loven. 

Ved  Avktionen  i  Varde  den  18.  og  19.  April  bliver 
det  meste  af  Godset  og  Tienderne  bortsolgt.  Johan 
Krag  i  Varde  bliver  tilslaaet 

Hennegaard  og  Gods  med  Henne  og  Lønne 

Kirketiender  for  14476  Rdl. 

Alt  andet  Gods  i  Vester  Herred  bliver  solgt  for  5790     - 

Godset  i  Skads  Herred  bliver  solgt  for  20434     - 

Godset  i  Gørding-Malt  Herreder  for  1638     - 

Godset  i  Øster  Herred  for  577 

Godset  i  Bølling  Herred  for  147     - 

Løsøret  paa  Hennegaard  faar  Krag  for  321 

Ved  Avktion  i  Ribe   den  28.  August  bliver  Engene 

ved  Ribe  og  Gaardene  i  Haved  solgt  for  1842  Rdl. 
Opraabene  foregaar  pr.  Td.  Hartkorn,  og  Prisen  svin- 
ger mellem  37  og  90  Rdl.  pr.  Tønde  Hartkorn.  Det 
er  Tiendernes  Hartkorn,  der  betales  med  de  højeste 
Priser.  Af  de  øvrige  faar  Krag  Ovtrup  Sogns  Konge- 
Kvægtiende,  Etatsraad  Teilmann  paa  Skrumsager  faar 
N.  Nebel  Kirketiende,  Ovtrup  Sogns  Konge-Korntiende 
faar  Povl  Borreby,  Skads  Kirketiende  bliver  købt  af 
Beboerne,  og  Jerne  Kirketiende  bliver  købt  af  føl- 
gende fem  Mænd:  Thomas  Madsen  og  Niels  Hansen  i 
Gammelby,  Laurs  Nielsen  og  Christen  Nielsen  i  Jerne 
og  Christen  Pedersen  i  Novrup. 

Der  paastaas,  at  de  fem  Mænd  var  udsendte  fra 
samtlige  Hartkornsejere  i  Jerne  Sogn  for  at  købe  Kir- 
ken; men  da  de  mente,  at  de  havde  købt  Kirken  me- 
get billig,  nemlig  for  3794  Rdl.  6  Sk.,  saa  foretrak  de 
selv  at  beholde  den.  Det  har  vel  nok  haft  sine  Van- 
skeligheder;^ thi  vist  er  det,  at  de  nødtes  til  at  dele 
den  i  12  Parter,  der  atter  er  bleven  delt  i  24  Halv- 
parter, en  Ordning,  der  bestaar  den  Dag  i  Dag.  Det 
forholder  sig  vel  nok  saaledes,  at  de  12  Mænd  har 
været  de  mægtigste  i  Sognet,  og  alle  de  andre  Bebo- 
ere har  været  for  svage  til  at  gøre  deres  Ret  gæl- 
dende. 

Resultatet 
af  Dødsboet  bliver,  at  Maturin  Castensens  efterladte 
Formue  beløber  sig  til 

26,058  Rdl.  5  Mk.  2^%o  Sk.  =  81,388  Kr.  34  Øre. 
Deraf  faar  Arvingerne 
5000  Rdl.  =  16,000  Kr. 

Tilbage  bliver 
21,058  Rdl.  5  Mk.  2iVoo  Sk.  =  65,338  Kr.  34  Øre. 

Herfra  er  imidlertid  gaaet  en  hel  Del  Omkostnin- 
ger, saaledes  at  det  egentlige  Restbeløb  bliver  19,467 
Rdl.  4  Mk.  4"/,o  Sk.,  der  overgives  til  Stiftsøvrighe- 
den. 

Hofman  slutter  sine  Meddelelser  saaledes: 

„Derpaa  blev  Skiftet  sluttet  den  25.  Novbr.  1749 
efter  Skifterettens  Decision,  som  af  Arvingerne  var 
æsket,  ydermere  stadfæstet,  og  efterat  til  dennem 
var  falden  til  lovlig  Deling  5000  Rdl.,  blev  til  Stif- 
tets Øvrighed  leveret  Skifteprotokollen  og  tillige 
Rede  og  Rigtighed  til  Fattiges  og  Nødtørftiges  Bed- 
ste under  højbemeldte  Øvrigheds  Disposition,  naar 
Omkostningerne  fradrages,  for  den  Summa  in  alles 
19,467  Rdl.  4  Mk.  4i»/so  Sk.  Men  som  af  denne 
Relation  ej  egentlig  kan  erfares,  hvortil  Renterne 
uddeles,  saa  har  Hr.  Kammerherre  og  Stiftamtmand 
V.  Holstein,  Ridder,  og  Biskop  Brodersen  i  Ribe  ved 
Skrivelse  til  mig  af  Dato  25.  Oktbr.  1755  meldet: 

„At  dette  Legatum  bestaar  for  nærværende 
Tid  af  den  Summa  19,900  Rdl.,  hvoraf  Renterne 
aarlig  af  dennem  vorder  uddelt  iblandt  fattige  En- 
ker og  andre  trængende  af  gejstlig  og  civil  Stand 
her  i  Ribe  Stift.« 

Hvilket  er  al  den  Efterretning,  som  om  dette  an- 
selige Legat  haves. 

Fornævnte  5000  Rdl.  til  sal.  Provst  Castensens 
Arvinger  deles  efter  hans  sidste  Vilje  dem  imellem 
efter  Loven,  saaledes  som  følger: 

A. 
Seigneur  Christoffer  Castensen  i  Arrild  som  den 
sal.  Castensens  kødelige  Broder,  annammede  heraf 

en  Broderlod  1000  Rdl.,  hvilke  afgaar  til  Hans  kgl. 
Majestæts  6te  og  Tiendepenge,  efter  som  Seign.  Cas- 
tensen  er  uden  Riget  boende,  250  Rdl. 

B. 
Seign.  Mogens  KiersingS  boende  i  Torsager  i 
Aarhus  Stift,  som  har  den  sal.  Mands  Broderdatter 
sal.  Gasten  Castensens  til  Ægte,  nyder  paa  hendes 
Vegne  som  eneste  Arving  efter  Faderen  en  Broder- 
lod 1000  Rdl. 

C. 
Seign.  Bornemann,  boende  paa  Holm  ved  Viborg, 
som  havde  den  sal.  Mands  Broderdatter  sal.  Hr. 
Hans  Castensens  af  Lunde  til  Ægte,  som  nu  i  inde- 
værende Aar  ved  Døden  er  afgangen,  nyder  lige- 
ledes efter  den  mellem  dem  oprettede  og  allernaa- 
digst  konfirmerede  Testamente  paa  hendes  Vegne 
som  eneste  Arving  en  Broderlod  1000  Rdl. 

D. 
Mag.  Hans  Sirich  i  Øse,  som  har  den  sal.  Mands 
kødelige  Søster  Constance  Castensen  til  Ægte,   paa 
hendes  Vegne  annammer  heraf  en  Søsterlod  500  Rdl. 

E. 
Hr.  Consistorialraad  Friedlieb  i  Mariager  paa  sin 
Frues  Vegne,  og  Madame  Endorf  i  Varde  paa  egne 
Vegne,  der  er  fødte  af  den  sal.  Mands  kødelige  Søster, 
nu  sal.  Ida  Castensen  i  Lønborg  Præstegaard,  ny- 
der begge  som  eneste  Arvinger  efter  Moderen  en 
Søsterlod,  som  for  hver  af  dem  er  250  Rdl. 

*  Han  nævnes  ogsaa  Hjersing. 

Fra  Ribe  Amt.    IV.  6 

F. 

Mons.  Casper  Christoffer  Ho,  Casten  Bagge  Ho 
i  København,  Madame  Kingo  i  Ho,  Mad.  Nissen  i 
Sig,  Mad.  Wulff  og  Jomfru  Ho  i  Varde,  der  alle  er 
fødte  af  den  sal.  Mands  kødelige  Søster,  nu  sal. 
Kirsten  Casten  sen  i  Ho  Præstegaard,  nyder  alle  som 
eneste  Arving  efter  Moderen  en  Søsterlod,  saaledes 
at  Casper  Christoffer  Ho  og  Casten  Bagge  Ho  faar 
hver  125  Rdl.,  og  de  øvrige  4  hver  62  Rdl.  3  Mrk. 

G. 
Hr.  Johannes  Bøtker  i  Jerne,  Hr.  Rektor  Bøtker 
i  Fredericia  og  Søster  Jomfru  Bøtker  smst,  som  alle 
er  fødte  af  den  sal.  Mands  kødelige  Søster,  nu  sal. 
Ingeborg  Castensen  i  Fredericia,  nyder  som  eneste 
Arvinger  efter  Moderen  en  Søsterlod,  som  deles  saa- 
ledes mellem  dem,  at  de  to  første  faar  hver  200  Rdl. 
og  den  sidste  100  Rdl. 
Skiftet  sluttedes  den  26.  Nov.  1749  og  er  undertegnet 
H.  Friis.         H.  Sidelmann.        C.  A.  Klagenberg. 

J.Weydemann.  I.  Krag. 


Ved  at  gennemgaa  alle  disse  mange  Smaating,  der 
fremkommer  for  Skifteretten,  kunde  man  fristes  til  at 
tro,  at  Maturin  Castensen  har  været  en  meget  smaalig 
Mand  eller  maaske  snarere  en  stor  Gnier.  At  han 
især  i  sine  senere  Aar  har  været  en  sløj  Betaler,  er  al- 
deles utvivlsomt.  At  de  fleste  Smaafordringer  er  be- 
rettigede, er  ogsaa  udenfor  enhver  Tvivl.  Men  da  han 
i  1742  og   1743   erhvervede  sig  Ølufgaards  Gods   og 

Hennegaard  med  Gods,  saa  overvælder  Administrati- 
onen af  dette  uhyre  store  Gods  paa  over  876  Tønder 
Hartkorn  ham  saa  meget  lettere,  som  hans  legemlige 
Kraft,  da  han  er  kommen  op  over  Støvets  Aar,  er  af- 
tagen. Afgørelsen  af  Smaating  maa  han  skyde  fra  sig, 
men  det  kommer  let  til  at  se  ud  til,  at  han  bliver  uret- 
færdig, ja  endog  haard.  Det  kan  jo  ingenlunde  for- 
svares, at  han  ikke  betaler  den  stakkels  Ane  Peders- 
datters  Regning  paa  1  Rdl.  10  Sk.  Men  lad  os  tænke 
os,  at  hun  er  kommen  med  sin  Regning  et  Par  Gange, 
paa  en  Tid  da  han  har  været  stærkt  optagen  af  langt 
større  Regnskaber,  —  og  vi  maa  ikke  glemme,  at  han  fra 
sit  68.  Aar  tillige  var  Provst  for  Skads  Herred,  —  saa  har 
han  maaske  sagt  som  saa:  „I  Dag  har  jeg  ikke  Tid, 
lille  Ane,  du  kan  komme  igen  en  anden  Dag**.  Men 
denne  anden  Dag  er  aldrig  oprunden  for  ham,  og  Ane 
har  vel  ogsaa  manglet  Mod  til  at  komme  igen.  Vi 
maa  huske  paa,  at  det  var  ham  selv,  der  administre- 
rede et  Gods,  der  jo  var  stort  nok  til  at  beskæftige 
en  Godsforvalter  med  en  hel  Stab  af  Medhjælpere. 
Og  hvilke  Medhjælpere  har  han  haft?  Han  havde 
Degnen  Johannes  Brinch  i  Jerne,  og  han  var  aabenbar 
den  ærligste  og  paalideligste;  men  ved  Siden  af  havde 
han  Christen  Nielsen  i  Jerne,  hvis  Regnskab  Skifte- 
retten ikke  vilde  anerkende.  Saa  var  der  Præsten 
Kingo  i  Ho,  hvis  Regnskab  er  temmelig  muggent.  Krags 
Regnskab  er  heller  ikke  for  godt,  og  Raadmand  Knud- 
sens i  Varde  er  af  den  Art,  at  hvis  han  var  fremkom- 
men med  det  i  vore  Dage,  var  han  sikkert  nok  bleven 
sat  under  retslig  Tiltale.  Men  det  har  givet  Maturin  Ca- 
stensen  et  saa  kolossalt  Arbejde,  at  han  har  været  ude 
af  Stand  til  at  beskæftige  sig  med  Smaating,  derfor  sky- 
der han  disse  fra  sig.     Alene  det,  at  han  undlader  at 

6* 

udstede  en  Mængde  Fæstebreve,  tyder  ligeledes  paa, 
at  han  har  manglet  Tid;  det  behøver  ingenlunde  at 
være  ond  Vilje.  Derimod  bliver  det  mere  uforklarligt, 
at  han  ikke  betaler  sine  Tjenestefolk  og  Arbejdere 
deres  Løn.  Flere  af  dem  har  tjent  ham  i  en  Aarrække 
og  altsaa  til  hans  Tilfredshed;  men  vi  har  kun  deres 
Fordringer  at  se  paa,  hvorimod  hans  Begrundelse  sav- 
nes. Vi  maa  lægge  Mærke  til,  at  han  vedgaar  paa 
sit  yderste,  at  hans  Husholderske  har  40  Rdl.  til  gode 
af  sin  Løn,  at  han  rundelig  sørger  for  hendes  Frem- 
tid, og  at  han  i  sin  sidste  Vilje  har  tænkt  paa  de  fat- 
tige i  rigt  Maal.  Sagnet  gaar  den  Dag  i  Dag,  at  det 
var  de  fattige  i  Jerne  og  Skads  Sogne,  han  havde 
tænkt  paa  at  testamentere  sit  Efterladenskab,  og  at 
han  havde  ordnet  Sagen  med  Mag.  Friis  i  Alslev;  men 
at  denne  saa  gik  hen  og  døde  før  Maturin  Castensen. 
Det  passer  nu  ikke,  thi  Mag.  Friis  blev  hans  Efter- 
mand som  Provst  i  Skads  Herred  og  døde  først  1763. 
Om  det  har  været  de  fattige  i  hans  Menigheder,  han 
vilde  gøre  sig  til  sin  Universalarving,  som  Mag.  Friis 
peger  paa  i  sin  Beretning,  naar  han  nævner,  at  han 
først  havde  udvalgt  sig  heredem  ex  asse,  det  faar  vi 
aldrig  opklaret.  At  han  ikke  har  staaet  i  noget  godt 
Forhold  til  sine  Slægtninge,  kan  finde  sin  Forklaring. 
Har  han  været  stridig  og  havesyg,  saa  har  de  paa  den 
anden  Side  ogsaa  været  nærige  overfor  ham.  Det 
kunde  synes  smaaligt  af  ham,  at  han  samler  paa  Bi- 
stader; men  det  kan  ogsaa  sés  fra  en  anden  Side,  at 
han  har  villet  hjælpe  Folk  til  en  lille  Biindtægt. 

Det  er  ingenlunde  det  smaatskaarne,  der  karakteri- 
serer Maturin  Castensen,  det  er  tværtimod  det  stor- 
slaaede.  Som  rig  Mand  er  han  storslaaet.  At  samle  Jord- 
ejendomme sammen   paa  henimod  900  Tønder  Hart- 

korn  er  jo  ligesaa  storslaaet.  Hans  Magt  og  Myndig- 
hed har  været  storslaaet  Den  rige  Købmand  saavel  som 
den  fattige  Sypige  krymper  sig  ved  at  sende  ham  en  Reg- 
ning. Den  fattige  Tjenestekarl  maa  springe  Soldat  paa 
hans  Bud.  Er  der  noget  i  Vejen,  gaar  han  lige  til 
den  enevældige  Konge  og  finder  Ørenlyd.  Men  sam- 
tidig er  det  jævne,  simple  Mænd  som  Degnen  Brinch, 
Morten  Spangsberg  i  Strandby  og  Christen  Nielsen  i  Jerne, 
der  er  hans  nærmeste  fortrolige.  Blandt  disse  3  Mænd 
er  Morten  Spangsberg  den,  der  er  i  Besiddelse  af  og 
sikkert  ogsaa  fortjener  hans  største  Tillid.  Han  kalder 
ham  til  sig  nogle  Timer  før  sin  Død  og  aabenbarer 
ham  sin  sidste  Vilje.  Hvorfor  kalder  han  ikke  Degnen 
Brinch  eller  Christen  Nielsen,  der  boede  ham  langt 
nærmere,  eller  én  af  hans  Embedsbrødre  i  Allerup  eller 
Bryndum,  der  jo  dog  ikke  var  saa  grumme  langt  læn- 
gere borte  end  Morten  Spangsberg?  Fordi  Maturin 
Castensen  vidste,  „at  han  var  en  Kristen,"  at  han  i 
ham  havde  en  Mand  for  sig,  som  han  kunde  stole 
paa.  Det  viser  sig  altid,  naar  det  for  stakkels  Men- 
nesker hernede  begynder  at  briste,  saa  vil  de  saa 
gerne  have  nogen  om  sig,  de  fuldtud  kan  stole  paa. 
Og  der  laa  nu  denne  mægtige  Mand,  én  af  de  mæg- 
tigste protestantiske  Prælater,  for  hvem  alle  havde 
bøjet  sig,  saa  enlig,  saa  storslaaet  fattig.  Morten  Spangs- 
berg viste  sig  hans  Tillid  fuldtud  værdig.  Som  Tings- 
vidne fremsætter  han  den  afdødes  sidste  Vilje  saa  klart 
og  tydeligt,  at  den  kommer  til  at  staa  ved  Magt.  Paa 
Avktionen  over  de  faste  Ejendomme  køber  han  adskil- 
lige; men  han  er  ikke  med  blandt  de  fem,  der  køber 
Jerne  Kirketiende.  Anede  han,  at  de  ikke  var  til  at 
stole  paa?  Degnen  Brinch  og  Christen  Nielsen  kan 
godt  have  været  hæderlige  Mænd;  men  de  havde  saa 

meget  med  den  afdødes  Pengesager  at  gøre,  og  deres 
Fordringer  til  Dødsboet  frier  dem  ikke  for  en  lille 
Mistanke  om,  at  de  nok  vilde  have  deres  Ulejlighed 
betalt.  At  Degnen  Brinch  ikke  er  med  til  at  købe 
Jerne  Kirke,  har  vel  nok  sine  gode  Grunde;  men  Chri- 
sten Nielsen  var  en  af  de  fem.  Hvorfor  overlod-  Ma- 
turin Castensen  ikke  en  Del  af  Administrationen  til 
Morten  Spangsberg?  Fordi  han  vel  sagtens  helst  vilde 
være  fri  derfor.  De  dygtigste  og  paalideligste  Menne- 
sker er  tit  meget  tilbageholdne. 

Der  er  gaaet  megen  Snak  om  hans  mange  Proces- 
ser. En  er  allerede  nævnt,  og  én  mere  vil  blive  frem- 
dragen. Det  er  dog  et  Spørgsmaal,  om  ikke  en  Del 
af  de  Stridigheder,  man  tillægger  ham,  snarest  maa 
skrives  paa  hans  stridbare  Slægtninges  Regning.  De 
gjorde  Kvalm  nok,  da  han  var  død.  Kunde  de  have 
omstødt  hans  „sidste  Vilje",  havde  de  sikkert  gjort  det. 
Heldigt  var  det,  at  det  var  en  Mand,  han  aabenbarede 
den  til  og  overleverede  den  til.  Hans  Godgørenhed 
ved  sit  Livs  Ende  er  storslaaet.  Skade  kun,  at  han 
ikke  har  været  betænkt  paa  sin  store  Gave  i  Tide,  saa 
han  kunde  have  givet  nøjere  Regler  for  Legatets  An- 
vendelse. Det  kan  se  ud  til,  at  Døden  har  overrasket 
ham,  og  den  underlige  Famlen,  han  viser  paa  det 
sidste,  giver  det  let  Udseende  af,  at  han  giver  sin 
store  Gave  som  en  lille  Afbetaling  paa  det  store  Regne- 
bræt. Alene  det,  at  han  overgiver  de  fire  Femtedele  af 
sit  Efterladenskab  i  Stiftsøvrighedens  Hænder  uden  den 
mindste  Anvisning  paa,  hvorledes  det  skal  anvendes,  er 
saa  paafaldende.  Og  saa  er  den  Bestemmelse,  Stiftsøv- 
righeden tager,  ligesaa  mærkelig,  idet  Legatet  kun  kan 
komme  ganske  faa  Mennesker  til  gode.  Det  ser  nok  ud  til 
at  Enker  kan  nyde  godt  af  Legatet,   baade  af  gejstlig 

Og  civil  Stand.  Men  efter  Datidens  Sprogbrug  forstod 
man  ikke  ved  civil  Stand  alle  øvrige  uden  for  gejstlig 
Stand;  det  var  kun  enkelte  udvalgte. 


Hvad  Maturin  Castensen  har  manet  ned,  vil  snart 
glemmes.  Hvad  han  samlede,  spredtes  for  alle  Vinde. 
Og  dog  er  det  ikke  umuligt,  at  han  har  traadt  dybere 
Spor  i  kulturhistorisk  Henseende,  end  nogen  aner. 
Det  er  vel  værd  at  tage  under  Overvejelse,  om  ikke 
hans  Samlergerning  bidrog  sit  til,  at  en  hel  Del  Bonde- 
jord ved  hans  Død  eller  i  det  mindste  kort  Tid  der- 
efter gik  over  i  frit  Bondeeje.  De  to  Kirker,  Jerne  og 
Skads,  gik  helt  over  i  Bondeeje,  og  alt  det  Bønder- 
gods, som  blev  jævne  Bønder-  og  Borgerfolk  tilslaaet 
ved  Avktionen,  er  gaaet  samme  Vej.  Men  en  stor 
Del  har  han  afkøbt  adelige  Slægter,  og  dette  maatte 
saaledes  gaa  over  paa  en  Mellemhaand,  forinden  det 
gik  over  i  frit  Bondeeje.  Lad  os  sætte,  at  ved  Aaret 
1750  foregik  denne  Overgang  her,  saa  foregik  den  i 
det  mindste  en  Menneskealder  tidligere,  end  Bevægel- 
sen tog  Fart  paa  andre  Egne.  Vi  ved  godt,  at  der  var 
mange  andre  Faktorer,  der  var  medvirkende  til,  at 
dette  kunde  foregaa,  som  Adelens  Armod,  foraarsaget 
ved  dens  Uduelighed  og  Vellevnet;  men  vi  ved  ogsaa, 
at  da  de  adelige  Slægter  gik  bag  af  Dansen  eller  til 
Dels  uddøde,  blev  de  ikke  saa  sjældent  afløste  af  uade- 
lige, Borgere  og  Bønder,  der  tit  blev  de  værste  Bonde- 
plagere. Vel  viser  det  sig  tydeligt  og  klart,  at  Matu- 
rin Castensen  ikke  har  haft  nogen  blød  Haand;  men 
en  Bondeplager  har  han  ikke  været  som  hine.  Hans 
Breve,  som  det  til  Hans  Bondesen,  aander  helt  igen- 
nem en  vis  Velvilje.    Naar   en   og  anden  har  krævet 

sin  Ret  af  ham,  har  han  ingenlunde  afvist  ham  med 
haarde  Ord,  tværtimod  synes  det  snarere,  at  han  har 
afspist  ham  med  halve  Løfter. 

Har  Castensen  saaledes  bidraget  til,  at  Selvejen- 
dom med  Bondens  Frigørelse  fra  Herskabets  Formyn- 
derskab her  i  disse  Egne,  om  end  kun  delvis,  kom  en 
Menneskealder  før,  saa  faar  han  have  Tak  for,  at  Fri- 
hedssind  og  Selvstændighedsfølelse  ogsaa  er  vaagnet 
og  fæstnet  noget  tidligere  her  end  i  mange  andre 
Egne.  Oplysningen  gør  han  ogsaa  noget  for.  Han 
giver  Degnen  Brinch  i  Jerne  Paalæg  om  at  samle  Ung- 
dommen til  Undervisning,  ikke  alene  i  Jerne  Sogn 
men  ogsaa  i  Skads.  Det  første  Aar  faar  Degnen  et 
lille  Vederlag  derfor  gennem  frivillige  Gaver  fra  Bebo- 
erne; men  saa  forbyder  Castensen  ham  fremtidig  at 
tage  derimod.  Han  skal  vente,  indtil  der  bliver  udfær- 
diget en  Skoleplan  af  Skolepatronen,  altsaa  af  ham 
selv;  men  den  kommer  ikke  i  hans  Levetid.  I  7  Aar 
holder  Degnen  Skole  uden  nogen  som  helst  Løn,  hvor- 
for han  andrager  Skifteretten  om  en  Godtgørelse.  Ca- 
stensen har  ogsaa  købt  Tømmer  til  et  Skolehus  paa 
15  Fag  og  ladet  det  tømre;  men  saa  bliver  det  lagt 
op  i  Kirken,  og  der  laa  det  endnu,  da  han  døde. 
Kong  Christian  den  sjette  udstedte  1739  og  1740  tvende 
Forordninger  til  Proprietærerne  med  Paalæg  om  at  bygge 
Skoler  paa  deres  Godser;  de  fleste  undlod  det.  Ca- 
stensen har  vel  ogsaa  ment,  at  han  kunde  undlade  det, 
og  derfor  bliver  Tømmeret  lagt  op  i  Kirken.  Brinch  an- 
drager Skifteretten  om,  at  de  15  Fag  Hus  maa  blive 
opsatte  paa  Dødsboets  Bekostning,  og  det  bliver  ogsaa 
bevilget  paa  den  Betingelse,  at  Omkostningerne  med  at 
opsætte  de  3  Fag,  der  skal  afbenyttes  til  Skolestue, 
bliver  refunderet  af  Hartkornet.    Allerede  i  Sommeren 

1748  bliver  Skolehuset  i  Jerne  opført,  saa  Jerne  Sogn 
faar  sin  Skole  endog  2  Menneskealdre,  før  det  ved 
Lov  af  29.  Juli  1814  bliver  gennemført  Landet  over. 
Indtil  for  40  Aar  siden  stod  det  gamle  Bindingsværks 
Skolehus  i  Jerne,  da  det  blev  afløst  af  den  nuværende 
grundmurede  Degnebolig;  men  selve  Skolen  var  for- 
længst nedlagt  og  erstattet  med  2  Skoler,  én  i  Boldes- 
ager og  én  i  Veldbæk. 


Saa  kommer  vi  endelig  til  den  lange  Proces  med 
Duche  m.  fl.,  der  ikke  maa  forbigaas,  naar  Maturin 
Castensens  Liv  og  Levned  skal  belyses.  Af  videre 
Vigtighed  er  den  ikke,  da  den  kun  drejer  sig  om 
Sladder;  men  den  er  god  at  faa  Forstand  af.  Provst 
Friis  giver  ham  det  Skudsmaal,^  at  „han  var  en  flittig 
Arbejder,  levede  indgetogent  og  fordrede  ingen  til  Strid, 
uden  de  Sager  af  Vigtighed,  og  hvilke  hans  Ære  og 
Embede  befalede  ham  at  føre",  deriblandt  ulovligt  Tønde- 
maal  ved  Magasinet  der  i  Sognet,  hvilken  Sag  han  vandt 
ved  Højesteret  1721.  Men  Friis's  Skudsmaal  kan  man 
ikke  stole  paa;  han  er  tilbøjelig  til  at  pynte  paa  Ma- 
turin Castensen,  og  dog  siger  han  ikke  mere,  end 
han  vel  kan  staa  ved. 

Kgl.  Majestæts  Præsident  i  Fredericia  Duche  har 
før  været  Amtsforvalter  i  Ribe.  Som  saadan  havde 
han  at  opkræve  Skattekornet,  som  Bønderne  maatte 
yde;  men  til  at  modtage  og  opmaale  Kornet  benyttede 
han  sin  Fuldmægtig  Hans  Christensen  Spangsberg  i 
Strandby.  For  at  spare  Bønderne  for  at  køre  den  lange 
Vej,  kan  de  faa  Lov  til   at  levere  det  ved  nærmeste 

'  Hofmans  Fundationer. 

Ladeplads,  hvorfra  det  saa  bliver  sejlet  til  Bestem- 
melsesstedet; men  saa  maa  de  betale  Opmaal,  som 
er  Top  paa  hver  fjerde  Tønde  Rug  og  VU  Fdk.  paa 
hver  Tønde  Havre.  Skal  de  køre  en  længere  Vej  med 
det,  saa  slipper  de  fri  for  Opmaalet.  Nu  gaar  der  Snak  om, 
at  Hans  Spangsbergs  Maaletønde  ikke  er,  som  den  skal 
være,  „den  er  ikke  brændt",  og  at  han  tager  ulovligt 
Opmaal,  hvorved  han  ikke  alene  beriger  sig  selv,  men 
ogsaa  Duche,  der  skal  være  vel  vidende  om  det  svig- 
agtige Forhold.  Historien  begynder  med,  at  Gasten - 
sen  er  kaldt  til  en  dødssyg  Kone  i  Strandby  for  at 
berette  hende.  Ved  en  saadan  Lejlighed  lader  det  til 
at  Byens  Folk  paa  den  Tid  samledes  for  at  deltage  i 
den  dermed  forbundne  Gudstjeneste.  Ved  Ankomsten 
savner  Præsten  Hans  Spangsberg  og  Hustru,  og  han 
spørger  om,  hvor  de  er  henne.  Han  faar  til  Svar,  at 
Hans  Spangsberg  er  paa  Fanø,  og  hans  Hustru  er 
svag.  Præsten  siger  saa:  „Hans  Spangsberg  kommer 
ikke  i  saadan  Forsamling,  som  er  Gudsfrygt.  Han 
burde  blive  hjemme  og  passe  sine  Tyvekoster;  thi  som 
hans  Hus  er  fuldt  af  Tyvekoster,  er  hans  Hjerte  fuldt  af 
Djævle.  Jeg  siger  det  her,  for  at  I  skal  sige  det  til 
ham".  Det  blev  ogsaa  trolig  berettet  til  Hans  Spangs- 
berg, der  ligeledes  bruger  grov  Mund  mod  Castensen, 
og  det  kommer  til  Rettergang.  Hvem  der  anlægger 
Sag,  kan  man  ikke  se  af  Domsprotokollen,  hvor  de 
første  10  Foliosider  mangler;  men  rimeligvis  er  Sagen 
anlagt  af  Castensen.  Denne  fører  et  Par  kvindelige 
Vidner  for,  at  den  rette  Maaletønde  ligger  paa  Loftet 
i  Staver,  og  at  Hans  Spangsberg  har  laant  en  Maale- 
tønde paa  Krogsgaard,  som  ikke  er  „brændt".  Men 
Hans  Spangsberg  kan  ligeledes  føre  kvindelige  Vidner 
for,  at  baade  den  Tønde,  der  ligger  paa  Loftet  i  Sta- 

ver,  og  den,  han  har  laant  paa  Krogsgaard,  men  som 
han  paastaar,  ikke  har  brugt,  begge  er  „brændt".  Han 
har  brugt  en  tredie  Tønde.  I  Indlægene  er  ført  skarpe 
Ord  fra  begge  Sider,  særlig  fra  Duche  og  Castensen, 
og  disse  skarpe  Ord  bliver  ved  Skads  Herredstingsdom 
kendt  døde  og  magtesløse  at  være  og  ikke  at  komme 
nogen  til  Skade  paa  godt  Navn  og  Rygte.  Desuden 
bliver  baade  Duche  og  Hans  Spangsberg  pure  frifund- 
ne for  Castensens  Tiltale,  hvoraf  det  skønnes,  at  det 
er  den  sidste,  der  har  anlagt  Sag. 

Castensen  er  naturligvis  ikke  tilfreds  med  denne  Af- 
gørelse; men  han  gaar  ikke  den  lige  Vej  til  Lands- 
tinget i  Viborg,  men  derimod  uden  om.  Han  ansøger 
nemlig  Kong  Frederik  den  fjerde  om,  at  der  maa  blive 
nedsat  en  Kommission  for  at  undersøge  Herredstings- 
dommen  og  lægge  Sagen  til  Rette,  forinden  den  kommer 
for  Højesteret.  Nedsættelse  af  Kommissioner  var  paa 
den  Tid  ikke  usædvanlig  i  indviklede  Sager.  Efter 
kgl.  Befaling  nedsættes  en  Kommission,  bestaaende  af 
fem  Medlemmer:  Christian  Gtildencrone  tilVilhelmsborg,^ 
Stiftsbefalingsmand  v.  Calnein,  Biskop  Thura  og  Raad- 
og  Amtmand  Krabbe,  alle  tre  af  Ribe,  samt  Lands- 
dommer Tøger  Rénberg.  For  denne  Kommission  fører 
Maturin  Castensen  endvidere  Klage  over  Duches  Hu- 
stru, der  ved  et  Bryllup  i  Ribe  har  brugt  Ukvemsord 
imod  ham,  som  han  betegner  som  en  „Pasquil".  Hun 
gør  først  en  Undskyldning,  da  hun  bliver  stævnet  for 
Kommissionen,  og  tilbyder  senere  en  med  hendes  egen 
Haand  skreven  Tilbagekaldelse.  Nej,  Retten  skal  dømme, 
og  den  kender  da  hendes  Ord  døde  og  magtesløse 
osv.  Men  Cagtensen  gaar  heller  ikke  Ram  forbi. 
Hans  Beskyldning  mod  Duche  er  modbevist.    For  sin 

'  Stiftsbefalingsmand  over  Aarhus  Stift. 

usømmelige  Procedure  faar  han  en  Irettesættelse  og 
vilde  være  idømt  en  Bøde,  hvis  Kommissionen  havde 
været  bemyndiget  dertil,  men  henviser  Duche  til  at 
søge  Regres. 

Duches    Indlæg   imod    Castensen   er   nærgaaende. 
Castensen   har  til  kgl.  Majestæt  indgivet     en     haard 
og  uforskammet  Klage,  opfyldt  med  mange  usandfær- 
dige Beskyldninger,    „som   om  jeg  søgte  ham  Hæder 
og  Ære  fra,  mens  han  søger  alle  Mennesker".    Samme 
Præst  er  ellers  et  sært  Menneske,  opfyldt  med  store  og 
høje  Indbildninger  og  foragtelig  overfor  alle,    „derfor 
han  ikke  har  ladet  sin  egen  Øvrighed  urørt  udi  denne  sin 
Supplication,  idet  han  melder  saaledes:  min  Øvrighed, 
som  véd  Sagen,  sér  og  tier,  hvis  rette  Aarsag  giver  sig 
selv  Kongen  til  Kende,  Retten  er  forvendt,  og  Sagen  er 
Aager  og  Gerrighed,  som  gavner  mange  og  elskes". 
Hans  nærmeste  Øvrighed  er  Biskoppen,  det  er  vel  ham, 
han  sigter  til.    „Men  han  maa  jo  ikke  være  ved  sit  fulde 
Vid,  som  jeg  og   ikke  tror.     Han   har  sidste  Gang  i 
Kommissionen    10  Gange   beskyldt  General   Gersdorf 
og  Etatsraad  Krabbe  som  Kommissarier  og  gjort  saa- 
dan   Bulder  og  Aliarm,   som   han   var  fra   hans  \^d. 
Etatsraad  Krabbe,  som  har  haft  Kommissionen  for  hans 
Fader,  siger,  at  han  ikke  er  ret  i  Hovedet,  derfor  har 
jeg  given  min  Fuldmægtig  Ordre  til  at  tale  alt,  hvad 
han  mundtlig  bærer  paa  ham.    Hvad  skriftlig  indgives, 
faar  jeg  at  besvare.    Han   siger  til  alle,  at  han  ikke 
burde  være  Præst  men  Fiskal,  han  bryster  sig  med,  at 
han  kan   selv  gaa  til  Kongen  saavelsom  den  største 
Minister.    Derfor  gør  han  og  i  sit  Embede,  hvad  han 
vil,  og  fortæller  Bønderne  i  hans  Sogpe,  saasnart  han 
kommer  hjem  fra  nogen  Rejse,  hvad  der  er  foregaaet, 
og  saa  lægger  han  til,  alt  hvad  han  kan  indbilde  dem, 

«at  han  har  stor  Magt  og  Myndighed  baade  i  Himme- 
len og  paa  Jorden".*  Der  kunde  rettes  mange  Klager 
imod  ham,  som  naar  han  har  prædiket  over  en  Delin- 
kvent ved  Graven  og  kastet  Jord  derpaa,  da  dog 
Kongens  Brev  det  forbød.  Gud  skal  vide,  jeg  af  al 
Magt  skyer  Processer;  men  jeg  nødes  at  forsvare  mig 
for  dette  Voldsmenneske,  som  ikke  har  et  sandt  Ord 
med  at  fare.  Thi  at  beskylde  mig  for,  at  jeg  lader 
mig  bestikke  af  Proprietærerne,  at  jeg  maaler  med  falsk 
Tønde,  det  gør  kun  den,  som  er  galen  og  fra  sin  Forstand". 
Herefter  følger  saa  foranstaaende  8  Klagepunktere 
Sagen  trækker  i  Langdrag,  og  det  kniber  for  Hans 
Spangsberg  at  holde  ud.  Han  klager  over  sin  Fattig- 
dom og  over  de  mange  Udsættelser,  som  Castensen 
faar  ved  stadig  at  stævne  ny  Vidner,  over  40,  der  for 
Resten  tit  gaar  ham  imod.  Hans  Spangsberg  bønfalder 
den  ene  Gang  efter  den  anden  om,  at  Sagen  maa  blive 
fremmet.  Kommissionen  afslutter  Sagen  den  22.  Fe- 
bruar 1718. 

Man  faar  ikke  noget  godt  Indtryk  af  Kommissio- 
nens Arbejde,  dens  Holdning  i  Sagen  er  slet  ikke  hel- 
dig. Det  lykkes  for  Castensen  ved  den  store  Vidne- 
førsel at  skaffe  et  saa  uhyre  Materiale  til  Veje,  at  trods 
de  voldsomme  Beskyldninger,  der  under  Sagens  Gang 
rejses  imod  ham,  afkræfter  han  sin  Modpart.  Hertil 
kommer,  at  han  savner  ikke  Midler  til  at  føre  Sagen, 
medens  det  kniber  baade  for  Duche  og  Hans  Spangs- 
berg. Hans  Spangsberg  har  ikke  rent  Mel  i  Posen. 
Han  paastaar  rigtignok,  at  Tønden  fra  Krogsgaard 
sendte  han  straks  hjem,  men  han  kan  alligevel  ikke 

*  Her  har  vi  maaske  nok  Nøglen  til  det,  der  har  gjort  ham 
til  Aandemaner. 

*'  Se  Side  60  flg. 

benægte,  at  han  har  brugt  den,  og  da  Tønden  kommer 
til  Ribe  og  bliver  maalt  der,  viser  den  sig  endog  me- 
get for  lille.  Ja,  saa  véd  man  hverken  ud  eller  ind. 
Misligheden  skal  gaa  saa  langt  tilbage  som  til  Aaret 
1709.  Men  hele  denne  Sag,  der  staar  paa  i  saa  mange 
Aar,  og  egentlig  kun  drejer  sig  om  Skældsord  fra 
begge  Sider,  er  ret  betegnende  for  Rettergangen  for 
henved  to  Hundrede  Aar  siden. 

Nu  forstaar  vi,  at  alene  denne  Sag,  der  fik  et  saa 
uhyre  Omfang  og  trak  ud  i  saa  mange  Aar,  kunde 
give  Anledning  til,  at  Castensen  blev  betegnet  som  en 
trættekær  Mand;  thi  de  andre  Trætter  svinder  ind  til 
ingenting  ved  Siden  af  denne. 

Sagen  kommer  nu  for  Højesteret,  hvor  især  Do- 
kumentationen fylder  mange  Foliosider,  og  endelig 
falder  Dommen  den  19.  Juni  1721,  efter  at  Sagen  har 
været  behandlet  for  Højesteret  den  1.,  3.,  5.,  6.,  7., 
8.,  10.,  12.,  13.,  14.,  15.,  17.,  19.,  20.,  21.,  24.,  26.  og 
27.  Maj  paa  Grundlag  af  Kommissionens  Indstilling, 
der  imidlertid  ikke  er  enstemmig.  Dommen  lyder  saa- 
ledes : 

„Da  efter  Tiltale,  Gensvar  og  denne  bemeldte 
Sags  forefundne  Beskaffenhed,  og  efter  at  Sagen  den 
1.  — og  27.  Maj  1721  for  os  pro  &  con- 
tra var  bleven  forestillet,  blev  Torsdagen  den  19. 
Juni  fornævnte  Aar  1721  saaledes  af  os  herom  for 
Ret  kendt  og  afsagt:  Commissariernes  ugrundede 
og  ulovskikkede  Dom  bør  som  udømt  og  aldeles 
uefterrettelig  at  være,  og  bør  Hans  Christensen 
Spangsberg  for  sit  formastelige  Forhold  og  utilla- 
delige Maaling  af  kgl.  Skattekorn  og  anden  ulovlig 
Adfærd  at. bøde  500  Rdl.  og  at  betale  til  General- 
fiskalen  i  Procesomkostninger  500  Rdl.    Saa  bør  og 

bemeldte  Hans  Christensen  Spangsberg  seks  Uger 
efter  denne  Doms  lovlige  Forkyndelse  paa  Skads 
Herredsting  gøre  Magister  Maturih  Castensen  en 
sømmelig  Erklæring  og  Afbigt  for  de  hannem  saa- 
vel  mundtlig  som  skriftlig  brugte  ærerørige  Ord  og 
at  betale  til  hannem  i  Processens  Omkostninger 
200  Rdl.  Krigscommissarius  Jens  Duche  bør  for 
sit  formastelige  Forhold  med  ovennævnte  utillade- 
lige Overmaal  paa  det  kgl.  Skattekom  og  anden 
ulovlig  og  underfundig  Omgang  at  have  sit  Præsi- 
dentsembede  forbrudt  tilligemed  sin  Hovedlod,  af 
hvilken  Generalfiskalen  nyder  i  Processens  Omkost- 
ninger 100  Rdl.  Der  foruden  bør  Jens  Duche  seks 
Uger  efter  denne  Doms  lovlige  Forkyndelse  til  Ribe 
Byting  paa  egne  og  Hustrus  Vegne  at  gøre  Magi- 
ster Maturin  Castensen  en  tilstrækkelig  Erklæring 
og  Afbigt  for  de  ubekvemme  og  ublu  Ord,  som  af 
dennem  begge  saavel  mundtlig  som  skriftlig  imod 
fornævnte  Mag.  Maturin  Castensen  er  brugt.  Og 
nyder  bemeldte  Mag.  Maturin  Castensen  i  Proces- 
sens Omkostninger  af  Jens  Duches  Hovedlod  600 

Rdl.    Herredsfoged  Christen  Bygum  bør  for* 

Rettens  Behandling  at  bøde  20  Lod  Sølv 

til og  betale  i  Processens  Omkost- 
ninger til  Generalfiskalen  —  —  Rdl.  og  til  Mag. 
Maturin  Castensen  50  Rdl.  Men  Herredsskriveren 
Søvren  Dunck  og  Sætteskriveren  Christen  Sørensen 
bør  for  Generalfiskalens  Tiltale  i  denne  Sag  fri  at 
være.  De  haarde  og  nærgaaende  Beskyldninger, 
Sigtelser  og  Irettesættelser,  som  Mag.  Maturin  Ca- 
stensen af  Hans  Christensen  Spangsberg,  Jens  Du- 
che og  hans  Hustru,  Herredsfoged  Christen  Bygum 
^  Her  er  en  Del  ulæseligt  i  Domsprotokollen. 

eller  andre  i  denne  Sag  enten  skriftlig  eller  mundt- 
lig er  bleven  bebyrdet  med,  bør  ikke  at  komme  til 
Præjudice  paa  hans  Embede  eller  gode  Navn  og 
Rygte  i  nogen  Maade,  men  være  som  usagte  og 
uskrevne,  døde  og  magtesløse.  Stiftsbefalingsman- 
den  Henrik  v.  Calnein  bør  for  sine  vrange  og  stri- 
dige Erklæringer  og  Attester  at  bøde  til  Vor  Frel- 
sers Kirke  300  Rdl. 

De  fem  Commisarier,  Dommen  i  denne  Sag  har 
underskrevet,  men  ikke  efter  Loven  lydeligen  afsagt, 
og  i  lige  Maade  for  anden  deres  mislige  og  ufor- 
svarlige Forhold  i  denne  Sag  at  bøde  til  Vor  Frel- 
sers Kirke  hver  20  Rdl.,  saa  og  at  betale  til  Mag. 
Maturin  Castensen  i  Processens  Omkostninger  samt- 
lige 150  Rdl.  Angaaende  de  haarde  og  ubetænk- 
somme Expressioner,   Mag.  Maturin   Castensen    for 

Højesteret  har  brugt ^ —  — 

Gflldencron — 

—  — gode  Navn  og  Rygte  i  nogen  Maade. 

Prokuratorerne  Bertel  Bjørnsen  og  Dines  Leth  for 
deres  uanstændige  Rettergangsmaade  og  —  —   — 

—  at  bøde  til  Vor  Frelsers  Kirke  hver  20  Rdl.« 


Den  lange  Retstrætte,  der  begynder  med  Sygebe- 
søget i  Strandby  den  15.  Oktober  1714  og  ender  med 
Højesteretsdom  af  19.  Juni  1721,  har  altsaa  paa  det 
nærmeste  varet  i  7  lange  Aar,  og  har  i  Virkeligheden 
kun  drejet  sig  om  Skældsord  og  Sladder.  Udfaldet 
er  for  saa  vidt  glimrende  for  Maturin  Castensen,  som 
han   faar  alle  dømt,  der  har  haft  med  denne  Sag  at 

'  Ulæseligt  i  Domsprotokollen. 

gøre;  kun  Skriveren  bliver  frikendt.  At  Herredsfogden 
bliver  dømt,  er  ikke  saa  mærkeligt,  det  skete  nok  ikke  saa 
sjælden  paa  den  Tid,  ,at  han  dømte  fejl  første  Gang' . 
Herredsfogden  blev  paa  den  Tid  om  ikke  valgt  saa  jo 
dog  udpeget  af  Tingmændene  ud  af  deres  egen  Midte 
og  kunde  umulig  være  ordentlig  kendt  med  Lov  og 
Ret.  Men  at  alle  Kommissionsmedlemmerne  bliver 
dømte  og  desuden  to  Prokuratorer,  er  jo  paafaldende. 
I  Procesomkostninger  bliver  han  i  alt  tilkendt  1000  Rdl. 
Ser  man  lidt  nøjere  efter,  falder  der  en  mørk  Skygge  over 
Castensen.  Vel  har  Hans  Spangsberg  og  Duche  ikke 
fuldstændig  rent  Mel  i  Posen,  men  deres  Vidneførsel  er 
utilstrækkelig.  Edstilbud  fra  deres  Side  falder  der  rigeligt 
af;  men  Retten  er  betænkelig  ved  at  tage  derimod  af  Frygt 
for,  at  Eden  ikke  staar  for  Vidnerne  i  det  rette  Lys. 
I  Kommissionen  bliver  fremlagt  en  Afskrift  af  en  Hen- 
vendelse, som  Biskop  Thura  stillede  til  Provstemødet  i 
Ribe  den  17.  Juni  1716  „om  Edsaflæggelse**.  Heri 
udtaler  han  sin  Frygt  for,  at  Menigmand  mangler 
den  rette  Forstaaelse  af  Edens  Betydning.  Men  kunde 
det  nu  ikke  gerne  tænkes,  at  Castensen  har  fremlagt 
denne  Afskrift  for  at  lamme  sin  Modpart?  Det  er  en 
haard  Dom,  Hans  Spangsberg  faar.  Det  er  mange 
Penge,  han  maa  af  med;  men  han  maa  have  været  en 
rig  Mand.  Det  viser  alene  hans  prægtige  Gravsten^ 
uden  for  Jerne  Kirke,  hvorpaa  han  er  afbildet  med  sin 
Hustru  og  deres  11  Børn.  Men  de  har  alligevel  haft 
12  Børn,  og  det  yngste  var  den  Morten  Spangsberg, 
til  hvem  Castensen   meddelte  sin   sidste  Vilje.    Hans 

*  Det  har  vistnok  undertiden  været  Tilfældet,  at  en  Mand  be- 
kostede sit  Gravmæle  endog  længe  før  sin  Død.  Dette  Gravmæle 
er  fuldført  Aar  1714,  da  det  næstyngste  Barn  laa  i  Svøbet,  altsaa 
næsten  et  kvart  Aarhundrede  før  hans  Død. 

Fra  Ribe  Amt    IV.  7 


98  JESPER  MADSEN:  IV 

Spangsberg  boede  i  den  gamle  Krogaard  i  Strandby; 
men  han  ejede  ogsaa  en  Gaard  i  Uglvig.  Han  døde 
i  Aaret  1737.  Paa  sit  Dødsleje  forlangte  han,  at  der 
ikke  maatte  tales  ved  hans  Grav;  men  det  kunde  Ca- 
stensen  ikke  undlade,  og  hvad  enten  han  har  sagt  om 
ham,  „at  han  var  en  Skidt",  eller  „at  han  havde  været 
en  trættekær  Mand",  saa  viser  det,  at  de  to  er  ikke 
er  bleven  forligte,  medens  de  var  paa  Vejen.  Derimod 
kan  vi  se,  at  Castensen  ikke  har  overført  Naget  paa 
Sønnen.  Morten  Spangsberg  fik  Gaarden  i  Strandby 
efter  sin  Fader,  og  han  har  ogsaa  været  en  velstaa- 
ende  Mand;  thi  det  viser  ogsaa  hans  Gravsten  uden 
for  Jerne  Kirke,  der  dog  ikke  er  saa  prægtig  som  Fade- 
rens. Morten  Spangsberg  giftede  sig  i  Aaret  1748  med 
Kierstine  Povelsdatter,  Castensens  sidste  Husholderske; 
men  hun  døde  efter  7  Aars  Ægteskab,  og  saa  giftede 
han  sig  anden  Gang  med  Ida  Sofia  Rodriguez,  der 
overlevede  ham.  Hans  Gravsten  giver  ham  et  smukt 
Eftermæle.  Men  hans  Endeligt  var  sørgeligt.  „Paa 
hans  Rejse  mellem  Hjerting  og  Strandby  Natten  mel- 
lem den  3.  og  4.  Februar  1772  blev  han  i  Is  og  Vand 
henreven  fra  de  levendes  Land,  og  da  havde  han  levet 
3  Maaneder  over  56  Aar",  fortæller  hans  Gravsten. 


I  denne  Afhandling  er  der  ikke  lagt  Skjul  paa  Magi- 
ster Maturin  Castensens  Fejl.  Nogle  af  dem  kan  vel  und- 
skyldes med  Tiden,  hvori  han  levede.  Han  var  et 
Blandingsmenneske,  ingenlunde  nogen  retlinjet  Karak- 
ter; og  dette  Blandingsmenneske  maatte  han  blive, 
forsaavidt  han  svigtede  sine  Ungdomsidealer.  Det  er 
sørgeligt  at  se  en  Mand  med  saa  store  Evner  og  rige 
Gaver  lade  sig  lænke  til  et  Præstekald,  ikke  for  at 
gøre  en  Gerning  i  sin  Herres  Tjeneste,  men  for  at 
samle  Jordegods.    Hans  Lovtaler,  Mag.  Friis,  fortæller 

rigtignok  om  ham,  at  han  »elskede  paa  en  velanstæn- 
dig Maade  at  samle,  og  af  sin  Samling  med  sin  højre 
Haand  at  uddele  uden  at  lade  den  venstre  vide  det; 
saavel  i  det  præstelige  som  i  det  provstelige  Embede 
viste  han  sig  lærd  og  skarpsindig  og  opvartede  stedse 
selv  sine  Menigheder  og  var  af  gode  Kræfter  indtil 
kort  før  sit  Endeligt".  Hans  Gavmildhed  i  levende 
Live  har  næppe  været  meget  bevendt,  hans  Gavmild- 
hed ved  sit  Livs  Ende  kan  let  blive  omtvistet.  Hans 
Lærdom  og  Skarpsindighed  som  Guds  Ords  Tje- 
ner er  næppe  kommen  Menigheden  til  nogen  Nytte. 
Om  hans  Gudsforhold  tør  vi  ikke  dømme.  Som  Provst 
og  største  Godsejer  burde  han  gaaet  foran  og  adlydt 
sin  Konges  Bud  og  opført  det  Skolehus,  han  havde 
ladet  tømre,  vedtaget  en  Skoleplan  og  lønnet  den  fat- 
tige Degn  anstændigt,  saa  kunde  han  have  faaet  nogen 
Ros  som  Provst.  Heller  ikke  er  det  nogen  Ros  for 
ham,  at  han  „selv  opvartede  sine  Menigheder".  I  de 
senere  Aar  havde  det  været  hans  Pligt  at  holde  en 
ordineret  Medhjælper,  da  han  fik  nok  at  gøre  med 
Administrationen  af  sit  store  og  vidtløftige  Gods.  Provst 
Friis's  Lovtale  bliver  snarere  en  Anklage  mod  ham. 
Af  hans  Værk  er  ikke  andet  tilbage  end  Gravkapellet 
ved  Jerne  Kirke  og  maaske  en  Blystatue  af  Seneca 
som  Springvandsfigur  i  Borchs  Kollegiums  Have,  han 
som  Inspektør  havde  paataget  sig  at  lade  udføre  og 
gjort  Udlæg  for  Pengene  dertil.  Ja  og  saa  det  Ma- 
turinske  Legat,  ikke  at  forglemme;  men  det  er  jo  dog 
altsammen  uden  aandelig  Værdi,  og  det  er  kun  aan- 
delige  Værdier,  der  har  blivende  Værd. 

„Hvo  ej  kan  bygge  sit  eget  Hus,   hvad   stort  han 
bygger,  gaar  og  i  Grus**. 

Registreringen 

over  Magister  Maturin  Castensens  Jordegods. 

I.     Strøgods. 

1. 
Riberhus  Amt,  Riberhus  Birk,  Rejsby  Sogn,  Haved  By. 
Brugere:   Bennet  Laursen,   Kaj  Hansen  og  Lars  Jepsen.     Hartkorn 
15  Tdr.,  1  Skp.,  1  Fdk.,  2  Alb. 
Disse  Ejendomme  har  han  købt  ved  Avktion  efter  afdøde  Stifts- 
provst Seerup  i  Ribe  den  4.  Juli  1737. 

Skads  Herred,  Nebel  Sogn,  Lifstrup  By. 
Bruger:  Niels  Jensen  og  Søren  Pedersen.    Hartkorn  6  Tdr.,  1  Skp. 
2  Fdk.,  2  Alb.    Aarlig  Afgift  2  Ørter  Rug,  2  Ørter  Byg.  3  Mrk. 
i  Penge,  Gæsteri  4  Rdl.,  et  Føenød. 

Ho  Sogn  og  By. 
Bruger:  Niels  Villadsen.    Hartkorn  3  Tdr.,  3  Skp.,  3  Fdk.,   1  Alb. 

Mosevraa. 
Bruger:   Niels   Nielsen.    Hartkorn  3  Tdr.,   2  Alb.    Landgilde    10 
Torsk,  1  Svin,   »/^  Føenød.    Gæsteri  1  Mrk.   12  Sk.,  Arbejds- 
penge  5  Rdl. 

Aal  Sogn,  Børsmose  By. 
Brugere:  Peder  Madsen,  Christen  Hansen  og  Søren  Pedersen.    Hart- 
korn 3  Tdr.,  1  Skp.,  2  Fdk.,  2  Alb.    Arbejdspenge  4  Rdl.,    1 
Ørte  Rug,  1  Ørte  Byg,  1  Svin,  16  Torsk. 

Sammesteds. 
Bruger:  Peder  Madsen  et  Boel.    Hartkorn  2  Alb.    Afgift  aarlig  500 
Samrask-. 

Lundenis  Amt,  Øster  Herred,  Torstrup  Sogn,  Ovnbøl  By. 
Brugere:  Niels  Christen  og  Jes  Nielsen     Hartkorn  7  Tdr.,  3  Skp, 
2  Fdk.,  1  Alb.    Aarlig  Afgift  1".,  Ørte  Rug,  V'^  Ørte  Byg,  1 
Pd.  Smør,    1  Tømmer  Træ,   1  Okse  at  fodre,   1  Svin,   1   Faar. 
1  Gaas,  2  Høns,  1  Snes  Æg,  Arbejdspenge  4  Rdl. 
Disse  Ejendomme  har  han  faaet  i  Arv  efter  sin  Fader. 

«   1  ørte  =  10  Skp.  Rug,  12  Skp.  Byg,  20  Skp.  Havre. 
--  Smaa  Skuller. 

Enge  ved  Ribe  og  i  Farup  Enge. 
Meldam,  Odderholm  og  Kokhale.    Hartkorn  7  Tdr.,  3  Skp.,  2  Fdk., 
2  Alb.  Tilskødet  ham  ved  Transport  den  2.Nov.  1745  af  Bomemann. 

2. 
Andel  i  Alslev  Sogns  Konge-Komtiende,  tilskødet  ham  den  16. 
Juli  1747  af  I.  Krag.    Hvor  stor  den  Andel  har  været,  nævnes  ikke. 

3. 
Malt  Herred,  Lindknud  Sogn,  Adserbølgaard. 
Brugere:   Hans  Pedersen  d.  æ.,  Hans  Pedersen  d.  y.,   Mads  Chri> 
stensen.    Hartkorn  7  Tdr.,  6  Skp.,  1  Fdk. 
Skifteprotokollen  tilføjer:  ,Af  dette  Hartkorn  findes  Halvparten 
at  være  tilfalden  Castensen  efter  sin  Fader  ved  Skiftet  1717".    Den 
anden  Halvpart  erhvervede  han  senere  ved  Køb. 

4. 
Kiholm. 
Bruger:  Christen  Christensen.    Hartkorn   7  Skp.,  2  Fdk.,  2  Alb. 
Skøde  af  13.  Juni  1729. 

5. 
Klelund  By. 
Bruger:  Frederik  Arendsen.    Hartkorn  2  Tdr.,  2  Skp.,  2  Alb.    Avk- 
tionsskøde  den  27.  November  1732. 

6. 
Lindknud  Sogns  Kongetiende.    Avktionsskøde  den  31.  Maj  1730. 

7. 
Skads  Herred,  Tofterup. 
Bruger:  Jørgen  Hansen.    Hartkorn  2  Tdr.,  1  Skp.    Skøde  af  1741 
efter  Kongeskøde. 

8. 

Agerbek. 

Bruger:  Peder  Mortensen.    Hartkorn  2  Tdr.,  1  Skp,  1  Fdk.,  2  Alb. 

Avktionsskøde  over  Kongens  Gods,  dat.  15.  Sept.  1733. 

Sammesteds. 
Bruger:  Tue  Pedersen.    Hartkorn  1  Skp.,  1  Fdk.,  2'/a  Alb. 

Na^bjerg  Sogn,  Biltoft. 
Bruger:  Hans  Christensen.    Hartkorn  2  Tdr.,  1  Skp.,  2  Fdk.,  V.  Alb. 

9. 
Grimstrup  Sogn,  Blaamark. 
Brugere:  Niels  Nielsen,  Søren  Christensen.    Hartkorn   3    Tdr..  5 
Skp..  1  Fdk.  »/4  Alb.    Skøde  af  29.  Februar  1732. 

10. 
Bruger:  Søren  Daugaard  smst.    Hartkorn  2  Tdr.,   1  Skp.,   2  Fdk, 
•/,  Alb. 

11. 
Øse  Sogn,  Helle. 
Brugere :  Søren  Sørensen  Daugaard,  Jens  Jepsen,  Jens  Thomsen  og 
Søren  Hansen.    Hartkorn  7  Tdr.,  3  Skp.,  2  Fdk.    Avktions- 
skøde  af  30.  April  1733. 

12. 
Næsbjerg  Sogn,  Agervig. 
Bruger:  Knud  Christensen.    Hartkorn  2  Tdr.,  2  Alb.    Skøde  fra 
Faderen. 

13. 
Alslev  Sogn,  Toftnæs. 
Bruger:   Jep  Hansen.    Hartkorn  4  Td.,  2  Skp.    Skøde  af   15.  Ja- 
nuar 1723. 

14. 
Alslev  Sogns  Kongetiende.    Hartkorn  10  Tdr.,  2  Skp.,  2\^  Alb. 
Dette  bevises  med  Christoffer  Castensens  Skøde,  som  foran  er  an- 
ført under  Nr.  12,  og  siden  købt  af  Bornemann.    Den  anden  Part 
maa  Bornemann  have  tilskødet  1.  Krag,  se  Nr.  2. 

15. 
Spangsberg  Mølle. 
Bruger:  Hans  Knudsens  Enke.    Hartkorn  4  Tdr.,  2  Skp..  2  Fdk., 
1  Alb.    Skøde  af  2.  April  1737  fra  Forvalter  Andreas  Skerre- 
bek,  som  blev  Ejendommen  tilskødet  den  27.  November  1721 
af  Baron  Krag  paa  Stensballegaard. 

16. 
Bruger:  Svend  Bojlesen  et  Boel.    Hartkorn  1  Skp.,  1  Fdk.,  1  Alb. 
Et  Missive  fra   Christen  Esbjerg  og  Hustru  af  15.  December 
1710. 

17. 
Nebel  Sogn,  Lifstrup. 
Brugere:  Christen  Sørensen.    Hartkorn  3  Tdr.,  3  Fdk.,  1  Alb.  Knud 
Jepsen.    Hartkorn  3  Tdr.,  3  Fdk.,  1  Alb. 

18. 
Nebel  Sogns  Kongetiende.    Hartkorn  15  Tdr.,  3  Skp. 
Den  halve  Part  er  tilfalden  ham  efter  hans  Fader  ved  Lodtræk- 
ning.   Den  anden  Halvpart  har  han  købt,  og  den  er  bleven  ham  til- 
skødet 3.  Oktober  1724. 

19. 
Jerne  Sogn. 
Bennets  Gaard  i  Novrup.    Hartkorn   17  Tdr.,   1   Skp.,   1   Fdk. 
Skøde  fra  Amtsforvalter  Jens  Christensens  Arving  af  10.  Juni  1711. 

20. 
En  Halvgaard  i  Novrup.    Hartkorn  2  Tdr.,  7  Skp.,  1  Fdk.,  1  Alb. 

21. 
En  Kone  smst.,  Niels  Møllers.    Hartkorn  3  Skp.,  1  Fdk.,  2  Alb. 
Samme  har  han  tilbyttet  sig  fra  Stefan  Ehrenfeld  paa  Endrup- 
holm,  som  ses  af  den  mellem  dem  oprettede  Skiftekontrakt  af  16. 
Marts  1733. 

22. 
Jerne  By. 
5  Smaasteder,  Brugere:  Mads  Hansen,  Bodil  Smed,  Morten  Søren- 
sens Enke,  Thyge  Nielsen,  Kirsten  Nielsdatter  og  Sidsel  Villads- 
datter et  Gadehus.  Hartkorn  3  Skp.,  1  Alb.  Adkomst  kgl.  Skøde. 

23. 
Boldesager. 
En  Gaard,  Bruger:  Niels  Mortensen.    Hartkorn  5  Tdr,   7  Skp.,  3 
Fdk.    Adkomst  kgl.  Skøde. 

24. 
Rørkær. 
5  Smaasteder,  Brugere:  Jens  Lassen,  Niels  Adsersen,  Niels  Rasmus- 
sen, Hans  Adsersen   og  Mads  Pedersen.    Hartkorn  1  Td.,  2 
Skp.,  1  Fdk. 

Jerne  By. 
2  Smaasteder,  Brugere,   Christen  Nielsen  og  Hans  Hansen.    Hart- 
korn 3  Skp.    Adkomst  Kammerraad  Amtsfv.  Anders  Mikkel- 
sens Kvitteringer  for  Pengene,   dat.  Viborg  den  8.  April   og 
13.  Juni  1720. 

25. 
Strandby. 
Bruger:  Christen  Jørgensen     Hartkorn  5  Tdr.,  7  Skp.,    i  Fdk.,  2 
Alb.    Samme  Gaard  er  skødet  af  Peder  Spangsberg  med  Re- 
stitutions Rettigheder  dat.  3.  Marts  1741. 

26. 
Vognsbøl. 
Bruger:  Christen  Gregersen.    Hartkorn  1  Skp.,  2  Fdk,  2  Alb.    Ad- 
komst 2  Breve  fra  Provst  Fanøe  i  Hodde,  det  ene  dat.  4.  April 
1709,  det  andet  25.  September  1709. 

27. 
Jerne  Sogns  Kirketiende.    Hartkorn  35  Tdr.  6  Skp. 
Kirkejorderne   bruges   af  følgende:   Villads   Hansen   og   Chri- 
sten  Beck   i  Jerne,  Bertel  Sørensen   i  Boldesager,  Søren  Jensen. 
Mads  Madsen  og  Christen  Gregersen  i  Vognsbøl  og  Peder  Knud- 
sen i  Strandby. 

Herpaa  findes  Skøde  af  Kong  Chr.  5te  til  Christoffer  Casten- 
sen,  dat  18.  September  1687.  Overdraget  ham  af  hans  Fader  som 
den  ældste  (levende)  Søn  med  Jus  patronatus  4.  April  1717. 

28. 
Skads  Sogns  Kirketiende.  Hartkorn  30  Tdr.,  2  Skp 
Kirkens  Ejendomme  bruges  af  følgende:  Thomas  Mortensen  og 
Laurs  Christensen  Briksbøl,  en  Ager  paa  Skads  Mark,  Jakob  Mad- 
sens Enke  i  Guldager,  en  Eng  i  Uglvig  Enge  og  én  i  Alslev  Enge, 
Søren  Hansen  Gulager  Mølle  en  Eng  i  Tjæreborg  Enge,  Frands 
Solbjerg,  en  Eng  i  Tjæreborg  Enge.  Tilsammen  Hartkorn  3  Skp. 
1  Fdk.  1  Alb.    Samme  Adkomst  som  Nr.  27. 

29. 
Vester  Herred,  Ho  Sogn. 
Jens  Sørensen  i  Sønderballe.    Hartkorn  2  Tdr.,  6  Sk.,   2  Alb. 
Skøde  af  Nis  Nissen  i  Ho  6.  Marts  1733. 

30. 
Niels  Bunkersen  i  Nørballe.    Hartkorn  2  Tdr.,  4  Skp.,  2'/.  Alb. 
Jens  Villadsen  smst.  Hartkorn  6  Skp.,  2  Fdk.,  2*/4  Alb.  Avktionsskøde 
fra  Ribe  Hospital  af  9.  Marts  1742. 

31. 
Ho  Vejrmølle.    Avktionsskøde  fra  Provsteretten  i  Varde  af  28. 

December  1734.  Dette  Køb  affødte  en  Trætte  angaaende  et  For- 
tov ved  Møllen,  som  dog  blev  bilagt  uden  at  komme  for  Dom- 
stolene. 

32. 
Niels  Villadsen  i  Ho.    Hartkorn  5  Skp.,  1  Fdk.    Henvises  til 
Skødet  under  Nr.  1. 

33. 
Oksby  Sogn. 
Hans  Nielsen,  Østerby     Hartkorn  O  Td.,  5  Skp.,  1  Fdk.,  O      Alb. 
Hans  Hansen,  Troldholm        -         2     -     5      -     O      -       »/4     - 


4      -     2      .     IV, 

7-0-0 

7-0-0 

4-2-2 

4-2-2 


Niels  Sørensen  smst. 
Lambert  Pedersen,  Vrøgum    - 
Jens  Bendesen,  smst. 
Jens  Gade,  Oksby 
Jens  Jensen,  smst. 
Christen  Nielsen  smst.  -0-5-1-0 

Christen  Jensen,  Vandflod      -         0-0-1-0 
Skøde  af  Casper  C.  J.  Ho  af  23  November  1731. 
Anders  Villesens  Enke  i  Oksby.    Hartkorn  5  Skp.,  1  Fdk.,  1  Alb. 

Nis  Nissens  Skøde  se  Nr.  29. 
Jens  Jensen  Gade,  Oksby    Hartk.  1  Td.,  4  Skp.,  2  Fdk.,  2      Alb. 
Jes  Jensen  Gade  smst.  -      1     -     4      -     2      -     2 

Casper  Ho's  Skøde  af  2  November  1731. 
Peder  Hansen  Gade,  Oksby  Hartk.  1  Td.,  3  Skp.,  1  Fdk.,  2'U  Alb. 
Niels  Sørensen  smst. 
Mads  Hansen  smst. 
Niels  Hobo  smst. 
Anders  Hobo  smst. 
Stafen  Nielsens  Enke,  S.  Oksby 
Eskild  Thomsen,  Bordnip 
Søren  Clemmensen,  Blaavand,  et  Gadehus. 

Skøde  fra  Nissen  se  Nr.  29. 
Johanne  Sørensdatter,  Oksby  Hartk.  O  Td.,  O  Skp.,  O  Fdk.,  2      Alb. 
Mikkel  Jensen,  Blaavand  -      O     -    O      -     2      -     O 

Søren  Gades  Enke,  smst.         -      O     -     O      -     1      -     1 

Wulff's  Skøde  af  2.  April  1732. 

Jens  Hansen  Hartz,  Vejers  Hartk.  1  Td.,  2  Skp ,  1  Fdk.,  O      Alb. 

Avktionsskøde  af  12.  December  1737. 


1 

-     3 

-      1 

-     2'/, 

1 

-    0 

■     0 

-    *u 

1 

-     3 

■     0 

■    VU 

1 

-     3 

■     0 

-      l'/s 

0 

-    5 

-     0 

-     0 

1 

-     0 

-     3 

-     0 

Søren  Nielsen.  S.  Oksby     Hartk  2  Td.,  1  Skp..  2  Fdk,  2"^  Alb. 

Skøde  af  Gasten  Bagge  af  6   Marts  1733 
Jørgen  Nielsen,  Vandflod     Hartk.  O  Td..  O  Fdk.,  1  Fdk.,  1       Alb. 

Skøde  af  Casper  Ho  af  23.  November  1731. 
Christen  Thomsen,  Vandflod  Hartk.  O  Td ,  O  Skp.,  O  Fdk.,  2      Alb, 

Adkomst  Kingos  Kvittering  2.  April  1733. 
NielsNielscn  Toft  d.æ,  i  Bordrup  Hartk.  1  Td.,  3  Skp.,  1  Fdk.,  2'/,  Alb. 
Clemmen  Jensen  smst.  -      1    -    3     -     1     -     2'/,     - 

Henvises  til  Skødet  for  Nr.  1. 
Simon  Hansen,  Bordrup       Hartk.  2  Td.,  1  Skp.,  O  Fdk.,  1      Alb. 
Jes  Sørensen  smst.  -2-5-3-0 

Niels  Rasmussen  smst.  -      2     -     1      -     1      -     1 

Provst  Søltofts  Skøde  af  16.  Juli  1735. 

Jens  Hansen,  Vejers  Hartk.  1  Td.,  2  Skp.,  I  Fdk.,  O      Alb. 

Avktionsskøde  12.  December  1735. 


34. 
Aal  Sogn. 
Peder  Madsen,  Børsmose     Hartk.  1  Td.,  4  Skp.,  3  Fdk.,  1      Alb 
En  liden  Væring  -      O     -    O      -     O      -     2 

Christen  Turdal  smst.  -      1     -    4      -     3      -     1 

Henvises  til  Skødet  Nr.  1. 
Jes  Clemmesen,  Troldholm  Hartk.  1  Td .  O  Skp.,  1  Fdk.,  2 

Skødet  se  Nr.  29 
Søren  Bundesen,  Hans  Han- 
sen og  Niels  Pedersen, 

Troldholm  Hartk.  8  Td.,  3  Skp.,  1  Fdk..  O      Alb. 

Jens  Bundesen,  Vrøgum  -      3     -     6      -     O      -     O 


35. 

Billum  Sogn. 

Mads    Nielsen,    Troldholm 

i  Kelst                               Hartk.  2  Td. 

7  Skp.,  0  Fdk.,  2»  4  Alb. 

Jens  Bjerre  smst.                      -      1     - 

5      -     0      .       •/,     - 

Peder  Hansen  smst.                  -      2     - 

7      -      1      -      1'/,     - 

Jens  Christiansen  Hjuler  smst.  -      2     - 

7      -      1      -      1'/,     - 

Mathias  Nielsen,  Tarp               -      2    - 

5-3-0 

Købekontrakt  fra  Madam  Blichenberg  af  2.  September  1734. 

36. 

Ovtrup  Sogn. 

John  Hansen.  Bækhuse       Kartk.  3  Td.,  2  Skp.,  1  Fdk.,  1      Alb. 

Anders  Mortensen  smst.  -3-1-1-1 

Peder  Sørensen   Holst's  Skøde,   dat.  Frøstrup  21.  December  1717. 

37. 

Lønne  Sogn. 

Ole  Pedersen  Bork  Hartk.  1  Td.,  6  Skp.,  3  Fdk.,  1  Alb. 

Skødet  af  2.  November  1742. 

38. 

Lundenis  Amt,  Bølling  "^Herred,  Skem  Sogn. 

Niels  Pedersen,  0.  Mårup     Hartk.  4  Td.,  7  Skp.,  O  Fdk.  1      Alb. 

39. 

Sædding  Sogn. 

Laust  Madsen,  Tandberg      Hartk.  O  Td..  5  Skp.,  1  Fdk.,  1      Alb. 

Overdraget  ved  Skiftet  1717. 

40. 
Øster  Herred.  Torstrup  Sogn. 
Niels    Christensen    d.    æ.s 

Enke,  Ovnbøl  Hartk.  3  Td.,  5  Skp,  3  Fdk.,     '/,  Alb. 

Niels  Christensen  d.  y.  smst.       -      3-5      -     3      -       \'»     - 

Skødet  henvises  til  Nr.  1. 
Jens  Madsen  og  Peder  Niel- 
sen, Sig  •  Hartk.  4  Td  ,  5  Skp.,  1  Fdk.,  O      Alb. 
Mad.  Castensens  Skøde  se  Nr.  7. 

41. 
Home  Sogn. 
Jørgen  Sørensen  Daugaard, 

Fruerlund  Hartk    1  Td.,  O  Skp..  1  Fdk.,  1      Alb. 

Niels  Thomsen  smst.  -      1     -     2      -     3      -     O 

Herpaa  findes  2  gamle  Skøder. 

Alt  Strøgodset  udgør  c.  328  Tdr.  Hartkorn. 

II.     Specification 

over  det  købte  Ølufgaards  Gods  efter  Jordebogen. 

Jerne  Sogn. 

1.  Niels  Christensen,  Esbjerg  Hartk.  5  Td.,  2  Skp.,  1  Fdk.,  2'U  Alb 

2.  Peder  Christensen  smst. 

3.  Niels  Thomsen,  Jerne 

4.  Søren  Olesen  smst. 

5.  Søren  Mortensen,  Maade 

6.  Christen  Christensen  smst 

7.  Hans  Johansen  smst. 

8.  Mads  Madsen,  Vognsbøl 

Guldager  Sogn. 


5    - 

2 

1 

- 

2';. 

2    - 

6 

1 

- 

ir 

.'2 

2    - 

6 

1 

- 

f't 

8    - 

0 

2 

- 

1 

7    - 

0 

2 

- 

1 

7    - 

0 

2 

- 

0 

1    - 

3 

3 

- 

1 

ogn. 
3Td. 

.  3  Skp. 

.  0  Fdk. 

.  1\. 

3    - 

3 

0 

- 

!•;. 

3    - 

2 

0 

- 

2 

3    - 

2 

0 

- 

2 

3    - 

4 

2 

- 

1  * 

3    - 

4 

2 

- 

'/, 

2    - 

6 

2 

- 

1 

2    - 

4 

1 

- 

1 

2    - 

7 

0 

- 

0 

10.  Hans  Laursen  smst. 

11.  Olaf  Hansen,  Sædding 

12.  Jakob  Hansen  smst. 

13.  Hans  Christensen  smst. 

14.  Laurs  Hansen  smst. 

15.  Søren  Olesen  smst. 

16.  Jørgen  Sørensen  smst 

17.  Hans  Pedersen  smst. 
NB.    Et  øde  Rytterhus,  som  Christen  Teilmann  har  beboet. 

Starup  Sogn. 

18.  Iver  Pedersen  i  Puglund    Hartk.  3  Td.,  7  Skp.,  1  Fdk.,  O     Alb. 

Øse  Sogn. 

19.  Niels  Hansens  Enke,  Heager  Hartk.  2  Td.,  O  Skp.,  1  Fdk.  1     Alb. 

20.  Jens  Pedersen  smst.  -      2    -    O     -     1     -     1 

21.  Søren  Hansen  smst.  -1-6-1-0 

22.  Hans  Christensen  smst.  -      1    -    6     -     1     -     O 

23.  Niels  Christensen  smst.  -      1-7 

24.  Jep  Christensen  smst.  -      1-7 

Faaborg  Sogn. 

25.  Jørgen     Nielsens    Enke, 

Agerbæk  Hartk.  4  Td.,  2  Skp.,  1  Fdk.,  2     Alb, 

Bryndum  Sogn. 
26   Niels  Sørensen,  Gesing      Hartk.  3  Td.,  7  Skp.,  O  Fdk.,  2     Alb. 
27.  Niels  Christensen  smst.  -3-7-0-2 

28.  Jens  Hansen  smst. 

29.  Mads  Sørensen  smst. 

30.  Niels  Jørgensen  smst 

31.  Hans  Jakobsen  smst 

32.  Jens  Sørensen  smst 

33.  Hans  Nielsen  smst. 

34.  Niels   Nielsen    og    Jens 
Sørensen  smst 

35 


Hartk.  2  Td.,  1  Skp.,  O  Fdk.,  O     Alb. 


2    -    0 

-     1 

- 

1/ 

2    -    0 

.      1 

- 

'/.  - 

2    -    0 

-     1 

- 

'/«  ■ 

2    -    0 

-      1 

- 

'/,  - 

4    -     1 

-     0 

- 

0       - 

1 


—37.  3  Gadehuse  smst.,  beboet  af  Margrete  Christoffersdatter, 
Anders  Hansen  Skrædder  og  Hans  Zakariasen.  NB.  Et  øde 
Rytterhus. 


38. 

39. 

40. 
41. 
42. 
43. 
44. 
45. 
46. 
47. 
48. 
49. 
50. 
51. 
52. 
53. 
54. 
55. 


Hartk.  2  Td.,  7  Skp.,  O  Fdk.,  2'/,  Alb. 


Hans     Sørensen     Lund, 
Bryndum 

Niels  Daugaards  øde  Sted 
smst. 

Søren  Hansen  smst 
Jørgen  Pedersen  smst. 
Anders  Skerrebæk  smst 
Dito  af  et  Gadehus 
Christen  Ladefoged  smst 
Gregers  Pedersen  smst. 
Peder  Jensen  smst. 
Degnen  Thomas  Høberg,  et  Gadehus. 
Hans  Nielsen,  Forum 
Niels  Jakobsen  smst. 
Jens  Christensen  smst. 
Laust  Hansen  smst. 
Niels  Lauridsen  smst. 
Thomas  Jensen  smst. 
Niels  Donorup  smst 
-—58.  3  Gadehuse,  som  er  beboede  af  Niels  Poulsen,  Anders  Oluf- 
sen og  Hans  Astrup.  Det  fjerde  var  øde,  sidst  beboet  af 
Knud  Hansen.  Det  samlede  Hartkorn  er  ca.  153  Tdr.  Købe- 
summen for  hele  Godset  var  9778  Rdl ,  1  Mrk.,  6  Sk.  med 
Omkostninger  og  paaløbende  Renter,  hvorpaa  der  er  givet 
følgende  Kvittering: 


-2-7 

0 

■     2V«    - 

-1-5 

2     ■ 

■    2^;,   - 

-1-5 

2 

■    2^;   - 

.      1    .     1 

0 

■         l'/4       - 

-0-0 

0 

•     2«/,    - 

-3-4 

0     ■ 

.     2        - 

-      1     -     1 

1 

-2-2 

^«tf«  n  ^  rm  ■  a^k 

3 

•     'U   - 

Liaaenus. 
artk.  3  Td.  5 

2 

■     'U   ■ 

-3-3 

0 

■  1 

-3-4 

1     • 

2'/.«   - 

-3-4 

1     - 

2'/..   - 

-3-4 

1     . 

2'/..   - 

-1-6 

0 

■     2V,    - 

-      1     -    6 

0 

■     2'/,    - 

Summa  Summarum  9778  Rdl.,  1  Mrk.,  6  Sk ,  skriver  osv., 
som  er  mig  betalt  og  derfor  kvitteres,  og  kan  vedkommende 

IV 


Avktionsdirektør  herimod  udstede  Skøde  ifølge  Forordningerne 
og  Avktionskonditionerne. 

Horsens,  den  29.  Maj  1742.  G.  D.  Lichtenberg. 

Der  blev  imidlertid  ikke  udstedt  noget  Skøde  denne  Gang. 
saa  Skifteretten  maa  give  vedkommende  Embedsmand  Paalæg  om 
at  udstede  Avktionsskødet. 


III,    Jordebog 

over 

Hennegaard  og  Gods  med  tilhørende  Tiender. 

Hovedgaarden. 

Hennegaard  Hovedgaard.    Hartkorn  27  Tdr.,  5  Skp.,  3  Fdk..  1  Alb. 

Under  Hovedgaardstakst  i  Henne  By  6  Brugere. 

Bøndergods. 

Henne  Sogn. 
Kirkeby  6  Brugere    Hartkorn    9  Tdr.,  4  Skp.,  2  Fdk.,  2     Alb. 

Stavsø  5        -  -         15     -     3     -     O     -     O        - 

Tebbelgaard     2        -  -  2 

Henneberg     10        -  -        20 

Hovstrup        18        -  -        24 

Klinting  6        -  -  8 

Overfidde        6        -  -         6 

Nederfidde      2        -  -         3 

Hjulsager         2        -  -         3 

Gammeltoft     2        -  -         2 


4 

.     2 

-     2 

0 

■     1 

-     2 

5 

-     0 

-     2 

7 

.     0 

•     1 

5     ■ 

0    . 

-     2 

2 

■    0    . 

■     0 

0 

■     0 

■     0 

2     ■ 

•     0     ■ 

-     0 

Ovtrup  Sogn. 

Ovtrup  1  Bruger    Hartkorn    2  Tdr.,  6  Skp.,  O  Fdk ,  O 

Rottarp  2        -  -  8-0-2-2 

Skyhede  1 

Refsgaard  2 

Galkær  2 

Baael  1 

Allerslev  6 

Gadegaard  1        - 


1 

-      1 

•     3 

-      0 

6 

.     4      . 

.      1 

.      0 

2 

-     5 

-     0 

-      2 

2 

•     5     ■ 

0     . 

.      2 

9 

-     5 

-     2 

.      0 

4 

-      1 

.      1 

-      2 

Alb. 

Hartkorn  4  Tdr.,  5  Skp.,  O 
2-4-3 
3-1-1 
6-4-2 

Lunde  Sogn. 
Hartkorn  5  Tdr.,  O  Skp..  O 

Kvong  Sogn. 
Hartkorn  10  Tdr.,  2  Skp.,  1 

Nørre  Nebel  Sogn. 
Hartkorn  12  Tdr.,  1  Skp..  3 
5-4-0 
15-2-3 

Lønne  Sogn. 
Lønne         7  Brugere    Hartkorn    3  Tdr.,  4  Skp.,  1 
Enge  under  Hovedgaarden    Hartk.  1  Td.,  6  Skp.,  O 

Billum  Sogn. 
Kelst  3  Brugere    Hartk.  10  Tdr.,  2  Skp.,  3 

Billumgaard    2        -  -        9     -     6      -      1 

Tarp  1        -  -        2     -     5      -     3 

Burgaard         1        -  -4-3-0 

Jandrup  Sogn. 
2  Brugere    Hartk.    8  Tdr.,  2  Skp.,  O 
2        -  -        5     -     4      -     O 


Dejrup 

2  Brugere 

Torbøl 

1 

Debel 

1 

Bækhuse 

2        - 

Lunde 

3  Brugere 

Kvong 

3  Brugere 

Nebel 

5  Brugere 

Sæding 

2 

KoUe 

4 

Bandsberg 
Strudvad 


Fdk., 

Fdk., 
Fdk., 
Fdk., 


Fdk.. 
Fdk., 

Fdk, 


Fdk., 


2      Alb. 
2 
1 
2 

2      Alb. 

O      Alb. 

2'/,  Alb. 

O 

1 

2      Alb. 

1'/,  Alb. 

1' ,  Alb. 

1 

O 

2 

O      Alb. 
O 


Vejers 

Ho 

Sønderballe 

Nørballe 

Vesterballe 


Oksby 

Blaavand 

Vandflod 

Bordrup 

Mosevraa 

Vejers 


Ho  Sogn. 

2  Brugere    Hartk.    3  Tdr.,  6  Skp.,  2 

3  -  -0-0-3 
3  -  -  4  -  4  -  3 
6  -  -4-3-1 
1        -              -        3     -      3      -     3 


Fdk., 


2      Alb. 

IV«    - 
1 

Vi«  - 
1 


Oksby  Sogn. 
12  Brugere    Hartk.  13  Tdr.,  7  Skp.,  1  Fdk.,  2 


Alb 


4 
2 
1 

6 

1 


O 
O 
1 

13 
1 


O 
O 
O 
7 
2 


1 
O 
O 

o 
o 

Aal  Sogn. 

Børsmose        3  Brugere    Hartk.    3  Tdr.,  1  Skp.,  2  Fdk  ,  O       Alb. 

V.  Vrøgum      1        -  -       3     -  6      -      O     -      O        - 

Troldholm        2        -  -        5     -  2      -      O     -       1*/,     - 

Sønderbøl         2        -  -        4     -  1      -      2     -       P/,     - 

Tiender. 

Henne  Sogns  Kirketiende     Hartk.  24  Tdr ,  6  Skp.,  O  Fdk..  O  Alb- 

N.  Nebel  Kirketiende  -      24     -  6      -     O      -  O     - 

Lønne  Kirketiende  -      10     -  4      -     O      -  O     - 

Ovtrap  Sogns  Konge-  og 

Kirketiende  -      26     .  6      -     O      -  O     - 

Alt  det  til  Hennegaard  hørende  Gods  med  Tiender  havde  ca. 
395  Tdr.  Hartkorn  med  en  aarlig  Indtægt  af  115  Tdr.  Z'/^  Skp. 
Rug,  70  Tdr.  4'l^  Skp.  Byg,  noget  Havre  og  i  Penge  758  Rdl.  3 
Mrk.  4  Sk.  Hvormeget  Ølufgaards  Gods  har  givet  i  aarlig  Indtægt, 
kan  ikke  ses,  ligesaa  lidt  som  hvad  Strøgodset  har  indbragt  ham 
aarlig.  Hoveripligtige  synes  Brugerne  under  Hennegaards  Gods 
kun  at  have  været  i  Henne,  N.  Nebel  og  Lønne  Sogne.  Alt  det 
øvrige  maa  have  været  afløst  med  Arbejdspenge. 


Et  Aarhundredes  Fremskridt 

Den  økonomiske  Udvikling  i  Ølgod  og 

Ansager  Sogne  1800—1903. 

Af  Sparekassebestyrer  N.  H.  Uhd  i  Ølgod. 


VORT  elskede  Fædreland  har  i  det  nittende  Aarhun- 
drede  gennemgaaet  mange  Prøvelser,  det  har  været 
indviklet  i  og  været  paatvunget  Krige,  der  i  mange 
Maader  har  været  uheldsvangre  for  Landet,  og  som 
medførte  store  Indskrænkninger  af  dets  Landomraade; 
men  har  det  danske  Folk  paa  Grund  af  Tidernes  Ugunst 
ikke  kunnet  hævde  sin  Ret  udad  til,  saa  har  det  dog 
vist,  at  det  er  et  levedygtigt  Folk,  der  har  gennemført 
store  Fremskridt  baade  paa  det  ene  og  det  andet  Om- 
raade.  Navnlig  har  vort  Landbrug  gjort  store  Frem- 
skridt: store  Hedestrækninger  er  tilplantede,  store  udyr- 
kede Arealer  er  tagne  under  Plov  og  kultiverede,  lige- 
som forbedrede  Driftsmaader  er  indførte.  Men  ikke 
alene  ved  en  intensiv  Drift  har  man  skaffet  sig  større 
Afgrøder  af  Jorden ;  ogsaa  ved  at  omsætte  Afgrøderne 
gennem  Husdyrbruget  til  mere  forædlede  Produkter  har 
Landbruget  forstaaet  at  skaffe  sig  større  Indtægter, 
der  atter   er   anvendte  i   Fremskridtets  Tjeneste,   saa 

Fra  Ribe  Amt.    IV.  8 

vort  Landbrug  endog  er  naaet  frem  til  et  Stade,   der 
har  vakt  Udlandets  Opmærksomhed. 

Skønt  Vestjylland  af  Naturen  er  den  mindst  begun- 
stigede Del  af  vort  Fædreland,  med  Hensyn  saavel  til 
Jordbund  som  til  de  klimatiske  Forhold,  og  der  her 
ikke  opnaas  saa  store  Resultater  af  Arbejdet,  som  i  de 
heldigere  stillede  Egne,  saa  er  der  dog  her  foregaaet 
store  og  gennemgribende  Forandringer  i  det  nittende 
Aarhundrede. 

Da  jeg  er  født  her  paa  Egnen  og  har  været  prak- 
tisk Landmand  i  over  40  Aar,  saa  har  jeg  noget  per- 
sonligt Kendskab  til  Udviklingen  her  i  Aarhundredets 
sidste  Halvdel.  Min  Fader,  der  var  født  her  paa  Eg- 
nen 1786,  og  var  en  efter  Datidens  Forhold  veloplyst 
Mand,  har  fortalt  mig  meget  fra  sin  Tid,  ligesom  jeg 
fra  andre  gamle  og  paalidelige  Mænd  har  faaet  Oplys- 
ninger, der  tilsammen  har  formet  sig  som  et  Billede 
af  Egnens  Udseende,  Landbrugets  Standpunkt  og  Fol- 
kets Livsvilkaar  ved  Begyndelsen  af  det  nittende  Aar- 
hundrede og  Udviklingen,  som  den  er  foregaaet  i 
Løbet  af  dette  her  i  min  nærmeste  Omegn.  Jeg  har 
derfor  ment,  at  det  maaske  kiinde  have  Interesse  for 
adskillige,  særlig  for  de  unge,  at  blive  gjort  bekendt 
dermed;  og  skal  da,  saa  godt  jeg  formaar,  tegne  et 
Billede  heraf.  Jeg  vil  i  det  væsentlige  begrænse  mig 
til  de  2  Sogne,  hvortil  jeg  har  det  nøjeste  Kendskab  om 
Forholdene,  nemlig  Ølgod  og  Ansager. 

Først  vil  jeg  drage  nogle  Minder  frem  om  Folkets 
Livsvilkaar  i  Slutningen  af  det  18.  Aarhundrede.  Min 
Fader  var  som  nævnt  født  1786,  altsaa  2  Aar,  før  Stavns- 
baandet  løstes.  Han  har  fortalt  mig  adskilligt  om 
Forholdene  fra  Stavnsbaandets  Tid;  her  kun  et  Par 
Smaatræk.    Første  Vinter  efterat   min  Fader  var  kon- 

firraeret,  blev  han  Lærer  i  den  østlige  Del  af  Starup 
Sogn,  det  var  den  Tid  Omgangsskole.  Mens  Skolen 
var  paa  en  Gaard  i  Hesselho,  kom  en  lille  Pige,  en 
Datter  af  Gaardmanden,  ind  til  ham  en  Morgenstund 
og  fortalte,  at  der  havde  været  saadan  en  „kjønne  Karl" 
her  i  nogle  Dage,  han  havde  givet  hendes  Fader  mange 
„kjønne  Penge",  og  hendes  Fader  var  kørt  bort  med 
ham  sidste  Nat.  Min  Fader  havde  ikke  mærket  noget 
til,  at  der  opholdt  sig  nogen  fremmed  paa  Gaarden, 
og  der  mentes  nu  sikkert,  at  det  var  Gaardmandens 
Broder,  der  for  flere  Aar  tilbage  var  rømt  fra  Stavnen 
og  som  nu  havde  aflagt  et  hemmeligt  Besøg  i  Hjem- 
met. Som  Rømningsmand  turde  han  jo  ikke  træde 
aabenlyst  frem  uden  ubehagelige  Følger.  Et  andet 
Træk  fra  Stavnsbaandets  Tid  angaar  Herremændenes 
Ret  til  efter  Forgodtbefindende  at  kunne  bestemme, 
hvem  af  deres  undergivne,  der  skulde  være  Soldat. 
Det  var  tunge  og  trange  Kaar,  for  hvem  det  traf;  de 
fik  tit  en  slet  Behandling  af  raa  Befalingsmænd  og 
maatte  slide  deres  Ungdoms-  og  en  Del  af  deres 
Manddomsaar,  inden  de  kunde  vente  at  komme  til- 
bage til  Hjemmet;  og  efter  den  lange  og  trange  Tjene- 
stetid var  de  som  oftest  uskikkede  til  at  bryde  sig  en 
Bane.  Der  var  paa  den  Tid  en  Familie  i  Vesterbæk, 
Øse  Sogn,  der  var  bekendt  for  sin  ualmindelige  legem- 
lige Styrke.  En  Søn  af  denne  havde  paadnaget  sig 
Herremanden  Etatsraad  Teilmanns  Unaade;  han  skulde 
nu  „springe  Soldat;"  Ridefogden  skulde  saa  rejse 
med  Karlen  til  Ringkøbing  for  at  faa  ham  indskre- 
ven hos  Udskrivningschefen  der.  Rejsen  foregik 
i  en  af  Datidens  smalle  Fjælevogne,  hvor  der  kun 
kunde  sidde  en  Mand  paa  hvert  Sæde,  Kusken  foran. 
Ridefogden   i   Midten  i  en  bekvem  Agestol  og  Karlen 

bagved  paa  et  Agebræt.  Efterat  Indskrivningen  var 
bragt  i  Orden,  og  de  skulde  stige  til  Vogns  til  Hjem- 
turen, sagde  Karlen  til  Ridefogden:  „Nu  er  jeg  Kon- 
gens Karl,  og  nu  sætter  jeg  mig  i  Agestolen;  du  er 
kun  Etatsraadens  Karl,  og  du  sætter  dig  bagved  paa 
Agebrættet".  Paa  Grund  af  Karlens  fysiske  Kræfter 
maatte  Ridefogden  finde  sig  heri.  Ved  deres  Tilbage- 
komst til  Nørholm  tvang  Karlen  Kusken  til  at  køre  op 
i  Borggaarden  foran  Herskabets  Dør,  hvor  der  ellers 
ikke  kom  andre  end  Herskabsvogne.  I  Tro  paa,  at 
det  var  en  saadan,  kom  Etatsraaden  ud  paa  Trappen; 
Karlen  rejste  sig  og  sagde:  „Her  sér  De  nu  en  Kon- 
gens Karl,  Hr.  Etatsraadl"  „Nu  nu,  der  er  dog  noget 
ved  den  Karl",  sagde  Etatsraaden,  „han  skal  dog  ikke 
være  Soldat".  Og  Ridefogden  maatte  til  Ringkøbing 
igen  for  at  faa  ham  fritagen. 

Men  i  det  hele  taget  har  jeg  ikke  faaet  Indtryk  af, 
at  Herremandsvælden  har  været  saa  trykkende  her  som 
mange  andre  Steder  i  Landet.  Navnlig  synes  mig 
følgende  Træk  at  være  et  Vidnesbyrd  herom.  —  Fæste- 
godset til  Lindbjerggaard  i  Ølgod  Sogn  skal  være 
solgt  i  Slutningen  af  det  18de  Aarhundrede;  største 
Delen  af  Ansager  Sogn  solgtes  til  Etatsraad  Teilmann 
paa  Nørholm,  efter  at  Gaardene  først  var  tilbudte  Fæ- 
sterne til  Købs,  men  kun  faa  benyttede  sig  af  Tilbudet. 
Blandt  disse  var  min  Oldemoder,  Peder  Hansens  Enke, 
der  købte  min  Fødegaard  „Rotviggaard"  til  Selvejen- 
dom for  300  Sletdalere  =  640  Kr.  Vel  ved  vi,  at  en 
saadan  Kapital  repræsenterede  langt  større  Værdi  i  hine 
Tider  end  nu  og  maaske  ikke  var  let  at  tilvejebringe 
for  mange;  det  skal  dog  ikke  have  været  Grunden  til, 
at  saa  faa  indlod  sig  paa  Købet,  men  Fæsterne  havde 
haft    det    godt    under    Herremanden   paa   Lindbjerg- 

gaard  og  havde  ikke  den  rigtige  Forstaaelse  af  Selv- 
ejendommens  store  Betydning.  Som  Eksempel  paa,  at 
det  ikke  i  alle  Tilfælde  var  af  Mangel  paa  Kapital,  at 
Bønderne  ikke  købte  deres  Gaarde,  kan  anføres,  at  en 
Fæster  i  Skovlund  ved  Navn  Christen  Jørgensen  var 
saa  velhavende,  at  han  kunde  have  købt  og  betalt  hele 
Byen,  men  købte  ikke  sin  egen  Gaard.  Efter  at  være 
bleven  Fæster  under  Stamhuset  Nørholm,  havde  han 
flere  Processer  med  Etatsraad  Teilmann  og  vandt  ad- 
skillige af  disse.  Min  Bedstefader  og  denne  Christen 
Jørgensen  drev  Studehandel  i  Kompagni  i  flere  Aar  og 
solgte  mange  Stude  til  Etatsraad  Teilmann,  der  imid- 
lertid ikke  maatte  vide,  at  Christen  Jørgensen  var  Part- 
haver. —  Naar  de  kom  Nord  fra  med  en  Drift  Stude, 
blev  Chr.  Jørgensen  tilbage  i  Skovlund,  min  Bedste- 
fader og  Fader  tog  med  Studene  til  Nørholm,  hvor 
min  Fader  sammen  med  Driveren  havde  Opsigt  med 
disse,  mens  min  Bedstefader  var  nede  paa  Gaarden  og 
afsluttede  Handel  med  Etatsraaden  om  en  Del  af  Flokken. 

Etatsraad  Teilmann^  skal  have  været  en  meget  dyg- 
tig Mand,  men  vel  ogsaa  en  noget  streng  og  myndig 
Herre.  Jeg  skal  ikke  komme  ind  herpaa,  men  kun 
fremdrage  et  Træk,  der  viser,  at  han  ogsaa  beskyttede 
sine  undergivne  mod  andres  Overlast.  —  En  af  hans 
Bønder  var  med  Urette  dragen  ind  i  en  Sag  og  bleven 
arresteret  i  Kolding.  Etatsraaden  tog  straks  derned, 
kørte  frem  for  Raadhuset  i  en  almindelig  Fjælevogn 
og  gik  op  i  Retten,  hvor  Sagen  mod  den  tiltalte  be- 
handledes. Her  blev  han  imidlertid  afvist  med  de 
Ord:  „Retten  kender  Dem  ikke",  hvorpaa  Etatsraaden 
svarede  og  med  en  lille  Ed  betonede:  „Kender  Ret- 
ten ikke  mig,  saa  skal  jeg  nok  lære  Dem  at  kende 
Retten".     Da  han   kørte  bort,  skal  der  fra  vedkom - 

'  Andreas  Charles  T.  (f  1790). 

mende  Retsbetjent  være  falden  en  haanende  Udtalelse: 
„Det  var  nok  en  Pottemand  fra  Torstrup  Sogn*.  Det 
kom  Etatsraaden  for  Øre,  og  næste  Gang,  han  mødte 
i  Kolding  for  at  forsvare  sin  undergivnes  Sag,  kørte 
han  frem  i  sin  Stadskarosse  forspændt  med  4  Heste 
med  Sølvtoppe  og  Blinkere.  Han  havde  nu  sørget  for 
ikke  alene  at  kunne  godtgøre,  hvem  han  var,  men  og- 
saa  sin  undergivnes  Uskyld  og  fik  ham  da  løsladt.  — 

Etatsraad  Teilmanns  Efterfølgere  paa  Nørholm  har 
i  det  hele  behandlet  deres  undergivne  meget  humant, 
og  Navnet  Rosenørn-Teilmann  har  haft  en  god  Klang 
her  paa  Egnen.  Jeg  kan  ikke  undlade,  ogsaa  at  frem- 
drage et  Træk  fra  deres  Tid,  der  viser,  at  de  havde 
Omsorg  for  deres  undergivne  og  tog  sig  af  deres 
Sager.  Omkring  ved  Aaret  1830,  i  den  Tid,  hvor 
visse  Næringsveje  var  forbeholdte  Handelsstanden  og 
Haandværksstanden  i  Købstæderne,  ejedes  Stamhuset 
Nørholm  af  forlængst  afdøde  Frøken  Rosen  ørn -Teil- 
mann* og  bestyredes  i  det  væsenlige  af  hendes  Broder 
Justitsraad  Rosenørn-.  Paa  Godset  i  Krasbjerg  i  Ti- 
strup Sogn  boede  en  Mand  ved  Navn  Peder  Lauge- 
sen; han  havde  lært  Snedkerprofessionen,  men  Tiderne 
vare  daarlige,  og  Peder  Laugesen  sad  i  smaa  Kaar. 
Da  han  gerne  vilde  fortjene  noget  til  Familiens  Un- 
derhold i  den  trange  Vintertid,  lavede  og  solgte 
han  nogle  Møbler,  men  blev  tiltalt  for  uberettiget 
Næringsbrug  og  idømt  en  større  Bøde,  som  han  ikke 
saa  sig  i  Stand  til  at  betale.  Saa  maatte  han  afsone 
denne  og  sidde  i  Varde  Arrest  i  et  Lokale  ud  mod 
Torvet,  mens  det  aarlige  Midsommers  Marked  afhold- 
tes. Flere  af  hans  Bekendte  saa  ham  og  hilste  paa 
ham  ude  fra  Torvet.  Justitsraad  Rosenørn  havde  og- 
saa været  i  Varde  Markedsdagen;  hans  Kusk,  der  kendte 

'  Ingeborg  Christiane  R.-T.  (t  1861).    «  Leopold  R.  (f  1840). 

Justitsraadens  gode  Hjerte,  vendte  sig  om  mod  ham 
paa  Hjemvejen,  og  der  udspandt  sig  følgende  Sam- 
tale: 

Kusken:  „Det  er  dog  slemt  for  den  Snedker  i  Ti- 
strup". Justitsraaden :  „Hvad  for  en  Snedker?"  K.: 
^Peder  Laugesen  i  Krasbjerg".  J.:  „Hvad  er  der  med 
ham?"  K.:  „Han  sidder  arresteret  i  Varde".  J.:  „Hvad 
har  han  gjort?"  K.:  „Han  har  lavet  og  solgt  nogle 
Møbler,  hvorfor  han  er  bleven  idømt  en  stor  Bøde, 
som  han  ikke  kan  betale  og  derfor  maa  afsone".  J.: 
„Det  skulde  du  have  sagt,  mens  vi  var  i  Varde". 

Dagen  efter  tog  Justitsraaden  til  Varde,  gik  ind  til 
en  af  Lavets  Mestre,  som  havde  nydt  Støtte  af  Frøken 
Rosenørn -Teilmann  i  sin  Læretid,  og  som  havde  faaet 
et  forholdsmæssig  stort  Laan  af  hende  til  sin  Etable- 
ring. Dette  krævede  Justitsraaden  nu  øjeblikkelig  Be- 
taling af.  Mesteren  kunde  ikke  forstaa,'  hvormed  han 
havde  forbrudt  sig,  og  udtalte  sit  Haab  om,  at  Frø- 
kenen ikke  vilde  gaa  saa  strengt  frem  mod  ham.  Men 
han  fik  det  bestemte  Svar,  at  efterat  Lavet  havde  foran- 
lediget en  af  Stamhusets  Bønder  tiltalt  og  straffet, 
havde  han  kun  Valget  imellem  øjeblikkelig  Udbetaling 
af  Laanet  eller  at  skaffe  Peder  Laugesen  fri.  Kunde 
han  ikke  efterkomme  et  af  de  stillede  Vilkaar,  kunde 
kunde  han  forsikre  ham  om,  at  der  vilde  blive  gaaet 
frem  med  den  allerstørste  Strenghed  med  Hensyn  til 
Laanets  Tilbagebetaling.  Mesteren  var  ikke  i  Stand 
til  at  betale  og  maatte  saa  omkring  til  sine  Lavsbrødre, 
der  maatte  skillinge  sammen  og  selv  betale  Bøden. 
Hvorefter  Justitsraad  Rosenørn  fik  P.  Laugesen  med 
sig  fra  Varde  samme  Dag.  — 

Ved  Begyndelsen  af  det  19.  Aarhundrede  har  Eg- 
nen her  haft  et  trist  og  mørkt  Udseende.  —  Der  fand- 
tes store  og  udstrakte  Hedestrækninger,  saaledes:  i 
Ølgod  Sogn  den  store  Krageris  Hede  med  tilgræn- 
sende Heder  under  Østbæk,  Harkes,  Hjullund  og  Grøn- 
feldt,  der  udgjorde  omtrent  Vs  D  Mil-  ^  ^^^  østlige 
Del  af  Sognet,  den  Del,  der  ligger  Øst  for  Bækken, 
der  gaar  forbi  Lindbjerggaard  efter  Hoven,  var  hele 
Arealet  Hede,  med  Undtagelse  af  4  Gaarde  og  4  Huse, 
samt  nogen  Eng  eller  Kær.  Denne  Hedestrækning  har 
ligeledes  været  mindst  V^  □  Mil,  desuden  større  Hede- 
strækninger til  Ekknud,  Hjedding,  Gammelgaard,  Vest- 
kær, Mejlvang,  Bøllund  og  Vallund  Byer,  der  vel  til- 
sammen har  udgjort  Vg  □  Mil,  foruden  nogle  mindre 
Hedestrækninger  omkring  i  Sognet.  —  I  Ansager  Sogn 
fandtes  endnu  fuldt  saa  store  Hedestrækninger,  nem- 
lig: en  sammengrænsende  Hede  under  Byerne  Lærke- 
holt, Skovlund,  Lund  og  Aalling,  lige  fra  Hoddeskov 
Skel,  Vest  og  Nord  om  de  dyrkede  Bymarker,  lige  til 
Egs  Skel  og  Aalling  Aa,  omtrent  V.>  D  Mil;  saavel  i 
Syd  som  Nord  for  Byerne  Ansager,  Kvie  og  Stende- 
rup fandtes  endnu  større  Hedestrækninger. 

Med  Undtagelse  af  Haverne  ved  Lindbjerggaard  og 
Præstegaarden  fandtes  der  næppe  egentlige  Haver, 
kun  nogle  smaa  Indhegninger  til  Dyrkning  af  Kaal  og 
enkelte  andre  Urter,  og  enkelte  Pile  eller  Hylde  paa 
Indhegningen.  løvrigt  ingen  Trævækst,  kun  en  3  å  4 
Steder  noget  Egekrat,  samt  hist  og  her  nogle  Vidjer. 

Agerdyrkningen  stod  paa  et  meget  lavt  Standpunkt. 
Jorderne  var  udskiftede  i  det  sidste  Aarti  af  det  18. 
Aarhundrede,  og  enhver  havde  nu  rigtignok  faaet  sin 
egen  Jordlod  at  dyrke;  men  nogen  regelmæssig  og 
ordnet  Drift  kan  endnu  næppe  være  indført.  —  De 


IV  ET  AARHUNDREDES  FREMSKRIDT.  121 

dyrkede  Arealer  var  for  største  Delen  højtliggende,  de 
lavere  Strækninger  laa  for  det  meste  som  Hede,  Mose 
og  Overdrev.  I  Engene,  hvoraf  der  ikke  er  saa  ube- 
tydelige Arealer  i  disse  Sogne,  havde  Vandet  frit  Løb, 
hvor  det  helst  vilde.  Hvor  Vandløbene  ikke  var  saa 
store,  at  de  selv  havde  skaaret  sig  et  Bække-  eller 
Aaløb  i  Jordsmonnet,  flød  Vandet  især  om  Vinteren 
og  i  regnfulde  Tider  af  Aaret  ud  over  de  lavere  Steder 
og  gjorde  Engene  sure  og  sumpige,  saa  Afgrøderne 
mange  Steder  indskrænkede  sig  til  Star-  og  andre 
Halvgræsser. 

Bygningerne  var  for  største  Delen  smaa  og  simple; 
vel  var  der  ikke  saa  faa  med  Grundmur  af  brændte 
Sten,  men  der  var  tillige  en  Mængde  Bygninger  med 
Bindingsværk,  hvor  Fyldingerne  som  Regel  var  enten 
raa  Sten,  eller  ^klinede"  Vægge.  De  opførtes  paa  den 
Maade,  at  der  mellem  Stolperne  indsattes  og  fastgjor- 
des Træstokke,  der  omvikledes  med  Halmbaand,  hvor- 
efter det  blev  slaaet  fuld  og  tilklinet  med  æltet  Ler.  —  Be- 
boelseslejlighederne var  tarvelige:  lave  Stuer  med  Ler- 
gulv; Bræddegulv  var  en  stor  Undtagelse,  i  min  Drenge- 
tid var  det  i  Ansager  Sogn  kun  i  Præstegaarden,  Møl- 
len, Kroen,  et  Par  andre  Gaarde  og  i  en  enkelt  Stue 
.f  nogle' faa  Gaarde,  at  der  fandtes  Bræddegulv.  Al- 
kovesenge var  almindelige,  flere  Steder  var  de  forsy- 
nede med  Skodder,  saa  man  kunde  udelukke  den 
Smule  frisk  Luft,  der  i  øvrigt  kunde  være  i  de  smaa 
og  lave  Værelser.  De  fleste  Steder  fandtes  2  Senge  i 
Dagligstuen,  hvor  man  opholdt  sig  om  Dagen  og  hele 
Husstanden  om  Vinteraftenerne,  og  hvor  Famlien  eller 
Tyendet  sov  i  Sengene  om  Natten.  —  Komfurer  kendte 
man  ikke.  Vindovne  var  meget  sjældne,  derimod  fand- 
tes der  en  Del  Bilæggerovne;  men  flere  Steder  havde 

man  de  saakaldte  „aabne  Kakkelovne",  en  Slags  Ka- 
min eller  mindre  Skorsten  i  Stuen,  hvorfra  Røgen  gik 
ind  i  Køkkenskorstenen  og  ud  igennem  denne.  Den 
afbenyttedes  til  Opvarmning  af  Værelset,  samt  til  Kog- 
ning, Stegning  og  Tilberedning  af  det  meste  af  Maden, 
og  om  Vinteraftnerne  blev  der  lagt  „Lysklyne"  til  Il- 
den, der  holdtes  jævnt  vedlige  og  lyste  i  Stuen.  Hus- 
standen samledes  saa  i  en  Halvkreds  om  denne,  en- 
hver med  sit  Haandarbejde.  Værelset  afbenyttedes 
saaledes  baade  som  Dagligstue,  Sovekammer  og  Køk- 
ken. Paa  Gaarden  var  der  for  det  meste  et  Sovekam- 
mer og  en  „Storstue",  derimod  fandtes  der  sjælden 
en  Mælkestue;  hvor  en  saadan  manglede,  saa  man  i 
Dagligstuen  Hylder  langs  Bjælkerne,  mer  eller  mindre 
fuldt  besatte  af  Mælkefade.  Naar  det  erindres,  at 
Maden  tilberedtes  i  nogle  af  disse  Stuer,  som  afbenyt- 
tedes til  Dagligstue  og  Soveværelse,  saa  vil  man  for- 
staa,  at  der  ikke  kunde  laves  ordentligt  Smør  af  den 
Mælk,  og  det  var  ogsaa  undertiden  en  skrækkelig  Vare, 
der  produceredes.  —  Møblerne  var  ogsaa  tarvelige, 
ligesom  alle  Køkkenredskaber.  „Jydepotterne"  spillede 
her  en  stor  Rolle  og  lavedes  i  mange  forskellige  For- 
mer til  forskelligt  Brug:  Mælkefade,  Gryder,  Potter  og 
Pander  til  Kogning  og  Stegning  og,  da  Kaffe  endelig 
kom  i  Brug,  tillige  Kaffekander.  Man  mente,  og  nogle 
gamle  Koner  mener  maaske  endnu,  at  Kaffen  ikke 
smagte  rigtig,  eller  at  den  i  hvert  Tilfælde  smagte 
mindre  godt,  naar  den  ikke  var  tillavet  i  en  sortbrændt 
Kaffekande. 

Staldene  var  ligeledes  yderst  simple,  paa  sine 
Steder  saa  lave,  at  en  fuldvoksen  Mandsperson  ikke 
kunde  gaa  fuldt  oprejst  I  Stedet  for  Loft  var  der 
„Hjald"  af  gammelt  Træ  og  Lægter,  dækket  med  „Fla- 

ver";  det  er  store  Græstørv,  gravede  paa  side  Steder. 
Hist  og  her  var  anbragt  en  enlig  Glasrude,  saa  man 
gik  i  et  Halvmørke,  naar  Døre  og  Lemme  vare  luk- 
kede. 

Vogne,  Plove,  Harver  og  Avisredskaber  var  simple 
og  klodsede,  Jernet  var  dyrt,  og  det  kendtes  for  en 
stor  Del  paa  alle  Redskaber.  —  Ringe  om  Vognhjul 
kendtes  ikke,  men  de  fleste  Vognhjul  var  dog  nok 
beslaaede  med  Skinner  af  samme  Længde  som  Fæl- 
gene, sømmede  paa  disse,  saaledes  at  Skinnerne  naaede 
sammen  midt  paa  hver  Fælg.  Men  man  brugte  og- 
saa  Arbejdsvogne  uden  Beslag  paa  Hjulene,  kun  Ring 
om  Navene,  ingen  Møtring  paa  Akslerne  men  en 
„ Lundstikke ",  en  Jernbolt,  der  sattes  gennem  Enden 
af  Akslen.  Stadsvogne  havde  man  som  Regel  ikke; 
naar  man  skulde  køre  ud,  saa  vaskede  man  den  bed- 
ste Arbejdsvogn,  satte  derpaa  en  dertil  indrettet  Vogn- 
fading og  Agestole  med  Tremmesæder  samt  afstivede 
Bøjler  af  Ask  til  Rygstød;  paa  Sæderne  lagdes  „Age- 
hynder"  af  Vadmel,  der  var  udstoppede  med  Hø,  og 
Køretøjet  var  færdigt.  Men  havde  man  Tøj,  der  skulde 
benyttes  paa  Rejsen,  eller  der  skulde  gøres  Indkøb  af 
Smaating,  havde  man  hertil  et  „Vognskrin",  en  Kasse, 
der  skraaede  nedad  ved  begge  Sider,  afpasset  efter 
Vognfadingen,  og  saa  benyttedes  det  til  Forsæde.^ 
Plovene  var  store  tohjulede  Træplove  med  stor  Træ- 
Muldfjæl  til  at  stryge  Furen  til.  Skovlene  havde  Træ- 
blade, og  Træspaderne  havde  Jernforlæg. 

Med  Hensyn  til  Befolkningens  Levemaade  og  Leve- 
sæt da  levede  man  næsten  udelukkende  af  de  Produk- 

*  I  1858  fandtes  i  Ansager  Sogn  ingen,  i  Ølgod  Sogn  kun  én 
Fjedervogn ;  paa  faa  Undtagelser  nær  har  hver  Husmand  og  Xjaard- 
mand  nu  sin  Fjedervogn 


124  N.  H.  UHD:  VI 

ter,  der  avledes  og  produceredes  paa  Stedet.  De  væ- 
sentligste Fødemidler,  man  købte,  var  Fisk.  Kaffe  og 
Te  kendte  Bønderne  næsten  ikke,  Brændevin  tilvir- 
kede de  som  Regel  selv  til  deres  egen  Skade;  den 
lette  Adgang  til  Nydelsen  heraf  øgede  og  fremmede 
Drikfældigheden.  Klæderne  tilvirkede  man  selv;  naar 
Vinteraftnerne  kom,  kartede  Pigerne  og  Karlene,  me- 
dens Husmoderen  spandt  Ulden  og  derefter  Hørren. 
En  stor  Del  vævede  selv  Tøjerne  og  farvede  selv  baade 
Garnet  og  Tøjet;  nogle  avlede  og  tilberedte  selv  Hør- 
ren. Naar  man  om  Vinteraftnerne  var  færdig  med 
Kartningen  af  Ulden,  snoede  Karlene  Halmsimer  til 
Tækkereb  og  bandt  Kurve  o.  desl.  Det  gjaldt  om  at 
være  selvhjulpen  og  at  give  saa  faa  Penge  ud  som 
muligt. 


Skønt  Stavnsbaandet  var  bleven  løst  og  Jorderne 
udskiftede  i  Slutningen  af  det  18.  Aarhundrede,  tog 
det  dog  lang  Tid  ind  i  det  19.,  før  der  skete  større 
og  væsentlige  Fremskridt.  Grunden  hertil  var  den 
ulykkelige  Krig  i  Begyndelsen  af  dette  Aarhundrede  og 
Statens  daarlige  Finansvæsen,  der  endte  med  Stats- 
bankerotten i  1813.  Bondestanden  var  trykket  af  Skat- 
ter, Afgifter  og  Tiender,  Priserne  paa  Landboprodukter 
var  saa  lave,  at  man  næppe  nu  til  Dags  kan  forstaa, 
hvorledes  Bønderne  under  de  daværende  Forhold  kun- 
de klare  disse  Skatter  og  Afgifter.  Smør  kostede  til 
sine  Tider  kun  4  Sk.  Kurant^  pr.  Pd.,  endog  midt  i 
Tyverne  kostede  bedste  magre  Stude,  der  førtes  til 
Marsken,  12  å  13  Rdl.  Kurant-  Parret.    Produktpriser- 

'  4  Sk.  Kurant  ^  12^',  Øre. 

'  12  Rdl.  Kurant  -^  38  Kr.  40  Øre. 

ne  havde  selvfølgelig  Indflydelse  paa  Ejendomspriserne. 
Til  Eksempel  skal  anføres,  at  St.  Hejbøl  i  Ølgod  Sogn, 
en   Gaard  paa  ca.  6  Tdr.  Hartkorn,  hvorpaa  der  var 
opført  et  efter  Datidens  Forhold  stort  og  solidt  Stue- 
hus, der  havde  kostet  6  d  700  Rdl.  Kurant,  blev  solgt 
i    Tyverne   ved   Tvangsavktion    for    100  Rdl.  Kurant, 
samt  Omkostninger,  Restancer  af  Renter  og  Skatter  osv. 
Ved    Begyndelsen   af   Aarhundredet    indskrænkede 
man  sig  for  en  stor  Del  til  Dyrkningen  af  Rug  paa 
de  højtliggende  Jorder.    Sædskiftet  var  nærmest  1  Aar 
Byg    (eller    noget    senere  Boghvede)    og   3  å  4  Aar 
Rug,    hvorefter  Jorden    henlaa    i  flere  Aar  til  Græs, 
uden  Kløver  eller  andre  Kulturgræsser.    Paa  de  lavere 
Jorder  dyrkedes  kun  Byg  og  Havre.    Kornet  solgtes, 
saavidt  det  kunde  undværes   fra  det  fornødne  Føde- 
og  Sædekorn;  til  Kreaturfoder  anvendtes   meget  lidt, 
og  kun  det  allerdaariigste  Korn. 

Indtil  omkring  ved  1830  skete  intet  nævneværdigt 
Fremskridt  i  Landbruget.  Efter  den  Tid  begyndte 
man  med  lidt  Hedeopdyrkning  og  lidt  Mergling;  men 
det  var  dog  først  efter  1850,  at  Mergling  af  Agermarken 
blev  mere  almindelig,  og  den  gennemførtes  i  de  paaføl- 
gende 20  Aar.  Samtidig  hermed  blev  der  sørget  for 
en  bedre  Vandafledning;  Engene  afvandedes,  og  nogle 
Steder  blev  der  gjort  meget  for  deres  Bevanding  ved 
Overrisling.  Agerjorden  forsøgtes  tøriagt  ved  Pilgrøft- 
ning,  og  efterhaanden  gennemførtes  Tørlægningen  mange 
Steder  ved  Dræning.  Disse  Forbedringer  lønnede  sig 
godt.  Mark  og  Eng  gav  rigere  Afgrøder.  Men  end- 
nu holdt  man,  navnlig  i  Førstningen,  paa  Korn- 
salget, og  hvor  man  ikke  i  Tide  Hk  Øjet  op  for,  at 
man  derved  berøvede  Jorden  en  Del  af  dens  Kraft, 
gav  det  Tilbageslag,  saa  en  Aftagen  i  Afgrøder  kunde 

Spores  flere  Steder,  hvad  der  efterhaanden  tvang  Land- 
brugerne bort  fra  Kornsalget.  I  første  Del  af  Aarhun- 
dredet  var  Kartoflerne  fra  at  være  dyrkede  i  Haverne 
naaede  frem  til  en  Plads  i  Marken,  dog  uden  nogen 
større  Betydning,  indtil  en  ung,  oplyst  Mand,  Jørgen 
Nielsen  i  Hesselho,  Tistrup  Sogn,  der  i  mange  Maader 
var  forud  for  sin  Tid,  fik  anlagt  en  Kartoffel  mølle; 
den  efterfulgtes  snart  af  en  Masse  større  og  mindre 
Anlæg  af  samme  Slags^  Kartoffelavlen  fik  derved  et 
stort  Opsving  i  Halvtredserne  og  indtil  Slutningen  af 
Tredserne;  der  kom  saa  et  Tilbageslag,  saa  den  Indu- 
stri gik  stærkt  tilbage  og  omsider  faldt  fuldstændig 
bort.  Grunden  hertil  var,  at  der  blev  forlangt  af  Kar- 
toffelmøllerne, at  de  skulde  opgive,  hvor  stor  deres 
Produktion  var;  de  troede,  at  der  skulde  lægges  en 
Skat  paa  denne,  og  opgav  den  derfor  saa  lavt  som 
muligt,  nogle  maaske  endog  langt  under  dens  virke- 
lige Størrelse.  Det  viste  sig  saa,  at  den  opgivne  Pro- 
duktion langtfra  var  tilstrækkelig  til  Forbruget  her  i 
Landet,  og  de  Industrier,  der  havde  Brug  for  Kartoffel- 
mel, fik  nu  udvirket,  at  den  hidtil  bestaaende  Beskyt- 
telsestold paa  Kartoffelmel  faldt  bort.  Kartoffel  møllerne 
saa  sig  nu  ude  af  Stand  til  at  konkurrere  med  de  tyske 
Kartoffelmelsfabrikker  og  maatte  mindske  deres  Pro- 
duktion og  tilsidst  standse.  —  Saalænge  denne  Indu- 
stri gik  godt,  var  Kartoffelavlen  meget  lønnende.  Pri- 
sen var  som  Regel  omtrent  4  Kr.  pr.  Td..  men  det 
kunde  maaske  i  Længden  have  været  et  tvivlsomt 
Gode  med  denne  store  Kartoffelavl  og  -Salg,  hvis 
Jordernes  Drift  skulde  være  fortsat  som  dengang  uden 
Hjælpegødninger.     Noget  anderledes  vilde   det   stille 

^  Se  en  tidligere  Artikel   af  Hr.   Overlærer   J.   Olsen  (i  .Fra 
Ribe  Amf  1905). 


IV  ET  AARHUNDREDES  FREMSKRIDT.  127 

sig  nu  i  det  mere  fremskredne  Landbrug  med  dets  nu- 
værende Hjælpemidler;  nu  vilde  det  sikkert  have  været 
et  Gode  for  Jyllands  magre  Egne,  om  Kartoflerne  sta- 
dig kunde  afhændes  og  leveres  til  en  Pris  af  4  Kr. 
pr.  Td. 

Skønt  de  første  Aartier  efter  1850  maa  anses  for 
en  Fremskridtstid,  saa  var  det  dog  forbeholdt  den 
sidste  Fjerdedel  af  Aarhundredet,  at  gøre  de  største  og 
væsenligste  Fremskridt.  Man  var  nu  kommen  bort 
fra  Kornsalget  og  kommen  mere  ind  paa  at  skaffe  sig 
Indtægterne  gennem  Husdyrbruget  ved  Salg  af  mere 
forædlede  Produkter,  Smør,  Kød,  Flæsk  og  Æg;  man 
sørgede  bedre  for  Husdyrenes  Ernæring  Vinter  og 
Sommer.  Man  indrettede  Bedriften  herpaa,  og  for  at 
kunne  høste  rigere  Afgrøder  bestræbte  man  sig  for  at 
sætte  Jorderne  i  bedre  Gødningskraft.  Man  var  alle- 
rede begyndt  med  lidt  Kunstgødning,  hvis  Anvendelse 
hurtig  forøgedes,  saa  kom  „Gødningsagenterne"  og 
spillede  en  Rolle  en  Tid  og  paaprakkede  Forbrugerne 
daarlige  Varer  under  velklingende  Navne  som  „Fuld- 
gødning", „Sandjordsgødning"  o.  s.  v.;  men  efter- 
haanden  spredtes  Forstaaelsen  af,  at  det  var  de  en- 
kelte Gødninger,  som  Superfosfat,  Thomaslagge,  Kainit 
eller  Kali  og  Chilisalpeter,  der  var  de  billigste  og  værdi- 
fuldeste, og  de  fik  almindelig  Anvendelse.  Man  begyndte 
nu  mere  at  lægge  Vind  paa  Dyrkning  af  Foderurter 
og  sørgede  bedre  for  Udlægsmarken.  Man  saa  nok 
hist  og  her  Kløver  og  Timothe  før  Midten  af  Aar- 
hundredet, og  efterhaanden  anvendtes  noget  engelsk 
Rajgræs;  men  først  nu  anvendtes  mere  alsidige  Frø- 
blandinger og  almindelig  Udsæd  af  Frø  i  Ujdlægs- 
marken.  Omkring  Aaret  1870  begyndtes  enkelte  Steder 
med  lidt  Roedyrkning,  men  kun  højst  ubetydeligt.  Skønt 

det  maa  anses  for  et  af  de  betydeligste  Frer 
saa  varede  det  dog  en  Tid,  inden  det  kundeL^  ^  , . 
Indgang;  men  henimod  Slutningen  af  Aarhundr6l|,&; 
Roedyrkningen  naaet  frem,  om  end  ikke  til  saa  it  £  i 
Udbytte,  saa  dog  til  lige  saa  store  Arealer  soiflg  | 
bedre  Egne  af  Landet.  Man  var  nu  ikke  alene"^  ^ 
bort  fra  Kornsalget,  men  gik  efterhaanden  over  h^  g 
tydelige  Indkøb  af  Foderstoffer,  navnlig  af  de  fBs  -o 
lige  Kager,  og  der  fodres  nu  stærkere  og  læggcH;^  1. 
lig  Vind  paa  Ko-  og  Svinehold.  H|  ^^ 

Blandt  de  Ting,  der  har  været  medvirkende"*^  ^ 
sidste  Fremskridtsperiode,  maa  nævnes  de  forb^ 
Samfærdselsmidler,  lettere  Omsætning  og  AndeU 
rierne.    Det  første  Andelsmejeri  i  Danmark    an^ 
i  Hjedding,  Ølgod  Sogn,  i  Aaret  1882,  det  va 
og  simpelt,   men   det  har  efterhaanden  faaet  st 
større  Tilslutning,  er  flere  Gange   udvidet   og 
nu   i  Sommer  (1905)   til  Ølgod  Stationsby,   hvc,^^ 
opføres  et  stort  og  tidssvarende  Mejeri.     Særlij^^^ 
de  mindre  Landbrug,  hvortil  man  kan  henregne 
trent  alle  paa  denne  Egn,  har  Andelsmejerierne! 
den    store  Betydning,   at   der   af  Mælken   produ4 
1ste  Klasses  Varer,  og  den  udbringes  til  højeste 
lige  saa  vel   fra   den  lille  som   fra  den  store  Be^ 
Uden  dette  vilde  man  næppe  være  naaet  saa  langt, 
sket  er,  og  næppe  have  kunnet  klare  Vanskelighc 
ne  i   de  for  Landmændene  mindre  gunstige   Tider 
Slutningen  af  Aarhundredet,  saa  godt  som  man  gjorde 

Det  Fremskridt,  som  sammen  med  Træplantningen" 
har  givet  Egnen  en  helt,  anden  Karakter  og  Udseende,  er 
dog  især  Hedeopdyrkningen;  herigennem  er  der  sket  et 
stort  og  kulturelt  Fremskridt.    Store  Hedearealer  er  ud- 
stykkede fra  Gaardene,  saa  Ølgod  Sogn  nu  tæller  533 

Beboelser  eller  omtrent  47^  Gang  saamange,  og  Ans- 
ager Sogn  368  Beboelser  eller  omtrent  47^  Gang  saa- 
mange som  for  100  Aar  siden. 

Hedeopdyrkning  har  først  haft  Fremgang  af  nogen 
Betydning  i  Ølgod  Sogn,  og  den  Ejendom,  hvorfra 
der  er  udstykket  de  fleste  Ejendomme,  er  Hovedgaar- 
den  Lindbjerggaard.  Der  var  allerede  før  det  19.  Aar- 
hundredes  Begyndelse  udstykket  8  Gaarde  og  3  Huse 
fra  denne;  ved  den  ny  Matrikels  Indførelse  var  der 
fra  den  udstykket  i  alt  18  Gaarde  og  Huse;  i  Slutnin- 
gen af  Halvtredserne  solgtes  igen  betydelige  Hede- 
arealer derfra,  hvoraf  oprettedes  fem  større  Husmands- 
lodder. I  1875  blev  der  solgt  Ager  og  Eng  fra  Gaar- 
den  for  over  80,000  Kr.;  heraf  oprettedes  dog  kun  én 
selvstændig  Ejendom,  saa  den  smukke  og  værdifulde 
gamle  Herregaards  Størrelse  er  reduceret  til  en  almin- 
delig Bondegaards.  Med  Undtagelse  af  den  sidste 
Udstykning  har  Udstykningerne  i  det  19.  Aarhundrede 
ikke  berørt  Gaardens  dyrkede  Arealer  i  nogen  nævne- 
værdig Grad.  En  Del  af  Parcellerne  fra  Lindbjerggaard 
er  atter  udstykkede,  saa  der  nu  findes  i  alt  70  Beboel- 
ser paa  Lindbjerg  Mark. 

Hedeopdyrkningen  i  Ansager  Sogn  varede  det  noget 
længere  med,  inden  den  fik  nogen  Betydning;  først  ef- 
ter Aaret  1860  begyndte  man  rigtig  at  tage  fat,  men 
saa  gik  det  ogsaa  med  stærke  Skridt.  Hvad  der  før 
den  Tid  hæmmede,  var,  at  en  stor  Del  af  Sognet  var 
Fæstegods  til  Nørholm.  Til  Fæstegaardene  laa  der 
store  og  gode  Hedestrækninger,  særlig  til  Skovlund 
og  Lund,  hvoraf  Fæsterne  kun  havde  ganske  ringe 
Udbytte.  Foruden  at  de  bjærgede  deres  Brændsel 
deri,  havde  Hvermand  i  de  nævnte  Byer  en  Flok  Krea- 
turer og  Faar,  dels  egne,  dels  „Tejtfaar**,   det  vil  sige 

Fra  Ribe  Amt.    IV.  9 

fremmede  Faar,  der  mod  Betaling  græssedes  sammen 
med  Ejerens  egne  i  Heden,  hvor  det  skarpe  Hede-  og 
Mosegræs  kun  var  tarvelig  Ernæring  for  disse.  Til 
Eksempel  skal  jeg  anføre,  efter  hvad  der  er  mig  med- 
delt, at  i  en  Aarrække  var  den  faste  Betaling  for  Som- 
mergræsning af  et  „Tejtfaar"  6  Sk.  Kurant';  naar  der 
saa  tages  Hensyn  til,  at  der  skulde  lønnes  og  kostes 
en  Vogterdreng  til  Kreaturernes  og  Faarenes  Pasning, 
maa  Udbyttet  have  været  meget  smaat.  Men  først  i 
Tredserne  afhændede  Kammerherre  Rosenørn -Teilmann 
til  Nørholm  samtlige  Fæstegaarde  til  Selvejendom. 
Hederne  fik  nu  en  anden  Værdi;  man  begyndte  straks 
at  udstykke  disse  fra  Gaardene,  og  efterhaanden  af- 
hændedes Parcellerne.  Salget  af  disse  bragte  en  Del 
af  Ejerne  lige  saa  meget,  som  de  havde  betalt  for  hele 
Gaardens  Overdragelse  til  Selvejendom;  for  de  yngre 
Fæstere  var  det  især  en  stor  Fordel,  de  havde  nu  Gaar- 
dene som  Selvejendomme,  frigjorte  for  forskellige  med 
Fæstevæsenet  forbundne  Afgifter  og  Byrder,  og  til  fri 
Raadighed,  hvor  de  kunde  øve  deres  Evner  og  Kræf- 
ter i  Frihed  og  tage  fat  paa  Gaardens  Forbedring. 
Og  der  toges  rask  fat,  endnu  ikke  mindre  ude  paa 
Heden,  hvor  unge  Folk,  som  Regel  uden  synderlig 
Kapital,  men  med  saameget  mere  Kraft  og  Mod,  tog 
rask  fat  paa  dens  Opdyrkning.  God  Mergel  fandtes  i 
Heden,  og  snart  forvandledes  store  Strækninger  af  den 
brune  Hede  til  gode  Agerjorder.  Paa  den  store  Hede 
Skovlund  og  Lund  er  Lyngen  forsvunden  ved  Slut- 
ningen af  Aarhundredet;  man  ser  kun  frodige  Ag^e 
med  Korn,  Roer  og  Græs,  flere  Steder  indhegnede  med 
Plantninger,  gode  velbyggede  Gaarde  med  Haver  lig- 
ger spredte  over  Egnen,  og  gaar  vi  ind  paa  en  af  de 
1  6  Sk.  Kurant  =    I9V5  Øre. 

største,  finder  vi  en   fortrinlig  Besætning  af  5  Heste, 
15  Malkekøer  og  23  Stk.  Ungkvæg,  alt  i  fortrinlig  Stand. 
Manden,  der  har  pløjet  den  første  Fure  hér,  har  nu  af- 
staaet  Gaarden,  men  han  bor  der  endnu  og  er  endnu  en 
kraftig  Mand;  han  har  begyndt  paa  Heden  uden  syn- 
derlig Kapital,   men   han   vidste  at  gøre  sine  Bereg- 
ninger, saa  det  stadig  gik  fremad  og  gav  et  godt  Re- 
sultat.   Gaar  vi  til    hans  Nabo,  en  yngre  Mand,  saa 
finder  vi  ogsaa  her  en  god  Besætning  af  5  Heste,   14 
Malkekøer  og  14  Stk.  Ungkvæg.    Mandens  Forældre  be- 
gyndte paa  Heden   med   en   meget  beskeden   Kapital 
og   arbejdede  sig  frem  til  Velstand,   Gaarden  er  alle- 
rede for  en  stor  Del  ombygget,  nyt  smukt  Stuehus 
med  Skifertag,  ny  Stald,  Lade   og  Gødningshus.  — 
Staar  vi  ved  disse  Ejendomme,  kan  vi,  der  færdedes 
gennem   denne  Lynghede  for  ca.   40  Aar  siden,  kun 
beundre   Fremskridtet,  og  Folk  i  Almindelighed  kan 
maaske  fristes  til  at  spørge:  „Staar  vi  paa  den  jydske 
Hede?"  Endnu  skal  jeg  nævne  et  Par  unge  Folk,  der 
slog  sig  ned  paa  Heden  for  knap  40  Aar  siden;   de 
havde  kun    100  Kr.  at  begynde   med,   de  fik  bygget 
sig  et  Hus  og  tog  fat  paa   Opdyrkningen,    der   var 
gennemført  efter  en  Snes  Aars  Forløb.    Ejendommen 
afstod    de    saa    til    en    Datter    og  Svigersøn,    købte 
en  anden  Hedelod  og  tog  fat  paa   ny   paa  Opdyrk- 
ningen.   Paa  deres  første  Ejendom  holdes  nu  4  Heste, 
8  Malkekøer  og  7  Stykker  Ungkvæg,   og  den   anden 
Ejendom    er   omtrent   af  samme   Størrelse.  —  Endnu 
kunde  nævnes  flere  smukke  Resultater  af  Hedeopdyrk- 
ning.   Jeg  skal   dog  ikke  fordybe  mig  i  flere  Enkelt- 
heder,  men  tilføje,  at   den  store  Tilvækst  af  beboede 
Ejendomme  i  Ølgod  og  Ansager  Sogne  er  paa  yderst 
faa  Undtagelser  nær  opstaaet  paa  Heden.    Nogle  en- 

kelte  Gaarde  paa  det  forhen  dyrkede  Areal  er  nok 
delte  i  2  Ejendomme,  men  i  et  saa  lille  Antal,  at  det 
er  uden  videre  Betydning.  Enkelte  Steder  kan  der 
ogsaa  være  lidt  dyrket  Areal  fulgt  med  en  Hedeparcel; 
tilsammen  er  det  dog  ikke  saa  store  Arealer,  at  de 
kan  veje  op  mod  de  opdyrkede  Hedearealer,  der  end- 
nu hører  under  de  oprindelige  Gaarde.  Gennem  Aar- 
hundredet  er  Besætningerne  som  Regel  fordoblede,  og 
flere  Steder  mere. 

For  at  tydeliggøre  Resultaterne  af  den  store  Hede- 
opdyrkning, der  har  fundet  Sted  i  disse  Sogne,  findes 
ovenfor  en  skematisk  Oversigt  over,  hvor  mange  be- 
boede Ejendomme  der  fandtes  i  hver  By  Aar  1800, 
og  hvor  stor  Tilvæksten  har  været  til  1850  og  fra  den 
Tid  til  1903.  —  De  nøjagtigste  Oplysninger  er  tilveje- 
bragte paa  forskellig  Maade,  og  med  Undtagelse  af,  at 
der  kan  have  været  enkelte  Huse  paa  Lejejord,  hvorom 
der  vanskelig  har  kunnet  skaffes  Oplysning,  vil  de  an- 
førte Tal  stemme  med  de  virkelige  Forhold.  —  De  an- 
førte Størrelser  af  Besætninger  paa  de  ny  Ejendomme 
er  velvilligst  meddelte  af  Vurderingsmændene  for  Ejen- 
domsskyld og  passer  for  Aaret  1903,  af  hvilken  Grund 
de  3  Aar  af  det  ny  Aarhundrede  er  medtagne.  For 
særlig  at  kunne  paavise  den  store  Hedeopdyrkning  i 
den  østlige  Del  af  Ølgod  Sogn,  findes  Tilvæksten  an- 
ført for  sig;  Beboelsernes  Antal  er  her  vokset  fra  8 
til  103,  og  paa  de  ny  Ejendomme  holdes  Besætninger 
med  tilsammen  170  Heste  og  827  Kreaturer.  I  alt 
viser  Fremgangen  sig  at  være  for  Ølgod  Sogn  411  ny 
Ejendomme  med  Besætninger,  tilsammen  426  Heste 
og  2088  Stk.  Hornkvæg,  og  for  Ansager  Sogn  290 
ny  Ejendomme  med  Besætninger  tilsammen  394  Heste 
og  1965  Kreaturer.  —  Det  bemærkes,  at  Ejendomme 


IV  ET  A ÅRHUNDREDES  FREMSKRIDT.  133 

med  Jordtilliggende,  men  uden  Besætning,  er  opførte 
som  jordløse  Huse.  Det  store  Antal  af  jordløse  Huse 
i  Byerne  Ølgod,  Ansager  og  Skovlund  bebos  for  stør- 
ste Delen  af  næringsdrivende,  handlende  og  Haand- 
værkere. 

Jævnsides    med    Hedeopdyrkningen    skal    nævnes 
Træplantning    og   Havebrug.     Takket   være   Hedesel- 
skabet er  der  ved  dets  Vejledning  og  Bistand  tilplan- 
tet ikke  ubetydelige  Arealer  af  Heden,  saaledes  i  Øl- 
god Sogn:   Ølgod  Plantage  c.  140  Tdr.  Land,  Ølgod 
Kommuneplantage  c.  100  Tdr.  Land,  Hejbøl  Plantage 
paa  123  Tdr.  Land,  Øster  Hejbøl  Plantage  c.  20  Tdr. 
Land,  Vognslund   Plantage  c.  90  Tdr.  Land,   der  dog 
ikke    er  fuldt  tilplantet,    Hedeager  Plantage   12  Tdr. 
Land,  Vallund  Plantage  c.  12  Tdr.  Land  og  i  Ansager 
Sogn:  Ansager  Plantage  455  Tdr.  Land.  —  Skønt  der  i 
Havebruget  er  sket  store  Fremskridt,  saa  kan  det  vel 
nok  siges,  at  det  er  langt  fra,  som  det  bør  og  skal  være; 
dog  findes  der  nu   Haver  ved   hver  Gaard  og  hvert 
Husmandssted,  med  mer  eller  mindre  gode  Læplantninger, 
en  Del  Frugttræer  og  Buske,  og  der  dyrkes  nu  stadig 
flere  og  flere  Køkkenurter.    Ogsaa  Hegnsplantningen 
er  gennemført  mange  Steder  og  fortsættes,  hvor  det 
endnu  staar  tilbage;   hertil   har  Have-  og  Plantnings- 
foreningerne  ydet  deres  gode  Medvirkning.  —  I   det 
hele   taget   er  Træplantningen    saavel  i   Hede  som  i 
Have  og  paa  Hegn  fremmet  saaledes,  at  det  giver  Eg- 
nen  en  helt  anden   og  venligere  Karakter,   og  dette 
Arbejde  fortsættes,  saa  Egnen  stadig  forskønnes.  — 

Kaster  man  et  Blik  tilbage  og  ser  paa  de  Forhold, 
hvorunder  Befolkningen  levede  ved  Begyndelsen  af 
det  19.  Aarhundrede,  og  hvorledes  Forholdene  nu  er, 
ser  man  en  forbavsende  Forandring.    Man  vil  her  se. 

at  en  Kulturstrømning  har  haft  en  gennemgribende 
Indflydelse  paa  alt  og  alle.  Man  vil  ikke  her  som 
mange  Steder  paa  Øerne  finde  saa  meget  af  det  gamle, 
man  kunde  fristes  til  at  sige:  her  er  alt  blevet  nyt. 
Her  findes  nu  almindelig  større  og  solidere  Bygninger, 
Beboelseslejlighederne  er  større  med  lysere  og  luftigere 
Værelser,  smaa  saavel  som  større  godt  udstyrede  og 
hyggeligt  indrettede.  Ligeledes  er  Befolkningens  Leve- 
vis i  det  hele  meget  betydelig  forandret;  at  leve  af 
Stedets  egne  Produkter  er  traadt  meget  i  Baggrunden, 
ligesom  man  heller  ikke  udelukkende  indskrænker  sig 
til  Brugen  af  hjemmelavede  Klæder. 


Alle  disse  mange  og  store  Fremskridt  har  selvføl- 
gelig medført  store  Udgifter,  og  Gælden  er  vokset 
meget  betydeligt,  saa  det  store  Flertal  har  store  Rente- 
ydelser,  hvortil  kommer,  at  de  kommunale  Udgifter 
er  fordoblede  flere  Gange.  En  fremvoksende  Luksus, 
hvoraf  en  Del  er  bleven  til  Livets  Fornødenheder, 
medfører  betydelige  Udgifter;  det  samme  gælder  der. 
hvor  fremmed  Arbejdskraft  er  nødvendig.  Vil  man 
sammenligne  Prisforholdene  i  Midten  af  Aarhundredet 
med  de  nuværende,  vil  det  sés,  at  Landmændene  for 
at  skaffe  Balance  desuden  er  nødte  til  at  producere 
og  sælge  flere  Gange  saamange  Varer  nu  som  for 
50  Aar  siden,  for  at  de  kan  dække  Renter,  kom- 
munale Afgifter,  Folke-  og  Arbejdsløn,  for  ikke  at 
tale  om  de  meget  forøgede  Husholdningsudgifter.  Der 
kræves  derfor  nu  af  Landmændene  langt  større  Dyg- 
tig, Indsigt  og  Forstaaelse  af,  hvorledes  de  paa  den 
hensigtsmæssigste  Maade  kan  skaffe  et  godt  Udbytte  af 

deres  Bedrift  og  derved  opnaa  Balance  mellem  Ind- 
tægt og  Udgift.  —  I  Aaringer  med  gode  Produktpriser 
gaar  det  som  Regel,  i  sløje  Tider  kniber  det  for  mange 
af  dem,  der  sidder  for  de  største  Udgifter. 

Almenoplysningen  er  stegen  overordentlig  meget, 
takket  være  en  bedre  Skoleundervisning  og  Højsko- 
lerne, ligesom  der  ud  fra  vore  Landbrugsskoler  og 
gennem  Kursus,  Foredrag  og  Landbrugspressen  er 
spredt  mange-  nyttige  Kundskaber  ud  blandt  Land- 
mændene. 

Man  maa  sikkert  have  Lov  at  sige,  at  alle  i  det 
sidste  Aarhundrede  gennemførte  store,  gode  og  gavn- 
lige Fremskridt  er  til  Ære  for  dem,  af  hvem  de  er 
gennemførte;  der  har  været  en  fast  Vilje  og  en  ærlig 
Stræben  for  at  naa  frem  til  bedre  Kaar  og  større  Vel- 
være. Om  Befolkningen  —  trods  alle  Fremskridt  — 
er  bleven  lykkeligere,  er  jo  et  andet  Spørgsmaal.  Ho- 
vedsagen er  og  bliver:  om  man  er  tilfreds  med  de 
Kaar,  hvorunder  man  lever.  Gid  flere  og  flere  i  vort 
kære  Fædreland  i  kommende  Dage  maatte  naa  frem 
hertil! 


Hans  Pedersen  i  Novrup. 

Et  Livsbillede  fra  Esbjerg-Egnens  Fortid. 
Af  Lærer  H,  P,  H,  Novrup  i  Alslev. 


I  den  sidste  Halvdel  af  det  attende  Aarhundrede  bo- 
ede i  Rørkær,  Jerne  Sogn,  paa  den  Gaard,  der  nu 
ejes  af  N.  P.  Sillasen,  en  Mand,  der  hed  Peder  Søren- 
sen. Han  havde  tre  Sønner,  Søren,  Hans  og  Niels 
samt  en  Datter  Johanne.  Hans  Hustru  Anne  var  en 
viljestærk  og  dygtig  Kvinde.  Peder  Sørensen  døde 
temmelig  tidligt,  og  Anne  sad  Enke  i  mange  Aar,  in- 
den hun  afgav  Gaarden.  Den  ældste  af  Sønnerne, 
Søren,  skulde  jo  efter  Datidens  Skik  have  Gaarden 
men  Moderen  var  ikke  rigtig  til  Sinds  at  afstaa  den 
saa  tidligt.  Saa  traf  det  sig  saa  heldigt,  at  Søren 
kunde  faa  baade  Kone  og  Gaard  et  andet  Sted.  Med 
en  lille  kontant  Udbetaling  lod  han  sig  nøje  og  rejste 
til  Kjersing.  Det  var  Annes  Mening,  at  Niels  skulde 
have  Gaarden;  han  var  den  yngste  og  ret  hendes 
Dreng,  med  ham  kunde  hun  faa  det,  som  hun  vilde, 
og  det  satte  hun  megen  Pris  paa.  Anderledes  med 
Hans,  han  vilde  helst  raade  sig  selv  og  have  sin  \^lje 
sat  igennem.  Allerede  tidligt  ytrede  sig  en  betydelig 
Handlekraft  og  Energi. 

Denne  Hans  Pedersen  var  min  Bedstefader;  han 
døde  1883  i  den  høje  Alder  af  97V.,  Aar  gi.  Da  var  jeg 
22  Aar,  og  det  meste  af,  hvad  her  optegnes,  har  jeg 
dels  hørt  af  hans  egen  Mund,  dels  fundet  i  en  gam- 
mel Handelsbog,  der  er  i  mit  Eje. 

Hans  Pedersen  fødtes  8.  August  1785,  Skolegangen 
var  daarlig,  og  det  var  kun  smaat,  hvad  der  lærtes. 
Der  maa  i  den  Tid  ikke  være  stillet  ret  store  Krav  til 
Lærernes  Uddannelse,  thi  jeg  husker,  han  har  omtalt, 
at  det  ikke  var  enhver  Lærer,  der  kunde  skrive  andet 
end  sit  eget  Navn.  1  1806  indkaldtes  han  som  Sol- 
dat, han  lærte  i  Fredericia;  da  det  var  urolige  Tider, 
blev  han  i  Soldatertrøjen.  Senere  kom  han  til  Sjæl- 
land, hvor  han  blev  syg  af  Tyfus.  Da  han  var  ganske 
vild,  vilde  Lægen  aarelade  ham  for  at  befri  ham  for 
det  ,gale  Blod";  men  det  misforstod  Hans  Pedersen, 
thi  han  langede  Doktoren  en  kraftig  Ørefigen,  idet 
han  raabte:  „Vil  du  tage  Livet  af  mig,  din  Kæltring?" 
Selv  kunde  han  ikke  huske  noget  til  det,  men  Lægen 
fortalte  ham  det  siden,  da  han  var  bleven  mere  for- 
nuftig. Efter  den  Sygdom  var  han  mat  og  daarlig 
skikket  til  Tjenesten,  derfor  blev  han  sendt  til  Samsø 
for  at  gaa  Strandvagt;  man  frygtede  nemlig  Engelskman- 
dens Landgang  paa  Øerne  i  Kattegat.  Men  selv  denne 
lempelige  Form  af  Tjenesten  var  over  hans  Kræfter, 
navnlig  tog  Kulden  ham,  da  det  blev  Vinter.  Saa 
hjemsendtes  han  med  den  Ordre,  at  naar  han  kom 
noget  til  Kræfter,  skulde  han  stille  igen. 

Han  blev  sejlet  over  til  Norsminde  og  skulde  der- 
fra gaa  hjem.  Hans  Vandring  gik  gennem  Hads  Her- 
red, og  denne  Vandring  glemte  han  aldrig.  Hvor 
mange  Gange  jeg  har  hørt  ham  enten  fortælle  om 
eller  dog  hentydet  til  den,  véd  jeg  ikke,  men  det  er 

ikke  faa  Gange.  I  8  Aar  var  han  med  i  Krigen,  han 
havde  vandret  til  Fods  gennem  det  meste  af  Danmark 
og  store  Strækninger  af  Nordtyskland,  men  ingen 
Steder  var  han  bleven  behandlet  saa  lumpent  og  ubarm- 
hjertigt som  i  Hads  Herred.  De  Mennesker  der  vilde 
blandt  andet  ikke  give  ham  Nattely,  og  var  der  noget 
han  særlig  trængte  til,  var  det  god  Føde  og  Beskær- 
melse  mod  Kulden.  En  Aften  i  Mørkningen  kom  han 
til  en  By  —  heldigvis  har  jeg  aldrig  hørt  ham  nævne 
Byens  Navn  — ;  han  gik  til  en  Gaard  og  bad  om  Nat- 
tely. Manden  svarede,  at  her  plejede  de  aldrig  at 
huse  saadanne  omvandrende,  men  det  gjorde  de  i 
Nabostedet,  og  saa  fik  han  en  Dreng  med  for  at  faa 
ham  godt  fra  Gaarden.  Denne  fulgte  ham  til  den 
næste  Port,  pegede  ind  i  Gaarden  og  sagde:  „Der  er 
Døren  I",  hvormed  han  skyndsomst  forsvandt.  Det 
samme  gentog  sig  flere  Gange,  og  han  var  ved  at 
opgive  Haabet  om  at  faa  Nattely  den  Nat;  men  saa  i 
en  af  de  yderste  Gaarde  i  Byen  gik  han  ikke  til  den 
anviste  Dør,  men  til  en  Dør,  hvor  der  var  Lys  inden- 
for. Her  stod  Mand  og  Kone  i  Færd  med  den  for- 
budte Brændevinsbrænding.  Han  forrettede  sit  Ærinde. 
Manden  saa  til  Konen  og  Konen  til  Manden,  de  var 
ikke  for  at  sige  ja,  og  nej  turde  de  ikke  sige  af  Frygt 
for,  at  Soldaten  skulde  melde  dem  til  Øvrigheden. 
Her  blev  han  altsaa  om  Natten. 

Hans  Oplevelser  i  Hads  Herred  havde  vist  ham  en 
Side  hos  Mennesker,  som  han  ikke  forhen*  ret  havde 
kendt.  Nu  kunde  han  nok  ønske  at  gøre  et  Forsøg 
med  de  gode  Vestjyder,  om  de  var  lige  saa  haard- 
hjertede  mod  en  forkommen,  mat  og  træt  Vandrings- 
mand som  de  Folk  i  Hads  Herred.  Han  passede  at 
komme  til  sit  Hjem  i  Rørkær  i  Mørkningen.    Moderen 

var  i  Dagligstuen ;  han  bad  om  Nattely  og  fortalte,  at  han 

var  paa  Vej  til  sit  Hjem.    Hun  svarede  straks,  at  hun  ikke 

tænkte,  der  skulde  være  noget  i  Vejen,  nu  vilde  hun 

kalde  paa  Niels.    Denne  kom  ind,  der  blev  tændt  Lys, 

den  fremmede  blev  mønstret  med  Øjnene,  og  dernæst 

fik    han  Tilladelsen   og  blev  budt  til   Sæde.     Endnu 

havde   hverken   Moder  eller  Broder   kendt   ham,   saa 

ussel   og  elendig  saa   han   ud.     Niels  satte  sig   paa 

Bænken   og  talte  med  ham;  men   pludselig  udbryder 

han:  „Du  er  jo  Hans"!  Han  havde  genkendt  ham  paa 

et  stort  Ar  paa  venstre  Pegefinger,  som   han  engang 

havde  faaet  ved  Hakkelseskæring. 

Hans  Erindringer  fra  Krigen,  som  jeg  mindes  bedst, 
er  fra  den  Tid,  da  han  var  i  det  fremmede,  især  fra 
Meklenburg  og  Hannover.  Med  spændt  Opmærksom- 
hed lyttede  jeg  til  Fortællingen  om,  hvorledes  han 
havde  staaet  Vagt  for  Kong  Kristian  den  Syvendes 
Lig  i  Rendsborg  Kirke,  og  hvad  der  foregik,  da  den 
danske  Hær  fulgte  efter  den  franske  ad  Frankrig  til. 

De  danske  Pengesager  var  efterhaanden  komne  i 
en  sørgelig  Forfatning,  det  kneb  alle  Vegne.  Sol- 
daternes Mundering  '  lod  meget  tilbage  at  ønske. 
Deres  Lønning  fik  de  ikke  udbetalt,  de  maatte  selv 
bjærge  noget,  hvor  de  kunde  finde  noget;  men  det 
var  ikke  altid  saa  lige  en  Sag,  thi  Franskmændene  var 
forhen  dragne  samme  Vej,  og  de  havde  gjort  rent 
Bord  mange  Steder,  saa  da  de  danske  kom,  var  det 
med  Nødog  næppe,  at  de  kunde  faa,  hvad  de  trængte 
til.  Ikke  saa  sjældent  maatte  de  gøre  Omveje  for  at 
proviantere.  Undertiden  drog  de  endog  ud  i  Smaa- 
flokke  og  nappede  da,  hvad  som  helst  de  kunde  faa 
.fat  paa. 

En  Dag,  da  det  havde  været  yderst  sparsomt,  kom 

de  til  et  Hus,  hvori  der  hverken  var  A^nduer  eller 
Døre,  alt  bar  Præg  af  Ødelæggelse;  men  ind  maatle 
de,  om  der  dog  ikke  var  lidt  at  rapse.  Ganske  rig- 
tigt: ude  i  Køkkenet  sad  en  gammel  Kone  paa  Skor- 
stenen, hun  gjorde  Forsøg  paa  at  skjule  et  Brød. 
Trods  deres  Medfølelse  tog  de  det  dog. 

Under  Marchen  gennem  en  By  kom  i  Forskræk- 
kelse en  And  flyvende  ud  paa  Vejen.  Den  fløj  ind  i 
en  Tjørnehæk  og  sad  fast  der.  Hans  Pedersen,  som 
i  Tjenesten  kaldtes  „Rørkær*,  for  til  og  greb  den.  1 
det  samme  kom  Kaptajnen,  og  da  han  saa,  hvilken 
heriig  Fangst  Hans  havde  gjort,  sagde  han  straks: 
„Rørkær,  skal  vi  ikke  holde  Maaltid  sammen  ?**  Saa 
snart  der  gjordes  Holdt,  blev  Anden  kogt,  og  de  to 
gjorde  sig  ret  til  gode. 

En  anden  Gang  under  Marchen  kom  et  Svin  løb- 
ende. Øjeblikkelig  sprang  nogle  Mand  ud  af  Geled- 
derne, drog  Klingen  og  huggede  det  ned.  Da  blev 
der  Fest. 

Et  Sted  oppe  i  Hannover  saa  Officererne  sig  nød- 
sagede til  at  anstrenge  sig  til  det  yderste  for  at  faa 
Fødemidler.  Et  Par  Officerer  nied  nogle  Menige,  der- 
iblandt Hans,  blev  udsendte.  De  kom  til  en  Herre- 
gaard  og  forlangte  Kreaturer.  Herremanden  henviste 
dem  til  sine  Fæstebønder;  dér  kunde  de  tage  af  Be- 
sætningerne. Da  de  kom  ud  blandt  Bønderne,  var 
der  mange  Steder  ikke  et  eneste  Kreatur,  og  de  faa 
Steder,  der  var  lidt  tilbage  af  Besætningen,  var  Kvæget 
i  saa  mager  en  Tilstand,  at  det  var  ganske  uskikket 
til  Slagtning,  hvorfor  de  ogsaa  vendte  tilbage  til  Herre- 
gaarden  og  tog,  hvad  de  havde  Brug  for,  trods  Herre- 
mandens Protest. 

I  Nærheden  af  Osnabrflck  blev  Hans  Pedersen  ind- 

kvarteret  hos  en   Enke.     Det  var  midt  om  Vinteren. 
Hun  anviste  Jiam  et  daarligt,  koldt  Leje,  og  han  tog  imod 
det    uden   at  sige  noget;  Soldaterne  var  ikke  forvæn- 
nede.   Lidt  efter  at  han  havde  lagt  sig  til  Hvile,  kom 
Enken  hen  og  undersøgte  hans  Tøj,  om  det  var  rent, 
og  Dagen  efter  tilbød  hun  ham  en  Seng  i  Dagligstuen, 
hvor  der  var  to  Senge.    Hun  havde  en   lille  Dreng, 
li3m  tog  hun   over  til   sig  i  Sengen  og  lod  saa  Sol- 
daten faa  den  anden  Seng.    Hos  denne  Enke  blev  han 
i    3  Uger,  og  hun  viste  ham  Godhed  paa  flere  Maader. 
Han  havde  efterhaanden  lært  saa  meget  Tysk,  at  han 
Icunde  klare  sig,  og  bedre  blev  det  her.    hvor  Ophol- 
det blev  saa  langt.    Hun  spurgte  om  mange  Ting,  og 
lian   maatte  blandt  andet  fortælle  hende  en  hel  Del 
om  det  Land,  hvor  han  var  fra.    Navnlig  forbavsedes 
hun  over  den  lange  Afstand  og  an  saa  det  for  lige  op 
til  en  Umulighed,  at  han  kunde  komme  levende  hjem. 
Ved  Afskeden  lovede  han  hende,  at  han  skulde  skrive 
til   hende,  hvis  han   kom  levende  hjem.    Dette  Løfte 
indfriede  han   ikke.     Jeg  har  flere   Gange  hørt  ham 
udtale   sin    Beklagelse   over,    at    han    havde    forsømt 
det,  mens  Tid  var.     „Nu   er  det  naturligvis  for  sent, 
for  hun  er  jo  nok  død  for  længe  siden",  bemærkede 
han  gerne  til  sidst.    Vel  muligt!  thi  jeg  har  hørt  ham 
beklage  sig  derover,  efterat  han  havde  overskredet  de 
halvfems.     Naar   han    drog  Sammenligninger  mellem 
sin   Vandring  i  Hads   Herred   og  Opholdet  hos   den 
fattige    tyske   Enke,  da  blev   det  ikke  til  Fordel  for 
hans  Landsmænd. 

Han  kom  ikke  længere  end  til  Dtisseldorf  ved  Ri- 
nen,  der  var  den  daværende  franske  Grænse.  Der  var 
jo  ellers  mange  af  vore  Folk,  der  kom  helt  ind  i 
Frankrig.    Han  var  i  den  Trop,  der  blev  sendt  hjemad 

for  at  dække  Landegrænsen.  Det  sidste  Slag,  han  var 
i,  var  det  store  Slag  ved  Sehested  1813.  Om  det 
fortæller  han:  „Slaget  varede  næsten  en  hel  Dag,  og 
mange  faldt.  Det  meste  af  Tiden  stod  jeg  bag  et 
Dige,  og  hver  Gang  jeg  hævede  mig  over  Diget  for 
at  skyde,  saa  jeg  et  Menneske  falde;  men  jeg  véd  jo 
ikke,  om  det  var  for  mit  Skud.  Jeg  havde  60  Patro- 
ner i  min  Taske  om  Morgenen;  da  Slaget  var  endt, 
havde  jeg  kun  fire  tilbage. 

Han  har  omtalt  flere  Slag,  men  det  er  saa  ube- 
tydeligt, hvad  jeg  derom  kan  huske;  dog  tror  jeg  ikke, 
at  han  har  været  med  i  ret  mange  større  Slag,  men 
derimod  i  mange  Smaatræfninger.  Han  blev  aldrig 
saaret;  men  flere  Gange  har  Kuglerne  været  nær  efter 
ham.  Engang  fandt  han  saaledes  en  Kugle  i  Tornis- 
teren, den  havde  ikke  haft  Kraft  til  at  gaa  helt  igennem. 

Hen  imod  Slutningen  af  de  8  Aar  blev  han  Korpo- 
ral, men  han  kom  ikke  til  at  bære  Snorene.  Som 
forhen  bemærket  kneb  det  baade  med  Penge  og  Mun- 
deringsgenstande.  Han  blev  dog  spurgt,  om  han  øn- 
skede Snorene,  men  da  var  der  Udsigt  til  Fred,  og  saa 
svarede  han,  at  det  kunde  være  det  samme  med 
Snorene. 

Efter  Fredsslutningen  kom  han  hjem  til  Rørkær. 
Her  traf  han  sammen  med  en  Vestjyde,  Ib  Andersen, 
der  nu  boede  i  Ølholm  ved  Horsens.  Han  drev  en 
betydelig  Handel,  og  saavel  Ind-  som  Udførsel  af  hans 
Varer  skete  ved  Rørkær.  Omtrent  alle  de  Varer,  han 
fik  fra  Udlandet,  blev  smuglede  i  Land  ud  for  Rørkær, 
lidt  Østen  for  den  nuværende  Esbjerg  Havn;  dette 
Sted  var  særiig  skikket  dertil,  thi  det  laa  saa  godt 
dækket  bag  Esbjerg  Bavnehøj.  Toldkontrolløren  boede 
i  Hjerting,  hans  Øje  kunde  kun  naa  til  Esbjerg  Kløv. 

Hans  Pedersen  kom  nu  til  at  tjene  hos  Ib  Ander- 
sen, og  her  udvikledes  de  medfødte  Handelsevner,  saa 
han    efter  nogle  Aars  Forløb  begyndte  en  selvstændig 
Handel.    Dog  handlede   de   en  Del  sammen,  navnlig 
paa  Udlandet,  ligesom  ogsaa  Smugleriet  ofte  var  bedst 
tjent  med,   at   der  var  to.     Dette  Smuglesystem   var 
egentlig  dobbelt,  og  de  to,  Ib  Andersen  og  Hans  Pe- 
dersen, forstod  sig  baade  paa  det  enkelte  og  paa  det 
dobbelte.     Det  enkelte  fandt  Sted  ved  Rørkær  Strand, 
det   dobbelte  i  Hjerting.    For  at  kunne  smugle  i  Ro 
og  Fred  ved  Rørkær,  blev  der  ofte  smuglet  Gaver  ind 
i  Toldkontrollørens  Køkken  i  Hjerting.    At  det  somme 
Tider  har  knebet  paa  Grund  af  mangelfulde  Sprogkund- 
skaber, er  forstaaeligt  nok,  men  som  rigtige  Handels- 
mænd maatte  de  saa  bøde  derpaa  ved  en  ny  Handel. 
Engang  skreves  til  Amsterdam  efter  en  større  Sending 
Uldkarter;  men  da  Forsendelsen  kom  hjem,  blev  For- 
bavselsen  stor  —  i  Stedet  for  Uldkarter   kom  Spille- 
kort.   Naa,   Spillekort  var  i  Grunden  en  god  Artikel, 
men  disse  var  ikkQ  stemplede,  og  derfor  gik  det  ikke 
an  at  sælge  dem  herhjemme.    De  blev  saa  lagt  op  til 
ved  given  Lejlighed  at  gøres   i   Penge.     Senere   hen 
blev  de  solgte  til  Norge. 

Hans  Pedersens  Handel  var  baade  en  gros  &  en 
detail.  Forretningen  dreves  fra  Rørkær;  nogen  egent- 
lig Butik  havde  han  ikke.  Moderens  Storstue  gemte 
de  Varer,  der  udsolgtes  pundevis,  hvorimod  Laden 
husede  Grosvarerne  og  de  andre  Smuglevarer,  baade 
til  Ib  Andersen  og  til  Købmænd  i  Varde;  ja  der  er 
bleven  sagt,  at  til  Tider  kunde  der  være  saa  meget 
Smuglegods,  at  Laden  næsten  var  fuld;  —  vi  maa 
dog  huske,  at  paa  den  Tid  rummede  Laderne  kun 
lidt  imod  nu. 

Naar  Hans  Pedersen  var  paa  Forretningsrejser,  stod 
Moderen  for  Handelen.  Hendes  Evner  i  den  Retning 
var  ogsaa  ret  gode,  men  efter  hans  Mening  var  hun 
temmelig  nøjeseende;  han  var  nemlig  ikke  snerpet, 
men  Forretningsmand,  der  nok  vidste  at  trække  Kun- 
der til.  Dengang  havde  Bønderne  allerede  faaet  Smag 
paa  Kaffe,  dog  var  den  vist  næppe  nogen  daglig  Drik; 
thi  Folk  havde  forholdsvis  faa  Penge  mellem  Hænder, 
og  Kaffen  var  forholdsvis  dyr.  Naar  der  kom  Kunder 
langvejs  fra,  vilde  Hans  Pedersen  have,  at  Moderen 
skulde  koge  en  Kop  Kaffe,  men  det  syntes  hun,  aldrig 
kunde  gaa  an,  det  var  at  flotte  sig  i  utilbørlig  Grad. 
En  Dag,  da  der  havde  været  en  lille  Scene  i  den  An- 
ledning, erklærede  han,  at  det  sagtens  kunde  gaa  an, 
da  han  tjente  godt  paa  Varerne,  —  og  det  er  troligt  nok. 

Hvornaar  han  har  begyndt  Forretningen,  véd  jeg 
ikke,  men  i  Nytaaret  1819  er  der  godt  begyndt.  Jeg 
har  nemlig  hans  Hovedbog  i  mit  Eje;  den  er  begyndt 
5.  Februar  1819,  men  alt  tyder  paa,  at  da  er  Forret- 
ningen i  god  Gænge.  Af  almindelige  Kolonialvarer 
var  det  særiig  Cikorie  og  Tobak,  og  det  baade  Skraa- 
tobak  og  Røgtobak,  der  handledes  med;  men  ingen 
Steder  findes  noget  om  RuUeskraa,  maaske  det  ikke 
var  kommet  i  Brug  endnu.  Det  er  næsten  altsam- 
men blot  benævnet  Tobak  (sagtens  Røgtobak)  eller 
„Løftobak"  =  Løvetobak  (formodentlig  Skraa).  Flere 
Steder  er  der  noget,  der  kaldes  „Knauftobak",  hvilken 
sidste  Høkerne  fik  i  Maatter.  Cikorie  har  nok  udgjort 
den  væsentligste  Del  af  den  saa  eftertragtede  Kaffe. 
Den  nævnes  ofte  „Chegorium"  eller  ligefrem  „Tutter', 
en  Benævnelse,  som  ret  ofte  endnu  høres  i  Skads  Her- 
red. Selve  Kaffen  kostede  meget,  og  derfor  maatte 
der  spares  paa  den.    Store  Mængder  af  Humle  er  der 

brugt.  Sukker,  baade  Kandis,  Melis,  Raffinade  og  Pud- 
dersukker, Salt,  Té,  Sirup,  Sæbe  (Soda  findes  ikke,  var 
nok  ikke  kendt  dengang)  Kommen,  Eddike,  Indigo 
og  Hør  *hører  til  de  almindelige  Varer.  Noget  sjæld- 
nere er  Svesker,  Rosiner,  Korender,  Risgryn,  Vin  og 
Rom,  nærmest  for  den  bedrestillede  Del  af  Befolk- 
ningen som  Præsten  Niels  Bønnelycke,  Degnen  Fogt- 
mann  (en  Dattersøn  af  Biskop  Brorson)  og  Proprietær 
Hans  Kristensen  (Hans  Forpagter  kaldet)  til  Krogs- 
gaard. 

Endelig  førtes  ogsaa  Søm,  Jærn,  Tjære,  Tømmer, 
„Deller"  (=  Fjæle),  Pander  og  Gryder,  Ølglas  og  Bræn- 
devinsglas. 

Dog  findes  ogsaa  opført  Bruntræ,  Allehaande,  Ka- 
nel, Kridt  og  Lærred  samt  Vinduesglas.  Krydderier 
træffes  meget  sjældent  i  Handelsbogen.  Datidens 
Kvinder  har  nok  ikke  kendt  dem  rigtigt;  det  kan  dog 
ogsaa  taénkes,  at  de  daarlige  Tider  har  virket  til,  at 
der  sparedes  paa  dem. 

Alle  Kunder  med  Undtagelse  af  Fogtmann  er  no- 
terede med  baade  For-  og  Efternavn,  selv  Præsten  har 
sit  Fornavn  med,  men  Præsten  og  Degnen  har  foran 
Navnet  et  »Hrr/,  —  ganske  pudsigt! 

Forretningen  deler  sig  naturlig  i  to  Dele:  Gros- 
handelen og  Detailhandelen. 

Qroshandelen. 

Kolonialvarerne  hentedes  i  Altona.  Grosserer  Jør- 
gen Poulsen  har  i  1823  276  Rdl.  12  Sk.  til  gode  hos 
Hans  Pedersen,  og  denne  Sum  forøges  med  176  Rdl., 
den  første  Gang  Skibet  kommer  hjem.  Det  var  et 
Fanøskib,  ført  af  Skipper  Toft.  I  1823  er  der  afsendt 
'/^  Td.  Smør.    Kun  faa  Oplysninger  angaaende  Hande- 

Fra  Ribe  Amt.    IV.  10 

len  i  Altona  findes  i  Bogen;  men  det  er  forstaaeligt 
nok,  thi  Hans  Pedersen  var  temmelig  ofte  selv  med 
Skibet.  Han  har  flere  Gange  omtalt  „Eskilds  Sønner', 
og  jeg  har  faaet  det  Indtryk,  at  det  nærmest  var  fra 
dette  Handelshus,  han  blev  forsynet  med  Varer. 

Af  de  Smaakøbmænd,  der  har  modtaget  en  Del 
Varer  hos  Hans  Pedersen,  indtager  Herman  Frand- 
sen i  Grimstrup  en  fremragende  Plads.  Deres  Mel- 
lemværende fylder  12  Sider  i  Handelsbogen.  Man 
forbavses  over  den  Mængde  Cikorie  og  Tobak,  han 
har  Brug  for,  og  i  lige  Maade  over  de  Bundter  af 
Huder  og  Skind,  han  er  kommen  med.  Hans  Skind- 
læs maa  vist  have  set  ud  som  smaa  Hølæs.  Af  andre 
Forretningsforbindelser  nævnes:  Laue  Pedersen,  Faa- 
borg, Peder  Nielsen,  Hovborg,  Thomas  Mikkelsen, 
Vejsig,  Søren  Christensen,  Bøel,  og  Claus  Madsen, 
Holsted. 

Der  er  vel  leveret  en  Del  Smør,  men  Huder  og 
Skind  er  det  dog,  der  betaler  det  meste  af  Kolonial- 
varerne; tilmed  har  Smør  nok  ogsaa  dengang  været 
en  vanskelig  Vare.  Smørhandelen  har  til  Dels  Karak- 
teren af  Kommissionshandel.  Thomas  Vejsig  har  saa- 
ledes  været  i  Rørkær  den  5.  Juni  1819  med  Uld  til 
27  Sk.  Pundet  og  V«  Td.  Smør;  der  er  ingen  Pris 
ved  Smørret,  men  nedenunder  staar:  „efter  som  jeg 
sælger  den".  Ottingen  er  siden  solgt  for  3  Rdl.  3 
Mrk.  2  Sk.  Kurant. 

Hvorledes  Hans  Pedersens  Forbindelse  med  Køb- 
mændene i  Varde  egentlig  har  været,  er  jeg  ikke  ganske 
klar  over;  men  det  er  ganske  sikkert,  at  der  er  ført 
en  Mængde  Smuglegods  fra  Rørkær  til  Varde. 

Godset  kom  ikke  ind  ad  Varde  Sønderport,  det 
blev  kørt  gennem  Gellerup   og  over  Aaen   her,  hvor 

der  dengang  var  en  Bro,  Nybro  kaldet,  og  saa  kørtes 
det  ind  ad  Varde  Østerport.  Dette  skete  naturligvis 
for  at  vildlede  Toldvæsenet.  Nok  er  det,  de  Varde 
Købmænd  og  Hans  Pedersen  har  haft  meget  med  hin- 
anden at  gøre  ved  Smugleriet  til  en  Tid;  men  For- 
holdet blev  et  andet,  da  de  blev  klar  over,  hvorledes 
hans  Forretning  tog  til.  I  1827  anklagede  de  ham 
nemlig  for  ulovlig  Handel,  og  der  rejstes  en  Retssag, 
hvorom  mere  senere. 

Det  er  næsten  ikke  til  at  forstaa,  hvorledes  Da- 
tidens Bønder  fik  deres  Penge  til  at  slaa  til;  thi  hvad 
de  solgte,  fik  de  kun  lidt  for,  og  hvad  der  maatte 
købes,  var  dyrt.  Den  eneste  Forklaring  er  den,  at  de 
da  ikke  behøvede  saa  mange  kontante  Penge  mellem 
Hænderne  som  nu. 

Her  en  lille  Oversigt  over  Priser  i  1819: 

En  gros:                               En  detail: 

Pd.  Kaffe          2  Mrk.  4  Sk.  —  120  0.      2  Mrk.  10  Sk.  —  140  0. 

-  Cikorie        ,  -      8  -  —  27   - 

-  Tobak         ,  -     14  -  —  47   - 

-  Løve-Tobk.l  -  \'.2  -  —  55  - 
Kd.  Brændevin  2  -  ,  -  —  107  - 
Pd.  Ris              ,  -      9  -  —  30  • 

.    Sukker  1  -  4  -  —  67   - 

-  Svesker  ,  -  6  -  —  20   - 

-  Rosiner  .  -  6  -  —  20  - 
Lpd.  Torsk  4  -  2  -  —  222  - 

-  Hvidling    3     .      2     -    —  167.  - 

I  1830  er  Prisen  paa  Kaffe  gaaet  ned  i  1  Mrk.  og 
hvidt  Sukker  i  1  Mrk.  2  Sk.  Slige  store  Svingninger 
i  Kaffepriserne  kendes  jo  ogsaa  endnu. 

Detailhandelen. 

Det  nuværende  Opland  for  Esbjerg  med  Undta- 
gelse af  Guldager  Sogn,    der   jo   havde   et   naturligt 

10* 


* 

.  10 33  - 

1 

-  .  -  _  53  - 

1 

-  2  -  -  60  . 

2 

-  4  -  -  120  - 

9 

-  10  -  —  33  - 

1 

-  12  -  -  93  - 

» 

-  10  -  -  33  - 

^ 

-  10  -  -  33  - 

Handelssted  i  Hjerting  og  desuden  stod  i  daarlig  Vej- 
forbindelse med  Jerne  Sogn,  forsynede  Hans  Peder- 
sen med  næsten  alt,  hvad  der  dengang  trængtes  li7. 
Kolonialvarer  er  selvfølgelig  det  vigtigste,  dog  forholds- 
vis faa  Krydderier,  men  der  er  ogsaa  drevet  en  ikke 
ganske  ubetydelig  Forretning  med  Staal,  Jærnbaand, 
Jærnvarer  og  Støbegods  samt  Træ  og  Tømmer.  Flere 
Steder  staar  „Deller,  indkøbt  i  Altona". 

Som  forhen  bemærket  stod  hans  Moder  ofte  og 
betjente  Kunderne;  thi  han  var  ofte  paa  Forretnings- 
rejser saavel  i  Indlandet  som  til  Altona.  Om  han 
nogen  Sinde  har  været  med  i  Norge,  har  jeg  ikke 
kunnet  faa  paalidelige  Efterretninger  om,  men  ad- 
skillige Varer  er  solgte  til  Norge,  ligesom  Største- 
parten af  Træ  og  Tømmer  er  indkøbt  der.  Senere,  da 
han  kom  i  Forbindelse  med  Morten  Knude,  blev  For- 
retningen med  Tømmer  udvidet.  Denne  var  flere 
Gange  med  Skibet  i  Norge  for  selv  at  udtage  Tøm- 
meret. 

Han  brugte  sædvanlig  den  Fremgangsmaade  først 
at  se  paa  Lageret  og  gøre  sig  bekendt  med  Karlen 
paa  Pladsen.  Naar  saa  Tømmeret  skulde  udtages, 
saa  han  sit  Snit  til  at  stikke  en  god  Drikkeskilling  til 
Karlen,  som  saa  nok  forstod  at  faa  det  ringeste  stuk- 
ket til  Side. 

Detailpriser  paa  Varer,  som  ikke  findes  under  Gros- 
priser: 


1  Haske                        ,  Rdl.  ,  Mrk. 

12  Sk.  — 

40  Øre 

1  Kd.  Linolie                .     -     4     - 

4     -     — 

225     - 

1  Pd.  Raffinade              ,     -     1     - 

14    -     - 

100     - 

1    -    brunt  Sukker       ,     -     1     - 

8     -     — 

80     - 

1  Skp.  Lyneburgersait  ,     -     3     - 

1     -     — 

170     - 

6  Ark  Papir                    .      -      ,      - 

5     -     — 

17     - 

IV 

1  Pd.  Bruntræ 

1     -    AUun 

100  Stk.  3  Tm.  Søm 

1   FI.  gi.  Vin 

1  Pd.  Sirup 

1  Lpd.  Hør 

1  Hølé 

1  Par  Mestepuder 

500  Mursten 

1000  Mursten 


.  Rdl.  ,  Mrk.  6  Sk. 


20  Øre. 


1 
1 

» 
1 
1 
» 
5 
2 


10 
4 
8 
11 

* 
4 
12 
12 


—  33 

—  67 

—  80 

—  37 

—  1380 

—  555 

—  40 
(i  1824)  310 
(11827)1110 


Envidere  kan  opgives  Priser  paa  enkelte  andre  Ting: 


Læs  Hø 

Gris 

Tylt  Brædder 


1  Rdl.  .  Mrk.  (1823)  — 


1   Skpd.  Tag 
Ko 

sort  Hoppe 
Hest 
Stud 


1  So  med  Grise 


8 
18 
9 
8 
4 


>  (1825) 


(1826) 


(1830) 


Græsning  af  en  Ko  i  Tjæreborg  Enge  kostede  1826 
Hyrdeløn  for  samme 


333  Øre. 

222  - 

1000  - 

190  - 

2830  - 

6000  - 

3000  - 

2666  - 

1500  - 

360  - 

69  - 


Naar  Skibet  om  Efteraaret  kom  fra  Altona,  med- 
førte det  saa  sjældne  Varer  som  Peberrod,  Persillerod 
og  Selleriknolde.  Præsten  i  Jerne,  Hr.  Niels  Bønne- 
ly  cke,  har  i  1819  faaet  af  ovennævnte  Rødder  for  5 
Mrk.,  Hjemfragt  1  Mrk.  Havevæsenet  maa  nok  have 
staaet  meget  tilbage,  siden  Jerne  Præstegaardshave  ikke 
har  kunnet  levere  fornøden  Persille  og  Peberrod,  efter- 
som Præsten  har  maatte  have  Bud  til  Hamburg. 

Undersøger  man  Priserne  paa  Bøndernes  Produk- 
ter, falder  det  straks  i  Øjnene,  at  Smør  ikke  giver  ret 
meget,  hvorimod  Skind  og  Talg  er  en  betydelig  Ind- 
tægtskilde. Kornpriserne  gaar  i  1822—24  ned  til  et 
Lavmaal,  man  maa  forbavses  over. 

Smør: 

1819  Marts,  Smør  i  Træ  9'U  Sk.  pr.  Pd.  —  30  Øre. 
Juli,  do.  12     -         -        —  40     - 
Oktbr.       do.  13     -         -        _  43     - 

1820  Maj,  Styksmør         7'U    •         '       —  25     - 
rSøren  Mortensen,  Maade,  maa  dog  nøjes  med  5</,  Sk.  —  17  0.) 

Juni,  Smør  i  Træ  10  Sk.  pr.  Pd.  —  33  Øre. 


Oktbr.       do. 

8     - 

—  27 

1821    April         do. 

6     - 

—  20 

Juli           do. 

7     - 

—  23 

Sept         do. 

6     - 

—  20 

1822    April         do. 

6     - 

-  20 

1830    Styksmør  do. 

9     - 

—  30 

Der  er  forresten  leveret  mere  Smør,  end  man  kunde 
vente,  saaledes  har  Søren  Mortensen,  Uglvig,  hvis 
Gaard  vist  ikke  hørte  til  de  større,  leveret  18.  Septbr. 
9  Lpd.  5  Pd.  Smør,  d.  13.  Oktbr.  3  Lpd.  og  22.  Oktbr. 
7^.^  Pd.  Saa  er  Køerne  komne  paa  Stald,  og  dermed 
er  det  forbi  for  det  Aar.  Forøvrigt  lader  det  ikke  ^  til, 
at  der  er  leveret  Smør  efter  Novbr;  men  allerede  i 
Marts  kommer  Smørret  frem,  saa  nogle  af  Køerne  maa 
altsaa  have  kælvet  temmelig  tidligt  i  Foraaret, 

Korn: 

1819  Marts,  1  Td.  Rug  5  Rdl.  3  Mrk.    .    Sk.  —  Kr.  18.32. 

1  Td.  Byg  3     -     2      -      .     -    —    -     11.06- 

1820  1  Td.  Rug  4     .     1      .      ,     -    _    .     isM, 

(Pastor  Bønnelycke  fik  dog  kun  4  Rdl.  pr.  Td.) 

—  Kr.    5.10. 

—  -  4.40, 

—  -  8.30. 

—  -  2.50- 

—  -  2.67. 

—  -  3.87. 

—  -      0.37. 
~    -      1.33. 


1822 

1  Td.  Rug 

1  Rdl. 

3  Mrk.    ,    Sk 

1824 

do. 

1 

2 

» 

1829 

do. 

2 

3 

•     - 

1828 

1  Td.  Havre 

n 

4 

-     8     - 

1829 

1    -    Sædehavre 

m 

4 

-     13    . 

1829 

1    -    Boghvede 

1 

1 

*      »     " 

1820 

1  Snes  Æg 

» 

» 

-  11  - 

Voks  pr.  Pd. 

■ 

2 

-     8     - 

1819  Talg  pr.  Pd.  .  Rdl.  .  Mrk.  12  Sk.  —  Kr.    0.40. 

1820  -  ....     11    -    _    ,      0.38. 
(men  Bent  paa  Krogsgaards  Mark  fik  dog  12  Sk) 

Skind: 
Thomas  Vejsig  har  leveret  30  Hestehuder  for  30  Rdl.,  senere 
steg  de  dog  til  1  Rdl.  4  Mrk.  pr.  Stk.,  derimod  var  et  Hareskind 
forholdsvis  værdifuldt,  idet  det  kostede  2  Mrk.  —  Kr.  1.10. 
1819    Kalveskind  pr.  Stk.  27  Sk.  —  90  Øre. 


1821 

do. 

22  -  —  73 

1832 

do. 

28  -  —  93 

1819 

Lammeskind 

9  .  —  30 

1819 

Faareskind 

10  -  —  34 

1822 

do. 

12  .  -  40 

1819 

Kohud  pr.  Pd. 

11  -  —  37 

1820 

do. 

12  -  —40 

Det  var  usle  Tider  for  den  danske  Bonde;  hvor 
langt  rakte  den  Sum,  han  fik  for  en  Hest,  en  Ko  eller 
et  andet  Husdyr?  Jeg  kan  huske,  at  Hans  Pedersen 
har  fortalt,  at  han  flere  Gange  om  Efteraaret  har  købt 
Køer  til  saa  fabelagtige  Priser,  at  han  har  kunnet  faa 
mere  end  Købesummen  ind  for  Skindet  og  Talgen,  saa 
der  i  Virkeligheden  blev  Penge  for  at  spise  Kødet. 
Hvad  mon  et  Pd.  Kød  har  kostet  paa  den  Tid?  Det 
eneste,  jeg  har  fundet,  der  peger  i  den  Retning,  er  en 
Flæskeskinke  til  6  Sk.  Pundet  eller  20  Øre,  det  var  i 
1822. 

Af  alle  de  her  opførte  Priser  er  der  især  én,  der 
er  iøjnefaldende,  nemlig  Prisen  paa  Rug  1822 — 24, 
godt  4  Kr.  pr.  Td.  Hvilken  skrigende  Ironi  over  Bon- 
dens Arbejde  og  Tid! 

Hvor  det  dog  har  været  en  daarlig  Tid  med  ned- 
adgaaende  Priser  paa  Smør  og  Korn  fra  1820,  indtil 
de  i  1824  er  sunkne  ned  til  Priser  som  paa  Tyve- 
koster! 

En  Hølé  koster  mere  end  et  Læs  Hø,  et  Par  Uld- 
karter  og  en  Gris  er  lige  værdifulde,  ligeledes  1  Td. 
Sædehavre  og  2  Pd.  Kaffe. 

Man  fristes  til  at  spørge:  Er  daarligere  Tider  mu- 
lige for  den  vestjydske  Bonde?  Slig  Tid  kan  vel  ikke 
tænkes  at  komme  igen?  I  saa  Tilfælde  frygter  jeg,  at 
det  vil  se  værre  ud  efter  Krisen,  end  det  gjorde  da. 


I  1822  købte  Hans  Pedersen  Gaarden  Matr.-Nr.  12  i 
Novrup,  Jerne  Sogn,  en  af  de  saakaldte  Bennedsgaarde. 
Ladebygningen  var  temmelig  ny,  de  øvrige  Bygninger 
gamle  og  forfaldne,  hvorfor  han  allerede  1824  tog  sig 
for  at  opbygge  Stuehuset.  Dette  Stuehus  blev  baade 
højere  og  anseligere  end  sædvanligt  dengang,  hvorfor 
gamle  Koner  ogsaa  fik  deres  egne  Tanker.  En  ud- 
brød: „Sikken  et  Slot,  Hans  Pedersen  bygger!  mon 
han  vil  helt  op  til  Himlen?",  en  anden  mente,  at  han 
vilde  blive  let  at  løfte,  eftersom  han  steg  saa  højt  til 
Vejrs.  Her  fortsattes  Handelen,  men  Smugleriet  dre- 
ves fremdeles  ved  Rørkær.  Ved  denne  Tid  er  det,  at 
han  faar  en  betydelig  Medhjælper  i  Morten  Knude, 
der  var  en  Mester  til  at  skrive;  hans  Skrift  er  tydelig 
at  kende  i  Handelsbogen.  At  Morten  Knude  temme- 
lig hurtigt  indtager  en  betroet  Plads,  er  der  meget,  der 
tyder  paa.  Hans  Pedersen  har  snart  opdaget,  at  Mor- 
tens Evner  som  Handelsmand  var  ualmindelige,  og 
dertil  kom,  at  Hans  Pedersen  havde  faaet  særdeles 
meget  at  gøre  med  Hans  Christensen  til  Krogsgaard, 
med  hvis  Datter  Edel  han  var  bleven  gift  1824.  Der- 
for kom  Morten  i  Grunden  til  at  staa  for  den  daglige 

Handel  og  fik  Part  i  Forretningen,  medens  Hans  Peder- 
sen færdedes  rundt  omkring. 

Men  saa  sker  det,  som  forhen  bemærket,  at  Køb- 
mændene i  Varde  anklager  ham  for  ulovlig  Handel. 
5.  Marts  1827  kom  følgende  Klage  til  Herredskontoret: 


„Som  Borgere  og  Kjøbmænd  her  i  Varde  finde 
vi  os  beføjede  til  at  saggive  Ungkarl  Morthen  Knude 
og  Gaardmand  Hans  Pedersen  af  Novrup,  Jerne 
Sogn,  fordi  at  disse  i  Stedet  for  at  vedblive  deres 
lovlige  Haandtering  som  Jorddyrkere  og  Landmænd 
have  opkastet  sig  til  Kjøbmænd  og  saaledes  gjør  be- 
tydelig Indgreb  i  vores  lovlige  Næringsvej  og  bor- 
gerlige Rettigheder,  idet  de  formentlig  i  Fællesskab 
dels  driver  Forprang  ved  paa  Landet  at  opkjøbe. 
Korn,  Skind,  Smør,  Flæsk  etc,  som  de  igen  afhænde  i 
større  Partier,  dels  begaar  Landprang  ved  i  ommeldte 
Hans  Pedersens  Hus  i  Novrup  at  falholde  og  bortsælge 
de  Vare,  som  alene  de  handelsberettigede  i  Kjøbstæ- 
derne  raaa  sælge,  saasom  Hør,  Kaffe,  Sukker,  Tobak  etc. 

I  hvilken  Anledning  ermeldte  Morthen  Knude  og 
Hans  Pedersen  bedes  indstævnet  for  den  respektive 
Skads  Herreds  Politiret  for  at  se  Dokumenter  og 
Beviser  i  Sagen  i  Rette  lagte,  erfare  Procedure,  paa- 
høre Forklaring  af  stævnte  og  ustævnte  Vidner,  samt 
lide  Dom  til  at  betale  Bøder,  Mulkter  og  skadesløse 
Omkostninger,  alt  i  fornævnte  Anledning  og  hvad 
dermed  staar  i  lovlig  Forbindelse,  samt  efter  nær- 
mere Demonstration  og  Paastand. 

Som  Vidner  bedes  indstævnet  under  Faldsmaals- 
straf  for  om  foranførte  Forklaring  af  afgive:  Nr.  1. 
Sognefoged  Morthen  Friis,  Novrup,  2.  dennes  Søn 

Hans  Friis,  ibd.,  3.  Christen  Nielsen,  ibd.,   4.  Chri- 
sten Sørensen,  ibd. 

Varde,  d.  5.  Marts  1827. 
Ærbødigst 
H.Pedersen.  A.F.Tranberg.  HansJensen.  Jens H.  Forum. 
Knud  Christensen.    Peter  Forum.    N.  Andersen*. 

1827,  4.  April  mødte  de  indstævnte.  Morten  Knude 
gjorde  opmærksom  paa,  at  han  ikke  hed  Morten  Knude, 
men  Morten  Kristensen.  Politiretten  søgte  at  tilveje- 
bringe Forlig;  men  da  begge  indstævnte  erklærede,  at 
de  ikke  drev  ulovlig  Handel,  kunde  der  ikke  opnaas 
Foriig.  Saa  begyndte  Forhørene.  Navnlig  blev  der 
spurgt:  1)  om  Vidnerne  kendte  til,  at  de  drev  Handel 
i  Fællesskab,  2)  om  de  købte  Købmandsvarer  i  Al- 
tona  og  lod  samme  hjemføre  til  Novrup,  3)  om  de 
kendte  til,  at  de  indstævnte  ved  Forprang  havde  op- 
købt Partier  af  Smør,  Korn  og  Flæsk  og  derefter  be- 
fragtet Skib  til  Norge  med  det,  4)  om  der  i  Norge 
var  købt  Tømmer,  5)  om  Vidnerne  selv  havde  købt  Køb- 
mandsvarer af  dem  og  paa  forskellig, Vis  handlet  med  dem. 

Hertil  erklærer  Vidnerne:  ad  1)  de  kendte  ikke  noget 
til  Fællesskabet  mellem  M.  K.  og  H.  P.,  ad  2)  herom 
var  de  ganske  ukendte,  ad  3)  ligeledes,  ad  4)  Vidnerne 
havde  vel  set,  at  der  havde  ligget  Tømmer  ved  H.  P.s 
Gaard,  og  der  var  nok  bleven  sagt,  at  en  Skipper 
havde  hjemført  det  fra  Norge,  men  om  det  passede, 
kendte  de  ikke,  ad  5)  Vidnerne  havde  enkelte  Gange 
byttet  Skind  mod  Tobak  og  enkelte  andre  Smaating  i 
halve  Pund  eller  Fjerdingspund;  men  det  var  altid 
Morten  Knude  eller  en  anden  af  Gaardens  Folk,  der 
havde  udleveret  det,  dog  havde  enkelte  ogsaa  købt 
lidt  Kaffe  og  Sukker  samt  et  enkelt  Stykke  Træ. 

Vidnerne  bekræftede  deres  Vidnesbyrd  med  Ed. 
Derefter  gik  Sagen  videre,  og  Købmændene  fremlagde 
i  Retten  en  Skrivelse  saalydende: 

,,Endskjønt  man  med  allerhøjeste  Formodning 
kan  antage,  at  den  Prangerhandel,  der  drives  i  Hans 
Pedersens  Gaard,  til  Dels  er  for  dennes  Regning  og 
i  Interessentskab  med  Morten  Knude,  saa  have  dog 
de  afhørte  \^dner  intet  forklaret  om,  at  de  vidste, 
at  saadant  Handelsforhold  fandt  Sted.  Imidlertid 
synes  det  klart,  at  den  Omstændighed,  at  Pranger- 
handelen drives  i  Hans  Pedersens  Bopæl,  samt  at 
det  er  bekendt,  at  Hans  Pedersen  i  mange  Aar  for- 
hen har  drevet  i  sit  daværende  Opholdssted  Rør- 
kær  Prangeri,  maa  anledige,  at  Hans  Pedersen  bør 
værge  sig  med  sin  Ed  eller  ogsaa  bøde  som  For- 
og  Landpranger.  Derimod  findes  det  i  ermeldte 
Tingsvidner,  at  Morten  Knude  eller  Kristensen  har  i 
lang  Tid  drevet  For-  og  Landprang  af  megen  Betyd- 
ning; thi  saaledes  forklarer  Vidnerne,  at  Morten  Knude 
har  opkøbt  Smør  i  Fjerdingvis,  Skind  o.  s.  v.,  at 
han  handler  med  Kaffe,  Sukker,  Tobak,  Hør,  Sæbe, 
Salt  og  har  Oplag  af  norsk  Tømmer. 

Man  overbevises  herved  om,  hvorledes  Bonden 
stundom  forlader  sit  Landbrug  og  etablerer  sig  paa 
Landet  som  Kjøbmand  tværtimod  vore  allernaadig- 
ste  Loves  Bydende,  ja,  man  ser  endog  af  Akterne, 
at  den  nærværende  Pranger  har  været  dristig  nok 
til  i  Retten  at  paastaa,  at  han  intet  lovstridigt  har 
begaaet.  Kjøbstæderne  kan  ikke  bestaa  uden  ved 
Handel;  thi  dette  er  den  Kilde,  hvorfra  de  andre 
Næringsveje  blomstrer  eller  har  sit  Forfald,  har  sit 
Udspring;   bliver  Kjøbmanden  altsaa  ødelagt,  da  af- 


156  H.  P.  H.  NOVRUP:  W 

tage  de  øvrige  Næringsveje  ogsaa.  Det  er  følgelig 
af  højeste  \^gtighed  saavel  for  os  som  for  enhver 
Borger  i  Byen,  at  vi  værne  om  vore  lovlige  Rettig- 
heder og  søge  den  overhaandtagende  Land-  og 
Forprang  opløst  og  tilintetgjort;  og  at  saadant  er 
paa  høje  Tid  og  ingen  Opsættelse  taaler,  viser  den 
sørgelige  Erfaring,  vi  have  maattet  gjøre  om,  at 
Varde  Kjøbstads  Handel  ved  den  overhaandtag^ende 
Prangeri  paa  Landet  næsten  ren  er  tilintetgjort,  saa 
at  vi  i  de  senere  Aaringer  har  lidt  overordentlig  Tab 
og  Formindskelse  i  vores  Næringsveje  som  Borgere 
og  Kjøbmænd  her  i  Byen.  Da  nu  Morthen  Knude 
har  i  det  mindste  allerede  et  Par  Aars  Tid  drevet 
denne  lovstridige  Handel,  opkjøbt  og  udskibet  Pro- 
dukter samt  forskrevet  og  i  sin  Bopæl  udsolgt  Kjøb- 
mandsvarer,  saa  er  han  modnet  til  en  velfortjent 
Straf,  saa  meget  mere  som  han  ikke  har  villet  er- 
kjende  sin  Brøde  eller  gjøre  noget  Foriigstilbud. 

Vi  maa  saaledes  og  paa  disse  Grunde  herved 
ærbødigst  paastaa: 

A.  At  Morthen  Knude  eller  Christensen  ved  Dom 
tilpligtes  at  bøde  i  det  mindste  50  Rdl.  Sølv  samt 
at  betale  Sagens  skadesløse  Omkostninger  efter  Reg- 
ning stor  18  Rdl.  4  Mrk.  6%  Sk.  Sølv,  hvorved 
dog  bemærkes,  at  Hans  Pedersen  formentlig  vil 
vorde  tilpligtet  at  betale  en  qvota  Del  af  Procesom- 
kostningerne. 

B.  At  Hans  Pedersen  ligeledes  ved  Dom  tilplig- 
tes med  Lovens  Ed  at  bekræfte,  at  han  ikke  har 
begaaet  For-  eller  Landprang,  eller  om  han  sig  ikke 
trøster  saadan  Ed  at  aflægge,  da  at  bøde  50  Rdl. 
Sølv  og  tage  qvota  Del  i  Udredelserne  af  Sagens 
Omkostninger". 

I  Retssalen  var  der  mødt  en  ikke  ubetydelig  For- 
samling, især  af  Folk  henhørende  til  Handelsstanden. 
Da  der  et  Øjeblik  bliver  mere  Stilhed,  stiller  Hans 
Pedersen  sig  i  Døren,  saa  hans  Røst  kunde  høres 
saavel  ind  i  Salen  som  ud  i  Gangen,  og  raaber: 
„Det  er  en  lumpen  Behandling,  der  gives  os.  I 
véd  bedst  selv,  hvor  mange  Læs  ulovligt  Smugle- 
gods,  I  har  hentet  i  Laden  i  Rørkær!" 

Om  denne  Udtalelse  har  haft  Indflydelse  paa  Dom- 
men, véd  jeg  ikke,  men  da  Dommen  faldt  d.  18.  Maj  1827, 
blev  Hans  Pedersen  frifunden,  og  Morten  Knude  idøm- 
tes kun  en  Bøde  paa  5  Rdl.  og  Sagsomkostninger. 

Da  Morten  Knude  ikke  vilde  betale,  kom  Øvrig- 
heden til  Novrup  for  at  gøre  Udlæg  i  hans  Ejendele. 
Morten  var  ikke  hjemme.  Øvrigheden  spurgte  Hans 
Pedersen  om,  hvad  der  maatte  skrives,  men  alt,  hvad 
Morten  Knude  ejede,  var  borte,  saa  det  eneste,  der 
kunde  gøres  Udlæg  i,  var  en  Kiste  med  en  Smule 
Indhold.  Kisten  blev  vurderet  til  1  Rd.  3  Mrk.  Køb- 
mændenes Sagfører,  der  |var  med,  var  meget  ilde  til- 
freds med  Forretningen,  og  han  begyndte  at  give  ondt 
af  sig  til  Hans  Pedersen,  der  dog  snart  bragte  ham 
til  Tavshed. 

Hvor  alle  Handelsvarer  var  blevne  af,  har  jeg  ikke 
kunnet  faa  nogen  Oplysning  om,  men  de  er  jo  nok  ble- 
ven førte  bort,  for  at  Bøden  ikke  skulde  kunne  inddrives. 

Mortens  Kiste  blev  staaende  i  Novrup,  uden  at  den 
blev  stillet  til  Avktion.  Det  var  en  Fejl.  Men  saa 
den  24.  Juli  er  Morten  en  Tur  i  Varde,  og  da  bliver 
han  anholdt  og  indsat  i  Gældsarrest.  Da  han  havde 
siddet  i  8  Dage,  indgav  han  Klage  til  Herredsfogden, 
hvori  han  fremfører,  at  da  han  d.  24.  ds.  kom  her  til  Byen, 

blev  han  anholdt  og  ført  til  Arresten,  efter  at  den 
konstituerede  Foged,  Prokurator  Lund,  havde  afholdt 
en  Fogedforretning,  at  Prokurator  Sørensen  havde 
været  til  Stede,  og  han  havde  betydet  Morten,  at  han 
her  skulde  blive  hensiddende  til  evig  Tid  paa  egen 
Bekostning.  Denne  grusomme  og  umenneskelige  Be- 
handling ønskede  han  underkastet  en  Undersøgelse; 
thi  efter  Loven  maatte  ingen  hensættes  i  Gældsarrest, 
inden  der  til  den  arresterede  selv  var  erlagt  de  be- 
stemte Underholdningspenge. 

Klagen  blev  modtaget  af  Fogden,  Kammerjunker 
Wedel-Heinen,  der  imidlertid  var  kommen  hjem.  To 
af  Købmændene  samt  Arrestforvareren  kaldtes  frem  i 
Retten.  Købmændene  var  ganske  ukendte  med.  hvad 
der  var  sket,  det  var  deres  Sagfører,  Sørensen,  der 
havde  ordnet  det  hele.  Arrestforvareren  erklærede,  at 
han  af  Prokuratoren  havde  modtaget  3  Rdl.  Sølv  til 
Fangens  Underhold;  men  han  havde  ikke  overbragt 
dem  til  Gældsfangen,  saasom  han  formente,  at  den 
ham  givne  Underholdning  var  tilstrækkelig.  Fogden 
kendte  saa  for  Ret,  at  Morten  Knude  straks  skulde 
sættes  paa  fri  Fod,  da  Adfærden  mod  ham  ikke  var 
foregaaet  paa  lovlig  Maade;  thi  hverken  havde  han 
erholdt  de  ham  tilkommende  Underholdningspenge,  ej 
heller  var  Arresten  paa  hans  Ejendele  paa  lovlig  Maade 
forfulgt. 

Saaledes  endte  denne  Retssag,  og  selv  om  begge 
var  slupne  nogenlunde  helskindede  derfra,  saa  fik  For- 
retningen alligevel  et  saadant  Knæk,  at  man  godt  kan 
sige,  det  var  et  Dødsstød.  Som  regulær  Forretning 
dreves  den  ikke  længere.  Hans  Pedersen  og  Morten 
Knude  ophævede  deres  Fællesskab,  og  Morten  flyttede 
til  Fanø,  hvor  han  boede  nogle  faa  Aar,  hvorefter  han 

købte  en  Gaard  paa  Sneumgaards  Mark,  der  endnu 
ejes  af  hans  Søn,  Kristen  Mortensen,  der  har  de  gamle 
Retsdokumenter  i  sit  Eje.  Førend  jeg  forlader  Morten 
Knude,  maa  jeg  dog  nævne,  at  hans  ovennævnte  Søn 
kan  huske,  at  han  har  omtalt,  hvor  forskrækkede  de 
Varde-Købmænd  blev  over,  at  de  havde  baaret  sig  saa 
forkert  ad,  da  de  først  havde  faaet  Morten  dømt,  og 
for  at  blive  fri  for  en  Retssag,  som  Morten  truede 
med,  underhaanden  bødede  30  Rdl.,  som  han  og  Pro- 
kurator Albinus  delte;  thi  denne  havde  hele  Tiden 
med  stor  Fiffighed  ført  Sagen  for  Hans  Pedersen  og 
Morten  Knude. 

Handelsbogen  udviser  kun  lidt  efter  1827,  dog 
handledes  der  endnu  i  1831 ;  men  de  sidste  Aar  var 
det  navnlig  Korn-  og  Tømmerhandel.  Morten  Knude 
var  selv  med  i  Norge  efter  Tømmer  til  sin  nye  Gaard 
paa  Sneumgaards  Mark.  At  Kornhandelen  har  været 
ret  omfattende,  ses  af,  at  han  paa  én  Gang  har  faaet 
157  Td.  Rug  af  Hans  Christensen,  Krogsgaard,  og  80 
Td.  af  Præsten  i  Jerne. 

Som  det  sidste  Udslag  af  den  engang  store  Han- 
delsforretning maa  man  opfatte  hans  Handel  med 
Humle.  I  mange  Aar  kørte  han  til  visse  Tider  om 
med  Humle.  Han  paatog  sig  ogsaa  Levering  af  Glas 
til  hele  Nybygninger,  saaledes  da  den  ny  Kro  i  Gør- 
ding opførtes.  Men  ellers  gik  hans  Handel  nu  i  anden 
Retning. 

Sammen  med  sin  Svigerfader  købte  han  flere  Gaarde 
paa  Spekulation;  jeg  véd  blandt  andet  én  i  Aarre  og 
én  i  Veldbæk,  ligesom  en  ret  omfattende  Kreaturhan- 
del nu  optog  hans  Tid.  Tiderne  gik  opad,  der  blev  nu 
noget  at  spekulere  i.  Utvivlsomt  har  hans  lange  Op- 
hold i  det  fremmede  givet   ham   en  Udvikling  og  et 

friere  Syn,  end  de  fleste  Bønder  paa  hans  Tid  var  i 
Besiddelse  af.  Han  afløste  Morten  Friis  som  Sogne- 
foged, og  efter  1841  kom  han  i  Sogneforstander- 
skabet.  Begge  disse  Bestillinger  var  han  godt  skikke: 
til,  og  de  var  vist  begge  kærkomne;  der  var  bestan- 
dig noget  at  tage  sig  af,  ofte  Anledning  til  at  komme 
i  By,  tilmed  var  det  jo  ærefulde  Bestillinger.  Sogne- 
forstanderskabet  var  endogsaa  ganske  nyt.  Selve 
Gaardens  daglige  Drift  overiod  han  til  sin  Avlskarl;  i 
14  Aar  havde  han  én  og  samme  Avlskarl,  Hans  Ad- 
sersen,  senere  Husmand  i  Tovrup,  der  besad  hans 
fulde  Tillid.  Rigtignok  var  det  Avlskarlen,  der  tog 
sig  af  Driften,  men  det  maa  ikke  forstaas,  som  om 
Hans  Pedersen  ikke  tog  sig  af  Gaarden.  Han  gav 
sine  Ordrer  og  vidste  Besked,  selv  med  de  mindste 
Ting,  ja  Avlskarien  maatte  give  Forklaring  over,  hvad 
hver  af  Tjenestefolkene  havde  bestilt  om  Dagen,  hvor- 
mange  Læs  Gødning,  der  var  kørt  om  Dagen,  hvor 
stort  et  Stykke  der  var  pløjet  o.  s.  v.  Næste  Morgen, 
inden  han  gik  ud,  gav  han  saa  de  fornødne  Ordrer. 

Om  Vinteren  fedede  han  undertiden  Kreaturer  og 
Svin;  thi  han  var  efterhaanden  kommen  meget  i  Lag 
med  Fanøboerne,  og  naar  de  om  Foraaret  skulde 
stikke  til  Søs,  havde  de  god  Brug  for  Kød  og  Flæsk 
til  Proviantering.  Og  senere,  da  Skibsfarten  rigtig  tog 
Opsving,  og  der  byggedes  en  Del  større  Skibe  paa 
Fanø,  paat(!)g  han  sig  Proviantering  af  Skibet  mod  at 
faa  en  Skibsaktie. 

Engang  han  kom  til  Fanø,  var  der  Avktion  over 
et  strandet  Skib.  Han  købte  det,  skønt  det  sad  halvt 
nedsunket  i  Sandet  paa  Vestkysten. 

Jeg  har  ikke  hørt  til,  hvoriedes  den  Spekulation 
faldt  ud.    Jeg  nævner  det  kun  som  et  Eksempel  paa, 

hvor   omfattende  hans  Handel*  og  Foretagsomhed  var. 
Da    han  var  70  Aar,  blev  hans  Ben   svage,  og  han 
maatte  støtte  sig  ved  en  Kæp.    Hans  Virken  ude  blev 
noget  besværlig  for  ham,  da  han  ikke  kunde  færdes 
med   den  Lethed  som  forhen,  og  i  1857  overgav  han 
Gaarden  til  min  Fader.    Skønt  han  nu  havde  fyldt  de 
72  og  havde  ondt  ved  at  færdes,   maatte  han  dog  en 
enkelt  Gang  ud  paa  Handelen,  men  snart  blev  der  sat 
en  Stopper  for  videre  Foretagsomhed  uden  for  Hjem- 
met.   Stokken  maatte  ombyttes  med  Krykke,  og  selv 
fonnaaede  han  ikke  at  stige  til  Vogns.    Ja,  det  var  nok 
noget  haardt  at  maatte  bindes  til  Hjemmet;  han,  som 
havde  ført  et  saa  virksomt  og  rastløst  Liv  uden  for  Hjem- 
met, maatte  nu  slaa  sig  til  Ro.    Jeg  kan   huske  ham 
fra  den  Tid,  han  fyldte  de  fire  Snese,  som   han   ud- 
trykte   sig;    da    havde    han    taget    fat   paa   det   Ar- 
bejde, der  blev  hans  Syssel  til  det  sidste,   nemlig  at 
vinde  Garn.    Men  selv  i  hans  Alderdom  svigtede  hans 
Energi   ikke,  han  vandt   med  en  Iver  og  Ihærdighed, 
som    gjaldt    det   at    vinde   en    Herregaard.     Mangen 
Gang    kneb    det    at    faa    Garn    og    Tvist    nok;    det 
kom  undertiden  langvejs  fra;  thi  naar  han  ikke  havde 
noget  at  vinde,  var  han  noget  aparte  som  saa  mange 
gamle.    Derfor  sørgede  hans  nærmeste  for  at  faa  fat  i 
noget  Garn,  inden  hans  Arbejdsstof  slap  op. 

Fra  den  første  Tid,  jeg  kan  huske,  skete  det  en- 
kelte Gange,  at  der  kom  gamle  Krigskammerater  i  Be- 
søg. Da  forlod  Hans  Pedersen  sin  Stol,  og  \^ndelen 
fik  Lov  at  staa  stille;  han  satte  sig  saa  op  for  Bordenden 
for  at  være  i  Nærheden;  thi  han  var  efterhaanden 
bleven  meget  tunghør  og  helt  døv  paa  det  ene  Øre. 
Saadan  en  Dag  var  som  en  Festdag.  En  Festdag  af 
en  anden  Slags  havde   han   et  Par  Gange,  naar  min 

Fra  Ribe  Amt.    IV.  11 

Fader  kørte  ham  til  Esbjerg.  Selv  om  Byen  dengang 
var  ganske  ubetydelig,  var  der  dog  stor  Trafik  paa 
Havnen;  alle  de  Skibe  interesserede  han  sig  svært  for, 
og  al  den  Travlhed,  der  herskede  paa  Havnepladsen,  vars- 
lede for  ham  om  kommende  Storhed  for  Havn  og  By. 
Ja,  da  gik  hans  Tanker  tilbage  til  den  Travlhed  og  det 
Hastværk,  han  havde  haft,  naar  Skibet  kom  med  en  rig 
Ladning  til  ham,  og  det  gjaldt  om  at  faa  det  hurtigst 
muligt  af  Sted  igen.  Hvor  han  havde  haft  travlt  dengang, 
var  der  nu  Travlhed  igen;  det  var  næsten  paa  samme 
Sted,  hvor  der  nu  var  en  II  og  Rastløshed,  som  ban 
fordum  havde  set  Mage  til  i  Hamburg.  Kun  et  Par 
Bøsseskud  Østen  for  Havnen  var  det,  han  havde  taget 
imod  Skibe  og  igen  afsendt  dem. 

Et  lille  Træk  maa  jeg  her  tage  med.  Mange  ældre 
forundrede  sig  svært  over  Dampskibene,  og  det  omtalte 
de  til  Hans  Pedersen  og  ventede,  at  han  ogsaa  skulde 
have  fundet  dem  meget  mærkelige,  men  det  gjorde 
han  ikke.  Jeg  husker,  han  engang  paa  en  lidt  over- 
legen Maade  lod  vedkommende  vide,  at  Dampskibe 
ingen  Nyhed  var  for  ham;  thi  han  havde  set  Dampere 
i  Hamburg,  længe  førend  disse  Skibe  kom  her  i  vore 
Farvande.  Den  første  Damper,  der  kom  sejlende  i 
danske  Farvande,  var  „Caledonia",  der  løb  ind  i  Køben- 
havns Havn  1819;  men  meget  muligt,  at  Hans  Peder- 
sen allerede  i  1813  har  set  Dampskibe  i  Hamborg. 

Var  Dampskibene  ikke  i  Stand  til  at  aflokke  ham 
Beundring,  saa  formaaede  derimod  Jernbanetogene  at 
hensætte  ham  i  Forundring.  Det  var  navnlig  deres 
Hurtighed  og  Lokomotivets  Kraft,  der  interesserede 
ham  saa  stærkt,  og  adskillige  Gange  kom  han  med 
Forundringsudbrud  i  den  Retning. 

Hver  Morgen,  naar  han   havde  spist  sin  Frokost, 

Og  ligesaa  regelmæssig  hver  Aften,  naar  han  havde 
nydt  Nadvergrøden,  tog  han  sin  Salmebog  og  læste 
saa  henholdsvis  sin  Morgen-  og  Aftenbøn;  somme 
Tider  læste  han  tillige  en  Salme.  Om  Søndagen  brugte 
han  en  Andagtsbog  tilligemed  Salmebogen,  og  da  lod 
han  sig  ikke  forstyrre. 

Hver  Dag  naar  Posten  kom,  læste  han  Avisen,  og 
han  formaaede  virkelig  at  følge  med  i  mangt  og  me- 
get, som  var  forment  andre  Oldinge;  thi  han  besad 
aandelig  Klarhed  og  Friskhed  i  en  Grad,  der  var  gan- 
ske ualmindelig. 

Dertil  kom  en  aldrig  svigtende  Hukommelse,  saa  han 
kunde  drage  frem  af  gammelt  saavel  som  af  nyt.  Man- 
gen fremmed,  der  kom  i  vort  Hjem,  har  med  Interesse 
lyttet  til  den  gamles  Tale,  en  Samtale  var  nemlig  meget 
vanskelig  at  føre  paa  Grund  af  Døvheden.  Det  var 
dog  langtfra,  at  han  trængte  sig  frem  for  at  komme 
til  at  fortælle,  nej  dertil  var  han  alt  for  optaget  af  sit 
Arbejde,  og  først  naar  han  blev  spurgt,  kunde  han 
lade  Vindelen  staa. 

Dag  efter  Dag,  Aar  ud  og  Aar  ind  sad  han  i  sin 
udstoppede  Lænestol  og  vandt  Garn,  ensformigt  svandt 
Livet  for  ham,  der  i  fordums  Dage  havde  levet  et  saa 
omskiftende  Liv,  og  dog  tror  jeg  ikke,  at  Tiden  egent- 
lig blev  ham  lang.  Man  mærkede  i  Grunden  ikke  til, 
at  han  blev  træt. 

Efter  at  have  ligget  til  Sengs  8  Dage,  uden  Syg- 
dom og  Smerter,  kun  enkelte  Gange  ytrende,  at  han  var 
træt  og  mat,  hensov  han  d.  8.  Januar  1883. 


11* 


Minder  fra  1849. 

Af  Førstelærer  J.  Amorsen  i  Rindby  paa  Fanø. 


11849  var  jeg  en  lO-aarig  Skoledreng,  og  da  fik  jeg 
af  en  fædrelandssindet  Bonde,  Niels  Christensen  i 
Lydum,  det  Paalæg:  „Naar  du,  John,  bliver  en  gam- 
mel Dreng  paa  70  Aar,  skal  du  fortælle  om,  hvad  vi 
nu  oplever".  Dette  Paalæg  er  i  de  svundne  Aar  ofte 
rundet  mig  i  Hu,  og  det  er  ogsaa  dette,  der  nu  har 
drevet  mig  til  at  give  en  lille  Skildring  af  den  Be- 
givenhed, som  gjorde  den  20.  Juni  1849  til  en  ufor- 
glemmelig Mindedag  for  Lydum  Sogns  Beboere.  Hvad 
skete  da  paa  den  Dag?  Da  havde  vi  den  store  Glæde 
at  se  den  gamle,  brave  Overvagtmester  Kloppenborg 
med  26  Aarhusdragoner  i  vor  Midte,  medens  de  sles- 
vigholstenske Dragoner,  der  i  længere  Tid  havde  plaget 
Sognene  i  Ribe  Amt  med  store  Kontributioner  af 
Korn  og  Fødevarer,  fik  Bisselæder  i  Støvlerne  og  flyg- 
tede lige  ned  til  Kolding.  Jeg  husker  saa  tydeligt,  at 
jeg  var  i  Skole,  hvor  min  Fader  S.  Amorsen  var  Læ- 
rer. Den  Dag  var  der  ankommen  4  slesvigholsten- 
ske Dragoner  til  Lydum  Mølle,  og  de  drev  stærkt  paa, 
at  de  Vogne,  der  holdt  i  Møllen  og  var  belæssede 
med  Korn  og  Fødevarer,  skulde  køre  til  Kolding;  men 

Beboerne,  der  havde  faaet  Nys  om,  at  vore  egne  Dra- 
goner ikke  var  langt  borte,  vilde  ikke  have,  at  Vog- 
nene skulde  køre,  og  de  kom  derfor  med  allehaande 
Udflugter.  Lidt  op  ad  Formiddagen  kom  2  af  Sog- 
nets Mænd  ind  i  Skolen  og  sagde  til  min  Fader:  „I 
Dag  skal  du  ikke  holde  Skole,  men  følg  med  ned  til 
Møllen**.  Til  Glæde  for  Børnene  blev  Skolen  hævet, 
og  Fader  fulgte  med  til  Møllen,  der  er  beliggende  tæt 
ved  Skolen  og  Kirken.  Da  Dragonerne  blev  ved  med 
Trusler,  dersom  Kuskene  ikke  vilde  køre,  stod  min 
Fader  frem  og  sagde  til  dem:  „I  kan  vel  forstaa,  at 
vi  i  Dag  er  sat  i  en  pinlig  Stilling;  I  siger,  at  vi  skal 
køre,  men  vore  egne  Forposter  har  givet  os  Ordre,  at 
vi  ikke  maa".  Det  kan  nok  være,  at  det  var  uklogt 
at  fremkomme  med  en  saadan  Udtalelse,  men  den 
vandt  Bifald  hos  Beboerne,  og  den  gamle  Møller  U. 
A.  Bech  sagde:  „Det  kan  jeg  forstaa,  Søren;  i  Dag 
talte  du  som  en  Karl".  Hidtil  havde  Dragonerne  væ- 
ret sorgløse,  men  nu  kom  de  i  en  Fart  til  Hest  og 
op  til  Kirken,  hvorfra  der  er  god  Udsigt  mod  Nord 
og  Øst;  der  er  sandsynligt,  at  de  har  faaet  Øje  paa 
vore  Dragoner  i  V.,  Mils  Afstand;  thi  de  forlod  snart 
Møllen  uden  at  faa  Vognene  med,  uagtet  de  holdt  for- 
spændte. Et  godt  Kvarter  efter  Fjendens  Afrejse  kom 
3  danske  Dragoner  til  Lydum  Mølle,  hvor  de  skulde 
have  Attest  fra  Sognefogden  paa,  at  de  have  været  i 
Møllen;  men  han  havde  i  den  almindelige  Forvir- 
ring og  Ophidselse  forladt  Sognet  og  var  gaaet  op  i 
Lunde  Sogn.  De  lod  sig  derfor  nøjes  med  en  Attest 
fra  min  Fader,  og  de  gav  Ordre  til,  at  Vognene  skulde 
køre  hjem,  og  denne  Befaling  blev  straks  efterkommet 
under  Folks  Jublen.  Dernæst  befalede  de,  at  alle,  som 
havde  Heste,  skulde  møde  til  Hest  paa  et  Højdedrag, 

som  kaldes  ^Kobbelbjerg",  tapt  Østen  for  Kirken  og  Møl- 
len. Det  var  Meningen,  at  Fjenden  skulde  tro,  at  der 
var  kommen  en  stor  Hærstyrke,  og  denne  Befaling 
blev  øjeblkkelig  opfyldt;  thi  fra  alle  Kanter  kom  der 
baade  Ryttere  og  Fodfolk,  der  alle  var  i  en  oprømt  Stem- 
ning. De  3  Dragoner  forlod  derpaa  Sognet;  men  nu 
dalede  Stemningen,  og  nogle  Mænd  udtalte,  at  det  saa 
ikke  godt  ud  for  os,  dersom  Fjenden  skulde  komme 
igen.  Der  blev  derfor  afsendt  Stafet  til  Kloppenborg, 
som  antoges  at  være  i  Brosbøl  Kro,  at  han  endelig  maatte 
komme  os  til  Hjælp.  Noget  over  Middag  havde  vi  den 
store  Glæde,  at  gamle  Kloppenborg  kom  til  Lydum 
Mølle  med  sine  26  Dragoner,  fulgt  af  mange  Mænd  fra 
Sønder  Vium,  og  Pastor  Bruun  fra  Hemmet  red  ved 
Overvagtmesterens  Side.  Dragonerne  fodrede  deres 
Heste,  og  de  fik  selv,  hvad  de  ønskede;  thi  den  unge 
Møller  John  Bech  viste  storartet  Gæstfribed.  Man 
saa  enkelte  Ryttere  i  Syd  i  Lunde  Sogn,  og  der  var 
flere,  der  sagde,  at  det  var  Fjender;  men  da  Klop- 
penborg fik  Kikkerten  for  Øjet,  sagde  han:  „Aa,  Børn! 
det  er  Bønder"!  Han  udtalte,  at  han  havde  Ordre  ti' 
at  dække  Ringkøbing  Amt  for  Fjendens  Udskrivninger 
efter  Amtmand  Grev  Schulins  Anmodning,  uagtet  han 
havde  hævdet,  at  Beboerne  i  Ribe  Amt  ligesaa  vel  var 
danske  som  Beboerne  i  Ringkøbing  Amt.  »Jeg  er  i 
i  Dag",  sagde  han  „imod  min  Ordre  og  paa  mit 
eget  Ansvar  gaaet  ind  i  Ribe  Amt;  gaar  det  godt, 
slipper  jeg  for  Tiltale,  men  gaar  det  galt,  faar  jeg  paa 
Hovedet".  De  tilstedeværende  Mænd  udtalte  deres 
Glæde  over,  at  han  og  hans  Dragoner  var  komne,  og 
erklærede,  at  de  vilde  svare  for  Følgerne.  Efter  et 
længere  Ophold  blev  der  kommanderet:"  ,Til  Højre! 
Marchér  op" !  og  til  min  store  Forundring  drog  Hestene 

Syd  ud  fra  Møllen,  uden  at  Dragonerne  behøvede  at 
tage  i  Tøjlerne.  De  red  rodevis,  og  sidst  red  Klop- 
penborg  og  Præsten,  fulgt  af  en  stor  Mængde  ridende 
Bønder.  Hen  paa  Eftermiddagen  ankom  den  unge  KIop- 
penborg,  som  var  Vagtmester,  med  8  Dragoner  til  Ly- 
dum Mølle;  nogle  Bønder,  der  var  med,  raabte:  „Vi 
har  en  Pikkelhue"!  Det  var  ved  Ovtrup,  at  han  blev 
taget,  da  han  kom  med  en  Transport  af  Vogne.  Vore 
Dragoner  red  lige  ind  paa  ham,  inden  han  opdagede, 
at  det  var  danske  Dragoner;  han  var  Seminarist  og 
var  efter  Sigende  forlovet  med  den  rigeste  Købmands 
Datter  i  Tønder.  Han  saa  meget  nedslaaet  ud,  hvor- 
for Folk  ogsaa  modtog  ham  med  Tavshed.  Efter  et 
kort  Ophold  drog  de  af  Sted  efter  Skern;  men  en 
Timestid  efter  kom  Kloppenborg  med  17  Dragoner, 
og  de  havde  ogsaa  en  Fange  med,  der  sad  helt  rolig 
og  røg  af  en  sølvbeslaaet  Pibe;  men  ham  raabte  Fol- 
kene til:  „Vi  kender  dig  nok,  du  har  været  her  før; 
Piben  har  du  stjaalet"!  Det  var  en  Dragon,  Pedersen 
fra  Læk,  som  havde  lært  i  Aarhus,  hvor  Kloppenborg 
havde  været  hans  Lærer,  men  i  Stedet  for  at  møde  i 
Aarhus  havde  han  sluttet  sig  til  Oprørerne.  Kloppen- 
borg var  meget  opbragt  paa  ham,  og  jeg  erindrer  end- 
nu den  haarde  Straffetale,  han  holdt  til  ham;  den  lød 
saaledes:  „Havde  jeg  kendt  dig  i  det  Øjeblik,  du 
fik  Pardon,  —  du  havde  ikke  faaet  den,  en  Kugle  er 
for  god  til  dig:  du  skulde  have  været  skaaret  lige 
saa  smaat  som  Hakkelse".  Dragonerne  fik  atter  fri 
Fortæring  i  Møllen;  der  var  ingen,  der  bød  Fangen 
noget.  Men  da  lagde  jeg  Mærke  til,  at  den  Dragon, 
som  førte  Fangens  Hest,  tog  sin  Feltflaske  frem  og  bød 
ham  drikke  af  den,  ligesom  han  ogsaa  sørgede  for, 
at  Folkene  ikke  blev  for  nærgaaende,  idet  han  sagde: 

»Det  er  jo  bleven  hans  Lod;  vi  véd  ikke,   naar  de* 
bliver  vor  Lod".    Baade  Folk  og  Dragoner  var  i  yp- 
perlig Stemning,  især  lagde  jeg  Mærke  til  en  Dragon, 
der  havde  2  Sabler  og  red  paa  en  rød  Skimmel,  som 
han  klappede,   idet  han  sagde:   »Du  har  løbet  godt  i 
Dag,  Dorret,  og  vi  tog  én  Tysker;  men  kunde  da  have 
løbet  dobbelt  saa  godt,  saa  havde  vi  taget  2  til*.    Den 
samme  Dragon  havde  Natten  i  Forvejen  redet  en  lang 
Vej  som  Stafet;  (der  blev  sagt:  7  Mil),  hvorfor   han 
ved  deres  Ankomst  til  Møllen  ingenting  vilde  nyde, 
uagtet   min   Fader   bød   hatp   Malurt-Brændevin;    han 
sagde  blot,  at  Krigerlivet  var  et  haardt  Liv.    Men  da 
han  igen  kom  til  Møllen,  fik  han  Øje  paa  min  Fader 
og  sagde:  »Kom  nu  med  Deres  Malurt-Brændevin,  for 
da  jeg  kunde  lugte  Tyskerne,  kom  jeg  mig".    Der  var 
en  anden  Mand,  som  jeg  ogsaa  særlig  lagde  Mærke 
til,  det  var  en  større  Gaardejer,  Hans  Sejrup  fra  Vium- 
gaard.    Han  var  i  høj  Grad  eksalteret,  og  jeg  spurgte 
derfor  min  Fader,  hvem  den  gale  Mand  var;  men  han 
svarede:  „Ti  stille,  det  er  Hans  Sejrup  fra  Viumgaard*. 
At  jeg  troede,  han  var  gal,  kom  af,   at  hans  Hoppe 
havde  blodige  Sider,  saa  stærkt  havde  han  sporet  den, 
og  Munden  gik  ustandselig  paa  ham.    Der  fortaltes, 
at  han  kunde  ride  hurtigere  end  Dragonerne,  og  da 
en  Dragon  havde  Sablen  udtrukken,  og  han  saa  Ske- 
den slingre  ved  Siden,  raabte  han:  »Lad  mig  faa  den!" 
Han  var  Dragonernes   bedste  Mand,   ham  syntes  de 
om.    Der  fortaltes  ogsaa  et  lille  Træk  fra  Henne  Sogn. 
En  dansk  Dragon  forfulgte  én   af  Fjenderne;  de  pas- 
serede et  Hus,  hvor  der  stod  en  Kone  i  Døren  med 
en   Økse  i  Haanden,   og   Dragonen   tilraabte   hende: 
„Hvi   for  kastede  du  ham  ikke  Øksen  lige   i  Hove- 
det?« — 

En  af  de  sidste  Dage  i  Juni   havde  vi  igen  den 
Glæde  at  se  den  brave  Kloppenborg  og  hans  Drago- 
ner;  det  var  paa  Tilbagevejen  fra  en  Tur,  han  havde 
gjort  til  Varde.    De  overnattede  i  Lydum,  men  Klop- 
penborg; udtalte,  at  den  næste  Vej  var  den  bedste;  thi 
han   havde  faaet  Efterretning  om,  at  baade  Kavalleri 
og  Artilleri  var  udsendt  af  Fjenden  imod  ham.    Dette 
havde  sin  Betydning;  thi  disse  Tropper! naaede  ikke 
saa  betids  tilbage,  at  de  kunde  deltage  i   Slaget  ved 
Frederida   6.  Juli    1849,   hvor  Oprørerne   fik   brodne 
Pander. 


Rettelser. 


1  Bind,  Side  91,  Linie  4  f.  o.:  de  Teilmann,  læs:  Teilmann. 

III  -         .39,     .      1  f.  o.:  nedbrændte,  læs:  nedblæste. 

IV  -        .      1,     .    11  f.  o.:  Else,  læs:  Elise. 

-  -         ,    56,      .    15  f.  n.:  Grubbe,  læs:  Grabe. 

-  -     det  V.  Side  128  tilhæftede  Skema,  Linie  28  f.  o.:  Hal- 
Iansnap,  læs:  Hollansnap. 

Tilgang  og  Afgang  af  Medlemmer 
af  „Historisk  Samfund  for  Ribe  Amt""  i  1905. 

(Sluttet  25.  Decbr.  1905;  Hovedfortegnelsen,  se  II.  Bind). 


Tilgang. 
Ribe. 

Jørgensen,  N.  R,  Kontorist. 
Munthe-  Brun,  L.,  Amtsforvalt. 
Outzen,  Fr,  Kontorist  (fra  1903). 

Henne. 
Bendix,  Fr.,  Præst. 
Gammeltoft,  Prop. 
Lykke,  N.  E.  Mejeriforp. 
Nielsen,  Mette,  Pige. 

Varde. 

Øster-Horne  Herred. 

Bondesen,  Mette,  Frk. 

Thorstrup. 
Christensen,J.Chr.,Gmd.,Ovnbøl 

Esbjerg. 

Esmann,  V.,  Bankdirektør. 
Lorentzen,  H.  M.,  Lærer. 
Michelsen,  N.  M..  Købmd. 

Ansager, 
Nissen,  H.  R,  Købmd. 
Rasmussen,  Ras ,  Gmd.,  Skovlund. 

Wulff,  A.,  Købmd. 

Anst  Herred. 

Vester-Horne  Herred. 

Lejrskov. 

Varde  Landsogn. 

Muller,  Rudolf,  Gmd.,Ferupgaard 

Gregersen,  Niels,  Gmd.,  Orten. 
Leth,  J.  Skjerning,  Gmd.,  Mejls. 

Nørre  Nebel. 

Gesten. 
Bundsgaard,  J.,  Gmd.,  Kærholm- 

Drewsen,  R,   Statsplantør,  Ny- 
mindegab. 
Nørre  Nebel  Læseforening. 
Torbøl,  H.,  Læge. 

Malt  Herred. 

Lindknud. 
Nielsen,    Simon,    Aftægtsmand, 
Hovborg. 

Brørup. 
Dahl,  Skomager,  Brørup  St. 

Holsted, 
Iversen,  Kammerraad. 
Iversen,  Niels,  Gmd.,  (1906). 
Jørgensen,  N.  R.,  Kontorist. 
Schouenborg,  R,  Landinspektør. 
Smith,  Sagfører. 

Folding. 
Petersen,  R.,  Lærer,  Nørbølling, 
(1906). 

Vejen. 

Teilmann,  Folmer,  Læge. 
Villadsen,  M.,  Musiklærerinde. 

Læborg. 
Astrup,  F.  R.  Lærer. 

Ribe  Herred. 

Farup. 
Tranberg,  Terman,  Gmd.,   Dor- 
theashvile,  (1906). 

Udenfor  Amtet. 

Bibliothek,  Horsens  Statsskole- 
Brasen,  Jenny,  Fru,  Kbhvn. 
Jensen,  Anders,  Hmd.,  Strelliif. 
Mathiesen,Chr.,Me]erist,Aagaard. 
Mollerup,  W.  A.,  Museumsdirek- 
tør, Dr.  phil.,  Kbh. 
Rasmussen,  Ras.,  Lindeballe  Skov. 


Afgang. 
Ribe. 

Larsen,  N.,  Kateket  og  Førstel. 


Stockholm-Simonsen,      Gymna- 
stiklærer. 

Varde. 

Brorson,  V.,  Forligsmægler. 
Lund.,  J.  P,  Lærer. 
Ulsø,  Carl,  Købmd. 

Esbjerg. 

Hansen,  H.  P,  Lærer. 
Holm,  J.  F.,  Malermester. 
Nielsen,  Marie,  Lærerinde. 

Øster-Horne  Herred. 

Ølgod. 
Andersen,  S.  Købmd. 

SIcads  Herred. 

Skads. 
Gjørding,  K ,  Lærer,Brixbøl,(død). 

Nordby. 
Andersen,  N.  J.,  Købmd. 

Anst  Herred. 

Gesten. 
Keist,  Ole,  Gmd ,  Øster  Gesten. 
Nielsen,  Niels,  Gmd..  0.  Gesten. 

Malt  Herred. 

Holsted. 
Mølgaard,  Lærer. 

Gørding  Herred. 

Gørding. 
Duus,  Rasmus,  Hmd.,  Hejrskov. 

Ribe  Herred.  Vedel,  Chr..  Pastor,  Korup,  (død). 

Manø.  

Jespersen.  Lærer.  Medlemsantal   1.  Jan.   1905  506 

„^    ,       ,    ,,  Tilgang  l.Jan.-25.Dec.  1905     40 

Udenfor  Amtet.  

Rasmussen,  R,  Faktor.  Kolding  ^,  ,  er  546 

Rasmussen.     Ras.    P..    Tømrer.  Afgang  1.  Jan..25.  Dec.  1905     19 

Gjødsbøl.  Medlemsantal  altsaa  527 


Med  .Vejle  Amts  historiske  Samfund*  er  den  Overenskomst 
truffen,  at  Medlemmerne  af  nævnte  Samfund  kan  subskribere  paa 
.Fra  Ribe  Amt'  for  en  Betaling  af  1  Kr.  aarlig,  ligesom  Medlem- 
merne af  .Historisk  Samfund  for  Ribe  Amt'  for  samme  aarlige  Be- 
taling kan  subskribere  paa  .Vejle  Amts  historiske  Aartiøger*.  Hen- 
vendelse herom  sker  gennem  Samfundenes  Forretningsførere,  altsaa 
for  na^rv.  Samfunds  Vedkommende  gennem  Højskolelærer  P.  Bjerge. 
Bakkehus,  Vejen.  — 


Subskribenter 

blandt  Medlemmer  af  »Vejle  Arxts  historiske  Samfund*. 


Alsted.  J..  Cand.  theol  &  mag.  Nørregaard,  Kr.,  Læge,  Kbhvn. 

Vejle.  Overgaard,  J.  C,  Propr.,    Nøt- 
Baagø.  Chr.,  Højskolel.  Testrup.         trupgaard. 

Bardenfleth,  V.,  Stiftamtm.,  Vejle.  Ravn,  Chr,  Propr.,  Sjølundgaard. 

Brandorff,  J.O.,  Kæmner,  Kolding.  Ravn,  J.  J.,  Lærer.  Stovstrup. 

Eliasen,  P..  Filialbest.,  Kolding.  Rosendal.  H..  Forst..  Grundtvigs 
Kau,  H.,  Præst,  Gadbjerg.  Højskole. 

Mouritsen,  S.  N.,  Lærer,  Mørup.  Thomsen,  L.,  Urmg..  Kolding. 
Nielsen.  J.  E..  Snedker.  Kolding. 

I  Aaret  1.  Pebr.  1905-31.  Jan.  1906  har  Samfundet  afholdt 
følgende  Poredragsmøder:  13.  April  i  Varde  (Sognepræst  Af.  //. 
Nielsen,  Kvong:  Biskop  Jens  Dinesen  Jersin  i  Ribe;  Overlærer  J. 
Olsen,  Varde:  En  Helcseproces  i  Varde  i  Kristian  IVs  Tid);  10. 
Juli  i  Blaabjerg  Plantage  (Overlærer  7.  Olsen,  Varde:  Kong  Fre- 
derik VI.S  Rejse  i  Vestjylland  1828;  Biskop  G.  Koch,  Ribe:  Biskop 
H  A.  Brorsons  Salmedigtning);  12.  Septbr.  i  Vejen  (Højskolelærer 
cand.  mag.  Marius  Kristensen,  Askov :  Egnens  synlige  Minder  fra 
Oldtiden  og  den  ældre  Middelalder;  Sognepræst/  Richter,  Vejen: 
Vejen  og  Læborg  Sognes  Præstehistorie  1720—1812);  22.  Novbr. 
paa  Ladelund  Landbrugsskole  (Provsti.  Nissen,  Brørup:  om  vest- 
jydske  Skoleforhold  i  Tiden  nærmest  efter  1814;  Højskoleforstan- 
der L  Schrøder,  Askov:  om  det  danske  Folk  som  Taalmodets 
Folk).  —  1  det  nye  Aar  er  der  paatænkt  Poredragsmøder  i  Ribe, 
Esbjerg  o.  fi.  St. 


Indholdsliste 
til  „Fra  Ribe  Amt''  L— IV.  (1903-  06). 


Alkærsig,  S.:  Paa  Jagt  efter  Brændevinstø) I.  141 — 146, 

En  Smuglerhistorie  fra  1729 ni,  90—117. 

Amorsen,  J.:  Minder  fra  1849 IV,  164—169. 

Andersen,  R:  Folkelig  Retsfølelse I,  64—68. 

Et  mekanisk  Geni III,  132—137. 

Bruel,  y.;  Klitterne  i  Ribe  Amt I,  69—121. 

Feilberg,  H.  F,:  Rumlepotten I.  122—123. 

Gedde,  O.  F.:  Rytterfægtningen  ved  Vorbasse  ...  II,  139—149. 

Hansen,  H,  S,:  se  Nissen,  J, 

Helms,  J.:  Oplevelser  i  Ribe  1864 II,  1—36. 

Høyer,  J.  B.:  Fra  Kvægpestens  Dage I,  138 — 146. 

Jensen,  H:  Hessel  Bro  og  Flodens  Vande III,  145 — 152. 

Madsen,  J.:  Vilslev  i  det  19.  Aarhundrede lU,  27—68. 

Magister  Maturin  Castensen IV,  51  — 112. 

Nielsen,  S.:  Minder  fra  svundne  Dage III,  138 — 144. 

Nissen,  J.:  Om  Oplivelse  af  historisk  Sans I,  6—20, 

Fra  den  indbyrdes  Undervisnings  Dage  I,  147 — 164. 
Degnen  Oluf  Hansen  Lind  i  Vamdrup 

og  den  evang.-krist.  Salmebog 10,  69— 89 

Om  Fattigvæsenet  i  Brørup  og  Lindknud 

Sogne  i  det  18.  Aarhundrede III,  153—164. 

og  Hansen,  H.  S.:  Sognefoged  A.  Kr. 

Hansen  i  Gesten II,  150—168. 

Novrup,  H.  P.  H:  Hans  Pedersen  i  Novrup IV,  136-163. 

Olsen,  J. :  Jydepotterne I,  36 — 50. 

Salt-  og  Stivelse  industri  i  Vardeegnen  i 

forrige  Aarhundrede III,  15  -  26. 

Olsen  y.;  Oksby  gamle  Kirke  og  Kirkegaarde   .  .  .  III,  118—131. 
Kong  Frederik  d.  VI.s  Rejse  i  Jylland, 

særlig  i  Ribe  Amt,  1828 IV.  33—50. 

Pedersen,  G.  la  Cour:  Skibelund  og  dets  Mindes- 
mærker   II,  113—138. 

Richter,  J.:  Et  Par  gamle  Mindetavler  i  Ølgod  Kirke  I,  124—137. 

Urolige  Majdage  i  Anst  Herred II,  169—183. 

Schrøder,  L:  Peder  Palladius I,  21—35. 

Schøller,  F.  C,  G.:  Aktstykker  og  Skrivelser  om 
Grænsereguleringen  efter  Wiener- 
freden 1864 II,  37-112. 

Stemann,  G.:  Historisk  Samfund  for  Ribe  Amt.  .  •  I,  1—5. 

Paa  Askov  1902 I.  165. 

Stemann,  H.:  Minder  fra  Biskop  Hertz's  Tid  ...  .  IV,  1—32. 

Termansen,  C.  N.:  St.  Klemens  Kirke  i  Ribe III.  1—14. 

Uhd,  N.  //.;  Et  Aarhundredes  Fremskridt IV,  113-135. 

Øllgaard,  N.  E.:  Anders  Sørensen  Vedels  Mindes- 
mærke i  Ribe I,  51—63. 


Regnskab  for   .Historisk  Samf.  f.   Ribe  Amt-  indtil  31. 

Marts  1904 III,  166. 

Regnskab  for   .Historisk  Samf.   f.  Ribe  Amt"  indtil  31. 

Marts  1905 IV,  171. 

Medlemsliste  med  Tilgang  og  Afgang,  II,  185—192.  III, 

167-169,  IV,  172-175. 


Navneliste IV,  178  ff. 


Fra  Ribe  Amt.    IV.  12 

Navneliste  til  L— IV.  Bind.' 

(Ved  J.  Richter). 


Aabenraa.  II  167,  III  22 

Aal  S.,  V.  Home  H.,  I  69  87  f., 

99  f.  III  18,  IV  67 
Aalborg  III  66  142,  —  Stift  III  73 
Aalling,  Ansager  S.,  IV  120 
Aarhus  III  62  142,  IV  36  167,  — 

Domkirke  I  136 
Aarre  S.,  Skads  H..  I  47,  IV  159 
Aastrup  S^  Gørding  H,  I  47 

—  S.,  Falsters  Sønder  H., 
IV  19 

Abild,  Tønder  Amt.  III  106 
Abildgaard,  S.,  Arkivtegner,  I  51 
Abrahamson,  J.  N.  B.,   Officer, 

I  149  f. 
Abramowitz  se  Thorup 
Absalon,  Ærkebiskop,  I  59 
Adserbølgaard,  Lindknud  S.,  IV  64 
Adsersen,  Hans,  Husmd.,  IV  160 
V.  Ahlefeldt,  Hospitalseforus,  II 65 
Ajke,  Gørding  S.,  III  133 
Akeleye,  Mikkel  P.,  Borgmst.,  1 23 

—  Knud  M.,  Adelsmd .  I  23 


Albinus,  J.  B.,  Prokurator,  IVlo9 
Albæk  S.,  Dronninglund  H.,  I IBT 
Allerup,  Sneum  S,  IV  57 
Als  II  68  74,  IV  4 
Alslev  S..  Skads  H.,  IV  65  136 
Altona  IV  145  f..  148  !., 
Alver  S.,  Tyrstrup  H..  II  94.  — 

Aa  II  41  f. 
Amager  I  22 
Amorsen,  S.,  Lærer  i  Lydum,  Pi 

164 
Amrum  II  39 

Andersen,  Bendix,     Mekaniker^ 
II  132—7 

—  Hans  Simon,  Gaard- 
ejer,  II  150  f. 

—  Ib.,  Handelsmand,  IV 
142  f. 

—  Jes,  Gaardmd.  III  74 
f.,  83 

—  N.,  Købmd.  i  Varde, 
IV  154 

—  Simon,  Gaardej.,  II 150 


I  Heri  er  kun  medtaget  de  vigtigste  Person-  og  Stednavne  i  J.  BROELS  Af* 
liandling  om  Klitterne  I  Ribe  Amt  (1.  69  fg.);  heller  Ilcke  vU  man  her  flnde  Person- 
og  Stednavnene  i  Til  læget  til  J.  MADSENS  Aniandling  om  Mag.  Maturin  Gasten- 
sen  (IV,  100-112),  ligesaa  lidt  som  Stednavnene  paa  Tillægsbladet  til  IV,  Side 
128.  —  Forkortelser:  H.  «  Herred;  K.  —  Kirke;  S.  «»  Sogn. 

Andrup.  Skads  S.,  IV  66 
Ane  Marie  i  Hessel,  III  146 
Angel  III  28 

Ankelbo,  Grene  S.,  III  52 
Ansager  S ,  0.  Home  H.,  I  46  f., 

III  22  146,  IV  113  ff. 
—      Plantage,    Ansager   S., 

IV  Ida 
Anst  H..  II  155  169  ff. 

—  S..  II 151 172  ff.,  III  3,  IV 12 

—  Store,  Anst  S.,  II  140  173 
Apotekers,  Sidsel,  I  31 
Appel,  Cornelius,  Præst,  II 125  f. 

—  Ingeborg,  Højskolelærer- 
inde, I  166 

—  Jacob,Højskolelærer,  1 166 
Arnborg,  S.,  Hammerum  H.,  I  47 
Arrild,  Hviding  H.,  IV  57  80 
Askov,  Malt  S ,  I  19  55  141  f,  — 

Højskole  I  165,  II  114  127 
Asp,  Horne  S.,  I  46 
Assens,  I  22 

Astradsen,  Aage,  Væbner,  III  11 
Avgustenborg,  Als,  III  144 


Baagø  (Bogø),  Baag  H.,  II  75 
Bagge,  Kirsten,  Raadmandsdatter, 

IV  57 
Baggesen,Bagge,Raadmand,lV  57 
Balle,  N.  E.,  Biskop,  III  70  f. 

—  Birk,  Il  73 

kone, IV  19  21 

IV  19  21  ff. 

—  J  Skovbrugsforfatter,  I  73 


Barchmann,  Chr,  Præst,  III  98 

101  113 
Bartholin,  Caspar,  Generalproku- 
rør,  IV  58 

Bastrup,  Vamdrup  S.,  111  80 
Bech,  J.,  Møller,  IV  166 

—    U.  A.,  Møller.  IV  165 
Begtrup,  Or..  Landøkonom.  I  45 
Bell,  A.,  skotsk  Præst  og  Skole- 
mand, I  147 
Bendixen,  P.,  i  Kolding,  III  133 

136 
Bendtsen,  C.  H.  A.,  Rektor,  II 17 
Bent  Kongebroder,  II  128 
Bentsøn,  Hans,  Fisker.  I  22 
Beresina,  Flod  i  Rusland,  IV  35 
Bernt,  Husflidsmand.  III  54 
Bertel.  Pottemand.  I  48 
Bertelsen,  P ,  Gaardmd.  i  Rev- 

sing,  III  140 
Berthelsen,  Skibskaptajn,  IV  40 
Bevtoft,  N.  Ravnstrup  H.,  I  52, 

II  121 
Biering.  Cari,  Præst.  IV  21 

—  C.  H.,  Mag..  Præst,  IV  19 

—  F.  C,  Proprietær  IV  19 

—  Marie  f,  Koch.  IV  19 
Bindebalie,  Randbøl  S.,  I  78 
Birch,  A.  Biskop.  IV  35 
Birkedal.  V.,  Præst,  II  153 

V.  Bismarck,  F.  W ,  Grev  IV  35 
—  Schønhausen.      O. 

Fyrst.  II  27,  IV  35 
Bjalderup.  Home  S..  1  46 
Bjerge,  P..  Højskolelærer.  1 4 166 
Bjerremose.  Horne  S..  I  46 
Bjært.  Sønder,   S.,  N.  Tyrstrup 
H.,  II  77 

—  Nørre,  Eltang  S,  II  179 


180 


IV 


Bjørnsen,  B.,  Prokurator,  IV  96 
Blaabjærg,  Henne  S.,  I  74  f.,  93 

IV  41 
Blaavand,  Oksby  S.,  I  104  109 

f.,  III  127 
Blaksmark  Kro,  Varde  Landsogn, 

I  42  47 
Blicher,  St.  St,  Præst,  Digter,  I 

75,  IV  36 
Bloch,  Antonie,  Rektordatter,  IV 
31  f. 

—  Grethe  se  Thrige 

—  S.  N.  J.,  Rektor,  IV  3  5 
31  f. 

—  T,  Biskop.  IV  20  31  f. 
Blok,  Madam,  i  Aal,  IV  67 
Bobøl,  Føvling  S.,  I  156 
Boisen,  P.  O.,  Biskop,  I  149 
Bonifacius  3 ,  Pave,  I  34 
Borch,  C,  Herredsfoged,  II  10  14 
Bordelum-Siel,  Bredsted  Amt  1 48 
Bordrup  Sande,  Oksby  S.,  I  99 
Bork,  Sønder,  S.,  N.  Home  H. 

I  87 
Bornemann,    Kirstine   Sofie,    se 
Endorf. 
—         S.,  Mag ,  Præst,  IV 
57  81 
Borris  S.,  Bølling  H.,  I  47 
Bovnum,  Horne  S.,  I  46 
Boye,  Birgitte  C,   Salmedigter- 
inde,  IV  2 

—  H,  Justitsr,  Toldskriver, 
IV  2 

Brahe,  Tyge,  Astronom,  I  61 
Bramdrup  S..  Brusk  H.,  II  179 
Brammer,  G.  P.,  Biskop,  III  71 
Bramminge  S.,  GørdingH.,  III  135 
Brandsø,  Vends  H.,  II  75 
Braun,  G.,  Forfatter,  III  8 

II  41 
Bredebro,  Brede  S.,  III  105 
Bredmosegaard,  Ho  S.,  I  111  L 
Bredsted,  II  6 

Brekendorf,  HQtten  S.,  HI  144 
Bremerholm,  III  116 
Brenore,  Frønip  S.,  43  48  59  1C6 

65  75  83  a5  f.  88 

Amtmand,  Greve,  Il  4 

Tilføjelse. 

Side  173:  Blandt  tilkomne  Medlemmer  udenfor  Amtet  bliver  at  tilføje: 

Schousboe-Jensen,  Præst,  Buerup  (v.  Jyderup). 

Medlemsantallet  ved  Udgangen  af  1905  bliver  saaledes:  528. 


eller  understøtter,  saaledes  ventelig  i  indeværende  Aar 
det  af  Sognepræst  Dr.  phil.  7.  Helms  og  Arkitekt  Prof. 
fi.  C.  Amberg  udarbejdede  Festskrift  om  Ribe  Dom- 
kirke. —  Medlemmerne  har  endelig  fri  Adgang  til  Sam- 
fundets Foredragsmøder. 

Indmeldelser  i  Samfundet  modtages  af  ethvert  af 
Styrelsens  Medlemmer.  —  Skriftlige  Bidrag  til  „Fra 
Ribe  Amt"*  bedes  sendte  til  et  af  Redaktionsudvalgets 
Medlemmer;  alle  Bidrag,  som  optages,  betales. 

Det  vil  være  Styrelsen  kært  at  modtage  Anmodnin- 
ger om  Afholdelse  af  Foredragsmøder  i  Amtets  for- 
skellige Egne. 


This  book  should  be  returned  to 
the  Library  on  or  before  the  last  date 
stamped  below. 

A  fine  is  incurred  by  retaining  it 
beyond  the  specified  time. 

Please  return  promptly. 


V 


i 


